
MJESEČNIK ZA SAVREMENA EKONOMSKA I. SOCIJALNA PITANJA 
GOD. Ili ZAGREB, JANUAR 1937 : BROJ 1 


Dr. lames H. Wellard (Chicago) | 
Klasne esebujnesti engleskog društva? 


/ LI 


Iako se u okviru jednog članka ne možemo baviti istraživanjem 
socijalne historije engleskog naroda, ipak je za ispravno razumije- 
vanje naravi klasnih ošebujnosti potrebno da istaknemo neke histo- 
rijske faktore, koji su određivali njihovo oblikovanje. Dovoljno je 
za našu svrhu da spoznamo formiranje pojava modernih klasa, koje 
je počelo nakon rasula sredovječne hijerarhije ponajviše uslijed po- 
rasta uloge srednjih građanskih klasa, a koje su bile kroz četiri sto- 
ljeća revolucionarnim elementom engleskog društva. Danas će mo4 
žda nekoga začuditi, ako se ustvrdi, da upravo trgovačka klasa pred- 
stavljaše revolucionarni elemenat engleskoga društva noseći kroz ci- 
jelo vrijeme građanskog rata u Engleskoj ideju novoga socijalnog 
poretka i boreći se u mnogim prilikama protiv do onda postojećega 
društvenog sistema. Kao individualisti i liberalci, ovi su politički od- 
metnici vjerovali u slobodu misli i akcije. Njhovo uvjerenje dovodilo 
ih je stalno u konflikt s državom toga vremena sve dotle, dok nijesu 
ostvarili svoje »pravice«. Svoje su »pravice« zadobili paralelno s 
uspostavljanjem inđustrijalnoga sistema. U tom stadiju postadoše 
dotadašnji revolucionarci konzervativcima i upotrebljavahu svoje 
nove snage za obranu »status quo« s isto toliko strasti kao što su 
prije napadali tada postojeći društveni poredak 

*) Napomena uredništva: Dr. James Wellarđ iz Londona, sociolog i lite- 
rarni kritičar mlađe generacije, iznosi u ovom svom članku nekoliko misli iz 
uvodnog dijela svoje opsežnije studije o tom problemu, što je upravo sprema. 
Njegovi pogledi mogu dakako izazvati diskusiju, ali su svakako pisani na 
osnovu istančanog opažanja i odličnog poznavanja engleske društvene scene. 
Odlikuju se specifičnom engleskom duhovitošću, koja se ne gubi ni u najkrućem 
znanstvenom ruhu. Ujedno interesatnim slučajem ovaj članak baca svijetlo na 
pozadinu društvenih odnosa s obzirom na posljednje događaje u Engleskoj. 

Dr. Wellard je upravnik odbora za intelektualnu suradnju kod »Interna- 
cionalnog Doma« u Chicagu, što ga je osnovala i uredila velikim sredstvima 
Rockefellerova Fundacija. On je također osnivač i urednik >»International 
Quarterly Review« u Chicagu. 

Ovaj, kao i svi budući članci naših inozemnih suradnika, pisani su spe- 
cijalno za »Ekonomist« i prevedeni na hrvatski, a nijesu prijevodi već ranije 
objavljenih članaka. 

Tako današnji veleindustrijalci drže u rukama državnu vlast, a 
pred tri su stoljeća bili samo puki gradski oci (aldermen) zabavljeni 
rješavanjem sitnih općinskih poslova. Naprotiv, plemstvo je stav- 
ljeno u pozadinu nacijonalnoga života — na sjedala zakonodavne 
skupštine, gdje je njihova vlast više nominalna nego li faktična. Kon- 
kretno rečeno, industrijalac, Right Honorable Stanley Baldwin od 
firme Baldwin & Co., je onaj, koji danas upravlja politikom britan- 
skog imperija, dok peerovi odobravaju (jer drukčije ni ne mogu) 
ono zakonodavstvo, što im Donja Kuća predloži. 


Ipak sastav engleskih društvenih klasa nije jednostavna kopija 
ekonomske afirmacije sa strane građanske klase. Socijalna struk- 
tura nije se slomila istodobno s iščeznućem sredovječne gradske i 
feudalne ekonomije. Ljudi mogu postati bogatima unutar svojeg ži- 
votnog perijoda, ali time ne postaju otmjenima (noble). Baš napro- 
tiv generacijama bili su izvjesni izvori bogatstva upravo škodljivi 
za penjanje po socijalnoj ljestvici. Veliki su profiti upravo suviše 
isticali ne-aristokratsko podrijetlo, a aristokratska tradicija imade 
uvijek još i danas, iako manje snažan, upliv u engleskome društvu. 
Svježe obogaćeni tvorničar krastavaca teško dolazi u položaj soci- 
jalnoga vođe. Stoga mora istraživač klasnih odnosa još uvijek uzi- 
mati mnogo u obzir sredovječni socijalni poredak, u koliko se nje+ 
gove posljedice još danas u engleskom društvu odražavaju. 

Kad se govori o klasnoj borbi treba uzeti naročito u obzir, da 
ta ne počinje s proletarijatom i njegovim klasnim osvješćenjem, već 
sa srednjim građanskim klasama, koje još ni na početku industrij- 
ske revolucije nijesu bile zadovoljene sa prisvojenim ekonomskim i 
političkim pravima. One su tražile i socijalno »priznanje«. Građanski 
novelisti početkom devetnaestog stoljeća izražavaju s velikom gor- 
činom resentiment, što ga osjeća njihova klasa prema socijalno su- 
Periornijima. Iz toga se je resentimenta razvio »snobizam«, jedna sa- 
svim moderna i upravo engleska značajka. Danas se pod snobizmom 
razumijeva prezir nekih indiviđua prema onima, koje smatraju 80- 
cijalno inferiornijima. Ali treba se sjetiti, da je snobizam nastao 
upravo obrnutim putem, kao osjećaj resentimenta sa strane »nou- 
“veau riche«, prema postojećoj »gentry«. Ma koliko bio prezriv mo- 
derni snobizam, on je i danas podsvjesni resentiment proti socijalno 
superiornijima invertiran putem kompenzacije. Ta je inverzija očita 
u pretjeranoj samosvijesti britskih srednjih klasa i u pomanjkanju 
toga kod nižih i viših klasa, bilo unutar klase same, bilo u međusob- 
nim odnosima. 


U srednjemu vijeku nije čovjek mogao izbjeći zvanju, za koje 
ga je Bog pozvao. Njegovo je zvanje bilo isto tako apsolutno deter- 
minirano kao što je i položaj rijeka i brijegova. Obični građanin, se“ 
ljak, plemić, lord i kralj bili su jednako »kao posvećeni« da izvršuju 
svoju posebnu funkciju. U toj koncepciji društva nije mogao po- 
stojati nikakav razuman razlog nezadovoljstvu. Ako je i bilo revolta 
i nezadovoljstva, kao što naročito u seljačkim bunama, koje su ha- 
rale Europom, to se je pripisivalo ne samo pogrješkama društvenog 
sistema već i božjoj volji. Ali ljudi nijesu mogli umirati bez pro- 

testa, pa da nije bilo žetvenih predbacivanja i kuge, feudalni sistem 
bi izdržao još neko vrijeme. Socijalno kao što i ekonomski počivao 
Bi inače na mnogim zdravim principima. 


Kad je bila sredovječna gradska ekonomija uništena, ništa nije 
bilo oštrije istaknuto, nego li socijalna razlika između stare aristo- 
Kkracije, novog industrijalnog staleža i transformiranih radničkih slo- 
jeva. Za neko vrijeme jedva da je postojao bilo kakav socijalni 
odnos među njima. Još u Chaucerovo vrijeme putovali su zajedno 
na hodočašća u Chanterbury bez ikakove grižnje savjesti vitezovi, 
baruni, kmetovi, mornari, trgovci, kuhari i ostali, putujući svi istim 
putem i ne praveći nikakovo pitanje o društvenim razlikama. To 
pomanjkanje klasne svijesti postalo je nemogućim, kad su industri- 
jalizam, prezbiterijanizam i liberalizam posijali doktrine o slobodi i 
igydividualnim vrjednotama. Prema shvaćanju člana nove srednje 
klase, svi su ljudi po rođenju potencijalno jednaki i imađu jednaka 
građanska prava. Ali u stvarnosti on je mislio, da je on isto toliko 
vrijedan, isto tako dobar kao što je drugi; ali to nije impliciralo one 
niže slojeve, već samo da je on, imućni, pobožni i pametni nekon- 
formist jednako toliko vrijedan kao što tako zvani njegov socijalno 
superiorniji. Tu je bio početak građanske klasne svijesti i početak 
snobizma. Od toga časa nema više govora o jedinstvu engleske so- 
cijalne svijesti. 

I. 


Novi faktori i elementi kompliciraju danas složenost klasnih di- 
stinkcija Engleske. Jedan od tih je novac, jer se novcem mogu da- 
nas kupiti oni atributi, koje je prije mogao dati samo položaj — na- 
ročito manire, dobra forma i odgoj. Svaki od tih atributa pred- 
stavlja elemente karaktera. Manire se sastoje od kurtoazije, otmje- 
nosti, samosvijesti; dobre forme, od tradicije i nepovjerljivosti 
prema racionalnim razlozima; odgoj, od sposobnosti konverza- 
cije s kulturnim akcentom. No to su sve atributi, koje se može 
steći. Ne trebaju generacije, da se individuu impregnira kur- 
toazija, otmjenost i samosvijest, ako dolazi u doticaj s ostalim tipo- 
vima socijalnog odnošenja. Ti se elementi stiču imitacijom i u kra- 
ćim razdobljima. Tako je s »gledištima«, konverzacijom i akcentom; 
to su sve karakteristike, koje se lako steku. Kako se one lako pri- 
svajaju, djeluju kao izjednačujući faktori u socijalnom oblikovanju. 
One će dati sinu nekog trgovca ili rudara istu izvanjsku polituru 
kao što i knezu. Svatko, tko je studirao ili pače samo posjetio 
Oxford, znat će,da je to ispravno. U socijalnoj se analizi ne može 
kao kod laboratorijskoga iskušavanja ustanoviti eksperimentom raz- 
Žike između plave i obične crvene krvi; sve što se može poduzeti 
jest ono, što netko čuje ili vidi. U Oxfordu vidjet će grupu mladih 
ljuđi, koji su svi odjeveni u smeđe kapute i sive hlače, ponašaju se 
svi na jednak umišljen i drzak način, diskutiraju iste brbljarije, te 
upotrebljavaju sličan lokalni dijalekt. Gdje se ovdje zapažaju klasne 
osebujnosti? One su površno izgubljene u nivelirajućem procesu, 
što ga taj sam privilegij zove — odgojem. 

Viđimo, da je na djelu snaga, koja tendira, da zabašuri izvorne 
klasne osebujnosti — snaga demokratskoga odgoja. Moramo ipak 
biti oprezni kada prosuđujemo utjecaj demokracije u Engleskoj. 
Odavna postoji u toj zemlji neka politička demokracija, ali nikađ 
nije postojala društvena demokracija, koja bi se mogla usporediti 
na primjer s američkom. Odgoj u toj potonjoj zemlji izvršuje ipak 
daleko više nivelirajući utjecaj nego li u Engleskoj. Jedan od va- 
žnih momenata socijalne distinkcije u Engleskoj je — akcenat. Re- 
kao bih, da je akcenat pače najočitiji indeks klasnih razlikovanja u 
Engleskoj. On je skoro paralelna komponenta glavnim socijalno- 
ekonomskim podjelama engleskoga društva. Radnik imade skoro ne- 
promjenljiv proletarski akcent, koji se sa stanovišta krivih filo- 
loških standarda smatra lingvistički inferiornim. Drugi ekstrem, 
više klase, koje uključuju superiornije profesije, imadu zaseban ak- 
cenat, koji nije nužno standard-engleski, jer može da iz daljine ta- 
kođer zvuči kao meketanje koze. U svakom slučaju ne postoji nika- 
kav službeni standard za govoreni engleski, tako, da se ne može pri- 
čati o filološkoj odličnosti akcenta viših klasa. Između oba ekstrema, 
Cockneya s jedne strane te Super-Oxoniana s druge, mi imadđemo 
čitavu skalu akcenata, koji odgovaraju nepreglednom nizu klasnih 
gradacija. Ako stranac želi spoznati engleske klasne osebujnosti, 
mora biti izvježbani filolog. »Nemoguće je«, veli Bernard Shaw, »za 
Engleza, da razgovara sa svojim sunarodnjakom, a da ga ne mrzi 
ili ne prezire«. Iako ta opaska pretjeruje samo stanje, ipak indicira. 
korelaciju između klasa i akcenta; jer engleski akcent reflektira to- 
čno klasu, odgoj, a moguće i samo »gledište«. Sunarodnjak može 
odmah ustanoviti, da li su njegove vlastite socijalne kvalifikacije bo- 
lje ili lošije. To znanje bit će razlogom resentimenta ili omalovaža- 
vanja. 

To je nekoliko manje ili više objektivnih kriterija koji mogu 
služiti kao indikacije klasa. 

Lični nastup, odijevanje, životni standard, interesi i gledišta od- 
govarat će općim pravilima okoline i tako će u glavnom indicirati 
socijalni polažaj. Lukavi posmatrač može prepoznati klasnu pripad- 
nost i po »nedjeljnom odijelu«; on će ga raspoznati po njegovu ovrat- 
niku. Isto tako se razlikuje i konverzacija prema klasnoj pripadnosti; 
više klase tendiraju šaljenju i ironiziranju srednje pompoznosti, a 
niže profanosti. Ne može se očekivati od radnika, da imade isti ak- 
cent, stil i riječnik kao viši civilni činovnik. 


m. 


Iz toga što sam dosada iznio, čitaoc će razabrati, da u Engleskoj 
postoje još oštro ocrtane klasne distinkcije usprkos rasula starog 
socijalnog poretka i usprkos izjednačujućeg utjecaja modernoga de- 
mokratskog odgoja. Ne samo da te distinkcije postoje, već one po- 
staju pače sve više uočljivima. Čim Englez napusti krug svoje po- 
gebne socijalne grupe, on osjeća, da ne spada svakoj socijalnoj gru- 
paciji. Bez sumnje je to čista emocijonalna reakcija, ali nikakovi 
racijonalni dokazi ne mogu obezkrjepiti tu tvrdnju. To je nešto, što 

se više osjeća, nego li što se može mjeriti, ali može se često posma- 
trati. Arogancija parvenua prema onima, koji od njega ekonomski 
zavise i skromnost aristokrata u prisutnosti socijalno inferiornih su 
neki znaci i primjeri takova klasnog raspoloženja. Nadalje kon- 
stantni napori srednje klase, da impresijoniraju svakoga svojim so- 
cijalnim položajem i "vrijednošću, su simptomatični za njihov nesta- 
loženi osjećaj inferiornosti. 


Svi su ti momenti od važnog interesa za političkog istraživača. 
On će htjeti znati, u koliko postojanje klasnih distinkcija i klasne 
svijesti ubrzava klasni konflikt u Engleskoj, i ako je tako, u kolikoj 
mjeri je imanentna opasnost socijalnoga revolta. Moj bi odgovor 
bio, da će to utjecati u .maloj mjeri uslijed velikog broja poništu- 
jućih faktora. S druge strane socijalni je nemir neizbježivo izazvan 
velikim gospodarskim tegobama, koje su bile stalne i jake, te su en- 
glesku radničku klasu čvrsto udružile protiv eksploatacije. Materi- 
jalan dokaz toga jest snaga trade-unija. Na tom ge području taj 
konflikt izrazuje potpuno ekonomski. Može se posmatrati kao sukob 
dviju surovih sila — jedna radništva, a druga financija — koje pri- 
tištu jedna protiv druge, da odrede pravac, kojim će obje ići. 
Nije posve ispravno u Engleskoj govoriti o ekonomskom konfliktu 
kao o klasnoj borbi. Skupnost engleskih radnika ne može se još zvati 
jednom klasom, a kapitalisti drugom. Marxistička je koncepcija su- 
više jednostavna za tumačenje sastava engleskog društva. S klasnog 
stanovišta mnogi mali kapitalisti i poslodavci spadaju na niži ste- 
pen; naime, po svome načinu života, po svojim stanovištima, običa- 
jima, zabavi i ostalome, oni pripadaju nižim ili radničkim klasama, a 
ipak su u ekonomskom sistemu njihovi interesi identični s onima vi- 
ših klasa. Pomanjkanje potpune socijalno-klasne identičnosti raspr- 
šava dakle snagu klasne borbe. To je veoma važan faktor kod ušču- 
vanja status quo-a. Drugi je faktor filantropska ili reformistična po- 
litika, koja je određivala englesko zakonodavstvo više od jednoga 
stoljeća. Realistično izraženo to znači, da se prave koncesije uvijek, 
kad ekonomske nejednakosti budu suviše istaknute za potiskivanje 
grupe, te bi mogle izazvati društvene sukobe. Gotovo sve reforme, 
što ih je provelo britsko zakonodavstvo bile su taktični uzmaci sa 
strane vladajući klasa. Općeniti politički privilegiji, školski odgoj, 
socijalno i zdravstveno osiguranje, penzije, sve su te reforme bile 
provedene u tom smislu od konzervativnih engleskih vlada. To je 
jednostavna tajna srazmjerno stabilne engleske politike i tumačenje 
pomanjkanja uspješnih komunističkih pokreta u toj zemlji. Radničke 
klase nijesu nikada potisnute dosta jako! 

To što smo iznijeli, jesu nekolicina ekonomskih i političkih fak- 
tora. Imade još i čistih socijalnih sila, koje rađe u prilog ili protiv 
socijalnog stabiliteta. Stvarne klasne osebujnosti, kao što smo ih 
istakli u formi odgoja, akcenta i »gledišta«, su vidljivi uzroci neza- 
dovoljstva i emocijalnih nemira. Niže klase realiziraju često svoju 
intelektualnu inferiornost, te ove razlike u postojećem nivou znanja 
reflektiraju korespondirajuće nejednakosti oportuniteta, separiraju 
svaku klasu od one, koja je neposredno nad njom, — niže radničke 


5 


klase nekvalificiranih radnika od kvalificiranih, pa opet od nižih 
srednje-građanske klase, a ove opet od onih pravih srednje-građan- 
skih. Kod promatranja socijalnih odnošenja može se vidjeti među 
graničnim grupama ustvrđena superiornost. 

Ali i u slučaju ovih socijalno-klasnih različitosti pokušava en- 
gleska politika reformama minimalizirati opasnost revolta uklanja- 
jući ili umanjujući takove uzročnike. Prave se koncesije boljim od- 
gojnim mogućnostima, pače i za najniže i najsiromašnije klase. Ele- 
mentarne su škole dobre, naročito s obzirom na dječje zdravlje, i 
prave se aranžmani za nastavak njihovih studija kad napuste školu 
u svojoj četrnaestoj godini. Nadalje liberalna uredba obilnih stipen- 
dija omogućava pače djeci iz najnižih slojeva, da se popnu socijal- 
nom ljestvicom. Oni polaze na sveučilišta, žene se djevojkama iz bo- 
ljih obitelji, i postaju u vremenu jedne generacije članovima srednje- 
građanske klase. Taj proces teče kontinuirano, već odavna u Engle- 
skoj, kad je na Kontinentu postojala oštrija pregrada među klasama, 
te daje solidnost i čvrstoću jednome sve konzervativnijem i respek- 
tabilnijem društvu. Svatko, tko je u posljednje vrijeme posjetio En- 
glesku mogao je opaziti kako su široke evidencije toga nivelirajućeg 
društvenog procesa. 

Zato i usprkos oštrih klasnih distinkcija i nekoliko faktora, koji 
ih čine nepodnošljivima, ipak engleska državna i privatna tradicija 
tendira da prikrije pravo stanje stvari, te klasna borba ne 
dolazi do izražaja u formi neprijateljstva između pojedinih soci- 
jalnih grupa, već više kao borba za izvjesnu egzistenciju. Zato oni, 
koji otkrivaju kapitalističku klasu kao skup korpulentnih bankira u 
frakovima, koji samo zgrću pare, ne postizavaju efekta u Engleskoj, 
jer se služe metodom koja ne impresijonira prosječnoga engleskog 
radnika. Kad se podcrtava opće dobro klasne borbe za engleskoga 
radnika, smeće se kod toga s uma savremena njegova indiferentnost 
prema svemu onome, što se ne tiče njegovih aktuelnih nadnica, 
kraćega radnog vremena i izvjesnoga stepena socijalne sigurnosti, 
koju radnici jedan drugome žele priskrbjeti organiziranom snagom. 
Općenito rečeno, klasno se jedinstvo osjeća više kao antagonizam 
prema grupi, koja je neposredno iznad one, o kojoj se radi, nego li 
kao historijski prisilna nužda nekoga »esprit de corps«. Engleski se 
radnik ne ponosi naročito svojom klasom. On ne živi kroz nju i za 
nju. On više nastoji da popravi sebe, što s njegova stanovišta znači 
lakši i manje prost posao, bolji i udobniji dom, bolje odijelo i bolji 
odgoj za njegovu djecu. Kolik je procenat Engleza, koji realiziraju 
te težnje, ne može se reći, ali dotle dok lukava državna politika adop- 
tira reformističku platformu kao dosele, njihove simpatije ne će biti 
na strani revolucijonarnih pokreta. U Engleskoj se sigurno ne 
može predviđati u blizo doba fundamentalnih promjena u sastavu 
njezinog društva. (Preveo M. L.) 

Dr. Borislav lordanović (Beograd) 
Usporedba ruzdnženja poljeprivrede n 
Rumunjskej, Bugarskej i Jugeslaviji 


Najnovija Uredba o likvidaciji zemljoradničkih dugova učinila 
je kraj dugodišnjoj neizvjesnosti, u kojoj su bili držani i: dužnici i 
vjerovnici. 

Da bi se upoznali sa suštinom problema razduženja poljoprivred- 
nika uopće — pošto se o zaduženju već dovoljno do sada govorilo i 
pisalo — po našem je mišljenju potrebno da se ispune dva uvjeta: 
1) da se taj problem razmotri što objektivnije i 2) da se on posma- 
tra uporedo s mjerama poduzetim u inozemstvu o istom pitanju. Po- 
sljednji je uvjet naročito potreban, da se vidi koliko su želje vjerov- 
nika i dužnika u nas u cilju likvidiranja njihovih prijašnjih odnosa 
bile opravdane s gledišta oportunosti, svrsishodnosti i mogućnosti, 
i koji je trebao da bude pravac i granica kretanja intervencionističke 
politike države u reguliranju tih odnosa. Od ispunjenja ovih dvaju 
uvjeta, pored ostalih čmilaca, koji zadiru u taj problem, zavisi sve- 
strano poznavanje problema i njegovo pravilno riješenje. 

Kad se pođe od pretpostavke, da svaki poznaje svoje želje i po- 
trebe, onda se mora opravdati gledište vjerovnika, da im se dugovi 
u cijelosti i u što kraćem roku isplate. No staviti se samo na njihovo 
gledište i braniti dosljedno njihove interese, bilo bi skroz tenden- 
ciozno i štetno. U cijeni njihovih želja i potreba mora se čovjek osvr- 
nuti i na drugu stranu problema. Potrebno je naime da se ispitaju 
želje, potrebe i mogućnosti onih, koji su dužni da isplate svoje du- 
gove zaključene u dobi najvećeg privrednog prosperiteta, kad je ku- 
povna snaga nacionalne monete bila mnogo manja od današnje. Za- 
tim ne treba zanemariti ni ulogu države u reguliranju tih odnosa. 
Država se u ovom slučaju javlja ne samo kao posrednik u izgrađiva- 
nju suprotnosti u interesima dužnika i povjerilaca, nego i kao čim- 
benik, koji s obzirom na socijalno-politički momenat, koji se ipso 
facto uvlači u taj problem, ima u krajnoj liniji da odluči, koji se du- 
govi i u kojem razmjeru imaju da isplate, i koji će od dužnika biti u 
mogućnosti — ako se želi otkloniti pauperizaciju i bijedu na selu 
— da svoje dugove isplati. Kraće rečeno, objektivni posmatrač treba 
da se uzdigne iznad sukoba interesa sviju aktivnih učesnika u ovome 
djelu i da hladno, nepristrano, oslobođen svih političkih strasti i 
uticaja, pristupi ispitivanju i proučavanju problema i donese za- 
ključke, koji će, po svojoj objektivnosti i suštini, biti dostojni da im 
se posveti svestrana pažnja. 

Problem agrarnih dugova nije samo specifično naš. On se je isto- 
dobno javio i u drugim agrarnim i neagrarnim zemljama Centralne 
i Istočne Evrope: Poljskoj, Rumunjskoj, Čehoslovačkoj, Bugarskoj, 
Mađarskoj i dr., koje su zbog reperkusija svjetske privredne krize 
na njihove nacionalne privrede, došle u jednu kritičnu situaciju, 
sličnu našoj. Dugovi poljoprivrednika u ovim zemljama dostigli su 

fantastične cifre!). Kriza se pogoršavala, a teret bivao sve veći i 
teži. Privredni je život zamirao, a pitanje dugova ostalo otvoreno. 
U ovome trenutku — a to je fatalna 1932 god. — sve su se agrarne 
zemlje našle na istoj liniji. Teškoće su se povećavale a mogućnost, 
da se iste na lak način otklone, bila je minimalna. Uslijed toga, pro- 
blem je postao delikatan i vrlo složen. Nacionalne vlade morale su 
mu pokloniti izuzetnu pažnju, da bi izbjegle političku i privrednu 
katastrofu. Svaka je vlada u godini 1932 na svome području podu- 
zela hitne mjere, da se zaustave nagle prodaje poljoprivrednih ima- 
nja zaduženih poljodjelaca i odloži plaćanje spornih dugova. Ove su 
mjere bile privremene, da bi se dobilo na vremenu za fundamentalno 
proučavanje pitanja. Moratorij je dakle odlagao a nije rješavao 
problem. Riješenje je imalo tek da dođe, i došlo je. Zakoni za defini- 
tivno uređenje dugova donošeni u interesu ovog ili onog zainteresi- 
ranog staleža, nizali su se svake godine. Ta parcijalnost tumačila 
se je uticajem političkih stranaka, koje su bile na vlasti. I zato 
je promjenom vlade dolazila i promjena u propisima zakona. 
Pored toga, očekivano poboljšanje u svjetskoj i nacionalnoj privredi, 
na koje su sve vlade bez izuzetka računale, uticalo je u izvjesnoj 
mjeri i na odlaganje definitivnog riješenja toga pitanja. No kako 
isto nije nastupilo, zakonodavci su bili primorani, da usvojene prin- 
cipe u ranijim zakonima izmijene, ili da prema novostvorenim okol- 
nostima i stečenom iskustvu, promjenom dotadanjih propisa, preu- 
dese svoje zakone. Da ne pretjerujemo, svaka je od pomenutih ze- 
malja u razdoblju od 1932 do 1936 god. propisala najmanje po tri a 
najviše po pet zakona ili uredaba o likvidaciji agrarnih dugova. 
Poslije ovoga, a da bi se izbjeglo svako ponavljanje, moramo 
učiniti jednu napomenu. Zaštitna zakonodavstva agrarnih zemalja, 
iako imaju za cilj reguliranje jedne te iste pravne materije, s obzi- 
rom na svoje posebne prilike, pravne običaje i institute, nisu isto- 
vjetna ni slična. Razlike su između njih osnovne ili principijelne, 
Osnovne su razlike u tome, što jedan zakonodavac polazi od konsta- 
tacije, da se reguliranje spornih odnosa među strankama najlakše 
postiže putem uzajamnog sporazuma poravnanjem (Čehoslovačka 
dosljedno, Poljska u koliko su u pitanju potraživanja novčanih za- 
voda), a drugi smatra, da se likvidacija tih odnosa najefikasnije po- 
stiže prinudnom konverzijom dugova uz znatno sniženje dužnih ka- 
mata (Jugoslavija, Rumunjska, Bugarska, Poljska za potraživanja 
privatnih lica, i Mađarska za »zaštitne posjede«). Principijelno pak 
kad jedan zakonodavac usvaja generalnu zaštitu zemljoradnika (Ru- 
munjska, Bugarska i Jugoslavija, izuzev pretposljednju Uredbu), a 
drugi individualnu zaštitu prema ustanovljenoj nemogućnosti plaća- 


1) Prema podatcima kojima raspolažemo, zaduženja u pojedinim agrar- 
nim zemljama u 1932 godini bila su slijedeća: 


Poljska 4.500 milijardi zloti; 
Čehoslovačka 24.000 » kruna; 
Rumunjska 52.000 » leja; 
Jugoslavija 6.000 » dinara; 
Bugarska 12.000 » leva; 
Mađarska 2.300 » penga. 

nja. dužnika (Poljska i Mađarska, za »zaštitne posjede« dosljedno, 
a Jugoslavija pretposljednjom Uredbom). Zatim se principijelna raz- 
lika sastoji i u svaćanju zakonodavca svake od respektivnih zemalja 
o ustanovi privatnog vlastništva. Dok jedni polaze sa stanovišta, 
da se uspješna konverzija najlakše provođi putem redukcije glavnice 
duga (Rumunjska, Bugarska i Jugoslavija) dotle drugi i ne ras- 
pravljaju o tome i provode konverziju bez redukcije dugova (Polj- 
ska, Mađarska i Jugoslavija do posljednje Uredbe). No razlike ima 
i u samom načinu provođenja pomenute konverzije. Jedni izvode tu 
operaciju uz aktivno, financijsko sudjelovanje države putem jed- 
noga od državnih ili specijalno ustanovljenih novčanih zavoda (Ru- 
munjska zakonom od 19 aprila 1932 god. Državna blagajna za amor- 
tizaciju —, Bugarska zakonom od 7 augusta 1934 god. — Pogasi- 
telna kasa —, Poljska, zakonom od 24 oktobra 1934 god. — Akcept- 
na banka — i Jugoslavija uredbom od 25 septembra 1936 god. — 
Privilegovana agrarna banka), drugi se zadovoljavaju samo pasiv- 
nim držanjem države pri izvođenju te operacije (Rumunjska zako- 
nom od 7 aprila 1934 god, osim prema Prvom građanskom društvu 
za hipotekarni seoski kredit i Društvu za seoski kredit, koja imaju 
specijalan karakter, i Jugoslavija prema potraživanjima privatnih 
lica i dr.). Razlike ima i u postupku za ustanovljenje kategorije po- 
sjeda pod zaštitom i utvrđenje zadužene mase (u Bugarskoj i Polj- 
skoj postoje naročite komisije, a u Rumunjskoj i Jugoslaviji nad- 
ležnost za taj posao pristoji redovnim sudovima). 

Prednje razlike dovode izvjesna zakonodavstva do sličnosti. Ova 
se sličnost javlja ili kao posljedica istovjetnosti gledišta (Čehoslo- 
vačka i Mađarska s jedne, i Rumunjska i Bugarska s druge strane) 
ili kao rezultat nastojanja jednog zakonodavca, da svoju zaštitnu 
politiku prilagodi politici drugog zakonodavca (Jugoslavija je po 
jednoj tvrdnji načelo generalne zaštite dužnika usvojila od Rumunj- 
ske i Bugarske). Sličnosti i razlike provlače se cijelim nizom prije 
ili kasnije donijetih zakona o razduženju, o kojima će mjestimice 
biti govora. 

Vratimo se na postavljeni nam zadatak. Materijal, koji nam 
zaštitna zakonodavstva pomenutih zemalja pružaju, suviše je op- 
gežan i raznolik, naročito, kad se ima u vidu činjenica, da 
svaki od spomenutih zakona sadrži po 30 do 100 članova, a ovakvih 
je zakona u spomenutim zemljama donijeto više od 20, tako da 
prelazi sva nastojanja, da se u jednom kratkom članku prikažu naj- 
važniji propisi, koji uređuju materijalnu i tehničku stranu zaštite. 
A govoriti pak o svakom zakonodavstvu napose, udaljilo bi nas od 
pravog puta i postavljenog zadatka. S toga je, po našem mišljenju 
kao i po našoj zamisli najbolje, da se naše izlaganje ograniči na 
usporedno promatranje i proučavanje dvaju najglavnijih principa, 
koji se kao crvena nit provlače kroz tri agrarna zakonodavstva, i 
koji, kao usvojeni i dosljedno sprovedeni, karakteriziraju njihovu 
zaštitnu politiku. To su: 1) princip redukcije dugova i 2) princip 
aktivnog sudjelovanja države pri reguliranju dugova. 


$ 1. Princip redukcije dugova 


U zemljama, koje su usvojile širi moratorij za dužnike zemljo- 
radnike, pitanje redukcije glavnice duga nije se postavljalo niti se 
9 njem raspravljalo. Sva pažnja u javnosti kao i u nadležnim krugo- 
vima bila je usredotočena na pitanju sniženja dužnih kamata i na 
mogućnosti države, da iz svojih sredstava ili iz posebnih fondova 
naknadi pretrpljenu štetu vjerovnicima primjenom zaštitnog zakona 
(Mađarska uredbom od 23 oktobra 1933 god. u koliko se ne od- 
nosi na »zaštitne posjede« i Čehoslovačka zakonom od 5 maja 1933, 
produženim zakonom od 24 februara 1934 god.). Da je intervencija 
države i u drugim zemljama bila predviđena za jedan duži ili kraći 
provizorij problem bi dugova bio pojednostavljen i lako riješen, jer 
nema vjerovnika, koji ne bi pristali, da im se dugovi nakon dvije ili 
tri godine isplate sa 2 ili 3% nižih kamata od ugovorenih. Ali se 
nije pri tome ostalo. Ostale države, koje su usvojile konverziju kao 
definitivno rješenje za likvidiranje agrarnih dugova pozabavile su 
se više ili manje pitanjem redukcije glavnice duga. Rumunjska i 
Bugarska na primjer bez ikakvih obzira, kao prvu mjeru stipulirale 
su obvezatnu redukciju dugova. Šta više, ove su dvije države sma- 
trale, da je pojam konverzije adekvatan pojmu redukcije ili još bolje 
redukcija dugova smatrala se kao uvjet za konverziju. Kod nas to 
još nije bio slučaj, ali je naš zakonodavac u posljednje vrijeme usvo- 
jio taj princip i ako je i prije bilo pokušaja da se on, kao iznimna 
mjera primijeni na izvjesna prezadužena gazdinstva (vidi $ 7 Pro- 
jekta zakona o zaštiti zemljoradnika i o sređivanju kreditnih odnosa 
u zemlji od 26 oktobra 1932 god.). Osim ovih i Njemačka je, iako 
industrijska zemlja, još prije dolaska nacionalsocijalista na vlast, 
zakonom od 1931 god. za Istočnu oblast propisala, da će se dugovi 
zemljoradnika svesti na 50% njihovog nominalnog iznosa uz izvjesne 
olakšice u pogledu kamata i roka isplate. 

. Kao što se vidi, princip redukcije dugova našao je svoju pri- 
mjenu u više zemalja, ali mi ćemo se zaustaviti samo na trima agrar- 
nim zemljama i to: Rumunjskoj, Bugarskoj i Jugoslaviji. Izložiti će- 
mo u glavnim linijama samu materiju redukcije dugova, onako kako 
nam je ona data u njihovom zakonodavstvu i na kraju vratiti se na 
samu diskusiju pokrenutu u javnosti o ustavnosti donešenih zakon- 
skih propisa s obzirom na nepoštivanje principa nepovredivosti pri- 
vatnog vlastništva i štečenih prava vjerovnika. 

A. Rumunjska. Osnovni zakon o konverziji agrarnih dugova od 
19 aprila 1932 god. u svome članu 3 predvidio je, da će se dugovi 
malih zemljoradničkih posjeda do 10 ha zakonski konvertirati. Pod 
zakonskom konverzijom, zakonodavac razumije redukciju 50%, 
ukupnog iznosa sudskim putem utvrđenog duga, čija se isplata ima 
izvršiti u roku od 30 god. uz 4% godišnjih kamata. Za dugove sred- 
njih i velikih posjeda, predvidio je druge forme za njihovu sanaciju: 
reguliranje putem smanjenja nagomilanih kamata, sudska sanacija 
i reguliranje odlaganjem prinudnog izvršenja. 

Treći zakon o konverziji gradskih i poljoprivrednih dugova od 
14 aprila 1933 god. propisao je dva rješenja: obvezatan moratorij: 

za posjede do 10 ha do 5 godina, koji se može produžiti do 10 god. 
uz 1% god. kamata, a za posjede iznad 10 ha do 2 godine, koji se 
može produžiti do 5 god. uz 3% god. kamata, i fakultativnu kon- 
verziju. U slučaju, da vjerovnici ne pristanu na moratorij mogu od 
suda zahtijevati konverziju spornih dugova. Odluka vjerovnika oba- 
vezna je za dužnika, ako prvi pristanu 'da im se potraživanja reduci- 
raju prema slijedećoj skali (čl. 4): a) za 50% duga uz 4% kamata 
za dužnike s posjedima do 10 ha; b) za 33% duga uz 4% kamata 
za dužnike s posjedima do 50 ha; c) za 25% duga uz5% kamata za 
dužnike s posjedima iznad 50 ha. 

Posljednji zakon o likvidaciji gradskih i poljoprivrednih dugova 
od 7 aprila 1934 god., — koji je još na snazi, — prerada je posljed- 
njeg zakona s izvjesnim izmjenama i dopunama. Prema stilizaciji 
čl. 4 zakona, dugovi zemljoradnika smanjuju se za 50% od ukupnog 
iznosa ustanovljenog na dan 18 decembra 1931 god. uz 2% kapita- 
liziranih kamata do dana donošenja zakona. Ovako reducirani dug 
isplaćivat će se u 34 polugodišta s kamatima od 3% godišnje i to na 
dan 15 maja i 15 novembra svake godine. Svaki od ova dva obroka 
iznosit će 2.50%, dalje, dva obroka po 3% od ukupne svote uređe- 
nog dugovanja. Ostalih trideset obroka bit će podjednaki. Ako duž4 
nik anticipativno plati dug u roku od 2 godine, koristit će se zakon- 
skom redukcijom za 70% od utvrđene tražbine uz uvjet, da prve 
godine položi najmanje 15% na račun otplate duga s odgovarajućom 
kamatom, a druge godine ostatak duga. Isto tako koristit će se i 
drugi dužnici, da im se reducira dug za 60%, ako u roku od 5 godina 
isplate cio iznos duga polažući svake godine po 8% duga s odgova- 
rajućim kamatama (čl. 6). 

I ako zakonodavac i ovu vrst konverzije, kao i u prethodnom 
zakonu, kvalificira kao fakultativnu, ona je u stvari obligatorna, 
jer uvjeti, koje on u čl. 42 i 43 zakona propisuje takve su prirođe, 
da isključuju. svaku pomisao na pristanak vjerovnika. Na osnovu čl. 
42 zakona, vjerovnici, koji ne pristanu da im se potraživanja regu- 
liraju po općim propisima ovoga zakona, mogu od suda tražiti, da se 
na njih primijene propisi čl. 43 zakona, koji glasi: »Svima se duž- 
nicima — u tom slučaju — priznaje moratorij od 10 godina od dana 
obnarodovanja zakona, s tim da se u tom roku plaćaju samo ka- 
mati od 1% godišnje na prvobitno plaćenu glavnicu. Ovaj moratorij 
anka savjet može produžiti za još 5 godina pod istim uvje- 

€. 

B. Bugarska. Bugarska je donijela dva zakona o zaštiti poljo- 
djelaca-posjednika: jedan 16 aprila 1932 god. a drugi 7 augusta 1934 
god. u obliku Uredbe sa zakonskom snagom, koja je i danas na snazi. 

Po prvome zakonu trebalo je regulirati sve dugove poljodjelaca4 
posjednika do 200.000.— leva, koji su posjedovali do 25 ha zemlje 
i to dugovi učinjeni do 1 januara 1931 god. zaključno. Zatim dugove 
posjednika krupnog zemljoradničkog inventara u vrijednosti iznad 
250.000.— leva, pod uvjetom da ti dugovi potiču od kupovine istog 
(&. 2). Reguliranje dugova imalo se izvršiti prinudnim poravnanjem 
(konkordatom) kod nadležnog kotarskog suda. Kotarski sud, kome 

se po zakonu podnose obrazložene i dokumentirane pretstavke duž- 
nika i vjerovnika, punovažno riješava o uvjetima »konkordata«: sma- 
njuje glavnicu duga do 50%, određuje rok isplate dugova i oblik 
osiguranja. Rokovi, u kojima su se dugovi morali isplatiti bili su od- 
ređeni 1) do 3 godine uz 5% za dugove do 10.000.—; 2) do 5 go- 
dina uz 5% za dugove do 50.000.— leva i 3) do 10 godina uz 5% za 
dugove preko 50.000.—. 

Drugi zakon — Uredba — predviđa tako zvanu horizontalnu 
zaštitu dužnika, a za izvjesnu kategoriju privrednika i srazmjernu 
redukciju dugova. Prema stilizaciji čl. 1 Uredbe predmet zaštite su: 
1) poljodjelci, obrtnici i trgovci, čiji dugovi nisu manji od 2.000.— 
ni veći od 1,000.000.— leva, s tim da njihova aktiva ne bude manja 
za 50% njihove pasive; 2) radnici, penzioneri, državni i općinski 
činovnici, i lica slobodnih profesija, čiji dugovi ne prelaze sumu od 
300.000.— leva; 3) svi ostali dužnici s ukupnim zaduženjem od preko 
1,000.000.— leva. Ova Uredba. štiti sva dugovanja privatno-pravnog 
karaktera prema državi, okruzima, općinama, privatnim ustanova- 
ma, državnim zavodima, osim Bugarske zemljoradničke banke (čl. 
100), pupilarnim bankama, kreditnim zadrugama i privatnim licima. 

Olakšice, koje Uredba dužnicima pruža, jesu slijedeće: 

A) za dužnike pomenute pod 1): a) odlaže se plaćanje glavnice 
i dužne kamate za razdoblje od 2 godine; b) produžuje se rok 
isplate od 2 do 10 god. a u izuzetnim slučajevima i do 15 god.; c) 
smanjuju se kamati na 5% godišnje; d) za sve dugove do 300.000.— 
leva smanjuje se glavnica i to: do 20% za dugove trgovaca; do 30% 
za dugove obrtnika i 40% za dugove zemljoradnika; e) smanjuju se 
previsoki kamati na dug od dana postanka duga; f) smanjuju se 
previsoki dobitci, ako se ustanovi da su uračunati u glavnicu duga. 

B) Za dužnike spomenute pod 2) i 3) produžuje se rok isplate 
do 6 godina i snizuju se kamati na nivo eskontne stope Narodne 
banke, kao i to da će se za prve dvije godine plaćati samo kamati. 

C) Po čl. 9 Uredbe hipotekarnim se dužnicima daje moratorij 
do 3 godine pod uvjetom da svojim vjerovnicima svakog polugodišta 
plaćaju po 7% god. kamata ili ugovorenih ako su niži od ovih. 


C. Jugoslavija. Rad našeg zakonodavca u pogledu zaštite duž- 
nika može se podijeliti na dva razdoblja: prvo, koje počinje od dono- 
šenja prvog zakona o zaštiti zemljoradnika od 19 aprila 1932 god. 
i traje do 6 oktobra 1935 god. kao dan stupanja na snagu pretpo- 
sljednje uredbe o zaštiti zemljoradnika, i drugo od toga datuma pa 
do danas. Ova dva razdoblja označuju različiti kurs politike naše 
vlade na ovom području. Prvo se razdoblje odlikuje lutanjem u tra- 
ženju jednoga pozitivnog racionalnog riješenja i pokušajem da se to 
riješenje nađe u jednom kompromisu između dviju krajnosti i to: 
poštivanja principa privatnog vlastništva i stečenih prava vjerov- 
nika do maksimalnih granica mogućnosti i nastojanja, da se dugovi 
sasvim brišu. Drugo se razdoblje naprotiv odlikuje nalaženjem kri- 
terija za pravilno riješenje na principu individualne zaštite dužnika 
s jedne i usvajanjem principa redukcije dugova s druge strane. Na- 
stojat ćemo da ove naše tvrdnje objasnimo. 

1) Karakteristika prvog razdoblja, u kome su bili donijeti: 
osnovni zakon od 19 aprila 1932 god., dva kasnija od 19 oktobra od- 
nosno 19 decembra 1932 god., jedna »definitivna« uredba od 23 no- 
vembra 1933 god. i jedna privremena uredba od 5 februara 1935 
god., jest generalna zaštita dužnika, bez obzira na individualnu mo- 
gućnost plaćanja. Zbog ovoga se našem zakonodavcu predbacivalo, 
da je favorizirao indolentnost imućnih na štetu slabijih, među kojima 
je bilo i više vjerovnika. Da li je taj prijekor bio opravdan, ne ćemo 
u to ulaziti, već nastojati, da tu i takvu politiku našeg zakonodavca 
donekle opravdamo. Prema našem uvjerenju, jedno se takvo 
riješenje nametnulo našem zakonodavcu iz dva razloga: s jedne 
strane, kad je pitanje postalo aktuelno, vjerovnici u nas preko udru- 
ženja banaka i profesionalnih komora, tražili su neodložno izvršenje 
obaveza dužnika, s druge strane pak, novo izabrano narodno pret- 
stavništvo da bi povećalo svoj prestiž u narodnim masama, u kojima 
seljački elemenat ima apsolutnu većinu, širilo je preko narodnih 
prestavnika parole, da će država preuzeti dugove od vjerovnika i 
opraštati ih dužnicima. Osim toga jedni i drugi preko svojih glasila 
inspirirali su dnevnu štampu i stvorili jedno naročito psihološko sta- 
nje i raspoloženje, koje nije odgovaralo pravom raspoloženju rad- 
nih masa, kao ni onih, koji su bili u pitanju. Ovo psihološko stanje 
isključivalo je svaku objektivnost i potenciralo nervozu, da se dođe 
do riješenja, pa ma kakvo ono bilo. Tadanja vlada pak, da bi zado- 
voljila jednu i drugu stranu, a s obzirom na okolnost, da to pitanje 
nije trpilo odlaganje, našla je riješenje u jednom kompromisu, koji 
se je sastojao u tome, što je od zastupnika vjerovničke strane usvo- 
jila načelo dosljedne zaštite njihovih interesa u zakonima i ured- 
bama za sanaciju banaka i poštovanju njihovih stečenih prava, a od 
zastupnika seljačkih masa princip linearne zaštite dužnika. Mora- 
mo priznati, da je ovaj kompromis skupo stajao i dužnike i vjerov- 
nike, a što je najglavnije, štetno je uticao na cijelu našu narodnu 
privredu i ekonomsko-financijski život u nas. 


2) Ni najvatreniji pristalica ovog i ovakvog riješenja nije u 
stanju da tvrdi, da je ono u svojoj suštini bilo dobro i kao takvo 
zadovoljavajuće. Ono nije bilo dobro, jer je počivalo na nesolidnoj 
osnovi, a nije bilo korisno, jer je bilo demoralizujuće. Ova dva argu- 
menta, koji su svuda isticani, determinirali su našeg zakonodavca, 
da promijeni svoje dotadanje stanovište i da potraži drugi put i 
način za riješenje problema. Pošto je pogriješka u ranijim zakonima 
i uredbama bila u samoj osnovi, to se je moralo poći od nje i pri- 
stupiti daljem izgrađivanju sistema zaštite. 


Pretposljednja Uredba o zaštiti zemljoradnika od 6 oktobra 
1935 god. čini jedan korak napred time, što ispravlja griješke ranije 
učinjene: i priprema teren za jedno riješenje, koje će zadovoljiti i 
dužnike i vjerovnike. Ova je uredba bolja od prethodnih u tome što: 
1) generalnu zaštitu zamijenjuje individualnom; 2) predviđa sniže- 
nje dugova uz pravednu naknadu; 3) propisuje, da će se dugovi pla- 
ćati od prihoda a ne prodajom imanja i 4) usvaja imrevizionističku 

teoriju u tražbenim odnosima, što dosada nije bio slučaj (vidi čl. 6 
uredbe o zaštiti zemljoradnika od 23 oktobra 1933 god.)?). 

Najnovija Uredba o likvidaciji dugova od 25 septembra 1936 
god. posljednja je karika u lancu poduzetih mjera kod nas u cilju 
likvidiranja spornih dugova. Ona sadrži jedan čitav kompleks racio- 
nalnih mjera za rasterećenje sviju kategorija dužnika i sređivanje 
kreditnih odnosa u zemlji. Što je za nas važno, država se više ne 
javlja kao pasivan posrednik među strankama, već aktivno sudje- 
luje u podijeli tereta i pruža garancije, da će se usvojeni sistem rije- 
šenja moći privesti u djelo. 

Ova Uredba, kao i prijašnje, dijeli vjerovnike na dvije katego- 
rije: novčane zavode i druge institute i privatna lica. Novčanim za- 
vodima, zadrugama i drugim institutimas obzirom na njihovu spe- 
cijalnu ulogu u nacionalnoj privredi, Uredba daje izuzetne olakšice, 
koje privatnim licima uskraćuje. Naime, potraživanja prvih, preuzi- 
ma država, preko Privilegovane agrarne banke na se, a za potraži- 
vanja drugih t. j. privatnih lica propisuje obaveznu redukciju od 
50% bez ikakve naknade. 

Privilegovana agrarna banka, preko koje se ima sprovesti ci- 
jela financijska operacija, ima dvojak zadatak: da od novčanih za- 
voda i drugih instituta na račun države preuzme sa 75% njihova po- 
traživanja na taj način što će im za 50% otvoriti tekući račun, a za 
ostalih 25% izdati obveznice plative za 20 godina uz 3% god. ka- 
mata, zatim, da stupi u neposredan odnos s dužnicima, reducirajući 
im sa svoje strane 50%, 30% ili manje od dugovanja, prema vrsti 
posjeda i mogućnosti plaćanja. 

*e 

U glavnim crtama izložili smo propise zakona o redukciji du- 
gova. Nastojanje, da se materija redukcije izdvoji iz cijelog sistema 
zaštite, ostalo je bez uspjeha s razloga, što ona stoji u tijesnoj, or- 
ganskoj vezi s usvojenim riješenjem i čini tako reći njegov sastavni 
dio. S toga je i naše izlaganje bilo malo duže, da bi se iz toga dobila 
što jasnija slika zaštitne politike u respektivnim zemljama i izveo 
zaključak, kako se je problem dugova postavljao i riješavao u njima. 

Princip redukcije dugova, kao što se je vidjelo, ima pretežno 
financijski karakter, jer smanjuje potraživanja vjerovnika, ali on 
ima i pravni karakter zato, što redukcija ne počiva na dobrovoljnoj 
radnji vjerovnika, nego na autoritetu države. Kad se pođe od toga, 
onda se postavlja pitanje, da li i u koliko je sniženje dugova u sa- 
glasnosti sa postojećim pravnim poretkom, i da li ono, kao takvo, 
ne znači jedan prekršaj zakonodavca onih posvećenih prava vlasni- 
štva, koja Ustav u svakoj zemlji štiti. Jer, kao što se zna, princip 
nepovredivosti privatnog vlastništva nalazi svoj raison d'ćtre u 
jednoj organiziranoj političkoj zajednici, koja počiva na kapitali- 
stičkom poretku. Ova se zajednica ili država s jedne strane javlja 
kao protagonist, a s druge kao zaštitnik toga poretka. Ako sad dr- 


2) Vidi naš uvodni članak u »Privrednom pregledu«, Beograd od 24 XTI 
1933 g. pod naslovom »Uredba o zaštiti zemljoradnika«. 

žava sama, svojevoljno, negira načela, na kojima počiva taj poredak, 
drink ostaje na istom privrednom sistemu, onda je to jedan pa- 
oks. 

Na bazi ovih rezonovanja vodila se u javnosti duga i žučna 
diskusija između dvaju socijalnih strujanja: s jedne strane 
pristalice konzervativnog shvatanja današnjeg kapitalističkog siste- 
ma, među kojima su vidno mjesto zauzimali bankari s Dr. Marko- 
vićem na čelu, i trgovci, a s druge strane pristalice socijalnog prav- 
ca, koji nisu neprijatelji današnjeg poretka, ali koji smatraju, da 
se taj poredak u interesu njegove egzistencije mora korigirati, kako 
bi se otklonile njegove štetne posljedice. 

»Ono što hoćemo da naglasimo — govorili su zaštitnici današ- 
njeg poretka — jeste to, da su svi zahtjevi o smanjenju zemljorad- 
ničkih dugova bez temelja i nezakoniti. Oni su u suprotnosti i s od- 
redbama Ustava, koji garantira nepovredivost privatnog vlastništva. 
Smanjivanje dugova značilo bi nasilno oduzimanje imovine vje- 
rovnika, značilo bi poremećaj privatno-imovinskog poretka, na kome 
počiva naša država. Današnji društveni poredak ima svoje principe, 
u koje se ne smije dirati. A jedan od tih principa je nepovredivost 
privatnog vlastništva.«3) U ovome je smislu i Ivan Ribar, senator, u 
svome govoru u Senatu između ostalog rekao: »Otpisivanje du- 
gova, po mom dubokom uvjerenju je štetno, nemoralno i dezorgaJ 
nizirajuće, jer korumpira narod i vodi ga špekulacijama i prevara- 
ma... Ono je početak raskrojenja građanskog reda i poretka, jer 

može u drugim građanskim zvanjima izazvati zavist i takvo impul- 
zivno zahtijevanje sličnih pogodnosti, da to po svojim posljedicama 
može dovesti do nevjerojatnih poteškoća... .«t). 

Nasuprot ovom shvaćanju, pretstavnici drugog pravca ističu, da 
je nepovredivost privatnog vlastništva u današnje vrijeme izgubila 
dosta od svoje sadržine tako, da se pojam vlastništva može zakonom 
sužavati ili proširivati prema datim prilikama i ukazanim potreba- 
ma. »O privatnom vlastništvu, kaže ispravno Dr. Adam Lazare- 
vić, da se već odavno prestalo govoriti kao o jednom svetom i ne- 
dijeljivom pravu i ono se danas sve više smatra kao jedna obična 
građanska dužnost ili kao posebna socijalna funkcija posjednika bo- 
gatstva...« Kao što se smatra, da je Ustavom zajamčeno pravo 
zaštite privatnog vlastništva, isto tako »Ustavom je zajamčeno i 
pravo države, da intervenira u privatnim odnosima građana, radi 
otklanjanja društvenih suprotnosti.«5) A S. Petkov, narodni za- 
stupnik u Bugarskom Narodnom Sobranju, rekao je o vlastništvu: 
»Vlastništvo treba da bude osnova današnjeg socijalnog poretka 
samo onda, ako se nalazi u rukama svih staleža... Ono, vlastništvo, 
ne treba da bude zaštićeno kao jedna fikcija, kao jedna svetinja, 
kao jedan fetiš. Ono treba da bude zaštićeno kao institucija, sve 
dotle, dok služi kao izvor za stvaranje i inicijativu. No onda kad 
narod bude bez zemlje i dobara i kad 5000 ljudi bude skupilo sva 


3) »Trgovinski glasnik«, Beograd, januar 1933 god. 


4) »Stenografske bilješke Senata za 1932 g. sv. I, str. 123 
5) >Pravda« od 16 novembra 1934 g. 

dobra u svojim rukama, tko će biti taj koji će dići ruku da zaštiti 
sveto i nepovredivo privatno vlastništvo.«6). Napokon po Konstan- 
tinu Georgeskom, profesoru ekonomije na Pravničkom fakultetu 
Univerziteta u Bukareštu, u jednoj njegovoj kritičkoj raspravi o 
konverziji i saniranju agrarnih dugova iz 1932 god. postoje tri nove 
koncepcije prava. Po prvoj koncepciji, moderno pravo evoluira i ono 
se socijalizira, jer mu je cilj osiguranje društvenog života i ostva- 
renje pravde u odnosima između ljudi. »Kada dakle, — veli on, — 
zakonodavna vlast ustanovi, da jedna kategorija građana zlorabi 
pravo, dužnost je da intervenira u cilju uspostavljanja ravnoteže ne 
uzimajući u obzir ugovor zaključen među stranakama.« Druga mo- 
derna koncepcija prava po njemu je u tome, što zakoni, koji regu- 
liraju društveni život, treba da ostvare solidarnost među građanima 
iste države, jer nije pravedno da samo jedna kategorija građana 
snosi posljedice opće ekonomske i financijske krize a druga ne. I 
treća takozvana imprevizionistička teorija, koja počiva na pravnom 
principu »rebus sic stantibus« t. j. ugovori među strankama imaju 
šilu zakona samo dotle, dok se stanje nije promijenilo. U istome redu 
misli profesor Georgesku zaključuje: »Država i zakonodavna vlast 
imaju ne samo mogućnost već i dužnost da interveniraju među 
vjerovnicima i dužnicima, da bi osigurali unutrašnji mir i održali 
autoritet pravde, koja je temelj države«. 


Argumenti, koji se gore navode u prilog intervencije države i 
sužavanja neograničenih prava vlastništva, jasni su, uvjerljivi i 
točni. Država se danas ne javlja više u ulozi žandara, koji čuva pravni 
poredak ne miješajući se u sukobe društvenih klasa. Naprotiv, da- 
našnja moderna država, s obzirom na svoju socijalnu i kulturnu mi- 
siju, na prvom je mjestu pozvana, da intervencijom spriječi ekscese 
kapitalizma, ublaži sukobe društvenih klasa i dovede njihove posebne 
interese u sklad sa općim državnim interesima. »Kad se državna in- 
tervencija tako shvati, kao što ispravno kaže uvaženi profesor 
Slobodan Jovanović, kao intervencija u korist društvenog jedinstva 
i mira, onda je jasno da ona ne samo ne smeta društvenom napretku, 
nego ga naprotiv osigurava.«") Odgovarajući tome zaključku, i za- 
koni, koji su donešeni u općem interesu, ne mogu se, po objektivnom 
stanovištu, smatrati protivustavnim i revolucionarnim, zato što ne 
postoji ustav, koji bi za dugo favorizirao jedno nepravo i time izaz- 
vao društveni nemir i privrednu anarhiju. 


$ 2. Aktivno sudjelovanje države u reguliranju agrarnih dugova. 


Vršeći komparaciju zaštitnih zakonodavstava agrarnih zemalja, 
mi smo konstatirali, da je veći broj njihov kao najefikasnije sred- 
stvo za likvidiranje milijardskih dugova usvojilo konverziju istih. Pod 
konverzijom i konsolidacijom dugova, kako se u nauci shvaća, ra. 
zumijemo financijsku operaciju, kojom se kratkoročni dugovi uz 
pristanak vjerovnika pretvaraju u dugoročne s reduciranom kamat- 


6) Stenografske bilješke Narodnog sobranja, knj. II, 1932 g., str. 998. 
7) »O državi«, Beograd, str. 76—77. 

nom stopom za jedan ili više procenata niže od one, koja je prvo- 
bitno bila ugovom utvrđena. Za uspješno izvađanje ove operacije, 
potrebna su novčana sredstva. Ovu operaciju obično izvodi država 
sama ili preko koncerna banaka ili preko jednog od privilegiranih 
oprobanih novčanih zavoda. 

Kao što smo vidjeli, konverzija agrarnih dugova, kakva je izvr- 
šena u Rumunjskoj, Bugarskoj i kod nas, ne počiva na dobrovolj- 
nom činu vjerovnika, nego na autoritetu države. Osim toga, vršena 
je prema izvjesnim vjerovnicima i eksproprijacija imovine bez ika- 
kve naknade. Ako se uzme, da je prinašanje žrtve potrebno, onda se 
mora opravdati i želja vjerovnika, da i država srazmjerno podnese 
žrtve tako, da teret padne podjednako na sve zainteresirane u ovom 
sporu. Jer, kao što smo jednom prilikom rekli, država, kad želi da 
vodi jednu socijalnu politiku, kad provodi jednu socijalnu reformu, 
u interesu svoje egzistencije i umirenju svojih podanika i poreskih 
obvezanika, treba da podnese izvjesne žrtve, tako da teret padne 
ravnomjerno na sve one, koji su tangirani samim zaduženjem i ne- 
daćama privredne krize.#) 

Način, na koji su spomenute države uz svoje veće ili manje fi- 
nancijsko sudjelovanje provele konverziju dugova, u glavnim je pote- 
zima slijedeći: 

A. Rumunjska. Rumunjska je, kao što znamo, donijela više za- 
kona o sanaciji dugova. Po prvome zakonu, konvertirana potraživa- 
nja u ime države trebale su da preuzmu: 1) Državna blagajna za 
amortizaciju, potraživanja privatnih lica i novčanih zavoda i 2) Cen- 
tralna zadružna banka, potraživanja kreditnih zavoda i drugih kre- 
ditnih ustanova. 

Prema čl. 4 zakona, Državna blagajna za amortizaciju preuzet 
će konvertirana potraživanja, stupajući time u prava vjerovnika. 
Ovo preuzimanje vršit će se po kategorijama dajući pri tome prven- 
stvo ustanovama, čija su potraživanja potpala pod zakonsku kon- 
verziju. Blagajna je zatim bila ovlašćena (čl. 38), da može emitirati 
hipotekarne obveznice do iznosa sudskim putem utvrđenih potraži- 
vanja. Ove će obveznice uživati privilegije ostalih državnih vrijed- 
nostnih papira. Zatim prema čl. 42 zakona, ministar financija je bio 
ovlašten, da zaključi sporazum sa Centralnom zađružnom bankom, 
prema kome će se država odreći svoga potraživanja prema ovo» 
ustanovi za sume, koje su joj pripale poslije likvidacije bivših cen- 
trala pučkih i zadružnih banaka. Ako se upotrebom ove sume, koja 
iznosi 50 milijuna leja i rezervnih fondova pojedinih zadruga ne bi 
mogli pokriti gubitci pretrpljeni primjenom ovog zakona, onda će 
razliku pokriti država. Osim toga, država preuzima na se isplatu 
svote od 200 milijuna leja za prvih 5 godina i plaćanje kamata ođ 
5% na zemljoradničke dugove prema kreditnim zadrugama. 

Tešku finacijsku obavezu, koju je Vlada Kraljevine Rumunjske 
preuzela ovim zakonom, državni budžet izdataka nije mogao da 


8) »Vardar«, uvodnik »Problem stručnih radova i njegovo rješenje« od 
6 augusta 1935 g. 

podnese, pa se moralo otstupiti od osnovne zamisli aktivnog sudje- 
lovanja države i pribjeći drugim palijativnim mjerama za sanaciju 
dugova. Poslije ovoga zakona, kao što smo vidjeli, redali su se drugi. 
Država za izvršenu eksproprijaciju imovine vjerovnika tako zvanom 
fakultativnom .konverzijom, nije ovima u naknadu za to dala ni 
gotov novac, ni obveznice, kao što su to učinile Bugarska i Jugosla- 
vija. Naprotiv, ona je u posljednjem zakonu predvidjela za privatna 
lica, kao i novčane zavode da traže od izabranog suda. ad hoc zaklju- 
čenje poravnanja sa svojim vjerovnicima u visini gubitaka nastalih 
redukcijom dugova (čl. 50, 52 i 55). Osim toga, ustanovama, koje 
su osjetljivo pogođene zakonom, daje se pravo, da svojim vjerovni- 
cima isplate samo određenu kvotu, koju će Narodna banka Kralje- 
vine Rumunjske odrediti (čl. 56). 


Pri svem tom, država se, pored obaveze da Prvom građanskom 
društvu za seoski hipotekarni kredit i Društvu za seoski kredit na- 
knadi svu štetu nastalu primjenom zakona u čl. 62 zakona, obvezala, 
da s rumunjskom Narodnom bankom zaključi naročiti sporazum, 
na osnovu koga će ona svake godine a najdalje za vrijeme važenja 
zakona, plaćati banci po 450 milijuna leja godišnje, koji imaju da 
služe dijelom za pokriće gubitaka nastalih za portfelj banke, a dru- 
gim dijelom za podupiranje kredita uopće a zadružnog napose. 
Stoga će država svake godine unositi u budžet sve sume predviđene 
zakonom i sporazumom. Prilikom sklapanja sporazuma, država će 
remitirati Narodnoj banci blagajničke bonove u iznosu predviđenom 
u cijelom roku od 15 godina. Kao garancija za ove bonove služit će 
produkcija državnih rudnika zlata, kao i prihod od njenog sudjelo- 
vanja u dohotcima tih rudnika. 


2. Bugarska. Bugarska, kao poljoprivredna zemlja, relativno je 
siromašnija od Rumunjske i Jugoslavije. Pa ipak, ona je još u po- 
četku uvidjela i vrlo ozbiljno shvatila, da se bez financijskog sudje- 
lovanja države milijarde dugova ne mogu likvidirati. I zato je svima 
sredstvima nastojala, da se pretrpljena šteta vjerovnicima do 50% 
reduciranih potraživanja, na neki način ublaži i naknadi. U prvom 
zakonu, država je preko Bugarske zemljoradničke banke preuzela 
jamstvo isplate konkordatom utvrženog duga, ako je prema ocjeni 
banke, imovina dužnika dovoljna da osigura to jamstvo. Ako se desi 
da dužnik, ma iz kog razloga, ne isplati dug, Bugarska zemljorad- 
nička banka na zahtjev vjerovnika isplaćuje dug, i tada za isplaćenu 
sumu postaje neposrednim vjerovnikom dužnikovim (čl. 8). Osim 
toga, Bugarska zemljoradnička banka vrši i jednu delikatnu funk- 
ciju. Prema čl. 9 zakona, na zahtjev vlastnika-zemljoradnika, kome 
je na javnoj prodaji bila otuđena zemlja, a ostao je s manje od 5 ha 
zemlje, banka otkupljuje prinudno otuđenu zemlju od kupaca zem- 
ljoradnika ili nezemljoradnika, koji posjeduju više od 10 ha obra- 
dive zemlje. 


Drugim i posljednjim zakonom — Uredbom, likvidacija dugova 


povjerena je jednoj novoj ustanovi, »Pogasitelnoj kasi« (Likvidacio- 
noj kasi). Prema čl. 20 Uredbe, ova je kasa autonomna novčana usta- 

nova osnovana pri Direkciji državnih dugova, kojoj stoji na čelu 
Upravni odbor, obrazovan od najuglednijih ličnosti u zemlji. Nov- 
čana sredstva Pogasitelne kase (čl. 42) su: 1) zakonom utvrđene 
takse (čl. 95) za posredničku ulogu između dužnika i vjerovnika pri 
reguliranju njihovih obaveza; 2) državni prihodi od tečevine i do- 
punskog poreza na opći dohodak. Ove će prihode svake godine auto- 
matski unositi u Pogasitelnu kasu Bugarska Narodna banka. Ovoj 
8 kasi stavlja u dužnost (čl. 25): da pazi na pravilno ustanovljenje 
mase dugovanja i potraživanja za isplatu; da emitira u smislu čl. 
33 Uredbe obveznice i da se brine za njihovu službu: da vrši kompen- 
zacije dugovanja i potraživanja ako je dužnik i vjerovnik jedno isto 
lice; da se brine za naplatu dugova neurednih dužnika i da se brine 
za pravilnu i korisnu upotrebu svojih sredstava. 


Pogasitelna kasa izdaje vjerovnicima za preduzeta potraživanja 
obveznice, koje nose 3% god. kamate a amortizirat će se u roku od 
20 godina. Za prve dvije godine plaćat će se njihovim posjednicima 
samo kamati, a poslije će se vršiti amortizacija vučenjem. Obveznice 
daju imaocima izuzetno privilegije. Za uredno vršenje anuitetske 
službe ovih obveznica, garantira država (čl. 39—40). Na kraju, ovim 
ami rova dužnici mogu isplaćivati svoje dugove Pogasitelnoj 

asi ( ) 


3. Jugoslavija. Poslije dugog lutanja i oklijevanja, došlo se kod 
nas najzad do uvjerenja, da se pasivnim posredovanjem države na 
opću štetu samo odlaže problem, a nikako ne riješava. I zato je mo- 
ralo doći do ovoga, što je danas došlo, da bi se jednom stalo na put 
svima iluzijama i deplasiranim očekivanjima, da će se dugovi u ci- 
jlosti platiti ili pak definitivno brisati. 


ČI. 7 Uredbe predviđa, da će isplatu dugova novčanim zavodima, 
kreditnim zadrugama i dr., osim privatnim licima, preuzeti Privi- 
legovana agrarna banka, koja će na račun države regulirati sve oba- 
veze i vršiti naplatu potraživanja. Kad privilegovana agrarna banka 
definitivno preuzme potraživanja novčanih zavoda i drugih insti- 
tuta, odobrit će ovima na tekućem računu 50% njihovih tražbima. 
Likvidaciju ovih tražbina Banka će izvršiti u roku od 14 godina uz 
3% god. kamata u jednakim godišnjim anuitetima (čl. 11al. 1i 14). 
U tom cilju, Uredba u čl. 16 predviđa stvaranje pri Privilegovanoj 
banci jednog »Fonda za isplatu zemljoradničkih dugova« kojim će 
upravljati upravni odbor te banke. Taj će se fond obrazovati od: 
a) suma naplaćenih godišnjih obroka, koje Privilegovana banka 
prima iz obaveza dužnika; b) sva druga primanja iz obaveza du- 
žnika i c) budžetske dopune jednogodišnjeg obroka koji država po- 
laže po čl. 12 Uredbe (a to je ovlašćenje ministru financija da svake 
godine putem financijskog zakona osigura pokriće za plaćanje anui- 
teta) u koliko sume iz a) i b) ne dosižu visinu dospjelog anuiteta. 
Osim toga je Banka ovlašćena, da ustanovama u visini priznatih po- 
traživanja na tekućem računu a na njihov zahtjev, izdaje bonove, 
koji će im služiti za pribavljanje novčanih sredstava putem lombar- 
diranja. 

Za ostalih 25% priznatih tražbina, pošto se 25% briše, Banka 
će u ime države izdavati ustanovama obveznice. Ove će obveznice 
nositi 3% god. kamata, a biti će isplaćene u roku od 20 godina u je- 
dnakim godišnjim obrocima. Obveznicama se mogu isplaćivati po- 
reski zaostatci do zaključno 1932 god. i neplaćene dopunske takse 
do zaključno 1935 god. Pored toga, ovim će obveznicama novčani 
zavodi morati isplaćivati svoje stare ulagače u visini njihovih uloga 
i potraživanja (čl. 11 al. 2 i čl. 19). Za potraživanja iz tekućeg ra- 
čuna i iz obveznica, garantira država (čl. 12). 


Analitičko usporedno izlaganje poduzetih mjera za riješenje 
financijske strane problema dugova, daje nam slijedeću sliku: ove 
tri agrarne zemlje, i ako siromašne vlastitim kapitalima, svaka na 
svome području, pokazale su dobru volju da delikatnom problemu 
nađu jedno zadovoljavajuće riješenje. Ali pokušaji da se takvo rije- 
šenje ostvari, ili su još u početku bili osujećeni ili su, zbog unutar- 
njih i vanjskih poteškoća, morali da pretrpe izvjesne izmjene. U po- 
četku najbolje zamisli, slučaj Rumunjske, nailazilo se kasnije na 
nepremostive prepreke i moralo se odustati od njihovog ostvarenja, 
da bi se ustupilo mjesto novostvorenim okolnostima. Nove potrebe 
izazivale su nova shvaćanja, a nove situacije nova snalaženja. A sve 
je to imalo svoj razlog, vremena su bila teška; posljedice svjetske 
privredne krize osjećale su se na svima granama ljudske djelatnosti; 
privreda je bila u zastoju a narod je siromašio. Pored toga, povje- 
renje u stabilnost dužničkih odnosa bilo je pokolebano a vjera u 
kredit je preživljavala tešku krizu. Šta su države mogle da urade 
pri ovim uslovima? Dugovanja su bila basnoslovna a gotovih para 
nije bilo ni kod dužnika ni u državnim kasama. Pri svem tom mo- 
rao se naći izlaz iz teške situacije. Rumunjska je napustila ideju ak- 
tivnog sudjelovanja i svalila sav teret na privrednike vertikalnom 
redukcijom potraživanja; Jugoslavija je odlagala riješenje, ali je na 
kraju morala podnijeti žrtve, jer privreda kao živ organizam ne 
može dugo ostati bez kredita. I tako je svaka država prema svojim 
mogućnosti ranije ili kasnije sa svoje strane učinila. 


Na kraju ćemo samo ponoviti riječi, koje je Gičev, bivši mi- 
nistar privrede, izgovorio g. 1932 u bugarskom Sobranju: »Samo 
onda kada budemo imali seljaka koji stoji čvrsto na svojim nogama, 
samo onda kad budemo imali seljaka platežno sposobnog, onda će- 
mo imati bolji obrat u zanatstvu i trgovini, onda će biti u boljem po- 
ložaju državna blagajna u jednoj zemlji kao što je naša, u kojoj jedan 
veliki dio poreza pada naročito na teret seljačke mase, koja je isto- 
vremeno i najveći potrošač proizvoda i platioc poreza«. 


Dr. Todor N. Todorović (Beograd) 
Turizam kao faktor naše privrede 


Sve do svjetskog rata rad na unapređenju turističkog prometa 
ograničavao se na djelatnosti nekoliko međunarodnih putničkih po- 
duzeća, čiji su biroi postojali u raznim državama i čija se aktivnost 
smatrala više kao prilično smion pokušaj, da se turizam uvede u javni 
život, nego aspiracija na ma kakav povezan i sistematski rad u tome 
pravcu. Sama pak vrijednost turizma bila je i ostala sasvim ne- 
poznata i zanemarena, bilo da je turizam posmatran kao neka ma- 
nifestacija čisto sportskog karaktera, bilo kao luksuzna privilegija 
izvjesnih društvenih klasa. Uopće uzevši, kod službenih organa u ve- 
ćini zemalja manjkalo je tada svako razumjevanje za ovu vrstu ljud- 
ske djelatnosti i malo je koja vlada vidjela u turizmu sposobnog 
činioca, da utječe na privredni, politički, socijalni i kulturni život 
njihovih zemalja. 

Tek je svjetski rat, s poukama koje su iz njega izvučene, duboko 
izmijenio shvatanja o turizmu. Ma da je početkom rata izgledalo, da 
će se sasvim eliminirati i uništiti međunarodni turistički promet, 
ipak su poslijeratni utjecaji, kao i životna potreba da se što prije 
uspostavi i oživi međunarodna suradnja i tako ublaže i uklone nepo- 
voljne posljedice rata, mnogo doprinijeli da se otklone mnoge smet- 
nje između država. S druge strane, izvjesni elementi psihološke pri- 
rode, želja ratom emancipiranih društava da više međusobno opće, 
novi pedagoški principi, modernizirana nastava u pravcu bližeg i ne- 
posrednijeg upoznavanja stranih zemalja i jezika, tehnički napredak 
saobraćajnih sredstava i drugi faktori, utjecali su poslije rata na 
nagli razvoj međunarodnoga turističkog prometa. I tek tada je službe- 
nim organima u mnogim zemljama počela iskrsavati pred oči prava 
vrijednost turizma i mogućnosti koje pruža njegov razvoj. Upravo 
od tada i počinje staranje službenih organa za što bolju organizaciju 
same turističke djelatnosti na narodnom i međunarodnom području. 


Značaj turizma kao faktora narodne privrede ogleda se naro- 
čito u tome, što promet turista, pored korisnih osnova za životni 
opstanak mnogih turističkih mjesta i predjela, stvara nove moguć- 
nosti i oživljuje izvjesne snage, koje se bez njega ne bi stavile u po- 
kret, pa time istovremeno utječe i na proizvodnju cjelokupnog na- 
rodnog područja. U privrednom životu naroda, turizam se dakle is- 
poljava kao jedan dinamički faktor, koji daje poleta privredi i raz- 
voju narodnog blagostanja, pošto kretanje turista uvijek povlači za 
sobom kretanje novca, jaču potrošnju dobara i povećanu potrebu za 
razne usluge, što sve skupa daje jači impuls privredi i veću moguć- 
nost za rad i zaradu. 

Pored ovog općeg privrednog značaja turizma za narodnu pri- 
vredu, turizam ima kod nas u Jugoslaviji jednu specifičnu i za naše 
prilike vrlo važnu okolnost, a to je, da se turistički promet kod nas 
razvija pretežno u onim predjelima, koji su, s gledišta proizvodnje 

dobara za ishranu, poznati kao pasivni. S obzirom na ovu činjenicu, 
turizam se razumljivo ispoljava za našu privrednu i nacionalnu po- 
litiku uopće u jednom novom svijetlu i s daleko većim privrednim 
značajem nego što bi to na prvi pogled izgledalo, jer se njegovim 
razvojem rješava, istovremeno i važan nacionalno-privredni problem 
— problem pasivnih krajeva Dalmacije, Crne Gore, Bosne, Herce- 
govine i drugih, koji obiluju izvanrednim prirodnim ljepotama i mno- 
gim drugim turističkim privlačnostima. 

Ukratko, turizam učestvuje u privrednom životu Jugoslavije u 
vidu jednog zamršenog poe mnogobrojnih koristi, kao što su: 1) 
koristi, koje se neposredno pružaju određenim privrednim granama, 
što gu u tijesnoj vezi s turizmom; 2) koristi, koje posredno proističu 
za poljoprivredu i druge privredne grane, koje podmiruju potrebe 
onih prvih; 3) koristi, koje crpe državna uprava i samoupravna ti- 
jela u obliku fiskalnih i drugih prihoda; i 4) koristi koje proizlaze 
za plaćevnu bilancu zemlje iz prihoda od stranih turista. 

što se tiče koristi, koje se neposredno pružaju određenim privred- 
nim granama, a koje su u tijesnoj vezi s turizmom, to one proističu 
iz izdataka, na koje je više ili manje izložen svaki turista pri svome 
putu ili boravku u našim turističkim mjestima i predjelima. To 
su izdaci na: 1) stan i hranu, koji s druge strane pretežno donose 
najveće prihode ugostiteljskim radnjama (hotelima, pensionima, re- 
storanima itd.), kao i pojedincima koji se bave sezonskim izdava- 
njem stanova i soba pod najam u okviru kućne radinosti; 2) prevozna 
sredstva, koja opet donose prihod željezničkim, parobrodarskim, au- 
tobuskim i ostalim saobraćajnim poduzećima; 3) sitne potrebe, koje 
donose najčešće koristi trgovačkim, zanatlijskim i drugim radnjama 
i poduzećima. 

Koliki je pak značaj svih ovih izdataka za pomenute određene 
privredne grane i našu privredu uopće, najbolje se vidi iz statističkih 
podataka Otsjeka za turizam Ministarstva trgovine i industrije. Tako 
je, prema tim podacima, statistika posjete naših turističkih mjesta 
iznosila: 

njihov njihov ukupan 
naših boravak = stranih boravak ukupno — boravak 
Godina turista u đanima turista — u danima turista — u danima 


1930 295.512  2,213.950 256.147 1,178.835 551.659 3,892.785 
1931 339.236  2,130.476 209.797 862.787 549.033  2,993.263 
1932 364.999 1,985.642 — 147.356 845.472 512.355  2,831.115 
1933 867.792 2,963.521 216.654. 1,434.648 884.446 4,398.169 
1934 711.421. 3,159.642 234.959 1,484.018 946.380 4,644.560 
1935 767.514. 3,602.881 242.214. 1,514.370_— 1,008.728_— 5,117.251 


Ukupan prinos od posjete turista izgledao je, prema istim po- 
dacima u milijunima dinara: 


ođ posjete od posjete 
Godina naših turista stranih turista ukupno 
1930 271,0 328,3 605,8 
1931 219,5 251,5 580,8 
1932 276,3 216,6 492,9 
1933 421,5 273,6 701,1 
1934 502,0 309,1 811,1 
1935 510,1 317.0 827,1 


Učešće pak privrednih grana, koje su neposredno uzimale uče- 
ša u turističkoj djelatnosti, bilo je kod navedenog turističkog pri- 
nosa slijedeće, i to u milijunima dinara: 

1980 1931 1982 1988 1984 1985 


1) Ugostiteljskih poduzeća . . . . 885,2 324,5 312,9 409,2 4314. 469,1 
2) saobraćajnih poduzeća: 
8) željezničkih. . . 4.4.4. 121,8 1146. 99,5 165,8 199,4 163,4 
b) parobrodskih 2. 485. 43,4. 369. 540 45,6. 38,2 
€) ostalih... 124. 116. 112 164. 179. 19,7 


182,7 169,6 147,6 286,2 262,9 221,3 


poduzeća... STA 364. 324. 55,7 116,8 136,9 
Ukupno .. . 605,8 530,5 492,9 701,1 8111 827,8 


Kao što se iz ovog pregleda vidi, kod pomenutih privrednih 
grana najveće koristi su imali ugostiteljstvo i saobraćaj, dva inače 
najvažnija faktora u samoj turističkoj djelatnosti. 

Koristi od turizma za državnu upravu i samoupravna tijela 
ogledaju se u onim posrednim i neposrednim prihodima, koji pritječu 
državnim i samoupravnim blagajnama: od privrednih grana koje svoj 
potsticaj nalaze u turizmu, bilo u obliku državnih i samoupravnih 
prihoda od poreza, taksa, carina i drugih dažbina, bilo u obliku pri- 
koda od poreza, taksa, carina i drugih dažbina, bilo u obliku prihoda 
samih državnih i samoupravnih privrednih poduzeća (željeznica, bro- 
dova, pošta, telegrafa, telefona, monopola itd.). 

Koliko je u nekim zemljama, gdje je turistička djelatnost jače 
razvijena, tijesna veza između ovih posrednih prihoda od turizma za 
državnu upravu i samoupravna tijela i njihovu budžetsku politiku, 
najbolje svjedoči skorašnji primjer Francuske, gdje je glavni razlog 
budžetskog deficita bio izazvan katastrofalnim padom turističkog 
prometa. Jer je naglo opadanje prihoda od turizma posljednjih go- 
dina izazvalo naravno i naglo opadanje ubranih taksa i poreza. 

Korist pak samoupravnih tijela od turističkog prometa kod nas 
najbolje ilustrira prihod od taksa na boravak turista. Iako taj pri- 
hod pretstavlja jedan od sporednih samoupravnih dohodaka, ipak je 
on karakterističan. Tako je u 1933 g. ukupno naplaćeno tih taksa za 
10,470.396 dinara, 1934 g. 11,231.800 dinara, a 1935 g. 12,435.150 


Usporedno s onim privrednim granama, koje su u neposrednoj 
vezi s turističkim prometom i koje kao takve neposredno crpe svoja 
koristi od istog, učestvuju u prinosu od turizma i ostale privredne 
grane, a naročito poljoprivreda, obrt, industrija i trgovina, koje 
tluže snabdjevanju onih prvi, u koliko već i same ne učestvuju pri 
neposrednom podmirenju sitnih potreba turista. 

Poznati francuski turistički stručnjak, senator Antoine Borrel, 
u svojoj mnogo zapaženoj knjizi o turizmu u Francuskoj, govoreći 

o ugostiteljstvu konstatira, da ono istina crpi najveće koristi od tu- 
rističkog prometa (u Francuskoj one dostižu cifru od 25 milijardi 
franaka), ali da bi bila ogromna grješka tvrditi, da ono tu bruto do- 
bit zadržava za sebe, pošto je njegova uloga u turističkoj djelatnosti 
čisto posrednička ili distributivna. Tako od cjelokupnog bruto pri- 
hoda ugostiteljstva, 70% ide u korist raznih privrednih grana (po4 
ljoprivrede, trgovine, obrta, industrije itd.), u vidu izdataka koji se 
čine radi eksploatacije i održavanja ugostiteljskih radnja, a od 
ostatka 30% jedna trećina otpada na plaće i nadnice zaposlenog 
osoblja, tako da tek preostalih 20% ostaje da posluži ugostiteljstvu 
kao naknada za uloženi kapital i lični rad vlasnika ili njegove po- 
rodice, ako je to slučaj. Na taj način, četiri petine turističkih izda- 
taka, koji idu na stan i hranu, vraćaju se odmah u cirkulaciju i služe 
za potstrek i napredak mnogih privrednih grana. A ovo što važi za 
ugostiteljstvo, vrijedi isto tako i za saobraćajna i druga poduzeća. 

što se tiče utjecaja turizma na plaćevnu bilancu, poznato je, da 
turistički promet, ukoliko naročito obuhvata promet stranih turista, 
doprinosi znatnim sumama aktiviranju plaćevne bilance. Ova ko- 
rist od turističkog prometa uočena je naročito poslije rata, kada je 
likvidacija njegove financijske strane prouzrokovala ogromne pore- 
mećaje bilancama plaćanja mnogih zemalja, dovodeći tako u teško 
iskušenje nacionalne monete. U tom vremenu je upravo i istaknuta 
važnost turističkog prometa kao jednog od činilaca bilance međuna- 
rodnih plaćanja. 

Uspoređenjem aktivne i pasivne strane u turističkoj bilanci Ju- 
goslavije, kao što pokazuju niže stavke, vidi se najbolje utjecaj i 
važnost turističkog prometa s inostranstvom u našoj plaćevnoj bi- 
lanci: 


Broj Prihod Izdaci 
stranih Broj od stranih naših Višak 
; turista naših turista = turista turista prihoda 
Godina — kodnas uinozemstvu  —umilijunima dinara turista umildin. 
1933 216.654 68.545 273,6 150,8 148.109 122,8 
1934 234.959 68.008 309,1 142,1 166.951 167,3 
1935 242.214 82.398 317,1 164,8 159.816 152,3 


Ne samo da je naša turistička bilanca bila od 1935 godine ak- 
tivna u pogledu broja posjetilaca, već i u pogledu prihoda od turi- 
stičkog prometa s inozemstvom. Turistički promet s inozemstvom 
nije još dostigao vrijednost naše vanjske trgovine. Ipak su već sada 
vrlo karakteristične gornje stavke naše turističke bilance naročito 
u poređanju vrijednosti turističke i trgovinske bilance, kao što po- 
kazuje slijedeći uporedni pregled, izražen u milijunima dinara: 


saldo saldo odnos salda turistike 
trgovinske turističke — prema trgovinskoj 
Godina izvoz uvoz bilance bilance bilanci 
1933 3,277,8 2,882,5 + 495,2 + 122,8 24,8% 
1934 3,878,2 83,573,4 + 304,9 + 167,3 54,8% 
1935 4,030,4 3,699,8 + 330,6 + 164,8 49,7% 


Kao što se vidi, aktivnost naše turističke bilance pokrivala je u 
1933 g. 24,8% vrijednosti naše trgovinske bilance, a u 1934 g. 54,8% 
i u 1935 g. 49,7%. Ako se imaju u vidu današnje teškoće u plaćanju 
iz trgovinskog prometa, koja naročito idu teško i s priličnim za- 
ostatkom u vremenu, dok se opet plaćanja iz turističkog prometa već 
po svojoj prirodi moraju izvršivati odmah, onda i ova okolnost, od 
vrlo velikog značaja u današnje vrijeme i u momentu znatnih suma 
naših blokiranih potraživanja u inozemstvu, ukazuje na velike pred- 
nosti, koje pruža razvoj turizma i turističkog prometa s inozem- 
stvom samoj privredi. 

Ovo bi izlaganje koristi od inozemnog turističkog prometa bilo 
i suviše jednostrano, ako se ne bi podvukle i one posredne koristi, 
koje plaćevnoj bilanci pruža unutrašnji turistički promet, pošto se 
njegovim razvojem u izvjesnoj mjeri onemogućava odlazak doma- 
ćih turista u inozemstvo i time spriječava porast pasive u turističkoj 
i dosljedno u plaćevnoj bilanci. 

Poznato je, da prilike za jači međunarodni turistički promet nisu 
bile posljednjih godina osobito povoljne. Nešto je tome bio razlog 
smanjenje dohotka u svijetu uslijed krize, a nešto opet političke i 
psihološke prilike. Tako se, naročito 1931 i 1932 g., osjetilo gotovo u 
svima zemljama izvjesno nazadovanje turističkog prometa s ino- 
zemstvom, pa i u Jugoslaviji. Da bi se donekle spriječilo nepovoljno 
djelovanje ovog opadanja, Otsjek za turizam našega Ministarstva 
trgovine i industrije, u zajednici s ostalim turističkim organizacija- 
ma u zemlji, nastojao je da se taj gubitak nadoknadi jačanjem unu- 
trašnjeg turističkog prometa. Vještom i intenzivnijom turističkom 
propagandom uspjelo se stvarno, da se privuče najprije pažnja mno+ 
gih onih turista, koji su dotle odlazili u inozemstvo, kao i da se pot+ 
strekne želja i potreba za odmorom i promjenom okoline kod većeg 
broja onih, koji uopće dotle nisu nigdje putovali. Nema sumnje, da 
je ovoj akciji mnogo doprinjeo i pad unutrašnjeg nivoa cijena, koji 
je utjecao da su i cijene uslugama u ugostiteljskim radnjama i na 
saobraćajnim sredstvima postale niže, kao i pad vanjske vrijednosti 
dinara, koji je djelovao kao otežavajuća okolnost za odlazak doma- 
ćih turista u inozemstvo i dosljedno za jači razvoj unutrašnjeg tu- 
rizma. Taj nagli razvoj unutrašnjeg turističkog prometa najbolje 
ilustriraju slijedeći statistički podaci: 


Broj Prinos od Promjene prema 1930 g. 
domaćih domaćih turista kod prinosa 
Godina turista (u mil. dinara) kod turista od istih 
1930 295.512 277,0 — — 
1931 339.236 279,5 + 14,87%, + 0,9% 
1932 364.999 276,3 + 23,5% + 0,2% 
1933 667.792 427,5 + 126,92 + 79,0% 
1934 711.421 502,0 + 140,8% + 81,2% 
1935 767.514 510,1 + 159,7% + 88,1% 


Ma da unutrašnji turistički promet nije jedini cilj zdrave turi- 
stičke politike, ipak je, i kao posljedica nužnosti i po mnogobrojnim 

drugim koristima koje pruža, od velike važnosti za narodnu privre- 
du, jer prouzrokuje ne samo jače strujanje privrednog života u zem- 
2lji, već povoljno utječe i na samu plaćevnu bilancu. Tako dok promet 
stranih turista neposredno aktivira turističku i plaćevnu bilancu uno- 
šenjem stranih platežnih sredstava, dotle se karakteristika unutraš- 
njeg turističkog prometa sastoji u pozitivnoj činjenici, tj. utječe da 
izvoz platežnih sredstava iz zemlje izostaje i time smanjuje pasivu 
u turističkoj i plaćevnoj bilanci. 

Iz dosadašnjeg izlaganja o privrednoj važnosti turizma vidi se, 
da je naša privreda u priličnoj i sve većoj zavisnosti od turizma, po- 
što turizam pretstavlja promet, a to će reći život i aktivnost mnogih 
naših predjela i privrednih grana. Može se zato slobodno reći, da će 
se olakšavanjem i naročito pomaganjem njegovog razvoja istovre- 
meno doprinijeti vrlo mnogo ne samo oživljavanju privrednih odnosa 
u zemlji, već će se savremenim metodama. iskoristiti bolje i u većem 
stepenu površinska cjelokupnost naše zemlje, bez obzira na plod- 
nost ili pasivnost samoga zemljišta. Tako će oživjeti mnogi napušteni 
pasivni krajevi, a narod će se zadržati i sačuvati za zemlju, jer će 
mu se omogućiti napredniji i bolji život. 


Dr. Mirko Lomer, (Zagreb) 


Konjunkturno-politički postulati tvorbe 
kredita 


Uloga se kredita u gospodarskom sistemu mijenja od jedne nje- 
gove razvojne faze do druge, jer je historijski zavisna od struktu- 
ralnih promjena sistema samoga, a zatim u svakoj od tih pojedinih 
faza od konjunkturnih momenata. Kredit je postao čimbenikom go- 
spodarstva tekar onda, kad je »industrijalna revolucija« struktu- 
ralno izmijenila pređašnje feudalistične, gradske i patrijarhalne eko- 
nomije u jedinstven tip kapitalizma, koji počiva na principima pri- 
vatnoga vlasništva i slobode migracije kapitala. U samo početno 
doba kapitalizma nije kredit igrao zasebnu važnu ulogu dotle, dok 
nije početkom 19. vijeka došlo do stvaranja savremenoga tipa indu- 
strijskoga kapitala. Tekar onda zauzeo je kredit svoju savremenu 
funkciju kod stvaranja kapitala i omogućivanja anticipacije nacio- 
nalne štednje. Sve do onda vršio se je u manufakturnoj periodi ka- 
pitalizma proces tvorbe kapitala iz ušteđenih profita manufaktura- 
nata samih. Upotreba uštednja potrošačkih klasa putem banaka u 
svrhu financiranja industrijalnih poduzeća pripada tek devetnaesto- 
me vijeku, kad je industrijalna revolucija ostvarila pojavu »slobod- 
noga poduzeća« i podjelu društva u »ekonomske klase«. Oštro lu- 
čenje društva na proizvodilačku i potrošačku klasu, vlasnike pro- 
izvodnih sredstava i radnike i namještenike, dalo je novo značenje 
fenomenu štednje. Do onda imala je štednja potrošačkih klasa je- 

dinu svrhu da služi kao rezerva za konzumciju, ali od vremena in- 
dustrijalne revolucije bivaju uštednje »trasferirane« u proizvod- 
nju putem kreditnih institucija. Taj »izum«, da i druge društvene 
klase osim proizvodilačke participiraju na tvorbi kapitala, omogu- 
ćio je takav silan razvoj industrijalnog kapitala kao što to bilje- 
žimo u devetnaestome vijeku. Do onda vršio se je proces tras- 
formacije uštednja u kapital u okviru samo jedne društvene klase 
— manufakturanata samih. Sam proces transfera uštednja u 
ruke poduzetničke!) klase omogućilo je snažniji razvitak proizvodne 
djelatnosti, ali pravi zamah započeo je tekar onda kad su banke za- 
počele podjeljivati »kredite« povrh sume deponiranih uštednja dr- 
žeći se samo u okviru granica likvidnosti. Na taj je način bio moguć 
brži razvoj kapitala, nego li što bi bio u slučaju pričekivanja, dok 
se akumulira dovoljna zaliha uštednja. 

Međutim industrijalni progres osnovan na tvorbi kredita ne 
razvija se uzravnim, neprekinutim pravcem, već u cikličkim giba- 
njima, u periodama zaleta i zastoja. Kao što anticipiranje socijalne 
štednje omogućava da se putem tvorbe kredita pospješi i ojača ko- 
njunkturni polet, jer proizvodnja može imati na raspolaganje više 
financijskih sredstava nego li bi to u danome momentu »dopuštala« 
socijalna štednja, isto tako taj proces sadržaje u sebi ujedno i za- 
metak buduće depresije. Ovaj potonji negativni momenat djelovanja 
kredita naročito ističu oni teoretičari, koji se bave problemom >»pri- 
silne štednje« (Zwangssparen, forced savings). 


Taj se pojav sastoji u tome, da kod tvorbe kredita ne partici- 
piraju svi društveni slojevi podjednako kod primanja kredita t. j. 
kod pridodatne kupovne snage. Stoga će onda oni, kojima je ku- 
povna snaga uvećana, moći razviti veću potražnju na tržištu, uslijed 
čega će i cijene moći porasti, dok će oni, kojima je kupovna snaga u 
novcu ostala nepromijenjena, morati kod povećanih cijena smanjiti 
svoju potražnju. Taj proces je po formi sličan onome, kad se netko 
dobrovoljno odluči, da će štedjeti, pak stoga manje kupuje, ali u 
tom slučaju nije to dobrovoljno već »prisilno«.2) 

Jaka grupa kreditnih i monetarnih teoretičara drži, da je »pri- 
silna štednja« direktnim razlogom kriza, jer konzumcija ne može 
podržavati korak s investicijama i za njima zaostaje. Jedan od naj- 
reprezentativnijih mislilaca toga smjera je Friedrich von Hayek. Na 

1) Proizvodioca u manufakturnoj periodi kapitalizma ne nazivamo »po- 
duzetnikom«, jer je on u to doba još identičan s kapitalistom. Stoga pridrža- 
vamo taj izraz u smislu Schumpeterove teorije za novi socijalno-ekonomski 
tip, što se je razvio i udario obilježje industrijalnoj epoht kapitalizma. 

2) Tu pojavu nazvao je prvi »prisilna štednja« švedski ekonomist Knut 
Wickseli, te je taj izraz općenito danas uvriježen u ekonomskoj nauci, i ako ne 
odgovara toj samoj pojavi. Ta nomenklatura nastala je nažalost iz formalno- 

momenata umjesto iz socialno-ekonomskih. Kod problema štednje 
»dobrovoljnost« i »prisilnost« su zapravo virtuelne naravi. Odluka štednje je 
društveno determinirana: donje društvene klase moraju štedjeti — u koliko 
mogu — đa osiguraju svoju neizvjesnu budućnost, a gornje društvene klase 
moraju brani štedjeti, jer jednostavno ne mogu potrošiti svoj cio dohodak na 

osnovu svoje teoretske analize Hayek zaključuje, da je jedina mo- 
gućnost eliminiranja depresija, ako se ekonomski sistem postavi u 
stanje ekvilibrija između »dobrovoljne štednje« i investicija. U 
okviru ovoga članka ne možemo, niti nam nije zadaća, da kritički 
obračunamo s Hayekovim sistemom, već ćemo se zadovoljiti rezul- 
tatima pređašnjih radova, koji će nam u tom okviru poslužiti kao 
pretpostavka, dok ćemo same izvode kritike Hayekova sistema iz- 
nijeti na posebnom mjestu. Bez obzira na unutrašnju nepotpunost i 
nelogičnost Hayekove alias Jevonsove šeme, mogao bi se uspostaviti 
ekvilibrij između štednje i investicija samo u jednome sistemu pot- 
puno slobodne konkurencije, potpuno gibivih ekonomskih elemenata 
(nadnica, kamata, cijena, poslovnih kontrakata it. d.), u istodobnom 
sistemu autarkije i tehničke statike. Međutim naš je ekonomski sistem 
upravo sušta protivnost tim pretpostavkama takova idealnog siste- 
ma, jer je savršen sistem slobodne konkurencije probušen monopo- 
lističkim diktiranjem cijena, ekonomski elementi postali su kruti, a 
niti se ne može uspostaviti u idealnom sistemu autarkija, jer je au- 
tarkija upravo odraz nezdravlja i krize svjetskoga gospodarstva. 
Što se tiče tehničkog napretka, ne postoji nikakova sigurnost, da 
dobrovoljne uštednje mogu održati ekvilibrij s novo uvedenim teh- 
ničkim procesima. Naime tehnički procesi, naročito inovacije, mo- 
gu zahtijevati veće iznose kapitala, nego li su raspoloživi u obliku 
dobrovoljnih uštednja. Svaka investicija morala bi čekati, dok se 
akumulira dovoljna količina voluntarne socijalne uštednje, pak 
bi sam proces tehničkog napretka došao u izvjestan zastoj. 
Stoga je za gospodarski razvoj bezuvjetno potreban kredit kao 
faktor anticipacije buduće štednje. 

Prije pomenuta teorija dala nam je ipak važan doprinos za 
promatranje kreditne ekspanzije i jače naglašavanje potreba svjes- 
noga reguliranja kredita. Ali inače se kredit kao anticipacija štednje 
ne može organski isključiti iz kapitalističkog sistema, u čijem okviru 
vrši pozitivnu ulogu. »Konačna štednja u pravom smislu riječi bit 
će ostvarena tekar kasnije iz uvećane produktivnosti procesa samih. 
Napuštanje takova postupka značilo bi usporenje industrijalnoga 
progresa; da li bi bilo usporenje isto tako ozbiljno kao što su da- 
našnje depresije ne može nitko dokazati.«5) 

Ako promatramo odnos između štednje i investicija u konjun- 
kturnome gibanju, vidimo, da stopa investicija za vrijeme prosperi- 
teta premašuje stopu štednje, a za depresije stopa štednje prema- 
šuje stopu investicija (Keynesova fundamentalna jednadžba).4) 
Istraživanje međusobnoga odnosa tih dviju kategorija dovodi nas 
do opažanja, da stopa štednje pokazuje veću otpornost u depresiji, 
njen pad je manji nego li pad investicija, ali štednja pokazuje i veću 

3) Harold G. Moulton: Commercial banking and capital formation. The 
Journal of Political Economy. November 1918. 

4) U svojoj novoj knjizi »The theory of unemployment«, London 1936. 
Keynes odstupa od svoje fundamentalne jednadžbe i uvodi ekvilibrističku for- 
mulu, ali u stvarnosti ona ostaje ipak nepromjenjena, jer u novoj knjizi definira 


na drukčiji način pojedine elemente te fundamentalne formule, kao što i: kroz 
cijelu knjigu provodi druge pretpostavke. 

polaganost u prosperitetu, nego li investicije. Amplituda krivulje 
investicija pokazuje veće oscilacije nego li krivulje štednje. Fluktu- 
acije štednje u glavnom zaostaju (imadu »lag«, kako vele američki 
konjunkturni teoretičari i statističari) za fluktuacijama investicija. 
To je opažanje od velike važnosti za konjunkturnu politiku, jer 
znači, da najprije moramo stimulirati investicije, ako želimo pove- 
ćati štednju i ako želimo izazvati konjunkturni polet. Kad bi se ko- 
njunkturna politika ravnala po principima ekvilibrističke teorije, 
onda bi morala pasivno čekati, dok se socijalni i štedni fondovi po- 
krenu. Međutim konjunkturna politika imade važno sredstvo upo- 
rabe jalovih štednih fondova u konjunkturi posredstvom kredita. 
»Ekspanzija kredita omogućava da izdaci porastu povrh stvarnoga 
dohotka i tako vođe k povećanju proizvodnje, što opet dovodi iz- 
mjenično do povećanja dohotka.«5) 

Konjunkturna politika, koja želi aktivnim zahvatom u gospo- 
darski život da ga pokrene iz depresije, može to učiniti u današnjem 
gospodarstvu samo preko tržišta, t. j. da izazove povećanje potraž- 
nje za robu, što će onda izvazvati potražnju proizvodnje i zaposle- 
nosti, te će prema tome konjunkturna linija pokazivati uzvojni smjer. 
Takvo se povećanje potražnje u današnjem vezanom kapitalizmu 
ne da postići kao u liberalizmu reduciranjem nadnica i ostalih tro- 
škova, jer su produkcioni troškovi većim dijelom fiksirani, a ujedno 
njihovo sniženje znači smanjivanje stvarne kupovne snage, te time 
i smanjuje potražnju. Povećanje potražnje ne može uslijediti bez 
povećanja nacionalnoga dohotka. 

U depresiji može se polučiti povećanje nacionalnoga dohotka i 
posljedično potražnje samo povećanjem aktuelnih investicija povrh 
štednje. Budući da je u depresiji sklonost štednji veća nego li je 
sklonost i sposobnost investiranja, to je prema tome potrebno pre- 

.mostiti ovaj jaz u depresiji posredstvom kredita, koji će omogućiti 
investicije. 

Međutim ovdje želimo naročito istaći da jednostavno »pumpa- 
nje« kredita u gospodarski mehanizam za vrijeme depresije ne do- 
vodi do nikakova ozdravljenja, već naprotiv može izazvati inflaciju 
najgore vrsti kao što se je desila u poratno vrijeme i koja je »dis- 
kreditirala« kredit. Stoga je najpreča pojava kreditno-konjunkturne 
politike stvarno određivanje smjernica kreditne ekspanzije i tipova 
investicija, kojima se imade taj kredit posvetiti. Pokazat ćemo sta- 
tistički na primjeru kreditne politike američkih federalnih rezervnih 
banaka, kako ostaje takova neodređena kreditna politika bez učinka 
i kako dovodi do posve negativnih posljedica. Upotrebljavamo ame- 
rički prizor za ilustraciju ne samo, jer ta zemlja posjeduje najbolje 
statistički sređene podatke, već također, jer se u ovoj zemlji svi eko- 
nomski procesi odigravaju u ogromnim dimenzijama, te se stoga 
mogu upravo mikroskopski, jasnije, promatrati. 

Između 1922 i 1929 iznosilo je povećanje zajmova i »investicija« 
banaka-članica stimuliranjem federal-rezerve bankovne politike oko 


5) John M. Clark: Strategic factors in business cycles. New York 1934, 
str. 192/198. 

12 miljarda dolara. No ti bankovni zajmovi nijesu poprimili formu 
radnoga kapitala u industriji, već zemljišnih i burzovnih zajmova; : 
investicije nijesu bile industrijalne, već u svrhe burzovnih spekula- 
cija s industrijalnim papirima. Stoga taj način kreditiranja nije mo- | 
gao vršiti nikakav utjecaj na proizvodnju novih dobara, koja su 
primarni sastojni dio konjunkturnoga poleta. Slijedeća tabela pri- 
kazuje nam razvoj te kreditne politike klasificiran prema vrstama 

zajmova:$) 


Zajmovi na Ukupno 
Stanje Bankovne — vrijednosne — Zemljišni Svi ostali zajmovi i 
80. juni investicije papire zajmovi zajmovi investicije 
1921 6.002 4.400 875 12.844 24.121 
1922 7.017 4.500 1.100 11.565 24.182 
1923 7.757 4.950 1.350 12.450 26.507 
1924 17.963 5.350 1.575 12.279 27.167 
1925 8.863 6.718 1.875 12.062 29.518 
1926 9.123 7.321 2.161 12.579 31.184 
1927 9.818 8.156 2.449 12.333 32.756 
1928 10.758 9.068 2.624 12.333 35.061 
1929 10.052 10.095 2.750 12.814 835.711 
Stvarno povećanje 1921—1929: 
4.050 5.695 1.875 — 30 11.950 
Procentualno povećanje: 
87% 129% 214% — 48% 


Pod nazivom »svi ostali zajmovi« uključeni su komercijalni zajmovi, 
koji ne pokazuju za čitavu perijodu od devet godina nikakova po« 
rasta, pače mali pad. U isto vrijeme zajmovi na vrijednosne papire 
porastoše za 129%, zemljišni zajmovi za 214%, a držanja investicija 
banaka-članica za 76%. Očito je da je cijela ekspanzija kredita 
išla u korist spekulanata s bonovima, dionicama i drugim vrijedno- 
snim papirima, te zemljišne spekulacije na osnovu umjetnoga diza- 
nja zemljišne rente. Uslijed toga dolazi 1929 do sloma na newyor- 
škoj burzi i do sloma u trgovini zemljištima i građevinarskoj indu- 
striji, ističemo naročito Florida i Southern California real-estate 
crash, a tome slijediše slomovi banaka i industrije, otpuštanje rad- 
ništva, reduciranje proizvodnje i općenito ogromna nezaposlenost. 
Komercijalni zajmovi nijesu porasli u apsolutnoj veličini za či- 
tavo vrijeme od 1921 do 1929 »usprkos« činjenice, da je stopa fiks- 
noga kapitala u to vrijeme rasla. Međutim upravo ta činjenica i to 
obrazlaže, jer je razvoj silne racionalizacije u američkoj industriji 
eliminirao potrebe za tekućim, komercijalnim kreditima na mini- 
mum. Manjak potražnje za komercijalnim zajmovima silio je ka- 
matnu stopu prema dolje i provodio je povišenje bankovnih rezerva. 
Ove su prilike navele banke da potraže mušterije na drugim tržišti- 
ma, te su našle naročitu potražnju na spekulacionim i zemljoposjed- 


6) Sastavljeno na osnovu službenih podataka Federal Reserve Boarda u 
Washingtonu. 

nim i građevnim tržištima, koja su pače i dalje prosperirala i spe- 
kulirala, kad je proizvodnja već premašila svoj vrhunac. 

Lawrence Towle,") koji se je naročito bavio istraživanjem toga 
fenomena veli, da su u američkom prosperitetu uslijed manjka ko- 
mercijalne potražnje rezultati prođe vrijednosnih papira bili investi- 
rani u vremenskim depozitima (time deposits) namjesto u potra- 
žnima (demand deposits). Uslijed toga nijesu depoziti djelovali kao 
novac, već kao dugoročne investicije. Towle drži, da je glavni razlog 
skretanja depozita u preferiranju publike za vremenskim depoziti- 
ma. On ne obrazlaže uslijed čega dolazi do toga preferiranja, jer 
sama konstatacija neke ekonomsko-psihološke činjenice nije još do- 
voljno objašnjenje pojave, već je potrebno svesti ekonomsku psiho- 
logiju, ukoliko je to iole moguće na ekonomsko-strukturalne mo- 
mente. Razlog preferiranju jalovih vremenskih depozita jest u 
tome, što industrija nije trebala komercijalnih kredita uslijed prije 
navedene činjenice strukturalne izmjene sastava kapitala povodom 
silne racionalizacije. Budući da kreditna ekspanzija nije mogla naći 
smjestišta u industrijsko-komercijalnim potrebama, morali su ras- 
položivi fondovi strujiti u vremenske depozite, a nijesu tamo strujili 
uslijed preferiranja publike za te depozite. 


To iskustvo pokazuje nam da »pumpanje kredita« bez direktnih 
smjernica u gospodarstvo ne mora ići u industrijske investicije, već 
imade naročito tendenciju strujanja u kanale štednje. Uslijed toga 
slijedi, da se ne može kreditna politika prepustiti jednostavno pri- 
vatnim interesima ulagača niti konkurenciji između pojedinih za- 
voda, koji se povode za što bržim načinom skupljanja kratkoročnih 
profita i nemaju pregleda nad cjelinom narodnoga gospodarstva, 
pa ako ga i imaju, ne mogu da se iz razloga međusobne konkurencije 
opredijele za adekvatnu politiku, koja bi odgovarala konjunkturnim 
postulatima. Stoga je potrebno, da vrhovno reguliranje kreditne eks- 
panzije bude u rukama, centralne državne kreditne institucije, koja 
može direktnim ili indirektnim putem dirigirati smjernice kreditne 
ekspanzije, njeno periodiziranje i izbor investicionih tipova. 

U navedenom primjeru Američkih Federalnih Rezervnih Banaka 
imale su one u dovoljno jakoj mjeri u rukama kormilo kreditne po- 
litike, ali u to je vrijeme u teoriji kao i praksi prevladavalo mišlje 
nje simplicističke kvantitativne teorije, da se kreditne pojave dadu 
regulirati jednostavnim promjenama volumena kredita putem dis- 
kontne ili devizne politike ili putem politike »otvorenoga tržišta«. 
Međutim, kako vidimo, kod takove politike Banka otvara izlazna 
vrata kredita, ali nema ni pojma kuda će se on zaputiti. Ta starija 
teorija i praksa su zanemarivale vezu između kreditnoga i proizvod- 
noga ciklusa. Kada se putem državnoga kredita pokušava utjecati 
na kreditni ciklus potrebno je u isto vrijeme i proučiti sve pojave 
proizvodnog ciklusa, te je potrebno kreditnu politiku vidovito i 


7) Lawrence W. Towle: Time deposits and price stability 1922—1928. 
The American Economic Review, December 1935. 

stvarno povezati s kreditom, jer inače kreditne operacije ne mogu 
postići željene učinke. 

Ovakav je obrat učinila na pr. Rooseveltova vlada, koja je pu- 
tem Reconstruction Finance Corporation kreditno ojačala banke i 
industriju, a još više je kreditnim mjerama putem javnih radova 
utjecala na zaustavljanje depresije i pridizanje proizvodnje u indu- 
striji proizvodnih dobara te putem financiranja potpore nezaposle- 
nima pridigla kupovnu snagu potrošačkih: slojeva i time potražnju 
i proizvodnju potrošne robe. Na taj su način principijelno — bez ob- 
zira na izvjesne pogrješke izvođenja toga eksperimenta — kreditna, 
proizvodna i potrošna politika organski povezane s obzirom na po- 
stulate konjunkturne politike. 

Ako bi se prepustilo samo privatnoj inicijativi ekspandiranje 
kredita, onda bi se po svoj prilici uvećana trošnja kreditnih sred- 
stava širila samo u sferi proizvodnih sredstava, dok bi potrošna in- 
dustrija stupila u gibanje tek veoma kasno, kad bi, i ako bi, proiz- 
vodna industrija zaposlila veći broj neuposlenih. Ujedno sama pri- 
vatna inicijativa za ekspandiranjem kredita pokazuje u depresiji 
veoma veliku inerciju, te joj je potreban takav podstrek kao što je 
bio u Americi izvazvan javnim radovima. Ne samo da javni radovi di- 
rektno zaposluju dotične proizvodne grane, na koje se direktno od- 
nose, već oni izvode i sekundarne učinke na čitav niz komplemen- 
tarnih industrija i zaposlenja. 


Od sviju razloga koji se navode protiv ovakove kreditno-ko- 
njunkturne politike, istaknuti ćemo na ovome mjestu samo jedan, a 
to je rastući državni deficit. Ako država želi da u vrijeme inercije 
privatne inicijative snabdjeva privredu kreditima u tolikoj mjeri da 
ju pokrene iz mrtvila, onda mora za neko vrijeme provoditi svijesno 
deficitnu budžetsku politiku. Toj se politici prigovara da dovodi u 
pogibelj državni kredit uslijed latentne mogućnosti inflacije. Ta je 
pogibelj bila dosta opravdana za čistu kreditnu politiku, ali je ogra- 
ničena kod konjunkturne kreditne politike, ako u isto vrijeme ra- 
ste nacionalni dohodak i proizvodnja dobara. Ortodoksna finan- 
cijska politika stalno zahtijeva godišnje izjednačenje budžeta, i ako 
to u stvarnosti rijetko postizava. Teorija državne financijske poli- 
tike razvila se je u doba, kad je državni budžet igrao manje važnu 
ulogu u ekonomskom životu te se nijesu na njemu toliko odrazivale 
pojave industrijskih fluktuacija, pa se je mogao lakše postaviti 
postulat konstantnosti. Ipak u stvarnosti, kad bi nastupila depre- 
sija, rijetko je polazilo za rukom financijskim upravljačima da iz- 
vedu izjednačen budžet. U stvarnosti ne postoji doista nikakovo 
ekonomsko opravdanje, da se budžet mora izjednačiti upravo za 365 
dana, jer astronomske godine nijesu identične s ekonomskim perio- 
dama. Budžetna politika treba da se dovede u sklad s konjunktur- 
nim gibanjima, koja obuhvaćaju period od više godina prosperiteta 
i depresije, te se prema tome i postavlja zahtjev budžetnoga balan- 
siranja u jednom konjunkturnom periodu. U tom pogledu izveo je 
Roosevelt neke vrsti »psihoanalitičkoga preokreta« u financijskoj 
politici, iznijevši svijesno na površinu »potisnute« nemogućnosti za- 

“2 u moi moda osi ora 


dovoljenja balansiranja budžeta u depresiji. Stoga i svijesno pro- 
vodi politiku deficitnoga budžeta, ne smatrajući ga više zlom, koje 
treba sakriti i iskorijeniti, već činjenicom ekonomske nužnosti i na- 
ravi konjunkturnih gibanja narodnoga gospodarstva. Prema njego- 
voj savremenoj financijskoj politici imadu se budžetni deficiti iz go- 
dina depresije pokriti uvećanim državnim dohocima u godinama 
prosperiteta, kad je privreda u stanju da plaća državna opterećenja. 

U vezi s koncepcijom cikličkoga balansiranja budžeta stoji i 
način cikličke ekspanzije državnoga kreditiranja. Takova kreditna 
politika imala bi se skučavati paralelno s porastom privatne ko- 
njunkture i upotrebljavati tu periodu za vraćanje zajmova i reduci- 
ranje svoje investicijske politike. U vrijeme, kad je postignut pro- 
speritet, imala bi državna akcija da prepusti svoje mjesto privatnoj 
zadržavajući samo kontrolu nad kreditnom djelatnošću. 

Izneseni principi funkcije državnoga kredita u depresiji mogu 


. s primjeniti na sve zemlje u kojima je manje ili više izražen kapi- 
. talistički tip kreditnoga gospodarstva ili barem s obzirom na kapi- 
: talistički sektor manje razvitog gospodarstva. Svakako u svakome 


se pojedinom slučaju imadu kod toga uzeti u obzir karakteristične 
strukturalne i institucionalne crte zemlje u kojoj bi se provodila ta- 
kova kreditna politika. Također i kod nas bi bila od blagodati ta- 
kova kreditna i budžetna politika u vezi s jednim izrađenim privre- 
dnim programom, koje bi uzimale više obzira na konjunkturne fluk- 


* tuacije.5) 


8) Ovaj je članak kraći izvod iz opsežne studije pisca, koja će biti do- 
skora spremna za štampu. 

Pregled | 


PRIVREDNE PRILIKE HRVATSKOG PRIMORJA I DALMACIJE KONCEM 
1986 GODINE. 


Kada se koncem 1936 god. pristupi prispođabljanju općih privrednih 
prilika na području Hrvatskog Primorja i Dalmacije sa prilikama, koje su na 
tom području vladale pretprošle godine, može se doći do stvarnog zaključka, 
da je napredovanje bilo vrlo relativno izuzev turizam, koji se je i u 1936 god. 
razvijao prilično dobro, u prvom redu zahvaljujući niskom tečaju naše valute. 
S trgovinskog stanovišta bili su primorski krajevi, jer gravitiraju prema Ita- 
lji, naročito pogođeni sankcijskim mjerama protiv ove zemlje, koje za nas 
kao najvažnijeg talijanskog izvoznika nijesu mogle donijeti nikakova pozi- 
tivnog ekonomskog učinka već samo štetne posljedice. 

Općenito je privreda primorskih krajeva zapuštena, pa o kakvom snaž- 
nijem popravljanju privrednih prilika ne može da bude stoga tako lako govora. 
Decenijima zapuštanu poljoprivredu prvo bi trebalo racionalizirati, ako se 
želi stvarno privredno promicanje zagorske Dalmacije # otoka uzduž obale. 
U tu svrhu imalo bi se omogućiti melioracijone radove u onim krajevima, koji 
su prikladni za napredniju poljoprivredu. Većina žiteljstva je seljaštvo, koje 
ne može ništa poduzeti na svoju ruku, jer mu za to manjka potrebni kapital. 
Agrarnom reformom seljaštvo je dobilo zemlju, ali sadašnji vlasnik zemlje 
nema, u svrhu obrađivanja raspoložive gotovine. To je važno pitanje, a o kojem 
svojedobno nije bilo vođeno dovoljno računa. Da je razvijenija vjeresijsko- 
zadružna svijest, onda bi se seljaci i u tim prilikama mogli pomoći. Kao nužna 
posljedica dugotrajne zapuštenosti, nastupilo je u zagorskim krajevima ne- 
kakvo teško psihološko raspoloženje, koje bi se ispravno moglo nazvati »pri- 
puštanjem Božjoj volji«. Kod većine naroda nema stoga ni daleko izgleda o 
naprednijem shvaćanju, kako bi se dale popraviti prilike još skoro patrijar- 
halno uređene — ili bolje neuređene — poljoprivrede. U mnogim krajevima 
unutarnje Dalmacije, koju stranac — kada ljeti parobrodom putuje uzduž pri- 
morja — nema prilike da upozna, živi naše seljačko žiteljstvo u prilikama, 
koje se mogu prispodobiti s onima početkom novog ili koncem srednjeg vijeka 
u naprednijim zemljama. 

Najuputnije je seosko pučanstvo uradilo, kada se je u pojedinim kraje- 
vima uz more počelo baviti racionalnim povrtljarstvom, voćarstvom i cvjetar- 
stvom. Značajno vrelo prihoda za seljačko žiteljstvo zagorskih krajeva bio je 
jednom duhan. Od nekog vremena to nije više slučaj. Drukčija duhanska poli- 
tika mogla bi i za Dalmaciju, u kršovitim krajevima, da postane početak kre- 
tanja na bolje. No na radikalnije popravljanje privrednih prilika u dalmatin- 
skoj poljoprivredi može se pomisliti samo tako, ako bi drugi činioci poduzeli 
akciju oko poljoprivrednog preporoda tih ne pasivnih, već zapuštenih krajeva. 
Do pred kratko vrijeme, dok se je moglo ići u prekomorski svijet, jedino izla- 
ženje iz teške nevolje bilo je seljenje iz ovdašnjih krajeva u daleku Ameriku 
i Australiju. 

Primorje dalmatinsko i hrvatsko živjelo je u predratno doba ipak pri- 
lično dobro, ali s dalmatinskom Zagorom to nije bio nikada slučaj. U primor- 
ske krajeve dolazio je novac iseljenika iz Amerike. To je bila važna stavka, 
kojoj se ima zahvaliti primjereno napredovanje privrednih prilika u predratno 
doba, jednako i za nekoliko godina po dovršenom ratu. Sada je priliv iselje- 
ničkih doznaka naprotiv znatno manji. Iz nekojih krajeva Amerike teško se 
može doznačivati novac, a i prilike u tim zemljama nisu ružičaste. 

Mnogo više brige trebalo bi posvetiti produkciji vina. Prošle godine je 
proizvodnja vina veoma podbacila. Za promicanje trgovine tog proizvoda s 
drugim državama dolazi u obzir osnivanje zadružnih podruma u mjestima pro- 
izvodnje, pored toga i odjela za vino u javnim skladištima, koja se počinju 
osnivati. Usporedo s tom akcijom imalo bi se pristupiti i sniženju trošarine 
na vino u važnijim gradovima zaleđa. 

: Na području Dalmacije goji se oko 4 milijuna stabala maslina. Proiz- 
vodnja ulja ne premašuje 500 vagona. Nekada je kultura maslina imala za 
Daimaciju prvorazrednu važnost. Napuštanje kulture maslina uzrokovano je 
niskim cijenama ulja. Pravo maslinovo ulje sve to više je potisnuto proiz- 
vodnjom drugih sjemenskih ulja, koja se potpuno slobodno prodavaju pod ime- 
nom maslinovog. žitarice se goje u glavnom za kućnu potrebu i samo u za- 
gorskim krajevima, dok stočarstvo nema važnosti za dalmatinsku privredu 
kao tržišnu. Dalmacija imađe najviše ovaca i nešto koza. U Zagori iskorišćuje 
se mlijeko na primitivan način. 

Kada je govor o privredi Dalmacije, ne može se ispustiti nenapomenut 
rad Zemaljskog gospodarskog vijeća, koje je osnovano 1886 god. u svrhu pro- 
micanja dalmatinskog gospodarstva. Ta ustanova štitila je i promicala interese 
gospodara, imajući u kotarima prije rata kotarske gospodarske zadruge. U to 
doba Dalmacija je imala već svoju gospodarsku komoru. Poslije rata sve to 
više opaža se rad Zadružne poljodjelske poslovnice, sada jedine gospodarske 
ustanove u Dalmaciji, koja regulira cijene vinogradarskim potrepštinama 
(sumporu i galici). 

Primorac je od davnine hranio svoju obitelj kruhom, koji je zaslužio kao 
primorac ili ribar. Pomorstvo nije radi poratnih prilika moglo da tako snažno 
napreduje, kako su to tražile prilike naročito onih koji su u pomorstvu nalazili 
prvo mogućnost opstanka, iako bi se obalnoj paroplovidbi imalo najmanje što 
da prigovori, jer to parobrodarstvo ima vidljivu ulogu u promicanju turizma 
u primorskim krajevima. Ribarstvo nikako ne napreduje. Neka se promisli, 
kako bi drugi narodi razvili ribarstvo, da imadu takovo primorje. Ali bez jačih 
iavesticija nije moguće riješiti privredno pitanje Dalmacije i Hrvatskog Pri- 
morja, koje ostaje otvorenim dotle, dok bude i za potrebe primorskih krajeva 
više razumijevanja. Više pažnje treba posvetiti pitanju pomorske industrije i 
trgovačke mornarice. Primorac od Sušaka do Kotora slabo se je posvećivao 
trgovini i obrtu, jer on nije nalazio za to pobude u svome rodnome kraju. 
Obzirom na pomorsku industriju dosada postoje samo preduzeća za popravak 
parobroda (Jadranska brodogradilišta d. d. u Splitu sa podružnicom u Kra- 
Tjevici), što je u rukama stranaca. 

Od 1934 g. Sušak ima svoja Javna i slobodna carinska skladišta, koja 
postizavaju svake godine to veći promet, kako se to razabire iz slijedeće 
skrižaljke: 


do konca studenoga 1934 g. . .. 108.815 
» » » 1935»... 619.518 
» >» listopada 1936 >» . . . 1137.757 


Ima opravdanog izgleda da će se promet gornjih skladišta i dalje uspješno 
razvijati. U prvom redu za to jamči stručno upravljanje te ustanove. Jednako 
je i Split dobio skladišta, koja nisu još predana prometu. Osnivanjem slobodnih 
carinskih skladišta učinjen je korak dalje k izgradnji razvijanja prometa sa 
fnozemnim prekomorskim svijetom, ali i tu treba još mnogo toga da se učini. 
Na dnevni red stavljeno je pitanje izgradnje lučkog sistema na Hrvatskom 
Primorju (Sušak, Martinšćica i Bakar), luka u Splitu i šibeniku, kao što i u 
južnoj Dalmaciji (u Dubrovniku). Izgradnja jedne nove luke, pored tolikih 
već postojećih — koje prema sadašnjim zahtjevima brzog prometa nisu na 
odgovarajućoj visini — ima u sebi nešto neekonomskog, što je teško spojivo 
za privrednim pojmovima, koji bi tu imali jedino da odlučuju. Prema zadnjim 
vijestima, preko naših luka imao bi se izvoziti kontingent žitarica, predviđen 
zadnjim trgovačkim sporazumom s Francuskom. Tako bi se napokon pokušalo 
staviti u praksu toliko puta istaknuti zahtjevi pretstavnika primorske privrede, 
da seo žitarice izvoze preko naših luka. Nesređene prilike kod nas nijesu omo- 
gućile razvijanje primorskih luka. Za izgradnju luka treba se postaviti na 
štrokogrudnije shvaćanje primorskih interesa. Tako su Poljaci, iako u pravom 
smislu prema svome mentalitetu »kontinentalci« bez ikakve pomorske tradicije, 
došli ipak još 1924 god. do zaključka, da im treba izgraditi Gdynju, za koju 
je bilo potrošeno oko 750 milijuna zloti-ja, a možda i više. Treba priznati đa 
je kod nas poteškoća za uređenje modernom prometu potpuno odgovarajućih 

pristaništa postojeći međusobni rivalitet pojedinih naših luka, prema kojima 
ne gravitiraju svi dijelovi državnog područja. Ali dosad se za luke nije učinilo 
ni onoliko, koliko su naše prilike dozvoljavale. U kratkom razmaku vremena 
nije moguće to pitanje ni privesti kraju, ako se ne angažira inozemni kapital 
Jednako su i Poljaci morali tražiti inozemni kapital za izgradnju luke. U roku 
od nekoliko godina stvorena je Gdynja, koja već slovi kao svjetska luka. Pri- 
like su i na Hrvatskom Primorju, kao i u Dalmaciji, još takve u tom pogledu, 
da se tim pitanjem imaju bezuvjetno najintenzivnije pozabaviti za to pozvani. 
krugovi primorskog zaleđa, jer bi bio neoprostiv grijeh imati more i ne shva- 
ćati mu sadašnju važnost. 

Turizam je jedina privredna grana, za koju se može ustvrditi, da je £ 
1936 god. primjereno uznapredovala. Primorska mjesta, razasuta diljem naše 
obale, koja je u svijetu poznata većim dijelom samo radi prirodne ljepote t 
klimatske prednosti, zauzimlju u našem turizmu posebno mjesto, naročito 
obzirom na strane turiste, koji se pretežno zadržavaju u mjestima pri moru. 
Počimajući od druge polovine ožujka, odmah netom nastupi kalendarsko pro- 
ljeće, pa sve do prvih dana mjeseca listopada pridolaze stranci. Povodom do- 
laska bivšeg engleskog kralja Eduarda VIII, u stranome svijetu, i to najviše 
u zemljama Britanskog carstva i u Sjedinjenim Državama Amerike, Dalmacijt 
je napravljena izvanredna reklama, od koje će turizam u Dalmaciji i na Hr- 
vatskom Primorju imati dugotrajne koristi, a da se a naše strane nije imajo 
u tu svrhu naročitih izdataka. Kao turistička mjesta ističu se uzduž obale 
Crikvenica, Rab, Hvar, Korčula, Makarska, Dubrovnik sa Lopudom, kao # 
divna Boka. Ta zadnja nije reklamom znala valorizirati svoju prirodnu ljepotu, 
kojoj je teško naći takmaca i u drugim krajevima svijeta. I ovdje treba 
napomenuti, da važni uzrok brzom razvitku turizma u primorskim kraje- 
vima treba tražiti u primjerenoj jeftinoći, koja — u prvom redu tokom 
ljetne sezone — omogućuje srednjem staležu iz država, koje gravitiraju prema 
našoj obali, jeftin boravak na obalama Jadranskoga mora. Međutim uslijeđ 
devalvacija valuta (najviše talijanske lire i čeho-slovačke krune) područje 
Hrvatskog Primorja i Dalmacije postalo je za strane turiste skuplje od tali- 
janskog, prvome redu za publiku iz čehoslovačke, a isto tako i za Austrijance 
i za Nijemce iz Reicha, koji politički i onako gravitiraju prema fašističkoj 
Italiji. Stoga bi bilo potrebno u interesu održavanja pozicija, da se čim prije 
prouči pitanje uvađanja »turističkog dinara«, jer, ako međutim ne bi nastu- 
pila kakva devalvaciona mjera, koja izgleda da kod nas ne će biti tako brzo 
aktuelna, troškovi boravka inozemne publike u našim primorskim krajevima 
iznosit će znatno više nego u zemljama koje nama konkuriraju u turizmu, pa 
bi u takvim prilikama dojduće godine i ta grana privrede mogla doći u ozbiljnu 
krizu. I u turizmu smo još daleko od onog, kako bi trebalo da bude i kako 
traži bolja publika. Obalna paroplovidba imala je dobru godinu obzirom na 
rekordnu turističku sezonu. Pod konac godine svi su naši parobrodi bili zapo- 
sleni prevozom robe u svjetskom prometu, pa će i bilančni zaključak društava 
biti povoljan. Dionice najvećih društava već skaču na zagrebačkoj burzi, Za 
prevoz glomazne robe iz naših krajeva bilo je nekoliko zadnjih mjeseci teško 
i naći koji naš parobrod. šteta je što se obalnoj paroplovidbi isplaćuje ugovo- 
reni godišnji doprinos uvijek sa zakašnjenjem. Jadranska plovidba koncem 
1935 god. imala je da primi od države preko 40 milijuna dinara. X 

Industrija cementa u blizini Splita nije tokom godine mogla napredovati. 
Te su se tvornice nešto radi nemira u Palestini, najviše pak radi konkurencije 
novih tvornica u Haifi i Egiptu, borile za plasiranje cementa u inozemstvu. 
Cijene, koje su se dale polučiti na stranim tržištima, bile su mršave. Poznato 
pitanje s francuskim društvom »La Dalmatienne« nije još također riješeno. . 

Bauksit, u svrhu naoružavanja, zauzimlje sve to vidljivije mjesto u iz- 
vozu preko luka Splita i Šibenika. Preko Splita bio je tokom cijele godine 
vrlo živ također izvoz rogatog blaga u Grčku, Maltu, Maroko i u Palestini. 
Preko luka srednje Dalmacije izvozi se dosta sadre. Iz Sušaka tokom druge 
polovice 1936 god. bio je znatno živ izvoz drveta; samo u Englesku je tokom 
zadnja dva mjeseca izvezeno oko 33 hiljada kubnih metara raznog drveta, po- 

tom suhog voća, kudelje i karbita. Izvoz u Italiju bio je kroz cijelu godinu 
minimalan. : : 

Bankarstvo je očekivalo uredbu o likvidaciji zemljoradničkih dugova, 
koja je imala da omogući daljnji rad novčanim zavodima, koji su najviše kre- 
ditirali zemljoradnika, i to preuzimanjem izvjesnog dijela tih dugova isplatom 
u gotovu. Uredba je, prema očekivanju bez razlike svih novčanih krugova, 
imala da pretstavlja prelaz k normaliziranju kreditnih odnosa. Naprotiv je 
"u gotovu. Uredba je, prema očekivanju bez razlike svih novčanih krugova, 
ovna izazvala razočaranje kod svih zainteresiranih činioca. Podružnice zagre- 
“bačkih i ljubljanskih banaka, koje posluju u Sušaku i Dalmaciji, dijele sudbinu 
svojih središnjica. U očajnom su stanju zavodi u pokrajini, a teško su pogo- 
«Gene uredbom i vjeresijske zadruge. 

Kao što smo već napomenuli najvažnije pitanje za podizanje privrede 
jadranske obale jest izgradnja luka | njihovo povezivanje sa zaleđom. Sušak 
je prva luka u našem tranzitu # uvozu, te je sjedište 11 parobrodarskih dru- 
štava; Split je važan za izvoz cementa; Šibenik za izvoz bauksita i drva; 
«Gruž za bosansko drvo, a Dubrovnik kao turistička luka. Potrebno je da i 
Primorci sami od Sušaka do Kotora postanu svijesni činjenice da su njihovi 
interesi — i pored postojećih lokalnih zasebnih interesa — zajednički, te da 
ža promicanje toga i zajednički porade i zajedničke zahtjeve postave. 

Dr. Ivo Rafaeli (Split) 


AAEKTUELNI PROBLEMI ZADRUGARSTVA U JUGOSLAVIJI. 


Održavanje redovite godišnje skupštine Glavnog zadružnog saveza u Beo- 
Zrađu predstavlja uvijek jedan od najvećih događaja u zadružnom pokretu s 
razloga, što je Glavni zadružni savez kraljevine Jugoslavije u Beogradu naj- 
viša zadružna ustanova za cijelu državu, i što se tom prilikom pretresuju svi 
aktuelni problemi zadrugarstva i seljaštva. 

Posljednja se skupština Glavnog zadružnog saveza održavala dne 16 de- 
<embra 1936 u Beogradu pod pretsjedanjem poznatog zadružnog radnika, 
Dra Antuna Korošca. 

Temeljni zadatak Glavnog zadružnog saveza, koji je kao slobodna insti- 
tucija osnovan godine 1919, jest: unapređivanje i zastupanje interesa cjelo- 
Kkupnog zadrugarstva i obrana interesa seljačke privrede uopće. 

Postoji pet glavnih aktuelnih problema, koji danas tangiraju bit zadru- 
Karske organizacije i seljaštva uopće, a to su: a) definitivna regulacija se- 
Tjačkih dugova, b) porezno zakonodavstvo u odnosu na zadrugarstvo i selja- 
štvo uopće, c) donošenje unificiranog zakona o privrednim zadrugama, d) sa- 
nacija pojedinih zadruga, odnosno zadružnih saveza, i e) osnivanje poljopri- 
vrednih komora. Svim tim životnim pitanjima zadrugarstva i seljaštva bavi 
ze stalno i intenzivno Glavni zadružni savez, i o tome se najviše raspravljalo 
na saveznoj skupštini od 16 decembra 1936 godine. 

Donošenjem Uredbe o likvidaciji zemljoradničkih dugova od 30 oktobra 
1936 još nije problem seljačkih dugova u cjelosti i definitivno riješen. Za za- 
drugarstvo je važno to, kako će seljak moći likvidirati svoja dugovanja prema 
Zadružnim organizacijama, odnosno kako će te organizacije, kojima seljaštvo 
prema statistici Glavnog zadružnog saveza duguje oko jedne miljarde dinara, 
noći podnijeti ovako nastale gubitke. Da će i najnormalnije amortiziranje tih 
dugova imati teških reperkusija na budućnost svih seljačkih kreditnih zadruga, 
o tome nema sumnje. Zato treba problem temeljito proučiti 1 sa svim silama 
Zapriječiti sve štetne posljedice, koje od toga mogu pogoditi zadrugarstvo. 
Konačno je to i razumljivo, kada se znade, da je gros zadrugarstva baš se- 
ljačke vrsti. Dakle u odnosu seljaštva i njegovih vlastitih ekonomskih organi- 
zacija dolazi do velikog i teškog sukoba, gdje će vjerovnik, a to je zadruga, 
znorati mnogo žrtvovati, da spasi ne samo seljaka, svoga dužnika, nego i sa- 
mu sebe, što više, što pojedine zadruge prema gore spomenutoj Uredbi moraju 
predati svoje zadrugare, dužnike, i sva svoja potraživanja od njih Privilego- 
vanoj agrarnoj banci u Beogradu, odnosno njenim novoosnovanim filijalama 
u Zagrebu, Ljubljani i Sarajevu. To će naročito nepovoljno djelovati baš u 

onim krajevima, gdje je slobodno kreditno zadrugarstvo najbolje i najviše raz+ 
vijeno, kao na pr. u Sloveniji. 

Porezni probiem zadrugarstva sastoji se u tome, da se zadruge nastoje 
svim silama izvući ispod strogih i teških poreznih propisa, te nastoje 
barem sačuvati neke porezne privilegije, koje od prije uživaju na pr. kođ 
društvenog poreza, kod poreza na poslovni promet, kod rentovnog poreza itd. 
Čak zadrugarstvo traži, da se postojeće povlastice i pročire s obzirom na to, 
jer da zadruge nisu trgovačka društva, već asocijacije za međusobnu pomoć 
članova. Na toj bazi dakako da postoji principijelni sukob sa ostalim granama 
privrede (trgovina, obrt, industrija, novčarstvo itd.). Ishod borbe između pri- 
vatne privrede i zadrugarstva svih vrsti ne može se još predvidjeti, jer se 
fiskus tako lako ne odriče onih stalnih financijskih prihoda, koje ipak danas 
još ima od zadrugarstva. 

Poznato je, da je prijedlog novog unificiranog zakona o privrednim za- 
drugama pred Narodnom skupštinom već preko godinu dana. Sve indicije 
upućuju na to, da bi ipak taj zakonski prijedlog mogao biti usvojen u 1937 
godini. Dakako da Glavni zadružni savez forsira svim sredstvima donošenje 
zajedničkog zadružnog zakona za cijelu Jugoslaviju, a jedan bi jedinstveni 
normirao sve pravne zadružne zakonske propise jednako za cijeli državni 
teritorij. U glavnom zakonski je prijedlog napredan i moderan. I ako dakle 
zakonska osnova sadrži mnogo korisnih propisa, ipak vrhovno zadružno predđd- 
stavništvo nije s njome potpuno zadovoljno. što se tiče ostalih grana privrede, 
to je jasno, da su ne samo protiv nekih zakonskih zadružnih normi, nego uopće 
principijelno protiv svakog specijalnog zadružnog zakona, pa traže da za- 
družni zakon, ako već mora postojati, bude samo dio Trgovačkog zakona. 
Osobito su važni novi zadružni zakonski propisi o diobi zadružnih saveznih 
organizacija na dvije vrsti, i to: na poslovne saveze, koji bt se bavili isklju- 
čivo samo kupnjom, prodajom, kreditiranjem itd., i na revizorske saveze, kojih 
bi rad bio ograničen isključivo na sistematsku, stalnu i stručnu kontrolu čla- 
nica-zadruga. 

Sticajem prilika opće ekonomske krize pogođeno je dakako i zadrugar- 
stvo kao cjelina. Tako je i ono zadnjih godina zapalo u tešku situaciju, iz 
koje ima mogućnost izlaza samo na temelju moratorija, fuzija, likvidacija f 
sanacija. Da se ne bi uništio sam zadrugarski duh u seljaštvu sada i u buduć- 
nosti, država je pristupila nekim većim sanacijonim transakcijama u zadru- 
garstvu, na pr.: a) Središnji savez hrvatskih seljačkih zadruga u Zagrebu 
dobio je zakonsku uredbu o sanaciji i neka financijska sredstva za provedbu 
iste, b) Savez srpskih zemljoradničkih zadruga u Novom Sadu dobio je po- 
moć od države u iznosu od Din 10,000.000, c) Glavni savez srpskih zemljo- 
radničkih zadruga u Beogradu primio je od države jamstvo na kredit od Din 
20,000.000, itd. 

Zadružni savez u Splitu trudi se također, da ga država potpomogne pri 
saniranju. Isto tako i Zadružna zveza u Ljubljani traži već dulje vremena 
bezuspješno, da se sanira pomoću državne intervencije. O tome nema sumnje, 
da za prosperitet i budućnost zadrugarstva znači mnogo, ako se vrhovne za- 
družne ustanove spase od očite propasti, pa makar se i sanirale pomoću dr- 
žavne pomoći. Konačno i u drugim državama na pr. u Čehoslovačkoj, poznato 
je, kako je država vrlo velike svote utrošila ne samo za spasavanje, nego 
uopće i za jačanje i širenje seljačkog zadrugarstva. 

Skupština je završila svoj rad sa diskusijom o problemu poljoprivrednih 
komora. Glavni zadružni savez forsira osnivanje poljoprivrednih komora, pa je 
o tome i donesena na glavnoj skupštini slijedeća opširna rezolucija: 

1. Konstatira se, da su seljačke komore kao savjetodavni organ neop- 
hodna potreba seljaštva, bez čije pomoći ne može se ni zamisliti pravilno vo- 
đenje savremene poljoprivredne politike. 

2. Žali se, što su sva dosadašnja nastojanja ostala bez rezultata i poljo- 
djelstvo nije dobilo svoje komore, dok su slične ustanove dobile sve ostale 
privredne grane, pa i liberalne profesije. 

3. Pozdravlja se inicijativa ministra poljoprivrede u pogledu objavlji- 
vanja uredbe o poljoprivrednim komorama i apelira se na njega da konačno 
riješi to pitanje. 

4. Smatra se, da je nacrt ove uredbe poslije izmjena znatno bolji, ali se 
konstatira, da je još potrebno: 

a) da se sve osobe i sve ustanove, koje se bave pojedinim oblicima po- 
ljodjelske radinosti obuhvate kao poljodjelski pripadnici komore i plaćaju ko- 
morski prirez, pa da se u tome pogledu učini u nacrtu uredbe potrebna iz- 
mjena, pošto će prema sadanjem nacrtu moći mnoge osobe izbjeći materijai- 
nim obvezama; 

b) da se odredbe o područjima komora izmjene u toliko, što će se dopu- 
stiti da se dvije ili više komora svojom odlukom mogu spojiti u jednu; 

Cc) da se u odredbe o zadacima poljoprivrednih komora unese, đa će one 
biti obavezno konzultirane pri izradbi svih zakona i uredba, kao i kođ pođu- 
zimanja svih važnih mjera, koje se odnose na seljaštvo; 

d) da prirez poljoprivrednih komora može iznositi maksimalno 5%, jer 
će se ovom stopom osigurati komorama godišnje oko 30 milijuna dinara, a to 
je dovoljno za njihovo pravilno funkcijoniranje; 

€) đa se odredbe o savezu komora izmjene u tome smislu, da će se savez 
osnovati u roku od jedne godine dana nakon osnivanja poljoprivrednih ko- 
mora, kako bi već u početku bio od koristi i vršio sve potrebne intervencije 
i olakšao rad; 

f£) da se u uredbi predvidi, kako za stupanje na snagu komorskog pro- 
računa nije potrebno odobrenje bana, đa se odredbe o državnom nadzoru iz- 
mjene u toliko, da se protiv odluka bana komora može pritužiti nadležnom 
upravnom sudu tako, da sud mora osudu proglasiti u roku od 3 mjeseca, a 
ako to ne učini, đa je odluka komore pravomoćna. 

To su glavni aktuelni problemi zadrugarstva, o kojima se je rasprav- 
ljalo i na redovitoj godišnjoj skupštini Glavnog zadružnog saveza u Beogradu 
dne 16 decembra 1936. 

U Glavnom zadružnom savezu su danas organizirana 22 zadružna saveza 
iz cijele Jugoslavije. Ukupni broj zadruga učlanjenih u Glavnom zadružnom 
savezu preko ovih saveza iznosi 7254 sa 918.114 zadrugara, prema izvještaju, 
koji je bio podnesen skupštini. Obrtni kapital tih zađružnih saveza iznosi ukup- 
no Din 831,967.658.91, vlastita sredstva (udjeli i zaklade) Din 206,712.761.41, 
zajmovi zadrugama Din 465,756.510.63, a ulozi na štednju Din 335,050.948.59. U 
svim bilančnim stavkama pokazuje se povećanje prometa prema prošloj godini. 

Gornje brojke pokazuju, da zadružni pokret u Jugoslaviji imađe ogromno 
značenje za sveukupno gospodarsko stanje seljačkog narođa. Zadrugarstvo ne 
predstavlja samo jedan ekonomski problem, već i veliko socijalno-kuiturno 
pitanje, pa je s toga važno svako nastojanje i hvalevrijedan svaki napor, koji 
ide za ispravnim i pravičnim rješenjem istoga. Zadrugarstvo će u budućnosti 
bezuvjetno igrati sve veću i veću ulogu u narodnom gospodarstvu, osobito u 
podizanju sela i poljoprivrede, pa je zato potrebno, da se već temeljni za- 
družni problemi, kao što su ovi naprijed navedeni, odmah u početku pravilno 
rješavaju u interesu cjelokupnog naroda. Dr. Zlatan Ružić 


OPĆINA GRADA ZAGREBA I DIPLOMIRANI EKONOMISTI I KOMER- 
CIJALISTI. 


Nedavni zaključak širega upravnog odbora za gradska poduzeća u Za- 
grebu, kojim se ne priznaje diplomiranim ekonomistima i komercijalistima I. 
osnovna kategorija odnosno fakultetska sprema, izazvao je u cjelokupnoj za- 
grebačkoj štampi opravdano negodovanje a izazvao je također ne malu sen- 
zaciju među diplomiranim komercijalistima i stručnjacima, koji mogu prosuditi 
značenje toga predmeta. Na stvari nije ništa promjenio ni odgovor Gradskog 
poglavarstva na rezoluciju protestne skupštine Društva diplomiranih ekonomi- 
sta i komercijalista, kojim odgovorom Gradsko poglavarstvo tobože ne ospo- 
rava komercijalistima njihova zakonom zajamčena prava, ali u praksi je ostalo 
sve pri starom. 

Pustit ćemo po strani patriotske razloge i razloge oportuniteta iz kojih 
bi upravo Gradsko poglavarstvo u Zagrebu i njegova privredna poduzeća i te 
kako morali cijeniti i podupirati Ekonomsko-komercijalnu visoku školu u Za- 
grebu i njezine diplomirane apsolvente, pa ćemo samo konstatirati, da naša 
gradska općina i njezina privredna poduzeća moraju u svome vlastitom inte- 
resu iz čisto poslovnih, ekonomskih i socijalnih razloga namještati i favori- 
Zirati upravo diplomirane ekonomiste i komercijaliste. To je naime onaj ele- 
menat među službenicima i funkcionarima grada i njegovih poduzeća, koji je 
danas najviše potreban, a pomanjkanje kojega se u raznim granama naše 
gradske uprave danas najviše osjeća i osvećuje. U sadašnje vrijeme, gdje. se 
dnevno sve više ispoljuje važnost raznih privrednih i socijalnih problema na 
svim područjima našeg javnog života, ne može više ni jedna ozbiljna komu- 
nalna uprava negirati tu činjenicu. Zato svaka valjana komunalna uprava i 
te kako vodi računa o savremenim problemima te mijenja i prilagođuje svoju 
administraciju i način rada današnjim potrebama i zahtjevima. Napredne grad- 
ske uprave uvele su i uvađaju savremene uređaje i metode rađa, koji osigu- 
ravaju maksimum racionalnog, ekonomskog i ekspeditivnog rada uz što manji 
potrošak energije, vremena i kapitala. No naši gradski oci i odgovorni funk- 
cionari naše gradske uprave kao da nisu nikada ništa čuli o nauci o privatnom 

tvu, o racionalnoj organizaciji # vodstvu poduzeća, modernom pri- 
vrednom  knjigovodstvu, računovodstvu, savremenim kontrolnim uređajima, 
stručnoj reviziji i mnogim drugim stvarima, koje su neophodne ingrendiencije 
svakoga većeg savremenog gospodarstva. 

Vjerujemo, da je za dobro namještene funkcionare i stariju gospodu među 
gradskim ocima vrlo udobno vođenje naših komunalnih poslova po patrijar- 
halnim metodama bez previše kontrole i revidiranja, dok se veliki troškovi 
ovakovog upravljanja mogu jednostavno putem gradskog budžeta svaliti na 
građanstvo u formi raznih prireza, daća i podavanja. Za gradska privredna po- 
duzeća je također vrlo udobno, ako mogu za svoje dobave i usluge, uslijed 
svoga monopolnog položaja, po volji nabijati cijene, koje građani strpljivo pla- 
ćaju. No pitamo se, čime je opravdano, da stanovnici Zagreba moraju snašati 
posljedice i štetu, koje nastaju iz zastarjele i neracionalne gradske uprave kao 
i štete nastale uslijed raznog nesavjesnog i nekontroliranog rada pojedinih 
neškolovanih i neobrazovanih gradskih namještenika? I kako će dugo još moći 
građani Zagreba snašati ovakove sasvim suvišne i nepotrebne terete? Dola- 
zimo tako do odgovora, da u današnjim prilikama više ničim nisu opravdane 
spomenute zastarjele i nesavremene metode rada kao i preveliki te nekontro- 
lirani troškovi takove gradske uprave. Ali tko će provesti potrebne promjene 
u organizaciji i načinu rada kod gradske uprave i njegovih privrednih podu- 
zeća. To svakako mogu samo naročito za to izobraženi stručnjaci specijalisti. 
"Tako eto dolazimo do diplomiranih ekonomista i komercijalista, koji u najvećoj 
mjeri posjeduju potrebnu spremu, da u gradskoj upravi i njezinim poduzećima 
provedu potrebne promjene kako bi davno zastarjeli birokratski upravni aparat 
preobrazili u savremenu, na naučnoj bazi osnovanu naprednu organizaciju. Tu 
se dakako ne radi o tome, da se za diplomirane ekonomiste i komercijaliste 
nađu namještenja i sinekure, nego bi oni imali obaviti najprije velik i težak 
pionirski posao oko dovađanja u pravu kolotečinu cijelog komercijalnog poslo- 
vanja, a zatim bi trebali osigurati pravilan tok tih poslova. Jer kako bi god 
bilo apsurdno zamisliti bolnicu bez liječnika, sud bez pravnika ili izvađanje 
tehničkih građevina bez inžinira (tehničara), tako je isto apsurdno upravljanje, 
gradskim privrednim poduzećima bez diplomiranih ekonomista i komercijalista. 
"Tu ne može biti izgovora, da su mjesta, koja trebaju zauzeti diplomirani eko- 
nomisti i komercijalisti već popunjena drugim stručnjacima, a još je manje osno- 
van izgovor, da su gradska privredna poduzeća po naravi svog poslovanja teh- 
nički pothvati, pa za to potpuno dostaje tehničko vodstvo za njihovo pravilno 
funkcioniranje. Ne samo da naš novi zakon o gradskim općinama ($ 126) 
izričito propisuje, da se gradska privredna poduzeća moraju voditi po trgo- 
vačkim načelima, nego i zdrav razum upućuje, da je komercijalno vođenje tih 
privrednih poduzeća jedino ispravno, uspješno te u interesu dobre komunalne 
politike. Iako nije naročiti cilj tih poduzeća, da odbacuju što veće dobitke, ipak 

se ona moraju upravljati po načelima dobrog gospodarstva kako bi njihovi 
proizvodi i usluge bile što povoljnije za što veći broj gradskog stanovništva. 
Ovo potonje je eminentna zadaća ekonomista-komercijalista, pa tehničari ne- 
maju ni najmanjeg razloga, da na tom području odbijaju njihovu saradnju, 
nego oni naprotiv tu saradnju moraju želiti i tražiti u interesu udovoljavanja 
onim zahtjevima, koji se stavljaju na poduzeća u kojima djeluju. 

Upravo se suradnja tehničara i komercijalista dade lijepo uskladiti tako, 
da se njihov rad međusobno nadopunjava. Ta racionalna suradnja je bitni 
preduslov svake dobro organizirane industrije. Istina je, da je u početnom sta- 
diju razvoja industrije jedna te ista osoba bila tehnički i komercijalni upra- 
vitelj industrijskog pothvata, pa je takva osoba pored tehničke spreme morala 
posjedovati i dobru komercijalnu spremu. Gdje u vodstvu pothvata nije bila 
zastupana spomenuta dvostruka sprema, nije bilo ni uspjeha. Napretkom po- 
djele rada brzo su se tražili i u industriji za svaku granu djelatnosti specija- 
isti, pa je tako u industrijskim pothvatima već vrlo rano uslijedila podjela 
djelokruga između tehničara i komercijalista. Upravo kod velikih i organiza- 
torno dotjeranih industrija dobiva komercijalno vodstvo sve veće značenje tako, 
da u većini slučajeva odgovorna mjesta i mjesta generalnih direktora zapre- 
maju komercijalisti. Time dakako nije zapostavljan stalež i rad tehničara, 
naprotiv, dobro komercijalno vodstvo pothvata dovađa tek do punog izražaja 
i cijeni rad i nastojanja tehničara. 

Dok je zadaća tehničara da osigura proizvodnju i racionalizira pogon, 
zadaća je komercijaliste, da namakne potrebne sirovine, osigura distribuciju 
proizvedenog dobra te iskorišćuje poslovne mogućnosti pothvata, koje mogu 
biti vrlo mnogobrojne i komplicirane. Iz takve suradnje tehničara i komer- 
cijalista razvija se, prilagođuje i formira se pothvat u svoju najpodesniju for- 
mu. Iskustvo, opažanja i rezultati pogona, koje pružaju tehničari komercijal- 
nom vodstvu, stavljaju tom vodstvu u zadatak, da udešava svoju distribuciju 
i plasman proizvoda onako, kako to najbolje odgovara pogonu. Naprotiv tržne 
priike i mogućnosti komercijalnog iskorišćivanja, uočene po komercijalnoj 
upravi, stavljaju tehničarima zadatke kako da najbolje udovolje tim komer- 
cijalnim zahtjevima. I tako se iz tih dvovrsnih gledišta i nastojanja postizava 
konačno onaj optimum industrijske djelatnosti, koji osigurava rentabilnu i 
racionalnu proizvodnju, pa time i prosperitet pothvata. 

Na suradnji komercijalista i tehničara osnovan je i cijeli golemi razvoj 
svjetske industrije tokom 19. i 20. vijeka, budući da je ta prirodna podjela 
rađa vazda poticala na korisnu utakmicu između obje vrste stručnjaka, pa je 
svaki na svome području dao svoje najbolje. Ne uviđamo dakle, zašto eto, 
što se inače u svijetu pokazalo dobrim i korisnim ne bi bilo na mjestu i kod 
zagrebačkih gradskih privrednih poduzeća. Zar zagrebačka gradska privredna 
poduzeća nemaju pravo biti upravljana po najboljim mogućim i priznatim 
metodama racionalne organizacije rada? Zar se ta poduzeća ne smiju koristiti 
savremenim tekovinama i rezultatima trgovačke nauke? Gdje postoji kakav 
opravdan razlog, da se iz uprave tih poduzeća eliminira elemenat, koji je za 
ta poduzeća od najveće važnosti i koji može najviše doprinijeti njihovom pro- 
speritetu. Ne postoji nikakav stvarni razlog, koji bi opravdavao takovo zapo- 
stavijanje i izigravanje jednog potrebnog i korisnog elementa u upravi zagre- 
bačkih gradskih poduzeća, nego naprotiv svi razlozi govore za to, da se diplo- 
miranim ekonomistima i komercijalistima osigura što šire i uplivnije područje 
rada u tim poduzećima. Ako je prije spomenuti »širi odbor« ipak zaključio 
drugačije, nije to mogao učiniti iz logičnih i stvarnih razloga, nego tu moraju 
biti po srijedi sasvim drugi, možda koterijski i lični razlozi, a takvima u na- 
prednoj politici danas više nema mjesta. Niti si grad Zagreb može dozvoliti, 
a niti su današnje prilike podesne za to, da se za volju nekih osoba zapo- 
stavlja opće i javne interese, pa za to zaključak spomenutog »šireg odbora« 
sam po sebi gubi svaki raison d'&tre te je na mjerodavnima, da ga čim prije 
anuliraju. Anuliranje tog zaključka je tim potrebnije što je spomenuti »širi 
odbor« svojim deplasiranim zaključkom o zapostavljanju diplomiranih ekono- 
mista i komercijalista pružio samo jadan dokaz o svojoj zaostalosti, koja ne 
služi ni malo na čast gradu Zagrebu. Franjo Bausman 

Književni prikazi 


HABERLE BRANIMIR: RADNIŠTVO GRADA BEOGRADA, Zagreb 1936, 
strana 15. 


U vrlo kratkom vremenskom razdoblju izlazi autor već sa drugom sta- 
tističkom studijom. Prva studija te vrsti, koja se odnosi na »Radništvo grada 
Zagreba« prikazana je u prošlom godištu našega časopisa (v. str. 458, br. 10), 
pa s veseljem konstatujemo, da su se naše tadašnje sugestije ostvarile, jer 
je autor sa započetim statističkim radom na našem gocijalno-političkom po- 
dručju nastavio. Poticaj je bio isti kao i za prvu studiju: pomanjkanje te 
vrsti socijalne literature kod nas i nemogućnost pravog uvida u prilike rad- 
ništva u našim vodećim gradovima. Statistički podaci uzeti su također iz 
radničkog osiguranja prema stanju od 30 juna 1934. Studija obuhvaća opći 
pregled i osam naslova, pod koje su svrstane pojedine kategorije zaposlenog 
radništva već prema pojedinim privrednim granama. 

Iz općeg pregleda saznajemo, da je ukupni broj osiguranog radništva u 
spomenutoj godini iznosio 57.226 radnika i namještenika i to 40.086 muških 
i 17.140 ženskih ili 19.78% cjelokupnog stanovništva grada Beograda. I ovdje 
se zapaža činjenica, da je najveći broj radništva zaposlen u obrtu (30,92%), 
zatim u industriji (20,42%), a ostalo zaposluje kućna, posluga (13,56%), trgo- 
vački namještenici (12,49%) i t. d. Opaža se naročito velik broj zaposlenih 
žena (42,76% ođ ukupnog broja zaposlenih muškaraca), koje su pretežno za- 
poslene u domaćinstvima, dok muški radnici zaposleni pretežno u obrtu. Broj 
godina starosti kao i visina nadnice najvećeg dijela zaposlenog radništva odgo- 
vara radništvu grada Zagreba. Industrijsko radništvo brojilo je 11.684 radnika 
i namještenika, od toga 7.927 muških i 3.757 ženskih. Većina je radnika 
(57.93%) oženjena, dok su žene većinom neudate (49,29%). Od pojedinih in- 
dustrijskih grana najviše je radnitva zaposlila tekstilna industrija (2.691), 
zatim metalurgijska industrija (1.672), industrija živežnih namirnica (1.403), 
elektrotehnička industrija (1.341) i t. d. Zanatsko radništvo brojilo je 17.695 
radnika, ođ toga 15.027 muških i 2.668 ženskih. Većina radništva bilo je neo- 
ženjeno (55,89%) odnosno neudato (71,66%). Zapaža se velik broj zaposlenih 
malodobnih radnika (4.141) do 20 godina. Većinu radništva zaposlivalo je gra- 
diteljstvo (2.382), zatim krojači (2.177) it. đ. Broj namještenika trgovačkih 
radnja iznosio je 7.143, od toga 6.133 muških i 1.006 ženskih. Ugostiteljsko 
radništvo brojilo je 3.3038 radnika, od čega je opet pretežni dio muškaraca. 
Namještenika u novčarstvu bilo je svega 1.657. Saobraćajno radništvo brojilo 
je 2.605, a radništvo kod komunalnih poslova 2.381 lice. Konačno bilo je za- 
posleno još 2.866 namještenika u raznim slobodnim zvanjima, 

Nema sumnje, da će i ova studija svojim sistematskim i rijetkim sta- 
tističkim materijalom vrlo korisno poslužiti za proučavanje prilika radništva 
u naša dva vodeća grada u državi, a naročito će dobro poslužiti kao sigurna 
baza za komparativni studij u pogledu kvalitativnog sastava, odnosa zaposle- 
nosti prema ukupnom broju stanovništva i drugih interesantnih momenata 
socijalnog i privrednog značaja, koji se iz tog studija nadaju. Bilo bi poželjno, 
da se ovakve statistike objavljuju češće — možda periodički —, jer bi to 
bezuvjetno mnogo pridonijelo mogućnosti proučavanja naše socijalne struk- 
ture i privredne konjukture. Upravo u tom pogledu ide autora prikazane stu- 
dije zasluženo priznanje, jer je s tim radom započeo. Dr. Franjo Krajčević 


XXXI KNJIGA »ARHIVA ZA PRAVNE: I DRUŠTVENE NAUKEx«, ORGANA 
BEOGRADSKOG PRAVNOG FAKULTETA (God. XXVI, drugo kolo, januar— 
juni 1936, na 612 strana). 


Posmatrajući rad ovog uglednog beogradskog časopisa s gledišta našeg 
lista, prikazat ćemo ukratko one radove, koji spadaju u djelokrug »Ekono- 
mista«. XXXII Knjiga donosi, kao svoj najdulji rad privredno-pravnog ka- 
raktera studiju dra Gjorgja Ž. Mirkovića o »priroda odnosa, koji vezuju or- 


42 


gane za zajednicu kojoj pripadaju, sa gledišta učenja o punomoćstvu, socio- 
loškog i pravnog organskog shvatanja«, a »s naročitim osvrtom na poslovođu 
društva s ograničenom odgovornošću« (terminologija je ona nacrta novog 
trgovačkog zakona, cit. pod kraticom NTZ) (str. 341—358 i 434—447). Sam 
autor naziva svoj rad jednim »sintetičnim pokušajem«. Autor polazi od »uče- 
nja o punomoćstvu«, te nabraja slučajeve, u kojima po NTZ djelovođa ili 
upravni odbor, kao pravni tip punomoćnika, otstupa od onog tipa, koji pro- 
pisuje opće gradansko pravo (0. g. Z.). Autor nastavlja prikazom sociološko- 
organskog shvaćanja, te pravno-organske teorije, da unutar te posljednje 
teme obradi zasebno »odnos društva i upravnog odbora ili poslovođe kao 
društvenog organa« i zasebno njihov odnos uzevši potonje u svojstvu samo- 
stalnih pojedinaca. Posljednji odnos je ili odnos vlastodavca i punomoćnika 
ili odnos službodavca i zaposlenika. Autor nastavlja kritikom organske teo- 
rije, te grupira prigovore u A) zamjerke koje se čine na štetu samog organ- 
skog shvaćanja, i B) zamjerke koje se tiču onog pravljenja razlike između 
određivanja organa (Bestellung) i namještanja njihovih subjektivnih nosioca 
(Anstellung). 

Iz ovog prikaza sadržaja te zaista odlične radnje dra Gjorgja Mirkovića 
slijedi s kolikom skepsom autor gleda u primjenjivost i osnovanost te organ- 
ske teorije. Uzme li se pored toga u obzir da ni u toj studiji nema napomena 
o praktičnim posljedicama sociološko-organskog shvaćanja, orijentiranog pre- 
ma našem pozitivnom rješenju (resp. onom NTZ) — Slijedi da autor tom 
rješenju i nema što da suprostavi ili prigovori. To je potvrđeno i zaključcima, 
iz samog prikaza pravno-organskog shvaćanja. Sve da se i uzme da je reak- 
cija na teoriju o pravnom licu kao fikciji osnovana, ipak ne mogu ni po- 
sljedice te reakcije polaziti dalje od $-a 45 predosnove jugosl. građ. zak. 
prema kojem »1) organi izražavaju volju jurističkog lica, 2) kad organi 
djeluju kao takovi, oni obvezuju jurističko lice pravnim poslovima i ostalim 
svojim ponašanjem, 3) za svoju krivnju organi su osim toga i lično odgo- 
vorni«. (Istu misao izražava $ 404 NTZ: »Deoničko društvo solidarno sa 
pričiniocem odgovara za štetu koju član koga društvenog organa ili name- 
štenik društva protivugovornim ili nedopuštenim djelom ili propustom učini 
u vršenju društvenih poslova«. U tom smislu # 5$-1 135 i 487 NTZ). Niti 
obaziranje na drugi zaključak tog pravno-organskog shvaćanja, t. j. da se 
objektivno određivanje sfere djelovanja odnosnog društvenog organa — bilo 
ono zakonsko ili statutarno — pokazuje nedovoljnim, ne daje osnova za veća 
zahvatanja u NTZ. Ako se pače i zajedno s Hugom Preuss i Ottom v. Gierke 
ustanovi, da odnosi između organa i zajednice nisu »individualno-pravni od- 
nosi zastupstva, već obrazuju specifičan socijalno-pravni institut« (str. 353) 
— nema osnova otstupanju od NTZ niti, ako se usvoji i posljedica tog učenja 
Huge Preuss i Otta v. Gierke, t. j. 

»da nadležnost organ-lica ima pravni karakter: da stvarno pret- 
stavlja naročito kvalificirano subjektivno pravo (ein subjektives 
Recht, aber doch ein besonders qualifizirtes ): »ograničavajući 
sferu volje lica kao samostalnih organizma, pravni poredak us- 
tanovljava individualna subjektivna prava; svodeći sferu volje 
članova kao organa viših kolektivnih bića, on stvara kompeten- 
ciju« (Preuss).« 

Sve to opravdava nesamo opširnost, kojom .je dr Gjorgje Mirković ob- 
radio kritiku tog pravno-organskog shvaćanja (str. 434—447), nego i nepo- 
vjerenje spram te najstarije grane germansko-pravne reakcije na romamis- 
tičke konstrukcije pravnog lica. Pokazuje se, da su interesi kolektivnosti 
dostatno zaštićeni i bez mistike, ako se odredi, da društvo odgovara za svaki 
rad svog organa »u vršenju društvenih poslova«. O kvalitetu tog rada dra 
Gjorgja Mirkovića može se reći samo dobro, autor je neobično načitan i 
upućen u cijelu literaturu o tom pitanju, i francusku # njemačku, a ipak se 
nije izgubio u labirintima ispraznog teoretiziranja. Taj rad je jedan od onih 
rijetkih kojt to pitanje na našem jeziku obrađuju, te već stoga doprinosi 
orijentaciji pravnika i ekonomista. 

Po opsegu dolaze odmah iza te studije dva članka, koja su u toj knjizi 
posvećena sociologiji — ponajprije onaj dra Petra Struve-a o >Predmetu so- 
ciologije« (str. 517—527), a zatim onaj Emila Sicard-a o »Osnovnim elemen- 
tima jugoslovenske porodićne zadruge (studija socijalne statistike)« (strana 
564—575). Naravno je, da u područje sociologije prehvataju i mnogi drugi 
članci, koji pretežito spadaju u druga područja. Prešlo bi opseg ovog referata 
kad bt i te dvije studije htjeli iscrpno prikazati. I jedna i druga tema bile 
su predmetom mnogih studija i kod nas. 

Redakcija »Arhiva« uvrstila je u rubriku »ekonomske i finansijske nau- 
ke« članak inž. Pavla Vasića, univ. docenta, o »Standardizaciji u službi kon- 
trole proizvodnje« (str. 41—45). Autar razlikuje u tom pogledu I a) Norma- 
lizaciju sirovina, b) normalizaciju industrijskih proizvoda u pogledu kakvoće 
upotrebljenog materijala, II Standardizaciju poljoprivrednih i industrijskih 
proizvoda sa ustanovljavanjem standard-tipova, III Normalizaciju metoda is- 
pitivanja. Čint nam se ,da je taj članak ipak odviše potcjenio znanje čitalaca 
»Arhiva« o tom pitanju. U rubrici »Pravna politika« izašao je članak dra 
Tome Pavlovića, autora našega najboljeg komentara mjeničnog zakona, o 
»Izmjeni teksta meničnog blanketa« (str. 174—180). Autor je na klasičan 
način obrazložio slijedeće teze: 

»Sadašnji menični blanket je dobar, jedino bi trebalo iz njegovog 
teksta izostaviti klauzule 1) o valuti, 2) o obavesti, i 3) o po- 
kriću, — no nije veliko zlo, ako se te klauzule # ostave. — Na- 
protiv: upotreba prepozicije: »za« za označenje dospjelosti, a 
naročito izraz »po ovoj mjenici« mjesto »za ovu mjenicu« je vrlo 
štetan, čak i opasan, jer se kosi sa prirodom mjenice i duhom 
Mjeničnog Zakona« (str. 180). 

Sva ekonomsko-finansijska kronika »Arhiva« potiče iz pera dra Mije 
Mirkovića, koga su upoznali i čitaoci »Ekonomista« iz 1935. god. »Arhiv« je 
publicirao članke o »Organizaciji privrede i administrativnoj organizaciji 
zemlje«, te o »Uticaju seljaka na cene« (Povodom akcije »Gospodarske Slo- 
ge«). Potonji članak (str. 480—484) je ujedno jedini koji obrađuje jednu od 
tema obrađenih u »Ekonomistu« (članci dra Rudolfa Bićanića). Zapažanja 
dra Mije Mirkovića su vrlo oštroumna i duhovita, a s obzirom na naše unu- 
tarnjo-političke odnose i vrlo trijezna i ispravna. Napose je onaj članak o 
organizaciji naše privrede i po širini pogleda t po praktičnoj primjeni teorije 
najbolji članak te struke publikovan u toj knjizi »Arhiva«. 

Od sudske kronike (39 članaka) odnose se na područje našeg interesa 
tri (str. 75, 191 i 276) na pobijanje pravnih djela van stečaja. Jedan članak 
govori o tome, da dan dospjeća određuje vrijednost stranog novca (burzovni 
kurs sa primom) u dinarima, drugi govori o tome da sud, pri izdavanju plat- 
nog naloga, nemože nikada po službenoj dužnosti uzeti u obzir mjeničnu za- 
starjelost (ne građansko-pravnu!. str. 190). U rubriku »administrativna hro- 
nika« uvršten je upravo primjeran članak suradnika »Ekonomiste« Milana 
K. Ivankovića o »Odgovornosti carinskih posrednika kao komisionara stra- 
naka« (str. 184). Pod naslovom »Jedan upravni spor pred građanskim sudom« 
je isti autor na str. 181—184 prikazao jedan slučaj iz carinske prakse (po- 
stupak za povraćaj preplaćene carine poveden — izvan postupka predviđenog 
carinskim zakonom — pred Deželnim Sodiščem u Ljubljani reg. ozn. spisa 
C 9 Ia 655/36). U vezi s time htjeli bi naglasiti, da je jedino Ivanković ci- 
tirao oznake spisa i datume i oznake rješidaba. Okolnost da to nisu činila 
i druga gospoda koja su priopćila sadržaj samih rješenja, smatramo nedo- 
statkom, koji bi trebalo popraviti. 

Konačno: »Ocjene i prikazi«. Prikazana su, pored djela drugih struka, 
slijedeća: Dr Janko Suman: »Komentar zakona o zaštiti autorskog prava i 
međunarodnih propisa«, Dr Oscar Englaender & Dr Rudolf Schranti: »Finanz- 
wissenschaft und tschechoslowakisches Finanzrecht«; Dr. Aleksandar Omči- 
kus:; »O konzulatu i menjanju njegovih funkcija«; Benoy Kumar Sarka: »>The 
Theory of Wages in the Light of Social Insurance and Public Finance«; Ale- 
xandre Zingućrevitch: >La notion du contrat de travail«; Clyde L. King: 

>»Public Finance«; dr. Josip Korać: »Karteli i druge asocijacije u industriji; 
Dr Heinrich Stoll: »Deutsches Bauernrechte; Str.: »Vertrag und Unrecht«; 
Milivoj Marković: »La thćorie du l'abus des droits en droit compar6e. Dr. 
h. c. Živojin M. Perić referirao je o radovima našeg saradnika dra Richarda 
Rosendorffa. Dr. željko Lederer 


MILHAUD EDGARD: LE CHEQUE-OOMPENSATION INTERNATIONAL 
DEVANT LOPINION, Paris 1936, Recueil Sirey, 302 pp. 


Profesor političke ekonomije na univerzitetu u Ženevi Edgard Milhauđ 
izašao je još 1932 godine u javnost sa svojim planom za suzbijanje krize (bro- 
šura >Un projet d'action immediate contre le chOmage et contre la crise«, 
separat iz njegovog časopisa »Les annales de l'€conomie collective«, br. 289-294). 
Slijedećih godina on je u nizu djela (»Tr&ve de I'or et clearing international«, 
1933; »Organisation des echanges et crćation de travail«, 1934 — u zajednici 
s Beckerathom, Zanderom, Rittershausenom, Kuttelom i Heilperinom; »Une 
idće en marche — La compensation organisće«, 1935; konsekventno izveo svoj 
plan o internacionalnoj kompenzaciji. U isto vrijeme stvoren je u švajcarskoj 
# Francuskoj čitav pokret, koji je uzeo na sebe da propagira novi »plan 
Milhaud«. 


Najnovija Milhaudova knjiga postavila je sebi za cilj da prikaže prijem 
plana sa strane evropske javnosti. U prvom redu djelo sadrži skoro stenogra- 
firane diskusije s raznih javnih debata, na kojima je autor sa svojim istaknutim 
pristalicama branio svoj preokret o oživljavanju međunarodnog prometa sred- 
stvom kompenzacionih bonova. Na nekih šezdeset stranica reproducirana je 
diskusija pred Komitetom francuske unije izvoznih industrija pod pretsjedni- 
štvom Roberta Altermana, koji ujedno važi za najznačajnijeg Milhaudovog 
pristalicu u Francuskoj. Zatim, debate pred Međunarodnim komitetom za raz- 
mjenu dobara, Ženevskim nacionalnim institutom i drugim tijelima. Od spe- 
cijalnog bi interesa, za one koji su pristalice plana kao i za one, koji se s njim 
ne slažu, bile stranice o toku debate pred Komitetom francuske unije izvoznih 
industrija (pp. 54—112). 

U knjizi su dalje reproducirani brojni napisi evropske stručne i druge 
štampe o planu. Osobitu pažnju autor je posvetio kritici profesora pariskog 
univerziteta g. Roger Picarda izašloj u broju za mart-april 1933 časopisa 
»Revue d'&conomie politique«, koji je cio bio posvećen problemu krize među- 
narodne razmjene dobara. Picard se smatra za jednog od najoštrijih pro- 
tivnika svih projekata, koji bi bazirali na sistemu međunarodne trampe. 
Jedna od njegovih najumjesnijih primjedaba na Milhaudov plan odnosila bi 
se na unutarnju protivurječnost samog plana, koji s jedne strane ima mnogo 
razumjevanja za osobitosti privredne strukture pojedinih zemalja (mi bi to 
preveli u ovom slučaju s izrazom »protekcionizam«), dok bi s druge strane 
trebao da pretstavlja »tri četvrtine ostvarenja slobode međunarodnog pro- 
meta«. 

Kako Picard ne izvodi konzekventno svoju tezu i ne vidi osnovni ne- 
dostatak plana, koji se protivi njegovoj praktičnoj ostvarljivosti, Milhaudu 
je prilično lako, da se na 28 stranica knjige (pp. 205-233) upušta u uspješnu 
diskusiju kritike. (U zadnjem broju »Revue d'economie politique« Picard je 
prikazao Milhaudovu knjigu, koja je predmet ove kratke recenzije). 

Na kraju djela autor se osvrće na još neke kritike, zatim navodi po- 
voljna mišljenja evropske štampe (među ostalim beogradski >»Privredni pre- 
gled« od 8 septembra 1935). Značajne su zadnje stranice, koje treba da ukažu 
na to, da je ideja kompenzacionih bonova, ma da u vrlo ograničenoj mjeri, 
prihvaćena od nekih evropskih vlada (Grčka, Jugoslavija, Njemačka, Ma- 
đarska). N. Mirković (Beograd) 


GAVRILOVIO N. BOR.: BEOGRAD VU PAR LES ETRANGERS. Paris 1935, 
str. 142, cijena 12 Frs. 


U ovoj knjizi sakupljeni su izvaci reporterskih prikaza stranih, većinom 
francuskih novinara o Beogradu, objelodanjeni u stranoj štampi u razdoblju 

od 1929 do 1984 godine. Svi bez razlike jednako, skoro na isti način, konsta- 
tiraju veliki napredak Beograda otkad je postao glavni grad Jugoslavije, isti- 
čući napose njegov povoljni geopolitički smještaj, nagli porast stanovništva, 
brojne novosagrađene palače raznih ministarstava te bujni noćni život. Bilo 
bi vrlo interesantno kad bi autor izdao posebnu knjigu sličnih izvađaka, koji 
bi nam prikazali neposredna opažanja i dojmove stranaca o našim selima i 
manjim gradovima diljem čitave države, uglavnom prikaze životnih prilika 
naših seljaka i malograđana, a ne vanjski izgled krasnih gradskih palača i 
asfaltiranih ulica — polituru velegradske civilizacije. Ne mogu se ekonomske, 
socijalne, političke i opće kulturne prilike jedne države cijeniti po vanjskom 
izgledu glavnog grada promatranog kroz perspektivu kavanskih izloga. Stoga 
začuđuje, da je autor ove knjige mogao generalizirati i primjerice ustvrditi, 
da je za našu zemlju karakteristično, da nitko ne trpi od gladi. Svakako će 
stranci steći lijep pojam o jugoslavenskom gostoprimstvu kad pročitaju slije- 
deće autorove riječi: »On ne comprend pas a Beograd qu'on puisse laisser 
quelqu'un dans la misčre, et pour les Yougoslaves, en gćnćral, rien n'est plus 
naturel que d'avoir a table plusieurs amis besogneux a chaque repas. Et le 
plus riche ne mćprise pas le plus pauvre, car toujours il voit en lui un frčre. 
C'est Ia une grande qualit€ de ce peuple et elle contribue ćnormćment a son 
bien-&tre gćnćral« (str. 17). Izgleda, da je autor time riješio pitanje gladi i 
ishrane stanovništva u Lici, Bosni, Hercegovini, Dalmatinskom zagorju, Crnoj 
gori i ostalim pasivnim krajevima. D.C. 


Vijesti 


OTVARANJE EKONOMSKO-KOMERCIJALNE VISOKE ŠKOLE U 
BEOGRADU. 


Ministar financija iznio je u svom ekspozeu, podnoseći Narodnom pret- . 
stavništvu prijedlog budžeta državnih rashoda i prihoda s Financijskim zako- 
nom za 1937/38 godinu, kako sam ističe, »u glavnim linijama pobude, kojima 
se Kraljevska vlada rukovodila pri utvrđivanju prijedloga budžeta za 1937/38 
godinu, njegove karakteristike, kao i potrebna detaljna objašnjenja i analize«. 
Nadalje napose ističe, da se podnijeti budžetski prijedlog ne razlikuje »ni po 
svome pravcu, a ni po svojoj suštini od budžeta koji mu prrethodi«. Ipak u de 
taljnijem izlaganju kompozicije samoga prijedloga, upoređene su Završnim 
računom za 1935/36 godinu kao i budžeta za 1936/37 godinu, ispao je kod 
razdjela Ministarstva prosvjete jedan »detalj«, koji doduše nije nikako istaknut 
u ministrovom ekspozeu, i ako je od velikog značenja za našu javnost, a baš 
predstavlja veliku razliku od sadašnjega budžeta. 

Kompozicija budžeta rashoda Ministarstva prosvjete za 1936/37 godinu 
uključivala je u svojoj glavi XXCXIX pod naslovom »Universiteti«, osim re- 
dovnih rashoda i odobrenih kredita (lični rashodi — lične prinadležnosti) 
universiteta u Beogradu, fakulteta u Skoplju i Subotici te universiteta u 
Zagrebu i Ljubljani također rashode i kredite Ekonomsko-komercijalne visoke 
škole u Zagrebu. To isto vrijedi i kod materijalnih kredita. 


U kompoziciji prijedloga budžeta rashoda Ministarstva prosvjete za 
1937/38 godinu ne postoji zajednička glava pod naslovom »Universiteti«, koja 
bi obuhvatala, osim universiteta u Beogradu, fakultete u Skoplju i Subotici, 
universitete u Zagrebu i Ljubljani, također i ekonomsko-komercijalnu visoku 
školu u Zagrebu, nego glava XLIIIa pod naslovom »Universiteti« obuhvata 
redovne rashode samo spomenutih universiteta i fakulteta. Prema tome ta 
glava ne obuhvata više i Ekonomsko-komercijalnu visoku školu u Zagrebu, 
nego u prijedlogu postoji nova glava XLIIIb pod naslovom »Ekonomsko-ko- 
mercijalne visoke škole«, koja obuhvata redovne rashode Ekonomsko-komer- 
cijalne visoke škole u Beogradu i Ekonomsko-komercijalne visoke škole u Za- 

grebu. Time je definitivno riješeno pitanje osnivanja i otvaranja još jedne takove 
visoke škole u Jugoslaviji, jer je sigurno, da će s prihvatom samoga priijedloga 
budžeta biti prihvaćena i ova razlika kako po Narodnoj skupštini tako i po 
Senatu. 

: Prema samome prijedlogu budžeta za Ministarstvo prosvjete predviđen 
je početni nastavnički kader, koji se sastoji od 3 redovna i 1 vanrednog pro- 
fesora te 3 docenta. Iako još nije poznat nacrt same organizacione uredbe 
nove visoke škole u Beogradu, izgleda, da će prvi imenovani redovni profesori 
kao profesorski savjet predlagati ministru prosvjete osim školske uredbe i 
dopunskih propisa, prijedloge za imenovanje nastavničkog zbora te ostalog 
činovništva, koji će pripremiti sve potrebno, da Ekonomsko-komercijalna visoka 
škola u Beogradu započme svojim radom na jesen početkom 1937/38 naukovne 
godine. Dakako da su s time u vezi predviđeni i potrebni materijalni krediti 
(upravni troškovi, najamnina školske zgrade, snabdjevanje knjižnica, instituta 
i seminara). 

Uvažujući ovo činjenično stanje, osvrnut ćemo se u jednom od slijedećih 
brojeva našega časopisa na problem naše visoke ekonomske naučne nastave 
i u tom pogledu dosada iznešena mišljenja u našoj javnosti. 


PREDAVANJA ČLANOVA REDAKCIJE »EKONOMIST«. 


Udruženje grafičkih faktora Jugoslavije, Podružnica Zagreb, pozvalo je 
u novembru 1936 god. redakciju našega časopisa »Ekonomist«, da u svrhu 
upoznavanja raznih savremenih ekonomskih, socijalnih i političkih problema, 

ra redovna mjesečna predavanja, kako bi članovi stekli što jasnije 
pojmove # gledanje na današnju stvarnost. Naša se je redakcija najpripravnije 
odazvala ovome pozivu, pa su do kraja 1936 godine održana već dva pre- 
davanja. 

Prvo predavanje održao je Dr. Franjo Krajčević dne 28 XI 1936 g. pod 
naslovom: Postanak i razvoj socijalne politike u teoriji i praksi. Predavač je 
nakon historijskog prikaza razvoja socijalnih doktrina u 19 stoljeću napose 
prikazao savremene probleme socijalne politike u raznim državama, osvrnuvši 
se osobito na socijalnu zaštitu, socijalno osiguranje, problem rješavanja mini- 
malnih nadnica i kolektivne ugovore u radnim odnosima. 

Drugo predavanje održao je Dr. Mirko Lamer dne 12 XII 1936 g. pod. 
naslovom: Rooseveltova ekonomska politika. Predavač je nakon svoga dvogo- 
dišnjeg studija ekonomskih i socijalnih prilika u Sjedinjenim Državama Ame- 
ričkim bio najpozvaniji, da o toj temi predaje. Prikazavši razvoj američkog 

va u historijskoj perspektivi, predavač je razložio gospodarski slom 
od 1929 i depresiju do 1933 godine, dotakao se značenja Rooseveltovog izbora 
. 1932 g. te preduzetih bankovnih reforma, devalvacije dolara, »Plavog Orla« 
i NRA. U daljem izlaganju osvrnuo se na socijalni problem uređivanja odnosa 
između rađa i kapitala te ekonomski problem pridizanja cijena i kupovne snage 
poljoprivrede. Dr. Lamer je napose govorio o rješavanju nezaposlenosti nov- 
čanom i naturalnom potporom te javnim radovima prikazavši teoriju javnih 
radova i praktične oblike izvođenja. Osvrnuvši se na drugi Roseveltov izbor, 
predavač je završio predavanje s prikazom perspektive buduće ekonomske po- 
litike Amerike. 

Nakon održanih predavanja razvila se je redovno interesatna diskusija, 
koja je pokazala, da je kođ slušača vladalo veliko zanimanje za izložene pro-. 
bleme. Slijedeće predavanje održat će dne 9 januara 1937 Dr. Vladimir Ko- 
šak pod naslovom: O bankarstvu uopće s osvrtom na probleme domaćeg 
bankarstva, 


PROMOCIJA. 


Dne 19 decembra 1936 promoviran je u Ekonomsko-komercijalnoj viso- 
koj školi u Zagrebu na čast doktora ekonomsko-komercijalnih znanosti Hraj- 
čević Franjo, pristav Direkcije državnih željeznica u Zagrebu i član redakcio- 
nog odbora našega časopisa »Ekonomist«. (Doktorska disertacija: Pokušaji 
socijalizacije). 

Inhaltsiibersicht 


James H. Wellard (Chicago): Die Klassensigenschaften đer englischen 
Gesellschaft, Auf Grund einer Analyse der sozialen Beziehungen und der hist. 
Entwicklung kommt der Verfasser zum Schlusse, dass in England trotz der 
oekonomischen Interessengemeinschaft innerhalb der einzelnen Klassen doch 
kein festes Klassenbewusstsein besteht. Er hebt den nivellierenđen EFinfluss 
der demokratischen Erziehung, und besonders die reformistische Politik der 
englischen herrschenden Klasse, die durch missige Sozialgesetzgebung die MŠ- 
glichkeiten eines Klassenkampfes abzustumpfen versteht. Die bestehenden Klas- 
geneigenschaften kommen jedoch scharf zum Ausdruck und J. Wellard schil- 
dert sie eingehend besonders mit RUcksicht auf die blirgerliche Klasse. 

Borislav Jordanović (Beograd): Vergleich der landwirtschaftiichen Ent- 
schuldung in Ruminien, Bulgarien und Jugoslavien. Der Verfasser vergleicht 
auf Grund neuester Gesetze die Schuldenregelung der Landwirtschaft in đen 
drei Balkanstaaten. Dieser Prozess ging mehrere Phasen durch, die aber in 
jedem von diesen drei Ldndern manche gemeinsame Ziige zeigen. Insbesonders 
wird die Zwangsreduktion der b&uerlichen Schulden im Zusammenhang mit 
den verfassungsgemišss garantierten Eigentumsbegriffen eingehend untersucht. 
Der aktive Eingriff des Staates und seine Rolle in der Schulđenkonversion 
wird vom Verfasser begrisst. 

Todor Todorović (Beograd): Fremđenverkehr als Faktor unserer Volkswirt- 
schaft. Die Bedeutung des Fremdenverkehrs fur die jugosl. Volkswirtschaft hat 
seit der weltwirtschaftlichen Krise bis 1932 abgenommen, aber von diesem 
Jahre an befindet sich dessen Bedeutung wieder im Aufstieg; 1932: 147.356 
auslindische Touristen, 1935: 242.214. Das Einkommen vom Fremdenverkehr 
betrug 1932: 216.6 Mill. Din. und 1935: 317 Mill. Din. Das Saldo der Fremden- 
verkehrsbilanz im Vergleich zum Handelsbilanzsaldo betrug 1933: 24,8% und 
1935: 49,7%. Der Fremdenverkehr hat eine besondere Bedeutung fur uns da durch 
Tourismus besonders die &rmsten Gebiete bevorzugt werden, die sich durch 
Naturschčnheiten und Kulturseltenheiten auszeichnen. 

Mirko Lamer (Zagreb):  Konjunktur-politische Postulate der Kređdit- 
schipfung. Auf Grund der Analyse des Verhšltnisses zwischen der Investions- 
und Sparkurve wird eine aktive staatliche Kreditpolitik wihrend der Depression 
gefordert. Am Beispiel der Federal Reserve Bank Politik von 1922—1928 wird 
illustriert, dass eine einfache Kreditausweitung in die Fehlwege fUhrt, well 
đer Kredit direkt in das Sparen statt in die Investitionen transformiert wurde. 
Deshalb ist es notwendig die Kreditpolitik mit der Produktionspolitik und đer 
marktmissigen Nachfrage zu verbinden. Solche Konjunkturpolitik baut sich 
auf der zyklischen Balancierung des staatlichen Budgets auf. 


RUNDSCHAU. 

Die wirtschaftlichen Verhiltnisse des kroat. Kiistenlandes und Daima- 
tiens Ende 1936 (I. Rafaeli) haben sich besonders wegen der schlechten 
Wirtschaftsbeziehungen zu Italien infolge der Sanktionen nicht verbessert. Die 
beste Einkommensquelle blieb der Tourismus. Es wird die Notwendigkeit einer 
Rationalisierung und Meliorierung der Landwirtschaft, Ausbau der Hiifen, die 
Entwicklung der Fischerei etc. hervorgehoben. — Die aktuellen Probleme des 
Genossenschaftwesens in Jugoslavien (Z. Ružić). Der Verfasser beschiftigt sich 
mit den Beschliissen der Sitzung des Hauptgenossenschaftverbandes vom 16. 
Dezember 1936. Es wird die Unzufriedenheit der Genossenschaften mit der Re- 
gelung des neuen bšuerl.Entschuldungsgesetzes, die Notwedigkteit der Steuer- 
erleichterungen, der Vorschalg des neuen unifizierten Gesetzes flir die Genos- 
senschaften und das Problem der landwirtschaftlichen Kammern besprochen. 
— Die Stadtgemeinde Zagreb und die Dipl Volkswirte und Dipl Kaufieute. 
F. Bausman behandelt den unberechtigten Standpunkt der Zagreber Gemeinde, 
welche die Dipl. Volkswirte nicht in entsprechendem Masse — wie es einem 
Wirtschaftskčrper entsprechen wurde — beschiftigt. 


Odgovorni urednik: Dr. Mirko Lamer, Nova cesta 42, tel. 83-41. — Vlasnik: 
Konzorcij »Ekonomist«, pretstavnik Dr. Zlatan Ružić, Wilsonov trg 2, tel 80-85. 
štamparija »Gaj« (Lj. Filipančić), Martićeva ulica broj 2. 


Našim prijateljima! 


Na prvi ste pogled opazili, da je EKONOMIST u ovoj godini 
izašao u novoj tehničkoj opremi i na mnogo boljem papiru. Na- 
stojali smo time, da i vanjskim izgledom podignemo ugled 
EKONOMISTA. 

Ujedno nam je čast obavijestiti vas, da nam je uspjelo angaži- 
rati niz inozemnih suradnika iz Amerike, Engleske, Francuske, 
Njemačke, Italije, Poljske, Rumunjske, Bugarske, Turske i 
Grčke. Svi će njihovi članci biti pisani specijalno za EKONO- 
MIST, a mi ćemo ih prevesti radi lakšeg razumjevanja što ve- 
ćeg dijela naše publike. Na taj će se način naši čitaoci upoznati 
s originalnim mišljenjem inozemnih naučenjaka i stručnjaka, 
te će upoznati njihov način gledanja na ekonomske i socijalne 
pojave sadašnjice. 

Budući da ove godine EKONOMIST stupa u uži dodir s ino- 
zemnom publikom odlučili smo, da donosimo na njemačkom, 
francuskom ili engleskom jeziku sadržaje objavljenih članaka. 
Na taj će se način oni stranci, koji se interesiraju za razvoj 
našega gospodarstva i znanosti moći orijentirati o našemu 
radu. 


Kako vidite, nama je u kratkom razdoblju izlaženja s vrlo 
skromnim sredstvima uspjelo podići EKONOMIST na zamjernu 
visinu. To bismo htjeli i nastaviti, jer sam prosperitet EKONO- 
MISTA dokazuje kolika potreba postoji u našoj sredini za 
znanstvenim tretiranjem ekonomskih i socijalnih problema. 
Ovome su broju priložene ček. uplatnice, te molimo, da nam po 
mogućnosti što prije izvolite doznačiti cijelu ili obročnu pret- 
platu za godinu 1937, jer time podupirete daljnji razvoj EKO- 
NOMISTA. 

Prof. Dr. Eugen Sladović (Zagreb) 
Porezno savjetovanjo kao važna funkcija 
privrednih savjetnika 


U svakoj socijalnoj zajednici opstoje zamjeniti odnosi. Prema 
načelu prednosti općeg dobra naprama pojedinačnom treba da či- 
nidbe pojedinaca u prvom redu služe narodnoj zajednici, a korist, 
koju ova iz njih stiče, donosi koristi i pojedincima (njihovim privat. 
asocijacijama). Moderno vrijeme zastupa shvaćanje, da rad nije 
roba za prodaju, nego izlijev ličnosti!) čovjeka, koji je uključen u 
određenu narodnu i privrednu zajednicu. Narodna zajednica izgra- 
đena je na stanicama obitelji, a privredna zajednica na stanicama 
privrednih preduzeća i privrednih asocijacija. Kod toga treba uva- 
žiti, da narod ne živi za privredu, nego da privreda služi narodu. 
Unapređenje privrede pomaže primjena načela o vrijednosti osobne 
ličnosti i osobne inicijative kao i institut privatnog vlasništva, što 
omogućuje da se razviju stvaralačke energije i izgradi kulturni si- 
stem. 

Unutar državne i narodne zajednice unakrštavaju se interesi 
privatnih i javnih privreda. S jedne strane opstoji utakmica između 
privatnih privreda, a s druge strane utakmica između javnih pri- 
vreda i privatne privrede i javnih privreda između sebe. U toj uta- 
kmici predstavljaju pojedinci kao privredni preduzetnici i porezni 
obvezanici slabiju poziciju naprama zahtjevima javnih privreda. 
Ojačanju njihove pravne pozicije služe različite institucije među 
koje spada i porezno savjetovanje. U posljednjim decenijima neraz- 
mjerno su porasle potrebe javnih privreda države, zemalja, pokra- 
jina, općina i drugih porezno-pravnih ovlaštenika. Usporedo s tim 
potrebama porasli su i porezni tereti. Mnogovrsnost poreza, kompli- 
ciranost poreznog zakonodavstva (koje sastoji od starijih i novijih 
zakonskih i naredbenih propisa s velikim brojem novela, upravno- 
sudskih i financijalno-sudskih judikata) i njegova neprestana  iz- 
mjena onemogućuju privrednim preduzetnicima snalaženje u tome 
za njih gotovo kaotičnom stanju. Opstojeći porezni tereti osjetljivo 


1) Josip Kohler: Recht und Persčnlichkeit in đer Kultur der Gegenwart. 
Stuttgart—Berlin. 1914. 

opterećuju preduzetnike i u velikoj mjeri utječu na privrednu inicija- 
tivu i privrednu djelatnost, a o njima (njihovom razrezivanju i ubi- 
ranju) ovisi dobro i zlo, uspjeh i neuspjeh, egzistencija i propast 
privrednih preduzeća, s kojima je povezano tisuće egzistencija. To 
pokazuju mnogobrojne pritužbe, protesti i memorandumi privrednih 
organizacija, koji se susreću u dnevnoj štampi, a pitanje poreza i 
porezne reforme figurira kao glavna točka raspravljanja na svim 
sastancima i kongresima privrednika i njihovih korporacija. Pore- 
zno-pravne norme postavljaju velike zahtjeve na porezne obveza- 

nike.2) Neudovoljavanje porezno-pravnim dužnostima skopčano je 
s materijalnim i moralnim neprilikama i materijalnim štetama, koje 
stizavaju poreznog obvezanika često posve nesvjesno zbog jedno- 
stavnog razloga, što mu nijesu poznate odnosne pravne norme ni 
njihov zamašaj. U tome momentu leži intenzivna potreba privrede 
i privrednika, koju može uspješno zadovoljiti samo stručno porezno 
savjetovanje. Takvo stručno savjetovanje korisno je međutim i za 
javne privrede, jer među njegove eminentne zadaće spada i podiza- 
nje poreznog morala. Kod toga prodire sve jače spoznaja, da se pri- 
vredni red u državi ne može trajno postići bez saradnje privrednih 
savjetnika kao čuvara pravnog poretka u privredi. To se uvidilo u 
Njemačkoj. Prema načelima o samostalnoj djelatnosti privrednog 
savjetnika po zvanju, koja vrijede u Njemačkoj, a usvojena su po 
središnjici za javno postavljene privredne savjetnike ($ 4., točka 5, 
osnovnih pravila), mogu se zajedno sa zvanjem privrednog savjet- 
nika vršiti i ova zvanja, i to: a) zvanje privrednog povjerenika 
(Treuhšnder), b) zvanje sudskog i izvansudskog vještaka za pri- 
vredna i tehnička pitanja, c) zvanje upravitelja stečaja i ostavine, 
d) zvanje savjetodavnog ingenieura, tehničara i ekonoma, e) zvanje 
poreznog savjetnika, f) zvanje odvjetnika i javnog bilježnika i zva- 
nje patentnog odvjetnika. No u svim tim događajima ne smije dje- 
latnost privrednog savjetnika apsorbirati izvršavanje stručan rad 
pomenutih mnogovrsnih zvanja u tolikoj mjeri da on pored toga ne 
bi mogao izvršavati najbitniji dio svog zvanja. 

Postavlja se zahtjev, da se vršenje zvanja poreznih savjetnika 
povjeri samo stručno kvalificiranim licima iz krugova privrednih sa- 
vjetnika. Kvalificirano porezno savjetovanje pozvano je, da nepri- 
strasno ustanovi, što prema pozitivnom zakonodavstvu pripada dr- 
žavnom fiskusu. Jednako kao i na svim ostalim područjima privre- 
dnog savjetovanja pokazuje se i kod savjetovanja u pitanjima po- 
reza neutralni karakter savjetovanja, koje je s jedne strane po- 
zvano, da poreznog obvezanika odgoji u pravcu pravedne jednako- 
mjerne razdiobe poreza i na taj način ponovno uzdigne (učvrsti) 
porezni moral i pomogne provesti poreznu pravednost,3) a s druge 


2) Dr. Eugen Sladović: Kodifikacija i reforma suvremenoga pravnog po- 
retka. (Financijski Arhiv. Zagreb. Godina VI.-1936, broj 5, 6 i 7 za maj—juni 
—juli 1936, strana 170—172.) je 

3) Dr. Eugen Sladović: Porezni moral i porezna pravednost u odnosu 
između države i poreznog obvezanika. (Poreska Služba, Organ poreskih činov- 
nika Jugoslavije. Beograd. Godina XXVIII.-1936. broj 6 i 7 za juni—juli i broj 

strane pripada mu važna zadaća u pravcu čuvanja privrednih inte- 
resa (nužnosti) od čestoga ekstremnog fiskalnog stajališta poreznih 
oblasti, koje je diktirano konkretnom državnom nuždom. Na taj 
način služi stručno porezno savjetovanje za održavanje privredne i 
e sposobnosti poreznih obvezanika (privrednika). Neupućeni 
Postavljaju pitanje, zašto je potrebno porezno savjetovanje povjeriti 
privrednim savjetnicima, koji se rekrutiraju iz krugova diplomiranih 
ekonomista i komercijalista. Odgovor na to pitanje izlazi iz same 
porezno-pravne materije. Porezni savjetnici moraju raspolagati s 
potpunim znanjem političko-ekonomskih, financijalnih i komercijal- 
nih znanosti, a naročito moraju potanko poznavati nauku o knjigo- 
vodstvu i bilanci, postupak kod ispitivanja i ustanovljenja vlastitih 
troškova i sl. Obzirom na materiju pravne znanosti naročito je za 
privredne savjetnike važno (pored poznavanja nauke o porezima sa 
stajališta znanosti o privatnoj privredi preduzeća) točno poznavanje 
pozitivnoga poreznog zakonodavstva i rezultata porezno-pravne zna- 
nosti. Privredni savjetnik, koji se bavi poreznim savjetovanjem, 
mora potpuno vladati cjelokupnim poreznim zakonodavstvom, pozna- 
vati savremenu porezno-pravnu literaturu (komentare) i judikaturu. 
No pored toga mora privredni savjetnik poznavati i ostale kore- 
spondentne pravne materije kao primjerice opće privatno (stvarno 
i obvezno, ugovorno pravo), stečajno, pobojno i nagodbeno pravo, 
obrtno pravo itd. Privredni savjetnik mora biti sposoban upoznati 
e ovisnosti i povezanosti (tečaj cjelokupne narodne privre- 
đe). Privredni savjetnik mora nadalje biti osposobljen da pored 
ocjene stvarnoga i formalnog reda i vrijednosti konkretnih računa 
prosudi odgovarajuće financijalne, organizatorne i privredno-podu- 
zetničke mjere. — Poznata je važnost porezno-pravnih činjenica 
(učina) za razrez poreza. Pri tome važno je u prvom redu ustanoviti 
konkretne porezno-pravne činjenice prema tome kako se određeni 
porezno-pravni događaj odigrava u privrednom preduzeću (naročito 
pitanje produkcije i i distribucije privrednih dobara), odnosno u knji- 
govodstvu i bilanci. Često se događa, da se radi pomanjkanja točno 
ustanovljenih porezno-pravnih činjenica provodi dugotrajni porezni 
postupak kroz više instancija, ali se usprkos toga porez razrezuje i 
ovršuje ne čekajući na konačni rezultat. Često su porezno-pravne 
činjenice toliko zamršene, da se s poteškoćama jedva razabire srčika 
stvari ili se stvar nastoji prekriti nadmudrivanjem tako, da ju je 
teško razmrsiti. Svaki ispravan porezni savjetnik mora načelno biti 
protivnik takvog postupanja i uvijek težiti za jednostavnosti, koja 
se mora napose očitovati u jasnoći mišljenja i izražavanja, te uvijek 
mastojati da se a priori jasno ustanove porezno-pravne činjenice, jer 
to olakšava primjenu zakonskih propisa. No sve to moguće je samo 
uz pretpostavku, da porezni savjetnik savršeno pozna pojave i fak- 
tore, koji opstoje u privrednom životu, a predstavljaju podlogu za 
knjigovodstvo i razrez poreza. 


3 za august 1936.) — Dr. Eugen Sladović: Fiskalno opterećenje privrede. 
4Obrtnički vjesnik. Zagreb. Godina XXVIII-1936, broj 6—7 i 8.) ' 

Općenito je poznata važnost bilance,4) trgovačke bilance5) i 
porezne bilance$) uz mnogovrsnost i kompleksnost problema, koji su 
s time u vezi. Bez poznavanja spoznaja nauke o knjigovodstvu ne 
može se ispravno ocijeniti nijedna činjenica, koja se tiče trgovačkog 
knjigovodstva uopće, a trgovačke i porezne bilance napose. Max 
Horn") upozoruje na odnos između trgovačke i porezne bilance u 
vezi s korespondentnim momentima. Bilanca mora načelno predstav+ 
ljati čisto (a ne slijepo) zrcalo privrednih i pravnih zbivanja u od- 
ređenom privrednom preduzeću. Samo pak pitanje jasnoće bilance 
usko je povezano s pitanjima produkcijono-privrednih i financijalno- 
privrednih sastavnih dijelova trgovačke (industrijalne) bilance. 
Kod toga pripada naročita važnost nekim produkcijono-privrednim 
događajima, koji se označuju kao: izdavanje, uložak, troškovi, či- 
nidbe, placement, primitak. Pored problema o postanku bilance iz 
produkcijono-privrednog tečaja, sastava bilance, osobitosti financi- 
jalnog kapitala i tihih rezerva, opstoje i mnogobrojna druga speci- 
jalna pitanja knjigovodstva (računovodstva) kod kartela i koncerna, 
pitanje privrednog identiteta, zatim pitanje rentabiliteta i dr. Kod 
zakupa preduzeća određenoga dioničarskog društva nastaju bilančno- 
pravna pitanja, koja se tiču prava zakupa, predmeta koji su (izu- 
zevši inventar) dani u zakup, davanje inventara u zakup i sl.?) koja 
se moraju osim prema normama općega privatnog, trgovačkoga i po- 
reznog prava prosuđivati i sa stajališta rezultata znanosti o privat- 
noj privredi. — Bez poznavanja pojmova imovine, dohotka, vrijed- 
nosti i njihove privredne uloge ne može se razumjeti ni odnos 
između porezne i trgovačke bilance ni pojam porezne imovine, po+4 
reznog dohotka, porezne vrijednosti i sl.1%) Pojam vrijednosti dosta 


4) Dr. Eugen Sladović: Bilanca i pravo (Bilanca. Praktično-teoretska 
naučna revija za knjigovodstvo, organizaciju, reviziju i reorganizaciju. Zagreb. 
Godina II.-193, broj 29—50.) 

5) Dr. Eugen Sladović: Trgovačko pravo. I. dio. Zagreb. 1935, strana 
451—481. 

6) Dr. Eugen Sladović: Porezna bilanca. (Poreska Služba. Organ udru- 
ženja poreznih činovnika Jugoslavije. Beograd. Godina XIX.-1934, broj 5 za 
svibanj 1934.) — Dr. Eugen Sladović: Institut bilance u nauci i pravnom po- 
retku s osobitim obzirom na porezno pravo. (Poreska Služba, Organ udruženja 
poreskih činovnika Jugoslavije. Beograd. Godina XIX.-1934, broj 12 za pro- 
sinac 1934.) 

T) Max Horn: Steuerliche Gesichtspunkte bei der Prifung der Jahres- 
bilanzen von Aktiengesellschaften. (Der Wirtschaftstreuhinder. Berlin. Jahr- 
gang 5.-1936. Nro 8 vom 15. IV. 1936.) 

8) Dr. C. E. Schulz: Bilanzklarheit. (Der Wirtschaftstreuhinder. Berlin 
Jahrgang 5.-1935, Nro 98 und 10.) — Dr. Carl Lilier: Gedanken zum Neubau 
des Bilanzrechts. (Zeitschrift der Akademie fur deutsches Recht. Berlin. 3. 
Jahrgang - 1936. Heft 19—20, strana 919.) 

9) Dr. E. Kunze: Die Verpachtung des Betriebes einer Aktiengesell- 
schaft. (Der Wirtschaftstreuhinder. Berlin. 4. Jahrgang-1935. Nro 2 vom 15. 
I. 1935.) 

10) Dr. Willy Beuck und Genossen: Die steuerlichen Bewertungsgrund- 
sštze fiir das kaufminische Betriebsvermčgen. (Der Wirtschaftstreuhinder. 
Berlin. Jahrgang 5.-1936, Nro 2 vom 15. I. 1936.) — Dr. Alfred Leitner: Pojam 
vrijednosti u poreznom pravu. (Financijski Arhiv, Zagreb. Godina IV.-1934, 
svezak 11. za studeni 1934.) — Schlčr: Steuerrlickstellungen in der Handels- 

je kontroverzan u sadanjoj nauci polit. ekonomije. S jedne strane 
opstoji klasična i neoklasična teorija o vrijednosti zajedno s njiho- 
vim modernim shvaćanjima, koja nastoje razjasniti čitav niz važnih 
privrednih pojava, a s druge strane opsežan znanstveni rad, što su ga 
posljednje generacije uložile u izgradnju odnosne teorije, a nastoji 
objasniti pojmove socijalne i obične vrijednosti, formiranja i određi- 

vanja obične vrijednosti kao i shvaćanja privredne teorije i privredne 
politike. To nastojanje razumljivo je zbog presudne važnosti, koja 
tome pojmu pripada na području privredne teorije, privredne poli- 
tike, nacijonalno-ekonomskog fundiranja financijalne znanosti i fi- 
nancijalnoga (poreznog) prava, a teži zatim, da prebrodi jaz između 
privredne teorije i privredne politike.!1) — Pored toga potrebno je 
napose spomenuti komplicirane pravne odnose, koji su u vezi s pri- 
vrednim asocijacijama (dionička društva, privredne zadruge, karteli, 
koncerni, sindikati, trustovi, interesne zajednice u užem smislu, či- 
sto kapitalističke participacije na osnovi vrijednosnih papira itd.). 
privredno poduzeće!?) predstavlja organizam, čije se mnogovrsno i 
različito formiranje može stalno opažati. Za moderne vertikalne i ho- 
rizontalne asocijacije opstoje različite privredne i pravne forme, koje 
ge kreću od strogo jednostavnih do složenih tipova. Odnosna dioba 
nije irelevantna ni za kartelno pravo, koje načelno posvećuje naro- 
čitu pažnju horizontalnim asocijacijama, koje su upravljene na do- 
minaciju nad tržištem. Porezno pravo postavlja specijalnu podjelu 
takvih privrednih asocijacija razlikujući ih prema tome, da li je kon- 
kretna asocijacija provedena u formi podređenosti jednog preduzeća. 
pod drugo ili u formi njihove jednakosti. Horizontalne asocijacije 
provode se većinom na bazi jednakosti (to vrijedi naročito za kar- 
tele), dok je kod vertikalnih asocijacija u većoj mjeri provedeno na- 
čelo prevlasti jednog poduzeća (osnovnoga, matičnog) nad drugim. 
No s druge strane opstoje u privrednom životu mnoge horizontalne 
asocijacije s tedencijom dominacije jednog poduzeća nad drugim, ali 
i poduzeća, koja su asocijirana u formi kartela na bazi jednakosti, 
osnivaju često zajedničke prodajne organizacije u formi posebnih 
društava (pomoćnih društava), koja se nalaze u podređenom polo- 
žaju naprama matičnom poduzeću. Svi ti momenti osobito su važni 
za privrednike i privredne interese kao i za državni fiskus. Za razu- 
mijevanje odnosnih porezno-pravnih norma potrebno je točno pozna- 
vanje stajališta političko-ekonomske znanosti o svim pitanjima, koja 
su s time u vezi, što može poslužiti i za kritiku judikature upravnih 
i financijalnih sudova.1i3) Pravno-teoretsko ispitivanje odnosnih po- 


und Steuerbilanz. (Der Wirtschaftstreuh4nder. Berlin. Jahrgang 4.-1935, Nro 
14—15. vom 15. VII. 1935.) 

11) Dr. Theo Suranyi-Unger: Der Gemeinwert. (Jahrblicher fir Natio- 
nalčkonomie und Statistik. Herausgegeben von Otto von Zwiedineck-SUden- 
horst und Gerhard Albrecht. Jena. 1935. Band 141, Heft 1.) 

12) Dr. Eugen Sladović: Trgovačko pravo. I. Dio. Zagreb. 1925, strana 
161—180. 

13) Dr. Othmar Blhler: Lehrbuch des Steuerrechts in zwei Bšinden. I. 
Band: Allgemeines Steuerrecht. Berlin. 1927, strana 170. — Dr. Eugen Sla- 
dović: Evolucija kartela, kartelne politike i kartelnog prava. (Financijski Ar- 
hiv. Zagreb. VI. godište-1936, svezak 10. i sl.) 

java dovelo je u njemačkoj financijalnoj judikaturi do organske te- 
orije prema kojoj se smatra, da određeno privredno poduzeće (dru- 
štvo) ne predstavlja samostalnoga poreznog obvezanika, ako uspr- 
kos formalno-pravne samostalnosti sačinjava nesamostalnu tvorbu 
u poduzetničko-tehničkom smislu, odnosno ako mu pripada samo 
svojstvo organa određenoga višeg privrednog organizma pa je zbog 
toga potrebno oporezovanje provesti tako kao da predleži jedinstvo 
privrednog poduzeća, koje obuhvaća sve njegove organe. Na osnovi 
takvog shvaćanja provodi se jednokratno, a izbjegava dvo- i više- 
kratno oporezovanje. Organska teorija upućuje u vezi s poreznim 
zakonodavstvom na privrednu važnost poreznih zakona.!4) — Spe- 
cijalne terminske poteškoće zadaje obligatorna revizija koncerna.15) 

Opseg poreznog savjetovanja može biti vrlo različit, a u pravilu 
obuhvaća: a) sastavljanje poreznih očitovanja i drugih pismenih 
podnesaka, koji spadaju u skupinu porezno-pravnih dužnosti davanja 
obavješćenja u porezno-pravnim stvarima, b) rješavanje pismene 
korespondencije poreznog obvezanika naprama poreznoj oblasti, koja. 
se tiče razreza poreza, prigovora i drugih pravnih lijekova u porezno- 
upravnom, kaznenom i upravno-sudskom postupku, c) ispitivanje tr- 
govačkog (privatnog) knjigovodstva, bilance, poslovanja privrednog 
poduzeća i njegove organizacije i davanje potrebnih stručnih sa- 
vjeta glede eventualno potrebne reorganizacije, d) vođenje poslovnih 
knjiga i zabilježba za poreznog obvezanika, i e) sastav zaključnih 
računa, inventara i bilance za poreznog obvezanika i sl. 

Prema njemačkom pozitivnom poreznom pravu (58 88 i 200 za- 
kona od 13. XII. 1919) smatra se poreznim savjetnikom lice, koje 
stalno (po zvanju) ili uz naplatu drugo lice savjetuje ili pomaže u 
poreznim stvarima. Pri tome smatra se posve irelevantnim, da li to 
vrši pripušteni porezni opunomoćenik ili porezni savjetnik. Lice, koje 
bez naplate savjetuje drugo lice samo prigodice ili zbog osobitih 
razloga (na pr. srodnik), ne smatra se poreznim savjetnikom. Prema 
odredbi $ 88. njem. zakona od 13. XII. 1919 o državnim javnim po- 
davanjima može se pred poreznim oblastima dati zastupati po opu- 
nomoćenom zastupniku lice, koje je radi odsutnosti ili zbog drugog 
razloga spriječeno izvršiti određene porezno-pravne dužnosti ili šti- 
titi svoja prava pred držav. fiskusom. Takvo lice može se dati za- 
stupati po odvjetnicima, javnim bilježnicima, i licima, koja su za 
vršenje poreznog savjetovanja pripuštena po nadležnoj zemaljskoj 
financijalnoj oblasti; zemaljska financ. oblast može svoje odobrenje 
u svako vrijeme povući. Porezni obveznik može se u svakom stadiju 
poreznog postupka poslužiti s pomoći poreznog savjetnika. Takav 


pripušteni porezni savjetnik dolazi u poseban moralni i pravni odnos 


naprama poreznom obvezaniku kao nalogodavcu i financ. oblastima, 
iz kojega rezultira njegova civilna i kriminalna odgovornost (jam- 


14) Dr. Waldemar Koch: Organ-Verhialtniss und Organ-Vertrag.. (Der 
Wirtschaftstreuhinder, Berlin. Jahrgang 5.-1936, Nro 7 vom 1. IV. 1936 und 
Nro 8 vom 15. .IV. 1936.) 

15) Dr. Bert Graff: Die Zusammenarbeit zwischen Wirtschaftsprifer una 
Hausrevision bei der Pflichtprifung von Konzernen. (Der Wirtschaftstreu- 
hinder. Berlin. Jahrgang 4-1935, Nro 7. vom 1. IV. 1935.) . 

stvo). Porezni savjetnik, koji savjetovanje vrši kao zvanje, može 
konkretno biti namješten u svojstvu namještenika (na pr. sindikus 
većeg poduzeća, komore) ili pripadnik slobodnog zvanja. U potonjem 
događaju vrijedi za pravni odnos između poreznog savjetnika kao 
nalogoprimca i poreznog obvezanika kao nalogodavca načelo slo- 
bode ugovora, kojim mogu fiksirati svoja međusobna prava i dužno- 
sti, koliko ne opstoje općenite odredbe (kao primjerice tarifiranje 
nagrade i sl.). 

Pitanje pravne naravi pomenutog ugovora o poreznom savjeto- 
vanju je sporno. No pošto porezni savjetnik svoje zvanje vrši uz na- 
platu (tako, da je isključen ugovor bez naplate), može se konkretno 
taj ugovor smatrati ugovorom o uslugama ili službama (locatio con- 
ductio operarum) ili ugovorom o radnja (locatio conductio operis) 
u smislu odredbe $ 1151 o. gr. z., odnosno $$ 611—630. i 631—651. 
njem. građ. zakona. Ako porezni savjetnik konkretno samo savjetuje 
poreznog obvezanika kao nalogodavca i zastupa ga pred poreznim 
oblastima, predleži locatio conductio operarum, jer uglavnom radi 
za njega stavljajući mu na raspolaganje svoje osobne službe. Ako 
pak porezni savjetnik ograničuje svoj rad na sastav pismenih podne- 
saka ili na davanje porezno-pravnih stručnih mišljenja, koja od 
njega traži porezni obvezanik kao nalogodavac, predleži locatio con« 
ductio operis. Tome razlikovanju pravne naravi ugovora o poreznom 
savjetovanju ne pripada samo teoretski značaj, nego je konkretno 
odlučno za prosuđivanje pravnih posljedica. Pored toga valja istak- 
nuti, da se locatio conđduetio operis i locatio conductio operarum, 
koje sklopi porezni savjetnik po zvanju, razlikuje od običnih pogo- 
daba vrhu usluga za plaću po tome, što njegov predmet sačinjava 
poslovodstvo (skrb za vođenje poslova); porezni savjetnik ne vrši 
službu (radnje) svom nalogodavcu, nego za njega vrši prema nalogu 
određene poslovne stvari. Radi toga moraju se na ugovor o poreznom 
savjetovanju primijeniti i zakonski propisi o nalogu (mandatum). U 
smislu odredbe & 663. njem. građ. zak. mora lice, koje je javno po- 
stavljeno za obavljanje određenih poslova ili javno nudi svoje usluge 
drugim licima, bezodvlačno obavijestiti nalogodavca, ako ne prihvati 
nalog, koji se tiče izvršenja određenoga takvog posla. Reflekse te 
zakonske odredbe razlaže potanko Dr. H. Brčnner.16) 

Privredni poduzetnik (bez obzira da li je inokosan obrtnik ili 
trgovačka asocijacija) u znatnoj je mjeri odterećen od skrbi i posla, 
ako svoje porezne stvari povjeri poreznom savjetniku kao 
nom pomagaču. Treba naime uvažiti, da porezni savjetnik ne smije 
zbog svoje staleške i osobne reputacije i odgovornosti poreznim obla- 
stima predlagati nikakve porezno-pravne podneske (očitovanja) u 
ime svog nalogodavca prije nego je pomno ispitao sve odnosne či- 
njenice i njihove podloge, a naročito ne smije u porezno-pravnim 
podnescima (očitovanjima) iznositi neistinite navode opravdavajući 
zahtjev na restituciju zbog navodne nemarnosti poreznog obvezanika. 

16) Dr. H. Brčnner: Die Zivil- und Strafrechtliche Haftung des Steuer- 


beraters. (Der Wirtschaftstreuhinder. Berlin. Jahrgang 5.-1936, Nro 11. XII. 
vom 15. VI. 1936.) 

Interes poreznog savjetnika zahtjeva u pravilu, da se unaprijed 
jasno odredi njegovo ovlašćenje i odgovornost naprama poreznom 
obvezaniku kao nalogodavcu i poreznoj oblasti kao zastupnici držav- 
nog fiskusa. Interes poreznog savjetnika traži da se ti momenti una- 
prijed pismeno fiksiraju. Pri tome je vrlo zgodno, ako se opseg kon- 
kretnog ovlašćenja iz određenoga ugovora o poreznom savjetovanju 
saopći nadležnoj poreznoj oblasti bez obzira na statuiranu dužnost 
takvog saopćenja na osnovi izričitog poziva sa strane porez. oblasti. 
Porezni savjetnik potpuno je odgovoran za djelatnosti, koje je ogra- 
ničio nalogom svog mandanta. Ako privredni savjetnik nastupi pred 
poreznom oblasti kao porezni savjetnik za određenoga poreznog ob- 
vezanika, predpostavlja se (za razliku između njega i odvjetnika) u 
pravilu bez daljeg ustanovljenja da je ispitao knjigovodstvene i bi- 
lančne podloge poreznog obvezanika. Prema tome smatra se nalog po- 
reznog savjetnika bitno širim od trgovačke djelatnosti savjetovanja, 
a što je opsežniji nalog, to je i veća njegova odgovornost. Ta odgo- 
vornost poreznog savjetnika je mnogo opsežnija od odgovornosti 
odvjetnika, koji potonji samo daje svoje pravne savjete ili pismeno 
opći s oblastima. To vrijedi za poreznog savjetnika naročito u onim 
događajima, u kojima mu je povjereno preispitivanje ili vođenje 
trgovačkih knjiga (bilance). Ako porezni savjetnik opazi, da je nje- 
gov nalogodavac nepošten kao porezni obvezanik, mora upotrijebiti 
sve potrebne mjere, kojima se može spriječiti takvo nepoštenje, jer 
u protivnom događaju postaje sukrivcem poreznih delikata. Prema 
njemačkom pravu odgovoran je porezni savjetnik, koji prema prim- 
ljenom nalogu ispituje i vodi knjige poreznog obvezanika, naprama 
nalogodavcu civilno-pravno za pomno ispitivanje podloga i kazneno- 
pravno, ako znade da njegov nalogodavac ne radi pošteno. 

Velika važnost pridaje se pitanju čuvanja tajne (poslovne tajne) 
i dužnosti, koje s time u vezi mora udovoljiti privredni savjetnik na- 
prama poreznim (financijalnim) oblastima. Sa stajališta njemačkoga 
poreznog prava razmatra to pitanje Dr. H. W. Keihll7) u članku: 
»Die Auskunftspflicht des Wirtschaftstreuhinders gegeniiber dem 
Finanzamt« iznoseći pri tome razlike, koje u tom pogledu opstoje iz- 
među dužnosti davanja obavješćenja o poznatim porezno-pravnim 
činjenicama, koja pravno opterećuje zvanja, koja obuhvaća pojam 
privrednih savjetnika (privrednih povjerenika, Wirtschaftstreu- 
hiinder), od odnosnih dužnosti odvjetnika. U tom pravcu naročito su 
važne odredbe $$ 175, 176, 183 i 201. njem. zakona od 13. XII. 1919 
o državnim javnim podavanjima (Reichsabgabenordnung, RGBL 
1919 strana 1993).18) Ako se prema sadanjem pozitivnom pravu 
promotri položaj privrednog savjetnika i odvjetnika prikazuje se po- 
ložaj privrednog savjetnika znatno nepovoljnijim, jer dok odvjetnilg 
može prema odredbama odvjetničkog zakona uskratiti obavješćenje 
o navodima (podacima), koji su mu povjereni u vršenju njegovog 

17) Der Wirtschaftstreuhinder. Berlin. Jahrgang 4.-1935, Nro 3. vom 
1. 1I. 1935. 

18) Dr. Werner Spohr: Reichsabgabenordnung. Berlin. 1930, strana 308 


isl. — Dr. J. Schepp: Zur Arbeitslage der Wirtschaftstreuhiinder. (Der Wirt- 
schaftstreuhinder. 5. Jahrgang-1936, Nro 8 vom 15. IV. 1936.) 

zvanja, mora privredni savjetnik biti spreman na najdalekosežniju 
dužnost davanja obavješćenja na zahtjev poreznih oblasti u porezno- 
pravnim stvarima.!?) Sa strane njemačkih privrednih savjetnika 
postavlja se zahtjev, da se radi podizanja njihovog ugleda njihova 
pozicija u tom pitanju potpuno izjednači s pozicijom odvjetnika, jer 
oba zvanja potpadaju pod isti kodex časti. To vrijedi naročito u vezi 
sa suvremenom poreznom politikom njemačke države i poreznim mo+ 
ralom poreznih obvezanika.20) 

Obzirom na velike zahtjeve, koje suvremeno porezno zakono- 
davstvo (porezne oblasti) danas postavlja u pogledu vođenja knji- 
govodstva i bilance, poznavanja mnogobrojnih i kompliciranih po- 
duzetničko-privrednih događaja kod pojedinih privrednih preduzeća 
i različitih vrsta poreza (ostalih javnih podavanja), mora privredni 
savjetnik, koji se bavi poreznim savjetovanjem, neprestano paziti 
na svoju daljnju stručnu izobrazbu u zvanju. Privredni savjetnik 
kao porezni savjetnik, koji se neprestano ne usavršava s vremenom 
i novim potrebama, mora izgubiti klijentelu. To se vidi najbolje po 
tome, što moderne financijalne uprave nastoje s mnogo ustrajnosti 
i energije proširiti privredno poduzetničko mišljenje i shvaćanje 
svoga poreznog činovništva tako, da se ovo polako upozna s knjigo- 
vodstvom, zaključivanjem računa i bilancom jednako kao i s poje- 
dinim granama privredno-poduzetničkog poslovanja. Tako su pri- 
mjerice u Njemačkoj uvedeni mnogobrojni godišnji tečajevi za po- 
rezni činovnički aparat, a pored toga održavaju se i tri-četiri velika 
godišnja sastanka za znanstvena raspravljanja o pomenutim pro- 
blemima, kod kojih sudjeluje preko 1200 činovnika. Pored toga dje- 
luju u Njemačkoj i posebne porezne škole (Weimar, Jena, IImenau 
i dr.). U circa 1100 tečajeva (po sedam mjeseci) upoznavaju se uče- 
snici (circa 20.000) u knjigovodstvu, bilanci, vrijednosti i sl. 

U praksi susreću se često porezni savjetnik i financ. službeni 
revizor. To omogućuje da međusobno omjere svoje stručno znanje i 
duševne sposobnosti. Porezni knjigovodstveni revizori privrednih 
preduzeća ne miruju, nego nastoje s jedne strane proširiti svoje 
znanje, a s druge strane specijaliziraju se za revizije u pojedinim 
preduzećima, jer su već davno uvidjeli, da s formalnom revizijonom 
tehnikom ispitivanja knjigovodstva i bilance nije ispunjena njihova 
zadaća, te zbog toga ulaze sve dublje u sam život preduzeća i nje- 
gova vrela upoznavajući se s množinom važnih pojedmosti o kojima 
često ovisi njegov prosperitet ili nazadak. Tome razvitku poreznog 
ispitivanja poduzeća pripisuje se primjerice činjenica, da se u Nje- 
mačkoj na osnovi pravomoćno provedenih poreznih revizija u račun- 
skoj godini 1936. ubralo preko 220,000.000 RM. više poreza. Na taj 
način postizava se pomoću financ. revizije poduzeća, da se država i 


19) Dr. Eugen Sladović: Dužnost davanja obavješćenja u poreznom pra- 
vu. (Poreska Služba. Organ udruženja poreskih činovnika Jugoslavije. Beograd. 
Godina XIX.-1934, broj 10.—12. Godina XX.-1935, broj 1—12. i Godina 
XXI.-1936, broj 1.) 

20) Dr. E. Miller: Was muss der nazional-sozialistische Staat heute vom 
Steuerberater erwarten. (Der Buchfuihrer. I. Jahrgang-1936, Nro 3 vom 1Š. III. 
1936. Beilage des Zeitschraft der Wirtschaftstreuhinder. Berlin. 1936.) 

pošteni porezni obvezanici očuvaju od oštećenja, koja bi inače mogla 
za njih nastati od makinacija nepoštenih poreznih obvezanika, koji 
svoje prihode (imovinu) prikrivaju. To znači da ispravna financ. re- 
vizija služi za jačanje države i poštenih građana. 

Revizija privrednih poduzeća predstavlja najefektnije sred- 
stvo za uspostavu i učvršćenje porezne jednakosti i odgoj poreznih 
obvezanika u poreznom poštenju i poreznoj savjesnosti. Porezni si- 
stem smatra se zdravim, ako može revizijom privrednih preduzeća, 
— koja odgovara suvremenim zahtjevima, — po mogućnosti što pot- 
punije ustanoviti i obuhvatiti porezno-pravne činjenice, koje su mje- 
rodavne za odmjerenje poreza. Takva revizija privrednih preduzeća 
nije a priori upravljena protiv sumnjivih, odnosno nepoštenih pore- 
znih obvezanika, nego se uglavnom provodi za to, da se po određe- 
nom jedinstvenom planu preispitaju u određenim razmacima vre- 
mena. Ako takvom revizijom preduzeća uspije povećati državni pri- 
hod od javnih podavanja na osnovi naknadnih uplata, ne mora nu- 
žno predležati porezna prevara. U najvećem broju događaja predleži 
samo naknadno nadopunjenje (ispravak) osnove oporezovanja, što 
je potrebno radi postignuća porezne jednakosti i porezne pravedno- 
sti, ali ne mora nužno uzrokovati kažnjavanje radi poreznih delikta. 
Revizija privrednih preduzeća služi uspostavi saradnje između po- 
reznih oblasti i poreznih obvezanika, a u konačnoj svrsi nastoji se 
njome postići što savršenija porezna jednakost, isključiti različitu 
interpretaciju poreznih propisa sa strane poreznih obvezanika te 
ukloniti eventualne druge nesporazumke i neraspoloženja. — Revi- 
zija preduzeća smatra se sredstvom pomoću kojega se postepeno 
formira odnos povjerenja između poreznog obvezanika i financ. (po- 
reznih) oblasti i omogućuje da taj odnos postane neposredan, živ i 
usmen tako, da se pismena korespondencija svede na minimum. Kod 
toga postavlja se moralan i pravan zahtjev da porezni obvezanik 
ne smije biti ni nepošten ni zloban, i da porezni činovnik mora s nji- 
me postupati uljudno i susretljivo ne povređujući ničim njegovo 
poštenje. Pored toga zahtijeva se od poreznih obvezanika, da s razu- 
mijevanjem susreću ispitivanje njihovih preduzeća i da kod toga 
osobno sudjeluju. 

Porezni savjetnik mora također susretljivo postupati prema po- 
reznom revizoru preduzeća i uvijek spremno posredovati između 
njega kao reprezentanta porezne oblasti i poduzetnika. Porezni 
savjetnik vrši svoje zvanje tim savjesnije i uspješnije, što više 
uvažuje opću korist pred korist svoga nalogodavca, jer procvatu pri- 
vrede ne koristi materijalni egoizam, nego spremnost na žrtve, koje 
svaki pojedinac doprinosi zajednici. Bez poreza nema države, a bez 
države nema mogućnosti za opstojnost i razvitak pojedinca. Državi 
su potrebna sredstva za oživotvorenje njezinih mnogobrojnih kul- 
turnih zadataka. Radi toga predstavlja pošteno i savjesno udovolja- 
vanje dužnostima javnih podavanja najvažniju zadaću pojedinca u 
okviru borbe za život, napredak i pravo naroda. S toga stajališta 
plaćanje poreza ne predstavlja žrtvu, nego građansku dužnost sva- 
koga poreznog obvezanika. Tu se otvara široko područje rada pri- 
vrednih savjetnika kao savjetnika u poreznim stvarima. 

Dr. L Laszlo EckerRacz (Washington) 


Podupiranje nezaposlenih u Sjedinjenim 
Državama Američkim?) 


Za razumjevanje razvitka politike nezaposleničkih potpora u 
Sjedinjenim Državama Američkim potrebno je najprije spomenuti 
neke elementarne stvari o strukturi američke državne vlasti. Tako ta 
struktura imade na vrhu »Federalnu vladu«, a na dnu lokalne jedi- 
nice, dok su po sredini »savezne države«. Organizacija lokalnih sa- 
moupravnih tijela je veoma kompleksna. Za našu svrhu nije to po- 
trebno u tančine raspredati, već ćemo samo primjera radi napome- 
nuti njihovu podiobu u kotare, gradove, gradiće i trgovišta, školske 
distrikte i manje administrativne jedinice. Broj tih sviju lokalnih je- 
dinica iznosi preko 175.000. : 

Uloga tih lokalnih administrativnih tijela se je znatno izmijenila 
u socijalno-ekonomskom poretku od 1929 god. u odnosu prema ulozi 
Federalne vlade u Washingtonu i pojedinačnim saveznim državama. 
Naime sve do toga vremena padao je teret podupiranja nezaposlenih 
samo na te lokalne jedinice uz pripomoć karitativnih organizacija i 
privatnih darivanja. Sve do tog doba savezne su države, kao što i 
Federalna vlada, doprinosile tek neznatan obol rješavanju socijal- 
nog stanja nezaposlenih. Međutim posljednja kriza izbila je u to- 
likim razmjerima, da to više nijesu mogle rješavati municipalne i 
privatne organizacije sa svojim ograničenim financijskim sredstvima. 
Naročito je bio težak položaj velikih gradova, sis se je nezaposle- 
nost najjače ispoljila radi aglomeracije radništva. U početku su gra- 
dovi počeli provoditi javne radove, da apsorbiraju nezaposleno rad- 
ništvo, i ti su municipalni javni radovi u glavnom poslužili kasnije 
kao uzor za državne javne radove. No ponajviše je pripomoć tih lo- 
kalnih jedinica bila u obliku direktne novčane ili naturalne potpore. 

Postajalo je sve očitijim, da ta tijela više ne mogu snositi teret 
podupiranja nezaposlenih, jer su im doskora budžeti bili iscrpljeni. 
Isto tako našla je akcija privatnih karitativnih organizacija granicu 
uslijed opadanja nacionalnog i individualnog dohotka. Stoga je bila 
Federalna vlada upravo prisiljena prilikama, da podijeli u junu 1932 
god. svoj prvi zajam od 300 milijuna dolara općinama i saveznim 
državama u svrhu nezaposleničke potpore. Iz tog fonda primilo je 
potporu od jula 1932 do maja 1933 oko 4,700.000 radničkih obitelji. 
Nakon što je taj zajam bio iscrpljen, inaugurirao je novoiza- 
brani Pretsjednik Roosevelt u Kongresu zakon o podupiranju neza- 


*) Napomena uredništva: Dr. L. Ecker-Racz, podrijetlom iz današnje Slo- 
vačke, slovi kao jedan od najboljih stručnjaka na području zamršenog problema, 
američkih općinskih financija. Stoga je bio pozvan od Rooseveltove Admini- 
stracije kao upravnik financijskog otsjeka raznih institucija, koje sam u ovome 
članku opisuje, a koje su imale za zadaću podupiranje nezaposlenih. On je 
publicirao više znanstvenih radova o američkim i madžarskim financijama, 
naročito u »American Economic Review«. : 

poslenih. Taj zakon nosi naslov Federal Emergency Relief Act 
(skraćeno: FERA). Prvo odobrenje iznosilo je 500 milijuna dolara, 
te je kasnije bilo povremeno nadopunjivano tako, da je do kraja 
1935 g. doseglo svotu od 3 milijarde dolara. 

FERA je djelovala od 1933 pa do konca 1935 godine dijeleći 
direktnu potporu (novčanu i naturalnu), kao što i radnu u obliku 
javnih radova. Potonju funkciju vršila je Civil Works Administra- 
tion (skraćeno: CWA), koja je zaposlivala sve potrebne rada, ali 
naročito one, koji su se nalazili u materijalnoj bijedi. Djelatnost CWA 
dosegla je svoj vrhunac u januaru 1934, kad je na tom programu 
bilo zaposleno oko 4 milijuna ljudi. Ta je ustanova bila međutim uki- 
nuta u aprilu 1934 i zamijenjena samom FERA, koja je bila u tu 
svrhu reorganizirana. Od tog se vremena nastojalo što više nezapo- 
slenih namjestiti na radnim projektima umjesto da primaju jedno- 
stavno potporu bez ikakove radne kompenzacije. Pokušavalo se za- 
posliti na javnim radovima sve one, koji su bili fizički sposobni za 
rad. Oni, koji su bili fizički nesposobni za rad, bili su prebačeni pod 
skrb lokalnih agencija. Na taj je način Federalna vlada zadržala pod 
svojom skrbi samo one, koji su postali nezaposleni uslijed ekonom- 
skih posljedica krize. Budući da je skrb za fizički nesposobne bila 
posve neorganizirana, izdao je Kongres Sjedinjenih Država u godini 
1935 zakon o socijalnom osiguranju, tzv. Social Security Act. U tom 
zakonu se predviđa pripomoć Federalne Vlade za starce, slijepce 1 
zapuštenu djecu. Federalna pripomoć u nekim slučajevima pritječe 
lokalnim financijama s iznosom od 50% troškova. Nadalje taj zakon 
sadrži također odrebe za osiguranje protiv nezaposlenosti. 

Svrha programa, koji je bio inauguriran 1935 god. bila je, da 
pribavi zaposlenje svima onima, koji su bez posla, a trebaju potporu. 
Stoga se je napustio pređašnji sistem davanja novčane potpore, pa 
je svaki onaj, kome treba rada i kruha, imao biti u najkraće vrijeme 
namješten na kojem javnom projektu. U tu svrhu bila je osnovana 
specijalna institucija: Works Progress Administration (skraćeno: 
WPA). Pod tim su novim programom nastavljeni mnogi radovi za- 
početi pod FERA. Oko 2 milijuna radnika bilo je transferirano ispod 
skrbi FERA na rad oko projekta WPA. Taj transfer je započeo oko 
jula 1935 i bio je dovršen decembra iste godine, kad je bilo u svemu 
3 i po milijuna zaposlenih na projektima WPA. Na taj način je bila 
likvidirana aktivnost FERA; oni nezaposleni, koji su bili sposobni 
za rad, našli su posla na projektima WPA, a oni, koji nijesu bili spo- 
sobni, bili su transferirani pod skrb lokalnih budžeta uz državnu 
pripomoć. 

Čitavo zaposlenje na svim radnim programima doseglo je svoj 
vrhunac u martu 1936, kad je iznosilo 3,863.000 osoba. Od onda počeo 
se je broj smanjivati uslijed porasta privatne zaposlenosti u indu- 
striji i porasta sezonske uposlenosti u poljoprivredi. U vrijeme pisa- 
nja ovog članka (krajem 1936 god.), iznosila je zaposlenost na svim 
javnim projektima oko 3,400.000 ljudi. Moguće je, da će ove zime 
nezaposlenost ponovno porasti uslijed sezonski manjeg vposlenja u 
privatnoj privredi. ' 

Uslijed aktivnosti radnih programa Federalne vlade spao ja 
znatno broj onih obitelji, koje su primale potporu. Njihov je broj 
iznosio u julu 1936 oko 1 i po milijuna, što je malo, ako se usporedi 
s brojem od jula 1935, kad je oko 4 i po milijuna obitelji primalo 
potporu. Jamačno se imade znatan udio toga smanjenja pripisati u 
korist porasta privatne potražnje za radom. Treba još spomenuti, da 
imade još znatan broj nezaposlenih, koji ne primaju nikakove pot- 
pore, niti od Federalne vlade, niti od lokalnih agencija. Dva su tome 
razloga: pomanjkanje raspoloživih sredstava ili što njihovo materi- 
jalno stanje ne odgovara uvjetima, pod kojima se podjeljuju potpore. 

Skoro sav financijski teret od početka te akcije za suzbijanje 
bijede nezaposlenih snosila je Federalna vlada. Emergency Relief 
Appropriation Act od 1935 predvidio je u tu svrhu 4 milijarde dolara 
i odredio prenos od 880 milijuna dolara iz drugih neutrošenih budžet- 
nih stavki. Sličan zakon od 1936 odredio je daljnjih 1,425.000 dolara 
za nastavak programa. Sav ovaj novac bit će utrošen po prilici do 
proljeća god. 1937. i onda će biti opet potrebna nova sredstva. 

Oba zakona određuju općenite kategorije projekata kao što i 
novčane iznose, koji se smiju upotrijebiti za stanovite projekte, ali 
sadrže također i klauzulu prema kojoj može Pretsjednik po svojoj 
uviđavnosti vršiti izvjesne promjene. Nabrojit ćemo nekoliko tipova 
tih javnih projekata:!) 

a) ceste, putovi, ulice i raskršća; 

b) rehabilitacija sela i potpore siromašnim seoskim predjelima, 
sakupljanje vode; umjetno natapanje i isušivanje zemljišta; 

c) seoska elektrifikacija; 

d) gradnja stanova za siromašne slojeve; 

e) pripomoć za školstvo i razne obrte; 

f) uščuvanje vrijednosti poljoprivrednog tla; 

£) reguliranje rijeka; pošumljivanje; uređenje luka; zdravstveni 
projekti; gradnja odvodnih kanala, itd. 

Na osnovu kongresne punomoći izdao je Pretsjednik do kraja 
1936 svega 44 izvršne uredbe, koje se odnose na izvođenje radnih 
programa. Te se uredbe mogu razvrstati u tri grupe: 1) one, koje 
deki nove institucije ili koje prenose stanovite funkcije s jednih 

na druge; 2) one, koje sadrže opća pravila o uvjetima zaposlenosti 

i metodama izvođenja projekata; i 3) one, koje se odnose na sam rad 

pojedinih državnih agencija, koje učestvuju kod radnih programa, 

Mi ćemo ovdje iznijeti nekoliko crta iz onih, koje se odnose na opće 
propise, naročito one o reguliranju nadničnih odnosa. 

Prve su odredbe predviđale podjelu cijele Unije na razna po- 
dručja s obzirom na visinu standarda života i na kvalifikaciju rad- 
nika. Prema tome su nadnice varirale od kraja do kraja, te od grupe 


1) Napomena uredništva: Kad pisac spominje javne radove, treba ovdje 
lučiti, da u Americi pored ove institucije, koju on opisuje, postoji još i jedna 
druga, pod imenom Uprave Javnih Radova (Public Works Administration), 
koja se u još većem opsegu bavi gradnjom javnih projekata, naročito velikih 
vodostaja i električnih centrala. Ali ova potonja institucija nije uzimala toliko 
u obzir uposlenje nezaposlenih, već više stimuliranje industrije proizvodnih 
dobara i opću politiku planskoga gospodarstva. 

do grupe. Najniže nadnice na Jugu iznosile su oko 19 dolara mje- 
sečno za nekvalificirane radnike, a na Sjevero-Istoku su za kvalifi- 
cirane dosegle pače 95 dolara. Mjesečna je zaslužba bila određena na 
taj način, da je svakome bilo dozvoljeno raditi samo toliko sati mje- 
gečno, da je mogao doseći taj mjesečni maksimum. Sama plaća na 
sat je variirala od kraja do kraja s obzirom na to, kakove su tamo 
lokalne nadnice. Federalna vlada je pokušala da se drži kod nad- 
nične politike istog nivoa, koji je prevlađivao u izvjesnome kraju ili 
industriji. Prema tome, ako je bilo proračunato, da neka radnička 
obitelj u izvjesnom kraju treba za život minimalno 25 dolara, od- 
nosno toliko joj manjka od drugih prihoda, onda zaposleni član te 
obitelji nije mogao raditi mjesečno više od 50 sati na javnim projek- 
tima uz pretpostavku, da su vlađajuće nadnice iznosile 50 centi na sat. 

Općenito je bilo određeno, da radni dan ne može prekoračiti 8 
sati dnevno odnosno 40 sati tjedno. Druge izvršne uredbe zabranji- 
vale su rad osobama ispod 16 godina i onima, za čije bi zdravlje to 
bilo štetno. 

Očito je, da su projekti WPA zahtijevali odgovarajuće snabdje- 

vanje radom te da se projekti nalaze u takovim mjestima, koja 
su za transport lakše pristupačna i zatim, da budu toliko mnogo- 
struki, da mogu zaposlivati najrazličitije oblike rada. Stoga nijesu 
niti bili ti projekti zasnivani od središnje ustanove u Washingtonu, 
koja ne bi poznavala u tančine lokalne prilike, već su se radili po 
prijedlogu saveznih država i drugih nižih upravnih jedinica. Te su 
ustanove imale izraditi planove, specifikacije i proceduru rada. Na- 
kon ispitivanja lokalnih činovnika WPA šalju se ti prijedlozi višoj 
upravi WPA svake savezne države, a zatim centralnome uredu WPA 
u Washingtonu. Tamo se onda ispituje njihova svrsishodnost sa sta- 
novišta narodnog gospodarstva kao cjeline, s obzirom na njihovu 
tehničku ispravnost i izvedivost, s obzirom na financijsku stranu, 
zatim se istražuje koliko bi manuelnog rada mogli apsorbirati i ko- 
liko bi koštali po radničkoj glavi na godinu. Nakon toga se šalju na 
stručno mišljenje pojedinim otsjecima ministarstava u Washingtonu 
i konačno Pretsjedniku na potpis. U svrhu pregleda nad cjelokupnim 
radom ustanovljen je tzv. Statistički koordinacioni odbor. 
. Do kraja god. 1936 bilo je u svemu na taj način odobrenih pro- 
jekata u vrijednosti od šest milijarda dolara. Ta odobrenja sači- 
njavaju neke vrsti rezervoara, iz koga crpu pojedine države i lokalne 
ustanove, kad se pokaže potreba za javne radove. Budući da imadu 
relativno velik rezervoar na raspolaganju, to one mogu birati pro- 
jekte s obzirom na ponudu rada, klimatske i sezonske prilike. 

U praksi je najveći dio projekata skoncentriran u velikim gra- 
dovima. To je potrebno s obzirom na to, što se najveća masa neupo- 
slenog radništva nalazi u velegradovima. Potrošak na gradske pro- 
jekte je veći s razloga, što su tamo viši životni troškovi, zatim što 
veliki gradovi zahtijevaju obično projekte teške konstrukcije, koji 
apsorbiraju mnogo materijala. 

Troškove tih radnih projekata snosi u prvome redu Federalna 
vlada, ali lokalne zajednice imadu pridonašati također svoj obol. Pre- 

ma statističkim podacima iznosi njihov doprinos za.sve projekte do 
konca 1936 g. oko 18% od svote ukupnih troškova. U svemu je bilo 
do kraja 1936 g. dovršeno oko 15.000 projekata. Kod ovih se pro- 
jekata pazilo na to da ne budu glomazni, jer takovi projekti apsorbi- 
raju suviše troškova za materijal, a manje za rad. Uloga WPA pro- 
jekata sastojala se u depresiji u tome, da apsorbiraju što veću ko- 
ličinu neuposlenog radništva. 

I ako su bili zasnovani primarno za ublaživanje nezaposlenosti, 
ti projekti imadu mnogo šire ekonomske i socijalne učinke obzirom 
na život cijele nacije. Pazilo se naime na to, da se tim radovima pri- 
digne općenito narodno blagostanje. Mnogi su projekti popravili sa- 
obraćajne prilike uređenjem odličnih cesta, a ujedno su zaposlili ve- 
lik broj besposlenih. Ovaj tip projekta iznosi oko jedne trećine 
sveukupnih radova. Izgradnja i popravljanje cesta je naročito pode- 
san način za apsorbiranje besposlice, jer zahtijeva mnogo manuel- 
nog rada i prema tome potražuje velik broj radnika. 

Druga važna vrsta WPA projekata jesu gradnje i popravci jav- 
nih zgrada, pošta, škola, bolnica, knjižnica, kupališta itd. Ova je 
djelatnost bila naročito važna, jer je građevna industrija bila naj- 
teže pogođena od depresije. Na početku aktivnosti WPA nalazilo se 
na ulici oko 400.000 kvalificiranih i polukvalificiranih radnika (zi- 
dara, tesara, stolara, ličilaca, električara, limara itd.). 

Mnogo se je pažnje posvetilo tzv. mjerama za uščuvanje pri- 
rodnih vrijednosti. To su mjere protiv odronjivanja zemlje i poplava, 
zatim za pošumljivanje, natapanje sušnih krajeva, rotaciju poljo+ 
privredne proizvodnje itd. Ogromne štete od suša i od poplava u po- 
sljednjim godinama, dovele su američku naciju do svijesti da treba 
preventivnim mjerama spriječiti daljnje katastrofe, jer američkog 
tla nema više danas u onom izobilju kao što je to nekad bilo, kad se 
je moglo seliti iz jednoga kraja u drugi, ako je tko bio pogođen ka- 
kovim nepogodama. Te su prirodne katastrofe, koje se mogu spri- 
ječiti ljudskom djelatnošću, nanijele ogromne štete nacionalnom do- 
hotku i imutku. 

Među najteže pokušaje WPA spadaju projekti, koji se odnose 
na tzv. djelatnosti »s bijelim ovratnikom« (white collar).2) Takovi 
su projekti mnogo više kompleksni, nego li oni za običan manuelan 
rad. Inventar nezaposlenosti pokazivao je na početku 1936 g., da od 
svih besposlenih, po prilici oko 12% spada u grupu ljudi »bijelog 
ovratnika«. Za njihovo koristonosno zaposlenje uređen je danas či- 
tav niz ustanova, naročito pedagoški tečajevi, u kojima besposleni 
učitelji podučavaju, roditeljske škole, gdje roditelji uče kako treba 
djecu odgajati, zatim kazališta i koncerti, što ih vode besposleni ar- 
tisti. Oko 65.000 ljudi je zaposleno kod raznih statističkih istraži- 
vanja gre populacije, nadnica, dohotka, transportnih prilika 
itd.). Ovi besposleni intelektualci na taj način skupljaju postepeno 
dragocjen materijal, koji će vrlo dobro poslužiti raznim planskim od- 


2) U američkom se pučkom jeziku tako nazivaju obično namještenici, 


1 svi oni, koji za razliku od radnika, koji nosi svoju šarenu radnu košulju, 
nose >»bijeli ovratnik«. 

borima u pojedinim saveznim državama i Federalnoj vladi. Oni bi i 
onako za ublaženje svoje bijede morali dobivati potporu ili vršiti 
kakav manje prikladan rad, a na taj način vrše posao, koji njihovoj 
naobrazbi odgovara, a koji će dobro poslužiti u sadašnjosti i u bu- 
dućnosti za izgrađivanje planske privrede. 

Mi smo naveli tek nekoliko tipova projekata iz mnoštva onih, 
koji se provode u savremenoj Americi. Ti su projekti udešeni, kako 
ge vidi, tako, da ne pružaju samo mogućnost prebrođenja najteže 
materijalne situacije besposlenih, već su također udešeni s obzirom 
na njihovo zanimanje, a omogućuju im da zadrže svoje stare spo- 
sobnosti i da nauče nove. Na taj način oni ostaju fizički i psihički 
sposobnima da se uvrste u proizvodni proces, kad se pruže za to u 
budućnosti prilike u privatnoj industriji. Njihova kvalificiranost i 
moral ostaju na taj način uzdržani. 

Konjunkturni polet postaje sve očitijim i sigurno će apsorbi- 
rati u privatnim zaposlenjima velik dio ljudi, koji sada rade na ja- 
vnim projektima. Za olakšanje pregleda potražnje i ponude rada 
ustanovljene su diljem cijele zemlje posebne ustanove (kao burze 
rada), koje imadu zadaću da omoguće što lakše ponovno zaposlenje 
radništva u industriji u što kraćem roku. 

Kako vidimo iz ovog pregleda, prošla je akcija za podupiranje 
nezaposlenih nekoliko faza, dok se nije konačno ustalila u javnim 
radovima. Čista novčana subvencija za nezaposlene kao što je 
uvriježena u mnogim evropskim državama bila je kratkotrajna u 
Americi, jer je strana američkom mentalitetu, smatrala se parazi- 
tarnom i štetnom društvenom pojavom. Javni radovi nesamo da op- 
skrbljuju nezaposleno radništvo, već i vrše svojim narudžbama na 
proizvodne gospodarske grane veoma pozitivnu funkciju pokretanja 
cijelog proizvodnog aparata iz gospodarske stagnacije. 

(Preveo M. L.) 

Nioka Tintić (Beograd) : 
Honomski, socijalni i pravni položaj 
uših poljoprivrednih radnika i singn 


Dok je pojam poljoprivrednog radnika zakonski i jezično utvr- 
đen, pojam sluge nije ni jezično ni zakonski ustaljen ni čvrst.!) Sluga 
je sinonim za sve vrste posluge (seoske, gradske, kućne, poljoprivre- 
de it.d.), a pojam poljoprivrednog radnika određen je potpuno, 
možda čak i preširoko, u čl. I. Uredbe o uređenju uslova rada poljo- 
privrednih radnika, čiji je prednacrt izrađen na osnovu ovlaštenja 
5 98. Financijskog zakona za 1936-37. g. Stoga, da bi problem uopće 
bio ispravno postavljen i riješen, treba prije svega raščistiti osnovna 
pitanja sela i seljaka u odnosu spram poljoprivrednog rada i poljo- 
privredne radne snage, te u prvom redu znati i odrediti: koga sma- 
tramo i tretiramo pod pojmom poljoprivrednog radnika i sluge u 
našem slučaju. Dakle, interesiraju nas poljoprivredni radnici uopće, 
a sluge naročito kao posebna vrst radnih odnosa u poljoprivredi. 

Opći razvitak ekonomskih snaga u društvu djelovao je posredno 
i neposredno i na promjenu oblika zemljišne svojine, na položaj se- 
ljaka kao vlasnika i kao poljoprivrednog radnika, — te na agrarne 
odnose uopće, u ekonomskom, socijalnom i pravnom pogledu. Dok 
je u kmetskim odnosima na jednoj strani stajao vlastelin, a na dru- 
goj seljak-kmet, kasnije je na jednu stranu došao zemljoposjednik- 
poslodavac, a na drugu najamni radnik-nadničar ili sluga; ili, u iz- 
vjesnim slučajevima, uopće nijesu više postojale dvije strane, već 
se i zemlja i rad na zemlji ujediniše u jednom licu, u zemljoradniku. 

Razvitkom feudalnih odnosa, uz srednjevjekovni slobodni po- 
sjed slobodnih gospodara (pa i seljaka) — allodium, postojala su i 
dobra (kmetska i crkvena), na kojima su radili sluge (servi regis 
ii servi ecclesiae). Sluge (servi et ancillae) bili su u prvom redu 
kmetovi (coloni), ali je bio i priličan broj robova (sclavi). Oslobo- 
đenje seljačke vezanvsti uz zemlju, kao ekonomski viši i socijalno 
progresivniji stupanj razvoja, pretstavljalo je relativno poboljšanje 
njihovog položaja u objektivnom i u subjektivnom smislu. 

Dakako, i noviji ekonomsko-socijalni oblici industrijskog kapi- 
talizma i neokapitalizma odrazili su se također u izmjenama agrarne 
proizvodnje i privrede te u organizaciji rada. Jači razvitak poljo- 
Privredne proizvodnje u smjeru veće industrijalizacije, dovodi do oči- 
tije i jasnije socijalne diferencijacije na selu. Taj proces nužno do- 
vodi i do češćeg, gotovo permanentnog, odliva radne snage sa sela, 
do veće forme njegove socijalne depopulacije i ekonomske pauperi- 
zacije i proletariziranja. Ali sitna i srednja zemljišna svojina nije 
eliminirana, negdje je pače i u porastu. Tom je pojavom uvjetovano 

1) Prvi pokušaj jezičnog rješavanja ovog pitanja kod nas vrši za sve 
grane privrede Središnja uprava za posredovanje rada, koja baš u posljednje 
vrijeme svršava redakciju knjige »Nomenklatura zanimanja«. 

i pojačano kretanje seoskog stanovništva, u vidu translokacije i 
transmigracije. Ipak stvaranje i povećavanje srednjih odnosno ve- 
likih zemljišnih posjeda dovodi i do veće upotrebe stalne ili privre- 
mene najamne radne snage. Služinskom radnom snagom najčešće 
se služe srednji, odnosno veći seoski posjednici, koji su još zadržali 
neke tradicionalne oblike agrarne proizvodnje, premda se slugom 
izuzetno služe i maloposjednici i veleposjednici. Međutim, u koliko 
ge na velikim posjedima i upotrebljavaju sluge, njihova radna snaga 
obično nije upotrebljena u produkcionom procesu, već u privrednim 
radovima van njega, pa se i ocjenjuje s gledišta rentabilnosti, a ne 
produktivnosti. I dok se je vršila pravno-posjednička emancipacija 
seljaštva, paralelno se razvijao i proces stvaranja najamne radne 
snage i upotrebljavanja plaćenih radnika i sluga za obavljanje po- 
ljoprivrednih radova. Tako je služinska radna snaga donekle pratila 
i lično oslobođenje seljaka. Premda neproduktivnija od slobodne 
radne snage (ali zato daleko slabije plaćena), ipak je 1 pomoću nje 
donekle mogla da bude provedena intenzifikacija i racionalizacija 
agrarne proizvodnje; (razumije se, u granicama rentabilnosti, ali 
katkada i ispod nje). Ustanova slugu ima još uvijek svoj smisao, 
svoje razloge i u savremenom načinu agrarne proizvodnje i privrede 
uopće. 

Dok je ropstvo u pređašnjim agrarnim sistemima pretstavljalo 
neodređeno stanje jednog individua, nad kojim gu se stvarno i pra- 
vno vršili atributi prava vlasništva, služinski položaj danas pret- 
stavlja, pa čak i pretpostavlja, pravnu slobodu dotičnog lica. Rob 
nije primao nikakovu najamninu, dok je poljoprivredni radnik i 
sluga primaju. Doduše, ona je stvarna, a ne tarifna, ali je obično 
utvrđena za jedan duži vremensko-radni period. Međutim, i cjelo- 
kupna tarifna politika uopće, u koliko je prema poljoprivrednim rad- 
nicima možda i bila primjenjivana, kretala se, a i morala je da se 
kreće, posebnim smjerom, na poseban način. 


I po rimskom pravu, za razliku od robova (koji su bili predme- 
tom tuđega vlasništva, negacijom osobnosti), postojali su i koloni, 
pravno slobodni, ali vječno prikovani uz dio zemlje, koji su, kao 
trajni zakupnici, držali i obrađivali. Tada su ipak postojale još neke 
razlike i stepeni i u samoj pravnoj slobodi (prinudna obradba), kojih 
danas nema. Ali u ekonomskom pogledu (bez obzira na pravni po- 
ložaj) sadašnje poljoprivredno najamništvo razlikuje se od ropstva 
uglavnom po pravno priznatoj slobodi relativnog raspolaganja svojom 
radnom snagom i svojom potrošačkom moći. Onaj je prinudan, ovaj 
je slobodan. Prinudni ili obavezni rad sada može da se zahtijeva je- 
dino za narodne ciljeve (čl. 5. konvencije o ropstvu, zaključene pod 
okriljem Društva naroda u Ženevi 25. septembra 1926. — SI. Novina 
6. X. 1929. Broj 234.) Sloboda ugovaranja na slobodnom tržištu, i 
slobodni najamni rad zamjenio je prijašnju vezanost i prinudu. I 
* sluga je pravno slobodan; on svoj rad unajmljuje slobodno. Nema 
pravnog podložništva; uživaju jednaku slobodu, jednaka prava i za- 
štitu vlasti (čl. 4, 5. Ustava od 3. IX. 1931. god., $ 16. O. G. Z.). Da- 

kako, ova pravna sloboda i jednakost ne pretstavlja niti ne obuhvaća 
ekonomsko-gocijalnu slobodu. 

I ako država ima pravo i dužnost da se mješa u sve privredne 
odnose, u duhu pravde i otklanjanja društvenih suprotnosti, (čl. 23. 
Ustava, kojim je zajamčena sloboda rada i ugovaranja), ona nije 
mogla ni uspjela da ih otkloni. U koliko se ta mtervencija i odnosi 
na poljoprivredne radnike i sluge, ona je praktično minimalna. Pra- 
vni položaj poljoprivrednih radnika uopće, pa i slugu, odgovara nji. 
hovom ekonomsko-socijalnom položaju i potrebi drugih društvenih 
grupa za njihovom radnom snagom. Opet, dakle, potvrda starih ri- 
ječi Montesquieu-a: »Les lois sont les rapports nć&cessaires qui dć- 
rivent de la nature des choses.« Radni se odnosi u poljoprivrednoj 
proizvodnji i gazdovanju još uvijek mijenjaju, razvijaju, pa se — 
promjenom “tih odnosa — mijenja i pravni položaj zainteresiranih 
lica. 

U principu svatko je slobodan da se obveže na vršenje kakve 
službe, trajno ili za određeno vrijeme, (locatio eonductio operarum, 
$ 1151 O. G. Z.), ili na vršenje kakvog posla, djela (locatio con- 
ductio operis). I u tom pogledu imaju sluge u poljoprivredi svoj po- 
sebni položaj. Kod služinske radne snage, naime, osobito značenje 
imaju djeca odnosno maloljetnici, jer je eksploatacija djece u tom 
obliku dosta rano .manifestirana, i upotreba njihove radne snage u 
poljoprivredi vrlo je vidljiva i velika. Jednako, kao u industriji, tako 
i u industrijaliziranoj poljoprivredi (u koliko je ista barem donekle 
racionalizirana i intenzivirana) stvara se mogućnost zamjene muške 
radne snage (kao skuplje) s jeftinijom ženskom i dječjom. Ta se 
pojava opaža i kod slugu i kod nadničara. Ali dok se u zemljoradnji 
najčešće upotrebljavaju nadničari, sluge se redovito upotrebljavaju 
u stočarstvu, (poljoprivreda u širem smislu riječi), jer sluge pret- 
stavljaju stalnu, a nadničari privremenu radnu snagu u poljopri- 
vredi. Ovo je, s obalrom na prirodu i vrst posla, sasvim razumljivo, 
jer je dječja i ženska radna snaga ekonomski jednako korisna i 

uktivna, a faktično slabije plaćena. Nema tome ni pravnih za- 
preka. Očinska vlast, i u ličnom i u imovinskom pogledu, evoluirala 
je od rimskog (ius vitae ac necis) do danas toliko, da otac više 
nema neograničenog prava zapovijedanja, niti mu pripada sva imo- 
vina koju dijete svojim radom stekne. Baza je ipak ostala gotovo 
ista ili uvelike slična, a ona je odlučna. (Usp. $$ 21, 144, 148—153 
O. G. Z., $5 245, 294 K. Z,, čl. 21. Ustava). Na ta se lica redovito 
ne protežu ni odredbe zakona o zaštiti djece i mladeži. U koliko bi 
i bili obuhvaćeni njegovim članom I., — ovi se poslovi najčešće ne 
bi mogli da smatraju radovima štetnim po njihovu fizičku i moralnu 
izobrazbu (čl. 34.), pa ne bi ni dolazili pod zaštitu ovog zakona. Ni 
sankcije Krivičnog zakona gotovo ne dolaze u obzir ($ 185.); — 
praktično ostaju bez efekta na rad i položaj lica, koja svoju fizičku 
snagu stavljaju u službu trećih (službodavaca). 

Stočarstvo je gotovo isključivo zasnovana na dječjoj radnoj 
snazi, kao najjeftinijoj do skrajnjih granica. To je ujedno i jedina 
grana poljoprivrede s pretežno služinskom radnom snagom, jer se 

nalazi u onoj razvojnoj fazi, u kojoj je ekonomski-socijalno potrebna 
trajnija, služinska radna snaga, a ne nadničarsko-najamna. Tima- 
renje je stoke u ostalom najglavniji i prvi posao mladoga sluge, a 
tek kasnije, s vremenom, nadolaze i drugi poljoprivredni | poslovi, 
koje će on obavljati. Dok su poljoprivredni radnici-nadničari u glav- 
nom: orači, kopači, kosci, žeteoci, berači i t. d., poljsko-gospodarsku 
služinčad tvore većinom čobani, pastiri. Sezonski, pečalbarski ra- 
dovi zauzimaju posebno mjesto pri ocjeni radnih odnosa, koji na“ 
staju iz unajmljivanja nadničarske radne snage u poljoprivredi, jer 
pečalbari obavljaju poljoprivredne radove, koji su prirodno vezani 
za izvjesno, određeno godišnje doba, ili čak za jedan vrlo kratki, ne- 
odgodivi vremensko-radni period, sezonski posao. (Usp. Zakon o 
sporazumu o jugoslovenskim poljoprivrednim sezonskim radnicima, 
Sl. Nov. Broj 229., XCIII. od 1929. god.) 


Društvena organizacija rada redovno je adekvatna stepenu raz- 
vitka ekonomskili snaga, bilo da mu slijedi ili prethodi. Ali, prirodno, 
društvena organizacija i podjela rada u poljoprivredi nije se uvijek 
mogla potpuno da provede; radi raznovrsnosti društvenih oblika se- 
ljačke privrede i mnogobrojnosti tipova seljačkih gospodarstava, 
nije mogla da bude u cijelosti i do maksimuma realizirana. Nije 
mogla da se svestrano provede ni specijalizacija rada zbog osobitih 
karakteristika poljoprivrednog rada, koji se u ostalom potpuno i 
apsolutno ne može mehanizirati i industrijalizirati. Ipak su se soci- 
jalne i pravne reperkursije promijenjenih i usavršenih metoda rađa 
odrazile i na pravnom i na stvarnom stanju poljoprivrednih radnika, 
te se osjećaju i na općem stanju službođavaca i služboprimaca. Ovo 
je stanje kod nas plod spore društvene evolucije, determinirane — 
kao i drugdje društveno-kompleksnim čimbenicima, naime vlasnički 
odnosi na našem selu stvorili su naročite preduslove za svoje po- 
sebne oblike. Po jednoj statistici, 68% našeg seoskog stanovništva 
posjeduje od 0-—3 hektara zemlje, i daje sliku sela, na kome prevla- 
đuje siromašni seljak. Jedino, u koliko je posjed veći, i rentabilniji, 
odnosno, u koliko se intenzivnije i racionalnije iskorišćuje, toliko ra- 
ste i potreba za najamnom, nadničarskom radnom snagom (na pr. 
Vojvodina). Srednje i male posjede, naprotiv, obrađuju sami vlasnici 
svojom ličnom i obiteljskom snagom, pojačanom rjeđe nadničarima, 
a češće slugama (na pr. Dalmacija). Međutim je jasna tendencija, 
da seljaci, u koliko mogu, nastoje da ostanu i da se zadrže na svojoj 
zemlji kao posjednici; ili, ako ni to ne mogu, prvenstveno odlaze u 
industrijske radnike. Rjeđe i teže idu u poljoprivredne radnike; a i 
kad odlaze, to im najčešće služi samo kao dopunska zarada. Još 
rjeđe idu u poljoprivredne sluge; ako odu, to je redovno u mlađo 
doba, privremeno. Jer doklegod nadnice u gradu budu veće nego 
na selu, u industriji veće nego u agraru, sve dotle će grad i inđu- 
strija privlačiti seosko stanovništvo. Ali poljoprivredni sluga skoro 
nikada ne dolazi iz grada. On se rekrutira iz stanovnika sa sela, — 
iz najsiromašnijih sitno-seljačkih grupa, koje se više, ni uz koju do- 
punsku zaradu, nisu mogle ni uspjele održati na svom posjedu, a ni 
da se pretvore u industrijske radnike ili poljoprivredne nadničare- 

bezzemljaše. Ovdje treba praviti jednu razliku; treba imati u vidu 
običaj, koji kod nas postoji. Naši srednji posjednici (s posjedima od 
5do 10 ha.), u koliko se-i služe tuđom radnom snagom, ne zasnivaju 
time nikakav najamno-radni odnos, već na taj način stvaraju neku 
vrst međusobnog pomaganja, koje pretstavlja jedan oblik uzimanja 
radne snage (ljudske ili sprežne) na uzvrat. 

I dok se poljoprivredna gospodarstva eksploatiraju na razno- 
Žik način, položaj sluge u poljoprivrednom radu, kao njegovom glav- 
nom zanimanju, ostaje u glavnom jednak, isti. Zbog nestabilnosti i 
nesamostalnosti zaposlenja, kao i zbog relativno niske zarade, imadu 
oni svoje posebne probleme i izoštrena pitanja. Ovi problemi nisu 
samo pravni, već su u prvom redu ekonomsko-sgocijalni, jer se i nji- 
hov društveni položaj i lično stanje temelji na ekonomski-socijalno, 
a ne pravno subordiniranom položaju. To su pitanja imovinskih od- 
nosa, pitanja i pojave materijalnog a ne ličnog karaktera. Položaj 
šluge, dakako, ima i svoju posebnu društvenu bazu, ekonomsku 
osnovicu, koja im daje naročiti socijalni položaj i obilježje, jer se 
klasne razlike uopće ne baziraju na pravnom, već na ekonomskom 
temelju. 

Seljaci kao ekonomsko-gocijalna pojava, ne djeluju stalno kao 
homogena socijalno-pravno-interesna cjelina. Svi oni, koji su u bilo 
kom obliku zaposleni u poljoprivredi (u širem smislu riječi), ili sma- 
traju sebe poljoprivrednicima, odnosno žive od poljoprivrede kao 
glavnog zanimanja, — ni po svom ekonomskom ni po socijalnom po- 
ložaju, a ni po pravnom shvaćanju — nemaju uvijek iste zahtjeve 
ni zajedničke interese. Ipak usprkos toga mogu seljaci politički dje- 
lovati kao cjelina. 

Ovdje treba praviti izvjesne diferencijacije, s obzirom na sa- 
dašnje specifično stanje poljoprivrednog rada i socijalne odnošaje u 
njem, u odnosu prema ostalim privrednim granama uopće. Takvo 
stanje češće dovodi do različitih društvenih, važnijih ili nevažnijih, 
pojava, jer u poljoprivredi još nisu potpuno i otvoreno izdiferenci- 
rane razlike u odnosima rada i kapitala. Naš sitni, pa i srednji, ze- 
mljoradnik nije pretstavnik kapitala; on je u stvari obrađivač, pret- 
stavnik i nosilac rada, pa je po svom životu, društvenom položaju i 
interesima vrlo blizu poljoprivrednom nadničaru pa i slugi. On je u 
glavnom samo radnik na svom imanju, pa i živi od rada, a ne od 
prinosa kapitala. Stoga, ako interese shvatimo i odredimo u razvoj- 
noj fazi, u obliku koji je in fieri, poljoprivrednike kao cjelinu mo- 
ramo svrstati i podijeliti na izvjesne grupe. 

Zadrugarstvo ne može u osnovi i u cijelosti da riješi ovo eko- 
nomsko-socijalno pitanje; ne može da ukine ni poništi pojavu go- 
spodara i slugu uopće. U poljoprivredi tim manje, što ni ne postoje 
zemljoradničke zadruge, čiji bi se članovi sastojali isključivo od po- 
ljoprivrednih radnika i slugu. Djelovanje je zadruga, danas ograni- 
čeno na prodaju, a ne odnosi se i na proizvodnju agrarnih dobara. 

Naše socijalno-radno pravo i socijalno-zaštitno zakonodavstvo 
nisu pridavali dovoljno važnosti poljoprivrednim radnicima, i ako 

njihov brojni i stvarni značaj u poljoprivredi uopće biva sve veći (u 
našoj poljoprivredi biva, naprotiv, sve manji). Naši poljoprivredni 
radnici i sluge uživaju tek minimalnu zaštitu naših socijalnih za- 
kona a donekle ih i mimoilaze. Radni uvjeti u poljoprivredi pokazuju 
mnogo veće razlike nego u industrijskom radu, a visina nadnice — 
uz ostalo — zavisi i od prihoda (koje poljoprivreda postiže u od- 
nosu prema drugim privrednim granama). I dok se rad na akord 
susreće rijeđe, zbog prvenstvene važnosti i naročitog značenja kva- 
litete a ne kvantitete rada za poljoprivredu, nadnice u naturi odre- 
đuju se češće; one se u poljoprivredi najlakše mogu da prakticiraju. 
Obaranje nadnic&, i ako nije često ni veliko, ipak je permanentno. 

Radi bolje ilustracije stanja, osvrnut ćemo se i na neke brojne 
odnose. Prema izvjesnim statističkim podacima, vojvođanski poljo- 
privredni radnici (njih 79864) u jednoj godini bili su zaposleni samo 
79 dana, dok su ostali dio godine bili nezaposleni. U samom mjesecu 
maju 1934. god. bilo je 58.363 nezaposlenih poljoprivrednih radnika. 
Nadnica se kretala oko 22.27 Din, ili dnevna zarada prosječno 5.71 
Din., što znači da na svakog člana njihove porodice otpada po 1.06 
Din (32.700 članova porodice). Godine 1927., na pr., bilo je posve 
nezaposlenih poljoprivrednih radnika 52000, a prosječna nadnica 
svih poljoprivrednih radnika bila je 3480 Din. godišnje ili 9.50 Din. 
dnevno, na jedno domaćinstvo poljoprivrednog radnika. Prema »Na- 
rodnom Blagostanju«, 1933. (str. 427), godine 1933. poljoprivredni 
radnici iz pasivnih krajeva, koji su radili u Vojvodini, za svoj rađ 
su dobivali, uz problematičnu ishranu, dnevnicu od 2 do 5 dinara. 
Radni dan, prema $ 49. Zakonskog čl. 21. od god. 1898., računa se 
— u koliko ugovorom nije drukčije određeno — od izlaska do zala- 
ska sunca. 

.Ni u drugim zemljama ne vlada bolje stanje. Tako je u Nje- 
mačkoj bilo registrirano 1,800.000 poljoprivrednih radnika, od ko- 
jih njih 1,000.000 prima manje od 70 maraka mjesečne nagrade. U 
Portugalu, na pr., poljoprivredni radnici rade za 85 Din. mjesečno. 
U Španiji je, do god. 1931., nadnica poljoprivrednih radnika iznosila, 
3 pezete na radni dan, koji je u ostalom mogao trajati od zore do 
mraka. U Andaluziji i Estramaduri godine 1931. poljoprivrednim 
radnicima je zakonom određena minimalna nadnica od 8 pezeta na 
radni dan od 8 sati, i ujedno su predviđene i mješovite porote za rje- 
šavanje sporova s poslodavcima. U cilju, da se spriječi i onemogući 
sabotiranje mjesnih radnika sa strane poslodavaca, zakon »Termi- 
nos municipalis« zabranio je poljoprivrednim radnicima da idu na 
rad u drugo mjesto; a zakon prinudnog rada prisiljavao je poslo- 
davce, da svoju zemlju ne smiju držati neobrađenom. 

Ovdje se samo po sebi nameće pitanje eventualnog ustvrđivanja 
minimalnih nadnica zakonskim putem i kod nas. Ovo se je pitanje 
kod nas pokušavalo rješavati, po našem mišljenju sasvim nepotpuno, 
pogrješno, pa čak i kontradiktorno. Ministar socijalne politike i na- 
rodnog zdravlja na osnovu ovlaštenja $ 88 st. I. Finans. zakona za 
1936/37 god., je donio prednacrt Uredbe o utvrđivanju minimalnih 
nadnica, u vezi sa sklapanjem kolektivnih ugovora, pomirenjem i ar= 

bitražom. I bez obzira na načelne i osnovne zamjerke, koje se mogu 
i moraju učiniti toj uredbi, ona — u koliko se i odnosi na poljopri- 
vredne radnike — nije ni provediva, dok se prethodno ne organizi- 
raju poljoprivredne komore poslodavaca i radnika (usp. čl. 3). Utvr- 
đivanje minimalnih nadnica u poljoprivredi pokušavalo se je rješiti 
i projektiranim prednacrtom Uredbe o uređenju uslova rada poljo- 
privrednih radnika (čl. 4, 8). Ne upuštajući se u razmatranje, da li 
je ova uredba, onakva kakva je, uopće pravno (ustavno i zakonski) 
dopustiva i moguća, odnosno, da li su njeni propisi opravdani, po- 
trebni i u skladu s ostalim našim pozitivnim zakonima i uredbama, 
jasno je jedno, da ona ovo pitanje ne može rješiti niti ga rješava. 
U koliko je pokušala da ga rješi, učinjeno je pogrješno, pa čak i su- 
protno. I dok ni po čl. 3. nije jasno, po kom će kriteriju Ministar so- 
cijalne politike i narodnog zdravlja, odnosno — po njegovom ovla- 
šćenju — ban, propisati minimalne nadnice za pojedine poljoprivred- 
ne grane, odnosno za tekuću poljoprivrednu godinu generalno odre- 
đena s 12 Din s hranom, a 17 Din, bez hrane, — ne samo da je to 
učinio bez ikakvog kriterija, već je i u suprotnosti i s čl. 4. te uredbe. 
Na naše poljoprivredne radnike i sluge ne proteže se ni Zakon 
o zaštiti radnika ($ 1.), ni Zakon o inspekciji rada (čl. 1. i 17.). Niti 
osiguranje u poljoprivredi nije principijelno obavezno. Prema $-u 6. 
br. 1. Zakona o osiguranju radnika od 14. V. 1922., ne će se za sada 
obavezno osiguravati »poljoprivredni radnici i sluge u poljoprivred- 
nom radu«. Ali Ministar soc. politike i nar. zdravlja, u sporazumu sa 
zainteresovanim ministrima, ima da propiše posebnim statutom način 
i ustrojstvo osiguranja ovih lica. Statut je imao da bude izdan u 
roku od godine dana od stupanja na snagu ovog zakona (š 6 al. 3). 
I ako je odredba 8-a 6. st. 1. br. 1. privremenog karaktera (»za 
sada«), ipak i do donošenja tog statuta ima da se osiguravaju po 
propisima ovog zakona oni poljoprivredni radnici, koji podleže opas- 
nosti nesreće od kotla ili pogona ($ al. 4.). Ma da taj zakon nije 
uopće obuhvatio poljoprivredne radnike, on se ni inače u cijelosti ne 
primjenjuje, jer je provedeno jedino osiguranje za slučaj nezgode i 
bolesti, a ne i starosti, iznemoglosti i smrti. (5 209-II zakona o osi- 
guranju radnika u vezi sa čl. 35. zakona o budžetskim dvanaesti- 
nama za VIII, IX, X. XI. mjesec 1925. god. i 67 br. 7. Finansijskog 
zakona za 1933/84. budž. god.). Međutim, i ovo osiguranje je danas 
pred ostvarenjem, jer je, na osnovu ovlaštenja tač. 2. $-a 89. Finans. 
Zakona za 1936/37. god., Ministar socijalne politike i narodnog zdra- 
vlja pripremio nacrt Uredbe o provođenju osiguranja radnika za slu. 
čaj iznemoglosti, starosti i smrti, kao i Naredbu o primjeni ove 
uredbe. No one nisu od važnosti za ovo pitanje, jer su poljoprivredni 
radnici u pravilu izuzeti iz sistema osiguranja radnika ($ 6 ZOR.). 
Djelomično osiguranje nekih poljoprivrednih radnika provedeno 
je u smislu Naredbe o tablicama osiguranja i opasnosti, koju je, na 
osnovu čl. 30. Zakona o osiguranju radnika, 15. X. 1930. propisao 
Ministar socijalne politike i narodnog zdravlja (Sl. Novine 26. X. 
1930., broj 248). Osiguranje se obavezno vrši jedino za slučaj ne“ 
sreće, i to kolektivno, bez individualne prijave ($ 8.), na osnovu osi- 

gurane godišnje zarade od Din 6000 (VII. nadnički razred). I za 
poljoprivrednu služinčad, kad je u cjelosti osigurana, važe stavovi 
1 do 3 (usp. II. deo — poljoprivreda, grupa I.). 

Za našu državu imaju specijalnu važnost poljoprivredni radnici 
odnosno sluge u Dunavskoj banovini.2) Vojvodina je, i prije bila pre- 
dio s najvećim brojem poljoprivrednih radnika i slugu u zemlji. Taj 
je brojni odnos u Vojvodini s brojem u ostalim dijelovima države u 
skladu s odnosom »poljoprivredne površine« u dotičnim krajevima. 
Uz strukturne promjene, koje su izvršene u poljoprivrednom radu u 
Vojvodini, mogućnost uposlenja poljoprivrednih radnika smanjila se 
uslijed provođenja kolonizacije i agrarne reforme, te se i njihov po- 
ložaj pogoršao. Raspodjelom zemlje ljudima iz drugih krajeva, ne- 
stalo je onih velikih posjeda, na kojima je prije rata stalno radilo 
preko 40.000 slugu i velik broj poljoprivrednih nadničara. Njihovi 
privatno-pravni, radni odnosi regulirani su općim propisima našeg 
pozitivnog privatnog prava, Zakonskim člankom II. o reguliranju 
pravnih odnosa između poslodavaca i poljoprivrednih radnika od 28. 
1. 1898., Zakonskom čl. XII. o poduzećima poljoprivrednih radova i 
o poljoprivrednim pomoćnim radovima od 15. XII. 1899. god.; a do- 
nekle i uputama Ministra socijalne politike i nar. zdravlja (Naređe- 
nje Z. R. br. 6994/28, uputstvo 24. VI. 1929. i 2. V. 1931., SI. Novine 
14. V. 1931. Broj 107). Svi ovi zakoni, uredbe, naredbe i uputstva o 
uposlivanju poljoprivredne radne snage, i za samu Dunavsku bano- 
vinu, danas su nepotpuni i nedovoljni. 

Svakako je utvrđena još jedna činjenica, da je položaj slugu u 
poljoprivredi, u pravnom i u ekonomski-socijalnom pogledu, na naj- 
nižem stepenu, i posebno i u odnosu sa stanjem drugih oblika unaj- 
mljivanja radne snage uopće. Poljoprivredni radnici i sluge, i eko- 
nomski i socijalno, stoje niže od svog gospodara, premda je i »go- 
spodar« najčešće srednji, siromašni težak. Kulturno se nalaze na pri- 
bližno jednakom, niskom stupnju. Odrazi tog ekonomskog i socijal- 
nog stanja izrazito su ocrtani u svim manifestacijama njihovog ži- 
vota. Duhovne tvorevine i djelatnosti poljoprivrednih slugu (kao i 
slugu uopće upravo su minimalne, nikakve u poredbi s duhovnim 
plodovima bilo koje druge socijalne grupe ljudi. Ali to je samo odraz 
i posljedica neosiguranosti, lošeg materijalnog stanja, kao uvjeta i 
pretpostavke za svako kulturno djelovanje, napredovanje, uzdizanje 
i stvaranje. Njihove misli i shvaćanja, osjećanja i djelovanja pove- 
zana su uz taj način života. 


(Svršit će se.) 


2) Prema statističkim podacima, na području Dunavske banovine ima 
79.864 poljoprivredna radnika bez parčeta zemlje. U cijeloj državi ima ih oko 
200.000, što je za naše prilike relativno visoki broj. Prema Galiću bilo je u 
Hrvatskoj i Slavoniji god. 1910. približno 96.755 poljoprivrednih radnika i slugu; 
a u Vojvodini 1900. god. bilo ih je oko 197.750. 

Dr. Vladislav Brajković (Zagreb) 


Smjernice međnnarodnog izjednačenja 
pomorskog prava 


Znameniti povjesničar pomorskog prava Pardessus, koji je za 
sva vremena zadužio nauku o pomorskom pravu, kazao je: »Najgori 
pomorski zakon bio bi onaj, koji bi bio donijet samo u posebnom 
interesu ili pod posebnim uplivom običaja samo jednog naroda.«!) 

Ovako Pardessus, veliki poznavalac razvitka pomorskog prava 
i pomorske trgovine, njihove uloge u razvoju duhovne i materijalne 
kulture od najstarijih dana naše civilizacije do XIX vijeka. Za njim 
izjasniše se u istom smislu zaslužna imena za povijest trgovine: 
Goldschmidt, Bonfante, Depping, Heyd, Schaube, Yver i ostali. 

I doista, teško je naći u povijesti naše discipline jedan tako 
rđav zakon; pomorstvo nikada, pa ni onda kad su njegove norme po 
svome obilježju mogle izgledati kao karakteristika jedne ili druge 
narodnosti, pokrajine ili grada, nije moglo biti izraz isključivo te 
sredine. Pomorstvo nema svoga etničkog okvira, ono je geografski 
pojam i prema tome, ma koliko da neki zakonski spomenik može po 
svome imenu, odnosno po svome »kodifikatoru« izgledati svojina 
ili kreacija jedne sredine, njegovi elementi, pravne institucije, u 
krajnjoj analizi, dobijaju posve drugo i mnogo šire obilježje. 

Dovoljno je, zbog ilustracije, da pomenemo dva karakteristična 
i za nas poučna primjera. Prvo je pitanje brodske hipoteke. Poznato 
je, da je u rimskom pravu hipoteka uopće pa i na brodove značila, 
za razliku od pignus-a, da kreditor stiče posesiju nad brodom po pre- 
stanku kredita. Iz jednog teksta Ulpianovog (fr. 6 $ 1, Dig. XX, 4, 
qui potiores in pognore hypothecaque habentur) može se zaključiti, 
da je institucija hipoteke u pomorskim odnosima i u rimsko doba 
počela poprimati posebno pravno i ekonomsko značenje, koje se u 
srednjem vijeku i kasnije prilagođuje potrebama pomorskog kredita 
i pomorske trgovine. Slična ustanova germanskoga prava srednjega 
vijeka?) nosi međutim obilježje ranijeg kviritarnog prava, tako da 
se danas postavlja pitanje ortodoksnog porijetla ove ustanove. Drugi 
primjer imamo u toliko raspravljanom pitanju abandona u pomor- 
skom pravu. Još se naših dana vodi živa i neobično žučna polemika 
između znamenitih talijanskih pravnika i profesora pomorskog pra- 
va, Berlingeria s jedne i Scialoie s druge strane, o porijetlu aban- 
dona,3) i u toj polemici dva priznata profesora zastupaju potpuno 
oprečna mišljenja, od kojih je za našu tezu svakako interesantnije, 
jer je zasnovano na dubljem poznavanju predmeta, gledište profe- 
sora Berlingieria, koji u abandonu, toj po dosadašnjem mišljenju 


1) Collection de lois maritimes antćrieures au XVIII-e sićcle I, 25. 
2) Mayer H, Neuere Satzung von Fahrnis und Schiffen, Jena 1903. 


3) V. >»Il Diritto Marittimo«, Roma g. 1935, fasc. 5, str. 449 i sl.; g. 1936, 
fasc. 2—3, str. 105 i sl. 

ekskluzivnoj instituciji međiteranskoga prava, vidi ustanovu nordij- 
skog pomorskog prava.) 

. I tako redom, ono što bi izgledalo kao proizvod jedne sredine, > 
kraja, trgovačkog naselja ili jednoga naroda, poprima suptilnijim . 
proučavanjem izvora mnogo širi i općenitiji karakter. Ali, da bi bili | 
tačniji i razumljiviji, moramo još konstatirati i to, da je specijalna . 
sredina, i u prošlosti kao i u sadašnjosti, mogla da stvori — prema 
posebnim prilikama etničke, rasne ili kulturne sredine — i posebne 
tipove jednog istog pomorskog običaja ili zakona. To nam i najbolje 
pokazuje i skupina naših primorskih statuta, koji, pored norama . 
građanskog, kaznenog, državnog i korporativnog prava, koje nose 
obilježje sredine i kraja u kome su stvorene, sadrže i poseban tip, 
ili bolje, skupinu trgovačko-pomorskih pravila, koja, kako znamo, 
Dubrovački Statut naziva »Usus Ragusii«.5) Ovaj posebni usus nije, 
koliko se pomorskih zakona tiče, jedno posebno pomorsko pravo; 
ono je pravo zasebne skupine gradova, koji po svojem etničkom sga- 
stavu, srodnosti gospodarskog života i političko-geografskom polo- 
žaju, sačinjavaju odjelitu grupaciju, u kojoj se je autohtono i upored- 
nim uplivom formiralo i ono univerzalno trgovačko-pomorsko pravo, 
istina međunarodno po svojoj suštini i primjeni, ali naše nacijonalno 
po svojoj bazi, po svojem vanjskom obliku i posebnom karakteru 
cjeline, politički izraženom u doba hrvatske supremacije na istočnim 
obalama Jadrana. 

. Zbog te svoje iietziimosti, — a pomorsko pravo nije nikada 
ni moglo, bez štete i zastoja u napretku pomorstva, biti drukčije, — 
postojali su običaji, poštovani u svim, pogotovo geografski i trgo- 
vački uže povezanim krajevima kao jedinstveni zakon mora. Sjetimo 
se, da su običaji skupljeni u Consulatus-u Maris vrijedili u Provansi, 
Španiji, Italiji; običaji sadržani u Oleronskim Pravilima primjenji- 
vani su u Gaskonjskom zalivu, La Manšu, Sjevernom Moru, u Nor- 
mandiji, Bretanji, Engleskoj, Škotskoj, Pruskoj. U Njemačkoj, u 
XIV vijeku, Hanzeatska Liga trgovačkih gradova raspolagala je za- 
jedničkim pomorskim propisima za sve svoje pripadnike; sjetimo se 
još Pravila Wisby-a i ostalih znamenitih skupina pomorsko-pravnih 
običaja. Tako isto i u ugovornom pravu iz prošlosti, iz naših i stra- 
nih pomorsko-pravnih dokumenta, znamo za izvanredne primjere 
istovjetnosti primjene i važenja pomorsko-pravne norme. U jednom 
dokumenti u Dubrovniku iz 1420 g., u ugovoru i službi mornara na 
brodu, stipuliraju strane, da jedna drugu može tužiti »u Dubrovniku, 
Kotoru, Splitu, Zadru, Mlecima, Ankoni, Markama, Apuliji, ili u ma 
kojem drugom mjestu koje bi za tužbu izabrala« (»Ragusii, Chatari, 
Spalathi, Zadre, Veneciis, Anchone, Marchie, in Appulea et ubicum- 
que locorum quecunque elegerit«.5) Jedan rijetko lijep spomenik, 


4) Up. F. Berlingieri, Le precipue caratteristiche del diritto marittimo 
odierno e la sua struttura autonoma, »Il Diritto Marittimo«, Genova 1928, 
fasc. 7—8—9, str. 319 i sl. 

5) Lib. I, chap. 13. 

6) Vidi V. Brajković: Etude historique sur le droit maritime privć du 
littoral govgnnava Marseille 1933, Doc. No 18. 

koji nam može najbolje pokazati, koliko se mi možemo iz prošlosti 
poučiti i koliko je u našoj materiji sadašnja podvojenost, rezultat 
sintetičkih i kodifikatorskih tendencija država: novoga vijekaT) i le- 
gislativnog nacijonalizma najnovijega, predstavlja nazadak u prav- 
noj politici, opreku zahtjevima gospodarske razmjene i potrebama 
saobraćaja među narodima. 

Nije, dakle, nerazumljivo, što skoro svi pisci, koji su se u pro- 
šlosti zalagali za jedinstveni pomorski zakon, ili danas doprinose 
svoju dragocjenu saradnju i visoku spremu, đa se takvom zakonu 
postepeno dođe, — jesu i najbolji poznavaoci razvitka pomorskog 
prava: porijekla svih njegovih institucija. 

Veliki napredak tehnike pomorskog brodarstva za posljednja dva 
vijeka, upotrebom željezne, zatim čelične građe, primjenom vijka i 
turbina, a naglo obaranje prostornih i vremenskih udaljenosti, uve- 
ćanjem brzine i skraćivanjem zadržavanja, sve gušća mreža pomor- 
skih puteva u putničkom i robnom prometu, postavljaju u naše doba 
više nego ikada do sada, problem međunarodnog izjednačenja po- 
morskog prava, koje će važiti za trgovačko-pomorski saobraćaj, bilo 
kome brodovi pripadali i bilo gdje se nalazili. 

Pium desiderium — rekoše protivnici. Međutim, stvarnost, ona 
neizbježiva skretnica svekolikog ljudskog rada i poimanja, određuje 
drukčije, a rezultatima već raspolažemo.i na njih se posebno u svome 
izlaganju osvrnimo. 

Prije svega možemo konstatirati, da već sada postoji jedno opće 
pomorsko pravo, nepisano, ali u osjećaju svih kulturnih naroda priz- 
nato; i to je baš ono opće pomorsko pravo na koje se tako često 
pozivlju presude engleskih sudaca i sjeveroameričkih sudova. Isto 
tako postoji danas, upravo u najnovije vreme, vrlo jaka struja, koja 
teži izjednačenju. To je nesumnjivo diktat stvarnosti, jer na nijed- 
nom možda polju nisu toliko mogući i česti sukobi i neizvjesnosti o 
zakonu po kome će se suditi, ili o sudu koji će spor presuditi, kao u 
pomorskoj trgovini. Tu se može svakoga časa postaviti pitanje, da li 
se ima primijeniti zakon zastave koju brod vije, ili pak zakon pori- 
jekla krcatelja, zakon određenika, mjesta gdje je ugovor bio zaklju- 
čen, ili konačno gdje je spor nastao. Svakako je važno, da u među- 
narodnom saobraćaju, kako brodovlasnik ili zapovjednik broda, tako 
i krcatelj i osiguratelj, povjerilac i svi ostali, treba da znaju, koja će 
norma raspraviti njihove odnose i koji će sud do potrebe nju pri- 
mijeniti. 

Nacionalne kvalifikacije stvorile su podvojenost, koja nema raz- 
loga da postoji, jer koliko se tiče pravnog definiranja predmet po- 
morskog prava su svuda ista dobra, iste vrijednosti, ljudi koji svuda 
vrše isto zanimanje i na isti način, ugovori koji odgovaraju istim 
koristima, izvršuju se na isti način i napokon rizici, koji posvuda 
traže da buđu na jednaki način reparirani. Tako je bilo u prošlosti, 
tako je i u sadašnjosti. 

T) Najznačajnije djelo ovog pravca jest Colbertova Ordonansa od 1681, 
a u XVIII st. Toskanski Edikt za mornaricu 1748., Edikt Marije Tereze 17T4., 
Venecijanski Kodeks 1788., Napuljski 1781. i Dubrovački Regolamenti od 1794. 

Prirodna posljedica ovih uvijek isticanih konstatacija nameće se 
sama od sebe. Inicijatori rada na unifikaciji jesu oni, koji su ovom 
podvojenošću bili najviše pogođeni i najveća gotovo zasluga težnjama 
vnifikacije ide privatnoj inicijativi. Ali samo na njoj nije moglo 
ostati, niti je ostalo. Interesi javno-pravne prirode, naročito u po- 
gledu sigurnosti plovidbe, plovidbenih pravaca, konstrukcije brodova 
i brodske službe, dakle jednom riječju problem sigurnosti na moru, 
postali su predmetom međunarodne reglementacije, ali i oni po sili 
nužnosti. Trebalo je da 1912 g. blizu 2000 žrtava bude prinijeto u 
dotle nezapamćenoj katastrofi grandioznog >»Titanic«-a, pa da se 
države trgnu iz svoje izolacije i da pod pritiskom uzbuđenog javnog 
mišljenja već iduće godine pošalju svoje pretstavnike u London, da 
u obliku međunarodnog sporazuma rasprave problem opće sigurno- 
sti na moru. Ovaj rad urodio je konvencijom od 1914 godine, koja je 
trebala da stupi na snagu jula 1915, ali je tada čovječanstvo bilo za- 
okupljeno sasvim suprotnim brigama od zaštite ljudskog života na 
moru. Poslije Svjetskog rata rad je nastavljen i zaključena je u Lon- 
donu znamenita konvencija o zaštiti ljudskih života na moru od 31 
maja 1929 g., koju će naša država formalno najskorijih dana ratifi- 
cirati, ali čije su odredbe u svom najvažnijem dijelu, već od prije 
rata, kod nas, kroz naše domaće zakonodavstvo, na snazi. Ovom kon- 
vencijom raspravljen je jedan čisto tehnički zadatak, pa bi poneki 
skeptik u pogledu izjednačenja naše materije mogao primijetiti, da 
je potpuno razumljivo, ako pravila, koja o plovidbi ili brodogradnji 
sastave najeminetniji tehnički stručnjaci svijeta — a za sastavljače 
Londonske konvencije to se uistinu može reći —, usvoje svi narodi, 
tako isto kao što bi bilo shvatljivo da prime i rezultate ma kojeg 
drugog znanstvenog kongresa o bilo kojem drugom tehničkom pro- 
blemu. Međutim, kolikogod bile ove konvencije tehničke prirode, one 
su značajne za razvoj i vođenje pomorskog prometa. Dovoljno je, 
ako kažemo, da svaka država odustaje na ovaj način od prava da 
nad stranim brodovima vrši onaj nadzor, koji bi inače vršila, uma« 
njujući time, u najmanju ruku, zastoj i zadržavanje brodova zbog 
tehničkog nadzora. To je ekonomski značaj. Zatim, u ovim konvenci- 
jama utvrđen je oblik odgovornosti brodovlasnika odn. zapovjed- 
nika broda, i za slučaj da bi negdje mogla biti konstatovana neka 
nemarnost, ona će biti elemenat krivice. To je pravni značaj. 

Ovo isto što je rečeno za konvenciju o zaštiti ljudskih života na 
moru, možemo kazati i za onu, koja je bila zaključena odmah iduće 
godine (5 jula 1930), o teretnoj liniji ili liniji najvećega krcanja, t. j. 
onoj liniji, koja se mora zabilježiti utvrđenim znakovima na boku 
broda. Neka nam je dovoljno, da ovdje uzgredice pomenemo, da ovu 
odredbu, koja navodno spada među nove mjere sigurnosti plovidbe, 
t. j. protiv preopterećivanja brodova, a za koju je počeo da se zalaže 
polovinom prošloga stoljeća jedan britanski parlamentarac — Plim- 
goll — tako da se ona danas višeput po njemu i naziva, nalazimo 
pojamno već u statutarnim propisima naših sredovječnih gradova na 
Jadranu (Split, Reformationum cap. 84; Dubrovnik, Liber Reforma- 
tionum cap. 1) razrađenu i prema ondašnjem stanju brodogradnje i 
brodarske vještine potpuno racionalnu. 

Među ove tehničko-pomorske konvencije spada još i ona o sa- 
nitarnim mjerama sklopljena 6 augusta 1926 u Parizu, protiv širenja 
kužnih bolesti pomorskim saobraćajem. Ne zaustavljajući se i na 
ostalim, nazovimo ih još čisto specijalnim konvencijama, kao n. pr. o 
podmorskim kabelima, svjetionicima, znakovima za navigaciju, ra- 
diofoniju i t. d. pređimo na onaj djelokrug, koji nas u pravno-eko- 
nomskom pogledu bliže zanima, a to su norme, koje određuju imo- 
vinske odnose između brodovlasnika, otpremača, krcatelja, posade i 
putnika, t. j. odnose privatnoga prava — ako se uopće mogu ti od- 
nosi nazvati isključivo privatnim pravom. U svim pravnim odnosima, 
koji mogu nastati u pomorskom trgovačkom saobraćaju, nalazimo i 
onaj posebni javno-pravni interes koji se u pomorskom životu često 
javlja i stvara na svoj način pomorskom pravu njegovu partikular- 
nost, ili bolje rečeno materijalnu autonomiju. Stoga i međunarodne 
sporazume, koji raspravljaju ova pitanja mogli bi nazivati pomorskim 
konvencijama administrativno-trgovačke prirode. Tu ćemo najprije 
svrstati tri Ženevske konvencije od 1920 g. o uposlenju pomoraca, 
kao i šest također Ženevskih od 1921—1926—1929 g. koje rasprav- 
ljaju pitanje pomorske službe i njene uslove, kao i pitanje naznačiva- 
nja težine na teretima, koji se prenose brodom. Ne smijemo propu- 
stiti da ovdje napose dodamo i posljednji uspjeh nastojanja Među- 
narodnog ureda rada u Ženevi, kada su na sastanku delegata 30 inte- 
resiranih država, predstavnika brodovlasnika, pomoraca i dotičnih 
vlada, usvojene, 24 oktobra 1936, posebne konvencije o trajanju rada 
na pomorskim brodovima i broju posade, o plaćenom otsustvu, o za- 
štiti pomoraca za slučaj bolesti ili nesreće, zatim o uslovima ospo- 
sobljenja časnika trgovačke mornarice i o najmanjoj starosti za pri- 
jem u pomorsku službu.s) U ovaj ćemo red ubrojiti još Ženevsku 
konvenciju od 1923 g. koja garantira jednako postupanje u svim lu- 
kama za sve brodove bez obzira na pripadnost i na koncu šest t. zv. 
Briseljskih konvencija, koje dugujemo neumornom i velikom radu 
Međunarodnog pomorskog komiteta (Comit€ Maritime Internatio- 
nal), i to poimence: dvije konvencije od 1910. o odgovornosti u slu- 
čaju sukoba brodova, i o spasavanju i pomaganju na moru, zatim 
dvije konvencije od 1924 g. od kojih jedna o ograničenju odgovor- 
nosti brodovlasnika, a druga o izjednačenju izvjesnih odredaba o te- 
retnici, i konačno dvije konvencije od 1926 g. jedna o privilegijama 
i o brodskoj hipoteci, a druga o uslovima imuniteta državnih brodova 
ili brodova koji vrše neku javnu službu. 


Iz ovog enumerativnog pregleda međunarodnih sporazuma tr- 
govačko-administrativne prirode, lako možemo sada razabrati, da 
oni apsorbiraju veliki dio djelokruga trgovačko-pomorske aktivno- 
sti. Oni naime predviđaju i jednoobrazno obezbijeđuju zaštitu mor- 
nara, putnika, robe, broda, određuju u najvažnijim pitanjima po- 
morski promet, odgovornost vozara, koje iz njega proizlazi i stvarna 
prava kreditora. 


8) V. »Journal de la Marine Marchande«, No 917, Paris 1936, strana 
1785—1787T. 

Još nam preostaju, u koliko se ugovornih odnosa tiče, tri važna 
sektora pomorsko-trgovačkog prava, a to su: pomorsko osiguranje, 
havarije i transakcije u pogledu robe, koja se na brodovima. prevozi. 

I ako ova tri pitanja nisu obuhvaćena posebnim međunarodnim 
konvencijama, ona su opet našla međunarodno rješenje u vidu za- 
jedničkih pravila, sklopljenih po jednom istom tipu. ' 

Što se tiče osiguranja, pošto još nije uspio pokušaj jednog općeg 
privatnog sporazuma, danas postoji nekoliko osnovnih tipova polica, 
ali najširu primjenu u praksi pomorskog osiguranja imaju dva tipa, 
t. j. Francuska (1926) i Hamburška polica (1929). 

I u pogledu havarija možemo zabilježiti jedno istovjetno gledi- 
šte, postignuto nakon pola stoljeća truda, Yorško-anverškim pravi- 
lima, i to u Štokholmskoj redakciji od 1924 g. Malo je koje nastoja- 
nje na međunarodnom zbliženju različitih prava tako napadano i 
izloženo kritici, kao baš ova pravila, a završilo se je tako, da su ona 
u gotovo svim državama bila prihvaćena od zainteresiranih u pomor- 
skoj trgovini, jer su, što je potpuno razumljivo, više volili, da usvoje 
i jedan u sporednim pitanjima manjkavi skup normativnih pravila, 
ali koji je siguran i konstantan, od svih priznat i svuda primjenjivan, 
nego da budu izloženi neizvjesnosti ili nejednakosti zakona, koji će 
biti mjerodavan. ' 

Napokon za kupovinu robe otpremljene morem pod klauzulom 
cif, t. j. računajući u cijeni robe i osiguranje i vozarinu, organizaciji 
International Law Association pripada zasluga zbog izrade jedin- 
stvenih pravila međunarodne važnosti. Varšavsko-oksfordska pra- 
vila imaju taj značaj i od 1932 godine sigurno napreduju u praktič- 
noj upotrebi. 

Izloženi niz međunarodnih konvencija ili opće usvojenih pravila 
dokazuje nam na veoma uvjerljiv način, kako je univerzalnost, kao 
temeljna značajka pomorskog prava, nametnula već po samoj prirodi 
odnosa u pomorskom prometu, jedan skoro izrađeni sistem pomor- 
skog privatnog i javnog prava, važećeg među narodima, koji se uve- 
ćava, i što je još najinteresatnije, vraća se mutatis mutandis u svoju 
prvobitnu i na samom početku našeg izlaganja istaknutu formu uni- 
verzalnog prava. Ili da se poslužimo riječima našeg velikog učitelja 
pomorskog prava, Dr. Ante Verone: »Historija je duboko zađrla u 
razvoj pomorskog prava i skrenula mu tok sa prirodnoga puta ili 
bolje, razvela mu je jedinstveno korito u sto malenih trakova, a naš 
rad oko unifikacije ide za tim, da se ti trakovi opet sliju u jedan, 
da se opet svrnu u iskono jedinstveno korito.«9) 

U radu na unifikaciji postoje, dakle, danas uglavnom dva po- 
stupka: jedan pomoću međunarodnih konvencija u užem smislu ri“ 
ječi, a drugi pomoću internacionalnih sporazuma zamteresiranih 
krugova teoretičara i praktičara, bez čijeg spomena jedan rad ove 
vrste ne bi se mogao ni zamisliti. Na ovom dakle radu najveća za- 


" 9) Rad oko unifikacije pomorskog prava, »Arhiv za pravne i društvene 
mnauke«, knj. XIV (XCXXI), br. 1, str. 1—2, Beograd 1927. 1 

sluga pripada, po isključivom ili poglavitom cilju, koji su sebi odre 
dile, znamenitim svjetskim organizacijama i ustanovama, a to su: 
International Law Association, Međunarodni ured rada, Internatio- 
nal Shipping Conference, Institut Međunarodnog prava i kao najza- 
služniji Comit€ Maritime International, čiji je plodan rad nepotrebno 
ovdje posebno isticati. 

Zakonska homonomija je već u mnogim institucijama ostvarena, 
a do nje je došlo na više načma: bilo što su se države obavezale da 
uvedu tekst međunarodnih konvencija u domaće pravo (kao što je 
n. pr. slučaj sa radnim zakonodavstvom), ili pak razvojem političkih 
događaja, kao kod cijepanja država (tako n. pr. Poljska je zadržala 
do danas njemačko pomorsko zakonodavstvo), ili je pak neka drža- 
va uzela za ugled tuđi zakonik (kao što je n. pr. talijanski služio za 
ugled rumunjskom). 

Svakako najveći primjer homonomije imamo u proširenju Na- 

poleonovog Code de commerca koji je direktno ili preko španjolske 
kodifikacije poslužio kao ugled mnogim evropskim i gotovo svim za- 
konicima Latinske Amerike. I ako je poslije nadošao val diferenci- 
ranja, kada su kako je rečeno, gotovo sve zemlje (t. j. osim Costa- 
rice, Nikarague, Perua i nas) donijele nove zakonike, oni nose vidno 
obilježje svoga prethodnika kao izvora, koji opet u suštini nije bio 
drugo nego nepotpuni izvor iz Colbert-ovog djela, kao najsavršenije 
sistematiziranog skupa dotadanjih pomorskih običaja i ustaljenih 
uzanca. ' 
Važenje II. knjige Napoleonovog trgovačkog zakonika na na- 
šoj obali uporedno sa trgovačkim zakonikom druge proveniencije i 
različitog duha, zar nije svim protivnicima autohtonisti naše disci- 
pline, najbolji praktičan dokaz autonomije pomorskog prava? 

I mi smo sada na putu obnove naših pomorskih zakona. Ne mo- 
žemo, istina tvrditi, da zakonik, koji je star 136 godina odgovara 
prilikama savremene pomorske tehnike i potrebama današnjeg pro- 
meta; on je, kako je jednom bilo rečeno, »sijed«, i to je već dovoljno 
naglašeno i ponavljano u gotovo svakoj pisanoj ili usmenoj raspravi 
o našem pomorstvu: Napoleonov Code već je preživio svoje vrijeme, 
kao i njegov pendent za naše administrativno pomorsko pravo, 
Edikt Marije Terezije. Ali ne smijemo zaboraviti, da je Code de com- 
merce kod nas na snazi onakav kakav je bio promulgiran za Ilirskih 
Provincija, dakle bez kasnijih dopuna i novela u zemlji svoga pori- 
jekla, gdje se i danas, i pored svih kritika, u svojoj najbitnijoj srži 
održava kao prkosan stoljetni hrast koji u korjenu još čvrsto odo- 
lijeva udarima i prilikama novoga vremena. Zar se nije mogao naći 
i za nas u tim novelama i dopunama uspješan paliativ, uz ogromno 
vrelo teorije i sudske prakse, namjesto naše neplodne kritike? 

Sto se tiče Političkog Edikta, i on je nesumnjivo »sijed«, pa i — 
presijed, ali nam je zadovoljstvo, što možemo danas ustvrditi, da se 
je naša država na mnogobrojne upitnike Međunarodnog ureda rada 
u Ženevi, u pitanju radnih odnosa na našim morskim brodovima, 
mogla pozvati na pozitivne propise starog Edikta, kojih u mnogim 

znatnijim pomorskim zemljama još nikako nije ni bilo. Eto, samo 
toliko, u ime male zahvalnosti našim slavnim zakonicima na izmaku, 
koji su dubokom brazdom mnogo doprinijeli današnjem lijepom na- 
predovanju našega pomorstva. 

Iz ovog našeg izlaganja zaključak je jasan i prema tome kratak. 

Pomorsko pravo ide, istina ne tako brzo kako bi možda poneki 
prijatelj unifikacije želio, ali postojano sve sigurnijim koracima 
međunarodnom izjednačenju u svim onim pitanjima, koja ne zadiru 
direktno u javni ili nisu povezani uz neki unutrašnji interes ekonom- 
skog ili pravnog značenja izvjesnoga naroda. 

Ova konstatacija temelji se na dvjema glavnim karakteristi- 
kama pomorskog prava, naime na njegovoj univerzalnosti i, što je 
još jedanput važno istaknuti, na njegovoj autonomnosti, ili kako je 
neki pisci zovu, partikularizmom u sklopu ostalih pravnih disciplina. 
Pomorsko pravo nije se utopilo u nacijonalna zakonodavstva, nije iz- 
gubilo onaj svoj primarni značaj po kome i živi, nego je svuda zadr- 
žalo svoju osobitost, i razbilo je okvir, koji mu je bio nekad namet- 
nut, ili time što je putem prethodnih ugovora između zainteresiranih 
kao lex contractus obezbijedilo autonomnost u međunarodnim od- 
nosima, nezavisno od državnog zakonodavstva, ili time što se je evo- 
lucijom privrednih potreba nametnulo kao pitanje međunarodnog 
sporazumijevanja u oblasti privatnoga i javnoga prava po jednom 
zajedničkom pojmu svima, t. j. plovljenja po moru. Ne samo to; ono 
je pridržavajući svoju osnovicu jednog tipično prometnog prava po- 
služilo i služiti će kao ugled ostalim prometnim pravima, koja izdva- 
jajući se u posebnu cjelinu izrađuju svoje institucije po ugledu na 
one svoga starog ishodnika. 

Zadaću izučavanja materije pomorskog prava u izloženim smjer- 
nicama preuzela je Ekonomsko-komercijalna visoka škola u Za 
grebu, koja će, već po svojoj značajnoj i istaknutoj ulozi u našem 
javnom životu, jamačno i utjecati, da i ovu — kod nas znanstveno 
dosta zapuštenu, a za nas toliko važnu granu privrednog života — 
dovede u sklad s potrebama današnjeg vremena. 

Pregled 


DRŽAVNI VRIJEDNOSNI PAPIRI KAO INVESTICIJA ZA POKRICE MA- 
TEMATIČKIH PRIČUVA ŽIVOTNIH OSIGURANJA. 


U posljednje vrijeme imamo prilike da u dnevnoj štampi čitamo razne 
izvještaje i prijedloge u vezi s nacrtom uredbe o nadzoru nad osiguravajućim 
društvima. Ta bi uredba imala regulirati tako opsežnu materiju, da je vrlo 
teško ukratko dati iscrpan prikaz svega onoga, što ona sadrži i za čim teži, 
pa neka bude dopušteno, da ovom zgodom posmotrimo samo pitanje upotrebe 
državnih, banovinskih i gradskih vrijednosnih papira za investicije matema- 
tičkih pričuva životnih osiguranja. Nacrt uredbe u tom pogledu sadrži neke 
razlike prema dosadanjem stanju i to: 1) odredbu, da papiri takove vrsti mogu 
u naveđenu svrhu služiti, ako kotiraju na burzi, 2) da se u tu vrstu papira 
ima investirati najmanje 15%. matematičkih pričuva i 3) da će se način bilan- 
ciranja vrijednosnih papira propisati posebnim pravilnikom. 

U pogledu uvjeta kotiranja vrijednosnih papira na burzi objavljeno je već 
s druge strane u »Jutarnjem listu« od 23 XI 1936 ispravno obrazloženo nega- 
tivno mišljenje, što dopušta, da se u ovom prikazu pozabavimo prvenstveno 
s toč. 2) i 3), koje su možda i od veće važnosti i — kako ćemo odmah vidjeti 
— u uskoj međusobnoj vezi. 

Za bolje razumjevanje treba prije prelaza na samu stvar osvijetliti ka- 
rakter investicije matematičkih pričuva. Iznos ove pričuve predstavlja procjenu 
današnje vrijednosti obaveza, koje dospjevaju u budućnosti. Svota tih obaveza 
može se lako procjeniti za svaku buduću poslovnu godinu. Kako se kod životnog 
osiguranja radi većinom o dugoročnim ugovorima, to su i dospjeci obaveza 
kođ redovnog razvitka posla raspoređeni na duge rokove. Ta okolnost omo- 
gućuje, da se imovina, koja aluži za pokriće matematičkih pričuva može inve- 
stirati dugoročno, što je iskustvom dokazano i u godinama jake gospodarske 
depresije. 

Posljedica ovakove naravi obaveza a prema tome i investicija jest, da 
pojedine imovne česti ostaju u trajnom posjedu društva, a vrijednosni papiri 
redovito ostaju u posjedu do iskupa u nominalnom iznosu. Zato su osigurava- 
juća društva ođ uvijek ulagala jedan dio imovine u vrijednosne papire, prven- 
stveno javno-pravnih korporacija, ali ipak ne u onom opsegu, kako bi se to 
moglo očekivati baš s obzirom na prikladnost te vrsti investicija. Razlog toj 
suzdržljivosti imamo tražiti u propisima o bilansiranju tih papira. 

Ta je materija kođ nas regulirana u $ 33 toč. 4 i 5 Regulativa od god. 
1896, nadalje u $ 199 toč. 2 hrv. trgovačkog zakona, $ 214 toč. 2 bosanskog 
trgovačkog zakona te čl. 71 toč. zakona o akcionarskim društvima. Ako se ne 
obazremo na manje razlike između tih propisa, koje ge odnose na ižrijebive 
papire, ovi propisi kažu, da se vrijednosni papiri mogu uvrstiti u bilancu naj- 
više prema njihovoj tečajnoj vrijednosti na dan zaključka računa. 

Hrvatski i bosanski trgovački zakon ograničuju dapače taj propis samo 
na one papire, koji imadu tečaj. Ostali papiri mogu se dakle procijeniti prema 
vrijednosti na posljednji dan poslovne godine, koja pak — dok sigurnost glav- 
nice i kamata nije u pitanju — prema načelima urednoga knjigovodstva ne 
može biti veća od nabavne vrijednosti. 

Padne li dakle tečaj papira, koji notiraju, ispod nabavne vrijednosti, tad 
nastaje tečajni gubitak, koji se mora otpisati. 

Ovakovi propisi o bilanciranju ne odgovaraju trajnoj naravi investicija 
matematičkih pričuva životnih osiguranja, kako je ona napred opisana, jer 
primoravaju društva da iskažu gubitke na tečaju i onda, ako nisu ostvareni, 
tj. papiri uz taj niži tečaj prodani. Time se znatno mijenja slika svakogo- 
dišnjeg poslovnog uspjeha a da se u stvari nije ništa dogodilo, što bi utjecalo 
na imovinsko stanje društva, jer ono jednom nabavljene papire zadržava u 
svom posjedu do njihovog iskupa uz nominalnu vrijednost. Ta okolnost jest 
razlogom, da su društva — iako im ova investicija konvenira radi sigurnosti 

uložene glavnice i primjerenog rentabiliteta — u takove papire ulagala samo 
manji dio matematičkih pričuva, da tako unaprijed ograniče pogibao otpiss 
i nerealizovanih tečajnih gubitaka. 

Ako bi dakle uredba sa svojim propisom, da se u državne papire ima 
uložiti najmanje 15% od imovine matematičkih pričuva doista u takovom 
sastavu stupila na snagu, a da se istodobno ne promijene i postojeći propisi o 
bilanciranju tih vrijednosnih papira, tad bi takova mjera teško i neopravdano 
pogodila osiguravajuća društva. Razmotrimo to na primjeru. 

Matematička pričuva nekog društva neka iznosi cca Din 100,000.000, pre- 
ma čemu bi od toga moralo biti barem Din 15,000,000 uloženo u državne i 
njima slične vrijednosne papire. Tečajevi naših državnih papira bili su do sada 
podvrgnuti znatnim oscilacijama, a da nije nastala nikakova promjena ni u 
pogledu sigurnosti iskupa nominalnim iznosom o dospjetku ni u kamatnoj 
službi. Uzmemo li u gornjem primjeru, da tečaj tih papira padne za cca 20% 
ispod nabavne vrijednosti, možda povodom toga, što je opći kamatnjak pora- 
stao uslijed poleta u gospodarstvu (a takve smo promjene u tečaju već doži- 
vjeli), tad bi to društvo moralo otpisati gubitak od Din 3,000.000, iako ono taj 
gubitak de facto nije pretrpilo, jer nije papire prodalo a i ne kani ih prođati, 
već čeka da o dospjetku budu iskupljeni u nominalnom iznosu. 

Takav bi se postupak mogao još nekako — i ako ne uvjerljivo — oprav- 
đati, dok su društva slobodna kod određivanja, đa H će uopće investirati u 
državne i njima slične papire, a ako da, koliki iznos. Nikakovo se pak oprav- 
danje ne može naći, kađ zakonodavac ne samo propisuje taj oblik investicije, 
već određuje i njegov minimalni postotak. 

Nedosljedno bi bilo odrediti, da se 15% matematičkih pričuva mora ulo- 
žiti u državne papire zato, jer ti papiri pružaju svu sigurnost, koli za povrat 
uložene glavnice toli i za kamate, i ujedno tražiti, da se svaka razlika u tečaju 
mora odmah iskazati kao gubitak. Slijedeći zaključak: ili ti papiri nisu sigurni 
onda ih ne valja propisivati ili pak valja promijeniti propise o bilanciranju 
tih papira. Ostanu li ti propisi nepromijenjeni, tad bi svaki pađ tečaja papira 
ispod nabavne vrijednosti djelovao na društva kao globa, jer su bar 15% svoga 
novca morala uložiti u te papire. 

Prema tekstu nacrta uredbe način bilanciranja vrijednosnih papira pro- 
pisat će se posebnim pravilnikom. Potreba za takav pravilnik vidimo postoji 
i sad se nadaje pitanje, u kojem pravcu treba postojeće propise mijenjati i 
kako bi imali izgledati propisi o bilanciranju novoga pravilnika u pogledu 
državnih i njima sličnih papira. 

Pitanje bilanciranja državnih vrijednosnih papira raspravlja se i u drugim 
zemljama i to od vremena, kad su izašli propisi o načinu investicije životnih 
pričuva. Tako je o načinu bilanciranja bilo raspravljano i na internacionalnom 
kongresu aktuara, održanom godine 1909 u Beču. Povodom su bili veliki te- 
čajni gubici, koje je valjalo otpisati iza gospodarske depresije, koja je vladala 
u cijelom svijetu oko godine 1907. Tom su zgodom prvi stručnjaci iz struke 
osiguranja ukazali na nedosljednost zakonodavaca, da propisuju jedan oblik 
investicije radi njegove priznate sigurnosti a s druge strane traže, da se svaki 
pad u tečaju ima odmah važiti. Kada pak papir bude uz nominalu iskupljen, 
rezultira odjednom tečajni dobitak u visini razlike između bilančne i nominaine 
vrijednosti. Između jednog i drugog momenta mogu proći deceniji, pa godišta 
onih osiguranika, iz čijeg je novca stvarana pričuva, snose samo tečajne gu- 
bitke. Dobitke pak u obliku dividende od osiguranja uživaju ona godišta, koja 
su kasnije pristupila i ako za nj nemaju nikakovih zasluga. 

Sadanji propisi o bilanciranju sačinjeni su prema potrebama trgovine, 
kojoj se posao sastoji u prometanju s imovnim čestima, pa toj svrsi i odlično 
služe. Nisu se ti propisi pokazali prikladnim kod investicija pričuva životnih 
osiguranja, jer ove ne služe za promet, već trajni ulog. Propisivanje pak oblika 
investicije potencirano još i s propisom o minimalnom udjelu jednog oblika 
zadire jako u poslovanje osiguravajućeg društva, inicijativu i odgovornost 
uprave kod investicije te je u stvari iznimna mjera, ako se uporedi sa alio- 
bodom, koju u pogledu načina ulaganja imovine uživaju druga privredna po- 

duzeća, pe ta iznimna mjera zahtjeva, da se i propisi o bilanciranju prilagode 
potrebama posla životnog osiguranja. 

Propisima, koji su sada još na snazi, ne može se pridati nikakova prin- 
cipijelna važnost. Eto i sam Regulativ od 1896 dopušta, da se eventualni tečajni 
dobici privedu u posebnu pričuvu, iz koje se imadu pokrivati eventualni te- 
čajni gubici. U Francuskoj se može tečajni gubitak otpisivati u roku od 15 
godina. U Jugoslaviji je Zakonom od 30 XII 1931 bilo dopušteno tečajne gubitke 
otpisati u roku od 5 godina. U Engleskoj bilanciraju društva po nabavnoj vri- 
jednosti bez obzira na tečaj te to posebno u bilanci ističu. 

Vodeći računa o dugoročnoj naravi investicija matematičkih pričuva ži- 
votnih osiguranja, koje imadu da odbacuju stalan dohodak, predlagali su pred- 
stavnici osiguravajućih društava u svakoj zgodi kao najbolji način, da se svi 
papiri s garancijom i stalnim kamatnjakom, koji nemaju zaostataka u ka- 
imatnoj službi, procjenjuju po izvjesnom matematičkom tečaju. Taj se dobiva 
tako, da se razlika između vrijednosti papira na dan iskupa i nabavne vrijed- 
nosti amortizira u obrocima kroz preostalo još trajanje opticaja tog papira. 
Na ovaj način određene godišnje otplate imaju se prvi put pribrojiti nabavnoj 
vrijednosti a svake dalje godine knjižnoj vrijednosti zadnje bilance tako, da 
na dan iskupa svaki papir ima knjižnu vrijednost jednaku onoj iskupa tj. 
naraslu na nominalu. Papiri pak, koji su eventualno radi povoljnog rentabiliteta 
kupijeni uz cijenu nađ nominalom, imaju se na analogan način do iskupa svesti 
na nominalu. 

“Tako povedena akcija imala je do sada znatan uspjeh te je na pr. metoda 
bilanciranja po matematičkom tečaju već preko 20 godina uzakonjena u nekim 
za osiguranje važnim državama Sjeverne Američke Unije te je uspješno izdr- 
žala teške krize. Predstoji prema pouzdanim vijestima u najkraće vrijeme 
uvedenje takove metode i u švicarskoj, a u Njemačkoj se za tu metodu čine 
najozbiljniji prijedlozi sa strane Saveza njemačkih društava za osiguranje 
života. 


Svrha je ovih redaka, da upozori na ovaj moderan način bilanciranja 
državnih i njima sličnih papira, jer ta metoda čini izlišnim uvjet, da kao inve- 
sticija za životne pričuve mogu ti papiri služiti samo onda, ako notiraju na 
burzi, a povrh toga ovu vrstu papira oprema tako pogodno za svrhe osigura- 
vajućih društava i čini ih tako atraktivnim, đa bi sve to prirodno utjecalo na 
nabavu državnih papira i u većoj nego dosađanjoj mjeri. Otpala bi tako i po- 
treba odredbe o minimalnom postotku, koja bi mogla kod toga izazvati dojam, 
da se radi o prisilnom zajmu. 

Da se izbjegne svakoj nejasnoći treba naglasiti, da bi metoda matema- 
tičkih tečajeva imala vrijediti samo za papire, navedene u točkama a) ib) $-a8 
nacrta Uredbe, koji služe za pokriće matematičke pričuve životnih osiguranja. 
Za druge pričuve i prenose premija elementarnih osiguranja, ukoliko bi bili 
pokriveni s papirima ove vrsti, trebalo bi ostaviti bilanciranje po nabavnoj 
vrijednosti, a ako je ova viša od tečajne, tad po tečajnoj, dotično, ako nema 
tečaja, po vrijednosti, koja se tom papiru može pridđati u skladu s načelima 
urednog knjigovodstva. Dr. Pavao Hamel 


OSVRT NA STATISTIKU RADNOG TRŽIŠTA U JUGOSLAVIJI (1982—1986) 

Nema sumnje da je osvrt na naše radno tržište nakon petnaestogodišnjeg 
opstanka jugoslavenskog socijalnog zakonodavstva vrlo interesantan. Stati- 
stika posljednje »pjatiljetke«, koja prema naravi same stvari pokazuje stalno 
brojčano povećanje, kada se na pr. radi o broju osiguranih lica — a do pred 
kratko vrijeme i o broju nezaposlenih —, pokazuje upravo obratnu brojčanu 
tendencu, kada se posmatra visinu prosječne nadnice. Na osnovi službenih sta- 
tističkih podataka Središnjeg ureda za osiguranje radnika u Zagrebu (vidi 
»Radnička zaštita« god. 1936, br. 6—12) i Središnje burze rada u Beogradu 
(vidi »Socijalni arhiv« god. 1936, br. 8—9) razmotrit ćemo stanje na našem 
radnom tržištu za razdoblje od god. 1932—1936 i iznijeti svoje mišljenje kao 
rezultat toga razmatranja. 

Zaposlenost radnika i namještenika moramo prosuđivati prema broju 
osiguranih lica u našem socijalnom osiguranju. Uz neznatne iznimke opaža se 

u statistici zaposlenosti gotovo konstantno povećanje, pa bi se grafički izražena 
crta zaposlenosti izrazila u znaku stalnog uspona, koji bi bio mjestimično pre- 
kinut tendencijom da zadrži horizontalni smjer, a tek iznimno da se spusti 
ispod razine polazne točke. Posljednja grafička tendenca zapazila bi se naročito 
od januara 1933, kada je broj osiguranika (482.449) u relaciji prema broju 
osiguranika u istom mjesecu 1932 god. (5553.265) bio manji za cca punih 
50.000. Ovaj pad broja osiguranih odnosno zaposlenih lica možemo svesti na 
posljedice zadnje gospodarske krize, koja je našu — pretežno agrarnu državu 
— zahvatila nešto kasnije od industrijskih država (Vel. Britanija, Njemačka 
i dr.). No još bi se jedna konstanta zapazila u grafikonu o stanju zaposlenosti 
a to je tendenca, da se crta uspona stalno zaustavlja i zatim pada koncem 
svake godine, a u proljetnim mjesecima opet započne svoj normalni smjer 
uspona, nakon što je prebrođeno stanje najmanje zaposlenosti u mjesecu 
januaru svake pojedine godine. Razlog ovoj činjenici objašnjavamo sezonskom 
pojavom, koja se zapaža u svim državama, a sastoji se u manjoj mogućnosti 
zaposlenosti, koja je u zimskim mjesecima općenita pojava. Konstanta pove- 
ćavanja broja zaposlenih lica vidljiva je naročito u god. 1936 i to od mjeseca 
marta (broj osiguranika 574.326), pa do mjeseca septembra (651.849) te je 
taj broj zaposlenosti nadmašio sve dosadašnje. Uzrok tome nalazimo u našoj 
vanjskoj trgovačkoj politici i to u prvom redu u dokinuću sankcija prema 
Italiji i u uspostavi naših trgovačkih odnosa s tom državom, kao i u poja- 
čanom interesu Njemačke — ponešto i Vel. Britanije — za naše tržište, a 
bezuvjetno i u popuštanju gospodarske krize. 

Potražnja rađa, koja je upravo u martu prošle godine zabilježila najveći 
broj lica potrebnih rada (74.883), bilježi od toga vremena konstantno opadanje 
te je u septembru iste godine dosegla brojku od 48.450 nezaposlenih. Sudeći 
prema tome, kulminacija nezaposlenosti dosegla je svoj vrhunac u mjesecu 
martu te od onda tek nastupa vidljivo poboljšanje. Nastavi li opadanje neza- 
poslenosti ovim tempom, potražnja rada mogla bi se uskoro naći na nivo-u 
god. 1932, kada se kretala prosječno oko 35.000. Razlozi su tome oni isti, koje 
smo naveli prosuđujući povećanje zaposlenosti t. j. uspostava trgovačko-poli- 
tičkih odnosa sa spomenutim zemljama, a s time u vezi i povećanje privredne 
djelatnosti u našoj zemlji. 

Pomoći, koje su davale javne burze rada, davale su se — izgleda — više 
prema budžetskim mogućnostima nego li prema nastalim faktičnim potrebama. 
Međutim i tu se opaža jedna razumljiva konstanta, koja se ponavlja u svim 
godinama, našega posmatranja, a sastoji u činjenici, da gu se najveće pomoći 
davale u mjesecima: januaru, februaru i martu, jer se u tim mjesecima javlja 
i najveći broj potrebnih i nezaposlenih obzirom na zimski period. God. 1936 
bilježi i u pogledu davanja pomoći rekordan iznos od Din 2,292.578, koji je 
izdan u mjesecu februaru, dok se u mjesecu aprilu iznos pomoći sveo već na 
Din 1,209.901, a u septembru snizio na samih Din 664.080. 


Visina prosječne nadnice bila bi u statističkom grafikonu bezuvjetno izra- 
žena obratnim smjerom od onoga, što bi ga pokazivala crta osiguranja ili 
zaposlenosti s tom razlikom, što bi crta, koja bi označivala visinu prosječne 
nadnice, bila konstantnija u svome smjeru t. j. u stalnom opadanju. Od januara 
1932 god., kada je prosječna visina nadnice bila 25.81, tendenca je njena stalno 
negativna, pa u januaru 1933 dosiže samo 23,67, 1224 god. 22,71, 1935 god. 
21,84, 1936 god. 21,40, a u februaru te godine gotovo najnižu točku svoga 
padanja 21,30! Sa mjesecom martom je to padanje zausiavljeno i započinje 
jedva primjetljivi porast (21,33), koji se nastavlja — izuzev mjesec maj (21,28 
najniža) — te je nadnica u mjesecu septembru dosegla visinu 21,87. Kada te 
činjenice imamo pred očima, onda nam je jasno, zašto je upravo u toku Drošle 
godine moralo doći do čestih sukoba između radnika i poslodavaca, koji su 
kulminirali u štrajkovima i koji će bezuvjetno i u buduće imati svoje značenje 
kao sredstvo za poboljšanje životnih uslova radnika, a to tim više, što je 
većina tih štrajkova svršila povoljno za radnike, pa će ta činjenica biti i nadalje 
spiritus movens, da se pribjegava ovakvom načinu ostvarenja radničkih zah- 
tjeva. Garanciju za to nalazimo i u konstanti, koju zapažamo u stalnom po- 

rastu indeksa, koji je u prvih devet mjeseci prošie godine porasao za 20 
jedinica (od 117,4—138,0). Sve su to razlozi, koji nas upućuju na. to, da 
će se ta sredstva za povišenje radničkih nadnica ponovno upotrijebiti i ubuđuće, 
jer je borba uz postojeće stanje danas bezuvjetno opravdana, da se ostvare oni 
minimalni zahtjevi, koji se odnose na životnu mogućnost radnika. Drugo je 
pitanje da li je to stanje uputno podržavati obzirom na socijalni mir. Naše je 
mišljenje, da bi država u tom pogledu trebala radikalnije intervenirati dono- 
ženjem toliko potrebitih zakonskih propisa o kolektivnim ugovorima, minimal- 
nim nadnicama i obvezatnoj arbitraži u nastalim sporovima između radnika i 
poslodavaca držeći se i ovdje načela, đa je zlu bolje prevenirati nego li ga 
reparirati. Time će država postići dvostruki rezultat: s jedne strane onemo- 
gućit će akciju ekstremnih elemenata i imati veću garanciju za socijalni mir, 
a s druge strane olakšat će posredovanje rada organima burze rada, jer će 
prosuđivanje radničkih sporova bazirati na zakonskim propisima i biti podvr- 
gnuto obvezatnoj arbitraži po stručnim organima. 

Sudeći po svemu dosada izloženom, prošla je godina iznijela rekordne 
brojke u našoj socijalno-političkoj statistici. Nažalost ne raspolažemo sa po- 
trebitim statističkim podacima za cijelu godinu (samo do zaključno septembra), 
pa je to zapreka da donesemo svoj definitivni sud o toj godini. Međutim, kom- 
parirajući stanje u prošlim godinama i zaključujući po prilikama kod nas kao 
i u ostalim državama, stanje za posljednja tri mjeseca ne će biti obilježeno 
nikakvim naročitim promjenama, pa će ta godina ostati bezuvjetno označena 
kao godina najvećeg broja zaposlenih i nezaposlenih, nadalje kao godina naj- 
većeg indeksa i najvećih izdanih pomoći i posredovanja, ali ujedno i najnižih 
prosječnih nadnica, a to je činjenica, koja treba da zabrinjuje i privuče pažnju 
mjerodavnih faktora na vodećim položajima naše socijalne politike. 


Dr. Franjo Krajčević 


PRVI SASTANAK OOMEB-A (COMITE MARITIME PERMANENT DU CON- 
SETIL ECONOMIQUE DE L/ENTENTE BALKANIQUE) u PIREJU — ATENI 


Prema zaključku IV. zasijedanja Privrednog savjeta Balkanskog spora- 
zuma na Bledu, 14 jula 1936 g. (vidi »Ekonomist«, god. 1936, br. 7—8, str. 
350—351), održan je u Pireju i Ateni, od 22 do 26 oktobra 1936 g., prvi sasta- 
nak Stalnog pomorskog odbora Privrednog savjeta država Balkanskog spora- 
zuma (skraćeno: COMEB). 

Na ovom sastanku bile su zastupane vlade odnosno pomorske uprave 
Grčke, Rumunjske i Jugoslavije, a od brodovlasnika bili su pretstavnici grčkog 
1 rumunjskog pomorskog brodarstva. Savez pomorskih brodovlasnika Jugosla- 
vije nije, zbog zauzetosti svoga pretsjednika na međunarodnoj konferenciji rada 
u Ženevi, poslao svoga stalnog delegata, nego je sastancima prisustvovao jedan 
član-zamjenik saveznog upravnog odbora, delegiran od strane našeg Ministar- 
stva inostranih poslova. Turska vlada i turska parobrodarska poduzeća nisu 
službeno sudjelovali na ovom sastanku, jer turska vlada još nije ratificirala 
zaključke donesene na Bledskoj konferenciji, nego je odredila svoga motrioca. 


Prema Statutu COMEB-a, koji je, po nacrtu izrađenom od pretstavnika 
jugoslavenskog Saveza brodovlasnika, usvojen na zasijedanju Privrednog sa- 
vjeta Balkanskog sporazuma na Bledu, jula 1936 g., Stalnom pomorskom od- 
boru je cilj (čl. 2 Statuta): 

1) da se brine za primjenu konvencije između zemalja Balkanskog spo- 
razuma u pogledu pomorstva; 

2) da proučava pomorska pitanja, koja mu podnese Privredni savjet 
Balkanskog sporazuma ili koje pomorsko poduzeće država ovog sporazuma, ili 
bilo koja zainteresirana ustanova; 

3) da se bavi uopće svim pitanjima ekonomskim, socijalnim, tehničkim 
i drugim, koja bi mogla doprinijeti suradnji trgovačkih mornarica zemalja 
Balkanskog sporazuma. 

Odbor je sastavljen (či. 3 Statuta) od po jednog pretstavnika vlada 
država Balkanskog sporazuma i po jednog delegata pomorskih plovidbenih po- 
duzeća. Obje atribucije može vršiti isto lice. Ona pomorska poduzeća, koja nisu 

žačlanjena u savezima brodovlasnika ili sličnim udruženjima pojedinih država, 
mogu povjeriti zastupanje svojih poduzeća jednome — po izboru — od delegata 
svoje zemlje. 

Pretsjedničku dužnost (či. 4) vrše vladini delegati naizmjence po alfa- 
betskom redu, za godinu dana. 

Odbor ima svoje sjedište (čl. 5, 6) i sekretarijatu Pireju. članovi 
COMEB-a sastaju se na poziv pretsjednika redovno jednom u godini, a iznimno 
na zahtjev pretstavnika dviju država. Zaključci COMEB-a su punovažni, ako 
su primljeni jednoglasno, a u otsutnosti pretstavnika jedne zemlje mogu pri- 
sutni članovi COMEB-a raspravljati, ali ne mogu donositi punovažne zaključke. 

"Troškove (čl. 7) za pojedine delegate snose njihove države odnosno plo- 
vidbena poduzeća, a za sekretarijat sve zemlje u istom omjeru. 

COMEB će, kao pomoćni organ Privrednog savjeta Balkanskog sporazu- 
ma, postojati dok ovaj bude nalazio da je to potrebno (čl. 8). 

Na prvom sastanku COMEB-a u Pireju predložen je, shodno či. 2 Sta- 
tuta, Pravilnik o radu COMEB-a. Pravilnik ima 12 članova i sadrži bliže 
odredbe o: funkcioniranju, delegatima, pretsjedniku, sekretarijatu, budžetu, 
sjedištu, sastancima, izvještajima Privrednom savjetu Balkanskog sporazuma 
i o publikacijama COMEB-a. 

Sekretarijat COMEB-a izdavat će, godišnje, barem jednu publikaciju u 
obliku izvještaja o svim pitanjima, kojima se bude COMEB bavio. Ova bi pu- 
blikacija, donoseći statističke i druge podatke o pomorskim poduzećima poje- 
đinih zemalja, kao i uopće podatke o pomorskoj djelatnosti zemalja Balkanskog 
sporazuma, imala istodobno da posluži u informativno-propagandne svrhe. 

Pravilnik će stupati na snagu kada ga usvoje i turski delegati. 

Drugi sastanak COMEB-a trebao bi da bude sazvan početkom 1937 go- 
dine, što će, koliko se sada može predvidjeti, biti u isto doba kada se bude 
sastao i Privredni savjet Balkanskog sporazuma na svom redovnom zasije- 
danju 1937 g. u Ateni. Na ovom sastanku, prema mislima koje su bile očito- 
vane na prvom sastanku COMEB-a, bit će pokrenut problem izučavanja orga- 
nizacije pomorskog kredita, zajedničke svim državama Balkanskog sporazuma, 
a s ovim u vezi i projekta jednog balkanskog osiguravajućeg društva kao i 
zajedničkog brodskog registra. Dr. V. Brajković 


VANJSKA TRGOVINA SSSR. 

Prema podacima sovjetskog narodnog komesara za vanjsku trgovinu A. 
Rozengolza, odštampanima u moskovskoj »Pravdi« od 25 XI 1936 nalazi se 
sovjetski import počam od 1932 g. u stalnom opadanju. U desetgodišnjem 
periodu (1918—1928) tj. do početka prve pjatiljetke, sovjetski import dose- 
gao je svotu od preko četiri milijarde rubalja. Približno za istu svotu bilo je 
u SSSR importirano robe i za vrijeme prve pjatiljetke (1928—1932). Za vrijeme 
druge pjatiljetke (1932—1936) dosegao je samo 35—40%% od ukupne svote prve 
pjatiljetke. Sovjetska vlada se nada, da će treću pjatiljetku izvršiti skoro 
sasvim bez importa. Faktično import u SSSR, koji je 1931 dosegao brojku od 
1,105 milijuna vanjsko-trgovinskih rubalja (- v. trg. rubalj vrijedi 51,46 amer. 
centa) zadnjih je godina veoma pao. Tako se prema podacima u »Statistici 
vanjske trgovine SSSR« taj import u starim predratnim zlatnim rubljima za 
godine druge pjatiljetke kretao ovako: 


1933 g. 348,2 milijuna R? (1 R? —22,8 kop. zlat. R*) 
1934 » 2324 » » 
1935 » 241,4 » » 


1936 » (9 mjes.) 230,4 » » 

Ovo neobično smanjivanje importa izazvano je prema tumačenjima Ro- 
zengolza neobičnim porastom različitih grana narodnog gospodarstva, koji 
Sovjetsku Rusiju oslobađa ovisnosti o vanjskim tržištima. 

Tako je na pr. g. 1931 proizvodnja lijevanoga željeza iznosila 4,1 mil. 
tona, a 1936 dosegla je već 12,5 mil. tona. Uvoz pamuka iznosio je 1927/28 
god. 145.000 tona uz vlastitu proizvodnju od 238.000 tona, dok je uvoz u g. 
1936 iznosio samo 17.000 tona, a vlastita proizvodnja pamuka dosegla je 

660.000 tona. Uvoz strojeva i ostalih metalnih fabrikata iznosio je g. 1931 još 
582 mil. dolara, a g. 1936 samo još 110—120 mil. Uvoz strojeva i metalnih 
fabrikata opao je ne samo zbog porasta vlastite proizvodnje nego i zbog sma- 
njenja vlastite izgradnje proizvodnih sredstava, jer Rusija u drugoj pjatiljetci 
polaže veću važnost na proizvodnju potrošnih dobara. Tako se prosječan go- 
dišnji broj radnika i službenika zaposlenih u izgradnji industrije u cijeloj zemlji 
mijenjao za vrijeme prve i druge pjatiljetke ovako: 


Prva pjatiljetka Druga pjatiljetka 
godine u hiljadama godine _—_u hiljadama 
1929 917,8 1933 2.3611 
1930 1.623,4 1934 2.618,1 
1931 2.548,9 1935 2.618,1 

1932 8.125,8 


Nisu nam na raspolaganju cifre o kretanju zaposlenosti u industriji po- 
trošnih dobara, đa bismo mogli provesti konačan zaključak. Može se samo 
ustanoviti da se Rusija nastoji sve više emancipirati od inozemstnih tržišta 
i izgraditi svoj nacionalan ekonomski sistem. M. S. 
WHIPPLEOVA PREDAVANJA U ZAGREBU 

Dne 21, 23 i 23 januara održao je u Zagrebu na Seljačkom Sveučilištu 
škole narodnog zdravlja, na Poljoprivrednom Fakultetu i u Udruženju Agro- 
noma, niz predavanja Mr. Clayton Whipple. Taj američki agronom direktor 
je Fundacije za Bliži Istok u Sofiji i savjetnik bugarskog ministarstva poljo- 
privrede za pitanja socijalnog, kulturnog i gospodarskog pridizanja bugarskog 
sela. Mr. Whipple govorio je o svom praktičnome radu u bugarskim selima i 
teoretski o odlikama i organizaciji agronoma i njihove službe na selu. Glavna 
nota njegova predavanja bijaše, da seljaštvo treba odgajati odozdo a ne odoz- 
gora raznim dekretima i kontrolnim mjerama. U seljaštvu treba sitnim i 
sistematskim radom odgojiti njihovu svijest tako, da oni primu u sebe sve 
zasade koje su potrebne za poboljšanje njihova stanja i da ih sami onda izvr- 
šuju. Naročito je to zorno prikazao na primjeru uređenja obdaništa za seljačku 
djecu, kojem problemu on pridaje naročitu važnost, jer na taj način djeca već 
iz malena prihvaćaju ideje, koje će kasnije moći ostvarivati. Mnogi prikazi 
nas upravo nukaju na potrebu njihove primjene u našemu životu. Ali o tome 
ne ćemo duljiti, jer je Mr. Whipple obećao u skoro vrijeme »Ekonomistu« za- 
seban članak o tom radu, pak će to naši čitaoci onda iz prve ruke upoznati. 

M. Lamer 


K n.v . CI ČI 
njiževni prikazi 
ĆURČIN SLOBODAN: PENETRATEON ECONOMIQUE ET FINANCIERE 
DES CAPITAUX ETRANGERS EN YOUGOSLAVIE. Paris 1935. Str. 205. 


Pisac obrađuje u ovoj doktorskoj disertaciji pariskog sveučilišta problem 
prodiranja inozemnoga kapitala u gospodarstvo Jugoslavije. Po formi dijeli 
kapital na javne zajmove i privatne investicije; potonje opet u bankovne i 
industrijske. Problem zajmova je obrađen kronološkim redom, a privatnih in- 
vesticija prema pojedinim industrijskim granama. Uz to imade i nekoliko opće- 
nitih razmatranja o ulozi inozemnog kapitala uopće i u jugoslavenskoj pri- 
vredi napose. 

"Tema ove radnje pobuđuje pozornost, jer predstavlja po prvi puta cje- 
lovitu obradu inozemnoga kapitala kođ nas. Na žalost djelo se ne ističe znan- 
stvenom originalnošću, kao što bi se moglo očekivati kod tako interesantnog 
problema. U toj su naime radnji u glavnom kompilirani već obrađeni podaci o 
tom problemu, a sama pruža vrlo malo novog materijala, i sam način obrade 
ne pokazuje nikakovih naročitih aspekata. Onaj dio, koji se bavi javnim finan- 
cijama, obrađen je u glavnom prema knjizi Dra Joze Tomaševića: »Die Staats- 

schulden Jugoslaviens«, Zagreb 1934, a privatni kapital prema mojoj disertaciji 
»Weltwirtschaftliche Verflechtungen Siidslaviens«, Zagreb 1933, i prema izvad- 
cima iz »Narodnoga Blagostanja«. Na nekim se mjestima to i suviše očito po- 
kazuje. Pisac je bezuvjetno trebao uložiti mnogo više truda u obrađu tog ma- 
terijala tim više, što ova tema pruža naročito veliko neistraženo područje, a 
spomenuti radovi, kojima se je Čurćin poslužio predstavljali su tek početak 
toga rada i ujedno nijesu imali kao specijalni svoj zadatak ono, što je sebi 
CČurćin izabrao. 

Daljni je nedostatak što inostrani kapital nije promatran u širem okviru 
njegove uloge u razvitku kapitalizma kod nas. U toj se knjizi ne stiče dovoljno 
dojam o historijskoj funkciji inozemnoga kapitala u mijenjanju oblika gospo- 
darskog sistema. Pisac kao da se boji same riječi »kapitalizam» i go- 
tovo je nigdje ni ne spominje. Također nije obrađen problem političke proble- 
matike inozemnoga kapitala, koja je skoro nerazdruživa s njegovom ekonom- 
skom funkcijom, i koja se mora promatrati u sklopu balkanskih država kao 
jednog ekonomsko-političkog prostora na kojem su se ukrštavale i ukrštavaju 
se različite aspiracije evropskih država i kapitala!) 

Ovaj rad imade sigurno znatnu informativnu važnost za svakoga onog, 
koji se interesira o pitanju inozemnog kapitala u Jugoslaviji, ali nema iz nave- 
denih razloga samostalne znanstvene vrijednosti, što bi konačno imala biti 
svrha svake doktorske disertacije. Dr. M.Lamer 


BERBEROFF THEODOR: DIE LANDWIRTSCHAFTLICHEN BETRIEBSSY- 
STEME BULGARIENS. Berichte Uber Landwirtschaft. Neue Folge, Sonder- 
heft 114. Herausg. im Reichs- und Pr. Ministerium fir Erniihrung und Land- 
wirtschaft. Berlin 1935. Str. 69, cijena RM 4.60. 

Pisac istražuje u toj studiji pitanje organizacije bugarskog gospodarenja 
1 različitih sistema pod aspektom historijskog razvitka sadašnjeg stanja. Po- 
najprije se bavi uređenjem seoskog gospodarstva u vrijeme samostalne bugar- 
ske carevine i ispituje odnos između tropoljnog i dvopoljnog gospodarstva. 
Zatim ispituje društvenu organizaciju kućnoga gospodarstva i kod toga pro- 
blema tzv. autohtonih južnoslavenskih zadruga. Oštro luči razlike između 
ruskoga »mira« i bugarske zadruge. U Bugarskoj zadruzi imade »starješina« 
odlučan položaj, dok u ruskome »miru« ne odlučuje pojedini starješina, već više 
najstarijih u selu, koji jamče gospodaru za njegov udio i poreze. Prema Ber- 
berovu zadruga nije ništa zasebnoga u južnoslavenskim krajevima, već institu- 
cija zajednička izvjesnom stepenu poljoprivrede, koja se je ovdje dulje održala 
radi zastoja gospodarskog razvitka, a ujedno radi specifičnosti poreza »dim- 
nice«, kao što je to već često u literaturi tretirano. Berberov pripisuje održanje 
zadruge naročito stočarskom obliku poljoprivrede. »Bei der Viehhaltung erhal- 
ten sich die genossenschaftlichen Formen der Bodenwirtschaft stark, und in 
Bulgarien haben sie das teilweise deshalb getan, weil Bulgarien grossenteils 
Gebirgsland ist.« U tom pogledu dolazi zagrebački sociolog Dr. Dinko Tomašić 
do protivnih zaključaka, jer se prema njemu zadružni tipovi bolje zadržaše u 
ratarskim, nego li u stočarskim krajevima, odnosno on pravi bitnu razliku iz- 
među ratarskih »zadruga« i stočarskih »velikih porodica«. 

Autor nadalje istražuje stanje seljaštva pod turskim gospodstvom, koje 
je u prvo vrijeme bilo bolje i podnošljivije nego li pod domaćim feudalcima. 
Ali kad se je ustalio turski vojnički lenski sistem, ovo se stanje znatno pogor- 
šalo. Velika je bila razlika u stanju i razvitku poljoprivrede s obzirom na to, 
gdje su prevladavali čiflici, a gdje t. zv. gospodarska dobra. Kod čiflika su 
zemlja i seljačke zgrade pripadale gospodaru, pak je stoga bio mnogo manji 
interes i mogućnost intenzivnijeg gospodarenja. Nakon turske vlasti nalazila 
se je seljačka zemlja pocijepana u male parcelne posjede i veleposjede, koje su 
obrađivali poljoprivredni radnici. Čiflici su bili pretvoreni u državno vlasništvo 
1 podijeljeni među bivše zakupnike ili kmetove. Isto tako postali su »gospo- 
darski posjedi« slobodnim vlasništvom seljaka. Bugarska je tako postala tipična 


1) Nekoliko načelnih momenata o tom pitanju je istaknuto u mojem 
članku »Inozemni kapital na Baikanu«, »Jutarnji list« od 8. I. 19837. 

inaloposjednička zemlja. Ali doskora se je prelazom iz naturalnog u novčano 
gospodarstvo počelo širiti seosko lihvarstvo, iz kojega se je doskora razvio 
nov stalež plutokratskih seoskih veleposjednika. Seljaštvo je naročito trpjelo, 
jer nije imalo zdravog srednjeg seljačkog posjeda iz kojeg bi se formirali 
pioniri seoske privrede i politički vođe. S obzirom na diferencija- 
ciju seoskog posjeda interesantna je slijedeća tabela (str. 46): 
Posto 


tak Udio njihovev površine Prosječna 

Veličina posjeda domaćinstva na ukupnoj površini veličina u ha 
1908 1926 1908 1926 1908 1926 
do 2 ha 16,2 24,1 3,8 3,8 1,5 0,9 
2—10 ha 64,7 61,0 51,8 49,7 5,8 6,9 
10—30 ha 18,2 14,8 36,9 -83,8 14,7 14,4 
30 ha i više 0,9 0,6 8,0 12,7 57,8 108,3 
100,0 100,0 100,0 100,0 7,3 8,0 


Iz toga se vidi porast pauperizacije bugarskog sela. Broj patuljastih po- 
sjeda je porasa< u tom razdoblju od 16,2% ukupnog broja domaćinstava na 
24,1%, a u isto vrijeme je njihova veličina spala od 1,5 ha na 0,9 ha. U isto 
vrijeme se veleposjed skuplja u sve manje ruku; dok je 1908 bilo 0,9% vele- 
posjeda imade ih 1926 samo 0,6%, ali njihova se je veličina gotovo podvostru- 
čila. Srednji je posjed kod toga i po broju i po udjelu na ukupnoj površini spao, 
ali je po prosječnoj veličini ostao gotovo nepromjenjen, pače je veličina malih 
posjeda od 2—10 ha porasla (od 5,8 na 6,9 ha). Stoga ne bi bio piščev izvod 
ispravan kad veli, da su posjedovni odnosi u Bugarskoj ostali dosta stabilni. 
Međutim na jednom drugom mjestu poziva se na statističke izvore, koji po- 
kazuju da je broj onih najsitnijih posjeda ispod 1 ha spao ođ god. 1908 do 
1926 uslijed emigracije seoskog proletarijata. Njihove posjede kupuje ona nešto 
imućnija maloposjednička grupa, pak se je stoga povećala veličina posjeda izme- 
đu 2 do 10 ha. Ipak statističke brojke dokazuju da je pauperizacija sela vrlo jaka. 
što se tiče veleposjeda, oni ne predstavljaju zapadno-evropski tip, već su naj- 
većim dijelom podijeljeni na zakupnike, a ostatak obrađuju članovi obitelji ve- 
leposjednika-seljaka. To pisac ilustrira kad veli, da broj poljoprivrednih rad- 
nika nije iznosio god. 1926 više od 1% bugarskog pučanstva (33.859). 

Berberov zatim naročito obrađuje pitanje zakupništva u Bugarskoj, koje 
tamo imade ponajviše ulogu komplementarne obrade vlastitog zemljišta. Za- 
kupnicima su najviše maloposjednici. Opisuje interesantnu formu povremenog 
vrtljarskog zakupa zvanu »tajfa«, koja predstavlja neku radnu zajednicu mla- 
dih seoskih momaka i djevojaka, koji na kraće vrijeme iznajmljuju zemlju bez 
zgrada, rade pod vodstvom izabranog »dragomana« i onda se nakon svršetka 
sezonskog rada vraćaju natrag u svoje selo. 

Uz posjedovne odnose pisac istražuje samu agrarnu tehniku bugarskog 
sela i historijski razvitak različitih oblika plodoreda. 

Tom studijom, koja je pisana kao doktorska disertacija kod poznatog 
berlinskog profesora poljoprivrednih znanosti Aereboe-a, Berberov pruža veoma 
sistematski prikaz organizacije bugarskog seoskog gospodarstva kako se je 
historijski razvilo u ove oblike u kojima danas postoji. Kao što smo već jedared 
spomenuli kod prikaza Consarove studije (»Ekonomist, br. 12, 1936), prijeka je 
nužda da se i mi što više ugledamo na ovakova monografska, istraživanja se- 
ljačkih prilika naše braće Bugara. Saznanje prilika i odnosa seoskog gospo- 
darstva može nas rukovoditi u planu njihova poboljšanja ili reforama. 

Dr. M. Lamer 
BLOMEYER KARL: DEUTSCHES BAUERNRECHT, Berlin 1936. Str. X-198. 

Kađ se je treći stalež — stalež kome je trgovina bilo glavno zanimanje 
i koji je sve vrijednosti mjerio novcem, te svoj glavni cilj nalazio u profitu — 
domogao trajne vlasti i moći, počeo je prožimati pravni poredak svojim du- 
hom, a kao najkarakterističniji odraz toga nastojanja pokazuju nam se gra- 
đanski zakonici raznih zemalja. Kod ovoga je bilo sudbonosno, što su se izjed- 
načivali svi staleži s građanskim, te se tako uvela fikcija, koja nije nalazila 
opravdanja u stvarnosti. U koliko su poslije ustanovljena i poneka odstu- 

panja od općenitih postulata buržoazije, napose u korist seljaštva, smatrano 
je to više kao neko nužno zlo. 

U redovima nacionalsocijalista je već prije dolaska na vlast, osnovan spe- 
cijalan »agrarno-politički aparat«, a iz izjava vodećih ličnosti pokreta, mogla 
se nazrijeti važnost koju se dodijeljuje seljaštvu u nastojanju za obnovom nje- 
mačkog naroda. Nacionalni socijalizam je po svome dolasku na vlast zeuzeo 
prema seljačkom pitanju pozitivan stav i u svome zakonodavstvu. Nacionalni 
socijalizam drži da je u posljednjih 100 godina ozbiljno ugroženo bivstvo nje- 
mačkog naroda indiviđualističkim i materijalističkim nazorima, a te pojave 
raspadanja bile su olakšane učestalim rasnim miješanjem pučanstva. Glavni 
cilj nacionalsocijalizma. je stvoriti narod, koji bi bio kao jedan u svom mišljenju 
i osjećanju, a kao jedno od najvažnijih Sretstava toga cilja, i jedan od bitnih 
dijelova rasne politike, imalo bi biti seljačko pravo. Tako je na pr. Hitler re- 
kao: »Nema nikakvog uspona i napretka, ako taj ne bi počeo kod korijena 
narodnog, pučkog i gospodarskog života, kod seljaka. Svi se udarci sudbine, 
sve nepogode mogu savladati, kad zdravo i snažno seljaštvo tvori vitalnu osno- 
vicu nacije«. Kako se iz toga vidi, naročita karakteristika nac. socijalističkog 
seljačkog prava bi bila, da je ono u svim svojim dijelovima proizašlo iz jedin- 
stvenog duha i da se u njemu izražava jedinstvenost svrhe. Interesantna je u 
tom pogledu Blomeyerova konstatacija, da nac. socijalizam ne želi održati selja- 
štvo onakovo kako nam se ukazuje, nego ga želi preudesiti — a možemo čak reći 
i stvoriti —, kako bi bilo sposobno za izvršenje zadaća, koje mu određuje nac. 
socijalizam. Nije stoga ni čudo što odgoju pripada. najvažnija zadaća. Blomeye- 
rova knjiga zazire od historijsko-socijološkog fundiranja njem. seljačkog prava, 
te će možda tkogod u tome vidjeti nedostatak, pa zato napominjem da pola- 
zeći od toga obrađuje seljačko pravo jedan drugi pisac, H. Stoll, te njegovo 
gledište može poslužiti ne samo kao kontrarno Blomeyerovom, nego i kao 
nadopuna. 

Seljačko pravo je jedno od prvih pravnih područja, koje je nac. socijalizam 
ne samo pokušao regulirati u cjelosti u svom duhu, nego i gdje je on naišao 
na najslabiji utjecaj ideja liberalnog doba. Kao takovo može nam to pravo, 
a u prvom redu najvažniji zakon na području discipline seljačkog prava: zakon 
o nasljednim domovima (ZND), poslužiti za proučavanje nacionalsocijal. shva- 
ćanja o biti i funkciji prava. Da ovo diferira od dosadanjeg, ne treba se naro- 
čito napomenuti (tako na pr. obzirom na spomenuti zakon vidimo da zakon 
daje samo direktivu za sprovađanje najvažnijih odnosa: najvažnije je da svi 
odnosi budu uređeni u nac. socijalističkom duhu, jer se pravo ne iscrpljuje u 
zakonu; stoga gubi važnost strogo razlikovanje javnog od privatnog prava, a 
nekim važnim institutima mijenja se bit, kao što vlasništvu koje postaje vezano 
svojim ciljem, dok se uvodi mnoštvo novih pojmova). Međutim tu dolazi do 
poteškoća kad se hoće zaokružiti izvjesne pojmove, koji još nisu dovoljno odre- 
đeni u životu, Rekao bih da tu pravo izlazi iz okvira svoje prvotne zadaće; 
da regulira odnose među subjektima, koje prate već na drugim područjima 
ustaljeni momenti. U Njemačkoj je danas pravno seljak samo seljačkosposobni 
vlasnik nasljednog doma (>selišta«), a ostale osobe koje obrađuju zemlju su 
»poljodjelci«. U treću grupu stanovnika spadaju ona lica na selu, koja nisu ni 
jedno ni drugo. U to područje je nac. socijalistički zakonodavac zahvatio odmah 
nakon dolaska na vlast i tokom 1933 g. su postavljeni osnovi za sve glavnije 
materije seljačkog prava, podjeljenih na pet grupa: stalež za ishranu pučanstva 
(SIP), tržni red u ishranbenoj privredi, seljački dom (Zakon o nasljednim do- 
movima - ZND), razduženje i zaštita izvršenja, te obnova njemačkog seljaštva 
putem kolonizacije. Među njima je najveća pažnja posvećena, a i s pravne 
strane najinteresantniji i »najjurističniji« ZND, koga autor naziva temeljnim 
zakonom nac. gocij. države. Sa Sip-om stvorena je organizacija cjelokupne 
ishrambene privrede, koja ima za zadaću da regulira ovu granu gospodarstva, 
te da odgaja pojedince za nac. soc. svaćanje seljačkog poziva. U ZND uređen 
je odnos seljaka prema njegovom domu jedinstveno za čitavo državno po- 
dručje. 

SIP kao stalež njemačke poljoprivrede« obuhvaća i šumarstvo, vrtljar- 
stvo, ribarstvo, pćelarstvo i lov, te prerađivanje i trgovinu poljoprivrednim pro- 

izvodima, i ukazuje se kao samoupravno tijelo jednog dijela privrede. U njemu 
dolazi osobito jasno do izražaja načelo vodstva, koje kulminira u državnom vođi 
seljaka. Za upravno poslovanje uređeni su posebni »upravni uredi«, a za rješa- 
vanje razmirica naročiti obranički sudovi. Još se ističu ovdje i seljački zborovi 
(Bauerntag), seljački sabori (Bauernthing), te seljačka savjetodavna vijeća. 

Kođ tržnog je reda glavni cilj ustanovljenje »pravednih cijena« i pokriva- 
nje svih nužnih potreba. Pojedina sredstva za postizavanje tog cilja ne mogu se 
općenito fiksirati zbog različitosti lokalnih prilika, pa ih je za to i teško po- 
tanje klasificirati. Interesantno je ovdje, da i tzv. »Marktverbiinde«, koji su 
inkorporirani SIP-u, mogu ustanoviti potrebne mjere, za sprovođenje reda na 
tržištu, a da bi tu svoju zadaću što efikasnije izvršili, dana su im potrebna 
sredstva prisile. Druga važna ustanova za reguliranje tržišta su tzv. »Reichs- 
stellen<«, koja služe za uređenje vanjske trgovine odnosno za održavanje stalnih 
zaliha agrarnih proizvoda (tzv. Vorratswirtschaft). Za sporove, koji nastaju u 
okviru tržnog reda, postoje naročiti obranički sudovi. 

SIP i tržni red, kao i razduženje, odnosi se na svakog poljodjelca, dok 
se naprotiv ZND odnosi samo na seljake. Seljak i seljačka zemlja nemaju se 
prema svaćanju nacionalnog socijalizma promatrati kao jednostavan sastojni 
dio tržišnog gospodarstva, već kao izvor narodne energije (»Blut und Boden«). 
Naročitu važnost imade pitanje određenja »sposobnosti biti seljakom«. Za 
seljački stalež traži se pet pretpostavaka: državljanstvo, arijska pripadnost, 
djelatna sposobnost, časnost, i sposobnost držati dobro u redu. Isto toliko pret- 
postavaka ima i za nasljedni dom: dobro mora. biti u stanju opskrbljivati jednu 
porodicu i u rđavim godinama, ne smije biti veće od 125 ha, ne smije biti stalno 
dano u najam, te mora biti obrađivano i upravljano s jednog mjesta i konačno 
mora se nalaziti u samovlasništvu seljaka. Takova se dobra imadu upisati u 
naročite registre, ali upis nema konstitutivnu važnost. Jedna je od glavnih ideja 
toga zakona, da nasljedno dobro ostaje ne samo nedjeljivo u seljačkim ruka- 
ma, nego da se ima trajno održati porodici seljaka. To pomaže zahtjev, da 
dobro mora ostati »pri svojoj snazi«, što se ogleda u zabrani opterećivanja i 
prodaje, u zaštiti dobra od egzekucije, i u zahtjevu za redovitim obrađivanjem. 
U slučaju ako seljak ne udovoljava tim dužnostima i svojim obvezama prema 
vjerovnicima uveden je institut »Abmeierung«, koja može ići tako daleko da se 
seljaku oduzme vlasništvo nad nasljednim dobrom. Ta ideja da se imanje ima 
održati pri svojoj snazi dolazi do izražaja u nasljedno-pravnim odredbama 
ZDN-a, koja se uglavnom oslanjaju na načela njemačkog »Ackerbauerecht«-a.i) 
Ovršno pravo je udešeno specijalno potrebama, koje proizlaze iz značenja 
poljoprivrede za narodnu zajednicu. Kao sredstvo za ojačanje seljaštva pre- 
uzela je centralna vlast kolonizaciju u svoje ruke. 

Tome sistemu se uglavnom postavljaju tri prigovora: opterećivanje dobra 
zbog tereta otpravnine, što je dužan nasljednik isplatiti svojoj braći, zatim da 
se dag do formiranja seljačkog proletarijata, koji ne nalazi zaposglenja u dru- 

gim granama privrede. Danas je namjesto načela otpremnine uvedeno načelo 
opskrbe (angemessene Versorgung) kod kuće, dok je dotični član obitelji po- 
treban u seoskom gospodarstvu ili u slučaju bolesti. Samostalna mogućnost 
raspolaganja nasljednim dobrom inter vivos i mortis causa načelno je oduzeta, 
te tako faktično to dobro postizava isti učinak kao što i fidei-komisi i ako se 
razlikuje od njih svojom svrhom i pravnom konstrukcijom. Što se tiče ostavine 
ukinuto je načelo, da se s rođacima iste udaljenosti imade jednako postupati, 
a to ima kao posljedicu, da se imetak ostavitelja dijeli u dva dijela; nasljedno 
dobro (koje prelazi na nasljednika) i ostala ostavina, za koju vrijede odredbe 
građ. zakonika. ZND ustanovljuje naročiti red nasljeđivanja, zagovarajući pravo 
najmlađega (»Jungstenrecht«). Nadalje je propisano, da se dugovi nasljednog 
dobra imadu namiriti u prvom redu iz ostale imovine seljaka, te da seljak ne 
smije ništa odrediti što bi se protivilo odredbama, koje služe održavanju gospo- 


1) O pogodnosnom nasljednom (Anerbenrecht) pravu v. M. Ivšić: Les 
spa agraires en Yougoslavie str. 318 i ći Dimitrijević: Agrarna politika 
90 i dalje. 

darske sposobnosti dobra. Zamisao zakona je da se neoslabljeno dobro održi u 
posjedu jedne seljačke porodice, pa je zato zabranjeno gomilanje naslj. dobara 
u jednoj ruci. Za sprovađanje zadaća toga zakona stvoreni su »Anerbenge- 
richte«, od kojih se očekuje naročito razumijevanje za duh nac. soc. Karak- 
teristično je za te sudove da unjima sudjeluju kao suci i sami seljaci. 

Pri razdužnom postupku uzimaju se u obzir, koliko je moguće, i prava 
vjerovnika. Tu se ima napomenuti kao osebinu da dobro, čiji je vlasnik zatra- 
žio razduženje, postaje od časa potvrde plana razduženja tzv. »Entschuldungs- 
betrieb« i kao takovo uživa naročite povlastice. Kao dalja zadaća obnove selja- 
štva služi unutarnja kolonizacija, pri kojoj je osobito važna tzv.  »lindische 
Siedlung«, kojom se osnivaju nasljedna dobra. Potrebni kredit pruža Banka za 
nasljeđivanje, a nad cjelokupnom kolonizacijom ima vrhovni nadzor SIP. 

Seljačko pravo je interesantno u prvom redu zbog novih univerzalističkih 
tendencija njem. prava, te zbog principa hierarhije, koji je &proveden i u po- 
gledu seljačke porodice. Ta seljačka hierarhija stvara zapravo jednog gazdu 
u kući, a ostala braća i sestre stoje u izvjesnom: služinskom odnosu. Namjera 
nije »poseljačiti« Njemačku, ali ukoliko će se uspjeti u namjeravanome unu- 
trašnjem ojačanju seljaka, moraju se u prvom redu rješiti različiti problemi na 
pr. pitanje velikog posjeda, budućnost će nam pokazati. Drugo je pitanje da li bi 
taj sistem odgovarao našim prilikama. Na to možemo bez daljnjeg negativno 
odgovoriti, jer životu našeg naroda odgovara porodični kolektivizam i više de- 
mokratski naglašeni osjećaj pravice, kako je to lijepo pokazao prof. Dr. Ivšić 
u svojoj raspravi »Temelji seljačkog zakonika«. Dr. ZL Gašparović 


DR. JOSIP KORAČ: »UREDBA, PRAVILNICI I UPUTSTVA O KARTELIMA«, 
Beograd 1936. Izdanje ministarstva trgovine i industrije, 61 str. 

U predgovoru toj zbirci pravnih propisa o kartelima dat je kratak hi- 
storijat našega zakonodavstva o kartelima. Nisu publicirane one ranije od- 
redbe, koje su kasnije izmjenjene ili izostavljene, premda je njihovo pozna- 
vanje potrebno za rješavanje pitanja uskrslih prije nego li su izmjene stu- 
pile na snagu (a te ranije stvari još nisu u cijelosti likvidirane), i premda 
svaka izmjena norme predstavlja jednu autentičnu, i ako negativnu interpre- 
taciju zakona. Treba žaliti, da ta brošura ne prikazuje cjelokupno današnje 
pravo: upravo nedavno je Ministar trgovine i industrije izdao rješenje — od 
7 oktobra 1936 g. KRT. br. 37.744 (Služb. Novine, br. 239-LVIII-16 oktobar 
1938) — >»Uputstvo za skupove članova kartela«. Svi ti propisi, doneseni, 
nakon zaključenja redakcije, mogli su biti priloženi u posebnom, neuvezanom 
otisku. 

Dr. Korać, autor zapaženog djela »Karteli i druge asocijacije u indu- 
striji«, popratio je objašnjenjima samo prečišćeni tekst Uredbe o kartelima, 
s potrebitim uputama na druge propise sadržane u toj zbirci, druge zakone 
te literaturu. Svojim konciznim i kratkim primjedbama dao je Korać vrlo 
praktično izdanje propisa o kartelima. Vidi se međutim i to, da si je Korać 
svjestan potrebe širega zZahvatanja samog problema zakonskog reguliranja 
cijena i cjelishodne organizacije državne intervencije. Tako se primjećuje u 
komentaru k $-u 2 Uredbe, da bi ova morala nositi naziv »Uredba o suzbi- 
janju zloupotreba koje bi mogle nastati zbog isključenja slobodne utakmice« 
(kao što se i norveški zakon o kartelima od 12 marta 1926 zove »Zakon o 
kontroli ograničenja slobodne utakmice i zloupotrebe cijena«). Već to posta- 
vlja pitanje kakav je odnos te Uredbe prema Zakonu o suzbijanju nelojalne 
utakmice od 4 aprila 1930, (pogotovo u pitanju dumping cijena, cif. komentar 
str. 20, pod f)), ukratko prema svim propisima, koji kod nas rade o reguli- 
ranju cijena i o slobodi trgovačke utakmice. To se pokazuje u poglavlju 
Uredbe »Mjere za suzbijanje štetnih ugovora« ($$ 11 i 12), koje se u prvom 
redu sastoje u zabrani, da se primjene cijene (tarife) predviđene kartelnim 
ugovorom. Komentar stavlja u pitanje »da li je Ministar trgovine i industrije 
ovlašćen da odredi (maksimira) cijene, odn. tarife, koje se smiju naplaćivati«. 
Ovđe dolaze do primjene propisi Zakona o suzbijanju skupoće životnih na- 
mirnica i nesavjesne spekulacije od 30 decembra 1921 god. (Službene Novine, 
br. 5. od 6 januara 1922, »Narodne Novine«, br. 23. od 30 januara 1922), te 

Pravilnik za izvršenje tog zakona od 7 septembra 1922 (»Službene Novine«, 
br. 200 od 11 septembra 1922 »Narodne Novine« od 16 septembra 1922, br. 
212). čl. 2. t. 3. spom. zakona stavlja u zadatak Ministra Socijalne Politike 
sprečavanje »nagomilavanja namirnica po magazinima, kao i sve druge po- 
stupke, koji bi imali za cilj podizanje cijena životnim namirnicama«, a po 
ČL. 8, za sve vrsti namirnica... zabranjeno je prodavaocima tražiti veću 
cijenu nego što je ona, koja obezbjeđuje običnu i dozvoljenu trgovačku čistu 
dobit, koja ni u kojem slučaju ne može biti veća ođ 25%«. Bez komentara 
je ostalo poglavlje Uredbe »Kaznene odredbe« (58 17—26), premda se i ovđe 
pojavljuje problem odnosa prema drugim zakonima o reguliranju cijena, t.j. 
mogućnost konkurencije kaznenih i administrativnih odredaba. $ 13 Uredbe 
o kartelima predviđa, protiv odluka Ministarstva, donijetih na osnovu 55-a 
5, st. 3; 11, st. 1; 12 i 28 st. 1. pravo tužbe na Kartelni Sud. (dakle i u ppi- 
tanju Ministrovih rješenja o kartelnim cijenama). »Odluka Kartelnog Suda 
je konačna i vezuje sve vlasti«. Temeljem iste uredbe, po drugim krivicama 
— ovamo spada i naplaćivanje viših cijena — sudi opća upravna vlast prvog 
stepena, primjenjujući shodno odredbe 55-a 410—417 Zakona o Radnjama. 
U drugoj grupi krivičnih djela postupaju sudovi prema odredbama zakona 
o sudskom krivičnom postupku. Naprotiv postupaju Sreski sudovi po krivi- 
cama predviđenim u Zakonu o suzbijanju skupoće životnih namirnica i ne- 
savjesne spekulacije i u Zakonu o suzbijanju nelojalne utakmice (dakle i u 
pitanjima, da li su cijene pretjerane, dakle u onima, u kojim, po Uredbi o 
kartelima ne postupaju redovni sudovi, već upravne vlasti). 

Već ovi primjeri pokazuju, kako su mnogostruke veze našega kartelnog 
zakonodavstva s drugim pravnim propisima, — tu dolaze u obzir još Zakon 
o Radnjama, trgovački zakon i opći građanski zakon, — i od kolike bi po- 
trebe bilo stvoriti iscrpan komentar, koji bi uvažio ne samo propise kartelnog 
zakonodavstva već i druge propise, judikaturu te interpretacije teorije, naše 
i strane. Takovu potrebu mogao bi najbolje ispuniti Dr. Korać, koji se je 
već dosadašnjim radovima na tom području kvalificirao. 

Dr. željko Lederer 


J. F. HORRABIN: THE OPENING-UP OF THE WORLD. The World To-day 
Series, Methuen, London 1936, 116 pp. 

Najnovija knjiga g. J. F. Horrabina, izašla u seriji »World to-day« (glav- 
ni urednik W. E. Williams), upotpunjuje materijal koji je iznio u svojoj 
»Outline of Economic Geography« (kod nas pod naslovom »Osnovi ekonomske 
geografije«, izašlo u Zagrebu). 

>Od feudalizma do svjetske privredne konferencije« naziv je prvog 
poglavlja knjige kojim je obuhvaćena cjelokupna materija koju autor obra- 
đuje. Od privrednih formi feudalizma i Evrope podjeljenje u bezbroj izoliranih 
sitnih privrednih jedinica, pa do svijeta čiji su svi dijelovi međusobno povezani 
gustom mrežom ekonomskih veza. Između te dvije historijske epohe Horrabin 
nas vodi, kroz sažeti tekst i izražajne geografske karte, rukom majstora. Ođ 
feudalne Evrope, koja je za ostale dijelove svijeta bila vezana jedino trgovač- 
kim putevima kroz Sredozemno more i preko Volge i Dona za zapadne dijelove 
Azije, od avanturističkog podviga Mlečanina Marka Pola, koji je 1275 uspio 
da preko starog »puta svile« dospije do mongolske države u centralnoj Aziji, 
do prvih bojažljivih pokušaja Portugalaca da plove zapadno-afričkim obalama. 
1434 su portugalski brodovi bili pred Bojadorom, 1487 je Bartholomeo Diaz 
dospio do Rta Dobre Nade, deset godina kasnije Vasco da Gama je doplovio 
do obala Indije. U međuvremenu je za Španjolsku bila otkrivena Amerika. 
Time je bila otpočela nova epoha u historiji čovječanstva. Tri stoljeća koja 
su slijedila otkrićima bila su ispunjena osvajanjem novih dijelova svijeta ođ 
Španjolaca, Portugalaca, zatim Francuske i protestantskih zemalja Holandije, 
Danske, švedske i Engleske. Portugal i španjolska su istisnuti, Engleska vodi 
ogorčene ratove sa Holandijom za istočne kolonije, Švedska i Danska se po- 
vlače, na pragu epohe industrijalizma, Engleska suzbija Francusku iz Kanade 
i Indije. U 19 stoljeću nastaje osvajanje središnjih dijelova koloniziranih pre- 

komorskih oblasti. Parobrod i željeznica vezuju u jednu sve čvršću i prisniju 
ekonomsku zajednicu različite razbacane dijelove svijeta. 

Dok prvi dio knjige treba da pokaže to stalno širenje svijeta i jačanje 
veza među njegovim pojedinim dijelovima, u drugom se dijelu autor zadržava 
na industrijalizmu i imperijalizmu. Ulazeći u genezu industrijalizma prelazi na 
stvaranje engleske svjetske moći zasnovane na bogatim rezervama uglja kao 
pređuslovu industrijalizacije, na povlačenje Francuske ugljem siromašne i voj- 
nički oslabljene Napoleonovim ratovima i najzad na rađanje mladih industrij- 
skih država koje će postati središte novih imperija (Njemačke, Japana i Sje- 
dinjenih Američkih Država, koje su nastale otcjepljenjem od Engleske i koje 
su se naglo počele razvijati da bi ozbiljno zaprijetile svojoj bivšoj metropoli i 
ratom 1914—18 postale najsnažnija industrijska država na svijetu). 

U slijedećim poglavljima posebno su obrađeni ekonomsko-geografski pro- 
blemi pojedinih kontinenata. 

Svoj put kroz ekonomsku i političku historiju od feudalizma do imperija- 
lizma Horrabin završava naglašavanjem osnovne proturječnosti, koja postoji 
u današnjoj organizaciji svijeta: nauka i tehnika su na jednoj strani pružili 
mogućnosti jedinstvene ekonomske i političke organizacije svijeta, dok je na 
drugoj strani isti taj svijet zadržao gusti splet granica, koje ga dijele u bezbroj 
malih posebnih jedinica i koje su nasljeđene od Srednjega vijeka. 

U Engleskoj se poklanja osobita pažnja onome što se objavi pod imenom 
J. F. Horrabina. Svojom najnovijom knjigom Horrabin je samo dopunio niz 
svojih publikacija iz oblasti ekonomske i političke geografije. Četrde- 
setpet geografskih karata, crtanih ođ autora na poznati njgov način, upotpu- 
njuju ovo djelo. Kako u najkraćenr vremenu treba da bude objavljena knjiga 
Horrabina o Britanskom Imperiju, osvrnut ćemo se tom prilikom detaljnije 
na sva njegova dosad objavljena ekonomsko i političko-geografska djela. 

N. Mirković (Beograd) 


Vijesti 
NAGRADNI NATJEČAJ ZA RADNJE IZ ZADRUGARSTVA. 

Savez nabavljačkih zadruga državnih službenika u Beogradu raspisuje 
redovno već unazad par godina nagradni natječaj za najbolje radnje iz po- 
dručja zadrugarstva za slušače Ekonomsko-komercijalne visoke škole u Zagre- 
bu. Nagrade u ukupnom iznosu od Din 1.500.— imadu še podijeliti dne 27. 
januara (Sv. Sava) svake godine. 

Profesorski savjet E.K.V. 8. zaključio je, da se u svrhu što veće propa- 
gande zadrugarske ideje kao i što boljeg podizanja naučne i praktične vrijed- 
nosti podnesenih radnja proširi pravo podnašanja natječajnih radnja i na 
apsolvente u stadiju polaganja stručnih ispita, diplomirane ekonomiste i ko- 
mercijaliste (3 godine nakon postignute diplome) i kandidate doktorata ove 
visoke škole, koji su predali doktorsku disertaciju ili za koje se može ustano- 
viti, da je izrađuju. 

Tema natječajnih radnja za 1938 godinu jest: Kakvo značenje ima revi- 
zija zadruga za zadružno poslovanje i organizaciju. Radnje se imaju predati 
u 2 mašinom pisana primjerka najkasnije do incl. 11 decembra 1937 u sekre- 
tarijatu E.K.V. 8. u Zagrebu, Zvonimirova ul. 8. 

POZIV NA SURADNJU U ANKEETI REVUE ECONOMIQUE 
INTERNATIONALE 


Revue Economique Internationale upućuje ekonomistima poziv na su- 
radnju u anketi o razmjeni dobara između poljoprivrednih i industrijskih 
zemalja. U glavnom se u ovom pozivu kaže slijedeće: 

Problem međunarodne razmjene između inđustrijskih i poljoprivrednih 
zemalja treba smatrati kao pitanje od naročite važnosti i ođ velike aktuel- 
nosti. Ovaj problem stoji u središtu ne samo naučnih proučavanja prirode sa- 
vremene privrede nego je i od ogromnog praktičnog interesa. Poljoprivredne 
zemlje, koje su konstatirale, da je rentabilitet njihove proizvodnje uslijed pada 
cijena poljoprivrednih produkata postao toliko nizak, da više ne može da po- 
krije izdatke za nabavku industrijskih fabrikata pristupile su industrijalizaciji 
i autarkijskoj organizaciji svoje narodne privrede. Državnici i naučnici ovih 
poljoprivrednih zemalja, prenoseći ove autarkijske tendencije u teoriju nauke 
o narodnoj ekonomiji stvorili su doktrinu, da je razmjena dobra između po- 
ljoprivrednih i industrijskih zemalja štetna po interese poljoprivrednih zemalja, 
te da je s toga neophodno potrebno čak i pod cijenu jakog protekcionizma 
stvoriti vlastitu domaću industriju. 

Među pristalicama ove doktrine naročito mjesto zauzima Mih. Manoilesco, 
bukureški profesor, bivši rumunjski Ministar trgovine i industrije i guverner 
Narodne Banke, pisac veoma poznatog djela »Teorija protekcionizma i među- 
narodnog prometa«, koje je izašlo u francuskom, engleskom i talijanskom 
prijevodu. 

Uzimajući tvrđenja prof. Manoilesco za polaznu tačku naše ankete o tome 
problemu, koja će biti objavljena u posebnom svesku naše revije, preciziramo 
svoju tezu ovako: 

Da li je istinito mišljenja Smitha i Ricarda, da je razmena poljoprivređnih 
produkata za industrijske fabrikate korisna po obje strane ili je, kako tvrdi 
prof. Manoilesco, ova razmena korisna samo za industrijske zemlje, a štetna 
po interese poljoprivrednih. U vezi s ovom antitezom postavljaju se dva 
problema. 

1) Da Hi je s gledišta agrarnih zemalja uzajamna razmjena dobara između 
poljoprivrednih i industrijskih zemalja korisna za obje strane £ ne bi li indu- 
strijalizacija poljoprivrednih zemalja, pod režimom jakog protekcionizma, pre- 
tvorila u gubitak ili barem u rđavo iskorišćavanje zemaljskih privrednih snaga. 

2) Da se prouče s gledišta industrijskih zemalja privredne posljedice 
industrijalizacije poljoprivrede a tako isto i posljedice agrarizacije industrij- 
skih zemalja. 

Veoma je poželjno, da se proučavanje problema postavi na širu osnovu, 
nego što je studiranje s usko privrednog gledišta, već da se uzme u obzir so- 
cijalno djelovanje ovih pojava. Zatim kakve su na primjer nacionalne i među- 
narodne posljedice, koje izaziva bavljenje seljaka u gradovima i povratak rad- 
nika na selo i od kakvog je značaja geografska raspodjela industrije i trgovine 
po porodični život. Najzad, treba pri tome proučavanju pokloniti naročitu 
pažnju i tome pod kakvim se uslovima međunarodni promet razvija od indivi- 
dualnih poslova ka kolektivnoj razmjeni robe, da li nova uloga države u savre- 
menim oblicima međunarodne trgovine i prometa ima provizorni ili stalni ka- 
rakter i u vezi s time od kakve je važnosti stabilizacija političke situacije. 

Ako bi tka htio da sarađuje u toj anketi neka se obrati na uredništvo 
Revue Economique Internationale na adresu Palais d'Egmont Bruxelles. Odgo- 
vori na anketu, koji po svojim svojstvima i obujmu odgovaraju običnim član- 
cima spomenute revije bit će objavljeni u zasebnom svesku posvećenom rezul- 
tatima ankete. 

Radi potpunosti stavlja se na znanje, da je dopisnik, odnosno pretstavnik 
uredništva u Jugoslaviji Vladimir V. Rosenberg, 32 A. Drinčiševa, Beograd. 

Prof. E. Sladović (Zagreb): Die Steuervertretung als wichtige Funktion 
đer Wirtschaftsberater, In diesem Artikel wird in dokumentierter Weise die 
Notwendigkeit der Vertretung der Steuersubjekte durch Wirtschaftsberater 
auseinandergesetzt. Nach Ansicht des Autors genugt nicht allein die juriđische 
Ausbildung der Rechtsanwilte, in diesen Angelegenheiten missen die Vertreter 
auch kommerzie! unđ oekonomisch gut ausgebildet sein, was eigentlich nur 
Diplom-Volkswirte und Dipl. Kaufleute sind. Prof. Sladović begriindet das per 
analogiam mit der deutschen Praxis und bedient sich der reichlichen deutschen 
diesbezuglichen Literatur. 

L. Ecker-Racz (Washington): Die Arbeltslosenunterstiitzung in den 
Vereinigten Staaten. Der Autor schildert den Eingriff der Federalregierung in 
das Problem der Arbeitslosigkeit, welchem die finanziellen Mittel der lokalen 
administrativen Kčrper in der letzten Krise nicht mehr gewachsen waren. Er 
zeigt die verschiedenen Phasen dieser Aktion in Form von Geld- und Natural- 
unterstiitzungen bis zu den heutigen čffentlichen Arbeiten. Es wird die Tšttig- 
keit der Federal Emergency Administration, Civil Works Administration unđ 
Works Progress Administration dargestelit; auch ein summarischer Uberblick 
der finanziellen Auslagen flir diese Zwecke wird angegeben. 

N. Tinti6 (Beograd): Die wirtschaftliche, soziale und rechtliche Lage unse. 
rer landw. Arbeiter und Knechte. Dies ist eine besonders wichtige Frage fur die 
jugosl. Volkswirtschaft mit Bezug auf die landw. Arbeiter in der Vojvodina, 
wo der Grossgrundbesitz herrscht und fir andere Gebiete wo auf kleinen Be- 
sitzen Knechte als Arbeitskriifte dienen. Diese Erscheinung wird im Rahmen 
der kapitalistischen Entwicklung im Allgemeinen und insbesondere in Jugo- 
slavien geschildert. Es wird die Regelung der Verhšlitnisse in der jugosl. Ge- 
setzgebung, die bisher sehr mangelhaft war, bericksichtigt. (Fortsetzung folgt.) 

Vladislav Brajković (Zagreb): Richtžinien zum internat, Ausgleich des 
Seerechts. Der Autor beweist, dass der Seeverkehr schon seinem Sinn nach — 
der Regelung des internat. Seeverkehrs — einen mehr universalen Charakter 
als irgend eine andere Rechtssphire aufweist. Brajković zeigt uns in alten 
kroatischen Seegesetzen, Statuten und Reglements Elemente der modernen Ge- 
setzgebung, die jetzt erst in verschiedenen Staaten eingefiihrt werden. Dem 
Studium des Seerechts widmet sich in der letzten Zeit insbesonders die Wirt- 
schaftshochschule in Zagreb. 


RUNDSCHAU. 

Die Wertpapiere als Investitionen zur Deckung der mathematischen Re- 
serven bei Lebensversicherung. P. Hamel beschiftigt sich mit den rechtlichen 
Vorschriften der Bilanzierungen von Wertpapieren und schligt neue Methoden 
vor, deren Einfiihrung gerade in Deutschland und der Schweiz bevorsteht. — 
Uberblick der Statistik des jugosl. Arbeitsmarktes (1932—1936) (F. Krajčević) 
zeigt eine konstante Steigerung der Zahi der Beschiftigten mit starken Sai- 
sonschwankungen in den Wintermonaten. Die Nominaličhne fielen dauernd bis 
zum Februar 1936, ais sie unter dem Druck der organisierten Streiks erhčht 
wurden. — Die erste Sitzung des balkanischen Seefahrt-Ausschusses in Pireus 
(V. Brajković) hat eine Reihe Beschliisse zur Fčrderung der zwischenbalka- 
nischen Verhiltnisse gefasst. Es wird die Struktur dieses permanenten Komitets 
beschrieben. — Der Aussenhandel SSSR (M. S.) hat sich nach Angaben der 
offiziellen Ziffern seit 1932 verringert. Das wird auf die russischen Tendenz, 
sich vom Aussenhandel zu emanzipieren und alle nčtigen Produkte zu Hause 
mčglichst zu produzieren, zuriickgeflihrt. — Whipple's Vorselungen in Zagreb 
(M. Lamer). Am 21., 22. i. 23. Januar hielt der amerikanische Agronom Clayton 
Whipple, direktor der Near East Foundation in Sofia und Berater des bulg. 
Landw. Ministeriums, an der Zagreber Bauern-Universitit und an der Landw. 
Fakultit eine Reihe von Vortrigen iiber die soziale, čkonomische und kulturelle 
Hebung und Erziehung der bulgarischen Bauernschaft unter der Fihrung der 
erwihnten Institutionen. 


Odgovorni urednik: Dr. Mirko Lamer, Nova cesta 42, tel. 83-41. — Vlasnik: 
Konzorcij »Ekonomist«, pretstavnik Dr. Zlatan Ružić, Wilsonov trg 2, tel. 80-35. 
štamparija >»Gaj« (Lj. Filipančić), Martićeva ulica broj 2. 


Naši strani snradnici 


Prof. Dr. E. von Beckerath (Kšln), Dr. T. Berberov 
(Sofija), Dr. W. Chalmers (Genčve), Dr. K. Consa- 
rov (Sofija-Leipzig), Dr. L. Ecker-Racz (Washing- 
ton), Dr. F. Ermarth (Washington), Dr. M. Etem 
(Istanbul), Dr. H. Gross (Leizig), Dr. O. Lange 
(Krakow-London), Prof. Dr. W. Kalveram (Frank- 
furt), Dr. R. von Keller (Berlin), Prof. Dr. Miiller 
(KGln), Dr. K. Niebyl (Northfield), Dr. D. Prohaska 
(Praha), Dr. R. Rosendorff (Zirich), Dr. S. Sillen 
(New-York), Dr. I. Szladits (Budapest), Dr. P. Taft 
(Washington), Dr. N. Veverka (Bucuresti), Dr. J. 
Wellard (London-Chicago), Dr. C. Whipple (Sofija), 
Dr. X. Zolotas (Atena) i drugi. 


e DRŽAVNA HIPOTEKARNA BANKA 


KRALJEVINE JUGOSLAVIJE 


(PREĐE UPRAVA FONDOVA) 
OSNOVANA 1862 g | 


BANKOM UPRAVLJA NEZAVISAN ODBOR 


CENTRALA U BEOGRADU 


DRŽAVA 


Zagreb, Ljubljana, Split, Sarajevo, Cetinje, 
Novi Sad, Niš, Skoplje i Banja Luka 


AGENCIJE: 


Kragujevac, Valjevo, Čačak, Zemun 
Petrovgrad, Bitolji Prijepolje 


Rukuje svim državnim i javnim fondovima: pupil- 
nim, depozitnim i crkvenim kapitalima, manastir- 
skim, opštinskim i zadužbinskim novcem i t. d. Emi- 
tuje obveznice i založnice. Prima uloge na štednju. 
Odobrava zajmove na nepokretnosti, a opštinama i 
samoupravnim telima na prirez i prihod. Eskontuje 
menice novčanih zavoda. Lombarduje hartije od 
vrednosti, akcije Narodne banke i Privilegovane 
agrarne banke i blagajničke zapise Ministarstva fi- 
nansija. Eskontuje naredne kupone sa svojih založ- 
nica dolarske emisije (Seligman) koje su nostrifi- 
kovane u Kraljevini. ' 


ZA SVE BANČINE OBAVEZE JAMČI DRŽAVA 


Za sva obaveštenja obratite se na adresu: 


DRŽAVNA HIPOTEKARNA BANKA — BEOGRAD 


ili njenim filijalama: 


OZA SVE BANČINE OBAVEZE JAMI 


TAKSA PLAĆENA U GOTOVU 


MJESEČNIK IA SAVREMENA EKONOMSKA | SOCIJALNA PITANA 


ČLANCI 

RUDOLF BIĆANIĆ AGRARNA KRIZA OD 1873-1895 | NJEZIN UTJECAJ NA 
e EKONOMSKU | SOCIJALNU STRUKTURU HRVATSKE 

NIKOLA TINTIĆ EKONOMSKI, SOCIJALNI I PRAVNI POLOŽAJ NAŠIH PO- 
Zao: LJOPRIVREDNIH RADNIKA | SLUGU 


MIJO MIRKOVIĆ AGRARNI PROLETARIJAT U VOJVODINI 


,, ŽELIKO LEDERER = POLITIČKO-PRAVNI REŽIM PLOVIDBE SUEZOM | DARDA. 
nae NELIMA 


PREGLED 


Reguliranje minimalnih _nadnica (Dr. F. Krajčević) — Razvoj jugoslavenskog turizma 
u 1936 god. (Dr, T. Todorović) — Kreditno zaduženje privrede u Njemačkoj 
(l. Crnić) — Američki budžet za god. 1938 (M. Lamer) 


KNJIŽEVNI PRIKAZI 


Laloire Marcel: Le Corporatisme _(N. Tintić) — Vučković Mihailo: Evolucija 1 
kritika neutralnog zadrugarstva (Dr, B. Jordanović) — Zečević Sekula: Siromaštvo 
Jugoslavije (V. Pfeifer) — Đorđević Jovan: Savremena Francuska demokratija (N. 
Mirković) — Karović Pavle: Diplomacija (Dr. Z. R.) — Rajman Vjekoslav: Po- 
slovno zakonodavstvo i nauka o državi (Dr. S. Gaćeša) — Sič Franjo: Trgovsko 
knjigovodstvo (Dr. S. Gaćeša) 


VIJESTI 


ZAGREB »# MART 1937 » GODIŠTE II! = 


EKONOMIST 


MJESEČNIK ZA SAVREMENA EKONOMSKA I SOCIJALNA PITANJA 
Uredništvo i uprava: Zagreb, Račkoga ulica 1, telefon 
27-61. Cekovni račun kod Poštanske štedionice Broj 
39.420. Izlazi početkom svakog mjeseca. — Geđdišnja 
pretplata Din 100.—, za đake Din 75.—. Može se pla- 
titi i obročno. Pojedini broj stoji Din 10.— 


DR. IVO BELIN, IVO CRNIĆ, DR. DRAGUTIN 


Bedalcloni ; odbor CUTVARIĆ, DR. VLADIMIR KOŠAK, DR. FRANJO 


Redaktionsauschuss : 

Comit& de redaction : KRAJČEVIĆ, DR. MIRKO LAMER, DR. ZLATAN 
RUŽIĆ 

Urednik : 

Schriftleiter : DR. MIRKO LAMER 

Redacteur š 


EKONOMIST 


MONTHLY REVIEW FOR ECONOMIC AND SOCIAL QUESTIONS 
ZAGREB, RAČKOGA ULICA 1 
SUBSCRIPTION FOR THE FOREIGN COUNTRIES 


DIN 160.— 

SUMMARY: 

Rudolf Bićanić : The agricultural crisis 1873—1895 and its influence on 
the economic and social structure of Croatia 

Nikola Tintić : The economic, social and judicial situation of our agri- 
cultural workers and farmhands 

Mijo Mirković Agricultural proletariat in Vojvodina 


Željko Lederer Politico-juridicial system of navigation through Suez 
and Dardanelles 


NOTES 
BOOK REVIEWS 


COPYRIGHT BY »EKONOMIST« 


EKONOMIST 


MONATSCHRIFT FUR WIRTSCHAFTS- UND SOZIALFRAGEN 


ZAGREB, RAČKOGA ULICA 1 
BEZUGSPREIS FUR DAS AUSLAND JAHRLICH 


DIN 160.— 
INHALT: 
Rudolf Bićanić : Die Agrarkrise von 1873—1895 und ihr Einfluss an 
die wirtschaftliche und goziale Struktur Kroatiens 
Nikola Tintić # Die wirtschaftliche, so:iale und r>chtliche Lage unse- 


rer landw. Arbeiter und Knechte 
Das landwirtschaftliche Proletariat in Vojvodina 


Politisch-juridisches System der Schiffahrt durch Suez 
und die Dardanellen 


Mijo Mirković 
Željko Lederer 


RUNDSCHAU 

BIBLIOGRA PHIE 
o... i 
Le r€sumć francais, voir la page derničre. 

D'apres les voeux de nos amis ćtrangers, nous publions des r€sume€s en 
allemand, francais et anglais. 


EKONOMIST 


MJESEČNIK ZA SAVREMENA EKONOMSKA I SOCIJALNA PITANJA 
GOD. III ZAGREB, MART 1937 BROJ 3 


Rudolf Bićanić (Zagreb) 


Agraraa kriza od 1873-1895 
i njezin utjecaj na ekonomsku i socijalnu strukturu Hrvatske 


I. Duge agrarne depresije. 


Danas živimo pod udarom teške agrarne krize. Stoga će biti vrlo 
korisno, ako u proučavanju njezinih pojava i njezinih posljedica, po- 
segnemo za iskustvima prošlih poljoprivrednih kriza. Uspoređenja 
će nam omogućiti, da bolje razumijemo, što se dešava u našem raz- 
doblju i pred našim očima. Za našu zemlju to vrijedi u toliko više, 
što smo u fazi ekonomskog razvoja zaostali iza kapitalistički napred- 
nijih zemalja, pa možemo uspoređivati utjecaj ranijih kriza na nji- 
hovom području, s našim položajem. 

U stvari je Evropa preživjela u posljednjih sto i pedeset go- 
dina tri velike zm krize, koje su se ponavljale u gotovo pravil- 
nim razmacima od pedesetak godina.!) 


1) Pravilno ponavljanje velikih kriza dovelo je ekonomiste do teorije o 
dugim valovima ekonomskih konjunktura. što dublje ulazi nauka u ekonomsko 
zbivanje, to veću pravilnost i zakonitost nalazi u zamršenom sklopu mođerne 
ekonomije. Poznavanje činjenica i njihova analiza otkriva nam pravilnost i 
ondje, gdje na prvi pogled izgleda da vlada samo kaos. Poznavanju toka ekono- 
mije doprinijela je osobito moderna nauka o konjunkturama. Ona danas 
poznaje pored kratkih konjunkturnih valova od 8 i pol godine, srednjih valova 
od 6 do 11 godina, te sekularnih smjerova razvoja, također i duge valove. 
Dugi valovi traju 50 do 60 godina, a ponovili su se, koliko je poznato, tri puta, 
od konca 18. stoljeća do danas. 

Teoriju đugih valova iznio je prvi van Gelđeren (1913), a sistematski ju 
je proučio poznati ruski ekonomist Kondratijev, direktor moskovskog konjunk- 
turnog instituta. (Vidi N. D. Kondratieff: Die langen Wellen der Konjunktur u 
Archiv fir Sozialwissenschaft u. Sozialpolitik, 1926. str. 573—609.) Kondra- 
tijev smatra uzrocima dugih valova tehničke izume, odnosno zapravo njihovo 
ekonomsko iskorišćavanje, zatim ratove i revolucije, uključenje novih zemalja 
u svjetsku trgovinu, i povećanje proizvodnje zlata. No svi su ti uzroci dugih 
valova spojeni u sistemu kapitalističke ekonomije, a periodičnost dugih valova 
leži u samoj biti te kapitalističke ekonomije. Njemački autoritet na području 
konjunkturne nauke, Wagemann, šef Instituta za konjunkturna ispitivanja u 
Berlinu, prihvaća teoriju Kondratijeva ali u smislu svoje organsko-biološke 
teorije o funkcionoj međuzavisnosti cjeline ekonomskih pojava. (Wagemann: 
Struktur und Rhythmus đer Weltwirtschaft, Berlin 1931, str. 65 i 8l.). Ame- 

Prva je agrarna kapitalistička kriza trajala od godine 1813., pa 
do 1850. Ta je kriza nastala poslije napoleonskih ratova i kontinen- 
talnog zatvora, a nakon periode prosperiteta, koja je započela 1790. 
godine. Od 1813. do 1823. traje razdoblje naglog pada cijena agrar- 
nih proizvoda i sirovina, a kasnije, do pedesetih godina prošlog sto- 
ljeća opadanje je sporije. 

Od pedesetih godina 19. stoljeća do početka osmog decenija 
traje razdoblje ekonomskog poleta. 

Druga je agrarna kriza započela godine 1873., a produžila se do 
1895., kada je dosegla najniži stepen. Značaj je toj krizi davalo ši- 
renje saobraćajnih sredstava i priključak novih teritorija kapitali- 
stičkom tržištu, što je izazvalo velike promjene u strukturi evropske 
ekonomije. 


Doba povoljne ekonomske situacije trajalo je od godine 1895. pa 
do treće krize. 

Treća velika, svjetska, agrarna kriza započela je godine 1920., 
s osobito jakim potresima godina 1929.—1932., i traje još danas, a 
trajat će po svoj prilici također niz godina. 

Utjecaj je tih agrarnih kriza bez sumnje vrlo velik. One su 
imale ne samo konjunkturan značaj, nego su izmijenile samu struk- 
turu evropskog poljodjelstva. To su strukturne krize. Naročito su 
jako utjecale ne samo na gospodarski život, nego uopće na socijalnu 

strukturu sela. Ukinuće kmetstva, propadanje veleposjeda, pauperi- 
zacija sela i t. d., sve su to procesi, koji u vrijeme kriza poprimaju 
naročito brz tok. 

U okviru ovog članka interesira nas naročito druga agrarna 
kriza, koja je započela godine 1873. s glasovitim »bečkim slomom«. 
Mjeseca svibnja te godine nastali su u Beču na burzi veliki financij- 
ski slomovi, koji su potresli čitavom evropskom ekonomijom, a pro- 
širili se po ostalome svijetu. Oni su značili konac periode ekonom- 
skog poleta, kojeg je u srednjoj Evropi osobito potakla francuska 
ratna odšteta od 5 milijardi zlatnih franaka. Kriza je najviše pogo- 
dila Njemačku, Austriju, Englesku, Belgiju, Holandiju i skandinav- 


rički ekonomist Mitchel, direktor Nacionalnog ureda za ekonomska proučava- 
nja u New Yorku, priznaje faktično postojanje perioda dugih valova, ali ih ne 
smatra nikakvom zakonitošću ekonomije, nego ih pripisuje slučajnim fakto- 
rima: otkriću zlatnih nalazišta i tehničkim izumima. (Usporedi W. C. Mitchel: 
Business cycles. New York 1927., str. 227 i al.) 


U pogleđu agrarnih kriza napose, vrlo je zanimljivo mišljenje iznio u 
najnovije vrijeme njemački ekonomist S. von Ciriacy-Wantrup. (Cf: S. von 
Ciriacy-Wantrup: Agrarkrisen und Stockungepannen, Berlin 1936.) Ciriacy 
analizira vrlo detaljno agrarne krize modernog doba, koje se po njemu očituju 
u razlici između variabilnih cijena agrarnih proizvoda kod prodaje i nevaria- 
bilnih cijena proizvoda, koje poljodjelci kupuju. U indirektnoj polemici s Kon- 
dratijevom Cirlacy ne smatra kao glavni uzrok kriza periodicitet inherentan 
kapitalizmu, nego periodicitet ratova, a na krize gleda kao na mobilizacione i 
demobilizacione učinke ratova. U pogledu Ciriacy-eve teorije utjecaja cijena 
složio bi se 8 njime, ali u pogledu seljačkih i mladokapitalističkih zemalja 
Ciriacy zanemaruje pojave presije (osobito putem države) i indirektnu eksploa- 
taciju seljaka u prvoj fazi kapitalizma, koja je značajna za krize. Ratnu teo- 
riju Ciriacy-a ne mogu prihvatiti, jer ne objašnjuje same uzroke ratova. 


98 


ske zemlje. Francuska je od nje manje stradala. Kriza je pogodila 
također snažno i Sjedinjene države Amerike. 

Međutim, udarac, izazvan slomom konjunkture nije prouzrokovao 
tu krizu. Teren je za strukturnu agrarnu krizu već odavna bio pri- 
pravljan. Ona je kod sloma konjunkture samo došla do izražaja. 

Šezdesetih je godina prošloga stoljeća bila osnovna željeznička 
mreža glavnih evropskih zemalja već izgrađena. Povoljna iskustva 
s utjecajem željeznica na gospodarstvo i mogućnosti eksploatacije 
počela su se primjenjivati i na izvanevropske zemlje. Svjetska je že- 
ljeznička mreža naglo rasla. Od 1810 dalje grade se ubrzano že- 
ljeznice u Sjevernoj Americi, od 1870. u Ruslji i Južnoj Americi, itd. 
Sam tok gradnje željeznica ilustrira najbolje ova tabela:2) 


Prosječno je godišnje izgrađeno željeznica u kilometrima: 


Gođina U Evropi Izvan Evrope Svega 
1831.—1840 300 450 750 
1861.—18T70 5.300 4.700 10.000 
1871.—1880 6.400 9.600 16.000 
1881.—1890. 5.500 19.500 24.000 
1891.—1900. 6.000 11.000 17.000 
1901.—19138. 5.000 19.000 24.000 


Usporedo s građenjem željeznica ide i razvoj parobrođarstva. 
Prosječno se godišnje gradilo parobroda, u hiljadama tona: 


Godina Engleska Sjedinjene Države Francuska 
1866.—T70. 132 — — 
1870.—75 325 314 41 
1891.—95 513 205 22 
1900.—05 713 399 88 


No nije se samo razvila u tako velikim razmjerima mogućnost 
prevoza robe. U isto su razdoblje pale u velikom razmjeru također i 
vozarinske tarife. Kao primjer navodimo vozarinske troškove za 
žito iz Amerike u Evropu. Prosječno je stajao prevoz jednog bushela 


pšenice:3) 
Godina cents pence Chicago- 
Chicago—New-York — New-York—Liverpool Liverpoot 
Zeljeznica Parobrod franc. 
1866.—T0. 23,40 5,92 6,69 
1891.—95. 5,29 2,53 1,97 
1901.—05. 5,21 1,38 1,51 


Kraj takovog pojeftinjenja prevoznih sredstava s jedne strane, 
a kod priključenja stotina hiljada četvornih kilometara površine na 
nove željezničke i parobrodarske veze, jasno je da se je obrađena 
površina zemlje mogla proširiti. U tom je pogledu klasičan primjer 
Sjedinjenih Država Amerike. Njihova je površina pod pšenicom izno- 
sila godine 1866. svega 15,4 milijuna akra, 


>» 1873. » 249 » » 
>» 1895. » 39,0 » » 
>» 1913. » 52,0 » » 


2) Sombart: Der moderne Kapitalismus, III. 1. Hbđ. str. 287—T. . 
3) Sombart op. cit. III. 1. str. 280. 

Usprkos toga, što je u tome razdoblju porastao broj stanovni- 
štva USA od 40,6 milijuna stanovnika u g. 1870/74 na 72,3 milijuna 
u g. 1890/94., skočio je izvoz pšenice iz Sjedinjenih Država sa 1,546 
hiljada tona na 4,330 hiljada tona u istom vremenskom razmaku od 
dvadeset godina. Širenju obrađene površine pomogao je mnogo ame- 
rički Homestead zakon, koji je odobravao svakome punoljetnom gra- 
đdaninu pravo na besplatnu zemlju.4) 

Tako je u razdoblju gradnje željeznica počelo u Evropu dolaziti 
jeftino žito iz Sjeverne Amerike, balkanskih država i Podunavlja, 
Indije, Rusije i Argentine. Pojava tih žita na evropskim tržištima 
izazvala je pravu revoluciju cijena. Najprije se to očitovalo na cije- 
nama žita, osobito pšenice, a zatim se prenijelo na cijelu agrarnu 
proizvodnju. 

Cijene su agrarnih biljnih proizvoda rasle od polovine pedesetih 
godina do polovine 70-tih godina. Odonda su padale sve do polovine 
90-tih godina prošloga stoljeća. Visinu cijena od 1870. godine ne će 
doseći biljni proizvodi sve do svjetskoga rata. Cijene stočarskih 
proizvoda držale su se neko vrijeme. Od početka 80-tih godina poči- 
nju i one da padaju. Slična se pojava zapazila i kod nas, za vrijeme 
sadašnje krize. Godine 1931. kada još nije došlo do pada cijena sto- 
čarskih proizvoda u tolikoj mjeri kao biljnih, mislili su mnogi, da 
cijene stočarskih proizvoda ne će uopće pasti, pa su preporučivali 
prelaz na stočarstvo kao izlaz iz krize. Međutim, već godina 1932. ih 
je demantirala. Cijene stočarskih proizvoda rastu nakon polovice 
90-tih godina brže od cijena biljnih produkata, i postizavaju nepo- 
sredno pred rat razinu cijena od 1870. godine. U tome razmaku od 
dvadeset godina iznosio je pad cijena u pojedinim zemljama: 

Engleska Francuska Njemačka Sjedinjene države 


poljodjelski proizvodi 44% 36% 21% 32% 
stočarski proizvodi 23% 23% 13% = 
industrijsko bilje 43% 42% 379%. 44% 


U ovoj su statistici5) izraženi samo padovi cijena u uvoznim 
zemljama, i na svjetskom tržištu. Šteta je, što nema sakupljenih po- 
dataka za usporedbe sa cijenama u izvozničkim zemljama, koje je 
dobivao producent. Onda bi se tek vidio katastrofalan značaj pada 
cijena na ekonomiju tih zemalja. Već u gornjoj se tabeli vidi da je 
pad cijena, pa makar burzovnih, najjači u zemlji izvoza, u USA. 

Priključak novih zemalja omogućio je veliku konkurenciju pro- 
tiv starih evropskih zemalja. Nove, neiscrpljene, svježe površine da- 
vale su obilan prirod. S druge strane, nije izvanevropska agrarna 
proizvodnja bila opterećena dugovima i raznim drugim teretima, 
kako je to bio slučaj u Evropi. 

Jeftino žito imalo je za Evropu golemih posljedica. Ponajprije 
je pojeftinjenje živežnih namirnica povećalo standard života i veću 
potrošnu moć gradskog stanovništva. To je opet izazvalo nagliji raz- 
voj industrije u zapadnoj Evropi. Zatim je kupovanje žita stvorilo 
od prodavača žita nove kupce za proizvode evropske industrije. Oba 


4) Wagemann op. cit. str. 229. 
5) Ciriacy: op. cit. str. 104 i sl. 

su ova faktora djelovala, da je svjetska trgovina naglo porasla. S 
jedne strane veća potrošna moć Zapadne Evrope, s druge strane po- 
treba za sirovinama, koje će se preraditi i prodati novim potrošači- 
ma evropske industrijske robe, a s treće strane bogaćenje evropske 
kapitalističke klase koja postaje veliki potrošač, omogućuje taj raz- 
voj trgovine. Ona se razvija naglo u historijski neviđenim razmje- 
rima. Vrijednost svjetske trgovine prema Wagemannu:$) 
1850. 12,1 milijardi maraka 


1870. 37,2 » » 
1895. 60 » » 
1913. 160 » » 


Manje je povoljno djelovanje agrarne krize bilo na evropsko 
poljodjelstvo. Milijuni su se seljaka proletarizirali ili se čak iselili u 
prekomorske zemlje. Dok je iseljavanje iz Evrope iznosilo u doba 
prije agrarne krize prosječno po 3 i po milijuna duša na godinu, 
ono je u drugome razdoblju krize doseglo godišnju visinu od 6 do 7 
milijuna ljudi.7) 

Ostali dio zapadnoevropskog poljodjelskog stanovništva mogao 
se je spasiti samo tako, da je prešao sa žitarske proizvodnje na inten- 
zivno stočarstvo i na specijalne kulture. Zatim je racionalizacijom 
uspjelo sniziti proizvodne troškove. Uveden je bolji plodored, dublje 
se ore (željezni plug), bolji su gospodarski strojevi, upotrebljuje se 
umjetno gnojivo, itd. K tome proizvodni troškovi pojeftinjuju uslijed 
razvoja industrije. Poljodjelstvo je došlo lako do jeftinih kapitala 
akumuliranih iz cijeloga svijeta u Zapadnoj Evropi, pa je moglo da 
se intenzificira. Države, sa svoje strane, uvode zaštitne agrarne 
carine, koje »umjetno« povisuju cijene domaćeg žita. Zapadna i 
srednje-evropska poljodjelska proizvodnja postala je privilegirana, 
jer je uživala trostruku zaštitu: blizinu tržišta svojih proizvoda, 
jeftin kapital i obilna prođukciona sredstva, i zaštitu države. 

Na koncu se je evropsko poljodjelstvo stabiliziralo na novoj ra- 
zini cijena u dugom vremenskom razmaku od dvadeset i dvije go- 
dine trajanja krize,5) pa je u razdoblju neposredno prije rata, a oso- 
bito za vrijeme svjetskog rata i koju godinu poslije njega, evropska 
poljodjelska ekonomija stajala u znaku poleta. 


Ni. Uzroci strukturne krize kod nas. 


Čitav temeljni smjer (sekularni trend) našega ekonomskog raz- 
voja u 19. stoljeću ide u pravcu likvidacije feudalnih ostataka s je- 
dne strane, a izgradnje i učvršćenja novog, građansko-kapitalisti- 
čkog poretka s druge strane. Drugim, uobičajenijim riječima se to 
naziva: podizanje trgovine i industrije, i gospodarski »napredak«. 
Međutim, ta glavna linija razvoja ne ide uvijek u pravcu, već se i 
kod nas ona razvija ciklički, kao i u ostalim zemljama, te se periode 
poleta i ubrzanog napretka kapitalizma izmijenjuju s razdobljima 


6) Wagemann op. cit. str. 237, str. 388. 

T) Sombart op. cit. III. 1. str. 385. 

8) O posljedicama agrarne krize vidi Varga: Die grosse Krise und ihre 
politischen Folgen, str. 64—69. 

zastoja i kriza. Krize su ubrzale sve sekularne procese, koji su bili 
u toku, te su upravo revolucionarno djelovale na naš razvoj po svo- 
joj raznovrsnoj snazi. Prva kriza, iza napolenskih ratova, izvršila 
je svoj učinak.?) Druga je djelovala još jače. 


Kapitalistička agrarna kriza u zemlji, u kojoj su slabo razvijeni 
kapitalistički odnosi, kako je to bilo u Hrvatskoj koncem 19. vijeka, 
imala je naročit značaj. Kapitalistička agrarna kriza je u prvome 
redu kriza tržišta, te se očituje najprije u padu cijena agrarnih pro- 
izvoda. Pad cijena prenosi se dalje na oskudicu u novcu, na opadanje 
zemljišne rente, na zaduženje, a s ovoga se prelazi na veće, struk- 
turne promjene u posjedovnim i produkcionim odnosima. Idući tom 
linijom možemo pratiti sve pojave krize i njezin utjecaj na struk- 
turne promjene. 


1. Pad cijena agrarnih proizvoda i utjecaj svjetskog tržišta. 
Čvor ekonomskog položaja nalazi se u tržištu. Tržište opskrbljuje 
ekonomiju novcem. Preko tržišta su pojedine ekonomije u vezi iz- 
među sebe i sa svjetskim kapitalističkim sistemom. Tako je i naša 
hrvatska ekonomija u vezi preko tržišta s ostalim ekonomijama na- 
rodnim, pa i sa svjetskim tržištem i s njegovim krizama. Da je do- 
ista tako, pokazuje slijedeći diagram: 


g št odd 


9) Vrlo je lijepo opisao pojave te krize karlovčanin Imbro Tkalec u svo- 
jim memoarima. Vidi: »Memoari Imbre Tkalca«. I. knjiga. (Srp. knjiž. zadruga.) 


£9% 
£99% 
04% 
£49' 
SL 
099 

Na njemu se vidi kretanje cijena pšenice na londonskom tržištu i 
u Hrvatskoj. Upravo je začudno kako cijene na našem, nerazvije- 
nom, domaćem tržištu pravilno reagiraju na promjene cijena na 
svjetskom tržištu, kao što nam to ilustrira slijedeća tabela: 


Kretanje prosječnih godišnjih cijena žitarica na svjetskom tržištu i u 
Hrvatakoj*) 


Pšenica Raž Kukuruz Pšenica Raž Kakuruz 
Lond. Hrv. H Hrv. Lond. Hrv. Hamb. Hrv. Lond. Hrv. 


Lond. 
Cii|ien e In de k s i (1913-100) 
RM Por. RM For. sh For. 
1883. 210. 104. 14,8 11 — — 1 95 86 83 - — 
1872. - 26,7. 141 17,5 10,8 29) TT 180 128 102 120 127 89 
1873. 275. 158 198 129 28/ 7,6. 185 149 115. 1438 _ 126. 88 
1814. 281 122. 20,1 9,0 3T) 6,6 169 111 117 100 151 76 
1883. 18,6 85 155 6,3 2T9 59 125 TT T0147._ 68 


1884. 162. 81. 156. 64 _ 25/8 59 109. T4_ 91 TI 106 _ 69 
1885. 16,1. 79 15358. 68 28/58 108 T2 89 TO 97 6T 


1893. 15,2. 65 141. 54. 20) 44 _ 102. 59. 82... 60... 85_ 51 
1894. 15,6... 5,6. 127.44. 20/54. 91. 51 TA 49. 85_ 62 
1896. 1483. 5,7 134. 50 19/6. 43. 96. 52. T8 55. 83_ 50 
1906. 133. 68 166... 62. 22) 54. 89 62. 97. 69. 94. 62 
1907. 144. 9,7 195  T9 24/68. 65... 97 88 114... 87 104 _T6 
1908. 150. 99 182 83 26/9 6,T 101. 90 1068. 92 114 _T8 


Cijene pšenice u Hrvatskoj slijede tok svjetskih cijena pšenice 
u Londonu tokom cijelog razdoblja krize. Cijene kukuruza i raži ne 
slijede tako paralelno liniju svjetskih cijena, nego reagiraju jače. 
To je razumljivo obzirom na činjenicu, da je najbolje organizirano 


*) Cijene pšenice u Lonđonu uzete su u zlatnim markama za 100 kg pre- 
ma Wagemannu. (Struktur u. Rhythmus der Weltwirtschaft, str. 396.) 

Cijene raži uzeo sam, prema Hamburškoj burzi, iz izvještaja Instituta za 
proučavanje konjunktura u Berlinu (Die Grosshandelspreise in Deutschlanđ von 
1792. bis 1984., str. 53. £ 54.) I one su izražene u zlatnim markama za 100 kg. 

Za kukuruz sam uzeo cijene prema Seringu. (International price move- 
ments and the condition of agricuiture in non-tropical countries, str. 81.) To 
je cijena američkom kukuruzu na londonskoj burzi, izražena u šilinzima za 
480 ibs. 

Inđekse sam preračunao na bazu 1913 —100. 

Za ustanovljenje đomaćih cijena žitarica morao sam kombinirati više stati- 
stičkih izvora. Cijene za 1863. sam uzeo iz programa »Prve izložbe dalm. hrv. 
slav. 1864.<, str. 30. — Za godine 1872.—T74. posluižo sam se sa »Statističkim ljeto- 
Pisom za god. 1874.«. — Cijene za 1881.—90. našao sam u izvještajima trg. 
obrt. komore u Zagrebu za god. 1881.—85. odnosno za god. 1886.—90. Za raz- 
dobije 1893.—95. služila mi je »Statistika ratarske produkcije u Kr. Hrv. i 
Slav. godina 1893.—95.«, a za kasnije vrijeme nalaze se aređene cijene u oba 
velika »Statistička godišnjaka Kralj. Hrv. i Slav.« za 1905. odnosno za 1906.—10. 
Naše cijene su prosječne cijene za Hrv. i Slav., u forintima za 100 kg. Ma da 
su podaci uzimani iz raznih izvora, ipak se možemo njima poslužiti kođ uspo- 
ređivanja, jer su svi izrađivani po jednoj metodi izvrsnog statističkog ureda 
Zem. vlade u Zagrebu. 

Radeći s tim podacima, čovjek mora istaći, na kako je velikoj visini bila 
nekada oficijelna statistika kod nas, u usporedbi s današnjim njezinim bijednim 
stanjem. i Gi ii : Das Mika 

bilo svjetsko tržište pšenice. Na raž i kukuruz imalo je veći utjecaj 
domaće tržište. Iz tabele cijena se vidi, da su očito pod utjecajem 
svjetskih tržišnih prilika pale cijene domaćoj pšenici od 15,80 forinti 
po metr. centu u godini 1873., na 5,60 forinti godine 1894. Pad cijena 
kroz 22 godine krize iznosio je skoro dvije trećine od cijena prije 
krize. Kod raži, koja je bila druga glavna žitarica, iznosio je pad 
od 12,90 forinti u g. 1873., na ciglih 4,40 forinti godine 1894. I ta je 
cijena samo jedna trećina cijene od prije krize. Kukuruz je od 7,70 
forinti u godini 1872. pao na 4,30 forinti u najnižoj godini krize 
(1895.). Njegov pad cijene nije tako osjetljiv kao kod prvih dviju 
žitarica niti na svjetskom tržištu, kao što nije niti kod nas. 

Zanimljivo je i za agrarnu zemlju karakteristično, da je cijena 
na svjetskom tržištu, u zemlji uvoza, pala samo na polovinu od pri- 
jašnje cijene, a da je u izvoznoj zemlji pad iznio čitave dvije trećine. 
Ta se ista pojava vidi i kod nas, u usporedbi cijena u Osijeku i u 
Karlovcu. Osijek kao izvozno mjesto pokazuje uvijek daleko veći 
pad cijena i brže reagiranje na svjetsku krizu, nego li cijene u Kar- 
lovcu, glavnom tržištu za opskrbu pasivnih krajeva Hrvatske: Liku, 
Gorski Kotar i Hrvatsko Primorje. 

Cijene stoke ne pokazuju toliko osjetljive padove, i ako se pad 
cijena za vrijeme krize očituje ovdje kao i kod žitarica. Ta je pojava 
zapažena i na svjetskom tržištu. Cijene stoke na najvažnijem trži- 
štu stoke u to vrijeme, u Bjelovaru, pokazuje slijedeće kretanje:19) 

Cijene stoke u Bjelovaru (forinti po komadu) 


konji volovi krave svinje 
1881. 79 103 49 13 
1883. 85 118 50 14 
1886. 50 75 35 12 
1890. 70 90 55 15 
1895. — 131 89 — 


Vidimo, da su cijene stoke reagirale kasnije na krizu. Naprotiv 
porast je uslijedio ranije, nego li kod žitarica. I ta pojava kod nas 
odgovara razvoju prilika, koje je diktirala svjetska agrarna kriza. 

Zanimljivo je istaći, da je pad cijena agrarnih proizvoda tako 
prevladao agrarnom proizvodnjom za doba krize, da se je to osjetilo 
i na onim agrarnim proizvodima, koji nisu predmet svjetske trgo- 
vine, nego se isključivo trže na domaćem tržištu. Uzmimo kao tipi- 
čan primjer sijeno. Cijena je sijenu iznosila po 100 kg u forintima: 


Godine Osijek Karlovac 
1872. 3,30 3,24 
1873. 3,05 2,96 
1874. 3,54 2,14 
1893. 2,00 2,50 
1894. 1,20 1,80 
1895. 1,80 2,00 


Čak i takav agrarni proizvod kao što je sijeno, kojemu su na oko 
cijene ovisne o prirodnim uvjetima proizvodnje, nego li o kapitali- 
stičkim zakonima konjunkture, slijedio je opći pad cijena. > 


10) Vidi: Izvješće trgovačko obrtničke komore u Zagrebu, 1881.—85. u 
1886.—90., te Stat. Godišnjak I. (za 1895.) 

Od godine 1873., pa do godine 1895., su cijene, uz neznatna 
povremena poboljšanja, neprestano padale. Od toga se vremena, pa 
sve do pred rat osjeća vidljivo poboljšanje. Rat donosi sa sobom ve- 
like poremećaje cijena, a iza kratke poslijeratne konjunkture na- 
stupa godine 1925. kod nas treća agrarna kriza. 

Kretanje cijena nam pokazuje, da su agrarne cijene u Hrvat- 
skoj slijedile cijene na svjetskom tržištu. Iz toga se jasno vidi, da 
je evropska agrarna kriza zahvatila i naše krajeve i da mi nismo 
mogli da se otmemo njezinom utjecaju, usprkos toga, što je naša 
veza sa svjetskim tržištem bila razmjerno vrlo malena. 

Pitanje se postavlja, da li je to svjetsko tržište, obzirom na ne- 
razvijenost naše trgovine i novčane ekonomije uopće u to vrijeme 
moglo imati kakav veći značaj? I danas se za Hrvatsku i Slavo- 
niju može uzeti, da prosječno seljačko gospodarstvo nije otvo- 
reno novčanom tržištu nego samo za polovinu vrijednosti svoje pro- 
izvodnje. A u doba nerazvijene novčane ekonomije pred šezdesetak 
godina, tržni (robni) dio seljačkog gospodarstva bio je veoma malen. 
Ipak je utjecaj tržišta bio velik. S jedne strane bilo je mnogo vele- 
posjeda, koji su prodavali razmjerno daleko veći dio svoje proiz- 
vodnje, nego li danas seljaci. S druge strane, upravo zato, što su bili 
nerazvijeni novčani odnosi, bila je granična vrijednost novca mnogo 
veća. Ljudi su do njega teže dolazili i s više žrtava. Zbog toga su 
promjene i u relativno malom dijelu nerazvijene novčane ekonomije 
imale velik utjecaj na strukturu čitave narodne ekonomije, ma da je 
ona bila pretežno nekapitalistička. 

Međutim, krivo bi bilo, kada bi se utjecaj krize i pada cijena 
prosuđivao isključivo kao pojava tržišta. Da je stvar samo u tome, 
što su cijene agrarnih proizvoda pale, seljaci bi jednostavno prestali 
prodavati, kada im se to više ne isplati. Svoje su potrebe i onako 
u maloj mjeri podmirivali na tržištu, pa bi i bez toga nekako pro- 
živjeli. Stisnuli bi se iza autarkičnog zida svoje kućne zadruge, i 
katastrofalni pad cijena agrarnih proizvoda ne bi imao za njih tako 
razornih posljedica. Tako si zamišljaju stvar oni, koji vjeruju, da je 
građanski liberalizam donio seljačkim zemljama slobodu trgovine 
i za seljake. Istina je upravo protivna tome. Čitav je ekonomski apa- 
rat toga vreinena udešen na to, da seljaka prisili, da prodaje svoje 
proizvode. Seljak nije u to prvo vrijeme dolazio na tržište toliko zbog 
toga, što je imao potrebu da kupi stvari potrebne za svoj život, nego 
da se snabdije gotovim novcem. Sile, koje su ga uvlačile u promet, 
pa da po tome uđe i u sklop kapitalističke ekonomije i u ovisnost 
od svjetskog tržišta i njegovih cijena, bile su izvan njegovog go- 
spodarstva. Prodor novčanog gospodarstva nije se temeljio na želji 
seljaka, da svoje ekonomske potrebe podmire na tržištu. On je svoje 
redovite potrebe mogao da podmiruje na običajem utvrđen način, u 
svojoj kućnoj zadruzi. Na prodavanje proizvoda, a kasnije i na ku- 
povanje tvorničke robe kad je razorena zadruga, prisilile su seljaka 
one sile, koje su prodirale izvana u krug njegove ekonomije. Te 
glavne vanjske sile, koje su izvršile prodor kapitalizma u Hrvatsku, 
bile su: birokratsko-kapitalistička država, zatim željeznice i stranci 
(csobito strani kapital). Stvaranje kapitalističke klase kod nas raz- 

vijalo se veoma polako, kao što je to uvijek u siromašnoj i seljačkoj 
zemlji. Naglu promjenu socijalne i ekonomske strukture Hrvatske, 
izazvale su vanjske sile, a ne domaća akumulacija kapitala, koju su 
istom te sile ubrzale. Utjecaj vanjskih sila je bio najočigledniji upra- 
vo tokom velike agrarne krize. Započelo se je najprije s porezom, a 
zatim se pošlo dalje. 

2. Utjecaj države. Država, državna vlast ili vladajući sloj u dr- 
žavi imao je kao glavni svoj cilj ekonomske politike: urediti zemlju 
»po uzoru Evrope«. Dostići Evropu, iza koje smo zaostali, to je bio 
ideal. A najviše smo zaostali za uzorkom kapitalističke Evrope u 
trgovini i industriji, za koje se onda vjerovalo, da same po sebi znača 
bogatstvo za zemlju koja ih razvije. Zato je trebalo unapređivati 
trgovinu i industriju. A prije svega trebalo je zemlji dati modernu 
administraciju (t. j. građansku hrvatsku upravu), po evropskom 
uzoru. Zbog toga su uvećavani porezi ubrzanim tempom. 

Porast prihoda ubranih od stanovništva Hrvatske i Slavonije 
kretao se je ovako:11) 


1872.—T4. prosječno godišnje 10,131.000 forinti 


1883.—85. » » 20,514.000 » 
1893.—95. » » 22,901.000 » 
1906.—08. » » 32,088.000 » 


Značajno je, da je prihod uvećan najviše, za čitavih 100% u 
prvo doba krize, kada su udarci bili najjači. To se doba poklapa 
s Mažuranićevom erom, kada je najviše učinjeno za uređenje zemlje 
po zapadnom uzoru bez obzira na to, što siromašan narod ne bi smio 
da se povodi za bogatima, jer ne može izdržati troškove. Činjeno je 
to u nevrijeme, to jest u doba najžešće krize. Od naroda je tražen 
sve veći porez. U drugome deceniju krize, za Khuenove ere, porezi 
doduše nisu znatno uvećani, ali je narod već bio iscrpljen od dugo« 
godišnje krize, i osjećao je te poreze kao težak teret. Narodni je 
novčani dohodak naglo padao, a porezi su ipak rasli. Tako su zahva- 
ćali procentualno sve veći dio narodnog dohotka. Kako je prihod 
u novcu padao razmjerno još više, to je porez apsorbirao kod seljaka 
sve veći dio njegovih prihoda u novcu. To znači, da je narod morao 
pribavljati sve više gotovih novaca, da porez plati, a porez se je 
morao plaćati, jer iza poreznika stoji pritisak državne sile. Tako je 
seljak, da dođe do novca za porez, morao prodavati sve više svojih 
proizvoda. Uslijed toga je sve više ulazio u novčani promet, sa svim 
posljedicama. Zbog toga i tolike tužbe na velike poreze iz toga 
vremena. 


3. Moderna saobraćajna sredstva i promet dobara. Prometna 
sredstva, željeznice, ceste i parobrodi grade se kod nas baš najviše 
u vrijeme u koje pada agrarna kriza. Ona su omogućila sve veći 
promet dobara i zahvat trgovine u područja, do kojih prije nije mo- 


11) Vidi: Kraljevina Hrvatska i Slavonija na tisućgodišnjoj zem. izložbi 
1896. — M. Zoričić: Hrvatske crtice o Kraljevinah Hrv. i Slav. 1885. — Stat. 
god. II. 

gla doseći ruka kapitala. Osobito su revolucionarno značenje u tome 
pogledu imale željeznice. Njihovo je građenje išlo ovim tempom:12) ' 


Godina Izgrađeno novo Svega 
do 1863. TT km TT km 
1864.—1813. 363 >» 440 _ >» 
1874.—1883. 217 >» Tlo» 
1884.—1896. 818 >» 1585 >» 
1897.—1905. 490 >» 1.925 >» 


Cestovnoj je mreži također posvećivana pažnja. 
Od godine 1874-82. sagrađeno je 3310 km cesta. Od toga je vre- 
mena bilo stanje cestovne mreže ovakovo: 
1881. 4.210 km 
1895. 5.258 » 
1906. 5.584 >» 
Razvoj saobraćajnih sredstava djelovao je vrlo živo na promet 
dobara. Sve je veća količina dobara uvlačena u promet. Eto, kako se 
je taj robni saobraćaj odvijao na željeznicama i rijekama:13) 


Željeznice Riječni 
Petogodište Državne Južne Svega promet 
milijuna metričkih centi 
1876.—80. 7,1 19,2 26,3 111 
1881.—85 23,1 20,5 43,6 12,8 
1885.—90. 30,4 18,6 49,0 12,6 


Pomorski promet pokazuje također vrlo velika povećanja. U 
razdoblju, koje nas zanima, iznosio je promet brodova u lukama Hr- 
vatskog primorja: 


Unišlg i izišlg Svega od toga . Parobroda 
Godina brodova reg. tona brodova reg. tona 
1875 5,3 242 0,992 104 
1882 8,0 444 4,880 347 
1895 17,0 851 14,4 790 
1905. 35,83 2,682 34,2 2,640 


Da si možemo stvoriti o samome prometu dobara konkretniju 
sliku, iznosimo još podatke o količinama agrarnih proizvoda, koje 
su prevozile željeznice: 

Utovareno prosječno godišnje: 


hiljada metričkih centi komada 

Godina pšenica zob kukuruz goveda 
1876.—178. 139 — 336 6.180 
1881.—85. 201 175 257 5.800 
1886.—90. 292 169 270 15.700 


Uvećani promet očito nam pokazuje, kako je rasla povezanost 
s tržištem, a u savezu s time i prodiranje novčane ekonomije i kapi- 
talističkih odnosa. Sve je više robe dolazilo na tržište, usprkos toga, 
što su cijene padale. Odnosno upravo zato što su cijene padale, do- 
lazilo je sve više robe na tržište. Pred fiksnim neelastičnim izdacima, 
visoke granične vrijednosti (porez, sol, najnužnija hrana, zaduženje 


12) Vidi: Statistički atlas kraljevine Hrv. i Slav. 1875.—1915. str. 52. 
13) Vidi: Izvješće trgovačke obntne komore u Zagrebu za god. 1890.—95. 
i 1886.—90. 

zbog krize) sve je veća količina seljačkih proizvoda morala dolaziti 
na tržište da se seljak snabdije potrebnom svotom gotovine. Razu- 
mije se, da to nije moglo ići, barem u prvo vrijeme, toliko na račun 
uvećanja proizvodnje, koliko na teret seljačke potrošnje za vlastite 
potrebe. Željeznice i prevozna sredstva omogućivala su prodaju tih 
proizvoda na udaljena tržišta. 

Željeznica je ujedno stvorila mogućnost ne samo za prodaju 
naših agrarnih proizvoda nego je otvorila vrata do našega prirodnog 
bogatstva stranome kapitalu, kako ćemo kasnije vidjeti. Ona je uje- 
dno donijela u zemlju strane tvorničke proizvode, i stvorila kod nas 
tržište za tu robu. Strani privrednici, koji su došli k nama, donijeli 
su sa sobom iz kapitalistički razvijenijih zemalja ne samo kapital, 
nego još više kapitalističke metode poslovanja i rada. Isto su tako 
strani poljodjelci donijeli nove metode obrađivanja zemlje, koja je 
djelovala u velikoj mjeri i na naš domaći živalj. 

Svi su ti utjecaji došli do najjačeg i stvarnog izražaja u doba 
krize. Promjene, koje su izazvane za vrijeme trajanja krize, izmjenile 
su samu ekonomsku i socijalnu strukturu Hrvatske. 


(Svršit će se.) 


Nikola Tintić (Beograd) 
Ekonomski, socijalni i pravni položaj 
naših poljoprivrednih radnika i slugu 


(Svršetak) 


Poljoprivredni radnici i sluge, kao služboprimci, podređeni su u- 
svom radu službodavcu, u čiju su službu stavili svoju tjelesnu snagu. 
Službeni i radni odnosi među njima uređuju i utvrđuju se ugovorom, 
koji može da bude usmen ili pismen, a što je važnije, tarifni, kolek- 
tivan ili individualan; čl. 2 Uredbe o poljopr. radnim odnosima. (Usp. 
8 209 Zakona o radnjama.) Utvrđivanje radnog odnosa između poljo- 
privrednih radnika i poljopr. poslodavaca, (kao i nagrada, uvjeti 
otkaza, razrješenje ...), predmetom su slobodne pogodbe između 
zainteresiranih lica. Tu je težište problema postavljeno na ekonom- 
sku a ne na pravnu bazu; ono je problemom ekonomske, a ne pravne 
borbe interesa. Uvjeti te borbe nisu za obje strane uvijek jednaki, 
ali su za obje strane važni i odlučni. 

Poznata su sredstva ekonomske borbe sa strane radnika uopće: 
koalicije, sindikati, kolektivni ugovori, štrajk, sabotaža, razni oblici 
bojkota, i t. d. Borbu pomoću koalicija, protiv ekonomski nadređe- 
nog položaja poljoprivrednih poslodavaca, poljoprivredni radnici ne 
mogu uspješno da provedu, ne toliko zbog zabrane ili pravnih nemo- 
gućnosti u pitanjima njihove sindikalne slobode, koliko radi prak- 
tičnih poteškoća oko provedbe strukovnog organiziranja u poljo- 

privredi uopće. Postoji pravna mogućnost ne samo stvaranja poslo- 
davačkih i radničkih organizacija ad hoc, već i takvih, koje bi pret- 
stavljale jednu vrst trajnijeg elementa u poljoprivredno-radnim 
odnosima, i ako su ta prava donekle ograničena Zakonom o zboru i 
dogovoru, a naročito odredbama 8-a 60 Zakonskog čl. II. 

Opća konferencija Međunarodne organizacije rada Lige na- 
roda usvojila je 25. X. 1921. projekt konvencije o pravima koali- 
ranja poljoprivrednih radnika. Saobrazno odredbama XIII. dijela 
Versailleskog ugovora, po kome treba da je ratificiraju članovi 
Međunarodne organizacije rada, ratifikovala ju je i Jugoslavija 
27. IX. 1929. (Službene Novine 25. II. 1930. broj 44—XVI.) 
U smislu odredaba ove konvencije, koje je svaka država du- 
žna da učini stvarnim (čl. 5.), svaki se član Međunarodne or- 
ganizacije rada, ratificiranjem ove konvencije i njenim registri- 
ranjem u Sekretarijatu, obvezuje osigurati svim licima, zaposlenima 
u zemljoradnji, ista prava udruživanja i koaliranja kao i industrij- 
skim radnicima, te odbaciti svaku zakonsku ili kakvu drugu odredbu, 
koja bi imala za cilj da ograniči ova prava u pogledu poljoprivrednih 
radnika. Međunarodna organizacija rada i u svome XIX. zasjedanju 
(1935. god.) bavila se je ovim pitanjem, i ponovno je proglasila sin- 
dikalnu slobodu poljoprivrednih radnika, koja je uostalom bila na- 
glašena i na XV. zasjedanju (1931. godine). 

Ove bi organizacije odnosno koalicije bile slobodne a ne pri- 
nudne. Ali do danas to praktično nije provedeno, jer još nijesu ustro- 
jena, ni slobodna ni prinudna, poljoprivredno - radnička udruženja, 
kao njihov profesionalni sindikat; odnosno još ne postoje poljopri- 
vredne3) ni poslođavačke ni radničke komore, koje bi štitile, unapre- 
đivale i zastupale njihove ekonomske, socijalne i kulturne interese. 
(Usp. $$ 35. i 59. Zakona od 19. LX. 1931., Zakon o društvima od 26. 
XI. 1852.) Djelomično ostvarenje takvih organizacija i kod nas na- 
lazi se u stadiju pripremanja. Kako je osnivanje prinudnih udruženja 
za poljoprivrednike iz tehničkih razloga zasad nemoguće, poljopri- 
vrednici — i poslodavci i radnici — jedini su ostali bez odgovarajućih 
udruženja, koja bi, uz zastupanje, zaštitu i unapređenje privrede 
(čl. I.), isticala i njihove posebne interese, i njihove zahtjeve suprot- 
stavljala zahtjevima drugih staleža i grupa, odnosno struka. Ipak te 
poljoprivredne komore ne bi bile konačno rješenje staleškog poljo- 
privredničkog pitanja, jer bi uključivale heterogene društvene ele- 
mente: radnike uz veleposjednike.+) Niti u industriji ne postoje za- 
jedničke industrijsko-radničke komore. 

Specijalno za Dunavsku banovinu, postojali su i dosad t. zv. 
općinski poljoprivredni odbori, (sastavljeni od po dva pretstavnika 
poljoprivrednih radnika i zemljoposjednika), koji se, uz još neke 
sitnije funkcije, u glavnom brinu za točno izvršavanje ugovora i 
cjelishodno zaposlenje poljoprivrednih radnika »pomirenjem interesa 
radnika i poslodavaca«. (Uputstvo Ministarstva socijalne politike i 


3) Napomena uredništva: Nakon štampanja ove studije objelodanjena je 
Uredba o poljoprivrednim komorama (Sl. Novine od 1. III. 1937., broj 46-XV.) 

4) Napomena uredništva: Vidi o tom pitanju Dr. Rudolf Bićanić: Trebaju 
li seljaštvu poljoprivredne komore. »Ekonomist« br. 7—8. 1936. 

narodnog zdravlja, Sl. Nov. 14. V. 1931., broj 107.) Ipak ovi odbori 
ne pretstavljaju ni mirenje ni arbitražu, a ni neku vrst paritetnih 
mirovnih sudova za uređenje i rješavanje radnih sporova u poljopri- 
vredi. Sukobe i sporove iz kolektivnih radnih odnosa imali bi da rje- 
šavaju nadležni paritetni odbori u smislu odredaba čl. 6. projektira- 
nog nacrta Uredbe o uređenju uslova rada poljoprivrednih radnika. 


Ni zemljoposjednik-poslodavac u odnosu prema poljoprivrednom 
radniku i slugi, ni po svom ekonomskom položaju i snazi, doduše ne 
pretstavlja nikakvu vrst organizacije na strani poslodavaca, ali nji- 
hovo šire organiziranje donekle je i do sada bilo ostvareno preko 
»Udruženja poljoprivrednika«. U tom su pravcu postojale i neke 
javno-pravne- službene ili poluslužbene organizacije, ili bolje organi. 
U smislu odredaba $ 50. Zakona o unapređivanju poljoprivrede od 
6. IX. 1929. god. »za zastupanje interesa poljoprivrede biraju se 
općinski, sreski i oblasni poljoprivredni odbori«. Ali oni nisu ni od 
kakve važnosti za naše pitanje. Međutim za ovu stvar važnije je spo- 
menuti, da u našoj državi postoji i Zemaljski savez poljoprivrednih 
radnika sa sjedištem u Novom Sadu, čiji su članovi u glavnom poljo- 
privredni radnici iz Vojvodine. On vuče svoje porijeklo od Udruženja 
poljoprivrednih radnika, koje je bilo osnovano još godine 1878. kao 
posljedica organizatornog djelovanja Mihaila Tančića. Godine 1920. 
imao je oko 20.000 članova sa pedesetgodišnjom tradicijom i znat- 
nim utjecajem na radne odnose Vojvodine. Spomenuti Savez bio je 
učlanjen u URSS. Pod utjecajem promjenjenih agrarnih i političkih 
prilika, sve više je slabio. Godine 1930. brojio je 7288 organiziranih 
članova, dok je 1934. taj broj spao na 1324. Njegovo socijalno i pri- 
vredno djelovanje, koje stvarno nikad nije bilo veliko, poprimilo je 
oblik i funkcije socijalno-humanitarne skrbi, a ne organiziranja i 
plasiranja najamno-radne snage u poljoprivredi. Članovi Saveza, me- 
đutim, nijesu dobivali, a nisu ni mogli da dobivaju, ni najmanje po- 
moći za slučaj nezaposlenosti, bolesti, smrti i t. d. Tako je 1933. 
god. bilo podijeljeno svega Din. 202.—, i to u ime putne potpore. 
Istina ni članovi Saveza nisu bili u mogućnosti da plaćaju ni mini- 
malni članski doprinos od Din. 2.— mjesečno. Tako bi se pomoć ne- 
zaposlenim poljoprivrednim radnicima morala davati iz sredstava, 
koja se ubiru od nepoljoprivrednih poslodavaca i radnika. S obzirom 
na takvo stanje stvari, (razumije se iz više principijelno humanih 
razloga, te iz političkih pobuda), kongres Radničkih komora, još 
1934. god., u jednoj svojoj rezoluciji bio je naglasio potrebu osni- 
vanja t. zv. žitnog fonda, u cilju da se — u pomanjkanju svih dru- 
gih sredstava — bar na taj način donekle osigura ishrana neop- 
skrbljenih i nezaposlenih poljoprivrednih radnika. Ovo loše stanje 
ne bi mogla ni da izmjeni ni da popravi niti projektirana uredba o 
uređenju uslova rada poljoprivrednih radnika (čl. 5.), po kojoj je 
Ministar socijalne politike i narodnog zdravlja mogao, u vezi sa 
$ 9st. 213 i sa ovlaštenjem $ 133. Naredbe o zbrinjavaju nezapo- 
slenih radnika od 15. XII. 1935. god., da propiše način pomaganja 
poljoprivrednih radnika za slučaj nezaposlenosti, jer pravo na po- 
moć stiče radnik, koji je imao potrebno članstvo u radničkom osi- 


110 


guranju od 200 prinosnih dana ($ 87 Naredbe o zbrinjavanju neza- 
poslenih radnika), a poljoprivredni radnici to nemaju, niti za sada 
mogu da imaju. 

Niti međunarodna organizacija poljoprivrednih poslodavaca ni 
radnika nije provedena u približno onakovoj mjeri, kao što je to 
učinjeno kod drugih privrednih struka i staleža. Istina, u okviru 
Međunarodnog poljoprivrednog instituta u Rimu, postoji čak i Stal- 
na međunarodna komisija poljoprivrednih udruženja, na koji je 
način uspostavljena neposredna veza između skoro 200 istaknutih 


“poljoprivrednih udruženja iz raznih država, u cilju suradnje s Insti- 
. tutom kao oficijelnom institucijom. Ova je veza donekle ponovno 


proširena zaključenjem privremenog sporazuma od 28. VII. 1928 


| god., kada je uspostavljena suradnja između Privredne sekcije Dru- 


štva naroda s Institutom, koja je u stvari otpočela još godine 1919. 
na Londonskoj konferenciji. Ujedno je jednim maročitim sporazu- 
mom uspostavljanja veza Instituta sa Međunarodnim uredom rada, 
te je — u svrhu jednoobraznog i sporazumnog rješavanja zajednič- 
kih pitanja — 1922. god. osnovana Međunarodna poljoprivredna sa- 
vjetodavna komisija. Tako danas postoje još: Komisija poljopri- 
vrednog rada, Stalna poljoprivredna komisija. i Mješovita konzul- 
tativna poljoprivredna komisija. Ova međunarodna organizacijona 
veza je proširena osnivanjem Međunarodne federacije zemljoradnika 
i Međunarodne federacije agronomskih tehničara, te stvarnim zbli- 
ženjem Međunarodnog poljoprivrednog instituta u Rimu s Međuna- 
rodnim agrarnim uredom u Pragu. 

Sve ove međunarodne organizacije i dosad su pretresale mnoga 
načelna pitanja, koja se odnose na poljoprivredu odnosno na radne 
odnose u njoj. Tako je Međunarodna organizacija rada, u svom XIX. 
zasjedanju (1935. godine), jednom rezolucijom stavila u dužnost 


: svim delegacijama da prouče položaj i uvjete rada poljoprivrednih 


radnika u njihovim zemljama, te da prikupe sve gradivo i podatke, 
koji se odnose na ovo pitanje. Ujedno je naglašena potreba, što tje- 
šnje suradnje s Međunarodnim poljoprivrednim institutom o svim 


* pitanjima, koja se odnose na uvjete rada u poljoprivredi. Savjet me- 


đunarodne organizacije rada, i u svojoj 77. sesiji, novembra 1936. 
god., posvetio je naročitu pažnju izvještajima Komisije za poljopri- 
vredni rad, a osobito pitanjima plaćenih dopusta u poljoprivredi, (u 
vezi s izjavom Međunarodne komisije za poljoprivredu u Oslu). Do- 
nijeto je i rješenje o pitanju konstituiranja jedne stalne poljopri- 
vredne komisije, (sa po 6 mjesta za predstavnike poljoprivrednih 


“ poslodavačkih organizacija i 6 mjesta za predstavnike poljoprivred- 


nih radničkih organizacija, i t. d.). Ujedno je pretresano i pitanje 
revizije Konvencije o minimumu dobi pripuštanja poljoprivrednom 
radu. Još važnija pitanja rješavat će Stalna poljoprivredna komisija, 
koja ima da održi svoju prvu sesiju najkasnije u jesen 1937. goj 
dine, s ovim dnevnim redom: opća diskusija o problemima poljopri- 
Vrednog rada i njegovog relativnog značaja; zaštita dječjeg rada u 
poljoprivredi; plaćeni dopusti i tehnička studija o radnom vremenu 
u poljoprivredi; eventualno rješavanja o predlogu Međunarodne fe- 

deracije za poljoprivredu o minimalnim nadnicama —, te o izvje- 
štaju, koji ima da podnese Biro rada o reguliranju poljoprivrednih 
nadnica u pojedinim zemljama. 

Suprotnosti interesa postoje u agrarnoj proizvodnji pa i u sa- 
moj agrarnoj politici. One čak prelaze njihov okvir. Stoga pitanje 
privredno društvenih oblika rada i pitanje radničke zaštite i u poljo- 
privredi tvori vrlo važni ne samo ekonomsko-socijalni, već i pravno- 
politički problem, i s gledišta poslodavaca i radnika i opće narodne 
privrede. Ovo je pitanje i pravnim problemom, jer je i pravo — uz 
sudstvo i upravu — snažno sretstvo državne intervencije, kontrole 
i reguliranja privrednog života naroda i pojedinaca. Obzirom na eko- 
nomsko i socijalno značenje poljoprivrede te obzirom na specijalne 
prirodne i tehničke momente u agrarnoj proizvodnji, mogućnosti 
uspješnog pravnog reguliranja tih odnosa uopće, a kod nas posebno, 
znatno su umanjene i ograničene. Tako se na poljoprivredne rad- 
nike ne odnose, (jer se donekle ni ne mogu da odnose): projekti 
konvencije o nezaposlenosti; o zaposlivanju žena; o utvrđivanja mi- 
nimuma godina za prijem djece na rad; o njihovom noćnom radu; o 
primjeni nedjeljnog odmora, — i mnoge druge, koje su — na os- 
novu člana 389. Versailleskog ugovora o miru — donešene na među- 
narodnim konferencijama rada, održanim u Washingtonu 1919., u 
Genovi 1920., u Genevi 1921. i 1925. god., (ratificirane od Jugoslavije 
Zakonom od 6. XII. 1926., Službene Novine 30. IV. 1927.). Međutim 
i na poljoprivredne radnike proteže se konvencija o odšteti u nesret- 
nim slučajevima pri radu u poljoprivredi, a koja je usvojena na tre- 
ćem zasjedanju Međunarodne organizacije rada. 

Da reknemo par riječi i o borbenom načinu rješavanja sporova, 
koji mogu da nastanu iz rada u poljoprivredi. Štrajk, sabotaža i pa- 
sivna rezistencija poljoprivrednih radnika odnosno slugu, kao sred- 
stva ekonomske borbe, bili bi efikasni, s obzirom na specijalnosti 
poljoprivredne (dominantno organske) proizvodnje, gdje se pretežno 
radi o takvim radovima, koji već po samoj prirodi posla većinom ne 
trpe nikakvog odlaganja; koji mora da budu savjesno, tačno i na 
vrijeme izvršeni, jer je inače šteta sigurna i neizbježiva. Razumije 
se: i gubitak zarade često je apsolutan, obzirom na sezonski karak- 
ter većine poljoprivrednih poslova, pa dosljedno i sami poljopri- 
vredni radnici, zbog svojih vlastitih interesa, izbjegavaju ova pri- 
silna sretstva za rješavanje radnih sporova, i upotrebljavaju ih sa- 
mo u krajnjem slučaju, kao posljednje sredstvo. Ali i isključenje 
(lockout), kolektivni otkaz posla i bojkot sa strane poslodavaca, 
kao sretstva ekonomske borbe, za rješavanje privrednih sukoba, s or- 
ganiziranim poljoprivrednim radnicima, i ako bi bili efikasni, naj- 
češće su ekonomski neprimjenljivi i štetni i po vlastite interese po- 
slodavaca. Radi toga ih i zemljoradnici izbjegavaju, i u koliko za to 
imaju političke moći i mogućnosti, nastoje, da ta sredstva nado- 
mjeste pravnim ograničenjem odnosno zabranom takve slobodne 
borbe u poljoprivredi. Inače, u javnom interesu, i sama državna vlast 
jače se miješa u sve agrarno radne odnose, ne ostavljajući intere- 
sentima ni približno potpunu slobodu ekonomske borbe putem 

štrajka, isključenja i t. d. To se često opravdava i važnošću proble- 
ma ishrane stanovništva, odnosno nenaknadivošću štete, koja bi 
mogla da nastane po cjelinu, zbog takvih postupaka; — (Mjera 
slična odredbama či. 13. Zakona o zaštiti javne bezbednosti i poretka 
u državi, u vezi sa $ 60 Zakonskog članka II. od 1898. i Zakona o 
zboru i dogovoru od 1931. godine, i ako bi se ta sloboda dala izvesti 
per analogiam iz 8-a 4 a) Pravilnika o uposlivanju stranih radnika, 
u vezi s njegovim $$ 1 i 2, $$ 103 i 124 br. 3 Zakona o zaštiti rad- 
nika, propisima uredbe o poljoprivrednim komorama, i osnovnim 
ustavnim načelima i garancijama.) 

I ako je jasno, da je pitanje poljoprivrednih radnika u našoj 
zemlji za sada u prvom redu, (a moglo bi se reći i jedino), pitanje 
njihovog socijalnog zbrinjavanja, a ne stvarni problem upotrebe 
njihove radne snage u poljoprivredno-produkcionom procesu, — sve- 
jedno je pred nama jedan vrlo važni i aktuelni problem ekonomske, 
socijalne i pravne politike, a možda i socijalne agronomije u smislu 
Čajanova. Svakako ovom pitanju treba posvetiti više pažnje, pro- 
učiti ga sine ira et studio, pravilno ocijeniti njegovu organizaciono- 
privrednu važnost, i konačno ga ispravnije i potpunije ekonomski i 
socijalno-pravno riješiti. Njegovo rješenje treba da se koordinira 
sistemu opće privredne politike, i za sobom povlači, prethodno i pa- 
ralelno, rješavanje cijeloga skupa drugih, općih i osnovnih, proble- 
ma, koji su od presudne važnosti i značenja za ulogu ljudske radne 
snage u vezi s razvojem agrarno-proizvodne tehnike i društveno- 
pravnih oblika zemljišnog vlastništva. Stoga treba uvijek imati u 
vidu strukturne osobitosti agrarne proizvodnje, savremene zem- 
ljišno-vlasničke tipove; primjenjene i uobičajene metode rada i sa- 
dašnje socijalno-pravne oblike radnih odnosa u našoj poljoprivredi, 
prema kojima dobiva konkretne zadatke i zauzima svoje određene 
smjernice i sva naša agrarna, socijalna, pravna i opća privredna po- 
litika. Ali napredak u životu, u privredi, pa i u poljoprivredi ne da 
se ničim zaustaviti; on može da bude pospješen ili usporen. Taj se 
proces nastavlja, jer se pravni, socijalni i ekonomski položaj radnika 
i slugu u poljoprivrednom radu mijenjao i razvijao i do sada, pa se 
nastavlja i dalje. Opća tendencija razvoja u poljoprivredi jasno vodi 
zamjeni služinske radne snage sa slobodnijim najamno-radnim obli- 
cima. Obzirom na sadašnje stanje naše privrede i poljoprivrede, 
osjeća se jak pritisak i priliv poljoprivredno-najamne snage na radno 
tržište, pa je i tendencija razvoja za sada upućena i popraćena na- 
stojanjima za njenim smanjenjem. Međutim ova faza je privremena, 
prolazna, a ne konačna ni završna, pa se s tog gledišta i ocjenjuje 
i prosuđuje. Stoga će i najamno-radni odnosi i u našoj poljoprivredi, 
razvijati se i dalje, poprimajući sve naprednije i sve savršenije so- 
cijalne i pravne oblike, adekvatne procesu razvitka proizvodnih sna- 
ga u ljudskom društvu. 

Mijo Mirković (Subotica) 
Agrarni proletarijat u Vojvodini 


1. Brojčano stanje. U jednoj svojoj političkoj brošuri (Das 
Bauernproletariat in Ungarn, Novi Sad, 1897, str. 34), Jaša Tomić 
navodi statističke podatke mađarskog popisa stanovništva od godine 
1890, prema kojima je tada bilo u Ugarskoj 1,600.000 posjednika 
zemlje; prema njima je bilo 1,900.000 slugu, nadničara, poljoprivred- 
nih radnika uopće, aktivno zaposlenih u poljoprivredi, a bez svoje 
zemlje. Zaduženost seljaka je već tada bila tolika, da je 1896 godine, 
dakle ravno prije četrdeset godina, samo u toku jedne godine 15.000. 
posjednika zemlje izgubilo svoju zemlju putem prinudne ovrhe. Uz 
već postojeće poljoprivredne radnike, bez zemlje, koji su dosizali 
broj od dva milijuna, Jaša Tomić je vidio tada na stotine hiljada za- 
duženih sitnih seljaka, »koje mori neizvjesnost, da li će još ove go- 
dine ili tek slijedeće morati da napuste svoju kuću i svoje imanje« 
(str. 7). Naša narodna privreda naslijedila je, u najbogatijim svojim 
krajevima, u Vojvodini, ovu agrarnu strukturu. Prema podacima iz 
godine 1935. bilo je na selima u Vojvodini 75.831 obitelji bez ikakve 
zemlje, 65.643 obitelji imalo je nešto malo zemlje, dobijene agrar- 
nom reformom, ali koja nije dovoljna za uzdržavanje obitelji, daljih 
68.198 obitelji imalo je od 1—3 kat. jutra zemljišta a 44.809 obitelji 
imalo je 3—5 jutara. Svega dakle živi samo na vojvođanskoj zemlji 
preko 250 hiljada obitelji, koje ili nemaju uopće zemlje ili nemaju 
zemlje u dovoljnoj količini da mogu da žive samo od rada na njoj.!) 

Ali taj bezzemljaški živalj koji živi na zemlji nije ograničen 
samo na Vojvodinu. Ima ga mnogo i u nekim krajevima Bosne i 
Slavonije, počinje da se javlja iu Srbiji. Broj onih koji imaju zemlju, 
ali je nemaju dovoljno, je upravo ogroman. 400.000 zemljoradnika 
u našoj zemlji ne plaća porez na zemlju, jer im zemljište ne odba- 
cuje nikakav katastarski čist prinos. Uza svu agrarnu reformu većina 
korisnog zemljišta u Jugoslaviji nije u rukama sitnih i srednjih se- 
ljaka, nego u rukama velikih posjednika. Od ukupnog broja posjed- 
nika zemlje 5% posjednika posjeduje 51% korisne površine zemljišta 
a 95% svih vlasnika zemlje posjeduje samo manji dio od 49% zem- 
ljišne površine. U Jugoslaviji ima još uvijek 2.020 posjednika, koji 
posjeduju po 1.500 hektara ili više, 3.290 pojednika posjeduje po 500 
hektara ili više, 6.070 posjednika ima 200 ili više hektara, a 9.800 
posjednika ima 110 ili više hektara korisne, t. j. kulturne zemlje. 
Tako bar govore privatni statistički podaci.2) Mi bismo voljeli kad 
bi državna statistika objasnila ove podatke ili ih demantirala, objav- 
ljujući službene podatke iz popisa posjeda u 1931 godini ili prema 
poreskom zaduženju zemljarinom. Nema sumnje, u ovoj velikoposjed- 
ničkoj površini ima mnogo šumske površine. Ali tako je i na zapadu. 


1) Podaci potiču iz statistike Saveza poljoprivređnih radnika u Novom 
Sadu, koji ih je dobio od pojedinih općinskih vlasti u Vojvodini. 
2) »Politika«, uskršnji broj 1936, str. 12, «Brojevi govore«. 

I tamo drži veliki posjed šume. No ne samo šume; sva šumska povr- 
šina ne bi bila dovoljna da pokrije one milijune hektara što drže u 
rukama posjednici zemlje koji nisu seljaci. 

2. Kako su postali seljaci bez zemlje. Jaša Tomić svodi sve 
razloge za naglo propadanje seljaštva i njihov preobražaj u seljački 
proletarijat bez zemlje u Ugarskoj u drugoj polovini 19 stoljeća na 
dualističko uređenje monarhije i na carinsku uniju Austrije i Ugar- 
ske. Zbog te unije Ugarska, po njemu, nije mogla da razvija svoju 
industriju, jer su je plavili industrijski proizvodi iz austrijske polo- 
vine, ona se pred njima nije mogla da ogradi i da zaštiti, siromašni 
seljaci nisu mogli da postanu industrijski radnici i samo su poveća- 
vali broj proletarijata na selu. 


Razlozi su mnogo dalji. Agrarni proletarijat je u evropskom eko- 
nomskom i političkom razvoju nastajao svuda na sličan način, od 
Litve do Irske, od Schleswiga do Sarajeva i od Urala do Pirineja. 
Poljoprivrednih radnika bez zemlje bilo je još u predfeudalno doba, 
ali kmetstvo i naročite vrste kmetstva stvorili su od njih trajnu ka- 
tegoriju radničku i društvenu. A kmetstvo je zavođeno u najvećem 
dijelu Evrope u isto vrijeme. Za divno čudo kako se slažu istraživači 
društvenog razvoja na selu u raznim evropskim zemljama. Od godine 
1200 do 1500 kraljevi daju visokom plemstvu i biskupima nekadašnju 
seljačku zemlju u leno. Plemstvo, svjetovno i crkveno, proširuje 
svoja imanja teritorijalno i proširuje sadržajno svoja prava, često 
falsifikujući i kraljevske i carske listine. Slobodni seljaci gube svoju 
zemlju i svoju slobodu kretanja, bune se i bivaju tučeni svuda, od 
. Baltijskog do Jadranskog mora. »Plemstvo je slomilo kontrolnu vlast 
kraljeva... iskorišćujući slabosti kralja jedino u cilju unapređivanja 
svojih egoističnih interesa,... vezujući narodne mase pod jaram 
podanstva, i tako princip eksploatacije dobija nove pobjede.«3) U 
doba, koje pada neposredno pred francusku revoluciju, godine 1787 
ima u Ugarskoj 451.052 posjednika zemlje. Broj poljoprivrednih rad- 
nika bez zemlje je već tada dva put veći i iznosi 847.926 duša.4) U 
koliko je, u toku stoljetnog razvoja, popuštala feudalna vezanost, 
uslijed napredovanja gradske i novčane privrede i jačanja centralne 
vlasti kraljeva, u toliko je, postupno, kmetski odnos zamjenjivan 
najamničkim, kmetovi i sluge postajali su poljoprivredni radnici. U 
koliko je novac postajao movens svih stvari i odnosa, i u koliko je 
pobjeđivalo načelo čistoga prinosa, rentabilnosti u poljoprivredi, u 
toj mjeri se je i obrada zemlje mijenjala i način eksploatacije. Tako 
su kmetski odnosi mijenjali svoj ekonomsko-socijalni sadržaj mnogo 
prije nego što je kmetstvo formalno pravno ukinuto. Engleske in- 
klozure (zaokruženja imanja, pripojenje seoskih ispaša i općinskih 
šuma privatnim velikim posjedima) koje su dotukle već ranije po- 
tučene seljake, vršene su sa motivacijom boljeg iskorišćenja zemlji- 
šta, a htjelo se da se oduzme seljacima osnova njihove materijalne 


3) Dr. Emil Kun, Sozlalhistorische Beitrige zur Landđarbeiterfrage in 
Ungarn, Jena 1909, str. 37. . 
4) Isto djelo, str. 83. 

egzistencije, kako bi što prije postali najamni radnici u poljoprivredi 
i u industriji. 

Proces pauperizacije formalno oslobođenih seljaka u Ugarskoj 
i Hrvatskoj vršen je u toku cijele druge polovine 19 vijeka. On se 
vrši dalje i danas u svima agrarnim zemljama. U toku samo 45 go- 
dina u drugoj polovini prošloga vijeka broj seljačkih gospodarstava 
sa manje od pet jutara zemlje povećan je u Ugarskoj sa 22.715 na 
1,903.321. U godini 1851 od svih seljačkih gospodarstava u Ugarskoj 
sačinjavala su gospodarstva ispod 5 jutara svega 4% (četiri od sto) 
svih seljačkih gospodarstava. U godini 1895 sačinjavala su ova go- 
spodarstva, koja više nisu bila dovoljna za materijalnu egzistenciju 
jedne seljačke obitelji, već preko 52% (pedeset dva od sto) svih se- 
ljačkih gospodarstava. U polovini prošloga vijeka svako dvadeset- 
peto seljačko gospodarstvo nije bilo sposobno za samostalni život. Na 
kraju toga vijeka već svako drugo seljačko gospodarstvo nije bilo 
sposobno za samostalni gospodarski život.5) U to vrijeme napredo- 
vao je broj vrlo jakih seljaka (od 20—100 jutara) i to sa 65 hiljada 
na 188 hiljada. Seljački posjed se na jednoj strani atomizirao, na 
drugoj strani se koncentrirao. Kontinentalna zemlja, bez velikih me- 
đunarodnih trgovačkih veza, bez trgovačke i industrijske tradicije, 
Ugarska nije u to vrijeme stvorila ni gradove, ni veliku trgovinu i 
industriju. Ona je ostala i dalje, sve do danas agrarna zemlja, od 
njenih gradova napredovala je samo Budimpešta, jer se tu slegao sav 
u malo ruku usredsređeni nacionalni kapital i državni prihod, dok su 
svi ostali krajevi, a naročito oni gdje nije bilo njemačkih doselje- 
nika, ostali agrarni i stočarski. I kaošto su naši gradovi u Vojvodini 
(Subotica, Velika Kikinda, Senta, Stara Kanjiža, Sombor, Veliki 
Bečkerek, pa do skora i Novi Sad) bili i ostali ili većinom ili bar do- 
brim dijelom seljački gradovi sa malim trgovačko-zanatskim i činov- 
ničkim centrom i sa velikom periferijom seljačkom, tako su isti ka- 
rakter imali i ostali gradovi u Počunavlju i Potisju, od Segedina do 
Novih Zamaka i Bratislave. Broj siromašnog agrarnoga življa u ta- 
kvoj ekonomskoj strukturi je stalno rastao. Siromašni seljaci po- 
stajali su napoličari, sluge, risari, nadničari. Sa uvođenjem mašine 
njihov položaj se pogoršao. On je postao katastrofalan, kad je ne- 
stalo jedinog ventila za njihov prekomjeran broj, — mogućnosti emi- 
gracije u prekooceanske zemlje. U Jugoslaviji koja je u jačoj mjeri 
agrarna od Madžarske, tempo ovoga razvoja mogao se samo ubrzati. 

3. Ekonomski i socijalni položaj poljoprivrednih radnika. Ako 
nisu sluge i služavke, u nekom stalnom najamnom odnosu prema 
posjedniku, sa određenim prihodima u naturi i novcu (6—12 kvintala 
pšenice, 1000 do 1500 dinara godišnje, za muškarce), poljoprivredni 
radnici rade na zemlji oko £0 dana u godini, i u to vrijeme moraju 
da dobiju sredstva za izdržavanje sebe i obitelji za cijelu godinu. 
Najteže je za njih što se ne mogu zaposliti u zimskoj sezoni, kako se 
uposluju u ljetnjoj. Ali ogroman je broj onih, koji ne mogu da nađu 
posla ni onih punih 90 dana. Prosječni prihod jednoga radnika od 


5) Podaci su izračunati prema tabeli koju iznosi Kun, u ca 
djelu na str. 112. 

svih koji su bili zaposleni u kopnji, berbi kukuruza i u žetvi pšenice 
iznosio je, u naturi, u 1934 godini 832 kg pšenice i kukuruza za- 
jedno. Oni, koji su još mogli da se uposle kod vršidbe, a tih je sve 
manji broj, zaradili su prosječno po glavi 500 kg pšenice.8) Kad bi 
vrijednost čitave te zarade iznosila 2 dinara od kg, njihova godišnja 
zarada iznijela bi oko 2.500 dinara godišnje. Vrlo je neznatan broj 


* poljoprivrednih radnika koji su dostigli tu zaradu. Treba još 


uočiti i njihov položaj na terenu. Uzmimo selo Stanišić, u sje- 
vernoj Bačkoj. Ima 7.588 stanovnika. Ukupan broj poljoprivred- 
nih radnika iznosi 1366, od toga 785 muških i 581 ženskih (bez 
slugu i služavki). Većina žena radi sa svojim muževima, 20 udova 
radi samostalno. Od tih radnika 3 imaju 3—5 jutra, 84 imaju 1—3 
jutra zemlje, 583 nemaju nikakve zemlje. Svega 565 radnika ima 
svoju kućicu, 220 radnika nema ni kućice ni zemlje. Ovi bez kućice 
plaćaju godišnju kiriju od oko 360 dinara. Radničke kuće su pri- 
lično kompaktne na periferiji sela. Kad se prolazi glavnim sokakom, 
kroz dva reda gospodskih gazdinskih kuća, sa visokim zidovima 
dvorišta, visokim prozorima, sa velikim ulaznim vratima, teškim, 
okovanim, živo obojenim, uz ove kuće, koje su obložene umjetnim 
kamenom i kao tvrđave zatvorene pred svijetom, vidi se veliko bo- 
gatstvo bačkih selai naprednih bačkih seljaka. Na periferiji daleko 
od glavnog sokaka, kuda ne vode trotoari, nego se tamo dolazi preko 
blatnjavih puteva, stoje kućice poljoprivrednih radnika, sitne kao 
kutije, bez ograda i okovanih vrata, male zemunice najnižega socijal- 
tog sloja u Vojvodini i najbespravnijih radnika u zemlji. Nikad nije 
nijedno dijete sa te seoske periferije išlo u gradsku školu, rijetko 
koje je izučilo zanat. Nema tvornice u blizini da im pruži ni stalnu ni 
sezonsku zaradu. Tu su kao ukleti, na najboljoj zemlji crnici starog 
i kulturnog evropskog kontinenta, ali se oni ne mogu dići, ni uspeti, 
ni promijeniti svoju sudbinu. ; 

Ako netko od njih krene u grad sa zaradom svog ljetnjeg se- 
zonskog rada, sa ženom i djecom i kozom, postoji mogućnost da će 
žena naći neki posao, kao služavka sa 100—150 dinara mjesečne 
plaće (100 dinara treba odvojiti za stan) i hranom, ali muž će lutati 
ulicama, uzalud tražeći zaposlenje da bi se na proljeće mladi par, 
koji je pokušao da uzleti, vratio na periferiju svoga sela, satrven, 
očajan, apatičan, predan svojoj teškoj sudbini iz koje nema izlaza. 

Poslodavci traže samo da se odnos između seljaka posjednika i 
poljoprivrednih radnika ostavi slobodnom odnosu snaga. Oni sma- 
traju da su radnici samo jedan dio njihovih proizvodnih troškova. 
Za njih nema radnog vremena, ni besplatnog liječnika, ni socijalne 
zaštite. Ako se nađe neki inteligenat na selu, bilježnik ili liječnik koji 
se zainteresuju za položaj i sudbinu poljoprivrednih radnika, ovi za- 
visni inteligenti bivaju iz sela brzo odstranjeni, ma koliko njihov rad 
bio zasnovan na čisto humanitarnoj osnovi. Ako netko od takovih 
humanih prijatelja radnika započne kakvu političku akciju, može biti 
siguran da će ga poljoprivredni radnici prvi ostaviti na cjedilu i da 
će poći za gazdom od koga savisi njihovo jadno zaposlenje. Njihova 
je bijeda takova, da oni mogu da mrze, ali ne mogu da preziru i ne 
mogu da se brane. 

6) Podaci Saveza poljoprivrednih radnika u Novom Sadu. 

Željko Lederer (Zagreb) 


Političko-prnvui režim plovidbe Suezom 
i Dardanelima?) 


(Najnovije promjene u pravnom režimu međunarodnih prometnih 
puteva.) 


Promjene odnose se prvenstveno na Sueski kanal te Dardanele 
i Bospor. Nije ostao nedirnut niti režim Gibraltarskog tjesnaca, ali 
oko njega još i danas bjesni građanski rat, te je posve neizvjesno 
kakovo će biti konačno stanje, tj. da li će razmjer sila biti nakon 

toga og rata isti kao i prije njega ili će uklapanjem eventu- 
alno fašističke Španije u političke i strateške planove fašističke inter- 
nacionale (Njemačke, Italije i Potugala), biti izmijenjena strateška 
karta zapadnog Mediterana. Takova bi promjena išla na štetu Velike 
Britanije i približila bi konačno razračunavanje između Britanije i 
neke eventualne mediteranske koalicije fašističkih zemalja, pri če- 
mu bi značajnu ulogu igrao poraz engleskih interesa u pitanju or- 
ganizacije novoga pravnog režima turskih tjesnaca. Velika je Bri- 
tanija u vidu tih poteškoća u zapadnom Mediteranu, pospješila 
sklapanje ugovora s Egiptom i primirenje arapskog ustanka u Pa- 
lestini. 

Ugovorom sklopljenim s Egiptom — potpisanim 26 augusta 
1936 u Londonu — donekle je tangiran i statut Sueskog kanala, i 
to 1) Kanal postaje odnosno ostaje zona britanske okupacije (dakle 
neki analogon panamskoj kanalskoj zoni); 2) Egipat ulazi u Ligu 
naroda!) i 3) Liga naroda, temeljem čl. 16 ugovora, ima da odluči, 
ako prigodom eventualne revizije tog ugovora, a poslije dvadeset 
godina od ratifikacije, dođe do razmimoilaženja između Velike Bri- 
tanije i Egipta.2) Dosada bio je za statut Sueskog kanala mjeroda- 


*) U posljednje vrijeme bilo je kod nas dosta govora o pravnim režimima 
morskih puteva. Tako je u »Ekonomistu« za 1935 i 1936 god. prof. Dr. J. 
Nagy objavio dokumentirane članke »0 morskim tjesnacima i Dardanelima« 
— obradivši pitanje turskih tjesnaca (Dardanela i Bospora) i Gibraltara. U 
beogradskom »Arhivu za pravne i društvene znanosti — u dvobroju za Juli i 
august 1935 — pisao je Dr. Stevan Ćirković o »Turskoj i načelu slobode pro- 
laza i plovidbe kroz dardanelske moreuze«. Konačno je u broju za juli i august 
1936, u istom časopisu Dr. Mileta Novaković objavio članak o »Novoj konven- 
ciji o moreuzima« sklopljenoj u julu 1936 u Montreux-u glede Bospora i Dar- 
danela. U ovome članku nadovezujemo uglavnom na spomenutu studiju prof. 
Dra Nagy-a. 

1) Art. 3: »Egypt intends to apply for membership to the League of 
Nations. His Majesty's Government in the United Kingdom, 1 Egypt 
as a sovereign, independent State, will support any request for admission which 
the Egyptian Government may present in the conditions prescribeđ by Article 
1 of the Covenant.« 

2) Art. 16: »... In case of the High Contracting Parties being unable to 
agree upon the terms of the revised treaty, the difference will be submitted 
to the Council of the League of Nations for decision in accordance with the 
provisions of the Covenant in force at the time of signature of the present 
treaty, or to such other person or body of persons for decision in accordance 
with such procedure as the High Contracting Parties may agree.« 

van akt koncesije, koji je u svom čl. 14 određivao da kanal ima biti 
slobodan za prolaz trgovačkih brodova. Na osnovu rasprava pari- 
ske konferencije od 1885 došlo je 29 oktobra 1888 do potpisivanja 
konvencije o prolaženju Sueskim kanalom.3) Temeljem čl. 1. te 
konvencije, potpisnice su obvezane da se ustegnu i u miru i u ratu 
od svake povrede slobodne upotrebe prokopa, te se isti ne smije blo- 
kirati. Zaista, i tokom svjetskog rata prokop je bio tek prolazno 
zatvoren (1915. god.), a i tada samo pozivom na to, da je ležao 
usred ratne zone. Kako prokop ima biti otvoren ratnim brodovima 
zaraćenih stranaka, to se države ugovornice obvezuju, da ne će vršiti 
ni u prokopu samom ni u ulaznim lukama, ni u okolišu od tri morske 
milje od ulazne luke nikakovo ratno pravo, nikakav čin neprijatelj- 
stva, nijedno djelo, koje bi išlo za tim da u prokopu ograniči slobodu 
plovidbe, sve da je i sama Turska jedna od zaraćenih stranaka. 

U kolikoj mjeri taj statut treba reforme, pokazalo se 1935. god. 
prigodom provođenja sankcija protiv Italije. Da je tada bilo moguće 
prekinuti vezu između Italije i njenih posjeda u Istočnoj Africi, tj. 
zatvoriti Sueski kanal, bio bi onemogućen onaj rat, koji je više od 
ikojeg drugog kompromitirao evropsku civilizaciju, a upravo takav 
se energični korak očekivao od Lige naroda i napose od Velike Bri- 
tanije. Javnom je mišljenju ostalo nepoznato, da Velika Britanija 
nema nikakovih prava na kanalsku zonu — suverena prava vrši u 
toj zoni Egipat — niti je ona vlasnik Compagnie Maritime du Canal 
de Suez u Parizu, budući da je ona od 800.000 dionica prekupila samo 
353.000. Ipak Engleska posjeduje većinu od jednog glasa u uprav- 
nom odboru društva, te ima odlučni upliv na vanjsku politiku Egipta 
i priznanje svih vlasti, da je Sueski kanal neki britanski rezervat.4) 
Sve to naravno nije dostajalo da se 1936. god. zatvori kanal, ma 
da je čl. 16 Pakta Lige naroda predvidio i takove mjere.5) Taj pro- 
pis veže jedino članove Lige, a Egipat tada još nije pripadao Ligi 
naroda niti je Velika Britanija tada imala kakova stvarna prava 
na kanalskoj zoni, a kamo li suverena prava. 

Odnos Velike Britanije spram Egipta bio je kroz mnogo dece- 
nija — pravno — vrlo nejasan, tako da i poslije ugovora skloplje- 
nog između Engleske, Rusije, Austrije i Pruske 15 jula 1840, — ko- 
jemu je Francuska pristupila 10 jula 1841 — Egipat važi kao po- 


3) Vidi F. v. Liszt: »Međunarodno pravo«, priredio Dr. Ladislav Polić, 
Zagreb 1904, str. 122 i 185; Dr. V. A. Bačić: »Uvod u međunarodno pomorsko 
javno i ratno pravo«, Beograd 1933, str. 55 i 85; Dr. Mileta Novaković: »Osnovi 
međunarodnoga javnoga prava«, Beograd 1936, str. 195. 

4) Za vrijeme španjolsko-američkog rata 1898 god., obratila se vlada 
Unije na britansku vladu, kao nadležnu, da ju informira o slobodi prometa 
kanalom (Unija nije potpisala Carigradsku konvenciju od 1888) .Notom od 19 
maja 1928, upućenom američkom poslaniku u Londonu, Velika Britanija je 
izrazila neke rezerve projektiranom Kelloggovom paktu, a pristajanje na te 
rezerve znači priznanje britanskih privilegija u Egiptu. 

5) Art. 16: »... Ceux-ci s'engagent a rompre imme€diatement avec lui 
(agresseur) toutes relations commerciales ou financičres, a interdire tous 
rapports entre leurs nationaux et ceux de VEtat en rupture de pacte et a faire 
cesser toutes communications financičres, commerciales ou personnelies entre 
les nationaux de cet Etat et ceux de tout autre Etat...« 

lusuverena država pod suverenitetom Turske, iako sa vrlo promje- 
njivim autonomnim pravima (sultanovi firmani od 1841, 1873 i 
1879). Strano gospodstvo započelo je 1875 godine uslijed financij- 
skih poteškoća, u koje je zapao kediv Ismail. Od 1876 do 1883 po- 
stojala je francusko-britanska kontrola, koja se počam od 1882 pre- 
intervenira s oružanom silom protiv egipatskih ustaša. Učinila 
je to jedino Engleska i od tog vremena nije napustila Egipat, 
iako tu okupaciju nisu priznale niti Turska niti druge vlasti, osim 
Francuske, koja je tek ugovorom od 8 aprila 1904 priznala politički 
status quo. Godine 1914 Velika Britanija je anektirala Egipat i dala 
mu status države pod protektoratom. Poslije svjetskog rata došlo je 
14 točaka u kojima je izraženo načelo samoopredjeljenja naroda. U 
tom je smislu 14 septembra 1922 upravljen apel na Ligu naroda. Ta 
presija, kao što i autoritet Wilsonovih načela učinili su, da je 1922 g. 
britanski parlamenat pristao na dignuće protektorata i priznanje 
Egipta suverenom državom time, da su britanska prava formulirana 
dijelom kao pridržaji, a dijelom kao preuzimanje izvjesnih obaveza, 
koje bi inače teretile sam Egipat, kao što na pr. zaštita stranaca i za- 
štita zemlje i komunikacija važnih za britanski imperij. Polazeći sa 
stanovišta načela o samoopredjeljenju naroda, ta su britanska prava 
bila, iako pridržaji ranijeg protektora (1914—1922), ipak protu- 
pravno prigrabljena prava, s kojima Velika Britanija nije mogla 
raspolagati onako kao to pretpostavlja čl. 16 Pakta Lige naroda 
(= PLN). 

Prema spomenutom britansko-egipatskom ugovoru od 26 augu- 
sta 1936, zaštita prometa kanalom ostaje$) dužnost nametnuta Veli- 
koj Britaniji, a ne pravo preneseno na nju. Time što su britanska 
prava i dužnosti izvedeni iz egipatskog suvereniteta, terete i ovla- 
šćuju Veliku Britaniju svi tereti ovlašćenja, koji za Egipat proiz- 
laze iz članstva u Ligi naroda. Bude li Egipat ubuduće morao za- 
tvoriti kanal — Velika Britanija će izvršiti tu dužnost nametnutu 
suverenu. Do tada se isti taj čin nije ticao Egipta, i stoga bi bila 
ostala i bez efekta revizija konvencije o Sueskom kanalu iz 1888 g. 
kako je bila predložena temeljem čl. 20 PLN u svrhu zaobilaženja 
poteškoća oko zatvaranja kanala za vrijeme talijansko-abesinskog 
rata.7) Danas je Velikoj Britaniji odobreno na temelju aneksa u čla- 
nu 8 britansko-egipatskog ugovora, da smije u kanalskoj zoni držati 
10.000 ljudi pod oružjem,5) pored toga 400 pilota i potrebito po- 
moćno osoblje za administrativne i tehničke poslove (činovnike, za- 
natlije i radnike). Egipatska vlada će — uz izvjesnu pomoć Velike 

6) Dok je 1922 britanska vlada pridržala prava »for the due protection 
of the British Imperial communications« govori čl. 8 novog ugovora »In view 
of the fact that the Suez Canal, while being an integral part of Egypt, is a 
universal means of communication as also an essential means of communication 
between the different parts of the British Empire... .« 

7) Cf. publikaciju Reymond Leslie Buell-a, publi. Centre des Recherches 
de Genčve, 1935. 

8) Art. 8: »... authorises his Majesty the King and Emperor to station 
forces in Egyptian territory in the vicinity of the Canal, in the zone specified 
in the annex to this article, with a view to ensuring in cooperation with the 
Egyptian forces the defence of the Canal...« 

Britanije — staviti na raspolaganje potrebite zgrade i osigurati do- 
premu vode. Bit će izgrađene potrebne komunikacije, kao ceste, mo- 
stovi, željeznice. Potrebite mjere provest će jedna britansko-egipat- 
ska komisija. Ova prava, odnosna na kanalsku zonu, poduprta su ne- 
kim britanskim pravima u drugim krajevima zemlje, tako pravom 
nadlijetavanja (i ako je to pravo, načelno ograničeno na vježbe nad 
pustinjama) i pravom korištenja aleksandrijskom lukom, ograni- 
čenim na rok od osam godina od dana stupanja na snagu tog ugo- 
vora. 
Ovaj režim ima da traje 20 godina, te će britanska posada na- 
pustiti kanalsku zonu, bude li Egipat dosta jak da sam zaštiti slo- 
bodu prometa. (Pri tome se ne smije zaboraviti, da taj rok ističe 
1956, a koncesija data Compagnie Maritime du Canal de Suez, 1968 
godine). Ukoliko bi tada došlo do razmimoilaženja, imalo bi riješiti 
sukob Vijeće Lige naroda. 

Iz rečenog slijedi, da je kanalska zona temeljem konvencije od 
1888 doduše neutralizirana, ali da je temeljem britansko-egipatskog 
ugovora ipak pod oružjem, pa prema tome demilitarizacija stvarno 
ne postoji. Uostalom taj tip osiguravanja interesa slobodne plo- 
vidbe nije bio primjenjen niti u slučaju Tangera, a u slučaju turskih 
tjesnaca napušten je nakon relativno kratkog vijeka (1923 do 1936). 
Već to pokazuje bitno približavanje statuta Sueza i turskih tjesnaca, 
a bit će to još i više uzme li se u obzir i onaj »potentiel de s€curit6«, 
koji je uvažen u novoj konvenciji o turskim tjesnacima, izražen u 
dopuštenju naoružanja, i koji će morati biti uvažen i časom kad 
bude Egipat, uslijed kondominijalnih prava u Sudanu osjetio tali- 
janski pritisak na sudansko- abesinsko-eritrejskoj te egipatsko-libij- 
skoj granici kao ugroženje svoje zemlje. Talijanske libijsko-abesin- 
ske škare, koje će smjerati na to da prerežu britansko- afričku kič- 
mu Kap-Kairo, imat će isto djelovanje kao pritisak na turske tjes- 
nace. 

Istim načelima — neutralizaciji bez demilitarizacije — pribli- 
žila se i nova konvencija o turskim tjesnacima, iako uz povećana 
prava za teritorijalnog suverena — tursku republiku — i za Ligu 
naroda tako, da taj današnji statut bude mjerodavan i za onaj bu- 
dući sueskog kanala. 

Turski tjesnaci bili su tema pregovora već u Parizu 1919 god. 
Ondje su se u taj čas pojavili kao zastupnici ruskih interesa Knez 
Lvov, Sasonov i Maklakov. U svom memorandumu, oni su prava 
Rusije zasnivali na okolnosti, da je 40% svega ruskog izvoza prola- 
zilo Bosporom i tražili su pored slobode plovidbe u miru zatvaranje 
tjesnaca za slučaj rata. 

Mirovni ugovori u Sčvres-u (od 10 VIII 1920, koji nije stupio 
na snagu) i Lausanne-i (1923) nisu usvojili ni jedan od tih sistema. 
Vjerni načelu slobodne plovidbe, oni su imali da revidiraju pitanje 
osiguranja međunarodnog mira u području Crnog mora. 

Zabrana prolaza za ratno brodovlje nije još bila dovoljna sigur- 
nost da neće izgradnjom brodovlja unutar tog bazena biti narušeno 
ono ravnovjesje, koje je imala u vidu odredba, da tjesnaci imadu da 

budu zatvoreni za ratno brodovlje. Stoga je u Lausanne-i i za vrije- 
me mira određena potpuna sloboda plovidbe za ratno brodovlje, da- 
nju i noću, jedino uz ograničenje tonaže, tj. da nijedna država, koja 
nije od pribrežnih država Crnog mora, ne smije da prebaci flotu 
veće tonaže od flote najjače pribrežne države stacionirane u luka- 
ma Crnog mora. Ipak svaka država smije da pošalje u Crno more 
flotu od tri jedinice. Za vrijeme rata, u kojem je Turska neutralna, 
njen se položaj, kao ni princip slobodne plovidbe nimalo ne mije- 
njaju. Tek kad je Turska sama zaraćena, ima pravo pregleda trgo- 
vačkih brodova i konfiskacije kontrabande prema općim načelima po- 
morskog ratnog prava. Pravo slobode plovidbe ratnog brodovlja 
neutralnih država ne trpi uslijed okolnosti što je Turska jedna od 
zaraćenih stranaka. 


Ovaj sistem nije od samog početka zadovoljavao zainteresirane 
zemlje. Čičerin je kao komesar Sovjetske Rusije tražio uspostavu 
predratnog stanja, tj. da tjesnaci budu otvoreni jedino za ratno bro- 
dovlje pribrežnih država. Ipak je Lord Curzon prodro sa svojim za- 
htjevima. Važno je i to što je Lausanne-ski ugovor sklopljen u času 
kada Turska nije pripadala Ligi naroda, kada dakle obveze iz čl. 16 
nju nisu tangirale ni u svojstvu izvršitelja sankcionih mjera, koje 
mogu da se sastoje i u ograničenju slobode plovidbe, tj. u oduzimanju 
time spojenih subjektivnih prava, ni u svojstvu »izvršenika«, tj. kaž- 
njenog povredioca pakta. Pored toga nota turske vlade od 10 IV 1936, 
kojom je zatražena revizija dotadanjeg statuta moreuza, ističe, da 
je Evropa, u to vrijeme, koracala prema razoružanju i prema »vladi 
međunarodnog prava«. Sve te okolnosti, ističe spomenuta nota, danas 
više ne postoje, napose da nema danas više onih sigurnosti iz čl. 10 
PLN i čl. 18 konvencije o tjesnacima,%) kojom su se potpisnice ob- 
vezale, naročito Velika Britanija, Francuska, Italija i Japan, da će 
zajednički i svim mjerama, koje će odrediti Vijeće Lige naroda (= 
VLN), osigurati tjesnace. Danas Japan više nije vezan PLN, ai 
sam odnos Italije spram Lige naroda i drugih velevlasti, napose 
spram Velike Britanije, toliko je napet da ta garancija velevlasti iz 
čl. 18 u stvarnosti ne pretstavlja nikakovu sigurnost. Stoga je,!9) 
dakle pozivajući se implicite na klauzulu rebus sic stantibus, Turska 
zatražila reviziju konvencije o tjesnacima. 


9) Al. 2: »Si une violation des dispositions sur la libertć de passage, une 
attaque inopinće, ou quelque acte de guerre ou menace de guerre venaient a 
mettre en pćril la libertć de la navigation des Dćtroits ou la sćcurit6 des zones 
dćmilitarisćes, les H. P. C. et, dans tous les cas la France, la Grande-Bretagne, 
I'Italie et le Japon les empčcheront conjointement par tous les moyens que le 
Conseil de la Soci6t€ des Nations dćcidera A cet effet.« 


10) Spom. nota: »La position des garants de la sćcuritć des Dćtroits vis- 
a-vis de la Socićt6ć des Nations et les circonstances particuličres rendant pour 
le moins douteuse la collaboration militaire et effective de ces garants devant 
I'objectif qui leur est assignć, sont des ćl€ćments qui ont bouleversć l'&6conomie 
gćnćrale de la convention de 1923. Il ne peut ćtre affirmć aujourd'hui que la 
s€curit€ des Dćtroits est encore assurće par une garantie rćelle, et il ne peut 
&tre demandć a la Turquie de rester indifferente a Peventualitć dđ'une dange- 
reuse carence.« 

Daljnji argumenat za reviziju tog statuta bila je promjena u 
međunarodno-političkom statusu Sovjetske Unije. U času sklapanja 
konvencije o tjesnacima u Lausanne-i dne 24 jula 1923, Rusija je bila 
još zaokupljena svojim domaćim poteškoćama i saobraćala je s dru- 
gim državama tek u koliko su to tražili njeni trgovački interesi i si- 
gurnost njenih granica. Stoga je značajno, da je prvi ugovor te vrsti 
bio sklopljen s Turskom u martu 1921 god., a drugi godinu dana 
kasnije s Njemačkom u Rapallu. Postepeno proširivanje tih osigura- 
vanja — dokaz normalnog razvoja međunarodnih odnosa dotične 
zemlje — dovelo je i do ulaza Sovjetske Unije u Ligu naroda i do 
sklapanja pakta o uzajamnom potpomaganju s Francuskom i Čeho- 
slovačkom 1936 god. Drugim riječima, Sovjetska Unija uklopljena je 
u sistem kolektivne sigurnosti ustanovljene u čl. 16 PLN. Obzirom 
na to, stvorena su za Rusiju nova prava i dužnosti, isto kao što je i 
Turska od tog časa obvezana, da Rusiji i drugim državama Medi- 
terana omogući vršenje tih njenih novih prava i obaveza. 

Ipak je i pored uklapanja Rusije i Turske u sistem kolektivne 
sigurnosti po čl. 16 PLN bilo jasno, da pribrežne države Crnog mora 
tvore jedno »društvo za sebe«, koje imade i taj interes, da Bospor 
i Dardaneli ipak budu neka vrata koja će zaštićivati pribrežne države 
tog mora. Stoga je netočno kad je izvjestan dio štampe dizao optuž- 
nice zbog »favoriziranja Sovjetske Rusije«, budući da su u istoj mjeri 
favorizirane i sve druge pribrežne države tog područja, a u prvom 
redu Turska, pošto ona u slučaju, da je zaraćena, slobodno odlučuje 
kako će postupati sa stranim ratnim brodovljem (čl. 20). Dakle, sve 
da se sankcije po PLN okrenu i protiv nje, ona je ovlašćena teme- 
ljem čl. 21, da već u času kad se bude osjetila ugroženom smije po- 
duzeti sve mjere kao u slučaju rata. Iz čl. 19, st. 1, proizlazi u koli- 
koj su mjeri favorizirane pribrežne zemlje Crnog mora, pošto se za 
slučaj da je Turska neutralna, prolaz kroz tjesnace obavlja normalno 
uz uslove predviđene za vrijeme mira, tj. uz maksimiranje tonaže, 
vremena boravka itd. Uslijed intervencije francuskog delegata Paula, 
Boncoura, nije novom konvencijom ograničena tonaža brodovlja, 
kojim će pojedina nepribrežna država moći temeljem čl. 16 PLN in- 
tervenirati protiv jedne pribrežne države. Takovo stanje sili pojedine 
države da osiguraju podršku sa strane Turske, a nju, da temeljem 
istog tog propisa objavi rat povrediocu PLN. 

Prema tome je stanje slijedeće: A) ako je Turska jedna 
odzaraćenihstranaka, ona je slobodna u svojim odlukama, 
da li će pustiti kakovo ratno brodovlje da prođe kroz tjesnace (čl. 
20). S ovim je slučajem uspoređen onaj, kad se Turska osjeti ugro- 
ženom »d'un danger de guerre imminent«. (Ova je okolnost i u spo- 
menutoj turskoj noti, kojom je tražena revizija ranije konvencije, 
istaknuta kao bitno opravdanje za primjenu klauzule rebus sic stan+ 
prćvoir I'ćventualit6 d'une menace spćciale ou gćnerale de la guerre et sans 
permettre a la Turquie de pourvoir alors a sa dćfense Ićgitime. Or, il est am- 
plement ćmontrć aujourd'hui que la phase la plus delicate d'un danger ext6- 
rieur est prćcisćment cette phase de la menace d'un ćtat de guerre pouvant 
gurvenir inopinćment et sans nulle formalitć.« 

11) »... la convention des Dćtroits ne mentionne que les ć6tats de paix 
ou de guerre, la Turquie ćtant neutre ou belligćrante dans ce dernier cas, sans 

tibus.11) Ipak je za taj slučaj predviđen postupak pred Vijećem Lige 
naroda, tj. ovo Vijeće može dvotrećinskom većinom, koja mora isto- 
dobno biti i dvotrećinska većina potpisnica nove konvencije, prisiliti 
Tursku da te mjere opozove.!2) 

B) Ako Turska nije zaraćena stranka, treba raz- 
likovati, da li dolazi do primjene PLN ili kojeg ugovora o uzajamnoj 
pomoći sklopljenog u okviru PLN 13) a publiciranog, registriranog 
prema čl. 18 PLN. Ako se ne primijeni PLN niti koji takav ugovor, 
to postoji za nezaraćene države i nadalje sloboda prolaza kao u vri- 
jeme mira (čl. 19, št. 1) dok je brodovlju zaraćenih država zabra- 
njen prolaz. Ako dođe do primjene PLN, bilo to spram članova bilo 
spram nečlanova (danas pripadaju sve pribrežne države Crnog mora 
Ligi naroda), to se glede brodova zaraćenih država može otstupiti 
od uslova čl. 10—18 nove konvencije, no prema odredbama VLN. 
Odatle slijedi, da je nova konvencija vjerno reproducirala misao čl. 
16 PLN, da se imadu smjesta prekinuti sve veze s napadačem. Isto 
to slijedi i odatle, da je uz pravilnu primjenu PLN stav neutralnosti 
sveden na jedan minimum koji, de lege lata, i neće biti praktički 
moguć.14) Upravo oko ovog pitanja vođene su najžešće borbe. Turska 
je prvotno željela da i u slučaju rata važe načela propisana za mirno 
doba, da je Turska neutralna. Zahtjev je usvojen uz izuzetak pro- 
pisa PLN, odnosno ugovora o uzajamnoj pomoći sklopljenog u okviru 
Pakta Lige naroda. 

Glavna borba vođena je između Velike Britanije i Sovjetske 
Unije. Prvotno je Vel. Britanija tražila slobodno proganjanje bro- 
dovlja zaraćenih država i onkraj tjesnaca. Rusija je odgovorila pri- 
jedlogom o razlikovanju, da li su zaraćene pribrežne države ili ne- 
pribrežne. Odnosni propis imao je da glasi: 

>U ratno doba, ako nijedna od pribrežnih država Crnog mora nije 
zaraćena, ratni i pomoćni brodovi uživat će slobodan prolaz. ... Ali bit 
će zabranjeno proći kroz tjesnac u Crno more svakom ratnom brodu za- 
raćenih država. Kada bi jedna država sa Crnog mora, osim Turske, bila 

Zaraćena, prolaz kroz tjesnac bit će zabranjen svakom ratnom brodu 

država, koje se ne nalaze na Crnom moru. Odredbe ovog člana ne smiju 

nipošto dirati prolaz brodova u izvršenju obveze o uzajamnoj pomoći što 


proizlaze iz Pakta Lige naroda ili sporazuma sklopljenih u okviru tog 
Pakta, kao ni prolaz brodova država kojoj će se ova pomoć pružiti.« 


Nije usvojeno niti pravo proganjanja kako ga je tražila Velika 
Britanija, niti diferencijalno zaštitno pravo kako ga je tražila So- 
vjetska Unija. Velika Britanija, ne mogavši postići pravo da satre 
protivničko brodovlje, ako se ono spasilo iza tjesnaca, pokušala je 
da ga barem imobilizira iza tih vratiju, tražeći, da Turskoj bude dato 


12) Radi se ovdje o koncesiji učinjenoj Japanu, potpisniku konvencije, 
i ako nije član Lige naroda. Japanski delegat Sato je u nekoliko navrata, u 
ime svoje vlade, učinio rezervu da Japan ne će više ni na koji način da bude 
vezan PLN. 

13) Interesantno je, da su glasom tog propisa isključeni svi oni ugovori 
o uzajamnoj pomoći, koji nisu uskladu s PLN, pa bilioni i sklopljeni 8 nečla- 
novima Lige naroda. To može postati od praktične važnosti obzirom na 
Njemačku. 

14) Vidi moj članak »0 neutralnosti« u br. 8—10 »Mjesečnika« za 1936 g. 

pravo da zabrani prolaz brodovlju sviju zaraćenih stranaka, a za ne- 
pribrežne zaraćene stranke da bude izrečena zabrana prolaza kroz 
tjesnace (ako nijedna pribrežna država nije zaraćena). Rusija je 
smjesta reagirala na prvi dio tog predloga tražeći, da bude zabranjen 
prolaz brodovlju sviju zaraćenih stranaka uz izuzetak odredaba Vije- 
ća Lige naroda, dakle nezavisno od dobre volje Turske. Ovo je sta- 
novište prodrlo. Prema tome bila bi ispravna interpretacija današnjeg 
stava 2, člana 19, da nema primjene člana 21 (tj. prava Turske da 
se pozove na ugroženje svoje sigurnosti) ukoliko je već određeno 
diferencijalno postupanje prema napadaču i napadnutom. Uz ove 
pretpostavke omogućeno je Rusiji da svoje brodovlje slobodno šalje 
iz Crnog u Sredozemno more. 

Ovo stanje, promotreno, s gledišta interesa trgovine, znači da je 
vojni elemenat, koji bi na tu trgovinu mogao eventualno i nepovoljno 
utjecati, reduciran na minimum. S&mo načelo slobode plovidbe izra- 
ženo je u čl. 2, 3 i 4 nove konvencije, tj. za vrijeme mira odnosno 
rata, u kojem Turska nije među zaraćenim strankama (čl. 4) niti u 
kojem dolaze u obzir eventualne stege nametnute po Ligi naroda 
(čl. 25 konv. a čl. 16 PLN). 

Drugačije je u vrijeme rata kad je Turska jedna od zaraćenih 
stranaka. (Pitanje je, da li se ovdje ima podrazumijevati i slučaj po- 
duzimanja sankcija po čl. 16 PLN, ili će ovdje odrediti granice inter- 
ferencije odnosna odluka VLN, a ne slobodni arbitrium turske vla- 
de). U tom slučaju preostaje sloboda plovidbe samo za brodove ne- 
zaraćenih država (razlika spram statuta Sueskog kanala!), »pod 
uslovom, da neće ni na koji način potpomagati neprijatelja«. Ovaj 
je propis vanredno elastičan. Pozitivno međunarodno pravo stvorilo 
je dva pojma oko kojih se pojedine mjere grupiraju i kristalizuju, 
to je pojam protuneutralne službe i kontrabande. Navedeni se propis 
čl. 5, st. 1, nove konvencije terminološki (»...& condition de n'assi- 
ster en aucune facon l'ennemi«) približava pojmu protuneutralne 
službe, zvanoj francuski, assistance hostile. Ipak bi ovakovo tuma- 
čenje bilo očito preusko, budući da tu prema Londonskoj deklaraciji 
od 1909 nije sadržano doturavanje materijala neprijatelju, radilo se 
o ratnom materijalu ili ne. To je predviđeno u međunarodnom jav- 
nom pravu o postupku s kontrabandom, ma da je i ovdje sve arbi- 
trarno. Treba naime naglasiti, da pregled prava neutralnih država 
ne daje jasnu sliku o onom, što bi u konkretnom slučaju bila prava 
Turske kao zaraćene stranke. 

Svakako je sada potpuno izmijenjeno načelo slobode plovidbe, 
koje je u ranijoj konvenciji važilo u jednoj upravo maksimalističkoj 
mjeri, no ipak ovo ograničenje nije išlo na uštrb pacifističkih zah- 
tjeva niti interesa trgovine. Preostala dva načela ranije konvencije 
u cijelosti su revidirana: pale su odredbe o demilitarizaciji i o inter- 
nacionalizaciji. O obvezama demilitarizacije sama konvencija ne go- 
vori, već je Turska glasom jednog zasebnog protokola ovlašćena da 
odmah po potpisu konvencije — dakle još i prije nego što ista stupi 
na snagu — zaposjedne, a kasnije i da utvrdi dotadašnju demilitari- 
ziranu zonu. Internacionalizacija igrala je veliku ulogu poslije rata, 
kad je jedna međunarodna komisija, sa sjedištem u Carigradu, vr- 

šila važne političke funkcije. Kasnije je Lausanne-skom konvencijom 
bitno ograničena nadležnost te komisije, te je konačno jedino još 
registrirala promet tjesnacima. Ta je zadaća novom konvencijom 
prenesena na tursku vladu. 

Namjesto ranijih propisa danas važi u glavnom načelo relativne 
neutralizacije tjesnaca: oni su doduše pod vojnom zaštitom turske 
vojske, koja je ovlašćena, da u slučaju potrebe vrši sve obrambene 
mjere. No i ako su tjesnaci otvoreni stranim ratnim brodovima, pa i 
onim zaraćenih stranaka, ipak im je glasom čl. 19, st. 5, zabranjeno 
uzapćivati, vršiti pravo pregleda ili ma koji čin neprijateljstva (mora 
ge žaliti što ta »zabranjena zona« nije definirana s isto toliko toč- 
nosti kao u Carigradskoj konvenciji o Sueskom kanalu). 

Preispitamo li sa. gledišta Turske, da li je i od kolike je važnosti 
za njen teritorijalni integritet, da li je zona tjesnaca pod oružjem ili 
nije, moramo u prvom redu eliminirati historijske usporedbe i po- 
duke iz vremena kad je problem tjesnaca stvarno nastao. Koncem 
15 stoljeća bio je cijeli Balkanski poluotok u rukama Turske. Prema 
tome je sigurnost transverzalnog prometa tjesnacima značila sigur- 
nost i gospodstvo nad cijelim jednim imperijem, koji je još koncem 
prošlog stoljeća, dakle po gubitku Srbije, Bugarske, Rumunjske i 
Grčke, zapremao 158.943 km2 s kojih 5 i pol milijuna stanovnika 
(naprama 22,000.000 u cijelom turskom imperiju). Danas iznosi ev- 
ropski posjed Turske oko 40.000 km2. I najpovršniji pogled na kartu 
Turske pokazuje, da napadaj kojeg virtuelnog protivnika, even- 
tualno Italije, neće doći sa strane tjesnaca. Sve od 1804 godine 
nije bilo moguće silom otvoriti vrata Dardanela. To nije bilo mo- 
guće ni Italiji 1912 godine, a niti Francuskoj i Engleskoj 1915 god. 
Za vremena same demilitarizacije, 1923 do 1936 godine, bilo 
je jasno, da taj uski pojas demilitarizirane zone ne pretstavlja 
nepremostive smetnje za moderno dalekometno oružje, kao ni za mo- 
dernu avijaciju. Uostalom, pobjednik nad Galipoljem danas više i ne 
ma onaj strateški dobitak, koji je mogao da imade ranije kad je Ca- 
rigrad još bio glavni grad Turske. No neizmjerno je važnije, da je 
koja sila u mogućnosti da drugim državama presječe put u Crno mo- 
re ili iz njega. (Kavkaski i rumunjski petrolej su danas prvorazredne 
političke sile, koje su u borbi protiv sankcija 1936 god. bile važnije 
i uspješnije od juridičkih argumenata.) I do tog je bilo Turskoj stalo 
kad je tražila remilitarizaciju tjesnaca i pravo da ih u slučaju rata 
ili ratne opasnosti zatvori. Naravno, bilo je to jasno i svakom učes- 
niku konferencije, jer da to nije bilo jasno, ostao bi nerazjašnjen 
rusko-britanski konflikt, kao i spremnost Francuske i država Bal- 
kanskog sporazuma da posreduju između Sovjetske Unije i Engle- 
ske, nadajući se, da će interpolacijom Lige naroda postaviti iza 
Turske jednog još snažnijeg i pristupačnijeg čuvara mira. 

Nova konvencija pretstavlja bitan napredak za sve zainteresi- 
rane stranke. Za Tursku u toliko, što ona nije više ograničena na je- 
dan minimum sigurnosti koju joj je pružala ranija konvencija, tj. 
maksimiranjem tonaže, već je dobila i sigurnost u pravu poduzima- 
nja izvjesnih privremenih mjera predostrožnosti. A povrh svega, 
Turska je opet diplomatski gospodar tjesnaca. 

Interesi drugih pribrežnih država osigurani su diferencijalnim 
postupanjem po čl. 19, st. 2, koji u stvarnosti favorizira napadnutu 
državu. I sama Velika Britanija i Francuska dobivaju time, što im 
je moguće da i u svojoj igri u Mediteranu upotrebe novu jednu kartu 
— u tim krajevima barem — i to Sovjetsku Rusiju. Napose je poja- 
čan autoritet i uloga Lige naroda. Ukinuta je doduše Međunarodna 
komisija, no njene su funkcije i dužnosti prešle na tursku vladu, pa 
se je Liga riješila jedne posve statističarske službe. Naprotiv je Li- 
ga naroda dobila zadaću da cijeni opravdanost turskih mjera predo- 
strožnosti. O takovim pitanjima mogla je Liga naroda da raspravlja 
i dosada temeljem člana 11 svoga pakta, no uz opasnost da kontro- 
lirana država prigovori pozivom na svoja suverena prava, tj. tvrde- 
ći, da se radi o mjerama koje imade u vidu čl. 15, $ 8 PLN, dakle o 
mjerama, koje međunarodno pravo prepušta isključivoj kompeten- 
ciji dotične države. U takovim je slučajevima Liga naroda nemoćna, 
i dođe li na temelju konflikta, u kojem se radi o takovom jednom 
Pitanju, do rata, nema mogućnosti upotrijebiti sankcije čl. 16 PLN. 
U konkretnom je slučaju isključen takav prigovor Turske time, što 
čl. 21, st. 4, određuje, da je Turska obvezana opozvati sve poduzete 
mjere predostrožnosti, i to kako one koje se odnose na prolaženje 
ratnog brodovlja, tako i one koje se odnose na prolaz trgovačkih 
brodova (čl. 6). Veći autoritet dobila je Liga naroda i uslijed toga, 
što je čl. 16 njenog ustava pridodata posljedica diferencijalnog 
postupanja. 

S time je u vezi i ono, upravo historijsko značenje diskusije, 
koja je slijedila na britanski amandman k čl. 16 svog nacrta konven- 
cije, tražeći, kako smo to razložili, jednaka prava za sve zaraćene 
stranke. Uslijed toga i uslijed protuprijedloga M. Litvinova o prizna- 
nju diferencijalnog ratnog prava temeljem PLN, došlo je do vrlo 
značajnog sukoba između predratnog shvaćanja međunarodnog rat- 
nog prava i poslijeratnog međunarodnog pacifističkog prava. Pozi- 
vajući se na Pariški Pakt, Litvinov je ustvrdio da pojam zaraćene 
stranke ne odgovara više ničem legalnom, te da stoga više i nema 
jednakosti među zaraćenim strankama. Litvinovo stanovište podr- 
žavali su Francuska (Paul Boncour), Rumunjska (Titulescu) i Grč- 
ka (Politis). Što više, čini se, da je kod njih i postojala tendencija 
da ta nova konvencija bude tako stilizirana, da bi mogla postati sa- 
stavni dio općeg ugovora o uzajamnom ukazivanju pomoći. Isti se 
sukob mišljenja ponovio kod diskusije čl. 23 nacrta (čl. 25 konven- 
cije), koji govori o pridržanju obveza iz PLN. Tom prilikom usta- 
novljeno je, u kolikoj je mjeri olakšala stvar okolnost, da je i Turska 
jedna od potpisnica londonske konvencije o definiciji napadača, koju 
su, s izuzetkom Bugarske, potpisale sve pribrežne države Crnog 
mora, a od drugih zemalja — zastupanih u Montreux-u — još i Ju- 
goslavija. 

Preostaje jedino da spomenemo i onoga glavnog interesenta o 
kojem se i radi kod načela slobode plovidbe, tj. trgovinu u miru i u 
ratu. Međunarodna trgovina nalazi jedinu zaštitu u tome, da je usli- 
jed rigoroznijih preventivnih mjera rat s obzirom na tjesnace do- 
nekle podvrgnut međunarodnoj kontroli. 

Pregled 


REGULIRANJE MINIMALNIH NADNICA 


Konačno je nakon višegodišnjeg i nestrpljivog očekivanja čitave naše 
zainteresirane javnosti donesena uredba, koja treba da definitivno skine s dnev- 
nog reda pitanje minimalnih nadnica. Uredba o utvrđivanju minimalnih nadnica, 
zaključivanju kolektivnih ugovora, pomirenju i arbitraži (to je službeni naziv) 
donesena je na osnovu $ 88, toč 1. financijskog zakona za 1936/37 godinu rje- 
šenjem ministarskog savjeta na sjednici od 12. veljače 1937 i stupa na snagu 
šezdeset dana ođ dana obnarodovanja u »Službenim novinama«  (>»Službene 
novine« od 13 II 1937). 

Čitava uredba obuhvaća 38 članova, a podijeljena je u pet dijelova i to: 
I Način utvrđivanja minimalnih nadnica, II Kolektivni ugovori, III Pomirenje 
i arbitraža, IV Kaznene odredbe # V Zaključne i prelazne odredbe. 

Osnovna nadnica, koja služi kao baza za utvrđivanje minimalnih nadnica, 
određena je sa dva dinara po satu za vrijeme od osam sati dnevnog rada. 
Minimalne nadnice određuje ban odnosno upravnik grada Beograda (svagdje 
gdje govorimo o banu odnosno banovini treba alternativno razumjeti upravnika 
odnosno upravu grada Beograda) za svoje područje na bazi osnovne nadnice 
no samo onda, kada to traže javni interesi odnosno jedna od zainteresiranih 
stranaka (poslodavaca i radnika). Odredbe ove uredbe odnose se na sva indu- 
strijska, zanatska, trgovačka, saobraćajna, rudarska, šumska, bankarska, osi- 
guravajuća i njima slična poduzeća, kao # na građevinske i elektro-tehničke 
rađnje, izuzev ona poduzeća, za koja je to drukčije određeno. 

Za kvalifikovane radnike može ban odrediti min. nadnicu i višu od osnovne 
“nadnice, dok za nekvalifikovane radnike može odrediti i nižu (do 10%) i višu 
(đo 50%) od osnovne nadnice. Nižu od osnovne nadnice može također odrediti 
i za mjesta s manje od 5000 stanovnika. Minimalne nađnice određuje ban po 
saslušanju predstavnika poslodavačkih i radničkih organizacija, a može pret- 
hođno saslušati i poslodavačke i radničke komore. Za malodobne radnike (ispod 
18 god.) ne mogu min. nadnice biti ispod 75% od normalnih min. nadnica. Za 
naučnike (šegrte) vrijede odredbe zakona o radnjama. Odredbe individualnih i 
kolektivnih ugovora, koje su nepovoljnije od spomenutih, proglašuju se ništet- 
nima. Akordni rađ tolerirat će se ubuduće samo ondje, gdje je neophodno po- 
treban 1 koristan, a mišljenje će o tom davati banu poslođavačke i radničke 
komore. 

. Uredba predviđa mogućnost zaključivanja kolektivnih ugovora i to za po- 
jedina poduzeća iii pojedine struke. U prvom slučaju zaključuje se ugovor 
između poslodavaca i profesionalne radničke organizacije, a u drugom slučaju 
između predstavnika poslodavačke i radničke organizacije. Ugovori se sklapaju 
pismeno. Banske uprave (inspekcije rada) dužne su na zahtjev stranaka ili 
kada to javni interes traži posredovati u pregovorima za zaključivanje kolek- 
tivnih ugovora. Ugovore će registrirati inspekcija rada. Ako već postoji kolek- 
tivni ugovor između poslodavačke i radničke organizacije može poslodavac sa 
svojim pomoćnim osobljem u poduzeću sklopiti samo povoljniji ugovor. Istup 
pojedinog poduzeća iz poslodavačke organizacije, koja je zaključila za svoju 
struku kolektivni ugovor, ne oslobađa ga obaveza iz sklopljenog ugovora. Ako 
je preko polovice radništva u preko polovice poduzeća iste struke zatražilo 
zaključenje kolektivnog ugovora, pozvat će ban obje stranke da ga zaključe u 
određenom roku, pa ako se ugovor u tom roku ne zaključi, propisat će ban 
obaveznu tarifu za isplatu radnika dotične struke. 

U slučaju sukoba između poslodavaca # radnika dužne su obje stranke 
— prije objave štrajka ili lock-outa — da &e obrate na prvostepenu opću 
upravnu vlast (sreska načelstva) s molbom za pomirenje, pa će upravna vlast 
hitno odrediti raspravu za pomirenje. U većim sukobima određuje postupak 
pomirenja inspekcija rada cdnosno rudarski glavar za rudarska poduzeća. Za 

vrijeme trajanja obaveznog pomirenja zabranjeno je obustavljanje rada puteni 
štrajka ili lock-outa. 

Arbitraža određena je fakultativno, a vršit će je arbitražni odbor, koji 
sastoji od jednog državnog činovnika (određuje ga ban) kao predsjednika i po 
dva predstavnika spornih stranaka. Stranke se mogu podvrći arbitraži prije ili 
poslije pomirenja (neuspjelog), no svakako prije objave štrajka ili lock-outa. 
U prvom slučaju otpada obaveza da se podvrgnu postupku pomirenja. Postupak 
arbitraže je javan, usmen i besplatan. Odluka arbitražnog odbora obavezna je 
i konačna za sva poduzeća i radnike, koji joj se u sporu podvrgnu. Tekat 
odluke objavljuje se u službenim novinama, koje vrijede za dotični banovinski 
teritorij. U državnim, banovinskim i općinskim pođuzećima kao i onima, koja 
su od općeg interesa (plin, elektrika i voda) obavezna je arbitraža, a svaka 
obustava rada zabranjena. 

Indiviđualne sporove iz kolektivnih ugovora rješavat će izabrani odbori 
(sudovi dobrih ljudi) u amistu zakona o radnjama. 

Uredba nadalje predviđa novčane kazne od 100—10.000 dinara za kršenje 
njenih propisa. Kazne izriču opće upravne vlasti prvoga stepena, protiv čijih 
rješenja postoji mogućnost žalbe na neposrednu višu upravnu vlast, čije su 
odluke izvršne. Novčane kazne idu u korist fonda za nadzor nađ izvršenjem 
određaba ove uredbe. Prekršaji zastaruju za šest mjeseci, a novčane kazne za 
jeđnu godinu. 

Za pomorce odredit će minimalne nadnice ministar socijalne politike i na- 
rodnog zdravlja u suglasnosti s ministrom saobraćaja. 


Toliko o sadržaju uredbe, a sada da je barem: letimično kritički osvije- 
tlimo. O potrebi zakonskog reguliranja min. nadnica pisali smo već u. dva 
navrata (»Ekonomist« br. 7 1935 god. i br. 7—8 1936 god.). Tada smo uzeli 
u obzir nacrt Artura Benka Grada iz 1935 g. i službeni prednacrt ministarstva 
&oc. politike # nar. zdravlja. Moramo odmah istaknuti, da se donesena uredba 
temeljito razlikuje od oba spomenuta nacrta, te daje dojam da je u dobroj 
mjeri vođena sugestijama deklaracije, koja je primljena na anketi Radničke 
komore u Beogradu 10 maja 1936, a koja je sazvana u svrhu donošenja mišlje- 
nja svih sindikalnih radničkih i namješteničkih organizacija. Zaključujemo to 
po liberalnom duhu, kojim se uredba odlikuje, jer i u pogledu kolektivnih ugo- 
vora kao i u postupku pomirenja, a pogotovo u postupku arbitraže, posve je 
ublažen odnosno sveđen na najmanju mjeru imperativni karakter odnosnih 
odredaba. Prema tome bit će zahtjevima sindikalnih organizacija u obilnoj 
mjeri udovoljeno, da razvijaju svoju borbenu akciju u korist radničke klase. 
Mi &e međutim s tom tenđencijom ne bismo mogli u cijelosti složiti, ali ne 
možda zato što ne bismo htjeli radničkoj klasi priznati pravo na borbu za svoje 
opravdane zahtjeve, nego upravo zato, jer ta borba ne donosi uvijek onaj rezul- 
tat, koji se s njome želi postići, naročito ne u doba kada posljedice krize (ne- 
zaposlenost) nisu još posve iščezle, pa je radnik u većini slučajeva sretan da 
uopće nalazi zaradu. Zato smatramo potpuno opravdanim da država u takvim 
momentima pokaže jače nastojanje da intervenira u korist radničke klase ne 
čekajući da velike mase radnika u nejednakoj borbi za život po »prirodnom 
zakonu selekcije« podlegnu. Ne slažemo se s mišljenjem, istaknutim u spomenutoj 
deklaraciji, »đda prednacrt uredbe nije pošao pravim putem, kađ je ujedno spojio 
pitanje minimalnih nadnica s pitanjem kolektivnih ugovora, mirenja i arbi- 
traže« (v. »Socijalni arhiv« 1936, br. 4—5, str. I—113). Naprotiv, smatramo da 
spomenute odredbe tvore jednu logičku cjelinu, budući da će minimalne nadnice 
vjerojatno ipak često puta biti, iako najnepovoljnija, a ono ipak osnovica za 
fiksiranje nadnica pri zaključivanju kolektivnih ugovora. Stoga nalazimo 
posve opravdanim, da je zakonodavac u donesenoj uredbi uz propise o mini- 
malnim nadnicama donio i one o kolektivnim ugovorima, što više mišljenja 
smo, da su odnosni propisi nedostatni, pa u tom pogledu prednacrt smatramo 
boljim od uredbe kako u pogledu šire obligacije, tako i u pogledu detaljnijih 
propisa, koje prednacrt sadržaje. Ne slažemo se stoga ni sa mišljenjem Bog- 
dana Krekovića, koji ističe, da je »i nelogično i nezdravo, da vlast nameće 
kolektivne ugovore«, jer »ako bi se pošlo tim putem, to bi značilo smrt kolek- 


129 


tivnim ugovorima uopšte« (v. »Soc. arhive 1936, br. 4—5, str. I-109). To na- 
metanje činile su i druge u gsocijalno-političkom pogledu naprednije države (na 
pr. Njemačka 1920 god.), a čine to još i danas. Ne treba se bojati prevelike 
intervencije u korist radničke klase, jer ta intervencija tangira još uvijek samo 
minimum potrebit za održanje te klase, osjetili svi slojevi radnika podjednako 
tu potrebu ili ne. Ne smatramo stoga zgodnom niti poredbu nametnutih kolek- 
tivnih ugovora s nezrelom jabukom, koju pisac iznosi, jer sazrijevanje jabuke 
ovisi isključivo o prirodnom procesu, dok bi radnička klasa po samom prirod- 
nom procesu bez intervencije već davno podlegla. Zato smatramo ispravnim 
jedino rješenje koje ide zatim, da koordinira akciju radničke klase i zakonsku 
intervenciju države. čemu se zalagati za načelo da borba bude sama sebi svr- 
hom, kada znamo da je konačni cilj radničke borbe s&m po sebi ograničen po- 
stignućem blagostanja odnosno životne mogućnosti radnika. Jer ako se ta 
svrha može i na drugi način postići (primjerice »nametanjem« kolektivnih 
ugovora) čemu onda strahovanje, da će stagnirati smisao za borbu? I ovdje 
nas rukovodi načelo da je zlu bolje prevenirati, nego li ga naknadno reparirati. 

Odredbe o mirenju i arbitraži također ne smatramo sretnijima. Čini nam 
se naime, da je težište rješavanja svih tih problema, kojima uredba svojim nor- 
mama nastoji doskočiti, prebačeno na samu upravu, pa se bojimo, da li će 
uprava za rješavanje ovih specifično socijalno-političkih problema biti dorasla, 
naročito prvostepena upravna vlast, koja ne raspolaže sa stručnim organima 
te vrsti kao na pr. banska uprava. Držimo, da je ovdje trebalo u većoj mjeri 
dati inicijativu predstavnicima poslodavaca i radnika odnosno njihovih komora 
naročito u pogledu pomirenja, jer će potonje — po našem mišljenju — u većini 
slučajeva biti osuđeno na neuspjeh. 

Konačno moramo konstatirati i činjenicu, da je redakcija uredbe dosta 
površno provedena, što zaključujemo po stavu 1 članova 14 i 15, koji su djelo- 
mično ili posve nejasni, a to je bezuvjetno na štetu jasnoće te toli važne uredbe. 

Dr. Franjo Krajčević 


RAZVOJ JUGOSLAVENSKOG TURIZMA U 1936 GODINI 


U toku 1936 god. vladali su u glavnom još dalje poremećaji iz ranijih 
godina. Ipak je u mnogim turističkim zemljama zabilježeno znatno oživlja- 
vanje turističke djelatnosti. Isto se tako povećao i međunarodni turistički pro- 
met, ali ipak ovaj razvoj nije bio podjednak u svim zemljama. Tako je oživlja- 
vanje turističkog prometa bilo ograničeno u prvom redu na one zemlje, koje 
su vodile aktivnu i smišljenu turističku politiku. Ono je, na taj način, bilo 
rezultat i zbir unutrašnjih nacionalnih napora i aktivnosti, u kome je, pored 
turističke propagande, znatnu ulogu igrala i unutrašnja turistička organizacija, 
kao i politika niskih cijena i usluga. Inače su se mnoge države i dalje ograni- 
čavale ekonomskim i političkim nacionalizmom, ma da je međunarodna pri- 
vredna solidarnost bila nešto jača od ranijih godina. Blagodareći ovoj okolnosti, 
opadanje međunarodnog turističkog prometa ne samo da je bilo zaustavljeno, 
već se, kao što je napred rečeno, pokazao izvjestan porast i poboljšanje. 

Devizni režimi produžili su i dalje svoje štetno djelovanje na slobodu 
turističkog kretanja. Klirinški ugovori i turistički sporazumi imali su, s druge 
strane, za rezultat prelaz na sistem dvostrukog turističkog prometa i zamje- 
njivali su tim putem prirodne tokove turizma vještačkim. Oni su, po ocjeni 
samog Privrednog komiteta Društva naroda, utjecali . na umanjivanje značaja 
međunarodnog turizma. To je i razlog, da se danas uviđaju štetne posljedice 
cvakvog stanja, pa se iz izvjesnih turističkih zemalja čuju glasovi o potrebi 
liberalnijeg turističkog prometa. Paralelno s time, sve se više vjeruje u neop- 
hodnost uspostavljanja reda u sadašnjem međunarodnom đeviznom kaosu. 

Nesumnjivo je da će dalji razvoj prilika u međunarodnoj turističkoj dje- 
latnosti zavisiti najviše od političkih 4 privrednih momenata. Ali je isto tako 
izvjesno, da je kriza, tj. opći poremećaj na svim poljima ljudske djelatnosti, 
postala danas normalna pojava i činjenica s kojom se ima računati i po njoj 
upravljati radi donošenja svrsishodnih mjera. 

što se tiče Jugoslavije, njena turistička djelatnost bila je, kao uvijek, 
izraz svih ovih pojava u svijetu. Ma da su i u 1936 godini, kao i u prethodnoj, 
izvjesni momenti političke, privredne i psihološke prirode, nepovoljno djelovali, 
ipak je ostvaren znatan napredak, blagodareći energičnom nastojanju, boljoj 
unutrašnjoj organizaciji, aktivnijoj i emišljenijoj akciji za unapređenje turizma. 

Tako je početkom 1936. g. donesena, inicijativom Otsjeka za turizam Mini- 
starstva trgovine i industrije, Uredba sa zakonskom snagom o unapređenju 
turizma, pa zatim, na osnovu iste, 8 aprila 1936 g. Pravilnik o putničkim 
biroima, 21 decembra 1936 g. Pravilnik o proglašenju turističkih mjesta, 25 
decembra 1936 g. Službeni spisak turističkih mjesta i najzad 30 januara 1937 g. 
Pravilnik o stvaranju fonda za unapređenje turizma. Pored toga, pripremljeni 
su od istog Otsjeka za turizam Pravilnik o oficijelnim turističkim biroima, 
Uredba o produženju važnosti Zakona o carinskim povlasticama za hotelsku 
industriju i najzad Uredba o stručnoj spremi i nagradama pomoćnom osoblju 
u ugostiteljskim radnjama, koji su već dostavljeni i nadležnim organima na 
potrebno mišljenje. 

Ali pored ovog rada na donošenju potrebnih zakonskih normi o organi- 
zaciji turizma i turističke materije, nastojalo se i uspjelo je razviti življu 
akciju na hitnom sprovođenju u život već donjetih uredaba i pravilnika. Tako 
gu već u toku 1936 g. sve banovine donijele potrebne propise za svoja po- 
dručja o reguliranju rada ugostiteljskih radnja i o sezonskom izđavanju sta- 
nova pod kiriju,.o mjesnim turističkim odborima i o banovinskim turističkim 
savjetima. Isto je tako izvršena reorganizacija postojećih turističkih saveza 
u Zagrebu, Sušaku i Dubrovniku i pristupljeno organizaciji novih saveza i 
društava, naročito u Vardarskoj, Moravskoj i Vrbaskoj banovini, gdje se taj 
nedostatak najviše osjećao. U zajednici s društvom »Putnik«, a u cilju jačanja 
turističkog prometa iz inozemstva, organizirani su krajem 1936 g. oficijelni 
turistički biroi u Berlinu i Parizu, pored već postojećih biroa u Beču, Pragu i 
Londonu, kao i informativno-propagandni činovnici pri našim konsulatima u 
Celovcu, Salzburgu i Kopenhagenu. Isto tako, u tijesnoj suradnji društva 
»Putnik« i ostalih turističkih organizacija u zemlji, organizirano je više turi- 
stičko-propagandnih izložaba u inozemstvu (Pragu, Leipzigu, Bukureštu, Parizu 
i Solunu) i u zemlji (Ljubljani, Zagrebu i Dubrovniku), kao 4 izdavanje po- 
trebnog propagandnog materijala u te svrhe. Izdaci na turističku propagandu 
samog društva »Putnik« iznosili su 1924 g. 13.907 dinara, a 1934 g. 2,696.280 
dinara da se zatim povećaju u 1935 g. na 4,081.099 dinara i u 1936 g. na 
5,810.000 dinara. 

Nastojanjem Otsjeka za turizam pri Ministarstvu trgovine # inđustrije 
došlo je također do tijesne suradnje između država Male antante i Balkanskog 
sporazuma, te su u okviru privrednih savjeta osnovani naročiti turistički komi- 
teti u cilju uzajamnog unapređenja turističkog prometa i jačanja zajedničkih 
turističkih veza s inozemstvom. U smislu donjetih zaključaka, publicirana je 
već i zajednička propagandna brošura država Male antante, a u redakciji 
Otsjeka za turizam našeg Ministarstva trgovine obavljeni su # zajednički bil- 
teni na francuskom jeziku turističkih komiteta Male antante i Balkanskog 
sporazuma, koji će u buduće izlaziti svaka tri mjeseca. 

Isto su tako zaključene turističke konvencije sa Rumunjskom, Grčkom, 
Poljskom i Španjolskom, pored već ranije zaključenih konvencija s Austrijom, 
Mađarskom, Njemačkom i Čehoslovačkom. 

Statistički podaci o broju turista, koji su posjetili naša turistička mjesta 
u toku 1936 g. karakterišu najbolje ovu aktivnost naših turističkih organa i 
njihova nastojanja da se, usprkos izvjesnih nepovoljnih momenata i naročito 
još uvijek nedovoljnih sredstava, unapredi nacionalni turizam. Tako je, prema 
provizornim podacima Otsjeka za turizam Ministarstva trgovine i industrije, 
1 u 1936 g. produžen porast stranih turista iz ranijih godina, premašivši čak 
1 rekordnu 1930 g. Ali je, suprotno tome, došlo do izražaja izvjesno opadanje 
kođ domaćih turista, koje iznosi po prilici 5% prema 1935 g. Razlog ovome 
treba tražiti u izvršenom povećanju željezničke putničke tarife s početka 
1936 g., smanjenju plaća državnih činovnika, kao i u izvjesnim političkim mo- 

mentima, koji su svi skupa nepovoljno utjecalš na razvoj domaćeg turističkog 
prometa. 

Potrebno je, na kraju, podvući, da je već nastupilo momenat da se i o 
turističkoj djelatnosti kod nas ozbiljnije razmišlja. Jer za sve ovo vrijeme ni 
Otsjek za turizam Min. trgovine, kao ni ostale turističke organizacije, nisu 
nailazile na potrebna sredstva za izvršenje svojih zadataka. čak su suprotno 
iskazivanom porastu turističkog prometa, ta sredstva bila permanentno sma- 
njivana i od 900.000 Din u 1930 g. svedena su na 500.000 u državnom budžetu 
za 1936/37 g., dok su u iste svrhe 1936 g., službeni organi u Italiji imali dr- 
žavnu dotaciju od 60 mil. lira, u Mađarskoj 2,5 mil. penga, u Čehoslovačkoj 
6,5 mil. kruna, u Rumunjskoj 20 mil. leja, u Grčkoj 10 mil. drahmi itd. Pove- 
ćanje kredita ima međutim za cilj ne samo jačanje naše turističke propa- 
gande, već, što je još mnogo važnije, da se hitnim potporama pomogne one 
turističke ustanove, ugostiteljska i saobraćajna poduzeća, čiji su opstanak i 
razvitak neophodni turističkoj privredi. 

Paralelno 8 ovim povećanjem sredstava, neophodno je još, naročito u vezi 
s izvršenom devalvacijom moneta u nekim stranim i nama konkurentnim turi- 
stičkim zemljama, sprovesti i izvjesne mjere đeviznog karaktera, kao i pružiti 
što veće fiskalne i druge olakšice turističkoj privredi, kako bi se osigurao 
dalje i nesmetani razvoj ove privredne grane, koja pruža ne samo materijalne 
i socijalne koristi, već koja je isto tako od ogromne kulturne i političke važnosti 
za našu državnu zajednicu. Dr. Todor Todorović (Beograd) 


KREDITNO ZADUŽENJE PRIVREDE U NJEMAČKOJ 


Upoređujući sadašnji konjunkturni polet u Njemačkoj s onim od godine 
1924—1930 u pogledu njegovog financiranja, moramo uočiti slijedeće razlike: 
financiranje konjunkturnog poleta 1924—1930 godine vršilo se dobrim dijelom 
stranim kapitalom, a inicijativu u tom pogledu nosila je privatna privreda, dok 
se međutim financiranje sadašnjeg konjunkturnog poleta vrši isključivo vlasti- 
tim kapitalom, a inicijativu u tom pogledu daje država. 

Kreditno zaduženje njemačke privrede prema podacima Instituta za istra- 
živanje konjunkture  (Vierteljahreshefte zur Konjunkturforschung, 11. Jahr- 
gang, 1937. Heft 3, Hamburg) iznosilo je: 


koncem ukupno dugoročni kratkoročni inozemno 
godine dugovanje krediti krediti dugovanje 
u milijunima Reichs-Maraka 

1928 84.896 54.415 30.481 21.842 
1929 95.119 61.917 33.202 24.064 
1930 102.339 69.547 32.792 25.004 
1931 99.203 71.543 27.660 21.124 
1932 96.118 71.686 24.433 19.029 
1933 93.718 70.509 23.209 13.895 
1934 96.601 72.436 24.166 13.100 
1935 101.219 74.951 26.268 > 12.400 


Ukupne realne investicije (t. j. nove investicije, stvaranje rezervi i priliv 
zlata) uzima se, da su u prvom periodu iznašali okruglo 45 milijardi RM, od 
čega na inozemno zaduženje otpada oko 26 milijardi RM ili preko polovice. Od 
toga inostranog zaduženja oko 60% otpadalo je na kratkoročne kredite. Ovaj 
inozemni kapital međutim olakšavao je samo plaćanje reparacija, koje su u to 
Goba bile stalno na dnevnom redu. * 

Od 1933—1935 godine investicije su iznašale okruglo 25 milijardi RM, od 
koje svote otpada na nove investicije najviše do 10 milijardi RM, a možda 
samo 7—8 milijardi. 

Iz gornje tabele vidljivo je 1) povećavanje ukupnog zaduženja do 1930 
godine, zatim pad do 1933, pa opet porast do 1935 godine, 2) stalno poveća- 
vanje dugoročnih kredita, a smanjivanie kratkoročnih i 3) u odnosu prema 
ukupnom zaduženju, dakle relativno, kao i apsolutno smanjenje inozemnog 
dugovanja. : 

Prvo povećavanje ukupnog zaduženja (do 1930 g.) ima uzrok u normai- 
noj pojavi svake konjunkture: porast proizvodnje uzrokuje veću potrebu za 
kreditima. Općenito povećavanje dugovanja u 1935 godini prema 1934 tumači 
pomenuti Institut za konjunkturna ispitivanja, da se ima svesti na drugu či- 
njenicu: da je to posljedica pretvaranja otprije postojećih »kriznih« dugova u 
posebne kredite, t. j. posljedica transformacije dugovanja (»Umschuld«), na 
koje da otpada oko 4.5 milijarde RM, a na općenito povećavanje zaduženja da 
otpada samo skroman iznos od oko 100 milijuna RM. 

Povećavanje dugoročnih kredita, smanjivanje kratkoročnih i inozemnih 
kredita razumjet će se, ako promotrimo način financiranja sađašnjeg konjunk- 
turnog poleta. U svojem prikazu »Četvorogodišnji plan i reprivatiziranje pri- 
vrede u Njemačkoj« (»Ekonomist« br. 12, decembar 1936) naglasili smo, da je 
Njemačkoj nemoguće, barem za sada, da dođe do inozemnog kredita. Prema 
tome sretstva za financiranje sadašnjeg konjunkturnog poleta može ona da 
nabavi samo unutar svojih granica. 

; Konjunkturni uspon omogućen je pobijanjem nezaposlenosti, javnim in- 
vesticijama, deviznom politikom i upravljanjem kapitala (Kapitallenkung!). 

Pobijanje nezaposlenosti javnim investicijama financirano je kratkoročnim 
kreditima u formi posebnih t. zv. »Arbeitsbeschaffungswechsel«. To su kratko- 
ročni kreditni papiri, snabdjeveni državnom garancijom, da se mogu bez 
daljega rediskontirati kod Reichsbanke. Posljedica ove državne garancije je ta, 
da nema nikakove razlike između ove posebne vrste mjenice i na pr. gotovine 
na žiro računu kođ Reichsbanke (osim što se kod diskontiranja odbijaju ka- 
mati). Na taj je način država postigla, da nije nastala zategnutost na kre- 
ditnom tržištu uslijed toga, što je preuzela veće kredite iz njega, jer je pri- 
vredi dana mogućnost, da ove mjenice, u slučaju potrebe gotovine, odmah 
unovči bez đaljega kođ Reichsbanke. Dok su krediti iz prvoga perioda (1924 
do 1930) upotrebljavani velikim dijelom za racionaliziranje industrijskih po- 
duzeća i za njihovo proširivanje, dakle u dugoročne investicije, u sadašnjem 
poletu, barem spočetka, nije bilo potrebno financiranje u tom pravcu, jer je 
kapacstet poduzeća bio vrlo visok, pa je bilo potrebna proizvodnju samo pove- 
ćati i prilagoditi kapacitetu. Poduzeća su stoga vrlo brzo kraj povećanja proiz- 
vodnje počela iskazivati znatne viške, koji su opet preko kreditnog tržišta 
mogli biti plasirani u državne mjenice i tako stavljeni na raspolaganje javnim 
radovima. Udio javnog kredita nije prema tome doveo do zategnutosti kredit- 
nog tržišta, t. j. nije oduzeo sretstva privredi, koja bi joj na drugoj strani 
trebala, nego je indirektnim putem pridonio sretstva kreditnom tržištu. 

Ipak se ne smije previdjeti, da bezuslovno odobrenje rediskonta pomenutih 
mjenica stavlja Reichsbanci na leđa vrlo veliku brigu oko likviditeta u nje- 
mačkom kreditnom gospodarstvu. Naročito u zadnje vrijeme osjećaju se težnje 
za novim investicijama, što nije bio slučaj na početku konjunkturnog poleta; 
sađašnji naime kapacitet izvjesnih poduzeća (naročito teške industrije) izgleda 
da je iscrpljen, pa dalje povećanje proizvodnje, koje se očekuje, iziskuje nužno 
dalje proširivanje ovih poduzeća, odnosno nove investicije. 

Pitanje, zašto banke, kođ kojih se većinom nalaze ove posebne mjenice, 
ne rediskontiraju iste u cijelosti kođ Reichsbanke, uslijed čega bi došle u većoj 
količini do raspoloživih sretstava, koje bi onda mogle baciti na kreditno tržište, 
nalazi na slijedeći odgovor: U prvom redu same ove mjenice po sebi pružaju 
prema okolnostima rentabilan plasman. U drugom redu nije se do u zadnje 
vrijeme osjećala veća potražnja na kreditnom tržištu, pošto industrija dosada 
nije trebala onako ogromne kredite za investicije, koje je trebala u ranijem 
konjunkturnom poletu i treće, što država s vremena na vrijeme, naslanjajući 
Se na svoju politiku »offener Markt«, konvertira ove mjenice, dakle kratko- 
ročni kredit u dugoročni unutarnji zajam s rokom dospjelosti od 5 do 10 go- 
dina, pa na taj način stalno smanjuje njihovu količinu u prometu. 

Ukupno unutrašnje dugovanje Reicha iznosi danas 4.166 milijuna RM od 
čega je samo 2 milijarde prepušteno javnoj supskripciji, dok se ostatak od 2.166 
miišjuna RM unutrašnjeg dugovanja ima svesti na konverziju Arbeitsbeschaf- 
fungswechsel u državne obligacije — neke vrste srednjeročnog državnog zajma, 

(kao što je bio i zadnji državni zajam od novembra 1936 godine). Ovo konso- 
lidiranje, odnosno konverzija kratkoročnih državnih dugova u dugoročne, mo- 
guće je uslijed toga, što su kreditnom tržištu pritjecala znatna sretstva iz pri- 
vatne privrede u formi povećane štednje. Stvaranje kapitala pomoću štednje 
kod kreditnih institucija i osiguravajućih društava procijenjeno je za 1936 go- 
dinu s okruglo 2,5 milijarđi RM. Ako se uzme u obzir, da su privatnict plasirali 
priličan dio svojeg kapitala neposredno u državne zajmove a drugi dio u 
gradnju (zgrada), može se uzeti, da je efekat štednje postigao u 1936 godini 
zavidni iznos od okruglo 5 milijardi RM. 

O mjerama devizne politike, koje sve idu za osnovnim načelom: onoliko 
uvesti, koliko se izveze, radi njihove opsežnosti i raznolikosti bit će govora 
drugom prilikom. Sad bih samo još napomenuo neke mjere u pogledu uprav- 
ljanja kapitala, što nastoji država da poluči sa t. zv. Emmigsionasperre (ogra- 
ničavanje emisije obveznica, odnosno dionica), zatim posebnim zakonom Anlei- 
hestockgesetz za dioničarska društva, po kojem se dobitak iznad 8% mora 
plasirati u državne zajmove, poreske povlastice za rente i slično. Pošto je 
zadnjih godina opet u većoj mjeri uzela maha gradnja kuća za stanovanje, do- 
nešena je posebna uredba, da se za gradnju jedne kuće, čija vrijednost pre- 
mašuje 500 RM, mora tražiti posebna dozvola. 

Iz ovog prikaza bit će jasno, zašto se dugoročni krediti stalno povećavaju 
na račun kratkoročnih i kako dolazi do stalnog smanjivanja iznosa inostranog 
dugovanja, odnosno povećavanja zaduženja države u Njemačkoj 

Ivo Crnić (Kčin a/Rh) 
AMERIČKI BUDŽET ZA GOD. 1988. 


Rooseveltova budžetna politika temelji se na koncepciji cikličkog balan- 
siranja budžeta t. j. da se u vrijeme depresije mora svijesno provoditi državna 
trošnja i uz cijenu budžetnoga deficita, koji se onda mora pokriti u godinama 
prosperiteta. Na taj način budžetna politika omogućuje polet privatne inicija- 
tive, jer podstiče prijelaz štednje, koja se gomila u rukama banaka i privatnika 
u investicije. Sve do danas je bio američki budžet od vremena krize neizjed- 
načen i nijedan budžetni prijedlog nije predviđao njegovo izjednačenje. Budžetni 
deficiti nizali su se kronološki ovako: 


1931 0,9 miljarda dolara 1934 3,9 miljarda dolara 
1932 3,2 » » 1935 _ 3,1 » >» 
1933 31 » » 1936 4,7 » » 


Prvi puta 8. januara 1937 god. navijestio je Roosevelt u svome budžetnome 
prijedlogu izjednačenje. Ovo izjednačenje nema se provesti redukcijom državne 
trošnje, već samo uvećanim državnim prihodima uslijed uvećanog nacionalnog 
dohotka. Za budžetnu god. 1938. očekuju se primitci u iznosu od 7,3 miljarđe 
dolara, a u 1937. iznosili su samo 5,8 miljarda, đok u 1936. tek 4,1 miljardu. 
“Mnoge stavke državnih rashođa ostale su neumanjene, a neke su pače i pove- 
ćane. Tako se za javne radove predviđa 451 milijun umjesto 318 milijuna u 
budžetu od 1937. god. Budžet vojske je povećan od 887 milijuna na 980 mili- 
juna. Ali glavni izdatak za nezaposlene imao bi se smanjiti skoro za miljardu 
dolara t. j. na 1 i po miljarde dolara. 

Opravdanje i omogućenje ponovnog izjednačivanja budžeta dano je ko- 
njunkturnim poletom američke industrije. Prema statističkim podacima Ureda 
za radničku statistiku u Washingtonu kretali su se u posljednjim godinama 
indeks zaposlenosti i radničkih plaća na slijedeći način: 

Indeks zaposlenosti Indeks plaća 
(1923—25: 100) 


1931: 17,3 67,4 
1932: 65,5 46,4 
1933: 72,0 49,4 
1934: 82,4 62,8 
1935: 85,9 71,2 
1936: 90,51) 80.0!) 


1) Za prvih deset mjeseci. 

Porast indeksa zaposlenosti i indeksa plaća omogućuje slabljenje državnog 
financiranja podupiranja nezaposlenih. Isto tako se može baš u posljednjoj 
godinš vidjeti snažan porast proizvodnje. Kombinirani indeks New York Ti- 
mesa?) porasao je od 4. januara 1936. do 2. januara 1937. ođ 984,7 na 108,0 
poena. 

Ako uspije predviđeno izjednačenje budžeta u dojdućoj budžetskoj godini 
zaustaviti će se američki državni đug, koji je narasao lih uslijed borbe protiv 
krize, na 35 miljarda dolara. Slijeđeća etapa imala bi biti otplaćivanje držav- 
noga duga od budžetnih suficita. Taj proces plaćanja duga imao bi biti dovršen, 
dok se ne pojavi ponovna kriza, kako bi se onda mogla ponovno primjeniti 
ciklička budžetna politika kao instrumenat za pobijanje krize. Ako to ne bi 
uspjelo za vremena, onda bi bila budžetna politika u dojdućoj periodi optere- 
ćena preuzimanjem grijeha prošle periode, te ne bi mogla svrsishodno vršiti 
svoju funkciju. Prema tome imalo bi ove godine i prestati državno pozajmlji- 
vanje na tržištu kapitala i novca za financiranje državne blagajne. 

Ova Rooseveltova budžetna predviđenja zavise od toga, da li će biti 
stvarno konjunkturni polet u tekućoj budžetnoj godini tolik kao što se očekuje. 

M. Lamer 


2) U tom kombiniranom indeksu su uključeni slijedeći indeksi: utovareni 
vagoni, željezna proizvodnja, proizvodnja električne snage, automobilska, drvna 
i pamučna proizvodnja. 


s.w s s a 
Književni prikazi 

MARCEL LALOIRE: LE CORPORATISME (DOCTRINE ET APPLICATION), 
Bruxelles, 1936. (Izdanje Belgijskog centralnog industrijskog komiteta). 


Korporativizam je još u previranju te imade toliko raznih oblika i toliko 
pristalica i protivnika, da je jasno, da se njegova teoretska ekonomsko-poli- 
tička i socijalna podloga može da dobije tek nakon dužeg realizovanja. Da li 
će do toga uopće doći ili ne, o tome neće odlučivati ni uvjerljivost ili neuvjer- 
lfivost razloga, pomoću kojih se on brani ilt napada, ni tačnost ili pogrješnost 
svih teorija i koncepcija o njemu, već razvoj ekonomskih i socijalnih snaga 
u ljudskom društvu. Stoga je svaka knjiga, u koliko iznosi više činjenica i 
dokaza, a manje teza, teorija i programa, bolja i uspjelija. 

Ova je knjiga više plod ocjene praktičnih rješavanja nego teoretskih na- 
ziranja problema. Pisac ovog djela iznosi sve važnije definicije i shvaćanja o 
korporativnim sistemima, od najstarijih vremena pa do danas, uz uporedno 
izlaganja raznih faza njegovog historijskog razvitka. Knjiga u stvari pret- 
stavlja kompendij, gdje su iznešeni svi razlozi za i protiv, gdje se međusobno 
bore suprotna mišljenja: da li je korporativizam, kao socijalna i ekonomska 
doktrina statičan ili dinamičan, konzervativan ili progresivan; da, li je on sred- 
stvo da se potrošač podvrgne proizvođaču, radnik poslodavcu, socijalno nacio- 
nalnom; ili, pomirenjem suprotnih interesa u društvu, pretstavlja opći 
interes, i t. d. 

Pisac je, sasvim opravdano poklonio najviše pažnje i prostora rasprav- 
ljanju korporativnog uređenja kao političke i ekonomske prakse. U prvom 
redu i najopsežnije prikazan je razvoj korporativizma u državama sa potpunim 
korporativnim uređenjem (Italija, Austrija, Portugal). U taj red država mi 
bismo ubrojili i Njemačku, koju je Laloire stavio među države sa djelimičnim 
korporativnim uređenjem, u koje ubraja također i Francusku, Luksemburg, 
Holandiju # Švajcarsku. Ovdje bez dvojbe ima mnogo spornih, ali u svakom 
šNučaju intereeantnih, pitanja. Na ovom mjestu ne ulazimo in meritum samoga 

problema, jer raspravljanje o tome može da bude predmetom posebnog članka, 
a ne ovog prikaza. 

Trećina knjige posvećena je raspravljanju pitanja, koja se odnose na 
razvoj korporativnog sistema u Belgiji, te raznim pravcima kojima se on u toj 
zemlji danas kreće. Problem je prikazan i osvjetljen s različitih gledišta. Knji- 
ga je u toliko interesantnija, što uz pisca govore i branioci kao i protivnici 
korporativnog uređenja (na pr. Mussolini, Rocco, Rosenstock-Franck, Speyer, 
Man, Pirou i mnogi drugi). Iznešena su i shvaćanja javnog mnijenja, kao i 
važnijih političkih partija u Belgiji (liberalne, socijalističke, a naročito kato- 
ličke stranke). Taj dio knjige, kao najaktuelniji, ujedno je i najinteresantniji, 
ali ne i najsugestivniji. Pruža nam uvid u borbu, koja se vodi oko svega toga 
u svijetu; daje nam mogućnosti i prilike da upoznamo razna suprotna gledišta. 

Spomenuta knjiga daje ono što kod nas još nije dato o tome problemu, 
naime daje sumarni i koncizni pregled razvoja korporativnih sistema u svijetu, 
kao ideje i kao prakse. Na njih gleda ex post, ne stvarajući o njima pro futuro 
nikakve određene hipoteze ni teorije. Uostalom i korporativizam ostvarivao se 
je empirijski, a ne teorijski; program je slijedio praksu, pa se a priori o njemu 
ne mogu da donašaju zaključci i mišljenja, koje on snosi i koji ga prate. Sve 
društvene i ekonomske koncepcije i sistemi, kao i pokreti nisu determinirani ni 
željama ni ciljevima, već stvarnim uslovima i činjenicama. 

Poznavanje pitanja korporativnih sistema potrebno je i onome tko je na- 
čelno za nj ili protiv njega, kao i onome čije interese unapređuje ili ugrožava. 
To je dovoljno da opravda potrebu ove knjige, ali — razumije se — ne i svih 
mišljenja koja su u njoj zastupana. Nikola Tintić (Beograd) 


VUČKOVIĆ DR. MIHAILO: EVOLUCIJA I KRITIKA NEUTRALNOG ZA- 
DRUGARSTVA. Beograd 1936, str. 160, cijena Din 25. 


Dok je naša šira javnost ranije preko žive riječi, zadružnih glasila, bro- 
šura i knjiga bila navikla, da o zadrugarstvu, kao socijalno-ekonomskom po- 
kretu, saznaje samo najbolje, dotle se u posljednje vrijeme javljaju ljudi iz 
redova zadrugara t. zv. »novotari«, koji na zadrugarstvo, s obzirom na stečena 
iskustva primjenom njegovih načela i postignutih rezultata, gledaju malo trijez- 
nije i nastoje da preko svojih publikacija — svakako prema svojim uvjere- 
njima — odrede ulogu zadrugarstva u današnjem kapitalističkom poretku. 

Prva knjiga te vrste, u kojoj smo kod nas možda prvi put naišli na 
izvjesna kritička opažanja # zaključke o nedosljednosti i u izvjesnim slučaje- 
vima na protivurječnosti u propovjedanju i primjeni zadružnih načela, bila je 
Komadinićeva pod naslovom: »Skice i ogledi za jednu historiju zadrugarstva u 
Srbiji«, koju smo u svoje vrijeme na ovome mjestu prikazali.!) 

Poslije nje, krajem 1936 godine, pojavila se u javnosti i knjiga Dr. Mi- 
haila Vučkovića pod gornjim naslovom. Ova knjiga, koja ima za cilj kritičku 
ocjenu zadružnih načela i postignutih rezultata na zadružnom području, po 
našem skromnom mišljenju, je parafraza idejne koncepcije rada Komadinića. 
Kao takva, ona nosi na sebi sve odlike i mane radova te vrste, koji se primaju 
ili odbacuju s obzirom na političko ili nepolitičko uvjerenje onoga tko ih čita i 
O njima izriče svoj sud. 

Kritika izvjesne ideje, teorije ili ljudske radnje, koja je kao i sve na 
svijetu relativno, može biti nepotpuna, nejasna ili pogrješna, a ima svoj raison 
d'6tre sve donde, dok se drži granice dopuštenosti i besprjekorne objektivnosti. 
No onda, kad ona prijeđe istu i ide za tim, da ideju ili ljudsku radnju oma- 
lovaži ili njenu vrijednost, s obzirom na neka svoja politička čuvstva, svede na 
najmanju mjeru, onda je ta i takva kritika štetna, jer zavodi javnost, a omla- 
dinu, koja je po svojoj prirodi naklonjena kritici, upućuje na pogrješan put. 
Ova je konstatacija za nas u toliko važna, što se ovdje radi o publikacijama, 
koje po Svojoj tendenciji, umjesto da koriste propagandi zadružne ideje, koja 
je kođ nas još u razvoju, one, pod izgovorom autora da kritikuju rađ, utječu 
negativno na moral zadrugara i simpatizera zadružnih iđeja. 


1) »Ekonomist«, br. 2, februar 1936. god. 

Ideja vodilja Dr. Vučkovića je marksističko tumačenje ekonomskih po- 
java. Polazeći od Marksa i njegovih sljedbenika, pisac objašnjava podrijetlo 
profita, koji se — po Marksu — stvara u fazi proizvodnje a ne cirkulacije, 
i zaključuje, da i zadruga, kao ekonomsko poduzeće u vladajućem kapitali- 
stičkom poretku, ne ukida profit, već ga među zađrugare dijeli. 

Poslije ovoga, pisac se zadržava na najvažnijim oblicima zadružnog po- 
kreta i pita, đa H oni, kao takvi, t. j. potrošačke, proizvođačke i kreditne za- 
druge, mogu da izvedu čovječanstvo iz današnjeg kapitalističkog i uvedu ga u 
jedan novi poredak zasnovan na zadrugarstvu, kako to pristalice neutralnog 
zadrugarstva i zadružnog socijalizma u svojim djelima propovjedaju. Na ovo 
pitanje pisac putem analize a prema svojstvenoj metodi dolazi do slijedećeg 
odgovora: 1) potrošačke zadruge, 8 obzirom na to da nisu u stanju da ukinu 
isključivo kapitalistički profit i poduzetništvo, a što je najglavnije da »okupe 
sve potrošače«, ne mogu da zamijene današnji ekonomski poredak novim; 
2) proizvođačke zadruge, seoske # gradske, ne samo što ne mogu da doprinesu 
postignuću željenog cilja, one, po njemu, ne mogu čak ni da funkcioniraju 
s razloga, što seljačkim zadrugama smeta sistem privatnog vlasništva (svo- 
jine), koji seljaci ljubomorno čuvaju, a gradske zadruge oskudijevaju u kredi- 
tima, stručnom osoblju, željnom tržištu za svoje proizvode, i 3) kreditne za- 
druge, koje imaju antikapitalistički karakter, nailaze na iste prepreke kao i 
proizvođačke. što je još gore, u kreditnu zadrugu ulaze ekonomski jači ljudi, 
koji u zadrugu unose svoj novac, sposobnost, okretnost i utjecaj. Ove prednosti 
nad ostalima dovode ih na uprave u zadrugama i oni upravljaju zadrugom 
»dobro otvaraju oči kome daju svoj novac«. Preko ovih ljudi najzad, kreditna 
zadruga dolazi u zavisnost od glavnih gradskih banaka. Pisac na kraju dolazi 
do zaključka, da je utopija i iluzorna ideja pristalica neutralnog zadrugarstva 
i zadružnog socijalizma, da bi čovječanstvo moglo mirno i bez političke borbe 
izaći iz kapitalizma putem zadrugarstva. 

To je u glavnim linijama ideja Dr. Vučkovića. U pojedinosti se ne želimo 
upuštati, kao ni ođobravati ili neodobravati njegov način izlaganja, već ćemo 
na kraju ukazati na neke tehničke nedostatke, koji umanjuju vrijednost knjige, 
a to je, da se u tekstu često nalaze citati, čiji se autori ne spominju, što sprje- 
čava kontrolu istih, kao i to, da se početak citata vidi a završetak ne. 


Dr. Borislav Jordanović (Beograd) 


ZEČEVIC SEKULA: SIROMAŠTVO JUGOSLAVIJE. PRIJEDLOG ZA UVO- 
ĐENJE I ORGANIZACIJU OBAVEZNE RADNE SLUŽBE. Beograd 1936, 


Jedan od onih koji je počeo istraživati uobičajenu praznu krilaticu »naše 
bogatstvo« — želeći se uvjeriti da li se zaista iza kulisa nalaze pune riznice 
blaga — je narodni poslanik S. Zečević. 

Zečevićeva knjiga vodi nas uzduž i poprijeko »siromaštva« zemlje i slije- 
dimo li resumć njegovih razlaganja vidimo: 

1) da je agrarna reforma donijela seljacima ekonomsko oslobođenje i 
nezavisnost, ali da ipak nije podigla produktivnu snagu seljaka niti smanjila 
broj beskućnika, 

2) da kolonizacija nije donijela željenih rezultata samo zato, što je vo- 
đena bez sistema, bez organizacije i povezanosti, 

3) da je emigracija donosila lijepih koristi, koje su postale većinom 
žrtvom slomova banaka, ali da je radi svjetske ekonomske Krize i to izostalo 
1 urodilo socijalnom poteškoćom vraćanja naših kvalificiranih radnika-emigra- 
nata iscrpljenih i nemoćnih u domovinu, 

4) da imamo premalo puteva i javnih građevina, koje su važno mjerilo 
bogatstva i snage svake zemlje te da radi toga stradava i naš turizam kao 
privredni faktor potenciran još i nesistematikom naše turističke politike, 

5) da je osnovica poljoprivrede još uvijek primitivan rad, kome mašini- 
ziranje inozemne agrarne privrede nanosi najteži udarac rušenjem cijena 
agrarnih proizvoda, 

6) da je melioracionih radova tako malo izvršeno, da ne možemo ni ra- 
čunati na povećanje obrađivačke površine, 

7) da je ruđarstvo u rukama stranog kapitala, koji ga eksploatira, a mi 
od toga nemamo nikakove koristi, pače treba da se bojimo, da će nam strani 
kapital odnijeti iz utrobe zemlje sve što vrijedi, 

8) da smo šume sječom devastirali te da nismo dovoljno pošumljivali 
niti eksploatirane površine a kamo li šikare i goleti, 

9) da trgovina nazaduje, jer je u rukama stranaca, te da naš trgovački 
stalež ne popunjuju školovane sile već nestručnjaci, pa ćemo u budućnosti radi 
toga još gore strađati, 

10) da industrija ima istu tendenciju kao i trgovina, 

11) da u našoj vodnoj snazi leži jedno i jedino neiskorišćeno bogatstvo, 

12) da postojeće željezničke pruge ne odgovaraju potrebama sadašnjice, 

13) da smo stranom kapitalu otvorili širom vrata i predali mu na milost 
i nemilost našu trgovinu, industriju i rudarstvo, i 

14) da je život naših seljaka — velike većine naših državljana — izuzev 
stvarno bogatije (Vojvodina, Slovenija), vrlo težak. 

Zečević nas konačno upozorava i na momenat, kojim osuđuje našu aka- 
demaski obrazovanu omladinu ističući, da ona juri na univerzitete, pa završivši 
ih, postavlja si jedini cilj da se birokratizira, da se uvede u državne platne 
spiskove te da skrštenih ruku čeka — penziju. 

Dođamo li još svemu iznesenom i broj onih gladnih i nezaposlenih, uočimo 
li da se nizom godina budžet nalazi u deficitu, da se državni dugovi povećavaju 
te đa se visećim dugovima ne zna ni točna računa, to znači da Jugoslavija nije 
bogata nego siromašna agrarna zemlja! Problemu siromaštva naše zemlje 
treba tražiti rješenje u kolektivnom radu, koji treba usmjeriti ciljem privrednog 
jačanja naše zemlje. 

Dok nam Dr. Bićanić u svojoj knjizi »Kako živi naš narod« pruža sliku 
t. zv. »pasivnih« krajeva te za izbavljenje iz njihovog teškog stanje preporuča 
autarkiju, dotle Zečević neovisno od njega, preporuča uvođenje »obavezne radne 
službe« kao sredstvo za riješenje problema siromaštva cijele zemlje. 

Autor prikazuje obaveznu radnu službu kod drugih naroda: Bugara, Nije- 
maca i Rusa (u Rusiji je ova prisilna), pa ističe mnoge i zamjerne rezultate. 
Financiranje te institucije vrši se u glavnom iz fonda za neuposlene, a neki 
iznosi potječu pače i iz ređovitog budžeta. 

Konačno je prikazan neke vrsti historijski proces našeg dobrovoljnog 
kolektivnog rada, koji se manifestira u radnim institucijama kao: moba, kuluk 
(koji doduše nije dao očekivane rezultate), sokolske čete, studentske radne 
čete, itd. Sve bt to u neku ruku imale biti institucije — preteče obavezne 
radne službe. 

Knjiga završuje projektom i financiranjem obavezne radne službe. Finan- 
Ciranje treba da izvrše narod i država sami, a projekat radne službe obuhvata: 
kolonizaciju, melioracije, elektrifikaciju, prometne mreže, pošumijivanje te kul- 
turu industrijskog i sličnog bilja. 

Ali pisac nažalost ne daje za realizaciju takovoga ogromnog programa 
nikakovih konkretnih prijedloga organizacije, načina i proračuna, takove izvedbe. 

Kod tog programa mi bismo se mogli najbolje ugledati u Rooseveltove 
»C CC«-organizacije (Civilian Conservation Corps), koje su organizirane na 
čisto đemokratskim i pacifističkim principima. Cilj CC C-organizacije jest po- 
većanje nacionalno-gospodarskih vrijednosti i smanjenje besposlenosti pomoću 
izvođenja gospodarski potrebnih i korisnih javnih radova. Ta čisto državna 
ustanova nije vojnička, ali je zato ministarstvu rata (Department of War) 
pored ministarstva rada (Department of Labor), ministarstva poljoprivrede 
(Department of Agriculture) i ministarstva unutarnjih poslova (Department 
of the Interior) povjerena najopsežnija zadaća — upisivanje, oprema, prehrana, 
transport, konačište, gradnje logora, njihovo vodstvo i uprava, lječnička njega 
i nadzor nad radnicima — S razloga, jer je jedino vojnički aparat u stanju da 
je provede minuciozno točno i u najkraće vrijeme. Radnici su u glavnom bivši 
besposleni, no pored ovih nalaze se tu nadglednici, inženjeri, učitelji 1 t. d, 

koji ne pripadaju »C C Ce-organizaciji kao takovi, već su samo prikomandirani 
iz raznih institucija na rađ u logore. Na taj je način omogućena logorašima 
kultura đuha, obaranje analfabetizma, stručna izobrazba i slično tako, da ljudi 
izlaze iz logora ponosni na svoje zvanje, s osjećajem socijalnih dužnosti, sa 
smislom za rad, zadobivenim zdravljem, novim snagama i boljim aspektima 
za budućnost. 

U ekonomskom smislu polučio je »C C C«-pokret enorman uspjeh: na- 
rodno-gospodarska vrijednost do 31 XII 1935 god. uloženog rada procijenjena 
je iznad 600 milijuna dolara, stotine hiljada ljudi brisano je s listina bespo- 
slenih i transferirano s ulice na rad, milijardske vrijednosti, uzrokovane novim 
nabavkama i narudžbama po »C C C«-u, bačene su prema podacima obračun- 
skih ureda u Washingtonu ($ 1,3 milijarde) u novčani opticaj narodnog go- 
spođarstva i t. d. 

Kod pitanja obaveznog rada dolazi kod nas na prvo mjesto vojni rok, na 
koji se i Zečević osvrće jednom jedinom rečenicom. Budući da je vojni rok 
od 18 mjeseci predugačak, to izlazi, da bi se bez ikakove štete po vojnu izo- 
brazbu moglo 9 mjeseci upotrijebiti za vojničku obuku, a najmanje 6 mjeseci u 
cilju ekonomski potrebnih javnih radova. Šta više na ovu bi se dužnost mogli 
pozvati i oni, koji za vojsku nisu sposobni, ali su sposobni recimo za vršenje 
administrativnih, prosvjetnih ili sličnih djelatnosti, kao i oni, koji još nisu 
uopće služili vojsku ili nisu služili pun rok te konačno u slučaju potrebe i mo- 
gućnosti i svi nezaposleni. Slobodno vrijeme po svršenom dnevnom radu moglo 
bi se iskoristiti u prosvjetne ciljeve, obaranje analfabetizma, stručne izobrazbe 
i sl Dakako da bi uz vrhovni nadzor Ministarstva vojske i mornarice trebala 
da na tom programu prema ukazanoj potrebi surađuju i ostala ministarstva. 


Niti samo financiranje ne bi bilo tako teško. Kako budžetna stavka mini- 
starstva vojske i mornarice iznosi cca 27% (preko %) čitavog državnog bu- 
džeta, mogla bi ona obzirom na neskraćeni vojni rok (18 mjeseci) financirati 
stalan kadar u pogledu uzdržavanja i prehrane za ono vrijeme (9 ili 6 mjeseci), 
koje bi se odredilo na iskorišćenje obaveznoga rađa, dok bi se za ostale po- 
trebe radne organizacije mogle transferirati svote votirane sada za pripomoć 
neuposlenima. Za sam pak početak + funkciju prvoga rađa mogao bi se osnovati 
(po Zečeviću) predložen »fond obavezne radne službe« od 100 milijuna dinara, 
u koji bi unijele: Narodna, Agrarna i Hipotekarna banka te ministarstvo finan- 
cija — svaki po 25 milijuna dinara — kao beskamatni zajam na 5 godina. 


S. Pfeifer 


ĐORĐEVIĆ DR. JOVAN: SAVREMENA FRANCUSKA DEMOKRATIJA, 
Arhiv za Pravne i društvene nauke, XXXIII(L), Beograd 1936, str. 36. 


Stuđija Dr. Jovana Đorđevića, docenta za sociologiju Pravnog fakul- 
teta beogradskog univerziteta, značajan je prilog našoj siromašnoj sociološko- 
političkoj naučnoj literaturi. Predmet njen je francuska savremena demokratija, 
kojoj autor teži da opredjeli mjesto i ocrta obujam njene uloge u društveno- 
političkim zbivanjima moderne Francuske. Kod toga vrši dosljednu analizu 
skidajući s pojma francuske demokratije apstraktni iđeologizam. 

Đorđević polazi ođ Ustava Treće republike (1875) i analizirajući njega 
i njegovu ulogu dolazi do zaključka, da iza istog djeluju u svome naponu dru- 
štvene sile, koje mu suštinski mijenjaju sam sadržaj. Osobitu pažnju autor 
poklanja parlamentu, parlamentarizmu i njegovoj kritici. Parlamenat, »glavni 
stup političkog uređenja francuske demokratije«, njen teoretski i ideološki 
rezervoar«, tvorevina Velike revolucije, vremenom je evoluirao u znaku »praž- 
njenja svoje ideološke sadržine«. On je sve manje živa radionica društvenih 
Pravila kakav je bio Konvent, zakonodavna funkcija s njega sve više prelazi 
na egzekutivu, sve je manje pretstavništvo naroda i sve više jedan aparat 
integralne birokzratizacije. Takvo stanje, praćeno ideološkom dekadencom sa- 
mih narodnih zastupnika, traje kroz sve parlamente do zadnjih izbora od 3 
maja 1986 kad se ista institucija vraća svojoj prvobitnoj sadržini i funkciji 
Prvog čuvara francuske đemokratije. 

U odjeljku »stranke i politički savezi« Đorđević ukazuje na prvorazrednu 
ulogu političkih partija u formiranju i izražavanju demokratije. Obratili bi 
pažnju na njegov analitički prikaz donjodomske partijske konstelacije od 
đesnog do lijevog krila. Na ekstremnoj desnici se nalazi monarhistička fran- 
cuska akcija Charlesa Maurasa, do nje republikansko demokratska unija, naj- 
značajnija desničarska stranka, okupljajući sve ono »što misli da brani nacio- 
nalnu tradiciju a u stvari brani buržoaziju Guizota i Napoleona III«. Radikal- 
socijalistička stranka, do izbora 1936 brojno najsnažnija, ima svoju specijalnu 
političku ulogu u Trećoj republici. Ona je negdje na donjodomskom centrumu, 
ali nikad desničarska, ona je pretstavnik malog čovjeka, pretežno provincijalca, 
čvrsto vezanog za tradicije Velike revolucije, ona nije vođena određenim ideo- 
loškim principima, čak je i nejedinstvena pri rješavanju najvažnijih političkih 
pitanja. Uz radikal-gocijaliste na lijevici, pored manjih desidentsko-socijalistič- 
kih grupacija, stoje dvije radničke stranke, od kojih socijalistička (Blumova 
SFIO) sa svojih 146 poslanika čini stup današnjeg parlamenta. Izvan stranaka 
politički faktori su nestranačke organizacije i grupacije. Na desnici su faši- 
stičke lige, čija snaga ne leži u njihovoj »ideologiji i masovnom karakteru«, 
već u »vojničkoj organizaciji i društvenim silama u čijoj se službi one nalaze«. 
Na lijevici postoji narodni front, jedna nova formacija, koju treba oštro odvojiti 
od starih »ljevičarskih kartela« radikalsocijalističke većine. Narodni front obu- 
hvata cijelu lijevicu uključivo sa radikal-socijalistima i republikansko-socija- 
lističkom unijom, on je »vladajuća stranka francuske demokratije«, on ostva- 
ruje slobodnu zajednicu građanske radikalne i radničke socijalne demokratije 
i glavni je činilac poslijedumergovske i poslijelavalovske neodemokratizacije 
Francuske. U samu problematiku ove jedinstvene političke formacije, kvalita- 
tivno različne od aritmetičke sume njenih sastojina, Dr. Đorđević ne ulazi, 
on računa s njom kao sa činjenicom, koja postoji i čija je socijalno-politička 
funkcija konkretna. 

Autor dalje govori o odnosu između administrativnog aparata i demo- 
kratije, odnosu sindikalizma, države i demokratije, odnosu francuske provin- 
cije i Pariza, koji tek što je povratio, poslije jednog perioda aformne izolo- 
vanosti, svoju historijsku političku ulogu. 

Svoju naučno dosljednu sociološku studiju Dr. Đorđević završava ocrta- 
vanjem perspektive razvoja francuske demokratije, tog moćnog činioca dru- 
štveno-političkom zbivanja u svom širokom međunarodnom obujmu. 


N. Mirković (Beograd) 


KAROVIC PAVLE: DIPLOMACIJA. Beograd 1937, strana 188, cijena vezano 
Din 55.—. 


Karović Pavle, aktivni poslanik kraljevine Jugoslavije u Bruxelles-u, na- 
pisao je gornju stručnu knjigu o diplomaciji još godine 1935, ali je ista tek 
sada štampana u izdanju Gece Kona a. d., Beograd. Autor u predgovoru navodi, 
da mu je za uzor pri izradbi služila knjižica: Le diplomate od Jules-a Cambon-a, 
Paris 1927. 

Važnost Karovićeve knjige je osobito u tome, što do sada uopće nije bilo 
u Jugoslaviji jednog štampanog priručnika o diplomaciji. Pisac je svakako 
uspio dati jednu popularnu knjigu o diplomaciji, gdje je sadržan detaljni pre- 
gled cjelokupnog materijala i gdje su vrlo jasno izneseni svi osnovni pojmovi 
o diplomaciji kao nauci, vještini, organizaciji i službi. 

Sadržaj knjige je slijedeći: Historija diplomacije, Definicija diplomacije, 
Uslovi za stupanje u diplomaciju, Žena i diplomacija, Ministar inostranih po- 
slova, Ministarstvo inostranih poslova, Diplomacija i vojska, Belgijska diplo- 
macija, Preimućstva diplomatskih pretstavnika, Ceremonijal, Konzulati, štampa 
i Kritika diplomacije. 

Na kraju knjige navedena je bibliografija od 38 stručnih djela na fran- 
cuskom, engleskom i njemačkom jeziku. Tko se dakle želi s predmetom potanje 
upoznati, ima ovdje dovoljno specijalne literature. Bibliografija svakako pove 
ćava vrijednost knjige. 

Autor postavlja vlastitu definiciju (str. 28) o diplomaciji ovako: »Diplo- 
macija je državna organizacija, koja služi za održavanje međunarođnih odnosa, 
za pretstavljanje poglavara i države u inostranstvu, za zaštitu državnih. inte- 
resa i prava građana u stranim državama, a povjerena jednom kadru činov- 
nika, koji su ispunili izvesne uslove # poseđuju specijalno znanje i umešnost, 
stečene naročitom spremom i praktičnim iskustvom«. Diplomacija je nauka, 
jer spada u međunarodno pravo, ali je isto tako i vještina. 

Autor piše vrlo lakim i razumljivim stilom, pa to čini, da se knjiga čita 
s interesom, ali i sama materija je vrlo zanimljiva za svakoga, a osobito za 
diplomiranog ekonomistu, koji je već po svojoj fakultetskoj spremi upoznat 
s diplomatskom strukom, pa prema tome i posjeduje sve pređuslove baš i za 
diplomatsku i konzularnu službu. 

U knjizi nije obrađena samo čista diplomacija, nego i konzularstvo (str. 
155—165), koje je zapravo samo jedan specijalni dio diplomacije u širem smi- 
slu, i to onaj, koji ima prvenstveno ekonomsku misiju. Karovićeva knjiga o 
diplomaciji je zapravo teoretski prikaz opće diplomacije i ne obrađuje predmet 
u samim detaljima, što nije ni moguće u tako malenoj knjižici. 

Iako djelo predstavlja zaokruženu cjelinu, koje je savjesno i temeljito 
obrađeno, ipak ima jedan nedostatak, koji odmah čitaocu upada u oči, i koji 
se osobito osjeća nakon što se knjigu pročita. Nedostatak se sastoji u tome, 
što knjiga nema nikakove ogobite praktične svrhe i koristi t. j. nije primje- 
njena konkretnim prilikama. Velika je naime šteta po aktuelnost knjige, da u 
njoj nema nijednog poglavlja o historiji i razvitku jugoslavenske diplomacije, 
te nijesu navedeni svi odgovarajući zakoni, uredbe i pravilnici, koji su danas 
na snazi i koji reguliraju organizaciju Ministarstva inostranih poslova, diplo- 
matskih predstavništava i konzulata. Drugo bi izdanje trebalo svakako kom- 
pletirati u tome smislu. Dr. ZR. 


RAJMAN VJEKOSLAV: POSLOVNO ZAKONODAVSTVO I NAUKA O DR- 
ŽAVI. Zagreb 1937, str. 94. 


Ova je knjiga namijenjena učenicima stručnih produžnih škola, ali može 
dobro poslužiti i ostalim privrednicima bez višega stručnog obrazovanja. Gra- 
divo je raspoređeno prema zahtjevima školskog programa te sadrži ova po- 
glavlja: Nauka o državi — Građansko pravo — Trgovačko pravo — Zakon o 
radnjama — Trgovačka društva — Mjenično pravo — Ččekovno pravo — Trgo- 
vačka uputnica — Stečajno pravo. Knjiga je pisana vrlo pregledno i jasno, 
a dođano joj je i nekoliko priloga za ilustraciju teksta: uzorak dionice, mje- 
nice, državne obveznice, zaštitnog znaka itđ. Djelo je u svakom pogledu savre- 
meno te se može pozdraviti kao jedan od uspjelih koraka u nedavno započetoj 
reformi obuke u stručnim produžnim školama. Dr. S. Gaćeša 


SIG FRANJO: TRGOVSKO KNJIGOVODSTVO. Ljubljana 1936. I knjiga, str. 
19, II knjiga str. 138. 


Prva knjiga obuhvata dva glavna dijela: 1) dopika, načela, pravila i 
bilance, te 2) knjigovodstveni sistemi (početak). čitava druga knjiga obrađuje 
nastavak i svršetak poglavlja »Knjigovodstveni sistemi«. Iz napomena autora 
vidi se da su pređviđene još dvije knjige (III i IV) tako da će čitavo djelo 
obuhvatiti četiri sveska. Kako te knjige nisu još đovršene, ne može se zasada 
dati cjelovit sud o Sičevu novom i na veliko zasnovanom djelu. Svakako se 
može već sada odati pohvala i priznanje kako autoru, tako i izdavaču, koji su 
uložili mnogo truđa i volje đa ostvare jedno djelo iznad uobičajenog prosjeka 
školskih udžbenika. 

Prva knjiga počinje, nakon kratkog uvoda, s prikazivanjem zakonskih 
propisa, pri čemu se autor oslanja na nacrt unificiranog trg. zakona. Zatim 
prelazi na glavni dio: đvojno knjigovodstvo i bilanca. Zanimljivo je, da autor 
ne počinje izlaganje knjigovodstva s jednostavnim knjigovodstvom kao što 
rade drugi pisci, nego počinje odmah s pravilima dopike i računima glavne 
knjige. Iza toga pisac prikazuje postupak bilanciranja služeći se pri tome crve- 
nom i zelenom bojom radi slikovitijeg pregleda. Prvi dio završava objašnje- 

njem tranzitornih i dubioznih stavki. Drugi dio knjige pod nazivom »Knjigo- 
vodstveni sistemi« obuhvata detaljan prikaz talijanskog knjigovodstva koji je 
popraćen dosta velikim izrađenim primjerom, tako da prikaz talijanske metode 
zauzima sav preostali dio knjige. Knjizi je dodano stvarno kazalo što je rijet- 
kost u našim izdanjima. 

Druga je knjiga nastavak i svršetak poglavlja »Knjigovodstveni sistemi«. 
Pisac je tu prikupio i prikazao preko 40 knjigovodstvenih metoda, među kojima 
ima i domaćih: Čulićev ekonom-sistem, Žnidaršićev žurnal i kontrolno knjigo- 
vodstvo, praktična dopika Drage Lundera, sistem Petrič, Franzlov žurnal i dr. 
Prikaz metoda sređen je kronološki od starijih do najmodernijih. Kartoteka 
kao tehničko pomagalo knjigovodstva detaljno je prikazana, a isto tako i po- 
stupak kopiranja. Pisac se obilno služi grafičkim crtežima i skicama za bolju 
ilustraciju svojih izlaganja, a čini se da rado upotrebljava izraze, koji dosta 
neobično zvuče u radnji o knjigovodstvu, kao što su na pr.: refleks, kontra- 
refleks, mrtvi moment, integral knjigovodstva, paradoksni dužnici itd. Ako se 
i ne bih mogao složiti sa svima tvrdnjama autora i s rasporedom materijala 
u knjizi, mogu ipak naglasiti, da je Sičovo djelo vrlo interesantno i stoga sa 
zanimanjem očekujem pojavu III i IV sveka. Dr. S. Gaćeša 


Vijesti 
OSNIVANJE UREDA ZA NEZAPOSLENE EKONOMISTE NA EKONOM- 
SKO-KOMERCIJALNOJ VISOKOJ ŠKOLI U ZAGREBU 

Posljednja ekonomska kriza pogodila je ne samo industrijsko, poljopri- 
vredno i ostalo radništvo, nego i intelektualne radnike. U svima državama 
veliki broj relativno i apsolutno nezaposlenih intelektualaca u odnosu prema 
ukupnom broju nezaposlenih zauzima svojom važnošću za ekonomske, socijalne 
i kulturne interese naroda posebno mjesto. Kolika se važnost pridaje baš pro- 
blemu nezaposlenih intelektualaca najbolje dokazuje međunarodna suradnja, 
koja nastoji na osnovi prikupljenih podataka raspraviti razne djelotvorne mjere 
za uklanjanje ili bar ublaženje nezaposlenosti kod intelektualnih radnika. 
Tako su i Savjet i Skupština Lige naroda posvetili na svojem XCIII odnosno 
XVII sastanku (septembar—oktobar 19368) posebnu pažnju prijedlozima Me- 
đunarodne komisije za intelektualnu suradnju po tom problemu. Kako se glavna 
važnost rješavanja pitanja nezaposlenih intelektualaca osniva upravo na po- 
sebnim mjerama, koje treba da poduzimaju pojedine države obzirom na svoje 
specifične potrebe i prilike, to će svakako morati i naša država pristupiti, pre- 
ma uzoru drugih (Njemačka, Sjedinjene Države Amerike, Brazilija, Egipat, 
Japan), rješavanju ovoga problema kod nas. 


Ekonomsko-komercijalna visoka škola u Zagrebu, svjesna svoje moralne 
đGužnosti da se skrbi za namještenje svojih diplomiranih apsolvenata, poduzela 
je posebne mjere kako bi imala točnu evidenciju o svima svojim diplomiranim 
apsolventima, a osobito onima, koji su još nezaposleni ili namješteni na polo- 
žajima, koji ne odgovaraju njihovim kvalifikacijama. Kako su predradnje već 
u toku, a sastavljanje jedne kartoteke kako zaposlenih tako i nezaposlenih 
ekonomista sa svima potrebnim podacima iziskuje veliki posao i sistematski 
rad, to se već gada pozivaju svi diplomirani apsolventi Ekonomsko-komerci- 
jalne visoke škole u Zagrebu, zaposleni ili nezaposleni, da što prije jave svoje 

adrese Sekretarijatu škole (Zagreb, Zvonimirova ul. 8), kako bi im se mogli 
dostaviti upitni arci u svrhu davanja raznih podataka. 


DRUŠTVO DIPLOMIRANIH EKONOMISTA I KOMERCIJALISTA U ZA- 
GREBU održaje redovitu glavnu skupštinu u četvrtak dne 18 marta 1987 u 20 
sati u prostorijama Burze (Račkoga 1). Dnevni red: 1) Pozdrav pretsjednika 
i konstituiranje skupštine, 2) Izvještaj upravnog i nadzornog odbora, 3) Po- 
dijeljenje razrješnice upravnom i nadzornom odboru, 4) Izbor članova novoga 
upravnog i nadzornog odbora te časnog suda, 5) Izbor delegata za prvu glavnu 
skupštinu Saveza ekonomista Kraljevine Jugoslavije i 6) Eventualije. 


PROMOCIJA 


Dne 27 februara 1937 promoviran je na Ekonomsko-komercijalnoj visokoj 
školi u Zagrebu na čast doktora ekonomsko-komercijalnih znanosti Cutvarić 
Dragutin (doktorska disertacija: Moravsko-varđarska dolina u svijetlu Istočnog 
i Balkanskog pitanja). 


Sve narudžbe na naučne knjige obavljamo brzo | uz originalne cijenel 


KNJIŽARA ST. KUGLI 
ZAGREB 


ILICA 30 


Preporučuje za nabavku najnovija izdanja 


ekonomsko- 
političkog 
sadržaja: 


Dr. 0. Aranicki. Zbirka uredaba, pravilnika i naredaba 
Zakonu o radnjama, Sv. I. Din 66.— 
li, dio Din 62:— Ill. dio 62'— vezano. 

Besaer I.: Der ehrbare Kaufmann. Ein Jahrhun- 
dert in Deutschlands Kontoren uud 
Fabriken. Vez. 443 str. Rm 8:75, ilu- 
strovano izdanje. 

Semjonev |.: Die Golter der Erde. Eine Wirtschafts- 
geographie fur Jedermann. Vez. 539 
str. Rm 8:75. ilustr. izdanje. 

van Losa HM. W.: Manner und Meer. Siebentausend Jahre 
Seefahrt. Vez. 282 str. Rm 7'50 ilu- 
strovano izdanje. 

Zischka A.: Wiessenschaft bricht Monopole. Vez. 
ilustrov. izdanje, 266 str. Rm 680; 
kart. Rm 5:50. Dostava u kuću 


1 Rm kod preračunavanja za knjige Din 12'— 
Cijene časopisa 
originalne 
Pretplate na časopise izvršuje naše posebno odjeljenje najsavjesnije 


O Razgledajte našebogatoskladište naučnih knjiga o 
o Cjenike i prospekte šaljemo na zahtjev franko i badaval g 

Resume 


Rudolf Bićanić (Zagreb): La crise agraire de 1878—1895 et son influence 
sur la structure 6conomique et sociale de la Croatie. L' auteur reprćsente 
I'histoire du dćveloppement du capitalisme dans le cadre du mouvement de 
trois grandes crisese agraires en donnant une analyse particuličre de la deuxiša. 
me crise agraire de 1873—1895. Les facteurs extćrieurs et les conjonctures du 
marchć€ mondial sont les causes qui dirigent I'ć6conomie nationale croate. Par 
un diagramme l'auteur d€ćmontre une corrćlation entre les prix du bić de cette 
pćriode a Londres et en Croatie. Le fait du march€ mondial se refičte vive- 
ment sur le marchć restreint des capitaux en Croatie A cause de la haute 
valeur marginale de la monnaie. La chute des prix agraires n'est pas seulement 
un phenomčne du marchć mais aussi d'une pćnćtration gćnćrale du capita- 
lisme dans I'€conomie croate des zadrougas par les impots d'Etat, l'admini- 
stration, la construction des chemins de fer et le flux des capitaux ćtrangers. 

Nikola Tintić (Beograd): La situation &conomique, soclale et juridique des 
ouvriers agricoles et des garcons de ferme en Yougoslavie. Contribution intć- 
ressante a I'ć6tude de la rćglementation des relations agricoles rćciproques par 
I'Organaisation internationale du travail. D'apr&s l'auteur, les Chambres agri- 
coles ne sauraient pas resoudre la question des ouvriers agricoles parce qu'elles 
unissent des ćićments sociaux hćtćrogčnes, Le rčglement dćfectueux de cette 
question est dćmontrć par des exemples dans les nombreuses confćrences et 
conventions internationales. Un raglement agressif par la grčve, le sabotage, 
etc., ne pourrait pas satisfaire a agriculture et Tauteur plaide une rćglementa- 
tion sociale progressive pour contribuer a la situation matćrielle des ouvriers 
agricoles. 

Mijo Mirković (Subotica): Le proičtariat agricole en Vojvodina. En You- 
goslavie 95% de proprićtaires possčdent 49% de la superficie et le reste est 
reparti entre les grands proprićtaires. D'aprčs les donnćes statistiques, cette 
situation a pour consćquence l'accroissement du prolćtariat dans les villages. 
Ce problčme est particuličtrement grave en Vojvodina ol sur la terre la plus 
fertile de la Yougoslavie vivent a cot€ des grands proprićtaires des purs pro- 
I6tariens sans terre. Leur gain annuel ne dćpasse pas dans le cas le plus 
favorable une somme de 2.500 dinars. . 

Željko Lederer (Zagreb): Le rčgime politique et juridique de la naviga- 
tion dans le Suez et les Darđanelles. L'auteur traite Iensemble du raglement 
international de la navigation dans le Suez et les Dardanelles en €gard au 
dćveloppement historique et aux rćcentes conventions internationales. Au point 
de vue du commerce international, !'auteur voit autant des avantages du rčgle- 
ment que les conventions internationales puissent emp&cher la guerre et rendre 
plus possible un dćveloppement paisible du commerce. 

NOTES. 

Le rdglement des salaires minimums (Dr. F. Krajčević). D'aprčs le rčgle- 
ment du 12 fćvrier 1937 la base du salaire minimum est de 2 dinars par heure. 
Pour IA plupart, l'application du r&glement est laissće entre les mains des 
autonomies des banovines. — Le d&veloppement du tourisme yougoslave en 
1936 (Dr. T. Todorović). L'auteur donne I'ensemble de diffćrents rčglements 
de 1936 qui ont pour but le relčvement du tourisme yougoslave. Les dćpenses 
pour la propagande ćtaient en 1934: 2 millions, en 1935: 4.1 mil. et en 1936: 
5.8 mil. de dinars, toujours une somme insuffisante en regard de son impor- 
tance pour I'ćconomie nationale. — L'enđettement de P&conomie en Allemagne 
(I. Crnić). Les donnćes statistiques montrent un croissement particulier des 
dettes publiques en Allemagne par des crćdits A long terme et la diminution 
des dettes ćtrangčres A court terme. L'auteur dćcrit les diffćrents modes par 
lesquels 'Etat trouve les capitaux nćcessaires. — Le budget pour 1938 aux 
Etats Unis d'Amćrique (M. Lamer). Dans le projet du nouveau budget pour 
1938, pour la premičre fois Roosevelt tend vers I!'ćquilibre buđgetaire aprčs 
une longue pćriode de politique financičre d€ficitaire. : 

fr. N. V. Dolinski (Vama) 
Osnovne teškoće bugarske poljeprivrede* 


Najčešće se čuje tvrdnja, da je položaj bugarskog poljodjelskog, 
seljačkog stanovništva veoma težak. No kako to biva sa sličnim 
općim tvrdnjama, koje se u životu često ponavljaju, to se ljudsko 
saznanje na ovakove tvrdnje privikava i umiruje, kao da se samim 
ovakvim tvrdnjama i ponavljanjima nešto olakšavaju tegobe strada- 
jućeg stanovništva. Da bi se ova tvrdnja razumjela, mora se pre- 
tvoriti u bjelodane dokaze, jer ove muke našega bugarskog seljaštva 
pokazuju teškoće cijeloga naroda, a time i teškoće cijele Bugarske. 


U čemu se pokazuju teškoće bugarskog poljodjelskog stanovni- 
štva i koje konkretne pojave one poprimaju? Odgovarajući na to, mi 
ćemo ih razjasniti i protumačiti, a zatim ukazati puteve, kojima bi 
trebalo poći, da bismo mogli sami otkloniti poteškoće. 

Prva činjenica, koja nam pokazuje težak položaj bugarskog se- 
ljaka, je njegov veoma mali dohodak, koji dobiva kao rezultat svoje 
gospodarske djelatnosti. Naime, brutto dohodak po glavi seljačkog 
stanovništva čini vrlo malu svotu, koja u posljednje vrijeme ne pre- 
lazi 100 zlatnih leva. U razdoblju između 1908—1912 godine, dakle 
prije ratova, brutto dohodak je iznosio preko 400 zlatnih leva, u go- 

i prije današnje ekonomske krize, a naročito između 1926 do 
1929 god., ova je svota pala na 190 zi. leva, a u godinama same krize, 
brutto dohodak po glavi iznosi svega 110 zl. leva. Prema tome znači, 
da posljednjih godina dohodak našega bugarskog seljaka iznosi oko 
četvrtine onoga, koji je bio prije ratova i samo 60% dohotka, koji je 
dobivao u godinama prije sadašnje ekonomske depresije. 


*) Napomena uredništva: Dr. N. V. Dolinski je redovni profesor 
nacionalne ekonomije na Visokoj trgovačkoj štoli u Varni. Njegovo specijal- 
.No područje je istraživanje poljoprivrednih odnosa, te u tom pogledu spada u 
red bugarskih vodećih ekonomista. Objelodanio je o tome nekoliko djela na bu- 
Barskom jeziku, a surađuje svojim studijama o bugarskoj poljoprivredi u mno- 
gim bugarskim i inozemnim časopisima. Naročito je živa njegova suradnja u 
časopisu >Spisanice na družestvo na završilit visšeto trgovsko učilište — Var- 


ia Toj odlični časopis je počeo prošle godine izlaziti kao organ spomenute 
ole, 

Zbog apsolutno malog razmjera dohotka poljoprivredne djelat- 
nosti, ovakovo stanje ne začuđuje, jer cijeli dohodak agrarnog sta- 
novništva pretstavlja jedan nesrazmjerno mali dio općega nacional- 
nog dohotka Bugarske. Oslanjajući se na podatke K. Popova, vidimo, 
da dohodak poljoprivrede i stočarstva iznosi 1892 god. 58.2% cije- 
loga nacionalnog dohotka, dok 1911 god. čini svega 56.9%. Prema 
današnjem pak izračunavanju Dra. As. Čakalova i Dra. Pr. Kiranova 
vidimo, da dohodak poljoprivrednog stanovništva 1932 odnosno 1934 
godine iznosi samo 49.3% odnosno 45% cijeloga nacionalnog do- 
hotka. 

Ovi karakteristični podaci nam prikazuju loše stanje seljaštva, 
jer manje od polovice nacionalnog dohotka dobivaju oni, koji sačinja- 
vaju iznad 80% radne snage naroda. Takav nesrazmjer između po- 
ljoprivrednog dohotka i ukupnog nacionalnog dohotka, ne može a 
da ne utječe loše na cijelo narodno gospodarstvo Bugarske. S jedne 
nam strane to uspoređenje pokazuje slabo nagrađivanje poljodjel- 
skog rada, a s druge strane utječe nepovoljno na sve ostale radino- 
sti. Ako veći dio radne snage stanovništva dobiva manji dio nacio- 
nalnog dohotka, to imađemo nepobitne dokaze za loše nagrađivanje 
poljoprivrednog rada. No slabo nagrađeni agrarni rad ne može biti 
izvorom velikoj potražnji neagrarnih proizvoda. Prema tome se time 
otežava položaj ne samo agrarnog stanovništva, već se javljaju po- 
teškoće u obrtu, industriji i trgovini, koji su upućeni prema tome da 
rade za unutrašnje tržište s vrlo slabim potrošačkim sposobnostima 
najširih narodnih slojeva. 


Odakle dolazi ovaj slabi dohodak bugarske poljoprivrede ? 

' Često se misli, da je to rezultat brojnih neprilika i nesreća, koje 
su posljednjih godina kao posljedice velike svjetske ekonomske de- 
presije zadesile kako bugarski tako i ostale narode kulturnog svijeta. 
Doista je sadašnja ekonomska kriza najteže zahvatila u Bugarskoj 
poljoprivredu, zbog čega su cijene agrarnih proizvoda nesrazmjerno 
više pale od cijena drugih proizvoda. Kao posljedica toga ne samo 
što se umanjio opći dohodak bugarskoga agrarnog stanovištva, već 
je taj umanjeni novčani dohodak smanjio i kupovnu moć seljačkih 
potrošačkih slojeva, a i cijenu rada poljodjelskog stanovništva. Za 
ilustraciju toga mogu da posluže slijedeći podaci. 

Ako pretpostavimo, da se dohodak jednoga srednjeg poljopri- 
vrednog gazdinstva potpuno potroši za kupovanje niže navedenih ne- 
MJESNIH proizvoda, to bi to gazdinstvo za cio dohodak moglo 

a kupi: 


Sol Kava Sapun Petrolej 
prije krize 8.180 kg 393.8 kg 1.160 kg 83.877 kg 
1933 god. 2.7143 kg 80 kg 609 kg 1.446 kg 


Ili uzevši za bazu vrijednost 100 kg pšenice prodate po srednjoj tr« 
žišnoj cijeni, može se kupiti, opet po srednjoj tržišnoj cijeni na ve- 
liko, slijedeće količine nepoljoprivrednih proizvoda: 


Vun. tkanina m Platno Daske Cigle 
1926 g. 2.15 m 24.82 m 0.385 m? 226 kom. 
1933 g. 1.02 m 8.82 m 0.136 m3 121 kom. 

Petrolej = Sapun Sol Kava 
1926 g. 74.688 kg 2431 kg 179.16 kg 6.0 kg 
1933 g. 27.14 kg 1400 kg 66.38 kg 1.7 kg 
| Ovo smanjenje seljačkog dohotka javilo se je kao posljedica 
ekonomske krize, dok se smanjenje kupovne moći seljačkog novčanog 
dohotka javilo kao posljedica neproporcionalnog prometa poljopri- 
vrednih i nepoljoprivrednih proizvoda, tako zvanih »škara industrij- 
sko-agrarnih cijena«. To se može smatrati kao privremena i pro- 
lazna pojava, kao posljedica krize, a koja će iščeznuti kad krize ne- 
stane. No hoće li nestati osnovno zlo, slabi dohodak bugarske poljo- 
privrede? U ovo, nažalost, moramo posumnjati, jer je ovaj slabi do- 
hodak samo pogoršan uslijed krize, a nije njena izravna posljedica. 
Korjeni tome zlu su dublji; oni su u vezi s organskim socijalno-go- 
spodarskim i tehničko-agronomskim osebujnostima bugarske poljo- 
privrede, pa je prema tome otstranjivanje toga zla moguće samo pu- 
tem korjenitih promjena u samom seljačkom gospodarstvu. 

Organska slabost bugarske poljoprivrede dolazi kako od agrarne 
konstitucije u Bugarskoj, tj. od podiobe zemlje između poljodjelskog 
ame tako i od smjernica same poljoprivrede i načina obrade 
zemlje. 

Osnovna karakteristika bugarske poljoprivredne konstitucije 
sastoji se u tome, što se zemljišno vlasništvo, uslijed historijskog 
razvoja bugarskog sela i postojećeg pravnog režima nasljedstva i 
zemljišne diobe, nalazi u rukama seljaka, a ne veleposjednika. Po- 
sljedica pak toga je, da većina seljaka posjeduje i obrađuje zemlju 
od 50—100 dekara površine. Podijelivši cjelokupnu obrađenu povr- 
šinu zemlje na sveukupan broj gospodarstava, to na svako gospodar- 
stvo dolazi prosječno po 54 dekara zemlje. No postoji veliki broj po- 
ljoprivrednih posjeda, čija površina iznosi do 20 dekara, a pret- 
stavljaju blizu jedne četvrtine svih poljoprivrednih posjeda u Bugar- 
skoj. Ta, sama po sebi, mala površina smanjuje se i nadalje zbog 
odnosnih odredaba bugarskoga nasljednog prava. Od pokoljenja na 
pokoljenje umanjuje se i umanjivat će se srednji zemljišni posjed, 
jer kod zdravog porasta bugarskog seljačkog stanovništva, ista po- 
vršina poljoprivrednog posjeda raspodijelit će se između povećanog 
broja ljudi tako, da će seljačko gospodarstvo svake nove generacije 
posjedovati sve manju površinu obradive zemlje. 

Mala površina velike većine seljačkih gospodarstava, mora da 
prehranjuje sve veći broj bugarskog stanovništva. To može da bude 
samo onda, kada se na istoj površini poveća intenzivnijom obradom 
produktivitet zemlje ili da poljoprivreda pređe na rentabilnije ag- 
rarne kulture. Međutim od početka nove narodne historije, nakon 
oslobođenja pa do danas, bugarsko poljodjelstvo se uglavnom bavi 
proizvodnjom zrnate hrane, koja se opet proizvodi vrlo primitivno 
po dvo- i tropoljnom sistemu.1) Iako bi proizvodnja zrnate hrane i 
primitivna tehnika njene proizvodnje bili mogući kod jednoga mnogo 
manjeg stanovništva s ograničenim i primitivnim standartom života, 

1) Doknski N. V.: Dohodnosta na bigarskoto zemedjelie. (Spisanie na 
Bigarskoto Ikonomičesko Družestvo, 1928, kn. 4, str. 179.) 

to ne može nikako vrijediti za Bugarsku s velikim aktivnim pora- 
stom stanovništva, gdje se stanovništvo po oslobođenju skoro udvo- 
stručilo, a potrebe umnožile. Posljedica toga, što bugarski rasparčani 
zemljišni posjedi ipak proizvode na primitivan način, a u glavnom 
zrnatu hranu, jest stvaranje agrarnog proletarijata. Suvišak zemljo- 
radničkog stanovništva ne može da uloži korisno svoje sile u poljo- 
privredni rad, jer mala površina seljačkog posjeda, koja se iskori- 
šćuje za proizvodnju zrnate hrane, treba mnogo manju količinu radne 
snage od one, koju posjeduje jedna seljačka porodica. Prema tome, 
veliki dio seoskog stanovništva postaje suvišan i nepotreban za bu- 
garsku poljoprivredu. Pored toga što je njihov rad nepotreban, oni 
gladuju ili moraju da se prehrane na teret same poljoprivrede, u koju, 
s druge strane, ne mogu korisno uložiti svoju slobodnu radnu snagu. 


Još prije desetak godina (1928 g.) ustanovili smo prenapuče- 
nost seoskog stanovništva, a kao osnovni faktor raspadanja bugar- 
ske poljoprivrede. U radu odnosno u privredi bugarskoga seljačkog 
gospodarstva ustanovili smo slijedeće: harmonični odnos između fak- 
tora proizvodnje u seoskom gospodarstvu Bugarske pogoršava se 
s dva razloga. Ako to želimo izraziti fiziološkom terminologijom, tada 
možemo postaviti slijedeću diagnozu bolesti bugarskoga seljačkog 
gospodarstva: hipertrofija rada i atrofija kapitala.2) Ova naša tvrd- 
nja postala je sada communis opinium doctorum bugarske nauke. 
Naši agrarni ekonomisti su jednodušni u prikazivanju toga teškog 
stanja bugarske poljoprivrede, pa nastoje svoje tvrdnje i brojkama 
dokazati. Tako primjerice prof. J. S. Mollov piše: »Pri današnjoj or- 
ganizaciji bugarskog poljoprivrednog gospodarstva, vidjeli smo, da 
se jedan od najvažnijih faktora (rad) proizvodnje nalazi u suvišku. 
Prema procjeni, koja je vršena na osnovi stvarnih podataka Insti- 
tuta za proučavanje poljoprivrednog gospodarstva na Poljoprivredno- 
šumarskom fakultetu universiteta i Glavne direkcije statistike, gubi- 
tak rada iznosi oko milijardu 700 milijuna leva«.3) Ne manje izra- 
zita karakteristika dobije se od jedne druge procjene. Naime, prema 
procjeni P. Egorova, iskorišćuje se samo 63%, zapravo 53% radne 
snage poljodjelskog stanovništva. Oslanjajući se na podatke mono- 
grafije o organizacijskoj strukturi poljoprivrednog gospodarstva u 
različitim pokrajinama zemlje, Egorov daje slijedeću procjenu: 
»Broj raspoloživih radnih dana iznosi 563,666.910. Uspoređujući ova 
dva broja: 563,666.910 i 354,787.624 (efektivni radni dani), izlazi, 
da se u našem poljoprivrednom gospodarstvu iskorišćuje samo 63% 
raspoloživog rada. Jedna trećina čitavoga aktivnog poljodjelskog 
stanovništva, uspoređena s radnom sposobnošću odraslih muškaraca, 
čak i kod niskog intenziteta u iskorišćavanju rada i slabe produk- 
tivnosti, karakteristične za većinu naših gospodarstava, pretstavlja 
suvišni teret za poljoprivrednu proizvodnju. Ne narušavajući sadašnji 
tok proizvodnog procesa u našoj poljoprivredi i ne ulažući napore za 
racionalnije iskorišćavanje rada u poljoprivrednim gospodarstvima, 

2) Dolinski, op. cit. 


' +3) Mollov J. S.: Probema na bilgarskoto zemedjelie. (Spisanie na Blgar- 
skoto Ikonomičesko Družestvo, 1935, kn. 9—10, str. 522—523.) 


148 


moglo bi se iskoristiti u aktivnoj proizvodnji rada 720.000 radnih 
jedinica radne sposobnosti odraslih muškaraca, koji ostaju slobodni 
u poljoprivrednom gospodarstvu Bugarske«.4) Na osnovi iste me- 
tode izračunavanja autor nalazi, da od 2,900.000 ljudi aktivnog zem- 
ljoradničkog stanovništva u 1930 i 1934 godini, broj nepotrebnih u 
proizvodnom procesu a sposobnih ljudi iznosi 1,065.000. 

Može se osporavati jedan ili drugi način izračunavanja, da se 
tvrdi da jedni ili drugi brojevi, koji se iznose za kvantitativno mje- 
renje prenapučenosti, nisu točni ili da im je potrebna korektura, 
ali se ne može osporiti sama pojava prenapučenosti u bugarskom se- 
ljačkom gospodarstvu. Suvišak stanovništva, koji se ne može aktivno 
iskoristiti u poljoprivredi, a od kojega tek jedan dio napušta ovu 
vrst gospodarstva dok mnogo veći dio u njemu ostaje, ostaje bez 
kruha, oslanjajući svoju egzistenciju na oskudni dohodak. 

Iz dosada navedenog izlazi jasno odakle dolazi taj izvanredno 
maleni dohodak bugarskoga seljačkog stanovništva. Veliki dio toga 
stanovništva ne može iskoristiti svoju čitavu raspoloživu radnu sna- 
gu, te se mora hraniti na teret ostale poljoprivrede, pretvarajući time 
ukupni mali dohodak poljoprivrede na sasvim mali dohodak po glavi 
seljačkog stanovništva. 

Kojim putevima treba da se pođe, da bugarsko seljaštvo izađe 
iz prikazanih teškoća ? 

Poznato je, da svi poljoprivredni narodi postepeno gomilaju ne- 
potrebnu radnu snagu. Kod normalnoga nacionalnog i svjetskog go- 
spodarskog razvitka, suvišno poljodjelsko stanovništvo napušta po- 
ljoprivredu i emigrira u druge zemlje ili traži zarade u drugim gra- 
nama narodnog gospodarstva, ponajviše u industriji. Na nesreću 
ovi normalni putevi za rasterećenje bugarske poljoprivrede od suviš- 
nog stanovništva, mogu Bugarskoj vrlo slabo poslužiti. Što se tiče 
emigracije, ona je skoro nemoguća uslijed poslijeratnih uslova i pro- 
hibitivnih mjera evropskih, a naročito prekooceanskih država, koje 
su sa strane ovih država preduzete u zaštitu vlastitih ekonomsko i 
socijalno političkih interesa. Uslijed otežanih uslova, emigracija pre- 
ma tome preuzima vrlo malo ljudi, iako se oni rekrutiraju većinom 
iz bugarskih sela (posljednjih godina preko 80% bugarske emigra- 
cije dolazi iz sela). > 

Ostaje vlastita nacionalna industrija kao jedini put, kojim treba 
da pođe suvišno poljodjelsko stanovništvo Bugarske. Poznato je, da 
se bugarska industrija nalazi na početku svoga razvoja. Bio bi pre- 
velik optimizam, koji bi podržavao samo iluzije, da se pričeka dok 
se tokom vremena bugarska industrija razvije u veliki ventilator za 
suvišak bugarskog seljačkog stanovništva. Ako napomenemo samo 
organičke teškoće bugarske industrije, siromaštvo na kapitalu, ne- 
dostatak metalnih rudača i boljih vrsta gorivog materijala, postaje 
potpuno jasno, koliko su uske i ograničene mogućnosti razvoja bu- 
garske industrije ne samo sada, nego i za neodređenu dalju buduć- 


4) Egorov P.: Trudt v zemedjelskoto stopanstvo, v »Pogled vrhu socialno- 
kata struktura na blgarskoto zemedjelsko stopanstvo«. (Trudove na 
Statističeski Institut za stopanski proučvani, 1938, N 2—3, str. 119.) 

nost. Usprkos svega toga, Bugarska mora da uloži sve napore, da bi 
osigurala razvoj svojoj vlastitoj nacionalnoj industriji, da se ne ka 
u protivnom slučaju paralizirao osnovni izvor njene egzistencije 
poljoprivreda. Razumije se, da će se podržavati i podupirati razvoj 
one nacionalne industrije, koja odgovara potrebama i interesima Bu- 
garske, a odbacit će se sve trulo i za život nesposobno, što nema 
objektivnih uslova za život, jer bi podržavanje i podupiranje nepo-. 
trebnih industrijskih grana značilo nerazuman teret za oskudna sred- 
stva siromašne zemlje. 

Hajka, koja se vodi u nekim krugovima proti industrije uopće, a 
pod izlikom borbe proti pogrješkama bugarske industrijske politike 
napose, nanosi teške udarce, ne, imućnim slojevima — industrijalci- 
ma, nego najslabijim elementima bugarskoga naroda, seljacima, koji 
se guše u teškoćama svoga poljoprivrednog gospodarstva. Onemo- 
gućavanje stvaranja bugarske nacionalne industrije kao jedinog odu- 
ška za suvišak radne snage bugarskog seljaštva, izazvalo bi nemi- 
novno veoma teške ekonomske i socijalne posljedice za bugarski na- 
rod i Bugarsku. 

Ipak osnovni zadatak bugarske ekonomske politike zahvata sa- 
mo poljoprivredno gospodarstvo. Ono mora da pođe novim smjerni- 
cama i putevima, da obrađuje onakove kulture, koje odbacuju veću 
prinosnu vrijednost i na maloj površini obrađene zemlje, da se pot- 
puno iskoriste velike rezerve slabo iskorišćenih radnih snaga bugar- 
skog šeljaštva. Preokret u orijentaciji narodne poljoprivrede pret- 
stavljao bi prelaz iz današnjih radno-ekstenzivnih kultura, naročito 
žitarica, na radno-intenzivne kulture, sitno stočarstvo, živinogojstvo, 
povrtljarstvo, voćarstvo, gajenje industrijskih biljaka, i t. d. Time 
će se stvoriti mogućnost rada i zarade za suvišak slobodne radne 
snage. 

Ako Bugarska ne pomogne razumnim mjerama razvoj drugih, 
nepoljoprivrednih, grana narodnog gospodarstva, kako bi time one 
bile sposobne za apsorbciju suviška seoskog stanovništva, te nadalje 
ako promijeni smjernice svojoj poljoprivredi u svrhu stvaranja rad- 
nih uslova i prilika, izložit će se i narod i država velikim nepredvi- 
divim teškoćama. 

Briga za bugarsku poljoprivredu, omogućivanje i osiguranje 
rada, prehrana bugarskog seljaštva, najglavniji su zadaci pred ko- 
jima stoji cijeli bugarski narod. Razumno podržavanje jedne ova- 
kove ekonomske i socijalne politike, ne samo od strane zainteresi- 
rane poljoprivrede, već i od strane ostalih grana narodne privrede i 
same države, jest ne samo nacionalna dužnost, već i razumno poma- 
ganje vlastitih dobro shvaćenih interesa. (Preveo Š.) 


Rudoli Bićanić (Zagreb) 


Agrarna kriza od 18731895 


i njezin utjecaj na ekonomsku i socijalnu strukturu Hrvatske 
(Nastavak) 
NI. Djelovanje krize na strukturne promjene u Hrvatskoj 


Promjene ekonomske i socijalne strukture, što ih je izazvao 
prodor kapitalizma u Hrvatsku, bile su za trajanja agrarne krize 
osobito intenzivne. Izmijenili su se bitni, konstitutivni dijelovi hrvat- 
ske ekonomije, i na izlasku iz krize, ona se više nije vraćala ni pri- 
bližno u pređašnje stanje. 

Međutim strukturne su promjene imale različit utjecaj na po- 
jedine grane narodnoga gospodarstva. Neke su nastavile svoj nagli 
razvoj, a druge je kriza skršila. Ovo posljednje vrijedi osobito za 
agrarni dio naše ekonomije. Za lakše razumijevanje kompliciranog 
djelovanja krize, podijelit ćemo ekonomiju Hrvatske na tri sektora, 
obzirom na njihove ekonomske značajke u to vrijeme. Prvi sektor 
zovemo kolonijalno-kapitalistički, drugi građanski ili malokapitali- 
stički, a treći agrarni. 

1. Kolonijalno-kapitalistički sektor 


Taj dio obuhvaća one grane narodnoga gospodarstva, koje se 
bave eksploatacijom prirodnog bogatstva zemlje. Ovamo spada u 
prvome redu sječa naših šuma i eksploatacija rudnika. Za takove po- 
slove treba velike kapitale, a tih nije bilo u kapitalistički slabo raz- 
vijenoj Hrvatskoj. Oni su dolazili iz stranih zemalja (francuski, bel- 
gijski, engleski kapital), a zatim i iz Austrije i Madžarske (odnosna 
preko Austrije i Madžarske). Taj sektor ekonomije pokazuje pojave, 
kakve nalazimo u iskorišćivanju kolonija: 1. nesmiljeno uništavanje 
narodne imovine, bez plana i skrbi za budućnost, 2. izvlačenje iz 
zemlje u strani svijet velikih količina materijalnih dobara bez ostav- 
ljanja protuvrijednosti u zemlji, 3. goleme profite stranaca i 4. ve- 
liko izrabljivanje radnika i seljaka. 

Isprva se takva ekonomska djelatnost nazivala iskorišćivanjem 
»mrtvih kapitala« i smatrala se kod nas u građanskoj javnosti kao 
blagodat za zemlju. Ali se nije vodilo računa o tome, u čiju glavnu 
korist ide »iskorišćivanje prirodnog blaga«. Iz današnje perspektive 
izgleda nam ono kao prava pljačka i stvarno osiromašenje zemlje. 
Mi bi rado danas imali one bezdušno posječene šume Hrvatskog Pri- 
morja, Like i Slavonije, a pokoljenja će još žaliti za iserpljenim rud- 
nicima. Naša je zemlja postala siromašnija, krševitija, a čitavi su 
krajevi primili tako reći nepopravljiv udar. 

Na taj je sektor ekonomije djelovala kriza vrlo plodonosno. Ona 
je dovela veliki strani kapital u zemlju. Reagiranje svjetskog kapi- 
tala na krizu bilo je koncem 19. stoljeća slično kao i danas. U prvome 
razdoblju krize kapital se je nastojao likvidirati, t. j. pretvoriti ia 
vezane forme u slobodnu, da se može povući iz poslova. 

U drugoj periodi krize, zapravo u periodi stagnacije, oslobođeni 
kapital se pomalo opet ulaže. On se odliva iz zemalja zapadne Evro- 
pe, bogatih kapitalom i s malom profitnom stopom (osobito za doba 
krize) te traži zaposlenje u zemljama s nerazvijenijim kapitalističkim 
odnosima. Razlog tome vidimo prije svega u većem postotku dobiti, 
što ga odbacuje kapital u siromašnim zemljama, koje njime osku- 
dijevaju.!) Lijepo se vidi ubrzano ulaganje stranog kapitala kod nas 
na razvoju izvoza drveta iz slavonskih šuma. Prema podacima imov- 
nih općina brodske i petrovaradinske, razvijao se je izvoz drveta iz 
njihovih šuma ovako:?2) 


Godine Trupaca — m?polutaka 
1875 — 400 
1877 2.000 900 
1881 9.000 1.000 
1886 17.000 1.000 
1890 30.000 2.000 


Uopće, vrijeme neposredno prije krize (1862-73) nazivaju naši 
trgovci svojim »zlatnim dobom« trgovine drvom. Od te je godine da- 
lje nastalo za njih teže razdoblje. Došle su velike strane tvrtke s ve- 
likim kapitalima, kojima naši trgovci nisu mogli konkurirati. Zapo- 
čela je sječa šuma i prodaja na veliko. 

Podaci o radu pilana pokazuju, kako se je razvijala eksploatacija 
šuma. Pilane su izrezale prosječno godišnje: 

Pogon pilana ima HP 
Meko drvo _Bukovo — Hrastovo za meko drvo za hrastovo 


u hiljadama m? para voda para voda 
1862—72 38 22 34 56 451 166 — 
18713—82 57 29 126 130 453 385 35 
1883—90 73 47 227 230 459 801 49 


Za vrijeme krize pokazuje i rudarstvo velik napredak. Od po- 
četka do kraja krize, rudarska se je proizvodnja podvostručila. Nje- 
zin razvoj izgleda ovako: 

Vrijednost proizvodnje 


Godina Broj radnika u forintima 
1874—76 638 370.000 
1892—94 1.331 605.000 ' 


Rudarska produkcija je imala, doduše, kroz to vrijeme tri jake 
proizvodne krize, godine 1877, 1887 i 1896, ali su te krize bile sa- 
svim konjunkturnog karaktera. U strukturnom pogledu vidi se trajno 
povećanje rudarske proizvodnje. 


1) Zapravo bi trebalo pisati posebnu ekonomiju sa stanovišta mladoka- 
pitalističkih i seljačkih zemalja. Teorije današnje ekonomske nauke izvedene 
su na osnovu posve kapitalističkih odnosa industrijskih zemalja. Seljačke zemlje 
imaju svoje specifične probleme, koje dosadašnja ekonomska nauka nije do- 
voljno proučila. Iz njihove perspektive izgledaju i svjetski ekonomski odnosi 
drugačije, nego sa stanovišta kapitalističko-industrijskog. Prema tome se mora 
izgraditi također 1 posebno teoretsko objašnjenje činjenica, gledano iz te per- 
spektive. Koliko mi je dosada poznato, najviše se je približio takvom gledanju 
jedan od najdubljih svjetskih ekonomista, ruski učenjak M. I. Tugan-Bara- 
novski (Vidi Tugan - Baranovski: Osnovi političeskoj ekonomii. Carskoje 
selo 1909.) 

2) Vidi: Izvješće Trg. obrt. komore u Zagrebu, 1886—90, str. 280—308. 

2. Građanski sektor ekonomije 


Pod građanskim sektorom ekonomije razumijevamo onaj dio 
ekonomije, koji se pretežno bavi proizvodnjom odnosno trgovanjem 
za podmirenje potreba stanovništva zemlje. On je iznosio robu na do- 
maće tržište, te akumulirao svoj kapital trgovanjem s malim proiz- 
vađačima i potrošačima u zemlji, sa seljacima i građanstvom. Ovamo 
spadaju trgovci, obrtnici i zametci domaće potrošne industrije. 
Osim toga ubrajamo u sektor građanske ekonomije također i činov- 
ništvo, vojsku (dakle sve, koji žive na račun državnog proračuna), 
slobodna zvanja te radništvo, nadničare i kućnu poslugu. To je sta- 
novništvo živjelo najviše u gradovima. 

Već sam porast gradskoga stanovništva pokazuje, kako se je 
mijenjala struktura zemlje. Kod toga se mora još uzeti u obzir, da 
se je osim u gradovima i u ostalim većim naseljima (velikim selima 
i trgovištima) formirao takav tip građanske ekonomije. S porastom 
veličine naselja, on se je razvijao nesumnjivo u pravcu socijalne di- 
ferencijacije. Zato ćemo iznijeti također i podatke o porastu naselja 
s više od 2000 ljudi. Napose je za naše prilike karakterističan porast 
stanovništva najvećeg grada, Zagreba, koji nam najzornije prikazuje 
pojavu ubrzane akumulacije stanovništva u gradovima za vrijeme 
trajanja krize. 


u hiljadama indeks (1880 — 100) 

Stanovništvo 1880 1890 1900 1880 1890 1900 

kotari (bez GV) . . . 1.759 2.033 2.215 100 115 127 
gradovi... SA i 133 153 186 100 115 139 
grad Zagreb... ... 30 40 61 100 125 187 


Nagli porast građanskih naselja pokazuje, kako je ekonomska 
situacija bila povoljna za njihovo stvaranje. Osobito je značajno, da 
su se gradovi razvijali najjače u drugoj periodi krize. Dok je stanov- 
ništvo sela poraslo kroz dvadeset godina za 27%, poraslo je sta- 
novništvo naselja s preko 2000 duša za 49%, stanovništvo gradova 
za 39%, a stanovništvo Zagreba za 87%. Taj porast ide najviše na 
račun doseljavanja seoskog stanovništva u grad. 


Znatnije se promjene u strukturi stanovništva događaju uvijek 
u kasnijem razdoblju krize, zapravo u periodi gospodarskog zastoja. 
U tome je periodu najznačajnije općenito prilagođivanje ekonomije 
novoj razini cijena, pa se onda pokazuju vidljivo svi procesi, koji su 
za vrijeme slomova pripremljeni i sazreli. 


Tendenciju promjena u strukturi građanske ekonomije za vri- 
jeme krize vidimo iz usporedbe statistike o zanimanju stanovništva: 


Ukupno stanov- 
ništvo Hrv. i Slav. Postotak Porast 
Zanimanje u hiljadama od ukup. stan. net ==100) 
1890 1900 1890 1900 1900 
Poljodjelstvo _. . . 1.862 1.981 84,5 82,6 106 
Obrt, trgovina, rudarstvo . 227 272 10,4 11,2 120 
Javne službe, slobodna dizi 
umirovljeni X 54 68 24 3,0 137 
Nadničari i služinčad koze 30 57 14 24 190 

Ta nam statistika pokazuje, koliko je relativno brže rasao broj 
stanovništva zaposlen zanimanjima iz sektora građanske ekonomije, 
u poredbi s poljodjelstvom. Mnogo je porastao također i broj po- 
moćnika i radnika u trgovini, obrtu i industriji. Kroz 10 godina po- 
rastao je taj broj od 60 na 73 hiljade zaposlenih (za 21%), za ista 
vrijeme, dok je broj poslodavaca porastao samo od 40 na 43 hiljade, 
ili za 8%. Značajan je za naše prilike razmjerno vrlo velik porast 
stanovništva, koje živi na teret države, što također potvrđuje tezu 
o velikom udjelu države u razvoju kapitalizma kod nas.3) 

Pritisak krize na strukturu seljačkoga gospodarstva vidi se indi- 
rektno po golemom porastu nadničara i služinčadi. Njihov se je broj 
podvostručio u samih deset godina, a sastoji se gotovo isključivo od 
proletariziranih seljaka, koje je razorno djelovanje krize izbacilo iz 
vlastite kuće, sa sela u grad. 

Povoljan se razvoj građanske ekonomije vidi i iz razvitka kre- 
ditnih ustanova, koje su se usred krize povoljno razvijale. Njihov je 
razvoj tekao prema ukupnim bilancama banaka, štedionica i vjere- 
sijskih zadruga ovako: 


Mjenice Hipoteke — Obveznice 
Godina u milijunima forinti 
1870 7 7 ? 
1880 29 10 1 
1890 42 15 3 
1900 11 54 7 
1910 285 114 34 


Njihov je čist dobitak iznosio gotovo redovito između 25 i 34% 
uplaćene dioničke glavnice. A godine 1883. uspjele su štedionice, da 
razdijele dioničarima slijedeće dividende u postotku prema uplaćenoj 
dioničkoj glavnici: Kod Prve hrvatske štedionice 240%, kod osječka 
štedionice 184%, kod štedionice u Vukovaru 137%, kod triju šte- 
dionica 50—100%, kod 9 njih 30—50%, kod triju 20—30%, kod 10 
njih 10—20%, kod pet 6—10%, a samo kod jedne manje od 5%.5) 

Prosjekom je iznosila čista dobit u postotcima temeljne glav- 
nice :6) 


Godina Kod banaka — Štedionica, Zadruga Kod svih zavoda 
1878—82 10,5 32,3 9,9 17,7 
1883—87 11,8 34,4 9,8 18,4 
1888—92 10,8 30,0 17,0 15,5 


3) Lijepo je opisao, u čijim je rukama bila u to vrijeme državna uprava, 
profesor Krišković: »Za našu bi se predratnu vladavinu moglo reći, da bijaše 
prevlast ostataka starih feudalnih staleža, svećenstva, plemstva i građanstva, 
a pomalo i inteligencije i kapitalističkih klasa, koja se je svakim saborskim 
izborima obnavljala na određene godine, ali je unapred bila zajamčena naročito 
u tu svrhu skrojenim izbornim redom. Seljaštvo i radništvo tek je od male 
česti dolazilo do riječi kod tih saborskih izbora.« (Dr. Vinko Krišković: Dokle 
smo došlt. Zagreb 1925, str. 31.) 

Veliki porast stanovništva, koje je živjelo od javnih služba, daje pravo 
gornjoj tvrdnji. 

4) Vidi Dr. M. Kreser: Gustoća žiteljstva Kr. Hrv. i Slav., Zagreb 1917, 
str. 115. 

5) M. Zoričić: Statističke crtice o kraljevinah Hrv. i Slav. Zagreb 1885, 
str. 75. 

6) »Kraljevine Hrv. i Slav. na tisućgodišnjoj izložbi 1886«, str. 130. 

Kada uvažimo, da su se bankama služili najviše privrednici, a 
da su seljacima davale kredite tek štedionice, onda vidimo da orga 
nizacija kredita nije bila na korist seljaka. Kada su takove kreditne 
prilike vladale u novčanim zavodima, onda su dakako morale biti još 
gore kod seoskih lihvara.7) - 

Povoljnije prilike za dužnike na našem kreditnom tržištu nastale 
su tek u razdoblju konjunkturnog poleta, nakon godine 1895. 


Teret dividenda i kamata prebacivan je na seljaka, koji su ih 
platili propašću svojeg zadružnog sistema. U tim činjenicama mora 
se više tražiti uzrok propadanja kućnih zadruga, nego li u »liberal- 
nim« zakonima, koji su dali samo pravnu formu tome ekonomskom 
procesu. 

Građanska se je ekonomija mogla i u vrijeme krize kod nas 
uspješno razvijati. Razloge za to nalazimo u tome: 1. što su najveći 
potrošači robe građanske ekonomije, koju je obrtnik proizvodio ili 
trgovac prodavao, bili činovnici, a njihov je broj rasao još brže nego 
li broj obrtnika i trgovaca. Osim toga, uslijed pada cijena živežnih 
namirnica za krize, mogli su gradski potrošači trošiti veće dijelove 
svoga dohotka na manje potrebnu robu, na kojoj je obično zarada 
veća. 2. Željeznica je omogućila jeftiniju dopremu robe. 3. Doba ove 
krize je ujedno doba velikih javnih radova (gradnja željeznica, ce- 
sta, državnih zgrada itd.) pa su na tome građanski poduzetnici po- 
stizavali dobre dobitke, a radnici zarade, koje su trošili kod trgovaca 
i obrtnika. Ujedno je doba krize i razdoblje investicija stranoga ka- 
pitala koji je također davao zarade građanima. 4. Jedan od najvaž- 

nijih razloga napretku građanske ekonomije jest u tome, što je za 
vrijeme krize mogla prebaciti najveći dio tereta krize na neorganizi- 
rane i trgovanju nevješte seljake. Da je tome tako, pokazuje na pr. 
usporedba cijena žitarica na svjetskom i na našem tržištu. Mi smo 
već prije ukazali na činjenicu, da su cijene žitarica na našem tržištu 
pale za dvije trećine, a na svjetskom tržištu samo za polovicu. Selo 
je stradalo a trgovina napredovala. Zbog toga možemo čitati u iz- 
vještajima zagrebačke trgovačko-obrtničke komore iz toga vremena, 
kako se gotovo s nekim ponosom ističe, da kriza nije imala velikog 
djelovanja na napredak trgovine i obrta, a »gubitci burzijski čutiše 
se više kod pojedinaca, koji su svoj imetak izvrgli konjukturam ne- 
sigurnih papira«.3) 

= Ipak su se u samoj strukturi građanske ekonomije dogodile neke 
znatnije promjene. Da je i taj dio ekonomije ovisio od seljačke eko- 
nomije, vidi se najbolje po tome, što je u drugoj polovici krize za- 
stao u svome nutrašnjem razvoju, kada je seljačka ekonomija već 
bila od krize iscrpljena. Onda je i akumulacija kapitala, koja se vršila 
u građanskom sektoru, stala pokazivati izvjesnu umornost. Sliku o 
akumulaciji kapitala putem štednje daju nam podaci o stanju uložaka 
u novčanim zavodima kroz petogodišnje razmake. Ti gu ulošci iznosili: 

7) Od cjelokupnog hipotekarnog opterećenja nekretnina otpadalo je samo 
oko desetina na novčane zavode. 

8) Vidi: Izvješće trg. obrt. komore u Zagrebu za 1876, str. 214 

Stanje Porast 


Godine hiljade forinti Procentualno 

1874 11.194 
4.638 41,5% 

1879 15.832 
6.392 41,0% 

1883 22.224 
5.482 24,6% 

1389 27.686 
5.868 * 211% 

1893 33.534 

1906 78.794 
22.259 28,2% 

1910 101.053 


Dok su u prvim petogodištima krize ulošci rasli za 41%, u dru- 
gom je razdoblju njihov porast zastao apsolutno i relativno. 


Druga vrst promjena u strukturi građanskog sektora naše eko- 
nomije ima više lokalni i regionalni značaj. Kriza je uništila one 
naše trgovce, pomorce, poduzetnike, koji se nisu znali za vremena 
prilagoditi modernoj tehnici i kapitalističkom poslovanju. Željeznice 
su potkopale privredne temelje mnogim našim trgovačkim gradovi- 
ma, koji su počeli propadati. Isto su tako parobrodi zadali smrtni 
udarac našim jedrenjacima. Sisak, Fužine i Karlovac, Senj i Karlobag 
su padali na račun Zagreba i Rijeke. Željeznica je oduzela u Gorskom 
Kotaru i Lici kruh hiljadama kirijaša, a zajedno s njima i lokal- 
nim trgovcima, malim poduzetnicima, i obrtnicima, jednako kao i na 
moru staroj gardi naših pomorskih kapetana. Možda bi se oni bili i 
snašli, i za vremena preselili, ili dali na drugi kakav posao, da ih nije 
kriza zatekla i uništila. 


3. Strukturne promjene u agrarnom sektoru 


1. Odnos između cijena i fiksnih izdataka (poreza, dugova, itd.). 
Dok su se usprkos krize kapitalistički oblici ekonomije širili, a gra- 
đanski pače povoljno napredovao, agrarni je sektor bio teško po- 
gođen. Oba su ova procesa u uzročnoj vezi, jer su promjene u kapi- 
talističkom i građanskom dijelu ekonomije upravo zato i moguće 
bile, što su nastupili procesi rušenja starih oblika naročite seljačke 
ekonomske organizacije. Razorne snage kapitalizma očitovale su se 
putem tržišta. U doba ekonomskog poleta, prodor kapitalističkih ob- 
lika ekonomije nema još tako nepovoljnog djelovanja, nego se sma- 
tra napretkom. Ali, kad dođe do izražaja ciklički karakter kapitali- 
stičkog ritma, pa nastanu ekonomske depresije, onda sva razorna 
moć kapitalizma dolazi na vidjelo. Kako glavni utjecaji u tome pro- 
cesu idu preko tržišta, to pad cijena na tržištu ima najveće značenje 
i onda, kad novčana ekonomija nije mnogo razvijena. Čak možemo 
reći, da utjecaj pada cijena mnogo jače djeluje na strukturu kod ne- 
razvijene novčane ekonomije. Naime, što je manji dio seljačke eko- 
nomije otvoren tržištu, to seljak teže dolazi do gotovih novaca, to 
manje novca ima. S druge strane s tako malo novaca mora podmiri- 
vati najvažnije i najpreče životne potrebe ili činiti takove izdatke, na 


156 


— 


koje ga primorava sila državne vlasti. Na taj način dolazi ne samo 
do nesuglasja između prirodnih uvjeta proizvodnje i ritma kapitali- 
stičke , što je prvi osnovni razlog agrarnih kriza, nego ta- 
kođer i do napetosti s jedne strane između vrlo variabilnih cijena 
agrarnih proizvođa, i s druge strane manje variabilnih cijena one 
robe, koju poljodjelci kupuju, pa sve do posvema neelastičnih izda- 
taka (na pr. za porez, dug itd.), koji čine procentualno najveći dio 
novčanih izdataka u nerazvijenoj novčanoj ekonomiji. Ta se pojava 
kao drugi uzrok cikličkih agrarnih kriza opaža i za vrijeme agrarne 
krize 1873—1895 godine. Cijena je pšenici pala od 15 forinti na 5 
forinti, a povećani izdaci za porez, sol i duhan morali su se podmiriti 
u novcu. U razdoblju podizanja cijena i dobrih godina učvrstila se 
navika kupovanja robe, koju su donosili trgovci, osobito otkako je 
željeznica omogućila jeftin prevoz. Kada su cijene pale, bilo je teško 
prekinuti s tom novom navikom. I stari se običaji nisu mogli držati 
više onako kao nekada, uz toliko smanjene prihode seljačke obitelji, 
a relativno uvećane rashode. S druge je strane potreba, da se poluči 
nužna svota novca nagonila ljuđe, da prodavaju i one svoje proizvode, 
koji bi bili potrebni za život porodice. Odatle i psihološke reakcije 
nezadovoljstva i svađa u kući zbog oskudice i neimaštine. 

Podatke o uvećanju trgovine i prometa smo već iznijeli, i obzi- 
rom na količine robe u prometu, kao i obzirom na ljude, koji se trgo- 
vanjem bave. Ovdje ćemo iznijeti podatke o najnužnijim izdacima za 
porez, sol i duhan, koje smatramo najneelastičnijim novčanim izdaci- 
ma. Te podatke donosimo najprije u forintama prema završnim ra- 
čunima Hrvatske i Slavonije, a onda smo ih preračunali u ukupne 
istovrijedne iznose količina pšenice. 


Prosjek Hiljada forinti Svi državni Cijena nj metričkih centi Pore 
godine Zemljarina Sol Duhan prihodi pšenice — Zeml, Sol Duhan i brka 


1872— 174 2590 1257 2087 10.131 140 185 90 148 725 
1883—85 3.112. 1.000. 2.351 20.514 8.2 380 123 288 2.500 
1893—95 3.595 1.627 3.964. 22.901 59. 610 276 670 _ 3.900 
1906—08 3.660 1.895 5.130 32.088 88. 416 215 583 3.660 


Indeks 1872—T4 — 100 


1872—174 100 100 100 100 100 
1883—85 120 204 59 205 320 
1893—965 139 228 42 2 500 
1906—08 142 320 63 470 


Iz gornje se tabele vidi, koliko je porast izdataka za porez, sol i 
duhan značio nerazmjerno veće realno opterećenje, nego li to iz- 
gleda iz nominalnog povećanja poreza i državnih prihoda. Kolik je 
bio utjecaj krize možemo najbolje prosuditi po padu državnih pri- 
hoda od soli. Sol smatramo jednom od najprvih ljudskih potreba, i 
prema tome najneelastičnijim izdatkom. A usprkos toga je njezina po- 
trošnja pala u prvoj fazi krize skoro za 20 postotaka, makar je sta- 
novništvo poraslo. To je zanimljivo, kad se uoči, da je za istu koli- 
činu soli trebalo dati dvaput i triput više pšenice. Dok je indeks pri- 
hoda od zemljarine iznosio sedamdesetih godina 142, a indeks svih 
državnih prihoga 320, to su odgovarajući indeksi, preračunani u pše- 
ničnu vrijednost iznosili 330, odnosno 550. U stvari je dakle opte- 

rećenje stanovništva poraslo ne samo nominalno i triput više nego 


je zbog pada cijena agrarnih proizvoda skočilo stvarno pet puta . 


više.10) 


izvodnju pšenice, koja je bila najvažniji tržni proizvod, značio pad 


Ovi nam podatci mogu jasno predočiti, kakav je poticaj za pro- : 


cijena. Proizvodnja je pšenice doista porasla za vrijeme krize. Po za- - 
konu o ponudi i potražnji, morali bi očekivati, da će uslijed pada ci- : 


jena pšenice morati pasti i proizvodnja pšenice. Po zakonu renta- 
biliteta, trebala je također pasti proizvodnja pšenice. Ali vidimo sa- 


svim obrnut efekat. Proizvodnja je pšenice porasla, upravo pod pri- : 


tiskom pada cijena. Zakon neekvivalentne razmjene bio je jači od ' 


zakona ponude i potražnje, i od zakona rentabiliteta. 


Porast realnih izdataka još se bolje vidi, kad iznesemo izdatke 


za porez, po jednoj seljačkoj obitelji. Ti su izdatci bili slijedeći: 


Na jednu obitelj poljodjelskog Na jednu obitelj ukupnog sta- 


stanovništva otpalo je novništva otpalo godišnje 
godišnje na zemljarinu za sve državne prihode 
preračunano u kilograme pšenice 
1872—T4 63,6 234 
1883—84 121,2 750 
1893—95 174,0 1.026 
1906—08 108,0 882 


Kraj povećanja poreznih tereta nije čudo, da se je već u prvoj 
fazi krize pojavilo veliko zaduženje na porezu. Porezni se zaostatci 


gomilaju i to najviše u najžitorodnijim krajevima, što je osobito : 


značajno. Dok je prije krize, godine 1872. iznosio porezni zaostatak 
na zemljarini u srijemskoj županiji 24%, a u virovitičkoj 26%, već 
godine 1876., iznose ti zaostatci 49%, odnosno 58%. Svega se je 
ubralo poreza od tekuće propisane svote: 
u građ. Hrvatskoj u Krajini 
1872 45% 83% 
1876 35% 12% 


Pad cijena na jednoj strani, a neelastičnost izdataka u novcu 
na drugoj strani, mora dovesti do sve većeg zaduženja, a onda i do 
promjena u posjedovnim odnosima, kao i do promjena samoga na 
čina gospodarenja. ' 


10) Godine 1883 buknule su u Hrvatskom Zagorju i u Baniji seljačke bune. 
Povod im je bilo uvođenje mađarskih grbova, ali su te pobune imale određen 
ekonomski značaj. Seljaci su bili uvjereni, da su »mađaroni« prodali Hrvatsku 
Mađarima, te da će sada »morati plaćati porez od kreveta i prozora, od konja 
i vola, od krave i teleta, od koze i ovce, od kokoši i pileta, a valjda i od 
mrtvaca«. To je najbolji dokaz, koliko su se ljudi bojali poreza. Nadalje su 
se seljaci bunili protiv novih, metričkih mjera »mađarskih« i svuda ih uni- 
štavali. Tražili su da se uvedu natrag stare mjere. Ovaj »konzervativizam«, 
izvire iz toga, što su seljaci doista dobivali manje za svoje proizvode, otkako 
se mjerilo novim mjerama, ali je tome bila uzrok agrarna kriza a ne mjere. 
Buni protiv mjera razlog je još u tome, što su se uvođenjem metričkih mjera 
(hektolitra umjesto vagana [61 litra] i kilograma umjesto funte [56 dkg]), 
automatski povećala sva naturalna podavanja prema novim jedinicama mjere, 


_ 


| 
j 


| 
) 


te su značila uvećanu eksploataciju seljaka. (Vidi Dr. R. Horvat: Prije Khuena _, 


bana. Knjižnica Sv. Jeronima, Zagreb 1934.) 

O kreditnim odnosima, kakovi su doista bili, imamo vrlo malo 
sabranih podataka. Njihovu si sliku možemo predstaviti iz iskazanih 
dobitaka novčanih zavoda. O privatnim zajmodavcima, lihvarima i 
zelenašima imamo tek nešto podataka kod naših pisaca, realista. 

Neki pregled o razvoju zaduženja poljodjelskog sektora može 
nam dati gruntovno opterećenje zemljišnog posjeda. Tereti su se 
razvijali ovako: 

; Hipotekarni Ovrhe Ovrhe Sve Sve 
zajmovi = financijske ostale opterećenje oterećenje 
Godina broj hili K broj hilj.K broj hilj.K broj hiliK broj hiliK 
1886—90 5.530 9.536 5.872 878 2.608 1.288 17.254 14.680 9.006 9.841 
1891—95 7.418 15.052 5.467 802 2.474 1.159 18.154 21.248 10.801 13.208 
1896—00 11.116 15.847 7.489 935 3.516 1.665 26.900 24.517 13.674 15.262 
1901—05 18.248 25.776 T.063 836 2.803 1.329 32.660 34.411 28.350 21.356 


Kad je riječ o zaduženju, onda moramo voditi računa i o eko- 
nomskom karakteru duga. Drugo je, ako dugovi rastu zbog deficita 
u gospodarstvu ili pokrivaju konzumtivne potrebe, a drugo, ako se 
zaduženja vrše zbog investicija u svrhu intenzifikacije gospodarstva. 
Prvi je slučaj prevladavao u prvoj fazi agrarne krize. Vidi se to ta- 
kođer i po tome, što su financijske ovrhe (za porez) iznosile godina 
1886—90 34%, a ostale ovrhe 15% svih opterećenja po broju. Ka- 
snije, kroz dvadeset godina će njihov relativni udio postajati sve 
manji, pa će iznositi 1901—05 samo 22% odnosno 9%. Rasti će pro- 
centualno broj hipotekarnih zajmova, koji će sve više poprimati in- 
vesticioni karakter, što će se poljodjelstvo više prilagoditi novoj ra- 
zini cijena. Zato će hipotekarni zajmovi poskočiti od 32% na 56% 
svih opterećenja. (Svršit će se.) 

Dr. Sijepan Bogat (Zagreb) 
O pitanjn nadriobrta 


Pitanje nadriobrta postalo je u poratno vrijeme, a pogotovo u 
doba privredne krize, veoma aktuelno. Njime se danas bave ne samo 
interesirane privredne ustanove, udruženja i komore, već i same vla- 
sti iz javnih razloga, ali unatoč svega nastojanja nije do danas kod 
nas uspjelo to pitanje odnosno barem njegovu aktuelnost skinuti 
s dnevnog reda. Poteškoće, koje tome stoje na putu, mnogobrojne su 
i različite, te držimo, da nije izlišno prikazati cijelo pitanje nadri- 
obrta ne samo s njegove pravne, već i sa skroz praktične strane. 

Postojeći zakon o radnjama od 5. XI. 1931. nigdje izričito ne 
zabranjuje nadriobrt, ali ipak predviđa za taj delikt kaznene sank- 
cije. U $-u 398, st. 1, t. 1. toga zakona veli se naime: »Novčanom kaz- 
nom od 50 do 6000 dinara kazniće se... ko obavlja radnju bez ovla- 
šćenja ili dozvole ili prekorači obim rada određen zakonom .. .« 

Radnjom u smislu istoga zakona smatra se po $-u 1 uvodnih na- 
ređenja svaki redovan, samostalan i nezabranjen privredni rad, u 
koliko nije po stavu 2 istoga paragrafa izuzet. Za obavljanje ova- 
kovog rada potrebno je u smislu stava 2 $-a 4 zakona o radnjama, 
da se dotično lice, koje želi taj rad obaviti, podneskom obrati nad- 
ležnoj općoj upravnoj vlasti prvoga stepena, na području koje osniva 
radnju, s dokazima, da imade sve zakonske uslove zato, a $ 3 istoga 
zakona potvrđuje ovaj propis time, što dijeli sve radnje obuhvaćene 
pomenutim zakonom na radnje, koje se obavljaju na osnovu ovla- 
štenja i radnje, koje se obavljaju na osnovu dozvole opće upravne 
vlasti. Potrebnu spremu za pojedine vrste radnja te opseg dozvolje- 
nog poslovanja (»obim rada« po terminologiji zakona) određuje za- 
kon u daljim specijalnim odredbama, koje se tiču dotičnih vrsta pri- 
vrednog rada i njihovog vršenja. 

Iz svih gore navedenih odredaba zakona o radnjama proizlazi 
jasan pojam .nadriobrta i nadriobrtnika u pravnom pogledu. Nadri- 
obrt predleži, ako se neki privredni rad, koji po svom značaju pot- 
pada pod odredbe zakona o radnjama, obavlja redovno i samostalno 
bez ovlaštenja odnosno dozvole nadležne upravne vlasti, a nadriobrt- 
nik je lice, koje se takovim radom bavi. Sam rad mora da bude pri- 
vredan, t. j. usmjeren tekovnoj svrsi, zatim samostalan, t. j. ne smije 
se vršiti u svojstvu namještenika. ili slično, te konačno redovan, t. j. 
mora se vršiti obrtimice i nije dovoljno prigodno njegovo obavlja- 
nje. Redovnost rada ne iziskuje uvijek više samostalno izvršenih po- 
sala. Može predležati i samo jedan takav posao, ali iz naravi toga 
posla odnosno iz načina njegovog vršenja mora proizlaziti nakana 
dotičnoga lica, da se tim poslovima želi baviti kao zanimanjem. 

U praksi postoji više vrsta nadriobrta. Nadriobrt predleži u pr- 
vom redu kod prekoračenja opsega poslovanja, koje neko lice vrši 
na osnovu podijeljene dozvole ili ovlaštenja. Ako ovlašteni privrednik 
svoj privredni rad obavlja u opsegu, koji zakon zabranjuje, počinio 

je obrtnopravni istup, koji se kažnjava po istoj zakonskoj odredbi 
(t. 1, st. 1, $ 398 z. o r.) kao i obavljanje radnje uopće bez ovlašte« 
nja ili dozvole. Ako se jedno lice, ovlašteno na privredni rad jedne 
struke, bavi uz to i radom u drugoj struci, smatra se nadriobrtnikom 
kao da uopće ne posjeduje ovlaštenja ili dozvole. Pogotovo je to slu- 
čaj, ako se privrednik jedne šire privredne kategorije bavi poslo- 
vima druge kategorije, kad primjerice zanatlija jedne struke obavlja 
kupoprodaju tuđih izrađevina iste struke (a pogotovo druge) na 
trgovačkoj bazi ili obratno. 

Pitanje prekoračenja opsega poslovanja u smislu $ 398 zakona 
o radnjama počiva na odredbi $-a 136 istoga zakona. Po tom para- 
grafu imade imalac radnje pravo obavljati samo one poslove, za 
koje je dobio ovlaštenje odnosno dozvolu nadležne upravne vlasti. 
Opseg samog prava na rad na osnovu konkretnog ovlaštenja ili do- 
zvole prosuđuje se prema zakonskim naređenjima, a ako ova nedo- 
staju, prema postojećem običaju. Ako u tom pogledu dolazi do spora, 
odlučuje nadležni ban po saslušanju komore. Za opseg poslovanja u 
trgovini predviđa $ 140 istoga zakona spisak trgovačkih struka, koji 
treba da propiše ministar trgovine i industrije. Što se pak tiče pi- 
tanja, s kojom robom trgovci mogu da trguju u pojedinim strukama, 
predviđeno je na istome mjestu, da o tome odlučuje trgovački običaj, 
a u slučaju spora donosi odluku nadležna opća upravna vlast prvoga 
stepena po saslušanju komore. 

Najpoznatija r najviše raširena vrst nadriobrta predleži sva- 
kako onda, kad se jedno lice bez ikakovog ovlaštenja ili dozvole bavi 
kojim privrednim radom. I ovdje mogu predležati dvije mogućnosti: 
ili to lice posjeduje potrebnu spremu (privrednu izobrazbu predvi- 
đenu zakonom), pa mu samo nedostaje ovlaštenje ili dozvola, ili pak 
to lice ovakove kvalifikacije uopće ne posjeduje, pa nije u stanju, 
ako i želi, ishoditi zakonom propisanu administrativnu ovlast na vr- 
šenje dotičnog privrednog rada. Ova razlika veoma je važna u 
praksi, makar u pravnom pogledu nema nikakovog efekta, jer se je- 
dan i drugi slučaj ukazuje prema postojećem zakonodavstvu kao 
čisti nadriobrt. 

Razlozi, zbog kojih se neka osoba bavi nadriobrtom, mogu biti 
najraznolikiji. Nadriobrt se u praksi susreće u toliko forma, da je 
jedna kategorizacija, bilo po načinu obavljanja, bilo po uzrocima, go- 
tovo nemoguća. Ipak se u pogledu razloga, koji pojedinca nagone na 
nelegalni rad, može razlikovati nadriobrt iz neupućenosti, nadriobrt, 
koji proizlazi iz socijalnih motiva i nadriobrt na čisto kalkulatornoj 
osnovi. 

Jasno je, da se najmanje slučajeva nadriobrta u praksi može 
pripisivati neupućenosti dotičnih lica. Ipak upravo nevjerojatni pri- 
mjeri iz dnevnog života dokazuju, da imade slučajeva, kada kod vr- 
šenja nadriobrta dotično lice uopće nema namjere postupati protu- 
zakonito i kada to lice živi u punom uvjerenju, da se nije ogrešilo o 
zakon. Poznat mi je jedan slučaj, kada se jedno lice bavilo neovla- 
štenim privrednim radom samo zato, jer je držalo, da je ishođenjem 
uvjerenja nadležne komore o spremi ispunilo sve zakonske pred. 

Bio ga je u svojoj praježai kako to mnogi čine s jed asia ili 
dozvolom. U ovakovim slučajevima nastupa dakako, — makar ne- 
znanje zakona ne štiti od zakonske odgovornosti, — u prvom redu 
odgojna, edukativna funkcija privrednih organizacija, koje treba da 
svim interesentima pružaju potrebna uputstva i informacije prije 
samoga kaznenog postupka. 

I socijalna bijeda često je uzrokom, da se neko lice bavi nele- 
galno privrednim radom. U današnjim teškim ekonomskim prilikama 
širokih masa imade veliki broj pojedinaca, koji nastoje, da na bilo 
koji način zarađuju svoj dnevni kruh. O sretstvima, koja su potrebna 
za ishođenje ovlaštenja ili dozvole, nema ni govora, pa se ta lica bave 
neovlašteno raznim prigodnim privrednim zanimanjima. Treba samo 
podsjetiti na veliki broj kućaraca, prodavača razne robe po ulicama, 
nelegalan rad na trgovima i sajmištima itd. Ova kategorija nadri- 
obrtnika najteže se pobija, a progoni ove vrste spadaju u najteže i 
najnepopularnije zadatke privrednih organizacija. Tako se često pri- 
govara, da pobijanje ove vrste nadriobrta proizlazi iz pretjerane 
gebičnosti privrednih redova i da je bolje, da se ova lica bave nadri- 
obrtom, nego da kradu. Treba međutim imati na umu, da su i pri- 
vrednici ovih struka većinom veoma slabe materijalne podloge i da 
im prema tome ova vrst nadriobrta, pogotovo kada na nekom po- 
dručju preotima maha, nanosi ogromne štete, šta više, da je u stanju 
dovesti njihov opstanak u pitanje. 

Pobijanje takovog nadriobrta nije samo nepopularno, već je i 
tehnički veoma teško. Osobe, koje se bave tim radom, nemaju veći- 
nom stalnih prebivališta, pa se kod raspravnog postupka ne mogu 
pozivi gotovo nikada ni dostaviti, izrečene globe su iluzorne, jer se 
ne mogu većinom utjerati i tako velikim dijelom individualni progon 
ostaje bez rezultata. Ovu vrstu nadriobrta moguće je progoniti ve- 
ćinom samo općim akcijama, racijama nadležnih vlasti, tehničkim 
mjerama opreza kod podjeljivanja mjesta i sličnim mjerama, a po,- 
svemašnje njegovo iskorjenjivanje moguće je samo onda, ako se pa- 
ralelno s progonom u granicama mogućnosti popravi i socijalni polo- 
žaj dotičnih slojeva naroda. 

Kao što smo napomenuli, postoje i slučajevi, kad bi pojedini na- 
driobrtnik bio spreman ishoditi ovlaštenje ili dozvolu, ali ne posje- 
duje zakonom propisane kvalifikacije. Opseg samog poslovanja do- 
tičnog nadriobrtnika većinom je tako ograničen, da ne dopušta po- 
stavljanje ovlaštenog poslovođe u onim slučajevima, kada bi inače 
taj izlaz bio moguć. Predleži dakle apsolutna odnosno individualna 
nemogućnost baviti se dotičnom vrsti rada na legalnoj bazi. Mnogi 
naglašuju, da ovakova lica postupaju zapravo posvema lojalno, jer 
su spremna ispuniti sve zakonske uslove, a nemogućnost ishođenja 
ovlasti na taj rad nije prouzrokovana njihovom krivnjom. Ovakova 
je argumentacija međutim odviše liberalna, ako ne posve ishitrena. 
Privredni rad je profesija kao svaka druga i lice, koje ne posjeduje 
potrebnu spremu, ne može i ne smije da se tim radom bavi. Kao šta 
ge nekvalificirano lice ne može baviti advokaturom ili liječničkom 

praksom, tako isto ono ne može da traži, da mu se dozvoli vođenje 
privrednog poduzeća bez odgovarajućih kvalifikacija. 

Ako ne predleži ni neupućenost u dotične zakonske propise, a 
niti socijalna nužda, govorimo o nadriobrtu u najkrupnijoj formi, 
o nadriobrtu na osnovu zlonamjerne kalkulacije. Ovakova lica svjesno 
izbjegavaju sve obveze i terete, koji su povezani s legalnim privred- 
nim radom, kalkuliraju s direktnim probicima svoje nelegalne dje- 
latnosti i spajaju stoga objektivni momenat obavljanja nadriobrta 
sa subjektivnom nakanom da iskorištavaju taj nelegalni rad i mate- 
rijalne prednosti ovakovog rada u lične poslovne svrhe. Zlonamjerna 
kalkulacija ide često tako daleko, da dotični nadriobrtnik računa 
s prosječnim brojem novčanih kazna tokom poslovne godine, konsta- 
tira, da je taj gubitak još uvijek manji od onih tereta, koje bi kao 
legalni privrednik snašao te odabire nelegalni rad tako rekući po eko- 
nomskom principu: postići maksimum efekta uz minimalne žrtve. 

Ova posljednja kategorija nadriobrta, kalkulatorni nadriobrt, 
nažalost je najčešća pojava i kao takova predmetom najopravdanijih 
i najenergičnijih progona interesiranih ustanova. 

Nadriobrt pretstavlja po svojoj biti obrtnopravni istup i prema 
tome se na njega odnosi četvrti dio Zakona o radnjama, koji govori 
o istupima, kaznama, kaznenom postupku i instancijama. 

Zakon predviđa prvenstveno novčane kazne, a tek u slučaju 
teže odgovornosti ili ako je isto lice bilo već višekratno kažnjavano 
novčanim kaznama, kaznu zatvora do najviše mjesec dana ($ 405). 
U slučaju neutjerivosti novčane kazne zamjenjuje se ona kaznom 
zatvora i to za svakih 50 dinara novčane kazne po jedan dan zatvora. 
Bez obzira na visinu kazne može se ona zamjenjivati u slučaju ne- 
utjerivosti s najviše 30 dana zatvora. 

Kako je već istaknuto, kazne za nadriobrt ($ 398, st. 1, t. 1) iz- 
noge dinara 50.— do 6000.—, ali u praksi i više, jer se kod kaznenog 
presuđivanja zaračunava još i kaznena taksa po zakonu o taksama. 
Prema odredbi $-a 406 zakona o radnjama idu sve novčane kazne 
(dakle ne i takse) u korist fonda za pomaganje stručnih škola one 
banovine, na čijem području je istup učinjen. Pravo na izvršenje iz- 
rečene kazne podleži zastari od godinu dana ($ 407, st. 3). 

Stavljanje prijava nije zakonom ograničeno, pa prema tome 
može svako lice takove prijave podnijeti nadležnim prvostepenim 
općim upravnim vlastima. Zakon o radnjama izričito stavlja taj za- 
datak u dužnost privrednim prinudnim udruženjima trgovaca i za- 
natlija u t. 1, st. 1, $-a 362, a prenosi ga, u st. 4, $-a 391, i na udru- 
ženja industrijalaca. Ova je odredba vrlo opravdana, jer vobijanje 
nadriobrta i nelegalnog rada uopće spada svakako među najvažnije 
zadatke ovih organizacija. Samo pravo na gonjenje pojedinog istupa 
zastaruje za šest mjeseci, a zastara počinje onoga dana, kada je 
ii istup učinjen odnosno kada je kažnjivi rad prestao ($ 407, 

Prema odredbi $-a 410 zakona o radnjama spada kazneni po- 
stupak radi obrtnopravnih istupa u nadležnost općih upravnih vlasti 
prvoga stepena, u koliko za pojedini specijalni slučaj samim zako- 

nom nije druga nadležnost ustanovljena. Za sam postupak vrijede 


propisi zakona o radnjama i odredbe zakona o općem upravnom po- : 


stupku od 9 XI 1930. Protiv kaznenih presuda, odluka ili riješenja 
mogu se žalbe izjaviti u roku od 15 dana po saopćenju odnosno. po 
dostavi te protiv svakoga prvostepenog ovakovog upravnog akta sa- 
mo na jednu neposrednu višu vlast (bansku upravu). Pravovremeno 
izjavljene žalbe imadu po $-u 415 zakona o radnjama uvijek od- 
godnu moć. 

Priupadaj t. j. ponovno vršenje jednom ustanovljenoga protu- 
pravnog i kažnjivog čina u nadriobrtu predviđa zakon o radnjama 
u $-u 405 (vidi gore). Budući da su kazne za nadriobrt progresivne, 
to se osim toga u praksi primjenjuje kod prvog kažnjavanja manja, 
a kod slučajeva priupadaja sve viša stavka novčane globe. 

Zakon o radnjama predviđa konačno još jednu veoma važnu 
stvar, a to je prikrivanje rada nadriobrtnika po ovlaštenim privred- 
nicima. Prema t. 1, st. 1, $-a 399 ovoga zakona, kažnjava se novča- 
nom kaznom od 200 do 10.000 dinara onaj, koji dopušta, da se nje- 
govo pravo na obavljanje radnje zloupotrebljava za prikrivanje ne- 
ovlaštenog rada drugog lica, nadalje onaj, koji takovu zloupotrebu 
sam vrši ili pak onaj, koji takav neovlašteni rad potpomaže time, što 
se formalno prihvaća poslovodstva, ali to poslovodstvo ne vrši, pa 
tako omogućuje neovlaštenom licu obavljanje radnje na prividno le- 
galnoj bazi. Ovu odredbu nadopunjuje još specijalnije odredba t. 1, 
st. 2, $-a 400 zakona o radnjama. 

Nadriobrt, pogotovo u jače razvijenim svojim oblicima, pret- 
stavlja veliku opasnost za legalne privrednike pogođenih struka i 
područja. Uslijed većinom nelojalne konkurencije nadriobrtnika, pre- 
plavljena su tržišta kvalitativno slabijom robom, često i sumnjivog 
podrijetla, pa uslijed ovih i drugih popratnih pojava takovog poslo- 
vanja, dolazi često njihova egzistencija u pitanje. No nije to sve. 
Državni fiskus gubi na direktnim, a često i indiretnim prihodima, pa 
se ovaj manjak via facti prevaljuje na legalne privrednike i druge 
porezovnike tako, da oni u neku ruku snašaju javne dažbine za nadri- 
obrtnike, dakle za ona lica, od čijeg rada sami najviše štetuju. Ko- 
načno nanosi nadriobrt uslijed nestručnog rada nadriobrtnika, uma- 
njene njihove odgovornosti u pogledu reklamacija, traženja otšteta 
i slično, često velike štete samoj potrošačkoj publici, koja se opet 
šteta odrazuje stvaranjem stanovitog nepovjerenja širokih narod- 
nih masa prema svakom privrednom radu na same legalne privred- 
nike. 

Sve ovo dokazuje, da pitanje nadriobrta nije samo pitanje pri- 
vrede i privrednika, već i pitanje javnosti, s kojim se u općem inte- 
resu treba da pozabave ne samo privredne organizacije, već u naj- 
većoj mjeri i nadležne vlasti. 

Nikola Mirković (Beograd) 
Engleska na Bliskom istoku 


Vjerovatno, da se od sekretarstva Sir Edward Greya nije toliko 
govorilo o engleskoj vanjskoj politici kao posljednje dvije godine 
(1935/1936) .1) Istrgnuta iz svoje »splendid isolation« i uvučena u 
vrtlog evropske politike, Engleska se našla u lice ne s »kontinental- 
nim pitanjima«, od kojih treba pod svaku cijenu što dalje ostati, 
već s pitanjima, koja se tiču njene budućnosti i opstanka i onako za- 
dnjih nekoliko decenija olabavljene Britanske zajednice naroda. Po- 
stoji jedan čitav splet pitanja, koja je talijansko-abesinski rat u 
Africi postavio i izazvao. Ta pitanja, kauzalno, vremenski i teritori- 
jalno tijesno povezana, čine jedinstveni kompleks problematike po+ 
ložaja Engleske u poratnom svijetu, pri čemu ipak treba uvijek 
imati u vidu, da su sva pitanja, koja tangiraju Britanski Imperij, a 
to su sva pitanja svjetske politike uopće, u jednoj nerazlučnoj me- 
đuzavisnosti. 

Engleska se ovoga puta našla u središtu događaja iako se do- 
sada nalazila po strani u ulozi nešto udaljenog posmatrača kontinen- 
talnih problema. Engleski interesi, njen položaj i njena politika čine 
osovinu za implikaciju svih daljih pitanja. Jedan dio svijeta, koji 
je za vrijeme od preko sto godina bio poprište političke borbe sila, 
opet je na dnevnom redu. Otomanska carevina, nukleus Istočnog pi- 
tanja, definitivno je nestala u ratu 1914—18, »ali su problemi, koje 
su taj rat i njeno iščeznuće izlučili u tom dijelu svijeta«, kako se po- 
lovinom 1935 izrazio jedan ugledni engleski torijevac, »postali sud- 
bonosni za Englesku i za cijelu Britansku zajednicu (British Com- 
monwealth).« 

Ako bismo htjeli da dosljedno pratimo kroz historiju učešće En- 
gleske u događajima na Bliskom Istoku, pogled unazad doveo bi nas 
negdje na kraj 16 stoljeća, kad je engleska flota življe sudjelovala 
u mediteranskoj trgovini (1581 god. osnovana je Levantinska kom- 
panija). Zaustavit ćemo se međutim na prekretnici 18 i 19 stoljeća, 
kad temeljne promjene u odnosima sila, kako na samom kontinentu 
tako i u prekomorju, daju određeni značaj i ukazuju na forme, koje 
će pitanje Bliskog Istoka ili Istočno pitanje poprimiti kroz cijelo 
19 stoljeće. Na toj prekretnici, sve do 1815 god., francusko-engleska 
suprotnost pretstavlja osovinu svjetske politike. Suzbijanje Francu- 
ske iz Sjeverne Amerike i Indije, te nagla ekspanzija britanske flote, 
koja je sve više preuzimala onaj dio svjetske trgovine, koji je dotle 
istisnuvši Portugalce držala Holandija, čine Englesku spremnom za 
nastupajuću epohu industrijalizma. Slomivši francusku flotu kod 
Trafalgara i vojsku definitivno kod Waterloa, Engleska je, oslonje- 
na na bogate rezerve ugljena, posjedujući najjaču flotu i gotovo mo- 
nopol nad prekomorskim posjedima (početkom 19 stoljeća Engle- 


1) O najnovijoj engleskoj vanjskoj politici vidi Arnold J. Toynbee, assi- 
sted by V. M. Boulter: Survey of International Affairs. 1935. 

ska je Holanđanima oduzela Ceylon i Cap, dok je Španjolska uskoro 
izgubila sve svoje južno-američke kolonije), stekla položaj privredne 
i političke prevlasti nad svijetom. 

Stanje utvrđeno u Beču i Parizu poslije revolucionarnog perioda 
1789—1815 znači u isto vrijeme jedan nov raspored snaga u Europi. 
Englesko-francuska suprotnost, baza svjetske politike, određujući 
grupaciju i politiku ostalih zemalja, zamijenjena je 1815 god. engle- 
sko-ruskom suprotnošću. Ta promjena, nastupanje Rusije i u isto 
vrijeme utvrđivanje britanske kolonijalne moći na Istoku (uglavnom 
u prvoj polovini 19 stoljeća ekspanzija u Aziji, koja obuhvata: ši- 
renje u Indiji, napredovanje prema Afganistanu i Perziji, utvrđi- 
vanje Sir Stamford Rafflesa u Malajima; u drugoj polovini 19 sto- 
ljeća: privredna ekspanzija na Dalekom Istoku, naročito osvajanje 
kineskog tržišta poslije Opijumskog rata polovinom stoljeća) utječe 
na prenošenje težišta nove evropske politike na Bliski Istok. 

U prvom redu, francuska“ vojska, kao kontinentalna protuteža 
ruskoj, nije više postojala. Na taj je način porasao ruski pritisak na 
granice Pruske, Austrije i evropske Turske. U drugom redu, Rusija 
se svakom godinom približava sve više toplim vodama Medite- 
rana u kome je Engleska držala u svojim rukama strateški va- 
žne pozicije: Gibraltar, Maltu i Jonska ostrva. Crno more, doskora 
zatvoreno tursko more, prešlo je, potiskivanjem Turske s njegovih 
sjevernih obala na izmaku 18 stoljeća pod rusku premoć. U isto vri- 
jeme Rusija napreduje na svim linijama u zapadnoj Aziji, osvajajući 
Kavkaz, potiskujući Perziju i približavajući se kroz Turkestan gra- 
nicama Indije. 

Foreign Office, stalno u strahu pred ruskim prodiranjem prema 
jugu, gledao je da pod svaku cijenu drži pod kontrolom sav onaj 
pojas teritorija, koji se nalazi između Mediterana i Indije. »Svaka 
pozicija na putu za Indiju morat će pripasti i pripadat će nama«, re- 
kao je za vrijeme svoga sekretarstva Castlereagh, čime je u glavnom 
ocrtao linije budućeg razvoja engleske politike na Bliskom Istoku. 
Na suhozemnom putu iz Engleske za najbogatiji njen posjed Indiju 
ležao je čitav pojas zemalja upravljan iz Carigrada. Turska je za- 
hvaljujući svom položaju na međi engleskih i ruskih utjecaja činila 
težište Istočnog pitanja. 

Do pred početak zadnje četvrti 19 stoljeća, problem Bliskog 
Istoka, Istočno pitanje, dao bi se ocrtati slijedećim osnovnim lini- 
jama. Poslije Krimskog rata (1853—1854), do Berlinskog kon- 
gresa (1878) po prilici, osovina Istočnog pitanja leži u englesko- 
ruskoj suprotnosti. Na nju se implicira težnja svih kabineta od Li- 
verpool-ovog i Canning-ovog, pa preko tridesetpetgodišnjeg Palmer- 
ston-ovog položaja kao ministra pretsjednika i vanjskih poslova do 
Disraeli-ja, da s jedne strane istave protiv Rusije Austriju i Francu- 
sku, a s druge strane da spriječe svako rasparčavanje Otomanske 
carevine. Zadatak, koji se postavio pred Foreign Office u tom raz- 
doblju, nije bio nimalo lak. Rusija je uzimala sve življeg učešća u 
nacionalno-revolucionarnim pokretima na Balkanu. Protivuriječnost 
položaja u kome se engleska vanjska politika nalazila, došla je do 

izražaja za vrijeme grčkog ustanka. Dok je osnovna linija u Can- 
ningovoj istočnoj politici bila održanje pod svaku cijenu Otoman- 
ske carevine kao brane protiv ruskog nadiranja prema jugu, dotle je 
isti bio prinuđen da pomaganjem grčkog ustanka ide za komađanjem 
Turske, samo da Rusiju ne bi ostavio samu u balkanskim poslovima, 
Drinopoljski mir nametnut 1829 god. Turskoj od strane Rusije i 
ugovor od 1853 u Unkjar-Iskelesiju, koji je istoj davao povlašćeni 
položaj u Crnom moru (režim tjesnaca, koji je faktički značio prolaz 
samo za rusku ratnu flotu) završavaju čitav niz poraza engleske po- 
litike na Bliskom Istoku. 

Slijedeći deceniji obilježeni su postavljanjem movih problema 
pred Downing Street. Austrija se jedno vrijeme stala približavati 
Rusiji (planovi o podjeli Turske). No ni događaji na Balkanu i ru- 
ska vojska na ušću Dunava nisu išli u prilog engleskim nastojanjima, 
kao ni egipatska kriza, koja je sredinom 1840 godine prijetila da 
izazove rat s Francuskom, Mehmed Alijinim zaštitnikom. Ipak ja 
treći decenij završen djelomičnim uspjehom engleske politike ustav- 
ljanja Rusije i održanja Otomanske carevine ; francuski otpor je 
slomljen i Mehmed Alija se povukao iz Sirije, ma da je otada Egipat 
ostao zauvijek odvojen od Carigrada, a god. 1841 režim tjesnaca iz 
1833 zamijenjen je jednim novim, koji je Rusiji oduzimao sva speci- 
jalna prava. 

Kad su poslije Krimskog rata, u kome je Foreign Office uspio 
da ostvari zajednički protivruski front evropskih sila, Pariskim kon- 
gresom 1856 god. utvrđeni odnosi na Bliskom Istoku, Engleska je 
već bila industrijska sila prvoga reda. Birmingham, Manchester, 
Lancashire, Sheffield izrasli su u gigantska industrijska središta, 
dok su milijunska tržišta Indije, Kine, Južne Amerike i Evrope le- 
žala u engleskim rukama. Engleska je bila u posjedu Gibraltara, 
Malte, Singapora i svih ostalih strategijskih točaka, koje su gospo- 
darile svjetskim pomorskim putevima. Engleski parobrodi počeli su 
vezivati u sve čvršću zajednicu razbacane dijelove prostranog Impe- 
rija. U trećoj četvrti 19 stoljeća svjetska hegemonija Engleske do- 
lazi do svog najjačeg izražaja. Na Bliskom Istoku ona se odrazuje u 
jednoj relativnoj stabilnosti engleskih pozicija. 

U zadnjoj četvrti 19 stoljeća poremećuje se međutim iz osnova 
dotadanji odnos snaga među silama, kako u Evropi, tako i na dru- 
gim kontinentima. Čitav jedan niz promjena prouzrokovan je poja- 
vom novih sila na svjetsko-političkoj pozornici: Njemačka, podije- 
ljena na bezbroj posebnih državica, postaje prodorom industrijali- 
zma jedna jedinstvena ekonomska i politička formacija. Ako su že+ 
ljeznice, vezujući Šlesku s Porajnjem, Sasku s Baltičkim morem, 
stvarale bazu za ujedinjenje pojedinih dijelova Njemačkog saveza 
(od 469 km 1840 g. željez. mreža Njemačke se 1860 popela na 11.088 
km), rezerve ugljena u Ruhru, Saskoj i Šleskoj, bile su materijalni 
osnov formiranja Njemačke kao najjače industrijske i vojne sile na 
kontinentu. Obujam ekspanzije njemačke industrije poslije Bi- 
smarckove pobjede nad Francuskom i okupacije lorainskih rudnika 
željeza 1871 god. dao bi se vidjeti iz nekoliko slijedećih brojeva, ko- 

jim će ujedno biti ocrtani osnovi njemačko-engleske svjetsko-po- 
litičke suprotnosti. Godine 1880 Njemačka je proizvodila 1! mili- 
juna tona čelika, prema 33/4 milijuna koliko je proizvodila cijela Ve- 
lika Britanija, 1895 godine Njemačka je već proizvodila 71/, mili- 
juna tona, dok je Britanija ostala za njom ga svojom godišnjom pro- 
izvodnjom od 6 milijuna tona. U isto vrijeme, dok je 1880 posjedo- 
vala samo 216.000 tona parobrodske flote, 1900 se taj broj povećao 
šest puta, iznosiće 1,348.000 tona. 

Berlinskim kongresom 1878 god. obilježen je prelom u moder- 
noj političkoj historiji Europe. Rat na Balkanu, koji mu je pretho- 
dio, i neuspio sanstefanski projekat, bili su zadnji veliki potezi Ru- 
sije na Bliskom Istoku. Od tada njeno mjesto u odnosu prema Engle- 
skoj počinje da zauzima Njemačka. U periodi »kolonijalne utrke«, 
čime obilježavamo uglavnom zadnja dva decenija 19 stoljeća, Nje- 
mačka je okupacijom prostranih teritorija u Africi (Togo, Kamerun, 
Njemačka Istočna Afrika i Zapadna Afrika) uspjela da se ispolji i 
kao kolonijalno-politički protivnik Engleske. Ulaskom u 20 stoljeće, 
englesko-njemačka suprotnost postaje osovinom svjetsko-političkog 
zbivanja. 

Promjena u odnosima snaga na području Bliskog Istoka, iza4 
zvana povlačenjem Rusije i nastupanjem Njemačke, stvorila je je- 
dan dvadesetogodišnji period neodređenosti, nemira i pregrupiranja. 
Pokušat ćemo da odredimo mjesto Engleske u rješavanju Istočnog 
pitanja u razmaku između Berlinskog kongresa i Svjetskog rata. 

Održanje Otomanske carevine prestalo je biti dužnost engle- 
ske politike kao za Palmerstonovog doba. Dotle zatvoreno Sredozem- 
no more postaje prekopavanjem Sueskog kanala spona između britan- 
ske metropole i istočnog kolonijalnog imperija. Engleska politika 
održavanja status quo-a na Bliskom Istoku postaje agresivna. U pr- 
vom redu dolazi do izražaja težnja, da se iz tog dijela svijeta suzbije 
Francuska, koja je oporavljajući se od poraza 1871 god. stala da 
obraća posebnu pažnju svom učvršćivanju na sjeveru Afrike. Fran- 
cuzi su već bili prokopali kanal, oni su imali presudnog utjecaja u 
autonomnom Egiptu, dok su Alžir i Tunis bili u njihovim rukama. 
Nadiranje Engleske u afričke dijelove Otomanske carevine počinje 
1882. Egipat, koji je faktički već bio u francusko-engleskim ruka- 
ma (na osnovu egipatske prezaduženosti od nekih 100 milijuna funti, 
u Kairu su Francuzi i Englezi vršili kontrolu državnih financija i 
privrede uopće), okupiran je te godine od strane engleskih trupa na- 
kon suzbijanja Ahmed Arabijevog ustanka. Slijedećih godina se na- 
stavlja prodiranje Engleza dolinom Nila u Sudan, dok je Disraeili 
još 1875 uspio da otkupi egipatski dio dionica Kompanije sueskog 
kanala i time Englesku učinio suvlasnikom prolaza za Indiju. Engle- 
sko-francusko hrvanje traje sve do ustavljanja Francuza 1898 gođ. 
kod Fašode sa strane Kitchenera. Aranžmanom, koji je zatim nači- 
njen između Salisburyja i Cambona, obilježen je dalji razvoj engle- 
sko-francuskih odnosa na Bliskom Istoku. Francuska se povlači iz 
sjevero-istočne Afrike, napuštajući svoj plan o izlasku u Indijski 
ocean kroz egipatski Sudan, a Engleska joj zato daje odriješene ruke 

u sjevero-zapadnoj Africi, podupirući je narednih godina protiv Nje- 
mačke u pitanju Maroka. 

Učvršćivanjem Engleske u Egiptu i ostvarenjem zajedničkog 
englesko-francuskog fronta (još prije »Entente cordiale«) pitanje 
Bliskog Istoka ulazi u svoju akutnu fazu. Poslije njemačkog zakona 
o pomorskom naoružanju od 1898 g. i njene težnje da se učvrsti u 
zaleđu gibraltarskog tjesnaca, englesko-njemačka suprotnost se sve 
više zaoštrava. U Wilhelmstrasse nije više sjedio »gvozdeni kance- 
lar« za koga »cio Balkan nije bio vrijedan kostiju jednog pomoran- 
skog grenadira«, već nove potrebe ekspanzije njemačke industrije 
zahtijevaju prodor na Balkan (Drang nach Osten). Uvlačenje Tur- 
ske u njemački orbit, paralelni prodor Njemačke i Austro-Ugarske 
na Balkan, projekat Bagdadske željeznice i tendencija približavanja 
vodama Indijskog oceana, definitivno su precizirali englesku svjet- 
sku politiku uopće i politiku na Levantu posebno. Makedonska i ma- 
rokanska kriza početkom 20 stoljeća, bosanska kriza 1908—09, dva 
Balkanska rata 1912—13, istiskivanje Turske iz Europe, talijanska 
okupacija Tripolitanije, ubrzavaju razvoj događaja na Bliskom Isto- 
ku, dok 1914 nije najzad došlo do otvorenog sukoba. 

Time bi u osnovnim potezima. bila obilježena u historijskom raz- 
voju i značenju uloga Engleske na Bliskom Istoku, koja zapravo 
nije drugo nego li obrana velikih privrednih i političkih interesa Bri- 
tanskog Imperija najprije od Francuske, zatim od Rusije i najzad 
od Njemačke. Castlereaghove riječi, da Engleskoj mora da pripada 
svaka pozicija na putu za Indiju, ostaju još i danas u važnosti kao 
jedan od osnovnih faktora engleske politike na Bliskom Istoku. 

Svjetski rat, sa svojim socijalnim, političkim i teritorijalnim 
prevratima i pomjeranjima, unio je u problem Bliskog Istoka teme- 
ljite izmjene. 

U prvom redu odnos između velikih sila zainteresiranih na Le- 
vantu reduciran je na trostrani odnos Engleske, Francuske i Italije. 
Njemačka, izgubivši svoje afričke kolonije, zatvorena u okvire Ver- 
saillesa, oivičena s jedne strane najsnažnijom kontinentalnom voj- 
nom silom, Francuskom, s drugih strana državama, koje su iznikle 
iz rata i vezane za stvoreni poredak, prestala je ona da bude činio- 
cem u pitanju Bliskog Istoka. Iz ruševina dvojne monarhije, koja je 
do rata igrala ulogu od presudne važnosti u političkom životu bal- 
kanskih zemalja, nastale su dijelom nove države, dok su stare dobile 
teritorijalna proširenja, a sve se ekonomski i politički oslanjaju na 
Francusku. Rusija, za čitavo stoljeće glavni engleski protivnik na 
Levantu, bila je poslije rata zaokupljena svojim unutarnjim proble- 
mima. 

Otomanska carevina raspala se na brojne dijelove, te samim tim 
i sadržajno izmijenila sam problem. Budući da Lloyd Georgeov po- 
kušaj parčanja anatolske Turske (Grčko-turski rat 1920—22) nije 
uspio, Engleska mora računati s nacionalnom Turskom, koja se 
oslanja na Sovj. Rusiju. Ostali dijelovi Otomanske carevine uglav- 
nom (izuzimajući Arabiju) su razdijeljeni u vidu mandata između 
Engleske i Francuske, pri čemu je prva dobila znatniji dio (Palesti- 

nu, Transjordaniju, Mezopotamiju i Egipat, koji je faktički držala 
još od 1882 g.). Francuska, učvršćena u sjevero-zapadnoj Africi, 
dobila je Sirijom jedno novo uporište u Mediteranu, što joj je omo- 
gućavalo, da u njegovom istočnom dijelu igra novu ulogu, koja je 
karakterizirana istavljanjem na put talijanskoj ekspanziji. 

Jedan od osnovnih faktora promjene reda stvari u Mediteranu 
je formiranje Italije kao vojno-političke sile, naročito od Musolinijeva 
dolaska na vlast, odnosno fašističke stranke. Svojim dolaskom na 
upravu zemlje fašistička stranka, već po samoj logici materijaliza- 
cije svoje ideologije i vanjskom odražaju unutarnje-političkih ten- 
dencija teži, da Italiju učini središtem u mediteranskoj politici. »Mi 
smo dobili bitku u zemlji, ali još nismo dobili bitku na strani«, iz- 
javio je Mussolini 7 aprila 1926 u Rimu, a jedan dan kasnije s palube 
»Cavour«-a koji ga je nosio u Tripolis: »Mi smo mediteranski na- 
rod i naša sudbina je uvijek bila i bit će u Mediteranu«. Zahvaljujući 
toj dosljednoj politici i specifičnoj političkoj organizaciji zemlje, a 
posebice izgradnji jedne moderne pomorske i zračne vojne sile, Ita- 
lija dolazi do sve jačeg izražaja u zbivanjima u Mediteranu i na Bli- 
skom Istoku. Njen je položaj do 1935 determiniran englesko-fran- 
cuskim odnosima u aspektu kojih treba gledati poratno svjetsko-po- 
litičko značenje Italije. Pariskim mirom, »Clemenceau-ovim mirom« 
kako su ga nazivali u Njemačkoj, Francuska je postala najjača po- 
litička i vojna sila na kontinentu. Teritorijalno francuski orbit je 
dosezao do Crnog mora i Baltika. Njena vojska, kako domaća tako 
i kolonijalna, računajući na vojske manjih evropskih zemalja, koje 
su s Francuskom bile politički vezane, bila je za vigovca Lloyd Ge- 
orge-a i torijevce Bonar Law-a i Baldwin-a nešto slično što za Ad- 
dingtona, Pitta i Grenvillea Napoleonova vojska. Tako francuski 
kontinentalni položaj, njena evropska ekonomska penetracija i njen 
snažan oslonac na Afriku, određuju englesku politiku u Mediteranu 
za cio poratni period do promjena godine 1933. Foreign Office je već 
od 1870 gledao u mladoj apeninskoj kraljevini snagu, koja će biti u 
stanju da ostvaruje Imperiju potrebnu ravnotežu u odnosnom dijelu 
svijeta, naročito u vremenu, u kome je nastupala regresija britanske 
svjetske privredne premoći. Njemačka poslijebismarkovska politika 
i francusko utvrđivanje u sjevernoj Africi, odredili su precizno ulogu 
Italije u odnosu na velike interese Britanskog Imperija. Moglo bi se 
s mnogo sigurnosti tvrditi, da je talijanski potpis na tajnom london- 
skom ugovoru od 1915 bio neizbježan. Poslije rata 1914—18 Italija 
u odnosu na Englesku stabilizira svoj položaj protuteže Francuskoj. 
U formiranju te protuteže, s jedne strane u naporima da se Nje- 
mačka privredno-politički opet digne na noge, a s druge strane u 
istavljanju Italije u Mediteranu protiv francuske moći, leži osnovna 
linija engleske politike, ma koliko je Engleska kroz Ligu naroda su- 
rađivala s Francuskom za održanje stanja utvrđenog mirovnim ugo- 
vorima. 

Engleska je od svjetskog rata u posjedu teritorijalnog pojasa 
koji se proteže kroz afrički kontinenat od Kapa do Nilove delte. Po- 
vlačenjem Njemačke iz Afrike ostvaren je Cecil Rhodesov »Cape-to- 

Cairo« projekat, koji i pored nadiranja Kitchenerovog u Sudan i 
engleske okupacije Matabelalanda i Mashonalanda (kasnije nazvano 
Rodezija) nije mogao biti ostvaren krajem prošlog stoljeća uslijed 
njemačkog zauzeća obale nasuprot Zanzibaru (Njemačka Istočna, 
Afrika). Egipat, postaje u vezi s time težište britanskih pozicija na 
Bliskom Istoku, u čije su pamučne plantaže, ustave na Nilu, tvornice 
u Kairu i Aleksandriji, puteve i željeznice u mediteranskom primorju 
i dolini Nila, investirani milijuni engleskih funti, pomorska je i zračna 
baza na putu za Indiju, Daleki Istok i Australiju te u isto vrijeme i 
strateški najvrijedniji dio britanskog teritorijalnog pojasa kroz 
Afriku. Učvršćena teritorijalno na Bliskom Istoku, držeći u svom po- 
sjedu Sueski kanal i baze u Haifi, Aleksandriji i Famagusti, Engle- 
ska svim snagama teži da održi teritorijalni status quo u njemu. 
Nije to više integritet Otomanske države, koju treba braniti, da bi 
se sačuvale vlastite pozicije, već su predmetom vlastiti teritoriji. 
Tako se može razumjeti odlučnost kojom se suzbija arapski pokret, 
bilo u Palestini, bilo u Egiptu (Zaglulov Vafd), bilo u formi ekspan- 
zije mlade Ibn Saudove Arabije. 

Poratna engleska politika prema Balkanu obilježena je više nego 
drugdje jednom dosljednom izolacijom. Želeći da ostane što dalje od 
nemirne jugo-istočne Evrope u poratnim godinama, Foreign Office 
ju ostavlja Francuskoj i Italiji smatrajući, da će na kraju krajeva 
njemu tako potrebna i draga ravnoteža snaga u kontinentalnoj Evro- 
pi biti ostvarena i engleske ekonomske pozicije na Bližem Istoku oču- 
vane. Čitavih petnaest godina srednjo i jugoistočno-evropske politike 
teku s jedne strane u naporima Francuske i na nju oslonjene Male 
Antante da očuvaju versailleski, trianonski, saint-germainski i neuil- 
leski poredak, s druge strane težnjama revizionističke Italije, koja 
je čekala da vidi ostvarene odredbe londonskog ugovora, i za nju 
privezanih »defeated nations«, da poratni red stvari poremete. Jedina 
dva politička pitanja u kojima je Engleska neposredno zainteresirana 
su: očuvanje nezavisnosti Austrije, koja je postavljena između nje- 
mačkog i talijanskog teritorijalnog bloka, te Male Antante koja bi 
trebala da drži srednjo-evropsku ravnotežu; te integritet Grčke, koja 
je još od prvih dana svoga postanka, početkom 19 stoljeća, bila pri- 
vredno i politički vezana za London. 

»Sjajna izolacija« Engleske od velike politike u Europi i na 
Bliskom Istoku traje sve do promjena nastalih u kratkom razdoblju 
između 1933 i 1935 godine izazvanih dolaskom nacional-gocijalista 
na vlast u Njemačkoj. Brzo naoružanje Njemačke, naročito ponovna 
izgradnja flote i avijacije, zatim njena vanjsko-politička aktivnost u 
srednjoj i istočnoj Europi. početak su čitavog niza promjena u evrop- 
skom versaillskom poretku. Za dvije godine od dolaska nacional- 
socijalista, odnos snaga na kontinentu bio je u tolikoj mjeri pore- 
mećen, da je Baldwin bio prinuđen izjaviti, da su »granice Engleske 
na Rajni«, htijući time da ukaže na to, koliko je Engleskoj stalo do 
teritorijalnog status quo u sjevero-zapadnoj Europi. Ponovno formi- 
ranje jedne militarističke snage, ovoga puta bez ikakve parlamentar- 
ne ili druge demokratske kontrole, s negacijom versailleskog poretka 

i težnja za ekspanzijom povlači za sobom silne poremećaje u odno- 
sima snaga u Europi. 

Kod početka abesinskog rata računala je Italija, da će Nje- 
mačka vezivati ruke ostalim silama. Pripremanje i vođenje rata u 
Africi pokrenule su definitivno Englesku iz njene izoliranosti. Ovoga 
puta nisu to bile »kontinentalne razmirice« od kojih Engleska treba 
ostati što dalje, da bi se posvetila isključivo pitanjima Imperija, već 
sudbonosna pitanja po engleski položaj u Mediteranu, na Bliskom 
Istoku, u Africi i po Imperij. Neka bi sva ozbiljnost položaja Engle- 
ske bila ocrtana onom poznatom izjavom jednog visokog fašističkog 
funkcionara iz polovine 1935 date francuskom novinaru, Henry De 
Kerillisu, »da su talijanske podmornice i avioni u stanju da za neko- 
liko sati razore Maltu i presjeku na dvoje britanski put za Indiju«. 
Učvršćivanje Italije u sjevero-istočnoj Africi, stvaranje jedne kom- 
paktne A. O. I., kako se danas u Italiji popularno naziva novi teri- 
torijalni kompleks, koji obuhvata Eritreju, Somaliju i novoosvojenu 
Abesiniju (Africa Orientale Italiana), znači temeljiti poremećaj u 
rasporedu snaga na strateški najvažnijem dijelu Britanskog Impe- 
rija. Ne samo da je u pitanju put za Indiju i to na njegovom naj- 
osjetljivijem dijelu, između Port Saida i Adena, već i teritorijalni 


pojas kroz afrički kontinent. Za vrijeme operacija u Abesiniji, 120.000 . 


talijanskih vojnika bilo je koncentrirano u Libiji na egipatskoj gra- 
nici, da bi u slučaju zatvaranja Sueskog kanala uspostavili kontakt 
s istočno-afričkim ratištem preko Egipta i Sudana. Afrički je rat za 
sobom povukao i druga pitanja, koja su ugrožavala sigurnost Engle- 
ske na Bliskom Istoku, da spomenemo samo dva najvažnija, egipat- 
sko i arapsko nacionalno u Palestini. 

Teškoće i zadaci, koji su se ovog puta istavili pred Foreign 
Office, mogli bi se uporediti samo s onima, o kojima je imao da vodi 
računa Sir Edward Grey u godinama pred ulazak u Svjetski rat. 
Sir Samuel Hoare pao je na abesinskom pitanju, njegov odlazak nije 
bio nimalo slavan i teško da je protiv nekog sekretara za vanjske po- 
slove postojalo toliko neraspoloženje u Fleet Streetu, središtu engle- 
ske štampe, čija je moć na englesko javno mnijenje, jedan od »im- 
ponderabilnih« faktora u međunarodnim odnosima, došla do izražaja 
poslije objavljivanja Hoare-Lavalovog projekta o podjeli Abesinije. 

Možda već promjena režima u Grčkoj, poslije neuspjele venizeli- 
stičke pobune, koja je trebala imati određeni italofilski karakter, 
znači početak nove ere britanske politike na Bliskom Istoku. Svakako 
talijansko-britanski sukob predstavlja preokretnicu engleskog inte- 
resiranja za Bliski Istok. Grozničava nastojanja Mr. Edena da ostvari 
zajednički istup sa Lavalovom Francuskom i da pokrene teško po- 
mičnu mašineriju Lige naroda, obilježavaju definitivan prelom u 
spoljno političkoj liniji Downing Streeta, koja će otsad ići u što ja- 
čem uzimanju učešća u evropskim događajima i u izgradnji svojih 
obrambenih položaja u Mediteranu. 

Godina 1936 sva je u znaku fortifikacije i stabilizacije britan- 
skih pozicija na Bliskom Istoku. To se u prvom redu tiče vojnog 
utvrđivanja. Malta se ne napušta (tokom 1935 u Engleskoj je 

postojala jaka struja, koja je ukazivala na bezuspješnoskt odbrane 
Malte od neprijateljskih zračnih napada), pomorske se baze osi- 
guravaju (Aleksandrija, Famagusta i Haifa, koja ima svoju posebnu 
važnost za snabdjevanje flote naftom), na Cipru, u Palestini i Egiptu 
stvaraju se zrakoplovne baze prvoga reda. U svakom slučaju ne 
smije se više ponoviti ona bespomoćnost »home fleet«-a, da nepo- 
mično stoji pred Aleksandrijom i promatra prolaz talijanskih bro- 
dova za Eritreju, pod utiskom straha od talijanskih podmornica i 
bombardera, kojima je vrvio Mediteran za vrijeme rata u Africi. 


U toku 1936 zbila su se dva događaja, koji po svojoj ozbiljnosti 
prikazuju položaj u kome se Engleska nalazi: novi režim o tjesnaci- 
ma, stvoren 20 jula u Montreuxu, i ugovor s vafdističkim Egiptom, 
potpisan 26 augusta u lokarnskoj dvorani Foreign Officea u Lon- 
donu. Na oba bi se ugovora potpis engleskog punomoćnika mogao 
protumačiti kao odstupanje od utvrđenih linija engleske vanjske po- 
litike. U Montreuxu je stogodišnja borba oko Dardanela, nekada za 
Britanski Imperij životno pitanje, završena popuštanjem Engleske i 
pobjedom turske teze, koja je svog najboljeg branioca našla u lič- 
nosti sovjetskog komesara Litvinova. Po prilici mjesec dana kasnije, 
Engleska je potpisala ugovor za koji još prije nekoliko godina nije 
htjela ni da čuje, a koji Egiptu daje punu samostalnost. Činjenično 
je pitanje u koliko je Egipat uspio da se otrgne od engleske privredno- 
političke kontrole (engleski kapital ostaje u zemlji i dobi još širi 
zamah, engleske trupe ostaju u kanalskoj zoni, Mahasova vafdi- 
stička vlada je uzela na sebe obavezu da vojnički utvrdi zemlju, iz- 
gradi strateške puteve i željeznice u zoni kanala i prema granici Li- 
bije, Engleska ostaje i dalje u Sudanu itd.). Ipak je važno, što ista 
nije smjela dopustiti postojanje jednog neprijateljskog vafdističkog 
Egipta u centru Bliskog Istoka u vremenu, kad je sve svoje snage 
napregla da bi izgradila svoje obrambene pozicije. 

Utvrđivanje starih i izgradnja novih baza u zemljama istočnog 
Mediterana, građenje strateških željeznica, likvidacija makar i pod 
cijenu kršenja utvrđenih političkih principa spornih pitanja, odluč- 
nost u ugušivanju arapskih revolta u Palestini, politička akcija Fo- 
reign Officea u neengleskim zemljama Bliskog Istoka, upućuju na to, 
da se Engleska sprema na odlučnu odbranu svojih političkih, strate- 
ških i ekonomskih interesa (cio Bliski Istok od Dunava do Sudana i 
od Jonskog mora do Mosula impregniran je engleskim kapitalom, 
koji pokazuje svojstvenu žilavost i isključivost). Krajem prošle go- 
dine ispoljena je brana njemačkoj ekonomskoj penetraciji prema 
jugo-istoku. Njemački kapital bio je primoran da ustukne, dovoz si- 
rovina u Njemačku je naglo opao, Engleska je uzela na sebe velik 
dio balkanske vanjske trgovine. Dr. Schachtov plan, da preuzme bal- 
kanske rudnike (poglavito rudnike bakra, bauksita kao i petrolejska 
polja) i da prodre s prijedlogom gajenja industrijskih monokultura, 
nije mogao biti ostvaren. 

. Baldwinovoj vladi u Engleskoj predbacuju, naročito izvjesni 
krugovi liberala, laburista (u prvom redu Sir Staford Crippsova opo- 
zicija), pa i samo torijevsko desno krilo, da neće odlučno uzeti uče- 

šća u izgradnji jednog demokratskog pacifističkog bloka država i 


da svojim ustručavanjem i politikanstvom posješuje preopasnu ak- . 


tivnost nedđemokratskih revizionističkih zemalja, što bi se najbolje 
vidjelo iz zbivanja na Iberskom poluotoku, gdje razvoj događaja pri- 
jeti da uzme forme, koje su upravo suprotne najvitalnijim britan- 


J 


skim interesima. Engleska pregovara, učestvuje u radu Lige naroda, | 


u raznim odborima za nemješanje, razgovora s Ribbentropom i Blu- 


mom u isto vrijeme, pravi »gentleman's agreementce u Mediteranu , 


i gradi baze pred vratima Italije, ostaje po strani događaja u Španiji, 
iako se u zaleđu Gibraltara nalazi blizu sto hiljada njemačkih i tali- 
janskih vojnika, pozdravlja tursko-talijansko zbliženje i oruža Egi- 
pat protiv Italije, dopušta da se vodi diskusija o pitanju vraćanja 
kolonija i ne misli da se odrekne ni jedne stope afričkih teritorija 
dobivenih u ratu. U toj nestabilnosti treba gledati suštinu savre- 
mene engleske vanjske politike. Rt. Hon. Stanley Baldwin kao da 
traži po svjetskom političkom vrtlogu, tko bi to mogao biti engleski 
»javni neprijatelj broj 1«, da uzmemo riječi konzervativnog organa 
za Bliski Istok i Indiju »Great Britain and the East«. U međuvre- 
menu on izgrađuje obrambene položaje Imperija, politički, ekonomski 
i vojno- strateški. Po prilici za godinu i po dana obujam engleskog 
naoružanja bit će daleko iznad onog Njemačke i Italije, koje su već 
posustale u općoj utrci, koju su same izazvale i velikim elanom za- 
počele. Treba očekivati, da će tada spremna i sigurna Engleska 
umjeti odlučnije da se založi za odbranu svojih interesa i svog Im- 
perija. Tek onda će moći s više sigurnosti biti utvrđen odnos snaga u 
Europi i svijetu. Bliski Istok, taj »kombinat« engleskih pomorskih 
baza, trgovačkih puteva, posjeda, aerodroma, rudnika, petrolejskih 
polja, željeznica, vodobrana, kanala, trgovačkih ispostava i investi- 
ranog kapitala, jest u cijelom torijevskom imperijalnom obrambenom 
planu jedan od glavnih stožera.*) 


““*) Napomena uredništva: U slijedećem broju donijet ćemo u »Pregledu«c 
prikaz ekonomskih odnosa između Jugoslavije i Engleske, te prikaz učešća en- 
gleskog kapitala u našem rudarstvu. 

Pregled 


KONJUNETURNO STANJE SVJETSKOGA GOSPODARSTVA KRAJEM 1936 
GODINE 


Konjunkturni ciklus, u kojem se danas nalazimo, dosegao je svoju naj- 
nižu točku god. 1932, a odonda se svjetska privreda nalazi ponovno u razvitku 
svojih proizvodnih snaga 4 umanjivanja nezaposlenosti. 


Cijene na svjetskom tržištu pokazuju tek u posljednje dvije godine 
znatan porast, a taj utječe znatno na povećanje proizvodnje. Kretanje indeksa 
leo đ živežnim namirnicama i sirovinama ilustrira nam situaciju svjetskoga 

11) 

1929 1980 1931 1932 1933 1934. 1935 1936 
1925—1929 : 100 
909 T06_ 512. 4038. 37,7. 358. 364... 39,6 
procentualne promjene od godine do godine 
—44 —22,3 — 27,5 — 213 —65 —50 +17 +88 


Psihološki, a i objektivno još se i danas — naročito u periferijskim Zzem- 
ljama poput Jugoslavije — ne osjeća doista pravi gospodarski polet, iako je svjet- 
ska proizvođnja 1936 godine prešla pače razinu, koju je dosegla u posljednjoj 
kulminaciji 1929 godine. Razlog je tome ponajviše u tome, što kupovna snaga 
širokih slojeva nije porasla proporcionalno s porastom proizvodnje, kako će nam 
slijedeće statističke cifre pokazati. 

Indeks industrijske proizvodnje kretao se je ođ 1929 do kraja 1936 go- 
dine ovako:?) 
1920 1930 1931 1982 1933 1934 1935 1936 
(1928 : 100) 
108 95 85 "4 84 92 103 118 


Vidimo dakle, đa je u posljednjoj godini svjetska proizvodnja premašila stepen 
od 1929, ali kođ toga treba taj indeks svesti na pravu mjeru uzevši u obzir, 
đa se je u tom razdoblju i pučanstvo svijeta umnožilo, kao što nam to prikazuje 
slijedeća tabela:3) 

Indeksni brojevi (1918 : 100) 

pučanstvo industr. proizv. opskrba per capita 


1913 100 100 100 
1929 109 147 156 
1936 118 156 132 


Prema ovome se jasno vidi, da je proizvodnja po glavi pučanstva još 
uvijek zaostala za onom iz god. 1929. Ali iako proizvodnja dosegne istu razinu, 
te ju pače i pređe, to još uvijek nije znak pravoga narodnog blagostanja, jer 
ovo su sumarne cifre proizvodnje, te nam ne pokazuju koliko otpada po glavi 
proizvodnih, a koliko potrošnih dobara, niti koliko iznosi porast »efektivne po- 
tražnje« potrošnih dobara. Statistike, koje bi nam prikazivale takove razmjere 
nažalost ne postoje za svjetsko gospodarstvo, već možemo tek na osnovu poje- 
dinačnih statistika izvjesnih artikala vidjeti, da se ponavlja stara šema naglijeg 
porasta proizvođnih sredstava ođ proizvodnje potrošnih dobara, iako ta nije tako 
jasna u početku poleta kao što će biti kasnije 1 koja stalno u cikličkim povra- 
ćajima kapitalističku privredu đovodi u krize. 


Tako se je na pr. proizvodnja pogonskog materijala, koji spadaju među 
najvažnija proizvodnja sredstva, kretala na slijedeći način:t) 


1) Vidi Izvještaj Schweizerischer Bankverein, No. 1. 1937. 

2) Prema podacima Zavoda za izučavanje konjunkture u Berlinu. 
3) Ibid. 

4) Ibid. 

Indeksni brojevi (1928 : 100) 
ukupno kameni ugalj smeđi ugalj nafta elektr. snaga 


1929 110 109 107 112 110 
1932 83 TT TT 98 107 
1936 109 99 96 136 150 


Ukupne cifre razvitka proizvodnje pogonskoga materijala ne pokazuju 


nam snažniji polet i to uslijed toga, jer jedna važna grana proizvodnje, koja še | 
dosada u gospodarskom sistemu imala toli značajnu ulogu, a to je ugljen, počinje . 


da zaostaje u proizvodnji za mlađim vrstama proizvodnje pogonskog materijala 


kao što su nafta i električna struja. Ove potonje pokazuju silan porast u proiz | 


vodnji, što je karakteristično kod svakog novog tehničko-gospodarskog prona- 
laska. Takav se snažan polet ne može opaziti u nijednoj grani proizvodnje po- 
trošnih dobara, te je upravo tipičan za proizvodnju međutomnih sređstava. Pro- 
izvodnja lijevanog željeza i sirovog čelika pokazuje također silan zamah od vre- 
mena depresije:5) 


1929 1932 1936 

u milijunima tona 
lijevano željezo 98,6 39,6 90,0 
sirovi čelik 121,9 51,1 125,0 


Polet ove industrije se mora naročito pripisati poletu ratne industrije po- 
sljednjih dviju godina, čiji se je indeks približno ovako kretao:*) 


Indeks svjetskih rashoda za naoružanje 


(1928 : 100) 
1929 1930 1931 1932 1933 1934 1935 1936 
102 109 102 95 94 107 162 200—233 


Daleko je slabiji polet u sferi industrije potrošnih dobara. Za ilustraciju 
ćemo navesti slijedeće: 


tekstilni proizv.7) cipele?) duhan?) pivo*) 
1928 100 100 100 100 
1929 105 106 105 103 
1932 92 97 94 76 
1936 114 119 116 — 
Kod poleta proizvodnje nije uzela nimalo učešća poljoprivreda :?) 
Svjetska prosjek 


proizvodnja 1925/29 1932 1933 1934 1935 1936 
u milijunima q 


pšenica 1213 1249 1312 1249 1230 897 
zob 669 644 610 583 654 396 
ječam 386 405 400 379 358 243 
raž 460 475 508 441 454 2217 
kukuruz 1144 1245 1091 904 928 ž 


Interesantna je činjenica, da u doba kad se industrijska proizvodnja ra- 
pidno povećava, poljoprivredna proizvodnja pače stalno i snažno opada. Cijene 
su poljoprivrednih proizvoda doduše porasle, ali ne toliko da bi kod umanjene 
proizvodnje povećale poljoprivredni dohodak tako, da bi se moglo reći da 1 po- 
poljoprivreda participira u novome prosperitetu. Vidimo, da poljoprivredna 
proizvodnja pada u vrijeme kad se sve više grozničavom brzinom proizvodi 


5) Podaci prema Wirtschaft und Statistik, Sonderbeilage zu No/24/1938. 

6) Podaci prema izvještaju Instituta fur Konjunkturforschung, Berlin, 13. 
Januar 1937. 

T) Ibid. 

8) Prema podacima Lige naroda. 

9) Prema podacima Međunarodnog ureda za poljoprivredu u Rimu i Z& 
voda za izučavanje konjunkture u EBerlinu. 

municija, kad se čovječanstvo nastoji zasititi topovima umjesto hranom. Poljo- 
privreda se i nadalje nalazi u depresiji kod ovakova stanja i ona ne uzima 
učešća na industrijskoj konjunkturi, koja kao obično slijedi svoj mehanički tok. 
Ne možemo nikako dijeliti mišljenje poznatog statističara Vladimira Woytin- 
skog, kad veli, da je u đepresiji od 1930 do 1934 ukupni gubitak sviju privred- 
nih grana iznosio 149 do 176 milijarda dolara, a kod toga pripisuje poljoprivredi 
ciglih jednu milijardu.) To već ne može biti ispravno aka samo usporedimo 
poljoprivredno-industrijske škare bilo koje zemlje svijeta. Taj nesrazmjer je 
prouzročio veliko smanjenje poljoprivrednog dohotka. 

Isto je tako interesantna činjenica, što nam ju razotkrivaju statistike o 
nezaposlenosti iz kojih se vidi, da nezaposlenost pada u industrijskim zemljama 
(osim Francuske), a u agrarnim u glavnom raste il stagnira. Prema služ- 
benim podacima Međunarodnoga ureda rađa iznosila je nezaposlenost: 


Godišnji prosjeci (u hiljadama nezaposlenih) 


Industrijske države 1928 1934 1936 
U.S.A, 1.864 12.364 7.681 
Vel. Britanija 1.262 2.171 1.749 
Njemačka 1.892 2.718 1.593 
Francuska 10 376 475 
Belgija 27 349 214 
Agrarne države 

Poljska 129 342 367 
Jugoslavija 8 16 19 
Madžarska 15 52 52 
Danska 45 98 93 
Norveška 19 35 33 
švedska 33 85 T2 


Jedan od najvažnijih razloga u zastoju smanjivanja nezaposlenosti agrar- 
nih država je u tome, da se tempo industrijalizacije ili seoske autarkije ne 
može ili ne provodi u tolikom tempu, koliko raste pretičak radnoga pučanstva. 
Među tzv. agrarnim državama najsnažnije je smanjila svoju nezaposlenost 
Svedska, čiji indeks proizvodnje pokazuje uz Japan najveći porast između sviju 
država svijeta. Ako uzmemo gođ. 1929 kao bazu, spala je švedska proizvodnja 
na 90 poena, a 1936 digla se sve do 136 poena. Ta zemlja imađe to zahvaliti 
planski vođenoj politici javnih rađova. Slični odnos kao kod švedske nalazimo 
i kođ Finske, i Danske i Norveške, ali u manjem razmjeru. Japanska je proiz- 
vodnja porasla na 165 poena uslijed silne industrijalizacije vlastite zemlje i 
kolonijalne penetracije te snažnog naoružavanja. 

Nezaposlenost u svijetu se je doduše umanjila od 1932 približno za polo- 
vinu, te se danas računa, da imade svega oko 15 milijuna nezaposlenih, dok je 
1932 bilo oko 40 milijuna. Ali ta je cifra još uvijek za nekih 5 milijuna veća 
nego li 1929, i ako je proizvodnja 1936 premašila proizvodnju iz god. 1929. Pre- 
ma tome radništvo nije bilo razmjerno apsorbirano od porasta proizvodne dje- 
latnosti. Razlog je tome, što su ponovno kao što kod svakog konjukturnog po- 
leta uvedeni tehnički racionalniji rad, štedeći procesi, koji upotrebljavaju ma- 
nje radne snage. Uz to je uisto vrijeme taj ekonomsko-tehnički proces popraćen 
također demografskim t. j. porastom pučanstva. Tako proizvodni kapacitet po- 
novno snažnije raste nego li raste stvarna mogućnost uposlenja, što opet zna- 
či, da će proizvodnja morati dirnuti svoju granicu ekspanzije, jer _ kupovna 
snaga radnoga pučanstva za proizvodnjom zaostaje. Ponovno će se nagomilati 
zalihe robe, koje ne će moći naći kupca, te će to morati dovesti do pada cijena 
i svih popratnih pojava krize. Dojduća industrijska kriza bit će potencirana 
nesamo time, što će ona kod svoga Kataklizma naići na veći broj neuposlenih, 
već i stoga, što kod ovoga prosperiteta agrarna proizvodnja u svijetu ne 
raste. Budući da se je u ovoj depresiji odnos između poljoprivrednih i inđu- 


10) V. Woytinsky: Les consćquences sociales de la crise. Genčve 1936. 

strijskih cijena donekle popravio u korist poljoprivrede naročito u visoko indu- 

strijskim zemljama poput Amerike, i pošto ne će biti toliko poljoprivrednih za- 

liha, kao što kod prenabujale posljednje poljoprivredne ekspanzije, ne će u doj- 

dućem razvitku konjunkturnog ciklusa biti moguće toliko prebacivanje tereta 

industrijskih neđaća na poljoprivredu, te stoga može biti industrijska fluktuacija 

ji aca Sama pak poljoprivreda imat će slabe rezerve i neraščišćene dužni- 
e ose. 


Ekonomska znanost je ipak toliko pokročila, da možemo statističkim cif- 
rama doista predskazati izvjesne dinamičke događaje, koje nam skolastičko 
pojmovanje klasične ekonomije nije dopuštalo. Iz toga morale bi se povlačiti i 
izvjesne konzekvencije i upotrijebiti sredstva, da se događaje, koji moraju na- 
stupiti, ako ih se ne predusretne, planskim reguliranjem privrede spriječi. 

U mjesecu februaru izašao je u londonskom »Timesu« čitav niz članaka 
iz pera najodličnijeg engleskog ekonomiste J. M. Keynesa, koji poziva englesku 
vlađu, da odmah poduzme korake za zaštitu zemlje od buduće depresije. On 
veli, da akciju treba poduzeti u vrijeme povoljne konjunkture, a ne tek onda, 
kađ se ekonomija već nalazi u depresiji. Naročito upozorava, da engleska vlada 
mora nastojati obuzdati sve sile, koje vode prekomjernoj privrednoj ekspanziji. 
Njegovi konkretni predlozi odnose se na Englesku, koja je konjunkturno daleko 
već više pokročila, nego li druge države i koja je kao prva izašla iz svjetske 
depresije, ali ovo pitanje treba za svaku zemlju napose proučiti s obzirom na 
njenu strukturu i glavne konjunkturne pojave. Dr. Mirko Lamer 


SITUACIJA NA NAŠEM TRŽIŠTU EFEKATA 


Efektno tržište pretstavlja veoma važan indikator za ocjenu privrednih 
prilika jedne zemlje. To naravno vrijedi samo za ona efektna tržišta na čiji 
razvoj utječe jedino ekonomski zakon ponude i potražnje, i gdje slobođnom 
igrom realne ponude i potražnje dolazi đo formiranja tečajeva. U dirigiranim 
privredama, gdje je i efektno tržište manje ili više dirigirano, ono, naravno, 
gubi značaj privrednog barometra, i to u toliko više u koliko su ti vanjski 
ili neekonomski utjecaji jači. Ipak danas u ogromnoj većini evropskih država, 
usprkos velikih i čestih intervencija bilo same države, bilo pojedinih javnih 
ustanova, efektno tržište odrazuje dosta vjerno raspoloženje sitnih i krupnijih 
kapitalista i njihovu ocjenu razvoja privrednih prilika u buđućnosti. Ako elimi- 
niramo pojedine utjecaje, koji spadaju u područje čiste spekulacije, kao i one, 
koji dolaze od strane javne ruke, možemo još uvijek govoriti o burzi kao pri- 
vrednom barometru. 


Posljednja velika kriza načinila je mjestimično pravu pustoš na efektnim 
tržištima. Gotovo sve svjetske burze stajale su niz godina pođ najjačom depre- 
sijom, a gubici na vrijednosnim papirima dostizali su fantastične brojke. Veliki 
broj nekada dobrih i visoko kotiranih papira dospio je u toku krize u katego- 
riju, koju Francuzi krste imenom »non-valeurs«. što se događalo na ostalim 
svjetskim burzama, događalo se i kod nas. Dionice banaka prestale su uopće 
đa notiraju, dionice industrijskih poduzeća, s rijetkim iznimkama, isto tako, a 
državni papiri, usprkos redovite kamatne službe, stajali su rekordno nisko. 


Ostavljajući za sada po strani ostale efekte, pozabavit ćemo se malo raz- 
vojem tečajeva naših državnih papira, koji, uostalom, i čine glavni sastavni dio 
našeg efektnog tržišta, a čija je najnovija hausse-a izazvala veliku pažnju i 
obiine komentare i u najširoj javnosti. 


Opće jačanje tečajeva, koje, s dosta promjenljivom tendencijom, traje još 
od 1934 g., uzelo je u godini 1937 oblik jedne lagane, ali neprekidne hausse-e, 
koja je kulminirala 17 marta (ovi retci pisani su tri dana kasnije), kad su 
pojedini papiri dostigli svoje najviše tečajeve od postanka. Taj veliki uspon 
tečajeva za dva i pol mjeseca u 1937 godini pokazuje nam slijedeća uporedna 
tablica: 

1 januara 1937 18 marta 1987 


tečaj  rentabilitet tečaj  rentabilitet 
2%% Ratna šteta 374.— 6,68% 424. — 5,90% 
7% Investicioni zajam 83.75 8,80% 90.— 7,18% 
6% Begluk 69.50 8,63% T9.— 7,59% 
7% Stabilizacioni zajam — 84.— 8,28% 89.— 7,87% 
8% Blair 86.50 9,25% 98.— 8,16% 
7% Blair 76.25 9,18% 88.25 7,93% 


Kao što vidimo iz gornje tablice, pojedini su papiri vrlo mnogo napredo- 
vali u toku ove godine. Ratna šteta u roku ođ dva i pol mjeseca dobila je skoro 
50 poena, investicioni zajam preko 6 poena, 8% Blair 11!4 poena, 7% Blair 
čitavih 12 poena itd. U isto vrijeme rentabilitet ovih papira osjetno je pao. 
Ratna šteta pri tečaju od 424.— nosi samo 5,90% godišnje, dok je rentabilitet 
svih ostalih (osim 8% Blaira) pao ispod 8%. Slična situacija na našem tržištu 
bila je jedino polovinom 1930 godine. 

Prirodno je, da je ovakova situacija izazvala najživlje interesovanje kod 
burzijanaca kao i kod sitnih portera. čuju se, kao i uvijek, potpuno suprotne 
pretpostavke o uzrocima ove hausse-e, kao i prognoze o njenom đaljem razvoju. 
Jedan poznati beogradski ekonomist i burzijanac dokazuje u dva članka, đa je 
ova hausse-a potpuno prirodna, i tvrdi, na osnovu upoređenja sa situacijom 
na drugim evropskim tržištima kapitala, da će se ona i nastaviti. Ujedno pro- 
riče, da će Ratna šteta dostići kurs od 500. Drugi, manje optimistični skloni su 
đa vjeruju, da je u pitanju intervencija odnosno vješto organiziran potez 
haussista i da će tečajevi početi uskoro da padaju. Treći pak, komentarišući 
ovu hausse-u dovode je u vezu s najnovijom Uredbom o osiguravajućim dru- 
štvima. Ne upuštajući se u ocjenu ni jednih ni drugih argumentacija, niti u 
bilo kakve prognoze za budućnost, mi želimo da podvučemo samo ovo: današnja 
situacija na tržištu državnih papira vrlo je povoljna, i državni kredit proma- 
tran u svijetlu tečajeva državnih papira nalazi se na zadđovoljavajućoj visini. 
To je bezuvjetno u nekoliko i rezultat smišljene i sistematske intervencije na 
burzama, a u nekoliko odraz povoljne situacije na našem novčanom tržištu, 
koja pruža i za budućnost vrlo povoljne perspektive. Ipak nam se čini, da je 
1 suviše optimistički očekivati skok Ratne štete na 500, koji bi tečaj sveo njen 
rentabilitet na svega 5%. To bi još moglo da se izveđe uz jaku intervenciju i 
znatno angažiranje kapitala, ali bi ta žrtva imala smisla jedino u slučaju, da 
se to vrši kao priprema za neku ozbiljnu operaciju na našem tržištu kapitala, 
koja međutim nije u izgledu. Očuvanje tečajeva i njihove relativne stabilnosti 
trebalo bt da bude zadatak eventualne intervencije u današnjim prilikama. Ta 
stabilnost doduše ne ide u račun spekulantima, koji jedino u naglim oscila- 
cijama tečajeva nalaze mogućnosti za zaradu, ali bi ta stabilnost imala jedno 
blagotvorno djelovanje na mogućnost prodiranja državnih papira i među naj- 
šire slojeve. Kad se mali i sitni štediša bude uvjerio, da mu državni papiri, osim 
povoljnog ukamaćenja pružaju i punu garanciju za integralno očuvanje kapitala, 
što bi trebalo da bude posljedica stabilnosti tečajeva, on će početi da im prilazi 
češće i s više povjerenja. 'To je uostalom i jedini ispravan i zdrav put k norma- 
lizaciji tržišta kapitala i prilagođivanju naših prilika prema prilikama na osta- 
lim evropskim tržištima. M. š. 


IZVOZ NAŠE KUDELJE 

Veliki porast našeg izvoza kudelje u Njemačku (50%), odnosno pad izvo- 
za u Englesku i Francusku (31%) u g. 1936 u poredbi prema g. 1935 ne smije 
se uzeti kao dokaz pretpostavci, da je naša kudelja išla g. 1936 u spomenute 
zemlje posredovanjem Hamburga, a također i ne kao izraz promijenjenih opće- ' 
nštih preduvjeta za prodaju naše kudelje u navedene tri države. 

Naš relativno velik izvoz u Englesku i Francusku za vrijeme abesinskog' 
rata spao je tokom godine 1936 sticajem slučajnih devizno-političkih mjera više, 
nego što bi to normalnim prilikama odgovaralo. Baš na početak jesenske kam- ' 
panje 1936 pada sukob između francuske i naše Narodne banke, koja je ukinula - 
iznenada bez prethodnog upozorenja privatne kompenzacije s Francuskom. 

Zbog šteta, koje su pretrpjele radi navedene zabrane neke francuske firme , na- 
dalje radi mnogo nižeg tečaja, po kojem se počeo obračunavati francuski fra- 
nak, spao je naš izvoz kudelje, koji je iznosia godine 1935 u navedenu državu 
13%, u drugom semestru 1936 na 5%. Nepovoljni obračunski tečaj funte jako 
je otežao prodaju u Englesku, koja je 1935 konzumirala preko 20% našeg izvo- 
za, dok je participirala u prvoj polovici 1936 sa 16%, a u drugom polugodištu 
samo sa 9%. Radi niskog obračunskog tečaja pengča pravila nam je u to vri- 
jeme konkurenciju naročito Madžarska, koja je davala povrh svega još izvoznu 
premiju na kudelju. K tome došla je 5. oktobra 1936 devalvacija lire za oko 449%; 
što je sve u naveđenoj godini pokvarilo naše izvozne mogućnosti u Englesku i 
Francusku. 

Velik porast našeg izvoza u Njemačku, za skoro 500 vagona, svodi se u 
velikoj mjeri na potpuni zastoj u njemačko-jugoslavenskom  kliringu tokom 
1935, u kojoj smo godini izvezli u Njemačku samo 849 vagona. Tek poslije 
sporazuma u januaru 1936, nakon što su ge počeli klirinški čekovi prodavati 
na burzi, nastao je življi izvoz u Njemačku, koji je dao u godini 1936 tako re- 
kordan rezultat. 

Vijest, da je Njemačka preuzela ulogu posrednika i da prodaje našu ku- 
delju za dobre devize drugim državama, nikla je početkom augusta 1938, kad 
se pročulo, da je došlo do sporazuma između nekih njemačkih trgovačkih fir- 
mi i francuske tekstilne industrije o kupovini jugoslavenske kuđelje. Po tome 
sporazumu trebala bi Njemačka navodno da otkupi 80% jugoslavenske kudelje 
iz žetve 1936/37, koja iznosi oko 40.000 tona, preko kliringa, a francuska tek- 
stilna industrija obvezuje se, đa preuzme od njemačkih firmi sav višak za de- 
vize. Makar je bila ta vijest demantirana kako a francuske, tako i s njema- 
čke strane, beogradski su je službeni krugovi smatrali ozbiljnom u toj mjeri, 
da je Narodna banka dev. br. T1. ođ 27. VIII. 1936 stavila izvoz kudelje 
pod kontrolu zadržavajući sebi isključivo pravo izdavanja izvoznih uvjerenja. 
Pri tome se išlo od krive pretpostavke, da kudelja pretstavlja za ratnu indu- 
striju isto tako važni i traženi artikal kao što su sirove kože, olovo, cink i fe- 
rosilicium, za koje se je artikle oduzelo istom uredbom pravo ovlašćenim 
novčanim zavodima, da mogu i dalje izdavati izvozna uvjerenja. Ujeđno 
je čak ođređeno i to, da se_ može izvoziti kudelja isključivo samo za slobo- 
dne devize (što se uvelo još i za bakar, pšenicu i kukuruz). Time se je 
htjelo postići, da bi francuske tekstilne industrije neposrednim uvozom naše ku- 
delje doprinijele smanjenju našeg klirinškog salda, u kojem smo bili u to vri- 
jeme pasivni za blizu 100 milijuna dinara. 

'Teškom mukom uspjelo je dokazati neoportunost i nesmotrenost ove nje- 
re, jer je otpalo god. 1935 + u prvoj polovici 1936 80% našeg kudđeljnog izvoza 
na klirinške zemlje, te je bilo jasno, da zabrana izvoza preko kliringa znači 
slom cijena na tržištu u zemlji, pošto bi se najviše jedna četvrtina mogla izve- 
sti za slobodne devize. Zato se na intervenciju zainteresiranih kudeljara ođ ove 
namjere ipak odustalo, dok je ostala kontrola Narodne banke, koja jedina izda- 
'je izvozna uvjerenja za kudelju sve do danas. 

Da se mišljenje o preprodavanju naše kudelje putem Njemačke uzdržaje: 
u beogradskim službenim krugovima još i danas, vidilo se je prilikom govora Dr. 
M. Lazarević na zemaljskom kongresu industrijalaca dne 23. februara 1937. u 
Beogradu, a tu istu konstataciju učinila je i deputacija kudeljnih industrijalaca 
dne 17 marta 1937 kod ministra poljoprivrede ing. Stankovića, načelnika Dr. 
Obradovića i viceguvernera Dr. Belina. 

Mi smo se obratili u tom pogledu na firmu L. Eisenmann & Comp., 
Strassbourg, od koje smo primili dne 5. marta 1937 slijedeći odgovor: »Die Ge- 
riichte, wonach Deutschland jugoslavische Hinfe und Werge, welche im Wege 
des deutsch-jugoslavischen Clearings bezahit worden sind, wieder nach Frank- 
reich ausgefihrt hat, um sich Devisen zu beschaffen beruhen auf Unwahrheit. 
Die gleiche Nachricht wurde vor 4 oder 6 Monaten in der franzbsischen Presse 
verbreitet. Wir haben uns dieserhalb mit den zustindigen Behčrden des Handels- 
und Finanzministeriums in Paris ins Benehmen gesetzt, von wo wir die Versi- 
cherung erhalten haben, dass das Geschšft ein Ding der Unmšglichkeit ist. Im 

fibrigen unterhalten wir mit simtlichen franzčsischen Spinnerein die besten Be- 
ziebungen und wissen, was dieselben und von wem solche kaufen.« 

Prema njemačkoj službenoj statistici uvezla je Njemačka, godine 1985 uku- 
pno 222.253 q kudelje u vrijednosti RM 18,962.000, kučine 61.562 q u vrijednosti 
RM 3,102.000, dakle ukupno 283.815 q u vrijednosti RM 22,064.000. U 1936 go- 
dini iznosio je njemački uvoz kudelje 189.476 q u vrijednosti RM 17,895.000, a 
kučine 81.515 q u vrijednosti RM 4,666.000, dakle ukupno 270.991 q u vrijedno- 
sti RM 22,561.000. — Njemački izvoz kudelje iznosio je 1935 godine 2667 q u 
vrijednosti RM 158.000, a izvoz kučine 488 q u vrijednosti RM 26.000, da- 
kle ukupno 3.155 q u vrijednosti RM 184.000. — U 1936 godini iznosio je nje- 
mački izvoz 720 q kudelje u vrijednosti RM 56.000, a izvoz kučine 80 q u vrije- 
dnosti RM 6.000, dakle ukupno 800 q u vrijednosti RM 62.000. — Iz ovih brojki 
proizlazi dakle, da njemački izvoz kudelje, odnosno kučine napram 1935 ne sa- 
mo nije porastao, nego da je spao ođ 31 na 8 vagona. 

Radi potpunosti navodimo još njemački izvoz kudeljnih prediva sviju vrsti, 
koji je iznosio 1935 godine ukupno 3.387 q u vrijednosti RM 501.000, a u 19836 go- 
dini 3.375 q u vrijednosti RM 649.000. Njemački izvoz fabrikata iz kudelje (Spa- 
gat, Eimer Gurten, Hingematt., Netze, Gewebe roh, gebl., gef., Taue, Selle, 
Stricke, Bindfaden), koji je iznosio 1985 godine 5.440 q u vrijednosti RM 
1,051.000, dok ovaj izvoz iznosi 1936 godine 5.402 q u vrijednosti RM 1,250.000. 

Prema tome iznosi cjelokupni njemački izvoz kudelje, kudeljnih polufa- 
brikata i fabrikata 1935 godine 11.982 q u vrijednosti RM 1,736.000, a u 1936 
godini 9.577 q u vrijednosti RM 1,961.000. Dakle i u ovom slučaju nema porasta 
u izvozu. Uostalom ovi bi se njemački podaci mogli kontrolirati statističkim po- 
dacima o uvozu kudelje iz Njemačke u Englesku i Francusku. Bez obzira na to 
vidi se već iz gore navedenih podataka, da se moraju smatrati sve vijesti o 
navodnoj preprodaji naše kudelje putem Njemačke običnim novinarskim izvje- 
štajem, koji je svakako namjerno ubačen u javnost. Jasno je, da Njemačka 
troši našu kudelju kod kuće već radi toga, jer može istu dobiti u kliringu i jer 
nema deviza za uvoz kolonijalnih tekstilnih vlakanaca. 

Prema svemu izgleda, da su mjerodavni krugovi konačno ipak po zasluzi 
“Trgovinsko-industrijske komore i Udruženja industrijalaca u Novom Sadu već 
vidjeli pravo stanje stvari. Dne 20. marta 1937 dobili su novčani zavodi okruž- 
nicu Narodne banke, kojom se obavješćuju, da se privremeno suspendira prija- 
šnja odluka o ograničenju izvoza u Njemačku. Tekst nove okružnice glasi: »U 
svrhu stvaranja mogućnosti da se postigne sporazum o funkcioniranju platnog 
prometa s Njemačkom u pregovorima koji su u toku s vladom Njemačkog Rei- 
cha, Narodna banka suspendira do dalje odluke primjenu svoga cirkulara 
Dev. br. 23 od 10. o. mj., koji se odnosi na ograničenja izdavanja uvjerenja 
o osiguranju valute za izvoz u Njemačku. Točka 6. iste okružnice, po kojoj su 
ovlašteni zavodi dužni redovno slati Narodnoj banci izvještaje o izdatim uvjere- 
njima za izvoz u Njemačku, ostaje i dalje na snazi.« 

Međutim prema informacijama, dobivenim od izvoznika i pokraj stavlja- 
nja izvan snage spomenute okružnice, ipak se koncem marta 1937 nisu izdavala 
uvjerenja o osiguranju valute za izvoz u Njemačku. Prema tome izgleda, da se 
je očekivao rezultat pregovora, koji se je vodio u Berlinu u pogledu reguliranja 
Kklirinškog salda, a koji su sada završeni. 

Važno bi bilo znati kako se prosuđuje budući razvitak kudeljnih tržišta sa 
strane Talijana, koji su u ovoj struci najmjerodavniji. Iz njihovih statističkih 
podataka za 1935 i 1936 godinu, koji su bili iz gospodarsko-političkih razloga 
objelodanjeni namjerno velikim zakašnjenjem (tek početkom marta 1937), pro- 
izlazi, da konopljom posijani areal iznosi u godini 1935 67.313 ha, dok je izno- 
sila žetva 661.120 q vlakna. U 1936 godini iznosio je areal 73.031 ha, i dobilo se 
794.380 q vlakna. Za godinu 1937 odredila je Federcanapa površinu koja će se 
zasijati, sa 103.585 ha, iz čega bi se ogromnog povišenja moglo zaključiti, da 
Talijani nijesu pesimisti. Isto proizlazi i po privatnoj vijesti iz Bologne: »Držim 
da se ne treba bojati za placement kudelje ni stare ni nove žetve. Bog Mart 
misli na sve i ako pođe tako naprijed, nije isključeno, da se za nekoliko mjese- 
<i iskaže, da ima premalo kudelje, a da se zadovolji sva potreba civilne i ratne 
industrije«. Fr. Žž. 

NADLEŽNOST I POSTUPAH U SPOROVIMA IZMEĐU POSLODAVACA I 
NIŽEG POMOCNOG OSOBLJA 


Naš novi Zakon o radnjama (cit. kao »zor«) pridržao je u svojim 85$-ima 
8348—353 raniji sistem odvajanja sudstva u sporovima između poslođavaca i 
nižeg pomoćnog osoblja od sudstva redovitih suđova po građanskom parničnom 
postupniku (cit. kao »grpp«). Ipak je i to zasebno sudovanje po »zor«-u trebalo 
organizirati, pak je u nedostatku toga, dakle sve do 5. XII. 1936 — kad je 
na snagu stupila »Uredba o izbranim sudovima (sudovima đobrih ljudi)« (cit. 
kao »uois«) — vlađalo stalno kolebanje i neizvjesnost i u pitanjima nadležnosti 
i u pitanjima poništavanja presuda donesenih po ovim sporovima ođ strane 
prvostepenih upravnih vlasti kao obrtnih oblasti. 


Pošto je 5. XII. 1936 stupila na snagu >2uois«, situacija se nešto razbi- 
strila, premda je i đanas još daleko ođ toga da bude jasna i pregledna. Ipak 
bi upravo u tom slučaju, gdje su pred sudom stranke najslabijih ekonomskih 
prilika, bilo potrebito đa položaj stranke ne bude opterećen onim teoretskim 
problemima, koje sa sobom povlači svaki sudski postupak. Situacija bi trebala 
da bude toliko pregledna i jasna, da se u njoj može snaći i priprost i neško- 
lovan čovjek. Ovim uslovima treba da odgovara i sam postupak u sporovima 
iz ugovora o najmu radne snage: on treba da je jednostavan, a da pored toga 
ipak sadrži sve potrebite kautele da će suđenje biti pravilno i pravedno. Jeđan 
primjer takovog postupanja daje nam >»grpp« u maličnom postupku (55 543 
do 547). Ograničenje ulaganja pravnih lijekova na razloge ništavosti ($$ 595, 
571 >»grpp«) daje sucu mogućnost da u velikoj mjeri ostvaruje načela pra- 
vednosti, a da ne vrijeđa pravilnost suđenja. Pored mogućnosti prizivanja zbog 
ništavosti ima stranka i mogućnost služiti se pravnim savjetom stručnjaka, 
ađvokata, imajući i pravo na naknadu troškova zastupanja (čega po »uois« 
nema). Prema ovom tipu civilnog sudovanja trebalo bi, po našem mišljenju, 
orijentirati i preispitati suđenje po sporovima o najmu radne snage nižeg po- 
moćnog osoblja. S tom svrhom ovih redaka spajamo referat o nekim novijim 

. publikacijama, koje se na to pitanje odnose. Tako su Dr. Franjo Žilić i Dr. 
Miroslav Šantek izdali samu Uredbu, sa svima pravilnicima i ostalim saveznim 
propisima, s tumačem i sa sudskim rješenjima (str. 185). Dr. Rudolf Crnčić 
piše u »Mjesečniku« za 1936 god. o »Nadležnosti sudova u sporovima između 
poslođavaca i namještenika s obzirom na uredbu o izbranim odborima« (str. 
548—551), a Nikola Tintić u 2.13. broju našeg »Ekonomista« za 1937 g. o »Eko- 
nomsko, socijalnom i pravnom položaju naših poljoprivrednih radnika i slugu«. 
Ove publikacije obogaćuju našu dosta siromašnu literaturu o tim pitanjima. 
Prema bibliografiji u komentaru Žilić-Šantek imali smo još 1936 godine svega 
4 komentara, odnosno sistematska djela (od toga dva od Dra Ive Politea), 
te 12 raznih rasprava, razasutih po časopisima. 


»Uois« uređuje one »izbrane odbore pri općim upravnim vlastima prvog 
stepena, koje će odrediti ban, ...za rješavanje sporova iz odnosa o službi iz- 
među službodavaca i pomoćnog osoblja (pomoćnika, kalfa), zanatskih i fabrič- 
kih radnika, i učenika (šegrta), čiji su odnosi regulisani ovim Zakonom« 
(8 343 >»zor«). Za područje Savske banovine doneseno je rješenje Bana od 
4. XI. 1936 (vidi kom. žilić-Šantek, str. 8). Stvorenu organizaciju treba prei- 
spitati: 1) obzirom na drugo pomoćno osoblje na istom onom teritoriju, za 
koji postoje izbrani odbori, 2) obzirom na osoblje iz 8-a 343 »zor« izvan tog 
teritorija, i 3) obzirom na stvarne razlike u postupku pred sreskim sudovima 
i pred izbranim odborima. 

Temeljem propisa $8-a 44. t. 6 i 47. I. t. 3. »grpp« ustanovljeno je, kao 
pravilo, sudovanje redovnih sudova i u sporovima spomenutim u $-u 343 »zor«, 
t. j. sreski sud sudi, bez obzira na vrijednost spora, ako je namještenik slu- 
žinče, a kod drugih namještenika, do iznosa od 12.000 Din a preko tog iznosa 
Okružni sudovi. Temeljem »uois« preneseni su svi sporovi između služboda- 
vaca i nižeg pomoćnog osoblja, u koliko ne prelaze 12.000 Din u nadležnost 
sudova dobrih ljudi — dašto samo u mjestima, gdje su ti sudovi obrazovani — 
tako da su sreski sudovi za takove sporove nadležni: 1) samo ondje gdje nisu 

obrazovani izbrani odbori, 2) ondje, gdje su ti odbori obrazovani: a) za spo- 
rove služinčadi (sluga, služavki) i drugih lica, koja žive u kućanstvu službo- 
davca, u koliko su ti zahtjevi izneseni više od 30 dana iza razrješenja namje- 
šteničkog odnosa, ili b) ako zahtjev nižeg pomoćnog osoblja (osim služinčadi) 
prelazi 12.000 Din a službodavac nije trgovac (inače Okružni sud), ili c) ako 


se zahtijev preko 12.000 Din postavlja protiv posjednika rudnika (cf. Crnčić, 
str. 550/1). 


Obzirom na rečeno, te na $5-e 1 i 438 »zor«, izdvaja se ne samo više 
pomoćno osoblje, nego, od nižeg, i čuvari kuća, osoblje zaposleno kod prevoza 
skelama i sl, kod književnika, umjetnika, kod izdavanja i rasturanja perio- 
dičke štampe i t. d. (Vidi: Žilić-Šantić, 1. c. p. 26 dalje.) Izuzimaju se teme- 
ljem pojedinih administrativnih propisa iz god. 1858, 1856, 1857 i 1881 i sluge 
i sluškinje u gradovima i na lađanju Hrvatske i Slavonije, te u gradskim i 
seoskim općinama bivše Vojne Krajine. Potreba, da se i za poljoprivredne 
radnike i sluge i u drugim krajevima države stvori jeđan zasebni režim, proiz- 
lazi iz već spomenutog članka Nikole Tintića, te ondje navedenog čl. 6 projek- 
tiranog nacrta Uredbe o uređenju uslova rada poljoprivrednih radnika, prema 
kojem bi »sukobe i sporove iz kolektivnih radnih odnosa imali da rješavaju 
paritetni odbori«. Drugim riječima, problemi, obrađeni u »uois« ne prestaju 
s granicama industrije ili obrta, niti s granicama pojedinih gradskih općina 
iH srezova, pa je i to jedan razlog više da se pitamo, treba li nastaviti tim 
putem proširivanja arbitrarnog sudovanja (ex aequo et bono) te laiciziranja 
našeg sudstva, ili bi trebalo, u postojećem sistemu civilnog sudstva potražiti 
one uzore, koji vode računa o onim prednostima koje može da imade laičko ili 
arbitrarno sudovanje, te izvršivost prvostepene presude i ograničenja prizivnih 
razloga (suđenje ex aequo et bono, brzina postupka). 


Neke napomene treba učiniti: a) obzirom na to da se u predmetnom 
pitanju konfundiralo laički elemenat sa suđenjem ex aequo et bono (i jedno 
opravdava s razlozima, koji govore za drugo) — a laički elemenat je u »uols« 
i objektivno i subjektivno staleški organiziran —, te b) obzirom na to, da se 
na obzorju pojavljuju drugi paritetni odbori za druge staleže. Time se stvaraju 
zasebni staleški ustavi i staleško sudstvo. Razdvojivši pak laički elemenat od 
sudovanja ex aequo et bono, moramo naglasiti slijedeće: 


1) Nema sumnje, da uvođenje laičkog elementa doprinosi sprovođenju 
načela ekviteta — no može li se u stvarnosti sumnjati u to da bi i jeđan sudac 
redovnog suda mogao da sudi ex aequo et bono...? Njega sprječava u tom 
pogledu vezanost o pisani zakon: on nije ovlašten da zakonu suprotstavlja pra- 
vednost, t. j. da se miješa u zadaću zakonodavca (čl. 100. Ustava: »Sudovi... 
sude po zakonima«). Nad sprovođenjem tog načela vrše pasku viši sudovi. No 
ondje, gdje je ta paska ograničena (ograničenjem prizivnih razloga, kao u 
maličnom postupku), može i sudac redovnog suda via facti suditi ex aequo et 
bono. Drugim riječima, nije laički elemenat onaj, koji sa sobom donosi ekvitet 
sudovanja, nego je to besprizivnost laičkog sudovanja. (Da je, naprotiv, ekvitet 
posljedica laičkog elementa, bilo bi ustavno načelo jednakosti građana pred 
zakonom, čl. 4, povređeno ne samo tim, da je ono organizirano staleški, nego 
i time, što su i korisnici te prednosti staleški definirani i ograničeni; jer, ako 
je pređnost potpadati pod izbrane odbore — u što sumnjamo — onda su zapo- 
stavljeni svi oni koji, nesrećom, nisu niže pomoćno osoblje, ili ne stanuju na 
izvjesnom teritoriju, i stoga potpadaju pod sudstvo redovnih sudova. U obrnu- 
tom slučaju zapostavljeno je od služboprimaca niže pomoćno osoblje, dakle 
upravo ono koje je najmanje školovano i najsiromašnije i koje će samo pod 
najtežim žrtvama moći — traženjem pravne upute — paralizirati loše strane 
laičkog besprizivnog sudovanja a nema pravo na naknadu tih troškova. Ono je 
zapostavljeno jer o sporu iste naravi a izvan teritorija »uois« sudi ređovni sud, 
te stranka ima nesamo pravo na naknadu troškova zastupanja nego i dvokratno 
ulaganje pravnih lijekova.) Time je ujedno i eliminiran onaj argumenat, koji 
govorit za zasebno sudstvo u tim sporovima: jer kako je bilo moguće ograni- 
čavati ulaganje pravnih lijekova u bagatelnim stvarima, tako je moguće postići 

isto, pred istom vlasti, i u pogleđu sporova iz 5-a 44. t. 6. »grpp«, t. j. onih 
koji odlaze pređ izbrane odbore. 

2) Institut besprizivnosti može da imade svoj potpuni efekt pospješivanja 
suđstva i njegovoga socijalnog efekta (»Duplo đaje tko brzo daje«) — samo ako 
je s njime spojena izvršnost. Tako u maličnom postupku presuda objavljena u 
prisustvu obadviju stranaka djeluje prema njima i u pogledu roka za ispunjenje 
(tako i po čl. 48. st. 1. »uois«) presude i roka za ulaganje pravnih lijekova 
odmah od objavljenja; a ako bi stranka uložila priziv protivno ograničenjima 
iz $-a 595. »grpp« odbacit će ga prizivni suđ zaključkom bez određivanja ro- 
čišta za usmenu raspravu (85 565. t. 2. i 568. st. 2. »grpp«<), a »protiv odluke 
prizivnog suda u maličnim stvarima nema mjesta daljem pravnom lijeku« 
(5 596. st. 2. >grpp«), niti ima »rekursa protiv zaključaka prizivnog suđa u 
maličnim stvarima« ($ 611. i. f. »grpp<). U mnogo nepovoljnijem položaju je 
pobjednik u postupku pred izbranim odborom: jednomjesečni rok za pobijanja 
teče po $-u 692 »grpp« »od dana kada je presuda dostavljena stranci« (sve da 
je i bila prisutna kod objavljivanja), o tužbi na poništenje mogu suditi još tri 
instancije, a u međuvremenu možda i nema izvršenja, budući đa po čl. 48. st. 3. 
>uois« >»u slučaju podnošenja tužbe po čl. 39 može nadležan sud, na zahtjev 
tužioca, odrediti odlaganje izvršenja uz davanje primernog obezbeđenja u slu- 
čaju potrebe«. Drugim riječima, može, na pr. podlegli poslođavac davanjem 
sigurnosti uspjeti da služboprimac, premda pobjednik, ne dođe do svojih no- 
vaca. Treba naglasiti i to, da tom propisu »uois« nema osnova u zakonu, nego 
da je Uredba bez osnova oduzela institutu besprizivnosti sve njegovo socijalno 
značenje i postavila stranku u tom pogledu u nepovoljniji položaj, nego što je 
onaj u kojem se nalazi i stranka, s kojom »grpp« — zbog neznatnosti zahtjeva 
— postupa kao s bagatelom. 

3) Najoštrijoj kritici treba podvrći institut besprizivnosti i s razloga što 
je prema »uois« nadležnost izbranih odbora prisilna, a isto tako je prisilna i 
besprizivnost. Naime $ 352. str. 6. »Zzor« određuje: »Presuda izbranog suda 
može se tužbom kođ nadležnog sreskog suda pobijati shodno odredbama $& 691. 
>8grpp<«... Svaki drugi pravni lek isključen je«, t. j. podvrgava stranku, koja 
se obratila na taj izbrani sud samo zato, jer je na to bila prisiljena, pođ iste 
propise o besprizivnosti i nepromjenjivosti presude izbranog suda koja po 
»grpp« vrijedi samo za onu stranku, koja se po svojoj slobodnoj volji odlučila 
na takovo sudovanje (»volenti non fit iniuria...«). S time u vezi treba na- 
glasiti i to, da je »uois« na tom putu, premda nezakonitom, pošla još i dalje 
od samog $-a 352. »zor« te ograničava i one, već same po sebi vrlo ograničene 
slučajeve poništavanja presude izbranog odbora, — koji su slučajevi uži ođ onih 
ništavosti, s kojih se dozvoljava priziv i u bagatelnim stvarima —, time što 
na svoj način normira slučajeve izuzeća sudaca, premda $ 682. st. 1. >gTpp< 
cdređuje da »izbrani sudija može biti izuzet iz istih razloga iz kojih i državni 
sudija« ($$ 15. i 17. »grpp«) — a glasom £-a 693. »grpp« ne mogu se stranke 
primjene tog propisa odreći »ni u ugovoru o izbranom sudu niti kojom drugom 
pogodbom«. Ipak je »uois« u svom čl. 15. st. 1. bitno ograničila razloge izuzeća 
spram >»grpp«-a, tako da komentar Žilić-Šantek (str. 57) naglašava, da je »po 
ČI. st. 1. br. 3 isključen samo onaj član vijeća, koji je jednoj od stranaka bio 
poslovođa, a ne 1 onaj, koji je bio kod koje stranke u kom drugom rađnom 
odnosu, osim poslovođe ili punomoćnika«. 

Sabravši sve rečeno u jedno, moramo reći, da je »uois« od pravnih dobara 
koje uvodi, nepravilno ocijenila ono učestvovanje laika, budući da, pobijajući 
sama sebe, dopušta strankama, da se odreknu učestvovanja laika tog elementa 
s kojim stoji i pada opravdanost tog zasebnog režima, — a protivno Ustavu 
uskraćuje isto to pravno dobro drugim služboprimcima istog položaja i tužite- 
ljima istorodnih zahtjeva, ako nisu niže pomoćno osoblje. »Uois« protuzakonito 
proteže odredbe »grpp«-a o besprizivnosti i na stranke pred Izbranim odborima 
premda ne dostaje privoljenje za to. Neshvatljivo je, da je takova jedna uredba 
mogla biti donesena i da su na nju mogle pristati službodavačke i službopri- 
mačke organizacije, koje su bile pitane za mišljenje. Dr. željko Lederer 

saw a DJ s 
Književni prikazi 
HORVAT JOSIP: POLITIČKA POVIJEST HRVATSKE. Zagreb, 1936. Izdanje 
nakladnog zavoda »Binoza - Svjetski pisci«, 527 str., cijena 140 Din. 


Pod tim natpisom izašla je omašna knjiga, u kojoj se citiraju »ljudi i 
ideje kroz stotinu godina hrvatske politike«. Pisac se za taj posao kvalificirao 
svojim dosadašnjim radom. Prije više godina napisao je na široko zasnovani 
roman >»1848«, za koji je u tančine proučio potrebnu povijesnu građu, među 
kojom mnogo neobjavljenog i neupotrebljavanog arhivskog materijala. Napose 
se za tu svrhu poslužio i opsežnim, francuskim jezikom pisanim memoarima 
generala Neustidtera, Jelačićeva prijatelja, čiji se rukopis čuva u Sveučilišnoj 
knjižnici. Taj dragocjeni izvor do sada je vrlo malo upotrebljen. Prošle godine 
pisac je za »Obzorovu« spomen-knjigu napisao uspjeli prikaz hrvatske poli- 
tičke povijesti ođ godine 1895. ovamo. Tako je on bio dobro spremljen za djelo, 
na koje se dao. 

Horvat nije historik po struci. Njegova povijest nije sistematsko i iscrpivo 
prikazivanje slijeda činjenica niti nagomilavanje historičkih data. Ona želi dati 
glavne crte razvoja hrvatske politike, ocrtati ljude, koji su u njoj djelovali, 
i misli vodilje, koje su te ljude pokretale. U tom prikazu Horvat je realista, 
koji je umio i ljude i događaje ispravno ocijeniti. On ne idealizira niti u dobru, 
niti u zlu. Protagoniste naše politike su prema njegovu prikazu ljudi od krvi 
i mesa, koji imadu mnoge vrline, ali bar isto toliko mana i slabosti. Oni u 
svom djelovanju bilježe uspjehe, katkada po vlastitoj zasluzi, a češće po sticaju 
neproračunanih prilika, ali oni također po vlastitoj krivnji i pogriješkama, a 
još više po udesu doživljavaju neuspjehe, razočaranja, katastrofe. Taj ljudski 
elemenat čini od naših političkih prvaka tragične likove velikoga stila: Gaja, 
Jelačića, Kvaternika, Supila. Nisu to polubogovi, kojima se treba samo diviti, 
ali su titani, koji se dižu i padaju u borbi, ispisujući krvlju svoga srca stranice 
narodne povijesti. Samo jedna Horvatova figura ocrtana je jedino svijetlim 
bojama: starac — grof Janko Drašković. To je valjda zato, što on nije aktivno 
zahvatio u sudbonosne događaje, nego se zadovoljio, da njegove ideje provode 
drugi, kojima je on bio samo savjetnik. 

U istom tom realističkom osvjetljenju ne izlaze niti protivnici narodne 
politike tako crni, kako smo bili naučeni gledati ih u prizmi savremene poli- 
tičke polemike. I njih nastoji Horvat shvatiti kao ljude. I manji i veći od njih 
— pa i sam Khuen — oruđe su sila, koje stoje izvan granica našega narodnog 
života, sila neprijateljskih. A glavni predstavnik, oličenje tih sila je Franjo 
Josip, vladar, koji je zapečatio sudbinu svoje države. On je nosilac one politike, 
koja je hrvatskom narodu morala biti neprijateljska, jer mu je bila posve 
strana i suprotna njegovim prirodnim i opravdanim težnjama. Ali i lik Franje 
Josipa je ljudski: iza 60 godina vladanja bio je od ostvarenja svojih misli dalje, 
nego u čas stupanja na prijestolje; pravi učinak svoga rada nije na sreću ni 
doživio: raspad države, koji je on sam pripravio. 

Same događaje crta Horvat u plastičkim slikama, grupirajući zbivanje 
jednoga razdoblja oko neke središnje točke. Znalačkom raspodjelom svijetla i 
sjene u tom prikazu on je svakom razdoblju znao pronaći glavne značajke, 
istaknuti glavne misli vodilje, pokazati istinske uspjehe i neuspjehe, zasluge i 
pogriješke. Njegov majstorski opis daje za svako razdoblje jedinstvenu i cje- 
lovitu sliku, koja je i historički vjerna i umjetnički dotjerana. Prikazi prepo- 
rodnoga doba i kobne gođine 1848., apsolutizma i ustavnih borba prije nagodbe, 
Khuenove ere, prijeratnoga i ratnoga previranja mogu se staviti uz bok naj- 
uspjelijim istovrsnim prikazima najčitanijih pisaca svjetske književnosti. 

Čitanje Horvatova djela zaokuplja čitaoca tako, da mu se podaje bez 
kritike, da sasvim ulazi u piščevo gledanje. Tek poslije odlaganja knjige javlja 
se kritičkom duhu pitanje, je li Horvatovo prikazivanje u svemu ispravno. Biti 
će ih, koji će u pojedinostima imati drugih shvaćanja, ali to će većinom biti 
pitanje izbora gledišta, sa kojih se stvar promatra. Bit će ih također, koji će 

osjećati kao nedostatak, što u knjizi nema više historičkih data. Ali držimo, 
da bi time samo gubila ona pregnantnost i plastičnost, kojima se Horvatovo 
djelo odlikuje. 

Horvat je u svojoj povijesti dao svoje originalno gledanje na ljude i do- 
gađaje. Ali on je također iznio u svom prikazivanju neke nove, manje ili više 
nepoznate momente, naročito prema Neust&dterovim zapisima. Uz to je knjizi 
dođao obilat i vrlo zanimljiv fotografski materijal, koji mu je katkada i u pri- 
kazu dobro poslužio. Tako mu je na pr. osobito uspjela rekonstrukcija krvavog 
događaja na Markovu trgu mjeseca srpnja 1845. Samomu djelu dodan je kao 
uvod kratki pregled cijele hrvatske povijesti do preporoda iz pera prof. Šišića. 

»Politička povijest Hrvatske« je rijetko potrebno djelo, pa je zato ugodno 
konstatirati, da je pisac njome potpuno uspio dati onakvu knjigu, kakvu naša 
šira inteligencija treba, da bolje upozna nedavnu političku prošlost svoga 
naroda. Dr.J. A. 


TOMAŠIĆ DINKO: DRUŠTVENI RAZVITAK HRVATA. Zagreb 1937, str. 124, 
cijena Din 8. 


Pod ovim su naslovom sabrane i izdane rasprave i eseji Dra Tomašića, izv. 
profesora sociologije na zagrebačkom sveučilištu, što ih je već prije objelo- 
danio u različitim časopisima i novinama, a u ovoj knjizi ih je sada u siste- 
matskoj vezi dotjerao. 

Temeljna ideja Tomašićeve kulturne sociologije jest utvrđivanje i analiza 
dvaju »idealnih tipova« u hrvatskoj društvenoj strukturi: zadružnog i plemen- 
skog tipa. Kod lučenja i crtanja tih tipova on se po svojoj metodi, usprkos 
svoga američkog školovanja, najviše približuje metodi tvorca njemačke histo- 
rijsko-ekonomske sociologije, Maxa Webera. To je ponovno dokaz Weberove 
tvrdnje, da sam predmet sili istraživaoca na prihvaćanje istih temeljnih meto- 
da. Prema tme se imade shvatiti i Tomašićevo lučenje »idealnih tipova« u su- 
glasju s Weberovom metologijom, koji je prvi svijesno uveo taj pojam u socio- 
lošku znanost. »Die Soziologie bildet Typenbegriffe und generele Regeln des 
Geschehens. Im Gegensatz zur Geschichte, welche die kausale Analyse und 
Zurechnung individueller, kulturwichtiger Handlungen, Gebilde, Persčnlichkei- 
ten erstrebt. Die Begriffsbildung der Soziologie entnimmt ihr Material als Para- 
digmata, sehr wesentlich, wenn auch keineswegs ausschlieslich den auch unter 
den Gesichtspunkten der Geschichte relevanten Realititen des Lebens«.!) Prema 
Tomašiću sačinjava sadržaj »idealnoga tipa skup vodećih kulturnih osebina u 
određenim prilikama sredine«. »Ako sada promatramo uporedno mijenjanje pri- 
lika sredine i mijenjanje kulturnih osobina, opazit ćemo da postoji među njima 
izvjesna povezanost i da »idealni tip« kulture u novim okolnostima nije više onaj 
tip, koji nam je poznatizranije kulturne razine« (str. 57). Međutim kulturna 
dinamika nije zavisna samo od promjenljivih faktora prirodne + gospodarske 
okoline, već ona kod zatvornih kulturnih zajednica stiče također svoju vlastitu 
kulturnu autonomnost, koja na osnovu svoje unutrašnje građe, ako se je do- 
voljno historijskim razvojem ustalila, može prkositi prilikama okoline. Zavisit 
će od omjera snage unutrašnjih i vanjskih faktora kakav će biti rezultat. Takav 
primjer nam navodi sam Tomašić s obzirom na migraciju hrvatskog plemstva 
iz Dalmacije u gornju Hrvatsku, koje je i u ovim prilikama bitno različite kul- 
ture, te različitih gospodarskih i prirodnih uslova, zadržalo svoje osnovne ka- 
rakteristike staroga ambijenta. U savremeno vrijeme dolazi manje do izražaja 
zakon kulturne autonomnosti nego li nekoć, jer naročito zbog kulturne niveli- 
zacije uslijed kapitalizma nema one kulturne zatvorenosti negdašnjih vremena, 
te je zbog toga svaka kultura otvorena za utjecaje stranih društvenih elemenata. 

Zadružni i plemenski tip razlikuju se osnovno prema svome različitom 
načinu gospodarenja, koji je morao odgovarati prirodnim okolnostima kraja u 
kojem su bili naseljeni. Prvi tip se je bavio u panonskim ravnicama ratarstvom, 
a drugi je tip u planinskim krajevima imao samo stočarstvo kao izvor svoje 


1) Max Weber: Wirtschaft und Gesellschaft. Grundriss der Sozial&kono- 
mik. III. Abt. Tubingen 1925, Str. 9. 

prehrane. Prema, načinu gospodarstva razvila se i različita društvena organiza- 
cija; kođ prvog tipa razvila se zadruga ili kako ju Tomašić naziva prema hr- 
vatsko-zagorskom izrazu »skupčina«, a kod drugog se tipa razvio rod i pleme. 
Zadružni se je tip udružio na demokratskoj osnovici, dok se je kod plemenskog 
tipa razvio hijerarhični sistem. Ta različitost pravne i gospodarske organiza- 
cije utjecala je također na razvitak različitoga socijalno-psihološkog habitusa 
između tih dviju skupina. Dok je zadružni ratarski tip mirotvoran, dotle se je 
plemenski tip razvio u ratnički. Te se osnovne karakteristike još i danas zapa- 
žaju kod pripadnika jednoga ili drugoga društvenog skupa i one dolaze i danas 
do izražaja u našoj društvenoj sredini. Prema tome Tomašić u svojoj socijalnoj 
psihologiji pridaje manju važnost okolinskim determinantama, nego li u meto- 
dologiji kulturne sociologije i ocrtava nam nasljedstvo psihičkih osebina. Sav 
splet psihičkih odnosa i njihovih bitnih karakteristika satkan je za svaki ideai- 
tip vrlo sistematskim načinom u jednu jedinstvenu cjelinu. Za svaki taj idealni 
tip su istaknute pregnantne značajke. To isticanje markantnih osebina ide tako 
daleko kod Tomašića, da se dobiva osjećaj slikarskog efekta: svijetla i sjene. 
Zadružna je kultura za njega puna svijetla i svih onih osebina, koje su njemu 
simpatične, demokratski društvena organizacija i duh, jednakost u družbi i jed- 
nakost članova obitelji, kolektivno osjećanje i ljubav za rad na zemlji, a ple- 
menska se kultura ističe svojom ratničkom borbenošću, pljačkom, otimačinom, 
herojičkim kultom i podčinjenošću žena i silničkom hijerarhijom vlasti. Ovo 
oštro lucenje tih dvaju tipova dovodi do pitanja, nijesu li ti idealni tipovi suviše 
apstraktni # razlučeni tipovi, nijesu li se udaljili suviše od naše stvarnosti. No 
"Tomašić i sam priznaje, da ta dva idealna tipa naročito u današnje vrijeme, 
koje je podvrgnuto tolikim utjecajima, koji lome kulturnu zatvorenost — ne 
postoji više nigdje u svojoj čistoći, već se njihovo međusobne karakteristike 
miješaju, kao što se miješaju međusobno i pripadnici tih dviju kultura. Njiho- 
vo isticanje u apstraktnoj čistoći se u tom pogleđu poklapa sa zahtjevima We- 
berove metodologije, koji veli: »Wie bei jeder generalisierenden Wiesenschaft 
bedingt die Eigenart ihrer Abstraktionen, dass ihre Begriffe gegeniber der 
konkreten Realitit der Historischen relativ inhaltsleer sein missen. Was sie 
daflir zu bieten hat, ist gesteigerte Eindeutigkeit der Begriffe«.) 

Nastaje pitanje, da li slijedeći Tomašićevu tipologiju ne posjeduju ta dva 
tipa također pretpostavke za različnost nacionalnih elemenata. Uzimajući kao 
. kriterij narodnosti kulturne i psihičke osebine, onda su se ta dva tipa doista 
mnogo razlikovala, pače i više nego li mnoge kulturno slične narodnosti. Oni su 
sve do polovine devetnaestog stoljeća pače posjedovali dva različita jezika, dok 
nije bio hrvatski kajkavski jezik degradiran na stepen dijalekta. Na njem se je 
do 19. stoljeća, sasvim nezavisno od dalmatinske književnosti, razvijala samo- 
stalna književnost i njime su pisali prebjeglice iz plemenske kulture (slično 
kao što su tatarski plemići u Bugarskoj prihvatili slavenski jezik). Tursko za- 
uzeće Bosne i Like prekinulo je geografski kontinuitet između ta dva podru- 
čja. Usprkos toga nije moglo nastupiti formiranje zasebne »nacionalne svijesti«, 
jer bilo kako se zvao u ono vrijeme neprobuđenog nacionalizma, osjećaj »zajed- 
ničke pripadnosti«, ipak je idalje postojao. Diferenciranje je također spriječio duh 
hrvatskoga tradicionalizma, odnosno vjere u »trojednu Kraljevinu« kod viših 
staleža, a zatim je na tim romantičnim ostacima građanski stalež razvio ideju 
velike narodne cjeline, a kasnije je došlo do migracije iz pojedinih područja pod 
uplivom kapitalističke proizvodnje tako, da su danas i po kulturnim osebina- 
ma dva >»idealna tipa« pomiješani. Kao historijska spojnica služila je naročito 
svijest historijsko-političkog kontinuiteta hrvatske države. 

O samoj ispravnosti Tomašićeve kazuistike u ocrtavanju zadružne i ple- 
menske kulture ne možemo govoriti, jer to imadu ocijeniti historici sa sociolo- 
škom spremom s obzirom na ispravnost spajanja historijskih elemenata u 80- 
ciološke kategorije. Svakako pripisujemo ovoj knjizi vanrednu važnost s obzi- 
rom na to, da će vjerojatno pokrenuti pravac istraživanja naše prošlosti sa 
sasvim povjesničarske baze, te će vjerojatno potaknuti smisao za sistematsko 
istraživanje socijalnih sila, koje su uz političke momente pokretale hrvatskom 


2) Op. cit. str. 10. 

historijom. Zadaća je daljeg istraživanja onih, koji rade na tom području, da 

provjere adekvatnost Tomašićeve tipologije, jer to naravno nije moguće učiniti 

naprečac, već je potrebno, da se svaki elemenat njegova sistema pozorno ispita. 
Dr, Mirko Lamer 


BICANIC RUDOLF: KAKO ŽIVI NAROD. (ŽIVOT U PASIVNIM KRAJE- 
VIMA). Zagreb 1936, strana 126, cijena Din 20. 


Ova knjiga nesamo da pruža bogat statistički i sociografski materijal o 
gospodarskim prilikama našeg seljaštva, već također udara metodološke smjer- 
nice za proučavanje tih prilika. Pitanje znanstvene metodologije je za nas neo- 
bično važno, jer se znanost obično služi presađenim metodama i jer se posao 
pronalaženja metoda, specifičnih za izvjesne prilike razvija polagano, nekim 
procesom organičkog dozrijevanja. Kod »prirodnih« se znanosti mogu metode 
presađivati bez poteškoća, ali to nije dopustivo kod tzv. »kulturnih znanosti« 
(H. Rickert), jer je u svakoj društvenoj sredini drukčiji gospodarski i dru- 
štveni sastav, kao što i historička faza razvitka. Ne može se kod nas primi- 
jeniti metoda, kojom se mogu odlično poslužiti visoko-kapitalističke zemlje, da 
sve gospodarske odnošaje izražavaju u serijama statističkih cifara, jer im je 
stepen razvitka jednoobrazan i ne postoje tolika stepenovanja i razlikovanja 
između različitih tipova ekonomije kao što u nas. Takove serije mogu dati odli- 
čnu sliku konjunkturnih kretanja i strukturnih promjena u jednoj gospodarski 
razvitoj zemlji s više jedinstvenim tržištem, nego li kod nas, gdje postoji sija- 
set lokalnih tržišta, koja treba uvijek specijalno izučavati. Kod nas bi metoda 
statističkih serija izražavala samo kretanja novčano-kapitalističkog sektora 
našega gospodarstva, a ostavila bi iz vida čitav kompleks odnosa naše seljač- 
ke ekonomije, koja čini substancu našega narodnoga gospodarstva. Ne može za- 
dovoljiti niti Sombartska metoda historijsko-statističkog istraživanja, jer je i 
ova imala za osnovku pisanu predaju, a naša je seljačka ekonomska historija 
neispisana, Stoga je jedini pravi put za istraživanje naših prilika, neposredan 
lični dodir s narodom. 


Na osnovu ovakove metode pisac je prikazao gospodarsko stanje u našim 
pasivnim krajevima. Mi želimo ovdje naročito istaknuti, da ova knjiga nije 
samo nizanje činjenica, već da se kroz nju vije i jedna dosljedno zastupana 
ideja, a to je: istraživanje prodora kapitalističkoga gospodarstva u našu natu- 
ralnu ekonomiju. Tako na pr. akumulacija zemljišta u rukama trgovaca, a kao 
ilustrativan primjer toga navodim tumačenje uzroka, zašto se naša tekstilna 
industrija tako odlično razvija, na što se mnogi ekonomisti s ponosom pozivaju, 
ne gledajući, da se iza toga krije mehaničko djelovanje kapitalističke industri- 
jalizacije na račun seljačkoga gospodarstva. Seljaci napuštaju svoju narodnu 
nošnju, jer im je preskupa, pošto radnu snagu prodaju. Kod toga vidimo jasno, 
da polu-naturalno gospodarstvo još teže podnosi konjunkturne oscilacije, nego 
li čisto novčano, jer je granična vrijednost onoj maloj količini novca, što ju 
stiču na tržištu, vrlo visoka — »ka misec«, kako vele Dalmatinci. Uslijed te vi- 
soke granične vrijednosti novca je također neobično teško podnošenje poreza i 
otplaćivanje dugova, naročito dugova, koji su najvećma uzeti u konzumtivne 
svrhe. Njihovo autarkno primitivno gospodarstvo mora se raspadati radi pla- 
ćanja poreza, diobe zadruga, smanjivanja posjeda, kupovanja potrepština na 
tržištu i drugih razloga, te zbog toga nestaje i njihov glavni i prvobitni način 
stočarskoga gospodarenja. Prema tome ti krajevi sliče po propadanju stočarstva 
razvitku kapitalizma u Engleskoj, Švicarskoj, Njemačkoj ili bilo kojoj drugoj 
zemlji. Uz to ti krajevi kraj množenja pučanstva i cijepanja posjeda iz gođine 
u godinu moraju stalno kupovati veći dio hrane na tržištu, te se prema tome 
njihovo gospodarsko stanje mora stalno pogoršavati. Bićanić nam kod toga ne 
daje ništa nova sa stanovišta svjetske ekonomske historije, jer isto tako crne 
opise naći ćemo u engleskim parlamentarnim izvještajima ili u izvještajima 
ruskih guvernera u Stolipinovo vrijeme, ali u ono je doba ovako proleta- 
rizirano seljaštvo migriralo u gradove, gdje se je razvijala bujna industrija 
ili je emigriralo u prekomorske zemlje. Međutim kapitalistička je industrija 
prešla svoj zenit, pa niti prekomorske zemlje ne primaju više seljačke emi- 

grante. Na nesreću, kod nas se je združio stepen domaćega ranog kapitalizma 
sa svjetskom krizom kasnoga kapitalizma, te se liječenje bijede ne može tražiti 
u automatskom funkcioniranju gospođarskoga mehanizma, koji će takovom 
»izmještenom« pučanstvu na drugome mjestu pružati zarade, kao što su to 
predmnijevali Say, Bastiat i drugi. 

Bićanićeva knjiga »Kako živi narod« dovodi nas do daljega pitanja, »kako 
spasiti narod«. U njegovoj knjizi imade već mnogo primjedaba u tom pogledu, 
kao što su melioracije hercegovačkoga podvodnog tla i krša, koje bi stajale 
državu neznatne troškove u razmjeru prema ušteđenoj narodnoj imovini. Za- 
tim bi trebalo provesti zadružnu organizaciju prodavanja, kupovanja i krediti- 
ranja, jer je upravo neorganizirano tržište kod primitivnog naroda najjača for- 
ma eksploatacije. Mislim, da bi naročito trebalo brižno ispitati te krajeve s ob- 
zirom na naše unutrašnje tržište, jer to narođ u današnjim, za njega komplici- 
ranim prilikama, ne može sAm činiti. Ona zemljišta, čiji Je »produktivitet«, ne 
rentabilitet, ispod granice minimalnog standarda života, morala bi uredna dr- 
žava preuzeti u svoje ruke i zasaditi bila šumom ili čim drugim, a ovo stanov- 
ništvo na vlastiti trošak preseliti nekamo drugdje. Ovakovu poljoprivrednu poli- 
tiku, s obzirom na tzv. »submarginalna« zemljišta, provodi vrlo sistematski 
današnja američka vlada. Smjernice takove politike ne mogu se teoretski ođ- 
rediti, kao što bi se to moglo na pr. s obzirom na sanaciju bankarstva ili želje- 
zne industrije. U tom kraju svako mjesto imade svoje specifične probleme, koji 
zahtijevaju i specifična rješenja. Bilo bi potrebno stručno ispitati taj kraj i 
prema tome stvoriti jedan regionalni plan, po kome bi se vodilo gospodarstvo 
toga kraja. U tom planu moraju biti riješena na dulji vremenski rok sva pi- 
tanja, od izbora kultura i stoke, pa do specifičkih oblika i visine poreza. Ne 
može se voditi jednaka ekonomska. politika za Vojvodinu i Hercegovinu. Svrsi- 
shodno podizanje nacionalnoga gospodarstva zahtijeva stvaranje sveukupnog 
plana na osnovu regionalnih planova. 

Bićanić formulira svoj plan pod izrazom »seljačke autarkije«. šteta je, da 
taj pojam nije nimalo formuliran, jer ako bi se tumačio u onom uobičajenom 
smislu riječi, onda taj pojam ne bi dozvoljavao našem seljačkom gospodarstvu 
razvojnih mogućnosti, pošto seljačka ekonomija sama zatvorena u sebe ne može 
riješiti pitanje pridizanja životnoga standarda kraj pučanstva, koje se množi. 
Težnja za autarkijom u različitim nacionalnim gospodarstvima je težnja za neu- 
traliziranjem oscilacija svjetske krize. Takovi su pokušaji za nacionalna gos- 
podarstva kapitalističkih zemalja osuđeni na neuspjeh, jer njihova sama unu- 
trašnja struktura krije uzročnike kriza već s obzirom na domaće tržište. Kod 
nas bi »seljačka autarkija« mogla uspješnije neutralizirati konjunkturne oscila- 
cije, jer je sama po sebi nekapitalistička, te su u našem unutrašnjem gospo- 
darstvu još neznatni uzročnici žešćih konjunkturnih oscilacija. Ali, iako bi ova- 
kova seljačka autarkija neutralizirala krizu, ona ne bi dopuštala dovoljno pri- 
dizanje životnoga standarda. Za nas postoji postulat koordiniranja industrijske 
proizvodnje potrebama sela 1 isto tako reorganizacije kredita prema potrebama 
seljaštva, a ne prema principima kapitalističke ekonomije. Kođ Bićanićeva poj- 
ma seljačke autarkije ne može se jasno razabrati, da li ga uzima u uobičaje- 
nom smislu »autarkije«, koji bi bio beskoristan za nas, ili mu daje neko speci- 
fično značenje. Na svaki bi način to trebalo objasniti, jer ovako je taj izraz 
nezgodan, naročito u našoj sredini, gdje se iz pukih izraza odmah izvode čitavi 
socijalni sistemi. 

Mimo toga, što će to djelo imati sigurno učinka u široj javnosti, da iza- 
zove pozornost za proučavanje naših seljačkih prilika, ono ima i svoju znan- 
stvenu vrijednost, jer je za sada jedan od naših najvažnijih dokumenata za 
proučavanje prodora kapitalizma u hrvatsku seljačku ekonomiju. 

Dr. Mirko Lamer 


ZISTLER DR. RUDOLF: O NEKIM PITANJIMA IZ KRIVIČNOG PRAVA. 
Zagreb 1936, strana 287, cijena Din 150.—, naklada autorova. 

Zagrebački odvjetnik Dr. R. Zistler publicirao je svoj intresantni obram- 
beni govor, izrečen dne 2, 4, 5 i 6 novembra 1936 pred Okružnim sudom u Osi- 
jeku, u t. zv. Našičkom procesu, braneći optužene firmine činovnike. 

Knjiga je podijeljena u 6 većih poglavlja, od kojih nas manje tangiraju ona 
čisto pravne prirode: o završnim prijedlozima, o pomaganju zločincima na slo- 
bodi, o aktivnom podmićivanju, o primaju poklona u službenim poslovima, o 
pasivnom poi plenju. o PR zakonitosti i pitanju krivične odgovornosti 
narodnih poslanika za primanje mita, dok nas poglavlje o lažnom 
Vačkih knjiga prvenstveno i specijalno zanima. E Mar 

Ovo poglavlje ima 103 stranice materijala (str. 10—113), te prema auto- 
rovom redoslijedu obrađuje slijedeće važnije momente toga par excellence ko- 
mercijalnog problema: 4) U pravnom poretku nema norme o dužnosti, da se 
izdaci knjiže tako da se razabire, u što su učinjeni, 5) Osnovno pitanje, da li je 
način knjiženja bio u skladu s načelima urednog knjigovodstva, 6) Neki osnov- 
ni pojmovi iz prava knjigovodstva 7) Načela istinosti i jasnosti knjigovodstva 
i tajno knjigovodstvo, 8) Načelo redoslijednosti u knjiženju, 9) Mjere dobijanja 
pregleda imovinskog stanja, 10) Pitanje inake neurednosti u vođenju firminih 
knjiga, 11) Pitanje subjektivnog i objektivnog učina lažnog vođenja trgovačkih 
knjiga, 12) činjenično stanje i pitanje subjektivnog učina, 13) Učin djela laž- 
nog vođenja knjiga i krivica poreske utaje, 18) Traženje otštete ođ strane Dr- 
žavnog erara, 17) Mišljenje Ekonomsko-komercijalne visoke škole u Zagrebu. 


Našički proces spada po svojem dugom trajanju, po svojem obujmu i po 
mnogobrojnim problemima, koji su na njemu bili tretirani, bezuvjetno u red 
prvorazrednih događaja sudskih anala našeg vremena. A i množina optuženih, 
te njihov socijalni položaj (od ministra i generalnog direktora do malog činov- 
ničića), te skup odličnih prvorazrednih pravozastupnika, čine proces ne samo 
zanimljivim, nego i poučnim za svakoga, pa tako i za ekonomiste-komercijali- 
ste. Čak nekoji branitelji optuženih smatraju potrebnim i važnim, da svoje pla- 
doyer-e štampaju, da se vidi, kako se oni bore za pravicu i istinu. Tako je 
došlo do štampanja i ove knjige Dra. R Zistlera. 

Dr. Zistler je odlični pravnik i poznati advokat velike koncepcije, pa se za- 
to moglo očekivati, da će njegova obrana biti pomno izrađena i temeljito argu- 
mentirana, te da će prema tome imati i konačni pozitivan efekat. 

Kad znademo, da optužba temelji svoju ishodnu krivičnu odgovornost na 
načinu vođenja firminih trgovačkih knjiga, onda je jasno, da je obrana veliki dio 
svojih napora morala uložiti u to, da razjasni baš pitanje urednog vođenja knji- 
govodstva, i to tajnog, prema važećim zakonima i prema trgovačkom običaju. 

Optužba potpomognuta đvama stalnim sudskim zaprisegnutim knjigovod- 
stvenim vještacima srednjoškolske kvalifikacije, dokazuje, da je firma Našička 
d. d. u Zagrebu lažno vodila svoje trgovačke knjige, i time učinila zločinstvo 
pravljenjem lažnih isprava označeno u $ 215, odjeljak 2, Kz. Naprotiv obrana 
dokazuje, i to uspješno, da sudski vještaci sa srednjoškolskom spremom ne 
poznaju dovoljno pravne propise o vođenju trgovačkih knjiga, da nisu dakle 
nimalo upućeni u bit javnog i tajnog knjigovodstva, da ne razumiju materiju 
o pravu urednog knjigovodstva itd., jer da je firma vodila samo tajni, dozvo- 
lieni sistem trgovačkih knjiga i računa. Obrana citira vrlo mnogo knjigovod- 
skih stručnjaka iz nauke u korist svoje teze, i konačno pridonosi mišljenje 
Ekonomsko-komercijalne visoke škole u Zagrebu, jedine škole s fakultetskim 
rangom po struci knjigovodstva u državi. 

Dr. Zistler vrlo jednostavnim stilom, ali strogo pravnički, logički i naučno 
razvija svoje poglede na knjigovodstvo i na sve probleme, koji su s time u 
vezi, pa je vrijedno čitati i proučavati ovaj stavak iz njegove stručne obrane. 
Jasna argumentacija i bogato poznavanje materije, koja je kođ nas još pot- 
puno nepoznata, karakterizira sadržaj knjige. 

Knjiga pruža prvorazredni materijal baš za proučavanje trgovačkog knji- 
govodstva, javno stavlja na dnevni red pitanje visokoškolske kvalifikacije vje- 
štaka i pobija in concreto vrijednost srednjoškolski kvalificiranih knjigovod- 
stvenih revizora, tražeći energično vještake-komercijaliste fakultetlije. Konačno 
se u knjizi kod nas prvi put iznosi jedno fakultetsko mišljenje o knjigovođstvu. 


Dr. Zlatan Ružić 

KEALLBRUNNER JOZEF: ZUR GESCHICHTE DER DEUTSCHEN SIE- 
DLUNG IN SUDOSTEUROPA. (Die Banater Kolonisation unter Karl VII. und 
der jungen Maria Theresia bis 1753. Mitteillungen der Akademie zur wissen- 
schaftlichen Erforschung und zur Pflege des Deutschtums. Deutsche Akademie, 
Munchen; Januar 1937.) 


Kolonizacija Nijemaca u Banatu u uskoj je vezi s uspjesima Austrije u 
ratovima proti Turaka. Naseljavanje tog područja mogla je direktno preuzeti 
carska vlada, jer su novo osvojeni krajevi bili pripojeni iz fiskalnih i političkih 
razloga neposredno pod carsku upravu. Glavnim poticajem kolonizaciji u ovim 
krajevima bili su prvotno ekonomski uzroci, ali su i politički igrali važnu 
ulogu, kako se na pr. vidi iz statuta »der deutschen oder Donaustadt Belgrad« 
iz 1724, koji kaže »dass zu Belgrad als dem &ussersten Grenzort und Vormauer 
der ganzen Christenheit allerzeit die deutsche Nation die principalste tam quoad 
activitatem quam numerum sein missen«. Karakteristično je za tu njemačku 
kolonizaciju, da je ona bila po državi zasnovana, a nije bila odraz kakovih 
većih pokreta masa u samoj Njemačkoj. Autor se potanje pozabavio sudbinom 
kolonizacionog vala iz 1749 god., iz kojeg doba datiraju prve službene liste 
useljenika, premda su brojčano bila mnogobrojnija ranija naseljavanja (1722 
god. 20.000 osoba). čitava ova akcija bečke apsolutističko-centralističke vlade, 
vođena u duhu merkantilizma i prosvijetljenog apsolutizma, skršila se uglav- 
nom zbog oskudice u kreditu potrebnom za provađanje naseljavanja, te u 
neslaganju između kolonizatorne i vojničke vlasti u Banatu, i intriga unutar 
samog kolonizacionog odbora. Tek 1763 i daljih godina poduzeti su kolonizacioni 
napori u ovim krajevima s više uspjeha, ali sad su vlasti pri svome radu i 
svojim namjerama bile još više nego prije upućene na njemačke seljake. 

»Mitteilungen, koje izdavaju Zwiedineck-Suidenhorst i Thierfelder, donose 
u svom najnovijem broju dosta priloga, koji se nas tiču. Tako na pr. infor- 
mativan članak C. Lucerne o Ivi Vojnoviću, Gesemannov članak o novijim 
istraživanjima o životu i radu J. Križanića u Rusiji, te prikazi rječnika Šam- 
šalovićeva i Ristić-Kangrginog. članak o statistici prijevoda s njemačkog jezika 
u 1935 godini ne donaša nažalost podatke i za Jugoslaviju. Z. G. 


sa a 
Vijesti 
STIPENDIJE ZA NJEMAČKU 


Mitteleuropšischer Wirtschaftstag i Deutscher Akađemischer Austausch- 
dienst u Berlinu raspisali su natječaj za stipendije za polazak njemačkih sveu- 
čilišta. U obzir dolaze samo vanredno nadareni i naročito preporučeni reflek- 
tanti viših semestara Ekonomsko-komercijalne visoke škole u Zagrebu ili s 
đovršenom stručnom naobrazbom (diplomirani ekonomisti), koji vladaju nje- 
mačkim jezikom. 

Interesenti, koji odgovaraju gornjim općim uvjetima, neka se obrate na 
tajništvo Društva prijatelja Njemačke, Zagreb, Nica 25/III, dnevno od 11 do 13 
i 17 do 19 sati. 


NOVI DIPLOMIRANI EKONOMISTI 


U zimskom ispitnom roku dne 13, 15 i 16 marta 1937 diplomirali su na 
Ekonomsko-komercijalnoj visokoj školi u Zagrebu slijedeći kandidati: Aran- 
đelović Ljubomir iz Bogatića (Drinska banovina), Bradamante Mihovil iz 
Pulja (Istra), Lešnik Vladimir iz Zagreba, Marx Ernest iz Leobersdorfa (Au- 
strija), Nagy Teodora iz Beča (Austrija), Ogrizek Gustav iz Pulja (Istra), 
Premrov Milivoj iz Sarajeva i Žerđik Olga iz Zagreba. 

Summary 


Profešsor N. V. Dolinski (Varna, Bulgaria): The Fundamental Difficulties 
of Bulgarian Agriculture. By analyzing the income structure of Bulgarian eco- 
nomy Mr. Dolinski shows that the agricultural income is steadily decreasing 
(1911 :56,9%, 1934 : 45% of the national dividend). He finds the main reason 
in the decrease in the size of farms, đue to the indiviđualistic law of inheritance 
anđ an increasing rate of population. In order to prevent futher pauperism and 
the unused labor power of the peasants Mr. Dolinski suggests that industry 
be coordinateđ to the needs of agriculture. id 

Rudolf Bićanić (Zagreb): The Agricultural Crisis of 1878—1895 and ita 
Influence on the Economic and Social Structure of Croatia, This is the second 
of a series of articles on this subject by Mr. Bićanić. The author analyzes 
statistically the structural changes in Croatia unđer the influence of the crisis, 
and divides Croatian economy in the following parts: 1) A form of colonial 
capitalism, managed by foreign capital which exploited chiefly lumber and mine- 
rals; 2) Bourgeois economy, which consisted of an increasing class of mer- 
chants, workers, servants anđ particularly clerks; 3) The peasant economy, 
which was severely affected by the drop in agricultural prices, which not only 
caused an increasing burden of taxation, but a heavy indebtedness of the 
peasantry. 

Stjepan Bogat (Zagreb): Illegal Trade Practices. In order to practice a 
trade in Yugoslavia, one must have a license. This article is concerned with 
the reasons why illegal crafts or trades are flourishing, and what measures 
the government is using to prevent them. There are three types of motives 
for their existence: 1) ignorance, 2) social needs, 3) the đeliberate intention 
to escape responsibility, the necessarry procedure and taxes. 

Nikola Mirković (Beograd): England in the Near East. In a historical 
survey the author traces the development of English interests in the Near East 
and her conflicts with France, Russia and finally Germany. After the World 
War England diđ not play a very active role in the Near East. For a time 
she supported Italy as a counterbalance to France in the Mediterranean. The 
Italian-Abyssinian conflict forced England out of her »splendiđ isolation«, and 
she is now paying a great deal of attention to the Near East, where she has 
large economic anđ political interests. Due to these facts the Near East plays 
an important role in the present English armament program. 


NOTES: 

'The_ Economic Situation of the World at the End of 1986 (M. Lamer). 
In this article is shown that world production has already increased to the 
same level as it was 1929 while employment is lagging far behind. War indu- 
stries and industries for the means of production are developing faster than 
the production of consumer goods while agricultural production is đecreasing. 
The necessity of economic planning is stressed in order to prevent or alleviate 
in advance the dangers of a forthcoming crisis. — The situation in our Bond 
Market (M. $.). All values of bonds are rapidly anđ steadily increasing. The 
author suggests a stabilization of prices, because an excessive rise will later 
have as a consequence a great drop of prices. — The export of our Hemp (F. Ž.). 
This article criticizes the policy of the Yugoslav National Bank, which pre- 
venteđ through its clearing policy a favourable export to Germany, the largest 
importer of Yugoslav hemp. — A new Yugoslav Law Involving Employers 
Versus Laborers (Ž. Lederer). This law provides special courts of laymen for 
dealing with the cases of servants and those in similar occupations. The 
author is severely criticizing the entire procedure of this law. 

Clayton Whipple (Sofija) 
Temeljna načela nnapređivanja sela* 


Narodi nijesu nikada kao sada bili toliko svijesni da su grad i 
selo uzajamno povezani i da napredak jednoga ne može biti siguran 
i trajan, ako ide na štetu drugoga. Zato grad i selo moraju rješavati 
zajednički svoje probleme i od toga imati uzajamne koristi. 

Naravno je, da u seljačkim državama problem sela i njegovo ri- . 
ješenje strši iznad svih. Time riješenje postaje teže zbog veličine i 
broja problema, a lakše zbog većega broja ljudi, koji se mogu kon- 
centrirati na rješavanju tih problema. 

Pitanje je, koji problem sela želimo riješiti? Zna se, da su pri- 
like različite od zemlje do zemlje, od kraja do kraja, od sela do sela, pa 
čak od kuće do kuće. Ali, čim se više bavimo ovim problemom, tim 
više uočujemo uz varijacije i zajedničke ili slične elemente. Tako uvi- 
đamo, da se problemi sela moraju rješavati povezano i ovisno jedan 
o drugome. 

Jedan od najznamenitijih živućih sociologa i pedagoga, Dr. 
Thomas Jesse Jones, koji je izradio praktične odgojne programe ne- 
kih država u Africi, Aziji, u zemljama bližega Istoka i za američke 
Indijance i Crnce, priznao je u svojim čuvenim djelima: »Osnovi civi- 
lizacije« i »Osnovi pedagogije« da se o četiri temeljna faktora mora 
voditi računa u odgajanju naroda: 

1) prilike zanimanja. Njima se mora pripisati osobita važnost 
i upotrijebiti ih u odgoju; 

2) kuća i gospodarstvo; 

3) zdravlje i zdravstvo; i 

4) odmor, fizički, duhovni i duševni. 


*) Napomena uredništva: Povodom boravka Mr. Clayton Whipple-a u Za- 
grebu navijestili smo u februarskom broju »Ekonomist«-a, da ćemo donijeti 
zaseban članak od njega o njegovu radu i principima toga rada, što sada činimo 
pod gornjim naslovom. Naš uvaženi suradnik je svršeni američki agronom i 
sada boravi u Sofiji kao direktor Fundacije za Bliži Istok i savjetnik bugarskog 
Ministarstva poljoprivrede za pitanja socijalnog, kulturnog i gospodarskog 
pridizanja bugarskog sela. Nadamo se, da će neke od njegovih misli biti ko- 
risne i u našim prilikama. 

Na temelju iskustva iz mnogogodišnjeg odgojnog rada u gradu 
i selu Dr. Jones je našao da su ovi faktori zajednički svima zemljama, 
krajevima, općinama i familijama. Fundacija za Bliži Istok mora pri- 
znati da je ove faktore primijenila s uspjehom u programu rada za 
napredak 48 sela u grčkoj Makedoniji i stoji na principu da pravi i 
trajni progres sela dolazi jedino odgojem. 

I Dr. Liberty Hyde Bailey, prvi dekan poljoprivrednoga fakulteta 
na Cornell-univerzitetu u Americi i osnivač seljačkoga pokreta u 
Americi, uvijek je isticao slične zasade i pridavao važnosti elementi- 
ma kulture, zdravlja, kuće i odmora kao i napretka zanimanja ili go- 
gospodarstva. U nedavno objavljenim »Problemima bugarske agrikul- 
ture«, koji bi se mogli nazvati i »Problemi seljačke Bugarske« ili čak 
»Problemi Bugarske«, prof. Janaki Molov, šef instituta za poljopri- 
vrednu ekonomiju na sveučilištu u Sofiji i prijašnji ministar narodne 
ekonomije, pridaje također važnost napretku životnih uvjeta poro- 
dice, ako poraste prihod seljačkoga gospodarstva. To je temeljni 
hrbat programa od 165 produžnih seljačkih škola, smještenih po bu- 
garskim selima, osnovanih za prvog ministrovanja prof. Molova u 
god. 1925, koje imaju zemljodjelska i kućedomaćinska odjeljenja. 
Studirajući Seljačko sveučilište Škole narodnog zdravlja u Zagrebu 
dobio sam također utisak da i ono ima potpuni, dobro organizirani, 
program, u koji su uključeni svi bitni elementi seljačkoga odgoja i 
seljačkog života. Uzevši u obzir ove autore i ustanove _ moramo 
uvidjeti, da svi ističu vrijednost i potrebu da se odgojni program 
potpuno izgradi tako, da u sebe primi sve bitne elemente seoskoga 
života. Začudno je, da su do toga istoga zaključka došli ljudi raznih 
struka. Dr. Jones je u prvom redu sociolog, koji je radio na odgojnim 
problemima u raznim zemljama; dekan Bailey bio je odgojni admi- 
nistrator i po zanimanju voćar, prof. Molov je agrikulturni ekono- 
mist, a Seljačko sveučilište u Zagrebu je organizirano od ustanove za 
Narodno zdravlje. 

Mnogo su se vremena borila dva nazora, koja ćemo kratko ozna- 
čiti kao stručne i kulturno-socijalne škole mišljenja. Jedna je nagla- 
šivala, da treba čovjeka pripraviti za životni rad izobrazbom u nekoj 
specifičnoj struci, kao na pr. zemljodjelskoj, a druga je držala, da je 
opći odgoj od veće važnosti, ako sadržaje u sebi znanje i poštovanje 
historije, umjetnosti, muzike, literature itd. Ova su dva nazora bila 
stalno u borbi, i često je ispao jedan od njih od manje važnosti, ako 
je drugi dobio prevagu. Osobno ne mogu uvidjeti, zašto se ne bi 
moglo razviti na svim mjestima ne samo jedan tip odgoja nego i cid 
vilizacije i samog života, koji bi bio kombinacija ovih dvaju nazora, 
koji ne samo da su jednako vrijedni i važni nego također ovisni je- 
dan o drugome. Kultura i bolji standard života ne mogu biti osigu- 
rani, ako zvanje (struka) ne osigurava prihod pojedincu, obitelji i 
grupi, a s druge strane opet povećani prihod od zvanja nema vrijed- 
nosti, ako se on ne utroši u viši standard kulturna života i zadovolj- 
stva. Da to može biti, pokazalo se u mnogim selima na Balkanskom 
poluotoku. Poznajem mnogo seljačkih obitelji, koje tako rađe, a i kod 
posjeta većeg broja hrvatskih sela prošloga ljeta opazio sam moguć- 
nost i dokaz ovog sistema, ako se primjeni i na seljačke obitelji. 

Osobno mi se čini da se rješenje seljačkog problema nesamo u 
balkanskim zemljama, nego i u drugim zemljama sastoji u skupnom 
odgoju, ako se izvede na jednostavan, direktan način, ako je ikako 
moguće u samim selima, šta više, čak na pojedinim gospodarstvima 
i u kućama. Taj bi se odgoj trebao sastojati u praktičkim uputama o 

poljodjelstvu i stočarstvu, o higijeni ljudi i životinja, zatim o upotrebi 
produkata seljačkog gospodarstva kod kuće, te o mjesnoj i narodnoj 
industriji za preradu seljačkih proizvoda. U ovaj odgoj mora biti 
upletena i umjetnost, literatura, muzika, etika i drugi elementi, koji 
će individua i grupu povezati u kulturnu cjelinu. Sav ovaj odgoj mora 
ići za tim da se pokaže seljački život vrijednim i ugodnim i na taj 
način da se mladi svijet zadrži u selima. S tim paralelno treba rije- 
šavati i temeljni problem da se odgoje mjesni vođe između samih 
ljudi, koji neće biti samo demonstratori željena napretka, nego i sa- 
vjetnici službenicima kad dođu u selo, i u vezi s njima organizatori 
kolektivne inicijative za napredak. 

S gledišta ekonomije može se uočiti nekoliko problema, koji se 
tiču poljoprivrede u balkanskim zemljama: 

1) da se održi ili unaprijedi proizvodnja živežnih namirnica za 
sadašnje pučanstvo i za pučanstvo, koje svake godine priraste. Tako 
na pr. u Bugarskoj pučanstvo raste svake godine za 80.000, a ovdje 
u Jugoslaviji oko 200.000. Ovaj problem čini se da bi bio od važnosti 
u Jugoslaviji, jer bi ona mogla da proizvodi mnogo bitnih živežnih 
namirnica raznih vrsta radi svoje veličine i radi klime; 

2) da opskrbi industrije sa sirovinama, koje one trebaju; 

3) da poveća i unaprijedi kakvoću proizvoda koji su namijenjeni 
za izvoz u druge zemlje. Na taj će način osigurati novac za razvi- 
tak narodne industrije i povećati standard života nabavkom strojeva, 
oruđa i drugih potreba; 

4) da poveća dohodak pojedinih seljačkih porodica, i na taj na- 
čin da im poveća kupovnu snagu za proizvode narodne industrije kao 
i za artikle iz drugih zemalja, s kojima zemlja imađe trgovačke veze. 
Tu je primjer povezanosti i ovisnosti grada i sela i o važnosti na- 
pretka seljaka u cijelom sistemu međunarodne trgovine. Izračunato 
je, da bi povećanje dohotka milijuna balkanskih seljaka za 20.—30% 
dalo veliki potstrek industriji i ogromna bi količina novca bila u 
prometu. Vidio sam potvrde ove tvrdnje u mnogim bugarskim se- 
lima. A i u Grčkoj bilo mi je rečeno, da napredak Soluna svake go- 
dine ovisi o ekonomskom stupnju producenata i prodavača duhana, 
koji je glavni seljački proizvod solunske okolice; 

5) kao rezultat gore spomenutoga unapređenja standarda života 
u selima i kućama, bili bi bolja priprava jela, bolje odijevanje svih 
članova porodice, bolje kuće i uređenje sela, bolja higijena i sanitarne 
prilike, dakle viši kulturni stupanj. Sve bi to bilo omogućeno, jer je 
geljak dobio više novaca za svoje produkte. Ovi problemi postoje na 
cijelom Balkanu u različitom stepenu, već prema stupnju kulture u 
kojem se seljaci nalaze. Ti problemi postoje također u Americi, kao 
što sam se sam uvjerio za vrijeme mojeg djetinjstva i mladosti živeći 
i radeći više godina kao agronom u Americi prije nego što sam do- 
šao na rad u Bugarsku. 

Što je bitno u radu za unapređivanje sela u tom smjeru? 
Možda bi se cijelo pitanje dalo sabrati u ovim riječima: srdačno me- 
đusobno razumijevanje i kooperacija ili međusobna kooperacija. Opa- 
zio sam, da je najvažniji elemenat u mojem radu kao agronoma u 
Americi i u seoskom radu na Balkanskom poluotoku, osobna veza sa 
stotinama seljaka i seljačkih obitelji, a i drugi su to ustanovili. Prija- 
teljski odnos i vrijeme koje čovjek potroši u kućnoj atmosferi čine 
da se lakše vide i čuju drugi nazori i da se zajednički organizira i 
izvede program. To je možda psihologija koja se ogleda u starom 
uvedenom običaju filantropskih i drugih organizacija u Americi, da 
daju bankete ljudima prije nego od njih traže da doprinesu za neki 
rad. Ovaj prijateljski duh čini mi se bitnim i korisnim, jer ulijeva se- 
ljaku pouzdanje u agronoma, a ovome daje .bolje misli o raznim 
fazama problema seljaka, seljačkih porodica i općina. Događa se, 
da nam ljudi odbiju naše dobre i tehnički zdrave savjete samo radi 
toga, jer se nismo potrudili da saslušamo njihove nazore i rje- 
šenja prije nego smo mi iznijeli naša. — Pitanje osobnog. od- 
nosa između agronoma na selu i seljačkog svijeta, čini mi se 
da je najvažniji u radu s narodom. Drugi je faktor jedna- 
ko važan, a to je pravilno poznavanje lokalne situacije. Mi smo već 
prije rekli da su svima balkanskim zemljama problemi zajednički i 
da se problemi razlikuju samo po stupnju. Ovakva na pr. varijacija 
u stupnju je veličina pojedinačnih seljačkih gospodarstava. U svima 
balkanskim zemljama, više u Bugarskoj i Grčkoj negoli u Rumunj- 
skoj, očituje se razmjerno povećavanje sitnog seljačkog gospodar- 
stva, koje obrađuje seljačka obitelj. A kako pučanstvo raste to prin- 
cip nasljedstva pojačava ovu tendenciju. Druga je zajednička odlika 
ovim gospodarstvima, da imaju dosta radne snage, koja se ne izrabi 
velikim dijelom godine, premda teško radi i dugo radi u ostalim di- 
jelovima godine. Zato je čudno, da se većina zemlje upotrebljava za 
proizvodnju žitarica kao na pr. pšenice, koja traži malo posla, a daje 
malo dohotka po rali zemlje. Ali se pojavljuje i veliki interes u bal- 
kanskim zemljama za intenzivniji tip gospodarenja, koji uključuje 
voće, povrće, uljarice, perad i druge uzgoje životinja i radi njega su 
se vjerojatno i razvili, kako sam vidio u vašim selima, kućni obrti. 
S time naravno ide i pitanje o povećanju prihoda žetve i gojenja ži- 
votinja. Ako na pr. scljak može da udvostruči prihod pšenice po ju- 
tru, onda on može svoje potrebe pšenice da zadobije na polovini 
svoje zemlje, a ostalu polovinu zemlje da upotrebi za druge sadnje i 
tako poveća svoj ukupni dohodak. 

Naravno, da kod toga treba istaknuti, da se za taj rad moraju 
poznavati mjesne prilike. U dva susjedna bugarska sela, u kojima 
sam radio, postoji razlika u prihodu pšenice po jutru, premda su zem- 
lja i druge osnovne prilike jednake. U jednom selu rodi pšenica po 
jutru 10 metara, na nekim gospodarstvima čak i 15, dok u drugom 
selu daje jutro samo 5—5!4 metara. Razlog leži u tome, da jedno 
selo čisti i desinficira sjeme, da sjeme odabire, da obradi zemlju kako 
treba i da je plodored pravilan. Drugo selo to ne radi, pa radi toga 
imade i manje prihoda. Dva druga sela u mljekarstvu pokazuju ta- 
kođer interesantne razlike. U jednom selu dobivaju od svake krave 

poprečno godišnje 2000 lit. mlijeka, dok u drugom samo 600 lit., 
premda krave jednako izgledaju u obadva sela. U obim selima ne 
rabe konje nego krave za rad, jer su im posjedi maleni. Razlozi, za- 
što u jednom selu daju krave 2000, a u drugom samo 600 lit. mlijeka, 
Ježe u tome, što je jedno selo osnovalo dobru zadrugu, koja je osi- 
gurala tržište za mliječne produkte tako dobro, da je čak u Ameriku 
prodavala sir, što je razvila dobar plodored, gojila kravlju repu i što 
prodaje bičiće ostalim selima i na taj način povećava dohodak sela, a 
postoji također razlika u kućama i standardu života u ovim selima. 

Mi smo govorili o balkanskim zemljama kao zemljama koje 
proizvode žitarice. Ali Grčka uvozi velike količine pšenice i zato želi 
da poveća produkciju davajući bonove seljacima da jedan dio svoje 
zemlje upotrebe za proizvodnju pšenice, a ne samo za intenzivne kul- 
ture kao što je duhan. U Grčkoj je dakle protivna poljoprivredna 
politika onoj u Jugoslaviji, Bugarskoj i Rumunjskoj, gdje se nastoji 
intenzivirati kulture. Mi možemo da nađemo u Grčkoj i u drugim 
zemljama gospodarstva sa 2—3 jutra zemlje, koju svu zasade sa du- 
banom i od dohotka duhana kupuju kruh, povrće, grah i drugo što 
je nužno za život. Naravno, da u slučaju kad duhan podbaci, onda te 
obitelji zapadnu u teško gladovanje, kao i u slučaju kad trgovina ne 
uspije i ne mogu svoj proizvod prodati. Mogao bih nabrojiti i druge 
primjere, ali ću se suzdržati i utvrditi da je najbolji program produž- 
nih zemljoradničkih škola u Bugarskoj, jer vodi svaka škola brigu o 
specifičnim prilikama koje vladaju u selu i o mogućnosti njegovog 
razvitka u budućnosti. 

Isto su takove razlike u zdravlju i zdravstvu. Tako u selu, 
u kojem sam počeo da radim u Grčkoj, svaka je osoba bolovala od 
malarije, koja je dolazila od razloga koji su ležali u selu, i koji bi se 
mogli ukloniti radom samih seljaka kad bi odveli vodu i kad bi pr- 
skali uljem vode stajaćice ili ih prašili posebnim praškom. Druga su 
sela bila opet bolesna mnogo ozbiljnije, jer je u njihovoj blizini bila 
bara, močvara, koja se mogla osušiti tek vladinom pomoći, drena- 
žom, i tako riješila narod bolesti i privela nerodnu zemlju k rodnosti. 
U drugim pak krajevima ne upropaštava ljude malarija nego tifus i 
slaba njega djece. Zdravlje i njegova njega različita je u različitim 
krajevima. 

Od svih inicijativa koje sam opazio i kojima sam se divio na 
Balkanskom poluotoku, jesu one, koje pokazuju vrijednost i potrebu 
zadružnog i uzajamnog rada među raznim ustanovama. To je razvi- 
tak ljetnih dječjih obdaništa na selu u Bugarskoj. Potreba sabiranja 
djece, kad majke idu na rad u polje, velika je, jer i odrasla djeca ne 
mogu da budu kod njih, jer i ona moraju za poslom. A baš djeca iz- 
među treće i sedme godine trebaju dobroga odgoja, jer se u to vrije- 
me formiraju temelji karaktera. Ovaj se sistem sastoji u tome, da 
učenice škole za učiteljice dječjih vrtića u Sofiji polaze na sela na dva 
mjeseca i osnivaju ovakve vrtiće za djecu na selu. Za taj posao ne 
primaju nikakve plaće nego samo hranu i stan. I to im se uračunava 
kao vježba i staž. Selo izabere komitet koji pripravi sve po savjeti- 
ma direktora te škole u Sofiji i njegovih asistenata. Novac se sabere 
od različitih zadruga u tom selu, čitaonica; crkvenih fondova i od ro- 

ditelja djece, koji obično daju hranu, što je djeci u tim danima po- 
trebna. Lige za zaštitu djece i druge organizacije pomažu ove usta- 
nove seoskih vrtića, a pomažu ih također i produžne seljačke škole, 
od kojih učiteljice za domaćinstvo nastoje da saberu hranu i da ku- 
haju jelo. Činjenica, da selo i roditelji najviše doprinašaju za izdrža- 
vanje tog dječjeg vrtića, ilustrira najbolje važan faktor seljačkog 
života, da se pomaže ljude na taj način da oni sebi pomažu među- 
sobno. Seljaci su ponosni na poduzeće i na njegovim uspjesima radi 
toga, jer su to njihova djeca i jer je njihov odbor, koji se brine za 
novac i cijelu organizaciju. Ako inicijativa dolazi odozdo više nego 
odozgo, onda je interes i eventualni uspjeh veći. 

Drugi primjeri kooperacije nastoje povećati dohodak porodici, 
jer je to važno i za agronoma kao i za druge radđenike u selu, a i za 
narodnu ekonomiju. Ako cijelo selo pati od malarije, ono ne prihvaća 
i nije sposobno da pokaže interes za napredne metode poljoprivrede, 
za udobnije kuće i za odmor. 

Druga je važna stvar da se pokuša u isto vrijeme riješiti 
više problema. To se pričinja kao nešto protivno onome što se reklo 
prije. Ali obično imade nekoliko problema veće važnosti, čije rješenje 
donosi rješenje također problema, koji o njima ovise. Tako na pr. 
sijanje lepinjača za stočnu krmu, lucerne i kravlje repe, unapređuju 
hranu i proizvodnju mlijeka životinja, unapređuju zemlju i sjetvu 
žitarica na njoj. Prema tome je važno da se uvijek odaberu glavni i 
gorući problemi iz agronomije, zdravlja i domaćinstva. 

Drugi je važni i bitni elemenat za seoski rad uvjerenje, da sve 
ustanove, programi i radenici budu samo sredstva za svrhu, u ovom 
slučaju, za napredak sela, seoskih prilika, kuća i naroda. Treba dr- 
žavne agronome prosuđivati po rezultatima njihova rada, a ne 
po količini učinjena rada, proputovanih kilometara, održanih preda- 
vanja itd. Pokusne stanice za odgoj životinja da se ne smatraju iz- 
ložbama nego kao središta za unapređenje ishrane i gojenja priklad- 
nih bikova za sela. Državna gospodarstva opskrbljuju seljake sa se- 
Jekcioniranim sjemenom i nadgledaju produkciju i trgovanje svoga 
vlastitog sjemena. Rasadnici su angažirani u produkciji što većega 
broja najvrijednijeg voća u svrhu da se razvije industrija voća. Zdrav- 
stvene stanice ne zadovoljavaju samo sa davanjem savjeta, nego nad- 
gledanjem da li su ti savjeti i poslušani i izvedeni u djela, posjećujući 
kuće i promatrajući svoj rad po uspjehu. Seoska čitaonica nije sama 
sebi svrhom nego ona služi svrsi samo onda, ako narod čita njezine 
knjige i ako se koristi onim što je pročitao. Tako isto i škola neće 
postići svoje svrhe time što daje samo upute, nego ako te upute od- 
govaraju potrebama naroda i ako narod onda te upute primjeni u 
životu. Svaki od 13.000 mladića i djevojaka u produžnim gospodar- 
skim školama u Bugarskoj ima određen program za unapređenje 
svoga gospodarstva i kuće, koji se izradi na temelju izvještaja o pri- 
likama njegovog gospodarstva i kuće, od agronoma, od učiteljice za 
domaćinstvo, od roditelja i učenika. Preteško je za mladića i dje- 
vojku da utiče na stare roditelje, ako im u tom radu ne pomognu 
školske osobe, koje imaju autoritet i uzmognu nagovariti roditelje da 
pokušaju novi način rada i napretka. 

Rudolf Bićanić (Zagreb) 
Agrarna kriza od 1873-1895 


| njezin utjecaj ua ekonomsku | socijalnu strukturu Hrvatsko 
(Svršetak) 


HI. Opće promjene u posjedovnim odnosima. . 

Pad cijena i zaduženje, koje je izazvao taj pad, moralo je dirnuti 
i u samu suštinu posjedovnih odnosa: zemlja se je počela sve više 
prodavati i mijenjati vlasnika. Zemlja je uvučena u promet, a time 
je podložena zakonima kapitalizma. Kad se jedamput kotač zaokre- 

nuo, vrtio se je sve brže. Jedni su prodavali zemlju dobrovoljno, u 
slobodnoj pogodbi, drugima je zemlja išla pod ovrhu, »na bubanj«. 
Ali je činjenica, da se je zemlja sve više prodavala. Predodžbu o 
tome daju nam podatci gruntovnih ureda o promjenama u posjedu 
nekretnina. No moramo istaknuti odmah, da promjene, koje su pro- 
šle kroz gruntovne knjige, predstavljaju vrlo mali dio stvarnih 
promjena vlasnika, osobito kod malih seljačkih posjednika, koji svo- 
jih promjena nisu upisivali. Ipak nam oni daju neku kvantitativnu 
predodžbu o kretanju promjena u posjedu. To se je kretanje zbivalo 
ovako, prema broju promjena i prema vrijednosti u hiljadama kruna: 
Promjene uopće Pogodbama Ovrhom Uslijed smrti 
Godina broj ohilj.Kr broj o hiljKr broj hlij.Kr broj hilj.Kr 
1886—90 28.016. 11987 22560 7.648 7133. 598. 2.835 83.787 
1891—95 36.025 174170 28594. 11041 598. 467 4021 5.982 
1896—900 38.669 15.633. 31.215. 11476. 772. 543. 4039 3.613 
1901—05 51.981. 28.821 39.962 17.105. 762. 541. D.182.f_ 6.114 


U dvadesetak se je godina broj promjena posjeda skoro podvo- 
stručio, a vrijednost nekretnina u prometu porasla za više nego li 
dvostruki iznos. Osobito je porastao promet nekretnina na osnovu 
pogodaba (daleko najviše kupoprodajnih). Ovršna prodaja nekret- 
nina nije mnogo porasla. Ona je relativno pala. To je razumljivo, jer 
imamo podatke samo o drugoj periodi krize, kad već ovršni zahvat 
nije mogao a ni smio biti tako jak, i kada je već pokosio sve slabije. 
Značajan je porast promjena uslijed smrti na izmaku iz krize, što 
se ima pripisati sve većoj diobi kućnih zadruga, i prevladavanju in- 
dividualnog vlasništva na nekretninama. 

Pobliža analiza promjena posjeda s naslova pogodaba daje nam 
značajnu sliku o strukturnim promjenama za vrijeme krize i o ot- 
pornosti pojedinih posjeda po veličini udarcima krize. Jedan od naj- 
dubljih poznavaoca unutarnje strukture seljačkog posjeda i agrarnih 
odnosa uopće, ruski agronom Čajanov pravilno ističe, kako se baš 
onaj tip proizvodnog gospodarstva izgrađuje i stabilizira, koji je 
najviše prilagođen prilikama vremena i mjesta. Pri tome pripisuje 
Čajanovi1) najveću ulogu, pored gustoće naseljenosti, promjenama 
tržišnih (dakle konjunkturnih) prilika. A njihov je utjecaj upravo 
predmet našeg ispitivanja. 


11) čajanov: Socijalna agronomija, str. 5. 

1836/90 1891/95  1896/900 1901/05 


Broj promjena u — 100 Kr 100 110 li1 140 
posjedu nekret- 101— 1.000 Kr 100 134 147 188 
nina pogodbama 1.001— 10.000 Kr 100 151 152 237 
10.001— 40.000 Kr 100 141 169 216 

40.001—200.000 Kr 100 136 132 176 

200.001—x Kr 100 125 150 200 

Vrijednost — 100 Kr 100 115 127 152 
nekretnina 101— 1.000 Kr 100 135 145 200 
u 1000 Kr 1.001— 10.000 Kr 100 151 152 242 
10.001— 40.000 Kr 100 144 167 214 

40.001—200.000 Kr 100 133 116 156 

200.001—x Kr 100 172 185 356 


Najmanju otpornost prema krizi pokazao je veliki seljački po- 
sjed (zadruge!), odnosno mali vlastelinski posjed (10—40.000 K). 
Poraslo je mnogo trgovanje zemljom i kod srednjeg seljačkog po- 
sjeda. Veći posjedi, od 40 do 200.000 kruna vrijednosti, zadržali su 
dugo vremena svoju otpornost prema krizi. Kod najvećih posjeda 
broj promjena nije toliko porastao, koliko je porasla ukupna svota 
prometa nekretninama. 

Značajno je, da je trgovanje nekretninama zauzelo osobito ja- 
kog maha u doba konjunkturnoga poleta (1901/5), pa su indeksi 
ovih kategorija znatno porasli.12) 

Najočitije su se strukturne promjene u agrarnom sektoru oči- 
tovale u tri pojave: propadanju vlastelinskog posjeda, diobi kućnih 
zadruga i seobama poljodjelskog stanovništva (bijeg sa sela!). Raz- 
motrit ćemo te tri pojave napose. 


1. Propadanje vlastelinstava, 


Vlastelinstva su dobila prvi udarac ukinućem kmetstva, kada su 
morala prijeći na plaćanje radne snage u novcu, a uz povećane nov- 
čane poreze. Drugi im je udarac zadao pad cijena povodom agrarne 
krize. I opet se je najveći udarac najbrže osjetio kod onih vlaste- 
linstava, kod kojih je postojala najveća napetost između fiksnih iz- 
dataka (porez, dug i osobito uobičajeni visoki standard života go- 
spode) i novčanih prihoda. Gdje su ti izdatci činili razmjerno manji 
dio ukupnih prihoda, tamo se je mogao vlastelinski posjed dulje 
održati. Osobito je to bilo kod velikih posjeda u Slavoniji, kojima je 
pripomoglo još i prodavanje šuma. Najbrže su stradali mali vlaste- 
linski posjedi u gornjoj Hrvatskoj, koji su se osim toga također i 
naglo dijelili. Kako su se procesi brzo razvijali, dokazuju nam po- 
datci o vlastelinskom posjedu na području zagrebačke trgovačke 
komore kroz samih deset godina t. j. od 1880—90. godine. 


1880. 1890. Promjena 
Broj veleposjeda (preko 100 ha) 211 391 + 44% 
Površina veleposjeda . . . . 498.000 ha 336.000 ha — 34% 


12) Ograničili smo se kod izlaganja promjena u posjedu nekretnina na 
Puko konstatiranje činjenica. Uzroci tih promjena su veoma raznoliki i trebala 
bi posebna studija samo da se te pojave analizira. Ističemo ovom prilikom samo 
različito djelovanje pojedinih uzroka na promjene posjeda za vrijeme periode 
depresije i periode poleta. 

Za samih deset godina je porastao broj većih posjeda za 44 po- 
postotka. Za isto vrijeme pala je površina, koju su oni imali u svo- 
me vlasništvu za 34 postotka. Podatci bi bili još vjerniji, kada bi mo- 
gli isključiti iz usporedbe šumske veleposjede, te t. zv. vezani vele- 
posjed, kao: imovne općine, zemljišne zajednice, državu, crkvu itd. 
Onda bi se najbolje vidjelo, kako su brzo propadali privatni velepo- 
sjedi pod udarom krize u gornjoj Hrvatskoj. Njihovu je zemlju ku- 
povao seljak. U rukama su veleposjeda bila 1880. svega 24% pro- 
duktivne površine, a u rukama maloga posjeda 76 postotka. Već go- 
dine 1890. bili su ti odnosi 19% u rukama vlastelina, a 81% u ru- 
kama seljaka. Usprkos bolje obradbe vlastelin nije mogao konkuri- 
rati seljaku uslijed razlike u standardu života. Drugim riječima, se- 
ljak je nabavku zemlje plaćao svojim niskim standardom života. 


2. Dioba kućnih zadruga. 


Najveća i najvažnija strukturna promjena, koja se je zbila u 
ovom razdoblju, bilo je dijeljenje kućnih zadruga. To je dijeljenje 
imalo velik utjecaj ne samo na seljačku ekonomiju, nego također i 
na sve ostale sektore ekonomije. Autarkična zajednica velike se- 
ljačke obitelji se raspala na više manjih obitelji (ponajčešće na tri), 
koje više nisu mogle podmirivati svoje potrebe proizvodima kućnog 
rada, na temelju razvijene podjele rada u zadruzi. Uslijed toga su 
morali podmirivati te potrebe u trgovinama. Prema tome su i svoju 
proizvodnju morali preudesiti prema zahtjevima tržišta i tako do- 
spjeli još više u njegovu ovisnost. 

Dioba kućnih zadruga je jedno od najviše raspravljenih pitanja 
u našoj znanstvenoj literaturi. Ali, ono je tretirano najviše od pra- 
vnika i zato je ispadalo jednostrano kao isključivo pravno pitanje 
što u stvari nikako nije. 

Mnogi se razlozi navode u znanstvenoj literaturi kao uzroci di- 
jeljenja zadruga. Oni idu od naivnih, kao što su oni o svađama žena 
i neslozi u kući, pa sve do općenitih i neodređenih izraza, kao što su 
»duh individualizma i liberalizma«. Redovito se svi pisci slažu u 
tome, da su zakoni, osobito onaj od 1870. skrivili diobu i propadanje 
zadruga. Kao drugi ozbiljni uzrok propadanju zadruga spominje se 
ekonomska neracionalnost gospodarenja u zadrugama, koja da je 
uzrok njihovoj propasti. 

S tim se mišljenjem ne možemo složiti. 

Argumenat o neslozi u kući i o svađanju žena je površan. On 
nam ne kaže, zašto su se ljudi prestali slagati i zašto je to neslaga- 
nje imalo tako sudbonosan utjecaj na njihov zajednički život. I prije 
kroz stoljeća su se ljudi svađali, a osobito žene, pa se ipak nisu ra- 
zilazili iz zadruga. 

Općeniti izrazi o duhu liberalizma i individualizma ne kazuju 
nam ništa konkretno kojim putem i kojim sredstvima. je taj »duh« 
prodro u zadrugu, i zašto je izazvao njezino raspadanje. I treći ar- 
gumenat o ekonomskoj neracionalnosti gospodarenja ne možemo 
usvojiti u statičkom smislu a niti u smislu racionalnog gospodare- 
nja unutar same zadruge. Mnogi autori navode, da su baš zadružne 
kuće imale najuređenije gospodarstvo. Zadruge su srušile vanjske 
sile kapitalizma. sia 


Pojavu dijeljenja zadruga smatramo prije svega vrlo komplici- 
ranim društvenim procesom, koji se ne može razumjeti na osnovu 
promatranja same zadruge (a pogotovo ne njezinog pravnog uređe- 
nja). Taj se proces može shvatiti samo u sklopu promatranja općih 
društvenih prilika. On ima svoje raznovrsne uzroke: demografske, 
tehničke, ekonomske, političke, kulturne, itd. 

Kao glavne od tih uzroka dijeljenja zadruga smatramo demo- 
grafski i ekonomski. 

Činjenica je, da je najveći porast stanovništva u Hrvatskoj usli- 
jedio od godina 1880—90, a da je najveća dioba zadruga došla ne- 
posredno nakon toga razdoblja. 

Ekonomski je momenat igrao još značajniju ulogu. Smatramo, 
da su ekonomski uzroci prodora kapitalizma kod raspadanja zadruga 
imali prvenstven značaj. Nesumnjivo je, da zadruge ne spadaju u 
kapitalistički ekonomski sistem i da smetaju sa svojim ogradama 
slobodnom prometu (t. j. eksploataciji) kapitala. Seljak, koji ne ku- 
puje i ne prodaje, koji živi od proizvoda svoga rada, koji ne će i ne 
treba ići na nadnicu, takav seljak ne treba kapitalizmu. 

Zadruge je srušio novčani porez, iza kojega stoji žandar, a taj 
porez služi da se uredi građansko-birokratska država i uvede na- 
predak. — Zadruge su pale zbog trgovaca, koji su donosili jeftinu 
svoju robu i psihološki silili ljude, da je troše (moda!), a odnosili 
vrednije seljačke proizvode. — Propale su zadruge otkako je došla 
željeznica i ubrzala promet dobara i iskorišćivanje zemlje. Zadruge 
je oborila industrija, koja je stvorila mogućnost zarade izvan zadru- 
ge. Zadruge je srušila povezanost sa kapitalističkim tržištem, koja 
ju je dovela u ovisnost o silama izvan njezinog dohvata i mogućnosti 
utjecaja, te podložila našu zadružnu, autarktičnu ekonomiju kapita- 
lističkim krizama. 

Svi ti ekonomski utjecaji djelovali su na diobu zadruge. No nji- 
hov utjecaj ne bi morao biti katastrofalan, da nije bilo krize. Možda 
bi zadruga postepeno mijenjala svoju strukturu, prilagodila ili pre- 
tvorila u drugi kakav oblik, pa se ne bi tako naglo raspala. Međutim, 
sav je taj proces znatno ubrzao teški udarac agrarne krize. 

Agrarna je kriza imala golem utjecaj na diobu zadruga, daleko 
važniji od sviju zakona o diobi. 

Jasno je, da se ne može kod cijene pšenice od 5 forinti voditi 
gospodarstvo onako, kao što se je vodilo kad je pšenica stajala 15 
forinti. — Ne mogu se držati stari običaji u potrošnji, kad se za po- 
rez mora dati umjesto 234 kg pšenice 1026 kg. Onda nije ni čudo, 
kad se nema mogućnosti, da se drži uobičajeni stari red, da postaje 
družina nezadovoljna. Dok je bilo sve u kući, po starom običaju, za- 
drugari nisu prigovarali gospodaru, da ne gospodari dobro, a kad je 
nastupio pad cijena agrarnih proizvoda, onda se više nije moglo 
na stari način pokriti sve potrebe. Zato si je pojedinac pokušavao 
olakšati život osebujkom, stečenim prigodom ženidbe. Ali je trebalo 
mijenjati i način gospodarstva. Tu promjenu nije znao izvesti starje- 
šina, obično stariji čovjek, a nije pravo znao nijedan drugi seljak 
što bi trebalo raditi. No svi su znali jedino to, da se ne može više 
gospodariti kao prije. A kako da se gospodari, toga iskustva nije još 

nitko stekao. Zato je svaki mislio, da bi mu bolje bilo, da sam po- 
kuša, a ne da se povodi za drugim. 

Eto, iz tih je ekonomskih razloga i na strani proizvodnje i na 
strani potrošnje seljaštvo počelo pod utjecajem krize osjećati za 
druge kao teret i dijeliti se. Zakoni o diobi su bili samo izražaj kon- 
kretnih ekonomskih procesa i nisu imali onoga sudbonosnog znače- 
nja koje im se pripisuje. Zato protiv legalističke teorije o diobi za- 
druga postavljamo ekonomsku, odnosno kriznu teoriju. Da je utje- 
caj ekonomskog faktora bio jači nego li zadružnih zakona, dokazu- 
jemo: 

1. što su se zadruge dijelile u daleko najvećoj mjeri potajno, 
dakle mimo postojećih zakona. Na dan 31. VIII. 1889. bilo je 38.970 
tajno razdijeljenih zadruga, a od 1890—1905. provedeno je tajno po- 
dijeljenih dioba kod 17.299 zadruga. 

2. Što je diobama zadruga nakon novele zadružnog zakona od 
1889. nastajao diobom velik broj novih zadruga. Ako su se stare 
zadruge dijelile, znači, da tome nije bio uzrok zakon, koji im je sada 
omogućivao, da ostanu u zadružnom pravnom režimu. Te zadruge, 
usprkos svoga pravnog karaktera zapravo nisu više u sociološkom 
i ekonomskom smislu zadruge. Odnos njihovih zadrugara prema no- 
voj zadruzi sasvim je drugi, nego je bio u staroj. Od autarkije stare 
zadruge malo je toga ostalo. 

Dioba starih zadruga u nove tekla je, kako slijedi: 

Godina Stare zadruge Nove zadruge — Samovlasnici 
1890—895 5.963 5.298 14.176 
1896—800 6.789 15.617 5.631 
1901—805 4.547 11.855 1.781 

3. Značajno je, da tok diobe zadruga točno odgovara toku krize. 
On je obratno proporcionalan kretanju cijena. Što je kriza intenziv- 
nija, to se zadruge više dijele. Slijedeći diagram pokazuje, kako 
je broj promjena u posjedu nekretnina baš najveći u razdoblju 
1891—95, kada kriza dosiže najnižu točku depresije: | 


4tvo 
1886 48% 1693 4900 4903 

4. Istu nam tvrdnju pojačava i slijedeća tabela o diobi zadruga 
po županijama: 
Promjene u posjedu nekretnina uslijed diobe 
zadruga, u godišnjem prosjeku 


Županija 1886—1890 1891—1895 1896—1900 1901—1905 
Lika-Krbava_. . . 96 304 629 468 
Modr.-Riječka . . . 61 107 157 162 
Zagrebačka . . . . 349 516 647 445 
Varaždinska . . . . 207 515 214 140 
Bjelovarsko-Križ. . . 409 418 196 163 
Požeška . . .. . 228 248 211 100 
Virovitička . . .. 95 226 182 170 
Srijemska . . 444 443 407 426 
Hrvatska i Slavonija. 1.890 2.816 2.645 2.075 


Iz te tabele vidimo, u kojem je petogodištu proces diobe zadruga 
najjače zahvatio koju županiju. Vidimo točno, kako je taj proces 
zahvaćao redom županije onako, kako su se u njima ravijali kapita- 
listički odnosi i kako ih je zahvaćala kriza. Masno otisnute brojke 
pokazuju nam godinu, u kojoj je u pojedinoj županiji dosegnut pro- 
sječni petogodišnji maksimum dioba. U Srijemu, koji je najviše ve- 
zan o svjetsko tržište, kao proizvodni kraj pšenice, na dunavskom 
saobraćajnom putu, proces diobe zadruga je najintenzivniji i najra- 
nije je dosegao svoj maksimum. Iza njega slijedi odmah bjelovarsko- 
križevačka županija, usprkos toga, što je bila dugo vremena pod 
Vojnom Krajinom, gdje su se zadruge dugo zadržale. I taj je rodni 
i žitarski kraj naglo počeo napuštati zadruge. Maksimum svoj do- 
sižu diobe u petogodištu 1891—95. još u županijama, varaždinskoj, 
požeškoj i virovitičkoj. Županija zagrebačka, koja kao cjelina ne 
predstavlja jedinstven gospodarski tip, dosegla je najviši broj dioba, 
kada i županija ličko-krbavska, godina 1895—1900. Najkasnije je 
proces dijeljenja zadruga dobio svoj najveći postotak u sasvim ne- 
žitarskom kraju, u modruško-riječkoj županiji. 


Ta nam tabela jasno dokazuje, da zakoni nisu uzrok dioba za- 
druga. Oni su donašani istovremeno za čitavo zakonsko područje 
Hrvatske i Slavonije otkako je razvojačena Vojna Krajina. A njihov 
je učinak bio različit u pojedinim krajevima. On je ovisio o gospo: 
darskoj fazi razvoja tih krajeva u pravcu kapitalističkih odnosa. 
Znači, da je zakon samo omogućivao pravno uređenje onih društveno- 
ekonomskih procesa, koji su se zbivali pod utjecajem prodora kapi- 
talizma. Naivno je misliti, da bi drugačija stilizacija zakonskih pa- 
ragrafa mogla spriječiti diobu zadruga u doba pritiska agrarne krize. 


HI. Kretanje stanovništva, 


Pritisak agrarne krize nije izazvao samo osiromašenje seljaka i 
diobu zadruga, nego je velikom broju ljudi onemogućio opstanak u 
rođenoj kući. Nastala je pojava, poznata pod imenom »bijeg sa sela«. 
Mi smo već spomenuli, kako se je brzo umnažalo gradsko stanovni- 
štvo naročito u njegovim nižim slojevima, kod radnika, obrtničkog 
i pomoćnog osoblja, slugu i nadničara. 

I seljaci, koji nisu išli u grad, morali su da si stvaraju nove egzi- 
stencije, jer im nije više bilo opstanka u dosadašnjim prilikama. Na- 
stalo je u velikoj mjeri iseljivanje, preseljivanje i useljivanje. Prve 
podatke o tom procesu kretanja stanovništva imamo od godine 
1880. dalje. Usporedimo li te podatke s onima iz g. 1900. vidimo, ko- 
liko li se je uvećala mobilnost stanovništva. Prema propisanim podat- 
cima o rodnom mjestu stanovništva možemo zaključiti, odakle se je 
tko doselio u kraj, gdje ga je zatekao popis. 


u hiljadama E u postotku 


1880 1880 1900 

Rodilo se je u istoj ka gdje je popisano — 1.547 Kras 81,72 72,22 
u istom kotaru... .. 86 230 4,57 9,54 

u istoj županiji . .... 35 125 1,82 5,17 

u drugim žup. Hrv. i Slav. . 88 115 4,67 4,16 

u Ugarskoj... 83 133 4,38 5,52 

u Austriji... 4.4. 45 55 2,40 2,29 

u Bosni i Hercegovini . . . 3 4 0,12 0,15 

u drugim zemljama 7 6 0,40 0,28 


U samih dvadeset godina je skoro deset postotaka stanov- 
ništva više krenulo iz vlastite općine. Već godine 1900. je pokretlji- 
vost stanovništva Hrvatske veoma velika. Skoro 28% stanovništva 
napustilo je rodnu kuću i nije živjelo u općini, u kojoj se je rodilo. O 
toj stvarnoj činjenici morali bi više voditi računa oni, koji misle, da 
je seljak nepokretan kroz hiljade godma i da nije sposoban za seobu 
i za kolonizaciju. Pod naglim pritiskom krize, on si nije mogao smoći 
vremena, da se prilagodi novim uvjetima gospodarenja u rodnoj kući, 
pa se je morao seliti. Zato je oslabljena njegova veza sa zemljom. 
Velik dio od tih ljudi stvarao si je u novome kraju vlastitu egzisten- 
ciju, kupivši zemlju. Ali je velik broj njih išao na zaradu. Ti se ra- 
čunaju u statističkim popisima kao odsutni. Njihov broj penje se 
g. 1900. na 73 hiljade ljudi, a od toga je na zaradu išlo 46 hiljada. 
Iseljivanje je zahvatilo od 1890—1900 Liku i Krbavu, modruško-ri- 
ječku županiju, zagrebačku i varaždinsku. Svega se računa broj ise+ 
ljenika iz Hrvatske i Slavonije na preko 200 hiljada duša. 

Kraj toga iseljavanja, vidimo, da se velik broj stranaca useljuje 
u Hrvatsku, osobito Nijemaca, Madžara, Čeha itd. I to su seljaci, 
koje je agrarna kriza protjerala iz njihove domovine, pa su došli 
k nama gdje je bila zemlja jeftinija. Oni su znali mnogo bolje go- 
spodariti, pa je naš svijet od njih mnogo naučio. Ali to se odnosi sa- 
mo na ratarstvo, dok su stočari bili slabiji od naših. 

Teško je to bilo doba. Naši su seljaci morali ostavljati svoja po- 
lja i kuće, a stranac se naseljivao. Iseljivanje je nesumnjiv dokaz 
da naš čovjek nije mogao uspješno gospodariti na svojoj zemlji. A 
da je život na našem tlu gospodarski bio moguć, dokazuje, što su se 
stranci, doseljenici na njoj odlično snalazili. Znači, da naš svijet nije 
znao gospodariti, kako je zahtijevala nova razina cijena. Zato je za 
najveći dio seljačkog svijeta nastao problem promjene načina go- 
spodarenja pod pritiskom krize. Za preosteli dio seljaštva, koji nije 
iselio, bio je to jedini izlaz iz krize. Kako se je to zbilo? 

4. Izlazak iz krize. 

Duga, 22-godišnja kriza izmijenila je mnoge elemente naše go- 
spodarske strukture. Na izlazu iz krize, oko godine 1895. izgledale su 
izmjene ovako: 

1. U prvome je redu znatno proširena obrađena površina zemlje. 
To je učinjeno na račun ugara. Od godine 1885. otkako se vodi poljo- 
djelska statistika do 1895. spao je ugar od 21,09% na 11,54% po- 
vršine oranica i vrtova. S padom ugara, nestajalo je i tropoljnog si- 
stema. O tome kaže izvještaj trgovačko-obrtne komore zagrebačke, 
od g. 1885 (str. 36.) ovo: »Tropoljarstvo jošte je vazda alfa i omega 
našeg seljaka, — nu sila koli lomi — tako sili i razvrgnuće zadruga 
seljaka na intenzivnije obrađivanje zemlje, valja bo hraniti svoje 
s plodom manje površine zemlje, a uz to namiriti i znatan porez. 
Ova obstojnost sve više zemlje privađa kulturi.« 

Značajno je, da je proširenje obrađene površine išlo isključivo 
na račun ugara, to jest bez investicija kapitala. Melioracije nisu 
igrale pri širenju površine nikakvu ulogu. 

2. Počelo se prelaziti na proizvodnju žitarica za tržište. Dok je 
u zapadnoj Evropi kriza izazvala smanjenje žitnih površina i prelaz 
na intenzivno stočarstvo, kod nas reagira gospodarstvo na krizu, 
kao u novim zemljama: širi se proizvodnja žita osobito za pšenicu i 
kukuruz. 

Ta uvećana proizvodnja ide više na račun proširenja površine 
pod žitom, nego li na uvećanje prosječnog priroda. Kod glavnih žita- 
rica izgledalo je to ovako: 

Površina u hiljadama Postotak od površine 


jutara oranica 
1886 1895 1886 1895 
pšenica 281 409 12 16 
kukuruz 543 631 23 25 
raž 190 167 8 6,7 
krumpir 72 104 3 4 
krmno bilje 80 141 3 6 
ugar 465 286 20 11,5 


Cjelokupna po- 
vršina oranica 2.365 2,480 

Glavni su rezultati desetgodišnjeg razvitka, koji pokazuju ujedno 
tedenciju razvoja za čitavo vrijeme krize: da se je podigla površina 
pšenice za preko 120.000 jutara, površina kukuruze za nešto manje 
od 100.000 jutra, krumpira za nešto preko 30.000 jutara, a krmnog 
bilja za 60.000 jutara.13) 

Moramo istaknuti, da se je proširenje žitarske površine osobito 
kod pšenice išlo najviše zbog potrebe gotovine, pa se unovčavala 
putem tržišta, a ne za vlastitu hranu. 

3. Počela se zemlja dublje orati i gnojiti, te bolje obrađivati. 
Kako se je do toga vremena slabo obrađivalo zemlju, neka najbolje 


13) Vidi Kralj. Hrv. i Slav. na izložbi 1896, str. 70 i sl., te Balaško: Raz- 


vitak kulture pšenice ozime i kuruze od 1886—98. Viestnik Kr. zem. stat. 
ureda II. 1900, str. 86—99. 

posvjedoče iskazi općina »iz područja prijašnjih okružja banskog i 
gradiškog«. Zemlje da ne mogu obrađivati u pravo doba, jer da tek na 
7—8 posjednika ima po jedan plug. S toga se jesenji usjevi često siju 
istom pod zimu, čak u prosincu, a proljetni se zategnu i preko polo- 
vice lipnja. Ni plugovi da nisu shodni za ove krajeve. Da bude laglja 
radnja, da ju slaba tegleća marva uzmogne svladati, narod da rabi 
plugove, koji oru preplitko, tako da ne podoru ni žilja od korovlja. 
Zemlja da se ne gnoji, jer da nijedna četvrtina gospodarstva nema 
stoke, a posjedi da su preveliki, te se za obrađivanje ne mogu sma- 
gati radne snage.14) 

4. Konačno je započeo prelaz na intenzivno stočarstvo, koji će 
zauzeti punog maha tek u 20. stoljeću, u doba prosperiteta. No, već 
u izvještaju zagrebačke trgovačke komore za 1881-85. nalazimo izra- 
đen čitav program u tom pogledu, koji nam prikazuje mišljenje on- 
dašnjih privrednih krugova. Tužeći se na američku konkurenciju, ne 
samo kod pšenice i kod kukuruza, nego i kod voća, traži komora, da 
se »do sada avitičko gospodarstvo podigne na viši stepen«... »Zato 
će biti prva i najveća briga naših gospodara, da podignu plodnost 
zemlje dobrom gnojidbom i da dosadašnji pravac gospodarstva, na- 
ime ekstenzivni izmijene novim načinom, naime intenzivnim. Ovo se 
potonje može jedino polučiti povišenjem broja stoke, dosljedno u 
prvom redu većom gojitbom stoki za hranu služećih bilina, kao što je 
trava i djetelina, a zatim dobavom i rasplođivanjem marve«. U to 
je vrijeme naše stočarstvo bilo ekstenzivno. Stoka se držala u otvore- 
nom a ne u štali, pa se prehranjivala pašom. Podatci o broju stoke 
nam zato nisu mjerodavni, kada se je kvalitet njezin mnogo izmije- 
nio. Ipak, računajući broj komada pojedine vrsti stoke na 1000 sta- 
novnika, opažamo slijedeće promjene za vrijeme krize. 


Stoka na 1000 stanovnika 1870 1895 
konji 91 139 
rogato blago 420 408 
ovce 167 265 
svinje 269 390 


Vidimo, da je broj konja porasao (oranje konjima!). Rogata je 
marva pala po broju, ali je kvalitet sigurno poboljšan. I ovčarstvo 
pokazuje napredak još u ovoj periodi. Svinjogojstvo najviše napre- 
duje. Samo ne valja izgubiti s vida, da se od ekstenzivnog uzgajanja 
svinja u šumama prelazi na držanje svinja za tov. 

Pravi polet i napredak osjetilo je naše gospodarstvo tek u prvim 
godinama 20. stoljeća, kada je nastupio prosperitet, koji je omogućio 
i hrvatskoj vladi da povede veću brigu za narodno gospodarstvo. 


14) Poričić: Prilozi statistici ratarske proizvodnje 1885—87., str. XXX. 

Dr. Stonko Filipović (Zagreb) 
Monetarne reforme i međnnarodna trgovina 


Današnji međunarodni problemi odraz su markantnih ekonom- 
skih i političkih događaja u prošloj 1936. godini. U privrednom po- 
gledu karakteriziran je taj period devalvacijom valuta i raspadom 
zlatnog bloka, a u političkom otkazom Lokarnskog ugovora, kole- 
banjem prevlasti na Sredozemnom moru, građanskim ratom u Španiji 
i proklamacijom Rimskoga carstva. Počevši od sankcija i abesinskog 
rata zategnuti su odnosi između Rima i Londona zbog sukoba inte- 
resnih sfera. Položaj Italije na Mediteranu i njezino prikriveno za- 
posjednuće Baleara na jednoj strani i britanski strategijski interesi 
kao i slobodna plovidba u Indiju na drugoj strani nijesu riješeni ni 
u nedavnom Gentlemen Agreementu. 

Politika i privreda usko su povezani, pa su se ovi događaji odra- 
zili i u međunarodnoj privredi. Valutarna revolucija i sporazum 
između najjačih država: Francuske, Velike Britanije i Sjedinjenih 
Država Amerike, karakterizira ogroman napor, da se oživi međuna- 
rodna trgovina i prekine privredna kriza putem postepenog likvidi- 
ranja raznih trgovinsko-političkih mjera. Zlatni blok, kojega su pod 
kraj sačinjavale samo Francuska, Švicarska i Holandija, doživio je 
time slom i potpuno je demoliran, a ostale zemlje, koje su više ili 
manje umjetno podržavale »zlatnu valutu«, izgubile su oslonac i bazu. 
Time je u razvoju svjetske privrede od 1929. god. pa do sadašnjice 
završen jedan period težak po nacionalnu i svjetsku trgovinu. 


Po engleskoj je tezi uvjet za valutarnu stabilizaciju osiguranje 
slobodnog prometa i reguliranje carinskih ograda, jer inače ne bi 
mogla biti valutarna stabilizacija trajna, a značila bi samo gubitak 
za države, koje bi provele stabilizaciju. Problem valutarne reforme 
može se riješiti samo suradnjom svih naroda. Novčana stabilizacija 
nije svrha samoj sebi, već sredstvo oživljenja trgovine, ali ako se ne 
otklone restrinktivne mjere i ne prestane forsiranje autarkije, onda 
je svaka valutarna reforma iluzorna. Nova svjetska gospodarska 
konferencija trebala bi donijeti mjere za konstruktivnu suradnju 
naroda u cilju privrednog, financijskog konsolidiranja i ukidanja 
pretjeranih carinskih ograničenja. Francuska i Engleska predlažu 
ukidanje kontigenata i kliringa između svih država, koje žele pristu- 
piti valutarnim zaključcima, a sama konferencija imala bi se održati 
pod pokroviteljstvom Banke za međunarodna plaćanja u Baselu. 

Francuska je provela valutarnu reformu radi dubokih razloga. 
Prema izjavi francuskog ministra trgovine, Francuska se morala 
opredijeliti između dviju politika; između politike autarkije i politike 
trgovinske ekspanzije. Francuska je odabrala politiku trgovinske 
ekspanzije i liberalizam, da ukidanjem kontigenata i snizavanjem 
carine oživi međunarodnu trgovinu i da joj povrati njen univerzalan 
karakter, i da pomoću carinskih olakšica i ukidanjem carinskih ba- 
rijera spriječi unutarnji skok cijena. 

Nakon pada engleske funte i američkog dolara ostao je franc. 
franak zlatna valuta, iako prije rata to nije bio. Nakon devalvacija 
francuskog franka nema danas više u svijetu nijedne valute, koja 
bi bila čisto zlatna valuta. Ipak je pogrješno mišljenje, da je. time 
zlato likvidiralo svoju ulogu kao podloga novčane vrijednosti, jer ja 
zlato sada važnije nego ikada prije za izravnavanje salda plaćevnih 
bilanca. Danas je samo čisto zlato mjerilo vrijednosti, pa su važnije 
zalihe zlata, nego li činjenica, da li je ili nije valuta minuciozno 
vezana uz zlato. 

Uzroci devalvacije franc. franka gomilali su se već godinama, 
pa sama devalvacija nije iznenadila financijske stručnjake. Finan- 
cijski stručnjak i bivši ministar Paul Reynaud zahtijevao je već 
prije tri godine monetarnu operaciju. Od toga vremena pa do danas, 
Francuska je izgubila preko 30 milijardi zlata, nekoliko desetina 
hiljada trgovaca palo je pod stečaj, a broj nezaposlenih radnika po- 
većao se za sto hiljada, usprkos što je Poincarćov franak imao ve- 
liko zlatno pokriće i povoljan tehnički položaj. Valutarni zakon od 
25. juna 1928. odredio je vrijednost franka sa 65,5 miligrama zlata 
finoće 900/1000, a kako su i ostale evropske države stabilizirale svoje 
valute, činilo se, da je poratna era završena. Međutim već godinu 
dana kasnije, kad je izbila svom oštrinom svjetska privredna kriza, 
ponovno su počele padati pojedine valute, a Engleska je 21. sep- 
tembra 1931. god. obustavila isplatu funte u zlatu i pustila da vrijed- 
nost funte padne prema ostalim valutama. Primjer Engleske prihva- 
tile su zemlje, koje su s njom u jačoj gospodarskoj vezi i čine britski 
imperij, a to su: Egipat, Kanada, Irska i Južna Afrika. 

Drugi ne manje važni događaj bio je 30. januara 1934. god., kad 
je zakonom devalviran američki dolar na 59,06% svoje prijašnje 
vrijednosti. Kao što je devalvacija funte imala najjačih posljedica u 
Europi, tako je i devalvacija dolara izazvala pad valuta cijelog niza 
američkih država od kojih su najvažnije Brazilija, Čile, Meksiko, 
Ekvador, Urugvaj i Venezuela. Američke valute pale su za 50—75% 
od svoje prijašnje vrijednosti, a engl. funta otprilike za 40%. Država, 
koje su se okupile oko Engleske i Amerike, a devalvirale su svoje 
valute za više od 40%, bilo je tridesetak. Prema njima bio je manji 
skup država, koje su snizile vrijednost svoje valute prema prijaš- 
njem tečaju za nešto manje od 30%, to su bile Čehoslovačka, Vene- 
zuela, Austrija, Jugoslavija i Belgija. 

To su bili važni događaji, koji su se zbili u vremenskom raz- 
doblju od 1929. do 1934. godine. Neumitni razvitak socijalnih odnosa 
u Francuskoj zahtijevao je sve veće socijalne terete u zadnjim go- 
dinama, a dobici francuske industrije sve su se više umanjivali što 
su rasli ovi tereti. Rentabilitet vrijednosnih papira postao je time 
sve manji, pa je kapital bježao u zemlje, gdje nije bilo takve opas- 
nosti. Taj bijeg kapitala potpuno je poremetio franc. plaćevnu bi- 
lancu, a milijarde francuskih papira prodano je na burzama i likvidni 
kapital je tekao u London ili u New York bez obzira na tečaj, jer 
je tražio samo sigurnost. Zadnji tjedan prije devalvacije franka 
dnevno je izlazilo oko 500 milijuna. Neposredni povod devalvaciji bilo 
je nepovjerenje prema franku i bijeg zlata. Od 28. maja pa do 18. 

septembra 1936. smanjila se zlatna podloga Francuske banke od 57 
na 52,6 milijarde. Devalvacija je postala neminovna. 

Poincarćov franak više ne postoji — njegova je vrijednost Blu- 
movim zakonom devalvirana. Sadašnji franak nema određene vrijed- 


nosti i oscilira između 43 i 49 miligrama zlata finoće 900/1000. Pre- > 
.ma tome iznosi devalvacija najmanje 25, a najviše 33 procenta. Već . 


prije prihvata zakona o devalvaciji porasle su unutarnje cijene na 
sve strane a nakon devalvacije povišica se nastavila i francuski in- 
deks cijena, koji obuhvata 45 najvažnijih artikala, pokazuje porast 
preko 30% od juna pa do kraja decembra 1936. godine. Francuska 
vlada ulaže veliki napor da taj porast zadrži. Na temelju sporazuma 
ministarstva financija i Francuske banke može ista provesti valori- 
zaciju zlatne zalihe na najviši paritet, to jest na 49 miligrama. Ovom 
valorizacijom nestalo bi oko 16 milijarda knjigovodstvenog dobitka 
od kojeg se ima 10 milijarda upotrijebiti za stabilizacioni fond. Za- 
daća je stabilizacionog fonda, da intervenira na međunarodnim nov- 
čanim tržištima u pogledu: vrijednosti franka prema najvažnijim 
svjetskim valutama, dok je zlatno tržište pod stalnom kontrolom 
Francuske banke. Devalvacijom francuske valute htjela se je podi- 
gnuti franc. vanjska trgovina, koja je pala otprilike za 10%. Blu- 
movi socijalni zakoni imaju veliki utjecaj na cjelokupnu francusku 
privredu, pa stoga vlada s najvećom pažnjom provodi privrednu po- 
litiku. Nedavni veliki zajam imao je osim ubrzanog oružanja i cilj 
da povrati odbjeglo zlato iz inozemstva ponovno u Francusku banku 
i ujedno da privuče domaći kapital. Bijegom kapitala iz Francuske 
nastao je pritisak na franak i održavanje današnjeg pariteta sa do- 
larom i engleskom funtom moguće je samo intervencijom stabiliza- 
cionog fonda. Oprezna financijska politika Vincent-a Auriola nastoji 
povratiti povjerenje i dokončati bijeg kapitala. 

Švicarska je devalvirala svoju valutu također iz trgovinsko-po- 
litičkih motiva, jer je bila prisiljena poći putem Francuske i da se 
“veže na valutni blok Paris-London-Washington. Švicarska industrija 
satova kao i tekstilna industrija bila je u lošem položaju radi svoje 
velike vrijednosti valute. Švicarsko savezno vijeće prihvatilo je na- 
crt Savezne vlade o devalvaciji, a Švicarska narodna banka utvrdila 
je zlatni sadržaj franka između 190 i 215 miligrama čistoga zlata. 
To odgovara sniženju prosječno za 30%. Zlato će i nadalje ostati 
baza švicarske valute, a promet zlata ostaje slobodan, pa nema za- 
brane izvoza zlata. 

Devalvacija francuskog i švicarskog franka povukla je i holan- 
dijsku valutu. Devalvacija holandijskog guldena ima uzrok naročito 
u vanjskoj trgovini, jer je tržište holandijskog gospodarstva u kolo- 
nijama. Trgovina kolonijalnom robom je životno pitanje Holandije, 
koja osjeća utakmicu devalviranog dolara i funte, jer više od 35% 
ukupne svjetske trgovine otpada na države skupljene oko Engleske 
a 50% od ukupne svjetske trgovine obračunava se u funtama. Ho- 
landija je provela devalvaciju guldena, da zadrži svoj položaj u 
svjetskoj trgovini. Japanska ekspanziona politika teži za nizozem- 
skom istočnom Indijom, osobito radi bogatih petrolejskih izvora. 
Nizozemska je usko vezana na Vel. Britaniju, koja iz vlastitog inte- 

resa nikada ne će dozvoliti takove planove, a najnoviji politički do- 
gađaji još su više ojačali britansko-nizozemsku suradnju. Japanski 
UVOZ na nizozemska tržišta istočne Indije sveden je na nivo, koji nije 
štetan za nizozemsku trgovinu, pomoću sistema kvota i visokih ca- 
rina. Zakonski prijedlog vlade o novoj valutarnoj politici prihvatila 
je Komora. Osnovan je posebni fond za izravnanje valute, koji je 
dotiran sa 300 milijuna guldena. Primljen je također zakon o zabrani 
nabijanja cijena. Tako dugo, dok će trajati nejasan položaj, neće se 
gulden vezati na određeni zlatni paritet, jer to moraju najprije uči- 
niti svjetske valute, a također se ne smije dozvoliti, da učinjena de- 
valvacija izazove novi trgovinski rat. 

Valutarni sporazum između Francuske, Engleske i Amerike 
utvrdio je tehničke pojedinosti o suradnji ovih triju država, da se 
osigura mjenični tečaj između Pariza, Londona i New-Yorka. Ame- 
rički državni tajnik za financije izjavio je, da će USA dozvoljavati 
ubuduće izvoz zlata za stabilizacione fondove tako dugo, dok ova 
izjava ne bude opozvana uz otkaz od 24 sata. Sva kupovanja zlata 
obavljat će Federal Reserve Bank of New York i to uz cijenu od 35 
dolara za jednu uncu zlata uz 1/,% za troškove. Time je ustanovljen 
režim, koji osigurava stabilnost tečaja dolara prema zlatu. Francuska 
je izdala potrebne naloge po kojima će U.S.A. uživati reciprocitet 
u Parizu. Jednaki sporazum je sklopljen sa Vel. Britanijom, pa je 
tako osigurana uspješna suradnja između Pariza, Londona i New 
Yorka. Da nije U. S. A. izmijenila odredbe o izvozu zlata, bila bi vrla 
teška — ako ne i nemoguća — suradnja između valutarnih fondova 
tih triju država. Ovaj sporazum ne znači nikakovo mijenjanje poli- 
tike i ništa ne mijenja na činjenici da je funta slobodna deviza. 
Saldo koji će nastati iz intervencije devizne kontrole s New Yorkom 
izravnat će se zlatom po cijeni koju je utvrdila U. S. A. Slično će se 
izravnavati saldo između Londona i Pariza. Ovaj tehnički sporazum 

je neposredna posljedica zaključenog Gentlemen Agrementa od 26. 
a enbra 1936. god. 

Američki državni sekretar za financije Morgenthau rekao je, da 
je sporazumom između najjačih financijskih država stvoren novi 
»zlatni standard«, koji se bitno razlikuje od starog, nekadašnjeg 
standarda zlatnih valuta prije devalvacije. Izvoz zlata i stavljanje 
novca na raspolaganje za kupovanje zlata vršit će države, dok su 
prije ovakve transakcije obavljale privatne financijske institucije. 

Međutim mogućnost otkaza u roku od 24 sata čini stabilizaciju 
u pojedinim slučajevima iluzornom, pa takovoj stabilizaciji nije pri- 
stupila Britanija, a niti ostale države. Osim toga nije sve do danas 
definitivno riješena relacija između dolara i funte. 

Devalvacijom francuskog i švicarskog franka i guldena nastao 
je rasap zlatnoga bloka, pa se je i čehoslovačka priklonila internacio- 
nalnoj valutarnoj situaciji početkom oktobra 1936. godine. U čeho- 
slovačkoj valutarnoj politici opažamo u periodi krize dva dijela, koja 
rastavlja prva devalvacija čehoslovačke krune u februaru 1934. go- 
dine. Time se raspada taj vremenski razmak u periodu deflacije i u 
periodu stabilizacije. Vrijeme je pokazalo da prva devalvacija nije 
bila dovoljna, pa je na osnovi vijećanja čehoslovačke vlade izrađen 

zakon, kojim se snizuje ponovno zlatni sadržaj krune, a sam proce- 
nat devalvacije ovisio je od sličnih mjera provedenih u drugim drža- 
vama. Zajedno s provedenom devalvacijom u februaru 1934. godine 
iznosi ukupna devalvacija krune najmanje 25,5%, a najviše 29,99%, 
budući da na osnovu izglasanog zakona sadržina čistoga zlata čeho- 
slovačke krune iznaša minimalno 31,31, a maksimalno 33,21 miligra- 
ma. Prema tome je interval devalvacije između 10,6 i 15,814. Čeho- 
slovačka je devalvirala svoju valutu u takovoj mjeri kako zahtijeva 
njezina vanjska trgovina, a da se ne izazovu protumjere inozemstva 
protiv čehoslovačke robe i da se ne poremeti ravnoteža cijena na 
unutarnjem tržištu. Da se u nijednom slučaju ne dozvoli neosnovano 
poskupljenje i skakanje cijena, dobila je vlada posebne punomoći. 
Devalvacija omogućila je čehoslovačko gospodarstvo da se pravovre- 
meno akomodira zapadnim državama. Višak vrijednosti postignut 
devalvacijom čehoslov. krune služi za održavanje tečaja krune u gra- 
nicama predviđenim zakonom. 

Opravdanost prve i druge devalvacije krune potvrđuje činjenica 
da nije uslijedila povišica cijena. Skok cijena u zadnjem vremenu 
posljedica je porasta cijena na svjetskom tržištu. Druga devalvacija 
krune prouzročila je strukturelne promjene čehoslovačkog eksporta 
kako se vidi iz slijedeće statistike (u milijunima Čk): 


Blok zemalja funte i USA. . +... 1935 1.750 2.122 + 372 
1936 2.157 2.498 + 4 

Bivši zlatni blok... 1935 1.118 1.181 + 13 
1936 1.841 1.161 — 180 

Klirinške zemlje... 4... 1935 1.451 2.028 + 5TT 
(bez Njemačke) 1936 1.488 2.030 + 542 
Njemačka nea re mej 1935 1.164 1.173 + 9 
1936 1.386 1.156 — 2380 


Čehoslovačka Narodna banka u svojem godišnjem izvještaju 
konstatira da je privredno konsolidiranje Čehoslovačke u 1936. go- 
dini veoma napredovalo. Manchester Guardian Commercial također 
utvrđuje, da je čehoslovačka industrija i vanjska trgovina po svim 
znacima u poletu, a financijski položaj stabilizaran. 

Italija je također izvršila devalvaciju lire početkom oktobra 
1936. god., budući da nije mogla ostati izolirana. Ministarski savjet 
donio je odluku, da se vrijednost lire svede na nivo utvrđen zakonom 
o stabilizaciji od 21. decembra 1927. godine, to jest da 90 lira vrijedi 
jednu engl. funtu, odnosno 19 lira dobije se za jedan dolar. Taj je 
nivo održavan sve do devalvacije funte. Sadržina zlata lire bila je 
do pred nekoliko godina 7,919052 grama, a sad je smanjena na 4,677 
grama. Ovaj sadržaj zlata nije definitivan, jer si je vlada pridržala 
pravo, da može novi tečaj lire mijenjati za 10%. Prema tome deval- 
vacija iznosi između 32,50 do 41%. Ujedno je usvojen zakon koji se 
odnosi na kontrolu cijena, da bi se izbjeglo poskupljivanju. Da se 
uravnoteži ekonomski položaj, talijanska je vlada snizila carinske 
stavke prosječno za 15%. Za unutarnje tržište vlada je propisala 
cijene, pa tako i za najamninu, plin, struju, saobraćajna sredstva 
i t. d. Zlatne rezerve Talijanske banke utvrđuju se na bazi novog 
pariteta za liru, a pretičci su na raspolaganju državnih financija. 

Talijanska vlada provodi na svim privrednim područjima strukturne 
promjene. Italija želi — naročito nakon sankcija — uspostaviti au- 
tarkiju pomoću svojega novog kolonijalnog carstva, budući da Abe- 
sinija ima zlata, platine, kalija, bakra, petroleja i podesne predjele 
za kulturu pamuka, kave i žitarica. Prema izvještaju fašističkog sa- 
vjeta nije smanjeno zlatno pokriće lire, pa je ono još uvijek 25% 
prema opticaju novčanica kao i prije abesinskog rata. Zlatne rezerve 
sa valutama i devizama koje ulaze u zlatnu podlogu iznašale su 20. 
februara 1937. godine 4.021 milijun lira. U izvještaju se veli, da u 
ovu rezervu nije uračunato zlato koje je talijanski narod poklonio 
domovini za vrijeme talijansko-abesinskog rata. Kakav je pravi po- 
ložaj Italije, ne može se ustanoviti, budući da se od početka abesin- 
skog rata ne objavljuju konjunkturni indeksi. 


Austrija se ogradila od devalvacije, jer za nju ne postoje nika- 
kovi uzroci. Ministar Draxler i guverner Kienbčck izjavili su, da je 
Austrija prebrodila u svojem početku periodu devalvacije, pa je mo- 
rala dozvoliti kontrolu državnih financija, da izbjegne bankrotu. 
Poslije katastrofe Kreditanstalta u 1931. godini dospjela je Austrija 
ponovno u težak položaj, pa je devalvirala svoju valutu otprilike za 
28%. Devalvacijom stranih valuta nije tangiran veći dio austrijske 
importne trgovine, a u pogledu eksporta ograničila se je sposobnost 
austrijske konkurencije na smanjivanje prođukcionih troškova. Au- 
strijska vlada uložila je veliki napor, da olakša gospodarski položaj 
zemlje. Krajem januara 1937. godine zaključen je nakon dugih pre- 
govora nov trgovinski sporazum između Austrije i Njemačke. 


Njemački guverner dr. Hjalmar Schacht izjavio je, da Njemačka 
pozdravlja želju triju velesila, da održe što veću ravnotežu između 
pojedinih valuta. Međutim — nastavlja dr. Schacht — ta činjenica 
ne može izmijeniti drugu, da su engleska i američka devalvacija 
znatno poremetile privrednu ravnotežu u svijetu. Njemačku vladu 
ništa neće omesti, da radi u duhu ciljeva triju velesila, a napose da 
se postepeno likvidira sistem kontingentiranja i devizne kontrole — 
ali devalvacija francuskog franka promatrana sa toga stanovišta 
malo je što izmijenila u međunarodnim valutarnim odnosima. Pošto 
je nestalo jedinstvene valutne politike u držanju zlatnog bloka, izu- 
zevši Njemačku i još tri ili četiri države, izjavljuje njemački guver- 
ner, nema nijedne zemlje u svijetu, čija bi valuta počivala na jasno 
i nepokolebivo utvrđenoj bazi, budući da su većina valuta izložene 
samovoljnoj manipulaciji pojedinih vlada. Njemačka je otklonila 
devalvaciju, ali se nalazi na raskrsnici između metoda starog kapita- 
ližma i potpuno autarkične privrede. Devalvacijom valuta Švicarske, 
Francuske, Nizozemske, Italije i Čehoslovačke njemačka eksportna 
iidustrija pretrpjela je gubitke, ali je usprkos toga 1936. godina 
svršila za Njemačku povoljno i njemačka trgovinska bilanca je ak- 
tivna preko 450 milijuna RM. Aktivnost njemačke trgovinske bilance 
u velikom je kontrastu sa pasivnim trgovinskim bilancama najvećih 
industrijskih država u prvom semestru 1935. i 1936. godine, kako 
ražabiremo iz priložene tabele: 

Sjedinjene Države Amerike... u £$ + 80 — 10 
Britanija. 2+ e. » £ — 156 — 192 
Francuska... » Fr —2649 —44170 
Nizozemska . 1. ,» Hf — 136 — 148 
Švicarska... » šv. Fr — 221 — 145 


Reichskreditgesellschaft A. G. u Berlinu objavljuje na temelju 
statistike, da je njemački nacionalni dohodak porastao od 1932. go- 
dine za cirka 40% to jest na 61,5 milijarda RM. Prometna vrijednost 
industrije iznosila je 1932. godine oko 35 milijarda RM a 1936. go- 
dine oko 60 milijarda. Njemačka misli svojim četverogodišnjim pla- 
nom osigurati si potpunu opskrbu potrebnim sirovinama i to tekstil- 
nim, pa mineralnim uljima i kaučukom. 

Njemačka je povećala izvoz u balkanske zemlje, koji je bio 1935. 
godme 253 milijuna RM na 375 milijuna u 1936. godini, dakle je po- 
većanje za 122 milijuna RM, odnosno za 48,3%. Izvoz u Jugoslaviju 
porastao je za 109%, u Rumunjsku za 62%, u Madžarsku za 32%, 
u Grčku za 29%. Uvoz iz balkanskih država u Njemačku bio je 1935. 
godine 319 milijuna RM, a 1936. godine 387 milijuna, pa je porastao 
za 68 milijuna ili za 21,3%. 

Protiv devalvacije svojih valuta službeno su se izjasnile ove dr- 
žave: Njemačka, Austrija, Madžarska, Poljska, Bugarska, Rumunj- 
ska, Jugoslavija, Luksemburg i Egipat. 

Devalvacija evropskih valuta tangirala je interese jugoslaven- 
skih eksportera i importera, pa su bile poduzete potrebne mjere. 
Prema službenom saopćenju u 1936. godini sklopljeno je 10 trgovač- 
kih sporazuma. Prošle godine zaključena je u Bukareštu što življa 
suradnja između država Male antante, a ove godine nastoje se za- 
ključci provesti u djelo. 

Naš uvoz u 1936. godini bio je po vrijednosti 4.077,01 milijuna 
dinara, a izvoz 4.376,153 milijuna, pa je prema tome aktivnost trgo- 
vinske bilance 299,14 milijuna dinara. Prema 1935. godini aktivnost 
trgovinske bilance po vrijednosti umanjena je za 9,51%. 

Po tonaži iznosio je naš uvoz 971.328 tona, a 1935 god. 981.463 
tone, pa je prema tome manji za 10.135 tona ili za 1%. Izvoz je 
također po tonaži bio manji, pa je iznosio 2.868,2 milijuna tona, a 
1935. godine bio je 3.326 milijuna tona. Izvoz je prema tome smanjen 
u tonama za 485.600 ili za 13,8%. 

Aktivni trgovinski saldo imamo neprestano počevši od 1931. go- 
dine. U prvom semestru prošle godine imala je naša vanjska trgo- 
vina velike poteškoće zbog sankcija prema Italiji, pa je morala tra- 
žiti nova tržišta za stoku, perad i drvo. U drugom semestru prilike 
su se popravile, osobito radi izvanredne žetve koja je bila za 52,8%. 
veća nego li 1935. godine. Paralelno sa našom obilnom žetvom nastao 
je skok cijena agrarnih proizvoda na međunarodnom tržištu, što je 
omogućilo naš povoljan izvoz. 

Prošle godine nastupila je preorijentacija naše vanjske trgovine 
dirigiranjem trgovinske politike, koja je počela 13. juna. Naš izvoz 
upućuje se više u neklirinške zemlje, pa je 1936. godine bila prvi put 

naša trgovinska bilanca aktivna za milijun engleskih funti. Sistemi 
kliringa povlače izjednačenje dugovanja i potraživanja i smanjuju 
aktivnost trgovinske bilance. U prošloj godini bile su non 
države našega izvoza: 


Njemačka .. . . 1.039 milijuna dinara, što je 28,749; ođ ukupnog izvoza 
Austrija 0... 640,1 » » CTI ITI 14,63%. » LZ) », 
Čehoslovačka, . . U 540,0 » » » » 12,34% " "» , 
Engleska s. . 431,6 » » 9 » 9,86% ,» "» /" ' 


Prema podacima ministarstva trgovine i industrije imali smo 
1935. godine aktivni klirinški saldo od 751 milijun dinara prema kli 
rinškim državama, a prema neklirinškim bio je deficit od 421 mili- 
juna dinara. U 1936. godini aktivni saldo sveden je na 405 milijuna 
prema klirinškim zemljama, a pasivni je pao na 105 milijuna dinara. 


Međutim usprkos aktivnosti trgovinske bilance, naša je plaćevna 
bilanca pasivna, ali o tome nema točnih podataka. Prema službenom 
izvještaju na početku 1937. godine unutarnji državni dug iznosio je: 
7.088 milijuna, a vanjski 15.484 milijuna dinara. Dakle ukupni dr- 
žavni dug iznaša 22 milijarde 572 milijuna dinara, 

Najveći interes međunarodne privrede bio je, kako će devalva- 
cija utjecati na svjetsku trgovinu. Vrijeme je pokazalo, da valutarni 
sporazum nije postigao željno očekivane rezultate, to jest ukidanje 
uvoznih kontingenata i reguliranje carinskih ograda, već samo iz« 
vjesno ublaženje, pa je prema tome samo jedna etapa razvoja, ali ne 
definitivno riješenje međunarodnog valutarnog problema. Statistika 
međunarodne trgovine 1936. godine pokazuje povećanje za 8,4% pre- 
ma 1935. godini. Ali ako je usporedimo sa svjetskom trgovinom iz 
1929. godine, onda je postignuta vrijednost tek 37,7% vrijednosti 
svjetske trgovine u 1929. godini. U poboljšanju koje je nastalo ima 
svakako određeni udio valutarna politika i kreditna ekspanzija, ali i 
opće svjetsko naoružanje i velika potražnja ratnih sirovina, pa je 
stoga i nastalo krajem prošle godine veliko gibanje cijena. Sama Vel. 
Britanija utrošit će u nekoliko godina za oružanje 1.500 milijuna 
funti ili u našoj valuti oko 360 milijarda dinara! Poslije rata bila 
je opća želja za mirom u razoružanju, a danas se približujemo divov- 
skim koracima razdoblju oružanog mira. Zato nema svjetska trgo- 
vina karakteristične oznake klasične konjunkture, a povjerenje i sao- 
braćaj između država ne daje optimističku sliku budućnosti. 


Dr. vo Rafdeli (Split) 
Stanje našega nevčarstva 


Posljednjih je godina privatno novčarstvo prema državnom i 
Narodnoj banci u znatno slabijem položaju, jer je bilo teško pogo- 
đeno bankovnom krizom. Mnogi ulagači počeli su favorizirati državne 
institucije uslijed državne garancije, a i pozitivno zakonodavstvo mu 
daje prednost. Ipak državno novčarstvo nije u našim prilikama uvi- 
jek u mogućnosti da nadomjesti privatnu inicijativu, koja daleko 
bolje poznaje potrebe pojedinih krajeva. Privatno novčarstvo i šte- 
dionice bile bi i danas u mogućnosti udovoljiti potrebama tržišta, 
kada bi se uvažilo načelo barem približno jednakog tretiranja. Sama 
podjela novčarstva na način, da jedno spada u nadležnost Ministar- 
stva financija, dok je drugo uz štedionice u nadležnosti Ministarstva 
trgovine i industrije nosi u sebi klicu različnog tretiranja, jer prvo 
ministarstvo kao glavni pretstavnik ekonomsko-financijske politike 
države ima više moći i upliva. 

Kod pregleda naše novčarske situacije na prvome mjestu dolazi 
Narodna banka. Njeno je stanje bilo prošle godine (1936) povoljno. 
Podloga je iznosila bez »prima« koncem prošle godine u milijunima 
dinara: 

zlato u blagajnama _1.588.3 

zlato u inozemstvu 37.7 
U podlozi nema više deviza. Povišica podloge tokom prošle godine, 
kada se uzmu u obzir i devize, iznosila je Din 161.7 milijuna bez »pri- 
ma« ili 207.9 milijuna dinara s primom. Zlato u bančinim blagajna- 
ma prekoračilo je iznos od 2 milijarde dinara; ta je količina veća no 
što je ikad bila dosada. Deviza, koje ne ulaze u podlogu, bilo je kod 
Narodne banke krajem 1936 god. za 552.2 milijuna dinara, te je i u 
tom pogledu dosegla kulminaciju od god. 1931. Ukupno pokriće kon- 
cem 1936 g. iznosilo je 29.08%. ' 

Opticaj od 1930 do 1936 god. bio je u milijunima dinara ovaj: 


Novčanice — kovani novac ukupno 
31/XII-1930 3.396.5 142.7 5.539.2 
» 191 8.172.3 161.2 5.585.5 
» 1932 4.772.7 381.3 5.154.0 
» 1933 4.327.2 960.0 5.287.2 
n 1934 4.384.0 993.9 5.377.9 
» 1935 4.890.0 870.1 5.760.1 
1936 5.408.5 864.6 6.273.1 


Kako vidimo opticaj novčanica se je povećao od 1935—1936 za 518.5 
milijuna dinara, dok je opticaj kovanog novca pao za 5.5 milijuna, 
tako da je novčani opticaj per saldo porastao za 513 milijuna dinara. 
Glavnim razlogom povećanja bile su nabavke zlata za podlogu i de- 
viza, koje ne ulaze u podlogu, te nabavke vrijednosnih papira. Žiro- 
računi iznosili su 651.1 milijuna dinara, od kojih je bilo 212.7 mili- 
juna od privatnih zavoda. Blagajnički zapisi rapidno padaju, jer je 
Ministarstvo financija pristupilo izdavanju sličnih bonova, ali uz 

voljniji kamatnjak. Portfelj vrijednosnih papira od 49.4 milijuna di- 

nara (1935 g.) popeo se je koncem 1936 g. na 116.8 milijuna, i to 
radi nabavke državnih obveznica. U smislu sadašnjih propisa zakona, 
mogla bi Narodna banka nabaviti još oko 62—63 milijuna dinara 
vrijednosnih papira. 

U pogledu kreditiranja države nema nikakvih promjena. Privre- 
mena pozajmica od 600 milijuna dinara još je uvijek na jednakoj 
visini, dakle ne može se više doista nazivati »privremenom«. Državni 
dug iz dobe prije zakonske stabilizacije iznosio je svršetkom 1936 
g. 1.647.8 milijuna dinara (1934 g. 1.686 milijuna). Taj se dug otpla- 
ćuje vrlo sporo naročito radi liberalne dividendne politike Narodne 
banke, koja vodi previše računa o interesima svojih dioničara. Do- 
bitak što je bio isplaćen dioničarima i državi kretao se ovako: 


Godina dobitak države dobitak dioničara 

(u milijunima dinara) 

1932 4.2 18.6 

1933 4.9 19.0 

1934 9.8 21.6 

1935 10.2 21.8 

1936 14.7 24.2 

Slijedeća nam skrižaljka pokazuje kriditiranje privrede: 

Eksport lombard ukupno 

(u milijunima dinara) 
31/X1II-1930 1.443.7 2083.5 1.637.2 
» 1931 1.965.7 287.2 2.252.9 
» 1932 2.112.0 344.8 2.456.8 
» 1988 1.808.9 298.1 2.122.0 
» 1984 1.528.8 2383.1 1.763.9 
» 1985 1.523.0 258.5 1.781.3 
1936 1.458.6 258.7 1.T17.3 


Eskompt je pao od 1935—1936 za 64.4 milijuna dinara, a stavka. 
lombarda povećala se je za 200.000. Per saldo kreditiranje pri- 
vrede palo je. za 64.2 milijuna dinara. Stanje eskomptnih zajmova 
koncem 1935 i 1936 g. iznosilo je u hiljadama dinara: 


1935 1936 
u Beogradu 612.008 630.140 
» Zagrebu 336.324 326.309 
» Ljubljani 109.771 96.554 
» Banjoj Luct 8.730 8.787 
» Bitolju 3.845 4.508 
» Varaždinu 10.550 10.490 
» Vršcu 9.953 7.406 
» Dubrovniku — 4.906 
» Mariboru 23.293 22.158 
» Mostaru 9.664 4.382 
» Nišu 43.146 39.470 
», Novom Sadu 95.339 75.047 
» Osijeku 62.372 57.213 
,», Pančevu 18.137 16.681 
» Petrovgradu 17.501 7.636 
. jevu 62.720 58.182 
» Skoplju 33.891 33.468 
» Splitu 9.669 8.168 
» Subotici 19.964 13.367 
» Sušaku 6.869 7.054 
» Cetinju 21.645 19.326 
,» Sapcu 7.557 7.343 

. < Novčanična ustanova imala bi se intenzivnije pozabaviti pita- 
njem kreditnih uslova, koje bi trebalo prilagoditi sadašnjim prilikama 
pojedinih krajeva. — Potpuno je ispravna izjava Narodne banke, 
kako mi nemamo tržišta trgovačkih mjenica. Većim dijelom mjenice 
se pri dospjeću samo prolongiraju. Tokom prošle godine novčani za- 
vodi reeskomptirali su prosječno 680.4 milijuna dinara mjenica, dok 
su od novčanične ustanove potraživali u žiro- računima prosječno 
183.3 milijuna. Saldo iznosi ispod 500 milijuna dinara. Ostali dužnici 
Narodne banke na dan 31 XII 1936 g. bili su za eskompt: izvoznici 
(106.5 milijuna dinara), uvoznici (66.8 milijuna), industrijalci (414.9 
milijuna), obrtnici (23.3 milijuna), savezi zemljoradničkih zadruga 
(51.5 milijun), a ostali (26.1 milijuna). 

U pretežnom dijelu naših krajeva privatni zavodi drže kredit 
novčanične banke za slučaj prijeke potrebe, dok se na području Sr- 
bije kredit novčanične ustanove smatra redovitom vjeresijom. 

Bilo bi svakako umjesno utvrditi izvjesne principe u pogledu 
plasiranja narodnih ušteđevina, kako to predlaže Narodna banka, 
no na žalost nije dosad nigdje ništa konkretno izneseno niti poduzeto. 
Situacija na tržištu dugoročnog novca ostala je nepromjenjenom. Tr- 
žište je upućeno za dugoročne kredite isključivo na Državnu hipote- 
karnu banku i neke glavnije štedionice. Kod nas je uz to vrlo važno 
i pitanje srednjoročnih zajmova. Umjesna je tvrdnja, da bi i sami 
novčani zavodi našli interesa u politici nižeg kamatnjaka, jer da bi 
tako količina poslova bila veća, poslovi sigurniji i rentabilniji, a rizik 
znatno manji. Narodna banka svakako je u mogućnosti, da primje- 
rom prva pokaže put sniženja kamatne stope. Važno je i pitanje ka- 
matnjaka na uloške kod državnih novčanih zavoda. Pri ocjeni trži- 
šta za privatne zavode i štedionice ostaje još uvijek glavnim pitanjem 
nesigurnost pred mjerama razne naravi, koje bi mogle da budu na- 
metnute privatnim zavodima. Da li se mogu odobravati novi krediti 
zemljoradnicima, dok se n. pr. i u zadnjem financijskom zakonu do- 
nosi odredba, da se rok iz stava 2 člana 20 Uredbe o I. z. d. produ- 
žuje do 26 rujna 1938 g.? 

S obzirom na važnost poljoprivrede u našoj narodnoj ekonomiji, 
sigurno je da nije nikako u razmjeru s njenom privrednom važnosti 
ako uživa kod novčanične ustanove samo 314% kredita prema osta- 
lim granama narodne privrede. 

Sa strane privrednika se prigovara prevelikoj razlici u cijenama, 
uz koje Narodna banka kupuje devize i uz koje ih prodaje. Trećinu 
deviza ima se nuditi Narodnoj banci na otkup, a izvoznici traže slo- 
bodnu prodaju deviza na burzi preko novčanih zavoda. Devizni pra- 
vilnik doživio je tokom vremena mnogo promjena, te je postao la- 
birint propisa, u kojima se ne može snaći ni dobar stručnjak. Bilo je 
stoga umjesno, što je Ministarstvo financija izdalo pred nekoliko 
sedmica prečišćen tekst deviznog pravilnika. Opravdane su žalbe i u 
pitanju cjenika za obezbjeđenje valute, jer navedene cijene nije mo- 
guće polučiti, a kad se ne postigne cijena predviđena u cjeniku stu- 
paju kazne na dnevni red. Devizne propise treba dovesti što više u 
sklad s potrebama privrednog života. Tečajevi deviza u slobodnom 

ne odnose se na ca. 75% naše vanjske trgovine, jer poprečno 
toliko prometa pada na zemlje službenog i privatnog kliri 
U pogledu administracije Narodne Banke treba istaknuti da u 
njenom upravnom odboru nema pretstavnika štedionica i kreditnog 
zadrugarstva koji bi vodili brigu za interese privatnog novčarstva i 
onih krajeva u kojima je privatno novčarstvo pretežnije. 
Kolika je važnost državnih novčanih ustanova vidi se po tome 
ako se pogleda koliki su im kapitali bili povjereni koncem 1936: 
Državnoj hipotekarnoj Din 1.640,699.630.— fondova 
»  394,450.307.— kapitala javnih fondova 
»  1.659,865.139.— uložaka na štednju 
» = 491,043.960.— tek. računa 
Poštanskoj štedionici »  982,082.684.— štednih uložaka i 
»  1.466,598.429.— čekovnih računa 


ukupno . . . Din 6.634,240.149.— 


Za naše prilike radi se kod tih zavoda o ogromnoj koncentraciji ka- 
pitala, te time ova dva zavoda dobivaju predominantan položaj na 
novčanom tržištu. 

Stavka »zajmova u inozemstvu« iznosila je kod Državne hipo- 
tekarne banke koncem prošle godine 880 milijuna dinara. Fondovi 
su iznosili 1934 i 1935 g. Din 1.198.2 odnosno 1.419.0 milijuna, ka- 
pitali javnih ustanova Din 379.4 odnosno 392.4 milijuna, ulošci Din 
1.031.4 milijuna i Din 1.419.0 milijuna, tekući računi Din 4854 i 
Din 617.2 milijuna, a zajmovi u inozemstvu Din 934.1 i Din 941.6 
milijuna. 

Aktiva računa razmjere bila je u milijunima dinara ova: 

1934 1935 1936 


hipotekarni zajmovi 2206.0 2144.1 2071.0 
komunalni zajmovi 618.4 648.1 948.1 
ostali zajmovi 399.1 388.0 399.4 
tekući računi 683.9 813.9 886.4 
vrijednosni papiri 209.1 381.8 480.5 


Prošle godine povećali su se komunalni zajmovi za 300 milijuna di- 
nara, a smanjili su se hipotekarni zajmovi, zajmovi vođenim zadru- 
gama i zajmovi na mjenice. Banka je nabavila vrijednosnih papira 
za 98.6 milijuna dinara. Zaduženje i potraživanje ministarstva fi- 
nancija bilo je tokom zadnjih godina ovo: 
Godine dug potraživanje 
(u milijunima dinara) 
1934 530.7 448 
1985 654.2 161.2 
1936 578.7 115.4 


Država je kod Državne hipotekarne banke (1936 g. 467.3 milijuna 
dinara) manje zadužena nego kod Poštanske štedionice (1936 g. 
1.176.2 milijuna). 

. Ulošci na knjižice povećali su se lanjske godine od 1.169.5 na 
1.200.4 milijuna dinara, a privatni tekući računi od 249.5 na 458.94 
milijuna. Ulošci su narasli ukupno za 250 milijuna dinara. Otpisi 
iznose Din 23.028.809.—. U računu dobitka i gubitka nije jasna 

stavka u rashodu (»kreditirana svota za pokriće bančinih potraži 
vanja«) od 34.5 milijuna dinara. Zadnjih godina čisti dobitak banke 
i sudjelovanje države u dobitku iznosili su u milijunima dinara: 


Godina 

1930 65.0 (od toga 40.05 državi) 

1931 68.3 51.5 

1932 59.1 444 

1933 51.1 38.5 

1934 49.3 37.9 

1935 40.2 81.3 

1936 424 33.0 

Ulošci središnjice i podružnica bili su koncem 1936 g. slijedeći: 

* Beograd 813.8 (1935g. 798.5, 1981 g. 509.0) 
Zagreb 1032 ( , 109.5, m 11.0) 
Niš 85.1. ( , 66.7, m 821) 
Novi Sad 589. ( , 487, » 18.) 
Sarajevo 441 (€. 41.6, a 10.2) 
Ljubljana 399. ( » 355, * 6.5) 
Split 387.3 ( », 330, m 118) 
Skoplje 3818 ( , 380.3, » = 183) 
Cetinje 83 ( 1.6, A 2.3) 


Bilo bi interesantno doznati iznose fondova s područja pojedinih 
podružnica Državne hipotekarne banke. Na području Srbije Državna 
hipotekarna banka razvila se je tokom vremena do ustanove, koja 
u Hrvatskoj i u ostalim prečanskim krajevima odgovara važnosti 
Prve hrvatske štedionice. Na jednom se je području vršilo prikup- 
ljanje kapitala preko privatne, a na drugom preko državne ustanove. 

Dosadašnje razmimoilaženje između Državne hipotekarne banke 
s jedne strane i gradskih (odnosno banovinskih) štedionica s druge 
strane ne odgovara principu zdrave ekonomsko-financijske politike. 
Pred nekoliko sedmica izašlo je naređenje Ministarstva šuma i rud- 
nika, u smislu kojeg se i novac bratimskih blagajna ima ulagati u 
Državnu hipotekarnu banku, a ulošci kod privatnih, banovinskih, 
općinskih i gradskih novčanih zavoda prenijeti kod navedene banke 
kroz najkraće vrijeme. To razmimoilaženje nije površne naravi, raz- 
lika je u shvaćanju oko organizacije novčarstva. Takvo stanje ima 
za posljedicu, da se plasiranje narodnih ušteđevina ne vrši na način, 
koji bi odgovarao potrebama svih krajeva u jednakoj mjeri. Savez 
štedionica nastojao je i nastoji još uvijek, da štedionice dođu do za- 
kona, koji je u Čehoslovačkoj i Poljskoj bio već davno donešen, jer 
je i kod nas nužno potreban. Ali se donašanje takvog zakona, izgle- 
dalo bi, ne želi omogućiti, valjda radi ustanova, koje iz takvog stanja 
imaju najviše koristi. — Štedionice u Ljubljani, Mariboru i Celju 
stavljene su u ponovnu likvidnost zajmovima odobrenim odnosnim 
općinama od strane Državne hipotekarne banke. | 

Poštanska štedionica počela je raditi 1 X 1923, prema tome ona 
posluje tek 14 godina. Ukupni promet navedene novčane ustanove 
iznosio je 1936 g. 241.5 milijardu dinara (1936 g.: 239 milijarde). 
Glavni posao Poštanske štedionice sastoji se u poslovanju novčanog 
prometa. Broj čekovnih računa koncem prošle god. iznosio je 26.283 
(1935 g.: 25.439), a područni raspored bio je slijedeći: 

Zagreb 7.154. : Ljubljana 6.788 
Beograd 7.137 Sarajevo 3.214 
Skoplje 1.390 

Prošle godine Poštanska štedionica imala je 410.418 ulagača (1926 
g. 12.503, 1929 g. 59.362, 1930 g. 127.196). Na uloške Poštanska šte- 
dionica plaćala je i tokom 1936 g. 4% kamata. Rješenjem br. 1975 
od 18/1I1-1936 g. bilo je ograničeno odobravanje kamata na iznose 
uložaka do 100.000 dinara. Ulošci kod Poštanske štedionice uživaju 
povlašteni porez na rentu. Poštanska štedionica može zaključivati 
svoj račun razmjere s najvećim dobitkom među svim zavodima, jer 
ne uglavničuje čekovne uloške. Iz izvještaja se ne razabire, kako su 
ulošci priticali iz pojedinih krajeva. Stavka čekovnih računa koncem 
prošle godine iznosila je 1.466 milijuna (1935 g.: 1.178 milijuna, 
1931 g.: 512 milijuna), koliko je u to doba iznosio eskompt Narodne 
banke (1.458.6 milijuna). Poštanska štedionica ima na raspolaganju 
skoro 21% milijarde dinara. 

Raspoložive kapitale Poštanska štedionica stavlja na raspolaga- 
nje u vidu kredita Glavnoj državnoj blagajni i drugim nadleštvima. 
Stanje kređita državi iznosilo je na dan 31/XII-1936 D 1.176.200.000 
(1935 g.: 969 milijuna, 1934 g.: 806 milijuna), dok krediti n. pr. nov- 
čanim zavodima zavodima iznose 128 milijuna. Znatan iznos uložen 
je u državne vrijednosne papire (Din 519 milijuna dinara, 1935 g.: 
335 milijuna). Komunalni zajmovi iznose 53 milijuna, a lombardni 
54.9 milijuna. Nekretnine iskazuju svotu od 811% milijuna. 

Čisti dobitak za prošlu godinu iznosio je 59 milijuna dinara 
(1935 g. 56.8 milijuna). Nadzorno vijeće Poštanske štedionice sači- 
njavaju viši činovnici državne administracije. Pretežni dio pokrajina 
dosljedno tome nema svojih pretstavnika u nadzornom vijeću. Dok 
se drukčije ne organizira nadzorno vijeće Poštanske štedionice, ne 
može se ni pomisliti na mijenjanje pravca u pogledu kreditiranja. 
Svi krajevi reflektiraju na jače kreditiranje od strane Poštanske 
štedionice. Ta međutim, kako se može čitati u zadnjem izvještaju 
te ustanove i u financijskom zakonu za 1937/38, misli na osnivanje 
podružnica na Sušaku, u Splitu, Dubrovniku i u Podgorici. Pogledom 
na prijedlog osnivanja podružnica u jadranskim mjestima, može se 
objektivno ustvrditi, da je osnivanje tolikih podružnica u primor- 
skim krajevima, barem privremeno, potpuno suvišno. Kapitali iz bo- 
gatijih krajeva imali bi strujati prema siromašnijim, a ne da se do- 
gađa čak i obratno. 

U kategoriju poludržavnih novčanih ustanova spada Privilegi- 
rana agrarna banka. U računu razmjere PAB-a za prošlu godinu 
nema naročitih promjena. Stavke dužnika PAB-a koncem 1935 i 
1936 g. u milijunima dinara bile su ove: 


1935 1936 
hipotekarni zajmovi 467.4 467.4 
zajmovi zadrugama 255.1 286.4 
dugoročni zajmovi vodenim zadrugama 13.4 13.4 


Promjena je samo kod zajmova zadrugama (+ 31.3 milijuna din.). 
Glavnica PAB-a iznosi: 700 milijuna dinara, fondovi 1936 g. 
43.2 milijuna (1935 g.: 41.8 milijun), ulošci na štednju 17.577.000.— 

(1935 g.: 14.7 milijuna), ulog podružnica u Zagrebu, Ljubljani i Sa- 
rajevu (u vezi s likvidacijom zemljoradničkih dugova): Dinara 
19,256.000.—, tekući računi podružnica Din 549.323.—, dobitak pro- 
šle godine iznosio je Din 18,070.263.— (1935 g.: Din 34,385.3956.—). 
Uložak podružnica je već znatno veći, prekoračio je danas iznos od 50 
milijuna. 

U kategoriju poludržavnih novčanih zavoda spada i Zanatska 
banka, jer je država upisala jedan dio glavnice tog zavoda, koji se 
bavi davanjem kredita obrtničkom staležu. Zanatska banka bila je 
utemeljena 1927 god., a ima glavnu podružnicu u Zagrebu, i podruž- 
nice u Ljubljani i Sarajevu. Glavnica banke iznosi 75,000.000 di- 
nara, od kojih je bilo uplaćeno 64 milijuna (19 milijuna od strane 
države, 45 milijuna od obrtnika). U mjesecu ožujku ove godine dr- 
žava je uplatila daljnjih 31 milijuna dinara glavnice. Ulošci Zanat- 
ske banke su iznosili 1936 g. 36.3 milijuna, 1935 g. 49.2 milijuna, 
1934 g. 42.8 milijuna. Na području središnjice i podružnica pripadali 
su obrtnicima slijedeći krediti u milijunima dinara: 

Beograd 85.8 Ljubljana 10.2 
Zagreb 19.2 Sarajevo 5.0 


Kod ovih cifara vidimo veliko zapostavljanje pojedinih državnih 
područja. Od tog ključa koncem 1936 g. bilo je iskorišćeno: 

u Beogradu 71.8 u Ljubljani 11.3 

» Zagrebu 14.4 » Sarajevu 11.0 


Još nema podataka o zaključku 1936 g. kod privatnih novčanih 
zavoda i štedionica. Zavodi, uslijed sporog provađanja Uredbe o I. 
z. d., nisu dosad mogli zaključiti prošlu poslovnu godinu. Kao bazu 
za prispodobu s državnim novčanim zavodima treba uzeti stoga po- 
datke za 1935 g., prikupljene od Saveza novčanih i osiguravajućih 
zavoda. 


Aktivne stavke računa razmjere privatnih zavoda bile su od 
1930 do 1935 god. slijedeće (u milijunima dinara): 


Godina gotovina mjenice vrijed. papiri dužnici nekretnine 
1930 1.584.8 5.486.2 1.3324 9.021.7 785.3 
1931 933.4 4.576.0 1.112.6 8.112.3 840.8 
1932 728.0 3.802.2 976.1 7.4324 940.9 
1933 829.5 3.937.5 1.012.8 6.113.1 1.018.3 
1934 880.7 3.5874 1.009.7 5.367.3 982.0 
1935 814.7 3.115.8 864.6 4.436.5 885.5 


Bankovne kreditne garancije smanjene su od 1930 g. za skoro 50%. 
Krediti privatnih novčanih zavoda na mjenice i u tekućim računi- 
ma iznosili su 1930 g. 141% milijardi dinara, koncem 1935 g. samo 
714. Najbrže smanjenje kredita uslijedilo je od 1931 g. do konca 1932 
£., t. j. u doba, dok uredbenim putem nije bio zaustavljen odliv uloga 
iz privatnih zavoda i štedionica. 

Pasivne stavke računa razmjere kod privatnog novčarstva iz- 
gledaju za to razdoblje ovako: 

" Godina glavnica pričuve ulošci vjerovnici 


1930 2.210.2 844.3 9.959.9 4.928.6 
1931 2.110.0 7854 8.876.3 3.640.8 
1932 2.241.5 813.4 7456.7 3.753.8 
1933 2.126.4 764.5 7.079.0 2.780.4 
1934 1.790.9 919.7 6.397.5 28111 
1935 1.665.2 864.5 5.044.7 2.106.2 


Glavnica privatnog novčarstva pala je za 545 milijuna ili za 25% 
od 1930 g. Ulošci, koji jedini alimentiraju privatno novčarstvo, bili 
su skoro prepolovljeni. 

Podatci o gubitcima i dobitcima kod privatnih novčanih zavoda 
izgledaju zadnjih godina na ovaj način (u milijunima dinara): 


Godina gubitak dobitak 
1930 13.5 269.0 
1931 5.0 178.2 
1932 42.9 102.6 
1933 51.3 76.2 
1934 40.8 72.6 
1935 35.8 17.3 


Sumarni pregled gubitka i dobitka kod privatnih novčanih zavoda za 
1935 g. po banovinama i u gradovima Beograd i Zagreb, prema po- 
datcima Saveza novčanih i osiguravajućih zavoda, izgleda ovako 
(u hiljadama dinara): 


Gubitak dobitak 
Dravska banovina 672 8.091 
Savska , 2111 1.615 
Vrbaska m 1.198 80 
Primorska st 168 1.538 
Zetska še 978 503 
Drinska ši 5.041 2.236 
Dunavska 5 13.472 7.526 
Moravska m 3.818 882 
Vardarska ši 2.880 1.656 
Beograd 4.890 21.689 
Zagreb 581 31.512 


Kod novčanih zavoda na području Dravske i Primorske banovine te 
u Beogradu i Zagrebu dobitak nadmašuje gubitak. Obratno je stanje 
kod zavoda u svim ostalim banovinama. Pod zaštitom nalazi se sada 
291 zavod (odlaganje plaćanja), a 35 zavoda je u vanstečajnoj li- 
kvidaciji. 

Pored privatnih zavoda i štedionice su pogođene zaštitnim mje- 
rama u korist zemljoradnika. Uz to su štedionice spriječene u dalj- 
njem svojem razvijanju propisima i tumačenjima zakona o uređenju 
Državne hipotekarne banke, kako smo to već istaknuli. 


Glavne stavke računa razmjere kod štedionica bile su od 1931 
do uključivo 1935 god. ove: (u milijunima dinara): 


Gođina gotovina zajmovi ulošci reeskompt dobitak 
1931 155.0 1.806.7 2.200.5 317.2 117.7 
1932 186.3 1.7744 2.029.7 57.2 15.0 
1933 232.2 1.636.9 1.968.3 54.2 16.4 
1934 410.8 1.506.9 1.968.4 41.3 12.6 
1935 448.6 1.591.2 1.894.2 214 20.0 

Stanje štedionica je daleko bolje od stanja privatnih zavoda. 
Dobitak Narodne banke, državnih zavođa i L priviielrene agrar- 
ne bio je 1936 god. slijedeći: 


Narodna banka Din 41,005.136.— 
Državna hipotekarna banka  ,,  42,365.702.— 
Poštanska štedionica »  50,170.279.— 
Privilegovana agrarna banka ,  18,070.265.— 


Ukupno Din 160,611.880.— 
a kod privatnih zavoda dobitak za 1935 g. iznosio je Din 77,327.841, 
uz Din 35,859.162.— gubitka, dok su štedionice tu godinu zaklju- 
čile s dobitkom od Din 20,029.622.—. 

Iz prednjih brojeva može se zaključiti, da je od privatnog nov- 
čarstva ujedno sa štedionicama koncem 1935 g. bilo uloženo u pri- 
vatnoj privredi Din 9.143,647.530.—, u kojoj svoti štedionice sudje- 
luju s iznosom od Din 1.591,259.355.—. Državne novčane ustanove, 
računajući u tu svrhu obračuna i Narodnu banku (eskompt i lom- 
bard), dale su privatnoj privredi, kada se uzmu u obzir i zajmovi 
na prireze i prihode kod Državne hipotekarne banke, na dan 31/XII 
1936 g., samo Din 5.100,687.761.—. Kada se izuzmu zajmovi na pri- 
reze i prihode kod Državne hipotekarne banke (Din 948,143.702.—), 
ta se svota snizuje na Din 4.152,544.059.—. U tom obračunu nije 
uzeta u obzir Privilegirana agrarna banka. Od strane privatnog nov- 
čarstva i štedionica bilo je plasirano u nekretninama Din 978,128.191 
(31/XII-1935). Nekretnine državnih zavoda i Narodne banke izno- 
sile su koncem 1936 g. Din 409,238.138.—, Državni novčani zavodi i 
Narodna banka imaju više uloženog novca jedino u vrijednosnim 
papirima. Stavka vrijednosnih papira kod državnih zavoda i Na- 
rodne banke iznosi koncem 1936 g. Din 1.116,520.708.—, dok su vri- 
jednosni papiri, vlasništvo privatnih zavoda i štedionica, koncem 
1935 g. iznosili Din 968,993.134.—, 

U glavnim crtama to je stanje našeg državnog i privatnog 
novčarstva. Narodna banka i državni zavodi razvijaju se i napre- 
duju, dok se privatno novčarstvo u svojoj djelatnosti u odnosu pre- 
ma državnom bankarstvu sve više skučuje. U interesu narodne pri- 
vrede treba se kloniti trvenja između ta dva principa i treba da se 
stvori sporazumno djelovanje. Osim već istaknutog principa pribli- 
žno jednakog tretiranja jednog i drugog novčarstva, osnivanjem 
bankarsko-financijskog zajedničkog odbora, u kojemu bi bili pari- 
tetno zastupani pretstavnici državnog i privatnog novčarstva, pret- 
stavnici štedionica i kreditnog zadrugarstva, dalo bi se dobrom vo- 
ljom, u kratkom razmaku vremena dovoljno toga u tom pogleđu 
popraviti. ' 

Pregled 


ZAVOD ZA PROUČAVANJE SELJAČKOG I NARODNOG GOSPODARSTVA 
U ZAGREBU 


što se više očituje međusobna zavisnost pojedinih grana narodnog gospo- 
darstva, i što više država mora da intervenira na ekonomskom području, sve 
više nastaje potreba, da se ekonomski procesi shvate racionalno. U tu svrhu 
osnovani su u ekonomski naprednim zemljama razni zavodi, kojima je zadaća 
pratiti sve pojave ekonomskog života. 

U Jugoslaviji ima nekoliko takovih ustanova, a sve se nalaze u Beogradu. 
Narodna banka ima svoje odjeljenje za ekonomska izučavanja, a slične usta- 
nove postoje još u PAB-u, Prizadu, Ministarstvu trgovine, Zavodu za unapre- 
đenje spoljne trgovine, itd. Očito je, da i u Zagrebu postoji velika potreba za 
osnutkom takve jedne ustanove. Trgovačka komora je ozbiljno započela raditi 
na osnutku Zavoda za konjunkturna ispitivanja godine 1928., ali do njegovog 
ostvarenja nije došlo. Zagrebačka je oblast osnovala iste godine svoj Zavod 
za Pranje rentabhiliteta seljačkog gospodarstva, ali je i taj ubrzo prestao 
s radom 

Prošle jeseni je Gospodarska aloga.u okviru svoje organizacije osnovala 
Zavod za proučavanje seljačkog i narodnog gospodarstva. Svrha je toga za- 
voda u prvom redu proučavanje svih pitanja seljačke ekonomije, a zatim tako- 
đer proučavanje sviju pitanja narodnoga gospodarstva, kao što i svjetske 
ekonomije sa stanovišta naših seljačkih interesa. Obzirom na kratko vrijeme, 
što zavod radi, kao i obzirom na nedostatna sredstva i privatni karakter ove 
ustanove, rad se organizira postepeno i prema mogućnostima. Dosada se glavni 
interea sastojao u tome da se okupi sve one stručnjake, koji su prije radili u 
sličnom poslu, te koji prihvaćaju program Gospodarske sloge. 

Zavod je sastavni dio Gospodarske sloge, te njime upravlja kuratorij 
sastavijen od tri člana ravnateljstva Sloge, koji izabiru članove Zavoda. čla- 
novi su godinu dana vanredni, a nakon toga izabiru se za redovite. 

Rad Zavoda odvija se najvećim dijelom preko savjetođavnih stračnih 
odbora, Dosada su osnovani slijedeći odbori: 1. ratarski, 2. stočarski, 8. vete- 
rinarski, 4. voćarsko-vinogradarski, 5. šumarski, 6. za zadružnu ekonomiju, 
7. za seljačke nadnice, 8. za seljačka nuzzanimanja, 9. agrarni (za agrarno- 
pravna i tehnička pitanja), 10. ekonomiatički odbor, 11. sociološki, 12. pravni, 
13. industrijski, 14. za elektrifikaciju, 15. za općinsko gospodarstvo, i 16. rad- 
nički. Predviđen je osnutak još nekih odbora, kao obrtničkog, rudarskog, 880- 
braćajnog itd. 

Zađaća je tih odbora u prvome redu, da daju Gospođarskoj slozi stručno 
mišljenje o pojedinim njezinim akcijama. Zatim ti odbori treba da koordiniraju 
rad pojedtnih stručnjaka, pojačaju njihovu suradnju i omoguće izmjenu misli. 
Konačno je zadaća odbora, da izrade gospodarski plan i program za đulji 
pertođ rađa. 

Umjesto često besplodnog teoretiziranja prešlo se je odmah na praktičan 
rad. Tako se na pr. provodi opsežna anketa o gospodarskom stanju sela, izdaju 
se brošure gospodarskog značaja u velikom broju, organizira se kolektivno 
cijepljenje stoke, obavlja se pregled gospodarstva općina, izrađuju upute za 
uređenje pitanja seljačkih nadnica kao i pitanja šumskih radnika, određuje 
stanovište u pogledu seljačkih dugova i daju besplatni pravni savjeti, provodi 
anketa i izrađuje prijedlog o reorganizaciji osiguranja protiv tuče, proučavaju 
problemi elektrifikacije itd. 

Metoda rada je otprilike ova: pojavi li se u narođu neki pokret ili zahtjev 
za rješavanje izvjesnog pitanja, onda se ono najprije raspravi u savjetodavnom 
odboru, koji izradi svoje stručno mišljenje. Nakon toga se održi sastanak po- 
vjerenika Gospodarske sloge iz zainteresiranih kotara, te se stvore zaključci. 
Te zaključke odobrava ravnateljstvo Gospodarske sloge, koje ih dalje provodi 
putem svoje organizacije. 

Više se je puta pokušalo usporediti Zavod s nekom vrsti poljoprivredne 
komore. Međutim, i ako je rad zavoda savjetodavan, ipak je on u najužoj i 
neposrednoj vezi s potrebnim organom za akciju, a to je Gospodarska sloga. 
Upravo takav organ za akciju nedostaje poljoprivrednim komorama. 


2 Zavod ima svoj ured u okviru Gospodarske sloge. Postoji 1 knjižnica za- 
voda, koja već broji nekoliko stotina primjeraka. Zavod prima redovito pede- 
setak znanstvenih i informativnih časopisa, te je stupio u vezu s ostalim slič- 
nim ustanovama u drugim zemljama. 


Materijalna sredstva za rad Zavoda sastoje se iz redovitih doprinosa Go- 
spodarske sloge, te iz darova, pripomoći i doprinosa. Kod osnutka pomogle su 
Zavod svojim prilozima mnoge naše privredne ustanove. R. Bićanić 


IZGRADNJA JUGOSLAVENSKOG SOCIJALNOG ZAKONODAVSTVA 


. Uredbom o minimalnim nadnicama, kolektivnim ugovorima, pomirenju i 
arbitraži, koja je stupila na snagu 13. IV. 0. g., nastavilo se zakonskim rješa- 
vanjem krupnih pitanja iz područja naše praktične socijalne politike, koje je 
nakon Uredbe o organizaciji posredovanja rada iz gođ. 1927. i socijalnih pro- 
pisa Zakona o radnjama iz god. 1931. dospjelo na neku mrtvu točku, s koje 
se punih šest godina nije pokrenulo. Zato je naprotiv ova — 1937 — godina 
nastupila u znaku vrlo aktivne izgradnje našeg socijalnog zakonodavstva. Tako 
je već u mjesecu veljači ove godine donesena spomenuta Uredba o minimalnim 
nadnicama, kolektivnim ugovorima, pomirenju i arbitraži (v. »Ekonomist« br. 3, 
god. 1937), a u mjesecu ožujku donesena je i Uredba o sprovođenju osiguranja 
radnika za slučaj iznemoglosti, starosti i smrti, a s njome u vezi i Naredba o 
primjeni te Uredbe. 

Poznato je da Zakon o osiguranju radnika (Z.0.r.) iz 1922 god. pored 
osiguranja za slučaj bolesti i nesreće obuhvaća i osiguranje za slučaj iznemo- 
glosti, starosti i smrti u glavi VI, X i XIII, ali je provođenje ovih zakonskih 
propisa odgođeno $-om 2098. toga zakona najprije do 1. VII. 1925., a zatim 
svim kasnijim financijskim zakonima sve do konca prošle budžetske godine 
u mjesecu ožujku, kada je Ministar socijalne politike i narodnog zdravlja na 
osnovu toč. 2. $ 89. Financijskog zakona za 1936./37. godinu propisao spomenutu 
Uredbu, koja je danom 22. III. o. g. obnarodovana u »Službenim novinama« 
i time stupila na snagu. 

Spomenuta Uredba (kraće U.0.i.8.8.) provodi sa 1. IX. 0. g. u život 
ranije citirane propise Z.0.r.-a, te se odnosi na sva lica, koja su po tom 
zakonu obvezana na osiguranje kođ Središnjeg ureda za osiguranje radnika 
(Suzor) za slučaj bolesti izuzev od toga rudarske i talioničke rađnike, koji su 
osigurani kod Glavnih bratimskih blagajna i radnika drž. saobraćajnih usta- 
nova, koji su osigurani u Penzionom fondu radnika drž. saobraćajnih ustanova. 


Nosioc ove grane osiguranja je Suzor sa svojim mjesnim organima, koji 
će propisivati prinose za osiguranje za iznemoglost, starost i smrt za sva lica 
prema glavi II Z.o.r.-a izuzev ona, koja su osigurana u Bratimskim blagaj- 
nama, Bolesničkom fondu drž. saobraćajnih ustanova i Penzionom fondu osoblja 
Direkcije riječne plovidbe. Dužnost plaćanja prinosa počinje sa 1. rujnom 1937. 
Suzoru se stavlja u dužnost da iz tih prinosa jedan dio odvoji i osnuje potporni 
fond za davanje potpora licima iz te grane osiguranja, koja zbog neprovođenja 
toga osiguranja nisu dosada mogla steći pravo na rentu. Pravilnik o tom fondu 
sastavlja Suzor, a odobrit će ga Ministar s. p. in. 2. Suzor može odobriti po- 
jedinim poslodavcima sa većim brojem osiguranih radnika da za svoje radnike 
plaćaju veće prinose od onih, koji su zakonom propisani u svrhu povećanja 
njihovih prava na pomoći za slučaj iznemoglosti, starosti i smrti. I o tome 
donijet će Suzor poseban Pravilnik, koji će odobriti Ministar 8.p. i n.z. Mini- 
star si nadalje ovom Uredbom pridržaje pravo, da propiše Pravilnik o potpor- 
nom fondu u koliko ga do 31. XII. o. g. ne donese Suzor kao i da izvrši 
potrebne izmjene u Statutu Suzora, u koliko on te izmjene sam ne izvrši do 
1. III. 1938. Detaljnije odredbe u vezi sa U.o.i.s.s. donosi Naredba o nje- 
zinoj primjeni. 

Razmotrimo sada letimično zakonske propise o osiguranju radnika za 
slučaj iznemoglosti, starosti i smrti. 

Cilj je ovom osiguranju prema Z.0.r.-u da radnicima u iznemoglosti, 
starosti i smrti osigura izdržavanje davanjem trajnih renta (invalidskih i sta- 
rosnih), a kada umru, da pomogne njegovu porodicu davanjem renta djeci i 
pomoći udovicama i srodnicima. 

Prinos za ovu granu osiguranja iznosi 39% dnevne ili 18% tjedne obez- 
bjeđene nadnice. Sva se osigurana lica uvršćuju u 12 nadničnih razreda (drugi 
je otpao) sa zaradom od 8 do 48 dinara dnevno. Prinosi služe za davanje pot- 
pora, stvaranje premijske rezerve, naročite sigurnosne rezerve do 10%. i pokriće 
upravnih troškova. Prinose uplaćuju polovično poslodavac i radnik. 

Pravo na rentu i potporu stječe osiguranik uplatom prinosa i to: a) za 
iznemoglost za 200 nedjelja, b) za starost za 500 nedjelja i c) za smrt za 
100 nedjelja. 

Invalidska renta iznosi: a) za potpuno uplaćenih 500 nedjelja prinosa 
12-struki iznos prosječnog godišnjeg iznosa i b) za nepotpuno uplaćenih 500 
nedjelja prinosa 8-struki iznos prosječnog godišnjeg prinosa. Navršetkom 70. 
godine života pripada osiguraniku starosna renta bez obzira na ranije spo- 
menute uvjete. . 

U slučaju smrti osiguranika dobivat će njegova porodica, ako već nema 
pravo na rentu zbog smrti radi nesretnog slučaja, ove pomoći: a) pogrebninu 
za slučaj, ako već nema pravo na pogrebninu, u 30-strukom iznosu posljednje 
obezbjeđene nadnice, a za rentnika u iznosu 30% njegove rente; b) dječje 
rente za svako dijete do navršene 16. godine života u godišnjem iznosu od 
% roditeljske rente; c) potporu udovica i to rentu kroz tri godine u godišnjem 
iznosu %4 muževljeve rente. Isto pravo pripada i iznemoglom udovcu, ako ne 
uživa kakvu drugu rentu i ako ga je umrla žena kao osigurani član uzdrža- 
vala. Dječja i udovička potpora ne mogu iznositi više od rente, koju je rentnik | 
uživao. Ako ima više udovica dijele iznos potpore na jednake dijelove. 


Udovica nema prava na potporu: a) ako je stupila u brak tek nakon 
iznemoglosti; b) ako je zakonito razvedena ili odvojeno živjela od muža po- 
sljednju godinu prije muževe smrti; c) ako nezakoniti brak nije trajao punu 
godinu dana i ostao bez djece. Nijedan član porodice nema prava na pomoć, 
ako je sudskom odlukom utvrđeno, da je namjerno prouzrokovao ili učestvovao 
u smrti osiguranika. 

U koliko nije dječjim rentama i udovičkim potporama iscrpljen maksi- 
malni iznos, dodjeljuje se % toga iznosa roditeljima osiguranika odnosno, ako 
ovih. nema, djedu i babi, ako su iznemogli i nemaju nikakvu pomoć po ovom 
zakonu i ako se za njih brinuo umrli osiguranik; ako nema niti ovih može se 
preostala. 4 dodijeliti unučadima odnosno braći i sestrama osiguranika, koje 
nijesu navršile 16. godinu života uz iste uvjete i najdulje kroz tri godine iza 
smrti osiguranika. 

Nema sumnje da je provođenje u život ove važne grane socijalnog osigu- 
ranja izazvano prijekom potrebom i nuždom, koje su to imperativno nalagale 
već mnogo ranije, no najjače se taj zahtjev ispoljio upravo posljednjih godina 
gospodarske krize, kada se potreba za ovom granom socijalnog osiguranja po- 
kazala ne samo u rađničkim redovima, nego i u ostalim društvenim staležima 
i klasama, pa je tako upravo ovih dana vrlo aktuelno pitanje penzionog osigu- 
ranja novinara i privatnih namještenika. 

Ne ulazeći u suštinu pitanja da li je naše socijalno zakonodavstvo »zavr- 
šeno i odlično«, kako je to izjavio Ministar s.p. i n.z. prigodom pretresa 
budžeta njegovog resora, za nas ova izgradnja socijalnog zakonodavstva znači 
bezuvjetno jedan korak naprijed u rješavanju naših aktuelnih socijalnih pro- 
blema. Daleko smo međutim od toga da naše socijalno zakonodavstvo sma- 
tramo završenim t. 4. potpunim, barem tako dugo ne, dok ne bude riješeno ne 
samo pitanje besposlice industrijskih radnika, koje je samo polovično riješeno 
Uredbom o organizaciji posredovanja rada, i koje će se i ubuduće — naročito 
u novom valu gospodarske krize — sve ozbiljnije nametati, nego i onog 
ogromnog i mnogo većeg broja poluproletarijata, koji se danomice rekrutira 

iz našeg sela, a da konačno ne zaboravimo ni na činjenicu, da još nikakva 
pažnja u našem socijalnom zakonodavstvu nije posvećena rješavanju pitanja 
nezaposlenosti intelektualaca, kojt osim onih u državnoj službi, nijesu ni jednim 
ođ spomenutih zakonskih propisa obuhvaćeni, već je to pitanje prepušteno 
isključivo rješavanju njihovih staleških komora, no i ove ga nijesu uvijek u 
stanju riješiti. Da li je pak naše socijalno zakonođavstvo »odilično« to u prvom 
ređu dokazuje dnevna štampa, a u drugom redu njegova primjena u dnevnom 
životu, jer upravo o toj primjeni odnosno provođenju njegovih određaba ovizi, 
da li će se ono pokazati odličnim iH ne. Nema sumnje đa to mnogo ovisi o 
razumijevanju i dobroj volji onih koji ga provođe, a — što je vrlo važno — 
i o sredstvima, koja im pri tome stoje na ranje Time što je za ovu 
granu socijalnog osiguranja ostao isti nosioc kao i za ranije uveđene grane 
(Suzor) bezuvjetno će se mnogo uštediti, pa će to biti jedan osjetljivi mate- 
rijalni plus za provođenje socijalnog osiguranja, ali je vrlo dvo, , ča li će 
Ministar s.p i n.z. biti u stanju smanjiti na račun toga prinosa posloeđavaca 
1 radnika, kako je to u svojoj izjavi navijestio. Na račun samog spajanja i 
dodjeljivanja ove nove grane socijalnog osiguranja istom nosiocu u cilju uštede, 
teško će se ta zamisao moći ostvariti, ako ne priskoči svojim dijelom i država, 
koja se na to nije obvezala, već je što više dokinula i one doprinose, koje je 
ranije bila obvezana po zakonu o osiguranju radnika pridonijeti. Tako kod nas 
u pogledu provođenja socijalnog osiguranja — za razliku od ostalih dršava — 
postoji jedan monstrum, koji se protivi osnovnim načelima socijalnog osigu- 
ranje, a sastoji se u nesudjelovanju trećeg faktora kao prinosnika u socijalnom 
osiguranju — države. Dr. Franje Krajčević 


KONTROLNI OĐBOR I! KONTROLNI URED LJUBLJANSKE GRADSKE 
OPĆINE 

Temelj svakoga privrednog poslovanja je kredit, povjerenje, a povjerenje 
sa osniva, na sigurnosti. To su osnovna načela nauke o privatnom gospodarstvu. 
Glavni preduvjeti sigurnosti u organizaciji privatno-kapitalističkog poduzeća 
sastoje se u sustavno uređenoj kontroli rada i novčanog poslovanja, a iskustvo 
što ga imamo iz privrede (Betriebswirtschaftslehre) zahtijeva solidnu i stručnu 
organizaciju revizije. Tako je u privatnom poduzeću, a još više i u privrednom 
poslovanju javnih i samoupravnih tijela. Tamo se radi o kapitalu ljudske zajed- 
nice, kojim upravlja činovnički aparat, a princip formalnog vršenja službe ne 
slaže se & duhom privrednog poslovanja i traži osobitu pažnju, đa se odstrane 
propusti, pogrješke i neurednosti. To je naravno »teorija«, koja se kođ nas 
često omalovažuje. Ako pak pogledamo prilike u našaj zemlji, onđa ćemo jasno 
opaziti, da se nigdje i ni u kojem slučaju ne smije mimoić!i principe »teorije«, 
nego da ih treba hitno provađati u život, a u koliko se to ne čio! nastupaju 
velike štete, a često i socijalne afere. Pred nama je s jedne strane primjer 
ljubljanske gradske općine, koja je još 3. VII. 1936. usvojila »Pravilnik kon- 
trolnog odbora gradske općine ljubljanske«, a s druge strane primjer beograd- 
ske gradske općine, gdje se upravo sada hitno pristupa reorganizaciji poslovanja, 
ali tek nakon toga, što se tamo dogodila velika afera i materijalna šteta u 
upravi gradskog tramvaja i električne centrale. 

Radi aktuelnosti donosimo tekst spomenutog pravilnika koji glasi: 

$ 1. Kontrolnom odboru pripada stalna kontrola nad poslovanjeza gradske 
uprave, gradskih poduzeća, gradskih ustanova i uopće svih poduzeća ko& kojih 
je općina finansijski angažirana # Gradske štedionice ljubljanske, za čije oba 
veze jamčt općina ljubljanska. Kod svog poslovanja kontrolni je odbor u nepo- 
srednoj vezi samo s predsjednikom gradske općine ljubljanske. U toma poalr 
podupire ga posebni kontrolni ured, koji je od ostale gradske uprava sagvim 
nezavisan te podređen, preko kontrolnoga odbora, jedino pretsjedniku gradake 
općine ljubljanske. Osim tekućih izvještaja i predlaganja zapisnika na potpis 
mora kontroini odbor predložiti jedamput u godini pretajedniku gradske općine 
ljubljanske još i izvještaj o svom radu, o odlukama koje su bile stvorena i o 
smjernicama budućega djelovanja. 

$ 2. Kontrolni odbor ima 4 člana, koje gradsko vijeće bira iz svoje sredine. 
Izabrani članovi kontrolnog odbora određuju svoga pretsjednika. 

Kontrelni ured sastoji se ođ potrebnoga broja činovnika. Definitivna orga- 
nisacija određuje se istovremeno s predviđenom sistematižacijom službenih 
znjesta kod gradske opčine ljubljanske. 

Kontrolni ured ima švoj poslovni rel, što ga odobrava kontrolni odbor. 

$ 2. Kontrola što je kontroini odbor treba đa vrši kod građske uprave i 
Pa ze po mravi g prera ribom po ni 

u gospodarsku, organižacionu, u kontre nađležnosti i računovodstva. 

# 4. Gospodarska kontrola ustanovljuje i đonost svrsishođne odluke, đa 
poslovanje i upravljanje gradskom pokretnom i nepokretnom imovinom odđgo- 
vara načelima ekonomije, svrsishodnosti i štednje, te da se sve poslovanje vrši 
sa što manjim gubitkom materijala, vremena i račne snage, a kođ gradskih 
poduzeća naročito, da poslovanje zadovoljava načela zdravoga i re&inoga pri- 
vatnog gospodarstva, imajući u vktu, da ta poduzeća, kao samoupravne insti- 
tucije, stuže i javnim interesima. 

% 5. Organimaciohna kontrola treba da se brine da bi organizacija gradskih 
ureda, gradskih pođuseća i gradskih ustanova bila izvedena prema pilanu. U tom 
pravcu kontrolni odbor zaključuje o svim projektima reforma, bilo po vlastitoj 
411 tuđoj inicijativi, te stavija odgovarajuće prijedloge gradskom vijeću na odo- 
brenje. Svrsishođno izveđena interna organizacija mora spriječiti svaku neured- 
nost, koja bl općini mogla moralno 1li materijalno škoditi. 

$ 6. Kontrola kompetencije istražuje đa li se sva uprava vrši u okviru za- 
konskih propisa što vrijeđe za gradsku općinu, raspisa viših vlasti, internih 
okružnica i sl. Nadgire i izvršenje proračuna i njegovih uputstava. 

$ 7. U rečunsku kontrolu spada i pregled poslovnih knjiga, blagajničkih 
belegua, zapisnika i drugih dokumenata, kontrola zaključnih računa i bilanca, 
redovni i iznenadni pregled blagajna. Ta je kontrola stalna. 

$ 8. Kod pođužeća kod kojih je općina finansijski angažirana i kođ građ- 
ške općine ljubljanske kontrola se vrši posredno i u smislu gornjih načela, 
čuvajući pri tom interese javnosti i gradske općine ljubljanske. 

$ 9. Ako se kod vršenja kontrole pokažu manjkavosti ili neurednosti for- 
malne naravi odnosno sitni neđostaci materijalnoga značaja, tada &e te po- 
grješke po pravilu ispravljaju direktno s odnosnim odjeljenjem, ustanovom i bez 
dopisivanja. Sve druge pogreške uređuju se pismeno. 

$ 10. Radi izvršenja svoje zadaće imaju kontrolni odbor i kontroini ured 
pravo direktnog dopisivanja i kontakta sa svim gradskim uredima, poduzećima 
1 ustanovama te smiju od njih zahtijevati sve potrebne informacije, odnosno 
imaju pravo uvida u njihove knjige. S poduzećima navedenima u $ 8. saobra- 
ćaju samo putem gradskog pretsjednika. 

$ 11. Sve dopise, opomene i upute kontrolnog odbora odnosno kontrolnog 
ureda moraju otsjeci gradske uprave, poduzeća i ustanove rješavati hitno 
odnosno u određenom im roku. 

$ 12. Propisi $5 9, 10, 11 vrijede, u koliko se oni ne protive diskrecionoj 
kompetenciji pretsjednika gradske općine ljubljanske. 

$ 13. Pravilnik stupa u krijepost kađ ga potvrdi gradsko vijeće ljubljansko. 

Vidimo dakle kako treba postupati, kađ se hoće izbjeći štetnim posljedi- 
cama neđovoljne kontrole u organizaciji gradske samoupravne privrede. Kod 
nas u Zagrebu ostaje ža sada još sve po starom. Istina je, još za vrijeme na- 
čelnika Dr. Krbeka bilo je određeno nekoliko gradskih činovnika s potrebitom 
praksom, đa vrše funkciju specijalne interne računske kontrole, ali to nije đo- 
voljno. Prvo, jer su isti činovnici preopterećeni i drugim poslovima i nemaju 
dovoljno vremena đa obavljaju odgovorni posao kontrole, a drugo, jer nemaju 
ni dovoljnoga zakonskog autoriteta za vršenje ogromnog i nezahvalnog posla 
Rontroje, dok o sustavno uređenoj reviziji kod nas za sada ne može biti ni 


Međutim sve da danas gradski mjerodavni faktori iz nepoznatih razloga 


još nisu pristupili organizaciji kontrole i revizije u privrednom poslovanju za- 


grebačke gradske općine. Primjer beogradske općine neka im posluži kao ozbilj- 
na opomena. Vladimir Kamenecky 

ENGLESKI KAPITAL U RUDARSTVU JUGOSLAVIJE. 


Razlog što Jugoslavija nije u stanju sama eksploatirati svoje rudno blago, 
nalazi se u neospornoj činjenica, da je akumulacija potrebnog kapitala za osni- 
vanje raznih rudarskih društava s potrebnim glavnicama, počam od cca 31 
milijun (primjerice rudarsko društvo Mežica), pa sve do cca 286 milijuna di- 
nara (rudarsko društvo Zlot), neostvariva u izrazito poljoprivrednoj zemlji, 
gdje veliku većinu stanovništva pretstavljaju neimućni seljaci. Razumljivo, da 
je u pomanjkanju domaćeg kapitala, strani kapital preuzeo iskorištavanje rud- 
nog bogatstva zemlje sa svim lošim i dobrim posljedicama za našu narodnu 
privredu. Od stranih kapitala uloženih u našem rudarstvu zauzima engleski 
pored francuskoga vodeće mjesto. 

Engleski se kapital pojavljuje prvi puta na Balkanu 1824 g. u obliku zaj- 
ma Grčkoj, a u Jugoslaviji tek jače nakon završetka svjetskoga rata.) 
Njegova znatnija penetracija pada u razdoblju između 1927—1930 g., dostigav- 
ši do kraja 1936 g. sumu od cca 800 milijuna dinara od 3 milijarde dinara 
sveukupnoga interesa stranog kapitala u Jugoslaviji. Od sviju engleskih in- 
vesticija u pojedinim granama jugoslavenske privrede, kao na pr. u bankar- 
stvu, brodogradnji, rafineriji nafte, kemičkoj i gramofonskoj industriji, naj- 
znatnije su u rudarstvu. Tim investicijama upravljaju engleska društva s ogra- 
ničenim jamstvom, komanditna ili dionička, kojima se poznaje engleski ka- 
rakter_ već po imenu poduzeća za iskorišćavanje pojedinog rudnika, što je 
obično sadržano u nazivu društva. Svako od tih društava pretstavlja dio kojega 
velikoga koncerna, čija se sjedišta nalaze u Engleskoj, a filijale u Jugoslaviji. 

Dok su Francuzi angažirani pretežno u bakrui ugljenu, Englezi su u olovu, 
cinku i kromu. Prema podacima »The Financial Times« (juni 1936), British Se- 
lection Trust u vezi sa Central Mining Corporation i s Union Corporation obuhva- 
ća u svoju interesnu sferu šest glavnih kompanija, i to: Trepča, Kopaonik, 
Novo Brdo, Zletovo, Allatini i Central European Mines. Među svima tim pot- 
hvatima, najunosniji je svakako Trepča Mines, čiji se dobici mogu sravnati 
samo s onima Borskog rudnika u francuskim rukama. 

"Trepča Mines Ltd. osnovano je 1930 g. s kapitalom od £ 1,125.000, te je 
najbolje fundirano, jer raspolaže isključivom koncesijom na površini od 2.157 
km?. Količine rudače bile su procijenjene 1933 g. na cca 3 milijuna tona. Zna- 
čajno je za trgovačke sposobnosti Engleza, da su posebnim ugovorima osigu- 
rali sebi prodaju čitave proizvodnje rudnika Trepče sve do uključivo 1940 
godine. 

U uskoj su vezi s Trepča Company rudnici Kopaonik, Novo Brdo i Zle- 
tovo, koji su se tek počeli razvijati. To se najbolje vidi po kapitalu radnika 
Kopaonik, koji je od £ 275.000 bio u prvoj polovici 1936 g. povećan na _£ 
400.000, a u vezi s pripremama za eksploataciju rudnika Vojetin. Pored Ko- 
paonika, s Trepčom je u vezi i rudnik Novo Brdo, koji je već u 16. stoljeću 
predstavljao rudarsko središte, a nalazi se jugoistočno od Trepče. Društveni 
mu kapital iznosi € 300.000 te uključuje i rudarske koncesije Janjevo i Glama. 
Treći rudnik je Zletovo s kapitalom od £ 225. 000. Ovaj rudnik također uklju- 
čuje pravo na još dva rudnika. 

Allatini Company obuhvaća rudnike Raduša, Gorance i Orašje na sjever- 
noj strani Vardara. Društveni kapital iznosi £ 200.000, a eksploatira kromovu 
rudaču. Društvo Central European Mines, koje posjeduje rudnik Mežica, osno- 
vano je 1921 god. s kapitalom od £ 130.000, a prerađuje olovnu ruđaču. 

Gođ. 1933 osnovano je društvo Zlot Mines Ltd. s kapitalom od £ 1,200.000, 
koje radi nedaleko Zaječara, dok je u januaru 1936 g. osnovano najmlađe en- 
glesko rudarsko društvo u Jugoslaviji pod nazivom Trosnyk Mines Ltd. u su- 
sjedstvu Fojnice u Bosni. Taj rudnik zlatonosne rudače bio je poznat već sta- 
rim Rimljanima, a dobiva se pored zlata još bakar i srebro. Naslage rudače 


1) Cf. M. Lamer: The development of foreign capital investments in the 
Balkans. Washington 1936. 


230 


procijenjene su na 1,600.000 tona, dok je kapacitet prerađivanja procijenjen 
na 50.000 tona godišnje. 

Strani koncesionirani rudarski koncerni uživaju u Jugoslaviji slobodan 
uvoz rudničkih uređaja kao i slobodan izvoz rudača i proizvedenih kovina. 
Prema priznanju samih Engleza, u Jugoslaviji su veoma povoljni uvjeti za dje- 
lovanje stranih rudarskih i metalurgijskih koncerna. O tome nas stvarno može 
uvjeriti činjenica, đa su velika inozemna rudarska društva u doba najteže svjet- 
ske ekonomske depresije, kada su se cijene metalima srozale veoma nisko, 
obustavila isplaćivanje dividenda, mnoga od njih pretrpjela i znatne gubitke, 
a inozemna su rudarska društva u Jugoslaviji u isto doba bilježila velike 
dobitke. To se vidi iz činjenice, đa je na nedavnoj glavnoj skupštini francuskog 
društva za eksploataciju borskih rudnika iznešen prijedlog za povišenje druš- 
tvene glavnice od 15 na 60 milijuna franc. franaka te da je i lonđonsko druš- 
tvo Zletovo Mines Ltd. odlučilo povisiti društvenu glavnicu od $ 225.000 ma & 
400.000. S tom povećanom glavnicom društva će otvoriti naskoro novi olovni 
rundik Dobrevo, gdje će uređaji i naprave za prerađivanje rudače s godišnjim 
kapacitetom od 110.000 nadmašiti čak i one u Trošniku. 


Za bolju ilustraciju velikih poslovnih uspjeha engleskih ruđarskih podu- 
zeća iznosimo još podatke o &istim dobitima (po odbitku raznih otpisa i poreza) 
Trepče Mines Ltd., kako su iskazani u godišnjim bilancama od početka dru- 
tvenog poslovanja:?) 


Poslovna godina 1930—31 cca £ 110.000 
u » 1831—32 cca £ 114.000 
" BA 1932—33 cca £ 221.000 
»" " 1933—34 cca £ 161.000 
» » 1934—35 cca € 307.000 
" ša 1935—36 cca £ 402.194 


Samo otpisi i porezi iznosili su u poslovnoj godini 1935—36 cca £ 101.600, 
a u 1934—35 cca £ 88.400. Čisti dobitak Trepča Mines u poslovnoj godini 
1935-——36 pretstavlja skoro 36% ukupnog društvenog kapitala. Od 1930 godine, 
kada su rudnici Trepče stavljeni u pogon, pa do 30 septembra 1936 g., dakle za 
6 godina poslovanja, društvo je zaradilo € 1,315.694 ili cca 314 milijuna dinara 
čistoga dobitka, za 45.5 milijuna dinara više no što iznosi društvena glavnica. 

Na londonskoj burzt notirala je početkom 1935 g. tona cinka tek £ 12, a 
kretala se je tokom čitave 1936 g. između 13 i 16 €, da se u januaru 1937 digne 
na £ 28. Tona olova notirala je u Londonu početkom 1935 nešto iznad £ 10, 
a 1936 g. kretao se je tečaj oko £ 28. Posljedica velikog skoka tečajeva meta- 
lima uslijed konjunkture ratne industrije jest porast tečaja dionica Trepča 
Mines Ltd. Dok je tečaj ovih dionica početkom novembra 1936 (u Londonu i 
Parizu 20 sh, krajem januara 1937 porasla je tečajna vrijednost na 33 sh za 
5 sh nominale, tj. 660% nominalne vrijednosti. 

Usprkos pozitivne činjenice, da ulazak engleskog kapitala u našu rudnu 
proizvodnju potpomaže naš gospodarski razvitak, koji bi se inače polaganijim 
tempom razvijao uslijed nedostatka domaćeg kapitala za tako velike i potrebne 
investicije kao što su rudarske, ipak treba naglasiti, da bi bila dužnost države 
kontrolirati eksploataciju našega rudnog blaga i naše radne snage, po stranom 
kapitalu. Ne može država i narod olako preći preko činjenice, da eksploatacija 
naših rudnika odbacuje silne dobitke inozemnim poduzećima, koja svoje divi- 
dende nepotrošene u našoj zemlji iznose u inozemstvo bez koristi za naše na- 
rodno gospodarstvo. Velike pak investicije Engleza u posljednjim godinama 
tumače nam također jednu komponentu političkog interesa Engleske za 
Jugoslaviju. 

B. Zadnik 


2) Godišnje bilance zaključene su sa 30 septembra svake godine. 

Književni prikazi 


SOHACHER GERHARDT: MITTELEUROPA UND DIE WESTLICHE WELT. 
Izdanje »Orbis«, Prag 1936, str. 260. I 


Osnovna je misao Schachera, da je Srednja Evropa eksplozivni kotao, 
koji je postao osobito opasan za mir Evrope pojavom međunarodne gospodar- 
ske krize. Sve konferencije, koje su se bavile tim problemom, složile su se u 
tome da podunavske države tvore izvjesnu »Schicksalsegemeinschaft«, pa da je 
stoga prijeko potrebna njihova međusobna suradnja. Ta se po autoru ima nado- 
vezati na ekonomske momente, jer se tu najjače ističe mogućnost nadopunja- 
vanja tih država. Jedan od glavnih uzroka teške krize u Srednjoj Evropi je 
poratna gospodarska strukturalna promjena; dalje se mogu naznačiti pretje- 
rana nastojanja za autarkijom kod novoosnovanih država, te krive investicije 
kapitala, što je dovelo do prevelikog nutarnjeg i vanjskog žaduženja. Da &u to 
sve bile nezdrave pojave pokazalo se bjelodano, kad je došlo do krize povje- 
renja i pada cijena naročito agrarnih proizvoda i sirovina. A tim su stanjem 
bili ugroženi interesi ne samo onih država, koje imadu u Srednjoj Evropi 
više financijskog interesa, nego i onih susjednih država, kod kojih pretežu trgo- 
vačke veze. Ali i prvospomenute države treba da posvete više pažnje svojim 
trgovačkim odnosima sa podunavskim državama, jer od uključenja Srednje 
Evrope u svjetsku trgovinu ovisi dobar dio njenog oporavka. Čini se, da su to 
uvidjele Engleska i Sjeverne Američke Države, dok se naprotiv sa Francu- 
skom ne razvijaju trgovački odnosi onako, kako bi se imalo očekivati. Iz reče- 
noga, prema Schacheru, proizlazi, da je za saniranje Srednje Evrope neop- 
hodno potrebna i suradnja ostale Evrope. Ali, nastavlja pisac, »kao ključ za 
olakšanje teškoća ukazuje se rješenje specijalnog srednje-evropskog agrarnog 
problema«, čija amanjena mogućnost prođe leži s jedne strane u konkurenciji 
američkih država, a s druge u superagrarizaciji onih država, koje su bile glavni 
kupac agrarnih proizvoda podunavskih država. 

Konstruktivne tendencije, koje žele bolju i sretniju Evropu, su se prema 
Schacheru grupirale u Maloj antanti i Rimskom bloku, a destruktivne obuhva- 
ćaju ideje »Anechlussa«, restauracije Habsburgovaca i madžarskog revizionizma. 
Treba samo naći uvjete, pod kojima se mogu skladno razviti programi dotičnih 
grupacija u suradnji ekonomskog ozdravljenja Srednje Evrope. Države Male 
antante imađu zbog svog položaja i značaja naročitu ulogu u tom smjeru, a 
napose Čehoslovačka, koja nam se ukazuje kao most Srednje Evrope prema 
Zapadu. I ovaj u normalizaciji prilika u Srednjoj Evropi ima da dade svoju 
pomoć, pošto se svaka kriza u Srednjoj Evropi odrazuje nepovoljno i na cjelo- 
kupni život u Evropi... Ovdje pisac zastaje i ne kazuje nam kako i kojim 
načinom doći do toga, nego se zadovoljava izrekom da rješenje, koje bi »odgo- 
varalo zdravom razumu, vodi preko izjednačenja političkih interesa i otstra- 
njenja smetajućih sila... do pročišćenja ekonomskih nevolja u Podunavlju«. 

Danas je važno poznavanje odnosa između politike t ekonomije, i baš u 
Srednjoj Evropi imademo prilike uočiti upletanje velesila i isprekrštavanje nji- 
hovih interesa. što je dovelo do opisanih tendencija u Srednjoj Evropi i što se 
krije iza tih po autoru postavljenih postulata ? čini se, da bi Schacherova zamisao 
reorganizacije Srednje Evrope značila uspostavu slobodne trgovine pođunavskih 
država među sobom pođ tutorstvom velesila! Autor miješa i pojam Srednje 
Evrope i Podunavlja. Kako se čini niti osnovne teoretske pretpostavke nisu 
autoru potpuno jasne, a opet s druge strane samo ističe konstelacije, koje 

“njemu konveniraju. Uz to imađe očitih grješaka 1 u navađanju fakata (na pr. 
stabilizacija dinara nije izvršena 1932, niti ju je izveo dr. Stojadinović, g. 1935 
nije iznašao izvoz iz Jugoslavije u ostale države Podunavlja 32,2% niti uvoz 
28,1%). Htio bih još napomenuti đa autor kod ispitivanja uzroka agrarnim 
nedaćama Podunavlja ne traži uzroka u samom sastavu poljoprivrede i u ne- 
&hvaćanju odgovornih državnih faktora za potrebe seljaštva. Već i ovo bez 
obzira na načelne zamjerke ukazuje na nedostatak dubljeg znanstvenog fundi- 

ranja recenziranog djela. Ono ipak zbog iznošenja tendencija i činjenica iz- 
vjesne sudbonosno epohe Srednje Evrope makar i u sasvim općenitim crtama, 
i zbog lakog publicističkog stila, može biti od interesa za sve, koji nemaju 
vremena pozabaviti se dublje tim problemom. Dr. ZL Gašparović 


BOUGLE& CHARLES: BILAN DE LA SOCIOLOGIE FRANCAISE CONTEM- 
PORAINE, (Paris 1936, str. 179). ž 


Od sviju starijih francuskih sociologa u Francuskoj još i danas domi- 
niraju ideje Durkheimove škole.) Centar njegova naučavanja je teza o »kolek- 
tivnoj svijesti«, koja se temelji na pretpostavci, da se socijalne činjenice uka- 
zuju kao predodžbe, koje nastaju u krilu samoga kolektiva. Durkheim u svom 
kratkom razrađivanju općih socioloških pojmova daje mnogo direktiva za rad 
na specijalnim područjima sociologije, te polaže naročitu važnost na metodo- 
loško objektivno posmatranje činjenica,') kao što nam pružaju etnografija, 
historija itd. Stoga naziva Bougić Durkheimovu školu, koja se okupila oko 
revije »Annće sociologique« i u kojoj sam Bougl6 igra jednu od nauglednijih 
uloga, »metodičkom sociologijom«. Taj njegov sociologizam, kao što i njegovo 
mišljenje, da socijalne nauke nijesu drugo nego posebna područja sociologije, 
prihvatili su i njegovi učenici, pa nam Bougić ukratko u ovoj knjižici prikazuje 
njihove napore u tim raznim područjima. 

Bougić ponajprije brani Durkheima od prigovora da bi on bio, zbog svoje 
metode, neprijateljski raspoložen prema psihologiji. Upućuje na upliv Durk- 
heimove teze, da za razumijevanje spiritualnog života treba uzeti u obzir i 
ono što nastaje zbliženjem pojedinih svijesti, jer kvantitativne promjene po- 
vlače za sobom i kvalitativne — na suvremenu francusku psihologiju, koja je 
počela tumačiti kompliciranost suvremenog duševnog života rasprostranjenjem 
psihološkog života u društvu. Do naročite žučne diskusije dovela je Durkhei- 
mova tvrdnja, da ne samo osjećaji, već i sam razum, dakle intelektualni život, 
treba pri svom razvoju potpore društva. Naslanjajući se na ovo došao je 
Blondaćl do osobito interesantnih zaključaka o utjecaju društvenog života na 
formiranje volje, koji kaže: »psiho-organička djelatnost postaje djelatnost volje 
tek pod uvjetom sublimiranja, koje nastaje pod djelovanjem kolektivnih pre- 
dodžaba«. No najmilije polje rada za Durkheima bila je etnologija, koju je 
obogatio svojim tezama o porodici i religiji. Uopće je za francuske sociologe 
karakteristično, da je većina njih nalazila polaznu točku svojih teza u prou- 
čavanju primitivnih društava, tako da se može bez pretjerivanja reći da u 
Francuskoj etnologija važi kao uvod u sociologiju. Na to je sigurno mnogo 
uplivisalo što je baš na tom području francuska nauka bila vrio uspješna, te 
što i danas u toj grani nauke djeluje jedan od najvećih suvremenih francuskih 
naučenjaka, Lćvy-Bruhl. Oslanjajući se na Durkheima, pokušava razjasniti raz- 
liku, koju pokazuje mentalitet primitivca od našeg mentaliteta različnošću 
socijalne strukture u kojoj živi jedan i drugi. Glavna oznaka mentaliteta pri- 
mitivca bila bi bezgranična zbrka predodžaba, koja bi se uglavnom osnivala na 
afektivnoj moći pretstavljanja, a baš to bi nas imalo dovesti do kolektivnih 
predodžbi. Istraživanju konkretnih institucija primitivaca posvetili su se mnogi 
pisci iz sociološkog tabora, pa je tu došlo do interesantnih zaključaka, kako 
nam na pr. pokazuje proučavanje institucije »potlač«. 

U prošlom stoljeću nije bilo mnogo razumijevanja između povijesti i so- 
ciologije, ali je kasnije bilo sve više bistoričara koji su sociologizirali histo- 
rijsku nauku, i sve više sociologa koji su uzimali svoje podatke iz povijesnog 
proučavanja. U tom pogledu je često bilo i pretjerivanja sa strane historičara, 
ali je danas jedno sigurno, da pri proučavanju historijskog materijala treba 
uzeti u obzir i promjene socijalne strukture i kolektivnog uvjerenja društva. 
Interesantna su u tom pogledu izlaganja H. Berra, koji je postavio za zadaću 
historijske nauke »sintezu historije«. Bougić drži da nas i socijološka istraži- 


1) v. Durkheim: Les rogles de la methode sociologique. 
2) F. Carli naziva Durkheimovu teoriju objektivnim realizmom (v. La 
theorie sociologique). 

vanja približuju u mnogim slučajevima sintezi kompleksnosti historičkih data, 
jer socijologija prikazuje pri djelu skup uzroka koji podržavaju mnogostruki 
kolektivni život, premda dopušta da principijelno nisu mogućnosti same socio- 
logije tolike, da u svakom slučaju zadovoljavaju potrebu za tom sintezom, kako 
to može historija. 

Kao kod povijesti, tako je danas i kod pravne nauke svladano nepovje- 
renje prema sociologiji. Danas važi kao temeljna spoznaja, da su zakoni ovisni 
o izvjesnoj historijskoj i socijalnoj situaciji, a kad se ta promjeni, i sami pravni 
propisi teže za modificiranjem. Tako se govori o revolti činjenica protiv prava. 
U zakonodavstvu se javljaju sve više tendencije socijalnog prava. Nije stoga 
ni čudo da je došlo do previranja u pravnoj nauci tako da se govori i o njenoj 
krizi. Među novim smjerovima, koji iz toga nastaju, ističu se naučanja Duguita 
i Haurioua, koji istina, načelno ne priznaju neki jači upliv društva kako ga 
shvaća sociološka nauka na stvaranje prava, ali ipak ne mogu a da se ko- 
načno — pogotovo prvi — u svojem objašnjenju o nastajanju pravnih pravila 
ne oslone na osjećaje skupina. Ali osim tih općenitih razlaganja o odnosu dru- 
štvenog života i prava, dali su francuski sociolozi važne priloge proučavanju 
pojedinih pravnih pojava sa sociološkog gledišta. Taj rad je već počeo sam 
Durkheim sa svojom tezom o razvoju ideje kažnjavanja. A ta su istraživanja, 
zaključuje Bouglć u poglavlju o pravnoj sociologiji, bez sumnje na korist za 
orijentaciju današnje pravne nauke. 


Pitanju upliva sociologije na ekonomsku znanost posvećuje Bougić skoro 
četvrtinu svoje knjige. On razlikuje tri tipa ekonomske znanosti: liberalnu, 
nacijonalnu i socijalnu ekonomiju. Prvi tip, koji drži da je otkrio zakone valjane 
za sva vremena i sve zemlje, i koji je postavio tip čovjeka kao homo oecono- 
micusa, najmanje je pogodan uvođenju sociološkog shvatanja pri proučavanju 
ekonomskih činjenica. U novije doba nije sklona primjenjivanju socioloških 
pojmova t. zv. »čista ekonomija«, koja se često javlja u matematskoj formi. 
Protiv nje bi glavni prigovor bio, da ne uzima dovoljno u obzir socijalne činje- 
nice, koje su same nestalne i promjenljive, te bi u najboljem slučaju tako 
dobiveni rezultati ostali samo hipotetični. U Francuskoj je za približavanje 
ekonomije socijologiji osobito zaslužna grupa, koja se okupljala oko »Revue 
d'€conomie politique« (osn. 1877), što se vidi iz njenog naširoko zasnovanog 
programa rada. Pogrješka je ovog smjera bila u tome što je u njem suviše 
dominirao moralizatoran i normativan ton, pa su u novije vrijeme povedena 
nastojanja za objektivnim proučavanjem ekonomske realnosti. Tip takovog 
proučavanja, koja se u glavnom temelje na statističkoj bazi, prikazuje nam 
Bougić na primjeru Simiandovog istraživanja kretanja nadnice u Francuskoj 
i Habwachsovom promatranju potreba i standarda života radnika. Oba ta so- 
ciologa-ekonomista dolaze do zaključka, da orijentacija reparticije ne slijedi 
samo upliv ekonomskih, nego i socijalnih faktora, koji izviru iz strukture 
samog društva. E 

Bougićova je zasluga već otprije da je pokazao da je Durkheimu uglav- 
nom stalo do problema morala. On je htio izbjeći u etici misticizam, i pokušao 
je to tako, da je moral shvatio kao čisto socijalne naravi. Naravno da se o 
toj osebini moralnih pravila razvila u svoje vrijeme velika diskusija, te nas 
o tome, kao i o daljnjem razvoju t. zv. science des moeurs, ukratko obavje- 
štava autor u posljednjem poglavlju. 

Kako se iz dosad rečenog vidi, Bougić se u svom pregledu uglavnom 
obazire samo na pristaše Durkheimove škole, te ne spominje niti sociologe 
okupljene oko >»Revue internationale de sociologie« niti pojedine ličnosti koje 
stoje izvan tih grupa kao na pr. A. Siegfrieda. Kod Durkheimove škole moramo 
istaći dva negativna momenta: prvo što zanemaruje pitanja opće sociologije, 
a drugo što nije nikako razrađena granica između sociologije kao discipline i 
sociologije kao metode. Zato moramo reći, da nisu još sociolozi svi oni uče- 
njaci koji povezuju pojave svoje nauke i rezultate svojega istraživanja sa 
socijalnim životom. Radi toga se ne može velika većina onih autora, koje 
Bougić spominje, smatrati sociolozima. Inače iz Bougićova izlaganja vidi se 
da poslije Durkheima francuska sociologija nije imala samostalnijih socio- 

loških ličnosti, već se sve ono što se smatra sociološkim radom ukazuje uglav- 
nom kao primjenjivanje pojedinih općenitih Durkheimovih zaključaka u poje- 
dinim socijalnim znanostima. 

Bougićova nam knjižica prikazuje sažeto i jasno pojedine glavne teze 
Durkheima i njegove važnosti za razvitak sociologističkog duha u francuskoj 
nauci. Kao takova ona je uz sve stilske odlike, zbog obilja iznešenih problema 
i prikaza rezultata postignutih na temelju upliva sociološkog duha, ne samo od 
informativne, nego i od znanstvene vrijednosti. Dr. Zlatko Gašparović 


RAW MATERIALS AND COLONIES. The Royal institute of international 
affairs, London, 1936., str. 86 i X tabela. 


Kao najnoviji svezak izdanja ovog Instituta, koji je osnovan još 1920. 
godine u svrhu da olakša naučno obrađivanje i proučavanje međunarodnih pi- 
tanja, i koji je i dosad izdao nekoliko vrlo. interesantnih knjiga s područja 
međunarodnih ekonomsko-financijskih i socijalno-političkih problema naših 
dana,!) pojavila se ova brošura o sirovinama i kolonijama. Njeno izdanje pada 
baš u pravi čas, jer ovo pitanje nije možda nikada dosad bilo ni toliko razvi- 
kano ni tako aktuelno kao danas. 

Borba za sirovine i kolonije zasad se u glavnom vodi živom ili pisanom 
riječju, ali nije ograničena samo na taj oblik. Ta je borba toliko oštra 1 široka, 
toliko teška, bliska i mutna, da se već sutra može da rasplamsa u pravi među- 
narodni rat, rat bezobziran i krvav, rat koji, zbog sticanja sirovina i profita, 
uništava bezbrojne ljudske živote i požudno ždere sva materijalna i intelek- 
tualna dobra ljudskog društva. 

U toj borbi, gdje se čovječanstvo podijelilo na dva nepomirljiva svijeta, 
sve imperijalističko-fašistički nastrojene zemlje (Njemačka, Italija, Japan i dr.) 
smatraju za svoje neprikosnoveno pravo da na svaki način dođu do potrebnih 
sirovina i kolonija, i uporno postavljaju otvoreni zahtjev na to, pretstavljajući 
time oštru antitezu općem miru i socijalnoj pravdi, od kojih se čovječanstvo 
momentano i djelimično prilično ubrzano udaljuje. Najveći dio knjige posvećen 
je baš ovim zemljama. Međutim tema se nije ograničila samo na njih, jer se 
problem kreće u krugu svih t. zv. kulturnih naroda i civilizovanih država, bilo 
da oni sebe smatraju za »Haves« ili »Haves-Nots«, a pri tome dodiruju i stanje 
kolonijalnih naroda i zemalja pod međunarodnim mandđatima. 

Ova studija, koja je vrlo dobro dokumentfrana stvarnim dokazima 1 
iscrpnim podacima, dobiva na svojoj važnosti još i zbog toga, što se pitanje 
sirovina baš sada ponovno nalazi u stadiju rješavanja i pred komisijom Lige 
naroda, koja je ustanovljena za proučavanje tog problema, a koja se često, još 
i ranije (1919—1920., 1921., 1927., 1929. i 1935. god.) njime bavila. Isticale su 
ga i onda, kao što ga u prvom redu i najviše ističu i sađa, industrijski raz- 
vijene, a sirovinama siromašne zemlje: Italija (Baldesi, Gini, Scialoia), Nje- 
mačka (Blessing, Schacht), Japan i dr. 

Na ovom mjestu ne možemo da ulazimo in meritum problema sirovina i 
kolonija, kako oni danas postoje, a niti u perspektive njihovih rješenja. Radi 
njihove važnosti i aktuelnosti, mi ćemo ta pitanja raspraviti u jednom posebnom 
članku. Ali, i ne ulazeći zasad u suštinu samog problema, moramo odmah da 
istaknemo veliku vrijednost i korisnost ove knjige za svakoga onog tko želi da 
se pobliže upozna sa stvarnim stanjem ovoga pitanja, a naročito za one, koji 
hoće da se bave njegovim objektivnim proučavanjem i pravilnim rješenjem, pa 
ma kako na nj gledali. 

Mnoge važne političke aktivnosti izvjesnih država upućene su, posredno 
ili neposredno, prvenstveno na ovaj problem, i svraćaju našu pažnju na te 
pojave i njihove ekonomske i socijalne komponente, uzroke i posljedice. U tom 
pravcu i ova studija može da nam korisno posluži, da osvijetli mnogu tamnu 
stranu, jer nam pruža obilan materijal i daje uvid u osnove ovog pitanja. Tu 


: 1) Na pr. Saarski problem; Plebiscit u Saaru; Ekonomsko 1 financijsko 
stanje Italije; Abesinija i Italija; Sankcije; Velika Britanija i Egipat. 

ćemo naći sve glavne podatke o najvažnijim sirovinama, o krajevima gdje leže 
i gdje se proizvode, o zemljama koje ih imaju i koje ih nemaju, o kolonijalnim 
posjedima, o državama koje ih posjeduju ili ih za se prisvajaju, itd. Izlošene 
su želje, zahtjevi i mišljenja zemalja siromašnih sirovinama, onako kako ih po- 
stavljaju oni koji u tim državama danas odlučuju. Ujedno su koncizno izne- 
šene i reakcije na to, kao i razlozi, protivrazlozi i akcije vlađA pojedinih država, 
javno-pravnih, nacionalnih ili internacionalnih korporacija i organizacija u ko- 
liko su njihove aktivnosti bile upravljene na ta pitanja. Ovaj sumarni i dosta 
objektivno prikazani materijal (iako je knjiga engleskog porijekla, pa bi se, 
s obzirom na položaj i interesni sklop Britanske imperije, mogla da shvati 
izvjesna mjera zainteresiranosti i pristranosti), dopunjena je sa 4 velike i raz- 
rađene statističke tabele u tekstu i 6 u dodatku, koje su sačinjene na osnovu 
podataka Statističkog ureda Lige naroda i Britanskog statističkog zavoda, te 
pretstavljaju vrlo dragocjeno gradivo za proučavanje ovog problema, a donose 
važne, detaljne i dosad relativno najtočnije podatke o predmetu na koji se 
odnose. 

Istina, ova knjiga ne postavlja u stvari nikakve sugestije, niti unaprijed 
stvara određene zaključke, ciljeve, želje i prognoze. Ali to je njena dobra 
strana. Ako to uzmemo za kriterij njene vrijednosti, onda je ona u cijelosti 
opravdala potrebu ovog izdanja i što šireg upoznavanja njime, jer nam daje 
sve što se u tom pravcu danas može da dade. Na osnovu tog objektivno pri- 
kupljenog gradiva i ispravno postavljenih premisa, zaključke i mišljenja đona- 
šamo sami. Kakvi će oni biti, stoji do našeg subjektivnog, socijalnog i politič- 
kog uvjerenja, sklonosti i orjentiranosti, te svijesti o našim i tuđim interesima, 
pravima i dužnostima. 

Međutim, problem sirovina i kolonija još uvi'ek je ukopčan u ekonomsku 
ekspanzivnost i ratničku težnju izvjesnih država, i kao takav pretstavlja jedno 
od najaktuelnijih i najopasnijih pitanja sadašnjice. Stoga se ni ekonomski, ni 
socijalno ni psihološki ne možemo zasad od njega da oslobođimo, jer je izvan 
domašaja naše volje, i jer elementi, koji u odnosnim državama sada vladaju, 
nisu voljni da ga eliminiraju, niti žele da ga nadomjeste slobodnom razmjenom 
dobara. Stoga se i poklik — sirovine — približuje, ako ne i izjednačuje, uzviku 
— rat — ili pretnji njime. Da je to tako, između ostaloga, u najnovije vrijeme 
Abesinija docet..., a ova knjiga može jedino da objasni njihove uzroke i po- 
sljedice, a ne može ni da ih gpriječi ni promjeni. U koliko ispuni jedno ođ toga, 
ispunit će i svoj zadatak. Sve drugo nalazi se van njenog okvira, izvan granica 
njene moći i svrhe. Nikola Tintić (Beograd) 


PRPIC DRAGUTIN [I STERĐEVIĆ SLOBODAN: ZAKON O SKUPNOM PO- 
REZU NA POSLOVNI PROMET sa svim odnosnim propisima i tarifom, uredba 
o porezu na luksuz sa spiskom luksusnih predmeta kao i svi raspisi ministar- 
stva finansija, odeljenja poreza i odeljenja carina o skupnom i luksusnom po- 
rezu sa registrom. Str. 364, cijena Din 60, Beograd 1937. 


Zakon o skupnom porezu na poslovni promet (objavljen 12. augusta 1930.) 
zajedno s Uredbom o skupnom porezu na poslovni promet od 14. marta 19831. 
koja određuje uslove, ustanovljuje stopu i donosi odredbe u pogledu formalne 
primjene Zakona te tarifu skupnog poreza, mijenja iz temelja sistem promet- 
noga poreza kakav je bio uveden u državi Uredbom o porezu na poslovni promet 
od 21. juna 1921., a tek malo izmijenjen Zakonom o porezu na poslovni promet 
od 31. januara 1922. Prema posljednjoj, ovdje spomenutoj Uredbi i Zakonu, 
važio je samo opći prometni porez. Po njemu se opterećuje uz manju stopu 
svaki promet izvršen uz naknadu, a pod određenim uslovima. U tom se okviru 
smatra prometom svaki prenos svojine, kao što i prelaženje predmeta i vrie- 
nje usluga. 

Kod skupnoga pak se prometa postavlja načelo, da se naplaćuje odjednom 
kod proizvodioca, pri uvozu ili kod trgovaca za sve promete, koji se vrše 
nekom robom ili njenim sastavnim dijelovima. Taj porez donosi povećanje 
poreskoga opterećenja. 

Luksuzni porez je vrsta prometnoga poreza, s povišenom stopom, što ze 
uvodi na predmete navedene u spisku luksuznih predmeta, koji je 
U redhi o rezrezu i naplati poreza na luksuz (M.F.O.P. BR. 64914/32). 

Ova knjiga, što su je izdali pomenuti referenti ministarstva financija, 
obrađuje predmet naslova prema stanju do 1. januara 1937. Raspisi, paestupei, 
uputstva, objašnjenja i tumačenja izdata u pogledu naplate skupeoge poreza 
sređena su kronološkim redom, ali se je malo pažnje posvetilo svrstavanju 
prema materiji. Registar raspisa razdjeljen je prema odjeljenjima Ministar 
stva financija, koja su te raspise izdala, a unutar toga opet kronološkim. redoma, 
a da nije materijal sređen prema brojevima radi lakšega i bržega snalaženja 
kod i onako prevelikog broja tih raspisa. Ne može se reći da se ova knjiga 
odlikuje velikom preglednošću i praktičnoću, a svakom nestručnjaku, koji se 
po ovoj knjizi želi orijentirati o predmetu toga poreza bit će to vrlo teško. 
Veliki je manjak ove knjige što nema alfabetski popis robe i predmeta, prema 
čemu bi se mogao onda pronaći dotični tarifni stav pod koji izvjesna roba, spada. 

U tom pogledu ostaje još uvijek uzorom knjiga Dra Herkova o porezu 
na poslovni promet. Jedina bi bila prednost Prpićeve i Sterđevićeve knjige, 
da obuhvata sve pozitivne zakonske propise o skupnom porezu do 1. ja- 
nuara 1937. god. Dr. F. 


a. s 
Vijesti 
PRVI KONGRES DIPLOMIRANIH EKONOMISTA 


Prema zaključku glavne skupštine, a u sporazumu sa ostalim društvima 
i udruženjima diplomiranih ekonomista i komercijalista, poduzelo je zagre- 
bačko društvo pripreme da se održi u Zagrebu 19, 20 i 21 juna 1937 prvi kon- 
gres diplomiranih ekonomista iz cijele Jugoslavije. 

Na plenarnom sastanku članstva koji je sazvan specijalno u tu svrhu 
utvrđene su smjernice za organizaciju kongresa, te su osnovane sekcije koje 
će kao pomoćni organi Upravnog odbora djelovati, svaka na svom području, 
da bi uspjeh kongresa bio potpun. Ustrojene su ove sekcije: 1) za financije, 
2) za štampu, 3) za doček, 4) za korespondenciju, 5) za staleška pitanja, 6) 
za referate. Ujedno je određena nadležnost pojedinih sekcija, 

Svima društvima i udruženjima u državi razaslani su upitni arci za 
prijavu članova koji će doći na kongres. Udruženja u Nišu i Novom Sadu do- 
sada su prijavila po 10 članova, a taj će broj vjerojatno još i porasti. Iz ostalih 
mjesta očekuje se mnogo veća posjeta kongresa. Izrađen je također program 
predavanja i referata za kongres, te su umoljene sve organizacije da dadu 
svoje mišijenje i da se pobrinu u krugu svojih članova da budu obrađene sve 
teme koje pretstavljaju zaokruženu cjelinu ekonomskih problema općeg zna- 
čaja kao i specijalnih pitanja koja se tiču Jugoslavije. 

Program kongresnih dana predviđa za subotu 19 juna pretkonferenciju i 
održanje glavne skupštine Saveza ekonomista Kraljevine Jugoslavije. U ne- 
djelju 20 juna bit će svečano otvaranje kongresa u prisustvu pretstavnika vlasti, 
naučnih zavoda, društava, korporacija, ustanova i uglednih ličnosti, kao i mno- 
gobrojnih delegata i članova društava ekonomista iz cijele države. U pone- 
djeljak 21 juna nastavit će kongres rad čitanjem referata i koreferata, a prije 
zaključka bit će donesene i rezolucije. Program je poslan svima organizacijama 
na mišljenje i prihvat, te se očekuju zanimljivi prijedlozi. 

Svima diplomiranim ekonomistima i komercijalistima upućuje se poziv 
da ae upišu u najbliže staleško društvo, kako bi upotpunili broj organiziranog 
članstva. Ujedno neka izvole prijaviti i svoj dolazak na prvi kongres ekono- 
mista u Zagrebu, da na taj način uveličaju ovu značajnu manifestaciju ekono- 
mista pred javnosti. 

GLAVNA SKUPŠTINA DRUŠTVA DIPLOMIRANIH EKONOMISTA I KO- 
MERCIJALISTA U ZAGREBU 


U prostorijama Zagrebačke Burze održana je 18. III. 1937. glavna godišnia 
skupština Društva diplomiranih ekonomista i komercijalista. Za ovu je skup- 
štinu vladao veliki interes, tim više, što društvo stoji ove godine pred ozbiljnim 
zađatkom đa priredi kongres sviju društava diplomiranih ekonomista, na ko- 
jemu bi se imala ujedno održati konstituirajuća skupština novoga Saveza samo- 
stalnih društava ekonomista. Glavnu je skupštinu otvorio pretsjednik Radović, 
pozdravivši prisutne i izlažući smjernice, koje su vodile odbor u njegovom radu. 
Naglašuje, da je glavni princip rada društva, puna đemokracija i poštivanje 
svačijeg mišljenja u cilju što intenzivnijeg rada i što šire obrane staleških 
interesa sviju diplomiranih ekonomista. Tajnik Japundžić navodi aktivnost 
društva i nastojanja u minuloj godini, da svojim članovima osigura ono mjesto 
u privredi i javnim ustanovama, koje im po njihovim kvalifikacijama pripada. 
Na inicijativu društva prošle godine su konferencije zanatskih komora i trgo- 
vačko-industrijskih komora prihvatile rezolucije, kojima se zahtijeva, da se 
zakonski predvidi kvalifikacija diplomiranih ekonomista za mjesta privrednih 
savjetnika. Isto je tako društvo poduzelo korake, da se uvaže od strane gradske 
općine zagrebačke, zakonski propisi o fakultetskom rangu diplomiranih ekono- 
mista, te da ih se stavi na mjesta, gdje je potrebna fakultetska i komercijalna 
sprema. U prosvjetnom je radu društvo priredilo niz predavanja svojih članova 
i pozvanih stručnjaka. U izvještaju se navodi, da odaziv samih članova nije bio 
onakav, kako bi to u cilju što intenzivnijeg kulturno-prosvjetnog rada društva 
bilo poželjno. Nastojanje društva da se osnuje Savez ekonomista na bazi pot- 
pune samostalnosti pojedinih društava i s nestalnim sjedištem, koje bi svake 
godine određivala skupština Saveza, našlo je odaziv kod ostalih društava u 
državi, te je time osiguran uspjeh akcije da dođe do osnutka Saveza diplomi- 
ranih ekonomista, koji će na najširoj bazi raditi i zastupati staleške interese 
svojih članova. 

Blagajnik Gereš čita blagajnički izvještaj iz kojega se vidi, da društvena 
imovina iznosi oko Din 9.000. Blagajnički izvještaj potvrđuje u ime nadzornog 
odbora Dr. Višnovec, koji predlaže, da se starom odboru dade razriješnica. 

Dobni predsjednik Dušan Kralj predlaže pauzu od 5 minuta, iza koje se 
prelazi na izbor novog odbora. Budući da su se članovi složili 8 kompromisnom 
listom kandidacionog odbora, nije predata nikakova protulista, te je time iza- 
bran odbor sa Radovićem kao pretsjednikom. U odbor je ušao jeđan dio dosa- 
dašnjih članova odbora, a većinu mjesta zauzeli su novi članovi. Prema tome 
upravni odbor sačinjavaju: pretsjednik Dragutin Radović, prokurista Doberlin 
đ. d.; potpretsjednik I. Dr. Nikola Gaćeša, direktor filijale Poštanske štedio- 
nice; potpretsjednik II. Dušan Kralj, industrijalac; tajnik I. Vilim Molnar, pro- 
kurista tt. S. Hahn; tajnik II. Dr. Rudolf Cegledi, zamjenik direktora tt. Jug. 
Hollerith d. d.; blagajnik Antun Mrakovčić, čin. Domaće tvornice rublja d. d.; 
odbornici: Nora Czekelius, pom. perovođa Trg.-ind. komore; Branko Japundžić, 
pom. tajnik Zanatske komore; Adolf Gomerčić, činov. Kr. banske uprave; Geza 
Novak, šef reklamnog odjeljenja Gradske plinare; nadzorni odbor: Dr. Borivoj 
Višnovec, činovnik tt. Jugosl. Lloyd, parobrod. a. d.; Dr. Milivoj Ivetta, činov. 
filijale Drž. hip. banke; Gjurgjica Gavrančić. U časni sud su izabrani Dr. Stanko 
Filipović, Roko Braut, Sofija Nićin, Zlatko Lončarić i Vladimir Kamenecky. 

Iza toga prešlo se još na biranje delegata za skupštinu Saveza i kongres 
ekonomista, koji će se polovicom juna 1937 god. održati u Zagrebu. Poređ pret- 
sjednika, potpretsjednika i tajnika I., izabrani su za delegate: Dr. Dragutin 
Bregant, Dr. Jozo Tomašević, Nora Czekelius, a za zamjenike đelegata Adolf 
Gomerčić, Branko Japundžić, Dr. Rudolf Cegledi, Petar Petijević, Leo Weinber- 
ger i Vladimir Kuh. 

Pod eventualijama primljen je prijedlog, da se povisi članarina, kako bi 
se osigurala sretstva za uspješno priređivanje kongresa. Na prijedlog Adolfa 
Gomerčića osnovana je izletnička sekcija, a također je prihvaćen njegov prijed- 
log, da se pored redovitih predavanja prirede slobodne diskusione večeri, koje 
će omogućiti intenzivniji kulturno-prosvjetni rad. 

APSOLVENTI POMORSKO - TRGOVAČKIH AKADEMIJA I POLAGANJE 
DOKTORATA NA EKONOMSKO - KOMERCIJALNOJ VISOKOJ ŠKOLI U 
ZAGREBU 

Na inicijativu pomorsko-trgovačkih akademija u Bakru, Dubrovniku i 
Kotoru, Ministarstvo prosvjete usvojilo je rješenjem P. broj 18.143 od 30 maja 
1936 g. mišljenje Glavnog prosvjetnog savjeta, da se apsolventi pomorsko- 
trgovačkih akademija mogu upisati za redovne slušače na Ekonomsko-komer- 
cijalnu visoku školu u Zagrebu. Nedavno je na prijedlog Profesorskog savjeta 
EKVS u Zagrebu odobreno rješenjem Min. prosvjete (P. broj 5095 od 31-III- 
1937), da lica, koja su svršila Pomorsko-trgovačku odnosno Pomorsku akade- 
miju, mogu polučiti doktorat ekonomsko-komercijalnih znanosti na EKVŠ u 
Zagrebu. Prema tome ima se još jedino riješiti pitanje nostrificiranja diploma 
apsolvenata spomenutih akademija, koje su takva lica postigla na inozemnim 
jednorodnim ili srodnim visokim školama sa EKVŠ, a pod uslovima propisanim 
Zakonom o nostrifikovanju diploma od 6-VII-1930 godine. S time u vezi valja 
istaknuti, da se u smislu čl. 26 Uredbe sa zakonskom snagom o osnivanju 
Ekonomsko-komercijalne visoke škole u Beogradu od 31-III-1937 mogu na ovu 
visoku školu upisati za redovne slušače osim lica, koja su položila ispit zrelosti 
u potpunim srednjim školama odnosno završni ispit na državnim trgovačkim 
akademijama i lica, koja su položila završni ispit na pomorsko-trgovačkim 
akademijama. 


E Sve narudžbe na naučne knjige obavljamo brzo | uz originalne cijene! 


KNJIŽARA ST. KUGLI 
ZAGREB 


ILICA 30 


Preporučuje za nabavku najnovija izdanja 
ekonomsko- 
političkog 
sadržaja: 


Dr. 0. Araaicki. Zbirka uredaba, pravilnika | naredaba 
i Zakona o radnjama, Sv. I. Din 66.— 
ll. dio Din 62:— Ill. dio 62'— vezano. 

Bonaor I.: Der ehrbare Kaufmann. Ein Jahrhun- 
dert in Deutschlands Kontoren uud 
Fabriken. Vez. 443 str. Rm 8/75, ilu- 

; strovano izdanje. 

Semjonev I.: Die Guiter der Erde. Eine Wirtschafts- 
geographie fur Jedermann, Vez. 539 
str. Rm 8:75. ilustr. izdanje. 

van Leea H. W.: Manner und Meer. Siebentausend Jahre 
Seefahrt. Vez. 282 str. Rm 7:50 ilu- 
strovano izdanje. 


Zisebka A.: Wiesenschaft bricht Monopole. Vez. 
Ilustrov. izdanje, 266 str. Rm 680; 
kart. Rm 5:50. Dostava u kuću 


1 Rm kod preračunavanja za knjige Din 12'— 
Cijene časopisa 
originalne 


Pretplate na časopise izvršuje naše posebno odjeljenje najsavjesnije 

o Cjenike i prospekte šaljemo na zahtjev franko | badava! g 


Q Razgledajte našebogato skladište naučnih knjiga 


Summary 


Clayton Whipple (Sofia): Die Grundprinzipien zur Fčrderung des Bauern- 
stanđes. Mr. Whippie, Direktor der Near East Foundation in Sofia, setat dis 
Erziehung der Bauernschaft die auf kollektiver Basis im Dorfe seibst zu erfol- 
gen hat, als das Grundprinzip der Fčrderung des sozialen, wirtschafti. und 
Kuiturellen Fortschritts im Dorfe. Er beschreibt die bulgarischen Fortsetsungs- 
schulen und die dčrflichen Kindergirten, die ausserordentlich viel zu Hebung 
des bulgarischen Bauerntuma beitragen, weil sie eine neue Generation in ayste- 
matischer Weise zu einem gesunden Bauerntum erziehen. 


wird gezeigt wie die Agrarkrise zum Verkauf der aristokrat. Besitstiimer, 
zum Zerfall der »zadruga« und zur Emmigration der Bauern in die Stšdte una 
Uberseestaaten flihrte. Nach der Krise folgte die kroatische Landwirtschaft 
dem allgemeinen bistorischen Zug des Ubergangs zu einer intenaiveren Bear- 
beitung des Bodens, einer intensiveren Viebhzucht, und der Vergrbsserung der 
Bodenfiiche auf Rechnung von Brachland. 

Stanka Filipović (Zagreb): Die monetaren Reformen und đer internstisnale 
Hanđel. Es werden die Reformen der einzelnen Staaten vom vorigen Jahre 
eingehend geschildert und es wird ihr Einfluss auf den Aussenhandel analysiert. 
Dabei werden besonders die verschiedenen Reperkussionen an unsere Wiihrungs- 
und Handelspolitik erwogen. Filipović sieht im heutigea Aufschwung keine 
klassische kovjunkturelie Linie sonč “n nur den Ausdruck einer Kriegsvor- 
bereitung 

Ivo Rafaeli (Split): Die Verl..::Risse im jugoslavischen Bankwesen. Seit 
der letzten Krise datiert ein staske, . rafstieg der staatlichen Banken im Ver- 
hšltniss zum privaten Bankwesen. DS Grund ist nicht nur im besseren Ver- 
trauen der einzeinen Sparer zu staati:.h garantierten Institutionen nach dem 
riesigen Verlusten bei den privaten Aunstalten zu suchen, sonđern auch in der 
neueren Bankgesetzgebung die durchwe:.s die staatlichen Banken favorisiert, 
gen Gegenden bei einer Reorganisation von grčsserem volkswirtschaftlichem 
obwohbl die privaten Banken in manche Wirtschaftszweigen und in eini- 
gen Gegenden bei einer Reorganisation a grčsseren volksw. Nutzen wiiren. 


RUNDSCHAU 


Institut zur Erforschung đer Bauern- und_ Vi Zagreb. 
R. Bićanić, als Vorstand des neugegrundeten Instituts der »Gospodarska sloga«, 
schildert dessen Zweck und Organisatioji , Eg hat in erster Linie zum Studium 
der biuerlichen Wirtschaft in Kroatien zu dienen und auch allen anderen Ver- 
hšltnissen mit denen diese Wirtschaft iti: *Flihlung kommt. Bisher sind 16 Sek- 
tionen gegriundet, und ihr Werk dient suchicals Richtlinien oder Ratschlige 
fir die praktischen Tištigkeit der »Gospodarska sloga« (die wirtschaftliche 
Organisation der kroatischen Bauern mit 750.000 Mitglidern). — Ausbau der 
jugoslavischen sozialen Gesetzgebung. F5  jjčeiB“beschreibt die neuesten Ver- 
ordnungen und Gesetze im Gebiete der ij. dlgesetzgebung, die ziemlich zahi- 
reich im letzten Jahre herausgegeben wuiuen. Es wird als besondere Anomalie 
kritisiert, dass des Staat die verschiedenen Lasten fir die Sozial-Versicherungen 
vorzuschreiben versteht, aber nirgends mit eigenem Antell partizipiert. — 
Kontrollausschusa und Kontrolibureau der Laibacher Stađtgemeinde. V. Kame- 
necky plidiert fir die Einfuihrung derselben Institution auch in anderen Stidten 
Jugoslaviens, wodurch machen Malversionen, wie £ + in letzer Zeit in Beograd 
vorkammen, vorgebeugt wire. — Englisches Kapital im jugoslavischen Berg- 
bau. (B. Zadnik). Am stšrksten ist englisches Kap'*al im jugoslavischen Berg- 
bau vertreten. British Selection Trust mit der Central N'ining Company und 
Union Corporation sin in 6 Unternehmen engagiert von denen Trepča Mines 
das grčsste ist, und in den Ietzen 6 Jahren 315 Mill. Dinars Profit brachte. 


Odgovorni urednik: Dr. Mirko Lamer, Pantovčak 61, tel. 27-61. — Vlasnik: 
Konzorcij »Ekonomist«, pretstavnik Dr. Zlatan Ružić, Wilsonov trg 2, tel. 80-35. 
šŠtamparija »Gaj« (Lj. Filipančić), Martićeva ulica broj 2. 

Dr. Rudoli Cegledi (Zagreb) 
Povodom kongresu diplomiranih ekonomista 


Razvitak privrednog sistema, njegova složenost, te sve veća 
važnost privredne djelatnosti po društveni i kulturni život uopće, 
razlogom su, da je nastala potreba za ljudima, koji će pored prak- 
tičnoga trgovačkog znanja imati i naučne stručne spreme, ljudima, 
koji će u privredni život unijeti iskustva, do kojih je doprlo znan- 
stveno istraživanje, te koji će tu svoju naučnu spremu i širi vido- 
krug moći da primijene u privrednoj djelatnosti. Ova se potreba po- 
kazala najprije u privredno razvijenim industrijskim zemljama, kada 
se iza jakih izmjena kriza i konjunktura pokazalo, da nije dovoljna 
lična inicijativa pojedinaca poduzetnika, da dadu privredi određeni 
smjer, već da je ovdje potrebna organizaciona sprema, naučni stu+ 
dij privrede kao cjeline, poznavanje njenih općih problema, te pra- 
vilna ocjena povezanosti pojedinih poduzeća i ustanova s momen- 
tima, koji utječu na njihovu djelatnost. 

Znanost počinje sve više da se bavi problemima privrede te nje- 
zinom djelatnošću. Visoke škole i sveučilišta prilagođuju se sve više 
ovim potrebama. Najprije na filozofskim, pravnim i tehničkim fa- 
kultetima predaju se znanosti, čiji je predmet izučavanje privrede, 
a kasnije se osnivaju samostalne naučne ustanove, visoke ekonom- 
ske i komercijalne škole, koje daju svojim slušačima mogućnosti 
da upoznaju iskustva i rezultate znanstvenog istraživanja na po- 
dručju privrede. Od apsolvenata ovih škola nastaje novi stalež di- 
plomiranih ekonomista i komercijalista, koji treba da studijem ste- 
čeno znanje presadi u praksu, da je obogati i da preuzme inicijativu 
u privrednom životu. 

Afirmacija i potpuno priznanje važnosti i funkcije ovoga novog 
staleža te njegovih članova, izvršeno je gdje brže, gdje polaganije, 
gotovo u svim privredno razvijenijim zemljama. Ovdje se nalaze 
danas na vodećim mjestima u privrednim poduzećima i ustanovama 
ljudi sa stručnom visokoškolskom ili fakultetskom naobrazbom. Sta- 
lež diplomiranih ekonomista priznat je tamo poput ostalih akadem- 
skih zvanja, pa je njegovim članovima zakonom određena i rezervi- 
rana djelatnost u državnoj upravi i slobodnim zvanjima. 

Potrebno je ovo nekoliko uvodnih riječi o razvitku staleža di- 
plomiranih ekonomista i njihovog značenja u zemljama s razvijenom 
privredom, kako bi bolje mogli ocijeniti potrebu ovog staleža kod 
nas, njegovo značenje po narodno gospodarstvo, te njegov zahtjev 
za što jačom afirmacijom u privrednom i javnom životu. 

Privreda u krajevima Jugoslavije mogla je tek iza svršetka po- 
sljednjega svjetskog rata te iza propasti Austro-Ugarske monarhije 
da se donekle slobodnije razvije. Razvijanjem privrede kod nas. 
njenim sve zamašnijim problemima, pokazuje se i ovdje potreba za 
ljudima, koji će uz praktično znanje imati i potrebnu teoretsku spre- 
mu. Godine 1920 osniva se u Zagrebu Visoka škola za trgovinu i 
promet, koja se 1925 pretvara u Ekonomsko-komarcijalnu visoku 
školu s rangom fakulteta, a njeni apsolventi zajedno s apsolventima 
istovrsnih inozemnih visokih škola čine kod nas novi stalež diplomi- 
ranih ekonomista i komercijalista, koji treba da se afirmira i do- 
kaže svoju vrijednost u privrednom životu. 

Danas, kada možemo razvitak staleža diplomiranih ekonomista 
da promatramo unatrag kojih 10—15 godina, moći ćemo jasnije da 
prosudimo i ocijenimo rezultate tog razvitka te da ukažemo na za- 
datke koji se ovdje stavljaju. 

Jedna je činjenica važna, a ta jest, da se djelatnost diplomiranih 
ekonomista nalazi u stalnom razvoju i pred novim mogućnostima da- 
ljeg razvitka. Ne postoji zakonodavstvo, koje bi određivalo opseg 
i sadržaj njihovog djelovanja, koje bi im davalo pravo i legitima- 
ciju na ona zvanja, koja apsolutno traže kvalifikaciju diplomiranih 
ekonomista. Štoviše nailazimo često na nerazumijevanje i zaposta- 
vljanje ovog staleža, što nikako nije u općem interesu. 

"Od velike je važnosti dakle rad oko organiziranja pretstavništva 
sviju diplomiranih ekonomista u državi, koje bi trebalo da ishodi 
za svoje članove zakonom određeno što šire područje rada, a koje bi 
ujedno trebalo da bude ograničeno isključivo na diplomirane eko- 
nomiste. Ono bi trebalo da omogući svojim članovima što jaču afir- 
maciju u privrednom i društvenom životu uopće. Kod nas doduše 
ima slučajeva da su pojedini diplomirani ekonomisti zauzeli vodeća 
mjesta u privredi i državnim ustanovama, koja odgovaraju njiho- 
vim kvalifikacijama, ali nažalost danas možemo govoriti tek o tim 
pojedinim slučajevima. 

Koju svrhu i zadaću treba dakle da ima organizirano pret- 
stavništvo staleža diplomiranih ekonomista ? 

Da može zaista i postići cilj, koji si stavlja, t. j. da može svrsi- 
shodno unapređivati interese diplomiranih ekonomista, mora ono 
ponajprije da obuhvati što širi broj organiziranih članova. Nadalje, 
ono mora da bude osnovano na takovoj organizacionoj bazi, koja će 
osigurati diplomiranim ekonomistima da se njihovi zahtjevi čuju 
na nadležnim mjestima, a ujedno treba ta organizacija da vodi računa 
o nacionalnoj i društvenoj osebujnosti organizacionih jedinica, t. j. 
udruženja, na pojedinim teritorijima, da im ostavi potpunu samo- 
stalnost, ali da bude stalan tumač i zastupnik onih zahtjeva i po- 
treba, koje se tiču sviju učlanjenih udruženja. Organizacija na toj 
demokratskoj podlozi će ujedno garantirati, da će ona ostati pravi 

pretstavnik staleških interesa članova i udruženja, a ne jednog od- 
ređenog broja ljudi, koji bi uslijed prilika izbili na čelo te organi- 
zacije. 

Zadaci koji se stavljaju takovom Savezu diplomiranih ekonomi« 
“sta mnogostruki su. U prvom redu treba da se ishodi posebnim za- 
Kkonom određeni djelokrug rada, koji će biti rezerviran samo za ljude 
s visokoškolskom odnosno fakultetskom ekonomskom i komerci- 
jalnom spremom. To važi naročito za slobodna zvanja, gdje treba 
za instituciju privrednih savjetnika, knjigovodstvenih revizora itd. 
predvidjeti gore navedenu kvalifikaciju. Nadalje treba u državnoj 
i samoupravnoj službi izjednačiti pripadnike tog staleža s apsolven- 
tima ostalih fakulteta te odrediti položaje i funkcije na koje imadu 
jedino pravo ljudi s gore navedenom kvalifikacijom. Pretstavništvo 

diplomiranih ekonomista treba također da bude ustanova, koju treba 
pri pripremi zakona, koji zasijecaju u područje njegove djelatnosti 
ili privrede uopće, konzultirati. Ovo pretstavništvo staleža treba 
ukratko nastojati, da na svim linijama privrednog i društvenog ži- 
vota afirmira svoj stalež tako, da zauzme onaj položaj i da zadobije 
ona prava i onu važnost, koja ovom staležu u svim privredno razvi- 
jenim državama pripadaju. 

Od internih zadataka bit će opet najvažnije unapređivanje 
stručno-prosvjetnog rada među članovima. Ovaj će rad biti obav- 
ljen kao i do sada unutar pojedinih udruženja, ali njihova jača su- 
radnja i na ovom području moći će da dovede do korisnih rezultata. 

Kongres diplomiranih ekonomista, koji se održaje u Zagrebu 
19., 20. i 21. jula 1937 g., treba da se pozabavi svim tim pitanjima, 
te da donese o njima potrebna rješenja. 

Pitanje same organizacije Saveza treba ovdje riješiti na osnovi 
potpune samostalnosti učlanjenih društava te demokratskog ure- 
đenja organizacije, kako bi opravdani interesi pojedinih članova i 
društava došli što jače do izražaja, a ujedno da se stvori ustanova, 
koja će na najsvrsishodniji način moći da zastupa te interese i da 
ih ostvaruje. Stručni referati na tom kogresu treba da vidljivo obi- 
lježe stručnu i naučnu spremu diplomiranih ekonomista. Od referata 
bit će veliki broj posvećen općenitim i našim posebnim privrednim 
problemima te pitanjima iz područja ekonomije i ekonomske poli- 
tike, dočim će jedan dio obraditi naša staleška pitanja, pitanja na- 
stave itd. Uvodni referat na svečanom otvaranju kongresa bit će 
također posvećen staleškim pitanjima diplomiranih ekonomista. 

Sam kongres ima jaki manifestacioni karakter. On treba da 
svrati pažnju javnosti i mjerodavnih faktora na stalež diplomiranih 
ekonomista i njegove zahtjeve. Rezolucije, koje će taj kongres do- 
nijeti, bit će ujedno smjernice za rad u slijedećoj godini. Prema tome 
ovaj kongres treba da počne novu eru u razvitku staleža diplomira- 
nih ekonomista. 

Pojačanom snagom i upornošću treba da se nastavi rad na afir- 
maciji ovog staleža, kako bi diplomirani ekonomisti napokon stekli 
ona prava, koja treba da im pripadaju, te kako bi ostvarili svoje 
opravdane zahtjeve. 

Prof. Dr. Juraj Šćetinec (Zagreb) 
Idojni osnovi nacionainoga socijalizma 
A) Idejna obilježja nacionalno-socijalističkoga pokreta 


Nacionalno-sgocijalistički se pokret pojavio u Njemačkoj kao | 


politički pokret kojemu je bila svrha političko ojačanje Njemačke u 


unutrašnjem i vanjskom pogledu te duhovna, fizička i materijalna . 


obnova njemačkoga naroda. 

Nacionalni socijalizam je kao stranka sažeo svoje poglede i ci- 
ljeve u dvadesetpet točaka svojega stranačkog programa (od 25. IL 
1920.). Međutim je on odmah u početku imao pretenziju, da istakne 
nešto više nego što je samo niz konkretnih zahtjeva stranačkoga 
programa, pa i više nego što je obična doktrina stranke, koja sadr- 
žaje orijentaciju stranke prema svim važnijim pitanjima društvenoga 
života. Nacionalni socijalizam je težio da svojim pokretom stvori po- 
sve novo duhovno strujanje, novi nazor na svijet i život, po kojemu 
će se onda formirati novo političko, kulturno, socijalno i ekonomsko 
uređenje njemačkoga naroda. : 

Nacionalni socijalizam stoji na gledištu, da ideje pokreću dru- 
štveno zbivanje. Ideje dokučuju i spoznavaju samo odabrani ljudi, 
koji su se izdigli iznad razine prosječnoga čovjeka i svoje obične oko- 
line. Ti odabrani ljudi razjašnjuju spoznate ideje širim krugovima 
te ih vode putem ostvarenja tih ideja. Po ovome se svome shvaćanju 
nacionalni socijalizam opredijelio za iđealistički svjetovni nazor. Sto- 
ga je on u odlučnoj protimbi prema materijalističkom svjetovnom 
nazoru, koji uzima za osnov preuređenja društva Marksovu nauku. 

Po materijalističkom svjetovnom nazoru prvotni je elemenat 
materija. Stanje materije i materijalni ekonomski odnosi su odlučni 
za pojavu ideja. Ideje su posljedice materijalnog stanja. Ne utječe 
čovjek sa svojim idejama na okolinu, nego okolina sa svojim mate- 
rijalnim odnosima utječe na čovjeka i na formiranje njegova mišlje- 
nja. Materija se pak ravna po svojim vlastitim zakonima, na koji 
tok čovjek ne može da utječe, jer su to prirodni zakoni. Čitav dru- 
štveni razvoj je samo posljedica prirodnog razvoja materijalnih, eko- 
nomskih odnosa, pa će novo društveno uređenje — po marksističkoj 
materijalističkoj nauci — nastupiti kao posljedica određenoga sta- 
dija ekonomskoga razvoja, spontano, neminovno — fatalno. 

Materijalističko shvaćanje svijeta i života dovodi u pogledu dru- 
štvenih odnosa do individualizma. Individualizam je obilježen tež- 
njom, da sve djelovanje pojedinaca i društvene zajednice ima da 
služi promicanju interesa pojedinca. Za individualizmom ide libera- 
lizam, koji je praktički materijalističan, kao socijalno-ekonomski si- 
stem, koji traži što veću slobodu pojedinca u ostvarenju njegova lič- 
nog interesa. K individualizmu vodi marksistički socijalizam, koji 
doduše ograničuje slobodu pojedinca podvrgavajući ga opsežnoj vla- 
sti »društva«, ali samo zato, da bi omogućio svakom pojedincu što 
veće obilje materijalnih dobara. Društvena zajednica, pod kojom se 

razumijeva i narodna zajednica, nije marksističkom socijalizmu ni- 
šta drugo nego sredstvo, da pojedinac dođe do što većega materijal- 
nog dobrostanja. Ako ta zajednica ne osigura pojedincu dobro 
stanje, kakovo on želi, tada nema ona za nj smisla ni vrijednosti, pa 
se može razriješiti. Tako materijalističko shvaćanje samo po sebi 
dovodi do individualizma. 

Posve protivno materijalističkom shvaćanju, idealistički nazor 
na svijet dovodi čovjeka do univerzalizma. Po idealističkom shva- 
ćanju nije zadaća čovjeka, da namakne sebi osobno što više mate- 
rijalnih dobara nego da ostvari neke ćudoredne ciljeve. Čovjek ne 
živi sam, nego u zajednici s drugim ljudima, s kojima je vezan pri- 
rodnim (krvnim) i ćudorednim vezama. Najviša je društvena zajed- 
nica narod kao poseban životni organizam, koji u svojoj cjelini ispu- 
nja velike zadatke u ostvarenju skupnoga dobrostanja svojih čla- 
nova, a osim toga vrši kao cjelina važnu ulogu u razvoju i napretku 
cijeloga ljudskoga roda. S toga pojedinac ima da podredi svoje in- 
terese skupnom interesu narodne zajednice te da požrtvovno radi na 
ostvarenju njezinih ciljeva. »Gemeinnutz — geht vor Eigennutz«. 
Ovo shvaćanje, koje ima za cilj podređivanje pojedinačkog interesa 
skupnom (univerzalnom) interesu i organsko uklapanje pojedinca u 
društvenu cjelinu, zove se univerzalističko. Nacionalni socijalizam 
kao pokret idealističkoga svjetovnoga nazora je po tome univerza- 

Bitno je dakle unutrašnje obilježje nacionalnog socijalizma da 
je to pokret idealistički (spiritualistički), protivan materijalističkom 
svjetovnom nazoru marksizma i liberalizma. Cilj njegova djelovanja 
je obilježen njegovom univerzalističkom orijentacijom, nasuprot li- 
beralizmu, a i markstičkom individualizmu. Vanjsko mu je pak obi- 
lježje, da je to pokret masovni, pučki, koji hoće da dohvati sav narod. 


Nacionalni socijalizam kao idealistički pokret hoće da izradi 
tako cjelovito svoj svjetovni nazor, da će njime biti dano objašnje- 
nje za sve pojave društvenoga i individualnoga života, a ujedno da 
će iz njega proistjecati ideje, koje će dati pravac novom društvenom 
uređenju. Djelatnost je nacionalnoga socijalizma u izgradnji svoje 
ideologije vrlo živa, ali do danas još ne postoji potpuno izgrađena 
nacionalno-socijalistička doktrina ni filozofska, ni pravna, ni soci- 
jalna, ni ekonomska. Ona je tek u razvoju, 'i pitanje je, koliko će se 
moći razviti kao potpuni i samostalni idejni sistem. No izgradnja je 
političkoga, kulturnoga, socijalnoga i ekonomskoga života u Nje- 
mačkoj pod nacionalno-socijalističkim režimom ipak vođena jednim 
skupom ideja i načela, koja se svagdje dosljedno primjenjuju. Od 
toga skupa ideja i načela najvažnije su u praktičnoj izgradnji no- 
voga društvenoga poretka ideje: 

1) nacionalizma, 

2) rasizma i 

3) .»socijalizma«, te 

4) načelo vodstva. 

B) Ideje vodilje i osnovna načela nacionalnoga socijalizma 
IL. Nacionalizam 


Bitno obilježje nacionalno-socijalističkom pokretu i njegovim 
težnjama daje njegov nacionalizam. Taj je »nacionalizam« vrhovno 
mjerilo za prosuđivanje svih pojava, djelatnosti i nastojanja: da li 
su dobri ili loši, korisni ili nekorisni, potrebni ili nepotrebni. 

Što razumijevamo pod nacionalizmom ? 

Nacionalizam je — uzevši općenito — sistem teorijski i prak- 
tički, koji se osniva na shvaćanju naroda i narodnosti, njihova zna- 
čenja i djelatnosti. Naziv nacionalizam dolazi od »nacije« odnosno 
»nacionalnoga«. | 

Pod »nacionalnim« možemo razumijevati — kako kaže Navwi- 
asky!) — »posebne, specifične vrijednosti jednoga naroda u opreci 
prema općim vrijednostima čovječanstva«. Svaki narod ima svoja 
posebna obilježja, svoje osobine duševne i tjelesne te svoje posebne 
kulturne tvorevine. 

Nacionalizmom, koji proizlazi iz pojma »nacionalno«, može se, 
logički, označiti stav, kad se netko zalaže za svoje nacionalne vrijed- 
nosti i nastoji da ih naročito njeguje. Budući da narod može pot- 
puno nesmetano razvijati svoje nacionalne osobine samo kad je po- 
litički slobodan, to se dosljedno ovome shvaćanju pod nacionalizmom 
razumijeva težnja, da se vlastitom narodu osigura sloboda i mo- 
gućnost, da u slobodnoj državi kao pravnoj zajednici, jednakoprav- 
noj s ostalim narodnim zajednicama, razvija sve svoje nacionalne 
osobine i osigura svoju što bolju eksistenciju. Iz toga se shvaćanja 
razvija i »nacionalni princip« kao javnopravni princip, koji traži da 
svaki narod može osnovati i imati svoju nacionalnu samostalnu dr- 
žavu. Nacionalizam kojega podložnoga naroda može doći u sukob 
s vladajućim elementom u istoj državi. Ali se općenito smatra, da 
time ne dira neopravdano u tuđu sferu, nego se nasuprot smatra 
pravednim i heroičkim. Stav koji proizlazi iz ovakvoga shvaćanja 
naroda zove se »nacionalnim«. 

No »nacionalizmom« se naziva i drugo shvaćanje o narodu, koje 
ima ekstremističko obilježje. Stav koji proizlazi iz ekstremističkoga 
nacionalizma zove se »nacionalistički«. Ekstremistički nacionalizam 
shvaća narod nečim apsolutnim, najvišom društvenom i moralnom 
vrijednosti. »Nacionalističko« shvaćanje ističe veću vrijednost svo- 
jega naroda prema drugim narodima i traži za nj prednost u svim 
međunarodnim odnosima. Ovaj ekstremistički nacionalizam traži, da 
narod, odnosno država toga naroda, razvije svoju moć do maksi- 
muma te da zavlada politički i ekonomski drugim narodima. Tako se 
on očituje u međunarodnim odnosima po dinamici svojih nastojanja 
kao imperijalizam. 

Ekstremistički nacionalizam traži ne samo prevlast svojega na- 
roda nad drugim narodima, nego i apsolutnu, totalnu nadređenost 
naroda kao cjeline unutar svoje države prema individuumu i prema 


1) Dr. H. Nawiasky: Staatstypen der Gegenwart, St. aljen 1934, Fer 
sche Buchh., str. 131. 

svim manjim društvenim zajednicama (porodici, staležima, klasama). 
Narod kao cjelina je iznad svih elemenata socijalnih, etičkih, reli- 
gioznih i uopće kulturnih. Narod kao cjelina sadržava sintezu svih 
sila članova naroda provodeći strogo jedinstvo političko, moralno, 
socijalno i ekonomsko, i nedopuštajući nikakovo razdvajanje naroda 
u stranke i klase ni lučenje po vjerskim i moralnim kriterijima. »Na- 
cionalistički« stav traži dakle posvemašnji nacionalni unitarizam. 
Nadalje ekstremistički nacionalizam uzima, da pojedinac i manje 
društvene zajednice u okviru naroda imadu samo izvedenu vrijednost 
od naroda. Zato narod kao cjelina ravna u svemu životom pojedi- 
naca i društvenih skupina i u duševnom i u materijalnom i u soci- 
jalnom pogledu. Tad se djelatnost naroda kao cjeline naziva nacio- 
nalnim totalitarizmom. Budući da je narod pravno organizovan u 
državu, to tu svoju totalitarnu vlast vrši preko države. Tako iz na- 
cionalnoga totalitarizma nastaje državni totalitarizam. 

Ovaj je ekstremistički nacionalizam izveden doktrinarno iz uni- 
verzalističkoga sociološkog shvaćanja odnosa pojedinaca i društva 
i dotjeran u konsekvencijama do ekstrema. Ovakovo ekstremističko 
shvaćaje nacionalizma i »nacionalistički« stav, s imperijalističkom, 
unitarističkom i totalitarističkom tendencijom, imadu u suvremenim 
društvenim pokretima njemački nacionalni socijalizam i talijanski 


No dok se nacionalni socijalizam i fašizam, oslanjajući se jed- 
nako na socijalnu nauku univerzalizma, slažu u svom »nacionalizmu« 
u shvaćanju značenja naroda te njegova odnosa prema pojedincu i 
prema manjim društvenim zajednicama, dotle se znatno razlikuju u 
samom pojmu naroda, te u odnosu naroda i države. 

Fašizmu se pojam naroda i države pokrivaju. Država nije ništa 
drugo nego ustavno-pravna organizacije naroda. Država je pravna 
osoba naroda, a narod je konkretno biće, koje daje sadržaj i život 
državi. Država manifestira život naroda u vanjskom svijetu, a 
nadograđuje na historijske, socijalne i materijalne elemente naroda. 
Zato državi pripada primat nad narodom. Stoga fašizam, kolikogod 
ističe svoj »nacionalizam«, misli uvijek na snagu djelatnosti države. 
Država je nadređena svojemu narodu i svima pojedincima od kojih 
je narod sastavljen, te je od njih nezavisna. 

Drukčije shvaća odnos naroda i države nacionalni socijalizam. 
On daje prvenstvo narodu pred državom. Država je samo sredstvo 
za ciljeve naroda.2) Narod je vječan, a država je prolazna. Jedan 
narod može da nastava u više država, kako je to slučaj baš kod nje- 
mačkog naroda. »Narod je olina dana po prirodi i zato primarna... 
Država je samo nužni oblik, pod kojim narod ima da vrši svoju 
funkciju u ljudskoj zajednici.e3) 

Razlog se ove razlike u shvaćanju odnosa naroda i države iz- 
među fašizma i nacionalnoga socijalizma nalazi u stvarnom stanju 
talijanskoga i njemačkoga naroda. 

2) Hitler, Mein Kampf, Miinchen 1935, str. 433. 


3) Franz Tischner, Der Totalititsanspruch des Nationalisozialismus, Min. 
ster 1984, str. 10 1 11. ; 


247 


Italija je okupila u svoje državne granice sve Talijane, koji sta- 
nuju kompaktno ili bar u teritorijalnom kontinuitetu, osim malih 
izuzetaka. Zato za talijanski »nacionalizam« ne postoji pitanje na- 
cionalne ekspanzije za okupljanjem svih dijelova naroda u cjelini, 
nego pitanje državne ekspanzije da nađe nova područja eksploatacije 
na korist svojega talijanskog pučanstva. Za tu ekspanziju ne treba 
Italija nacionalnu ideju nego državnu ideju, koja se osniva ili na 
tradiciji i kulturi (ideja staroga rimskoga carstva) ili na prirodnoj 
nuždi širenja (Abesinija!), bez obzira na nacionalne granice. Zato 
fašizam daje prednost državi pred narodom. 


Drukčije stoji stvarno stanje za Nijemce. Za Nijemce znači na- 
rod više nego država zato, jer Njemačka ne obuhvaća sav njemački 
narod odnosno sve Nijemce. Od 100 milijuna Nijemaca oko 40 mi- 
lijuna se nalaze izvan državnih granica Njemačke. Zato Nijemac koji 
nema svojih prirodnih granica, nema uopće osjećaja za državni te- 
ritorij kao Talijan ili Francuz, koji se nalaze u svojim prirodnim gra- 
nicama. »Gdje je domovina Nijemaca? — Svagdje, gdje se govori 
njemački!« Tako očituje mišljenje njemačkoga naroda jedna na- 
rodna popjevka. Radi toga za Nijemce ima narod prednost pred dr- 
žavom. 

Iz istih historijsko stvarnih razloga nastala je i razlika između 
fašizma i nacionalnoga socijalizma u samom pojmu naroda. 


Fašizam, dosljedno općem romanskom shvaćanju, uzima narod 
kao kulturnu zajednicu, zajednicu tradicije i duševnoga razvoja, po- 
vezanu duhovnim srodstvom, dakle kao zajednicu spiritualnu. 

Nacionalni socijalizam pak shvaća narod kao zajednicu ljudi iste 
krvi koji borave na nekom teritoriju, dakle kao zajednicu biološku. 
Konstitutivni elementi te zajednice su krv i tlo. Iz zajednice krvi pro- 
izlazi zajednički život, u kojem se razvija isti jezik i ista kultura, te 
svijest međusobne pripadnosti (narodna svijest). 

Fašizam poprima naučno ispravnu tezu, da je narod bitno spi- 
ritualna zajednica, kulturna (a ne biološka) jedinica, ne samo zato, 
jer je ona utvrđena analizom historijsko-činjeničnoga stanja, nego 
i zato, jer upravo taj pojam naroda, koji naglašuje kohezionu snagu 
tradicije i kulture pomaže fašizmu razvijati njegovu vanjsku »na- 
cionalističku« ekspanziju. Fašistički nacionalizam želi obnoviti staro 
rimsko carstvo pozivom na historiju, zajedničku tradiciju i kulturu 
jednoga velikog područja. Faktor koji vrši tu ekspanziju je država. 


Nacionalni socijalizam ne može doduše razumno osporavati đu- 
hovnom elementu da je bitni elemenat naroda, ali stvarno stanje i 
politički ciljevi ga sile, da mimoiđe naučno utvrđene elemente kao 
bitne te da odredi kao bit naroda takav elemenat, koji će se moći u 
političkoj djelatnosti upotrijebiti za davanje impulsa za ekspanziju 
narodnog života. Taj je elemenat krv! Ista krv, koja teče u žilama 
svih članova naroda, čini taj narod prirodnom zajednicom. K toj 
zajednici prirodno, instiktivno, teži svaki odvjetak istih pređa. Tko 
se te zajednice odriče, taj griješi protiv prirode! »Jedna krv dovodi 
do jednakih duhovnih i tjelesnih predočaba. Zato je jednaka krv 

: najjača garancija, da će se kod svakoga naroda održati potrebno je- 
: dinstvo mišljenja i da će ono ostati trajno djelotvorno«.4) 

' To je mit krvi, koji treba da zadoji novom mistikom njemački 
* narod, nakon što je ratnim slomom pala mistika pruske dinastije i 
njemačkoga svjetskoga carstva. Taj mit treba da stvori u Nijemci- 
* ma vjerovanje, da u njima samima, u njihovoj krvi leži izvor neiz- 
mjerne snage, te da stoji samo do njih, do njihove volje, da tu snagu 
* stave u gibanje pa da opet postanu moćni i jaki i odlučan faktor u 
' međunarodnom životu. Nacional-gocijalistički »nacionalizam« počiva 
dakle na rasnoj osnovci. Sama ta konstatacija o rasnom značaju na- 
roda ne bi dala dovoljno poticaja za osvješćenje, ohrabrenje i ekspan- 
ziju njemačkoga naroda. Zato nacionalni socijalizam postavlja i 
drugu, još smjeliju tezu: rase su nejednake, a gospodstvo pripada 
superiornoj rasi. »Nijemci pak pripadaju najvišoj rasi, zato njima 
pripada gospodstvo svijeta!«  Nacionalistički svjetovni nazor spo- 
znaje značenje čovječanstva — tako govori Adolf Hitler — s obzi- 
rom na njegove rasne praelemente... On ne vjeruje u jednakost 
rasa, nego spoznaje s njihovom raznolikosti i njihovu višu ili manju 
vrijednost te se po toj spoznaji ćuti obvezanim, da, u skladu s vje- 
čnom Voljom koja vlada ovim svemirom, traži pobjedu boljega i ja- 
čega, a podređenje lošijega i slabijega.«5) Time nacional-socijali- 
stički nacionalizam prelazi u »rasizam«, koji ćemo pobliže upoznati 
u slijedećem članku. (Nastavit će se) 


Dr. Hermann Gross (Leipzig) 


Važnost jugoistočne Europe za njemačku 
vanjsku trgovinu? 


Prirodni uvjeti te sličan politički i socijalno-kulturni razvitak 
jugoistočne Europe usprkos mnogih razlika, utjecali su da zemlje 
toga predjela imadu sličnu gospodarsku strukturu. Gospodarski ži- 
. vot tih zemalja osniva se još u glavnom na poljoprivredi, šumskom 
gospodarstvu i dobivanju rudnih sirovina. To su izrazito zemlje iz- 
- voznice za sirovine, koje kod nagloga gospodarskog razvitka, naro- 


4) T&ischner, op. cit. str. 21. 

5) Hitler, op. cit. str. 241. 

*) Napomena uredništva: Dr. rer. pol. habil. Herman Gross je docent i 
zamjenik ravnatelja poznatoga »Institut fiir Mittel- und Sudosteuropiische 
Wirtschaftsforschung an der Universitit Leipzig<«. Autor je nekoliko puta pro- 
putovao na svojim znanstvenim istraživanjima sve balkanske zemlje i napisao 
više djela i rasprava o gospodarstvu pojedinih zemalja jugoistočne Europe. 
Ovaj članak je u vezi s njegovom knjigom, koja izlazi ovih dana iz štampe pod 
naslovom >»Sudosteuropa. Bau und Entwicklung der Wirtschaft«. Potrebno je 
napomenuti, da spomenuti zavod uključuje u pojam »jugoistočne Europe« slije- 
deće zemlje: Ugarsku, Rumunjsku, Jugoslaviju, Bugarsku, Grčku, Tursku i 
Albaniju. : 

čito na industrijskom području, moraju sve više uvoziti kvalitetna 
proizvodna sredstva, kao što jasno pokazuje struktura i intenzitet 
njihovih gospodarskih odnosa s Njemačkom. 

Njemački uvoz iz zemalja jugoistočne Europe sastoji se naravno 
u glavnom iz industrijskih sirovina (zemno ulje — naročito rumunj- 
ski benzin, rudače — naročito bakar iz Jugoslavije, bauksit, drvo, 
uljani plodovi, duhan i u neznatnoj količini tekstilna vlakna), živo- 
tinja (najviše perad i konji), te živežnih namirnica (svinjsko meso, 
mast, jaja, zaklana perad, voće, leguminoze, kukuruz, a tek malo se 
uvoze krušne žitarice). 

Kako se vidi iz slijedeće tabele, naročito važnu ulogu imadu ži- 
vežne namirnice i sirovine: 

u procentima vrijednosti 


Živežne namirnice 1933 1934 1935 1936 

Udio na ukupnom uvozu Njemačke . . 25,8 24,0 23,9 23,6 

Uvoz iz jugoistočne Europe... .. 4,1 40,0 39,6 34,1 
Sirovine i polufabrikati 

Udio na ukupnom uvozu Njemačke . . 57,8 58,4 61,4 61,6 

Uvoz iz jugoistočne Europe... .. 59,1 54,2 54,5 584 


Velika važnost jugoistočno-europskog izvoza poljoprivrednih 
proizvoda za Njemačku mogla bi biti od napose velike koristi za 
uspostavljanje međusobnih ekonomskih veza.*) 

Njemački izvoz u jugoistočnu Europu sastoji se u 90% iz go- 
tovih fabrikata i stalno se uvećava kao što pokazuju slijedeće brojke: 

u procentima vrijednosti 


Gotovi fabrikati 1933 1934 1935 1936 
Udio na ukupnom izvozu Njemačke . . 117,17 18,1 80,1 82,8 
Izvoz u jugoistočnu Europu... .. 86,7 89,0 87,9 90,8 


Interesantno je koliku važnost imade za Njemačku izvoz tih 
proizvoda u jugoistočnu Europu ako uočimo, da izvoz tih proizvoda 
uzima u posljednjim godinama u njemačkoj izvoznoj trgovini sve 
važnije mjesto, a potenciranje tog izvoza se naročito ogleda kod spo- 
menutih zemalja. Ovo isto može se primjetiti i za uvoz Jugoistoka iz 
Njemačke. Ako promatramo statistiku pojedinih zemalja možemo 
ustvrditi, da te zemlje sve više pokrivaju potrebe svog uvoza gotovih 
fabrikata u Njemačkoj. To se većinom odnosi na proizvodna sred- 
stva poput strojeva, elektrotehničkih proizvoda, mehaničkih i optič- 
kih aparata, oruđa, željeznički materijal, te na gotove industrijske 
proizvode kao što su tekstilije. Ti se proizvodi ne mogu u jugoistoč- 
nim evropskim zemljama još danas proizvesti u odgovarajućoj kva- 
liteti ili se uopće tamo ne proizvode. Oni služe ponajviše otvaranju i 
razvoju proizvodnih snaga i industrijalizaciji ovoga gospodarskog 
prostora. 

Njemačka trgovinska bilanca pokazivala je u posljednjim godi- 
nama znatnu pasivnost u prometu s jugoistočnom Europom (1930: 
73,4 milijuna RM, 1934: 93,8 mil., 1935: 91,3 mil., 1936: 50,2 milijuna 
RM). Ta pasivnost je svakako potpuno razumljiva i opravdana, jer 

*) Napomena uredništva: Iz ovih tabela vidimo interesantnu pojavu, da 
se u posljednje tri godine smanjuje uvoz živežnih namirnica, a povećava se 
uvoz sirovina, što je u vezi s današnjim gospodarskim programom Njemačke. 


250 


| 


tekar kad se stvori dovoljno jako tržište proizvodima tih zemalja u 
Njemačkoj, kad se osigura gospodarski razvitak i poveća kupovna 
snaga tih zemalja, onda će biti stvorena podloga za jaču potražnju 
tih zemalja za njemačkim proizvodima. 

Jugoistočna Europa, koja imade četiri puta veću površinu (1,66 
milijuna km2), a gotovo isti broj stanovništva (oko 70 milijuna) 
kao što Njemačka, imade još doduše neznatan udio na cjelokupnoj 
njemačkoj vanjskoj trgovini, ali taj udio stalno raste nakon krize, 
kao što pokazuju ove brojke: 

Udio njemačkog uvoza i izvoza iz jugoistočne Europe izražen u postotcima od 
cjelokupnog njemačkog uvoza odnosno izvoza: 

1929 19380 1932 1934 1935 1938 

1, nean 44. 61. 59. T1 99 12,0 

IZVOZ: (o6oa m6 DV eo ge ou 48. 468. 40. 58. 175. 95 


U odnosu prema godini 1929, udio jugoistočne Europe u nje- 
mačkom uvozu do god. 1936 skoro se je potrostručio, dok se je udio 
na izvozu gotovo podvostručio. 


Uzevši u obzir veliku rascjepkanost njemačke vanjske trgovine 
po različitim dijelovima svijeta, udio jugoistočne Europe nije tako 
niti malen kako na prvi pogled izgleda. Tako je na pr. godime 1936 
otpadalo od cjelokupnog njemačkog uvoza iz evropskih zemalja na 
jugoistočnu Europu oko 20%, a iste godme otpadalo je od njemač- 
koga izvoza u europske zemlje na jugoistočnu Europu 13%. 

Interesantne se usporedbe dobivaju poređujući udio jugoistočne 
Europe na njemačkoj vanjskoj trgovini i udjele prekomorskih kon- 
tinenata. Afrički je udio bio oko 1926. nekako podjednak udjelu ju- 
goistočne Europe, a danas je potonje područje dva puta jače zastu- 
pano i pače je nadmašilo nekoć dvostruko jači udio Azije. Trgovina 
između Njemačke i jugoistočne Europe je nekoliko puta jača nego li 
s Australijom, a opaža se također stalno nazadovanje udjela ame- 
ričkoga kontinenta. God. 1926 bila je Amerika zastupana u njemač- 
kom uvozu s 30,1%, a 1936 samo s 19,9%, dok je u izvozu bio udio 
američkoga kontinenta daleko bolje održan (1926: 15,5%, 19832: 
9,7%, 1936: 15,2%). Prema tome se vidi, da značenje jugoistočne 
Europe za opskrbu Njemačke sirovinama stalno raste u odnosu pre- 
ma ostalim predjelima svijeta. 

Što se tiče važnosti pojedinih jugoistočnih zemalja u trgovini s 
Njemačkom, to ona podleži stalnim promjenama, kao što nam to 
pokazuje slijedeća tabela: ' 

1926 1930 1934 1935 1936 


Njemačkiuvoziz RM. % RM % RM % RM % RM % 

Madžarske ... 864 186 821 130 63,9 20,2 77,9 188 93,4 18,5 
Rumunjske ... 153,8 833,2 2389 837,6 590 18,9 799 194 92,3 183 
Jugoslavije ... 810 17,4 748 119 36,3 114 614 150 75,2 14,9 
Bugarske .... 350 7,5 589 93 33,7 106 414 10,0 57,6. 114 
Grčke ...... 535. 115 1081 17,2 55,3 17,5 58,5 14,2 68,44 13,5 
Turske ..... 54,7 118 690 110 67,5 21,4 934 22,68 118,5: 23,4 
Albanije .... 00 — 01 00 01 00 00 00 00 0,0 


Jugoist. Europa 464,4 100,0 629,9 100,0 315,8 100,0 412,5 100,0 505,4 100,0 


: 1926 1930 1934 1935 1936 
Njemački izvoz u 


Madžarsku ... 1081 20,3 118,3 21,3 39,6 17,8 629 195 830 18,2 
Rumunjsku ... 135,0 25,8 137,3 24,7 50,9 22,98 63,8 19,9 103,6 22,7 
Jugoslaviju ... 136,0 25,4 172,1. 80,9. 31,5. 142 369 115 77,2. 17,0 
Bugarsku .... 294. 5,5 229. 41 193. 8/7 399 124. 47,68. 10,5 
Grčku ...... 489 92 563 101 293 13,22. 49,1 _ 153 63,5 13,9 
Tursku ..... 154. 141 483. 8,7 509 22,9 867,3. 210 794. 17,5 
Albaniju .... 09 02 13 02 _ 05 - 03 13 04. 09 02 


Jugoist. Europa 533,7 100,0 556,5 100,0 222,0 100,0 321,2 100,0 455,2 100,0 


Njemačku ...+ 69,3* — 73,4 — 93,8 — 91,3 — 50,2 

U njemačkom uvozu iz jugoistočne Europe stajala je Rumunj- 
ska dulje vremena na prvome mjestu. Svoje prvenstvo je kasnije 
izgubila i u posljednjim godinama dolazi iza Turske i Madžarske. 
Madžarska je zauzimala drugo mjesta do 1927 g., ali je na to mjesto 
stupila do 1935 Grčka, a u 1936 god. Rumunjska. Grčki udio se je 
vrlo povoljno držao do 1933, ali odonda pa do danas je znatno naza- 
dovao. Jugoslavija je samo u godinama 1926, 1935 i 1936 bila snaž- 
nije zastupana u njemačkom uvozu, dok Bugarska pokazuje nekako 
najstabilniju poziciju. Najveće i stalno povećanje pokazuje Turska, 
koja je od 1934 glavni njemački dobavljač iz toga predjela Europe. 

U njemačkom izvozu u jugoistočnu Europu zauzimale su dulje 
vremena najvažnije mjesto tri nasljedničke zemlje Austro-Ugarske 
monarhije: Rumunjska, Jugoslavija i Madžarska. Kod Rumunjske i 
Jugoslavije igrale su važnu ulogu njemačke reparacije. Stvarne re- 
paracijske pošiljke iznosile su od 1925—1931 god. kod njemačkog 
izvoza u Rumunjsku 10,3%, a u Jugoslaviju pače 36,6%. Kad su na- 
kon 1932 g. prestale njemačke reparacije, smanjio se je znatno udio 
njemačkoga izvoza u Jugoslaviju i u Rumunjsku. Što se tiče Rumunj- 
ske, stanje se je izvoza brzo oporavilo tako, da je 1936 g. dospjela 
opet na prvo mjesto. 

Ipak se uzrok smanjenju njemačkog izvoza ne može tražiti samo 
u ukidanju reparacija, jer se i izvoz u ostale jugoistočne zemlje sma- 
njio, iako one nijesu imale nikakova udjela na reparacijama. Jedina 
od njih, koja je također primala neznatan dio reparacija, bila je 
Grčka, ali njezin udio je iznosio od 1925—1931 samo 4,9%. Ostale 
zemlje pokazuju tendenciju opadanja. Madžarski se je udio ipak 
počeo od 1934—1936 povećavati, a isto tako i bugarski. Turska pak 
je toliko povlačila svoju robu iz Njemačke, da je došla 1934 i 1935 
g. na prvo mjesto među svim ovim državama, ali su je 1936 g. pre- 
tekle Rumunjska i Madžarska. Sve veće potraživanje tih zemalja 
za njemačkim proizvodima u vezi s mnogim trgovinskim ugovorima 
i utanačenjima proizveli su. da se je u god. 1936 pasiva njemačke 
trgovinske bilance s obzirom na jugoistočnu Europu za polovinu 
smanjila u odnosu prema 1934 i 1935 godini. 

Njemačka po svojoj jedinstvenoj industriji proizvodnih sred- 
stava postala je danas glavnim dobavljačem jugoistočnih europskih 
zemalja za kvalitetna proizvodna sredstva. Kod toga joj dolaze u 


* Aktiva za Njemačku. 

pomoć stare veze njemačkih izvoznika i banaka, a znatnu ulogu ima- 
du i nacionalne njemačke grupe u tim predjelima. S druge strane 
njemački uvoz znatno utječe na promicanje samoga izvoza, jer Nje- 
mačka je zemlja bez prekomorskih sirovina i poljoprivrednih teri- 
torija, te joj je zbog toga jugoistočna Europa od velike važnosti. 
Isto tako stoji Njemačka u posljednjim godinama na prvome mjestu 
u vanjskoj trgovini sviju jugoistočnih europskih zemalja — s izu- 
zetkom Albanije —, a da kod toga još nijesu iscrpljene mogućnosti 
daljega intenziviranja međusobnih trgovinskih odnosa. 


Dr. Todor Todorović (Beograd) 
Problem savremone erganizacije turizma 


Zbog sve većeg razvoja turističke djelatnosti i ranije izložene 
evolucije u shvatanju turizma, pitanje turističke reorganizacije po- 
stalo je danas aktuelno u većini zemalja!). Neke od njih, s više izra- 
ženim turističkim razvojem, učinile su nedavno izvjesne pokušaje, 
koji zaslužuju punu pažnju, dok je inače samo pitanje savremene tu- 
rističke organizacije ostalo još uvijek jedno od najslabije obrađiva- 
nih pitanja u stručnoj turističkoj književnosti. 

1. — Prema osnovnim načelima, na kojima se danas u većini ze- 
malja zasniva organizacija turizma, ona se uglavnom izražava u sli- 
jedeća tri oblika: 

1) organizacija službenog turizma, koja obuhvata sve one grane 
državne uprave i samoupravnih vlasti, pomoću kojih se otpravlja 
upravni i službeni rad u oblasti turizma; 

2) organizacija receptivnog turizma, koja obuhvata sva ona 
udruženja privatnog karaktera (turistička društva i saveze), čije su 
djelatnosti upravljene na primitak turista, kao i na stvaranju po- 
trebnih uslova za njihov što udobniji smještaj, prijatniji i duži bora- 
vak u pojedinim turističkim mjestima i predjelima; i 

3) organizacija aktivnog turizma, koja obuhvata sve one usta- 
nove i udruženja privatnog ili poluslužbenog karaktera, koja po- 
sredno ili neposredno, u obliku potstreka ili inicijative, rade na una- 
pređenju i razvoju turističkog prometa privlačenjem i olakšavanjem 
dolaska turista u pojedine turističke predjele ili mjesta. 

Promatrajući u vezi s ovim sadašnju organizaciju turizma u po- 
jedinim zemljama, pada odmah u oči, da su se ti oblici naročito ispo- 
ljili u najvažnijim evropskim turističkim zemljama kao što su Fran- 
cuska, Italija, Švicarska i Austrija, a kojima se u posljednje vrijeme 
sve više približuju Njemačka i Jugoslavija. U ostalim pak turistič- 
kim zemljama, ti se oblici turističke organizacije tek kristaliziraju, 
kao u Velikoj Britaniji, Čehoslovačkoj, Grčkoj, Mađarskoj, Rumunj- 
skoj, Poljskoj, Turskoj i ostalim državama. 

1) Dr. Todor N. Todorović: Evolucija u razvoju i shvatanju turizma. 
>Ekonomist«, II. god. br. 11/1936, str. 477—481. 

II. — Kada je riječ o problemu suvremene turističke organiza- 
cije, treba najprije imati u vidu ne jednu turističku organizaciju iz 
stvarnosti, već jednu turističku organizaciju koju bi trebalo dati tj. 
jednu turističku organizaciju uopće. Ali, kako turistička organizacija 
uopće postoji samo kao ideja, to je prirodno da se neophodno objasni 
kako se do te ideje dolazi, 

Turistička organizacija uopće može stvarno da znači dvije raz- 
ličite stvari: ili idealnu ili tipsku turističku organizaciju. 

Idealna turistička organizacija je ona kakva bi trebalo da po- 
stoji. Ona ne mora imati nikakve sličnosti s turističkim organizaci- 
jama koje u stvarnosti postoje. Čak šta više, može im biti u svemu 
suprotna. Zato se idealna turistička organizacija ne uzima za pred- 
met stručnog ispitivanja. 

Drukčije, međutim, stoji s tipskom turističkom organizacijom. 
Njena se slika izvodi iz stvarnosti, i to na taj način, što se kod stvar- 
nih turističkih organizacija izdvajaju one crte, koje su im zajedničke. 

Kada se uzme u obzir, da teorija turizma ima za predmet svog 
proučavanja tipsku turističku organizaciju tj. ono što se kod turi- 
stičke organizacije ima smatrati kao tipsko, pitanje se naravno po- 
stavlja, da li se i u koliko stvarne turističke organizacije mogu sve- 
sti na jedan tip. 

U ovom pogledu treba najprije praviti razliku između turističkih 
organizacija koje postoje kod raznih zemalja istog stupnja turistič- 
kog napretka i turističkih organizacija koje postoje kod raznih ze- 
malja različitog stupnja turističkog napretka. 

Kod turističkih organizacija raznih zemalja istog stupnja turi- 
stičkog napretka, može se, pored svih razlika u pojedinostima, utvr- 
diti izvjesna sličnost u glavnim crtama. Tako primjerice kod sviju 
naprijed pobrojanih zemalja nailazimo zajedničke oblike organiza- 
cije službenog, receptivnog i aktivnog turizma. Iz tih zajedničkih 
dijelova turističke organizacije može se sklopiti jedna suvremena 
tipska turistička organizacija, koju bi, poslije, teorija turizma imala 
samo da svede na njena osnovna načela. 

Ovako bi se isto moglo postupati i kod zemalja raznih stup- 
njeva turističkog napretka, s tom razlikom samo, što bi se za svaki 
stupanj turističkog napretka imala konstruirati odgovarajuća tipska 
turistička organizacija, koja bi, naravno, važila samo za taj dani 
stupanj. 

Ali se ne bi moglo ići i dalje, pa razne turističke organizacije po 
vremenu svesti na jednu tipsku turističku organizaciju, koja bi vri- 
jedila za sve stupnjeve turističkog napretka, kao što jedan tip turi- 
stičke organizacije jednog izvjesnog stupnja napretka vrijedi za sve 
zemlje toga stupnja. Jer, kada se međusobno uporede razni tipovi 
turističke organizacije, onda se vidi, da nema ni jedne crte, koja bi 
se kroz sve njih stalno provlačila. Uostalom, ovo izgleda sasvim ra- 
zumljivo, jer je turistička organizacija, s jedne strane, proizvod tu- 
rističke djelatnosti, a s druge strane, sredstvo za zadovoljenje turi- 
stičkih potreba. Kako je turistička djelatnost u stalnom razvoju i 
mijeni, to ni turističke potrebe nisu stalne. Prema tome je sasvim 

shvatljivo, da se turistička organizacija, od jednog stupnja turistič- 
kog napretka do drugog, iz osnova mijenja. 


Iz svega ovog izlazi, da se za jednu određenu epohu tipska turi- 
stička organizacija može konstruirati, ali ne za sva vremena bez 
razlike. Zato kada se kaže, da teorija turizma ispituje turističku or- 
ganizaciju uopće, a ne jednu određenu turističku organizaciju po- 
sebno, onda se uvijek misli na to, da teorija turizma ispituje savre- 
menu turističku organizaciju uopće, a ne jednu određenu savremenu 
turističku organizaciju posebno. Ona uzima sve napredne turističke 
zemlje, iznalazi njihove zajedničke oblike turističke organizacije, 
sklapa na osnovu tih zajedničkih oblika sliku jedne suvremene turi- 
stičke organizacije i razlaže je zatim na njena osnovna načela. Ra- 
zumije se, da ova načela mogu biti samo od relativnog značaja. Od 
onog trenutka, kada se taj tip turističke organizacije, čijem su logič- 
nom objašnjenju služili, konačno skloni u prošlost pred jednim no- 
vim i modernijim tipom turističke organizacije, ta načela i sama pre- 
staju biti točna. 

HI. — Iz sadašnje turističke organizacije u najvažnijim evrop- 
skim turističkim zemljama, kao što su Francuska, Italija, Švicarska, 
Austrija i Njemačka, koje se sve nalaze još na istom stupnju turi- 
stičkog napretka, pada odmah u oči, da su se u svima tim zemljama 
— s izuzetkom Švicarske, gdje još ne postoji organizacija službe- 
nog turizma — ispoljila tri glavna oblika turističke organizacije, 
organizacija službenog, receptivnog i aktivnog turizma, prema tome 
kakav cilj imaju pojedine turističke ustanove i udruženja u turi- 
stičkoj organizaciji tih zemalja. 

Paralelno pak s ovim glavnim zajedničkim crtama, zapažena je 
isto tako izvjesna sličnost, pored svih razlika koje u tome pogledu 
postoje, i u samim pojedinostima tih oblika turističke organizacije. 

Tako se, što se tiče organizacije službenog turizma, primjećuje 
kako kod Francuske, Italije i Austrije, tako i kod Njemačke, usta- 

nova jednog vrhovnog turističkog organa, službenog karaktera. U 
Francuskoj se taj organ zove Generalni komesarijat za turizam pri 
Ministarstvu javnih radova (Commissariat gćnćral auprčs du Mini- 
stčre des travaux publics), u Italiji opet Generalna direkcija za turi- 
zam pri Ministarstvu za štampu i propagandu (Direzione generale 
per il turismo del Ministero per la stampa e la propaganda), u Au- 
striji Turistički odbor pri Saveznom ministarstvu za trgovinu i sa- 
obraćaj (Bundesministerium fiir Handel und Verkehr — Auschuss 
fir Fremdenverkehrferderung), a u Njemačkoj Državni odbor za 
turizam pri Ministarstvu za narodnu kulturu i propagandu (Reichs- 
ausschuss fir Fremdđenverkehr). Najčešće je slučaj, da su ovi or- 
gani potpomognuti još jednim savjetodavnim tijelom, kao što je 
Vrhovni turistički savjet (Conseil supćrieur du tourisme) u Francu- 
skoj, Središnji savjet za turizam (Consiglio centrale del turismo) u 
Italiji i Turistički svjet pri Saveznom ministarstvu za trgovinu i sa- 
obraćaj (Bundesministerium fiir Handel und Verkehr — Fremden- 
: verkehrsrat) u Austriji. ' 

U nadležnost ovih vrhovnih turističkih organa službenog ka- 
raktera spadaju sva pitanja, koja imaju veze s razvojem turizma, 
vođenje nacionalne turističke politike, nadzor nad radom svih zain- 
teresovanih ustanova i udruženja, kao i centraliziranje svih pojedi- 
načnih akcija u cilju boljeg unapređenja turizma. U zajednici s osta- 
lim organima državne uprave i samoupravnih vlasti, oni još otprav- 
ljaju cjelokupni upravni i zvanični rad u oblasti turizma. 

U Francuskoj, Austriji i Švicarskoj činjeni su čak prijedlozi za 
stvaranje jednog vrhovnog turističkog organa u obliku zasebnog 
ministarstva za turizam. Ali se pokazalo, da su ti pokušaji bili ne- 
uputni s obzirom na to, da turizam po svojoj prirodi ima puno do- 
dira s mnogim granama ljudske djelatnosti. S toga razloga je umjes- 
nije, da vrhovni turistički organ bude iznad svih ministarstava slično 
ranijem položaju Komesarijata za turizam u Italiji, koji je spadao 
pod nadležnost Pretsjedništva ministarskog savjeta, kao što je to 
danas slučaj s položajem Centralnog presbiroa kod nas. 

što pak se tiče organizacije receptivnog turizma, nailazi se na 
veliku sličnost između dobro sprovedene ovakve organizacije u 
Francuskoj, u obliku turističkih društava i saveza (Syndicats d'ini- 
tiative de tourisme i Fćedćrations des syndicats d'initiative de tou- 
risme), sa sličnim organizacijama u Švicarskoj (Socićtć de develop- 
pement de tourisme i Union des socićtećs de d&veloppement de tou- 
risme), Austriji (Fremdenverkehrs- und Verschčnerungsvereine i 
Landesfremdenverkehrsverbinde). Nekada je i Italija imala sasvim 
sličnu organizaciju, ali je, počev od 1926, u skladu s novom fašistič- 
kom politikom i privrednim uređenjem države, počela odstupati na 
taj način, što je dotadašnja privatna i na fakultativnoj osnovi zasno- 
vana udruženja receptivnog turizma (Associazioni »Pro loco«) za- 
mjenjivala s ustanovama službenog karaktera, kao što su mjesna 
povjerenstva za turizam (Comitati provinciali per il turismo), od- 
nosno u najnovije vrijeme s mjesnim zavodima za turizam (Enti 
provinciali per le industrie turistiche). 

Kao i kod organizacije službenog turizma, i ovdje se zapaža hi- 
jerarhijska osnova na kojoj počiva cjelokupna organizacija recep- 
tivnog turizma, jer su sva mjesna udruženja povezana u oblasne 
odnosno pokrajinske saveze, a ovi opet u jedan nacionalni savez za 
cijelu zemlju (Union des fedćrations des syndicats d'initiative u 
Francuskoj, Verkehrsbund der Alpenlindischen Bundeslinder u 
Austriji, Reichsfremdenverkehrsverband u Njemačkoj, koji je istina 
poslije zakona od 26 marta 1936 g., a u duhu nove nacional-gocija- 
lističke politike, dobio javno-pravni karakter.) | 

Najzad, i kod organizacije aktivnog turizma ima puno sličnosti, 
kako kod ustanova i udruženja koja su neposredno zainteresirana 
u turističkom prometu, tako i kod onih koja su to samo posredno. 
Takav je najviše slučaj, kada je riječ o onim prvim ustanovama, 
nacionalnim zavodima za turističku propagandu, koji se u Francu- 
skoj doskora zvao Office national de tourisme, a sada Centre na- 
tional d'expension de tourisme, climatisme et thermalisme, u Italiji 
opet Ente nazionale per le industrie turistiche, u Austriji Ostrrei- 

chische Verkehrswerbung, a u Njemačkoj Reichsbahnzentrale fiir 
den Deutschen Reiseverkehr. Zajednička je crta svih ovih ustanova, 
da se bave isključivo poslovima turističke propagande. Jedno su se 
vrijeme one bavile i mnogim drugim poslovima oko unapređenja tu- 
rizma, kao i komercijalnim poslovima putničkih i turističkih biroa, 
ali su kasnije prema stečenom iskustvu svi ti poslovi napušteni i 
njima ostavljena isključivo dužnost oko turističke propagande. 

Za komercijalne poslove putničkih i turističkih ureda ustanov- 
ljene su naročite nacionalne putničke i turističke ustanove, koje na 
nacionalnom području obavljaju sve poslove putničkih i turističkih 
ureda, u obliku privatnih društava s poluslužbenim karakterom. Ta- 
kve ustanove postoje danas u Italiji pod imenom Compagnia italiana 
: per turismo, u Austriji kao Osterreichische Verkehrsbiiro i u Nje- 
5 mačkoj kao Mitteleuropšische Reisebiiro. 

Pored ovih ustanova s komercijalnim poslovanjem, kao i onih 
s isključivo propagandnim zadatkom, koje imaju svoje filijale i pret- 
stavništva u inozemstvu i samoj zemlji, postoje još i mnoge druge 
ustanove s više ili manje altruističkim obilježjem u svome poslova- 
: nju. Takav je slučaj s automobilskim i turing klubovima, ferijalnim, 
planinarskim, sportskim i drugim društvima. 

Kao i kod organizacije receptivnog turizma, i ovdje se nailazi, 
iako nešto u manjoj mjeri na povezanost svih pojedinačnih nasto- 
janja u obliku nacionalnog saveza putničkih biroa, ferijalnog saveza, 
saveza planinarskih društava i ostalih. 

Na taj način, ako bi se htjela konstruirati savremena tipska tu- 

ristička organizacija, prema svima onim zajedničkim crtama u glav- 
nim oblicima službenog, receptivnog i aktivnog turizma, kao i po 
sličnosti u pojedinostima tih oblika, onda bi se dobila, istina šema- 
tizirana do krajnosti, slijedeća slika: 


Vrhovni turistički organ 
Vrhovni turistički savjet 


Zainteresirana 
ministarstva 
za tur. propag. 


hem 


aa Kik: Ra? 
_ 


rao. 


"a Cdi kote 


Nacionalni savez 
aktivnog turizma 
Nac. auto ma 
ferijal. sav. i dr. 


Sekcije ili 
žnice 


Nacionalni savez 
receptivnog turizma 


Pokrajinski 
urist. savezi 


Nacion. put. i 


pokrajinskih uprava turistički biroi 


Zainteresirani organi Filijale ili 
općinske uprave pretstavništva 


Razumije se, da jedna ovakva suvremena tipska turistička or- 
ganizacija nije samo plod obične konstrukcije na osnovu onih za- 
jedničkih oblika i sličnosti u pojedinostima, kojima se odlikuju po- 
stojeće turističke organizacije pomenutih država, već ona počiva i 
na izvjesnim načelima, koja su istovjetna s onima, koja su diktirala 

Zainteresirani ogani | 


stvaranje takvih turističkih organizacija u tim zemljama. Sva ta ' 


načela mogu se svesti u tri glavna: 

Prvo je, da je turizam danas postao u mnogim zemljama zna- 
čajan činilac napretka i privrednog razvitka, jedan nov oblik općeg 
i ličnog blagostanja, pošto se privrednim, socijalnim i kulturnim po- 
dizanjem naroda postiže napredak i blagostanje pojedinaca. Kao 
posljedica toga, neophodno je da se pri pravilnom i potpunom spro- 
vođenju turističke organizacije uvijek imaju u vidu opći i zajednički 
interesi, pa tek zatim pojedinačni. Iz istih se razloga opravdava već 
zapaženo sve veće miješanje organa državne uprave u akciji na una- 
pređenju turizma, kao i postavljanje državnih organa, kojima je pod- 
ređena cjelokupna zvanična i privatna inicijativa u oblasti turizma. 

Drugo je načelo, da je neophodno potrebno što više povezati 
sva pojedinačna nastojanja, koja mogu pružiti samo djelimične 
uspjehe, a vrlo često, radi neke neznatne i povremene koristi, dove- 
sti u pitanje velike i dragocjene izglede koje pruža zajednici turi- 
stička djelatnost. Ovo načelo je neposredna posljedica prvoga te se 
iz istih razloga opravdava akcija državne uprave u cilju da se po- 
stigne što veća povezanost ne samo kod organa službenog turizma, 
već i kod ustanova i udruženja receptivnog i aktivnog turizma, u 
obliku jedne sintetičke organizacije, kojoj bi na čelu imao da bude 
organ državne uprave. 

Treće je princip, da je pored opće korisnosti turizma i potrebe 
za što većom povezanošću svih akcija u svrhu njegovog boljeg una- 
pređenja i iskorištavanja, isto tako neophodno potrebno voditi ra- 
čuna i o izvjesnim specifičnim odlikama i potrebama, kao i samoj 
razgranjenosti turističke djelatnosti. Ovo pak nalaže, da se pored 
gore naglašene potrebe za centralizacijom turističke akcije vodi ta- 
kođer računa i o dekoncentraciji turističke službe, kako bi se ista 
prilagodila mjesnim prilikama i bila izraz onih specijalnih potreba, 
koje su često tako mnogobrojne i raznovrsne, da ih centralni organi 
mogu previdjeti ili o njima ne povesti dovoljno računa. Zato je i 


izražena tendencija, da se kod organa službenog turizma prepusti : 


izvjesna briga ne samo pokrajinskim, već i općinskim upravama. 
Kod receptivnog turizma nastoji se, da se cjelokupna akcija prepusti 


privatnoj inicijativi u mjestima i pokrajinama važnim za turizam. | 


A gdje to pak nije slučaj, kao u Italiji, nastoji se, da ti mjesni organi 
receptivnog turizma budu tako obrazovani, kako bi bili što više izraz 
mjesnih potreba i prilika. Ista se ova tendencija zapaža i kod organa 
aktivnog turizma, gdje se nastoji sprovesti što veća specijalizacija 
u poslu i prostoru, a naročito da se odvajanjem komercijalnog po- 
slovanja od propagandnog postigne što veća racionalizacija u njiho- 
vom djelovanju. 

To su, uglavnom, ta tri osnovna načela na kojima se zasniva 
suvremena tipska turistička organizacija. Kao što se iz gornjeg pre- 


gleda vidi, ta se načela ne samo međusobno ukrštavaju, već najčešće | 


i dopunjuju. 


IV. — Problem turističke organizacije, po praktičnoj svojoj vrl- | 


jednosti, dobiva u turizmu značaj jednog najaktuelnijeg pitanja. . 

:Ovo je naročito od važnosti za one zemlje, koje tek počinju da u tu- 


rizmu napreduju, a žele da rade sistematski na njegovom razvoju. 


: Stoga slika suvremene tipske turističke organizacije najglavnijih tu- 


- rističkih zemalja Europe pokreće pitanja veoma ozbiljna za buduć- 
nost turističke djelatnosti kod mnogih država. 


Sa čisto teorijskog gledišta treba priznati, da bi primjena jedne 


takve organizacije u ovom trenutku bila povoljna za takve zemlje, 
jer bi najkraćim putem došle u mogućnost da se, u dosadašnjem 


svom stvaranju uslova za razvoj turizma, prilagode odmah novim 


. oblicima turističke djelatnosti, koje je sam razvoj turizma stvorio 


već u naprednijim turističkim zemljama. Pa ipak, ako ima razloga 


. za, ima i razloga protiv. I to krupnih. Prije svega treba praviti raz- 
liku između turističkih organizacija koje postoje kod raznih dr- 


žava istog stupnja turističkog napretka i onih različitih stupnjeva. 
Naprijed spomenuta suvremena tipska turistička organizacija, iako 


do krajnosti šematizirana, rezultat je sadašnje turističke organiza- 


cije pobrojanih zemalja, koje su sve na približno istom stupnju na- 
pretka. Na taj način, ako ona pretstavlja jedno riješenje problema 


za zemlje istog stupnja napretka, njeno uvođenje u zemlje nižeg stu- 
 pnja, nepripremljenih za istu ili sporim da joj se prilagode, može 


prouzrokovati ne samo teškoće, već biti vrlo često i opasno. 
Prema tome težište cijelog pitanja ostaje na tome da se, prije 


“ nego što se stvore ma kakve odluke, svestrano i trijezno stvari raz- 
misle i uzmu u obzir svi faktori suvremenog života i prilika jedne 
* zemlje, kako bi se došlo do smjernica jedne politike, koja bi mogla 
. da zadovolji potrebe turizma i turističke organizacije u njoj.2) Naš 
“- ciljnije bio da se upuštamo u razmatranje i predviđanje takve vrste, 
. jer je isto tako vrlo mnogo zastupano gledište, prema kojemu stvari 
: ponekad ne treba odlučivati unaprijed, već sačekati da one donekle 
. sazru i da nas tako reći sama unutarnja logika natjera na odluku. 
: Pa ipak, s obzirom da je u Jugoslaviji donošenjem Uredbe o una- 
: pređenju turizma, koja uglavnom sprovodi organizaciju službenog 
: turizma, došlo vrijeme da se mora poći novim stazama, ako se hoće, 
. da ge dođe do bržeg i boljeg rezultata u turističkoj djelatnosti, tada 


je uputno, da se u vezi s potrebom reorganizacije i pregrupacije iz- 
vjesnih turističkih ustanova i udruženja istakne sadašnja važnost i 
kompliciranost problema turističke organizacije uopće. Da bi se pri- 
stupilo konačno njegovom riješenju s izgledom na povoljan uspjeh, 
potrebno je konstatirati i postaviti sve činjenice u vezi s tim. To na- 
ravno nije uvijek ni tako jednostavno, ni opet tako lako, kao što 


bi moglo izgledati, ali kada se sve otvoreno konstatira i iznese, mogu 
. se lakše tražiti i naći svrsishodne mjere radi riješenja toga pitanja. 


2) V. vrio instruktivan članak u ovom pogledu, naročito za naše prilike 


“ na Primorju, od Dra J. Krajača: »O organizaciji Jadranskog turizma« (»Naša 
. Rivijera«, Sušak, br. 3/1931 g.). 

Nikola Tintić. (Subotica) 
Zadrugarstve u Sjevernoj Daimaciji 


Ideja zadrugarstva, shvaćena sociološko-dinamički, stara je, ali 
još uvijek i nova i savremena. Međutim i nju prati sudbina mnogih 
ideja i ideologija, socijalnih i ekonomskih, da je o njima mnogo lakše 
pisati i raspravljati, nego ih kroz život sprovađati i ostvarivati. 
Cilj je ovog članka da prikaže upravo tu slabiju stranu zadrugarskih 
koncepcija, da u okviru uzroka i posljedica osvijetli neuspjehe za- 
družnog pokreta i zadrugarske stvarnosti kod nas, i to u Sjevernoj 
Dalmaciji, prostorno malom kraju, ali uvelike heterogenom i po eko- 
nomskoj složenosti, po klimatsko-terenskim prilikama, kao i po so- 
cijalnom, političkom i kulturnom životu, radu i stremljenjima nje- 
govih stanovnika. Jer dok i na ovom geografski i ekonomski rela- 
tivno malom području ima po koje veće mjesto što živi i privredno 
djeluje gradski, većina ovog kraja i njegovih ljudi nose karakter se- 
ljačke radinosti, a i danas se u glavnom nalaze van velikog prometa 
i slobodno razvijene razmjene ekonomskih dobara. Oni većinom ni 
nemaju što da razmjenjuju, jer su, sticajem prilika i preko volje, 
prinuđeni da se privredno oslanjaju na se i zatvaraju u se. 

Moramo odmah naglasiti, da zadrugarski pokret u ovom kraju 
nije nikad bio, a najmanje je sada, pokret čisto privrednog karak- 
tera, već isto toliko i političko-vjerskog, dapače ovo posljednje više 
nego li ono prvo. To je glavni put kojim se zadružni pokret u Sje- 
vernoj Dalmaciji kretao, pa ove momente ne smijemo nikada da iz. 
gubimo iz vida. Stoga se jasno vidi, da razvoj zadrugarstva, barem 
kod nas i danas, nije uslovljen ni obilježen samo ekonomskim i so- 
cijalnim momentima, već je forsiran i političkim motivima. 


Na području Sjeverne Dalmacije, ili točnije rečeno na po- 
dručju teritorijalne nadležnosti Okružnog suda u Šibeniku, registri- 
rano je oko 260 zadruga, ali je posve sigurno da postoji i izvjestan 
broj zadruga neprijavljenih sudu i neučlanjenih ni u jednom savezu, 
t. zv. »divljih«. Ako podjelu i klasifikaciju ovih zadruga izvršimo po 
vrsti, tada kao najmnogobrojnije na prvo mjesto dolaze kreditne 
zadruge, jer je zadrugarstvo uopće, a zemljoradničko naročito, u 
svom prvom razvoju i obilježeno borbom protiv lihve, željom za oslo- 
bođenjem od gradskog kapitala, a tek onda dolaze proizvođačke, pa 
potrošačke. Ako pak klasificiranje izvršimo prema staleškoj pri- 
padnosti njihovih članova-zadrugara, na prvo mjesto dolaze seljačke 
(težačke, zemljorađničke) zadruge, dok su sve ostale, kao zanatske, 
činovničke, radničke, malobrojne i prema onima gotovo iščezavaju. 
Tako na pr. stambenih zadruga u Sjevernoj Dalmaciji uopće nema. 
One uostalom danas imaju svoj raison d'&tre i mogu da postoje i na- 
preduju samo u većim mjestima, a takvih je u ovom kraju malo. U 
Sjevernoj Dalmaciji među takve zadruge mogla bi se da ubroji je- 
dino Građevna zadruga u Šibeniku, koja nije učlanjena ni u jednom 
savezu, već nad njom vodi nadzor Okružni kao trgovački sud u ši- 

beniku. (Naprotiv u Splitu postoji nekoliko takvih zadruga, na pr. 
Poštarski dom, Učiteljski dom, Zadruga za visoke i duboke gradnje 
it.d.) 

I pri klasificiranju zemljoradničkih zadruga, u koliko i uzmemo 
kao kriterij za to stalešku pripadnost poljoprivrednika, mora da iz- 
vršimo izvjesna diferenciranja prema naučno-terminološki utvrđe- 
nom pojmu poljoprivrede u širem i užem smislu riječi. Stoga, prije 
nego što pređemo na meritorno raspravljanje ovog pitanja, iznijet 
ćemo neke statističke podatke: 


Broj registriranih zadruga 


I. Kreditne zadruge: . . . 100 Ovčarsko-stočarske . 3 
NI. Proizvođačke; Brodograditeljne . ... 2 
Ribarske . . , +... . 28 Radničko-poduzetničke . . 3 
Uljarske . . 4.44. 19 Bremenarska ..... 1 
Mljekarske . +. +... 10 Građevna . . +... 4. 1 
Vinogradarsko-vinarske _. T Električna, . +... 1 
Voćarsko-povrćarske .. 5 NI. Potrošačke; 4... . 81 
Pčelarske . . +. +... 5 IV. Zdravstvene: ..... 10 


Odmah treba napomenuti, da velik broj ovih zadruga više ni 
ne posluje ili je u likvidaciji ili pod stečajem. Neke su od njih osrio- 
vane, a da uopće nisu ni otpočele s radom. Stoga je stvarni broj 
zadruga mnogo manji, jer velik dio od ovog ukupnog broja zadruga 
samo formalno nisu iz zadružnog registra izbrisane.!) 

Za unapređenje i zaštitu općih interesa zadruga u ovom kraju 
postoje neke poslovne središnjice i savezi van Dalmacije, a neke u 
samoj Dalmaciji (Zadružni savez, Zadružna matica, Centrala ribar- 
skih zadruga, Centrala uljarskih zadruga — svi u Splitu, Privredni 
savez zadruga u Kninu). Kad se uzme u obzir, da je najveći dio sje- 
verodalmatinskih zadruga začlanjen u Središnjem savezu hrvatskih 
seljačkih zadruga u Zagrebu, u Glavnom savezu srpskih zemljorad- 
ničkih zadruga u Beogradu, a neke čak i u Zvezi gospodarskih za- 
druga u Ljubljani, dok neke uopće nisu začlanjene ni u kom savezu, 
jasno se vidi, da je broj ovih regionalnih saveza doista prevelik i 
s gledišta organizaciono-pravnog i privredno-financijskog. Međutim 
najjača sadašnja zadružna središnjica za Dalmaciju uopće, pa i za 
Sjevernu Dalmaciju, jeste Zadružni savez u Splitu, koji broji oko 
200 učlanjenih zadruga i još uvijek izvjestan broj načelno primlje- 
nih. Za njim brojno stoji Zadružna matica. Zadružna središnjica, 
koja djeluje isključivo (ali ograničeno) na području Sjeverne Dal- 
macije, iako joj je po statutima djelokrug cijela Primorska bano- 
vina, jeste Privredni savez zadruga d.s.0.j. u Kninu, koji je 23. 
maja 1930. godine upisan u zadružni registar Okružnog suda u Šibe- 


1) U smislu odredaba Zakona od 9. IV. 1873. 1. d. z. br. 70 (8 95), Zakona 
od 10. VIL 1903. Ld.z. br. 133, Naredbe Ministarstva pravde od 9. IV. 1873. 
1.dz br. 71 1 Naredbe Ministarstva pravde od 24. VI. 1903. 1.d.z. br. 134, 
na ovom pravnom području (bivšem austrijskom) sve zadruge mora da budu 
upisane u zadružni registar. Registre vode okružni, kao trgovački sudovi, koji 
uostalom vrše i reviziju zadruga, u koliko one nisu članovi koga zadružnog 
saveza, koji bi revidirao njihovo poslovanje. 

niku. Ciljevi ovog saveza, koji djelomično zadiru u sferu militantno- . 
političkih i programatsko-vjerskih zahtjeva, u stvari prelaze pri- 
vredni okvir, ali to donekle, istina u manjoj mjeri, prelaze i programi | 
većine drugih saveza. Međutim je za taj savez ovo tim razumljivije, : 
jer je on čedo Privredno kulturne matice za Sjevernu Dalmaciju, 
koja je djelo ljudi, koji su se ranije okupljali u Radikalnoj partiji, - 
a i kasnije su se okupljali oko vlasti. Oni su u glavnom pretstavljali - 
po vodstvu i po mentalitetu, pa i po članovima zadrugarima, srpsko- 
pravoslavni (pretežno zagorski) elemenat u tim krajevima, koji je 
ipak i brojno i privredno i kulturno slabiji od primorskog. 

Upoređujući statističke podatke, koji se odnose na brojčanu 
snagu zadrugarstva u Sjevernoj Dalmaciji s njegovim stvarnim ra- 
dom i praktičnim rezultatima, te s privrednim i socijalnim znače- 
njem, kreditne zadruge, koje brojno dolaze na prvo mjesto, spuštaju 
se gotovo na posljednje. 

Iako je cilj kreditnih zadruga, ili blagajna za štednju i zajmove, 
da promiču štedljivost i da zadružnim kreditom svojim članovima . 
pribavljaju novčana sredstva, koja su im potrebna za gospodarstvo, | 
najveći broj ovih zadruga osnovan je po Zakonu o poljoprivrednom . 
kreditu u vidu mjesnih zadruga za poljoprivredni kredit. Svoja nov- 
čana sredstva one su većinom pribavljale državnim subvencijama, a 
ne ukamaćivanjem uložaka, koje bi primale na štednju od svojih za- 
drugara i za svoje članove. I dok su seoske blagajne za štednju i zaj- 
move koliko toliko i pribavljale svoja novčana sredstva, u koliko su 
im bila potrebna za postignuće njihovih zadružnih ciljeva, svojim za- 
družnim kreditom ili na drugi način, mjesne odnosno oblasne zadruge 
za poljoprivredni kredit to uopće nisu mogle da rade. Čak nisu mogle 
ni zadrugarski duh da podižu, ni da razvijaju smisao za zadrugar- 
stvo, niti na osnovu zajedničkog kredita u većem obujmu, a niti na 
osnovu novca nabavljenog primanjem malih uložaka na štednju. Stoga 
je i sav zadružni kredit ovih zadruga ostao beznačajan; nije ni uni- | 
štio ni spriječio ni seosku ni gradsku lihvu, koja je u Sjevernoj Dal- | 
maciji još uvijek u cvatu; nije zamijenio ni bankovni (hipotekarni ili | 
kratkoročni) kredit, koji su poljoprivrednici kako-tako uživali. Uosta- ; 


mire kreditne potrebe poljoprivrednika ovoga kraja, koji je pun duga, 
koji je vječno rob visokih kamata, i gdje još odavna, a i danas, svaki 
— pa i dugoročni — kredit uglavnom nosi karakter potrošnog kre- 
dita, a ne kredita za produktivne (melioracione ili investicione) 
svrhe. 

Stoga kreditno zadrugarstvo u ovom kraju nije ostavilo nika- | 
kova vidnijega pozitivnog traga, osim po koji stečaj ili postupak | 
oko prinudne naplate članskih doprinosa za podmirenje dugova za- 
druge, svejedno, radilo se o zadrugama 8 ograničenim ili neograni- 
čenim jamstvom. Uostalom, kao i kod mnogih drugih zadruga i sa- 
veza, i ovdje je bila potrebna državna pomoć, i država, kao i druga . 
samoupravna tijela, najčešće su primali na sebe dužnost i obavezu 
sanacije. Međutim ni Privilegovana agrarna banka nije uspjela da se 
razvije u centralnu kreditnu ustanovu za razvoj, upotrebu i raspo- 

djelu poljoprivrednog kredita u našoj zemlji, kao što to uostalom nija 
mogla da postane ni ranija Direkcija za poljoprivredni kredit. Privi- 
legovana agrarna banka nije opravdala nade, koje su se polagale u 
njenu kreditnu politiku prema centralnim zadružnim organizacijama, 
iz mnogih, više ili manje opravdanih ili neopravdanih razloga. Ali 
činjenica je, i nju priznaje i jedna i druga strana, da kreditno poslo- 
vanje Privilegovane agrarne banke sa zemljoradničkim zadrugar- 
stvom ni do danas nije ostvareno. 

Proizvođačke zadruge, brojno slabije od kreditnih, neuporedivo 
su značajnije i privredno i socijalno i kulturno. 

Među njima su brojno najjače ribarske, što na prvi pogled 
može da izgleda čudnovato, jer veći dio Sjeverne Dalmacije tvori za- 
gorje, a ne primorje. Ali treba imati pred očima, da produktivna radi- 
nost u ribarstvu (poljoprivreda u širem smislu riječi) i uz sadašnje 
oblike vlasničkih odnosa, može uspješno da se vrši na zadružnoj bazi, 
kolektivno, jer riba, dok je u moru, pretstavlja res nullius. Ova se 
radinost dapače i vrši najredovitije kolektivno u vidu suradnje ri- 
barskih družina (obiteljskih i drugih) od 3 do 18 ljudi. Ove su dru- 
žine tako česte i tako mnogobrojne, da bi broj ribarskih zadruga bio 
znatno veći, kada bi one poprimale oblik zadrug&, a ne ortakluka. 
S druge strane, ribolov u većem obujmu može racionalno da se vrši 
jedino na osnovu suradnje, uzajamnog pomaganja, jer dok svaki po- 
jedinac može da raspolaže svojom ličnom radnom snagom koju po- 
sjeduje, on ne može da raspolaže i sredstvima za ribarenje, kada ih 
nema. A u sadašnjim prilikama, s obzirom na veliku vrijednost ribar- 
skog pribora (lađa, mreže i t. d.), teško može i da ih stekne. Uosta- 
lom, kada bi to bilo i moguće, s privrednoga je gledišta rentabilnije 
i racionalnije da se ribarenje, s obzirom na nesigurnost lova i zarade, 
vrši na zadružnoj bazi, gdje se gubitak i dobitak od slučaja do slu- 
čaja dijeli na glave, a ne u obliku unajmljivanja ljudske radne sna- 
ge, u kom bi slučaju poduzetnik odnosno vlasnik ribarskog pribora 
snosio sav riziko i svu štetu, te bi morao da plaća radnu snagu (koja 
je za ribarenje u većem obujmu neizbježiva) uvijek, pri svakom 
unajmljivanju, bez obzira na uspjeh lova. I dok je za poljoprivredu 
(u užem smislu riječi) bitni elemenat posjedovanje zemlje i drugih 
proizvodnih elemenata i sretstava, za ribarstvo je odlučan faktor 
ljudska radna snaga, čovjek i njegova vještina. Stoga je i shvatljiv 
ovako relativno velik broj ribarskih zadruga na ovom relativno ma- 
lom sjevero-dalmatinskom području, čiji se stanovnici uostalom ne 
bave ni pretežno ni isključivo ribolovom. 

Osim onih osnovnih ciljeva, koje imaju zadruge uopće, t. j. brige 
za ekonomsko, socijalno i kulturno stanje njihovih zadrugara, cilj 
je ovih ribarskih zadruga još i taj, da svoje zadruge potiču na 
ustrajan rad u tjeranju ribarske radinosti i u racionalnom iskorišta- 
vanju prirodnih dobara mora i voda. U manjoj mjeri ponekad na- 
bavljaju i ribarski alat; prerađuju, sortiraju i rasprodaju lovinu i 
ribarske proizvode; uvađaju savršenije alate, ribarske sprave i sa- 
vremenije metode za što uspješniji i racionalniji način ribarenja; 
uvađaju umjetno gojenje riba, školjaka i korepnjaka, te po moguć- 

nosti osnivaju poduzeća za konzerviranje ribe i ostalih morskih pro- 

Međutim ni ove zadruge ne daju uspjeh kakav bi mogle i tre- 
bale da daju. Poslovi se najčešće vode nestručno i ne usavršavaju se 
metode rada. I ovdje se javlja stara i praktično gotovo neizlječiva 
bolest svih zadružnih uprava, da su pohlepne za državnom pripo- 
moći. Primljeni novac nepametno troše i upotrebljavaju ga ne samo 
za ribarsko produktivne svrhe, već i za podmirenje administrativno 
manipulacionih troškova zadruge, koji su uvijek nesrazmjerno veliki. 
Tako je samo jedna zadruga (od Direkcije pomorskog saobraćaja u 
Splitu i od Ministarstva poljoprivrede) kroz dvije godine primila 
35.000 dinara. Uostalom to je općenita pojava u našem zadružnom 
životu uopće, da zadrugari, ne zbog pravne nemogućnosti, već iz 
mnogih sociološko-psihološki objašnjivih motiva ne vrše gotovo ni- 
kakvu stvarniju kontrolu nad radom i poslovanjem zadružnih upra- 
va, koje često zadružnu cjelinu iskorištavaju za svoje lične svrhe 
i posebne, vanzadružne interese. 

Uostalom u ovom kraju (Sali) postoji i ribarska zadruga za ra- 
cionalno gojenje školjaka i ribe, koja je inače začlanjena u Zadružni 
savez u Splitu, ali je radi stručne i komercijalne strane zasad začla- 
njena i u Centrali ribarskih zadruga u Splitu, koja je i utjecala na 
njeno osnivanje. Osobitu pažnju posvećuje gojenju kamenica i daga- 
nja, jer je ovaj kraj s obzirom na povoljne prirodne preduslove vrlo 
podesan za tu kulturu, a more u ovom predjelu sadrži 3,5% soli, što 
je potrebno i pogodno za njihov uspješan razvoj i napredak. Školjke 
su nabavljene u Stonu (pokraj Dubrovnika) i prenijete su ovamo, 
da bi se tu razmnožile. Ovo je uostalom jedina zadruga ove vrsti u 
našoj državi,2) a ima najbolje prirodne i ekonomsko-komercijalne 
uslove za napredak i uspjeh. Pri ocjeni postignutih rezultata treba 
imati u vidu, da je ono što je postignuto u glavnom učinjeno pri- 
vatnom inicijativom tedasui najmanji uspjesi bili popraćeni velikim 
naporima i žrtvama. Zadruga nije dobila ni od koga nikakovu po- 
moć, iako je bilo potrebno da je dobije, bar za prvo vrijeme, jer je 
ovo pitanje od velike važnosti za ovaj kraj, koji je upućen jedino 
na prihode iz mora (makar je službeno proglašen turističkim). Osim 
toga s gledišta interesa opće narodne privrede, to bi bilo potrebno i 
korisno, a i u suglasnosti s intencijama najavljene akcije Ministar- 
stva poljoprivrede, koja bi imala da potpomogne unapređenje hva- 
tanja i prerade ribe, tim prije što je zadruga mlada i što nema do- 
voljno vlastitih sredstava ni kapitala, koji su nužno potrebni za ova- 
kav pionirski rad. 

S osnivanjem uljarskih zadruga u Sjevernoj Dalmaciji 
počelo se prilično rano. Razumije se u onim predjelima, gdje kli- 


2) U ovom kraju (u Zlarinu) postojala je i Ribarsko-koraljarska zadruga, 
također jedina te vrsti u našoj državi, ali više ne djeluje. Interesantno je, da 
spužvari još nikako nisu osnovali svoju spužvarsku zadrugu, iako je spužvar- 
stvo ovdje vrlo razvijeno (Krapanj). Ono se ne vrši na zadružnoj bazi, već u 
vidu privredno sastavljenih družina, čiji članovi sudjeluju u lovu ili svojom 
ličnom radnom snagom, lađom ili ronilačkim aparatima. 

. matske i terenske prilike uopće dopuštaju gojenje maslina. Tako je 
“još 1910. godine u Murteru, jednom od maslinom najrodnijih kra- 
jeva u Sjevernoj Dalmaciji, osnovana Uljarska zadruga, koja je bila 
jedna od prvih u cijeloj Dalmaciji, pa čak i u bivšoj Austro-Ugar- 
“skoj. Razvila je prilično razgranjen i uspješan rad, te je i odliko- 
: vana na izložbama u Aixu 1910. godine i u Splitu 1925. Svoje ciljeve 
: postiže: unapređivanjem ekonomskog, socijalnog i kulturnog stanja 
- zadrugara uopće, te njegovanjem uljarske kulture, primanjem, ra- 
 cionalnim iskorištavanjem i prerađivanjem maslina (u obično i fino 
ulje, konzervirane masline), te usavršavanjem kvaliteta ovih izra- 
 đevina konačno povećavanjem proizvodnje i zajedničkim boljim pla- 
- siranjem i unovčavanjem uljarskih proizvoda. Međutim, i u ovom 
radu, zbog nedovoljnog shvaćanja zajedničkih potreba i interesa, te 
zbog raznih ekonomsko-političkih i socijalnih teškoća i smetnja, nije 
postignut ni velik uspjeh ni napredak, pa je nastao izvjestan zastoj. 
| Mljekarske zadruge, iako po broju prilično jake, nisu 
uspjele da razviju veću djelatnost (osim djelomično one u Kninu), 
a to najviše radi niskog životnog standarda većine tamošnjeg sta- 
 novništva, te zbog nesigurne i male potrošnje mlijeka, a pogotovo 
uslijed pomanjkanja jakih i stalnih potrošačkih centara, čije potrebe 
u prvom redu sada podmiruju zadružno neograničeni mljekari 
iz obližnjih sela. 

' Iako je ovo pretežno vinogradarski kraj, vinogradarsko- 
vinarske zadruge, i po broju i po radu, ostale su bez većeg zna- 
čenja. Ali na zadružnom principu i zajedničkoj bazi i ne može da se 

vrši vinogradarska proizvodnja. Specijalnosti ove agrarne proiz- 

vodnje, vlasničko posjednički odnosi i specijalna njega, uslovi i me- 

tode, koji su potrebni u obrađivanju vinograda, onemogućuju danas 
oisvaki pokušaj u tom pravcu. Stoga bi ove zadruge jedino mogle da 
pomažu i posreduju u plasiranju vinogradarskih proizvoda, u cir- 
 kulaciji dobara, jer najčešće nemaju konjunkturan karakter, pa ni 

u kom slučaju ne mogu da imaju utjecaja na strukturu agrarne pro- 
izvodnje, osim posrednih i sekundarnih tragova i posljedica. Me- 

 đutim, ni u ovom pravcu, čak ni u granicama konjunkturalnih mo- 

 gućnosti, nisu postignuti znatniji rezultati, te se ni kolektivna pro- 
 daja vina nije uspješno mogla da organizira preko zajedničkih po- 
druma, kojih uostalom nema, a čija je ostvarljivost, racionalnost i 

korisnost danas prilično problematična. Uostalom, neke od ovih vi- 

 narskih zadruga, u koliko su i djelovale, dobile su formalno-pravni 

oblik zadruge (iako to ni po ciljevima ni po osnovu nisu bile) u 
glavnom samo za to, da bi pri osnivanju primile državnu subvenciju, 
odnosno, pri licitacijama i otpremi robe javnim tijelima, razne pred- 

nosti, a i za to, da bi im bili priznati izvjesni zakonski privilegiji i 

olakšice u poreskom opterećenju i plaćanju poreza. 

| Premda Sjeverna Dalmacija nije nikakav vrtljarski kraj, niti 
se u njoj ili njenoj blizini nalaze jaka potrošačka središta za te ar 

 tikle, već se rano, u cilju unapređenja vrtljarstva, voćarstva i po- 
vrćarstva, počelo s osnivanjem povrćarsko-voćarskih za- 

druga. One su se međutim u glavnom ograničile na to, da od svojih 

članova, radi zajedničke prodaje ili prerade, primaju voće ili povrće, 
svježe ili prerađeno. Radi nerentabilnosti i neracionalnosti intenziv- 
nije proizvodnje u sadašnjim prilikama, u velike je oslabljeno i ostva- 
rivanje njihovih ostalih glavnijih statutarnih ciljeva, a to je, da po- 
mažu savršeniju proizvodnju raznovrsnog gradinarskog proizvoda, 
da daju uputstva u pogledu obrade, đubrenja, odabiranja sjemena, 
liječenja štetočinja, i svega ostaloga što je potrebno za uspješnu 
proizvodnju, obradu, prodaju i konzerviranje povrćarskih proizvoda. 
Međutim, najaktivnije su one u okolici Šibenika, a naročito Zadra, 
koji je, zbog specijalnosti karaktera ovih poljoprivrednih proizvoda, 
koji ne trpe veliki i dugi transport, upućen isključivo na naša tržišta. 

Stočarsko-ovčarske zadruge u glavnom se brinu za 
unapređivanje i selekciju stočarstva, za očuvanje zdravlja stoke i 
suzbijanje marvinskih bolesti. Međutim ovdje, gdje ni ljudi nemaju 
poštene ljekarske pomoći i njege, jer nemaju sredstava za to, gdje 
je veterinar skupocjena rijetkost, koji ide samo od klaonice do kla- 
onice i od sajma do sajma, sva ta njega sastoji se u tome, da se stoci 
za slučaj bolesti razrezuje uho, pušta krv, blagosivlju zapisi, mole 
očenaši i pale voštanice. Koza, a ne samo vo ili konj, ogromni je i 
nenadoknadivi kapital za jednu i bogatiju sjeverodalmatinsku sitno- 
posjedničku porodicu... Ove zadruge osiguravaju stoku svojih 
članova kod Središnje zadruge za osiguranje stoke u Zagrebu, vo- 
deći pri tome računa i o propisima Zakona o radnjama ($ 1, stav 3). 
Ali, osim što je stočarstvo na ovom području slabo razvijeno, zbog 
slabih pašnjaka i nedovoljne proizvodnje krme, organizovanje i pro- 
vađanje ovog osiguranja ovdje je tim teže, što je stanovništvo, koje 
dolazi u obzir (Zagorci), veoma siromašno i za razliku od Primo- 
raca, u manjoj mjeri ekonomski i politički svijesno. (Naprotiv, na pr. 
u Savskoj banovini, kroz same dvije posljednje godine, protokolirano 
je 45 stočarskih zadruga.) 

Prelazimo na proizvođačke zadruge, čiji se članovi-zadrugari ne 
bave poljoprivredom ni u širem ni u užem smislu riječi. Većinom se 
radi ili o zadrugama zanatlija, kao što je na pr. krojačko-prođuk- 
tivna zadruga u Splitu, kvalificiranih ili polukvalificiranih radnika, 
ili pak nekvalificiranih manuelaca — transportnih radnika (nosača, 
bremenara). 

S obzirom da se većina ovih poslova tjera na zanatsko- 
obrtnoj bazi, brojno i financijski najjače su brodograditeljne za- 
druge (Betina i dr.), jer ovaj posao zahtijeva znatniji kapital, vri- 
jedniji, mnogobrojniji i skuplji alat, te veći broj uposlenih, kvalifici- 
ranih i nekvalificiranih radnika. U njihov zadatak spada: izgradnja 
uređaja za zadružno istezanje brodova; unapređivanje brodogradi- 
teljne djelatnosti i radinosti na zadružnoj bazi; obavljanje brodo- 
gradnje putem zadrugara, i nabavljanje alata i ostalih potrepština 
za brodogradnju. Kako članovi ovih zadruga mogu da budu i obrt- 
nici i radnici brodograditeljne struke, moglo bi se postaviti pitanje, 
da li ove zadruge odnosno njihovi zadrugari mogu da budu, ili bo- 
lje, moraju li da budu članovi prinudnih udruženja zanatlija, osno- 
vanih po Zakonu o radnjama. 

a 
pen... een asi 


Radničko-poduzetničke zadruge, kao i bremenarske, 
a koje postoje i djeluju u ovom kraju, imaju prvenstveno za cilj, da 
poduzimaju (najčešće na akord) obavljanje povremenih državnih 
ili privatnih manuelnih poslova, te na istim, u prvom redu ili isklju4 
čivo, zaposluju svoje zadrugare. One u stvari imaju da spriječe van- 
zadrugarsku konkurenciju, te pretstavljaju neku vrst radničkih ko- 
alicija, ograničavajući donekle broj ovih radnika otežavanjem uslova 
prigodom primanja u članstvo zadruge. Njihovi članovi većinom se 
bave ukrcavanjem ili iskrcavanjem drvene građe i drugih većih ili 
u većim količinama transportiranih artikala. Ovdje dolazi u obzir 
samo Šibenik kao jedina veća tranzitna luka u Sjevernoj Dalmaciji. 
Bez obzira na rad i uspjeh ovih zadruga, važno je ustanoviti i to, da 
su ovi ekonomski najlošije situirani radnici osjetili potrebu zajed- 
nički organiziranog posla te došli pomalo na pomisao kolektivne za- 
om svojih interesa, što je od velikog moralnog i materijalnog zna- 

nja. 
U Dubravi (kraj Šibenika) osnovana je 12. VIII. 1934. godine 
prva i jedina električna zadruga u Sjevernoj Dalmaciji, (u zadružni 
registar upisana kao d. s o. j. dana 15. XII. 1934.). Njen je cilj: da 
od Električne centrale Ante Šupuk i sin u Šibeniku preuzme izvje- 
snu količinu električne energije, da je u Dubravi porazdijeli za pri- 
vatnu i javnu rasvjetu i pogon, te da u tu svrhu izgradi sve potrebne 
naprave i instalacije, ali samo za svoje zadrugare. Međutim zbog do- 
sada neuspješno vođenih pregovora sa Centralom Šupuk, poslovanje 
nije ni započelo. Osnivanje ove zadruge više je od ideološkog nego 
li privrednog značaja, jer Primorska banovina, pa i Sjeverna Dalma- 
cija, kako je poznato, spada među električnom strujom najsnabdje- 
venije krajeve u našoj državi. Stoga stvarno nije ni postojala velika 
pon da se u ovom kraju osnivaju u većem broju električne za- 

ge. 

Od građevnih zadruga spomenuli smo Građevnu zadrugu u ši- 
beniku, i tome nemamo šta da dodamo. Ali na ovom mjestu treba da 
spomenemo i Privrednu zadrugu Eparhije dalmatinske s 0. j. (osno- 
vana 14. III. 1933.) 

Kao udruženje Eparhije dalmatinske, ova je zadruga osnovana na 
osnovu Zakona o zadrugama i Ustava srpsko-pravoslavne crkve, a član je Sa- 
veza srpskih zemljoradničkih zadruga. Međutim nju ne možemo da svrstamo 
ni u jednu vrst zadruga, ili bolje, može da se ubroji u sve. Njen je naime za- 
datak: da zadrugarima daje kredit u obliku pozajmica; da im nabavlja sve 
životne, privredne, crkvene i ostale potrebe; da kod svojih zadrugara razvija 
svijest o privredi u svim pravcima; da osniva i stvara štamparije i knjižare 
radi izdavanja i štampanja društvenih, crkvenih i drugih djela, kao i da ih 
prodaje svojim zadrugarima. Da osniva radionice i odjeljenja za izradu i pro- 
daju odijela, crkvenih odejanija i potreba za crkveni živopis i slikarstvo; za 
izradu voštanih svijeća i zadružnu proizvodnju svih potreba svojih zadrugara. 
Da stvara muzeje za pribiranje starina svojih zadrugara i otkup iz privatnih 
ruku, a u vezi s time stvaranje čitaonica i biblioteka za svoje zadrugare. Da 
svojim zadrugarima podiže zgrade za njihove potrebe, kao i zgrade za zadružne 
potrebe. Da, stvaranjem naročitih fondova ili azila, obezbjeđuje svoje zadrugare 
za slučaj onesposobljenja, starosti i smrti. Da prima na čuvanje i pod interes 
uštede, kako od svojih zadrugara tako i od drugih ulagača; da stvara fondove 
za obezbjeđenje crkava i manastira. Zadrugari mogu da budu: eparhijski epi- 

skop kao prvi zadrugar i počasni pretsjednik; sva svećenička lica mirskog i | 
monaškog reda Dalmatinske eparhije, kao i bilo koje druge eparhije u našoj |! 


državi, koja imaju pravo da raspolažu svojim imanjem, nisu pod stečajem |, 
uživaju sva građanska prava; sve pravoslavne crkve i manastiri Eparhije | 
dalmatinske, a — po odobrenju nadležne crkvene vlasti — Eparhija dalmatin- đ 
ska, crkveni sud, Bogoslovija, udove svećeničke i ostale crkvene ustanove. Mi- 


slimo, da je to dovoljno, da potpuno objasni i karakter i ciljeve ove zadruge. . 


Međutim po statutima tako širokog djelokruga, na djelu je ostala zatvorena 
u veoma uski krug rada, i pretstavlja u glavnom jedan od mnogih oblika, 
preko kojih pravoslavno svećenstvo u Sjevernoj Dalmaciji želi da ispolji i širi 


svoj utjecaj i ostavi svoj trag. Ali ova zadruga i njen rad ostali su beznačajni 
1 za samo svećenstvo i za zadrugarski rad u ovom kraju uopće. : 


Potrošačke zadruge, premda brojno nisu najjače, po svojoj 
djelatnosti ipak su najaktivnije, a po svome značenju najvažnije. 
One nabavljaju u većoj mjeri razne potrepštine, životne namirnice 
za kućne i poljske potrebe svojih zadrugara, bilo od svojih članova 
ili nečlanova; omogućavaju — barem donekle — relativno jeftiniju 
opskrbu svojih članova živežnim namirnicama i robom relativno bo- 
lje kvalitete. One time, bez dvojbe, olakšavaju ekonomski položaj 
socijalno slabijih u društvu putem samopomoći. Kako su i zadrugari 
i nezadrugari većinom siromašan svijet, kome je potreban kredit, 
one gotovo redovito daju robu »na poček«, na vjeresiju, što se me- 
đutim kosi s osnovnim načelima poslovanja nabavljačko-potrošačkih 
zadruga, kojima nije zadatak kreditiranje, već zadružna nabavka do- 


| 


bara i opskrba svojih članova.3) Iako su ove potrošačke zadruge . 
većinom zemljoradničke i u glavnom se ograničavaju na nabavku i : 


prodaju namirnica za potrebe kućanstva, to bi, poznavajući vrlo do- 
bro svoje članove i njihove prilike, lako mogle da ocijene njihove 
potrebe i platežnu sposobnost te iz toga da povuku korisne podatke 
za svoje poslovanje s njima. Ali je i poslovanje potrošačkih zadruga 
bez dvojbe otežano, jer neposredna poslovna suradnja između po- 
trošačkih i proizvođačkih zadruga niti postoji niti je pravno osigu- 
rana, kao što je to na pr. učinjeno u Francuskoj t. zv. Šamelovim za- 
konom od 28. VIII. 1936. godine i stvaranjem mješovitih zadružnih 
saveza. Uostalom, među svim potrošačkim zadrugama u ovom kraju, 
najuspješnije djeluje Zadruga državnih službenika za nabavku na- 
mirnica, što je razumljivo, s obzirom na relativno viši standard ži- 
“vota njezinih članova, te na njihovu veću upućenost na ovu zadrugu 

Da reknemo par riječi i o zdravstvenim zadrugama, koje su 
pomalo počele da se šire u ovom kraju, o kome se 8 nadležne strane 
dosad tako malo vodilo brige, a koji je toliko zapušten i natrunjen, 
u jednom svom dobrom dijelu, mnogim t. zv. socijalnim bolestima. 
Te bolesti se još nije pokušalo da liječi, ni preventivno ni represivno, 
niti kruhom niti lijekovima. Dosta je da pogledamo zdravstvenu 
kartu naše zemlje, pa da odmah ustanovimo, da Sjeverna Dalmacija, 
a naročito njeno Zagorje, spada među najmalaričnije krajeve kod 
nas. Ove zadruge, u koliko se osnivaju, pokreću se na osnovu odre- 


3) Tu leži uzrok mnogih nedaća. Tako je na pr. Težačka zadruga u šibe- 
niku, koja je brojila oko 960 pravovaljano upisanih članova s uplaćenim član- 
skim ulozima, još 1929. godine, sa pasivom od preko 1,000.000 Din, pala pod 
stečaj, koji još ni do danas nije dovršen. 

: daba Či. 1. točke 2 pod A i točke 4 pod B Zakona o zemljoradničkim 
i zanatskim zadrugama. Zadatak im je više idealistički negoli prak- 
. tički i konkretno određen, jer na pr. u prvom redu ima da šire smi- 
. sao za zdravstveni život i da svim savremenim sredstvima šire zdrav- 
stvenu propagandu. Njihov rad u glavnom se i ograničio na tu stranu 
. djelatnosti, jer u sadašnjim prilikama i bez sredstava ne mogu da 
svojim zadrugarima za slučaj bolesti pruže brzu, sigurnu i jeftinu 
liječničku pomoć, odnosno lijekove ili novčanu pozajmicu. Međutim 
zdravstveno zadrugarstvo u Sjevernoj Dalmaciji ipak je donekle ra- 
gijalo svoje zadružne organizacije, bilo u vidu zdravstvenih odje- 
ljaka, ili za slučaj postojanja mogućnosti i uslova za to, i u vidu 
potpuno samostalnih zdravstvenih zadruga (na pr. u Žegaru). Ove 
su zadruge začlanjene u Savezu zdravstvenih zadruga u Beogradu, 
a gotovo redovito i otpočinju rad tek nakon začlanjenja u taj savez. 
Inicijativu većinom vodi Privredno kulturna matica za Sjevernu Dal- 
maciju, iako im je okvir rada ograničen i rezultati neznatni, dok je 
polje djelovanja ogromno. Nema izgleda da će se veća djelatnost u 
ovom pravcu, barem u dogledno vrijeme, moći da ostvari. 
Kako vidimo po samim njihovim statutima, cilj je većine ovih 
zadruga, da pomažu svoje zadrugare u njihovim gospodarskim po- 
trebama, da ih upućuju u pošteno i uredno življenje, da u njima 
bide svijest solidarnosti, osjećaje uzajamnog pomaganja i smisao za 
štednju. Prema tom osnovnom zadatku, u čitavom uređenju i poslo- 

vanju zadruga trebala bi da bude mjerodavna ne težnja za zaradom 

i dobitkom, već u prvom redu dizanje ekonomski slabih. Ali prak- 
 tično to uvijek nije bilo tako. Međutim, uz nastojanje da poboljšaju 
 imućstvene prilike svojih zadrugara, razumije se, da moraju voditi 
brigu i oko njihovog moralnog unapređenja, što je kraj sve korisno- 

sti od tog rada danas za naše selo ipak od sekundarne važnosti. 
. Neke od ovih zadruga, po primjeru onih u Hrvatskoj, poduzimaju 

čak i neke mjere za očuvanje: zemljišnog posjeda u obiteljima njiho- 
vih članova. Nastoje da spriječe cijepanje i .prodavanje zemljišta. 
u bescijenje, ali im to teško polazi za rukom, jer bi zadiranje u pri- 
 vatno pravne odnose zadrugara, s obzirom na sadašnje naše pri- 

vatno pravo i ekonomsko-socijalni diktat vremena, objektivno i su- 
: bjektivno moralo da ostane bez većih uspjeha. One uostalom imaju 

cilj, da sprječavaju lihvu svake ruke (lihvu novcem, robom, zemlji- 
oštemit.d.),ali ni ovdje nije bilo znatnijih rezultata, kao što nisu 
uspjele, iako su to nastojale, da odstrane vladajuće zloporabe, štetne 
navike, nerazuman način života, pijanstvo, parničenje i rasipnost 
(u koliko ga ovdje u opće može da bude). Širenje gospodarske nauke 
održavanjem popularno naučnih predavanja i izlaganjem važnijih 

iskustava, već je lakše ostvarljivo, iako u većoj mjeri još nije i 
ostvareno. Među zadatke većine ovih zadruga spada još i to, da se ne 
smiju baviti nikakvim drugim, a naročito spekulativnim poslom; u 
njima ne smije da bude mjesta nikakvom političkom raspravljanju, 
premda je jasno, da ni zadruge ni zadrugarski rad ne može da bude 
van politike. I dok je statutarno i bilo tako, praktično se radilo 
drukčije. Zadružne uprave i poslovođe često nisu vršili ni svoje 

osnovne dužnosti, dapače stručno i savjesno nisu ostvarivali ni pri- 
marne zadatke zadružnog rada, već su se često bavili i poslovima 
koji su se nalazili van okvira zadružnog programa, vodili poslove 
na način koji se kosi s osnovnim principima zadružnog rada i po- 
slovanja. Zadrugama i zadrugarima su od njihove strane često 
nanašane osjetljive materijalne štete, ne samo njihovim propušta- 
njem, nehajem i nestručnošću u radu, već ponekad i otvorenim zlo- 
upotrebama ili drugim kaznenim djelima. Što je upravo najčudno- 
vatije, upravni odbori i poslovođe prolazili su najredovitije bez ika- 
kve materijalne štete i bez zaslužene kazne, jer i kod pojedinaca a 
i kod nadležnih vlasti, kada se stavljaju na tezgu interesi zadruga 
(i uopće interesi zajednice) prema interesima pojedinaca, prevlađuju 
interesi individualni na štetu kolektivnih. 


Ako poslije svega ovoga bar letimično bacimo kritički pogled 
na cjelokupan rad i opći uspjeh zadružnog pokreta u Sjevernoj Dal- 
maciji, vidjet ćemo, da je on u stvari vrlo skroman i da je sve do- 
sad ostao bez značajnijih praktičnih rezultata. Ma u kom se pravcu 
osvrnuli, svugdje ćemo ustanoviti zastoj. Naići ćemo čak i na izvje- 
snu mjeru apatije prema zadružnom pokretu, zadrugarskoj inicija- 
tivi i u stvarnosti postignutim rezultatima. Ovo nepovjerenje ipak 
nalazi i ima svoje dublje ukorijenjene ekonomske, socijalne, političke 
i psihološke temelje i motive. Istina, u zbivanju sadašnjice sve više i 
sve dublje ponirala je u krizu i sama privredno-politička ideologija 
jučerašnjeg dana, a da ju jedna nova još nikako potpuno nije na- 
domjestila. Međutim, idejna i socijalno-etička, pa donekle i ekonom- 
sko-politička osnovica zadrugarstva, praktično je izmijenila svoje 
lice i svoj oblik, a ako bismo htjeli da govorimo o čisto moralnom 
faktoru u tom radu, onda bi ga danas tu vrlo malo našli. 


Ni donašanjem zajedničkoga, jedinstvenog zakona o zadrugama 
u našoj zemlji (o kom se toliko govori), iako se ne može da porekne 
njegova sekundarna važnost, odnosno utjecaj pravnih normi na raz- 
voj ekonomskih snaga u društvu, ovo pitanje ne bi bilo ni djelomično 
riješeno, a time se ni zloupotrebe, koje se danas vrše, ne bi mogle 
uspješno ni da spriječe ni da otklone. Primarniju važnost dajemo 
osiguranju materijalnog osnova za zadrugarski rad, buđenju osje- 
ćaja solidarnosti, razvijanju kontrole, svijesti o moralnoj, materi- 
jalnoj i krivičnoj odgovornosti i samoodgovornosti, spoznaji o po- 
trebi suradnje i korisnosti od uzajamnog pomaganja. I ovdje se jasno 
pokazalo, da su za materijalni uspjeh i prosperitet u zadružnom 
radu visoke stručne i moralne kvalifikacije zadružnog osoblja i za- 
drugara, a i uopće ljudi koji sa zadrugarstvom imaju veze, isto to- 
liko potrebne koliko i zdravi i osigurani materijalni osnov poslo- 
vanja. Oba ova elementa praktično su se rijetko kada susreli, spo- 
jili i ujedinili; u koliko je bilo jednog, nije bilo drugog ili obratno. 
Onaj kvantitativno bolji redovito je bio uništavan od lošijeg, pokva- 
renijeg. Otuda i neuspjesi, gubici, likvidacije i stečajevi, a i nepo- 
vjerenje, skepsa kod naroda, koja danas prati svaki, pa i najiskre- 
niji i najpošteniji napor uložen u ovom smjeru, a koja donekle a pri- 

ori izgriza i onaj potrebni minimum vjerovanja u tuđi i samopouzda- 
nje u svoj vlastiti uspjeh. 

Ali te konstatacije i zaključci, te ispitivanje njihovih uzroka i 
posljedica, u stvari prelazi okvir ovog pitanja i zadrugarstva u ovom 
kraju, jer nisu specifične samo za nj, već nose opći karakter. To 
su opće pojave razvoja i osnovne bolesti zadružnog pokreta u cije- 
lome svijetu. Unutar samog razvitka kapitalističkoga privrednog si- 
stema, zadrugarstvo, koje je u svom početku nosilo filantropsko-hu- 
manitarni karakter, ne bi se ni danas moglo da tretira kao emi- 
nentno ekonomsko-socijalni pokret, pa je njegova uloga u današnjem 
privrednom poretku raznovrsna i nije potpuno određena. Tu je mno- 
go nedosljednosti u propovijedanju zadružnih načela, mnogo protiv- 
rječnosti u njihovoj primjeni i ostvarivanju, mnogo različitih rezul- 
tata, i negativnih i pozitivnih. 

Uostalom zadruge praktično ne ukidaju profit, niti ga dijele me- 
đu zadrugare, pa zato one ni društveno ni individualno ne pretstav- 
ljaju uvijek oslobođenje od profitništva, već u glavnom i jedino po- 
jeftinjavanje života. Međutim kamate i profit zasad spadaju među 
relativno neizbježive kategorije novčane i kreditne privrede, te su za 
taj privredni poredak od osnovnog značenja, pa ih ni zadrugarstvo 
ne može da potpuno eliminira (kao što može da eliminira na pr. po- 
sredničku zaradu), već jedino da smanji njihovu stopu. Ali za nji- 
hovu privrednu djelatnost ipak ni danas nije, ili makar ne bi smjela 
da bude odlučna trgovačka dobit, pitanje novčanog, materijalnog 
uspjeha, već zadrugarska solidarnost, ekonomska svijest, uzajamno 
pomaganje, održavanje osnovne linije svakoga racionalnog privred- 
nog rada, t. j. poslovanje bez trajnih i apsolutnih gubitaka. 

Više ili manje sve ekonomske doktrine mogle su da dokažu svoju 
stvarnu vrijednost jedino u životu, u praktičnoj primjeni. I u tom 
smislu ciljevi ne mogu da budu mjerilo ni sredstava ni rezultata. Ove 
zadruge nisu postale socijalnim, životnim oblikom ni između zadru- 
žno organizovanih privrednih snaga jedne uske grupe, koja se orga- 
nizirala na ideji slobodne suradnje, u cilju samopomoći, protiv eks- 
ploatacije bilo u kreditu, proizvodnji, prometu ili potrošnji ekonom- 
skih dobara. Ali one ne mogu da služe kao osnov za razvoj potpuno 
zajedničke zadružne privrede. Stoga je jasno, da zadruge (u svojoj 
osnovi idejno opravdane), nisu potpuno ispunile nade koje su u njih 
polagane. U koliko su ih i ispunile, one ne mogu da postanu ni po- 
lazna ni prelazna točka razvojnog socijalizma solidarista, niti potro- 
šačko zadrugarstvo može, pa ni uz suradnju proizvođačkih zadruga, 
da pristupi socijalizaciji proizvodnje, kao što su to mislili mnogi va- 
treni ideolozi i propagatori kooperativizma. 

Iz ovoga, u glavnom negativnog opisa o razvitku zadrugarstva 
u Sjevernoj Dalmaciji, koje se danas nalazi u zastoju, izuzimamo po- 
kret Gospodarske Sloge, koji tvori novi i važni faktor u poljopri- 
vredi ovoga kraja, jer taj pokret po svojoj osnovici i karakteru 
stvarno ne spada u uobičajeni tip zadrugarstva. 


Pregled | 


TRGOVINSKI ODNOSI IZMEĐU ENGLESKE I JUGOSLAVIJE 


Engleska namiruje svoje potrebe prvenstveno uvozom iz svojih kolonija 
i dominiona. žito i meso uvozi iz Kanade, Australije i Južne Afrike, zatim voće, 
šećer, a naročito sirovine: vunu, jutu, pamuk, čaj, kaučuk i gutaperču iz Indije, 
Egipta i Malajskog otočja, dok za ostale potrebe uvozi iz Unije (U.S. A.) 1 
Argentine te iz evropskih država: Njemačke, Danske, Nizozemske, Svedske, 
Rusije, Francuske, Belgije. Nešto uvozi iz podunavskih država: Austrije i Ju- 
goslavije te Mađarske. Iz potonje se na pr. izvozi na englesko tržište hrasto- ' 
vina pod imenom — slavonska. Ta je činjenica opće poznata, pače se znade, 
da Mađarska kupuje izvjesnu količinu naše slavonske hrastovine, kako bi je 
mogla s određenim malim postotkom miješati sa svojom hrastovinom i na taj - 
način izvoziti tu mješavinu na englesko tržište pod imenom »slavonske«. 


S obzirom na usporedbeni momenat gospodarskih struktura Engleske i 
Jugoslavije te se dvije države u svojoj vanjskoj trgovini upotpunjuju s gledišta 
međunarodne izmjene industrijskih artikala za agrarne proizvode. 


Naš je izvoz u Englesku doduše tokom razdoblja od 1931—1935 god. 
porasao, ali je istovremeno porasao i naš uvoz iz Engleske tako, da smo za to 
cijelo razdoblje bili u trgovinskoj bilanci s Engleskom pasivni. No 1936 god. 
polučujemo aktivitet za 84,818.444 dinara, što imademo ponajviše pripisati 
engleskim kompenzacijama u izvozu naše robe poradi sankcija protiv Italije. 


Kretanje trgovinske bilance bilo je slijedeće: 


1931 1932 1933 1934. 1935 1936 
Uvoz: Mil. Din 315 212 280 331 373 346 
Izvoz: a 96 64 90 180 212 431 


Trg. bilanca  —219 —148 —190 —151 —161._ +85 
Navest ćemo najvažnije proizvode, koji se uvoze iz Engleske: 


1931 1932 1933 1934 1935 1936 
u milijunima dinara 


Pamučna i vunena prediva i tkanine 134. 89 109. 140. 160. 123 


Kameni ugalj . . . 4.4... 2714 9 8 11 0.2 
KOkS . «Zo ale a lol 8 18 8 21 41 33 

Ploče i valjci za gramofone . . 25 13 12 — — 

Mašine za šivanje i predilice . 5 1 6 6 24 30 
Ovčja vuna . . 4. 3 5 12 60 20 47 
KOože“ < 18060 hoda od E a id 3 0.6 1 10 12 9 
Juta ai u aL af og ai 1 — — 6 2 6 
Kalaj (sirovi) . . . 444.44. 3 2 — T 12 9 
Lim (gvozdeni) . . . +. 4.4... 4 4 7 2 2 1 


Vidimo da kod uvoza uzimaju najvažnije mjesto oni proizvodi, koji su u 
vezi s razvojem naše tekstilne industrije. U tu grupu spadaju mašine za šivanje 
i predilice, pak pamučna i vunena prediva te ovčja vuna, Kod ostalih se proiz- 
voda ne može vidjeti neka čvrsta tendenca u bilo kojem smjeru, već ove cifre 
daju dojam, da engleski uvoz zavisi više od slučajnosti i utjecaja trgovine | 
s ostalim zemljama (na pr. kameni ugalj i koks), nego li stalnih organiza- | 
cionih veza, 

Izvoz u Englesku kretao je ovaro: 
1931 1932 1933 1934 1935 1936 
u milijunima dinara 


Drvo za građu... .... 382 15 19 42 47 93 
hn, a 0.7 1 3 — 23 22 
Hrastovi i kestenovi ekstrakti . 13 3 6 5 3 6 
Pšenica par ee nih 1 — — — — 128 
Kukuruz : io — — — 24 6 3 
Hmelj _ . 3 1 12 16 19 28 
Konoplja . = — — — 25 A4 
Kudelja e — 2 10 11 7 
Mekinje >. . — = 4 — — 9 
Svinjsko meso — — — 4 7 12 
Purani... ... 12 17 18 28 36 39 
Kokoške i jaja... .. T 12 8 2 3 14 
Kalcijev karbid so o ika 12 8 12 12 8 14 


Kod izvoza vidimo da su naša dva standard proizvoda za englesko tržište 
drvo i njegovi derivati te purani. Naročito kod purana se ističe među svim 
izvoznim artiklima najčvršća tendencija za porast. Žitarice ne igraju gotovo 
nikakovu ulogu osim što je Engleska uvezla 1936 godine veću količinu pšenice. 
Pokazuju se također vrlo povoljne tendencije kod stalnog porasta našeg hmelja 
za englesko pivarstvo, što bi se moglo svakako unaprijediti. Isto tako pokazuje 
šanse izvoz kudelje, konoplje i mekinja. U posljednje tri godine stalno se tako- 
đer povećava izvoz svinjskoga mesa. Nedavno je Engleska ograničila dosa- 
dašnji slobodan uvoz šunke i slanine iz Jugoslavije na dva i pol vagona go- 
dišnje. Kako smo spomenuli, naš najvažniji izvozni artiki je drvo. Englesko 
je tržište i do sada kupovalo naše drvo, no ne u tolikim količinama (naročito 
ne meko drvo) kao što kupuje sada. Pojačanoj potražnji našeg drveta treba 
tražiti uzroka u povećanoj građevnoj djelatnosti u Engleskoj i u potrebama 
naoružanja i fortifikacijama. Da je Engleska postala iznenada najjači potrošač 
baš našeg drveta, mnogo su pridonijele i dispozicije stvorene realiziranjem 
t. zv. »kodanjskog sporazuma«, čije je zaključenje izazvano stupanjem sjever- 
nih država pod vodstvom ruskog »Eksportlesa« u »Međunarodni stalni odbor 
za drvo« (CIB) sa sjedištem u Beču. Po tom sporazumu otpao je na svaku 
državu potpisnicu (švedska, Rusija, Poljska, Čehoslovačka, Finska, Rumunjska 
i Jugoslavija) specifični kontingenat za izvoz drva. Osim Jugoslavije i Ru- 
munjske, sve su države iscrpile svoje kontingente. Pred Rumunjskom imademo 
prednost radi blizine engleskom tržištu. Te okolnosti stvorile su sadanju po- 
voljnu konjunkturu za naše drvo. S tim u vezi potrebno je istaknuti i mo- 
mente, koji vrlo ometaju povećanje izvoza u opće, pa time štete i jačanju 
ekonomskih odnosa s Engleskom. 

U prvom redu treba istaknuti, da način na koji je uređeno robno plaćanje 
u međunarodnom prometu nanosi štete našem izvozu. Prema postojećim pro- 
pisima naši su izvoznici primorani na davanje jedne trećine deviza Narodnoj 
banci uz sniženi tečaj tako, da oni kođ toga gube oko Din 10 po funti (£). 
Dodamo li još k tome činjenicu što druge države daju svojim izvoznicima 
premije, vidimo da oboje našim izvoznicima uvelike smanjuje konkurentnu 
sposobnost na stranim tržištima, a naročito na engleskom za drvo. Stoga nije 
čudo, da se na engleskom tržištu sastajemo s njemačkom konkurencijom, koja 
naše vlastite proizvode prodaje jeftinije, nego li mi sami. To je omogućeno 
jeđino visokim njemačkim eksportnim premijama. Postoji bojazan, da bi ova- 
kovo stanje moglo skršiti sadanju povoljnu konjunkturu za naše drvo, u toliko 
prije, ako uočimo, da moramo oprezno i mnogo raditi te svim silama nastojati 
da zađržimo porast izvoza našeg drva. 

U drugom redu treba istaknuti najveće poteškoće otpreme u Englesku. 
Naši izvoznici nijesu u stanju da održe obaveze u pogledu rokova liferacija s 
razloga, što po mjesece moraju čekati na mogućnost utovara na brodove. Jugo- 
slavija povlači iz Engleske premalo robe, pa do sada uvozi u glavnom ugljen 
i koks. No baš rađi prije istaknutih njemačkih eksportnih premija, postaje joj 

ugljen i koka iz Njemačke jeftiniji, pa ga tamo sve više kupuje (stoga pada 
naš uvoz iz Engleske). Zato jugoslavenski brodovi, što odlaze u Englesku, ne- 
maju nikakova tereta iz engleskih luka za Jugoslaviju. S time u vezi iskrslo je 
važno pitanje uređenja novih parobrodarskih linija s Engleskom. Trgovinsko- 
industrijska komora u Zagrebu podnijela je svojedobno pretstavku Ministar- 
stvu saobraćaja, M. financija i M. trgovine i industrije, te istakla potrebu što 
intenzivnijeg uređenja i potpune reorganizacije dosadanjih pomorskih linija iz- 
među Jugoslavije i Engleske. 

Unazad nekoliko godina opaža se sitan početak izvoza našega povrća 


Trebalo bi nastojati, da za naše povrće osiguramo englesko tržište, kamo sada , 


izvoze većinom Nizozemska, Belgija i Italija. Da trajno osiguramo englesko 
tržište, treba najveću pažnju posvetiti načinu pakovanja i dotjerivanju kva- 
litete robe prema engleskom ukusu. Svakako treba nastojati i uskladiti cijene. 
da budu barem jednake onima ostalih zemalja izvoznica. 

Više bi pažnje trebalo posvetiti naročito ranomu krumpiru, pa uzgajati 


prvoklasne vrste za izvoz (»Bč&hms Erfolg«). Pošto London konzumira u sezoni | 


po nekoliko desetaka vagona grožda dnevno, a isto toliko, ako ne i viš, 
troši se u provinciji, vidimo da i pitanje grožđa — našega važnog potencijal- 
nog izvoznog artikla — imade za nas vanrednu važnost. Englesko je tržište 
do sada bilo za naše grožđe gotovo nepoznato, tek 1936 god. izvozimo u 
Englesku nekoliko vagona i taj izvoz polučuje neuspjeh. Uzrok tog neuspjeha 
leži u načinu pakovanja, koji ne odgovara zahtjevima engleskog tržišta. Ne- 
smijemo zaboraviti, da Englez ne jede samo ustima, već i očima, te da prema 
tome treba računati s tim mentalitetom. Za izvoz u Englesku dolaze u obzir 


samo dvije vrste grožđa i to: »Afus Ali« i »Smederevka«. Grožđe mora biti za | 


Engleze pakovano u sanducima, koji odgovaraju njihovim uzancama (7.5 kg,ane 
10 kg), zatim mora biti krupnozrno i plasirano na tržištu u podesnom momenti. 
dakle podkraj sezonske ponude. 

Nadalje u našim odnosima prema Engleskoj treba posvetiti osobitu pažnju 
turizmu. U tu svrhu treba provesti bolju organizaciju, jer engleskim turistič- 
kim uredima manjkaju najosnovniji informativni podaci o Jugoslaviji. Nisu 


izrađeni vozni redovi, željeznički, parobrodarski, niti su poznati putevi, ceste. | 


autobusne veze itd. Zatim bi naše hotele trebalo ipak malo preudesiti da odgo- 
varaju zahtjevima kozmopolitske turističke publike, kako bi Englezima mogli 
pružiti ono, što im pružaju druge zemlje s »turističkom tradicijom«. Turizam 
je u privrednom životu naroda dinamički faktor, koji daje poleta privredi, jer 
kretanje turista povlači za sobom kretanje novca i jaču potrošnju, veću mo- 
gućnost za rad i zaradu. Stoga ne sumnjamo u to da bi nam turizam mogao, 
s jednom planski i u svim detaljima izrađenom turističkom politikom, pružiti 
vrlo lijepe koristi 1 tako olakšati teško stanje našega seljačkog elementa u 
našim t. zv. »pasivnim« krajevima, kamo upravo gravitira gros stranih turista. 

Složan i smišljen rad na odstranjenju izloženih smetnja našem izvozu i 
turizmu, mogao bi mnogo pridonijeti jačanju naših ekonomskih odnosa s En- 
gleskom. No trebalo bi paziti, da ti ekonomski odnosi ne dovedu do ekonomske 
potčinjenosti, kakova je na pr. djelomice uzrokovana penetracijom ogromnih 
investicija britskih kapitala u našoj državi. S. Pfeifer 
JUGOSLAVENSKO-ČEHOSLOVAČKA TRGOVINSKA RAZMJENA U PRVOM 
TROMJESEČJU 1937 GODINE 

Vanjska trgovina Jugoslavije sa Čehoslovačkom postaje posljednjih godina 
sve intenzivnijom. Počam od godine 1933. kada je bio na svojoj najnižoj točki, 
opseg međusobne razmjene dobara između Jugoslavije i Čehoslovačke nepre 
stano se povećava. Prema našim statističkim podacima izvoz i uvoz u Čeho- 
slovačku kretao se je posljednjih četiri godina (u tisućama dinara): 


Godina Izvoz u čehoslovačku Uvoz iz Čehoslovačke 
1933 366.124 10.84% 348.805 12.10% 
1934 437.294 11.28% 417.608 11.69% 
1935 : 540.027 13.40% 516.790 13.97% 
1936 539.866 12.34% 625.839 15.35% 
1937 (prvo tromjesečje) 101.704 7.63% 123.881 11.20% 

: Postoji opravdana nada. da će se trgovinska razmjena sa Čehoslovačkom 
11937 godine povećati. Privredne teškoće, koje nisu mimoišle ni čehoslovačku 
: ni Jugoslaviju, primorale su prvu da posveti više pažnje svojoj poljoprivredi, a 
“ drugu istovremeno, da podiže svoju industriju. Te činjenice ne smijemo izgubiti 
- iz vida prigodom razmatranja trgovinskih odnosa tih dviju država. 


U uvozu iz čehoslovačke najvažnije mjesto zauzimaju tekstilni proizvodi. 
Prema čehoslovačkim službenim podacima za prva tri mjeseca 1937 god., uve- 
zeno je u Jugoslaviju iz Čehoslovačke pamučnog prediva i robe za 21.353 mili- 
juna Kč., a vunene robe i prediva za 26.763 milijuna Kč., što zajedno čini više 
od polovine ukupne vrijednosti uvoza. Uslijed razvitka domaće tekstilne indu- 
strije u Jugoslaviju, položaj Čehoslovačke na našem tekstilnom tržištu postaje 
sve teži. Istovremeno se u posljednje vrijeme jače osjeća i konkurencija Nje- 
mačke i Italije. Uslijed privrednog sporazuma sa Italijom postoji ove godine 
mogućnost jačeg sudjelovanje Italije na našem tekstilnom tržištu. 
| Staklenu i glinenu robu uvezli smo iz Čehoslovačke za 4.499 milijuna Kč., 
željeza i željeznu robu za 6,346 milijuna KČ., a strojeve i aparata za 4.488 mi- 
lijuna Kč. Uvoz nekih vrsta željezne robe, kao željeza u pločama, cijevi zatim 
. uvoz aparata povećat će se u 1937 god., jer je Dopunskim sporazumom između 
Čehoslovačke i Jugoslavije, koji je stupio na snagu 1 decembra 1936, snižena 
. carina na te proizvode za preko 50%. Pomenutim Dopunskim sporazumom sni- 
žena je carina i na uvoz piva u bačvama, svilenih čarapa, tuljca za šešire itd. 
Čehoslovačka je za uzvrat odobrila naknadne kontigente i dala specijalne po- 
vlastice za naš izvoz pekmeza, živadi, jaja i salame. 

Naš izvoz u Čehoslovačku sastoji se u glavnom iz poljoprivrednih proiz- 
voda i ruda. Najvažniju stavku zauzima izvoz stoke i stočnih proizvoda. U 
prvom tromjesečju 1937 g. izvezli smo u čehoslovačku stoke za 25.230 milijuna 
Kć., stočarskih proizvoda za 12.033 i masti za 6.599 milijuna Kč. Izvoz stoke u 
. Čehoslovačku je kontigentiran. Prema zaključku donesenom na sastanku Pri- 

vrednog savjeta Male Antante, koji se je držao polovinom februara 1937 g. u 

Beogradu i Dubrovniku, izvoz naše stoke i stočnih proizvoda u Čehoslovačku 
ostat će u god. 1937 isti kao i u god. 1936 (oko 170 milijuna). Visoke uvozne 
takse i neprilike s izborom komisionara otežavaju naš izvoz stoke u Čehoslo- 
vačku, pa je potrebno da se ta pitanja što skorije povoljno riješe. Ruda smo 
izvezli u prvom, tromjesečju samo za 5.807 milijuna KČ. iako za plasiranje na- 
ših ruda u Čehoslovačku postoje široke mogućnosti. To naročito vrijedi za že- 
ljeznu rudaču. U posljednje vrijeme opaža se jači interes češkog kapitala za 
naše rudnike. čehoslovački kapital u našem rudarstvu relativno je prilično dobro 
zastupan. 

Izvoz duhana u prvom tromjesečju 1937 g. iznosi 1.141 milijuna KČ. I pro- 
izvodnju duhana; nastoji čehoslovačka što više povećati. Prema rješenju Uprave 
čehoslovačkog monopola bit će u god. 1937 zasađeno s duhanom površina od 
9.650 ha. Izvoz našega duhana služi u glavnom za kompenzacione poslove. 
Prema izjavi čehoslovačkog ministra poljoprivrede Zadine u privrednom časo- 
Pisu Hospodašska politika, Čehoslovačka treba vlastitom proizvodnjom vina 
Pokriti svoje potrebe. U izgledu je i uvođenje monopola na vino, koji će imati 
Za zadaću unapređivanje čehoslovačke proizvodnje vina i ujedno regulirati i 
uvoz vina. Prema tome možemo računati u ovoj godini sa smanjenim uvozom 
našega vina u čehoslovačku. 


U prvom tromjesečju 1937 g. izvezli smo još u Čehoslovačku razna biljna 
Prediva, voća i povrća, tvarl za štavljenje koža, razne kovine itd. 

Pasivni saldo Jugoslavije u kliringu sa Čehoslovačkom u mjesecu aprilu 
1937 g. bio je 117.86 milijuna Kč. Obzirom na tu činjenicu postoji nada, da će 
še ove godine povećati naš izvoz u Čehoslovačku u svrhu smanjenja salda, Iz- 
gleda, da će u cilju smanjivanja klirinškog salda djelomično finansiranje tu- 
Tista ići na teret toga salda. 

Godine 1936 osnovana je Privredna centrala Male Antante sa zadaćom da 
radi na jačanju 1 proširenju međusobnih privrednih i finansijskih veza, a na- 
ročito da pojača utjecaj čehoslovačkog kapitala u našoj privredi. 

Usprkos poljoprivrednih nastojanja u Čehoslovačkoj i dizanja industrije u 
Jugoslaviji postoje mogućnosti povećanja međusobne trgovinske razmijere. U tu 
svrhu bilo bi potrebno iskoristiti sve mogućnosti za razmjenu, kojih je još 
uvijek mnogo neiskorišteno. Vilke Lehner 


RAZVOJ MLJEKARSTVA U AUSTRIJI 


Austrija kao pretežno alpska zemlja ima sve prirodne i klimatske uslove 
za povoljni razvoj stočarstva i mljekarstva. Radi toga je posve razumljivo, da 
su svi mjerodavni faktori nastojali sve učiniti za unapređenje i intensifikaciju 
ove važne grane austrijske privrede. 

Godine 1936. u Austriji je bilo oko 1,200000 krava. Godišnja proizvodnja 
mlijeka bila je oko 2.500 milijarda litara, što pretstavlja vrijednost od oko 
600 milijuna šilinga, te prema tome austrijsko mljekarstvo spada u najvažniju 
njihovu privrednu granu. 

U razvoju poslijeratnoga austrijskog mljekarstva možemo razlikovati u 
glavnom dvije faze. Prva faza, koja traje od rata do 1926. god. i druga od 
1926. godine do danas. 

Prvu fazu u glavnom karakterizira borba oko emancipacije austrijskog 
mljekarstva od uvoza mlijeka i mliječnih proizvoda. Godine 1919. proizvodnja 
mlijeka iznosila je svega oko 480 mil. litara, što nije bilo ni dovoljno za pokriće 
potrošnje samoga Beča. Pasiva u trgovačkoj bilanci radi uvoza mlijeka iznosila 
je godišnje oko 30 milijuna šilinga, što je značilo prilično opterećenje austrijske 
privrede. Godine 1925. prvi puta je proizvodnja mlijeka pokrila dnevnu potrošnju 
Beča, koja je iznosila oko 800.000 litara dnevno. 

Druga faza, koja traje od 1926. god. do danas, karakterizirana je u glav- 
nom forsiranjem izvoza i intensifikacijom mljekarstva. U tu svrhu osnovane 
su mnogobrojne ustanove, kojima je bila svrha unapređenje mljekarstva. Među 
inim osnovane su mljekarsko-muzarske škole, mljekarske zadruge, zadružni 
pašnjaci i ogledne stanice. 

Kao tržište za mlječne proizvode dolazila je u glavnom u obzir Njemačka, 
Engleska i Italija. God. 1981. izvoz svježeg mlijeka kretao se je u glavnom u 
pravcu prema Njemačkoj, te je aktiva u trgovačkoj bilanci te godine iznosila 
9 mil. šilinga. Uslijed svjetske krize, a pogotovo uslijed prekida privrednih 
odnosa s Njemačkom, austrijsko mljekarstvo proživjelo je tešku krizu. Glavni 
uzrok bio je u tome, što se je u glavnom forsirao izvoz, a da se nije nastojalo 
istodobno podići i unutarnju potrošnju mlijeka, koja je sve više i više opadala 
Ta kriza je u glavnom trajala do obnove privrednih odnosa s Njemačkom. 

Godine 1936. austrijski izvoz bio je rekordan. Izvoz se je kretao u glavnom 
prema Njemačkoj i Engleskoj. Svježe mlijeko i vrhnje izvoženo je isključivo 
u Njemačku 1 to 104.307 1 u vrijednosti ođ 4,781.000 šiHnga, što znači povišenje 
prema 1935. godini od 380%. Tržište za maslac bilo je u glavnom Engleska 1 to 
sa 184 vagona, nakon toga slijede Njemačka sa 148 vagona, Italija sa 17 
vagona i Belgija sa 4 vagona. Sira izvezeno je ukupno 391 vagon. 

Aktiva u trgovačkoj bilansi od izvoza mlijeka i mliječnih proizvoda otpada 
na pojedine države u slijedećem razmjeru: 


na Njemačku . .. +... . . 11,495.000 šilinga 
,» Englesku s... 8,226.000 Rd 
» Francusku . . 4.4.4. 4. 4. 1,736.000 ši 
» Italiju go žal dti gera Tacicee a ao. 1519.000. >. 
», Belgiju... . .  1,051.000 " 


Iz toga se vidi, da je aktiva. u trgovačkoj bilanci ođ izvoza mlječnih pro- 
izvoda u godini 1936. iznosila 18,349.000 šilinga, što znači povećanje ođ 90% 
prema 1935. godini. 

Međutim, unatoč momentano povoljne izvozne konjunkture unutarnja po- 
trošnja mlijeka u Austriji stalno je u opadanju. Austrija stoji među najzadnjim 
zemljama, što se tiče dnevne potrošnje mlijeka po stanovniku. To se vidi iz 
slijedećih podataka: Švicarska 1.04 1, Engleska 0.92 1, Švedska 0.88 1, Danska 
0.72 1, Norveška 0.68 1 Kanada 0.66 1, USA 0.60 1, Njemačka 0.40 1, Au- 
strija 0.34 1 (a u Zagrebu iznosi pače ispod 0.25 1). 

I Glavni uzroci slabe unutrašnje potrošnje mlijeka su slabljenje kupovne 
* moći širokih narodnih slojeva, uslijed krize, nežaposlenosti, te stalnog opa- 
.danja poroda. 

Kojim će putem u buduće austrijsko mljekarstvo poći, ne da se još točno 
odrediti. Postoje u glavnom dva puta. Nastaviti dosadašnju politiku forsiranja 
izvoza i osvajanja novih inozemnih tržišta. Tu politiku u glavnom forsiraju 
austrijski izvoznici, ali od nje nemaju mnogo koristi sami proizvađači mlijeka, 
jer glavni profit ide u džep izvoznika-prekupaca. Drugi pravac jest temeljna 
reorganizacija mljekarstva na zadružnoj bazi, u pravcu proširenja i organi- 
zacije nutarnjeg tržišta. Ovaj drugi pravac forsiraju sami proizvađači-seljaci, 
koji su se već počeli organizirati u mljekarske zadruge sa svrhom da isključe 
posrednika i podignu cijene mlijeku. N. Jasinski 


IL. SASTANAR COMEB-A U ATENI, OD 19—24 MARTA 1937 GODINE 


Na prvom sastanku COMEB-a (Stalnog pomorskog komiteta Privrednog 
savjeta Balkanskog sporazuma), održanom od 22 do 26 oktobra 1936 god.) 
Turska nije bila službeno zastupana, pa je drugi redovni sastanak u Ateni, 
19 do 24 marta 1937 g., na kojem su bili pretstavnici svih vlada i pomorskih 
poduzeća država Balkanskog sporazuma, prihvatio najprije sve zaključke prvog 
sastanka, da bi — prema Statutu COMEB-a — dobili punu valjanost. 

Važnija pitanja, pored čisto administrativnih, raspravljena na ovogodiš- 
njem zasijedanju COMEB-a, jesu ova: 


1) Priznata je važnost uspostavljanja jedne interbalkanske pomorske 
pruge, kao i paralelna suradnja odnosno sporazumna dopuna već postojećih 
pruga, te je ostavljeno pretstavnicima zainteresiranih nacionalnih organizacija 
pomorskih poduzeća da pristupe proučavanju ovoga pitanja i da podnesu 
COMEB-u svoje zaključke na usvojenje. 

2) Smatrajući da je izjednačenje pomorskog zakonodavstva u državama 
Balkanskog sporazuma preduslov za uspješnu suradnju njihovih trgovačkih 
mornarica, COMEB nalazi da u tu svrhu treba pristupiti jednoj komparativnoj 
studiji pozitivnih zakonodavstava o trgovačkoj mornarici, kao i novih projekata 
u zemljama Balkanskog sporazuma. Ovlašćen je pretsjednik COMEB-a da 
putem Sekretarijata prikupi potrebnu dokumentaciju od svih respektivnih vlada. 


3) Razmatrajući pitanje mogućnosti zastupanja i suradnje nacionalnih 
organizacija ili pojedinih plovidbenih poduzeća u COMEB=-u, prihvaćeno je gle- 
dište, da će ovo učešće u suradnji biti postignuto na najispravniji i najefektniji 
način, ako se osnuju nacionalne pomorske komore u pojedinim državama Bal- 
kanskog sporazuma gdje ih nema i da preko njih osigura zastupanje i su- 
radnja u OOMEB-u svim plovidbenim pomorskim poduzećima. Ova odluka ima 
za naše parobrodarstvo specijalan značaj, jer kod nas odgovarajuće atribucije 
za pomorstvo kao privrednu granu spadaju danas u djelokrug pojedinih trgo- 
vinsko-industrijskih komora; dočim se povodom ove odluke COMEB-a pokreće 
pitanje osnivanja posebne Pomorske komore i u našoj državi. 


Da bi se postiglo jedinstvo u sistemu baždarenja pomorskih brodova u 
zemljama Balkanskog sporazuma, odlučeno je da treba izraditi nacrt jedno- 
obraznog pravilnika zasnovanog na engleskom sistemu baždarenja, i da se do 
donošenja ovog Pravilnika recipročno imaju priznavati baždarski listovi izdani 
od pomorskih vlasti pojedinih balkanskih država, članica Balkanskog sporazu- 
ma, na temelju sadanjih propisa o baždarenju, koji se uglavnom| već zasnivaju 
na principima engleskog sistema. 

5) U pitanju zajedničkog sistema lučkih taksa i što jednostavnijega nji- 
hovog ubiranja, COMEB je obzirom na poteškoće, koje za sada predstavlja 
samo izjednačenje sistema lučkih taksa, stao na gledište, da treba postupiti po 
etapama i da treba najprije ujednačiti ubiranje postojećih taksa. COMEB želi 
da u što kraćem roku svaka država Balkanskog sporazuma zavede sistem je- 


2) Vidi »Ekonomist« br. 7—8 g. 1936 i br. 2 g. 1937. 

dinstvenog ubiranja lučkih taksa na taj način, što će se to vršiti na jednoj 
blagajni i po jednoj priznanici. : 

6) Grčka delegacija podnijela je referat o mogućnostima jedne interbal- 
kanske organizacije za pomorsko osiguranje, pomorski kredit i posebni registar 
brodova. COMEB je u načelu prihvatio iznesena gledišta i stavio u dužnost de- 
legacijama pojedinih država, da ta pitanja svaka za sebe prouče i da podnesu 
izvještaj Sekretarijatu COMEB-a. 

Odlučeno je, da se idući vanredni sastanak COMEB-a održi u Bukureštu 
6 septembra 1937 godine. 

Mi ćemo se posebno u svoje vrijeme osvrnuti opširnije na pitanja iznesena 
u točkama 3 i 6. 

Stalna poslovnica Sekretarijata COMEB-a nalazi se u Pireju i smještena 
je u uredskim prostorijama plovidbenog poduzeća »Rethymnis-Couloucoundis«. 

Dr. V. Brajković 


K ns=w a a a 
njižzevni prikazi 
BAJIČ DR. STOJAN: DELOVNO PRAVO, Ljubljana 1936, str. 220 (slov.) 


Autor ovoga djela, dr. Stojan Bajič, privatni je docent ljubljanskog sveu- 
čilišta za radno pravo, pa je njegovo djelo u prvom redu namijenjeno akadem- 
skoj omladini pravnog fakulteta, a potom i ostaloj javnosti. Knjiga obuhvaća 
samo opći dio, dok bi posebni dio — prema našim informacijama — imao izaći 
ovih dana u posebnoj knjizi. 


Čitav sadržaj ovoga općeg dijela svrstao je Bajič sustavno u šest dije- 
lova: I Uvod, II Vrela radnoga prava, III Subjekti radnoga prava, IV Ustanove 
radnoga prava, V Javno radno pravo, VI Dodatak. 


U prvom dijelu dao je Bajič sam pojam radnoga prava, iznio njegove pro- 
bleme i kratku povijest. 

Drugi dio (Vrela) obuhvaća međunarodne ugovore, zatim zakone i uredbe. 

Treći dio rezervirao je autor za subjekte radnoga prava, te nas ovdje 
upoznaje sa raznim skupinama služboprimaca, namještenika, naučnika, kao i sa 
pojmom službodavca, poduzeća i raznim vrstama radničkih organizacija. 

U četvrtom dijelu, koji govori o ustanovama radnoga prava, iznosi Bajič 
redom pojedine ustanove, koje služe radniku u svrhu zaštite i osiguranja nje- 
govih interesa kao i one za posredovanje rada. Posebno tretira ustanove unutar 
samoga poduzeća (poslovni red, radnički povjerenici i t. d.) kao i izvan njega 
(kolektivni ugovori, minimalne nadnice). 

Petim dijelom obuhvatio je Bajič javno radno pravo. Ovdje daje pojam 
javnog i privatnog prava i pokazuje njihov međusobni odnos kao i kumuliranje 
privatno-pravnih sa javno-pravnim normama. Posebno ukazuje na javno-pravne 
posljedice privatno-pravnih poslova. Daje zatim pregled i podjelu javno-pravnog 
radnog prava i konačno nas upoznaje sa međunarodnim javnim i privatnim 
radnim pravom. 

U šestom dijelu iznio je Bajič sistem radnog prava i literaturu. 

Kada pročitamo Bajičevo djelo i kada imamo na umu, da je ono rezultat 
njegove akademske djelatnosti kao predavača već u prvoj godini, onda dola- 
zimo do dvostrukog zaključka: 1. da je Bajič započeo i ovim općim dijelom 
svoga djela dovršio polovicu teškog pionirskog rada i 2. da je Bajič i ovim 
svojim — dosada — glavnim radom dokazao, da je vrlo plodan naučni radnik. 

Da je Bajič dovršio jedan dio teškog pionirskog rada jasno je svakomu, 
tko pozna makar samo i površno ovu granu naše pravne literature, koju autor 
u ovom djelu obrađuje. Priznajemo, da se o ovoj grani prava u nas dosta pisab, 
a to će razabrati i svaki onaj, koji zaviri u bilješke Bajičevih citata, ali od 
svih tih pisaca nitko dosada nije područje radnog prava obradio onako su- 
stavno, cjelovito i samostalno kao što je to učinio Bajič, niti je radno pravo 

poput njega postavio na strogo pravne osnove te mu time dao egzaktan znan- 
stveni izraz. Zato Bajič s punim pravom zaslužuje naziv pionira na ovom po- 
dručju pravnih nauka. Da je Bajič i vrlo plodan naučni radnik vidi se najbolje 
po tome, što je već u prvoj godini svoje djelatnosti kao privatni docent za 
ovu granu prava napisao ovaj vrijedni i sustavni naučni rad, a da ne zabora- 
vimo i na ostale njegove rasprave iz toga područja, od kojih ćemo samo neke 
spomenuti naknadno. 

A sada da barem letimično kritički osvijetlimo Bajičevo djelo. Velimo 
letimično zato, jer smo mu najveće priznanje za ovo djelo dali već ranije, pa 
bi nam sada preostalo samo još da stavimo neke primjedbe, koje nam se na- 
meću, kada čitamo njegovu knjigu. 

Ponajprije da iznesemo primjedbu u pogledu samoga naziva djela odnosno 
terminologije, koju je Bajič za svoje djelo odabrao. Na str. 14. Bajič doslovce 
veli slijedeće: »Sadašnja, pravilna oznaka je radno pravo, koja se je već udo- 
maćila također u slovenskoj i srpsko-hrvatskoj književnosti«. To je istina, usus 
tyrannus je tako odlučio, jer se većina autora, koja ovu granu pravnih nauka 
obrađuje, već opredijelila za ovaj naziv, ali iz toga još nipošto ne slijedi: 
1. niti da je izabrani naziv najbolji i najprikladniji, da označi ono, što se njime 
hoće označiti i 2. niti da je jedini kako kod nas tako i u ostalim državama. 
Mišljenja smo stoga, da je Bajič to trebao spomenuti, kada je govorio o ter- 
minologiji. 

Da potkrijepimo našu tvrdnju u pogledu prikladnosti i jedinstvenosti na- 
ziva spominjemo samo neke države, koje za ovu granu prava imaju razne na- 
zive; tako se na pr. u Njemačkoj pretežno ustalio naziv »radno pravo« (Arbeits- 
recht), ali se u praksi spominje i »radničko pravo« kao i »pravo radnika«, 
u Austriji »socijalno-političko« ili »radničko zakonodavstvo« i »radno pravo«, 
u Švicarskoj »socijalno zakonodavstvo« i »radno pravo«, u Engleskoj »radno 
zakonodavstvo«, »radno pravo« i »industrijalno pravo«, u Francuskoj »socijal- 
no«, »radničko«, »industrijalno zakonodavstvo« i »radničko pravo«, u Italiji 
»radno pravo«. Da su mišljenja u pogledu naziva i kod nas nejedinstvena do- 
kazuje mišljenje i uvaženog naučnog radnika na području socijalne politike i 
radnog prava, profesora Ekonomsko-komercijalne visoke škole u Zagrebu dra 
Jurja šŠćetinca, koji usvaja naziv »radničko pravo« i to opravdava time, što 
mu se 1. naziv »radno pravo« čini preširokim, ako mu se odmah ne da tumač 
o ograničavanjima, kojima se želi istaknuti, da je ovdje isključen rad samo- 
stalnih radnika (obrtnika, zanatlija, liječnika i t.d.), pa se u radnom pravu 
obuhvaća samo rad nesamostalnih posloprimaca; 2. naziv »radno pravo« ne 
označuje tako jasno, da je to pravo jedne posebne socijalne (radničke) grupe, 
kao što naziv »radničko pravo«, koje već po svom imenu isključuje odmah iz 
cpsega toga prava samostalne radnike, javne činovnike, više privatne namje- 
štenike (direktora, prokuriste i t. d.); 3. naziv je »radničko pravo« tim oprav- 
daniji, ako pod pojam ove pravne discipline uključimo 1 radničko osiguranje, 
kao što uključujemo i pojam radničke zaštite, jer je obim ovim granama u 
pravu zajednički subjekt t. j. radnici, dok bi se naziv »radno pravo« kao uži 
pojam mogao zadržati za pojam o radnom ugovoru i odnose, koji iz toga na- 
staju; 4. naziv »radničko pravo« ne smeta niti jurističkoj preciznosti, jer iako 
to pravo uređuje odnose između poslodavaca i posloprimaca, ipak je očigledno, 
da ono sadržaje propise isključivo u korist radnika i to pretežno norme zaštit- 
nog karaktera; nadalje radničko pravo obuhvaća sve radne i životne okolnosti 
radnika kao posebne društvene skupine, dok se ne odnosi na poslodavca u nje- 
govoj djelatnosti izvan striktnog odnosa prema posloprimcu, a pogotovo ne 
kao posebne društvene skupine; 5. kada može da postoji trgovačko pravo, kao 
pravo posebne kategorije zanimanja trgovaca s obzirom na njihovu trgovačku 
djelatnost, tada može da postoji i radničko pravo, kao pravo posebne dru- 
štvene skupine (radnika) s obzirom na njihovu bitnu djelatnost u životnom 
zanimanju. (Šćetinec: »Socijalna politika (ekonomija)«, predavanja, manu- 
skript, Zagreb 1932, str. 109/110). 

Druga primjedba, koja nam se nameće, odnosi se na Bajičevu definiciju 
radnog prava, koju smatramo preširokom i previše neodređenom, a da bismo 

mogli dobiti jasnu sliku, pravo koje društvene skupine je u tom radnom pravi 
obuhvaćeno, jer Bajičeva definicija glasi: »radno pravo je ona skupina pravrit 
pravila, koja uređuje poslovne odnose kao ugovorne, pretežno vremenski i gen+ 
rički određeno, ovisno obavljanje rada za drugoga, ujedno sve odnose koji iz 
toga osnova proizlaze« (str. 131). Tako bi se po ovoj definiciji moglo zaključiti. 
da u radno pravo spadaju i prava javnih činovnika i viših privatnih namje- 
štenika, a ipak to ne stoji niti je Bajič ove dvije društvene skupine obuhvati? 
u svom radnom pravu, kako se to vidi i iz njegovog daljnjeg izlaganja. Budući 
da je »u definiciji opisan također opseg radnoga prava« (str. 13) odnosi se ovs 
naša primjedba i na određivanje opsega radnoga prava. 


Treća primjedba odnosi se na jedan nedostatak, koji smo u Bajičevoj . 


knjizi opazili, a sastoji se po našem mišljenju u tome, što Bajič nigdje ne go- 


2. 


vori o radnom pravu i nauci o socijalnoj politici, odnosno o paraleli i njihovom , 


odnosu, a ipak je radno pravo, kao sistem zakonske intervencije države u rad- 


nim odnosima — iako najvažnije, a ono ipak — samo sredstvo u rješavanju |: 
socijalnog pitanja, kako ga je pronašla i postavila socijalna politika. Radno | 
pravo naime samo preuzima građu socijalne politike te ju preudešava za prak- | 


tičnu reformu i daje joj podesni i potrebni zakonski oblik. Ratio legis radnog 
prava uzet je iz socijalne politike, pa je i to jedan razlog više, da se to u 
jednoj paraleli ili prosuđivanju odnosa između radnog prava i nauke o socijal. 


noj politici učinilo. To bi bezuvjetno pridonijelo jasnijem gledanju i razumije , 


vanju zadaće prvoga i druge. 


Konačno dao bih primjedbu posve tehničke naravi, a odnosi se na naziv 
petoga dijela Bajičeve knjige, koji je on nazvao »javno radnQ pravo«. Iz čita- 
vog se naime sadržaja vidi da autor raspravlja ne samo o javnom nego i o 
privatnom radnom pravu. Druga je stvar, ako je Bajič tim naslovom možda 
htio da istakne, da je radno pravo pretežno javno-pravnog karaktera, ali je 
činjenica, da on u tom dijelu raspravlja o javnom i privatnom radnom pravu. 
pa bi bio ispravniji naziv »Javno i privatno radno pravo« ili želeći izbjeći 
distinkciji, da ga je možda nazvao »Karakter radnog prava«. 


Međutim sve ove primjedbe ne mogu da umanje značaj vrijednosti Baji- 
čevog djela, koji je neosporan kako u naučnom pogledu, tako i obzirom na 
činjenicu, da je tim djelom stručna pravna literatura bezuvjetno na dobitku. 
Sva ostala djela iste ili slične sadržajne materije morat će ubuduće o Baji- 
čevom djelu voditi računa, složila se ona s njegovim izlaganjima ili ne. Pai 
naše primjedbe možda ne bi našle onaj svoj pravi raison, kada ne bi polazile 
sa onog stanovišta, s kojeg stalno polazimo, a to je stanovište socijalne poli- 
tike. To se može naročito razabrati iz naše prve primjedbe, jer usvajajući sa 
prof. šćetincem naziv »radničko pravo« mi to ističemo sa tendencom, da to 
pravo obilježimo kao pravo posebne socijalne (radničke) skupine, dok juristi 
radije uzimaju naziv prava po predmetu (radu), a ne po subjektu. Osim toga 
juristi su pod utjecajem individualističkog rimskog prava, pa ne vole operirati 
sa pojmom; društvene skupine (klase), koji je pojam i socijalno sporan, a juri- 
stički posve neodređen, pa zato ne vole niti naziva »radničko pravo«, koji 
upućuje na klasnu formaciju. Pa i iz ostalih naših primjeđaba razabire se da 
uvijek polazimo sa socijalno-političkog stanovišta. Primjedbe, koje smo stavili. 
imaju prema tome samo nebitni karakter, pa bi se njima Bajičevo djelo mogio 
samo nadopuniti. 


Tom prilikom želimo da spomenemo pored njegovog stalnog rada u poz 
natoj i dobro uređivanoj reviji »Misel in delo«, mjesečniku u Ljubljani i njegov 
rad u brojnim raspravama, odštampanim u »Slovenskem pravniku« i >Knjiž- 
nici Zveze društev privatnih nameščencev«, koje su zatim većinom izdane kao 
posebne brošure. Spominjemo samo neke kao: »Uredba o minimalnih mezdah. 
kolektivnih pogodbah, poravnanju in razsodništvu« (Ljubljana 1937, iz >Slov. 
pravnika«), u kojoj Bajič tumači spomenutu uredbu, koja je netom stupila 13 
snagu; >O prekočasnem delu« (Ljubljana 1934, iz »Slov. pravnika«), zatim 
»Osnovni problemi delovnega prava« (Ljubljana 1935, iz »Misel in delo«. 
koje je Bajič izložio u svom nastupnom predavanju kao privatni docent 13 

, Sveučilištu u Ljubljani; »Izvršba na prejemke zasebnih nameščenceve (Lju- 

. bljana 1929, iz »Socijalne knjižnice Zveze društev privatnih nameščencev Slo- 
venije v Ljubljani«) i »Zaščita delavskih in nameščenskih zaupnikov« (»Knjiž- 
nica Zveze društev privatnih nameščencev«). 


Steta je samo za nas što su sve te Bajičeve rasprave pisane jedino na 
slovenskom jeziku, pa nemaju onaj široki publicitet, koji ne samo po svom 
naučnom obrađivanju i tretiranju, nego i po svojoj praktičnoj vrijednosti pot- 
puno zaslužuju. Dr. Franjo Krajčević 


DR. BERTOLD EISNER I DR. MLADEN PLIVERIC, »MIŠLJENJA O PRED- 
OSNOVI GRAĐANSKOG ZAKONIKA ZA KRALJEVINU JUGOSLAVIJU«. 
Izdalo Pravničko društvo u Zagrebu, VIII i 629 strana. 


Već je 1855 god. Unger, jedan od ponosa austrijske jurisprudencije, isti- 
cao važnost djel& redaktorA austrijskog »općeg građanskog zakonika« iz 1811 
god. (cit. kao »0gz«), napose Zelllera, Pratobevera, Schustera, Dollinera. Njiho- 
va djela se vrlo često navode, jer pretstavljaju ne samo bogato vrelo juridičkog 
znanja, nego # jer su dragocjen interpretativni materijal za ispravno razumije- 
vanje ogz-a, — i u tom smislu ta su djela danas zajedno s ogz-om već više 
od stotinu godina živa. Čini se, da pravnici danas ne vjeruju u toliku vitalnost 
našega novog građanskog zakonika (vidi predgovor »Mišljenja«), a ipak je 
Pravničko društvo »odlučilo da rečeno mišljenje spomenutih profesora putem 
štampe preda javnosti« (premđa je to »Mišljenje« upućeno redaktorima pred- 
csnove). : : 

\Ova skepsa daje neku veću slobodu kritike, pa autori neće žaliti ako će 
se putem kritike njihovog »Mišljenja« kritizirati i onaj duh, koji je dao po- 
voda toj skepsi. Međutim u konkretnom slučaju onemogućuje nam i opseg i 
narav toga djela da se, barem u ovoj recenziji, pozabavimo sa samim sadr- 
žajem »Mišljenja«. Može se jedino govoriti o općenitim primjedbama k načinu 
obrade, no bili bi nepravedni prema autorima da to njihovo djelo kritiziramo 
kao da je ono bilo namijenjeno prvenstveno nama, tj. široj publici. (Sa tog bi 
gledišta morali kritizirati da »Mišljenje« komentira samo one paragrafe »Pred- 
osnove«, koji mijenjaju dosadašnje naše pravo: kako oni propisi, koji su zadr- 
žani, nisu komentirani sa »de lege ferenda«-gledišta, niti su sadržajno povezani 
s projektiranim promjenama, to je nestalo i pregleda i cjelovite slike pojedinih 
pravnih instituta, a time i mogućnost ustanoviti, u kolikoj su mjeri redaktori 
»Predosnove« shvatili razvojne tendencije našega pravnog i socijalnog života 
i u kolikoj mjeri to »Mišljenje« pogađa tu stranu »Predosnove«). Posmatrana 
s gledišta njegove namjene, te s gledišta interpretativne upotrebivosti, to 
»Mišljenje« daleko odskače od svih đo sada objavljenih kritika »Predosnove«. 
Eisner i Pliverić vrlo su sretno spojili ona dva momenta, koji su za naše pravno 
područje odlučni, tj. očuvanje pravnoga kontinuiteta pored obnove zastarjelih 
propisa. Primjedbe redigirane su vrlo koncizne, upravo uzornim stilom. Upo- 
trebivost djela je znatno povećana brojnim uputama na pravničku literaturu 
te na inozemno zakonodavstvo. 

Nadovezujući na jednu vrlo ispravnu primjedbu Uvoda — da građanski 
zakonik, u svakoj državi, po svojoj važnosti dolazi odmah poslije Ustava — 
željei bismo da se napose pozabavimo samo s propisima Uvoda (k grad. zak.) 
i prvog dijela »O ličnom pravu«, napose o prirodnim licima (85 14—41) i 
>O jurističkim (pravnim) licima« ($$ 42—102). Ovdje polazi »Predosnova«, 
obzirom na dosadašnje naše pravo, novim putevima. No ostala je nesmanjena 
važnost tog dijela, kao što je 1811 god. taj dio — u nedostatku jedne ustavne 
povelje, koja bi građanima garantirala osnovna prava — bio u neku ruku ustav 
građanina, tako je i danas građanski zakon, u ovim svojim poglavljima donio 
izvjestan dio propisa, koji nadopunjuju »kartu naših sloboština«. U stvarnosti 
su »Mišljenja« taj dio »Predosnove« najiscrpnije obradila: ovim 102 paragrafa 
posvećeno je više od sto strana (ostatak od 1330 paragrafa ima da se zadovolji 
s nešto više od 500 strana). Od toga gradiva ističe se primjerice $ 8, koji veli 
kada će se odlučivati »po pravu i pravici«, a kako znademo upravo to je od 
interesa i za privredničke krugove, budući da je cijelo obraničko sudovanje 

osnovano na načelu ekviteta, koje trpi izuzetke (dakle je i u slučaju povrede 
tih izuzetaka počinjena ništavost) samo ukoliko se radi o prinudno-pravnin 
propisima; — $ 9 koji reproducira ono osnovno načelo trgovine »Svako treba da 
vrši svoja prava i ispunjava svoje dužnosti tako, kako zahtijeva povjerenje i 
poštenje. Stoga naročito nije dopušteno vršiti svoje pravo jedino u cilju da se 
drugome nanese šteta; — $ 10, koji ograničuje pretpostavku dobre vjere onom 
pažljivošću, koju zahtijevaju okolnosti; — $ 17, koji glasi: »Svi ljudi su u gra- 
nicama pravnoga poretka jednako sposobni imati prava i dužnosti (pravna 
sposobnost). Na građanska prava i dužnosti nemaju uticaja naročito vjero- 
ispovjest, spol ili stalež, ukoliko nije zakonom izrečno što drugo određeno< 
(nipošto se ne slažemo s komentarom »Mišljenja«, tj. da bi se taj paragraf 
imao prestilizirati, odn. brisati). Ističe se, također kao primjer propisa važnih 
i za privredničke krugove, da $ 40 propisuje da se povreda kredita izjednačuje 
8 povredama drugih pravnih dobara, kao časti, slobode itd., te da se može 
»tužbom zahtijevati da se povrede uklone i dalje povrede ne čine«. Kao bitan 


| 
| 
| 


nedostatak »Predosnove« ističe se, da u tom dijelu nema propisa iz međuna- : 


rodnog privatnog prava, dakle o međunarodnim konfliktima zakona. Vrlo je 
opsežna partija o jurističkim licima. Prema razdiobi »Predosnove« stoje $$ 42 
do 49 pod naslovom »1. Opšta naređenja«; $$ 59—79 pod naslovom »2. Udru- 
ženja«; $58 80—101 pod naslovom »3. Zadužbine«. Zadnji paragraf, 102, stoji 
pod naslovom »4. Porodične zadruge«. Ova je potonja tema mogla biti treti- 
rana tako lakonički, u svega četiri alineje, samo uslijed uputa na Zakon o 
porodičnim zadrugama, koji propisuje bliža naređenja o zadruzi. Stoga se i 
prof. Pliverić pita, da li je uopće potrebno »da &a o tim zadrugama štogod go- 
vori u samom građ. zakoniku, već da se naređenja o njima, koliko budu po 
trebna unesu u Uvodni zakon«. Ipak je ovaj & 102 zaokružio pojave jurističkih 
lica naše socijalne stvarnosti, podveo je i porodične zadruge pod općenite pro- 
pise $$-a 42—49 o jurističkim licima, definirao je porodičnu zadrugu (st. 1) 
i odredio je, da je »u pogledu imovine zadruga jurističko lice« (st. 2), a »organ 
zadruge je starješina (domaćin); on za nju djeluje«. Ovakova konstrukcija 
mogla bi postati primjerom jednog »okvirnog zakona«, koji bi — kako je pred- 
loženo — razrađivali banovinski zakonodavci, čuvajući zasebnosti pojedinih 
krajeva. 

Kao što je Ustav zajednički temelj svih političkih zakona, tako bi gra- 
đanski zakonik trebao da bude zajednički temelj svih privatno-pravnih propisa, 
nalazili se oni sada u trgovačkom, mjeničnom, čekovnom zakonu ili u onom 
o zaštiti autorskog prava ili industrijske svojine (cf $ 40 »Predosnove«). Nema 
sumnje da bi pokušaj, spojiti već u kritici »Predosnove« njena temeljna načela 
sa specijalnim propisima specijalnih zakona, mnogo doprinio cjelovitosti na- 
šega privatnog prava (a interesna sfera našeg »Ekonomista« traži, da se ta 
strana naročito podvuče, napose jer su ti »periferni», specijalni zakoni prven- 
stveno važni za privredu). To je tim potrebnije što se taj čas pored građan- 
skog zakonika radi i na reformi propisa o trgovcima i trgovini, o poslu osigu- 
ranja, o pomorskoj trgovini i prometu. 

»Mišljenje« autora Eisnera i Pliverića bilo je zamišljeno kao karika u 
lancu izgradnje našega novog kodeksa privatnog prava, i ono je u toj svojoj 
funkciji dostojno svoje važnosti i očekivanja koja su polagana u nj i u njegove 
sastavljače, kao pretstavnike naše pravničke kulture i tradicije. Treba se jedino 
još nadati, da će to »Mišljenje« i kod publike i kod redaktora »Predosnove« 
naići na onu pažnju, na koju je steklo pravo odlikama svoje visoke kulture 


Dr. željko Leđerer 


DRAXLER BRUNO DR.: DIE LANDWIRTSCHAFTSKRISE IM OSTLICHEN 
DONAURAVUM. Str. 135. Petrovgrad 1936. 


Ova doktorska disertacija bečke Visoke škole za svjetsku trgovinu pred- 
stavlja vrlo interesantan pokušaj tumačenja i traženja lijeka agrarne krize u 
podunavskom bazenu sa stanovišta Spannove univerzalističke teorije. Pisac za- 
bacuje uobičajenu analizu poljoprivredne krize s jedinstvenog stanovišta dis 

proporcije cijena i konjunkturnih kretanja, već postavlja čitavu šemu hijerarhije 
različitih uzroka. Osnovno njegovo stanovište jest, da u podunavskom bazenu 
predleži problem »Stufenkrise« prema  univerzalističkom rječniku, ili kako 
bismo ju inače mogli nazvati strukturnom krizom. Naime, primitivna seljačka 
poljoprivreda ovoga prostora učlanjuje se u visoko-stepenasti sistem kapitalizma 

s velikim poteškoćama, jer osnovni mentalitet podunavskog seljaštva nije 
>homo oeconomicus«, već je još uvijek pun iracionalnih elemenata svoje pro- 
šlosti strane kapitalizmu. Draxler smatra, da se je poljoprivreda zapadno- 
evropskih zemalja lakše učlanila u tržišni sistem nego li podunavska, jer je 
tamošnja poljoprivreda imala na raspolaganju jeftine kapitale visoko razvite 
industrije, koja je također bila u stanju apsorbirati višak poljoprivrednog pu- 
čanstva, ujedno je i snabdjevala svoju poljoprivredu jeftinim industrijskim 
proizvođima, a podunavske zemlje moraju takove proizvode uvoziti iz inozem- 
stva. S time u vezi je zaostalost poljoprivredne tehnike Podunavlja, visina po- 
ljoprivrednih proizvodnih troškova, loš kreditni sistem, slaba prodajna orga- 
nizacija itd. Mnogi specifični uzroci ekonomske politike samih podunavskih 
država još više zaoštruju poljoprivrednu krizu, kao što je na pr. neuspjela ag- 
rarna reforma, pretjerani industrijski protekcionizam, valutarne promjene, za- 
duženje seljaštva, zaostalost poljoprivredne naobrazbe, nerazvijenost prometnih 
sredstava itd. 

Kao najbolju mjeru za rješenje poljoprivredne krize podunavskog pro- 
stora smatra stvaranje jedne gospodarske zajednice tih država. Kod toga se 
Draxler služi statistikama do konca god. 1929, koje pokazuju kako se Nje- 
mačka, Italija, Austrija i Čehoslovačka s jedne strane, a Madžarska, Jugosla- 
vija, Rumunjska i Bugarska s druge strane, nadopunjuju. Kad bi se poslužio 
s posljednjim ciframa iz 1936 godine, onda bi se vidjelo, da je komplementarnost 
proizvodnje i potrošnje upravo nakon posljednje krize znatno smanjena i da 
ove zemlje usprkos visokih troškova vlastite proizvodnje stalno kroče sve većoj 
samostalnosti svoga gospodarstva. 


Drugi se njegov prijedlog odnosi na mjere što ih mogu poduzeti pojedine 
države u vlastitom okviru. Kod toga on dolazi bliže pojmu Bićanićeve seljačke 
autarkije, te ističe »die Notwendigkeit einer Ausdehnung der Selbstversor- 
gungspolitik auf die Unterstufen der Volkswirtschaft, in allem auf die des 
Betriebes«. S ovoga stanovišta on se zalaže, da podunavske zemlje dotle dok 
se ne riješe svjetski trgovinsko-politički problemi, nadomjeste manjak kapitala 
za razvoj industrije — obrtnom djelatnošću, naročito kućnom industrijom. 

Draxler istovremeno predlaže izvedbu cjelokupne komasacije, intenzivira- 
nja proizvodnje, podizanje kvalitete (»Feldzug fir die Qualitit«), seljačka po- 
ljoprivredna učilišta i korporacijsko preuređenje poljoprivrede. Potonju misao 


ne izrađuje u potpunosti s obzirom na podunavske zemlje, već se samo poziva 


na opću univerzalističku nauku u tom pogledu. 
Ovo se djelo ističe nesamo po maru i po razumijevanju problema, već 


naročito po tome, što uzima u obzir cijeli pluralizam kriz&, te nam pruža cje- 


lovitu sliku agrarne krize Podunavlja. Ostaje ipak pitanje, da li je potreban 


cio visoko spiritualizirani i apstraktni rječnik univerzalističke bečke škole za 
 iznašašće tih kriznih uzročnika, jer se do njh dolazi i bez ove teoretske apara- 


ture, ako se taj problem promatra strukturno, u njegovoj dinamici i cjelovito. 
Dr. M. Lamer 


| PRIESTER HANS E. DR.: DAS DEUTSCHE WIRTSCHAFTISWUNDER. 


Str. 360. Amsterdam 1936. 


Naslov ove knjige je odista prikladan temi koju prikazuje, jer danas 
ostavlja u čudu mnoge ekonomiste pitanje, kako Njemačka, zemlja siromašna 


. sirovinama, s gospodarstvom bez kredita, s valutom bez zlatne podloge, razvija 


svoju silnu proizvodnju i apsorbira milijune bivših neuposlenih radnika. Tajnu 
toga procesa otkriva Priester u koordiniranju i podlaganju cijele njemačke 
privrede ciljevima vojne ekonomije (Wehrwirtschaft). Iako Priester nije pri- 

staša današnjeg poretka u Njemačkoj, nastoji provesti analizu gospodarskih 
odnosa što nepristranije i na osnovu službenih njemačkih podataka. 

Tip vojne ekonomije razvio se već za vrijeme svjetskoga rata u oblizu . 
»Kriegswirtschaft«, ali ipak se razlikuje od onoga, jer se savremeni oblik raz- 
vija pod mirnodopskim okolnostima, što mu pruža mogućnost da sistematičnije — 
provođi svoj plan. Ratno gospodarstvo je imalo zadaću pod svim mogućim 
okolnostima produžiti rat, a savremena vojna ekonomija imade za zadaću da : 
nacije što bolje spremi u pogledu samoopskrbe za slučaj rata, da stavi narodno 
gospodarstvo u položaj da se može svim potrepštinama opskrbiti u okviru svoga - 
teritorija. Krivo bi bilo, kao što neki smatraju da je Njemačka jedina koja 
provodi taj sistem; on je bezuvjetno u toj zemlji proveden najdosljednije i naj- 
više sistematski, ali i u svim se ostalim evropskim državama danas više ili 
manje provodi taj način podizanja konjunkturnoga poleta počam od Sovjetske | 
Rusije do fašističke Italije i demokratske Engleske. Savremena konjunktura 
na svjetskom tržištu zavisi u velike upravo od razvoja ratne industrije i njoj 
komplementarnih privrednih grana.!) 

Priester u svojoj knjizi sistematski prikazuje njemačko napredovanje u 
izgradnji vlastite osnovke za proizvodnju sirovina i emancipaciju od svjetskoga 
tržišta (na pr. sađenje konoplje, proizvodnja celulozne vune, istraživanje i naj- 
mršavijih rudnih nalazišta, umjetna proizvodnja benzina iz ugljena, umjetna 
tvorba gume zvane »Buna« itd.). Svi se ti proizvodi već djelomice danas dobi- | 
vaju na njemačkom tlu iako uz znatno više troškove nego li na svjetskom 
tržištu. Zakon rentabiliteta i zakon komparativnih troškova su izbačeni iz 
normalne privredne kalkulacije, jer se privredni plan ne ravna više po princi- 
pima međunarodne podjele rada, već je osnovni princip autarkija vlastite eko- 
nomije i sprema za slučaj rata. 

Vrlo je interesantno Priesterovo ispitivanje financiranja njemačkoga pri- 
vrednog plana i pokazuje, da se temelji u glavnom na ustanovi tzv. »Sonder- 
wechsel«. To su mjenice, koje cirkuliraju u prometu, poput trgovačkih mjenica, 
ali se mogu svakovremeno diskontirati kod Reichsbanke. Državne ili polujavne 
ustanove plaćaju poduzetnike tim mjenicama, koje on predaje onda svojoj ban- 
kovnoj vezi, te ove mjenice leže ili kod banaka ili cirkuliraju u prometu, te se 
stalno prolongiraju s izgledom da će ih u budućnosti Državna banka iskupiti. 
Prema njegovu proračunu imade oko 7 miljarda RM takovih mjenica. Pitanje 
je kako dugo se može privredni plan provoditi na osnovi takove tvorbe kredita. 
Priesterovo je mišljenje, da to može tako dugo potrajati dok postoji čvrsto 
povjerenje prema državi, prema državnom programu i kreditnoj politici, koja 
je danas upravo simbolički povezana uz talenat njemačkog ministra ekono- 
mije Dra. Schachta. 

Ovo djelo također ispituje izglede za budućnost njemačkoga gospodarstva i ! 
dolazi do zaključka, da će doći do poteškoća u pogledu deviza, koje su još po- | 
trebne za nabavu sirovina, ako se želi provesti vojni program, zatim, da na- ' 
stupa sve veća diskrepancija između njemačkoga nivoa cijena i svjetskih cijena, , 
da se izgledi rentabiliteta njemačke industrije umanjuju, jer se velik dio pro- ' 
fita zapravo socijalizira te da kupovna snaga širokih potrošačkih slojeva zao- , 
staje za širenjem produktivnoga kapaciteta. , 

Ovo potonje pitanje trebao je pisac brižnije statistički obraditi, jer je 
osnovno pitanje za svaku prekretnicu konjunkturne politike. Ako promatramo 
podatke Državnog statističkog ureda u Berlinu onda vidimo, da se industrije | 
proizvodnih sredstava mnogo brže razvijaju nego li industrije potrošnih dobara. . 
Od 1932 do 1936 porasla je zaposlenost u industrijama proizvočnih sredstava > 
za 2,3 milijuna, a u industrijama potrošnih dobara za 530.060. U prvospome- 
nutima je porast bio pače još veći nego li statističke cifre pokazuju, jer je 
radi ubrzanoga tempa rada i pomanjkanja kvalificiranoga radništva prođuljeno : 
radno vrijeme iznad 8 sati dnevno. Proizvodna se sredstva proizvode sve viš, | 
jer ih izazivaju vojne potrebe, dok se potrošna dobra mnogo manje traže, jer 


1) Vidi M. Lamer: Konjunkturno stanje svjetskoga gospodarstva krajem | 
1936 god. »Ekonomist« br. 4, 1937. | 

zupovna snaga potrošačkih slojeva ne raste toliko, a ujedno treba primjetiti, 
da se i velik dio potrošnih dobara upotrebljava za vojne svrhe. Kada jedared 
vojni program) dođe do izvjesnoga stepena ispunjenja, ili kad bi bio prekinut, 
što bi onda moralo nastupiti s tako uveličanim kapacitetom tvornica i s upo- 
slenim radništvom? Takav prekid značio bi tešku gospodarsku krizu. Ovaj se 
može danas predusresti jedino ako se spremanje za rat i doista ostvari. Taj 
siučaj nije jedinstven samo za Njemačku već i za sve ostale zemlje, koje raz- 
vijaju vojnu ekonomiju. Ako žele čovječanstvo u današnjoj situaciji izbaviti od 
strahota ratnih onda moraju preuzeti na sebe žrtvu jedne teške gospodarske 
krize, a tekar nakon toga izgrađivati svoje ekonomije na jedan opće narodni 
korisniji način. M. Lamer 


KRAJČEVIC DR. FRANJO: RADNIČKA ZAŠTITA I RADNIČKO OSIGURA- 
NJE, Zagreb 1937 godine, str. 30, cijena 15 dinara. 


Ovih je dana izašla iz štampe pod gornjim naslovom radnja socijalno- 
političkog pisca Dra Franje Krajčevića, koja je bila nagrađena po Središnjem 
uredu za osiguranje radnika u svrhu širenja nauke o radničkom osiguranju. 
Pisac je s mnogo truda izložio u zbijenim riječima historijat ideje radničke za- 
štite i radničkog osiguranja, njihovo današnje stanje u Jugoslaviji i u inozem- 
stvu. Vrlo su rijetke radnje ovakove vrsti u našoj zemlji. Otkad postoji naša 
država, svega je dosada izašla samo jedna knjiga, u kojoj je prikazano stanje 
radničke zaštite i radničkog osiguranja u Jugoslaviji, ,prije ove radnje Dra 
Krajčevića. To prvo djelo izašlo je u Beogradu iz pera Ilije Perića pod naslovom 
>Jugoslavensko socijalno zakonodavstvo«. Radnja F. Krajčevića jest dakle 
prvo djelo ovakove vrste u hrvatskim krajevima. 


U svojoj radnji iznio je pisac postanak moderne radničke zaštite, njeno 
državno i međunarodno uređenje osvrnuvši se kod toga na sve važnije zakone 
s toga područja u pojedinim zemljama. Vrlo je dobro iznešena i obrazložena 
razdioba radničke zaštite na ličnu, fizičku i ekonomsku. 


što se tiče radničkog osiguranja, tu je pisac iznio precizno današnje sta- 
nje socijalnog osiguranja u našoj državi obzirom na pojedine grane osigura- 
nja, koje še već nalaze u životu, kao i obzirom na novu granu osiguranja za 
slučaj iznemoglosti, starosti i smrti, koja će se uvesti na dan 1 septembra 
1937 godine. . 

U radnji Dra Krajčevića naći će svatko, koga interesiraju pitanja rad- 
ničke zaštite i radničkog osiguranja, sve ono, što je za upoznavanje s tim važ- 
rim problemima socijalne politike potrebno. Tu je detaljno prikazano djelova- 
nje inspektora rada, radničkih povjerenika i radničkih komora. Ovih posljednjih 
kao klasnih pretstavništava radnika i namještenika u našoj državi. Prikazan 
je nadalje rad oko posredovanja rada i pružanja pomoći nezaposlenim radnici- 
ma i namještenicima putem Središnje uprave za posredovanje rada i njenih 
lokalnih organa Javnih burza rada. 


Pisac iznašajući pojedine vrste našeg radničkog zakonodavstva spomenuo 
je i najnoviju socijalno-poliličku mjeru Ministarstva socijalne politike i na- 
rodnog zdravlja — Uredbu o određivanju minimalnih nadnica, zaključivanju 
kolektivnih ugovora, pomirenju i arbitraži, kojom se nastoji zaustaviti kata- 
strofalan pad radničkih nadnica u posljednjih par godina i kojom je ispunjena 
barem donekle ona velika praznina u našem radnom pravu o sklapanju radnih 
ugovora i rješavanju sporova, nastalih oko loga. 


U radnji su iznešeni u kratkim obrisima, ali jasno svi važni detalji za in- 
teresente iz područja radničkog osiguranja i to o obavezi osiguranja, o izuze- 
cima iz te obaveze, o uslovima za primanje potpora i njihovim vrstama u po- 
jedinim granama radničkog osiguranja. Iznešeni su i podaci o radu jedinog 
nosioca općega socijalnog osiguranja u našoj državi, Središnjeg ureda za osi- 
guranje radnika, iz kojih se vidi, da opće socijalno osiguranje imađe danas u 
našoj državi oko 600.000 osiguranih radnika i namještenika, što čini oko 5% 
cjelokupnog stanovništva Jugoslavije. Samo u jednoj poslovnoj godini izdano 

je za potpore u slučaju bolesti oko Din 208,700.000, a za potpore u grani osi- 
guranja za slučaj nesreće oko Din 50,000.000. 

Pored svojih dosadašnjih mnogobrojnih rasprava i studija iznešenih u 
mjesečniku »Ekonomist« s područja socijalne politike, Dr. Krajčević, jedan od 
pnaših malobrojnih ali vrijednih socijalno-političkih pisaca, zadužio je ovom svo- 
jom najnovijom radnjom mnogo našu mladu socijalno-političku literaturu. 


Branimir Haberle 
aa a 
Vijesti 


KONGRES DIPLOMIRANIH EKONOMISTA U ZAGREBU 


Pripreme oko prvog kongresa svih diplomiranih ekonomista i komercija- 
lista u državi, koji će se održavati dne 19, 20 i 21 juna 1937 u Zagrebu, primiču 
se kraju. Na ovom će kongresu učestvovati delegati svih društava i udruže- 
nja u državi. Dne 19 juna održat će se konstituirajuća skupština Saveza ekono- 
mista i raspravljat će se interna pitanja organizacionog karaktera. Ujedno će 
se izabrati časništvo Saveza i kongresa kao i odbori za sam rad na kongresu. 


U nedjelju dne 20 juna u 11 h prije podne bit će svečano otvorenje kon- 
gresa na kojemu će učestvovati predstavnici vlasti, ministarstva, te naučnih i 
privrednih ustanova, kao i veliki broj naučenjaka i uglednih ekonomista. Ujedno 
će se održati referat »O značenju i zadacima staleža ekonomista«. U 13 h je 
svečani banket. Poslije podne izlet u okolicu Zagreba te razgledanje znameni- 
tosti grada Zagreba za strance. Istovremeno održat će sekcija privrednih sa- 
vjetnika svoj sastanak. 

U ponedjeljak slijede referati i koreferati kao i prihvat rezolucija. 

U subotu ili u nedjelju na večer bit će svečana predstava u čast kongresa 
u Hrvatskom narodnom kazalištu na trgu Kralja Aleksandra. 

Diplomirani ekonomisti, koji žele sudjelovati na tom za cijeli stalež važ- 
nom kongresu, a nisu članovi pojedinih udruženja ili od istih nisu slučajno pri- 
mili potrebne podatke, mogu se naknadno do 18 juna prijaviti kao i zatražiti 
informacije kod Kongresnog odbora pri Društvu diplomiranih ekonomista i ko- 
mercijalista u Zagrebu, Račkoga ul. 1 (Palača Burze). 


OSNIVAČKA SKUPŠTINA UDRUŽENJA EKONOMISTA ZA DUNAVSKCU 
BANOVINU U NOVOM SADU 


Dne 4 aprila 1937 održana je u Novom Sadu osnivačka skupština Udru- 
ženja ekonomista za Dunavsku banovinu. U ime uprave dosadašnjeg saveznog 
udruženja, koje je pretvoreno u banovinsku organizaciju, podnio je Teodor 
Avramović izvještaj o radu Udruženja u 1936 godini. Iz tog se izvještaja vidi 
da je Udruženje prošle godine priredilo čitav niz predavanja o ekonomskim i 
socijalnim problemima. Tako su održana slijedeća predavanja: Franjo Milo- 
šević: »Međunarodni kongres i privredni kurs za trgovinsku nastavu u Pragu 
u 1935 godini«, Dr. Slavko Stanić: »Zakonsko reguliranje minimalnih nadnica«, 
Julije Lavošević: »O Feniksu«, Petar Radosavljević: »O sistemima financiranja 
samouprava«, Franja Milošević: »O devalvaciji«, Josip Majdak: »Industrija 
boja i laka«, Dr. Đura Milojević: »O latentnim rezervama akcionarskih dru- 
štava«, Dr. Mirko Balabunić: »životni standard radnika u Sovjetskoj Ruslji«. 
Teodor Avramović, Dimitrije Vojnicalijević i Branko Tikić podnijeli su na dru- 
garskim sastancima izvještaj o aktuelnim privrednim pitanjima, 

U upravni odbor Udruženja ekonomista za Dunavsku banovinu izabrani 
su: Dr. Miodrag Dimitrijević, savjetnik Banske uprave; Dr. Slavko Stanić, 
glavni sekretar Trg.-ind. i zanat. komore u Novom Sadu; Todor Avramović, 
činovnik Trg.-ind. i zanat. komore u Novom Sadu; Mirko Balabušić, sekretar 
Udruž. industrijalaca u Novom Sadu; Prof. Franjo Milošević, Dinčić Bogoslav, 
viši pristav Finans. direkcije; Dr. Ljubomir Božić, sekretar Trg.-ind. komore 

aa ua Zo doči di 

.u Petrovgradu; Dimitrije Vojnicelijević, Franc Miler, Teodor Starčević, Pera 


Radosavljević i Stevan Hil; zamjenici: Pavle Ulasjuk, Branko Nikić i Alajbe- 
gović Osman. 


U nadzorni odbor: Luka Popović, Dr. Đura Milojević i Gedeon Dobrenov; 
zamjenik: Dominik Bart, ml. 

Skupština je jednoglasno donijela odluku o stupanju novoga udruženja u 
Savez ekonomista Kraljevine Jugoslavije i prihvatila je Pravila toga Saveza. 


Na kraju je donijela rezoluciju: 


1) Da nova Uprava poradi na tome, da se u što skorije vrijeme održi 
manifestacijoni kongres svih ekonomista Kraljevine Jugoslavije u Zagrebu u 
cilju da se afirmira stalež ekonomista u javnosti, da se poduzmu mjere radi 
priznavanja prava ekonomista u javnoj službi kakva im obzirom na njihovu 
posebnu stručnu spremu pripadaju i da se pretresu aktuelna privredna pitanja 
naše zemlje. Taj kongres bi trebao da se održi iako u njegovom okviru, zbog 
bilo kakvih okolnosti, ne bi mogao da se obrazuje Savez ekonomista Kraljevine 
Jugoslavije; 

2) Da se umoli Ministar trgovine i industrije, da unese radnje privrednih 
savjetnika kao samostalno slobodno zvanje diplomiranih ekonomista u $ 60 
Zakona o radnjama; 

3) Da se telegramom i obrazloženom pretstavkom umoli Ministar finan- 
cija da donese odredbu, da i diplomirani ekonomisti mogu biti ovlašćeni finan- 
cijsko-pravni zastupnici poslije 15 godina provedenih u financijskoj koncep- 
tualnoj struci, a ne samo diplomirani pravnici; 

4) Da se putem Ministra trgovine i industrije ishodi, da se prilikom reor- 
ganizacije Zavoda za unapređenje spoljne trgovine prvenstveno namjeste kao 
činovnici Zavoda diplomirani ekonomisti, i 

5) Da se traži, da Ministarstvo pošta, telegrafa i telefona prima diplo- 
mirane ekonomiste u konceptualnu struku. 


HABILITACIJA 
Dne 22 maja 1937 održao je u Ekonomsko-komercijalnoj visokoj školi u 


Zagrebu Dr. Dugački Zvonimir, asistent Filozofskog fakulteta Sveučilišta u 
. Zagrebu, svoje pokusno predavanje: »Privreda i naselja kao geografski faktor«. 


Dr. Dugački održao je ovo predavanje nakon uspješno završenog habilitacionog 
postupka za privatnog docenta iz Ekonomske geografije. 


. PROMOCIJA 


Dne 1 juna 1937 promovirani su u Ekonomsko-komercijalnoj visokoj školi 
u Zagrebu na čast doktora ekonomsko-komercijalnih znanosti Gereš Ivan (dok- 
tor. disertacija: Analiza bankovnih bilanca) i Mladineo Vinko (doktor. diser- 


.tacija: Devizna i valutarna politika Kraljevine Jugoslavije 1918—1934). 


AEG. 


DRUŠTVO DOKTORA EKONOMISTA U ZAGREBU 


zaključilo je, da se Ekonomist, mjesečnik za savremena ekonomska i so- 
cijalna pitanja u Zagrebu, usvoji kao društveno glasilo, te je istodobno po- 
Zvalo sve svoje članove, da se na Ekonomist pretplate i da u E Ronomiata stalno 


“1 čim više surađuju. Adresa društva je: Masarykova ul. 22/II, 

Inhaistiibersicht 


Radolf Cegledi (Zagreb): Anlisslich des Kongresses der Diplom-Volks. 
wirte. In Zagreb wird am 19., 20. und 21. Juli 1937 der Kongress der Diplom- 
Volkswirte, der die Vereinigung der einzelnen Vereine Jugoslaviens zur Aufgabe 
hat, abgehalten. Die Vereinigung soli so konstituiert werden, dass die Natio- 
naleigenschaften der einzelnen Gruppen gewahrt werden. Die Gesamtvereini- 
gung soll die Standesinteressen der Volkswirte f&rdern, da diese bis jetzt in Ju- 
goslavien zuriickgestellt waren. 


Prof. Juraj šćetinec (Zagreb): Die Grundiđeen des Nationalsozialismus. 
Als Grundideen betrachtet er: Nationalismus, Rassismus, »Sozialismuse und das 
Fuhrerprinzip. In diesem Artikel werden besonders die Begriffe »national« und 
»natioaalistisch« erčrtert. Aus demi letzteren entwickeln sich die Ideen der 
nationalen und staatlichen Totalitit. Den Unterschied zwischen dem National- 
sozialismus in Deutschland und dem Faschismus in Italien findet er in der 
verschiedenen Auffassungen der Verhiihtnisse zwischen Nation und Staat. 


Hermann Gross (Leipzig): Die Bedeutung Stidosteuropaa fir den Aussen- 
handel Deutschiands. Die Intensitit der Wirtschaftsbeziehungen zwischen Siid- 
osteuropa und Deutschland wird stindig gesteigert. Der Anteil Siidosteuropas 
an der deutschen Einfuhr ist seit 1929—1936 von 4.4% auf 12.6%, die Ausfuhr 
von 4.8% auf 9.5% gestiegen. Die Bedeutung Sudosteuropas filr die Versorgung 
Deutschlands mit Rohstoffen steigt stindig im Verhiltnis zu anderen Erd- 
teilen. 


Todor Todorović (Beograd): Das Problem der reitgemissen Organisation 
des Turismus. Es werden die Typen und Systeme der verschiedenen Organisa- 
tionen in einzelnen Lindern dargestelit. Einen Typus der turistischen Organi- 
sation kann man nur fir eine gewisse Entwicklungsepoche eines Landes auf- 
stellen. Daraus ist ersichtlich, dass man die turistischen Systeme der einen 
Linder nicht einfach in anderen L&ndern anwenden kann. 


Nikola Tintić (Subotica): Genossenschaftswesen in Nordđalmatien. Von 


ca 260 Genossenschaften sind die Kreditgen. am zahlreichsten, stehen aber der : 


Qualitit nach an letzter Stelle. Die Fischereigen. stehen an erster Stelle der 
Produzentengen. Die Konsumgen., obwohl an Zahl sehr schwach vertreten, 
zeichnen sich durch besondere Aktivitit aus. Im Allgemeinen ist jedoch das 
Genossenschaftswesen in dieser Gegend nicht zufriedenstellend. 


RUNDSCHAU. 


Die Wirtschaftsbeziehungen zwischen England und Jugoslavien (S. Pfei- 
fer) zeigen infolge der Sanktionen im Jahre 1936 zum ersten Mal eine aktive 
Handelsbilanz zu Gunsten Jugoslaviens. Die Hauptartikel der Einfuhr sind 
Textilrohstoffe, — Gewebe und — Maschinen, die Hauptartikel der Ausfuhr: 
Holz, Hopfen, Hanf, Gefliigel — besonders Truthlihner. — Die jugosl.-čsl. Han- 
delsbeziehungen im ersten Quartal 1937 (V. Lehner) zeigen eine bedeutende 
Besserung im Vergleich zu 1936. Die Hauptartikel der Ausfuhr sind Vieh, Vieh- 
zuchtprodukte und Tabak, der Einfuhr Textil- und Glaswaren. — Die _Ent- 
wicklung der Milchwirtschaft in Oesterreich. (N. Jasinski) hatte bis 1926 als 
Ziel die Emanzipierung von der Einfuhr, und seitdem die F&rderung der Aus- 
fuhr, die hauptsichlich nach Deutschland und England geht. Der eigene Ver- 
brauch ist sehr gering, 0.34 Liter tiglich per Kopf. — Die HI. Zusammenkunft 
des COMEB in Athen (V. Brajković) vom 19—24. III. d. J. hat die Wichtigkeit 
einer interbalk. Seeroute und einiger Momente des Seerechts anerkannt. 


Odgovorni urednik: Dr. Mirko Lamer, Pantovčak 61, tel. 27-61. — Vlasnik: 
Konzorcij »Ekonomist«, pretstavnik Dr. Zlatan Ružić, Wilsonov trg 2, tel. 80-35. 
štamparija »Gaj« (Lj. Filipančić), Martićev1 ulica broj 2. 

Našim prijateljima ! 


Ovih smo dana razaslali dopise s prilože- 
nim čekovnim uplatnicama za zaostalu pretpla- 
tu, pa molimo naše cij. pretplatnike da nam čim 
prije izvole doznačiti cijelu ili djelomičnu pret- 
platu. Sve dosada, unatoč velikog poskupljenja 
papira, nismo povisili pretplatu niti promijenili 
kvalitetu ni opseg našeg časopisa. Njegov op- 
stanak sada zavisi od redovite pretplate naših 
prijatelja. 

Smjernice za uređenje prometa mlijekom s naročitim obzirom na Savsku bano- 
vinu (Dr. Mirko Lamer) — Zakon o izvršenju i obezbjeđenju stupa na snagu 
(Dr. Željko Lederer) — Prijedlog zakona o privrednim zadrugama (Dr. Franjo 

Rozenberg Vladimir: Inostrani kapital u jugoslovenskoj privredi (M. Lamer) — 

= ša = 


Govor rektora Filipa Lukasa prigodom sveča- 
nog otvorenja Kongresa ekonomista 


U ime Ekonomsko-komercijalne visoke škole u Zagrebu pozdrav- 
ijam vas kao njezin sadašnji rektor, ali još više kao profesor, koji je 
od prvih dana opstanka ove škole pa do danas na njoj djelovao i 
proživio sve njene faze, ugodne i neugodne. Kad osvježim uspomene 
iz prošlosti, te vas vidim ovdje na okupu uz sjećanje vašega javnog 
rada, mogu reći, da naš posao nije bio uzaludan i da je dao dosta 
ploda, premda ne tajim — i vi ćete mi to priznati — da je moglo biti 
bolje i obilnije. 

Osnutak ove naše visoke škole, koji je u doba još autonomne 
hrvatske vlade u život proveo Milan Rojc, bio je vršen uz velike te- 
škoće. Škola je nekoliko godina iza osnutka još lebdjela u zraku, jer 
ne samo što nije bilo zgrade, gdje bi se držala predavanja, već se 
školi osporavao i visokoškolski karakter, pa je bila potrebna duga 
borba i rad i za zgradu i za sam opstanak škole. Konačno je općina 
grada Zagreba darovala gradilište, a zagrebački novčani zavodi i 
ostale zagrebačke privredne institucije dadoše obilne novčane pri- 
nose, da se podigne zgrada, dok je za ministra prosvjete Stjepana 
Radića bio školi priznat visokoškolski i fakultetski karakter, kakav 
imadu sve škole toga smjera u svijetu. Ovdje neka bude izrečena 
h vala svim našim dobročiniteljima i promicateljima. I kasnije su se 
javljale teškoće, sad pod ovim sad pod onim vidom, poradi čega su 

se morale utrošiti goleme umne i fizičke energije, da se osigura op- 
stanak i napredak škole, mjesto da su se trošile za njezinu organi- 
zaciju i za naučno stvaranje. 

što se tiče naučne osnove na našoj školi, mi smo je izgrađivali 
prema sličnim školama u svijetu, a možemo kazati, da su nam bile 
najviše uzorom njemačke visoke ekonomske škole, koje su ondje naj- 

prije i osnovane; no po koju uredbu uzeli smo i iz drugih visokih 
škola, a neke su uredbe čisto naše. i 

Treba ovdje istaknuti, da se je posvuda u svijetu susretalo osni- 
vanje takvih škola s nekim nepovjerenjem, osobito u pogledu nauč- 
nog karaktera, jer samo ime trgovina na prvi mah ostavlja utisak 
običnoga materijalnog posla kao zanimanja bez naročitih kulturnih 
postulata. Dugo se mislilo, da je trgovcu dovoljna praksa, a da mu 
nije potrebna teorija, te da se trgovac rađa, a ne stvara, štaviše da 
teorija i nauka djeluju na formiranje trgovačke ličnosti nepovoljno. 
Ta misao ima nešto za sebe i negda je nešto vrijedila, jer je zaista 
bilo pojedinaca, koji su zabilježili zamašne gospodarske uspjehe bez 
ikakve posebne nauke, svojom vlastitom inicijativom i radom. No 
kako su ovih posljednjih decenija velika otkrića u nauci preokrenula 
stare metode rada u industriji i trgovini, dok su se međunarodne veze 
umnožile poradi naučnih pronalazaka, a mehanizam razvio s van- 
rednom brzinom industrijsku produkciju i uvećao utakmicu među 
različitim državama, nastala je potreba novih metoda i duboka zna- 
nja. Velika su se poduzeća umnožila, pa je trebalo ljudi s velikim 
znanjem da ih vode; trebalo je dalje stvoriti nove potrebe i naći robi 
prođu, a konačno se moralo boriti protiv strane utakmice. Na viso- 
kim ekonomskim školama mogli su se obrazovati ljudi s dovoljnim 
znanjem, što moderan trgovac mora imati, da sve to savlada. Tu se 
počela naučno proučavati tehnika međunarodne trgovine, računo- 
vodstvo, bazirano na ozbiljnim matematičkim naukama, pitanje arbi- 
traže, građansko, mjembeno, čekovno i trgovačko pravo, trgovačka 
administracija, politička ekonomija, ekonomska geografija, tehnolo- 
gija, kao što i učenje stranih jezika. 


Ne smije se mimoići činjenica, da kod velikih poduzeća, banaka, 
tvornica, gdje je provedena u tančine podjela rada, treba vještih sila 
s ekonomsko-komercijalnim znanjem. Istina, tu je veliki dio posla 
često mehaničke prirode, ali dušu svih tih organizacija čini ličnost, 
u kojoj je teoretsko i praktično znanje usko povezano. Ne smije se 
zaboraviti, da bi sva tehnika i sva njezina stvaranja ostala mrtva i 
bez učinka, kada ne bi bilo trgovački obrazovane osobe, koja razbo- 
rito određuje kupnju i prodaju. 

Prema svim ovim zahtjevima trebalo je udesiti osnovu, da svi 
predmeti u školi budu koncentrički stvarali organski sistem, te da 
budu među sobom vezani idejom vodilicom. Čini se na prvi pogled, 
kao da neki predmeti u našoj osnovi nisu posve nužni; no ako se po- 
stavi pitanje, što bi trebalo više učiti kao potrebno za život, na to je 
teško unaprijed odgovoriti, jer iskustvo života može istom kasnije 
utvrditi, što pojedinom čovjeku u životu najviše treba. Prema isku- 
stvu, dobivenom na drugim visokim školama, i naša škola ima dva 
područja nauka: prirodne na jedno strani (tehnologiju, geografiju, 
fiziku, kemiju i t. d.), a na drugoj strani duhovno-povijesne nauke 
(gospodarsku povijest, diplomatsku povijest, sociologiju, socijalnu 
ekonomiju, politiku, pravo, pomorsko i međunarodno pravo i t. d). 
Treba ovdje napomenuti, da je jednaki karakter posla, ako se objek- 

tivno. proučavaju biljke i kemijski sastavci ili život, ustroj i razvoj 
država i društva jer se u oba slučaja očituje duševni akt, i ni po čemu 
nema među njima razlika, osim u izboru predmeta i metode. Eduard 
Spranger, čuveni psiholog i pedagog, kaže, da za stvaranje opće in- 
teligencije treba koncentrirati misli na jedan objekat, a onda se iz 
toga središta misli upravljaju u sve pravce ljudskoga znanja. Ima 
prema tome bezbroj putova, da se izgradi ličnost i stvore kulturne 
vrednote. Unutarnja stvarnost u svome totalitetu predstavlja dakle 
jedinstvenu cjelinu, bili to kulturno-historijski ili prirodni objekti. 

Obje skupine nauka: prirodne i kulturno-historijske, zastupane 
su u osnovi naše škole. Istina, po metodi su one različite, ali po svrsi 
su jedinstvene, i one stvaraju psihološku osnovicu za razumijevanje 
gospodarskoga života u svijetu. Na jednom području gospodarstvo 
traži primjenu što individualnijega postupka, a da se ne iziđe iz 
okvira općih zakona privrede i narodnoga gospodarstva; na drugom 
području treba primjenjivati opće zakone i principe. Odatle je na- 
stala nužda podjele rada i specijalizacije nauka. 

.: Za formiranje inteligencije _u trgovačkoj obrazovanosti treba 
imati pred očima ove osnovice: 1) socijalnu osnovicu, 2) etičku osno- 
vicu, i 3) naučnu osnovicu. 

Socijalna osnovica treba da bude postavljena na prvo mjesto, 
polazeći s ideje, da poučavanje ide za tim, da se učenik spremi za 
zadatke, koji ga u životu čekaju. On mora, prvo, da bude upućen u 
aktivnost društva, osobito u brze i duboke promjene pravaca te ak- 
tivnosti, naročito u promjene, koje su se javile posljednjih decenija. 
U novom društvu brzih promjena funkcija trgovca od velikog je 
značenja, pa nauka, koja ga za tu funkciju sprema, mora mu svratiti 
pažnju na simptome, koji te promjene navješćuju, i na način, kako 
da se to sve uredi u korist cijeloga društva. Učenjak Riehl napisao 
je ove značajne riječi: »Svaki vijek ima nekoliko velikih istina i ne- 
koliko velikih zasada, s kojima osvaja vlastiti svijet; takva jedna za- 
sada, uz ostale, ubačena je u našu epohu: da građansko društvo ne 
predstavlja cjelovito političko društvo«. Na drugoj strani jača se 
opreka između kapitala i rada, i te se opreke iz dana u dan zaoštruju. 
Sve se to danas nalazi u vrenju, i nauka treba da se tim pitanjima 
bavi, — a to se može i mora najviše na visokim trgovačkim školama, 
— da se nađu uzročne veze u tim očitovanjima, koja izviru iz čovje- 
kovih težnja za srećom i blagostanjem. 

Ali socijalne nauke ne smiju prijeći preko etičnih vrednota. Ne- 
ispravno je govoriti: »Dobit je dobit«, pa se ne smije paziti na ništa 
drugo nego na svoje vlastite interese! Ne smije da bude stečeno do- 
bro, ili dobro za kojim se ide, glavnim ciljem čovjeka, već sam čo- 
vjek mora da bude kao početak i konac u središtu svega rada, i da 
se ravna u njemu prema etičkim principima. Jezgra obrazovanosti 
stoga mora da se osniva na etici. Čovjek visoko obrazovan mora u 
prvom redu ispostaviti harmoniju između svoga zvanja i etike. To 
će postići, ako bude crpao nauku iz vječnih etičkih principa i sa iz- 
vora svoga naroda, u kojemu se nalazi osnovica svakoga dobra, pa 

ga ne će samo krv, već i duh s narodom vezati. Učenjak Ihering u 
svom djelu »Svrha u pravu piše: 

»Sva naša kultura, kao što i naša povijest počivaju na podvrga- 
vanju pojedinca svrhama zajednice. Nijedan ljudski život ne postoji 
jedino za sebe, već svaki postoji za općenitost, pa radeći na svom 
vlastitom području, makar i uzanom, sudjeluje se u općim svrhama 
čovječanske kulture«. Na drugome mjestu isti učenjak kaže: »Dru- 
štvo jedino opravdava naše načelo, da svijet postoji za mene, ali to 
je moguće jedino sredstvom antiteze: vi postojite za svijet, ali on ima 
na vas isto pravo, kao i vi na svijet.« 

U vezi s ovim etičkim principima treba istaknuti još jednu mi- 
sao: nema uopće staleža, u kojemu ljudi mogu vlastitom snagom s to- 
liko uspjeha razbiti socijalne predrasude, kao što u trgovačkom sta- 
ležu, gdje najviše odlučuje volja, energija, znanje i marljivost, pa u 
toj vječnoj izmjeni donjih i gornjih slojeva leži snaga svakoga na- 
roda, jer u vodeće slojeve dolaze odozdo svježa krv i nove energije, 
čime se društvo neprestance pomlađuje. 

Odlično mjesto u planu visoke škole uzimaju pravne nauke. To 
je posvema i shvatljivo, ako se uzme u obzir, da pravna pitanja ulaze 
u sva područja poslovnoga svijeta, naročito trgovačkoga. U tom 
pravcu može da se istakne misao prof. Biirkea, koji je kod otvorenja 
visoke ekonomske škole u St. Gallenu kazao, da se na toj školi ne će 
kao na sveučilištima učiti pravne nauke zbog nauke, teć toliko, ko- 
liko će rezultati naći primjenu u praktičnom životu trgovine, indu- 
strije i općega gospodarstva. Tu se, veli on, ne će stvarati juristi, 
već ljudi za gospodarstvo, kojima će prema njihovu području rada 
biti poznati svi zakoni, ali ne zato da vode pravne parnice, već da 
im se, držanjem zakonitih propisa, mogu uklanjati. Da ovakvim zna- 
njem obogaćeni ljudi mogu u praksi djelovati i na razvitak same 
pravne nauke, posve je sigurno, i za to imamo mnogo primjera. 

Vi ste se danas sakupili na kongres iz svih dijelova države, da 
sva ta pitanja proučite i prema njima zauzmete po mogućnosti vaše 
stajalište, da sami iz dosadašnjega iskustva u životu ukažete na 
nove staze i na nove metode. Svakako je najvažniji dio vašega sa- 
stanka, da proučite načine, kako da sebi osigurate mjesto u društvu, 
u nauci i u gospodarstvu, i s time vam želim od srca, da to bude 
plodno za nauku i korisno za vaš stalež. Vi ste zapravo, u koliko ste 
bili slušači naše Visoke škole, bilanca našega nastojanja i vašega 
rada i energije, pa se u vama nastavlja od česti i naš rad. 

Pro. Dr. Juraj Šćetinec (Zagreb) 


idejni osnovi nacionalnoga socijalizma 
' (Nastavak.) 


IL Rasizam. 


Rasizam se kao naučna koncepcija o faktorima dru- 
štvenoga života razvio u drugoj polovici XIX. vijeka. Glavni je pret- 
stavnik toga smjera francuski sociolog grof Arthur de Gobineau 
(1816—1882) sa svojim djelom >»O nejednakosti ljudskih rasa« 
(»Essai sur Vinćgalit€ des r&ces humaines«, 1853—1855), koje je 
odmah imalo velikoga odjeka i u njemačkoj nauci i u politici, a oso- 
bito je snažno djelovalo kasnije na socijalno i političko shvaćanje 
Adolfa Hitlera. Drugi je značajni ideolog rasizma, koji je imao od- 
lučan upliv na njemačku nauku i politiku, bio Englez Huston Edward 
Chamberlain (1855—1927), sociolog, filozof, pjesnik i muzik, uče- 
nik i zet velikoga njemačkog skladatelja R. Wagnera. Njegovo djelo 
»Osnovi XIX vijeka« (»Die Grundlagen des XIX. Jahrhundersts«), 
izašlo 1899 g., postalo je ubrzo vrlo popularno u Njemačkoj. I njihov 
je mlađi suvremenik, francuski antropolog Vacher de Lapouge (koji 
je još i sada na životu) sa svojim djelima »Arijac i njegova uloga« 
(»IL/Aryen et son role social«, 1899) i »Društvene selekcije« (»Les 
selections sociales«, 1896) znatno utjecao na današnje rasističko 
shvaćanje u Njemačkoj. Na osnovu njihova učenja nastao je u nje- 
mačkoj sociologiji poseban rasistički smjer zastupan od 
Woltmanna (1871—1907), Ammona (1842—1915), Wilsera (1850— 
1923), Giinthera i dr., koji pruža danas idejnu pomoć nacionalno- 
socijalističkom režimu u razvijanju i opravdanju njegove politike u 
smislu rasističkih teza. 


a) Osnovne teze rasizma, 


Osnovne su teze naučnoga rasizma: 

1. stvaralački pojav koji djeluje, da se ljudska društva formiraju 
po određenim zakonima jest rasa (Gobineau). Rasa je glavna i 
najodlučnija sila, koja pokreće čovječanstvo i njegov razvoj i koja 
ga dovodi do stvaranja različitih društvenih zajednica. Najvažniju 
pak ulogu igra rasa kod formiranja naroda, jer se narodi formiraju 
kao zajednice ljudi istoga krvnoga porijekla, dakle na rasnoj osno- 
vici. Stoga je rasa i stvaralački, konstitutivni elemenat naroda. 

2. Samo čiste rase djeluju na stvaranje kulture te unose svaka 
svoje osebine u izgradnju kulture. Kod mješanja rasa se karakteri- 
stične osobine pojedinih rasa gube. Interes je ljudskog napretka i 
apriki da se čuva čistoća rase i provodi selekcija najboljih (Cham- 

lain). 

3. Rase su nejednake s obzirom na vrijednost svojih osebina 
(Gobineau, Chamberlain). One ostaju trajno nejednakima, jer su 
njihove rasne osebine nepromjenljive, te se uvijek bez promjene 
prenose na potomstvo (Gobineau). Rase možemo dijeliti po skali 

vrijednosti njihovih osebina u više i niže. Niže rase treba da 
služe kao pomoćno sredstvo višim rasama, koje predvode u izgrad- 
nji kulture. 

4. Postoji jedna rasa, koja je najviša, koja je postavila osnove 
sve dosadašnje kulture i koja je predestinirana da vlada svije- 
tom (Gobineau)! No koja je to najviša rasa, o tom postoje po- 
neke divergencije i u pogledu imena i u pogledu stvarnoga elementa 
te rase. Za jedne je to »arijska« rasa (Lapouge, Childe, Gobineau). 
Za druge »teutonska« (Chamberlain), a za treće »nordijska«. Gobi- 
neau i Chamberlain drže, da od prvotne rase »arijske« odnosno »teu- 
tonske« ima najviše (relativno) najčišćih pretstavnika u današnjoj 
Njemačkoj, dok Lapouge misli, da ih ima više u sjevernoj Francu- 
skoj nego u današnjoj Njemačkoj.) 

Ove je teze naučnoga rasizma prihvatio u cijelosti nacio- 
nalni socijalizam kao idejnu podlogu svoje društve- 
ne, kulturne i državne politike, i ako su one od objektivne nauke 
ili u cijelosti ili bar djelomično oborene. Hitler, Rosenberg, Frank, 
kao vodeći ideolozi nacionalnog socijalističkoga pogleda na svijet u 
svojim djelima ponavljaju misli Gobineaua, Chamberlaina, Childea 
i Lapougea, a kao praktični političari nastoje provesti osnovne teze 
rasizma dosljedno u život u svojoj unutarašnjoj i vanjskoj politici. 

Budući da su pomenute rasističke teze postale tako odlučne za 
izgradnju društvenoga i političkoga sistema nacionalno-gocijalističke 
Njemačke, to je potrebno, da se na te teze kritički ukratko osvr- 


nemo. 
Kritički osvrt na rasističke teze 

1. Rasa kao stvaralački elemenat društva. Rasa pretstavlja 
krvnu zajednicu, skupinu ljudi istoga porijekla, koja se razlikuje od 
drugih skupina po određenim svojstvima duševnim i tjelesnim, koja 
se svojstva nasljeđuju. Rase se dijele po boji kože, formaciji glave 
(dugoglavi-dolihokefali, kratkoglavi-brahikefali) ili po cjelokupnoj 
fizičkoj konstituciji. Kod diobe po ovom posljednjem kriteriju odre- 
đuju antropolozi vrlo različito broj rasa pa prema tome i različito 
svrstavaju pučanstvo u rasne skupine. 

Po rasističkoj koncepciji stvaralački pojav, koji općenito do- 
vodi do formiranja društvenih zajednica je rasa. Prve su društvene 
zajednice (porodica i rod) nastale svakako po krvnoj vezi. Ta je 
krvna veza odlučna i za formiranje plemena i naroda. Međutim dok 
rasisti uzimaju za stvaralački princip društva isključivo rasu, dotle 
od drugih sociologa uzimaju: jedni geografsku sredinu (Ratzel), 
drugi ekonomski elemenat (Marx), treći svijest o vrsti (Giddings), 
zatim neki organsku solidarnost (Izoulet), pa sposobnost adaptacije 
(Spencer), imitacije (Tarde) i t. d. 

Svakome se od ovih navedenih principa mogu postaviti odlučni 
prigovori kao ekskluzivnom principu, koji bi sam za sebe imao do- 
vesti do formiranja društva. Čovjek nije jedinstveno biće, pa zato i 
ne može samo jedan elemenat da isključivo djeluje na nj, da ga do- 


6) Isp. F. Hankins, La rAce dans la civilisation, franc. prijevod, Paris 
Payot, 1935, pog1. o »Arijanizmu«, »Gobinizmu« i >»Teutonizmu«, štr. 30—116. 

vede u zajednički život s drugim ljudima. Čovjek je sastavljen od 
tijela i duha. Zato u njemu dolaze do izražaja pojavi: biološki, meha« 
nički, ekonomski, idejni, etički, estetski, religiozni. Glavni je 
faktor koji dovodi do formiranja društvenih zajednica ljudski 
duh koji postavlja svrhe. Taj duh djeluje pod uplivom političkih, 
fizičkih, fizioloških i ekonomskih pojava. Zato valja kod ispitiva- 
nja formiranja društva uzeti obzir i na rasu i na geografsku sre- 
dinu, zatim na organsku povezanost, pa na psihičke okolnosti imita- 
cije, adaptacije, na svijest roda i t. d., no nijedan se od tih navede- 
nih pojava ne može uzeti stvaralačkim isključivo sam za sebe. Prema 
tome se ne može općenito uzeti ni rasa kao stvaralački princip dru- 
štva, a ne može se napose uzeti nikaokonstitutivni eleme- 
nat naroda. Ovaj logički izvod nalazi potvrđu i u historij- 
sko-činjeničnom stanju. 

Iz povijesnoga razvoja vidimo, da su prvotne male društvene 
zajednice (rodovi) nastale kao zajednice krvnoga porijekla. No već 
u plemenu dolazi do mješanja s inorodnim elementima tako, da veća 
plemenska zajednica počiva kako na pravom, tako i na fiktivnom 
krvnom srodstvu. Pogotovo je to slučaj kod naroda. Nijedan 
kulturni narod nije sastavljen samo od ljudi 
istoga krvnoga porijekla. Uzeli mi bilo koji kriterij za 
diobu rasa, vidjet ćemo, da u svakom narodu postoji više različitih 
rasnih tipova (a ako uzmemo koji vrlo općenit kriterij za diobu rasa, 
onda vidimo, da od te rase ima velik broj naroda, kao na pr. kod 
bijele rase). Zato se rasa ne može uzeti kao isključivi konstitutivni 
elemenat narodnosti. 

Postoji tendencija u svakoj narodnosti, koja se 
razvila kao kulturna zajednica u toku vijekova zajedničkoga života, 
da se ta zajednica života i kulture učvrsti i ide- 
jom skupnoga porijekla iz najdalje prošlosti, iz 
one prošlosti, kada su se formirale rase. No takovo shvaćanje po- 
čiva samo na fikciji, a ne na povijesnoj stvarnosti. 

Konstitutivni elemenat naroda je svijest pripadnosti jednoj 
zajednici, povezanoj životnom sudbinom kroz niz vijekova, koja ima 
razvijenu tradiciju svojega skupnoga rada i djelovanja te duševnoga 
i materijalnoga razvoja. Veza koja drži na okupu narodnu zajednicu, 
jeduhovna veza: nacionalna svijesti volja. 

Po romanskom shvaćanju nacionalna svijest proizlazi 
izrazuma, iz logičkoga shvaćanja stanja i logičkoga dokučivanja 
svrhe. Iz nacionalne se svijesti rađa volja, da se ta zajednica održi. 
Jedna je skupina narod, jer hoće da bude taj narod. Pojedinac je 
pripadnik nekoga naroda, jer ima svijest pripadnosti tome na- 
rodu i jer hoće da se pribraja tome narodu. Narod je zajednica 
volje, koja se osniva na razumu — rekao je Rćnan. U toj definiciji 
dolazi do izražaja romanski klasicizam i racionalizam. 

Nijemci, kao narod osjećaja, nijesu se mogli nikada snaći u 
romanskom racionalizmu te nijesu mogli doći do prvenstva kod racio- 
nalističkih koncepcija. Zato nijesu imali ni sklonosti da prihvate ro- 
mansko shvaćanje naroda, koje potječe iz racionalnoga rasuđivanja, 

svojstvenoga romanskom biću. Nijemci su htjeli da pokažu samo- 
stalnost svoje koncepcije tako da odrede pojam naroda, kako odgo- 
Vara njihovu biću. Tu ćesamostalnost — misle — polučiti, ako 
zauzmu protivan stav romanskom shvaćanju. Ako 
Roman nastoji doći do spoznaje racionalnim razmišljanjem, Nije- 
mac će gledati da dode do spoznaje drugim putem — intuicijom, 
jednim unutrašnjim porivom koji je iracionalan?) 

Ta intuitivna spoznaja ne će mimoići iracionalne sile u čovjeku, 
njegove osjećaje, njegove energije i dinamiku koja proizlazi iz nje- 
gove životne snage. Intuitivnom će nam se spoznajom otkriti biće 
naroda, koje proizlazi iz njegove prirode, iz njegove krvi, iz živoga 
organizma — koji je konkretno određen u rasi — a očituje se u ira- 
cionalnom životnom djelovanju. Uzimajući intuiciju kao put spo- 
znaje, a fizički organizam kao područje na kojem se imadu tražiti 
elementi i biće naroda, nalazi, da je stvaralački elemenat naroda jed- 
naka krv koja kola u narodnom organizmu. Po tom shvaćanju Ni- 
jemac je onaj, u kojem kola »njemačka krv«. Njegova nacionalna pri- 
padnost ne zavisi o njegovoj svijesti, koja bi proizlazila iz zajedničke 
tradicije, ni od njegove volje da se putem rezoniranja odluči za pri- 
padnost kojemu narodu, nego je njegova nacionalna pripadnost dana 
od prirode i zato je nezavisna od njegove volje te prema tome ne- 
promjenljiva. Bitno je obilježje ove koncepcije naroda na rasnoj os- 
novici, da sadrži i racionalizam spoznaje i dinamiku 
djelovanja. 

Nacionalni socijalizam je prihvatio ovu rasističku 
koncepciju naroda, koja se u Njemačkoj izgrađivala već duže od pola 
vijeka, i učinio ju je dogmom svoje službene doktrine. Prihvatio 
ju je zato, jer jeutojrasističkoj koncepcijinašao važne 
pokretne sile za svoju akciju. U mitu krvi našao je od- 
lučnu pokretnu silu, koja će mase, zadojene novim vjerovanjem u 
značenje i moć krvi potaći na razvijanje novih energija. U iracio- 
nalizmu spoznaje našao je dragocjeno vrelo elemenata lju- 
bavi, odanosti, solidarnosti i požrtvovnosti, koji su bezuslovno po- 
trebni za svaku veliku skupnu akciju. U dinamizmu pak pri- 
rode, koji se očituje u težnji svakoga prirodnoga organizma (s ko- 
jim se poređuje i narod) da razvija svoje energije do maksimuma, 
nalazi dobroga pomagača za razvijanje svoje djelatnosti, dinamike, 
bez prevelikoga rezoniranja o konačnim rezultatima te djelatnosti. 
Kako priroda djeluje sama po sebi svrsishodno, kada mi to i ne mo- 
žemo u cijelosti dokučiti, tako će i nacionalno-gocijalističko djelova- 
nje, koje hoće da što više radi u skladu s prirodnim silama, »organ- 
ski«, donijeti povoljne rezultate, kad ih mi momentano pravo i ne 
vidimo. To je opravdanje za rad, za neprestanu akciju, koja je ka- 
rakteristična za nacionalno-gocijalistički pokret, koja ima okupiti 
svu pažnju čovjeka, da mu dade što manje prilike da rezonira i kri- 
tizira! 

To su, evo, razlozi, zašto je nacionalni socijalizam prihvatio ra- 
sistički pojam naroda, pored svih, i opravdanih, prigovora nauke. 


T) Isp. G. Reynold, IL'Europe tragique, Paris, Ed. Spes, 1934, str. 317. 

2. Čistoća rase. Gobineau je istakao misao, da samo čiste rase 
stvaraju kulturu te da treba nastojati oko održanja čistoće rasa u 
interesu kulturnoga napretka i održanja naroda. Međutim u izlaga- 
nju te svoje misli nije bio potpuno dosljedan. Iznio je, da je mješa- 
nje rasa potrebno, da neka skupina izađe iz stanja divljaštva u sta- 
nje kulture, no na daljem stupnju kulturnoga razvoja da je miješa- 
nje rasa štetno, a napose da je štetno za osvajačku rasu! Na pitanju 
se čistoće rase jače istakao Chamberlain. On uči, da narodi rasno 
miješani degeneriraju i konačno propadaju. Zato traži, da se čuva 
čistoća rase ženidbom unutar iste rasne zajednice (endogamija), a 
da bi se uklonile loše posljedice endogamije, treba selekcijom 
ukloniti slabe i degenerirane elemente. 


Chamberlainove je teze prihvatio u cijelosti Hitler. I on ističe 
rasističko načelo riječima: »Snaga ili slabost čovjeka leži u samoj 
njegovoj krvi«8), a prihvaća nazor, da je određeno duševno stanje 
posljedica tjelesnoga sastava čovjeka te da jednaka krv dovodi i do 
jednakih ideja. Zato zaključuje: »Narodi, koji zanemaruju održanje 
svoje rasne čistoće, napuštaju time i jedinstvo svoje duše u svim 
njezinim očitovanjima. Rastrojenost je njihova bića po tome pri- 
rodna posljedica nejedinstva njihove krvi, i promjena njihove du- 
ševne i stvaralačke snage je samo posljedak izmjene njihove rasne 
osnove«?»). 

Tko hoće pravi razvoj kulture i najbolju sudbinu svijeta, taj 
treba da pazi na rasnu čistoću, a prema potrebi da uklanja iz svoje 
sredine slabe i nasljedno bolesne elemente. 

Ni najbolje organizirana država ne može iz rasno miješanoga 
pučanstva izvući one sposobnosti, koje su svojina čiste rasel0). 

Zato se »nacionalni socijalizam očituje za herojsku nauku o vri- 
jednosti krvi, rase i ličnosti, kao i vječnih zakona selekcije. ..« re- 
kao je Hitler na kongresu stranke u Niirnbergu (1. IX. 1935) 11). 

Međutim danas se unauci uzima kao neosporna činjenica, da 
čistih rasa uopće nema, jer je u toku povijesti neprestanim 
seljenjem i međusobnim dodirom dolazilo toliko do miješanja rasa, 
da su se sve rase više ili manje ispremiješale. »Jedino bi se u područji- 
ma, koja su geografski izolirana, kao na otocima, u dolinama okru- 
ženim visokim gorama, u pustinjskim oazama mogao očuvati visoki 
stepen rasne čistoće«12). 

Uvaženi suvremeni njemački antropolog dr. Hans F. K. Giinther, 
koji je inače voljan poduprijeti rasističku politiku nacionalno-soci- 
jalističkog režima rezultatima svojega naučnog istraživanja, mora 
konstatirati, »da bi se jedva igdje na zemlji mogla naći rasa kao 
neka zatvorena skupina ljudi«13). 


8) Hitler, op. cit. str. 372. 

9) Hitler, op. cit. str. 372. 

10) Isp. Hitler, op. cit. str. 436. 

11) Isp. Gehl, Der national-socialistische Staat, str. 9. 

12) Hankins, op. cit. str. 216. 

13) Dr. Hans F. K. Ginther, Kleine Rassenkunde des deutschen Volkes, 
Munchen, Lehmanns Verl. 1935, str. 11. 

"Što više, teško bi se našao i jedan čovjek, koji bi potpuno u svim 
pojedinostima odgovarao nekom rasnom tipu, kako se taj tip idealno 
zamišlja, a koji određujemo skupljajući u jednu cjelinu sve osebine 
za koje držimo, da čine jednu rasui+). Na pr. kao idealni tip nordij- 
ske rase zamišljen je čovjek visoka stasa, vitak, dugoljaste glave 
(dolihokefal), plave kose, modrih očiju, uz još čitav niz antropolo- 
ških osebina. Prema računu pomenutoga Hansa Giinthera jedva bi 
bilo 6 do 8% Nijemaca, koji bi imali omlježja čistoga nordijskoga 
tipa u visokom stepenu!5). 

Prema tome su i Nijemci narod rasno ihiješeii kao što su i svi 
drugi narodi. što se tiče rasnoga obilježja nekoga na- 
roda, može se jedino govoriti orazmjeru, u kojem se nalaze u 
tom narodu pomiješane različite rase. »U rasnom sa- 
stavu jednoga naroda je jedna rasa ili je više (određenih) rasa jače 
zastupano nego u rasnom sastavu drugoga naroda«15). S obzirom 
na taj posebni rasni sastav preteže kod svakoga naroda jedan pro - 
sječni tip, koji sadrži karakteristične crte njegova fizičkoga i 
duševnoga bića. 

Činjenica je dakle, da čistih rasa u apsolutnom smislu riječi da- 
nas više nema, a teško bi ih bilo naći i u prošlosti na pozornici histo- 
rije. Neosporna je činjenica nadalje, da su svi narodi rasno miješani. 
Notomiješanje rasa nije nipošto štetno, — kako to 
dokazuje i povijest razvoja naroda i kulture — osim koliko postoji 
preveliki disparitet rasa. Naprotiv miješanje rasa sadrži mnogo pred- 
nosti. Kod miješanja rasa dolaze do izražaja kombinacije različitih 
osebina, koje daju posve nove genetičke elemente; stvara se moguć- 
nost pojava različitih talenata, a napose genija! »Genij je biološka 
slučajnost. To je slučajna i neočekivana kombinacija. Može se tvrditi, 
bez straha, da se počinja pogrješka, da su, osim kod rijetkih sluča- 
jeva, genijalni ljudi čitavoga svijeta bili miješane krvi i da su rođeni 
na područjima, gdje su se rase križale« — kaže Hankins!7). 

Međutim Hitler, i ako ne može osporiti stvarno stanje, da su 
svi narodi rasno miješani, pa i njemački!s, ipak se zanosi za Gobi- 
neauovu i Chamberlainovu tezu o vrijednosti čistoćera- 
se. A to iz ovih razloga: ponajprije, da ukloni dalje mješanje nje- 
mačkoga naroda sa Židovima, koje miješanje smatra 
štetnim, a zatim da u duhu Chamberlainove teze o potrebi sele - 
kcije može provesti fizičko ojačanje njemačkoga naroda. 

Hitler naziva židove rasom! a po njemu ih tako naziva 
i cijeli službeni nacionalno-socijalistički kadar. Naziva ih rasom, da 
bi što očitije povukao granicu između Nijemaca i Židova te da bi is- 
tičući rasnu misao odvratio Nijemce od miješanja sa Židovima stva- 
rajući averziju »plemenite« njemačke nordijske rase prema »lošoj« 


14) Isp. Hankins, op. cit. str. 218. 
15) Ginther, op. cit. str. 92. 

16) Isp. Glinther, op. cit. str. 11. 
17) Hankins, op. cit. str. 328. 
18) Isp. Hitler, op. cit. str. 437. 
19) Isp. Hitler, op. cit. str. 253 

' i »iskvarenoj židovskoj rasi«. Hitler u tom pitanju, kao i u svim dru- 


gim, polaže glavnu pažnju na osjećaje, koje može pobuditi kod masa 
(iracionalizam spoznaje!), no prema potrebi on će se poslužiti i pri- 
nudnim mjerama zakona, da provede tu separaciju »rasa« (Arijski 


s: paragrafi). Međutim objektivna nauka ne može potvrditi ovo Hitle- 


rovo gledište. Nauka ne može Židove označiti rasom, nego ih ozna- 
čuje narodom, koji je rasno miješan. Kako su Židovi azijskoga po- 


m rijekla, to u njima preteže sastav vanevropskih rasa (najviše pred- 


njeazijska i orijentalna rasa), pa su oni kao rasni sastav rasno razli- 


s čiti od evropskog stanovništva, koje ima pretežito druge elemente 


svojega rasnoga sastava (nordijska, istočno-baltijska, alpinska, sre- 
dozemna i dinarska rasa). No »ako izvannaučna terminologija — 
tako se eufemistički izražava Giinther o službenom shvaćanju o 
»rasi« — ne će napustiti naziv »rase« upravo u slučaju Židova, to 
potječe odatle, što upravo u rasnom sastavu židovskoga naroda pre- 
težu nasljedne tjelesne i duševne sklonosti vanevropskih rasa, koje 
padaju u oči unutar drukčije sastavljene rasne mješavine evrop- 
skih, a napose sjeverozapadnih naroda«20). 

Ovo »izvannaučno« shvaćanje o pojmu rase zadržaje Hitler, 


. usprkos nepobitnih dokaza nauke, iz praktičnih političkih 
, razloga. 


Hitler drži židove pogibeljnim za privredni razvoj njemačkoga 
naroda. Židovi su u Njemačkoj neznatna manjina, čineći nešto preko 
1% pučanstva, ali gotovo svi idu u red imućnih ili vrlo bogatih ljudi. 


; Oni su do rata razvijali svoju djelatnost na području trgovine, indu- 


strije, a naročito na području novčarstva (banke, burze), te su vršili 
svojim znatnim kapitalima vrlo jak upliv na čitavo njemačko gospo- 
darstvo. U posljednje su pak vrijeme zauzeli u velikoj mjeri inte- 
lektualna zvanja (advokaturu, liječništvo, profesuru na sveučilištima 


. i visokim školama, novinarstvo, umjetnost, glazbu i t. d.), tako da su 


davali svoj pečat njemačkoj materijalnoj i duševnoj kulturi. Konačno 
su počeli zauzimati važne položaje i u politici stupajući na vodeća 


“mjesta i kod građanskih stranaka (Rathenau i drugi), a još više kod 
“ socijalističkih i komunističkih, te su se kod potonjih istakli naročito 


“svojim revolucionarnim djelovanjem (Karl Liebknecht, Rosa Luxem- 


burg, Lewi, Kurt Eisner i t. d.), a da se ne pusti s vida, da su po- 
kretači suvremenoga socijalizma bili Židovi Karl Marx i Ferdinand 
Lassalle. 

Hitler drži da je ovo stanje, gdje jedna manjina vanevropskoga 
rasnoga porijekla vrši tako golemi upliv na materijalni i duševni 
razvoj njemačkoga naroda, pogibeljno za pravilan prirodni razvoj 
njemačkoga naroda, koji razvoj ima da odgovara njegovu narodnom 
biću prema onim duševnim osebinama, koje su posljedice njegova 
rasnoga sastava. Hitler hoće da razvije autohtonu njemačku 
kulturu te se ograđuje od upliva romanske civilizacije. Unutar 
pak njemačkoga naroda želi da razvijeautentičnu njemačku 
kulturu, djelo samih Nijemaca kao izražaj njemačke narodne du- 
še, pa zato hoće da se ogradi i od duhovnih izljeva tuđega narodnoga 


20) Ginther, op. cit. str. 12. 

bića u njemačkom jeziku i pod njemačkim imenom, kako je to slu- 
čaj sa sudjelovanjem Židova u kulturnoj izgradnji naroda, unutar 
kojega žive. Ovo ograđivanje njemačkoga naroda od kulturnoga 
upliva Židova drži Hitler duševnim oslobođenjem nje- 
mačkoga naroda. To će pak ograđivanje — misli — najuspješ- 
nije polučiti, ako kao demarkacionu liniju postavi rasnu pripadnost, 
jer tu može da poduzme najradikalnije mjere bez bojazni, da se ogri- 
ješi o internacionalne obaveze ili neke opće zasade pravnoga po- 
retka. Ako bi Židove uzeo kao konfesiju, onda bi bio obavezan pre- 
ma njima na konfesijsku toleranciju, koja je postala općom zasadom 
državnoga pravnoga poretka. Ako bi ih uzeo kao narod, onda bi imao 
obaveze po odredbama mirovnih ugovora o narodnim manjinama. 
Ako ih pak uzme kao rasu, onda nema pravnoga subjekta, koji bi 
mogao da se pojavi pred bilo kojim državnim ili međudržavnim foru- 
mom sa kakvim pravnim zahtjevom protiv mjera poduzetih prema 
Židovima. Zato Hitler Židove uzima kao posebnu rasu — priznavala 
to nauka ili ne — i nasuprot te »rase« hoće da očuva »rasnu čistoću« 
njemačkoga naroda. Njegova je teza o rasnoj čistoći političko-opor- 
tunoga, a ne naučnoga značaja. Ona se objašnjuje ovim njegovim te- 
norom: »Bez jasne spoznaje rasnoga pitanja i s njim spojenoga ži- 
dovskoga pitanja ne može se postići preporod i uspon njemačkoga 
naroda«?21). 

Polazeći s toga stajališta Hitler dolazi do zaključka o potrebi 
mjera za zaštitu rasne čistoće te fizičke snage njemačkoga naroda, 
o kojima ćemo govoriti kasnije. 


3. Nejednakost rasa. Hitler je prihvatio Gobineauovu tezu, da su 
rase nejednake s obzirom na vrijednost svojih tjelesnih i duševnih 
osebina, te da se prema tome dijele na više i na niže rase. Više su 
rase u historiji stvarale kulturu, a niže su im kao podložne služile za 
pomoćno sredstvo. »Za stvaranje je viših kultura — kaže Hitler — 
jedan od najbitnijih preduslova postojanje nižih ljudi, jer jedino oni 
mogu nadomjestiti nedostatak tehničkih sredstava, bez kojih se viši 
razvoj ne može ni zamisliti. Prva se kultura čovječanstva manje upi- 
rala na pripitomljenu životinju nego na upotrebu nižih ljudi. Tek 
nakon što su pobijeđene rase stavljene u stanje ropstva, počela je 
ista sudbina stizavati i životinje, a ne obratno, kako to neki misle. 
Jer najprije je išao pred plugom pobijeđeni čovjek — a tek poslije 
njega konj«?22). Bitno jeobilježjevišerasenjezinasposob- 
nost za osvajanje, za podvrgavanje pod svoju vlast drugih 
ljudi. Kada imade pod svojom vlašću druge ljude, onda se njima mo- 
že služiti kao pomoćnim tehničkim sredstvom i izgrađivati kulturu. 
Ako je to stanje u čitavoj historiji utvrđeno kao stalna činjenica, 
onda se i za budućnost — misli Hitler — ne može zamisliti drugo, 
nega da će niže rase služiti višima; a tko želi da se kultura i dalje 
razvija, ne može drugo ni htjeti nego da i dalje niže rase kao pod- 
ređene služe višima. 


21) Hitler, op. cit. str. 372. 
22) Hitler, op. cit. str. 323. 

Ovim brutalno iskrenim riječima i mislima Adolfa Hitlera suvre- 


:: mena nauka ne može dati puno priznanje. Ponajprije ne može se 


opravdano tvrditi, da ima apsolutno viših i apso- 
lutno nižih rasa. Rase su doduše nejednake s obzirom na 


: svoje različite osebine. Međutim nema, niti je bilo, ijedne rage, u ko- 


joj bi se stekle sve najbolje osebine, niti druge, koja bi imala samo 
loša svojstva, odnosno sva dobra svojstva u slabijem stepenu. Ne 
može se, što više, ni opravdano tvrditi, da kod jednih rasa prevla- 
davaju sva bolja, a kod drugih sva lošija svojstva ili dobra svojstva 
u slabijem stepenu. Što se tiče superiornosti jedne rase nad dru- 
gom, može se jedino uzeti utvrđenim, da je jedna rasa supe- 


=: riorna drugoj u pogledu jednoga ili možda i vi- 
i še svojstava, ali ne svih! Kod jednih je jače razvijen in- 


telekt, kod drugih osjećaj, kod trećih radljivost it. d. Ali te razli- 
ke susamo kvantitativne. To znači, da kod jedne rase imade 
veći broj ljudi određenih boljih svojstava (na pr. intelekta, glazbe- 
nosti) nego kod druge rase. Taj veći broj ljudi daje prosječno obi- 
lježje toj rasi. No to ne znači, da kod druge rase nema uopće ljudi 
takovih svojstava. Ima samo manje! »Stoga se čuvamo pogrješke 
— kaže Hankins — da bismo pretpostavili kod određene rase opću 
ili univerzalnu superiornost s obzirom na ukupnost ljudskih svoj- 
stava«23). 

Ako nema apsolutno superionih rasa, onda možemo očekivati 
da će svaka rasa u određenoj mjeri doprinositi razvoju opće kulture 
i napretka. S obzirom na to stanje, nije potrebno podvrgavanje jedne 
rase drugoj a u interesu opće kulture. No Hitleru ta teza o superior- 
nosti i inferiornosti rasa dobro dolazi s oHzirom na njegove političke 
ciljeve, jer mu daje podlogu za opravdanje ekspanzije, pa i imperi- 
zalizma njemačkoga naroda prema drugim »inferiornim rasama«. 

4. Najviša rasa, Hitler je u razmatranju nejednakosti rasa išao 
i dalje. Prihvatio je tezu Gobineauovu, da postoji jedna najviša 
i najsposobnija rasa, koja je postavila osnove sve dosadašnje 
kulture i koja je predestinirana da u interesu napretka kulture vlada 
čitavim svijetom. Tu rasu naziva Hitler zajedno s Gobineauom arij- 
skom. Gotovo doslovno ponavlja tvrdnje Gobineauove (ne navodeći 
doduše njegovo ime) riječima: »Sve, čemu se danas divimo na zemlji 
— znanosti i umjetnosti, tehnici i iznmašaščima — sve je to stvaralački 
proizvod malog broja naroda, a možda izvorno samo jedne ra- 
8 624). »Što mi danas vidimo u ljudskoj kulturi na rezultatima umjet- 
nosti, znanosti i tehnike, to je gotovo isključivo stvaralački proizvođ 
Arijca«25). 

Tu je kulturu razvio Arijac tako što je kao osvajač podvrgao 
sebi »niže« rase i stavio ih u svoju službu?26). 

Tko je taj Arijac? 

23) Hankins, op. cit. str. 237. 

24) Hitler, op. cit. str. 316. 


25) Hitler, op. cit. str. 317. 
26) Isp. Hitler, op. cit. str. 324. 

Gobineau drži Arijce rasom, koja je nadarena svim najvišim 
sposobnostima i koja je zavladala svim nižim rasama. Arijskoga ras- 
noga elementa ima u svim kulturnim narodima, jer je arijski ele- 
menat bio kod svih naroda stvaralac kulture i pojavio se kao osvajač 
i vladalac. Najčišći pretstavnik arijske rase nalazi se danas u Nje- 
mačkoj. I Hitler drži Arijce rasom, pa se služi nazivom arijske rase 
i u službenim dokumentima, pa i u zakonodavstvu. Međutim je su- 
vremena nauka zabacila »mit o arijskoj rasi«, te Arijcima naziva 
jezičnu zajednicu, koja potječe od sanskrta, a dijeli se u skupine 
germanskih, slavenskih i romanskih jezika. Narodi ovih jezičnih sku- 
pina su rasno miješani, pa zato ne može biti govora o arijskoj rasi. 
Hitler doduše, pod uplivom suvremenoga učenja o rasama, ne insi- 
stira inače na pojmu »arijske rase«, osim u koliko mu ona znači su- 
protnost »židovskoj rasi«. Stoga se služi na pojedinim mjestima i 
nazivom »nordijske rase«, — što odgovara naučnoj klasifikaciji — 
kada hoće da naglasi naročite osebine njemačkoga naroda, u kojemu 
da prevladava nordijski rasni tip. Glavno je što hoće naglasiti Hitler, 
da postoji jedna rasa, koja je najsposobnija i koja ima da vlada svi- 
jetom — svejedno, zvala se ona arijska, teutonska ili nordijska — 
a ta je rasa identična s današnjim njemačkim narodom. U interesu 
kulture i dobrobiti cijeloga svijeta ta bi rasa, koja pretstavlja »naj- 
višega« čovjeka, imala zavladati svijetom. Tek nakon pobjede te 
rase nad svim drugima ima mjesta miru, tek onda je opravdan paci- 
fizam. »Stvarno je pacifističko-humana ap posve dobra tada, kada 
Dajviše stojeći čovjek najprije jednim zamahom osvoji i podvrgne 
svijet tako, da postane jedinim gospodarom zemlje. Dakle najprije 
borba, a onda možda pacifizam«27). Tko bi htio uistinu iskreno želiti 
pobjedu pacifističke misli na svijetu, taj bi se morao svim sredstvima 
založiti za osvojenje svijeta od Nijemaca28), — kaže Hitler. 

Tako nam cilj, za kojim ide Hitler i cijeli nacionalni socijalizam, 
objašnjava i postanak ovih rasističkih teza, ali ne pruža u cijelosti i 
njihovo opravdanje. 

b) Rasistička politika. 

Iz ovih navedenih i razloženih teza slijede i praktični za- 
htjevi nacionalnoga socijalizma za orijentiranje državne, dru- 
štvene i kulturne politike u rasističkom smislu. Ti su zahtjevi u glav- 
nom ovi: 1. osiguranje rasne čistoće njemačkoga naroda i 2. rasna 
selekcija unutar njemačkoga naroda u svrhu fizičkoga jačanja na- 
roda. 


1. Osiguranje rasne čistoće njemačkoga naroda. 

Budući da je po shvaćanju njemačkih rasista nordijska rasa 
najsposobnija od svih rasa imajući najviše stvaralačke snage i izna- 
lazačke moći, najviše poduzetnosti i sposobnosti za organizaciju, to 
je životni interes njemačkoga naroda, da se nordijski eleme- 
nat njemačkoga naroda održi što čišćiiušto većoj kvantitativ- 
noj snazi. Kako je međutim taj nordijski elemenat već miješan u 


27) Hitler, op. cit. str. 315. 
28) Hitler, op. cit. str. 815. 

njemačkom narodu s drugim rasama, to treba u prvu ruku zau- 
staviti miješanje toga najvrijednijega elementa s infe- 
riornim rasama vanevropskoga porijekla, od ko- 
jih danas u Njemačkoj žive u većem broju Židovi i ponešto Ci- 
gani, jer su te vanevropske rase najmanje srodne nordijskoj rasi, pa 
svojom inferiornošću utječu kod miješanja na opadanje razine više 
nordijske rase. Zatim treba nastojati, da ge favorizira množe- 
nje i razvoj nordijskoga elementa i u brojčanom 
odnosu prema drugim rasnim elementima evropskoga porijekla, (al- 
pinski, istočno-baltijski, dinarski, mediteranski), koji su se duhovno 
već potpuno stopili u njemački narod, ali njihov duševni i tjelesni 
prinos za razvoj i napredak njemačkoga naroda ne može biti tako 
obilan i vrijedan, kao što je prinos nordijskoga elementa, jer ti 
drugi rasni elementi nemaju po svojoj prirodi takovih sposobnosti 
kakove ima nordijski elemenat. 

Da bi se evropski rasni sastav njemačkoga naroda, a napose 
njegov nordijski elemenat očuvao od daljega miješanja s 
vanevropskim rasama, napose sa zidana nacio- 
nalni socijalizam poduzima mjere: 

1) o d go j noga značaja razvijajući kod omladine »rasnu mi- 
8ao i rasni osjećaj«, kako bi se ta omladina instinktivno klonila 
rasnoga miješanja sa Židovima; 

2) mjere zakonskoga značaja, kojima će se pri- 
nudno na najvažnijim područjima potisnuti vanevropski rasni, ži- 
dovski elemenat. 

Zakonske su mjere za zaštitu njemačke krvi vrlo od- 
lučne. 

a) Zakonom od 15. IX. 1935 (Nitrnberški zakoni) o državljan- 
stvu proveden je zahtjev toč. 4, 5 i 6 stranačkoga programa NSDAP, 
te se državnim građaninom smatra samo onaj koji je »njemačke ili 
srodne krvi«. 

Oznaka »njemačke ili srodne krvi« zamjenjuje prijašnju oznaku 
>»arijske rase« ili porijekla, koja se nalazila u zakonu od 7. IV. 1933 
o uspostavi profesionalnoga činovništva, kojim je određeno, da se 
činovnici nearijskoga porijekla imadu ukloniti iz službe. Pod »krvi 
srodnoj njemačkoj« se razumijevaju pripadnici svih evropskih naro- 
da, makar živjeli i van Evrope, samo ako su održali svoju rasnu či- 
stoću, a isključuju se Židovi i Cigani. Potonji mogu biti samo »dr- 
žavni pripadnici« (»Staatsangehčrige«), ali ne »državni građani« 
(»Staatsbiirger«). Samo državni građani imaju sva državna politička 
prava. Stoga Židovi, koji su samo državni pripadnici, nemaju poli“ 
tičko pravo glasa ni prava vršenja javnih služba (državnih, zemalj- 
skih, općinskih, kod socijalnog osiguranja, staleških  organiza- 
cija it. d). 

b) Zakonom »0 zaštiti njemačke krvi i njemačke 
časti« od 15. LX. 1935 (Niirnberški zakoni), zabranjeno je pod te- 
škim kaznama sklapanje braka između Židova i državnoga 
pripadnika njemačke ili njoj srodne krvi, pa i njihov vanbračni sao- 

braćaj. Židovima je zabranjeno isticanje njemačkih državnih i nacio- 
nalnih boja i zastave (ali im je dopušteno isticanje židovskih boja). 

Reichstag donoseći ovaj zakon na svom zasjedanju u Niirnbergu 
1935 ističe u uvodu toga zakona, da ga donosi »prožet spoznajom, da 
je čistoća njemačke krvi preduslov za dalje postojanje njemačkoga 
naroda, i vođen neslomivom voljom, da njemački narod osigura za 
svu budućnost«. 

Nastojanje je dakle nacionalno-socijalističkoga režima da one- 
mogući ubuduće dalje miješanje Nijemaca sa Židovima, a Židove da 
tolerira u Njemačkoj kao tuđince, (pa makar i kao nacionalnu ma- 
njinu) koji nemaju prava ni na kakav upliv na politički život i orga- 
nizaciju države, ni na razvoj duševne i materijalne kulture njemač- 
koga naroda, nego samo na primjerenu materijalnu eksistenciju, ali 
i opet bez prava na vodeći položaj u gospodarstvu. 

2. Selekcija. 

Nacionalni socijalizam hoće zdrav i jak naraštaj njemačkoga 
naroda. Stoga nastoji: 

a) onemogućiti rađanje nasljedno bolesne djece; 

b) pogodovati rađanje djece zdravih roditelja; 

c) fizički jačati mladež i odrasle; 

d) pogodovati množenje i razvijanje nordijskoga elementa kao 
najboljega. 

a) Zaštita od nasljednih bolesti. Zakonom od 18. 
X. 1935 o nasljednom zdravlju zabranjeno je sklapanje braka lici- 
ma, opterećenim nasljednim bolestima (kao spolnim, duševnim, tu- 
berkulozom i t. d.). 

Ta odredba dira doduše u osobnu pravnu sferu pojedinca, ali 
ide u red moralno-pravnih ograničenja kod sklapanja braka poput 
drugih ženidbenih zapreka i zabrana. No mnogo dalje zadire u osob- 
nu pravnu sferu pojedinca, u njegovo osnovno pravo na tjelesni inte- 
gritet, zakon »0 očuvanju od nasljedno bolesnoga 
naraštaja« od 14. VII. 1933, noveliran zakonom od 26. VI. 1935 
i 4. II. 1936. Po tome zakonu ima se provesti sterilizacija na- 
sljedno bolesnih bračnih osoba, ako je »prema iskustvima liječničke 
znanosti očekivati s velikom vjerojatnošću, da će potomci trpjeti od 
teških tjelesnih ili duševnih nasljednih defekata« ($ 1). Što više 
može se provesti i umjetno pometnuće ploda, ako se očekuje, da će 
biti taj plod teško nasljedno opterećen ($ 10a). 

Te mjere služe za radikalnu selekciju, da se fizičkim zahvatom 
umjetno onemogući pojavljivanje u životu defektuoznih elemenata, 
koji slabe snagu naroda, a državu stoje mnogo novaca. 

b) Međutim nacionalni socijalizam pogoduje različitim mjerama 
za što veće rađanje djece zdravih roditelja. Ponajprije 
različitim su odredbama određene pomoći porodicama sa više djece. 
Zatim je donesen zakon »za poticanje na sklapanje braka« (od 1. 
VI. 1933, noveliran zakonima od 28. II. 1934 i od 24. 1. 1935), ko- 
jim se određuje besplatni zajam mladencima za osnutak kućanstva 
u najvišem iznosu od 1000 RM, da bi time omogućio siromašnijim 

slojevima ženidbu, jer upravo radi toga što nemaju mogućnosti da 
nabave ni najnužnije pokućstvo, mnogi uopće ne stupaju u brak. 

c) Fizičko jačanje mladeži i odraslih se ima naročito po- 
godovati. Hitler je u svom djelu »Mein Kampf« označio vrijednost 
fizičkoga odgoja ovim riječima »Narodna država ima u toj spoznaji 
čitavu svoju odgojnu djelatnost postaviti u prvom redu ne na uduva- 
nje pukoga znanja nego na vježbanje jedrih tijela. Tek u drugom re- 
du dolazi obrazovanje duševnih sposobnosti. Ali i ovdje dolazi na vr- 
hunac razvijanje značaja, osobito promicanje snage volje i odluke, 
spojene s odgojem za smisao i veselje u odgovornosti, a tek na koncu 
znanstveno školovanje«2%). Ovih se smjernica drži dosljedno sadašnji 
nacionalno-socijalistički režim te razvija sport i vježbe u školama i 
društvima i fizički rad u »Radnoj službi«. Fizičko osposobljenje je 
preduslov za vršenje državnih pa i drugih intelektualnih zvanja. 

d) Nordiziranje njemačkoga naroda. Hitler vidi, 
da u Njemačkoj ima različitih rasa, pa drži, da je ta rasna pomije- 
šanost kriva duševnom nejedinstvu njemačkoga naroda, no veseli 
se, »da je jedan dio naše (sc. njemačke) krvi ostao čist i da je iz- 
makao rasnom opadanju«, jer »još i danas ima u njemačkom narod- 
nom tijelu znatnih elemenata nordijsko-germanskih ljudi, koji su 
ostali nemiješani, i u kojima možemo gledati — kaže Hitler — naj- 
vrijednije blago za našu budućnost«30). Taj nordijski elemenat treba 
favorizirati. »Njemačka mora kao država — zaključuje Hitler — 
okupiti sve Nijemce sa zadaćom, da se iz toga naroda najvrijednije 
sastojine na rasnim praelementima ne samo okupljaju i održavaju, 
nego da se polako ali sigurno dovode do vladajućega položaja«31). 

Do vodeće uloge u njemačkom narodu mora doći nordijski ele- 
ment, jer je on stvaralački, iznalazački i — osvajački! 


€) Ciljevi rasističke politike. 


Navedena svojstva su potrebna njemačkom narodu, da se može 
upustiti u »borbu za prostor«, za »zemlju i tlo« (»Grund u. Boden«). 
Njemački narod, da bi mogao živjeti i razvijati se, treba prostor od- 
govarajući svome broju i snazi. Danas je njemački narod »narod bez 
prostora« (Volk ohne Raum«). Cilj je nacionalno-socijalističke poli- 
tike, da »dovede u sklad tlo s brojem naroda«32), a to znači, da — 
osvoji novi prostor! 

Taj prostor, koji ima osvojiti Njemačka, nije samo ono zemlji- 
šte koje se nalazilo u granicama Njemačke do 1914, a koje je izgub- 
ljeno ratom. Granice od 1914 nijesu naime bile prirodne gra- 
nice Njemačke, jer »one nijesu bile — kaže Hitler — u stvarnosti 
ni potpune u odnosu na rasprostranjenost ljudi njemačke narodno- 
gti, ni razumne s obzirom na vojnogeografsku svrsishodnost. One ni- 
jesu bile rezultat promišljenoga političkoga djelovanja, nego mo- 


29) Hitler, op. cit. str. 452. 
30) Hitler, op. cit. str. 438. 
31) Hitler, op. cit. str. 439. 
82) Hitler, op. cit. str. 735. 

mentano granice, proizašle iz političkoga rvanja, koje ni na koji na- 
čin još nije dovršeno, a dijelom su posljedica puke igre slučaja«33). 

Nacionalni socijalizam hoće da pribavi njemačkom narodu 
»zemljište i tlo, koje mu pripada na ovoj zem 
l1ji«34). Za tu svrhu mora biti spreman narod da prolije svoju krv, 
jer će od te žrtve imati koristi potomstvo, koje će se moći razvijati u 
punoj snazi, da zauzme vodeću ulogu u svijetu. 

Za uspješnu pak borbu za osvajanje prostora preduslov je du- 
ševno jedinstvo naroda, koje je moguće samo ako je narod 
rasno jedinstven (jer jednaka krv dovodi do jednakih du- 
ševnih i ćudorednih predočaba), zatim velika fizička snaga 
naroda (radi čega je potrebna nutrašnja selekcija) i vodstvo 
najboljega elementa, koji ima razvito naročito svojstvo za 
ratovanje i osvajanje, ato jenordijski. 

Cilj je dakle sveukupne nacionalno-socijalističke rasne ideolo- 
gije i politike — ekspanzija i imperijalizam! S obzirom 
na taj cilj ima nacionalno-gocijalistička ideologija da traži teorijske 
osnove koji će biti u skladu s postojećom naukom, a u koliko ne može 
da dovede u sklad svoje teze s naukom, tada će propisati nauci novi 
smjer, pa neka se nauka prilagodi postavljenim tezama! 

' Imperijalizam nacionalnoga socijalizma se očituje posve 
otvoreno u Hitlerovoj ideologiji, izloženoj u djelu »Mein Kampf«. 

»Njemačka će biti ili svjetska sila ili je ne će biti. Da bude 
svjetskom silom potrebna joj je ona veličina, koja će joj u sadašnje 
vrijeme dati potrebno značenje, a njezinim građanima život«35). 

U borbi za osvajanjem novoga prostora orijentira Hitler poli- 
tiku Njemačke u novom pravcu. »Mi zaustavljamo — kaže Hitler — 
vječno prodiranje Germana prema Jugu i Zapadu i upravljamo svoj 
pogled na zemlju na Istoku«. »Ako mi danas u Evropi govorimo o 
zemljištu i tlu, to možemo u prvom redu misliti na Rusiju i na okolne 
države koje su joj podložene«365). 

Zauzimanje prostora za njemački narod nema biti neko 
germaniziranje pučanstva, koje bi značilo rasno miješa 
nje, jer bi to miješanje s nižim rasnim elementom bilo pogubno za 
višu rasu njemačkoga naroda. Germaniziranje naroda znači name 
tanje njemačkoga jezika. Takovo bi germaniziranje: »dalo nepovoljan 
rezultat: narod tuđe rase, koje bi svoje tuđe misli izricao u njemač 
kom jeziku, taj bi kompromitirao svojom manjom vrijednošću visinu 
i dostojanstvo naše narodnosti« — veli Hitler37). Germanizi- 
rati se ima ne narod nego t 10. »Što je u prošlosti bilo germanizo- 
vano, to je bilo tlo, koje su naši preci — kaže Hitler — mačem osvo 
jili i naselili njemačkim seljacima«38). Tako isto i kod osvajanja 
prostora u Rusiji i u okolnim državama ima biti cilj osvajanje ta ( 


m m zau e a učen g E e _— za 


33) Hitler, op. cit. str. 736. 
34) Hitler, op. cit. str. 739. 
35) Hitler, op. cit. str. 742. 
36) Hitler, op. cit. str. 742. 
37) Hitler, op. cit. str. 430. 
38) Hitler, op. cit. str. 430. 

: (bez pučanstva!) za život njemačkih seljaka, kod čega »marljivom 
- radu njemačkoga pluga mač ima priskrbiti tlo«39). 


Za taj se cilj mora Njemačka boriti, i to oružjem. Zato se ne 


“ smije zanositi idejom mira, pacifizmom, nego idejom borbe i osva- 
: janja. Mir može nastati tek onda »kada pobijedi mač gospodujućega 


naroda, koji će uzeti svijet u službu više kulture«49). Ta ljudska 
borba i osvajanje se osniva na prirodnom pravu »pobjede najboljega 
i jačega« i na »volji prirode«, koja daje »veće pravo snazi i jakosti« 


. u skladu sa zakonima »poretka svemira«41). 


d) Prigovori rasizmu. 
S obzirom na nacionalne ciljeve rasističke politike prihvaćaju se 


rasističke teze i mjere rasističke politike u Njemačkoj gotovo bez 


kritike. 
Na području se prirodnih nauka doduše javljaju (kod je- 


X dnoga dijela naučenjaka) objekcije mjerama za sterilizaciju 
“ nasljedno opterećenih, jer da je naše znanje o hereditarnosti još ne- 


: sigurnot2). Osim toga ukazuje se na činjenicu, da mnogi hereditarno 


opterećeni imadu neka odlična svojstva, koja stavljaju u službu na- 
roda. Konačno da mnogi ljudi manjih fizičkih sposobnosti ili optere- 


: ćeni kojom vrsti teških bolesti ipak mogu da kod današnje diobe 
rada vrše korisnu službu naroda. Ti se prigovori iznose, doduše u 


vrlo umjerenom tonu, u štampi, pa i na kongresima, a valja pri- 


. znati, da režim uzima na njih u nekoj mjeri i obzir, jer kod primjene 


zakona o sterilizaciji vodi računa o ljudima većih duševnih sposob- 
nosti.43) 

Odlučan stav protiv mjera sterilizacije s moralno-pravno- 
ga gledišta zauzima u Njemačkoj Katolička Crkva. Sv. 


X. Stolica je u enciklici »Casti connubii« osudila primjenu sterilizacije, 
jer zadire u prirodno pravo čovjeka na tjelesni integritet, što više 


upozorila je i na dužnost čovjeka da čuva svoj tjelesni integritet, jer 


. čovjek nema prava da svojim tijelom raspolaže protivno njegovoj pri- 
rodnoj svrsi. Taj sud Crkve neustrašivo ističu crkveni poglavari u 


Njemačkoj, usprkos svemu negodovanju, a i represalijama režima. 
Sa socijalno-filozofskog gledišta vladajuću rasnu teo- 
riju u Njemačkoj odlučno pobija Spannov univerzalistički 


. pravac, koji je inače znatno utjecao na izgradnju nacionalno-sgoci- 
. jalističke teorije. Taj je pravac idealistički. Nacionalni socijalizam 


je prihvatio idealistički, spiritualistički svjetovni nazor toga pravca 
u pitanju odnosa čovjeka prema materiji gospodarskog značenja, tj. 
prema gospodarskim dobrima, te se odrješito izjavio protiv ekonom- 
skoga materijalizma. No sa svojim tezama, da »u krvi leži snaga i 
slabost čovjeka« (Hitler) te da »jednaka krv dovodi do jednakih du- 


39) Hitler, op. cit. str. 742. 

40) Hitler, op. cit. str. 438. 

41) Hitler, op. cit. str. 328. 

42) Isp. referate na XI. Internacionalnom kongresu za kazneno pravo u 
Berlinu 19835., V. Sozlale Praxis 1935., sv. 42, str. 1205—1209. 

43) Isp. presude sudova, cit. u Soziale Praxis, 1935., sv. 32, str. 94019841. 

ševnih i ćudorednih predočaba« zapao je stvarno u materijalizam 
druge vrsti — biološki materijalizam! Nacionalno-socija- 
listički biološki materijalizam izvodi sav duševni život, duševne spo- 
sobnosti i osebine te etičku vrijednost čovjeka iz njegove fiziološke 


konstitucije. Taj je biološki materijalizam nacionalnoga socijalizma | 


mnogo radikalniji od marksističkoga ekonomskoga materijalizma. 
Zoološki, fizički dlemerat odlučuje o moralu, vjeri i idealima, o du- 
ševnim _pregnućima i stvaranju čitave kulture, i to odlučuje nepo- 
sredno i određeno na jednom relativno malom teritorijalnom podru- 

čju i kod relativno malog broja ljudi; dok je po shvaćanju ekonom- 
skoga materijalizma upliv ekonomskoga stanja na formiranje dru- 
štvenoga poretka i institucija mnogo općenitiji i neodređeniji, pa je 
zato značenje ekonomskoga materijalizma za određeni društveni krug 
(narod) manje radikalno. 

Spiritualistički nacionalni socijalizam upadajući sa svojom rasi- 
stičkom ideologijom u biološki materijalizam dolazi u idejnu kon- 
trađikciju. Njegova je materijalistička zabluda nastala primjenjiva- 
njem Mendelovih zakona o nasljedstvu kod bilja i životinja na čo- 
vjeka ne obazirući se na samostalnost psihičke strane čovjeka. Za 
tijelo mogu vrijediti zakoni Mendelovi, ali za duh ne! što više, duh 
ima prednost pred materijom i on utječe na formiranje materije.4+) 
»Duh treba materiju — kaže Spann — da se u njoj razvije, kao što 
guslač treba svoj instrument, da pokaže svoju nadarenost.«i5) 
»Rasa je tjelesna podloga za duševnu djelatnost.«4#) Uspjeh dušev- 
noga djelovanja zavisi o kakvoći materijalne podloge, onako na pr. 
kao i uspjeh guslača — kaže Spann — o kakvoći gusala. No ipak 
duševne vrijednosti ne proizlaze iz fizičke materije, nego imadu sa- 
mostalni bitak. One se doduše mogu razviti u većoj ili manjoj snazi 
s obzirom. na materiju, u kojoj djeluju, ali svakako mogu djelovati 
na razvoj tjelesne materije, kao što djeluje graditelj na sastavljanje 
građe prema svom nacrtu, u duhu one Schillerove: »Duh je onaj, 
koji sebi izgrađuje tijelo«.47) Stoga nije kultura tvorevina rasa i ra- 
snog miješanja nego naprotiv je »obrazovanje i preobražaj rezultat 
u osobito jakoj mjeri duševnih, povijesnih događaja.«+5) Za te do- 
gađaje su odlučni veliki ljudi, geniji, koji nijesu proizvod »Rasen- 
zuchta«, jer svoje genijalne sposobnosti nijesu naslijedili od svojih 
roditelja, a redovno ih i ne prenose na svoje potomstvo! To znači, 
da bi nacionalni socijalizam, da bude dosljedan svojem općem ideali- 
stičkom stavu morao napustiti materijalističke koncepcije u rasnom 
pogledu te i u tom predmetu dati prednost duhu kao vodiču mate- 
rije. »Materijalističke rasne teorije unose klicu smrti u nacionalni 


socijalizam, koji je proizašao iz idealističkoga vrela«, jer »te rasne | 


teorije — kaže Brandl — kako danas vladaju zamišljene dosljedno 


44) Isp. Otto Brandl: »Die Rassenfrage vom Standpunkt der ganzheitli- 
chen Geselischaftslehre«, Stindisches Leben 1935. 2 sv., str. 103. 

45) Othmar Spann, Gesellschaftslehre, Leipzig 1930., str. 859. 

46) Brandl, ib. str. 104. 

47) Brandl, ib. str. 104. 

48) Brandi, ib. str. 104. 

do kraja, svojim neprijateljstvom prema duhu moraju opet razoriti 
sve, što su junački duhovi u mučnim unutrašnjim i vanjskim bor- 
bama stekli na novom, a ipak vječno pravom dobru ovoga vremena 
i budućnosti.«49) 

Međutim taj poziv idealističkoga pravca univerzalizma ne na- 
lazi odziva u odlučujućim krugovima nacionalnoga socijalizma. Ide- 
alistički: put univerzalističke filozofije, Platonova tipa, kraj svega 
svojega žara za obnovu i ekspanziju nijemstva ne čini se političari- 
ma nacionalnoga socijalizma tako sigurnim, da bi mogao ubrzo do- 
vesti njemački narod do onih ciljeva, koje je postavio nacionalni so- 
cijalizam, a naprotiv očekuje ostvarenje tih ciljeva u skoro vrijeme 
od zamaha elementarnih fizičkih snaga, poteklih »iz krvi i zemlje«, 
iz prirode, vođenih primitivnim iracionalnim silama osjećaja »naro- 
dne povezanosti« i požrtvovnosti za zajednicu te instinktivne totalne 
podređenosti jednoj volji — Vođi narodne zajednice, koja je s njim 
mističkom vezom spojena u jedno tijelo i spremna, da bez ikakova 
rezoniranja krene putem, koji joj Vođa odredi. 

To su razlozi, što nacionalni socijalizam ne vodeći računa o »ne- 
dosljednostima u stavu« i »kontradikcijama u idejama« stavlja, i 
ako se očitovao za idealistički svjetovni nazor, i dalje svoj materija- 
listički rasizam za idejnu osnovku svega svojega djelovanja. 

(Svršit će se) 


Dr. James H. Wellard (Chicago) 


Zametci fašizma u Sjedinjenim Državama 
Američkim? 


U posljednjim godinama, a naročito prije izbora pretsjednika 
Roosevelta, razvila se u Americi oštra kampanja nekih superpatri- 
otskih organizacija i novinskih koncerna, koja je bila upravljena 
u glavnom protiv sviju struja socijalnoga reformizma. Ta se je 
kampanja naročito izražavala u zahtjevu zabrane ili ograničenja 
slobode govora i štampe. U tom se je pogledu pokušalo Roosevelta 
gotovo izjednačiti s krajnjim ljevičarstvom, koje se je opet poku- 
šalo predstaviti američkoj javnosti putem propagande kao veliku 
momentanu opasnost za američki narod, iako danas u Americi kraj- 
nja ljevica t. j. komunisti ne broje više od 50.000 »drugova«, dakle 
niti 1/6 jednog postotka sveukupnog pučanstva. Socijalni, politički i 
ekonomski nazori američkoga naroda strani su za prihvat bilo komu- 
nističkih bilo socijalističkih doktrina. Narodna psihologija je ostala 
usprkos depresije bitno individualističnom. 

Općenito se može smatrati, da u Sjedinjenim Državama postoji 
manje opasnosti od revolucije ili nasilnog prevrata demokracije, 


49) Brandl, ib. str. 99 i 100. 

*) Napomena uredništva: Našim čitateljima poznat je Dr. Wellard po 
svom ranijem članku: »Klasne osebujnosti engleskog društva« (»Ekonomist« 
br. 1/1937). 

nego li u bilo kojoj drugoj zemlji zapadne civilizacije, jer u Americi 
nema preduvjeta niti motiva za takav preokret. Od vremena revo- 
lucije nije bilo u ovoj zemlji nigda pokušaja monarhičkog ili dikta- 
torskog ograničenja primarnih »čovječjih prava«. Klasna stratifi- 
kacija i klasna svijest su nerazvite osim nekih iznimaka. Povrh 
svega nisu postojale nikakove povlašćene klase u edukativnom 


ustrojstvu, pa je bilo vrlo malo snobizma u općenitim nazorima ' 
prema radu i radništvu. Oni uobičajeni faktori, koji daju jedinstvo ; 


i snagu radničkom pokretu u njegovu diferenciranju od građan- 
skoga, nisu postojali u američkoj socijalnoj, političkoj i ekonomskoj 
historiji. Ne postoji sveobuhvatni moćni sindikalistički radnički po- 


kret, već se radnici oslanjaju na svoju vlastitu snagu, na donedavno - 


postojeće pomanjkanje radne snage i na mogućnost daljnje migra- - 


cije prema neeksploatiranom i neokupiranom američkom Zapadu. 


Daljnji važni faktor za prevrat kapitalističkog sistema jest ne- . 
povjerljivost vojske i policije. Vojska Sjedinjenih Država ne vrši 
gotovo nikakova uplitanja u američku politiku, a policija — iako | 
to zvuči vrlo ironično — imade slab utjecaj na građanske odnose. 


Vojska nije brojčano jaka s obzirom na veliku rasprostranjenost i 
raštrkanost teritorija po kome je raspodijeljena, te po tome nema 
niti velike snage za mogućnost kakova udara; ona se rijetko upliće 
u odnose između rada i kapitala, već se u sređivanjima ili prigušis 
vanjima štrajkova upotrebljava milicija pojedinih saveznih država. 
Policija je toliko zabavljena rješavanjem pitanja razgranjenoga kri- 
minala, da ne dospijeva vršiti bilo kakovu kontrolu nad lojalnim 
građaninom. 

U Americi ne postoje mogućnosti jedne proletarske revolucije, 
jer nijedan od faktora, koji bi mogao povesti takovu borbu, ne dolazi 
u obzir. Nesamo, da bi takova propaganda bila bespredmetna među 
cružanom silom, već ni među samim radništvom, za koje nije do- 
voljno pozivati se samo na pojave nejednakosti, nepravednosti, eko- 
nomske zapostavljenosti, bijede itd. Američko radništvo nema men- 
talitet, niti tradiciju, niti zajednički interes jedne jedinstvene rad- 
ničke klase i radničke svijesti kao što u evropskim zemljama, te se 


stoga ni danas ne može govoriti o američkoj radničkoj klasi, kao : 


što se govori o ruskoj, njemačkoj, engleskoj i drugima. Taj pojam | 


je u Americi mnogo više heterogen. 

Velik dio američkih radnika, koji su rođeni na američkom tlu. 
a nisu neposredni emigrantski pridošlice, imadu svršenu srednju 
školu, dok su mnogi imali mogućnosti i više izobrazbe. Krenuli su 
na rad u neku tvornicu, u kojoj ne zarađuju ništa manje od svoga 
bivšeg druga, koji je završio više nauke, pače često zarađuju i više, 
jer se tehničke kvalitite više cijene i bolje plaćaju nego li sasvim in- 
telektualne. Stoga se takav radnik niti ne osjeća socijalno inferior- 
nijim od svršenoga sveučilištarca. Kvalificirani radnik u tvornici 
željeza ili u automobilskoj industriji, ili podvornik u moćnoj kine- 
matografskoj uniji, imadu isti materijalni, pravni i socijalni položaj 
omogućen njihovom zaradom kao što i svaki drugi građanin. Škol- 
ski podvornik imade često puta pače višu plaću od učitelja na istoj 

| 
| 


školi. Socijalni se odnosi u glavnom ravnaju prema financijalnom 
statusu pojedinaca i zatim prema — rasnoj pripadnosti, obzirom na 
to je li bijelo, crno, žuto ili crvenokožac. 


Usprkos toga što u američkom narodu ne postoje preduvjeti za 
neku socijalističku ili komunističku revoluciju, ipak je u posljednje 
vrijeme bila silno razgranjena propaganda protiv te opasnosti, i 
upravo u toj su se propagandi počeli razvijati zametci fašizma u 
Americi. 

I. 


Očevidno je da svaki polit. demagog mora u slučaju propagande 
snabdjeti masu s nekim poklicima »gore« ili »dolje«, iako takovi po- 
klici često ne iziskuju mnogo mudrosti, jer je lako razoriti posto 
jeće, a kao nadomještenje služe općenite amorfne ideje, koje bi bile 
od koristi za izvjesnu grupu, a ne narod kao cjelinu. Poricanje 
ustavnih prava Crncima na »život, slobodu i sticanje sreće« znači 
postaviti ih u podređeni položaj i na taj način pribaviti bolju zarađu 
i bolje radne uvjete bijelim radnicima odnosno bijelim poduzetni- 
cima. Protivljenje nadzoru nad municijskom proizvodnjom imalo je 
smisao da se interesi veleindustrije štite. Zahtjev da se »crveni«, li- 
beralistički profesori po sveučilištima stave pod istragu, imade za 
zadaću sprječavanje slobode govora o socijalnim nejednakostima ili 
negativnim gospodarskim pojavama, te ujedno znači kršenje demo- 
kratske slobode štampe i istraživanja postojećega poretka i politike, 
koja je na vlasti. Propaganda bez takovih parola »gore« ili »dolje« 
imade uvijek izvjestan učinak, pa makar bile parole krive, smiješne 
i isprazne. Cijela historija političkih pokreta je puna takovih po- 
java, kao što je to odlično prikazao profesor Lasswell.!) 

Ako se ovakova propaganda osniva na posve neobjektivnim i 
nepostojećim činjenicama, dakle samo na fikcijama, koje služe za 
postignuće nekoga cilja, onda ona prelazi u demagogiju. Ovakovih 
demagoških pokreta puna je Amerika u novije doba. Još najneviniji 
bio je poznati pisac Upton Sinclair sa svojim pokretom i parolom 
»E. P. 1. C.« (End Poverty In California: Uništimo siromaštvo u 
Kaliforniji). Ta parola mu je skoro donijela u Kaliforniji čast dr- 
žavnog guvernera, ali ukratko nakon poraza taj je pokret gotovo pot- 
puno iščezao. Čuveni lousianski senator Huey Long, koji je 1936 
godine umoren, uzvitlao je cijelu naciju svojim programom »Dije- 
limo bogatstvo« i parolom »Svaki je čovjek kralj«. Isto tako je ste- 
kao silan utjecaj na široke slojeve o. Coughlin, prozvan »radio- 
svećenik«, jer je svoje propovijedi o socijalnim problemima držao 
preko radia. Njegovi su pristaše bili ujedinjeni u Nacionalnu uniju 
za socijalnu pravicu sa svrhom »da se istjera novčare« i da se »po- 
vrati Amerika Amerikancima«. Njegov se je pokret združio s po- 
kretom doktora Townsenda, koji je obećavao svakome čovjeku preko 
šezdeset godina starosti penziju. Taj udruženi pokret postavio ja 
narodnog zastupnika Lemke-a kao pretsjedničkog kandidata u po- 


1) H. D. Lasswell: Psychopathology and Politics University of Chicago 
Press, 1930. 

sljednjim izborima. Eugene Talmadge, guverner Georgije, je tipični 
američki demagog, sa svom silom parola i značajnim poklikom 
»Ameriko, probudi se«. No najsnažniji utjecaj na javno mišljenje 
vršio je najmoćniji američki novinski magnat Randolph Hearst sa 
svojom parolom »Amerika stoji pred komunističkom revolucijom«. 
On je optuživao Roosevelta radi njegovih socijalnih reforama i krše- 
nja ustavnih prava, te se je sa svim svojim novinskim aparatom i 
novcem založio za izbor njegova republikanskog protukandidata 
Landona. Ali je Rooseveltova izborna pobjeda pokazala, da niti naj- 
raširenije novine nijesu mogle predobiti Amerikance na onu stranu, 
već da im je daleko više imponirao i stvarno odgovarao stvaralački 
rad Rooseveltov. 

S izuzetkom Sinclaira, čiji program je bio više utopistički nego 
li socijalistički, svi ostali pokazuju, iako si često nijesu svijesni toga, 
zametke fašističkih ideja, kod čega u glavnom mislimo na onu formu 
nacionalizma, koji je protivan demokratskim ustavnim principima. 
Naravno svi se oni od Coughlina, Hearsta, Američke Legije, Crne 
Legije, Kćeri Američke Revolucije, raznih žarkih patriotskih dru- 
štava i brojnih vigilantskih grupa, pozivaju na američki ustav i ame- 
ričku demokraciju. Drukčije ne bi ni mogli, jer bi se onda njihova 
propaganda po američkom ustavu smatrala subverzivnom i potpa- 
dala bi pod udar zakona. Ove grupe naročito promiču ideje socijalne 
nejednakosti i rasnih predrasuda, tražeći ograničenje slobode izvjes- 
nim društvenim grupama ili slojevima, a sve imadu zajednički ši- 
roki temelj u pojmu »amerikanizma«, na koji onda nadograđuju 
svoje različite političke i ekonomske doktrine. 

Što je dakle »amerikanizam«? To je parola, koja sačinjava srž 
sviju Hearstovih uvodnika, koju upotrebljuju svi oratori i koja je 
bila svrhom mnogom reakcionarnom zakonodavstvu. Izrijekom taj 
pojam nije nigdje definiran osim amorfnih općenitosti kao »lojal- 
nost zastavi«, »ostavština naših pređa« i »dobre stare američke kri- 
jeposti«. U ime amerikanizma bila je sva sila napadaja na slobodu 
akademskog izučavanja, na svaku vrst socijalnoga progresa, i pače 
na život radničkih vođa. U mnogim je saveznim državama u svrhu 
očuvanja amerikanizma uveden tzv. zakon »zakletve odanosti« (Oath 
of Allegiance Bill). Ovi zakoni nastoje prisiliti mladež po srednjim i 
visokim školama na vjerovanje nekih nacionalističkih doktrina bez 
prava kritičkog rasuđivanja, te prema tome sadržavaju u sebi klice 
fašističkoga nacionalizma. Kao slučaj neka bude naveden prijedlog 
u državi Illinois: 

»Ja želim, da moja djeca vjeruju, da je Washington zastupao svetu 
stvar, da se je trudio i žrtvovao da ostvari jednu slobodnu naciju.« 

Još jasnije se ogleda smisao tih tendencija u zakonskom prijedlogu 
države Iowa: 

»Treba proglasiti protuzakonitim učenje ili javno i privatno ispovje- 
danje svakoga učitelja bilo kakove političke, ekonomske ili socijalne dok- 
trine ili teorije, zamisli ili programa, koji je protivan ustavnom sistemu 
reprezentativne vlade Sjedinjenih Država.« 

Prema tome se ne bi smjelo kritizirati današnji postojeći ustav Sje- 
dinjenih Država i mijenjati u smislu savremenih socijalnih potreba, 

au skladu s demokratskim težnjama naroda, iako je postojeći ustav 
već star 150 godina i ne odgovara u svemu potrebama sadašnjice. 
Ovakova ograničenja slobode govora jesu protudemokratska u smi- 
slu tradicija američke demokracije. 

Na taj bi način »zakletva odanosti sviju učitelja, nastavnika i 
profesora javnih i privatnih škola, koledža i sveučilišta države Illi- 
nois« pod prijetnjom kazne lišavala ih prava slobodnog izražavanja 
svojih ideja u školi i na predavanjima. Time bi bio lako izložen svaki 
učitelj slobodnoj konstrukciji đačke denunciacije. Pod takovim se 
okolnostima ne bi moglo objektivno izučavati nesamo ekonomske 
teorije komunizma ili fašizma, već niti samu historiju Sjedinjenih 
Država. Kako bi se inače mogao španjolsko- američki rat prikazati 
»svetim i časnim« ili kako bi se moglo prikazati današnju općinsku 
upravu grada Chicaga »poštenom«? Taj zakonski prijedlog silio bi 
učitelje na intelektualno nepoštenje i mimoilaženje. 

Odatle nije bilo daleko do tzv. »gag« zakona?), koji su danas 
realizirani u nekim državama, a u drugim državama stoje na disku- 
siji pred legislativnim tijelom. Takav zakonski prijedlog saveznoj 
državi Illinois ne zahtijeva samo »zakletvu odanosti« od učitelja, već 
također »da ne smiju širiti nikakove informacije o bilo kojem držav- 
nom ili društvenom sustavu izim onoga, koji postoji u Sjedinjenim 
Državama«. Tome prijedlogu ne treba mnogo komentara, jer se na- 
miće samo po sebi pitanje, nije li to put k diktaturi, bilo komunistič- 
koj ili fašističkoj? 

Sličan zakon je uveden u državi Michigan, a predložen je i pred 
senat Sjedinjenih Država u Washingtonu. Prema tome prijedlogu 
imao bi se protjerati s američkoga teritorija svaki inozemni držav- 
ljanin, ako se bavi »političkom djelatnošću«. Sam pojam političke 
djelatnosti nije definiran, te bi prema tome mogao obuhvatiti sve, 
od katoličkoga svećenika, talijanskoga ekonomiste, činovnika Lige 
naroda, engleskoga političara, pa do ruskoga propagatora. 


II. 

Većina tih zakona odnosi se na intelektualce i na pitanje slobode 
akademskoga života, tek neznatno na radništvo. Razlog je tome u 
zasebnom čudnovatom odnosu što postoji između američkih poslo- 
davaca i radnika. U Americi se svaki poslodavac brine sam za svoje 
interese i ne traži zaštitu državne vlasti. U tu svrhu je razvijen za- 
seban tip poduzetničkog terorizma pomoću zasebne oružane garde 
i detektiva, koji često imade pripomoć državne milicije. S druge 
strane i radništvo razvija sličnu borbenost te u potrebi unajmljuje 
»gangstere« za razračunavanje svojih odnosa s poslodavcima. Uslijed 
toga dolazi do žestokih i krvavih sukoba između tih dviju stranaka, 
naročito prigodom štrajkova. 

Takovo je stanje postojalo u Americi kroz čitavih posljednjih 
pedeset godina. Te zasebne terorističke organizacije, koje su stajale 
spremne da se unajme za bilo koju stranku, imadu naročitu privla- 


2) »Gag«-zakon dolazi od pojma »Gag«, kojim se označuje način, kako 
recimo gangsteri začepe usta svojim žrtvama, da ne mogu govoriti. 


313 


čivost za fašističku militantnost. Budući da se one priklanjaju ono- 
me, koji bolje plaća, to su u glavnom u službi bogatih velepodu- 
zetnika i bivaju upotrebljavane protiv radnika u njihovoj borbi za 
radnička prava. Danas se naročito razvija poduzetnička aktivnost u 
formiranju tzv. kompanijskih unija, koje nisu slobodne radničke 
unije povezane s ostalima u sindikatu, već stoje pod direktivom i 
financirane su po poduzeću u kojemu radnici rade. Kompanijske su 
unije zasnovane na fašističkom principu, jer su vezane uz poduzeća i 
bez ikakove veze s drugim istovrsnim radničkim organizacijama. Te 
se unije danas upotrebljavaju kao štrajkolomne i putem tih unija 
poduzetnici podižu radnike protiv radnika. Uz njih djeluju u istom 
smislu u zapadnim saveznim državama tzv. vigilantske grupe3), koje 
su danas u glavnom organizacije jačih poljoprivrednih posjednika 
protiv poljoprivrednog radništva. 

Demokratske mirotvorne metode uređivanja sporova sve više 
iščezavaju, a vigilanti u Kaliforniji oružjem sile pobirače voća da 
prihvate njihove radne uvjete, dok su u mnogim južnim saveznim 
državama organizirani koncentracioni logori za štrajkaše. 

Moglo bi se prigovoriti, da su te pojave suviše generalizirane, da 
su se one i ranije pojavljivale, te da i u drugim demokratskim zem- 
ljama postoje i da se stoga ne bi smjelo u njima nazrijevati za- 
metke fašizma. Međutim ovakav prigovor je neopravdan, ako se 
uzme u obzir, da se ove djelatnosti sve više kumuliraju, sve sistema- 
tičnije provode i da se one danas dešavaju kad postoji već u mno- 
gim zemljama izgrađen fašistički sistem i sistem diktature, kome one 
same po sebi prianjaju i uslijed čega bi mogle lako prihvatiti faši- 
stičku političku ideologiju. 

Ove grupe nastoje danas sve više utjecati na politiku i na 
vlast, te je bio pače pokušavan pohod na Washington po ugledu 
Mussolinijeva pohoda na Rim. Među njima zauzima najvidnije mje- 
sto Američka Legija, koja se sastoji većinom od ratnih veterana, te 
broji danas oko 1,300.000 članova. Ova organizacija svakom prilikom 
pokazuje svoju vojnu spremnost i svoje simpatije prema vojničkom 
načinu likvidiranja političkih situacija, svoj skrajnji »amerikani- 
zam« i protivljenje prema svim pojmovima demokratske slobode. 
Ova organizacija predstavlja izvjesnu potencijalnu snagu »puča« u 
Americi. 

Spomenute grupe nemaju izgrađenu ideologiju i one se pozivaju 
na američku demokratsku tradiciju, koju misle zaštititi od utjecaja 
modernizma, ali se kod toga služe metodama kao što postoje u dik- 
tatorskim političkim sistemima. U slučaju političke akcije, ti bi se 
pokreti pretvorili u fašističke, a nikako u traženje diktature prole- 
tarijata, jer počivaju na srednjo-građanskim slojevima, zahtijevaju 


3) U vrijeme otvaranja zlatnih rudnika u Kaliforniji, nagrnula je tamo 
sila svijeta, što je živjela u potpunom stanju bezakonja. Veći bogataši imali 
su oko sebe oboružane trupe ljudi, te su vladali drugima kao satrapi. Protiv 
toga su se organizirali srednji posjednici i ustali na obranu »pravica«. T. zv. 
»vigilanti« zadržali su se još i danas te smatraju, da imaju i sada pravo krojiti 
pravo bez zakona. 

očuvanje neokrnjenog privatnog vlasništva, negiraju slobodu orga- 
nizacije radničkih slojeva, osnivaju kompanijske unije i razvijaju 
supernacionalistička borbena udruženja. 

Napomena uredništva: Ovaj članak Dra Wellarda pisan je nekako u vrije- 
me američkih izbora, a odonda možemo primjetiti interesantnu pojavu, da su 
mnogi od tih pokreta, što ih on spominje, nestali s površine političkog života. 
Father Coughlin se je nakon izbornog poraza posve povukao s javne pozornice, 
ostatci Longove grupe su se natrag prisajedinili Rooseveltu, Townsendova grupa 
se je rastepla u nekoliko ogranaka, Talmadge je zatihnuo, a Hearst je također 
povukao konsekvence nakon Landonova poraza. Jedino Američka Legija ostaje 
kao snažna organizacija spomenutoga tipa. Ujedno se u posljednje vrijeme raz- 
vija sve snažniji radnički pokret pod vodstvom agilnoga pretsjednika rudarske 
organizacije Lewisa. Prema tome su ti pokreti imali više sporadični karakter 
nego li je naš pisac predmnijevao, ali ove pojave indiciraju mogućnosti ponov- 
nog i snažnijeg oživljenja takovih pokreta u slučaju ponovne krize u Americi, 
jer Amerikanac se u prosperitetu brine za »business«, a tek pod pritiskom krize 
postaje on »homo politicus«. 


Prof. Dr. Oto Frangeš 


Nekoliko momenata iz uporedbenog istraži- 
vanja naše administracije 


U času sjedinjavanja kraljevine Srbije s kraljevinom Crnom Go- 
rom, s kraljevinom Hrvatskom, Slavonijom i Dalmacijom te s osta- 
lim dijelom dotađanje Austro-Ugarske monarhije u novu kralje- 
vinu Srba, Hrvata i Slovenaca, svako od pripojenih područja imalo 
je svoju više ili manje izgrađenu autonomnu administraciju (samo- 
upravu). Kraljevine Srbija i Crna Gora kao suverene države imale 
su to u potpunoj mjeri i na čitavome području svoga teritorija. Bo- 
sna i Hercegovina imale su autonomiju u svim upravnim granama 
i njihova samouprava je bila samo odvisna od ministra zajedničkih 
financija u Beču, koji je opet bio odgovoran austrijskoj i. ugarskoj 
delegaciji dotičnih zakonodavnih tijela. Autonomija Bosne i Herce- 
govine — uz ustavni utjecaj Sabora — sizala je veoma daleko. Ze- 
maljski je poglavica sam namještao sve činovnike u svim granama 
administracije do uključivo ranga sekretara (u vojsci bi tome činu 
odgovarao rang potpukovnika). Zatim je Bosna i Hercegovina uzdr- 
žavala i zasebnu vojsku (četiri pukovnije pješadije, pogranične trupe 
i žandarmeriju), učestvovala na carinskim prihodima cjelokupne mo- 
narhije, uzimala državne zajmove uz vlastito jamstvo itd. 

Najbliža tome opsegu potpune samouprave Bosne i Hercego- 
vine bila je autonomija kraljevine Hrvatske i Slavonije, koja je bila 
potpuna u poslovima unutarnje uprave, pravosuđa, bogoštovlja i 


*) Napomena uredništva: Nezavisno od vlastitih političkih zaključaka 
ređakcija ovoga časopisa objavljuje ovaj članak uvaženoga ekonomiste Prof. 
Dra Frangeša, u kojem pisac s administrativnoga-tehničkoga stanovišta izlaže 
svoje mišljenje i prijedloge u pogledu decentralizacije državne uprave. 

nastave (prosvjeta) i narodnoga gospodarstva. U tim je 
Hrvatska i Slavonija po svome Saboru sebi sama davala sve zakone 
i po svom banu potpuno neovisno te zakone provodila svojim uprav+ 
nim aparatom, dok je zajedničke zakone, koje je odglasao zajednički 
parlamenat u Budimpešti trebao, ali nije morao da prihvati i Sabor 
u Zagrebu. Za pokriće troškova svoje samouprave pridržavala si je 
Hrvatska i Slavonija prema zadnjoj financijalnoj nagodbi s Ugar- 
skom od 29. VI. 1906. od čistih javnih dohodaka 44%. Osim toga 
davala je Hrvatska i Slavonija za pokriće ugarskog dijela zajedničkih 
troškova čitave monarhije, tj. za dvor, zajedničku vojsku, diplomat- 
ska zastupstva, zajedničke financije i slične zajedničke potrebe, od 
svojih sredstava 8, 127 %, dok je Ugarska imala doprinositi za svoj 
dio u to ime 91,873%. Hrvatska i Slavonija imale su i svoju zasebnu 
vojsku, svoje »domobranstvo«, u kojemu je zapovjedni jezik bio is- 
ključivo hrvatski, u Ugarskoj mađarski, a u čitavoj austrijskoj po- 
lovini monarhije njemački. Međusobni odnosi između Hrvatske i Sla- 
vonije s jedne i Ugarske s druge strane uređivali su se po posebnim 
»delegacijama« obostranih zakonodavnih tijela s jednakim brojem 
obostranih delegata u kojima su se zaključci stvarali međusobnim 
sporazumom, nikako nadglasavanjem. Ban je bio odgovoran Saboru, 
on je imenovao sve upravne organe do uključivo VII. činovničkog 
ranga (kao u Bosni i Hercegovini), a više činovnike predlagao na 
imenovanje kralju putem Ministra za Hrvatsku i Slavoniju, koji je 
zastupao interese tih zemalja u ministarskome vijeću u Budimpešti. 
Tako je također ban, a ne mađarski ministar predsjednik ili resorni 
ministar, predlagao kralju na imenovanje nadbiskupa i biskupa, 
predsjednika Stola sedmorice (kasacije), komandanta žandarmerije 
i 

Kraljevina Dalimacija, Vojvodina Kranjska, Štajerska i Koru- 
ška imale su samoupravu, koja je bila u nekim poslovima šira, a u 
nekim uža od kraljevine Hrvatske i Slavonije. Dovoljno je da utvr- 
dimo, da su i ti dijelovi današnje naše države imali svoga »namje- 
snika« (Statthalter) kao zemaljskog poglavicu, svoje Sabore, svoje 
zemaljske budžete i samostalne zemaljske dohotke, a sve to u okviru 
državnih zakona koje je donosio parlamenat u Beču u kojemu su 
sjedili izravno onamo birani zastupnici tih pokrajina. 

Vojvodina (Banat, Bačka i Baranja) nije bila zaseban teritorij, 
već sastavni dio Ugarske, razdijeljen na županije, u kojima je veliki 
župan bio pretstavnik državne vlasti, a podžupan rukovodio upra- 
vom. Županije su imale svoje »varmeđijske skupštine« i birale u 
njima časništvo svoje administracije, ali uprava je bila vođena iz 
Budimpešte po resornim ministrima, koji su bili odgovorni zakono- 
davnim tijelima. 

Posve je razumljivo, da se ovakova raznolikost u administraciji 
nije mogla sačuvati nepromijenjena u novomu sklopu zajedničke 
države Srba, Hrvata i Slovenaca. Bila je jedna od glavnih zadaća 
novo osnovanog ministarstva za izjednačenje zakona, da izradi za- 
kone po kojima bi se i uprava države izjednačila na čitavom njezi- 
nome području. Međutim to ministarstvo nije moglo znatno ili od- 

lučno da utječe na rješenje toga problema, jer su od prvog početka 
bili politički momenti daleko odlučniji nego li praktične potrebe ad- 
ministrativnog uređenja države. Predaleko bi vodilo da prođemo 
kroz sve etape pokušaja uređenja uprave u novoj državi na novim 
temeljima, pa ćemo šutke preći i preko onoga nespretnoga i nesret- 
noga pokušaja prekalamljenja francuske centralističke uprave na 
mlado stablo ove države na osnovu 33 oblasti (departementa). Mo- 
žemo jedino utvrditi da su u tečaju ovoga procesa sve pokrajine iz- 
gubile posve svoju prijašnju autonomiju i da je sva administracija 
države bila usredotočena u Beogradu. Prisvajanjem ove vlasti pri- 
mio je međutim Beograd i svu odgovornost za pravilno odvijanje či- 
tave uprave države, a on toj odgovornosti nije bio dorasao. Nije bio 

iz jednostavnoga razloga, što je beogradskim vladama, bile 
one sastavljene iz bilo kojih stranaka, uvijek prirodno prevlađivao 
mentalitet bivše uprave kraljevine Srbije, a ovaj nije bio nikako u 
skladu s mentalitetom u »prisajedinjenim prečanskim« krajevima. 
Evo zašto! 

Predratna Srbija bila je upravljana patriarhalno-demokratski. 
Patriarhalnost ispoljavala se u tome, da su se sve iole istaknute lič- 
nosti osobno poznavale, da su bile kao jedna jedinstvena porodica, 
povezane rodbinskim, prijateljskim ili bar poslovnim vezama i inte- 
resima, i da je sve to bilo uklopljeno u onu prećutnu, nikakvim sta- 
tutom organizovanu, ali kruto realnu opstojnost »čaršije«. Uzgred 
budi rečeno, bilo bi veoma zanimivo znanstveno proučiti »čaršiju« u 
srednjemu vijeku i njezin razvitak do današnjih vremena, te njezin 
utjecaj na politički i privredni razvitak predratne Srbije od Nema- 
njića, nadalje pod turskim gospodstvom, oslobođenjem, a konačno za 
vrijeme državne samostalnosti. No u taj zanimiv problem, koji bi 
mogao biti predmet jedne interesantne disertacije, ovdje ne ula- 
zimo. Čaršija u najudaljenijoj varošici uvijek je bila točno upućena 
u sve što se događa u Beogradu, mlađi su slušali starije i radili ona- 
ko kako im je ovo mučke priznato i uvijek poštovano starješinstvo 
savjetovalo. Vodstvo starijih utjecalo je na sav javni život, pa se 
njegovom utjecaju nije mogla oteti ni administracija države, koja 
je sva stajala u službi toga vodstva ili u najmanju ruku morala 
voditi računa o njegovim intresima. Kako je to daleko išlo, kako je 
seljački stalež pri tome prolazio, u to ovdje ne ulazimo, dovoljno jest 
da utvrdimo, da je u predratnoj Srbiji uprava bila potpuno prilago- 
đena patriarhalnoj socijalnoj strukturi naroda te da je za svoje vri- 
jeme potpuno udovoljavala tadašnjim potrebama. Demokratizam ta- 
danje uprave nalazio je svoj najznačajniji izraz u tome, da je svatko, 
kojega porijekla on bio, mogao polučiti i najviše časti u državi, ako 
je samo bio dovoljno inteligentan (makar i neškolovan) i spretan. 
Po jednoj i po drugoj značajki, administracija predratne Srbije bila 
je 8 narodom usko povezana, te je vodila računa o njegovim svak- 
danjim potrebama, često i o privatnim interesima pojedinaca, pa je 
bila doista demokratska. Iako možda i nije bila objektivna, ipak je 
to u uporedbi sa zulumima turskoga feudalizma bilo bolje. 

U kraljevini Crnoj gori je patriarhalnost bila još jače nagla- 

šena nego li u kraljevini Srbiji, amanistracija se je oslanjala go- 
tovo posve na tradiciju i običaje. Istom Bogišičevi zakoni stvorili su 
zakonsku podlogu za sudstvo i za administraciju, no kraj svega toga 
upravljalo se je kraljevinom po nekom mučke priznatom pravu »sta- 
rijega«, pri čemu je vladar bio »najstariji«. Demokratski princip bio 
je ovdje ograničen sa neke vrsti plemenskom, ratničkom oligarhi- 
jom, te nije dolazio tako snažno do izražaja kao u Srbiji. 


U područjima bivše Austro-Ugarske monarhije, koja su stupila 
u vezu kraljevine Srba, Hrvata i Slovenaca, razvila se je administra- 
cija iz posve drugih temelja. Tu su vršili prvotno sudovanje i upravu 
»zemaljski gospodari«, svaki na svome teritoriju, na kojemu su imali 
neograničenu vlast u okviru postojećih zakona, koji su im dozvo- 
ljavali čak i izricanje smrtnih presuda. U koliko tu svoju vlast nije 
vršio sam »zemaljski gospodin«, on ju je dao vršiti po svojim činov- 
nicima raznih kategorija. Kada je dokinuta vlast »zemaljske go- 
spode« te uprava i sudstvo podržavljeno, prirodno je bilo, da su do- 
sadanji vlastelinski upravnici prelazili u novu državnu službu, ali je 
u nju ušao i mnogi sin plemića i vlastelina. Tako je taj novi državni 
aparat bio zadojen jednim nobilitarnim duhom, stajao je istina pri- 
lično daleko od naroda, ali je bio i nezainteresiran, pa je mogao stoga 
biti i objektivniji u odnošaju prema narodu i u donošenju svojih od- 
luka. Za vrijeme apsolutizma Bacha i Schmerlinga uveden je u ad- 
ministraciju jedan za ono vrijeme uzoran red i disciplina, koja je 
isključila korupciju i nehaj u službi. U kasnijim režimima, za parla- 
mentarizma, zlorabio se je administrativni aparat u vidu političkih 
ciljeva, ali staleški ponos činovnika, njihova nepristupačnost i ne- 
pristranost u službenim poslovima nisu time trpjeli. Ovakovo ko- 
rektno, ali narodu strano činovništvo, koje je jedva znalo i jezik na- 
roda, ostavilo je prije ujedinjenja u narodu ipak dobru uspomenu. 

U času stvaranja nove naše države nalazimo činovničke kadre 
prilično ratom prorjeđene, naročito u Srbiji i Crnoj Gori, pak su se 
upražnjena mjesta popunjavala kako se je god znalo i moglo. U Sr- 
biji i Crnoj Gori moralo se je posizati i za elementima, koji su bili 
slabo ili nedovoljno kvalificirani, u »prečanskim« krajevima to nije 
bilo toliko potrebno, jer je bilo dovoljno diplomiranih pravnika i 
mladih zamjenika u ratu poginulih činovnika. U previranju ne 
doba ujedinjenja protjerani su svi Nijemci, Mađari, a i mnogi 
i Poljaci iz Bosne i Hercegovine, Hrvatske i Slavonije (gotovo vi 
željeznički činovnici — Mađari), Dalmacije, Slovenije i Vojvodine 
pak su na njihova mjesta dolazili mlađi i manje sposobni domaći 
ljudi. Tako je u to vrijeme administracija države bilo općenito u do- 
sta slabome stanju, koje se je međutim još pogoršavalo sve jačim 
utjecanjem političkih stranaka na sastav činovničkoga kadra. Svaka 
promjena na vlasti u Beogradu odražavala se je u promjenama ne 
samo na viđenijim i politički značajnim mjestima, već i u nižim po- 
ložajima u čitavoj državi. Činovništvo je izgubilo orijentaciju, ono je 
dolazilo do poraznoga iskustva, da za unapređenje i priznanje rada 
nije odlučna korektnost i marljivost u službi, već da je mnogo važ- 
nija partijska pripadnost i »veza« s uplivnim ljudima u Beogradu. 

K tomu su pridolazila sve češća premještanja činovnika iz Srbije i 
Crne Gore u »prečanske« krajeve, koji činovnici nisu poznavali još 
tada postojeće zakone, niti su se trudili da uđu u mentalitet nove 
svoje okoline, već su oslanjajući se na svoje »veze« u Beogradu, po 
kojima su došli na svoja mjesta po tradicijama patriarhalno-demo- 
kratskog duha uprave u Srbiji, ovdje htjeli da upravljaju u svojim 
nadleštvima. Gdje god su se ovakove pojave desile, svuda je narod 
sa snebivanjem to promatrao i upoređujući sadanje stanje s predrat- 
nim u pogledu administracije dolazio je do veoma nepovoljnih za- 
ključaka. Nije narod mario zato, da je svuda na svijetu poslije rata 
upravni aparat kvalitetno nazadovao. U početku je narod to šutke 
primao, ali što dalje to je jače proti tome reagirao, — u prvome redu 
politički. Stranke, koje su zastupale politiku ujedinjenja našle su se 
u teškome položaju braneći novi poredak. Razni novi zakoni, na- 
ročito oni o agrarnim reformama, poljuljali su u narodu vjeru u 
nepovredivost privatne svojine, a način provođenja tih reforama po- 
ljuljao je do temelja pravnu svijest u narodu i njegovo povjerenje 
prema objektivnosti i zakonitosti upravne vlasti. 

Postepeno dokidanje postojećih samouprava, banske časti po- 
krajinskih vijeća i provođenje sve jače centralizacije uprava u ru- 
kama vlade u Beogradu nije nikako povoljno utjecalo na ovo stanje, 
naprotiv, ono ga je u znatnoj mjeri pogoršalo. Došle su u punoj 
mjeri do izražaja one ogromne raznolikosti u socijalnoj, ekonomskoj 
i etničkoj strukturi naše države, o kojima centralna uprava ne može 
da vodi toliko računa kao jedna pokrajinski decentralizana, prila- 
gođena prilikama svoga područja. Nemojmo zaboraviti, da su u našoj 
državi povezani najekstremniji stupnjevi u svim navedenim odno- 
šajima. Mi imađemo od najprimitivnijega socijalnog ustrojstva, koje 
nosi sve značajke plemenskoga (klasnoga) sistema pa do sindikali- 
stički povezanoga industrijalnog radništva, nadalje imademo počam 
od najprimitivnijega pravnog sustava nomadskog gospodarenja do 
najdotjeranijega slobodnog i industrijskog gospodarskog sustava svu 
ljestvicu poljoprivrednih sistema na istom državnom teritoriju. Ima- 
demo također čitav niz etničkih jedinica od kojih više njih imade 
svoju vlastitu historijsku prošlost, a druge opet se naslanjaju na 
prošlost sunarodnjaka izvan našega državnog teritorija. Ovako raz- 
noliko sastavljenu državu centralistički upravljati potpuna je nemo- 
gućnost. Nije ispravno pozivati se na jednaki proces ujedinjenja — 
nacionalno i upravno ujedinjenje Italije, Francuske ili čak Engleske. 
Ujedinjenje provodilo se je tamo u doba, kada ni nacionalna ni eko- 
nomska diferencija nije bila u tolikoj mjeri razvijena kao kod nas 
u času ujedinjenja, pa je ondje stoga bilo amalgamiranje kud i ka- 
mo lakše provedivo i ostvarljivo, nego li u našoj u pravom smislu 
riječi heterogenoj državi. Pozivanje na Englesku posve je neumjesno, 
jer je ona asimilirala Škotsku i Walles u doba, kada su razlike u 
ekonomskim i socialnim odnošajima bile posve neznatne i jer je znala 
prilagoditi upravu i sudstvo putem grofovija i njihovih autonomija 
prastarim tradicijama. Tamo, gdje to nije uspjelo, u Irskoj, doveo je 
neuspjeh do današnjega položaja »Zelenoga otoka« prema prijašnjoj 
»materi zemlji«, koji sve više ide putem potpunoga otcjepljenja. 

I. 


Spoznaja o neodrživosti i neshodnosti centralizma kao temelja 
administracije kraljevine Jugoslavije vrlo polagano si je krčila put, 
premda su već u »Krfskoj deklaraciji« od 7 jula 1917 god. pod točkom 
14. predviđene i samoupravne jedinice, kao što su to kasnije stalno 
zahtijevali hrvatski politički pretstavnici. Izvjestan korak u pogledu 
decentralizacije državne uprave učinjen je zakonom od 7 XI 1929 o 
»Banskoj upravi«. 

Tim se zakonom uspostavlja historijska čast i dostojanstvo 
banova, koji imadu da stoje na čelu banske uprave, a odgovorni su 
(zakon ne veli komu?) za odluke i odredbe, koje izdavaju u grani- 
cama svoje nadležnosti. Banske uprave obuhvaćaju po svojim odje- 
ljenjima gotovo sve grane državne djelatnosti osim sudstva i voj- 
ske. Odjeljenja su ova: opće (političko i personalno), upravno, po- 
ljoprivredno, prosvjetno, tehničko, za socijalnu politiku i narodno 
zdravlje, te financijsko. Po ovomu zakonu imala je uprava biti decen- 

 tralizirana ostavljajući ipak ministarstvima odlučnu riječ ne samo 
u administrativnim pitanjima, već i sporovima stranaka upravne 
naravi i to u pravilu kao instancija treće molbe, a u nekim slučaje- 
vima i kao drugostepena ili jedina i konačna vlast. Kako je daleko 
trebala da ide decentralizacija vidi se iz djelokruga pojedinih odje- 
ljenja, koje je taksativno zakonom određeno u pojedinim paragrafi- 
ma. Kao primjer navodimo ovdje odjeljenje za poljoprivredu i to, 
s jedne strane jer je možda najilustrativnije za dalja razlaganja, a 
s druge, jer je pisac kao sastavljač tih zakonskih odredaba donekle 
legitimiran interpretirati volju zakonodavca. m 


To odjeljenje obuhvaća: I. poljoprivredu i stočarstvo, II. veterinarstvo, 
III. agrarnu reformu i IV. šumarstvo. Primjerice u djelokrug odjeljenja za 
poljoprivredu i stočarstvo spada: 1) unapređivanje ratarstva, voćarstva, vino- 
gradarstva, povrtljarstva, livadarstva i pašnjaštva prema zakonima (zakon o 
unapređivanju poljoprivrede) 1 općim uputstvima Ministarstva poljoprivrede, 
2) izvršenje odredaba zakona o stočarstvu i zakona o unapređivanju poljopri- 
vrede, koji se odnose na stočarstvo, 3) unapređivanje ribarstva u slatkim vo- 
dama i moru, pčelarstva, svilogojstva i sličnih grana proizvodnje, 4) državne 
ergele, nabavka rasplodne stoke u zemlji iz državnih i banovinskih sredstava, 
5) izdavanje potvrda za uvoz rasplodne stoke, sjemenja, strojeva, vještačkog 
gnoja, u svrhu popusta na transportnim troškovima, carinama i sL, 6) izvršenje 
mjera predviđenih zakonom o unapređenju poljoprivrede u $$ 20—29, u zako- 
nima o vinogradarstvu, voćarstvu, suzbijanju biljnih štetočina i drugim zako- 
nima slične prirode, koje mjere nisu izričito pridržane Ministarstvu poljopri- 
vrede, 7) kontrolne i ogledne stanice, stanice za čišćenje sjemenja, agro-kemij- 
ski, enološki, pedološki i slični zavodi, 8) primjena zakona o zadrugarstvu, 
neposredni nadzor nad zadrugama, unapređenje zadrugarstva i suradnja sa 
zadrugarskim ustanovama prema zakonu o unapređenju poljoprivrede, 9) nepo- 
sredni nadzor nad poljoprivrednim organizacijama, kotarskim pripomoćnim 
zakladama, agrarnim zajednicama, 10) nadzor nad srednjim poljoprivrednim 
školama, poslovi oko osnivanja i uređenja nižih poljoprivrednih škola, poljo- 
privrednih stručnih tečajeva svih vrsti i drugih ustanova za širenje znanja o 
poljoprivredi kao i nadzor nad njihovim radom, 11) poljoprivredna statistika 
u banovini, 12) komasacija, 13) poljska policija, poslovi oko općinskih utrina, 
koji su prema čl. 86 zakona o općinama iz god. 1923 zadržani za nadležnost 
ministra, poslovi iz prvog stava $ 43 zakona o uređenju zemljišnih zajednica 
od 25. aprila 1894 godine, poslovi koji su zadržani za nadležnost ministra zakon- 

skim člankom XII iz g. 1894 o poljskoj policiji, kao i zakonskim člankom X 
iz god. 1913 o nepodijeljenim zajedničkim pašnjacima, 14) državna imanja i 
slične ustanove osim državnih dobara Belje i Topolovec i 15) nadzor nad pri- 
vatnimy posjedima koji se prema 55 25 i 26 zakona o unapređenju poljopri- 
vrede ugovorom obvežu na dobavljanje sjemena ili stoke, u pogledu ispravnosti 
njihovih ugovornih obaveza. 


Ovaj djelokrug obasiže gotovo sve poslove, koje prema uredbi 
od 31 VII 1929 o uređenju Ministarstva poljoprivrede imade da vrši 
to ministarstvo. Prama tome je taj djelokrug kasnijim zakonom 
od 7 IX 1929 o Banskoj upravi sveden na opseg jedne vrhovne 
nadzorne, ne izvršne vlasti kakova je ministarstvo do tada bilo. To 
je bila namjera tadanje vlade, naročito tadanjega resornoga mini- 
stra, koji je uporno nastojao, da se poslovanje oko unapređivanja 
poljoprivrede prenese na lokalne banovinske uprave, kako bi ta 
uprava bila što bliža poljoprivrednicima, kako bi ovi mogli sa što 


manje troška i vremena urediti sve svoje poslove sa vlastima i kako * 


bi opet potonje mogle svoje odredbe udesiti u potpunom skladu s 
prirodnim, privrednim i socijalnim prilikama u banovinama. Među- 
tim, novo osnovane banske uprave bile su u svome početnom radu 
dosta nesigurne u pogledu granica svoga djelokruga, pa su se stalno 
obraćale na ministarstva za upute u tome smjeru. U ministarstvima, 
a napose u ministarstvu poljoprivrede, pojedini referenti i načelnici 
nisu imali puno povjerenja prema tim novajlijama, te su po dotada- 
njoj praksi i dalje neposredno utjecali na odredbe banskih uprava. 
Ova je praksa u daljem tečaju vremena opet postala gotovo u onome 
opsegu normalna, u kojemu je postojala prije donošenja zakona od 
T XI 1929 o banskoj upravi i mi danas stojimo pred činjenicom da 
se potonjim zakonom nije uprava pojednostavila, već da je ona po- 
stala kompliciranija i skuplja. U svim se resorima premnogi poslovi 
obavljaju na dva kolosjeka paralelno i istovremeno, a često i protu- 
slovno. Mnoga pitanja prolaze kroz tri instancije, dok bi dvije bile 
posvema dovoljne da se predmet ispravno i konačno riješi. Interesenti 
radi dugoga instancijskog puta ne mogu dočekati riješenje i obilaze 
vlasti od triju instancija da ga pospješe, pri čemu ih troškom i gu- 
bitkom vremena naravski najviše tereti treća instancija, ministarstvo 
u Beogradu. U Beogradu razvio se je jedan čitav aparat za inter+4 
vencionističke poslove, koji svoje usluge često veoma visoko cijeni 
i koji u ekscesivnim slučajevima uzbuđuje svu našu javnost. Može 
se smjelo tvrditi, da našemu ugledu u vanjskome svijetu ništa nije 
škodilo toliko koliko razne, većinom naduvene »afere« nastale na 
truleži intervencija kod raznih odlučnih vlasti. 

Za ilustraciju skupoće sadanje uprave možemo se ograničiti na 
činjenicu, da prema budžetu god. 1936/37 državni prihodi iznose 
10,323 milijuna dinara, banovinski 730 milijuna, ukupno 11,053 mili- 
juna dinara, te prema tome otpada na svakoga stanovnika naše 
države Din 789 (bez samoupravnih troškova općina i gradova). U 
Hrvatskoj i Slavoniji je g. 1914 iznosio sav prihod države i banovine 
71,940.000 zl. Kr. što čini (1 zlatna Kruna jednaka 15 današnjih 
dinara) 1 milijardu 169 mil. dinara, te je prema tome na jednoga 
stanovnika (1910 god.: 2,600.000 stanovnika) odpadalo Din 449. 

Prema tome skoro polovicu današnjega troška državne uprave. Ne -* 
ispuštamo iz vida, da su se odonda do danas državni dugovi morali > 
povećati, da je kupovna snaga novca općenito pala, ali sve to ne . 
utječe na zaključivanje kod poreznog subjekta, jer on nije sklon da 


uvažava razloge poreznoga opterećenja, već osjeća samo činjenicu 
povećanja toga, te i iz toga izvodi zaključke o shodnosti ili ne- 
shodnosti organizacije državne uprave. 

Ne postoje međutim samo u pogledu apsolutne visine državnih 
dažbina prigovori već se oni pojavljuju i glede upotrebe državnih 
prihoda odnosno glede toga: koliko su prije ujedinjenja mogla tro- 
šiti dotadanja zasebna upravna područja za sebe, a koliko to mogu 
činiti danas? Za dokaz toga navest ćemo za primjer Savsku banovinu 
koja približno po opsegu i broju stanovništva odgovara bivšoj kra- 
ljevini Hrvatskoj i Slavoniji, te dozvoljava uporedbu s prijašnjim i 
s današnjim prilikama u budžetarnome pogledu!). 

Prema prije već izloženom Hrvatska i Slavonija su imale pravo 
da zadržavaju od ukupnih državnih prihoda sa svojega područja 44% 
za svoje autonomne upravne grane: unutarnje poslove, bogoštovlje 
i nastavu (prosvjetu), pravosuđe i narodno gospodarstvo. God. 1914 
je Hrvatska i Slavonija raspolagala u to ime sa svotom od 
34,295.895 zl. Kr, t. j. a okruglo 550 milijuna dinara. Od toga je 
bilo budžetom predviđeno za odjel za unutarnje poslove (zajedno 
s berivima bana i troškovima Sabora) 13,500.000 Kr, za odjel za 
bogoštovlje i nastavu 8,600.000 Kr, za pravosuđe 7,800.000 Kr i za 
narodno gospodarstvo 4,300.000 Kr. U odjelu za narodno gospodar- 
stvo bilo je predviđeno za samo gospodarstvo (poljoprivredu) 1 mi- 
lijun 903.000 Kr, za vodogradnju 712.610 Kr, za veterinarstvo 
429.000 Kr, za šumarstvo 415.000 kruna. 

Danas su navedeni poslovi podijeljeni na šest ministarstava, od 
kojih svako imade svoje odjeljenje unutar banske uprave. Svote, 
koje su danas prema državnome budžetu za god. 1936/37 opredje- 
ljene za područje Savske banovine, znatno su manje od onih, s ko- 
jima je raspolagala bivša hrv. slavonska zemaljska vlada od g. 1914. 
Tako je u budžetu ministarstva prosvjete predviđeno za Jugosla- 
vensku akademiju znanosti i umjetnosti, za sveučilište, državni ar- 
hiv, srednje učiteljske i građanske škole svega Dinara 64,000.000, 
dok je za iste svrhe bilo raspoloživo u budžetu kraljevine Hrvatske 
i Slavonije g. 1914 Kr 8,600.000 t. j. Din 120,000.000. Primjetiti va- 
lja, da su osnovne škole u Hrvatskoj i Slavoniji uzdržavane iz sred- 
stava dotičnih općina, pa da se stoga ovdje ne uzimaju u račun. Na- 
dalje primjećujemo, da su u navedenoj svoti sadržani i alikvotni tro- 
škovi za samo ministarstvo i to prema omjeru svega stanovništva 
u državi prema stanovništvu Savske banovine sa 1/7 budžetom iska- 
zanoga troška za ministarstvo. To vrijedi, ako se usporedi i stanje u 
drugim ministarstvima. Tako ministarstvo pravde imade u budžetu 
osigurano za Stol sedmorice, za državna nadodvjetništva, za Banski 


1) Hrvatska i Slavonija obuhvatale su g. 1910: 42.541 km? sa 2,621.954 


stanovnika, dok Savska banovina obuhvaća g. 1931: 40.585 km? sa 2,704.383 
stanovnika. 

stol i za sve sudove Din 53,400.000, dok je u budžetu Hrvatske i Sla- 
vonije bilo raspoloživo Kr. 7,800.000 t. j. 117,000.000 Din. U bu- 


: džetu ministarstva poljoprivrede predviđeno je za ogledne stanice, 


bakteriološke zavode, bansku upravu, ergele, školu u Križevcima i 


' kao dohodak iz državne poljoprivredne zaklade, svega Din 15,032.000 
: dok je Hrvatska i Slavonija za iste svrhe izdavala Kr 2,332.000 t. j. 


Din 34,980.000. U budžetu ministarstva šuma i rudnika predviđeno 
je za područje Savske banovine za šumsku upravu Din 2,696.000, dok 
je Hrvatska i Slavonija za te svrhe raspolagala sa Kr 415.000 t. j. 
Din 6,225.000. U ministarstvu građevina predviđeno je za meliora- 
cije, za snabdjevanje vodom, za osiguranje obala Drave i Mure svega 
Din 2,800.000, a za bansku upravu u Zagrebu posebno još Din 17 mi- 
lijuna 359.000, ukupno dakle 20,159.000 Dinara, dok je u budžetu 
Hrvatske i Slavonije bilo predviđeno za vodogradnje (melioracije) Kr 
712.0000 i za ostale gradnje Kr 5,520.000, t. j. ukupno Din 82.000.000. 
Ovo prema prijašnjemu nepovoljno stanje sredstava za javne 
potrebe popravlja se djelomice banovinskim budžetom u kojemu je 
za god. 1936/37 predviđeno za prosvjetne svrhe 11,645.000 Din, za 
poljoprivredu 23,189.000 Din, za šumarstvo 1,146.000 Din, za melio- 
racije i vodogradnje 7,300.000 za gradnju cesta i zgrada 40,000.000 
Din. No i s tim banovinskim sredstvima ne dostižu svote, koje su 
danas za potrebe Savske banovine raspoložive po državnom i bano- 
vinskom budžetu zajedno one iznose, koji su bili osigurani u auto- 
nomnom budžetu kraljevine Hrvatske i Slavonije g. 1914. Jedino za 
poljoprivredu postoji danas nešto više raspoloživih sredstava, no i 
to je samo iz razloga, što je zakonom o unapređivanju poljoprivrede 
od 6. IX. 1929 određeno, da se od banovinskoga ukupnog budžeta 
nora za poljoprivredu (poljoprivrednu zakladu) izlučiti 15% svih 
rashoda, pa tako ova grana prema ostalima ima prednost. 
Ako uočimo, da je prema već istaknutome poresko opterećenje 
od g. 1914 po glavi stanovništva u Savskoj banovini do god. 1936/37 
skoro podvostručeno, a prema predstojećemu je za autonomne po- 
trebe danas raspoloživo jedva polovica onoga, što je bilo prije utro- 
šeno, vidimo, da je stanje u sadašnjoj Savskoj banovini u tom pogledu 
daleko nepovoljnije negoli je bilo u bivšoj kraljevini Hrvatskoj i 
Slavoniji. 
Ako usporedimo prihode u pojedinim banovinama u god. 1936/37 
s brojem njihovog stanovništva dolazimo do ovih karakterističnih 
brojeva: 
Prihodi u tisu- "Broj stanovnika izraču- Na jednog stanovnika 
ćama dinara nat za 31. XII. 1932. dolazi teret od dinara 


Dravska 132,869 1,164,940 114 
Savska 199,281 2,161.683 74 
“Vrbaska 31,613 1,076.387 29 
Primorska 40,178 929.219 43 
Drinska 72,101 1,587.576 45 
Zetska 46,493 951.096 49 
Dunavska 120,204 2,423.808 49 
Moravska 40,800 1,475.878 28 
Vardarska 47,247 1,617.237 29 
Jugoslavija ukupno  730,789.689 14,279.558 51 


323 


Banovine, koje kraj općega državnog poreskog opterećenja — : 


snose najveće terete u vidu banovinskih prihoda, jesu Dravska i Sav- 
ska, a najmanje snašaju banovine Moravska, Vardarska i Vrbaska. 
Ovo nije samo znak jedne ekonomske zaostalosti već još više raz- 


mjerno manjih i nerazvijenih potreba u tim banovinama. Ako bi | 
htjeli tražiti mjerilo za ekonomsku snagu tada nam daje prihod od 


trošarina na alkohol najvjerniju sliku. Po tome su banovine Vrbaska, 
Primorska i Zetska naše ekonomski najslabije banovine, a to jei 


opće poznata činjenica. Te banovine nisu u stanju iz vlastite snage , 


svoje prihode povećati u tolikoj mjeri, da bi njima mogle popraviti 
svoje ekonomsko stanje sve dok se melioracijama ne poveća povr- 
šina obradivoga tla i osigura prirod od njega proti poplavama i tako 
ove banovine prestanu biti stalno »pasivni krajevi«. 


Dr. Adoli Šik (Zagreb) 


Zlatna klauzula u savremenom zakonodav- 


STVU (S naročitim obzirom ma austrijsko zakonodavstvo) 


Propisi novoga austrijskog zakona o zlatnoj klauzuli od interesa 
su i za šire područje, nego li ga pretstavlja Austrija1). Nesamo obzi- 
rom na stav, što ga zakon zauzimlje spram raznih pitanja što ih 
raspravlja kako teorija tako i juristička praksa, već je također va- 
žan obzirom na položaj inozemnih vjerovnika austrijskih dužnika, 
odnosno na reperkusije, koje će novo uređenje imati na njihova pra- 
va, — prava koja proističu odatle, što su svoje ugovore providjeli 
zlatnom klauzulom. 

Dosadanje pravno stanje bilo je ukratko slijedeće: »Goldklausel- 
verordnung« od 23. marta 1933 s naredbama od 26. aprila 1933 i 6. 
februara 1934 ustanovili su, da dužnici mogu dug kontrahiran u ino- 
zemnoj valuti podmiriti platežem po oficijelnom tečaju austrijske 
Narodne banke. Međutim se ovaj način plaćanja nije smio primijeniti 
na obveze, koje su sadržavale klauzulu efektivnog plaćanja u stra+ 
noj valuti. 

Zakon od 27. aprila 1937 godine u $ 1 predviđa, da se utanače- 
nja među tuzemcima, koja budu sklopljena iza kako zakon stupi na 
snagu, a koja bi izmjer novčane obaveze utvrđivala po vrijednosti 
zlata, imadu smatrati neopstojna. 

Ova ustanova vrijedi bez obzira, da li novčana obaveza glasi na 
austrijske šilinge ili na drugu koju valutu, bez obzira, da li se zlatna 
klauzula veže uz novčanu obavezu, koja već postoji u vrijeme kada 
zakon stupa na snagu ili se tek po tom na novo utemeljuje. Po pro- 
pisu zakona imade se pod zlatnom klauzulom jednako razumijevat! 


klauzule o zlatnim kovanicama (Goldmiinzklausel) — to će reći 0 ' 


1) »Goldklauselgesetz« (Austrijske službene novine »Wiener Zeitung« od 
27 aprila 1937. 

obavezi dužnika da u podmir duga plati zlatne novce određene valute 
— kao i klauzule zlatne vrijednote (Goldwertklausel) — tj. o oba- 
vezi dužnika da plati dug po svakodobnom tečaju protuvrijednosti 
određene količine zlata. 

ČI. 1. eliminira za buduće zlatnu klauzulu iz pravnog prometa 
među tuzemcima. Ustanova ovog člana pretstavlja zaključni kamen 
niza novčano-političkih mjera, koje su išle za ograničenjem primjene 
zlatne klauzule u unutarnjem prometu Austrije. Prethodili su pro- 
pisi u pogledu ugovora o životnom osiguranju, zatim u pogledu za- 
ložnica i hipotekarnih tražbina, koje su glasile na zlatni šiling. Isto 
tako je i posljednji investicioni zajam Savezne države Austrije gla- 
sio na šilinge bez zlatne klauzule. 

Službeni komentar zakona od 27. IV. 1937 kaže, da se je šiling 
ukazao stabilnom valutom, da biva tako priznanvan u tu- i inozem- 
stvu, pa da je odoljeo i valu devalvacije od prošle jeseni, da stoga 
nema više razloga, koji bi opravdavali primjenu zlatne klauzule u 
ugovorima među strankama. Zlatne klauzule da smetaju jedinstvu 
valute, te da dovađaju do pometnja, koje se ukazuju štetnima za 
privredni život. Stabilna valuta da je najsigurniji temelj za odvija- 
nje poslovnog prometa. 

$ 2. cit. zakona propisuje, da se vjerovnici novčanih tražbina, 
koje glase na stranu valutu — bez obzira je li platež u toj valuti ugo- 
voren efektivno ili ne — ne mogu pozvati na zlatnu klauzulu po pravu 
države, čija je valuta ugovorena, kod novčanih obaveza koje glase 
na tu valutu, bez krijeposti. 

Ne čini nikakove razlike, da li se deranje: zlatnih klauzula 
odnosi na sve obaveze ili ne, niti da li zlatna klauzula u stranoj dr- 
žavi u času kada zakon stupa na snagu ne važi, ili nevaženje tek 
kasnije nastupa, niti dali je zlatna klauzula prije ili poslije ovog časa 
ugovorena. Platežima, koje je dužnik izvršio prije nego što je stupio 
na snagu Savezni zakon, u svrhu potpunog ili djelomičnog podmire 
nja novčane obaveze, koja glasi na stranu valutu a proviđena je zlat- 
nom klauzulom, on je u toliko oslobođen duga, u koliko se vjerovni- 
kova tražbina u smislu $ 2. imade smatrati podmirenom. Povratak 
svota plaćenih vrhu ovog iznosa dužnik međutim ne može tražiti. 

Odredba S-a 1. Saveznog zakona od 27. IV. 1937 interna je 
stvar Austrije. Mišljenja o korisnosti odnosno štetnosti zlatnih klau- 
zula podijeljena su — smatra li ih Austrija štetnim po svoju priz 
vredu i po jedinstvo valute, može naravno za buduće statuiranje ova- 
kovih klauzula onemogućiti. 

Sasvim je druga stvar s propisom $ 2 cit. zakona. Odredba ovog 
$-a drugog je značaja. Dok $ 1 brani svaku zlatnu klauzulu među 
tuzemcima za budućnost, to $ 2. seže i unatrag — on proklamira ni- 
štetnost zlatne klauzule kod dugova sklopljenih u inozemnoj valuti, 
ako zakonodavstvo zemlje te valute zlatnu klauzulu ne priznaje, i to 
kako u odnosima među tuzemcima, tako i u odnosima među inozemci- 
ma i tuzemcima. Znači dakle, da ta odredba dira u stečena prava vje- 
rovnika, postavljajući načelo, da se vjerovnici, koji su tražbinu kon- 
trahirali providjevši je zlatnom klauzulom u valuti zemlje, koja zlat- 

nu klauzulu ne priznaje, imađu zadovoljiti nominalnim iznosom svog 
potraživanja, a bez obzira na zlatnu klauzulu. 
Spomenuti zakon imade bez dvojbe u prvom redu pred očima 


dolar. Dolar je u većini poslijeratnih utanačenja služio kao valuta u > 


kojoj su stranke utanačivale iznos duga, smatrajući tu valutu naro- 
čito stabilnom, a suviše su još ovo dugovanje izraženo u dolarima, 
providjele zlatnom klauzulom, fiksirajući dolar po njegovoj težini u 
zlatu i po čistoći tog zlata u vrijeme sklapanja pogodbe. 


Službeni komentar ovom zakonu argumentira ovaj propis time, > 


da je smisao utanačenja plateža u stranoj valuti upravo u pozivanju 
na valutno pravo države na čiju valutu ugovor glasi, pa da stoga 
valja i krijepost zlatne klauzule po odnosnom pravu rasuditi. 

Ovdje je mjesto da se ukratko pozabavimo dolarom, mjerama 
koje su u pogledu toga dolara preduzele Sjedinjene Države Sjeverne 
Amerike, pravnim značajem, svrhom i dalekosežnošću tih mjera, pa 
da zatim propis $-a 2. odnosno stanovište zakonodavca razgledamo u 
svijetlu opće pravne nauke, naročitim obzirom na položaj naših dr- 
žavljana kao vjerovnika. 


Joint Resolution Act — zaključak što su ga donijele obje kuće ; 


kongresa 5. juna 1933 »za osiguranje jedinstvene vrijednosti kova- 
nica i novčanica Sjedinjenih Država« određuje, da je svaka ustanova, 
što je sadržaje platežna obaveza, ili koja biva obzirom na ovakovu 
utanačena, s namjerom da iz obveznog odnošaja ovlaštenom licu 
dade pravo da traži platež u zlatu ili u određenoj vrsti kovanica ili 
opticajnih sretstava, ili u iznosu u novčanim vrstama Sjedinjenih 
Država, koji se njima mjeri, suprotna javnom interesu, te brani ova- 
kove ustanove u platežnim obavezama, koje budu u buduće utana- 
čene. Predviđa nadalje: »svaka platežna obaveza utanačena prije ili 


poslije sadanjega časa, sadrži li takovu ustanovu ili je takova usta- | 


nova obzirom na istu utanačena ili ne, imade kod plateža biti ispu- 
njena dolar za dolar, u svakoj novčanici ili svakom opticajnom sret- 
stvu, koja ili koje je u vrijeme plateža zakonsko platežno sretstvo 
za javne ili privatne dugove«. 

Time je zlatna klauzula proglašena ništetnom, kako za obaveze, 
koje su nastale prije Joint Resolution Acta tako i kod budućih oba- 
veza. Postavljen je temeljni princip: dolar je dolar. 

Agricultural Adjustment Act od 12. maja 1933 određuje, da 
Pretsjednik Sjedinjenih Država može proklamacijom »težinu zlatnog 
dolara utvrditi, kako to nađe ispravnim po svojim istraživanjima, 
kako bi tuzemne cijene stabilizirao ili da vanjsku trgovinu zaštiti 
proti djelovanju strane devalvacije novca.« Ovako ustanovljeni do- 
lar pretstavljat će novčanu jedinicu i sve vrsti što ih kuju ili izdaju 
Sjedinjene Države imadu stajati u partitetu s ovom jedinicom. 

Gold Reserve Act od 30. I. 1934 zabranio je da težina dolara 
bude ustanovljena na više nego 60% od aktuelne težine. Proklama- 
cijom od 31. I. 1934 naredio je Pretsjednik, da će u buduće novčane 
jedinice imati sadržaj od 155/21 graina zlata čistoće 9/10. Zakon od 
14. III. 1900 utvrđivao je težinu 1 dolara sa 25.8 graina. 

Rješidbom od 18. II. 1935 Vrhovno sudište proglasilo je veći- 
nom glasova, da Joint Resolution Act stoji u suglasju s ustavom 
Sjedinjenih Država, odnosno da je pravo kongresa i vlade da ukinu 
zlatnu klauzulu časom, kojim bi ista priječila slobodno izvršivanje 
prava kongresa da utvrđuje vrijednost nacionalne valute. 

Bez dvojbe su rečeni propisi o zlatnoj klauzuli mjerodavni za 
pravne odnose stanovnika Sjedinjenih Država među sobom, pa će se 
vjerovnici morati usprkos zlatne klauzule, koju su ugovorili s dužni- 
kom, zadovoljiti stipuliranim nominalnim iznosom dolara (dolar je 
dolar) i na taj način otpisati znatan dio svojeg potraživanja. 

Za nas je od interesa pitanje, imadu li se naveđeni propisi Sje- 
dinjenih Država sami po sebi primijeniti na pravne odnošaje kontra- 
henata, od kojih ni jedan nije stanovnik Sjedinjenih Država, a koji 
su međusobno tražbine statuirali u dolaru i providjeli iste 
klauzulom po težini i čistoći dolara od prije devalvacije. 


U prvom redu valja da ispitamo volju stranaka, odnosno da 
utvrdimo što su one htjele, kad su svoju tražbinu, ustanovljujući je 
u dolarima, providjele još i zlatnom klauzulom. 

Smisao zlatne klauzule jest, da dužniku bude oduzeta mogućnost, 
da svoj dug plati u eventualno devalviranom novcu. (Presuda Tri- 
bunal Civil-a u Anversu od 5. I. 1935 iz Dalloz Pćriodique 1930 I. 
47, napomena od Decencičre - Ferrandičre, Plesch: Die Goldklausel). 
Stavljajući u zajmovnu pogodbu klauzulu o platežu u zlatu, htjele su 
stranke vjerovniku zajamčiti svotu, koja je onoj, koja potiče iz nje- 
govog posjeda u stvari jednaka, i htjele su ga osim toga da zaštite 
od fluktuacija novčanih tržišta. (Rješidba Francuske Kasacije 23. I. 
1924 Clunet 1924, 685). 

Klasična presuda Haškog sudišta od 12. VII. 1929 u stvari srp- 
skih zajmova izdanih u Francuskoj kaže: Budući je s jedne strane 
bitno, da se ustanove ugovora, koje neko obećanje pobliže označuju, 
ne zabace kao suvišne, budući je s druge strane nemoguće ignori- 
rati sasvim određenu upotrebu riječi »zlato«, to se nameće pitanje: 
što ima da znači ovaj izraz? Priznato je bila volja stranaka, da se 
zaštite protiv fluktuacija srpskog dinara i da je za dobivanje zajma 
bilo nužno, da se u ugovoru o zajmu predvidi platež u inozemnom 
novcu. Međutim, kada su ugovor sklapale, nijesu se stranke ograni- 
čile da jednostavno upotrijebe riječ »franak« ili da u ugovoru platež 
predvide u »francuskim francima«, već su stavile »zlatni franak«. 
Sasvim bi bilo nelogično uzeti, da bi njihova namjera jedino bila, da 
platež ima uslijediti u zlatnim komadima ili zlatnim kovanicama, a 
da se to ne bi odnosilo na mjerilo vrijednosti. Postupati sa zlatnom 
klauzulom kao da naznačuje tek modalitet plaćanja, a ne poziv na 
mjerilo vrijednosti, ne bi značilo tumačiti je, već uništavati.« 

Na isto stanovište stao je engleski Vrhovni sud, te u presudi 
od 15. XII. 1933. kaže: »po mojem shvaćanju može se svrha raza- 
brati iz klauzule 4, gdje se pozivanje na zlatne kovanice Sjedinjene 
Kraljevine očito ne odnosi na način plaćanja, nego na mjeru ob- 
veze«. — Zatim: »Stoga ne tumačim klauzulu 1 onamo, da 100 £ 
valja platiti na određeni način, nego da se radi o obavezi, glasom 

koje valja platiti svotu, koja bi odgovarala protuvrijednosti od 100 £ 
kad bi morala biti plaćena na određeni način; drugim riječima tu- 
mačim klauzulu kakova jest, propuštajući nevažne riječi, onamo: 
platite u šterlingima svotu, koja odgovara vrijednosti od 100 £, ako 
bi platež uslijedio u zlatnoj kovanici Sjedinjene Kraljevine prema ili 
jednako težini i čistoći, kako je postojala dne 1. IX. 1928.« (Plesch: 

Die Goldklausel.) 

Ovdje je sasvim jasno precizirana razlika između »novca ugo- 

vora« (monnaie du contrat) i »novca plaćanja« (monnaie d'execu- 
tion) — ili jednostavnije, između »supstance obveze« i »načina na 
koji imade platež da uslijedi«, kako je to izrazio Haški sud u već ci- 
tiranoj presudi. 
. Ukratko: Stavljanje zlatne klauzule u ugovor ne može imati 
drugu svrhu, nego da zaštiti stranke što sklapaju pogodbu protiv 
smanjenja vrijednosti novca (Presuda Anverskog Tribunal Civil-a 
od 5. I. 1935, Plesch: Die Goldklausel, str. 114.), ili drugačije: Mi 
smo također mnijenja, da imaju po fair interpretaciji ove klauzule 
svrhu, da stvore čvrstu mjeru vrijednosti i da na taj način štite 
proti devalvacije valute i protiv ispunjenja platežne obveze plate- 
žem manje vrijednosti nego li propisane (Presuda Vrhovnog sudi- 
šta u Washingtonu od 18. II. 1935, Plesch: Die Goldklausel, str. 27.). 
Takova je bez sumnje volja stranaka i po općim pravnim načelima, 
ta se volja ima ostvariti. 

Joint Resolution Act priječi realizaciju ove volje: vjerovnici 
gube pravo što im ga daje zlatna klauzula i mora da trpe gubitak 
znatnog dijela potraživanja. 

Jesu li se inozemne stranke, koje su dug kontrahirale u inozem- 
stvu (u odnosu spram Sjedinjenih Država), time da platež imade 
uslijediti u inozemstvu, izabravši kao valutu zlatni dolar po težini i 
po čistoći od prije devalvacije, samim tim, što su taj zlatni dolar 
uzeli za mjerilo vrijednosti, podvrgle amerikanskom zakonodavstvu ? 

Nema nikakovih razloga, koji bi dopuštali zaključak, da su se 
te stranke htjele podvrći amerikanskom valutnom zakonodavstvu. 
Za takovo podvrgavanje bi bez dvojbe bila potrebna neka ustanova 
u ugovoru, koja bi dozvolila zaključak, da su se stranke htjele pod- 
vrći pravu strane države. 

Izbor zlatnog dolara kao valuta ugovora imade svrhu, da od- 
redi mjerilo vrijednosti, pa slijedom toga taj momenat ne može 
pretstavljati okolnost, koja bi takovo konkludiranje dozvoljavala. 

Sauser Hall kaže: »Smatram slijedom toga utvrđenim, da opseg 
obaveza što su sadržane u bondsima Švedske, podpada u pogledu 
važenja i sadržine švedskom zakonodavstvu. Kad je predvidio platež 
u zlatnim dolarima, dužnik je u svoju dugovnu obavezu sasvim je- 
dnostavno uveo pojam zlatnog dolara, kako je dne 1. XL 1924, t. j. 
datuma izdanja zajma imao zakonski tečaj u Sjedinjenim Državama. 
Ograničio se je dakle na to, da primi definiciju zlatnog dolara, kako 
je sadrži amerikansko pravo, to će reći, on se je obavezao, da to- 
liko puta vrijednost od 1,6718 grama zlata u leguri 990/1000 ili 
1,50464 grama čistog zlata plati, koliko je dolara dužan. Kada je 

tako usvojila zakonsku definiciju dolara, kako bi naznačila mjeru 
svoje obaveze, nije se Švedska podvrgla zakonodavstvu Sjedinjenih 
Država. Ona je, sasvim nasuprot, u smislu ugovora (A titre conven- 
tionel) razne amerikanske pojmove unijela u svoje obligacije; ako 
se apsolutno želi pozvati na amerikansko zakonodavstvo, kako bi 
se definiralo pojam zlatnog dolara, to iz toga nipošto ne proizlazi, 
da ugovor potpada amerikanskom pravu; ono je postalo sastavni 
dio ugovora, koji podleži sasvim drugom, naime švedskom pravu. 
Samo brevitatis causa i radi nužne financijske reklame za zajam, 
ispostavljen je on u zlatnim dolarima, mjesto da sadržaje iscrpno 
navađanje težine i zlatne čistoće zlatnih kovanica, koje služe za mje- 
rilo vrijednosti. (Sauser Hall, Konsultacija od 10. VI. 1934 iz Plesch: 
Die Goldklausel 75.) ' 

Valja nadalje uvažiti, da je Joint Resolution Act valutarni za- 
kon. Princip je međunarodnog privatnog prava, da takovi zakoni 
djeluju samo unutar granica zemlje, koja ih donosi, a ne i izvan po- 
dručja njene suverenosti. 

Šesti kongres njemačkih pravnika u Čehoslovačkoj izrekao je: 
Na inozemne zahvate u postojeća prava (ukidanje valjano preuzetih 
zlatnih klauzula, diktirani tečaj i t. d.) ne treba se osvrtati, u ko- 
liko ima da djeluju izvan ove inozemne države. (Iz Domke: La 
Clause »Dollar-or« str. 79.). 

Francuska Kasacija u rješidbi od 23. I. 1924. izjasnila se u tom 
pitanju: »Prinudni tečaj, mjera poduzeta u nacionalnom interesu, 
ograničen je na teritorij naroda, koji ga ustanovljuje i ne slijedi 
vrijednote, koje optiču u inozemstvu. Ne može ga se dakle suprot- 
staviti u materiji međunarodnih plaćanja.« (Iz Domke: La Clause 
»Dollar-or«, str. 75.) 

Građansko sudište u Kairu izriče u presudi od 16. II. 1933.: 
»Plateži, kojima se izvršuju međunarodni ugovori ustanovljeni u 
zlatu, ne potpadaju pod nacionalne zakone o prinudnim tečajevima.« 
(Clunet 1933.) 

Zakonodavni čini međutim, što su ih preduzele Sjedinjene Dr- 
žave ukidanjem zlatne klauzule, te devalvacijom dolara, nijesu ni- 
pošto samo akti valutarnog zakonodavstva, nego štoviše i u prvom 
redu su to politički zakoni. Svrha im je bila da rasterete dužnike. 
Zakon je prisilio vjerovnike da otpuste veliki dio tražbine, i usprkos 
očitovanoj volji, ovlastio dužnika da svoj dug podmiri nominalnim 
iznosom. Svrha Rooseveltovog valutarnog zakonodavstva bila je, da 
pruži novi polet privrednom životu Sjedinjenih Država. Služeći ovom 
nacionalnom interesu, pregazio je Joint Resolution Act principe 
»prava«. Taj zakon imao je jedino i isključivo u vidu interese i pro- 
speritet Sjedinjenih Država. Zakonodavstvu je bio cilj, da spriječi, 
da dužnik s jedne strane prima prihode u devalviranom dolaru, a 
s druge strane da plaća dugove iznosom, koji odgovara ranijem zlat- 
nom standardu. Bilo se bojati, da bi takovo stanje imalo za poslje 
dicu porast cijena, pak se tome htjelo izbjeći, kako se ne bi izgubilo 
efekat devalvacije spram inozemstva i tuzemstva. To je ponukalo 
zakonodavstvo Sjedinjenih Država da, bez obzira na načelo stečenih 
prava, vjerovnika liši ugovorenih ovlaštenja. 

Ova ratio legis sama po sebi ograničava djelovanje Joint Reso- 
lution Acta na područje Sjedinjenih Država i taj cilj — taj politički 
cilj i svrha po načelima međunarodnog privatnog prava, isključuje 
primjenu tog zakona van granica zemlje, koja ga donosi. Iz samoga 
teksta zakona nikako ne slijedi namjera zakonodavca, da bi se on 
imao primijeniti na van-amerikanske odnošaje. Bilo bi apsurdno 
uzeti, da zakoni, doneseni u isključivom interesu Sjedinjenih Država, 
imadu krijepost da dadu svim dužnicima na cijelom svijetu, pa bili 
oni ma kako solventni, koji su dug kontrahirali u zlatnim dolarima, 
mogućnost, da pogaze obećanje i da plate dug po nominalnom iz- 
nosu, bez obzira na devalvaciju. A očitovana volja im je išla upravo 
onamo, da obzirom na mogućnost takove devalvacije isključe stav- 
ljanjem zlatne klauzule njen učinak spram vjerovnika. 

Sve da se i uzme, da je pravni odnos stranaka podvrgnut ame- 
rikanskom pravu, to opet ne bi smjele doći do primjene citirane za- 
konodavne odredbe. Stranke su izabirući standard. zlatnog dolara od 
prije devalvacije izričito očitovale svoju volju onamo, da taj stan- 
dard ima da pretstavlja mjerilo vrijednosti duga. Stranke svakako u 
vrijeme kontrahiranja duga nijesu mogle predvidjeti, da će kasnije 
zakonodavstvo ukinuti zlatnu klauzulu s djelovanjem unatrag i da 
će postaviti za sve tražbine, bez obzira na vrijeme postanka i bez 
obzira bile one sa zlatnom klauzulom proviđene ili ne, princip »dolar 
je dolar«. Da su to stranke mogle predvidjeti, one bi bile izabrale 
drugi standard. 

Da su se stranke dakle i htjele podvrći amerikanskom pravu, 
to bi se one prema očitovanoj volji podvrgle pravu, koje je 
jalo u času sklapanja pogodbe i koje je njihovoj pogodbi davalo kri- 
jepost, a ne onomu, koje nijesu mogle predvidjeti, a s njihovom vo- 
ljom stoji u suprotnosti. (Vidi pobliže Sauser Hall: Konsultacija od 
10. VI. 1934., Domke: La Clause »Dollar-or«.) 

Razabire se odatle slabost argumentacije austrijskog službenog 
komentara kad tvrdi, da smisao utanačenja plateža u stranoj valuti 
leži u pozivanju na valutarno pravo države, na čiju valutu ugovor 
glasi, pa da krijepost zlatne klauzule valja po tom pravu prosuditi. 

Slijedi iz svega navedenog, da se amerikansko pravo, odnosno 
Joint Resolution Act nema samo po sebi primijeniti na pravne odnose 
inozemaca, koji odnosi imadu s Amerikom jedino tu vezu, što su 
kao standard vrijednote stranke u ugovor unijele zlatni dolar od 
prije devalvacije. Slijedi nadalje, da se ovi pravni odnosi imadu pro- 
suđivati po općim pravnim načelima odnosno po zakonodavstvu dr- 
žave, koje je u danom slučaju mjerodavno za rasuđivanje spora. 

Ovako posmatran ukazuje se propis $-a 2. Goldklauselgesetza 
od 27. IV. 1937. »nepravnim« propisom, »nepravednim« propisom. 
To je politička mjera, koja imade odteretiti austrijskog dužnika. 
Ovo rasterećenje ide na štetu vjerovnika bio on tuzemac ili inozemac. 
Nu dok u odnosu Austrijanca kao dužnika spram Austrijanca kao 
vjerovnika, u koliko su iznos duga ustanovili u dolaru i dodali zlatnu 
klauzulu po vrijednosti dolara od prije devalvacije, novi propis do- 
duše znači gubitak na strani vjerovnika, to on istovremeno znači 

razmjerni dobitak za dužnika, koji može da se liberira platežem pro- 
tuvrijednosti devalviranog dolara. U nacionalnom dakle imetku Au- 
strije ne dolazi do promjene. U odnosu s inozemstvom, u koliko je 
ono vjerovnik, ova mjera imade za posljedicu gubitak diference iz- 
među utanačenog zlatnog dolara i devalviranog papirnog dolara, od- 
nosno protuvrijednosti u kojoj dužnik može da podmiri dug, dok za 
austrijskog dužnika odnosno austrijski narodni imetak pretstavlja 
dobitak ove diference. 

Austrijanci će moći s inozemcima i u buduće sklapati poslove u 
inozemnoj valuti i moći će takovim ugovorima stranke dodavati 
zlatnu klauzulu, tek će valjanost te klauzule ovisiti o zakonodavstvu 
države u čijoj valuti je pogodba sklopljena. Zabrani li dakle država 
u čijoj valuti je ugovor sklopljen zlatnu klauzulu u budućnosti, to će 
i opet zlatna klauzula izgubiti vrijednost. Upotreba zlatne klauzule 
pretstavlja dakle i za u buduće, obzirom na taj propis, riziko neovi- 
san od volje stranaka. To će naravno otežati sklapanje kreditnih 
poslova inozemstva s Austrijom, jer vjerovnik unatoč zlatne klau- 
zule, što će je upotrijebiti sklapajući posao u stranoj valuti, ne će 
Z siguran, da li će u buduće doista primiti ekvivalenat onoga što 

aje. 

Dolazimo do problema, koji je za nas od neposrednog interesa. 

Ako naš državljanin ima tražbinu spram stanovnika Austrije 
od prije devalvacije dolara, kontrahiranu u zlatnom dolaru po stan- 
dardu od prije devalvacije, da li će se on morati konačno zadovoljiti 
nominalnim iznosom svoje tražbine u devalviranim dolarima odnosno 
s odgovarajućom protuvrijednošću u šilingu ili dinaru, bez obzira 
na zlatnu klauzulu, ili će moći tražiti diferencu između tog iznosa i 
onog, koji bi mu pripadao obzirom na zlatnu klauzulu? 

U koliko bi o slučaju imao da sudi austrijski sud, to bi isti tra- 
žitelja s njegovom tužbom za ovu razliku obzirom na jasni propis 
$-a 2. Goldklauselgesetza od 27. IV. 1937., bezuvjetno odbio. 

Nastaje pitanje, koje bi stanovište zauzeo naš sud u koliko bi 
vjerovnik pozivom na $ 97. stav. 1., 2. i 3. grpp. mogao spor iznijeti 
pred naš sud?2) 

Tuženi stanovnik Austrije bi se svakako pozvao na $ 2. austrij- 
skog Goldklauselgesetza od 27. IV. 1937 time, da mu isti daje pravo 
da dug plati po nominalnom iznosu bez obzira na zlatnu klauzulu, i u 
koliko je taj iznos platio, da ga smatra podmirenim u cijelosti. 


2) $ 97. grpp.: Tužbe zbog imovinsko-pravnih zahtjeva protiv lica, koja 
nemaju nikakva prebivališta u našoj državi, mogu se podnijeti svakom doma- 
ćem sudu u kojega se području nalazi kakva imovina tih lica ili predmet, koji 
se tužbom traži. Ako ovakovo lice ima tražbinu u našoj državi, to će se pre- 
bivalište njegovog dužnika smatrati kao mjesto u kojem se nalazi njegova imo- 
vina. Ako ni tuženikov dužnik ne prebiva u našoj državi, ali je u njenom 
području stvar, koja jamči za tuženikovu tražbinu, biti će nadležan domaći 
sud u čijem se području ta stvar nalazi. Inostrani zavodi, imovinske mase, dru- 
štva, zadruge i druga inostrana udruženja, mogu biti osim toga tuženi i kod 
domaćeg suda u kojega području je njihovo stalno zastupstvo za našu državu 
ii organ kojemu je povjereno da vrši poslove tih zavoda ili društava. Za spo- 
rove, koji se tiču lađa i plovidbe na moru, smatrat će se domaća luka, u kojoj 
je lađa registrovana kao mjesto u kojem leži imovina. 


331 


Ovaj prigovor sadržaje u sebi dva prigovora. 

Prvo: poziv na amerikansko zakonodavstvo, koje zlatne klau- 
zule niti za prošlost, niti za budućnost ne priznaje. 

Drugo: da austrijski zakon obzirom na valutarno zakonodav- 
stvo Sjedinjenih Država daje dužniku pravo, da svoje dugovanje na- 
miri po nominalnom iznosu, bez obzira na zlatnu klauzulu i deval- 
vaciju, pa da sud ima isključivo utvrditi postojanje pretpostavke — 
t. j. da amerikansko zakonodavstvo zlatnu klauzulu ne priznaje, a 
da se u pitanje primjenjivosti tog zakonodavstva, obzirom na po- 
zitivni propis $-a 2. Goldklauselgesetza nema i ne smije upuštati. 

Prije svega držimo, da pravo koje samo po sebi nije primjenjivo 
i nema pravne snage van zemlje koja ga donaša, dakle u našem slu- 
čaju amerikansko pravo, ne može dobiti obvezatnu moć za naše 
državljane odnosno sudove uslijed toga što ga Austrija izrično pri- 
hvaća. Činom prihvata po Austriji ovo pravo ne zadobiva spram nas 
- više snage nego li ga je imalo i imade samo po sebi — a ta snaga 
nije takova, da bi vezala naše sudove i dirala pravne odnose naših 
državljana međusobno i u prometu s inozemstvom. Austrija naravno 
može naložiti primjenu tog prava svojim sudovima, ali ne može ino- 
zemstvu, ako se i radi o pravnom odnosu inozemaca s Austrijan- 
cima. 

Pod tom generalnom pretpostavkom imamo se pobliže pozaba- 
viti s prigovorima tuženoga, koji smo pod 1 i 2 naveli. 

Valja ih rasvijetliti s više strana, pa ćemo u prvom redu ispitati 
po čijem pravu odnosni spor ima biti rasuđivan — da li po našem 
ili po austrijskom zakonodavstvu. 

Sklopi li inozemac — u konkretnom slučaju Austrijanac — s 
našim državljaninom u našoj državi koji god posao, koji zamjenito 
obavezuje obadvije stranke — onda se takav posao u smislu $-a 36. 
0gz. imađe prosuditi bez iznimke po ovom zakonu — to će reći po 
našem pravu. 

Ako je takav posao sklopljen u inozemstvu između našeg dr- 
žavljana i inozemca, to će u koliko taj posao imade da proizvede 
ma kakav pravni učinak u ovoj zemlji, opet mjerodavan biti naš za- 
kon, jer $ 4. ogz. određuje, da državljani ostaju podložni zakonu 
ove zemlje i u djelanjima i poslovima, koje čine izvan države u ko- 
liko rečena djelanja i poslovi imadu izvesti pravne posljedice i u 
ovim zemljama. 

Smatramo li pak po načelima međunarodnog privatnog prava 
mjerodavnim za primjenu prava mjesto ispunjenja, to će i po ovom 
načelu kod privatnih potraživanja biti mjerodavno naše pravo, jer 
će se obično, u koliko što drugo ne slijedi iz prirode duga ili među 
strankama nije što drugo ugovoreno, obzirom na prebivalište vje- 
rovnika, mjesto ispunjenja nalaziti u našoj zemlji. 

Imadđe li se spor prosuditi po našem pravu, a ne po austrijskom, 
onda će po našem uvjerenju sud odbiti prigovore tuženoga, jer će 
stati na stanovište, da nema mjesta primjeni amerikanskog prava 
iz razloga, koje smo naveli raspravljajući o tom: pitanju, da ameri- 
kansko zakonodavstvo samo po sebi nema biti primjenjeno, a da po 

našem zakonodavstvu, u pomanjkanju suprotnih propisa, volja stra- 
naka ima biti u punom opsegu realizirana. Sud će uvažiti da naši 
valutno-devizni propisi, a naročito Pravilnik o reguliranju prometa 
s devizama i valutama od 7. X. 1931. ne brane zaključivanje poslova 
s inozemcima u stranoj valuti niti upotrebu zlatne klauzule u tako- 
vim poslovima odnosno ugovorima. Po našem pravu može se i imade 
se volja stranaka u cijelosti ostvariti. 

Smatra li se međutim da je pravni posao između našeg držav- 
ljana i Austrijanca podvrgnut po načelu legis loci contractus ili po 
prebivalištu dužnika austrijskom zakonu, to ipak držimo, da naši 
sudovi ne bi taj zakon primijenili. Protiv primjene austrijskog zako- 
nodavstva odnosno primjene $-a 2. zakona od 27. IV. 1937. vojuju 
svi razlozi, koji vojuju protiv primjene amerikanskog zakonodavstva 
van teritorija Sjedinjenih Država. I $ 2. Goldklauselgesetza pret- 
stavlja propis valutarnog zakonodavstva, koje je ograničeno na te- 
ritorij zemlje, koja ga donaša, i $ 2. pretstavlja akt političkog za- 
konodavstva, koje ide, bez obzira na temeljna načela prava za jedno- 
stranim pogodovanjem dužnika na štetu vjerovnika, i taj zakon sto- 
jeći u oprečnosti s jasno očitovanom voljom stranaka ruši stečena 
prava, i u tom slučaju valja uvažiti, da su stranke imale i mogle 
imati pred očima jedino zakonodavstvo kakovo je postojalo u času 
sklapanja ugovora, a koje statuiranje zlatne klauzule nije branilo i 
valjanost njezinu nije vezalo uz neko strano pravo. Držimo nadalje, 
da naš sud ne može uvažiti propise cit. zakona, jer oni stoje u su- 
protnosti s načelima našega privatnog prava, tako s načelom »da se 
moć zakona ne proteže unatrag« ($ 5. ogz.), nadalje onim »pacta 
sunt servanda«, te načelom izraženim u $ 988. ogz., posljednja ali- 
neja: »Ako se preinači unutrašnja vrijednost, tada se ima namiriti 
zajmodavac prema unutrašnjoj vrijednosti, koju je u vrijeme zajma 
imala uzajmljena vrst novčana« i onim iz $ 989.: »Ako u vrijeme, 
kada se povraća zajam ne prolaze u državi takove novčane vrste, 
dužnik mora da podmiri vjerovnika s naličnim novcima u tolikom 
broju i takovim načinom, da vjerovnik primi unutrašnju vrijednost 
onoga, što je dao za zajam i to takovu, kakova je bila u vrijeme 
zajma.« 

Držimo dakle, da će naši sudovi prosuditi spor po našem zako- 
nodavstvu i prema tome odbaciti oba prigovora tuženoga. Znači to, 
da će naš sud dopitati vjerovniku usprkos $-a 2. austrijskog zakona 
o zlatnoj klauzuli od 27. IV. 1937. pun iznos potraživanja, t. j. i onu 
diferencu, koja mu pripada na osnovu zlatne klauzule, pa da će time 
dovesti do pobjede osnovno načelo našega privatnog prava »pacta 
dant legem contrahentibus«. 

Prva dva paragrafa cit. zakona imadu opći značaj, daljnji pak 
propisi zakona odnose se samo na određenu vrst poslova. Predvi- 
đaju da ugovore o tekućoj dobavi robe, a naročito o dobavi elek- 
trične energije, plina, vode itd. koji su zaključeni prije 25. III. 1933, 
a sadržaju zlatnu klauzulu, može kupac te robe svakovremeno pi- 
smeno otkazati. Otkaz zadobiva krijepost mjesec dana iza kako 
stigne dobavljaču. U koliko se međutim dobavljač prije isteka ot- 

kaznog roka pismeno odrekne zlatne klauzule, to ne dolazi do ras- 
kida ugovora. Ove odredbe vrijede bez obzira, da li je cijena utana- 
čena u šilinzima ili drugoj valuti, efektivno ili ne. Pravo otkaza pri- 
pada kupcu robe i onda, ako je to pravo glasom ugovora isključeno 
ili vezano na pretpostavke. Iznosima, koje je kupac platio prije ot- 
kaza na ime potpunog ili djelomičnog namirenja duga, imađe se 
njegov dug smatrati u toliko podmirenim, u koliko bez obzira na 
zlatnu klauzulu, uplaćene svote odgovaraju nominalnom iznosu duga. 
Vrhu tog iznosa plaćene svote ne može platac natrag tražiti. Iza 
odaslanja otkaza imade kupac pravo da svoje obaveze iz ugovora 
o tekućoj dobavi plaća po nominalnom iznosu, bez obzira na zlatnu 
klauzulu. Pravne posljedice što su ih stranke predvidjele za slučaj 
otkaza ili raskida ugovora ne nastupaju. $ 6. daje ministru financija 
ovlast, da u suglasnosti s ministrom pravde naredbom odredi dan od 
kojega unaprijed kupac ne može više koristiti pravo otkaza. Taj dan 
ne smije da bude prije 1. jula 1938. 

Ovi propisi koji se tiču određene vrsti poslova idu još i dalje 
nego li opći propisi $-a 2. Zakonodavac ne veže ovdje više valjanost 
zlatne klauzule o zakonodavstvo zemlje u čijoj valuti su stranke ugo- 
vor sklopile, već dekretira da dužniku po ovim poslovima u svakom 
slučaju pristoji pravo da otkaže ugovor koji sadržaje zlatnu klau- 
zulu, te da svoj dug podmiri prema nominalnom iznosu dugovanja. 
Tek u koliko vjerovnik pristane da se odrekne prava što mu ga daje 
zlatna klauzula, ti će ugovori zadržati krijepost. 

Za ove propise vrijedi naravno sve ono što smo kazali govoreći 
o propisu $-a 2. cit. zakona. Nije nam poznato da između naših dr- 
žavljana i stanovnika Austrije postoje ugovori o tekućoj dobavi 
struje, plina, vode, pa držimo da ovi specijalni propisi ne će imati 
praktične važnosti za naše državljane. 


Janko Grampovčan (Beograd) 


Željeznički franak i njegovo značenjo u 
međunarodnom željozničkom saobraćaju! 


Uvod. Međunarodne i lokalne željezničke tarife izrađene su u 
najrazličitijim valutama, dok se za naplaćivanje vozarina u među- 
narodnom prometu primjenjuju najraznovrsniji tečajevi. Udjeli po- 
jedinih željezničkih uprava preračunavaju se u valute vjerovničkih 
uprava na različite načine, a kod naplaćivanja odnosno saldacije me- 
đusobnih tražbina i dugova primjenjuju se opet drugi tečajevi?). 


1) Franc de chemins de fer; Eisenbahn franken. 

2) Janko Grampovčan: »Bezahlung der Frachten und Umrechnung frem- 
der Wihrungen im internationalen Glterverkehr nach den bei den JDŽ gel- 
tenden Vorschriften«. Allgemeiner Tarif-Anzeiger, Zeitschrift fir internationales 
Verkehrswesen, Finanz- und Volkswirtschaft«, Wien, XI Jahrgang, Nummer 
14/15 vom 3. und 10. April 1937. 

Ovo nesređeno stanje dolazi do svog punog izražaja na području na- 
rodne privrede, na području međunarodne izmjene dobara, a ko- 
načno i na samom interesnom području željeznices).. 

Proučavajući valutarne prilike na području međunarodnih že- 
ljezničkih obračuna i saldacija mogu se obzirom na postojeće stanje 
utvrditi slijedeće činjenice: 

1. da se kod željezničkog udjela u međunarodnom saobraćaju 
dinarska vrijednost (protuvrijednost) unijeta u tarifu ne poklapa 
8 efektivno naplaćenim dinarskim vrijednostima, 

2. da su u tarifu unijete dinarske vrijednosti uslijed oscilacije 
tečajeva i uslijed višestrukih preračunavanja, s obzirom na napetost 
željezničkih tečajeva (riziko gubitaka) u redovnim prilikama od 2 
do 20% i više, niži od efektivno naplaćenih vrijednosti, 

3. da su u tarifu unijete dinarske vrijednosti uslijed devalvacije 
u vanrednim prilikama od 18 do 22% više od efektivno naplaćenih 
vrijednosti, 

4. da uprave, koje naplaćuju udjele za strane uprave, nastoje 
prevaliti po mogućnosti taj riziko na stranke (u koliko se ne može 
prevaliti na neoprezne uprave), 

5. da tranzitne uprave traže osiguranje svojih udjela isplatom 
istih u nacionalnoj moneti svoje zemlje na osnovi tarifom utvrđene 
tečajne relacije, računajući kod toga na njihovu stabilnost, 

6. da se oscilacije tečajeva pojavljuju po sadanjem stanju 
stvari najviše uslijed politike obrane nacionalnih moneta u pojedinim 
zemljama, 

7. da politika obrane nacionalne monete izaziva zbog prestiža. 
ozbiljne zaprijeke i tamo gdje nije u pitanju politika obrane nacio- 
nalnih moneta, 

8. da uslijed oscilacije tečajeva narodna privreda gubi solidnu 
bazu za kalkulaciju, što smeta normalizaciji i sanaciji privrednih 
Prilika u pojedinim zemljama, 

9. da se uslijed toga poskupljuju transporti, a time se nenormal- 
no poskupljuje i roba, 

10. da su poslovi oko mnogostranih preračunavanja i likvida- 
cija s obzirom na gornje činjenice sve kompliciraniji, što otežava do 
krajnosti vršenje komercijalnih zadataka željeznice u odnosu prema 
inozemstvu i u odnosu prema nacionalnoj privredi, pošto time gubi 
i ona solidnu bazu koja joj je potrebna za vođenje računa o intere- 
sima nacionalne privrede i o vlastitim interesima. 

Poznato je, da međunarodni transportni prihodi ne pretstavljaju 
čiste transportne prihode u tarifsko-tehničkom smislu, nego da se 
ti prihodi sastoje iz dvaju elemenata, i to: iz čisto tarifskih prihoda 
u tarifsko-tehničkom smislu i iz tarifsko-dinarskog »ažija« tj. iz te- 
čajne diferencijet). Osim ovih čisto teoretskih zaključaka može se 


3) Janko Grampovčan: »Uticaj diskriminacije kurseva na tarifski dinar«. 
>Saobraćajni pregled«, časopis za proučavanje saobraćajno-privrednih problema, 
Beograd, broj 12, decembar 1935. 

4) Prof. Dr. Eugen Sladović: »Politika cena«, »Ekonomsko-financijski 
život«, Beograd, maj 1936, godina VI, broj 63. 

povući konkretno i jedan praktičan zaključak, i to: tečajne razlike 
mogu imati i negativan efekat, a to je ono o čemu treba da vodi 
svaka uprava ozbiljno računa pošto mogu utjecati i na sam saobra- 
ćaj, tj. uslijed visokih tečajnih razlika opada direktni međunarodni 
željeznički saobraćaj, čime se promašuje svrha samih međunarodnih 
direktnih tarifa5). 

Dokaz za ovo pružaju prihodi direktnog (tranzitnog) međuna- 
rodnog saobraćaja, kao što se to vidi iz ovih podataka (u dinarima): 


Robni Robni 
Putnički direktni tranzitni ukupno 
1931 12,821.424.22 271,780.279.42 


1936 9,496.647.46 166,906.270.93 81,957.736.68 248,864.007.61 

Opadanje kod direktnog međunarodnog putničkog saobraćaja 
iznosi ukupno 25,93%, a kod robnog saobraćaja 8,43% u označenom 
periodu. Pošto su u tom otsjeku vremena cjelokupni prihodi opali: 
u putničkom saobraćaju za 4,05%, a u robnom saobraćaju za 8,23%, 
to znači, da su putnici kao i roba prešli od direktnog međunarodnog 
saobraćaja (direktnih međunarodnih tarifa) na lokalni saobraćaj (od 
granice do granice). Budući da radovi oko izrađivanja direktnih ta- 
rifa predstavljaju prilično visoke materijalne žrtve, nastaje na osnovu 
gornjih činjenica pitanje, da li su svi ti troškovi uopće pokriveni u 
pojedinim odnosnim saobraćajima, uzimajući u obzir i uobičajenu 
zaradu. 

Prilikom sastavljanja direktnih međunarodnih tarifa trebalo bi 
pored gornjih činjenica voditi računa također o kontigentiranju 
uvoza i izvoza u pojedine zemlje, pošto u mnogim slučajevima konti- 
gentiranja postavljaju granicu razvoja direktnog saobraćaja (tarife). 

Međutim već sama činjenica, da se u međunarodnom željeznič- 
kom saobraćaju upotrebljavaju razne valute, koje notiraju na razli- 
čitim burzama različito, a da se je poslije istupanja većine žljezničkih 
uprava iz Središnjega kompenzacionog ureda u Bruxellesu (Bureau 
Central de Compensation, B. C. C.) u kojem su se sve do 1932 god. 
vršila klirinška izravnanja, prešlo na sistem dvostranih kontoko- 
rentnih obračunavanja i izravnavanja, pri čemu dolaze do punog iz- 
ražaja nejednakosti tečajeva na raznim burzama, dokazuje, da je 
izlaz iz postojećeg kaosa nemoguć bez temeljne reforme cjelokupnog 
tarifsko-valutarnog i obračunsko-valutarnog sistema u Europi. Tre- 
ba imati u vidu ne samo naše direktne i tranzitne tarife tj. one trans- 
porte, koji se obračunavaju u međunarodno-direktno-tarifskom smi- 
slu, nego i sve lokalne saobraćaje, tarife, na osnovi kojih se vrše 
transporti u međunarodnim saobraćajima od granice do granice i za 
koje se vozarina prethodnih željeznica (izražena u nacionalnim mo- 
netama odnosnih zemalja) naplaćuje u inozemstvu u tuđoj valuti. 

Tražbine jugoslavenskih državnih željeznica iz toga šireg pojma 
inozemnog saobraćaja velike su tako, da još danas »plaćevna bi- 
lanca« jugoslavenskih državnih željeznica iznosi oko 150,000.000 di- 
nara (iz naslova međusobnih tražbina i dugova s inozemnim željez- 


5) Bazu prevoznih cijena za inozemni direktni i tranzitni saobraćaj čine 
prevozne cijene (Stavovi) lokalne tarife. 

nicama). No ova. je svota iz godine u godinu sve manja, što se vidi iz 
slijedećih podataka: 
Tražbine J.D. Ž. prema inozemnim željeznicama: 
1. Iz međunarodnog kliringa (BCC) u Bruxelles-u: 
prije 1932 g. iznosile su prosječno godišnje između 200 do 230 milijuna 
dinara (poslije prebijanja dugova s tražbinama). 
2. Iz sadašnjega kontokorentnog sistema: 
1933 g.  185,711.392.68 dinara 
1934 , — 195,130.345.85__,, 
1935 ,,  183,818.792.04._,, 
1936 ,  154,294.359.15__,, 


Budući da ove sume pretstavljaju vrlo važnu stavku u plaćevnoj 
bilanci naše zemlje, nitko ne može osporiti tijesnu povezanost finan- 
cijsko-komercijalno-tarifske politike željeznice s jedne strane, i važ- 
nost rezultata ove politike za narodno gospodarstvo s druge strane. 

Ne može se tvrditi, da ta politika daje samo dobre rezultate, 
nego naprotiv daje vrlo rđave rezultate, ako nije organički među- 
sobno povezana, a naročito još ako ne bi bila povezana s interesima 
opće nacionalne privrede. 

Govoreći o temeljnoj reformi cjelokupnog željezničkoga tarifsko- 
valutarnog sistema, treba imati na umu, da se ova reforma nikako 
ne može provesti bez ukidanja sviju nacionalnih moneta i bez zavo- 
đenja jedne jedinstvene i zajedničke monete u sve međunarodne že- 
ljezničke saobraćaje, pri čemu bi se morala promijeniti takođe valu- 
tarna osnova pojedinih nacionalnih lokalnih tarifa. 


L Teorija željezničkog franka, — U Europi dolaze u glavnom u 
obzir u međunarodno-tarifsko-obračunskim i saldacionim odnosima 
slijedeće valute: 


1) dinar, 2) švicarski franak, 3) franc. franak, 4) belg. franak, 
5) zlatni franak, 6) luksemburški franak, 7) šiling, 8) engl. funta, 
9) zlot, 10) čehosl. kruna, 11) lira, 12) leva, 13) drahma, 14) Reichs- 
marka, 15) penge$), 16) lej, 17) hol. forint, 18) danska kruna, 19) 
švedska kruna, 20) turska funta, 21) pezeta, 22) norv. kruna, 23) 
dolar, 24) rubalj, i 25) eskudo7). 

Za preračunavanje svih ovih mnogobrojnih valuta primjenjuju 
evropske željeznice različite tečajeve različitih burza tako, da voza- 
rina, koja je izražena u jednoj stranoj prvobitnoj nacionalnoj moneti 


6) Mjesto penge nastupa kao tarifska i obračunska moneta zlatni penge, 
kome je fiksirana stalna relacija naprama švicarskom franku: 100 šv. fr. — 77.80 
zlatnih penga (100 dinara — 12.85 penga, što znači 43.78% više nego je najviši 
burzovni kurs za penge (9.50). 

T) Pored već pomenutih valuta možemo spomenuti još: zlatni dolar, zlatni 
yen i zlatne tarifske jedinice. U Rumunjskoj su za neke transporte uvedene 
Zlatne tarifske jedinice — anonimna valuta — od 1/100 g čistog zlata kao 
tarifske (a ne kao obračunske) valute. Te valutne jedinice preračunavaju se 
preko franka na bazi cijene 1 kg čistog zlata na pariškoj burzi (28. VI. 1933.) 
za 16,963.528 fr. Fr.; prema kursu beogradske burze postavljena je stalna 
vrijednost 1 zlatne jedinice na 0.5 dinara; ove jedinice pretstavljaju dakle 
bezimenu valutu, koja pak ne nastupa kao obračunska moneta u pravom smislu 
riječi. 

mijenja stalno svoju vrijednost sve dok ne bude konačno napla- 
ćena u uputnoj zemlji od adresata. 

Da vidimo sada iz jednog konkretnog primjera oscilacije tečaja 
na pr. za šiling te njegove učinke. U mjesecu martu 1937 god. stajao 
je na željeznicama jedan šiling (službeni željeznički tečaj), i to u: 


Dinara 

roba novac 
Austriji... . 0.4. 9.90 T.TT 
Bugarskoj... . 4. 8.04 
Čehoslovačkoj... . . 810 7.14 
Njemačkoj (naplatni) . . 8.59 
Italiji... 4.4... 8.15 
Jugoslaviji . Era ar 8.30 
Poljskoj... 4.4.4. 8.09 
Rumunjskoj... .. 9.01 . 
Mađarskoj... . . . 10.41 9.95 


Drugima riječima: željeznički tečajevi šilinga oscilirali su dakle 
između najnižeg tečaja 8,04 i najvišeg tečaja 10.41 dinara, što pret- 
stavlja razliku od 43.92%. 

što slijedi iz toga? Prije Prev poskupljenje transporta i to, 
ne samo za 43.92%, nego za mnogo više, pošto i privrednici treba da 
računaju s rizikom. 

Poskupljivanjem transporta na željeznicama otežava se među- 
narodna razmjena dobara (a to je od naročite važnosti), onemogu- 
ćuje se uspješno plasiranje agrarnih proizvoda u inozemstvu pošto 
ti proizvodi ne mogu da podnose uslijed svoje niske cijene visoke te- 
rete transportnih troškova, ali pošto ih ipak treba unovčiti, padaju 
ti troškovi uslijed jake konkurencije prekomorskih zemalja uvijek 
na teret seljaštva. 

Kad bi sada promotrili još željezničke tečajeve u odnosu prema 
različitim burzovnim tečajevima, onda bi vidjeli, da su se ovi po- 
sljednji, u konkretnom slučaju šiling, u toku mjeseca marta 1937 
godine kretali prosječno od 4 do 12% niže od službenih željezničkih 
tečajeva. Uzimajući konačno u obzir unakrsno preračunavanje sviju 
odnosnih valuta i vodeći računa o najnižim i najvišim tečajevima, 
vidimo, da su tečajne razlike od presudne važnosti za direktne me- 
đunarodne transporte. Pošto treba računati s time, da će željeznice, 
kad naplaćuju vozarinske udjele (frankiranja) i za strane željeznice, 
snositi prilikom isplate (poslije tri do tri i pol mjeseca) tih udjela 
stranim željeznicama izvjestan riziko u tečajevima, onda je razum- 
ljivo, da željeznice moraju računati kod ustanovljenja službenoga 
željezničkog tečaja za strane monete i s tim rizikom. 

i Iz svega gore navedenog možemo zaključiti, da se cjelokupna 
tarifsko-obračunska i saldaciona operacija sastoji iz čitavog niza 
rizika, i to: 

1. kod predaje i pretvaranja domaćih vozarina prethodnih že- 
ljeznica nasljednim željeznicama, 

2. kod naplaćivanja stranih i domaćih vozarina (koje glase u 
ju monetama) u zemlji putem preračunavanja u domaću va- 

utu, 

3. kod zaključivanja kontokorenata u svrhu dobivanja jednoga 
jedinog salda (u kontokorentu pojavljuju se redovno raznovrsne 
valute) preko jedne neutralne valute, 

4. prilikom izdvojenja udjela iz jednoga te istog direktnog sa- 
obraćaja, ali za različite učesne uprave u tom saobraćaju, u svrhu 
njihovog sprovođenja u odnosne kontokorente, za koje važe različiti 
tečajevi (trenutno postoji kod naših željeznica 32 kontokorenta za 
koje su ugovoreni u svrhu utvrđivanja konačnog salda različiti tečas- 
jevi i različite burze), 

5. prilikom isplate salda vjerovničkim upravama odnosno na- 
plate tražbina (razlika mjesta), 

6. prilikom isplate odnosno naplate salda (razlika vremena), i 

7. obzirom na izbor samog dana plaćanja na koji je izvršena li- 
Evidacija, pošto je svakoj upravi omogućeno birati najpovoljniji dan 
isplate svojih dugovanja, na koji su tečajevi za nju najpovoljniji 
(budući da rok, u kojem treba efektivno izravnati svoj dug, iznosi 
obično 15 do 20 dana). 

Tko prouči sada ovo stanje, taj mora uvidjeti, da tom stanju 
nije moguće ništa više pridodati a da bi ga mogli s pravom nazvati 
kaos. Taj »kaos« prouzrokovan je u prvom redu od pretjeranog na- 
cionalizma, koji se manifestira na svim područjima nacionalne 
Privrede u evropskim zemljama. Taj pretjerani nacionalizam pred- 
stavlja nestrpljivost u pravcu manjeg otpora, i prelazi sve granice 
socijalnih, nacionalnih, kulturnih i mno Eo SEE interesa 
pojedinih nacija. 


Borba pojedinih zemalja u pravcu autarkije moguća je samo na 
privredno tehničkim područjima čiji je predmet od nebitne važnosti 
za ekonomsko-političke ciljeve odnosnih nacija, pošto nijedna zemlja 
me može postići svoju potpunu privrednu samostalnost i nezavisnost. 

Privredna samostalnost i nezavisnost iluzorna je, a privredni i 
privredno-tehnički odnosi dolaze do svoga potpunog izražaja u sva- 
koj pojedinoj nacionalnoj privredi. Učinci ovih odnosa utječu po- 
zredno i neposredno na samo privredno stanje pojedinih zemalja na 
taj način što svuda, gdje postoji heterogenost, različitost, nejedna- 
kost, protivnost i slično, postoje takođe organičke smetnje u samoj 
privredi pojedinih zemalja. Ove smetnje u međunarodnim transport- 
nim odnosima pretstavljaju bez svake sumnje i različite nacionalne 
monete, koje se upotrebljavaju kao tarifske, obračunske i kompen- 
zacione valute. 

Nacionalna valuta ne pretstavlja za određenu zemlju integralni 
dio njezinoga političkog suvereniteta, pa nije onda ni potrebna za 
kulturno-nacionalni prestiž pojedinih zemalja, naprotiv, ona pret- 
stavlja jednu od najvećih smetnja za slobodni razvoj međunarodno- 
privrednih odnosa. Uslijed toga je neophodno potrebno da se ukinu 
sve nacionalne valute, koje prouzrokuju u međunarodno-transport- 
nim odnosima jedan čitav niz rizika, te da se zavede u sve željezničke 
tarife i obračune (lokalne i međunarodne) jedna jedinstvena i za- 
pora valuta, koja bi bila istovremeno i tarifska i obračunska 
valuta. 

Ova valuta trebala bi da se nazove željeznički franak. »Željez- 
nički«, pošto će ga upotrebljavati željeznice, a »franak«, pošto se 
franak vrlo često pojavljuje u međunarodnom platežnom prometu i 
u međunarodnim željezničkim obračunima kao zlatni, švicarski, fran- 
cuski, belgijski i luksemburški franak. 

Željeznički franak sadržavao bi 1/100 gr. čistog zlata (100%) 
te bi se prema tome vrijednosti nacionalnih moneta kretale oko jedne 
stalne osobine (zlatne jedinice) dok se danas nacionalne monete 
kreću svaka oko svoje vlastite osovine bez nacrta i određenog pravca. 
Relacija vrijednosti pojedinih nacionalnih valuta prema željezničkom 
franku imala bi se utvrditi: 

a) unaprijed za jedan izvjestan duži period vremena u tarifskom, 
obračunskom i saldacionom pogledu, ili 

b) unaprijed za jedan izvjestan duži period vremena u tarifskom 
i obračunskom pogledu dok bi došao kod saldacije (isplata ili na- 
plata) u obzir stvarni tečaj željezničkog franka (prema cijeni 1/100 
gr. čistog zlata) u odnosu prema određenoj nacionalnoj moneti do- 
tično prema jednoj izabranoj stabilnoj evropskoj moneti. 

Nastaje pitanje: koje se koristi mogu očekivati od ove novosti? 

Prije svega treba da se zadržimo na prigovorima, koji bi se 
mogli stavljati postavljenoj tezi. Sve ove prigovore možemo svesti 
na tri glavne skupine, i to: 

1) Od jedne zajedničke jedinstvene željezničke monete, koja bi 
fungirala kao tarifska i obračunska moneta, ne mogu se očekivati 
nikakve koristi i to iz razloga, jer ovakvu monetu ne bi usvojile sve 
uprave, pa bi se onda zavođenjem jedne nove monete povećao broj 
sada postojećega velikog broja moneta. 

Na taj prigovor nije teško odgovoriti, jer ne polazi s osnovnog 
gledišta predineta. Prema tom bi prigovoru logično trebalo da se ne 
mijenja sadašnje neodrživo stanje, nego da se i nadalje bezuspješno 
nastoji raznim paliativnim sredstvima nešto održavati, čemu je po- 
trebna osnovna reforma. 

2) Pitanje zavođenja jedne jedinstvene željezničke tarifske i 
obračunske monete polazi samo s uskog gledišta financijsko-tehničkih 
interesa, ali ne vodi računa o komercijalno-tarifskoj politici že- 
ljeznica. 

Ovaj prigovor nije stručne naravi, pošto nije govora o smetnja- 
ma financijsko-tehničke prirode, koje se mogu savladati, nego se 
radi o načinu i sredstvima da se uklone smetnje iz razloga opće ko- 
risti i ljubavi za predmet. Ovdje se dakle ne ide za financijsko-teh- 
ničkim teškoćama, nego da komercijalno-tarifska politika željeznica, 
pomoću financijske politike, s kojom treba da stoji u organičnoj 
vezi, dade jednu sigurnu bazu za kalkulaciju prevoznih cijena. 

3) Zavođenjem jedne jedinstvene zajedničke valute ne bi se mno- 
go postiglo, jer ostaje još uvijek jedan i to vrlo velik riziko kod is- 
plate udjela stranim željeznicama, a taj se zavođenjem jedne je- 
dinstvene i zajedničke monete ne bi mogao ukloniti, sve dok u općoj 
privredi postoje nacionalne monete. 

Da se zadržimo samo kod ovog posljednjeg prigovora, koji za- 
služuje pažnju. 

Tvrdnja, da se zavođenjem jedne jedinstvene zajedničke monete 
dok postoje u općoj privredi pojedinačke nacionalne monete mnogo 
ne bi postiglo, nije opravdana. Sadašnje se stanje obračunskih i fi- 
nancijskih operacija sastoji iz jednog čitavog niza rizika kao što 
smo to već naveli. U novom stanju uklonili bi se svi rizici pod 1) do 
5) navedenim tako, da bi ostao samo još riziko prilikom isplate 
udjela. No ovo nije malo, nego vrlo mnogo, jer bi time otpala nesi- 
gurnost koja postoji od trenutka otpravljanja primjerice pošiljke, 
pa do likvidacije vozarinskog ugovora. Veće fluktuacije tečajeva 
mogu se za pojedine zemlje u redovnim prilikama predvidjeti, a time 
se smanjuje i nesigurnost te povećava izvjesnost. Kod sadašnjeg 
stanja ovo je predviđanje nemoguće pošto postoje u različitim sa- 
obraćajima različiti tečajevi, koji se ustanovljuju na raznim burzama. 

Sa samo financijsko-teničkog stanovišta taj prigovor ne podnosi 
nikakve kritike. Da postojanje različitih valuta u međunarodnim že- 
ljezničkim transportima i njihovo mnogostruko pretvaranje iz jedne 
u drugu ne bi smetalo međunarodni saobraćaj, mogu tvrditi samo 
nestručna lica, kojima tehnika međunarodne trgovine, pa i sam pred- 
met nacionalne ekonomije nije proznat, odnosno, kojima to stanje 
konvenira. Uostalom bi po gornjoj logici bilo najbolje da se povra- 
timo u stanje, u kojem bi se preračunavale ne samo nacionalne mo- 
nete, nego i same količine robe te da ponovno zavedemo funte, ba- 
gaše, unče, oka, stare cente, pude, itd. 

Na osnovu gornjih činjenica možemo zaključiti, da ne postoji 
ni jedna ozbiljnija zapreka stručne prirode proti zavođenju željez- 
ničkog franka kao jedinstvene zajedničke tarifske i obračunske mo- 
nete u sve željezničke saobraćaje. 


II. Međunarodne pravne odredbe o valuti. — Gornja teza ne bi 
u postojećem međunarodnom pozitivnom transportnom pravu naišla 
na teškoće, budući da međunarodno pozitivno pravo (čl. 9 Međuna- 
rodne konvencije o prevozu robe na željeznicama od 1. X. 1928 g.) 
prepušta svakoj državi slobodno određenje valute time, da »tarife 
moraju sadržavati sve potrebne podatke za računanje vozarine i spo- 
rednih pristojbi i moraju u datom slučaju određivati, na koji će se 
način voditi računa o razlikama u valutama«. Pomenuta konvencija 
spominje (čl. 7, t. a, čl. 18 8 2 i 8 4, čl. 37 itd.) zlatni franak kao me- 
đunarodnu željezničku valutu, čija je vrijednost bila u smislu kon- 
vencije i njenih priloga ustanovljena na bazi Ta zlatnog dolara 
Američkih Sjedinjenih Država. No zlatni je franak isto tako jedna 
umišljena valuta kao što bi to bio željeznički franak, ali postoji iz- 
među jednog i drugog razlika u tome, što: 

a) zlatni franak pretstavlja težinu 10/31 grama zlata čistoće 
0.900, a željeznički franak 1/100 grama zlata čistoće 100/100, i 

b) zlatni franak nastupa rijetko kao tarifska i samo po kojiput 
i kao obračunska valuta. 

Osim ovih nejednakosti postoji između zlatnog i željezničkog 
franka izvjesna sličnost, i to: 

a) što su obe valute umišljene, i 

b) što obe valute služe istim svrhama, tj. što uklanjaju smetnje, 
koje izaziva postojanje mnogobrojnih nacionalnih moneta na po- 
dručju međunarodno-transportnih odnosa. 

Postavlja se pitanje: da li je uopće potrebno da se zavede poređ 
već postojeće jedne umišljene valute (zlatnog franka) još jedna umi- 
šljena valuta (željeznički franak) koja bi imala istu svrhu? Na ovo 
pitanje mogli bi odgovoriti: 


1. Negativno: Pošto bi zlatni franak mogao vršiti iste zadatke 
kao željeznički franak, to bi njegovim proširenjem na sve saobra- 
ćaje (i lokalne) i na obračunsko područje otpala potreba zavođenja 
još jedne nove umišljene valute. 

2. Pozitivno: Pošto zlatni franak po svom zlatnom sadržaju 
10/31 grama čistoće 0,900 ne odgovara praktičnim potrebama ve- 
ćine srednjo-evropskih država: tarifski stavovi u zemljama slabije 
valute trebali bi da sadrže veći broj decimala, što bi kompliciralo ra- 
čunovodstvo. Pored toga je preračunavanje vrijednosti zlatnog fran- 


ka u nacionalnu valutu i obratno nezgodno uslijed njegovog »neđe- 


kadnog« sadržaja zlata i čistoće. Čim bi se pak zlatni franak prila- 
godio prema svojstvu željezničkog franka, prestao bi biti »zlatni«, 
jer bi gubio na svom zlatnom sadržaju. Uostalom zlatni se franak 
ustalio sa svojim dosadašnjim visokim zlatnim sadržajem u mnogim 
međunarodno-obračunskim odnosima (pošta; telegraf itd.), gdje 
služi potrebama međunarodnog prometa, pa ne bi bilo zgodno, još 
barem za sada, da ga se »degradira« na nivo željezničkog franka. 
S druge strane zlatni franak nije mogao iz razloga, koji su gore na- 
veđeni, zamijeniti funkcije nacionalnih moneta u međunarodnim že- 
ljezničkim saobraćajima. 

Zaključak. — Međunarodna željeznička unija u Parizu nije se 
do sada konkretno bavila s ovim pitanjem. Odluke koje su donijete 
sa strane Upravnog odbora pomenute unije na valutarnom području 
uopće, sadržane su, i to u: 

1) Change-Taux imposć au publics). 

2) Tarifs voyageurs et marchandises — Monnaies: conversion- 
compensation?»). 

Va Bureau Central de Compensation (B. C. C.) — Participa- 
tion1o 

4) Decomptes — Raglement11), 

5) Remboursements — Payement taxation12). 

6) Risques de changes — Remboursement annulć13). 

z mu Payements entre Administrations — Dettes envers le B. 
.C.14). 


8) Fiche Nr. 15 od 15. XII. 1929; Fiche Nr. 17 od 15. XII. 1929. 
9) Fiche Nr. 62 od 1. III. 1931; Fiche Nr. 3 od 1. X. 1929. 

10) Fiche Nr. A7 od 1. I. 1935. 

11) Fiche Nr. 20 od 1. I. 1935. 

12) Fiche 64 od 1. III. 1931. 

13) Fiche 73 od 1. III. 1931. 

14) Fiche Nr. 99 od 1. XII. 1932. 

Odnosni odbori Međunarodne željezničke unije u Parizu ras- 
pravljali su do sada o mnogim korisnim pitanjima financijske pri- 
rodel5), a bavili su se takođe i s pitanjima uklanjanja financijskih 
smetnja u međunarodnim željezničkim saobraćajima1s). No konkret- 
no ne postoji nijedan nacrt koji bi nastojao iz temelja sprovesti re- 
formu postojećeg tarifskog i obračunsko-valutarnog stanja. Zato bi 
bilo od velike međunarodne važnosti da se iznese konkretno ovo pi- 
tanje pred Međunarodni željeznički forum (Međunarodna željeznička 
unija u Parizu) na raspravljanje. 

Pitanje o kojem bi trebalo raspravljati i donijeti odluku formu- 
liralo bi se ovako: 

L'ćtude de la rćforme gćnćrale monnaitaire dans tous les trafics 
internationaux et, de Vintrođuction d'une monnaie unique: »franc de 
chemins de fer (reprćsentće par le poids de 1/100 de gramine d'or 
au titre de 100/100) dans tous les tarifs de facon qu'exclusivement 
cette monnaie figurait aussi dans les decomptes divers et que la 
liquidation des dettes et crćances provenant des transports inter- 
nationaux s'eff€ctueraient sur la base de prix legal de l'or fin, fixć 
dans les diffćrents pays vis-&-vis de la monnaie nationale de PAdmi- 
nistration crćditrice, dans le but d'ćcarter des inconvenients monnai- 
taires actuels des chemins de fer membre de 1 U. I. C.« 

Ovo je siguran put koji vodi iz »kaosa« do konačnog sređenja 
financijsko-komercijalno tarifskih prilika u međunarodno-željezničkim 
transportnim odnosima. Ovaj put vodi također do sređenja općih 
privrednih prilika u Europi, jer nastoji izravnati smetnje i nejedna- 
kosti, ublažiti protivnosti te približiti narode. Željeznice bi mogle dati 
najljepši primjer sprovođenjem gornjeg nacrta, pošto su željeznice!8) 
pokazale svojim dosadanjim radom da su sposoban i najelastičniji 
instrumenat međunarodne uzajamnosti i saradnje. 


15) Janko Grampovčan: »Moderni kreditni sistemi u železničkom saobra- 
ćaju« (Ekonomsko-finansijski život, Beograd, april 1935, godina V, broj 50). 

16) Opstoje 72 međunarodna direktna (robna i putnička) i tranzitna sao- 
braćaja u kojima učestvuju jugoslavenske državne željeznice. Po tom broju se 
jasno vidi velika važnost postavljenog problema. 

17) »Paneurope« R. N. Coudenhove-Kalergi, IV-e Congrčs Paneuropćen, 
Vienne 16—19 mai 1935; str. 82: Introduction d'une monnaie comune, Heinrich 
Birnbach; str. 83, Dr. Hans Sperl. 

18) Prema Fiche No A1 Međunarodne željezničke Unije u Parizu ođ 1. 
januara 1937 u toj instituciji učlanjene su ukupno 63 željezničke uprave iz 30 
država (s ukupnom eksploatacionom dužinom 402.150 km). 

Pregled 


SMJERNICE ZA UREĐENJE PROMETA MLIJEKOM 
(s naročitim obzirom na Savsku banovinu*) 

Stanje mljekarstva, kako u proizvodnji tako i u trgovini mlijeka jest 
diljem cijele naše zemlje u tako neorganiziranom stanju, da postoji neophodna 
potreba sviju nadležnih faktora, da što brže donesu potrebite mjere za rješenje 
akutnih mljekarskih problema. Najhitniji su problemi uređenja prometa mlije- 
kom, koji se mogu dobrim dijelom zakonskim normiranjem odmah regulirati, 
dok promicanje proizvodnje zahtijeva polagan, postepen i smišljen rad. Ali i 
zakonsko reguliranje prometa mlijekom zahtijeva mnogo više nego li jedno- 
stavne norme o zdravstvenim i tehničkim propisima, zahtijeva energičan zahvat 
vlasti u proizvodne i tržne odnose, a u skladu s postojećim ekonomskim susta- 
vom kod nas. Taj zahvat je potreban, ako se želi udovoljiti zakonskoj svrsi, 
koja imede reguliranjem prometa snabdjeti stanovništvo sa što boljom kva- 
litetom mlijeka uz što jeftinije cijene i u što većoj količini per capita. Iz takova 
određenja svrhe jasno je, da reguliranje tržišta ne zavisi samo od propisa o 
masnoći i specifičnoj težini mlijeka već da je preduslov ekonomske naravi. 
Naime, cijene nesamo da moraju biti za potrošača što povoljnije, već one moraju 
istodobno biti tolike s obzirom na proizvođača i trgovca, da nijesu prisiljeni 
patvoriti mlijeko, jer dotle dok cijene ne odgovaraju proizvodnim odnosno režij- 
skim troškovima postojat će tendencija za patvorenje mlijeka. Mlijeko po svome 
sastavu pruža više mogućnosti za patvorenje nego li ikoji đrugi proizvod, te je 
stoga i na mjestu što precizniji zahvat javne vlasti u odnose mljekarstva. Po- 
gotovo, ako imademo u vidu, da je to jedan od najvažnijih predmeta ishrane, 
naročito za đjecu i mladež, a ujedno i jedan od najsuptilnijih u pogledu zdravlja. 
Stoga se u mnogim državama s trgovinom mlijeka postupa kao s predmetom 
javne ekonomije, te potpada najčešće u djelokrug komunalnoga gospodarstva. 

Dok smo s jedne strane stavili kao zahtjev što bolje proizvodne cijene, 
s druge strane smatramo svrhom uređenja mljekarstva što niže potrošačke 
cijene. U prvi mah izgleda da ta dva postulata dolaze u kontradikciju. Međutim 
taj se odnos može ekonomski povoljno riješiti za obje strane, ako se pravilnim 
tretiranjem mliječne proizvodnje snize proizvodni troškovi i zatim, ako se smanji 
onaj veliki raspon što postoji između proizvođačke i potrošačke cijene, a sači- 
njava režijske troškove. Upravo ta potonja vrst troškova sačinjava glavni dio 
potrošačke cijene. S obzirom na grad Zagreb režijski troškovi sačinjavaju oko 
2/, potrošne cijene mlijeka, kao što to pokazuje slijedeća aproksimativna kal- 


kulacija: 
1) Troškovi na sabiralištima: po litri mlijeka: 
a) podvoz mlijeka od proizvođača do sabirališta . . . . Din 0.10 
b) podvoz od sabirališta do stanice i pasterizacija . . . » 0.10 
2) Troškovi podvoza željeznicom na udaljenost ođ 80 km od 
Zagreba, odnosno po 1 km transporta cca Din 0.028 . . . , 0.20 


3) Troškovi na tržištu, od željezničke stanice do centrale i 
odatle do maloprodaje i 3.000 do 5.000 litara nikak 


prometa) .. X ON 
4) Provizija maloprodavaču po litri oke 4 I (e. 5. 10:50 
Din 130 

prodajna cijena...» 2.00 

proizvađaču ... Din _ 0.70 


Kođ ove kalkulacije nisu uzeti u obzir amortizaciona kvota niti podu- 
zetnička dobit, a ujedno treba primjetiti, da se na nekim mjestima plaća proiz- 


*) Pisac je obradio ovaj problem po pozivu Banske uprave Savske bano- 
vine, Odjeljenja za trgovinu, obrt i industriju. 

vođaču 80 do 90 para. Prema tome je sa stanovišta rentabiliteta i solidnosti 
trgovačkih poduzeća bilo opravdano nedavno povišenje cijene mlijeku na 2.50 
dinara, iako su tome bili eksterni razlozi poput smanjenja ponude i lošeg ovo- 
godišnjeg vremena i skupog podvoza. Gradski potrošač je bio time teško pogo- 
đen, iako ta mjera još uvijek nije riješila pitanje rentabiliteta našega mlje- 
karstva. Pače imađe već pojava, da uslijed poskupljenja potrošne cijene pada 
potražnja. Na taj se način uslijed manje prođe umanjuje ukupna dobit poduzeća. 
premda dobivaju više po litri mlijeka. Stoga je veoma važno, da se zakonski 
postave preduslovi takovoj reorganizaciji mljekarstva, kako bi se mogli sniziti 
režijski troškovi. Ako se ti ekonomski preduslovi ispune, onda će se opravdano 
moći staviti rigoroznije zahtjeve na kvalitetu mlijeka kod nas, ako pak ne, 
onda će se mlijeko patvoriti i uz najstrože kazneno-pravne propise. 

Današnje stanje prometa mlijekom u Zagrebu i u ostalim većim mjestima 
u Savskoj banovini daleko je ispod razine najminimalnijih zahtjeva, koji se 
stavljaju bilo gdje u inozemstvu na taj važni ishrambeni proizvod. Prema izvje- 
štajima zagrebačkog tržnog nadzorništva bilo je u 1936 g. od sviju istraženih 
uzoraka mlijeka pronađeno patvorenim 11,56%, bilo da je razvodnjeno, bilo 
obrano ili oboje. Svakako je to visoki postotak, naročito ako se uzme u obzir, 
da se za grad Zagreb ne zahtijeva više masnoće od 2,8%, dok gotovo svi ino- 
zemni zakoni traže najmanje 3,3 do 3,4%. Taj propisani postotak je u Zagrebu 
stvarno niži nego li što prosječno i najslabije mlijeko u prometu imade. Naj- 
novija još neobjavljena istraživanja Gradskog laboratorija pokazuju, da mlijeko 
u prodavaonicama imađe »najčešću statističku sredinu« od 3%, mlijeko na ko- 
lođvoru oko 3,5%, a mlijeko neposredno od seljaka 3,5% 1 više. Vidimo inte- 
resantnu pojavu, da je mlijeko najslabije upravo u radnjama, koje se bave 
mljekarstvom, a najbolje direktno od proizvođača. To je i razlogom da doprema 
mlijeka u Zagreb neposredno od seljaka-proizvođača stalno raste. God. 1936 
od 19,6 milijuna litara mlijeka, što je bilo dopremljeno u Zagreb, otpalo je 
10,5 milijuna litara na proizvođače, a tek ostatak od 46% na mljekarstva. Prije 
15 godina iznosio je udio proizvođača na zagrebačkom tržištu tek oko 20%. 

Ova invazija seljačkih mljekara u grad imade naročito razlog u velikoj 
diferenciji ili rasponu između proizvođačke i potrošačke cijene. Kad bi taj 
raspon bio manji, onda bi manjkao seljacima podstrek da dnevno hodočaste u 
mljekarskim procesijama u građ. Kako smo već ustanovili, potrošna cijena 
mlijeku u Zagrebu iznosi 2,50 Din, a seljak dobiva tek oko 70 do 90 para, ako 
ga prodaje posredniku-trgovcu. Stoga mu se svakako isplati, da ide radi ove 
diferencije cijene svaki dan sa svojim kantama u grad. 

Ideal za kojim treba težiti u mljekarskog organizaciji jest da bi se 
mlijeko prodavalo samo u radnjama, jer pružaju veću mogućnost zdravstvene 
i kvalitetne kontrole, te je u većini država s modernim mljekarstvom taj tzv. 
>Lađenzwang« i proveden. Ali takova preorijentacija prometa mlijekom ne 
može se kod nas mahom provesti, jer bi to u prvo vrijeme nepovoljno utjecalo 
na seljake, a ujedno oni i drže u svojim rukama najveći dio trgovine. Zatim 
se to ne može racionalno provesti sve dotle, dok se ne organizira sama trgovina 
mlijekom na takovim temeljima, da bude spremna tehnički i ekonomski preuzeti 
cjelokupni promet mlijekom u svoje ruke. Kod našeg savremenog stanja trgo- 
vine mlijekom zabrana neposrednog dostavljanja seljačkog mlijeka značila bi 
na paradoksalan način riješiti građ bolje kvalitete mlijeka. Tek postepeno sma- 
njivanjem diferencije između proizvođačke i potrošačke cijene, te uređivanjem 
gradske trgovine mlijekom, može se prijeći racionaliziranju raspačavanja se- 
ljačkoga mlijeka po gradu. »Kućarenje« s mlijekom po gradu je štetno i za 
same seljake, jer ekonomski predstavlja veliki gubitak radnoga vremena, a ne- 
povoljno utječe na njih — osobito na žene — socijalno i moralno, kada svaki 
dan trate vrijeme po gradu. U međuvremenu pak, dok se ne racionalizira pro- 
met seljačkim mlijekom, trebalo bi uvesti izvjesnu zdravstvenu i kvalitetnu 
kontrolu nad njihovim proizvodima putem posebnih iskaznica o zdravstvenom 
stanju osoblja i stoke, te da se time također spriječi i rad prekupaca. 

* > Kao prvi preduvjet za uredno snabdjevanje grada mlijekom jest organi- 
ziranje sabirališta. Dotle dok ta sabirališta nijesu organizirana tako, da do njih 


345 


seljak donosi dnevno »dva puta još toplo izmuzeno mlijeko« (kao što određuje 
uredba grada Niirnberga) ne će biti moguće eliminirati odnošenje mlijeka u 
grad u znatnoj količini. Kao tipovi organizacije sabirališta postoje tri _ mo- 
gućnosti: . 

1) proizvođačke zadruge, 

2) ispostave gradskih mljekara, i 

3) zasebne, protokolirane firme. 

Prva solucija je najpovoljnija za same proizvođače i za općenit odgoj našega 
sela; druga je najpovoljnija sa stanovišta urednog snabdjevanja grada mlijekom, 
dok treća odgovara duhu našega zakonodavstva, ali bi se mogla lako izroditi u 
pretjeranost na štetu proizvođača. 

Organizaciju trebalo bi svakako vezati uz »dozvolu« prema zakonu o rad- 
njama, ako je u pitanju poduzeće, s razloga, što ovaj način rada pruža u smislu 
postojećega pozitivnog zakonodavstva najsigurniju osnovu za reguliranje ovog 
poslovanja. Na ovaj način spriječila bi se anomalija, da se kupovanjem mlijeka 
bave po selima trgovci mješovitom robom, koji istovremeno prodaju petrolej i 
drugu raznu robu, koja može štetno utjecati na mlijeko, pa općenito takovi 
trgovci ne posvećuju dovoljno pažnje higijeni mlijeka. Izdavanje dozvola tre- 
balo bi propisati tako, da se može tražiti ođ osoba, koja se bave kupovanjem 
mlijeka, također i stručna sprema prema #& 62. zakona o radnjama. Na taj bi 
način bilo spriječeno, da se kupovanjem mlijeka bilo tko bavi, koji nema ni | 
elementarnih pojmova o higijeni i preradi, naročito pasterizaciji mlijeka, kao 
što bi se time također spriječilo stvaranje suvišnoga broja sabirališta, što 
veoma povećava režijske troškove. Stoga se ni ne bi smjelo svugdje otvarati 
sabirališta, već bi ih trebalo rajonirati, u koliko nijesu u rukama proizvođačke 
zadruge dotičnoga sela ili kraja, jer si inače poduzeća konkuriraju, a štetne 
posljedice konkurencije nadomještaju patvorenjem mlijeka. U koliko bi u po- 
krajini postojale ispostave gradskih mljekara odnosno zasebna protokolirana 
sabirališta trebalo bi njihov rajon sporazumno s ostalima odrediti prema kapa- 
citetu poduzeća i proizvodnoj snazi pojeđinoga kraja. : 

Ta sabirališta bi nadalje mogla služiti kao temeljac za uredan razvitak | 
našega seoskoga mljekarstva. Naime, u našim se prilikama ne mogu još danas 
stavljati na mljekarske proizvođače isti zakonski zahtjevi s obzirom na kon- 
trolu i izgled štala, higijenu itd., kao što u visoko razvitim agrarnim zemljama, 
gdje postoje zasebna mljekarska gospodarstva, koja se ničim drugim ne bave, 
a osim toga imadu visok stepen seljačke naobrazbe. Upravo sabirališta bi 
mogla poslužiti u pogledu odgojnog rađa na području mljekarstva, jer bi se 
tu vršila kontrola mlijeka za svakoga pojedinačnog proizvodioca, a s time u 
vezi mogli bi se kod sabirališta davati savjeti i tečajevi seljacima, što bi se 
kasnije moglo proširiti u selo i na pojedinačno gospodarstvo. 

Daljnji problem jesu naše mljekare, koje mlijeko dopremaju u gradove, 
prerađuju ga i raspačavaju prodavaonicama. U Zagrebu postoji danas 9 mlje- 
kara s približno slijedećim kapacitetom: 


1. Horvatić Ivan _. . +... 4.4.4... . dnevno cca 6.000 lit. 
2. Samopomoć... PM ći ka s » 5.500 ,, 
3. Središnja mljekarska zadruga dale, zas KAL » » 5.000 ,, 
4. Pavlić Stjepan . . .. dA sa a ša » 8500 , 
5. Požgaj Nikola. . . 4. ji » 3.000 , 
6. Rakijaš Stevo _. . . 0... ii » 2.600 ,, 
7. Rakijaš Andrija. . 1... Bk HE srat Me 
8. šota Anka. .. kobra ak “ mi Pa 
9. N. Čiče, Ribnica, zadruga . rm iš SAD i 


proizvođači. 

Mljekare žive u međusobnoj konkurenciji s obzirom na potrošački teri- 
torij kao što i a obzirom na kupnju mlijeka po selima. Stoga se je pomišljalo 
već s nekoliko strana, da se po inozemnim uzorima osnuje u Zagrebu središnja 
mljekara, koja bi uz odštetu postepeno likvidirala i preuzela ostale mljekare. 


Ostatak zagrebačke potrošnje od po prilici 50.000 tara namiruju izravno | 

Svakako da bi prerada i distribucija mlijeka kroz jedno municipalno, zadružno 
ili mješovito pođuzeće znatno snizila troškove i osigurala najbolju kvalitetu 
mlijeka, kao što je to ustanovljeno kod mnogih inozemnih ustanova. Ovakav 
je pothvat na pr. učinjen god. 1915 između gradova NUrnberg, Flirth i Regens- 
burg, te njihova »Milchversorgungsgeselischaft m. b. H.« danas snabdjeva 85% 
grada Nirnberga mlijekom. Takav se pothvat mora polagano i oprezno pro- 
vođiti, kako ne bi suviše oštetio postojeće interese i da ne bi stvorio jednu biro- 
kratsku ustanovu. Bilo bi uputno prve obrise centralizacije mljekarstva ured- 
bom. predvidjeti, ali još je važniji rad među mljekarama da stvore pređuslove 
za koncentraciju mljekarstva. Naravno, da u tom slučaju ne bi to smjelo biti 
privatno poduzeće, jer bi se onda stvorio monopolni položaj privatnog podu- 
zetnika, već bi moralo biti s udjelom javno-pravnih ustanova i zadruga, te da 
stoje pod posebnom kontrolom javnih vlasti. Kao prvi korak imalo bi poslužiti 
koordiniranje i međusobna kolaboracija postojećih poduzeća i zajedničko isko- 
rišćivanje tehničkih naprava. U tom smjeru se u Zagrebu već vode pregovori 
između Samopomoći i Središnje mljekarske zadruge, te se smije nadati povolj- 
nim uspjesima!). Daljnji korak k međusobnoj suradnji jest rajoniziranje proda- 
vanja mlijeka po građu i kod kupovanja mlijeka po selima. Time bi se uklonila 
borba poduzeća po selima, a u gradu bi se uklonilo nepotrebno razvažanje 
mlijeka po raštrkanim prodavaonicama u različitim predjelima grada. Nadalje 
bi bilo đobro odrediti najmanju količinu mlijeka (Mindestmenge), koju bi mo- 
rala neka mljekara preraditi odnosno raspačati, ako želi da zadrži svoju dozvolu. 
"Trebalo bi spriječiti stvaranje sitnih poduzeća, koja rade s velikim režijskim 
troškovima po litri i ujedno sa slabim tehničkim i higijenskim uređajem. Jeđino 
bi moglo biti iznimkom, ako se poduzeće bavi preradom specijalne kvalitete 
mlijeka, koja se u manjim količinama prodaje. Ovakovim putem koncentracije 
i rajonizacije poduzeća mogli bi se znatno sniziti režijski troškovi, neki pače 
računaju da bi to moglo iznositi oko 40%. 


No najveći neređ u mljekarstvu postoji kođ prodaje mlijeka na malo, 
koja se ne vrši samo putem mljekarnica, već također po trafikama, trgovi- 
nama špeceraja, sitničarijama, buffetima, gostionicama itd., dakle po lokalima, 
gdje mlijeko lako dolazi u doticaj s robom ođ koje se može pokvariti po sastavu 
i okusu. Po svim tim prodavaonicama vrši se najživlji posao patvorenja mlijeka, 
te bi tome trebalo najbrže stati na put. Brzi zahvat u to pitanje je također 1 
moguć stoga, što se to pitanje može relativno lakše riješiti nego li ostali spo- 
menuti problemi mljekarstva, i jer tangira završni proizvod. 

Danas postoji u Zagrebu 300 do 400 »mljekarnica«?) prodavaonica mlijeka 
na malo. Kod tih radnja možemo razlikovati tri vrste: 

1) samostalne radnje s vlastitom obrtnicom, 

2) filijale mljekara s namještenicima, i : 

3) fiktivne filijale, koje nose samo firmu centralnoga mljekarstva, ali na 
osnovu posebnoga ugovora one ostaju u privatnom vlasništvu posjednika radnje. 
To se je razvilo uslijed toga, što su se mljekare počele natjecati, da jedna 
drugoj otme što više mljekarnica. U tu svrhu mljekare đaju prođavačima ne- 
samo proviziju, već katkađa i plaćaju dio stanarine, samo da steknu ili zadrže 
mušteriju. Tu potonju vrst radnje bi svakako trebalo dokinuti, jer ne odgovara 
pram stanju stvari, protivna je zakonu i taj sistem pogoduje raznim malver- 


1) Nakon tiska ovog članka došlo je do ostvarenja ove akcije u formi 
>Udruženih seljačkih mljekara«. 


2) U pogledu nomenklature postoji također veliki metež, te je često teško 
orijentirati se o kakovu se tipu radnje radi, jer je uobičajeno, da se sve vrsti 
počam ođ sabirališta, preradionice i prodavaonice mlijeka naziva istim izrazom 
»miljekarstvo«. Moglo bi se lučiti kao najvažnije stepene: »sabirališta«, »mlje- 
kare« i >mljekarnice«, jer izraz >mljekarstvo« ne odgovara označivanju neke 


radnje, već je to skupni izraz i najbolje se odnosi na narodno-gospodarsku cje- 
linu mljekarstva. 

Uzevši u obzir sve zagrebačke mljekarnice iznosi prosječna dnevna prodaja 
mlijeka pojedince samo oko 35 do 40 litara dnevno. Kod takove sitne radnje 
ne može biti niti zarada povoljna, a režijski troškovi moraju biti znatniji nego 
li kad bi se prodavala veća količina. Ujedno u takovim sitnim radnjama, gdje 
ljuđi stvaraju često svoju egzistenciju ispod minimuma životnoga standarda, 
takova sitna zarada zavodi na patvorenje. Stoga bi morao biti prvi korak 
k uređenju prometa mlijekom u gradovima određenje tzv. »Mindestmenge« (mi- 
nimalne količine), koju svaka radnja mora dnevno kroz godinu dana raspačati, 
ako ne želi izgubiti dozvolu, na koju bi morale biti svakako vezane takove 
radnje u smislu zakona o radnjama. Uvođenje postulata »minimalne količine« 
služilo je gotovo u svim državama kao preduvjet za stvaranje urednoga mlje- 
karstva u gradovima i za stvaranje zdravoga mljekarskog staleža, koji može 
ekonomski ispunjavati sve higijenske zahtjeve, koji se stavljaju na mlijeko. 
Tako na pr. pruska naredba od 1931 god. o mljekarstvu predviđa, da takova 
»minimalna količina« u gradovima ispod 10.000 stanovnika mora iznositi dnevno 
barem 50 litara, u gradovima od 10.000 do 100.000 barem 150 litara, a u gra- 
dovima iznad 100.000 barem 200 litara. Grad Nurnberg je sam povisivao ovu 
minimalnu granicu, koja je iznosila god. 1924 100 lit., 1926 200 lit., a od 1930 
iznosi 300 lit. Uvođenjem ove mjere i kođ nas stavljen bi bio temelj za razvitak 
»ekonomski zdravih« mljekarnica. Kod uvećanoga prometa u radnjama sma- 
njili bi se pojedinačni režijski troškovi te bi se mogla sniziti i provizija po litri 
i tako sniziti potrošna cijena. 

Povećanju prometa u mljekarnicama moglo bi se mnogo doprinijeti za- 
branom prodavanja mlijeka u sitničarijama, trafikama, buffetima itd., te bi se 
onda sva prodaja mlijeka usredotočila u higijenskim mljekarnicama. U Zagrebu 
bi to primjerice predstavljalo znatnu količinu, jer se računa, da se prodaja 
mlijeka vrši približno u 1.000 nemljekarskih radnja. Same ove radnje ne bi bile 
oštećene, jer u njima dnevna prodaja iznosi najviše 30 litara dnevno. Nesamo 
da bi to ekonomski povoljno utjecalo na razvitak urednog mljekarstva, već 
bi također bilo i od velike higijenske nužnosti. 

Nadalje bi bio važan zahtjev, da se dozvola za držanje mljekarnica veže 
uz neku stručnu spremu, kao što je to gotovo u svim inozemnim zakonima. 
Potrebito je da onaj, koji prodaje mlijeko imade barem donekle pojma o higi- 
jenskim propisima i uopće o proizvodu kojeg prodaje. Pitanje stručne izobrazbe 
smo već spomenuli nesamo kod prodavača već i s obzirom na osoblje, koje vodi 
sabirališta i mljekare. Prerađivanje gotovo svakog proizvoda je danas vezano 
uz stručnu izobrazbu, a mlijeko nikako, moguće zbog toga što jednako bijelo 
izgleda kod potrošnje kao i kod proizvodnje. Ujedno bi s obzirom na mljekar- 
nice sistem stručne spreme također utjecao na to da se ne pojavljuju suvišne 
radnje. Nažalost treba istaknuti, da u pogledu mljekarske izobrazbe stojimo 
na vrlo niskom stupnju i da bi takove tečajeve trebalo sasvim iz temelja orga- 
nizirati. Strašna je anomalija, da jedna tipično stočarska zemlja kao naša nema 
više nego mljekarsku školu u Škofjoj Loci, iako bi ih trebalo po nekoliko u sva- 
koj banovini uz ratarske škole i u središtima stočarskih krajeva. Mljekarske 
pak tečajeve trebalo bi održavati i po selima uz sabirališta. Takovi bi tečajevi 
bili od koristi za zdravstvene kondicije i za povećanje produktiviteta mlijeka. 

Istovremeno s koncentracijom mljekarstva trebalo bi također poduzeti 
mjere za podizanje potrošnje mlijeka. U mnogim se državama provodi snažna 
reklama za mlijeko i uvode se različite mjere za povećanje potrošnje. Naročito 
se u Njemačkoj, Engleskoj i Americi posvećuje pažnja raspačavanju mlijeka po 
školama. Time se podiže potrošnja, a ujedno se udovoljava i higijenskim zah- 
tjevima prehrane djece. U Nirnbergu je bilo na pr. god. 1927 za vrijeme od- 
mora raspačano među đake pučkih i srednjih škola oko jedan milijun boca 
mlijeka sa sadržajem od 1/, lit. I kod nas bi trebalo proširiti uživanje mlijeka 
po školama, bolnicama, tvornicama, željezničkim stanicama, željeznicama i u 
vojsci, te otvoriti kioske za hlađeno mlijeko po ljetu i toplo po zimi. Naročito 
bi širenje potrošnje mlijeka po školama bilo od velike važnosti, jer je i onako 
prehrana naše djece vrlo slaba. Dok u Zagrebu dnevna potrošnja mlijeka iznosi 
ispod 0,25 lit., dotle u Švicarskoj 1,04 lit., Engleskoj 0,92 lit., Švedskoj 0,88 lit. 

itd. (Vidi >Ekonomist« br. 6, 1937, str. 276.) Prema tome se može zaključiti 
da su u tom pogledu dane još velike mogućnosti za povećanje potrošnje mlijeka 
kod nas, a uvećana potražnja može znatno djelovati na smanjenje režijskih 
troškova, ako se ispune i svi prije navedeni momenti o potrebi koncentracije 
miljekarstva. 

Daljnji korak nakon uređenja organizacije unutrašnjeg prometa mlijeka 
bio bi, da se pristupi unapređivanju izvoza mlijeka i mliječnih proizvoda. Mnoge 
srednjo-europske države, koje su poput Austrije prije nekoliko godina bile da- 
leko iza nas u pogledu stočarstva, broje danas mljekarstvo u najvažnije svoje 
privredne grane i izvoze mlijeko i mliječne proizvode u Njemačku i zapadnu 
Europu*) Isto to smo mi već mogli prije njih učiniti, da smo tome posvetili paž- 
nju, da smo vršili priplod mliječnih pasmina, da smo osnivali mljekarske škole 
poput Austrijanaca ili Švicaraca, da smo osnivali ogledne stanice i da smo 
organizirali mljekarske zadruge. Naš izvoz mlijeka i mliječnih proizvoda nije 
bio nikada osobit, pa to nije ni sada. God. 1936 iznosio je izvoz mlijeka samo 
179 tona u vrijednosti od 250.000 dinara, od čega je 160 tona otpadalo na 
Italiju, a ostatak na Austriju. Najvažnije mjesto od mliječnih proizvoda imade 
kaškavalj koji se izvozi iz južnih i istočnih krajeva države, te je njegova vri- 
jednost iznosila 1936 god. 24,8 milijuna dinara. Svih ostalih sireva je bilo izve- 
zeno samo za 2,5 milijuna Din, iako mnogi naši stočarski krajevi imadu odlične 
kvalitete sira, koje bi se standardiziranjem, dobrim zamatanjem i uspješnom 
organizacijom mogle plasirati i na svjetskom tržištu. 


Mnogi momenti promicanja mljekarstva mogu se s obzirom na vanjsko 
i unutrašnje tržište usporedo rješavati, ali za sad je primarna potreba, da se 
uredi naše domaće tržište, kako u ekonomskom tako i u higijenskom pogledu, 
jednako s obzirom na proizvođače, trgovce i potrošače. U tom je smislu i 
Banska uprava Savske banovine pristupila rješavanju toga važnog problema, 
te se možemo nadati, da će u skoro vrijeme riješiti taj problem za ovu bano- 
vinu, a moći će to ujedno poslužiti i za primjer ostalim dijelovima države. 

Dr. Mirko Lamer 


ZAKON O IZVRŠENJU I OBEZBJEĐENJU STUPA NA SNAGU 


U vrijeme od 9 do 23 jula 1937 pada dosta žalostan jubilej jedne sedmo- 
godišnje legisvakancije!): 9 jula 1930 bio je potpisan Zakon o izvršenju i obez- 
bjeđenju, a obnarodovan je 23 jula 1930 u 165-LVI broju »Službenih novina«. 
Sada je tek posljednjem paragrafu, 352, toga zakona konačno udovoljeno, ako 
već ne zakonom, a ono je barem »Uređbom sa zakonskom snagom« određeno, 
da Zakon o izvršenju i obezbjeđenju (cit. kao »Ip«) stupa na snagu 1 januara 
1938 (izuzev područje Velikog Suda u Podgorici, gdje Ip stupa na snagu 1 aprila 
1938). Na taj način je konačno postignuto, da to stupanje u život više ne bude 
odgađano iz godine u godinu pošto je u $ 27 Financijskog zakona za god. 
1937/38 ušla točka 3, prema kojoj se ovlašćuje Ministar pravde »da po odo- 


3) Prema referatu S. šŠkorića, predsjednika udruženja vlasnika radnja 
s mlijekom za grad Beograd, održanom na osnivačkoj skupštini »Stručnog 
mljekarskog društva za Savsku banovinu« dne 27. VL. 1937, iznosi proiz- 
vodnja mlijeka oko 2 milijarde litara u vrijednosti od cca 2094 
milijuna đinara,dok jevrijednost prinosa pšenice u god. 
1936 iznosila prema istome oko 2141 milijun dinara. Prema 
tome je narodno-gospodarsku važnost mljekarstva gotovo jednaka važnosti naše 
pšenične proizvodnje, a stvarno joj se u ekonomskoj politici ne pridaje nika- 
kova važnost uopće. 

1) Primjera radi navodi se, da je za original toga našega Ip-a, dakle za 
austrijski Exekutionsordnung od 27 maja 1896, još istoga dana donesen uvodni 
zakon, a određeno je da austrijski izvršni postupnik stupi na snagu istodobno 
s građanskim parničnim postupnikom, dakle ne, kao kod nas, toliko godina kas- 
nije: građanski parnični postupnik od 13 jula 1929 stupio je kod nas na snagu 
1 aprila 1933. 

brenju Ministarskog savjeta Uredbom sa zakonskom snagom određi dan stupa- 
nja na snagu Zakona o izvršenju i obezbeđenju od 9 jula 1930 godine i da pro- 
piše uvodne odredbe za taj zakon«. Dne 4 juna 1937 donešena je »Uredba o 
uvođenju zakona o izvršenju i obezbeđenju ođ 9 jula 1980 god. (Uip)«?). Isto- 
dobno s tom uredbom propisao je Ministarski savjeti) na osnovu 5-a 80 Finan- 
cijskog zakona za 1937/38 godinu a po prijedlogu Ministra pravde... Uredbu o 
izmjenama i dopunama u zakonu o izvršenju i obezbjeđenju. 

Okolnošću što Ip stupa na snagu tek toliko godina nakon građanskog 
parničnog postupnika, a ne istodobno s njime, onemogućeno je da prelaženje 
s jednog sistema procesualnih propisa bude provedeno istodobno za sve grane, 
kao što je to uputno obzirom na tehničku i sadržajnu jedinstvenost formalnoga 
civilnog postupovnog prava. Povredom toga raskinuta je kod nas ona cjelina 
procesualnih propisa koju su imali tvoriti građanski parnični postupnik sa ste- 
čajnim zakonom od 22 XI 1929 i zakonom o prinudnom poravnanju van ste- 
čaja (od istog dana), i koja je našoj javnosti, a napose našoj privredi, kao glav- 
nom alimentandu izvršnog postupanja imala da osigura što bolju zaštitu pri- 
vrednih interesa. Namjesto toga imađemo jednu sada već sedmogodišnju pre- 
laznu fazu u kojoj su građanski parnični postupnik, stečajni zakon te zakon o 
prinudnom poravnanju van stečaja ostali bez onog njima prilagođenog nadopu- 
njenja, koje im treba da pruži izvršni postupak. U pitanjima izvršenja služimo 
se i danas još propisima prilogođenim i sadržanim u onog građanskom parnič- 
nom postupniku, koji je 1933 prestao da važi, a bio je sadržan u zakonu od 16 
septembra 1852, nazvanom u mudrom predviđanju činjenica »Privremenim gra- 
đanskim parbenim postupnikom« (iako privremen taj je postupnik ostao ra 
snazi za parnice do 1933 a za izvršenja do danas...), te u kasnijim zakonima iz 
1858, 1859, 1876, 1881, 1882, 1883, 1887 god., a izvršenje kođ mjeničnih potra- 
živanja vodi se po Naredbama Ministarstva pravosuđa ođ 25 januara 1850 ($5 
8, 14, 22) i od 19 aprila 1855 (ovrha do osiguranja). Nepotrebno je izvoditi kako 
i sami ti datumi — najraniji je od prije pola stoljeća — dokazuju da se radi 
o propisima stvorenim za socijalne i ekonomske prilike, koje se bitno razlikuju 
od današnjih. 


Donesene uredbe otstupaju od svog projekta utoliko što su neke izmjene 
i dopune u samom Ip-u izdvojene iz Uvodne uredbe (Uip) # koncentrirane u za- 
sebnoj uredbi. U raspodjelbi preostalog materijala slijedi Uredba onaj nacrt. 
Foji je Ministarstvo pravde svojedobno zajedno s opširnim obrazloženjem bilo 
uputilo aktom br. 42.447 od 17 aprila 1936 sudovima, advokatskim komorama i 
drugim zainteresiranim ustanovama na mišljenje. Tako sadrži Uip danas pod I. 
Stupanje na snagu (čl. 1), pod II. Ranije zakone, uredbe, naredbe i pravilnike 
(čl. 2—10), pod III. Opća naređenja (čl. 11—26), pod IV. Prelazna naređenja, 


2) »Službene novine« od 14 juna 1937; god. XIX-1937-br. 131-XXXIX. — 
Još prije nego što je ta Uredba izašla bio je materijal, otštampan u ovom član- 
ku, spremljen za štampu pretpostavljajući, naravno, da će se u julu 1937 navršiti 
sedma godina što Ip nije na snazi i da se neće znati kađa će stupiti na snagu. 
U tom vidu imao je taj članak da upozori ne samo na taj paradoks jedne 
sedmogodišnje legisvakancije, nego i na potrebu da to vrijeme bude upotrebljeno 
u svrhu što ispravnijeg harmoniziranja s propisima materijalnog i formalnog 
prava koji su u to vrijeme mijenjani ili pripremani za reforme. Pored informa- 
tivnih svrha postoji danas još samo taj potonji razlog za objavljivanje tog 
članka, kao neki komentar onoj skepsi koja gotovo općenito prati Predosnovu 
našega građanskog i trgovačkog zakona. Ali i ovdje treba da ublaži historijat 
tog članka mnogu polemičnost koja je neumjesna obzirom na to, da smo se 
našli pred gotovom činjenicom. 

3) St. 1: »Ovlašćuje se Ministarski savjet đa može donositi uredbe sa za- 
konskom snagom u cilju sređivanja i olakšavanja ekonomskih prilika u zemlji 
kao i uopće unapređivanja privredne djelatnosti«. S gledišta javnog prava nije 
taj propis ovdje mogao da bude primijenjen. 

(čl. 27—32)2), a pod V. Završna naređenja (čl. 33). Naslov »Opća naređenja« 
za III. odjeljak nije najsretniji budući da su samo propisi čl. 11, 13, 14, 17 st. 
3, 19—26 općeniti za cijelu državu. Ostali propisi specijalne su naravi za po- 
jeđina pravna područja. Sabravši sadržaj tih Uredaba u jedno može se reći, đa 
čl. 115), miaterija zakona o zemljišnim knjigama čl. 17 st. 3, i čl. 22 st. 1%), ma- 
terija samog Ip-a čl. 13, 17 st. 3, 24 i 25, te u čl. 1—8 Uredbe o izmjenama i 
dopunama u Ip-u. U pogledu tih odredaba treba primjetiti: a) da se na pribor 
Javnih skladišta »ne može odvojeno od glavne stvari voditi izvršenje« (kao ni 
kod zemljišta, rudnika, lađa, splavi, skela i zrakoplova (5 211 Ip), b) da je 
trenutak stignuća k zemljišno-knjižnom sudu odlučan i onda kada taj sud izvr- 
šuje samo izvršenja dozvoljena od strane drugih sudova (ČL 17), c) da su od 
propisa točke 13, $-a 2 — tj. đa su izvršni naslovi i presude izbranih sudija i 
izbranih sudova — a savezno s propisima čl. 5 Uvodnog zakona za građanski 
parnični postupnik, čl. 298 Fin. zakona za 1928/29 god., dozvoljena još dva izu- 
zetka: 1) tužba protiv presude izbranog suda o zahtjevu, koji »osniva na dife- 
rencijskom poslu, koji se ima smatrati kao opklada ili druga«, zaustavlja izvr- 
šenje, ali uz eventualno đavanje sigurnosti kao po čl. 298 (čl. 24 Uip savezno 
s $5-ima 42 i 43 Ip), 2) naređenja ČI. 24 Uip (đa li i u pogleđu uslova i u po- 
gleđu postupka?) primjenjivat će se i na slučajeve, ako je ugovor o izbranom 
suđu sklopljen uslijed utanačenja »između članova saveza preduzetnika (kar- 
tela) « (čl. 25 Uip)"); 4) ukida se propis da višak izvršenikove plate, rente, pen- 
zije ili otpravnine koji prelazi iznos od 6000 dinara godišnje nije izuzet od izvr- 
šenja, makar bi prešao jednu trećinu plate, penzije ili otpravnine, tj. i ti će 
viškovi biti zaštićeni; e) >U $-u 321 Ip poslije stava 3 dodaju se kao novi st. 
41i5« (dosađanji st. 4 pretvara se u st. 6). Time određuje čl. 2 Uredbe o izmje- 
nama i dopunama Ip-a uslove dozvole izvršenja radi prethodnog ispunjanja; £f) 
čl. 3 te Uredbe uvodi se novelirani tekst $-a 1101 ogz-a o založnom pravu po 
zakupnim i najmovnim pogodbama. U tom noveliranom obliku je taj $ 1101 po- 
zitivno pravo jeđino u Sloveniji i Dalmaciji. Predviđa ga dođuše i Predosnova 
građ. zak. za Kraljevinu Jugoslaviju ($ 1082), no ni to kao ni okolnost da »Mi- 
šljenja« Eisnera i Pliverića (str. 496) tu recepciju ne kritiziraju, nijesu još 
dostatan razlog da se sađa, putem uredbe, uvodi u život jedna odredba kojom 
se još ima da pozabavi zakonodavac. Ovome možda ne će izmaći, da taj noveli- 
rani tekst, predviđajući da za dužnu najamninu jamči jedino »vlasništvo najmo- 
primca ili članova njegove porodice, koji s njim žive u kućnoj zajednici« (čl. 3, 
st. 1 cit. Ur.) time otstupi od dosađanjeg teksta $-a 1101, tj. da jamče sve po- 
kretnine »koje su vlastnost najmitelja ili podnajmitelja ili koje im je treći tko 
povjerio« (5 367) i đa tim otstupanjem stavlja na mjesto jednog jasnoga kri- 
terija onaj toliko mutni kriterij »kućne zajednice«. Uostalom, to spada već k po- 
glavlju o reformi našeg založnog prava kojeg se u tom članku još dotičemo. 
Više ođ ovih nedotjeranosti boli nas okolnost da je ova sedmogodišnja 
legisvakancija protekla neiskorištena i kao da nema reforme našeg materijal- 
noga privatnog prava. Da spomenemo neke od onih temata, koje u tom sedmo- 


4) Čl. 27: >Izvršenja, koja su na dan kad novi Ip dobije obaveznu snagu 
već u toku, provodiće sudovi i druge vlasti, koje su za to bile do sađa nadležne, 
i to po dosadanjim propisima« — namjesto da je rečeno da se tu ima u vidu 
samo postupak do pravomoćnosti izvršenja zatraženih prije stupanja na sna- 
gu Ip-a. 

5) Za izlučne tužbe »nadležan je isključivo sreski sud, u čijem području se 
u vrijeme podnošenja tužbe nalaze stvari ili dio stvari na kojima se ta prava 
ostvaruju« (čl. 3, st. 3 1. £.). — Za sve dozvole izvršenja, pa i za one iznad 
30.000.— (predmeti u kojima sudi vijeće zbornog suda) nadležan je sudija po- 
jedinac (čl. 11). 

6) St. 2: »Naređenje prvog stava ne vrijedi za« Sloveniju i Dalmaciju. 

7) »AHl izvršenikovo traženje obustave izvršenja odbiće se ako se je na 
raspravi pred izbranim sudom izrečno odrekao prigovora protiv izvršenja koji 
proističu iz pomenutog nedostatka ugovora o izbranom sudu« (čl. 25 st. 1i.(1.). 

godišnjem razdoblju nisu spominjane premda su od stvarnog interesa. Prije 
svega jedno posve načelno pitanje »O izjednačenju sudskoga građanskog izvrš- 
nog prava u slavenskim Zemljama: Bugarskoj, Čehoslovačkoj, Jugoslaviji i 
Poljakoj«. O tom pitanju bilo je govora na Kongresu pravnika slavenskih država 
u Bratislavi 1933, koji je u svom IV Otsjeku, na temelju referata Dra Huge 
Werka, advokata iz Zagreba, donio rezoluciju, kojom se ustanovljuje, da su iz- 
vršna prava tih država vrlo slična, »da svakako treba pristupiti punom izjedna- 
čenju nauke o izvršavanju izvršnih naslova svih četiri posestrimih država na 
području svake od njih« i »da se izvršni naslovi doneseni od nadiežnih vlasti 
posestrimih država imadu izvršavati na području svih njih isto onako kako se 
izvršavaju domaći izvršni naslovi, to jest na neposredni predlog zanimane stran- 
ke, sastavljen na jeziku države koja ima da provede izvršenje, na kojem <e 
predlogu redovni domaći sud molioca izvršenja potvrditi izvršnost naslova«. To 
još nije uslijedilo. Pri tome treba naglasiti da iz tog referata slijedi da čehoslo- 
vačko pravo poznaje izvjesne odredbe, koje bi bile vrijedne recepcije, a može 
to biti 1 u našem, odnosno u onom drugih interesiranih država tako, da bi to 
izjednačenje bilo od stvarne koristis). Kod privatnog prava uopće, a napose kod 
onog privrednih grana, na pr. mjenično, čekovno, trgovačko pravo, postoji ten- 
dencija k međunarodnom izjednačenju i stvaranju većih pravnih područja, pa 
bi bilo uputno provesti isto načelo i u granicama postavljenim po tom Kon- 
gresu. 

Drugo je takovo pitanje reforma našega založnog prava. Tendencije koje 
govore za reformu, našle su dosada kod nas razmjerno malo pažnje, a nikakove 
u Predosnovi novoga građanskog zakonika što obzirom na očitost tendencije 
smatramo nedostatkom tog nacrta. Nije o tome bilo govora niti u »Mišljenju« 
Eisnera i Pliverića, premda je t naša pravnička i privrednička javnost upoznata 
s jednim vidom tog problema: tako je još 1931 god. IV Kongres pravnika ras- 
pravljao o uvođenju hipoteke na stoci, te je na osnovu referata Dra Mihajla Kon- 
stantinovića, Božidara Vlajića i Dra Iva Matijevića donio rezoluciju, da je »po- 
red ručne zaloge potrebno omogućiti zalaganje stoke bez deposesije zalagača!). 
Pitanje uvođenja hipoteke na stoci u naše zakonodavstvo treba riješavati za- 
jedno s pitanjem uvođenja mobilijarne hipoteke za druge moguće slučajeve u 
vezi sa čitavim sistemom založnog prava u jedinstvenom građanskom zakoni- 
ku« (str. 272/3 »Spomenice«). Referati spomenute gospode prikazuju slučajeve 
u kojima je u inozemstvu uzakonjena mobilijarna hipoteka, a iz jednog nedavno 
objavljenog članka o kodifikaciji pomorskoga trgovačkog prava slijedi važ- 
nost te reforme i za tu pravnu granui"). Premđa ja na taj način zakonodavstvo 
drugih zemalja s razvijenijom ekonomijom pokazalo, koje probleme donosi onaj 
razvoj koji i nama pretstoji, nema o mobilijarnoj hipoteci govora u nacrtu ogz-a, 
premda ta misao počiva na želji »da se sopstveniku pokretne stvari omogući 
đa lako dođe do kredita i da pri tome sačuva državninu stvari i koristi koje su 
8 njome vezane« (Konstantinović, 1 c. p. 237). Naglašavamo da važnost pro- 
blema i ne leži toliko u pitanju uvođenja te vrsti zemljoradničkog kredita!!), 
koliko u općenitom načelnom uzakonjenju te ustanove, koja bi onda kod tolikih 
drugih imovinskih objekata (na pr. kod motornih vozila) mogla doći do česte 
upotrebe i stvarne koristi za našu privredu. 

S time je u vezi i pitanje adekvatne metode izvršenja. Pita se, naime, ne 
stvara li hipoteka, tj. nedvojbeno ustanovljenje duga i založnog prava, barem 
one pretpostavke koje su predviđene u 8$-ima 305 i 306 trg. zak. tj. da se vje- 


8) Vidi separatni otisak referata Dra Werka, str. 17. 

9) Vidi »Spomenicu četvrtog kongresa pravnika Kraljevine Jugoslavije< 
Beograd 1931, Izdanje kongresa pravnika, str. 235-—270. 

10) Dr. E. Pallua: >»Hipoteka i privilegiji na brod pred uzakonjenje 
pomor. trg. zakona« u Mjesečniku, br. 4 i 5, 1937. 

11) Predlog rezolucije Dra Konstantinovića: >3. Založno pravo na stoci 
putem upisa u registar mogu steći samo one kreditne ustanove, koje za to budu 
dobile dozvolu od nadležne vlasti«. 

rovnik bez tužbe, ali posretstvom suđa, može namiriti iz zaloga »kada je ručni 
zalog za pokriće tražbine proističuće iz posla trgovačkog predan pismenim ugo- 
vorom« (5 305, st. 1), odnosno namiriti se i bez tužbe i bez posretstva suda 
»kada se ručni zalog predade za pokriće tražbine proističuće iz posla trgovač- 
koga, ter stranke pismeno uglave, da se vjerovnik može namiriti bez posredo- 
vanja suđa«, tj. »pređdmete zaloga, ako imaju sajamnu ili burzovnu cijenu, pre- 
ko ovjerovijene osobe također i privatnim putem prodati za tekuću cijenu«. Da 
i ovdje tendencija ide za generalizacijom tih načela trgovačkog zakona slijedi 
iz $-a 132 stečajnog zakona, koji se ne ograničava na »poslove proističuće iz 
trgovačkih poslova«!?). Način koji je po današnjem pozitivnom pravu propisan 
za takove prodaje po $5-ima 305 i 306 trg. zak. daleko je od toga da bude ide- 
alan, a budući da ga novi zakon o izvršenju i obezbjeđenju ostavlja na snazi, 
bit će od interesa dovršiti ovaj prikaz s tim specijalnim odredbama o trgovač- 
kom izvršenju. đ 

Po mišljenju komentatora u tim se predmetima trgovačkog izvršenja »po- 
stupak i pravni lijekovi ravnaju po propisima izvanparbenog postupnika«i:). 
Prema ovom pravnom stanju, a na osnovu Čl. 2 st. 2 uvodnog zakona za van- 
parnični postupnik dolaze u pitanjima trgovačkog izvršenja još uvijek do pri- 
mjene propisi Zakona od 3 oktobra 1876 >O sudbenosti trgovačko-mjenbenoj i 
postupku pred trgovačko-mjenbenimi sudovi«, premda je taj zakon najvećim 
svojim dijelom već đerogiran. Glasom tog zakona, $ 8, riješavaju se vanpar- 
nične trgovačke stvari (dakle i trgovačko izvršenje) po vanparničnom postup- 
niku!4). Naš novi vanparnični postupnik poznaje zasebne propise o »dobrovolj- 
noj dražbi«, 85 219—230, koji se dakle primjenjuju i na trgovačka izvršenja. No 
ti su propisi udešeni prema načelu $-a 219 vp. (»Svako može tražiti da mu se 
predmeti njegovog vlasništva preko suda procjene i da se javno prodadu«), ne 
odnose se na predmete tuđeg vlasništva, dakle nemaju obzira na pretpostavke 
trgovačkog izvršenja. Sve to tumači nastojanje austrijske teorije da se, ma i 
uz neko nasilno interpretiranje zakonskih propisa, dođe i kod trgovačkih izvr- 
šenja do primjene zakona o izvršenju i obezbjeđenju, premda se taj zakon, ondje 
kao i kod nas, odnosi samo naj prinudna izvršenja!s). 

Mi se danas nalazimo usred reforme našega privatnog prava, pa je stoga 
shvatljivo da nas u prvom redu zanimaju prednosti i pogrješke uzora našega 
novog prava. No, kako je i ono u tom svom, za nas, prethodnom kodifikacionom 
obliku bilo u toliko navrata komentarisano i povezano s propisima drugih za- 
kona, da nisu nepoznati nedostatci tih zakona, to danas nema zakonskih ne- 
jasnosti, koje bi se češće pokazivale, a koje ne bi u komentarima bile isticane, 
protumačene i, kako tako, popravljene. Uslijed toga komentar, a ne zakon koji 
on komentira, pokazuje puteve novim kodifikacionim oblicima. Stoga i jest 
čudno da se uvijek opet pokazuju nejasnosti, pukotine, nepovezanosti, te da za- 
koni ne uzimaju u obzir one ranije nedostatke i reformatorne predloge, koji su 
bili izneseni. A zacijelo nema pozvanijeg foruma za predlaganje kritika i re- 
formi od Kongresa pravnika. Dr. željko Leđerer 


12) 8 132, t. 3: »Kad takve stvari (sc. na kojima postoje razlučna prava) 
drže sami vjerovnici razlučni, stečajni sud može... odrediti primjeren rok, u 
kojem oni moraju dotične stvari unovčiti«. 

13) Dr. Vilim Winter: »Trgovački zakon«, Osijek, 1902, str. 367. 

14) Dašto uz izvjesna otstupanja: $ 9 »Kod računanja rokova neimadu 
se uračunavati đani, kojih je pismo na pošti išlo«; $ 10: »Rokovi u kojih se ima. 
du u trgovačkim stvarima podnijeti prizivi, previdi, utoci i pretstavke, usta- 
novljuju se na 8 dana«. 

15) Vidi Pollakov komentar k čl. 310 i 311 austr. trgovačkog zakona, u 
Staub's Kommentar zum Handelsgesetzbuch, herausgegeben von Oskar Pisko, 
Wien 1985. 

PRIJEDLOG ZAKONA O PRIVREDNIM ZADRUGAMA 

Donošenje zakona 0 privrednim zadrugama nameće se već čitavi niz godina 
kao jedna od najprečih potreba u našem zadružnom životu. U tom pogledu 
složna je ne samo čitava zadružna štampa, nego i ostala štampa nezadružnog 
privrednog karaktera. Tu potrebu naglasili smo i mi (v. »Ekonomist«, god. 1935, 
str. 370), pa ju i danas podvlačimo. Postoje u glavnom dva vrlo važna razloga 
đa se taj zakon donese. Prvi je razlog taj, da se i u pogledu zadrugarstva pro- 
vede definitivna unifikacija zakonskih propisa, budući da je sadašnje stanje u 
tom pogledu više nego nepregledno ne samo obzirom na još postojeća partiku- 
larna pravna područja nego i zato, što 1 za jedno te isto pravno područje ti pro- 
pisi nijesu jedinstveni. Drugi je razlog, što postojeći zakonski propisi nijesu 
uvijek niti najjasniji, a niti najpovoljniji, pa ih vlasti, naročito upravne i finan- 
cijske, nejednako primjenjuju i to većinom, dakako, na štetu pojedinih za- 
družnih ustanova. Izgleda međutim, da su i nadležni faktori spoznali tu po- 
trebu, pa je zakonski prijedlog već dosta dugo predložen Narodnoj skupštini, 
gdje je prošao kroz zakonodavni odbor, pa je vrlo vjerojatno, da je u vrijeme 
kada se ovi reci štampaju, već i usvojen. 

Čitav zakonski prijedlog sadrži 121 paragraf, te je podijeljen u dvanaest 
glava i to: I Opće odredbe, II Osnivanje zadruge, III Organi zadruge, IV Pravni 
odnosi između zadrugara i zadruge i između zadruge i drugih lica, V Prestanak 
zadruge, VI Zadružni savezi, VII Revizija, VIII Nadzor, IX Povlastice, X Kazne, 
XI Prelazna naređenja i XII Zaključne odredbe. U iznošenju odredaba spome- 
nutog zakonskog prijedloga ograničit ćemo se samo na najvažnije i na one, 
koje prema postojećim propisima pretstavljaju nešto specifično i novo, jer bi nas 
detaljno izlaganje, koje bi ovo važno pitanje uostalom i zahtijevalo, predaleko 
dovelo kako obzirom na prostor tako i obzirom na hitnost u pogledu pravo- 
dobnog obavještavanja naših čitalaca. 

Privredna zadruga u smislu ovog zakonskog prijedloga je društvo neodre- 
đenog broja članova (zadrugara) s promjenljivim brojem poslovnih udjela, u 
kome svaki član učestvuje neposredno i koje zajedničkim vođenjem poslova, po 
načelu uzajamne pomoći članova, ima zadatak da unapređuje njihovu privredu. 
Zadruga može da se bavi svakim nezabranjenim radom, koji može da uveća pri- 
hode ili da smanji rashode njezinih zadrugara. Kamate na udjele iz poslovnog 
viška može zadruga dati najviše do visine eskontne stope Narodne banke, no 
ni u kom slučaju ne može biti veća od 8%. Načelno posluje zadruga samo sa 
zadrugarima i poslovnim savezom. Zakon točno predviđa odstupanja. U svrhu 
kreditiranja predviđa se osnivanje Zadružne banke (8 1). Članovi zadruge s ne- 
ograničenim jamstvom ne može postati lice, koje je već član jedne takve za- 
druge ($ 2). Zadrugu može osnovati najmanje deset lica, koja pismeno izjave 
da žele osnovati zadrugu. Prethodno odobrenje nije potrebno ($ 3). Zadruga 
pravno postoji kada se upiše u zadružni registar trgovačkog odnosno okružnog 
suda (5 4). Ako se u roku od 6 tjedana od dana osnivačke skupštine ne prijavi 
za upis, smatra se da ne postoji ($ 6). 

Upravni odbor sastoji se od najmanje tri zadrugara. član upravnog odbora 
ne može ni postati ni biti službenik zadruge, izuzev jednog vodećeg službenika 
($ 10). Dužnost članova upravnog odbora može da traje najviše tri godine, no 
dotadašnji članovi mogu biti ponovno birani (8 11). 

U pravilima zadruge, koja ima više od 1000 zadrugara, može se odrediti da 
skupštinu sačinjavaju delegati izabrani prethodno od zadrugara na način, koji 
će pravila propisati. Jedan delegat ne može zastupati više od 50 zadrugara, 
ako zadruga nema više od 5000 zadrugara, a ako ima više od 5000, onda jedan 
delegat može da zastupa najviše 100 zadrugara (5 28). Za svaku izmjenu ili 
dopunu pravila zadruge ili saveza potrebna je prethodna suglasnost revizijskog 
saveza, a za izmjene i dopune pravila revizijskog saveza, suglasnost Glavnog 
zadružnog saveza ($ 29). Svaki zadrugar ima pravo samo na jedan glas, no pra- 
Vilima zadruge za proizvodnju, preradu i prodaju može se odrediti da zadru- 
gari, prema jamstvu, mogu imati i više glasova, no najviše pet. Skupština može 
punopravno rješavati, ako je na njoj prisutna barem polovina zadrugara, no ne 

dođe li na skupštinu dovoljan broj zadrugara može se u roku predviđenom pra: 
vilima, održati nova skupština s istim dnevnim redom bez obzira na broj pri- 
zutnih zadrugara. Ako se radi o donošenju zaključaka, kojima se mijenjaju 
Pravila zadruge, članovi upravnog i nadzornog odbora, ili zaključuje o prestanku 
ili spajanju zadruge ne može rok za saziv druge skupštine biti kraći od 15 
dana (5 33). Posebne propise sadrži zakonski prijedlog za spisak zadrugara 
(51). 

Zadruge ili savezi, kojima je predmet rada osiguranje, moći će se baviti 
tim poslovanjem samo na osnovu uredbe, koju će propisati Ministar trgovine i 
inđustrije u sporazumu s Ministrima poljoprivrede, financija, pravde, gocijalne 
politike i narodnog zdravlja, a uživat će posebne olakšice, ako osiguranje, ko- 
jim se bave: 1. prema planu ima humani karakter, 2. ako je u nacrtu osiguranja 
označena najviša svota pojedinog osiguranja, 3. ako pravila isključuju upotrebu 
plaćenih posrednika i 4. ako pravila propisuju krug lica, koja mogu biti zadru- 
gari. Prijedlog predviđa ove grane osiguranja: a) osiguranje pomoći u slučaju 
bolesti i za troškove pogreba, b) osiguranje štete od požara stambenih i go- 
spodarskih zgrada, stoke i živine, c) osiguranje penzija za invalidnost i starost 
te renta za udovice i siročad. Svota osiguranja za slučaj bolesti i pogreba ne 
smije preći taksu, koja se plaća u mjesnoj bolnici odnosno prosječne troškove 
pogreba po običaju mjesta pogreba (5 54). 

Knjige moraju biti tvrdo vezane i potvrđene od revizijskog saveza. Po- 
moćne knjige može zadrugu po odobrenju saveza voditi i u obliku kartoteke, no 
listovi moraju biti također ovjereni po savezu (8 56). Godišnji zaključni računi 
sastoje se iz bilance, računa prihoda i rashoda i popisa brojnog stanja zadruga 
sa stanjem upisanih i uplaćenih udjela. Upravni odbor je dužan, đa u roku od 
tri mjeseca poslije svršetka poslovne godine načini zaključne račune te ih zatim 
uputi nadzornom odboru, koji je dužan, da u roku od daljnjih mjesec dana 
ispita njihovu točnost i pravilnost i zatim vrati upravnom odboru. Primjerak 
zaključnih računa s izvještajima upravnog i nadzornog odbora, dužan je upravni 
odbor, zajedno s pozivom na skupštinu, poslati revizijskom savezu najmanje 
seđam dana prije dana skupštine ($ 58). Svaka zadruga mora stvarati rezervni 
fond, koji služi za pokriće eventualnih gubitaka. U taj fond ulazi barem peti dio 
svakogođišnjeg poslovnog viška (5 60). U slučaju prestanka ili likvidaćije za- 
druge predaje se eventualni rezervni fond revizijskom savezu, u koji je zadruga 
učlanjena odnosno Glavnom zadružnom savezu, ukoliko još nije članica nijed- 
nog revizijskog saveza (5 69). 

Naređenja stečajnog zakona i zakona o prinudnom poravnanju van ste- 
čaja vrijede i za zadruge ukoliko ovaj zakon drukčije ne naređuje. U stečaju 
Začruge ima prinudnog poravnanja, ali ne vrijede propisi o skraćenom stečaj- 
nom postupku. Prinudnog poravnanja van stečaja nema kođ zadruge u likvi- 
daciji. Stečajni vjerovnici ne mogu neposredno od zadrugara tražiti prinose, 
koje ovi na temelju članstva u zadruzi duguju stečajnoj masi ($ 75). 

Svaka zadruga mora biti članica jednoga saveza. Ako taj savez ne obavlja 
Teviziju, onda se zadruga mora učlaniti i u onaj revizijski savez, u kojem je 
učlanjen njen poslovni savez. Pravo revizije svojih zadruga mogu imati samo 
Oni savezi kreditnih zadruga i savezi nabavljačko-potrošačkih zadruga, koji 
imaju u svom članstvu najmanje 300 zadruga i saveza, a savezi proizvođačkih 
Zadruga jedne ili više vrsta kao i savezi zadruga za osiguranje, koji imaju naj- 
manje 100 zadruga i saveza. Savez, koji nema ovaj broj zadruga, mora biti član 
jednog revizijskog saveza, pod čiju reviziju će osim njega potpadati i njegove 
zadruge. Više saveza mogu obrazovati jedan središnji ili glavni ili zemaljski sa- 
Vez, koji može biti revizijski savez za sve zadruge članice tih saveza ukoliko 
ovi savezi imaju ukupno onoliko zadruga koliko je predviđeno ($ 89). Glavni za- 
družni savez može međutim dozvoliti osnivanje poslovnih saveza i s manjim bro- 
jem od onih koje smo gore spomenuli. članovi saveza mogu biti 1 fizička lica 
No samo u koliko ulaze u sastav upravnog ili nadzornog odbora (8 91). 


' Svaka zadruga i svaki zadružni savez mora u svako doba primiti reviziju 
čitavog svog rada i čitave svoje imovine, a naročito blagajne, računskih i osta- 

lih kojiga, računa i računskih dokumenata, dopisivanja, robe i postrojenja. Re- 
viziju obavljaju stručni revizori nadležnog revizijskog saveza prema posebnom 
pravilniku koji propisuje Glavni zadružni savez, a odobrava ga Ministar poljo- 
privrede ($ 97 i 103). Upravni odbor revizijskog saveza, kojemu revizor pod- 
nosi svoj izvještaj, dostavlja ga s primjedbama upravnom odboru revidirane za- 
druge, a ovaj opet svom nadzornom odboru. Prijepis revizijskog izvještaja do- 
stavija se i poslovnom savezu revidirane zadruge. Zadruga dužna je dati po 
jednom od ovjerovitelja zapisnika u cijelosti pročitati revizijski izvještaj na 
skupštini sa svim primjedbama revizijskog saveza i to prije izvještaja uprav- 
nog i nadzornog odbora i njihove razrješnice ($ 98). Revizijaki savez izvješćuje 
O svakoj reviziji, u roku od mjesec dana, onaj registarski sud, kod kojega je re- 
vidirana zadruga registrirana, a koncem svakoga mjeseca izvješćuje i Glavni 
zadružni savez o revizijama, koje su tokom mjeseca obavljene (5 102). 

Ministar poljoprivrede ima pravo nadzora nad radom Glavnog zadružnog 
saveza i vrhovnog nadzora nad radom zemljoradničkih zadruga i njihovih sa- 
veza. Nad radom zanatlijskih i osiguravajućih zadruga i saveza vrši nadzor Mi- 
nistar trgovine i industrije, nad radom zdravstvenih, apotekarskih, liječničkih 
i radničkih zadruga i saveza Ministar socijalne politike i narodnog zdravlja, a 
nad radom zadruga i saveza državnih službenika Ministar financija ($ 105). 

Revizori revizijskih saveza, registriranih kod sudova, imaju pravo na bes- 
platnu vožnju prema posebnom pravimiku Ministra saobraćaja, koji će ga do- 
nijeti u sporazumu s Ministrom poljoprivrede (8 106). 

Državna hipotekarna banka i Poštanska štedionica predavat će svake go- 
dine 2%, a Državna klasna lutrija 10% od svog čistog viška Fondu za poma- 
ganje zadrugarstva, koji će biti povjeren Privilegovanoj agrarnoj banci odnosno 
Zadružnoj banci po njezinom osnutku, a raspolagat će njime po nalozima Mi- 
nistra poljoprivrede (8 107). 

Zakonski prijedlog predviđa razne kazne za prekršaje u visini do 6000 
dinara ili 2 mjeseca zatvora ($ 110, 114). 

Prelazna naređenja predviđaju izvjesna privremena odstupanja od ranije 
spomenutih zakonskih propisa tako na pr. u pogledu broja zadruga potrebnih 
za već postojeće zadružne saveze, kreditne i osiguravajuće zadruge i dr. ($ 118). 

Možemo reći, da će predloženi zakon u glavnom odgovarati potrebama 
zadrugarstva, jer je i nastao kao rezultat prethodnog sporazuma između posto- 
jećih zadružnih saveza, učlanjenih u Glavnom zadružnom savezu, i Ministarstva 
poljoprivrede kao i drugih kompetentnih faktora. Jedina zamjerka, koja bi mu 
se mogla staviti, sastoji u tome, što je katkada nejasna terminologija kao na 
pr. »nabavljačke« zadruge, »nabavljačko-potrošačko« zadrugarstvo i sl. Sma- 
tramo, da bi trebalo točno precizirati pojam nabavljačkog zadrugarstva, jer je 
taj pojam još uvijek, a naročito u hrvatskim krajevima nejasan. 

Ne trebamo posebno isticati od kolike je važnosti za cjelokupno naša za- 
drugarstvo donošenje toga zakona, želimo tek jedno, a to jest, da ga se ko- 
načno — donese. Dr. Franjo Krajčević 


PITANJE REFORME KREDITNOG SISTEMA I PAD VLADE LEON. 
BLUMA U FRANCUSKOJ : 

' Dana 21 juna 1937, nakon nešto više od godinu dana vladavine, Leon 
Blum je podnio ostavku svoga kabineta. Ta minula godina obilježena je jednom 
za Francusku zaista neobično velikom i brzom aktivnošću u pravcu privrednih 
i socijalnih reformi, koje su duboko zadrle u čitav javni i privredni život Repu- 
blike, a neke od njih, kao na pr. devalvacija franka, imale su i značajnih "reper. 
kusija međunarodnog karaktera. Padom Blumove vlade zaustavljen je za mo- 
menat taj gotovo neprekinuti niz reformi. Njegov nasljednik Chautemps, koji 
Se naslanja na istu parlamentarnu većinu kao i Blum, naglasio je već u svojoj 
prvoj izjavi, da njegova vlada ostaje vjerna programu Narodnog fronta. Prak- 
tično ta izjava znači, da će i nova vlada ne samo čuvati do sada provedene 
reforme, nego da će i nastaviti u istom smjeru. Pa ipak, sastav novog kabi- 
neta, u kome prevlađuju radikal-socijalisti, daje naslutiti da će se nove reforme 
izvoditi mnogo obazrivije i svakako lakšim tempom. B 

Preuranjen bi bio pokušaj jednog kritičkog prikaza dosad provedenih 
reformi ođ strane Blumove vlade, jer iako se baš ova vlada odlikovala time 
što je izglasane zakonske prijedloge odmah uvodila u život, ipak je period 
njihove praktične primjene i suviše kratak, da bi te reforme mogle pokazati 
pun efekat i pružiti statistički materijal neophodan za donošenje objektivnog 
grada o njihovoj vrijednosti. Jedno je međutim već odavno jasno: liberalna eko- 
nomska politika po načelu »laissez faire...« preživljavala je pod Blumovom 
“vladom svoje zadnje dane. Glavna karakteristika svih privrednih i socijalnih 
reformi provedenih u posljednjoj godini bila je jačanje utjecaja države na dje- 
Tatnost pojedinih privrednih grana s jedne strane, a obvezatno arbitrarno rješa- 
“vanje sukoba između rada i kapitala uz aktivno učešće državnih organa, s druge 
strane. Te tendencije izazvale su vrlo oštru kampanju financijskih i industrij- 
Zkih krugova protiv vlade, a specijalno protiv njenoga socijalnog zakonodavstva 
tako, da je uvođenje 40-satne radne nedjelje izazvalo žestok otpor, ali je ona 
2pak iako s velikim poteškoćama gotovo općenito provedena. 

Blumovoj se vladi stalno predbacivalo da teži k etatizaciji privrednih 
poduzeća i uvođenju dirigirane privrede. Te tvrdnje, podržavane i širene s 
mnogo spretnosti, unijele su zaista u posljednje vrijeme izvjesnu nelagodnost 
u liberalne građanske krugove, koji nisu ni malo naklonjeni sličnim ekspe- 
rimentima. Prilično jak utjecaj Glavnog radničkog saveza (C.G.T.) na vladinu 
politiku još je više pojačavao tu uznemirenost građanskih krugova. Za to vri- 
jeme »Haute finance« paralizirala je sistematski napore Vincenta Auriol-a na 
financijskom polju. Državni bonovi eskontirali su se, usprkos likvidnosti tržišta, 
S velikim poteškoćama, a izvoz kapitala iz zemlje uzeo je u posljednje vrijeme 
opasne razmjere. Napokon, i najosjetijivija točka za široke slojeve francuskih 
Stediša i rentijera bila je pogođena: francuske državne rente stajale su posljed- 
njih mjeseci rekordno nisko, što je samo pojačavalo utisak o teškom financij- 
skom stanju zemlje. 

U ovakovim prilikama Blumova vlada se odlučila na energične mjere na 
financijskom polju. U interesu njihove efikasnosti detalji su morali ostati u 
potpunoj diskreciji i vlada je zato zatražila od parlamenta specijalna ovlaš- 
Genja — >»les pleins pouvoirs financiers« — da može donijeti potrebne uredbe 
u cilju sanacije financijskog stanja zemlje. Komora joj je ta ovlašćenja i izgla- 
sala, ne pitajući za detalje, dok je Senat po svaku cijenu htio da dozna i do- 
mašaj planiranih reformi. Ne mogavši ni po drugi put dobiti od Senata odrije- 
Zene ruke za akciju, Blum je predao ostavku. 


Postavlja se pitanje, kakve je mjere bila pripremila Blumova vlada da 
obuzda svemoć bankarske i financijske oligarhije u Francuskoj (da je akcija 
bila upravijena naročito protiv tih krugova prilično je jasno), koju dosadanje 
reforme, izuzev reformu statuta Banque de France, nisu direktno pogađale.!) 
Iz dosada poznatih činjenica mogu se, u glavnom, nazreti konture planirane 
reorganizacije francuskog kreditnog sistema. U financijskom odboru Komore 
obrazovana je posebna potkomisija sa zadatkom da izvrši jednu opsežnu anketu 
1 đa dade svoje sugestije i prijedloge za reorganizaciju francuskog kreditnog 
zistema i za uvođenje kontrole nad radom privatnog bankarstva. Kad je anketa 
završena, potkomisija je formulirala izvjestan broj prijedloga i sugestija, koji, 
Tako nemaju karakter nekih definitivnih zaključaka, ipak nam jasno označuju 
Guh i pravac u kojem bi se imale kretati predložene mjere. Najvažniji prijedlog 
je onaj o stvaranju posebnog organa za kontrolu kredita i banaka. Prema tome 
prijedlogu treba stvoriti pri Francuskoj banci poseban bankarski odbor sa 
širokim ovlašćenjima, sa zadaćom: da »organizira i kontrolira kredit«.) U taj 
odbor ušli bi pretstavnici samih banaka, zatim najvažniji pretstavnici krugova 
koji se najviše služe bankarskim kreditima, i napokon predstavnici države. 
Dominantan utjecaj rezerviran je ipak ovim posljednjima. Ovaj bankarski odbor 


1) Vidi o tom pobliže u našem članku: »Organizacija francuskog bankar- 


stva<«, >Ekonomist« br. 12/1936 god. 
2) Vidi »Temps« od 14 juna 1937 god. 

imao bi izvjestan broj svojih stručnih inspektora za efektivno i tehničko vršenje 
nadzora. : 

Prijedlog predviđa da se zakonskim putem nametne svim bankama. oba- 
veza, da svaki mjesec objavljuju svoje bilance po jednoj određenoj šemi (bilan- 
type). Zakonom bi trebalo odrediti također 1 postotak likviditeta. Napokon, 
banke bi bile obvezane da jedan dio svojih sredstava dobivenih ulozima, plasi- 
raju u državne blagajničke zapise i državne bonove. Za neodržavanje, odnosno 
za izigravanje gornjih propisa predviđene su oštre sankcije, koje idu čak do 
zabrane rada pojedinim bankama koje ne bi htjele saobraziti svoje poslovanje 
zakonskim propisima. Kao što iz ovih nekoliko sumarnih napomena vidimo, 
u pitanju uvođenja jednog sistema kontrole banaka, koji sam po sebi ne pred- 
stavlja ništa neobičnog, i koji je s manjim ili većim varijacijama već proveden 
u mnogim državama, ali on za francusko privatno bankarstvo predstavija jednu 
novinu, s kojom se ono nikako nije moglo pomiriti. Sindikalna organizacija 
bankara osudila je najoštrije gornji projekat. Prema riječima predsjednika ove 
organizacije, taj projekat dira u same temelje bankarske organizacije u Fran- 
cuskoj i u svojoj jasno izraženoj težnji za etatizacijom kreditne organizacije 
hoće »da današnju elastičnu organizaciju bankarstva, koja se u znaku slobode 
i odgovornosti znala prilagoditi najrazličitijim potrebama, zamijeni sistemoni 
u kojem bi nekoliko teoretičara, nagnuti nad svoje statistike i tabele kao 
mehaničar nad svoj manometar, nametali svoje poglede radnom i poslovnom 
svijetu«. Padom Blumove vlade izgleda da je za neko vrijeme potisnuto u po- 
zadinu i rješavanje ovog pitanja, koje je toliko uzbudilo predstavnike francu- 
skog privatnog bankarstva. Hoće Hi ovaj projekat biti odbačen i definitivno, 
ili će ga i nova vlada nastojati da provede i u kojoj formi? Svi su izgledi da 
diskusija i borba oko kontrole banaka i reorganizacije kredita nije ni izdaleka 
završena, nego da je tek privremeno odgođena. M. šunjić 


Književni prikazi 


ROZENBERG VLADIMIR: INOSTRANI KAPITAL U JUGOSLOVENSKOJ 
PRIVREDI. Beograd 1937, str. 111, cijena Din 55. 

Ovim svojim istraživanjima postigao je V. Rozenberg najviši stupanj od 
šviju, koji su dosad pokušavali statistički odrediti jačinu i učešće inozemnoga 
kapitala te njegovu isprepletenost u različitim privrednim granama naše dr- 
žave. Kođ toga je on naročito uzeo u obzir nesamo snagu inozemnog učešća ns 
dioničkim glavnicama, već također i inozemne kredite, koji za mnoge privredne 
grane imadu još veću važnost od glavnice, pošto se ova ne odrazuje u tekućem 
poslovanju poduzeća. Pitanje inozemnih kredita bilo je gotovo svakom dosa- 
danjem istraživaču nedokučivim, te je osobita zasluga V. Rozenberga, da je to 
pitanje statistički osvijetlio. Gotovo svi statistički podaci se odnose na 1934/35. 

Na ukupnom iznosu od 7,2 milijarde dinara glavnice, rezervi i kredita 
svih dioničarskih novčanih zavoda, inozemni kapital participira s približno 903 
milijuna ili 12,54%. Ovo učešće ovakovim statističkim poređenjem izgleda 
manje, ako se ne istakne da taj inozemni kapital imade utjecajnu sferu u grupi 
najznatnijih bankovnih zavoda Jugoslavije i da preko njih utječe i na one, 
u kojima ne sudjeluje neposredno već posredno poslovnim vezama. Rozenberg 
ističe 17 zavoda s pretežnim učešćem inozemnoga kapitala, aH ih nažalost ne 
navodi poimence. U svojoj disertaciji »Weltwirtschaftliche Verflechtungen Stid- 
slaviens« naveo sam — u vezi s istraživanjima Dra Košaka — 14 zavoda i to 
poimence, te bi stoga bilo uputno da je Rozenberg u svome sumariju istaknuo 
u koliko se njegovo pobrojavanje razlikuje. Inače također statistički utvrđuje, 
đa je najsnažnije zastupan čehoslovački kapital s 256 milijuna dinara, ali na 
jednom drugom mjestu ističe, da moguće ipak pripada važnija uloga u.ban- 
karskom svijetu engleskom i francuskom kapitalu, koji se pored manjih nave- 

denih stavaka kriju pod stavkom »nepoznatoga porekla 253 milijuna«. Nakon 
posljednje krize veoma se je smanjila važnost donedavno najjače inozemne 
grupe tj. austrijskoga kapitala. Ali taj kapital je često predstavljao samo po- 
srednika za zapadno-evropske zemlje, koje su nakon sloma austrijskog nov- 
čarstva došle u neposrednu vezu s našim novčarstvom. Položaj austrijskog nov- 
čarstva bio je neodrživ u onome obliku, kao što je postojao u bivšoj podu- 
navskoj monarhiji; »austrijske velebanke bez svoga hinterlanda liče na drednote 
koji plove po bari umjesto po moru« (Rozenberg str. 5). 

Utjecaj inozemnog kapitala je još jači kod razvitka naše industrije, koja 
ge u glavnom izgrađuje pomoću inozemnih sredstava, jer ne dotječu domaća 
Za podizanje tako snažnih poduzeća kao što su na pr. montana, metalurgijska 
i drvna industrija itd. Od 729 industrijskih poduzeća u dioničarskom obliku 
otpada u sferu inozemnoga kapitala 29%, ali od njihove glavnice, koja iznosi 
4,1 milijarde dinara otpada 72,67% na sudjelovanje inozemnoga kapitala 
(str. 63). Prema tabeli na str. 66 iznosi dionička glavnica inozemnih partici- 
pacija 2,192 milijuna dinara. Od toga otpada na francusku grupu 757 milijuna 
ili 34,56%, na englesku 381 milijun ili 17,41%, na švicarsku 148 miHjuna, na če- 
hoslovačku 131 milijun, talijansku 73 milijuna. Utjecaj inozemnoga kapitala se 
povećava ako se još k tome pridodaju i inozemni krediti. U svojoj raspravi 
»The Devolpment of Foreign Capital Investments in the Balkans« (Washing- 
ton 1936) došao sam do zaključaka, koji ge brojčano dosta znatno razlikuju 
od Rozenbergovih, ali držim, da su njegovi podatci po svoj prilici točniji, jer 
nisam imao na raspolaganju tako bogatih statističkih vrela kao što Rozenberg. 
Ipak mi se čini, da je ma pr. glavnica engleskih poduzeća veća i da dolazi 
bliže francuskoj nego li to pisac navodi. To se vidi, ako se uzme u obzir samo 
Trepča Mines Ltd., Allatini Mines Ltd., Brodska tvornica vagona, Sartid itd. 
Pisac je uspio otkriti mnoštvo inozemnih veza s našom industrijom, koje prije 
nijesu bile ni spominjane u našoj literaturi. 

Važno je poglavlje o učešću inozemnoga kapitala u transportu | trgovini, 
koje je dosad bilo potpuno neobrađeno. Kod pomorskih parobrođarskih podu- 
zeća ustanovljuje prvenstvenu važnost talijanskog kapitala (23,13% ođ ukupne 
glavnice) i ruskog(?) sa 18,24%. Isto tako obrađuje otpremnička i trgovačka 
poduzeća. Kod potonjih se naročito ističe američki i zatim česki kapital. Na- 
dalje također obrađuje vrlo sustavno sudjelovanje inozemnog kapitala kod naših 
osiguravajućih društava s obzirom na osiguranje i reosiguranje. Vrlo je in- 
struktivno istraživanje o dobitku i gubitku inozemnih kapitala, kod čega se 
ustanovljuje da je gubitak nadmašio dobitak za približno 10 milijuna. 

Suprotno izlaganjima Dra Slobodana Čurćina (vidi »Ekonomist« br. 2 
1937, str. 87) dolazi i Rozenberg do zaključka, da ulazimo u periođ umanjenog 
priliva inozemnoga kapitala u našu privredu. Kod toga bi valjalo istaći, da su 
tome uzroci konjunkturne, a nijesu strukturne naravi, kao što se je desilo u 
mnogim zemljama, kad su dosegle dosta visok stupanj gospodarskog razvitka, 
napose vlastite akumulacije kapitala, pa im više nijesu bila potrebna inozemna 
financijska sredstva. Kod nas još uvijek postoje kod povoljnije međunarodne 
razmjene svi strukturni preduvjeti za priliv inozemnoga kapitala. Pitanje je, 
da li je u današnjoj fazi razvitka naše ekonomije s obzirom na svjetske eko- 
nomske i političke prilike poželjan jači pritjecaj stranih kapitala u onoj mjeri 
kao što je to slijedilo kod nevezanog kapitalizma, ili se moramo poslužiti sub- 
stitutima i direktivama kapitala. M. Lamer 


MIHAJLOVIĆ DR. M. DRAGOSLAV: PRIVREDA SAVREMENE TURSKE. 
Izdanje Balkanskog Instituta, Beograđ 1937, str. 148. 


Ovo djelo spada u red onih edicija Balkanskog Instituta u Beogradu, koje 
imađu za zadaću da proširi u našoj zemlji poznavanje prilika balkanskih država. 
Ovaj zavod je osnovan god. 1934, te izdaje znanstveni časopis »Revue interna- 
tionale des ćtudes balkaniques«, koja je u prvom redu namijenjena međunarodnoj 
javnosti, te u njoj objavljeni radovi izlaze na francuskom, njemačkom ili engle- 
škom jeziku. Zavodu je uspjelo da u toj reviji okupi čitav niz poznatih balka- 
nologa iz različitih područja. 

Mihajiovićeva knjiga izlaže u popularnom obliku odlike turske privrede 
i pokazuje, kako se je snažno razvila ova zemlja u poslijeratno vrijeme pod 
upravom pretsjednika Kemala. Težište privrednog života je još uvijek u poljo- 
privredi, kojom se bavi 82% stanovništva. Kulture žita zauzimaju oko 90% 
obrađene površine. Proizvodnja pšenice iznosi u dobrim godinama 25 do 29 mi- 
lijuna, a u lošim 10 do 18 milijuna kvintala. Za njom ne zaostaje mnogo ječam, 
koji u rodnim godinama iznosi 14 do 18 milijuna, a u lošim 10 do 12 milijuna 
kvintala. Kukuruz, tzv. »tursko žito« kreće se tek oko 4 mil. kvintala. Od indu- 
strijskih biljaka treba na prvome mjestu spomenuti duhan, čija proizvodnja 
posljednjih godina iznosi oko 35 mil. kg godišnje, a glavno tržište imade u 
Njemačkoj, pa Poljskoj, Americi itd. Za njim po trgovačkoj važnosti dolazi 
pamuk, kojim se bavi oko 200.000 sadioca, te godišnji prihod varira od 15 do 
T0.000 tona, a posljednjih se godina zbog obilja te sirovine sve više razvija 
domaća tekstilna industrija, koja je tokom 1935 zaposlivala 130.000 rađnika, 
a 1927 samo 48.000. Važna je također i kultura opiuma oko Smirne, pa pošto je 
1 naša Makedonija u tom pogledu važan izvoznik, učinjen je između Jugoslavije 
1 “Turske specijalni opiumski sporazum. Za domaću preradu je važna šećerna 
repe, te su u Turskoj dosad podignute 4 šećerane. 

Nadalje autor ističe važnost stočarstva, koje odlično prosperira u viso- 

ravnima Anatolije, naročito ovčarstvo i kozarstvo. 
: Kako smo već spomenuli, cio niz novih industrija je podignut poput tek- 
stilne, šećerne, zatim svilarske, koja danas broji 77 tvornica umjesto 7 od prije. 
Još više se Turska odlikuje vađenjem ruda, kojima je njen teritorij vrlo bogat, 
tako na pr. u pogledu kromne rudače imade najbogatija nalazišta na svijetu 
i može da kontrolira tržište ove rude. U svjetskoj proizvodnji od 400.000 tona 
kromne rudače u 1935 god. otpadalo je na Tursku oko 40%. Rezerve kamenog 
uglja se cijene na 7,5 milijarda tona, a vadi se sada oko 2,5 milijuna godišnje. 
: Pri kraju knjige osvrće se na petogodišnji plan o industrijalizaciji Turske, 
u koju svrhu je predviđeno 42 milijuna turskih lira, od čega je stavila jednu 
četvrtinu na raspolaganje Sovjetska Rusija. Glavno težište kod promicanja 
industrije je stavljeno na podizanje pšenice, šećerne i pamučne kulture te indu- 
strija koje su s time u vezi. Mihajlović drži, da se Turska tim putem sve više 
etatizira, a taj je proces u toj zemlji time olakšan »što u Turskoj nije postojalo 
individualističko društvo: nisu postojale razne društvene klase, te je s toga 
prelaz iz patrijarhalnog stanja u etatizam bio vrlo lake. 

Ova knjiga našeg trgovinskog delegata u Turskoj ispunjava jednu veliku 
prazninu u našoj privrednoj literaturi, jer su kod nas dosta nepoznati stvarni 
privredni odnosi Turske. Šteta je, što knjiga nije pisana više kritički s obzirom 
na gospodarsku politiku Turske, jer bi onda imala i veću znanstvenu vrijednost, 
a tako imade više popularno-propagandistički karakter. Merak Hivrzi 


PERTOT VLADIMIR: DIE WEIZENREGULIERUNGEN IN JUGOSLAVWTIEN. 
Weltwirtschaftliches Archiv, 45. Band, Heft 3, Mai 1937, str. 628—659. 

U trećem svesku ovogodišnjeg »Weltwirtschaftliches Archiv«-a napisao je 
Vladimir Pertot, asistent u Institutu za svjetsko gospodarstvo na Kielskom 
Univerzitetu, uspjelu studiju o uređenju žitnog prometa u Jugoslaviji. 

Nakon kraćeg uvoda prelazi pisac na razloge, kojt su rukovodili državu 
prigodom osnivanja Prizada. Glavni poticaj za osnutak bila je želja, da se 
suzbije stalno pogoršanje trgovinske bilance. Zatim se htjelo pomoću centralne 
izvozne institucije ukloniti suvišan broj posrednika, većinom inozemaca i da 
se direktnim kupovanjem od proizvođača poveća cijena, koju dobiva proizvođač. 

Za izvršivanje tih svojih zadataka trebao je Prizad izim jakih financijskih 
sredstava još i proširenu mrežu ispostava (»Einkaufsstellen«) po selima ili 
barem jaku zadružnu organizaciju proizvođača. Jedno i drugo je Prizadu manj- 
kalo. Uslijed toga prevladao je odmah u početku u Prizadu utjecaj trgovaca na 
štetu povećanja dohotka proizvođača. Svako povećanje cijene pšenici išlo je 
uglavnom u korist posrednika, jer su proizvođači, prisiljeni neimaštinom, još 
prije žetve prodavali pšenicu uz nisku cijenu posrednicima. 

Interesantna su piščeva razmatranja o razlozima zašto se prešlo na regu- 
lHranje pšeničnog, a ne kukuruznog tržišta. Psihološki poticaj za to bio je & 
očekivanju velike žetve pšenice i istovremeno slabije kukuruzne žetve. Daljnji 
uzrok tome je što pšenica služi za ishranu grada, dok kukuruz služi uglavnom 
kao hrana seoskog stanovništva te bi sa eventualnim reguliranjem kukuruznog 
tržišta poskupila glavna hrana seoskog stanovništva. Kao daljnje razloge na- 
vođi, da za srazmjerno veću žetvu kukuruza trebalo bi i većih sredstava, zatim 
pšenica je pogodnija u trgovini od lakše kvarljivog kukuruza. 

Velika žetva, koja se je očekivala 1931 godine, prijetila je zbog nepresta- 
nog pada cijena pšenici na svjetskom tržištu, sa osjetljivim sniženjem cijena 
i na domaćem tržištu uz istovremeno smanjivanje prinosa od izvoza pšenice. 
Stoga je država odlučila cijenu pšenici na nutarnjem tržištu stabilizirati, a 
izvoz pšenice centralizirati. 

Zakonom o izvozu i uvozu pšenice, raži i pšeničnog brašna od 27 juna 
1931 država si je prisvojila isključivo pravo izvoziti i uvoziti pšenicu, raž i 
pšenično brašno. To svoje pravo mogla je država vršiti bilo neposredno preko 
svojih organa bilo posredno preko ustanova, koje ovlasti ministar trgovine i 
industrije po pristanku Ministarskog savjeta. Ministarski savjet je izabrao ovo 
drugo rješenje i u službenom saopćenju u vezi sa zakonom od 27 VI 1931 izvo- 
đenje intervencije u trgovini pšenicom povjereno je Prizadu. 

* »Žitni režim« nije uspio i vlada je bila prisiljena, da ga nakon devet mje- 
seci trajanja ukine. Razlozi njegovog neuspjeha su mnogostruki. žetva je u 
prvom redu bila iznad svakog očekivanja. Sa 26,888.273 kvintala spada među 
naše rekordne žetve, a za otkup tako velike količine država nije bila spremna. 
Svoju agrarno-političku zadaću »žitni režim« isto nije ispunio. U prvom redu 
nije uspio ukloniti suvišan broj posrednika između proizvođača i potrošača. 
Zatim zakonskom cijenom koristio se je relativno mali broj proizvođača. Pri- 
gođom užurbanih prodaja posrednicima odmah poslije žetve proizvođači su do- 
bivali samo dio zakonom određene cijene. Razlikom koristili su se posrednici. 
Osim toga seljaci su prodavali bonove dobivene od Prizada umjesto gotovog 
novca, na »seoskim burzama« daleko ispod cijene. 

Ne možemo zaključiti s Pertotom, da je uslijed »žitnog režima« »1932/33 
tie Weizenanbaufliche scharf zurickgegangen — zugunsten der wenigen 
marktorientierten Produkten« (str. 651). Istina, prinos pšenične žetve u god. 
1932 sa 14,5 milijuna kvintala jedan je od najslabijih u posljednjih deset godina 
i zaostaje za 12 milijuna kvintala iza 1931. Ali zasijana površina pšenicom te 
godine od 2,125.097 hektara je iznad prosjeka, koji iznosi od 1925—1935: 
2,025.074 ha, a zaostaje za god. 1931 samo za 58.000 ha. Požnjeta površina pod 
pšenicom iznosila god. 1932 prema službenim podacima samo 1,950.525 hektara, 
čemu su jedini uzrok slabe vremenske prilike, koje su te godine vladale. 

Interesantna su razlaganja Pertota o razlozima neuspjeha »žitnog režima«. 
Prema tim razlaganjima je uz manjkavu organizaciju i nedovoljnost financij- 
skih sredstava glavna krivnja na krivim pretpostavkama na kojima je »žitni 
režim« osnovan. U prvom redu bila je kriva pretpostavka, da će se moći cijela 
žetva lagano i brzo prodati u Srednjoj Europi. Zatim se je pretpostavljalo da 
će se prometni kapital dva puta obrtati, dok se u stvarnosti postigao samo 
obrtni kvocijent od 1,2. 

U godinama nakon »žitnog režima«, uslijed razvitka preferencijala i kon- 
tigentiranja, održao je Prizad i nadalje dominantan položaj u izvozu pšenice. 

Studija V. Pertota pisana je s mnogo razumijevanja i poznavanja mate- 
rije, te se također ističe s osam vrlo uspjelih grafičkih prikaza na osnovu 
interesantnih, i kod nas vrlo slabo poznatih, statističkih izračunavanja. Ona 
zaslužuje punu pažnju naše privredne javnosti, te je važan znanstveni prilog 
istraživanju naših agrarno-političkih problema. Vilko Lehner 

PERITCH J. P.:: LA SOCIETE DES NATIONS OU L'ANARCHIE EURO- 
PEENNE. (Extrait de »La Revue Mensuelle«, Genčve 1937 et du »Sequestre 
đe la proprićtć privće en temps de guerre«, Tome VI, Genčve—Paris 1937.) 


Uvaženi profesor beogradskog pravnog fakulteta živojin Perić, objavio je 
u uglednoj ženevskoj reviji gornju studiju o Ligi naroda, koja već u svome 
naslovu pruža osnovnu misao našega eminentnog civiliste i sociologa, čiji ra- 
dovi prelaze uski okvir interesa naše domaće ili lokalne pravne literature. 


Razmatrajući sadašnju tešku krizu, koju preživljuje Ženevska ustanova, 
profesor Perić konstatira, da ona leži u začetnoj mani (vice originel), koju 
Liga naroda nosi u sebi ođ svoga postanka, tj. u nemogućnosti da se osnuje 
jedno društvo (liga), kome bi bila svrha da čuva mir među svojim članovima, 
ako se ne uklone uzroci koji taj mir remete, ili, pošto je riječ o državama, ako 
se ne uklone primarni uzroci ratova. Kako se može očekivati od Lige naroda 
da ona obezbijedi mir među narodima, ako je ona zasnovana na načelu neza- 
visnosti i suverenosti svojih članova? Na ovom očevidnom unutrašnjem protu- 
slovlju leži Liga naroda. 

Svaka država, društveni organizam, kao 1 čovjek pojedinac, fizički orga- 
nizam, teži samoodržanju, razvijanju u vremenu i prostoru. Ovaj sociološki 
fakat ogleda se u povijesti najbolje kroz primjenu glasovitog rimskog načela 
salus rei publicae suprema lex esto, koje kao da su osnivači Lige naroda zabo- 
ravili ili svijesno zanemarili. Nema obzira, ni pravnog ni moralnog, koji bi bio 
jači ođ ovoga načela, sasvim umjesnog uostalom i racionalnog s gledišta par- 
tikularnih interesa jedne društvene zajednice. 

Organizirane ljudske zajednice raspolažu sredstvima prinude za suzbijanje 
primarnih nagonskih poriva samoživosti i anarhije. Pravo kao skup norama 
koje reguliraju odnose među organiziranih ljudima, raspolaže sankcijama. Liga 
narođa nema sankcija, niti ih može kraj svoga sadašnjeg uređenja imati, jer 
nema organizacije koja bi tu sankciju nametnula. Ili su njeni članovi suvereni, 
ili su pak podvrgnuti jednoj višoj volji, izraženoj u nekoj od poznatih organi- 
zacija složenih država (saveznoj državi ili državnom savezu), — trećega nema. 

Liga naroda nema ni etičke podloge. Bilo je kođ njenog osnivanja rečeno, 
da će Liga svojim autoritetom jednog »međunarodnog suda« unositi duh po- 
mirljivosti i koncilijantnosti među države. Ali, da bi jedan sud imao povjerenje 
stranaka, ispravno primjećuje prof. Perić, treba u prvom ređu da pruži garan- 
cije svoje nepristranosti i objektivnosti; a to je baš ono, čega kod Lige naroda 
nema, niti je uopće moglo biti, imajući u vidu već sami njen sastav. Liga na- 
roda, to su bili pobjednici Velikoga rata, koji su mogli kao Luj XIV kazati: 
>Liga — to smo mi!«. U ovom »međunarodnom sudu« jedna strana presudila je, 
protivno osvećenom načelu da nitko ne može sam sebi biti sudac niti svoju 
stvar presuditi, i najsvečanije oglasila drugu kao uzročnika i izazivača Velikoga 
Tata. Ovo je početno zlo kod samog osnivanja Lige naroda, a mnogobrojni pri- 
mjeri kasnijih njenih postupanja i odluka u međunarodnim sprovima po- 
kazali su svu neozbiljnost i etičku prazninu Ženevske ustanove. Ovi primjeri 
potvrdili su, da su države, od kojih je Liga naroda sastavljena, zadržale ka- 
rakter elementarnih, nesavladanih, fizičkih sila, odnosno nezavisnih i slobodnih 
organizama, koji postupaju po svojoj volji, tj. prema svojim interesima, bez 
obzira na tako zvano međunarodno pravo ili moral. 

Kako je, dakle, uopće moguće staviti u red istih pojmova Pakt Lige na- 
roda i unutrašnji zakon jedne države? Pakt Lige naroda nema prije svega 
pravne sankcije, a zatim Pakt nije, kao i zakon, donesen u interesu cijele za- 
jednice, niti je objektivan i pravedan. Drukčije i ne može biti, jer među ele- 
mentarnim silama, kao što su danas slobodne države, i ne može biti pravde 
ili nepravde, zakonitosti ili nezakonitosti, moralnosti ili nemoralnosti: ovo su 
sve pojmovi duhovnoga reda, duševne domene, socijalni pojmovi, tj. proizvod 
jedne ljudske organizacije koja ima svoje sankcijama zaštićene norme. Ne 
smije se zaboraviti, da su ljudi još mnogo daleko od željenog stupnja kulturnog 
razvitka, da ne trebaju prinudne sile. Prema tome, i među državama, kao fizič- 
kim fenomenima, uvijek će biti amoralnih (ne zamijeniti s nemoralnim!) ten- 

dencija, dok ne bude države-žandara, kao pravne sile, koja će ih do potrebe 
privesti na poštovanje utvrđenih međusobnih odnosa. 

Na koncu, Liga naroda, po svojoj ideji univerzalnosti, protivna je i samom 
zakonu socijalne i svjetske evolucije. Postepenost, koja je toliko svojstvena 
Starom kontinentu, izgleda da nije baš poznata Novome svijetu, pa se tako 
može objasniti zamisao pretsjednika Wilsona, koji je jednim zamahom htio da 
obuhvati nemoguće. Treba naprotiv ići prirodnim putem, tj. postupom organi- 
ziranja država na pojedinim kontinentima najprije, a zatim težiti jednoj velikoj 
sveljudskoj zajednici. 

Danas se, više nego ikada, govori o reformi Lige naroda i izmišljaju se 
oblici ove reforme. Čemu trud da se održi nešto što u samoj klici ne valja? 
Prvi korak jednom zaista trajnom izmirenju, koje ne će imati značaj privre- 
menog zatišja ili primirja u Europi, zaključuje prof. Perić, jeste definitivan 
sporazum između dva glavna evropska naroda Francuza i Nijemaca, koji su 
na čelu našega kontinenta i njegove kulture. 

Inače će nas ova anarhija voditi sve sigurnijim korakom neizbježnoj pro- 
pasti (Spenglerov »Untergang der Abendliinder«), koje ne može ostati bez 
posljedica za čitavo čovječanstvo. Dr. V. Brajković 


GROSS DR. HERMANN: SUDOSTEUROPA. Bau und Entwicklung der Volks- 
wirtschaft. Universittsverlag von Robert Noske, Leipzig 1937, str. 231. 


Kao prvi svezak publikacija netom osnovanog časopisa »Leipziger Viertel. 
jahrsschrift fur Sudosteuropa« u Leipzigu izlazi ova studija Dra Grossa, zamje- 
nika ravnatelja Zavoda za istraživanje gospodarskih prilika u Srednjoj i Jugo- 
istočnoj Europi. Studija je plod višegodišnjeg istraživanja piščeva i njegovih 
suradnika u spomenutom zavodu, te na neki način reflektira rezultat rada toga 
zavoda u ovih devet godina njegova opstanka, kojemu stoji Hermann Gross ođ 
početka na čelu kao vrlo sposoban organizator zavodskoga rada. 

U uvodnom dijelu knjige pisac definira pojam Jugoistočne Europe, Bal- 
kana i Srednje Europe. Pod pojam »Slidosteurope« stavlja uz balkanske države 
također i Ugarsku. Ta je podjela sa stanovišta Njemačke moguće ispravna, 
jer Ugarska zajedno s balkanskim državama predstavlja za njih jedinstveni 
ekonomski prostor, koji bi imao zadaću da snabdjeva Njemačku poljoprivređnim 
proizvodima i sirovinama. Ali sa stanovišta većine tih zemalja Ugarska ne 
spada u njihov sklop, jer je njezina industrijska struktura daleko više izgra- 
đena, te ona predstavlja u vanjskoj trgovini zemlju, koja njima izvozi indu- 
strijske proizvode i strojeve. Sve balkanske Zemlje imadu sličnu strukturu 
vanjske trgovine u međunarodnom kao što i u međusobnom prometu. Ugarska 
vanjska trgovina je donekle slična balkanskim zemljama u internacionalnom 
prometu, ali je različita u internom prometu tzv. »Stidosteurope«, jer je ona 
prema ovim polurazvitim industrijskim zemljama predstavnik industrije i nji- 
hov dobavljač proizvodnih sredstava. Sa stanovišta balkanskih zemalja nije 
ispravno u njihovu zajednicu uvrštavati Ugarsku, pa s toga razloga niti nema 
potrebe razlikovati između Jugoistočne Europe i Balkana. 

Drukčije je, ako se Ugarska tretira u sklopu Srednje Europe, kuda sva- 
kako po svojoj kulturnoj i ekonomskoj strukturi pripada. Ali u tom slučaju 
postaje veoma dvojbeno, da li taj geopolitički i geoekonomski pojam »Srednje 
Europe« ne reže državne granice. Pojam »Mitteleurope« nije državno-politički, 
već je kuiturno-ekonomsko-politički, te u okvir _ Srednje Europe prema tome 
spadaju one zemlje, koje imadu zajedništvo srednjo-europske kulture i gospo- 
darske strukture, kao što su Austrija, Čehoslovačka, Madžarska i oni dijelovi 
Rumunjske i Jugoslavije, koji su prije pripadali bivšoj srednje-europskoj mo- 
narhiji. Ali taj pojam, zasebnim razvitkom tih pojedinih zemalja u sklopu novih 
država, prelazi sve više u amorfnost i gubi sve više na zajedničkim odlikama, 
te stoga svaka ekonomsko-politička ideologija, koja počiva na tom pojimanju, 
imade malo stvarnosti, jer su se srednje-europski krajevi razrasli jedan od 
drugoga. 

Nakon opisa geografskih prilika prilazi pisac problemu populacije. Kod 
toga odmah ulazi u najaktuelnije i najviše zabrinjujuće pitanje sviju krajeva 

Jugoistočne Europe, a to je poljoprivredna superpopulacija. Ovaj je problem 
gotovo neke vrsti jezgra njegove knjige, te se provlači kao nit kroz sva pri- 
kazivanja poljoprivrede, obrta i industrije. Vrlo je ilustrativna tabela o super- 
populaciji što ju iznosi na str. 46: 

Na 100 ha obradive zemlje otpađa 


Godine: Države: osoba seljačkog staleža: 
1930 Ugarska ača zr čava. fea 6. 580/60 

1930 Rumunjska mmm see eni Ko 

1926 Bugarska... .. . . . 119,6 : 
1930/31 Jugoslavija dua li de odi CISTA 

1927 Turska... 4.4. 4. +. 158,9 

1930 Albanija Coaoda si ere dal 1a 5280;2*. 

1928 Grčka ESA +44... 272,0 


Kao uzroke navodi: u Jugoistočnoj Europi otpada veći broj ljudi na poljo- 
privrednu površinu radi nerazvijene industrije, koja apsorbira seljaštvo sa sela 
u đrugim zemljama, zatim što je velik dio zemlje brdovit i neobrađen, te tako- 
đer uslijed individualnog prava nasljedstva. Kao sredstvo protiv te pojave pred- 
laže stvaranje za život sposobnih seljačkih gospodarstava i nedjeljivost zemlje, 
povećanje poljoprivredne površine, racionalniju obradu tla i razvitak industrije. 
Nadalje oštro kritizira provođenje agrarne reforme, koje je imalo sve moguće 
motive samo malo ekonomski zdravih, te je rascijepalo velike posjede, važne 
za izvoznu trgovinu, a nije umjesto njih stvorilo zdrave seljačke jedinice za 
unutrašnju prehranu. Napose ističe, da je agrarna reforma oslabila racionalnu 
proizvodnju krušnih žitarica, a s druge strane nije stvorila stočarstvo, koje bi 
se moglo povoljno razvijati na malim seljačkim posjedima. Gross polaže naro- 
čitu važnost za razvitak Jugoistočne Europe na gajenje inđustrijskog bilja, 
koje bi se moglo lijepo promicati kod postojećih posjedovnih odnosa, a imade 
blizu industrijska tržišta Srednje Europe. Upozoruje, da bi pretjerana meha- 
nizacija poljoprivrede, koja još danas ne odgovara posjedovnoj strukturi zemlje, 
mogla biti štetna i dovesti do pojave »mašinskih groblja«, kao što je bilo u 
Turskoj i u Rusiji, kad neuko i nespremno pučanstvo nije znalo ni moglo upo- 
trijebiti poljoprivrednih strojeva. Stoga vidi mnogo veću važnost za postepeni 
razvitak poljoprivrede u intenzivaciji rada. 

Podrobno je prikazan problem seljačkog zaduženja i različite metode za 
njegovo rješenje, koje nijesu pokazale toliko uspjeha, koliko bi se moralo oče- 
kivati od državne gospodarske politike. Kao glavno sredstvo pridizanja poljo- 
privrede s obzirom na potrebe kapitala i kredita vidi u čvrstim i solidnim 
zadrugama. Zadrugarstvu pridaje nesamo važnost s obzirom na poljoprivredu 
već također i s obzirom na obrt, naročito kućni, koji bi se jedino mogao spasiti 
putem zadruga od potpunog iščeznuća, kojemu se neminovno približuje sve više 
uslijed postepene industrijalizacije. A upravo obrtna djelatnost mnogo pridonosi 
otpornosti ovih krajeva protiv udaraca krize, jer velik dio pučanstva nalazi u 
obrtu djelomično uposlenje. Razvitku obrta kao važne grane privredne djelat- 
nosti na Balkanu posvećuje Gross mnogo pažnje. 

Proces industrijalizacije prikazuje u svakoj zemlji zasebno, a kao njihovu 
zajedničku karakteristiku ističe, da je svuda u ovim zemljama država nosioc 
i promicatelj industrije, bilo putem zajmova, subvencija, carina, državnih na- 
bavki ili zakona za promicanje industrije. Država utječe na pospješenje indu- 
strijskoga procesa, ali samo provođenje stoji ponajviše u rukama inozemnoga 
kapitala. 

Nakon iscrpnog prikaza industrijske strukture pojedinih jugoistočnih dr- 
žava ističe važnost njemačke ekonomije za izgradnju industrijskoga aparata 
u tim zemljama, te da Njemačka po sastavu svoga izvoza imade naročito dobar 
izgled, da svojim proizvodnim sredstvima djeluje na industrijski razvitak ovih 
zemalja. Kao provodiča njemačke akcije na Balkanu ističe naročito Tursku. 


Po mnoštvu bilješki ispod teksta vidi se, koliki je ogroman trud stavio 
pisac u ovu radnju, koja je pisana doista pravom germanskom strpljivošću 

i sakupljačkim marom. Ove će biiješke moći koristiti kao uputstva za litera- 
turu svakome, koji se bavi tim pitanjima. Grossovo je djelo po svojoj koncepciji 
i po svojoj preciznoj obradi materijala najbolji dosada objavljeni sintetički 
prikaz gospodarske strukture Jugoistočne Europe. Dr. Mirko Lamer 


Vijesti 
I. KONGRES EKONOMISTA 19, 20 I 21 JUNA 1957 U ZAGREBU*) 

Ovaj prvi kongres svih ekonomista Jugoslavije opravdao je očekivanja, 
koja su se u isti polagala. Mi ćemo u najbitnijim crtama prikazati rad kongresa 
kao i svih priredaba, koje su za to vrijeme bile priređene. 

U subotu 19 juna 1987 u 8 sati održana je pretkonferencija na kojoj je 
izabrano časništvo kongresa. Za pretsjednika izabran je Dr. Ivo Belin, vice- 
guverner Narodne banke. U 9.20 posjetili su učesnici kongresa Ekonomsko-ko- 
mercijalnu visoku školu da na vidan način dokažu priznanje školi u kojoj je ve- 
ina ekonomista završila svoje školovanje. Iz Škole uputili su se učesnici u 
Gornji građ u bivšu Sabornicu, gdje je u 11 h pretsjednik Dr. Ivo Belin otvorio 
kongres pozdravivši uzvanike, delegate i učesnike kongresa. Nakon pročitanih 
pozdravnih brzojava Nj. Vel. Kralju, Pretsjedniku Ministarskog savjeta te Mi- 
nistru trgovine i industrije kao # primljenih telegrama od Kraljevski namjesnika, 

vili su kongres riječima priznanja obećavajući i nadalje svaku potporu Dr. 
Viktor Ružić, zastupnik Ministra trgovine i industrije i Ban Savske banovine, 
zastupnik Narodne skupštine Artur Mahnik, potpretsjednik gradske općine Teo- 
dor Kaufmann, Rektor Ekonomsko-komercijalne visoke škole Fllip Lukas, pret- 
sjednik Trgovinsko-industrijske komore u Zagrebu Dr. Stjepan Krasnik, pretsjed- 
nik Saveza novčanih i osiguravajućih društava Dr. Branko Pliverić, koji pozdrav- 
lje kongres i u ime zagrebačke Burze za robu i vrednote i pretstavnik Državne 
trgovačke akademije u Zagrebu profesor Dr. Simeon Gaćeša. U ime pojedinih 
društava i udruženja pozdravili su kongres sa željom da bi mu rad bio plodan: 
Dragutin Radović (Zagreb), Slavko Čuković (Beograd), Zdenko Knez (Lju- 
biljana), Dr. Petar Gjurković (Split), Teodor Avramović (Novi Sad), Mihajlo 
Patrnogić (Skoplje), Stanko Koštomaj (Maribor), Pero Safret (Niš), Borislav 
Jevtić (Skoplje), Dr. Dragutin Cutvarić (Dubrovnik) i Dušan Kralj (Šibenik). 
Prije svršetka svečanog dijela kongresa održao je Dr. Nikola Gaćeša svoj refe- 
rat >O značenju staleža ekonomista u Jugoslaviji«. 

U 13h održan je svečani banket učesnika u Hotelu Esplanade. Isti dan 
u 18h održana je pod pretsjedanjem Dušana. Kralja konstituirajuća skupština 
Saveza ekonomista u zagrebačkoj Burzi. Prihvaćena su pravila Saveza prema 
kojima je za prvu godinu sjedište Savezu određeno u Beogradu. Prema izvje- 
štaju verifikacionog odbora zastupano je bilo 11 društava sa 526 glasova. 

Na glavnoj skupštini Saveza izabran je uz odbor za rezolucije jedno- 
glasno slijedeći upravni i nadzorni odbor Saveza: 

Upravni odbor: pretsjednik Dr. Ivo Belin, viceguverner Narodne banke; 
potpredsjednici: Dragutin Radović, prokurista Prve hrvatske štedionice (Za- 
greb), Đorđe Davidović, sekretar Glavnog zadružnog saveza (Beograd) i Zden- 
ko Knez, industrijalac (Ljubljana); sekretari: Slavko Ćuković, šef sekreta- 
rijata Državne hipotekarne banke (Beograd) # Vilim Molnar, prokurista firme 
S. Hahn (Zagreb); blagajnik: Dušan Prvanov, publicista (Beograd); odbornici: 
Dr. Nikola Gaćeša, v. d. direktora filijale Poštanske štedionice (Zagreb), Dr. 
Petar Gjurković, činovnik »Cement« a. d. (Split), Dr. Miodrag Dimitrijević, 
viši trg. savjetnik Banske uprave (Novi Sad), Ivan Avsenek, industrijalac 
(Ljubijana), Miran Ribarž, činovnik Anglo-čehoslovačke banke (Beograd), 
Kosta Pavlović, načelnik financijskog odjeljenja Banske uprave (Niš), Mihajlo 

Patrnogić, direktor banke »Stara Srbija« (Skoplje), Franjo Tavčar, viši činov- 
nik Narodne banke (Maribor), Dr. Juraj šlaus, prof. Pomorsko-trgovačke aka- 
đemije (Dubrovnik), Ivo Vrsalović, profesor Drž. trgovačke akademije (Sušak), 
Bruno Merlak, direktor šibenske okružne banke (šibenik), Ing. Radović Blagota, 
sekretar Trgovinsko-industrijske i zanatske komore (Podgorica), Nikola Raos, 
profesor Drž. trgovačke akademije (Sarajevo), Dr. Leon Jerovec, privredni sa- 
vjetnik (Beograd) i Dr. Teofan Ristić, činovnik Ministarstva poljoprivrede 
(Beograd); za zamjenike odbornika: Stevan Žutić (Beograd), Ivo Kremenić, 
činovnik Ministarstva saobraćaja Tei dk Kosta Vasiljević, činovnik Državne 
bipotekarne banke (Beograd), Galib Midžić, čin. Ministarstva saobraćaja (Beo- 
grad) i Jovan žŽivanić, upravnik Glavne zemljoradničke nabavljačke zadruge 
(Beograd). 

Nadzorni odbor: pretsjednik Dr. Tomislav Bulat, direktor tvornice ce- 
menta »Dalmatia« (Split); odbornici: Petar Nizeteo, viši činovnik Državne hipo- 
tekarne banke (Beograd), Nikola Skrbić, viši činovnik Državne hipotekarne 
banke (Beograd), Teodor Avramović, činovnik Trgovinsko-industrijske i zanat- 
ske komore (Novi Sad), Dr. Dragutin Bregant, direktor firme »Rico« (Zagreb), 
Lojze Pipp, općinski činovnik (Ljubljana); zamjenici: Dr. Relja Aranitović, šef 
otsjeka gradske općine (Beograd) i Miodrag Stojanović, činovnik Ministarstva 
saobraćaja (Beograd). 

U nedjelju 20 i ponedjeljak 21 juna održani su mnogobrojni referati, koje 
na žalost radi pomanjkanja prostora ne možemo donijeti u izvatku te stoga 
navađamo samo imena predavača i naslove predavanja: Dr. Leon Jerovec (Beo- 
grad): Slobodna profesija ekonomista; Lojze Pipp (Ljubljana): Posli gospo- 
darske revizije in komunalne kontrolne službe; Dr. Eduard Jurak (Zagreb): 
Koncesionirani ili slobodni revizori; Franjo Bausmann (Zagreb): Borba za in- 
stituciju revizora; Dr. Ivo Rafaeli (Split): Privatno i javno novčarstvo; prof. 
Dr. Mijo Mirković (Subotica): Suvremeni problemi poljoprivrede Jugoslavije: 
Dr. Emil Palić (Beograd): žitni problem našeg Podunavlja; Galib Miižić 
(Beograd): Koreferat o žitnom problemu našeg Podunavlja; Dr. Ivo Belin (Beo- 
grad): Kontrola uvoza kao instrument naše valutne i trgovinske politike; Đor- 
đe Davidović (Beograd): Organizacija poljoprivrednog kredita; Dr. Mirko Ko- 
renčić (Zagreb): Aktuelni problemi u privatnom osiguranju; Dr. Tomislav Bulat 
(Split): Problemi industrije u Jugoslaviji; Ahmet Kemura (Beograd): Uvođe- 
nje etažne svojine kođ nas, i Dr. Josip Štolfa (Beograd): Turizam kod nas. 


U ponedjeljak 21 juna u 17.30h prihvaćene su jednoglasno slijedeće re- 


zolucije: 
A) Organizacija poljoprivrednog kredita 

Kongres ekonomista po saslušanju referata i diskusije po organizaciji po- 
ljoprivrednog kredita, konstatuje: 

1. da zemljoradnik pod današnjim okolnostima ne može da računa na kre- 
dite privatnih banaka i privatnih zajmodavaca, s tim manje što su takovi krediti 
i inače za njega nepovoljni i skupi; 

2. da je pod utjecajem privredne krize i djelomičnog brisanja zemljorad- 
ničkih dugova u smislu uredbe od 25 septembra 1936 zemljoradničko kreditno 
zadrugarstvo onesposobljeno za daljnje kreditiranje sela. 

Stoga Kongres traži: 

1. da se osiguraju dovoljna sredstva i povoljni uslovi za lombardovanje ili 
cediranje potraživanja kreditnih zadruga kod zemljoradnika, koja je potraživa- 
nja preuzela Privilegovana agrarna banka po Uredbi o likvidaciji zemljorad- 
ničkih dugova, kako bi se zadružnim PENIS JANA omogućilo novo krediti- 
ranje zemljoradnika; 

2. da Privilegovana agrarna banka prilagodi svoju kreditnu politiku i na- 
čin kreditiranja potrebama, duhu i organizaciji zadrugarstva i da pomoću sred. 
stava države, kao i državnih i privilegovanih kreditnih ustanova, omogući do- 
voljno kreditiranje zadružnih organizacija. U protivnom treba što prije pristu- 
piti osnivanju Zadružne banke; 

3. da Narodna banka u buduće kreditira poljoprivredu preko ustanova za 
poljoprivredni kredit sa svih zakonom predviđenih 25 posto od svoga ukupnog 


portfelja. B) žitni problem našeg Podunavlja 

Kongres ekonomista po saslušanju referata i diskusije o žitnom problemu 
našeg Podunavlja traži: 

da se omogući Zavodu za unapređivanje spoljne trgovine, da izgradi što 
potpuniju mrežu privredne obavještajne službe na svim tržištima u inostranstvu 
koja nas interesiraju kao naši potrošači ili konkurenti. 

U vezi te obavještajne službe obezbjediti posebna sredstva za radikalnu 
reorganizaciju službe poljoprivredne statistike. 

Prihode od preferencijala na izvezenu pšenicu i kukuruz upotrebiti prven- 
stveno za unapređivanje izvoza kvalitetnih poljoprivrednih proizvoda u prera- 
đenom stanju, kao što su brašno, stočne prerađevine, sušena šljiva itd. 

Požuriti sa izgradnjom silosa i skladišta uz učešće proizvođača i njihovih 
organizacija i tako omogućiti lombardni kredit proizvođaču. 

Da se radi povećanja domaće potrošnje snize tarifski stavovi za prevoz 


osnovne ljudske hrane. 
C) Etažna svojina 


Kongres ekonomista po saslušanju referata i diskusije o uvođenju etažne 
svojine kod nas, konstatira: 

a) da su stambene prilike naročito u većim gradskim naseljima naše 
Zemlje neodržive iz socijalnih, ekonomskih, moralnih i higijenskih razloga; 

b) da su javna i samoupravna tijela dosada premalo doprinijela pobolj- 
šanju tih prilika; 

€) da privatna inicijativa, a naročito udružene snage materijalno slabijih 
interesenata, u nedostatku zakonske osnove, ne mogu putem stambenih zadruga 
1 drugih opće korisnih asocijacija na bazi samopomoći da doprinesu povoljnom 
rješenju ovoga svoga i općeg socijalno-ekonomskog problema; 

d) da se u današnjim prilikama može olakšati zaduženje kućevlasnika 
uvođenjem etažne svojine. 

Stoga Kongres ekonomista usvaja slijedeću rezoluciju, kojom apeluje: 

1. na gospodina ministra građevina, gosp. ministra pravde i gosp. mini- 
stra socijalne politike i narodnog zdravlja, da na osnovu ovlaštenja koja ima 
Kr. vlada, u što skorijem roku donesu Uredbu sa zakonskom snagom o uvo- 
đenju etažne svojine; 

2. na gosp. ministra poljoprivrede, da usvoji predlog Glavnog zadružnog 
saveza ođ 18 maja 1937 gođd., da se u članu prvom nacrta zakona o privrednim 
zadrugama stvori zakonska mogućnost za sticanje svojine na fizičkim dijelo- 
vima zgrada podignutih zadružnim putem; 

3. na sve organizacije državnih, samoupravnih i privatnih službenika, rad- 
nika # privrednika, kao i na organizacije žena domaćica, da se pridruže traženju 
Kongresa ekonomista, da se pravilno riješi nasušna potreba širokih slojeva na- 
roda za udobnim i jeftinim vlastitim stanom. 

D) Penziono osiguranje privatnih namještenika 

Kongres ekonomista konstatuje, da je u našoj državi potrebno, da se pri- 
vatni namještenici, u interesu privrednog i socijalnog napretka naše zemlje, 
osiguraju za starost i iznemoglost, pozdravlja uvođenje penzionog osiguranja 
za radnike, te izjavljuje, da je potrebno da se penziono osiguranje privatnih 
namještenika, koje sada važi za Sloveniju i Dalmaciju, proširi na čitavu državu 
itošto prije, pomoću pokrajinskih penzionih zavoda, u duhu sadašnjeg amandmana. 

Društvo diplomiranih ekonomista i komercijalista u Zagrebu izdat će sva 
predavanja kao i diskusije u posebnoj spomen-knjizi početkom jeseni ove go- 
dine. Predbilježbe na tu knjigu šalju se na adresu Društva, Zagreb, Račkoga 
ul. 1, Palača Burze. 


IX. MEĐUNARODNI KONGRES UDRUŽENJA DIPLOMIRANHI EKONO- 
MISTA U PARIZU 

Zadnji Međunarodni kongres udruženja diplomiranih ekonomista, koji je 
održan u julu 1935 god. u Bruxelles-u, povjerio je »Savezu udruženja bivših 

slušača visokih komercijalnih škola Francuske« zadaću, da organizira IX. Me- 
đunarodni kongres udruženja za vrijeme sadašnje Svjetske izložbe u Parizu 

Kongres se održaje od 12 do 16 septembra 1987, a prijave o sudjelovanju 
pojedinih narodnih saveza i udruženja, odnosno pojedinaca, valja poslati Gene- 
ralnom sekretarijatu Kongresa do 31 jula 1937. 

Upisna pristojba za Kongres iznosi za pojedinca 100 franaka, a za savezne 
delegacije (najviše 2 člana) 150 franaka. Potanje informacije daje: Secrćtarlat 
Gćnć6ral, "Union des E. S.C., 23 rue N.-D. des Victoires, Paris (2e). 

Službeni jezici na Kongresu su engleski i francuski. Referati mogu biti 
napisani na materinjem jeziku autora, a ako nisu na francuskom i engleskom, 
valja priložiti sadržaj na tim diplomatskim jezicima. Referati ne smiju oba- 
sizati više od 16 stranica po 24 retka, a valja ih predati Generalnom sekre- 
tarijatu najkasnije do 31 jula. 

Program Kongresa je slijedeći: 1) Međusavezno namještavanje diplomira- 
nih ekonomista, 2) Namještavanje (komercijalni staž) diplomiranih ekono- 
mista u stranim zemljama (kontigentiranje stažista u raznim zemljama) i 3) 
Međunarodni statut o izjednačenju diploma. 


IZBOR REKTORA I DEKANA U EKONOMSKO-KOMERCIJALNOJ VISOKOJ 
ŠKOLI U ZAGREBU 

Profesorski savjet Ekonomsko-komercijalne visoke škole u Zagrebu iza- 
brao je na svojoj redovitoj sjednici ođ 2 jula 1987 ponovno i za naukovnu god 
1937/38 za rektora redovnog profesora Filipa Lukasa, & za dekana redovnog 
profesora Dra Josipa Nagy-a. 
PROMOCIJA 


Koncem mjeseca juna 1937 promovirani su: Vlađimir Pertot na čast dok- 
tora ekonomskih znanosti na Institutu za svjetsko gospodarstvo Universiteta u 
Kielu (disertacija: Donauweizenpreise und ihre Bestimmungsgrinde) i Ivo 
Crnić na čast doktora ekonomsko-komercijalnih znanosti na Universitetu u 
Kščlnu na Rajni (disertacija: Eisenindustrie Jugoslawiens). 


NOVI DIPLOMIRANI EKONOMISTI 


U ljetnom ispitnom roku dne 25, 26 i 30 juna 1937 diplomirali su na 
Ekonomsko-komercijalnoj visokoj školi u Zagrebu slijedeći kandidati: Altman 
Robert iz Pulja (Istra), Dimitrijević Aleksandar iz ĆCustendila (Bugarska), 
Kušan Jakov iz Čevljanovića (Drinska banovina), Lapćević Aleksandar iz Tre- 
binja, Mavrinac Stanislav iz Mavrinaca (Savska banovina), Munjiza Svetozar 
iz Sanskog Mosta (Vrb. banovina), Penezić Ljubomir iz Valjeva, Popović Gra- 
dimir iz Vranje, Subotinčić Radomir iz Mavrinaca i Vuković Milena iz Mostara. 
IZ UREDNIŠTVA 

U mnogim se krugovima naše javnosti, a naročito među đipl. ekonomi- 
stima šire u posljednje vrijeme glasovi, da je Društvo doktora ekonomista u 
Zagrebu identično sa redakcijom »Ekonomista« u Zagrebu. Na redakcionoj 
sjednici »Ekonomista« od 23. VI. 1937 ustanovljeno je, da od članova redak- 
cionog odbora nijesu u spomenutom društvu: Dr. Ivo Belin, Ivo Crnić, Dr. Dra- 
gutin Cutvarić, Dr. Vladimir Košak, Dr. Franjo Krajčević i Dr. Mirko Lamer. 
Prema tome niti spomenuto Društvo ne može davati smjer niti ton radu redak- 
cionog odbora. 

»Ekonomist« je istovremeno glasilo Društva đipl. ekonomista u Zagrebu, 
Društva doktora ekonomista u Zagrebu, Zbora zavjerenih revizora Trgovinsko 
industrijske komore u Zagrebu, kao što može postati službenim glasilom svakog 
stručnog ili naučnog društva, ako to usvoji redakcija časopisa. 

Redakcija »Ekonomista« smatra, da je članstvo u bilo kojem društvu 
lična stvar pojedinca, a da naš mjesečnik imade zadaću da štiti i promiče 
skupne interese staleža svih ekonomista. 


Odgovorni urednik: Dr. Mirko Lamer, Pantovčak 61, tel. 27-81. — Vlasnik: 
Konzorcij »Ekonomist«, pretstavnik Dr. Zlatan Ružić, Wilsonov trg 2, tal. 50-35. 
štamparija »Gaj« (Lj. Filipančić), Martićevi ulica broj 2. 

DRŽAVNA NIPOTEKARNA BANKA 


KRALJEVINE JUGOSLAVIJE 


(PREĐE UPRAVA FONDOVA) 
OSNOVANA 1862 g. 


BANKOM UPRAVLJA NEZAVISAN ODBOR 


CENTRALA U BEOGRADU 


Zagreb, Ljubljana, Split, Sarajevo, Cetinje, 
Novi Sad, Niš, Skoplje i Banja Luka 


AGENCIJE: 


Kragujevac, Valjevo, Čačak, Zemun 
Petrovgrad, Bitolj i Prijepolje 


GLAVNI 
POSLOVI 
BANČINI: 


Rukuje svim državnim i javnim fondovima: pupil- 
nim, depozitnim i crkvenim kapitalima, manastir- 
skim, opštinskim i zađužbinskim novcem i t. d. Emi- 
tuje obveznice i založnice. Prima uloge na štednju. 
Odobrava zajmove na nepokretnosti, a opštinama i 
samoupravnim telima na prirez i prihod. Eskontuje 
menice novčanih zavoda. Lombarduje hartije od 
vrednosti, akcije Narodne banke i Privilegovane 
agrarne banke i blagajničke zapise Ministarstva fi- 
nansija. Eskontuje naredne kupone sa svojih založ- 
nica dolarske emisije (Seligman) koje su nostrifi- 
kovane u Kraljevini. 


ZA SVE BANČINE OBAVEZE JAMČI DRŽAVA 


Za sva obaveštenja obratite se na adresu: 


. DRŽAVNA HIPOTEKARNA BANKA — BEOGRAD 


ili njenim filijalama 


ZA OBAVEZE JAMČI OPĆINA GRADA ZAGREBA 


*k 


GRADSKA ŠTEDIONICA 


OPCINE GRADA ZAGREBA 


PODJELJUJE ZAJMOVE 
NA PODLOZI 
vrijednosnih papira. uknjižbe 
na nekretnine u Zagrebu 
Il na mjenice sa jamcima 
PRIMA 
vrednine u pohranu 
Iznajijmljuje čelične pretince 


BURZOVNE NALOGE 


inkasa kao i sve novčane poslove 
obavlja 


BRZO SAVJESNO I KULANTNO 
e 


PRIMA ULOŠKE NA KNJIŽICE I 
TEKUĆE RAČUNE. ZA KOJE 


JAMČI OPĆINA GRADA ZAGREBA 

GRADSKA ŠTEDIONICA OPĆINE GRADA ZAGREBA 

AKSA PLAĆENA U GOTOVU 


IGIRALI 


MJESEČNIK ZA SAVREMENA EKONOMSKA | SOCIJALNA PITANJA 


ČLANCI 

Prof. Dr. JURAJ ŠĆETINEC IDEJN!: OSNOVI NACIONALNOGA SOCIJALIZMA 

MIHAJLO STRELEC POKUŠAJI KOLEKTIVIZACIJE SELJAČKOG GOSPO- 
DARSTVA U SOVJETSKOJ RUSIJI 

Dr. MIRAN KENK MEĐUSOBNA ZAVISNOST TRŽNIH CIJENA VEZA. 


NIH PROIZVODA 


Dr. MIROSLAV SOVDAT O POTREBI STRUČNIH REVIZORA KOD JAVNIH 
INSTITUCIJA 


PREGLED 


Vanjska trgovina Albanije s Jugoslavijom i Italijom (Lufti Čelkupo) — O pitanju 
nadležnosti obraničkih sudova zc rješavanje sporova iz poslova na otplatu (F. 
Bruck) — Rad Središnjeg urede za osiguranje radnika u 1936 godini (Dr. F. 
Krajčević) — Nacrt zakona o privrednim sovjetnicima (Uredništvo) 


KNJIŽEVNI PRIKAZI 

Devizno-volutni propisi Kraljevine Jugoslavije (M. Milić) — Hiršl Jakov: O 
osiguronju imovine dužnika u postupku prinudnog poravnanja van stečaja te 

Prof. Dr. Juraj Šćetinec (Zagreb) 


Idojni osnovi nacionalnoga socijalizma 


(Svršetak) 
II. »SOCIJALIZAM« 


a) Pojam »socijalizma«. 


U samom su imenu »nacionalnoga socijalizma« označene kao 
dvije glavne idejne komponente ovoga pokreta: nacionalizam i socli- 
jalizam. Nacionalizam ima dati pravac političkome radu, a »socija- 
lizam« socijalno-ekonomskoj organizaciji nacionalističke države, je- 
dnako kao što je i u Italiji »korporativizam« sistem gospodarskoga 
i društvenoga uređenja fašističke države. No dok je fašizam u Ita- 
liji proglasio korporativni sistem sastavnim dijelom svojega uređe- 
nja društva i države tek nekoliko gođina nakon zauzeća vlasti, dotle 
je nacionalni socijalizam odmah u početku svojega pokreta, davno 
prije zauzeća vlasti, naročito naglasio, da je »socijalizam« bitni dio 
njegove ideologije. A zašto? — Zato, jer je socijalizam kao ideja u 
tolikoj mjeri zahvatio sve slojeve naroda u Njemačkoj, da se nije 
moglo ni zamisliti, da bi se širi narodni slojevi, pa ni intelektualni 
krugovi, mogli zanijeti za pokret društvene obnove, koji ne bi bio 
obilježen »socijalističkim« duhom. No pod tim su se imenom »so- 
cijalizma« zamišljali različiti sadržaji i u idejnom i u organizator- 
nom pogledu: marksizam (komunizam, socijalna demokracija), krš- 
ćanski socijalizam, »religiozni« socijalizam i »nacionalni« socijalizam. 
Socijalizam je postao mit o preuređenju društva, koji se mogao pri- 
mjeniti na različite težnje i pokrete. 

Što bi imao biti »nacionalni« socijalizam? 

Hitler je u svom govoru na početku svojega pokreta (12. V. 
1922) rekao, da su »nacionalizam i socijalizam dva identična poj- 
ma«.50) 

Pravi nacionalist može biti samo onaj koji je pravi socijalist i 
obratno. Nacionalist teži da ostvari veličinu i snagu svojega naroda, 

50) »Sozialismus, wie ihn der Fiihrer sieht« — Worte des Fluhrers zur 


sozialen Frage, zusammengestelit von F. Meystre, Minchen, Heerschild-Verl. 
1935., str. 26. 

a to se može polučiti, ako svaki pojedinac bude zdrav, jak i imu- 
ćan.51) 

. Vođe pokreta naglašavaju naziv »socijalistički«, nasuprot riječi 
»socijalan«. Naziv »socijalan« im znači humanitarno nastojanje iz 
etičkih i altruističkih pobuda. »»Socijalistički« pak prikazuje 
pokret za novim društvenim redem na osnovci praved- 
nosti.52) 

Nacionalizam i »socijalizam« su po tome identični, što se po 
njihovoj zajedničkoj koncepciji pojedinac podređuje zajednici. U na- 
cionalnom se pogledu pojedinac smatra članom narodne zajednice te 
se njoj kao višoj cjelini podređuje i služi požrtvovno »svojim tijelom 
i dušom« — kako kaže Goebbels53). Isto se tako i u socijalnom po- 
gledu smatra članom društvene zajednice te je u nju organski uklop- 
ljen. U tom društvenom organizmu udovi služe cjelini, i zato svaki 
pojedinac treba da svoj vlastiti interes podredi općem interesu. »Dru- 
štvena se cjelina promatra kao svrha samoj sebi, a pojedinac čovjek 
kao služeće udo na čovječjemu tijelu« — rekao je Friedrich Biilows+). 

Nacionalistički stav je usmjeren prema jačanju naroda kao pc- 
litičkoga faktora, a socijalistički kao društvenoga faktora. Naciona- 
lizam radi za snagu i veličinu naroda prema vani, a socijalizam za 
dobro stanje svih slojeva naroda unutar države. »Nacionalizam do- 
biva po socijalizmu novi sadržaj, a socijalizam po nacionalizmu smjer 
i mogućnost ostvarenja« — kaže Ernst Krieck55). Stoga nacionali- 
zam i socijalizam idu uporedo za jednim konačnim ciljem. 

Nacionalno-socijalistički pokret je dakle »socijalistički« po tome, 
što ističe podređenost interesa pojedinaca inte- 
resu zajednice i što hoće ostvariti socijalnu praved- 
nost unutar svojega naroda. 

Da se poluči ideal »socijalizma«: podvrgavanje pojedinca inte- 
resima zajednice, treba ljude odgajati, da u privrednom životu dje- 
luju prema načelima socijalne pravednosti. »Unutrašnje spajanje na- 
cionalizma s osjećajem socijalne pravednosti treba usaditi već u 
mlado srce« — ističe A. Hitler u svojem djelu »Mein Kampf«56). 


b) Sadržaj »socijalizma« 


Osnovno je načelo nacionalno-socijalističkoga »socijalizma« na- 
čelo socijalne pravednosti. Pravednost će biti — kaže 
Hitler — samo tada revolucionarni preobražaj, ako stvarno služi, u 


61) Isp. Hitlerov govor 28. VII. 1922., Meystre, op. cit. str. 27. 

52) Isp. Dr. J. Goebbels, Wesen u. Gestalt des Nationalsozialismus, Ber- 
lin, Junker u. Dinnhaupt Verl. 1935., str. 20. 

53) Goebbels, op. cit. str. 20 ; 

54) F. Bilow, Der deutsche Stindđestaat, Leipzig 1934., str. 59. Cit. kod 
W. Haid, Sozialismus als Triger des neuen Reiches, Berlin, Junker Diinnhaupt 
1935., str. 59. ž 
: 55) E. Krieck, Nationalpolitische  Erziehung, Leipzig, Armanen -Verl., 
1934., str. 42. 

56) Hitler, op. cit. str. 474. 

svom. konačnom rezultatu, boljem samoodržanju i boljem životu ne- 
koga naroda. To je jedino opravdanje za socijalizam«57). 

Iz ovoga vrhovnoga načela pravednosti slijede i određene kon- 
sekvencije kao praktična načela društvenoga ure- 
đenja. > ' ' ' : 

. 1. Prvo je »socijalističko« načelo, koje izlazi iz vrhovnoga na- 
čela pravednosti, da rad ima biti opća dužnost svih građana. Svaki 
građanin treba da radi i da stvara dobra za cijelu naciju. »Prva duž- 
nost svakoga građanina mora biti da duševno ili tjelesno stvara« — 
“kaže program stranke (toč. 10). Što se više radi, više proizvodi, više 
stvara — bit će ukupna imovina veća, bit će nacija bogatija i jača. 
Rad jedini opravdava i lični dohodak. Zato treba 
ukloniti dohodak bez rada (toč. 11. programa stranke). Posjed 
'kapitala ne opravdava dohodak od toga kapitala bez rada. Kapital 
ima biti samo sredstvo za dalji rad, za proizvodnju. No ako je rad 
opća dužnost građanina, onda je dužnost države da osigura svakome 
građaninu da radi i da živi od svojega rada (toč. 7. programa). Po- 
jedinac pak u svome radu i djelovanju mora da pazi na interese cje- 
line. Zato ima biti zabranjena eksploatacija drugih (t. 10. progra- 
.ma). Iz toga stava slijedi parola: »Opća korist ide pred pojedinač- 
nom koristi« (»Gemeinnutz geht vor Eigennutz«, toč. 24. programa). 

Nacionalni socijalizam naglašava, da okuplja samo one koji 
rade i stvaraju (»Schaffende«). »Oni koji stvaraju — ističe Hitler 
— bez obzira da li rade glavom ili rukama, jesu plemstvo, plemeniti 
narod (Edelvolk) ove države, a to je njemački narod«58). 

2. Drugo je načelo: uklanjanje prevlasti kapitala i robovanje ka- 
matima (»Brechung der Zinsknechtschaft«). Nacionalni socijalizam 
trajno naglašuje, da kapital ima biti sluga, a ne gospodar države. 
Nacionalni socijalizam se ne očituje protiv formiranja kapitala uopće, 
nego protiv »kapitalističkoga sistema«. On se ne obara na posjednike 
kapitala uopće, kao što se obara marksizam, nego samo na onu dje- 
latnost posjednika kapitala, kojom oni ne gledajući na interese svo- 
jih suradnika u poduzeću ni narodne cjeline, nastoje na svoj kapital 
prigrabiti što veću dobit, a pogotovo se obara na djelatnost finan- 
cijskoga, burzovnoga kapitala, koji hoće da vuče dobit iz spekulacije, 
a ne iz rada, te stavlja na kocku interese naroda i države. Kapital 
ima biti, po nacionalno-socijalističkom shvaćanju, samo sredstvo pro- 
izvodnje. Onaj koji svoj kapital pozajmljuje za proizvodnju, a sam 
ne sudjeluje u proizvodnji, nema prava na kakovu naplatu za to po- 
zajmljivanje kapitala, na kamate — tvrdi protagonist teze »o ukida- 
nju robovanja kamatama«, Gottfried Feder, čijom inicijativom je ta 
teza ušla u program stranke. Pravo na dohodak ima samo poduzet- 
nik koji ulaže svoj kapital kao proizvodno sredstvo u poduzeće te 
tim kapitalom rukovodi i posluje. No i on stiče prihod s naslova rada, 

a ne kapitala. Ako kapital sam za sebe ne vuče kamate, onda on ne 
će ni utjecati na orijentiranje privrede u onom pravcu, gdje će se za 


57) Govor A. Hitlera na 2. kongresu »Njemačke radne fronte« u Berlinu 


17. V. 1934., Meystre, op. cit. str. 70. 
58) Govor Hitlera 12. IV. 1922., Meystre, op. cit. str. 27. 

nj naći najveća dobit, nego će se privreda njime slažiti, — nada = 
nacionalni gocijalizam — da radi za pokriće potreba naroda. Tako 
kapital ne će biti gospodar nego sluga privređe. 

Kad bi se ove teze imale doslovno tako shvatiti i onda dosljedno | 
provesti u život, onda bi se postavilo praktično pitanje: kako će 
se doći do kapitala potrebnoga za proizvodnju! 
Očito je, da dosađašnji posjednici kapitala ne bi imaši volje da svoj 
kapital bez ikakove naplate daju u tuda poduzeća. Osim toga pre- 
stala bi i dosadašnja akumulacija kapitala, boja je najveća upravo 
kod posjednika kapitala s obzirozn na prihod od kapitala, koji oni re- 
dovno ne utroše za svoje potrebe. Čini se, da kod doslježae primjene 
navedenih teza ne bi preostalo nacionainom socijalizmu drugo nego 
da zagazi u čisti socijalizam, po kojem bi država preusela na sebe 
dužnost formiranja kapitala, a to ne bi mogla bez socijalizacije pri- 
vrede ili bar njezinih najvažnijih grana. Tim putem pak nacionaini 
gocijalizam nije htio poći. Zato je dao tezama programa stranka o 
»ukidanju dohotka bez rađa«< i o »ukidanju robovanja kamatima< 
blaže tumačenje. 

Pod »robovanjem kamatima« misli on sada — prema tumačenju 
Hjalmara Schachta, vođe njemačke privrede — stanje, u kojem ma 
movni kapital traži nesrazmjerno velike kamate s ob 
zirom na rentabilnost poduzeća, u koje je uložen. Stoga se traži in- 
tervencija države, da se kamatna stopa prilagodi ren- 
tabilnosti poduzeća. Tako će rad koji se očituje u razvijanju 
poduzeća imati prvenstvo prema kapitalu. Rad će se razvijati prema 
potrebama naroda, a kapital će se morati zadovoljiti oniza dohot- 
kom, kamatama, koje će odgovarati visini rentabilnosti 
Uz ovakvu primjenu naveđenih teza ostaje netaknuto načelo privat 
noga vlasništva, privatna inicijativa te interes pojedinaca na akumuw- 
laciju kapitala i stavljanje toga kapitala u službu privrede, samo upo“ 
treba toga kapitala i dohodak od njega biva reguliran od države, u 
interesu cjeline — u dirigiranoj privredi. 

Međutim ostaje i dalje otvoreno pitanje režima banaka i burza, 
koje su pretstavnici nacionalnoga socijalizma od početka pokreta pa 
do danas napadali kao »razbojničke utvrđe« spekulanata za ekzploa- 
taciju radnih slojeva5%). Gottfried Feder traži podržavljenje Državne 
banke (Reichsbank A. G.) i notnih banaka, te osnivanje banaka za 
gradnju i gospodarstvo koje će davati beskamatne zajmove prema 
potrebi6%). Alfred Rosenberg, jedan od najuvaženijih idevioga stran- 
ke u filozofskom pravcu (»svjetovni nazor«), koji je inače manje 
radikalan u pitanju gospodarske reforme od G. Federa, ipak još i 
sada traži podržavljenje burza i banaka. »To će podržavljenje za- 
hvatiti zlo u korijen, pa narod ne će biti prepušten onima 300 ljudi 
od kojih svaki pozna svakoga od njih, bez ikakve zaštite«$1). Kako 


59) Isp. Gottfried Feder, Das Programm der NSDAP, Mlnchen, IEher- 
verl. 1934., str. 19. 

80) G. Feder, cit. str. 82. 

61) A. Rosenberg, Wesen, Grundsittze u. Ziele đer NSDAP, Miinchen, 
Deutscher Volksverl. 1934. str. 42. 


372 


će ze to pitanje praktično riješiti, to se, — kaže Rosenberg — ne može 
još točno odrediti. Važno je samo to, da bi u stanju podržavljenja 
banaka. »kredit bio podjeljivan od države obrtnicima, srednjem sta- 
ležu i seljacima, i to ne za spekulaciju, nego za stvaralački rađ«62). 


Ekonomski stručnjaci u službi nacionalno-gocijalističkoga re- 
žima nijesu ni izdaleka tako odlučni u tom pitanju kao »ideolozi« i 
»programatičari« stranke. No od prvotnih rađikalnih zahtjeva po- 
kreta za podržavijenje banaka i za podjelu beskamatnih zajmova 
manje imućnim obrtničkim i obrtnim slojevima jedan dio je ipak na 
putu k ostvarenju, i ako u umjerenijem obliku. Država nastoji, da 
se osnuju privilegovane banke za pojeđine staleže, koje imaju da- 


lake uslove otplate. Osim toga država je mobilizirala znatna novčana 
sredstva za izvođenje javnih radova te za opće korisne svrhe, pa daje 
u mnogo slučajeva u te svrhe novac ili beskamatno ili uz vrlo nizak 
kamatnjak. 


3. Privatne vlasništvo. Nacionalni socijalizam priznaje privatno 
vlasništvo kao osnov gospodarskoga života. Po tome se rađikano 
razlikuje od marksističkoga socijalizma. Međutim pravo privatnoga 
vlasništva ne priznaje neograničenim. Ono je opravđano, samo uko- 
liko je radom stečena. »Privatno vlasništvo može biti samo to — 
kaže Hitler — što je čovjek radom stekao«43). Jednom stečeno vlas- 
ništvo ograničeno je u svojoj upotrebi interesom cjeline, te je pod- 
vrgnuto nadzoru države, pa i njezinom rukovođenju. Po ovim se svo- 
jim tezama razlikuje nacionalni socijalizam od liberalizma. Nacio- 
ralni socijalizam nastavlja svoj put između liberalizma i socijalizma 
u pitanju vlasništva tražeći mjere, kako da omogući svima onima 
koji rade neki udio u vlasništvu na onim objektima na kojima rade. 

program stranke traži: 1. učestvovanje radnika na dobiti kod 
velikih poduzeća (t. 14), 2. zemljišnu reformu s pravom izvlaštenja 
zemlje za opće korisne svrhe i sa spriječavanjem spekulacije sa zem- 
ljom (t. 17). Tim putem misli nacionalni socijalizam proširiti posjed 
i vršenje vlasničkih prava na što veći broj osoba. On želi što više mo- 
guće proširiti i ojačati srednji posjednički sloj. »Srednjem staležu« 
rena naročite pomoći i zaštitu naprama velikim poduzećima. Ve- 
lika poduzeća koja su izgubila značaj pojedinačnoga vlasništva te 
su već po svojem obliku organizacije podruštvljena, kao što su tru- 
stovi, imala bi se podržaviti, da tako služe cijelom narođu. Nacio- 
nalni socijalizam pogodujući mali i srednji posjed hoće istaći osobnu 
vrijednost čovjeka, koji vodi posao svojom ličnom inicijativom, te 
njegovu superiornost nad kapitalom kao materijom. Gđjegod je 
uprava poduzeća »neosobna« (anonimna), tamo se nacionalni soci- 
jalizam zalaže za socijalizaciju. 


Režim je doduše poduzimao različite mjere za ojačanje sred- 
njega posjedničkoga sloja, ali do danas nije dirnuo u ona dva najde- 
likatnija pitanja: reforme vlasništva industrijskih poduzeća i re- 


62) Rosenberg, op. cit. str. 25. 
63) Govor A. Hitlera 27. IV. 1923., Meystre, op. cit. str. 30. 

forme vlasništva zemljišta. To je do sada ostala samo s. progra 
ma stranke i — jedan daleki cilj! 

4. Načelo jednakosti. Marksistički socijalizam ističe lični i pri- 
vredni egalitarizam kao osnovno načelo novoga gocijalistič- 
koga društvenoga uređenja. . 

Nacionalni socijalizam naglašava stanje diferencijacije 


u društvu, iz kojega slijedi, da su ljudi nejednakih sposobnosti i ne- 


jednakih funkcija u društvu, pa postavlja aristokratsko na- 
čelo ličnosti, po kojemu u društvu imadu preuzeti vodeću ulogu 
najbolji i najsposobniji ljudi, a drugi imadu da ih slušaju i slijede. 


Ako me netko pita — kaže Hitler — što razumijevam pod nacional- 
nim socijalizmom — tada mu mogu odgovoriti: ništa drugo nego da. 


se za održanje naše zajednice stave na svako mjesto našega života 
isključivo i autoritarno ljudi najviših sposobnosti$t). 

Iako nacionalni socijalizam nije za lični i privredni egalitarizam, 
ipak on ide za jednakošću ljudi u narodnom i privrednom životu u 
vršenju onih funkcija, koje su općega karaktera. Tu traži što in- 
timnije drugarstvo (Kameradschaft), koje izjednačuje njihov 
društveni odnos, i ako ne nivelira njihove položaje. 

Takovo se drugarstvo njeguje unutar »Radne fronte«, a onda 
naročito u logorima »Radne službe, u odredima jurišnim (SA) i za- 
štitnim (SS),u kojimasusvi građani, radnici iintelektualci, jednaki. 
Njihova podređenost vođama u tim nacionalno-socijalističkim for- 
macijama nije imovinskoga nego ličnoga, funkcionalnoga karaktera. 
Paiu poduzeću ima se nastojati, da se razvije drugarski odnos iz- 
među radnika i vodećega osoblja. 


c) Karakteristike nacionalističkoga »socijalizma« 


Ako isporedimo ideje, ciljeve te organizatorna načela i metode 
marksističkoga socijalizma i nacionalističkoga »socijalizma«, onda 
vidimo, da se ta dva »socijalizma« iz osnova razlikuju: 

1. Marksizam je za ukidanje privatnoga vlasništva,a 
za socijalizaciju proizvodnih sredstava. Nacionalni socijalizam je za 
održanje privatnoga vlasništva i slobode rada, jedino postavlja veća 
ograničenja privatnoj djelatnosti u interesu narodne cjeline. 

2. Marksizam je za ličnu i privrednu jednakost, a nacio- 
nalni socijalizam za ličnu gospodarsku i socijalnu diferenci- 
jaciju, za vodstvo i vlast najsposobnijih, no ipak za opće drugar- 
stvo svih sunarodnjaka (Volksgenossen). 

3. Marksizam je za borbu klasa i klasnu diktaturu prole- 
tarijata, a nacionalni socijalizam za socijalno jedinstvo i 
solidarnost svih staleža i klasa. 

4. Marksizam traži internacionalno uređenje socijalnih 
odnosa, a nacionalni socijalizam ostvarenje socijalne pravednosti 
unutar svojega naroda. 


Neke dodirne točke između marksizma i nacionalnoga socijalizma 


mogli bismo vidjeti u shvaćanju značenja rada te u isticanju podre- 


64) Hitler na 2. kongresu »Njemačke radne fronte« 17 V. 1934. u Berlinu, 
Meystre, op. cit. str. T1. 

đene uloge kapitala, ali i tu se razilaze u konačnim pogledima, a. još 
više u stvarnoj primjeni svojih teza. Nacionalni socijalizam, i ako 
programski ističe, da samo rad ima pravo na dohodak, u stvarnosti 
dopušta i dohodak od kapitala (kamate), samo ograničuje visinu 
toga dohotka. Nadalje zadržaje u čitavom svom dosadašnjem siste- 
mu vodeću ulogu kapitala, bar u proizvodnji, a jedino donosi neka 
ograničenja spekulacijskoj djelatnosti banaka i burza. 

Nacionalni socijalizam nije doduše u socijalno-ekonomskom po- 
gledu sistem individualistički, jer donosi mnoga ograničenja slobodi 
individualne djelatnosti, ali nije ni socijalistički u općem značenju te 
riječi. Njegov »socijalizam« ima značaj socijalne re- 
forme liberalnoga individualističkoga sistema u duhu socijalne 
pravednosti, ali uz priuzdržavanje osnova sadašnjega društvenoga 
reda. Nacionalni socijalizam stojeći između individualizma i pravoga 
socijalizma najbliži je po svojim idejama i načelima korporati- 
vizmu fašističkoga tipa, kako se ostvaruje danas u Ita- 
liji, ali se i od njega više ili manje razlikuje u izgradnji samoga si- 
stema korporativne socijalne organizacije. 


IV. Načelo vodstva 


Nacionalni socijalizam osniva organizaciju čitavoga svojega po- 
litičkoga, društvenoga i gospodarskoga života na načelu vodstva. 

Po tome načelu vodi političku stranku, državu, kulturne i sta- 
leške organizacije odabrani vođa po svojem najboljem znanju i sa- 
vjesti, ali koji zato snosi i svu odgovornost za svoje vodstvo i uspjeh 
djelatnosti. Vrhovni vođa naroda ili države dolazi na to mjesto po- 
vjerenjem naroda, koje se očituje izravno putem plebiscita, a i odgo- 
voran je izravno narodu, koji čine svojega Vođe odobrava ili — u 
teoriji — ne odobrava, i opet putem plebiscita. Vođa naroda i dr- 
žave postavlja ljude svojega osobnoga povjerenja, u kojima nazri- 
jeva vodstvene sposobnosti, za vođe pojedinih grana političkoga, dru- 
štvenoga, gospodarskoga i kulturnoga života. Ti su vođe odgovorni 
svome vrhovnome vođi. Vođe pojedinih grana postavljaju opet niže 
vođe za hierarhijski niže administrativne jedinice. Svaki od nižih 
vođa odgovara neposredno višemu vođi, po čijem povjerenju vrši 
svoju funkciju. Cijeli sistem vodstva je izgrađen na povjerenju, koji 
imadu viši vođe prema nižima, i odanosti nižih prema višima tako, 
da lanac povjerenja ide od vrhovnoga vođe po do najnižega, a lanac 
odanosti od najnižega pa do vrhovnoga vođe. To je sistem nalik na 
sredovječni vazalni sistem, dakako samo u pogledu osobnoga odnosa 
i odnosa vlasti, a ne i u imovinskom pogledu. 

Svaki vođa ima na svom području punu vlast, a svu vlast ima u 
svojim rukama vođa naroda i države. Vođa naroda i države 
ima položaj diktatora koji vrši svoju neograničenu vlast tako 
dugo, dok ima povjerenje cijeloga naroda. 

Taj je sistem vladavine oprečan sistemu liberalne demokracije, 
koji se osniva na »volji naroda« izraženoj izravno ili neizravno po 
načelu većine kako kod donošenja zakona tako i upravnoj funkciji 
kod određivanja osoba, koje će voditi upravu javnih poslova kao iz- 

vršioci volje većine određenoga skupa naroda (države, općine, jav- 
nih tijela te političkih, kulturnih, socijalnih i gospodarskih organi- 
ija). 

Nacionalno-socijalistički je sistem vladavine osnovan na na- 
čelu ličnosti. Vođe u društvenom životu mogu biti samo jake 
ličnosti. To su ličnosti velikoga znanja, snašne volje i neslomive od- 
lučnosti koje mogu same određivati pravac rada i snositi za nj od- 
govornost. Pravi vođe su samostalni stvaraoci, a nijesu puki izvr- 
šioci »volje većine«, koja se mijenja od danas na sutra. I zato njima 
pripada neograničeni autoritet. »Napredak i kultura čovječanstva — 
kaže Hitler — nijesu proizvod većine nego počivaju isključivo na ge- 
nijalnosti i djelatnoj snazi ličnosti«.%5) 

Cio narod kao i manje društvene zajednice sudjeluju u radu 
vođe kao njegovi sljedbenici (Gefolgschaft) tako, što izvršuju 
odano i vjerno odluke vođine. Vođe su oni koji više znadu i dalje vide 
nego mase naroda. Zato mora cio narod i svaki pojedinac da štuje i 
da slijedi svoje vođe, kao što u vojsci vojnici slijede svoje zapovjed- 
nike. »Načelo, koje je u svoje vrijeme prusku vojsku učinilo naj- 
divnijim instrumentom njemačkoga naroda — izlaže Hitler — ima 
postati načelom izgradnje čitavoga našega shvaćanja države. Auto- 
ritet svakoga vođe prema dolje i odgovornost prema gore«65). 

Vodstvo dakle ima biti autoritarno i totalno, ali ta- 
kovo koje »s narodom živi, s narodom osjeća i za narod se bori«, 
kako kaže Hitler u Niirnberškoj proklamaciji. 

osnovku nacionalno-socijalističkom organizatornom 
načelu vodstva nastoji razviti Spannov_ univerzalistički 
smjer. 

Univerzalistička nauka uči, da vlast i uprava općim stvarima i 
odnosima ima biti u rukama onih koji više znadu i bolje vide te koji 
Be požrtvovno odaju na rad za opću korist. Ljudi su naime po svo- 
jim sposobnostima vrlo nejednaki. Jedni, a ti su vrlo rijetki, imađu 
sposobnost, da »neposrednim gledanjem u carstvo ideja« spoznaju 
ideje, te da im odrede konkretni oblik ostvarenja kao uzor ideja. To 
su vo đe! Drugi imadu sposobnost, da se užive u otkrite ideje i po- 
stavljene uzore od vođa, te da ih onda kao pomagači vođa 
razjašnjuju širokim slojevima naroda i da privode te široke slojeve, 
da djeluju u oživotvorenju uzora, postavljenih od vođa. To su niži 
vođe (Unterfiihrer) — organizatori! Konačno masa onih, koji 
slijede put pokazan im od vođa za ostvarenje određenih ideja od- 
nosno ideala, čini skup sljedbenika vođe. »Tako je društvo po- 
dijeljeno — kaže Littrow — s obzirom na red vrijednosti na ste- 
pene jedinstvenoga raščlanjenja odozgo, s obzirom na duhovnu stra- 
nu, na vođe, niže vođe (Unterflihrer) i skupinu koja je od njih vo- 
đena (Gefiihrte) 687). 

Ta je nauka univerzalističkoga smjera, kako vidimo, reprođuk- 
cija Platonove nauke o idejama. Univerzalistički smjer, dosljedno 

65) Hitler, op. cit. str. 379. 

66) Hitler, op. cit. str. 502. 


67) G. v. Littrow, Universalistische Fuhrerlehre, u reviji »Stlindisches 
Leben«, 1934., 11. sv. str. ŠTE 

prezzima od Platona i načela društvenoga uređenja, napose ari - 
stokratako načelo, koje smo već istakli naprijed. 


Spann je protiv demokracije, jer ona proistječe iz individuali- 
načela. 


Po tom se načelu vlast nalazi kod svih pojedinaca, skup kojih 
čini društvo, a svi pojedinci su u svakom pogledu jednakopravni. 
Volja se naroda očituje većinom glasova. 

Po univerzalističkom shvaćanju društvo je cjelina nadređena 
pojedincima. U stvarnom životu nitko se ne ravna po mišljenju ve- 
ćine nego prema objektivnoj istini, koju spoznaje, i prema stručnoj 
vrijednosti stvari i odnosa. Tako isto i u državnom životu ne može se 
država voditi odlukama puke većine nego jedino stvarnim potrebama 
života i stručno upoznatim mjerama za ostvarenje ciljeva, koji služe 
općem dobru, dakle objektivno spoznatom istinom68). Objektivnu pak 
istinu mogu spoznati samo odabrani talenti, vođe i stručnjaci, a ne 
masa ili »većina« neke mase. 

Vodstvo je pojav koji nalazimo na svim područjima 
društvenoga života. Veliki pjesnici, filozofi, umjetnici, vjer- 
ski reformatori, državnici, vojskovođe, socijalni reformatori, sve su 
to veliki vođe na različitim područjima društvenoga života. Pojav 
vodstva se očituje u svim društvenim zajednicama, od najvećih do 
najmanjih. Duševni se život može razvijati samo po uzajamnom 
uplivu jednoga duha na drugi. Kod toga uzajamnoga odnosa koji 
Spenn naziva »udvojenje« (Gezweiung) — uvijek je jedan duh koji 
vodi, a đrugi koji ga slijedi). 

Takav uzajamni odnos postoji između majke i djeteta, učenika 
i učitelja, umjetnika i publike. U tom se uzajamnom odnosu ističe je- 
dan kao vođa koji daje duševne vrijednosti: majka prema djetetu, 
učitelj prema učeniku; a drugi kao sljedbenik koji te vrijednosti pri- 
ma. Sljedbenici su dužni svome vođi koji im otkriva ideje i pokazuje 
put rada i života, povjerenje, pouzdanje i poslušnost, a svakako i 
zahvalnost za pružena im dobra. No i vođa dobiva iz toga uzajamno- 
ga odnosa vrijednosti za izgradnju svoje duševnosti. Majka dobiva 
svoje majčinstvo, onu brižnu i bezuslovnu ljubav po djetetu. Učenik 
dovodi učitelja do potrebe da razmišlja o svojim mislima, da ih po- 
novno ispituje i da ih uvijek što jasnije i ispravnije formulira. Bez 
djeteta nema majke, bez učenika nema ni učitelja, bez sljedbenika 
nema vođe7). Radi toga vođa i njegovi sljedbenici čine jednu ne- 
razdvojivu cjelinu. Jedan bez drugoga ne mogu polučiti konačnoga 
cilju. Zato na svim područjima društvenoga života treba da stoje na 
čelu ljudi duboke spoznaje, jake volje i bezgranične požrtvovnosti 
kae vode pojedinih društvenih skupina, a njih treba da slijede sku- 
pine sljedbenika vjerna i odano, s punim pouzdanjem, da su njihovi 
vođe spoznali njihove potrebe objektivno i i istinito te da svojim na- 
ročitim svojstvima gledanja. »spajajući prošlost i buđućnost« pronašli 
pravi put kojim treba ići. 

68) Isp. Spanau, Der wahre Staat, Jena, Fischer Ver. 1931., str. 86. 


68) Isp. Spann, op. cit. str. 29. 
70) Isp. Spann, Op. cit. str. 26 £ si 

Nacionalni socijalizam je u duhu ovih koncepcija izgradio svoj 
sistem vodstva u čitavom političkom, kulturnom, socijalnom i go 
spodarskom životu. Jedan sistem, koji je vrlo interesantan, jer po 
svojem vanjskom obliku naliči na diktaturu, ali ipak po unutrašnjoj 
vezi koju traži s narodom ili društvenim slojevima, pored sve svoje 
hierarhičnosti, autoritarizma i totalitarizma, sadržaje i odraz narod- 
noga mišljenja i narodne volje, dakako sve to u većoj ili manjoj 
mjeri, kako su već pojedini vođe umjeli naći vezu s narodom, koja ih 
čini narodu blizim, ali ujedno i njemu nadređenim. 


Ovo su, evo, ideje vodilje nacionalno-socijalističkoga pokreta i 
osnovna organizatorna načela, po kojima se danas izgrađuje u Nje- 
mačkoj jedan osebujan sistem političkoga, kulturnoga, socijalnoga 
i ekonomskoga života njemačkoga naroda. 

Kad smo upoznali idejne osnove nacionalno-socijalističkoga po- 
kreta, bit će nam jasna njegova sveukupna djelatnost i struktura 
novoga društva, koje se izgrađuje pod vodstvom ideja, koje smo 
ovdje prikazali. 


Mihajlo. Strelec (Zagreb) 


Pokušaj koioktivizacijo seljačkog gospodarstva 
u Sovjetskoj Rusiji 


1) Historijske perspektive i proces kolektivizacije do 1935. 

Agrarni problem u toku hiljadugodišnje ruske historije uvijek je 
zauzimao središnji položaj u političkom, ekonomskom i socijalnom 
životu Rusije. Borba za slobodne zemljišne prostore uvijek je davala 
glavni sadržaj njezinoj političkoj historiji od prvih ruskih knezova 
pa sve do zadnjih careva iz kuće Romanova. Početak te borbe datira 
od kneza Olega, koji je koncem IX vijeka osvojio Carigrad, te ide 
sve preko Petra Velikog do konca XIX vijeka, kada je Rusija za vri- 
jeme Aleksandra III zauzela Daleki istok te je time došla do svojih 
prirodnih međa na obalama Pacifika. Trebalo je, dakle, ravno hiljadu 
godina dok je Rusija od male Kijevske kneževine postala svjetski 
imperij, koji je na početku XXX vijeka brojio 22.4 milijuna km2 sa 
155 milijuna stanovnika. 

Historija Rusije predstavlja jedinstven primjer goleme suho- 
zemne kolonizacije u svjetskoj povijesti, koja po svojoj veličini daleko 
ostavlja za sobom najveću do nje kolonizaciju rimsku. Kao što hi- 
ljadu godina prije, Rusija je i sada po strukturi svoga nacionalnog 
gospodarstva ostala poljodjelska zemlja, te agrarna proizvodnja 
daje glavni značaj njezinom ekonomskom i socijalnom sastavu. Zem- 
lja i seljak su od uvijek glavni proizvodni faktori njezine nacionalne 
privrede. Kao u svim agrarnim zemljama, tako i u Rusiji, ekonomski 
položaj seljaštva opredijelio je i njegov socijalni položaj. Ruski se- 

ljak je već zarana bio vezan uz zemlju (votčina) svoga gospodara, 
koja je potonjem bila data u posjed od države. Za uzvrat gospodar 
(votčinik) bio je obavezan vojnom službom svom »gosudarju« tj. 
moskovskom. caru. Ovaj socijalni odnos bojarstva i seljaštva poznati 
ruski historičar Kizewetter karakteriše ovako: »Seljak bio je »kri- 
jepak« (vjeran) svome gospodaru, a ovaj bio je »krijepak« carevoj 
službi. Ova »krijepost« tj. povezanost staleža za zemlju došla je do 
osobitog izražaja za vrijeme Petra Velikog, koji je obavezao sav 
plemićski stalež (dvorjanstvo) obligatnom vojnom službom državi. 
Kasnije je iz ove »krijeposti« nastalo t. zv. »krijeposnije pravo« tj 
radna i lična ovisnost seljaštva prema svom gospodaru. | 

Kmetstvo je trajalo do 1861 godine, kada je bilo dokinuto po 
caru Aleksandru II, nazvanom za to Oslobodiocem. Nakon te najveće 
mirne socijalne revolucije XIX vijeka: preko 20 milijuna ruskih se- 
ljaka postali su pravno slobodni. Ali ova reforma, koja je oslobodila 
rusko seljaštvo od pravne zavisnosti nije ga oslobodila od ekonom- 
ske ovisnosti bivše njegove vlastele. 

Seljaštvo već od početka svog oslobođenja u velike je oskudije- 
valo na zemljištu, koje je dobilo za vrijeme reforme. Prosječna ve- 
ličina »nadjela« (parcele) što ju je seljak dobio od države 1861 god. 
iznašala je 5 ha na odraslu mušku glavu. Seosko stanovništvo Ru- 
sije pak za vrijeme od 1861 god. do 1900 god. povećalo se od 50 na 
86 milijuna duša ili za 79% tako, da je na početku XX vijeka pro- 
sječni »nadjel« iznašao tek 2,5 ha na mušku glavu, pošto je količina 
raspoloživog zemljišta ostala skoro ista kao što je i bila za vrijeme 
reforme 1861 god. U ruskim selima stvorio se uslijed toga višak ra- 
dne snage, te je 1900 god. bilo na selima 52% tj. više od polovice 
sviju odraslih seljaka, koji nisu mogli naći za sebe posla1). Tako se 
na početku XX stoljeća stvorila u Rusiji ogromna vojska agrarnih 
proletera (od 10—15 milijuna duša), koja je povela borbu za osva- 
janje dvorjanskog (plemićskog) zemljišta. Stoga, od toga vremena, 
agrarni ruski problem od političko-ekonomskog ujedno postaje i 
glavnim njezinim socijalnim problemom. Kao takav, on je stajao u 
središtu revolucije 1905, a njime je bila inspirirana i revolucija 1917 
godine. On daje glavni značaj i sadašnjoj agrarnoj politici sovjetske 
vlasti, jer od ispravnoga njegovog rješenja ovisi ne samo sudbina 
te vlasti nego i budućnost same Rusije. 

Sovjetski pokus da pretvori slobodno individualističko narodno 
gospodarstvo u socijalističko-plansko predstavlja za sada jedini po- 
kušaj stvaranja dirigirane privrede ove vrsti. Kolektivizacija agrar- 
nog gospodarstva predstavlja po sebi najglavniji i najvažniji dio 
toga sovjetskog eksperimenta, pošto agrarna proizvodnja predstavlja 
glavni faktor nacionalnog gospodarstva, od čijeg se prihoda izvađa 
ne samo izgradnja sovjetske industrije, nego i cijeloga nacionalnog 
dohotka. Od ekonomskog rezultata te kolektivizacije ovisi dakle ne 
samo uspjeh industrijske izgradnje zemlje, nego i sam daljnji opsta- 
nak sovjetskoga političkog sistema. Kako veliki značaj imade poljo- 
privreda u sovjetskom budžetu prihoda vidi se najbolje po tome, da 


1) A. Čuprov: »Sitna zemljoradnja, njezine osnovne potrebe«. Str. 112. 

Razlozi, koji su prinuđili Sovjetsku vlast đa sproveđe kolektivi- 
zaciju seoskog gospođarstva u Rusiji su ekonomsko-političke i iđeo- 
loške prirođe. 


Rusko je selo na prisilne mjere sovjetske vlasti u vrijeme vej- 
nog komunizma (1918—1920), oduzimanja hrane putem rekvizicija 
t. zv. »prođnalog«, odgovorilo jakim smanjenjem agrarne proizvodđ- 
nje. Ako uzmemo agrarnu proizvodnju ruskog zela u 1913 god. za 
100, onda se indeks proizvodnje kretao ovako?) : 

19158 2100 1918. 915 1920. GLA 

1917. 92:5 1919.148 


Ovaj katastrofalan pad agrarne proizvodnje za vrijeme od 1918 
do 1920 bio je izazvan ne samo građanskim ratom. nego i veoma 
teškoni poreskom politikom, koju je nova sovjetska vlast nametnula 
ruskom selu 1920/21 g. Rusko selo moralo je hraniti sve sovjetske 
gradove te cijeli partijsko-državni reka u svemu 37,5 milijuna 
ljuđi, ne računajući ovamo vojsku. koju je sovjetska vlast 
platila seljacima u 1919 g. za oduzeto žito iznašala je samo 10% od 
cijene na slobodnom tržištu, a 1920 g. ona je iznašala samo 1%3). 
Rusko je selo na ovakvu politiku nove vlasti odgovorilo jakim sni- 
ženjem žitne proizvodnje, a kao posljedica toga nastupila je 1921 g. 
glad. Da spasi sebe i zemlju od anarhije i bijede, sovjetska vlast 
obraća se ruskom selu te izlazi u susret njegovim težnjama. Privatno 
vlasništvo i privatna: inicijativa postaju najednom glavna lozinka 
sovjetske privredne politike. Kao jedna od glavnih mjera za stimu- 
laciju privatne inicijative i poduzetljivosti proizvodnje, bila je uspo- 
stava slobodnog tržišta. Ova politika »Spasa nacionalne 
poznata je pod imenom N. E. P. tj. nove ekonomske politike. Idejni 
tvorac njezin bio je sam Lenjin, na čiji je poticaj ona i bila službeno 
potvrđena po Centralnom izvršnom komitetu stranke 25. VIII. 1921. 
Rezolucija primljena po tom komitetu glasila je: »glavni zadatak 
novog ekonomskog kursa je po mogućnosti što veća proizvodnja 
ekonomskih dobara«. 


Za vrijeme N. E. P.-a, koji je trajao od 1922 g. do 1928 g. tj. 
šest godina, rusko se selo ekonomski preporodilo, te prema izrazu 
strijeljanog Zinovjeva, »Rusija gladna, pretvorila se u Rusiju gitu«. 


Taj gospodarski napredak sela tj. porast njegove agrarne pro- 
izvodnje i stočarstva, najbolje se vidi iz uspoređivanja slijedećih po- 
dataka za 1922 g. kao. početnu godinu sa 1928 g. kao zaključnom go- 
đinom N. E. P.-a:4) 


2) Prof. Prokopovič: »Planska ideja i rezultat pjatiljetke«. Str. 58. 
3) »Četire godine prehrambenog rada«. Moskva 1922. Str. 1T4. 
4) »Seoska gospodarstvo S.S.S.R.« Godišnjak. Moskva 1935. Str. 15, 217. 

1922 1828 


Ukupna zastjana površina 77,7 mil ha 118,0 mil. ha 
žitaricama » 662 , 922 u,» 
Konja 2 e a a i 24,1. , glava 3338 ., Slava 
Rogate marve . . ... 458, PE 105 , A 
Krava... 248, $ 808 , m 
Ovaca i koza . .... 843 , " 148,7 , Bi 
kage s... .. 181 » KL 28,0 s" » 


1928, zadnje godine privatnoga gospodarskog sistema, za- 
sjena pe vili u SA S Bi dila je skoro dosegla prešratni nosi 
g. (116,7 mil. ba), a stočarstvo je čak i nadmašilo istu. 

Međutim ovo blagostanje ruskog sela bilo je kratkog vijeka. 
Sovjetska vlast nije mogla dozvoliti da se na gelu stvara nova se- 
ljačka buržoazija, koja bi uslijed svoje ekonomske jakosti i rastuće 
političke aktivnosti mogla lako progutati još slabi komnnizam u 
gradovima. Sto je pak najglavnije, selo je držalo u svojim rukama 
kruh, koji je zbog velikog nerazmjera u cijenama prema industrij- 
skoj robi veoma dorada g davalo gradovima. Uza sva svoja nastoja- 
nja sovjetska vlast nije mogla da prikupi godišnje više od 300—350 
milijana pudi žita, dočim potreba sovjetskih gradova bila je oko 
500 milijuna pudi (1 pud = 16,88 kg). Stoga je sovjetska vlast bila 
prinuđena da manjak od 150 milijuna pudi prikuplja putem repre- 
salija, oduzimajući silom žito od bogatijih seljaka t. zv. kulaka. Ne 
ove represalije sovjetske vlade seljaštvo je odgovorilo bojkotom gra- 
dova, ie je prestalo prodavati žito u dostatnoj količini. 

Ovaj »seoski rat« protiv gradova i sovjetskih vlasti dosegao je 
svoj vrhunac 1927 godine, te je ugrozio veoma teškim posljedicama 
cjelokupni sovjetski sistem. Stoga sovjetska vlast u jesen 1927 go- 
đine mijenje svoju kontra-ofenzivu na individualno seljačko go- 
spodarstvo. Ona pristupa stvaranju velikih kolektivnih gospodar- 
stava t. zv. »kolhoza« i »sovhoza« (kolektivna gospodarstva i sovjet- 
ska gospodarstva), kojima je bio zađatak povećati žetveni doprinos 
zemlje putem pržmjene mašinskog načina obrade zemljišta (t. zv. 
motorizacija) te aplikacijom najnovijih agrotehničkih metođa. Kon- 
kretno, prema zamisti Moskve, Rusija sa cca 25 mBijuna seljačkih 

i 120 milijuna seljačkog stanovništva morala bi biti 
pretvorema u golemm »žitnu tvornicu« koja je morala da proizvodi 
žito u prvom redu za potrebe komunističke države. 

Gvaj plan kolektivizacije bio je odobren po XV kongresu stran- 
ke u decembru 1927 godine, koji je također izradio i direktive o re- 
aliraciji plana »prve pjatiljetke« u vezi s predmnijevanom industrija- 
lizacijom zemlje. Slijedeće, 1928 godine zaključci ovog kongresa po- 
čeli su se sprovađati u život. Prema tim zaključcima, seoska pri- 
vreda morala je dati ne samo sredstva za izgradnju te prve pjati- 
ljetke putem stvaranja t. zv. »eksportnih fondova« za prodaju u 
inozemstvo, nego je morala također opskrbiti žitom i sve sovjetske 
gradove, a u prvom redu državno-stranački aparat, vojsku i radni- 
štvo. Ovim su se obistinile riječi sada već pokojnog komesara na- 
rodne privrede Kujbiševa, koji je jednom zgodom rekao »da je borba 
za socijalizam, borba za kruh«. 

Sovjetska vlast da bude dosljedna i svojim ideološkim načelima 
te iz gole nužde — potrebe opskrbljivanja gradova — bila je pri- 
morana, počam od 1928 godine pristupiti prisilnom  sprovađanju 
kolektivizacije seoskog gospodarstva diljem cijele zemlje. Na mjesto 
sitnih seljačkih gospodarstava s malim žetvenim doprinosom po 
1 ha i primitivnim načinom obrade zemljišta, ona je željela stvoriti 
velika kolektivizirana gospodarstva t. zv. »kolhoze« i »sovhoze«, 
koji bi znatno povećali agrarnu proizvodnju zemlje putem primjene 
mašinske tehnike i sprovedbom racionalizacije rada. Ovu je svoju 
nakanu sovjetska vlast, unatoč ogromnog otpora seljaštva, počela 
bezobzirno sprovađati u život počam od 1928 g., te se već tada taj 
proces kolektivizacije seoskih gospodarstava u glavnom može sma- 
trati završenim. Na 1. VI. 1936 g. ostalo je u S. S. S. R. samo 18 mi- 
lijuna seljačkih gospodarstava od sveukupnog broja od ca 25 mili- 
juna koliko ih je bilo na početku kolektivizacije 1928 g.5). ' ; 


Taj proces kolektivizacije napredovao je ovako: : 
Postotak Svega 


Broj seljačkih kolekti- seljačkih 

Broj kolhoza gospodarstva u njima  vizacije gospodarstva 
1928 33.258 416.700 1,7 24,512.000 
1932 211.050 15,055.100 61,5 24,483.100 
1936 1. IV. 245.734 18,322.200 . 89,0 20.586.740 


Kako vidimo na 1. IV. 1936 bilo je kolektivizirano u svemu 18,3 
milijuna seljačkih gospodarstava ili 89% od cjelokupnog njihova 
broja. Na kolhoze i sovhoze u 1936 godini otpalo je već 98,2% sviju 
usjeva zemlje.) 


' Za vrijeme kolektivizacije smanjio se također cjelokupan broj 
seljačkih gospodarstva SSSR za 4 milijuna (od 24,5 milijuna u 1928 
na 20,5 milijuna u 1936 godini). Ovo smanjenje uslijedilo je kao so- 
cijalno-politička posljedica kolektivizacije. Ono je išlo u glavnom na 
račun propadanja t. zv. »kulačkih« gospodarstava, uslijed seljenja 
njihovih vlasnika u gradove te njihove deportacije u »konclogore« 
(koncentracione logore). Prema tome je kolhozno gospodarstvo po- 
stalo dominirajućim tipom kolektiviziranog agrarnog gospodarstva, 
koje je skoro potpuno zamijenilo staro slobodno individualno se- 
ljačko gospodarstvo. 


Za razliku od sitnih seljačkih gospodarstava, u kojima se pri- 
mjenjivao ručni rad te primitivna poljodjelska oruđa, nova kolekti- 
vizirana gospodarstva skoro su sva mehanizirana tj. rabe najmoder- 
nije poljodjelske strojeve te traktornu vuču. Ta mehanizacija »kol- 
hoza« i »sovhoza« sprovedena je skoro potpuno, te SSSR sada spada 
u red zemalja s mehaniziranom agrarnom proizvodnjom. Kako su 
ogromna ta tehnička sredstva, kojima raspolažu »kolhozi« i »sov- 
hozi« za obradbu zemljišta, vidi se iz slijedećih podataka:7) 


5) »Pravda«, Moskva 24. XI. 1936. 
6) »Plan«, Moskva 1936. N 24. Str. 5. 
7) »Pravda«, Moskva 24. XI. 1936. 


382 


Na:1. VI. 1936 bilo je na teritoriju SSSR: 


Traktora = 445,6 hiljada sa 8,5 mil. H.P. 

Kombajnera 89,8 , 

Ostalih poljodjelskih strojeva 2.618 hiljada. 

Staljin je na VIII svesaveznom kongresu sovjeta u novembru 
1936 g. ovako okarakterizirao ovu po njemu sprovedenu agrarnu 
revoluciju u ruskom selu: »U domeni seoskog gospodarstva mjesto 
oceana sitnih individualnih seljačkih gospodarstva s njihovom sla- 
bom tehnikom imađemo sada najveću u svijetu mehaniziranu i na- 
oružanu novom tehnikom agrarnu proizvodnju u obliku »sveobu- 
hvatnog sistema kolhoza i sovhoza«.5) 


2) Ekonomske posljedice kolektivizacije. 


Nastaje pitanje, kakvi su gospodarski rezultati postignuti u 
agrarnoj proizvodnji SSSR u toku zadnjih sedam godina (1928— 
1935) nakon prelaza na novu formu socijalističke proizvodnje. Da li 
se ova kolektivističko-socijalistička forma koju primjenjuju sada u 
90% sviju seljačkih gospodarstava SSSR pokazala s gledišta na- 
cionalne ekonomije mnogo boljom od individualističko-privatne pri- 
jašnjih sitno seljačkih gazdinstva? Na ovo pitanje najbolje će nam 
odgovoriti sama sovjetska statistika o kretanju zasijane površine 
od 1928 do 1935 g. u SSSR:2) 


: 1928 1932 1935 

Sovhozi-—. +... 1,7 mil. ha 13,4 mil. ha 16,2 mil. ha 
Kolhozi g 14:09 915, 1089 , » 
Individualna. gospodarstva . 1099 , 295 , » 68, 
Sva zasijana površina. . 113,0 mil. ha 134,4 mil. ha 131,9 mil. ha 


Dakle sva zasijana površina u SSSR za sedam godina kolektivi- 
zacije porasla je za 18,9 mil. hektara. 

U istom vremenskom periodu N. E. P.-a (1922—1928) porasla 
je ta površina za 21,3 mil. hektara (sa 91,7 mil. ha u 1922 g. na 
113 mil. ha u 1928 godini. Dakle za vrijeme N. E. P.-a ona je pora- 
1083) 2,4 mil. hektara više nego li u periodi kolektivizacije (1928— 

Povećanje pak zasijane površine žitarica za isto vrijeme bilo je 
još manje: 

1928 1932 1935 
Zasijano žitarica. . . . 92,2 mil. ha 99,7 mil. ha 103,4 mil. ha 


Površina usjeva žitarica porasla je, kako vidimo, za vrijeme od 1928 
do 1935 svega za 11,2 mil. hektara. Za isto vrijeme broj stanovni- 
štva SSSR povećao se za 21,2 mil. ljudi (od 152,3 mil. u 1928 na 
173,5 mil. u 1935). 

U relaciji prema 1913 g. taj odnos između stanovništva i usjeva 
žitarica u odnosu prema 1935 godini bio je mnogo povoljniji za Ru- 
siju nego što je sada: 


8) Bulletin prof. Prokopoviča, br. 132. Str. 109. 
9) »Seosko Gospodarstvo S.S.S.R.« Godišnjak 1935. Moskva. Str. 189—5060. 

1913 1985 

Broj stanovnika Rusije (u sadašnjim 

granicama SSSR) ...... 139,3 mil. ljudi 173,5 mil. ljudi 
Površina usjeva žitarica . . .... 923, ha 1034. ,, ha 

Istina je, i sadašnja raspoloživa površina, koja se nalazi pod 
usjevom žitarica u SSSR, potpuno bi dostajala za prehranu svog 
stanovništva te bi još odbacila i lijep višak za izvoz (prema raču- 
nima prof. Grineveckog blizu T50 mil. pudi godišnje).19) 

Međutim kolektivizirana gospodarstva ostala su u svojoj suštini 
i dalje ekstenzivna tj. ista kakva su bila i prijeratna seljačka go- 
spođarstva s prosječnim doprinosom od 8 kvintala po 1 hektaru (što 
predstavlja prema zapadno-evropskim zemljama prosječno po prilici 
jednu polovinu). Ovo se najbolje vidi iz slijedeće tablice:11) 


Zasijana povr- : Doprinos 

šina žitarica Zetva poiha 
1913 102,7 mil. ha 816 mil. quintala 8  quintala 
1928 92,2 » » 733,2 " » 7,9 » 
1832 99,7 LUJ ELI 689 ELI LL 7 LL 
1985 1018 , 812, » 8 " 


Kako vidimo, žetveni doprinos po 1 hektaru u SSSR nije se po- 


toč primjene tehničkih metoda rada. 

Što se tiče porasta drugih, t. zv. tehničkih kultura (lana, pa- 
muka i šećerne repe) njihova proizvodnja za vrijeme kolektivizacije 
također nije napredovala, pače zaostaje za 1913 g. kako se vidi iz 
priložene tablice iz istih službenih vrela: 


1913 1928 1935 
u quintalima na 1 hektar 
Pamuk sirov . . . 10,7 7,9 10,2 
Lan vlaknasti. . 3,2 2,3 2,5 
Šećerna repa . . . 167,7 131,7 132,3 


Napredak marvogojstva neda se zamisliti bez blaga, koje daje 
tom gospodarstvu ne samo vuču, nego gnojivo i hranu. Samo velika 
racionalno vođena agrarna gospodarstva, koja su vođena po prin- 
cipu kapitalizacije s investicijom kapitala, mogu nadomjestiti blago 
strojevima, umjetnim gnojivom i kupljenom hranom. Ali ovakav na- 
čin gospodarenja nije moguć za seljačko gospodarstvo, gdje glavnu 
investiciju ne predstavlja kapital već rad seljaka i njegovog 
Stoga katastrofalno uništavanje blaga po ruskim seljacima prije 
njihovog stupanja u kolhoze imalo je, a ima još i sada, nedoglednih 
Kappesagi za cjelokupnu agrarnu proizvodnju. S gubitkom toga 

a ova blaga ova je proizvodnja izgubila ne samo jedan ogroman dio radne 


10) Pro Prof. Grineveckij: »Poratne perspektive ruske privređe«. Moskva 
1919. 

11) »Socijalistička rekonstrukcija seoskog gospodarstva«. Moskva 1935. 
N 5, N 10. 

snage, koja još nije nadoknađena mehaničkom vučom (traktorima), 

nego je izgubila također stalni izvor za proizvodnju gnojiva, me- 
Shto i mliječne hrane. Taj katastrofalan gubitak blaga najbolje se 
vidi iz slijedeće tablice:12) 


1928 1932 1935 

u milijunima glava 
Konja. +... 33,5 19,6 15,9 
Rogate marve 104,0 61,6 98,4 
Ovaca i koza 148,7 521 81,1 
Svinja... . 26,0 11,6 22,5 


Kako vidimo iz gornjih podataka za period kolektivizacije (1928 
do 1935), broj konja i ovaca smanjio se više nego za polovicu. Isto 
se tako u velike smanjio broj rogate marve i krava. 

Doduše, koncem 1936 g. imao je SSSR 450 hiljada traktora sa 
5,4 mil. HP, ali ovo još uvijek ne može nadoknaditi gubitak od 18 
milijuna živih konjskih snaga. što se pak tiče gubitka rogatog blaga, 
taj gubitak osjeća ne samo rusko selo, nego i cijela zemlja, koja 
uslijed toga u velike oskudijeva na mesnatoj i mliječnoj hrani. Ovo 
silno uništavanje blaga po ruskim seljacima za vrijeme kolektiviza- 
cije ujedno svjedoči i o jačini pasivnog otpora ruskog sela prema toj 
kolektivizaciji. 

Iz prednjega pregleda vidimo dakle, da je pokušaj kolektiviza- 
cije i mehanizacije seoskog gospodarstva u SSSR dao u ekonomskom 
i socijalnom pogledu negativne rezultate. Kolhozno gospodarstvo 
pokazalo se slabo produktivnim. Unatoč primjene modernih tehnič- 
kih sredstava za njegovu obradbu te primjene moderne agrotehnike, 
ono je ostalo i dalje ekstenzivnim te je njegova produkciona moć 
ostala na istoj visini na kojoj je bila i proizvodnja sitnog seljačkog 
gospodarstva prije rata. Što je pak osobito važno, kolektivizacija 
seoskog gospodarstva u Rusiji nije riješila najaktuelniji problem ru- 
skog sela — njegovu prenapučenost. što više, uslijed primjene me- 
haničkog načina obradbe zemljišta te uslijed velikog porasta stanov- 
ništva, ta je prenapučenost u veoma znatnom stepenu još i porasla. 
Ako se prije rata broj suvišnih radnih ruku na selu računao na 10 
milijuna ljudi, sada se taj broj podvostručio, unatoč velikog iselja- 
vanja u gradove. 

Stanovništvo Rusije za vrijeme od 1913 g. do 1935 g. tj. za 23 
godine poraslo je za 34,2 milijuna ljudi dočim je površina usjeva 
žitarica za isto vrijeme porasla samo za 11,1 mil. hektara. 

Prema tome ovo veliko povećanje stanovništva u SSSR, koje 
raste poslije rata prosječno za 2,8% godišnje, povećalo je u mnogo 
većem stepenu agrarnu hiperprođukciju na ruskom selu nego što je 
to bilo prije rata, unatoč velikog iseljavanja iz sela u gradove. Istina 
je, u Rusiji na 1 km2 dolazi prosječno dva puta manje stanovnika 
nego na ostalom dijelu zemaljske kugle. Ali Rusija imade relativno 
veoma malo zemljišta pogodnog za obradbu žitarica. U tom pogledu 
osobito su ograničene njezine mogućnosti u Evropskoj Rusiji. Osim 
plodnog trokuta: Riga—Kazanj—Odesa, ostali krajevi Evr. Rusije 
trpe ili od nestašice toplote (sjeverni krajevi) ili od nestašice vlage 


12) »Socijalistička zemljoradnja« od 12. I. 1936. Moskva. 

(jugoistok). Stoga je mogućnost povećanja njezine zasijane površine 
veoma ograničena, pošto je za njezino proširenje potrebna izvedba 
skupih meliorativnih radova. 

Uslijed velikog porasta seoske populacije, smanjenja broja rogate 
marve, relativno slabog povećanja zasijane površine žitaricama te 
slabog doprinosa po hektaru i velikih javnih daća državi u naravi i 
novcu, u velike se pogoršao i životni standard ruskog sela. Tako pre- 
ma izvještaju Molotova13) kolhozna obitelj, koja se sastoji prosječno 
od 5 članova, dobila je u 1932 g. na glavu 6,7 pudi žita (1 pud = 
16,38 kg), a 1934 g. 13,3 pudi, dočim je do rata prosječno na glavu 
otpalo 19 pudi. Dakle 1934 g. u najboljoj žetvenoj godini, seljaštvo 
je dobilo per capita samo 217,8 kg žita, što predstavlja za 1/3 manje 
od predratnog standarda. 

Rekapitulirajući ukratko sedamgodišnju bilancu seosko-gospo- 
darske kolektivizacije u SSSR možemo da konstatiramo slijedeće: 
Kolektivizacijom stvorena su velika seosko-gospodarska dobra samo 
po vanjskoj formi, stvarno pak u organizacijsko-ekonomskoj struk- 
turi kolhoza bili su sačuvani svi osnovni defekti staroga sistema se- 
ljačkog gospodarstva, kao što su: 1) mala osiguranost zemljom 
(prosječno na jednu mušku glavu po svima kolhozima SSSR otpada 
2,95 ha usjeva), 2) suvišak radne snage u njima, 3) slaba produk- 
tivnost kolhoznog rada, te 4) slabo njegovo iskorišćavanje u toku 
gospodarske godine. Izgradnjom kolhoza putem mehaničkog spaja- 
nja sitnih seljačkih gospodarstava, sovjetska vlast ne samo da nije 
riješila aktuelni problem ruskog sela — agrarnu hiperprodukciju — 
nego ga je čak i povećala. Osim toga, što je najvažnije, u kolhozima, 
kod sadašnjeg sistema rada ne mogu da dođu do izražaja u punom 
stepenu gospodarska inicijativa i lični interes seljaka, koji su u se- 
ljačkom gazdinstvu glavni preduvjet k prelazu na racionalnu i in- 
tenzivnu organizaciju gospodarstva. Sve ove negativne pojave svoje 
doktrinarne agrarne politike uočila je i sovjetska vlast, te stoga od 
početka 1935 godine ona započinje provađanjem nove kolhozne po- 
lilike t. zv. kolhoznog N. E. P.-a. 


3) Kolhozni N. E. P. od 1935 godine. 


Suština ove nove agrarne politike sovjetske vlasti sastoji se u 
stimulaciji privatnog interesa seljaštva i njegove materijalne zain- 
teresiranosti. Stoga, počam od 1935 g. u kolhoznim gospodarstvima 
osim kolektiviziranog sektora proizvodnje uvađa se i individualni 
(privatni) sektor u obliku posebnih malih vrtnih i stočarskih gospo- 
darstava, čiji dohodak predstavlja isključivo vlasništvo seljaka. Sve 
ove mjere nove kolhozne politike iznijete su u novom seosko-gospo- 
darskom ustavu, primljenom na drugom sveruskom kongresu kol- 
hoznika u februaru 1935 g. Glavne točke tog ustava jesu slijedeće: 

1) Kolhozno zemljište proglašuje se državnim vlasništvom, koje 
je predato kolhozu (artelji) na vječno iskorišćavanje. Ono se ne 
može dati u zakup, niti se može prodati, i 


13) »Izvestija« 29. I. 1935. 

2) Država izdaje kolhozu formalni akt, u kojem se točno ozna- 
čuju granice kolhoznog zemljišta s naznakom visine zemljišne par- 
cele koja je data na uporabu svakom kolhoznom dvoru (od 1/4 do 1 
hektara, prema geografskom rajonu). 

Novi ustav osim toga priznaje kolhoznicima pravo na individu- 
alno stočarstvo. Svaki kolhozni dvor, prema rajonu gdje se nalazi, 
smije držati za ličnu uporabu 1 kravu, dva komada junadi; 1 svinju 
s priplodom, 10 ovaca i koza, neograničenu količinu peradi i 
kunića, te 20 košnica pčela. U rajonima koji su pretežno stočarski, 
broj stoke kolhoznik povećaje na dvostruko. Novi ustav daje tako- 
đer kolhoznicima izvjesnu samoupravu. Tako na pr. kolhoznik može 
biti isključen iz artelji (kolhoza) samo onda, ako to zahtijeva 2/3 
članova kolhoza. Osim toga novi ustav u znatnom stepenu sprije- 
čava samovolju upravnih i strankinih organa. 

Osobito veliku pažnju posvećuje sovjetska vlast uspostavi in- 
stituta privatnog vlasništva. U novoj konstituciji SSSR, koja je 
primljena na VIII kongresu Sovjeta u decembru 1936 g., seljacima 
se priznaje pravo ličnog vlasništva, a također i pravo nasljeđivanja 
privatnog vlasništva. 

Taj stav konstitucije glasi: 

»Uporedo sa socijalističkim sistemom gospodarstva, koji pred- 
stavlja dominirajuću formu gospodarstva u SSSR, dopušta se zako- 
nom i sitno gospodarstvo seljaka, koje isključuje eksploataciju tu- 
đeg rada.« 

Ovom odredbom konstitucija, tako rekući legalizira privatni sek- 
tor agrarnog gospodarstva u SSSR, koji će se sada razvijati upo- 
redo s postojećim socijalističkim sektorom gospodarstva. 

Svima ovim mjerama sovjetska vlast nastoji ličnim interesom 

Povezati seljaštvo uz kolhoze. U vezi s time uvađa se u kolhozima i 
akordni sistem plaćanja rada te t. zv. brigadni sistem organizacije 
seosko-gospodarskih radova, koji se osniva na takmičenju i premi- 
jama. Sve ove mjere, kojima je glavna svrha — povećanje agrarne 
proizvodnje — počinju već davati u nekojim granama gospodarstva 
Pozitivne rezultate. Tako na pr. broj blaga, koje se nalazi u posjedu 
kolhoznika, povećao se osjetljivo u junu 1936 g. prema junu 1935 g. 
t. j. za godinu dana, i to: kod rogate marve za 6 milijuna glava, 
kod ovaca i koza za 8, a kod svinja za 5,5 milijuna glava.14) 
. _ Osim toga u privatnom sektoru (kolhoznika i jednoličnika tj. 
individualnih gospodarstva) nalazi se još uvijek i sada više od po- 
lovice cjelokupnog blaga SSSR, i to: rogate marve 62,3%, svinja 
98%, ovaca i koza 54,2% od cjelokupnog njihovog broja. U socija- 
lističkom sektoru (kolhozi i sovhozi) nalazi se 80% konja, rogate 
marve 37,7%, svinja 42,2%, ovaca i koza 45,8%.15) 

Površina pak zemljišta, koje se nalazi u posjedu kolhoznika 
(vrtna gospodarstva) isto tako je u stalnom porastu te je već u 
1936 g. iznašala 10 milijuna hektara. U pravilu se na ovim privat- 
nim gospodarstvima kolhoznika gospodari mnogo intenzivnije nego 


14) »Plan«, Moskva 1936. N 19, str. 15. 
15) »Seosko gospodarstvo S.S.S.R.« Godišnjak 1935. Moskva. Str. 512. 

što u kolhozima. Glavni je njihov cilj osigurati obitelj kolhoznika i 
njegovo blago hranom. ; 


Iz ovog prikaza vidimo, da je sam život unio praktički korektiv 
u socijalistički sistem seoskog gospodarstva SSSR, koji se pokazao 
defektnim s gledišta ekonomsko-organizacijskog. Sovjetska je vlast 
morala odustati od daljeg bezkompromisnog provađanja teoretske 
svoje sheme, koja je u praksi pokazala svoje slabe strane. To odstu- 
panje od socijalističkih pozicija u posljednje dvije godine dovelo je 
do stvaranja posebnih mješovitih socijalističko-individualnih gospo- 
darskih formacija, u kojima su predstavljena dva sektora agrarne 
proizvodnje: veći, gocijalističko-kolektivistički i manji, individualno- 
privatni. Ovi su sektori ideološki diametralno suprotni jedan dru- 
gome te se nalaze u stadiju permanentne međusobne borbe. Indivi- 
dualno-privatni sektor nalazi se danas u uspješnoj ofenzivi. Pod nje- 
govim žilavim naporom sgocijalističko-kolektivistički sektor primoran 
je na stalno popuštanje i odstupanje od svojih ideoloških marksi- 
stičkih zasada, koje su predstavljale osnovu kolektivizacije seoske 
privrede zemlje. Te zasade pokazale su se, kako vidimo, uslijed spe- 
cifične prirode agrarnog gospodarstva teško ostvarljivima u praksi. 
Da uzmogne pozitivno riješiti problem agrarne proizvodnje u SSSR, 
sovjetska vlast morat će i dalje stimulirati što više radnu sposob- 
nost, marljivost i inicijativu ruskog seljaka putem daljih ustupanja 
njegovim privatno-vlasničkim težnjama, pošto će ga samo na takav 
način moći potaknuti na što savjesnije i marljivije obrađivanje kol- 
hoznih polja. 


Dr. Miran Kenk (Mežica) 


Međusohna zavisnest tržnih cijena vezanih 
proizvoda 


Vezanim proizvodima (Kuppelprodukte) nazivamo sve proizvo- 
de, koji nastaju iz zajedničke proizvodnje. Prema svrsi proizvodnje 
razlikujemo glavni proizvod s jedne strane te otpatke i sporedne pro- 
izvode s druge strane. 

Izračunavanje troškova proizvodnje sporednih proizvoda i ot- 
padaka progresivnom metodom na taj način, da se nadnica i mate- 
rijal direktno obračunavaju, nije praktički primjenjivo. Proizvodnja 
otpadaka i sporednih proizvoda razvija se uspredno s proizvodnjom 
glavnog proizvoda, te se ispravan ključ za razdiobu utrošaka rijetko 
kada može ekonomski izračunati, budući da ti proizvodi nisu svrha 
nego samo posljedica proizvodnje. Zato se pomažemo retrogradnom 
metodom polazeći od tržne cijene, koja se može izravno ili neizravno 
realizirati, ili pak od upotrebne vrijednosti — prema tome, da li za 
otpatke i sporedne proizvode postoji ili ne postoji tržište — te se 
vrijednost otpadaka i sporednih proizvoda, koju imaju u času izdva- 

janja iz zajedničke proizvodnje, upisuje u dobro glavnom proizvodu. 
Beste, Bouffier, Lehmann, Leitner, Nicklisch, Schmalenbach i 
Sehmidt zastupaju to mišljenje. 

No ima graničnih slučajeva, kod kojih izgleda, da je računanje 
progresivnom metodom praktično. Uzmimo na primjer, da se u jed- 
nom olovnom rudniku na nekim mjestima nalaze olovne rudače, koje 
su manje ili više srasle s cinkovim rudačama. Otkop cinkovih ru- 
dača vrši se zajedno s vađenjem olovnih rudača. Ako su te rudače 
jako srasle, može se rastavljanje cinkove svijetlice od olovnog sjaj- 
nika obaviti tek nakon izvažanja izvan rova. Tu ge dakle radi o ve- 
zanim proizvodima, čije je odvojeno izračunavanje u daljem toku pro- 
izvođnje moguće i preporučljivo. Nadnice i materijal, utrošeni za ko- 
panje rova, otkop rudače, izvažanje kao i upravni troškovi te tro- 
škovi održavanja rova izračunavaju se divizionom kalkulacijom te se 
cinkove odnosno olovne rudače razmjerno terete. Dalja prerada i ta- 
ljenje odvojeno se obračunavaju. Sada je pitanje: Da li su te dvije 
vrste rudače u daljem toku proizvodnje uopće vezani proizvodi u 
užem smislu? — Jasno je da nisu, jer sada imamo pred sobom dva 
samostalna glavna proizvoda sa sukcesornim kretanjem vrijednosti 
(slično, kao kad jedna tvornica iz iste sirovine, na pr. olova, izrađuje 
ploče za akumulatore i kabele s olovnim ovojem), te se troškovi iz- 
računavaju redom kako nastaju jedan od drugog neovisno. 

Progresivna kalkulaciona metoda odnosi se dakle u tom slučaju 
na samo prividno ili bolje rečeno samo djelomično vezane proizvode, 
koji su doduše zajednički nastali u prvom stupnju proizvodnje, ali 
koji u daljem toku proizvodnje nisu ostali vezani proizvodi. 

Uostalom, u ovom se primjeru radi o jednom konstruiranom 
slučaju. U nalazištima, gdje su srasle olovne i cinkove rudače po 
prilici u istom omjeru, prevladava obično kod daljeg otkopa jedna ili 
druga rudača te se iskapa olovo kao glavni proizvod a cink kao spo- 
redni ili obratno. Nalazišta s podjednakim sadržajem tih rudača u 
svim slojevima prava su rijetkost. Zato su rudokopi i talionice ude- 
šeni samo za proizvodnju jednog proizvoda i to već prema geološkom 
sastavu, za proizvodnju olova ili cinka. Sporedni proizvod prodaje se 
kao sirova rudača ili koncentrat gotov za taljenje te se retrogradnom 
metodom odračunava u korist glavnog proizvoda. 

Podjela otpadaka i sporednih proizvoda na one, koji imaju i koji 
nemaju tržnu cijenu i takove s upotrebnom i bez upotrebne vrijed- 
nosti kao i tehnika njihova obračunavanja može se pretpostaviti da 
je poznata iz nauke o kalkulaciji. 

je ovog istraživanja međusobna zavisnost tržnih cijena 

vezanih proizvoda, te je zato bilo potrebno najprije iznijeti gornje 

izvode, radi boljeg razumijevanja jedne od komponenata, koja odre- 

đuje cijenu tj. ponude, koja nastoji, da od tržišta naplati barem sve 
ove proizvodnje. 

Kako vidimo, kalkulacione vrijednosti otpadaka i sporednih 
Proizvoda nisu egzaktne i na temelju stvarnih troškova izračunate 
vrijednosti, nego su retrogradno, polazeći od jedne date veličine kon- 
struirane vrijednosti. Iz toga slijedi, da je proizvađač prisiljen uzeti 
kao vrijednost otpadaka i sporednih proizvoda ono, što mu tržište za 


389 


njih nudi, jer je svrha proizvodnje postići prinos kod glavnog proiz- 
voda. Regulirajuće djelovanje proizvodnih troškova na stvaranje ci- 
jene dolazi kod otpadaka i sporednih proizvoda manje do izražaja, 
jer cijene, koje se na tržištu postizavaju za otpatke i sporedne pro- 
izvode, imaju na ukupni prinos manje utjecaja. Posebni slučaj, da 
sporedni proizvodi nerazmjerno mnogo doprinose prinosu, šta više, 
da po vrijednosti može postati glavni proizvod, ne uzimamo u obzir. 
Izgleda dakle, da težište kod oblikovanja cijene otpadaka i spo- 
rednih proizvoda leži na strani potražnje. 

Dok o metodici kalkulacije cijene vezanih proizvoda stoji na 
raspolaganju bogata literatura, o stvaranju tržnih cijena odnosno 
ovisnosti tržnih cijena vezanih proizvoda ne postoji nikakova speci- 
jalna literatura. Da se dođe do potrebnih spoznaja, bilo je potrebno 
proučiti statistike cijena vezanih proizvoda. 

Tako je pokušana usporedba cijena goveda za klanje i sirovih 
koža. Kao podloga poslužila su dva posebna četvrtgodišnja sveska 
(13 i 23) berlinskog Instituta za istraživanje konjunkture: »Die 
Bestimmungsgriinde der Preise von Schlachtrindern« i »Die Bestim- 
mungsgriinde der Hiute- und Lederpreise«. Istraživanje se proteže 
na razdoblje od početka 1924 do ljeta 1929 godine. Pokazalo se, da 
su se cijene posve različito razvijale. Dok je cijena stoke dosegla 
najnižu točku u ljetu 1924, bila je cijena sirove kože najniža u ljetu 
1926, najvišu cijenu imala je stoka početkom 1927, dok su to kože 
imale koncem 1927 i početkom 1928 godine. Početkom 1928 bila je 
cijena sirovih koža okruglo 150% cijene 1913, cijena goveda okruglo 
99% cijene od 1913. Cijena kože bila je prema tome znatno iznad, 
cijena goveda nešto ispod predratnog pariteta. U glavnom se poka- 
zalo, da se stvaranje tržnih cijena razvijalo nezavisno, te sam sa za- 
dovoljstvom ustanovio, da se potvrdila spoznaja, do koje sam bio 
došao čistom dedukcijom, naime, da cijene sporednih proizvoda od- 
ređuje u prvom ređu potražnja. Rolf Wagenfiihr, pisac knjige: »Be- 
stimmungsgriinde der Haute- und Lederpreise«, kaže o tome: Iz- 
gleda, da se glavni faktor koji određuje cijene koža, u koliko dolaze 
u pitanje glavna područja s viškom proizvodnje, ima tražiti na 
strani potražnje. 

Do istog rezultata dovelo je istraživanje tržnih cijena brašna 
s jedne strane i njegovih vezanih proizvoda: mekinja i krmnog bra- 
šna s druge strane. Hackinger i Schmidt ističu, da se cijene mekinja 
i krmnog brašna u Njemačkoj razvijaju neovisno od cijena brašna, 
pošto imaju posebno tržište, koje je ovisno od toga, kako je ispala 
žetva krmne hrane odnosno od veličine uvoza. Radi. toga kreće se 
tendencija tržišta krmne hrane ponekad diamentralno suprotno ođ 
tržišta brašna. I ovdje je prema tome potražnja mjerodavna za stva- 
ranje cijene sporednih proizvoda. 

Isto je tako i kod ugljenokopa sa cijenom ugljena i sporednog 
proizvoda amoniaka, u šećernoj, pivarskoj industriji itd. 

U ugljenokopima izdvaja se kod pranja pored komadnog, koc- 
kastog, orašastog ugljena i ugljena prašina te ugljeni mulj kao ot- 
paci. Ti otpaci upotebljavaju se djelomično direktno za loženje, 
djelomično se prerađuju u brikete. Njihove cijene razvijaju se ana- 

logno cijeni glavnog proizvoda, cijenu otpadaka određuje prema 
tome cijena glavnog proizvoda. Isti su odnosi kod cijene kože i kož- 
nih otpadaka, čepovine i otpadata itd., dakle svagdje, gdje otpadak 
može da posluži kao surogat glavnog proizvoda. 

U čemu se onda sastoji razlika između ovisnosti tržnih cijena 
na pr. kože i mesa s jedne strane te ugljena i ugljenih otpadaka 
s druge strane? Moramo se pitati: Kojoj upotrebnoj odnosno po- 
trošnoj svrsi služe pojedini vezani proizvodi, u koje tržište ulaze? 
Ako konačno dolaze na isto tržište, onda će se njihove cijene razvi- 
jati u izvjesnoj relaciji. Naravno, ta relacija nije kruta. Ako na pr. 
kod ugljena nerazmjerno poraste postotak ugljene prašine, cijene će 
se ugljene prašine više udaljiti od cijene glavnog proizvoda, obratno, 
cijene će se ugljene prašine možda nešto približiti cijeni glavnog 
proizvoda, ako se postotak prašine smanji. Ali u glavnom će se kri- 
vulje cijena kretati istim smjerom. 

što su specijalna tržišta vezanih proizvoda udaljenija, to manje 
njihove cijene jedna na drugu utječu; što su tržišta bliže, to je stva- 
ranje cijena analo 

Otpaci su. materijal, koji kod proizvodnje otpada, koji je dakle 
identičan s glavnim proizvodom. Sporedni proizvodi nisu po svojoj 
naravi identični niti s osnovnim materijalom niti s glavnim proizvo- 
dom. Stoga možemo kazati: Cijene upotrebljivih otpadaka pokazuju 
tendenciju istog smjera kao i cijene glavnog proizvoda, cijene spo- 
rednih proizvoda, koje putem tehničkih pronalazaka i izmjenom stru- 
kture potrebe ili promjenom cijene glavnog proizvoda mogu postati 
i glavnim proizvodom, ne razvijaju se analogno cijenama glavnog 
proizvoda, u koliko ne ulaze u isto tržište kao glavni proizvod (na 
pr. kakao i sporedni proizvod kakaov maslac; oba proizvoda upo- 
trebljavaju se u industriji čokolade, te pokazuju istosmjernu tenden- 
ciju cijena). 

Cijene glavnog proizvoda i i cijene sporednih proizvoda, koji ulaze 
U razna tržišta, ne razvijaju se analogno. No i ovdje postoji veza u 
razvitku cijena, koja se osniva na povezanosti proizvodnje, te dolazi 
osobito ondje do izražaja, gdje se količina sporednih proizvoda, koje 
nedostaje domaćem tržištu, ne može niti zamjeniti surogatima niti 
uvesti iz inozemstva. Ako se radi nepovoljnog stanja na tržištu sma- 
nji proizvodnja glavnog proizvoda, smanji se i proizvodnja spored- 
nih proizvoda, a ako potražnja sporednih proizvoda ostane ista, raz- 
vijat će se cijene glavnog i sporednih proizvoda u suprotnom smjeru. 
Ali taj slučaj je rijedak, jer se tržište obično opskrbljuje sporednim 
proizvodima iz raznih grana privrede i raznih privrednih područja. 
Kada bi na pr. radi nepovoljnih odnosa na tržištu brašna neke zemlje 
proizvodnju brašna (glavnog proizvoda) ograničile, proizvelo bi se 
automatski manje mekinja, koje se upotrebljavaju kao stočna hrana. 
Kod jednake potrebe mekinja, morale bi cijene mekinja skočiti, ako 
se ne bi mogle uvesti odnosno nadomjestiti drugim tvarima, no 
redovno se to može, te cijene ne skaču, kako smo to već na drugom 
mjestu na primjeru brašno-mekinje pokazali. U slučajevima, gdje 
razne grane privrede i razna privredna područja opskrbljuju tržište 
sporednim proizvodima, bivaju odnosi radi mnoštva faktora nejasni, 

te je međusobnu zavisnost tržnih cijena glavnog i sporednih proiz- 
voda vrlo teško brojkama obuhvatiti. 

Zaključak: Tržne cijene vezanih proizvoda načelno se razvijaju 
zavisno. Dok avi razvitka e. ET esa i upotreblji- 
vih otpadaka postoji pozitivna korelaci čega otpaci redovno 
imaju nižu cijenu, razvijaju se tržne cijene glavnog proizvoda i spo- 
rednih proizvoda, ako ne služe istoj svrsi — izolirano promatrano — 
u negativnoj korelaciji, ali drugi faktori na tržištu priječe u najve- 
ćem broju slučajeva, da cijene glavnog proizvoda potpuno utječu na 

sporednih proizvoda, 

Na kraju još jedan primjer, da pokažemo međusobnu zavisnost 
tržinih cijena sporednih proizvoda i otpadaka, koji nastaju u istoj 
proizvodnji: 

Neka talionica olova proizvodi iz plinova, koji nastaju kod prže- 
nja rudače, sumporastu kiselinu. Sumporasta kiselina nije po svojoj 
naravi identična ni s osnovnim materijalom, olovnom rudačom, niti 
s glavnim proizvodom, olovom. Ona je sporedni proizvod, koji se ne 
dobiva samo kod proizvodnje olova. Cijena sumporaste kiseline raz- 
vija se nezavisno od cijene olova, Ista talionica dobiva kod taljenja 
rudače i olovni pepeo i to kao otpadak, koji je identičan sa sirovinom. 
Olovni pepeo sadrži 80,90 ili čak do 95%. Pb, te se samo zato u vla- 
stitom pogonu dalje ne prerađuje, jer je dalje prerađivanje vrlo te- 
gobno, te se mora obavljati u specijalnim pogonima, ili jer se iz toga 
konačno ipak ne može dobiti čisto olovo, pa se radi malog dobitka ne 
želi dovesti u opasnost dobar glas poduzeća. Olovni pepeo prodaje 
se kao takav i to prema poznatoj formuli; 

P 

100 
(P = cijena olova, T = sadržaj olova u %, x = nadnica za talje- 
nje). Kupcu se priznaje samo veći izdatak za nadnice (returning 
charge) nego za rudaču, Cijenu pepela određuje cijena glavnog pro- 
izvoda. Glavni proizvod olovo i prerađeni pepeo dolaze konačno na 
isto tržište. 

Dr. Miroslav Sovdat (Ljubljana) 


O potrebi stručnih rovizora kod javnih 
institucija 


Kontrola i revizija, pojmovi koji ge često zamjenjuju, važni su 
nesamo kod trgovačkih poduzeća, već su nadasve važni kod javnih 
ustanova, da se lako ustanovi realno stanje društvenoga imetka i 
način gospodarenja, te da se potraže putevi za sanaciju ili reorgani- 
zaciju cjelokupnog društvenog gospodarstva. Neki smatraju, da je 
revizija tek sredstvo ustanovljenja gospodarskog stanja, da je revi- 
zija neka vrst represivne funkcije. Drugi opet razlikuju kontrolu 
od revizije tako, da prvu vrše vlastiti nutarnji organi, a reviziju 
pak osobe, koje su potpuno strane poduzeću. 

Ta tumačenja nijesu ispravna, jer revizija nije uvijek represivna 
i ne vrše je uvijek osobe strane poduzeću (što se naročito kod nas 
opaža). Kontrolu vrše većinom osobe izabrane da kontroliraju, no 
često se opaža, da tim osobama manjka stručno znanje. Reviziju pak 
vrše ljudi, koji su za to tehnički specijalizirani, odnosno, koji bi 
bezuvjetno morali biti stručnjaci. 

Kontrolu vrše osobe ili se vrši automatski, dok reviziju vrše 
stalno osobe. Kontrola se u glavnom ograničuje na konstataciju 
pravilnosti u administraciji, a revizija daje i kritiku u pravno-eko- 
nomskom i računovodskom pogledu. Prema tome je kontrola uži, a 
revizija širi pojam; prva zahtijeva drugu. Kontrolu ne zanimaju 
uzroci, koji su doveli do nepravilnosti i kako su nastali, već je nje- 
zina glavna svrha samo utvrđivanje istih. Revizija međutim ide da- 
lje te traži izvor pogrješkama (što su ih prouzročile osobe ili loš si- 
stem) s namjerom, da ih spriječi u budućnosti. Taj je rad u glav- 
nom kritičan i rekonstruktivan. Glavna svrha revizije nije prema 
tome utvrđivanje i naglašivanje grješki i prevara, nego mora pred- 
viđati mjere potrebne za reorganizaciju da se to spriječi. Prema 
tome se ona razvija u ekonomskom smjeru. Kao što je već spome- 
nuto, dok kontrola ispituje samo pravilnost, revizija kritizira same 
sisteme i predlaže također poboljšanja. 

Revizija bi se morala vršiti naročito u javnim ustanovama, da 
se odredi sistem knjigovodstva, koji najbolje odgovara svrsi i za- 
daći odnosne ustanove. To bi morale vršiti osobe, koje su potpuno 
neovisne od dotične ustanove, te bi bile slobodne u svome sudu, jee 

se kontrola vlastitih organa ne može vršiti radi veza odnosno pod- 
ređenosti dotičnoj ustanovi, a često i radi nespecijaliziranog osoblja. 
Postoji doduše nadzor kod javnih ustanova, ali taj je često izabran 
od političkih struja, koje su povremeno na vlasti. Nadzorni organi 
imadu rijetko iscrpan uvid u poslovanje ustanove, bilo uslijed pre- 
zaposlenosti, bilo uslijed pomanjkanja stručne prednaobrazbe. Nad- 
zorni se organi u glavnom ograničuju na ustanovljivanje ispravnosti 
bilance, dok revizija bi imala zadaću da ispita realno trenutno stanje 
ustanove, kao što i da Kritizira njeno djelovanje i da dade smjer- 
nice za poboljšanje metoda u sistemu rada. Nadzorni odbor obično 
koncem godine izdaje izvještaj, koji je sasvim službenog karaktera, 
te većinom prikriva realnost izvjesnim uobičajenim frazama. Po- 
moću tehničke obrazovanosti i sposobnosti revizora dobilo bi se re- 
konstruktivnu kritiku izvršenoga poslovanja. Revizija je danas je- 
dan od najsnažnijih faktora, na koju se danas oslanjaju u svim na- 
prednim državama svi javni činitelji i interesenti u javnim institu- 
cijama. 

Revizorska funkcija sastoji se naročito u poboljšanju adekvat- 
nog knjigovodstvenog sistema, koji omogućuje da se može u sva- 
kome času ustanoviti imovinsko stanje poduzeća, njegova likvidnost 
it. d. Kod nas se danas još uvijek polaže malo važnosti na te mo- 
mente. Engleski zakon predviđa u tom pogledu, da se na glavnim 
skupštinama mora izabrati među članove nadzornog odbora neko- 
liko tzv. »auditora« (čiji broj nije određen), koji moraju svake go- 
dine dati izvještaj o računima, što su ih pregledali, kao što i o 
stanju bilance.i) U tom izvještaju moraju auditori izjaviti, da li im 
je uprava odgovorila na sva pitanja i da li stvarno bilanca odgovara 
realnome stanju ustanove. Zakon ne predviđa, da auditori moraju 
biti izabrani između članova, koji su eksperti revizorstva (chartered 
accountants), ali na skupštinama se stvarno biraju samo stručnjaci, 
koji su kao takvi po zakonu priznati. Kao što u Engleskoj, isto sa 
tako auditori i u Americi biraju između public certified accountants. 

U Njemačkoj su isto ustanovljena posebna revizijska društva, 
koja imadu svoje specijalne organe.2) Sam sistem nadzornog od- 
bora je mješovit. S jedne strane je »Aufsichtsrat« obvezan da nad- 
zire administraciju i pregledava bilance, a s druge je strane fakulta- 
tivna revizija, koja mora ispuniti djelatnost nadzornoga odbora. 
Postoji tendencija da se nadzorni odbor transformira u revizionalnu 
aktivnost, te da revizorima budu izabrani samo oni koji su kao ta- 
kovi po državi priznati. 

U mnogim državama postoje tendencije, da se nesamo kod tr- 
govačkih poduzeća, već pače još više kod javnih ustanova, ukinu nad- 
zorni odbori, koji stoje mnogo novaca, te da se mjesto njih postavi 
stručnjake revizore. Današnji ekonomski razvitak i organizacija za- 
htijevaju od njih ekonomsko-komercijalnu i tehničku izobrazbu za 
pravilno razumijevanje rada poduzeća. Fr. De Gobbis veli u svome 
a 1) Motgomery: Auditing, theory and practice; Laurence Dicksee: Au- 

ing. 

2) Heinrich Meltzer: Deutscher Revisoren Spiegel; Paul Gerstner: Revi- 
zions-Technik. 

djelu »Ragioneri Generale« slijedeće: »Nije dovoljno samo imati ili 
sabirati gotov kapital, jer imetak, koji se nalazi u nepomičnom sta- 
nju te je prepušten sam sebi, nije od nikakove koristi, već predleži 
opasnost da se smanji i konačno uništi.. Uzrok tome je najviše u 
pravu koje nije bilo izvršeno u danome trenutku i po propisanom 
načinu. Nije dovoljno da se samo vrši djelatnost izmjene i prisva- 
janja, jer i propali industrijalac je trošio i proizvodio, plaćao i unov- 
čivao, pa ipak je njegov imetak upropašten. Potrebno je da su sve 
djelatnosti nesamo upravljane, već i nadzirane od stručnjaka, koji 
su u stanju svaki čas usmjeriti djelatnosti po potrebi.« Još je god. 
1924 izašao u »Revista Italiana« jedan članak, koji još danas imade 
važnost, a u kojemi se između ostaloga veli i slijedeće: »Kod nas (u 
Italiji) još uvijek prevlađuje duh starih pravnika, koji su sa svojim 
starim zakonima u potpunoj suprotnosti s gospodarskim potrebama 
zemlje te su danas naročito nemogući radi napretka trgovine i raz- 
voja financijsko-gospodarske tehnike. Tako opažamo, da sva mjesta 
zauzimaju ljudi, koji nemaju uvida, a još manje horizonta potreb- 
nog u svakoj gospodarskoj ili javnoj ustanovi, gdje su nagomilani 
veliki kapitali, koje treba pravilno plasirati kao što i pravilno sabi- 
rati s obzirom na snagu i stanje gospodarskog položaja države. Ra- 
zumljivo je dakle, kako s takovim ljudima rade nadzorni odbori, koji 
se sastoje većinom iz ljudi koji nemaju nikakvog stručnog uvida u 
poslovanje.«3) 

Kod nas se u posljednje vrijeme također spominje potreba uvo- 
đenja pozitivnih zakonskih odredaba, koje su već davno prihvaćene 
u svim naprednim državama. Ali ova kao što i mnoga druga nasto- 
janja za poboljšanje zastarjele naše uprave nemaju kod nas kon- 
kretnijega odziva. 

Revizija poslovnih knjiga i zapisa doživjela je u austrijskom za- 
konodavstvu svoje prve začetke organizacije još u drugoj polovici 
prošloga stoljeća, kad su se kod nas pokazale prve pojave akumu- 
lacije kapitala. Na početku ovoga stoljeća dolazi u austrijskom di- 
jelu monarhije do prvih pokusa staleške organizacije revizora, ali 
ova institucija još nije naišla na razumijevanje kod tadašnjih go- 
spodarskih krugova. Državna je vlast bila također rezervirana pre- 
ma tim nastojanjima te ih ograničavala na površne i zastarjele mo- 
mente iz područja zasebnoga prava, tako na pr. u trgovačkom za- 
konu od 1862, u dioničarskom regulativu od 1899, u zakonu o dru- 
štvima s organičenim jamstvom iz god. 1906, u zakonu o gospodar- 
skim zadrugama iz god. 1903. Ovi zakoni odnosili su se samo na ne- 
koliko točaka formalne naravi, na obavezno vođenje knjiga, sa- 
stavljanje bilanca, organizaciju i djelokrug nadzornih odbora raznih 
društava. Posljednji su se s vremenom pretvorili u dekorativni or- 
gan bez ikakove stučne speme. Kod takova se uređenja još i danas 
nalazimo, te su te okolnosti onemogućile razvoj institucije zvanja 


3) Taj je članak bio pisan u vrijeme, kad se je u Italiji išlo za tim, da 
se osnuju visoke ekonomsko-komercijalne škole umjesto pravnih fakulteta, a 
po primjeru Njemačke, i da se dozvoli diplomiranim ekonomistima zastupanje 
stranaka kod trgovačkih sudova. 

kvalificiranih revizora. Nekvalificirani revizori odnosno nadzornici 
znaju iz područja knjigovodstva samo to, da pri bilanci moraju biti 
obje strane računa saglasne. Rijetko kada uspoređuju takovi re- 
vizori bilancu s računom gubitka i dobitka, odnosno sa stvarnom 
vrijednošću inventara, a još rjeđe uspoređuju pojedine stavke s od- 
govarajućim iznosima u glavnim knjigama ili pače s prilozima, na 
osnovu kojih su vršene uknjižbe. Ako su obje strane bilance su- 
glasne, svršena je revizija za nadzorni odbor i bilanca je zrela za 
potpis. Posljedica takove prakse su gospodarski slomovi i naročito 
neplodne investicije kod javnih institucija. 

Stoga je bezuvjetno potrebno uvođenje ustanove kvalificiranog 
revizorstva s temeljitom općom trgovačkom, narodno-gospodarskom 
i pravnom naobrazbom. Za kvalifikaciju revizora traže se 
glavnim piscima revizorstva (Dicksee, Gerstner i Meltzer) slijedeće: 
1) zrelost u godinama (oko 30 godina), 2) da nema fizičkih defe- 
kata, 3) da dobro poznaje ljude i rad, 4) da nije u sporu s osobama 
koje vrše posao, 5) da se zna ugibati ličnoj kritici i da je svijestan 
svoje odgovornosti, 6) da zna ispitivati i slušati kod istraživanja, 
7) mora se ugibati svakom sumnjičenju, 8) mora posjedovati škol- 
sku naobrazbu: diplomu Ekonomsko-komercijalne visoke škole, i 9) 
da je bio zaposlen više godina u trgovačkim poduzećima tako, da 
poznaje praktično život poduzeća; na svaki način nije dobro da je 
predugo bio u istoj vrsti službe. »Verband deutscher Treuhand- und 
Revisions-Gesellsehaft« zahtijeva još uza sve to posebni ispit. »Re- 
vizijska tehnika« je radi velike važnosti revizorstva specijalni pred- 
met, što se predaje na mnogim visokim školama, naročito u Berlinu, 
Miinchenu, zatim Londonu, Rimu, Trstu itd. Problem same revi- 
zorske izobrazbe je jedan od najvažnijih. Taj problem je naročito 
povoljno riješen u Engleskoj, te će nam moći poslužiti kao puto- 
kaz za uređenje toga pitanja kod nas. Taj zakon propisuje sve 
uvjete, kojima mora udovoljiti svatko, tko se želi posvetiti tome 
zvanju. Poznato je kako je težak ispit u toj zemlji za postignuće 
naslova »chartered accountant«. 

Državna intervencija je kod tog zvanja u glavnom usredoto- 
čena oko pitanja: 1) da propisuje, gdje je revizija potrebna i 2) da 
garantira, da osobe koje se revizijom bave imađu potrebnu stručnu 
naobrazbu. 

Sama školska naohrazba nije dovoljna za to zvanje, već ono 
iziskuje bogatu praksu, koja će mu omogućiti brz pregled situacije. 
Takav čovjek mora poznavati sve sisteme knjigovodstva, a naročito 
kako se sve mogu knjigovodstvenim putem izvesti prevare i provesti 
lažna knjiženja. Netko može biti dobar revizor sistematično sastav- 
ljene bilance, a slab revizor kod otkrivanja prevara. Za otkriće gri- 
ješki ili tehničkih nedostataka potrebno mu je podrobno poznavanje 
sviju tehničkih procesa administracije i knjigovodstvenih metoda. 
On mora također biti vješt pronalaženju, koja metoda knjigovod- 
stva najbolje odgovara svrsi i radu pojedinog poduzeća. Revizor ne 
može dobro odgovoriti svojoj dužnosti, ako ne pozna i sve novije 
tehničke metode, koje poduzeća uvode sa svrhom da poprave svoju 
administrativnu organizaciju. Dobar revizor ne može biti ni onaj, 

koji nema organizatorske sposobnosti. On mora odmah uočiti sve 
griješke i nedostatke kod organizacije poduzeća. 

Sama organizacija revizora može bit individualna ili kolektivna. 
Često se na pr. govori, da Englezi imadu individualne, a Nijemci 
kolektivne revizore t. j. revizorska društva, ali to ne odgovara stvar- 
nosti. Naime, u Engleskoj su »chartered accountants« prava dru- 
štva, koja imadu često po deset činovnika, a nekoja pače i po sto- 
tinu. Treba pripomenuti, da su engleski revizori postali neophodno 
potrebnim pomoćnim organima odvjetnika, notara, sudova i za javno 
pravo. Pravnici su danas potrebni u Engleskoj samo kod sudova i 
kao pravni savjetnici, a inače uglavnom druga mjesta zauzimaju 
ekonomisti i komercijalisti. Temeljite i uredne revizije engleskih 
Privilegiranih revizora imađu neprocjenjivu vrijednost za cjelokupno 
gospodarstvo zemlje i njezinu političku stabilnost. 

Prvi engleski staleški privilegirani revizori datiraju još iz 1870 
god.; 11 maja 1880 uslijedio je kraljevski patent, koji je udružio 1o- 
kalna udruženja revizora Engleske i Walesa (Institute of Chartered 
Accountants in England and Wales). Upravo tim revizorima ima 
englesko gospodarstvo zahvaliti da se upravlja po najsavremenijim 
načelima i da je društveni kapital najbolje i najsigurnije uložen. 

Engleski »Institute of Chartered Accountants« broji preko 
6.000 članova. Osim toga treba spomenuti da »Society of Incorpo- 
rated Accountants and auditors« imade također oko 3.000 auditora. 
U Njemačkoj imade preko 350 revizorskih društava i oko 1.000 za- 
sebnih revizora učlanjenih u njihov »Verband«. Takova društva 
imadu po 2 do 3 revizora, dok »Deutsche Treuhand Gesellschaft« 
broji sama preko 1.000 članova. Revizorstvo u Danskoj je pače još 
više razvito nego li u Njemačkoj, te ova mala zemlja po broju re- 
vizora premašuje Njemačku. U Francuskoj »Socićte comptabilite de 
France« imade oko 3.000 članova tzv. »experts comptables«, od ko- 
jih su samo trećina doista stručnjaci. » Compagnie des experts« teži 
u Francuskoj za engleskim primjerom. U Švicarskoj postoji »Asso- 
ciation des experts comptables«, a revizori rade većinom individu- 
alno. Italija slijedi u glavnom primjer Engleske, te je 1926 unijela 
u trgovački zakon uredbu, da dioničarske skupštine mogu povjeriti 
nadzornu funkciju revizorima, koji onđa odgovaraju prema pozitiv- 
nim zakonskim odredbama. U tom smislu je onda započela u Italiji 
reorganizacija nadzorstva kod javnih ustanova. Revizori su udru- 
ženi u »Instituto Fiduciario Italiano«. 

Nepobitno je, da je revizija neophodno potrebna zemljama, koje 
ne raspolažu s velikim kapitalima i to naročito u slučajevima pro- 
mjena pravnih oblika poduzeća, promjena visine glavnice, kod većih 
kreditnih operacija, kod reorganizacije zastarjelog tehničkog po- 
slovanja, kod investiranja kapitala itd. Za takove operacije je da- 
leko sposobnije: kvalificirano osoblje izvan poduzeća, koje objektivno 
može proučiti cio trgovački i tehnički proces uprave, te podijeliti ne- 
pristrani savjet o mogućnostima najpovoljnijeg plasiranja kapitala. 
Stoga su skoro sve napredne države prihvatile instituciju revizora, 
koja promiče ne samo posebne, nego i opće gospodarske interese. 

Pregled 


VANJSKA TRGOVINA ALBANIJE S JUGOSLAVIJOM I ITALIJOM 


Nakon unutrašnjih razmirica koje su nestale dolaskom sadašnjeg kralja 
Zogu I., privredna konstrukcija, a naročito vanjska trgovina Albanije uzela je 
sasvim drugi pravac no što je imala pod turskim gospodstvom prije svjetskoga 
rata. Albanija je ušla u novu eru političkog i privrednog života. Narodna pri- 
vreda počela se modernizirati, pa je tadašnja vlada imala dosta brige i muke 
oko uređenja privrednog života, a pogotovo unutrašnje i vanjske trgovine. 
U zemlji se ranije nije znalo o mjenici, čeku, trgovinskoj konvenciji, ugovo- 
rima it. d. Međutim sve poteškoće za moderniziranje albanske privrede bile 
su brzo odstranjene, kad su doneseni novi moderni trgovački, mjenični, čekovni 
i drugi privredni zakoni. Napokon su slijedili razni sporazumi i konvencije sa 
susjednim i ostalim državama. Tako su sklopljeni trgovinski ugovori s Itali- 
jom, Jugoslavijom (22. juna 1926, a stupio je na snagu tek 21. maja 1929), 
Grčkom i drugim zemljama s kojima je Albanija razvila življu izmjenu dobara 
i stupila u jače ekonomsko-financijske odnose. 

Da bismo imali što bolji pregled o albanskoj vanjskoj trgovini iznijet 
ćemo slijedeću tabelu podataka o uvozu i izvozu za razdoblje od 1926 do 
1936 godine: 


Uvoz Izvoz Uvoz Izvoz 

u mil. zl. franaka u mil. zl. franaka 
1926 24,865 11,964 1932 22,656 4,500 
1927 24,812 11,288 1933 15,940 5,146 
1928 31,157 14,886 1934 12,335 4,284 
1929 38,589 14,683 1935 13,730 6,037 
1930 33,150 12,352 1936 16,900 7,435 
1931 29,533 7,509 


Kao što se vidi iz gornje tabele, uvoz i izvoz bili su od 1926, pa do po- 
jave krize 1929 g., u stalnom nesrazmjernom porastu. Tako je 1928 i 1929 
god., kad je bio najveći prosperitet, uvezeno (1928) robe u vrijednosti od 31,157 
mil. albanskih zlatnih franaka (1 zl. fr. =Din 14.75—15.—), odnosno (1929) 
38,589 mil. zl. fr., a izvezeno je (1928) 14,886 odnosno (1929) 14,683 mil. zl. fr.!) 
Dakle je trgovinska bilanca bila tada kao i ranijih godina pasivna. Međutim 
slijedećih godina se nije desilo ono što su mjerodavni faktori u albanskoj eko- 
nomskoj politici očekivali, tj. brzo srazmjerno opadanje uvoza i izvoza, nego 
je uvoz padao, ali se ipak održao na većoj relativnoj visini prema izvozu, koji 
je 1931 pao na 7,509 a 1932 g. na 4,500 mil. zl. fr. Taj ogromni deficit trgovinske 
bilance ne treba da se gleda pesimistički, jer je Albanija bila primorana da 
mnogo uvozi, pa i za vrijeme svjetske ekonomske krize pošto su se baš u to 
vrijeme javni radovi nalazili u punom jeku gradnje. 

Od 1926 pa do danas veliki dio trg. bilance opterećuju razni građevinski 
materijal, mašine (poljoprivredne, industrijske, saobraćajne), željezo, konstruk- 


1) Novčane jedinice u Albaniji jesu: 1 albanski zlatni franak — 100 zi. 
qindarka (ćindarka) ili 5 Leka (metal); 20 alb. zi. franaka — 1 napoleondor. 
U opticaju su banknote od 5 (u prometu se zove »albanski dolar«), 20 i 100 zl. 
franaka Narodne banke Albanije i njen kovani metalni novac od 10 i 5 Leka 
(srebro), 1, 4 i % Leka (nikalj), 5, 2 i 1 qindarka od Leka (bakar). U unu- 
trašnjosti Albanije nalaze se još u prometu, osobito u Skadru, austrijske sre- 
brne krune i napoleondori. , 

U Albaniji ns postoji za određivanje tečajeva stranih valuta burza, ne 
tečajeve određuje sama Narodna banka Albenije i u tu svrhu izdaje službene 
dnevne tečajnice. Prosječno notirarje stranih valuta u mjesecu julu 1937 bilo 
je slijedeće: 1 S — 3.05, 1 L = 15.20, 100 šv. fr. = 70.—, 100 Lit = 16.—, 
100 fr. fr. = 11.50 i 100 Din = 6.50 alb. zi. franaka. 

cije i razni tekstilni proizvodi (sukno, pamuk, vuna i svila). U albanskoj vanj- 
skoj trgovini glavnu ulogu igra za sada Italija pošto ona uzima prvo mjesto, 
kako u albanskom uvozu tako i izvozu, dok Jugoslavija uzima tek treće, 
četvrto, koji put i peto mjesto. 

Da možemo usporediti učestvovanje Italije i Jugoslavije u albanskom 
uvozu odnosno izvozu, donosimo slijedeće dobivene podatke iz pouzdanog izvora: 


God. Cjelokupni izvoz Italija Jugoslavija 
u milijunima zlatnih franaka 


1926 24,865 16,674 1,131 
1927 24,812 15,442 1,202 
1928 31,157 15,745 2,012 
1929 38,589 17,648 3,080 
1930 33,150 16,636 2,459 
1981 29,588 18,826 2,162 
1932 22,656 8,950 2,070 
1933 15,940 6,675 0,968 
1934 12,335 4,203 0,827 
1935 13,730 3,905 0,617 
1936 16,900 4,255 1,258 


God. Cjelokupni uvoz Italija Jugoslavija 
u milijunima zlatnih franaka u hiljadama 


1926 11,964 5,484 241 
1927 11,288 6,294 253 
1928 14,886 9,118 286 
1929 14,688 8,869 224 
1930 12,352 7,381 433 
1931 7,509 4,866 142 
1932 4,500 2,822 56 
1933 5,146 4,514 158 
1934 4,284 2,718 211 
1935 6,037 3,687 78 
1936 7,435 5,157 155 


Kako se vidi iz gornjih tabela Italija stalno drži čvrsto prvo mjesto u 
uvozu i izvozu. Ako usporedimo podatke za 1928 i 1928, dvije godine privred- 
nog prosperiteta te 1931 i 1932, dvije godine privrednog opadanja, vidjet ćemo 
da je Italija 1928 g. učestvovala u sveukupnom albanskom uvozu od 31,157 sa 
15,745 mil. zl. fr., dok Jugoslavija sa svega 2,012 mil. zl. fr. U ukupnom 
izvozu od 14,886 mil. zl. fr. Italija je učestvovala sa 9,118 mil. zl. fr., a Jugo- 
slavija sa svega 236 hiljada zl. fr. God. 1929 u uvozu od 38,589 mil. zl. fr. 
Italija je učestvovala sa 17,648, a Jugoslavija sa 3,080 mil. zl. fr., a u ukupnom 
izvozu od 14,683 mil. zl. fr. Italija sa 8,869 mil. zl. fr., a Jugoslavija sa svega 
224 hiljade zl. fr. God. 1931 u uvozu od 28,533 mil. zl. fr. učestvovala je Italija 
sa 13,826, a Jugoslavija sa 2,762 mil. zl. fr., u izvozu od 7,509 mil. zl. fr. Italija 
učestvuje sa 4,966 mil. zl. fr. a Jugoslavija sa svega 142 hiljade. God. 1932 
u uvozu od 22,656 mil. zl. fr. učestvovala je Italija sa 8,950, a Jugoslavija sa 
2,070 mil. zl. fr., dok u izvozu od 4,500 mil. zl. fr. Italija sa 2,822 mil. zl. fr., 
a Jugoslavija sa najnižom stavkom od svega 56 hiljada. — Važno je napome- 
nuti, da je prema posljednjim službenim podacima trgovinska bilanca Albanije 
za prvo polugodište 1937 g. porasla, te imade slijedeći izgled: uvoz 9,509.473, a 
izvoz 4,433.712 zl. alb. franaka. Ako usporedimo s trgovinskom bilancom za 
isto razdoblje 1936 g. onda opažamo, da je uvoz porasao za 107%, a izvoz za 
42%. U porastu uvoza su glavni predmeti bili mašine, pšenica i kukuruz, dok 
je relativno opao uvoz cementa (zbog stavljanja u pogon tvornice cementa u 
Skadru) i tekstilija; u izvozu povećao se izvoz sirovih koža, jaja, žive stoke 
(Grčka, Italija), duhan (Č. S. R.), ribe, drva i nafte (Italija). 

Italija uvozi iz Albanije stoku, stočne proizvode, sirovu kožu domaćih i 
divljih životinja, ribu, jaja, masline i maslinovo ulje, duhan, drvo za gorivo i 

drveni ugalj, a izvozi u Albaniju većinom gotove fabrikate, pamučne, svilene i 
vunene tkanine, mašine i t. d. Jugoslavija uvozi iz Albanije u glavnom ribu, 
sirovu kožu, duhan, masline i maslinovo ulje, a izvozi u Albaniju drveni gre 
đevinski materijal, cement i razne sitne fabrikate. 

Jasno je, da su na tu veliku diferenciju između učestvovanja Italije i 
Jugoslavije u albanskoj vanjskoj trgovini utjecali mnogi faktori. Prvi bijaše 
taj, što tadašnja još mlada jugoslavenska industrija nije mogla da uspješno 
konkurira talijanskoj na albanskom tržištu, a drugi, što su albanski izvozni 
artikli velikom većinom poljoprivredni i stočarski proizvodi, a time i sama 
Jugoslavija obiluje i mnogo izvozi. Treći faktor, koji ima specijalno značenje 
za albansko-jugoslavenske ekonomske odnose, je taj, što je međusobni trgo- 
vinski sporazum sklopljen 22. VI. 1926 u Beogradu stupio na snagu tek 21 
V. 1929 godine. 

Godine 1933 albanska i jugoslavenska vlada vidjevši da su međusobni 
trgovinski odnosi oslabili, zaključile su i potpisale 20. decembra (stupio na 
snagu 6. marta 1934) jedan trgovinski dopunski sporazum, kojim se Jugosla- 
vija obvezuje uvoziti iz Albanije proizvode u vrijednosti od 20 milijuna dinara. 
Tome sporazumu poklonili su albanski privrednici mnogo važnosti i pažnje 
želeći uspostaviti što tješnje veze sa jugoslavenskim privrednicima. Nažalost, 
i ovaj je sporazum ostao bez velikih koristi sve do konca 1935 g. kad su tek 
početkom 1936 g. međusobni odnosi nešto oživjeli kako to pokaruje trgovinska 
bilanca za 1936 godinu, a naročito za prvu polovicu 1937 godine, kada je izvan 
očekivanja porasao uvoz iz Jugoslavije u Albaniju za 933.000 zi. alb. franaka 
u odnosu za isto razdoblje 1936 godine. Uzrok naglom porastu jest u tome 
što zalihe žita iz 1936 g. (pšenica i kukuruz) do ovogodišnje žetve nisu mo- 
gle namiriti unutarnje potrebe stanovništva. Prema tome su glavni uvozni pro- 
izvodi iz Jugoslavije u Albaniju bili pšenica i kukuruz. Postoji mogućnost da 
će taj uvoz i nadalje rasti, pošto je ovogodišnja žetva slabo ispala. Nadamo se 
međutim, da će se suradnja na privrednom području između Jugoslavije i Al- 
banije još bolje razviti, pa zato uz malo više pažnje i volje želimo i odvažnosti 
obim stranama. Lutfi čelikupa (Drač) 


O PITANJU NADLEŽNOSTI OBRANIČKIH SUDOVA ZA RJEŠAVANJE 
SPOROVA IZ POSLOVA NA OTPLATU OBZIROM NA NAŠE POZITIVNO 
ZAKONODAVSTVO 


O pitanju nadležnosti obraničkih sudova za rješavanje sporova iz poslova 
na otplatu postoje u glavnom dva mišljenja. Jedno pledira onamo, da obra- 
nički sudovi nisu nadležni da rješavaju sporove nastale iz obročnih poslova, 
dok drugo mišljenje stoji na stanovištu, da se nadležnost obraničkih sudova 
proteže i na rješavanje sporova nastalih iz poslova na otplatu. Pitanje je sporno, 
pošto zakonodavac problem nije riješio tako da bi suprotna tumačenja bila 
onemogućena. Iznijet ćemo oba mišljenja, kako ih danas postavljaju ova sta- 
novišta. 

ČI. 20 uvodnog zakona Građanskom parničnom postupniku normira: 


>U pogledu tražbina iz poslova na otplatu (na obroke) nadležnost 
se prema kupcu, koji ima svoje prebivalište u našoj državi, ne može osni- 
vati na propisima paragrafa 85 i 101 at. 1 i 2 Gpp-a. Ovo ne vrijedi, ako 
je posao na strani kupca trgovački posao.« 
Propisi paragrafa 85 i 101 Gpp-a na kojima se, u smislu čl. 20 U.z. Gpp-u, 
ne može osnivati nadležnost u pogledu tražbina iz poslova na otplatu, usta- 
novljuju slijedeće: 

Paragraf 85 Gpp-a: 

»Tužba radi utvrđivanja da li postoji ili ne postoji neki ugovor, tužba 
radi ispunjenja ili ukinuća ugovora može se podnijeti kod suda mjesta 
gdje po sporazumu stranaka ima tuženik ugovor da ispuni...« 

Paragraf 101 Gpp-a: 

>Stranke se mogu pismenim sporazumom složiti da im sudi određeni 

sud prvog stepena... .« 

Dakle, u smislu čl. 20 U.z. Gpp-u u vezi sa paragrafima 85 i 101 Gpp-a 
ne može se ustanoviti za rješavanje sporova iz poslova na otplatu forum con- 
tractus i forum prorogationis. Znači, da se za rješavanje sporova iz poslova 
na otplatu ne mogu stranke valjano podvrći sudu mjesta gdje po sporazumu 
stranaka ima tuženik ugovor da ispuni (paragraf 85 Gpp-a) kao niti sudu, 
Koji u smislu propisa Gpp-a nije za tuženog stvarno i mjesno nadležan ($ 101 
GPpp-a). U smislu $ 44 Gpp-a stvarno je nadležan sud za sporove o imovinsko- 
pravnim zahtjevima (koji nas jedino ovdje zanimaju) Sreski sud, kada predmet 
tih zahtjeva u novcu ili novčanoj vrijednosti izražen me prelazi Din 12.000. Za 
rješavanje sporova kojih je vrijednost iznad tog iznosa, u smislu $ 46 Gpp-a, 
nadležan je Okružni sud. Mjesno nadležan sud je, u smislu #£ 62 Gpp,a redovno 
sud na čijem se je teritoriju odnosno lice nastanilo u namjeri da tamo stalno 
prebiva. Prema ovom tumačenju bili bi, dakle, za rješavanje sporova iz poslova 
na otplatu nadležni stvarno i mjesno nadležni redovni sudovi. Za rješenje 
spora iz posla na otplatu moralo bi se obratiti stvarno nadležnom sudu, na 
čijem teritoriju tuženi ima svoje prebivalište. 

Od tog pravila poznaje zakon samo jednu iznimku i to za slučaj, da se 
i na strani kupca radi o trgovačkom poslu. Za taj slučaj može se, u smislu 
napred dit. čl. 20 U.z. Gpp-u ustanoviti nadležnost suda po $$ 85 i 101 Gpp-a. 

Pristalice ovog shvatanja smatraju da ovo stanovište odgovara ratio legis. 
Zakonodavac išao je, normirajući ovu ustanovu, za zaštićivanjem ekonomski 
slabijih, koji su prisiljeni da svoje potrebe podmiruju kupovanjem na otplatu. 
Zakonodavac, onemogućujući sklapanje nadležnosti kojeg drugog osim redov- 
nog suda za sporove iz obročnih poslova, omogućio je tuženom (redovno kupcu) 
lakšu obranu za slučaj tužbe. 

Drugo je stanovište, da se propis čl. 20 U. z. Gpp-a odnosi samo na re- 
dovne sudove, a ne na vanredne (obraničke) sudove. Pomenuti propis U. z. 
Gpp-u da ne govori o obraničkim sudovima jer bi, za slučaj da taj propis alu- 
dira i na obraničke sudove, došao u koliziju sa propisima IV. odsjeka Gpp-a 
koji predviđa obraničke (izbrane) sudove. 


Paragraf 672 Gpp-a kaže: 

>»Ugovor da izvjestan pravni spor ima da presudi jedan ili više iz- 
branih sudija (ugovor o izbranom sudu) ima utoliko pravno dejstvo, uko- 
liko su stranke sposobne sklopiti poravnanje u pogledu predmeta spora.« 

GPpp predvidio je, dakle, mogućnost sklapanja nadležnosti obraničkih su- 
dova za sve sporove, glede kojih su stranke sposobne sklopiti poravnanje u po- 
gledu predmeta spora. Slijedom toga, taj propis ne poznaje restrinkciju za 
obročne poslove. Budući da su stranke glede poslova na otplatu sposobne da 
sklope poravnanje to proizlazi, po tumačenju per analogiam, da i obranički 
sudovi mogu biti nadležni za rješavanje sporova iz poslova na otplatu. Prema 
tom bi, dakle, stanovištu bilo zabranjeno utanačiti nadležnost za sporove iz 
obročnih poslova u smislu paragrafa 85 i 101 Gpp-a samo za redovne sudove, 
dok bi to za vanređne sudove bilo dopušteno, pošto se čl. 20 U. Z. Gpp-u odnosi 
isključivo na redovne, a ne na vanredne (obraničke) sudove. 

U bivšem austrijskom pravnom području naše države, u Sloveniji i Dal- 
maciji, na snazi je još Zakon od 27 aprila 1896 o obročnim poslovima (Raten- 
gesetz). Paragraf 6 ovog zakona identičan je sa čl. 20 U. z. Gpp-u. Za ove je 
krajeve, dakle, pitanje nesporno. Na teritoriju Slovenije i Dalmacije ne može 
se valjano sklapati nadležnost suda u smislu $$ 85 i 101 Gpp-a za sporove iz 
poslova na otplatu. 

Preostaje još da se dotakne pitanje, da li upuštanje tuženog u meritorno 
raspravljanje spora iz posla na otplatu pred obraničkim sudom konvalescira ne- 
dopuštenost suđenja obraničkih sudova u sporovima iz poslova na otplatu. 

Paragraf 101 st. 4 Gpp-a utvrđuje: 

>Sud sam po sebi nenadležan, ukoliko bi sporazumom stranaka mo- 
gao da postane nadležan, postaje nadležan i time, što se tuženik upusti 

u usmeno raspravljanje o glavnoj stvari, a nije blagovremeno izneo pri- 

govor o nenadležnosti tog suda.« 

“ “I po ovom pitanju postoje dva kontradiktorna mišljenja. Jedno tvrdi, da 
je propis čl. 20 U. z. Gpp-u apsolutne prirode 1 da se za rješavanje sporova iz 
obročnih poslova nenadležan sud ne može niti voljom stranaka (bila ona iz- 
rečna ili prećutna) učiniti nadležnim. E 

>Sud ima da oceni po službenoj dužnosti da li je nadležan, čim mu 
je podneta tužba iz ugovora o kupovini na otplatu. Ako sud na osnovu 
tužiočevog navoda nađe da se tužbom zahtjevana tražbina osniva na po- 
menutom ugovoru, a da posao na strani kupca nije trgovački posao, 01 
će tužbu po službenoj dužnosti odbaciti.« 

Ovo stanovište izvodi Dr. Franjo Goršić u svom Komentaru Građanskos 

arničnog postupnika. : 

P Drugo mišljenje smatra da obranički sud, unatoč propisa čl. 20 U. z. 
Gpp-u postaje nadležan i za rješenje spora iz obročnog posla i onda, ako se na 
strani kupca ne radi o trgovcu, ako se tuženi upusti izrečno ili prećutno u 
meritorno rješavanje spora, tj. ako tuženi pravovremeno, dakle prije nego što 
se upusti u raspravu samog spora, ne stavi prigovor nenadležnosti suda. 

. Neumann u svom komentaru $$ 43, 45 i 46 Austrijskog zakona od 1 8 
1895 (Jurisdikcionoj normi) navodi: 

»Ugovorno potčinjavanje građanskog spora pod izbrani (obranički) 
sud mora se pravovremeno isticati prigovorom nenadležnosti ... Ispunja- 
vanje ugovora o izbranom sudu nije zadatak javnog interesa i nije stvar 
na koju ima da se pazi po službenoj dužnosti.« 

U komentaru 5 88 gore navedenog zakona Neumann kaže: 

»Nenadležnost može se odstraniti samo tim, što se tuženik... upu- 
sti u raspravljanje.« 

a u komentaru $ 104 istog zakona: 

>... tuženik mora nadležnost istaći prije upuštanja u glavnu 
stvar... dovoljan je prećutni sporazum stranaka, koji se sastoji, s jedne 
strane u prizivanju nenadležnog suda, a s druge strane u propuštanju 
pravovremenog isticanja prigovora nenadležnosti, da bi se inače nenad- 
ležni sud načinio nadležnim.« 

Nuzgred napominjemo, da izrečni ill prećutni sporazum o potčinjavanju 
nenadležnom sudu u pogledu rješavanja sporova, koji su u smislu $ 101 st. 3 
Gpp-a. »... uopće oduzeti krugu rada redovnih sudova« nema važnosti i stvsra 
ništavost postupka. F. Bruck 


RAD SREDIŠNJEG UREDA ZA OSIGURANJE RADNIKA U 1936. GODINI 


3 Iz izvještaja o poslovanju i zaključnim računima za 1936. godinu ove 
naše najveće gocijalne institucije crpimo interesantne statističke podatke, koji 
će nam barem donekle moći da predoče sliku rada kako u socijalnom tako i u 
ekonomskom pogledu. Već smo se ranije osvrnuli na činjenicu, da će taj rad 
ubuduće biti u znatnoj mjeri povećan time, što je u martu 1937. g. dobio za- 
konsku moć i onaj dio zakona o osiguranju radnika, koji govori o osiguranju 
za slučaj iznemoglosti, starosti i smrti, te se sa 1 septembra 1937. uvodi u 
život, no efekat i rezultat toga rada pokazat će nam izvještaj tek u slijedećoj 
1938. godini. 

Članstvo socijalnog osiguranja u 1936. godini premašilo je dosada najveći 
broj osiguranika te je prešlo 650.000, no prosječan broj osiguranog članstva 
iznosio je 161.209. Od toga bilo je 448.141 (72,73%) muških i 168.068 (27,27%) 
ženskih. Porast prema 1935. g. je veći za 51.922 ili 9,20% osiguranika, a to se 
može u prvom redu svesti na porast privredne djelatnosti, a zatim i na kon- 
stantan porast pučanstva. 

Oboljenja bilo je prema spomenutoj statistici 294.222, od toga kod muških 
članova 221.321, a kod ženskih 72.901. U oboljenja uključeni su i porođi. I ovdje 
se pokazuje porast nesposobnosti u 15.520 slučajeva ili 5.57%. Nadalje raza- 
biremo da na 100 osiguranja otpada 47.75 oboljenja i to 49.39 kod muških, 
a 43.36 kod ženskih članova. Najveći broj oboljenja zabilježen je na teritoriju 
Okružnog ureda u Ljubljani (64,26%), a najmanji broj kod Okružnog ureda u 

Subotici (2€382%). Na bolničko liječenje upućeno je 48.668 osiguranika prema 
44.151 u 1935. god. U lječilišta i oporavilišta upućena su 3.772 člana. U ured- 
skim ambulantama liječilo se 1,959.776“ osoba, od toga 989.710 muških, 405. 421 
ženskih i 564.645 porodičnih članova. 

- > “Pomer iznosio je ukupno 3.147 osiguranih članova, od toga 2.581 muških 
1 616 ženskih članova uključivši ovamo i porodilje. U promilima je iznosio 5,1%) 
dii 5,6%, kod muških i 3,7%, kod ženskih članova. Najveći mortalitet iskazuje 
Okružni ured u Banjoj Luci (6,7%/9), a najmanji u Dubrovniku (3,7%/9). — : 
o Poslovanje grane ošiguranja za slučaj bolesti. Propis bolno-potpornog pri« 
nosa u god. 1936. iznosio je Din 288,278.549.67 ili 467.83 po osiguraniku, pa je 
veći od onoga iz g. 1935. za Din 27,068.361.68. Poslovanje u ovoj grani osigu- 
ranja iskazuje višak od Din 1,364.954.18, dok je prošle godine iskazivalo ma- 
njak od Din 3,025.098.83. U ime novčanih potpora isplaćeno je Din 85,646.372.21 
1i 29,31%. od ukupnih prihoda, a naravnih potpora Din 142,323.609.93 ili 48,73% 
Od svih prihoda. Ukupno je, dakle, u ime potpora izdano Din 227,969.982.14 ili 
78,04% od svih prihoda, odnosno Din 396.95 po članu. Na upravne troškove izdano 
je Din 44,988.499.29 ili 15,40% od svih prihoda odnosno Din 73,01 po osigu- 
ranom članu. Upravni troškovi smanjeni su prema tome za 1.48%, & po članu 
*za Din 6.29. Nađamo se, da će se racionalizacijom i komercijalizacijom rada 
u daljem poslovanju upravni troškovi još više sniziti, pa i ovom prilikom po- 
novno upućujemo na korisne i opravdane sugestije, koje su iznesene prilikom 
ocjene ranijeg poslovanja u našem časopišu u 1985. godini. 


Liječničku službu vršilo je 1729 liječnika, a u 1935. god. 1686 te je prema 
tome kadar liječnika povećan za 43. Područnih liječnika bilo je 1379, pa je na 
pojedinog. liječnika otpadalo 447 osiguranika. Broj lječnika specijalista iznosio 
je 213. Liječnički troškovi iznosili su Din 36,010.778 ili 12,83% prihoda, a po 
članu 58,44 prema 59,96 din. u 1935. god. i 

Hranarina isplaćena je u visini od Din T71,484.070 ili 24,47% prihoda, što 
iznosi po članu Din 116.01. Broj korisnika na hranarini iznosio je 234.257 il 
183.481 muških i 50.776 ženskih članova. u 1935. god. koristilo se hranarinom 
svega 228.678 članova. 

Lijekovi i zdravstvene potrebe iziskivale su izdatak od. Din 37,588.867. ii 
12,87% prihoda, a po članu 61 Din. Ovaj je izdatak prema prošlogodišnjem 
(1935.) povećan skoro za 4 milijuna. Za lijekove izdano je 2,643.707 recepata, 
prema 2,036.185 u g. 1935. Bolnički troškovi iznosili su Din 34,909.039 ili 11,95% 
Prihoda, što iznosi po članu Din 56,65, dok su u 1935. god. iznosili 55,84. Za 
sanatorijsko i kupališno liječenje utrošeno je svega Din 19,922.635 ili 6,55% 
prihoda, što po članu iznosi 31,03 prema 32,55 u 1935. god. Na uzdržavanje 
ambulanata utrošeno je Din 10,464.681 ili 3,58% prihoda, prema 3.80%, u 1935. 
god. Broj vlastitih ambulanata iznosio je 149, a prošle godine 140. 

Poslovanje grane osiguranja za Slučaj nesreće završilo je u 19838. god. 
manjkom od Din 15,164.142.95 kraj prihoda od Din 93,942.035.40. Prema tome 
"manjak u ovoj godini pribrojiv ovamo manjke iz prošlih godina (59,297.983.60) 
4skazuje ukupni manjak u toj grani poslovanja od Din 74,462.126.55. Razlog tome 
vidi Suzor ponajprije u prenisko odmjerenoj prinosnoj tarifi, koja je prije 
iznosila 6 i 7% obezbjeđene nadnice, te je tek 1. IX. 1936. povišena na 8%, 
“a zatim u tome, što se glavničko pokriće za rente u punoj mjeri ne ukamaćuje. 
U ovoj grani osiguranja isplaćeno je u ime potpora Din 54,111.778.62 ili 57,60% 
svih prihoda. Na povećanje glavničkog pokrića otpada Din 34,192.592 odnosno 
po odbitku dotacije iz fondova Din 33,589.676 ili 35,75% svih prihoda. Na uprav- 
ne troškove izdano je Din 13,659.603.59 ili 14,54% od ukupnog prihoda, od 
toga otpada na Središnji ured Din 7,964.177.67, a na okružne urede dinara 
5,695.425.92. Kapitalno pokriće renta i svih obaveza iz nesretnih slučajeva iz- 
nosilo je koncem 1938. godine Din 415,504.123, prema Din 381,311.531 u 1935. g. 

U g. 1938. bilo je svega 21.833 lica, kojima se isplaćuju mjesečne rente 
zbog nesretnog slučaja. Nesretnih slučajeva prijavljeno je 17.322. 

Investicije radničkog osiguranja pretstavljaju prema izvještaju  vrijed- 
nost od Din 216,525.058.09, od toga otpada na vrijednost zgrada lječilišta, opo- 
ravilišta, kupališta i vlsstitih bolesničkih stanica Din 52,270.076, na vrijednost 

uredskih zgrada Din 141,918.163, na stambene zgrade Din 14,885.492 $ na građi. 
lišta Din 1,512.778, te na razne ostale investicije Din 5,988.551.09. 
. 


Ne ulazeći u detaljno kritičko prosuđivanje rada Suzora i njegovih mje. 
snih organa u 1986. godini, jer bi to iziskivalo mnogo više raspoloživog vre- 
mena i prostora, primjećujemo, da se u radu ovih naših socijalnih institucija 
ipak barem u neznatnoj mjeri zapaža napredak, ako naime prošlogodišnji rad 
usporedimo s poslovanjem iz ranijih godina. No taj napredak još uvijek daleke 
zaostaje za onim stanjem — naročito u administrativnom pogledu, — a da 
bismo ga mogli nazvati zadovoljavajućim. Uočimo samo najkrupnije stavke iz 
bilance» dug poslodavaca od preko 160 milijuna, koji bi se u rukama Suzora 
mogao sigurno i korisno prometati, pa zatim dubioze od preko 20 milijuna, 
koje bi se u znatnoj mjeri moralo izbjeći, a da i ne ponovimo tvrdnju, da hi 
se režija, koja je iz razumljivih i poznatih razloga još uvijek prevelika, morala 
u znatnoj mjeri smanjiti, poređujući je s onom u drugim državama i t. d. Sve 
u svemu, daleko od zadovoljavajućeg! No ako opet imamo na umu i poteškoće, 
s kojima se ova institucija kod nas mora boriti: ponajprije stalno neprija- 
teljski stav poslodavaca, koji većinom još uvijek ne će đa uvide nesumnjive 
koristi od te institucije, zatim ništa bolje držanje samih osiguranika, koji često 
stavljaju upravo nemoguće zahtjeve ne vodeći računa o sredstvima, koja daju 
i koja toj instituciji stoje na raspolaganju, pa ako konačno priznamo i maću- 
hinski postupak države, koja je toj instituciji odrekla gotovo svaku pomoć, 
te je prepušta samoj sebi i nedovoljnim sredstvima, onda moramo priznati, da 
se doista još mnogo toga mora učiniti. Ali kada od tri pozvana faktora dva 
zataje, onda se onom trećem mora suditi bezuvjetno pod »olakšavajućim okol- 
nostima«. Nama svima još uvijek nedostaje ono glavno, a to je socijalni duh. 
Kada bi toga više bilo, bilo bi i više korisnog socijalnog nastojanja i rada, no 
dok toga nema ne može biti niti onog uspjeha, koji mi želimo. Naše institucije 
su ogledalo našega rada, pa tako i socijalne institucije — ogledalo socijalnoga 
rada. Ocjenjujući njih sudimo i sebe počam od vrhova pa do — kritičara. 

Dr. F. Krajčević 


NACRT ZAKONA O PRIVREDNIM SAVJETNICIMA 


Ministarstvo trgovine i industrije dostavilo je na mišljenje raznim usta- 
novama, a u prvom redu privrednim komorama svoj službeni nacrt Zakona o 
privrednim savjetnicima. O tom zakonu raspravljat će se na zemaljskoj konfe- 
ferenciji privrednih komora dne 19 septembra 1937 u Beogradu, pa se za sada 
još ne zna, kakav će stav prema tome zakonskom macrtu zauzeti naši zainte- 
resirani privredni krugovi.O tom pitanju bilo je mnogo govora u našoj stručnoj 
štampi, a i diplomirani ekonomisti, koji su u prvom redu zainteresirani na ko- 
načnom zakonskom reguliranju i formiranju slobodnog zvanja i staleža pri- 
vrednih savjetnika, donijeli su na svom I. Kongresu ekonomista Kraljevine 
Jugoslavije u Zagrebu dne 21 juna 1937 slijedeću rezoluciju: »Uslijeđ sve kom- 
Pliciranijih ođnosa u svjetskoj i našoj narodnoj privredi potrebno je, da se u 
Kraljevini Jugoslaviji što prije uredi zakonskim putem slobodno akademsko 
zvanje »privrednog savjetnika« po uzoru inozemnih zemalja«. Deklaracija već 
postojećih privrednih savjetnika od 19 juna 1937 tražila je, da se zakonskim 
putem odredi slijedeći djelokrug slobodnog zvanja privrednih savjetnika: 

1) savjetovanja, upute i zastupanja u svim poslovima i pitanjima privre- 
dne naravi, 2) savjetovanje i zastupanje pred financijskim i carinskim vla- 
stima i upravnim sudovima u financijskim i carinskim pitanjima, 3) zastupa- 
nje pred upravnim vlastima u privrednim pitanjima, 4) zastupanje pred že- 
ljezničkim i drugim javnim saobraćajnim ustanovama, 5) zastupanje u izvan- 
sudskim poravnanjima, 6) prvenstveno pravo za postavljanje upravitelja ste- 
čajne mase i upravitelja poravnanja, 7) zastupanje u pitanjima socijalnog 1 
privatnog osiguranja, te savjetovanja u ovim pitanjima, 8) zastupanje pred 
javnopravnim korporacijama, prinudnim udruženjima i staleškim udruženjima, 
9) zastupanje pred Obraničkim sudovima, napose Komora i Burza, 10) zastu- 
panje pred nadležnim vlastima u deviznim poslovima i savjetovanje u ovim po- 

slovima, 11) obavljanje revizije poduzeća, 12) obavljanje pouzdaničkih poslova, 
13) isključivo obavljanje sudskih vještačenja u svim pitanjima, koja zasjecaju 
u rad privrednih savjetnika, 14) zastupanje u kupoprodajnim, založnim zajmov- 
nim poslovima pred zemljišnoknjižnim vlastima, i 15) sastavljanje trgovačkih 
ugovora. 

Ekonomsko-komercijalna visoka škola u Zagrebu nastojala je u više na- 
vrata da kod mjerodavnih faktora potakne donošenje zakona o uređenju prav- 
nih odnosa privrednih savjetnika kao slobodnog zvanja diplomiranih ekonomi- 
sta, pa je već početkom 1933 godine dostavila Ministarstvu trgovine i indu- 
strije radi uzakonjenja opširan nacrt zakona o privrednim savjetnicima, koji 
se sastojao od 30 paragrafa. Društvo diplomiranih ekonomista i komercijalista 
u Zagrebu dostavilo je isto svoj nacrt toga zakona, koji je bio izrađen prema 
nacrtu spomenute visoke škole i prema zakonu o advokatima, a sastojao se 
od 29 paragrafa. 

Usprkos što je Ministarstvo trgovine i industrije raspolagalo opširnim i 
stručno izrađenim nacrtima, ono je izradilo svoj nacrt od svega 6 članova 
žizako slijedi: 

ČI. 1. — Dužnost je privrednih savjetnika da, na traženje nadležnih vlasti 
ili lica, koja na osnovu zakonskih odredaba imaju na to pravo, kao revizori vrše 
pregled poslovanja privrednih poduzeća i ustanova i da daju mišljenje kao ovla- 
šteni stručnjaci za privredno-organizaciona, ekonomska, financijska i knjigo- 
vodstvena pitanja. 

Oni su dužni da, na traženje nadležne vlasti, vrše privremen ili trajan 
nadzor nađ radom privrednih poduzeća i ustanova, kao i da upravljaju imo- 
vinom tih poduzeća i ustanova. 

Ovlašteni privredni savjetnici mogu da daju mišljenje i savjete po svim 
privrednim pitanjima. 

ČI. 2. — Zvanje ovlaštenog privrednog savjetnika stiče onaj, koji je: 

a) državljanin Kraljevine Jugoslavije; 

b) sposoban za vršenje pravnih radnja; 

e) diplomirao na ekonomsko-komercijalnoj visokoj školi u zemlji ili slič- 
noj nekoj školi, odnosno fakultetu, u inozemstvu u koliko je takva diploma 
nostrificirana; 

d) imao najmanje 5 godina prakse u većim privrednim poduzećima ili 
nadleštvima i ustanovama privrednog karaktera; 

e) dobio dozvolu nadležne vlasti, i 

f) položio kauciju (analogno kao kod javnih bilježnika). 

ČI. 3. — Ovlašteni privredni savjetnici su dužni da povjerene im poslove 
vrše savjesno i točno i da čuvaju tajne o stvarima, koje su im povjerene. 

Oni imaju pravo da za njihov rađ prime nagradu, koju propiše vlast ili 
koju sporazumno utvrde sa strankom. 

ČI. 4. — Ovlašteni privredni savjetnici, koji su po svojoj zvaničnoj duž- 
nosti saznali o prilikama privrednih poduzeća i ustanova, a što bi po svojoj pri- 
rodi trebalo da ostane poslovna tajna, saopće, ili se s tim neovlašteno služe, 
kaznit će se; u koliko ove ne pretstavljaju krivično djelo, za koje se ima stro- 
žŽije kazniti, za prestup novčano do 50.000 dinara, a ako je od toga zaista na- 
stala šteta za privredno poduzeće ili ustanovu, zatvorom do dvije godine ili 
novčano do 200.000 dinara. 

Ovlašteni privredni savjetnici koji budu kažnjeni po drugi put zbog toga 
što se ogrješe o svojoj dužnosti, odnosno koji namjerno zloupotrebe dato po- 
vjerenje ili obmanjuju vlast, gube pravo na rad. 

ČI. 5. — Nadzor nad radom ovlaštenih privrednih savjetnika vrši Mini- 
star trgovine i industrije. 

ČI. 6. — Ovaj Zakon dobija obaveznu snagu na dan obnarodovanja u 
»Službenim novinama«. 

Bez obzira na to, da ovaj službeni zakonski nacrt ne sadrži propise o 
svima pravno-relevantnim pitanjima, koji se tiču slobodnog zvanja privrednih 
savjetnika, odredbe od svega 6 članova u kojima se ističe vršenje dužnosti »na 
traženje nadležnih vlasti«, a ne opći interes naše privrede, najbolje karakteri- 
zira svrhu ovoga zakona. Uredništvo 

Književni prikazi 

DEVIZNO-VALUTNI PROFISI ERALJEVINE JUGOSLAVIJE. Izdanje Mini- 

starstva finansija, Bankovnog i valutnog odeljenja. Beograd 1837. Str. 217. 
Pod gornjim naslovom izdalo je Bankovno-valutno odjeljenje Ministarstva 

finansija jednu zbirku propisa, koja sadrži: devizni pravlinik, rješenja, objaš- 


njenja i napomene Ministarstva finansija (kronološki i po materijama sređena) 
te tumačenja, upute i instrukcije Narodne banke. 


Dosada su devizni propisi bili razasuti po cirkularima Narodne banke. 
Često su međusobno bili nesaglasni: za Čehoslovačku se na primjer smjelo pro- 
davati protuvrijednosti od Din 5.000 po osobi, a o tome ne postoji cirkular 
Narodne banke, dok je u ovim devizno-valutnim propisima Ministarstva finan- 
šija (str. 68) ta svota povišena na Din 5.000 po osobi za jedno putovanje; 
o tom nije dosada nitko znao osim možda Poštanske štedionice, koja sa čehosi. 
Poštanskom štedionicom ima poseban aranžman i zato je njihova primjena i 
&a strane ovlašćenih zavoda i sa strane kontrolnih organa Ministarstva finan- 
šija zahtijevala najveću opreznost. 

Privatna izdanja deviznih propisa od dr. Vladete Vuksanovića iN. Popo- 
vića i od Koste Ljubisavljevića, koja su doživjela veliku nakladu pod raznim 
imenima, dobro su poslužila privrednicima. Ali ona nisu uživala toliki autoritet 
kao službeni cirkulari Narodne banke i kao što će uživati ovi sadašnji devizno- 
valutni propisi Ministarstva finansija, na koje se može svatko pozivati i pred 
Državnim savjetom. Ministar finansija je u njima i iuris conditor i legis inter- 
pres. O tome veli član 21 dev. pravilnika: »Sva tumačenja koja bi bila po- 
trebna po odredbama ovog Pravilnika davaće Ministar finansija«. Ministrovo 
rješenje je autentično tumačenje deviznih propisa i ima obvezatnu moć, makar 
praksa došla i do obratnog rezultata. 

Kolizije između prakse i propisa trebao bi da rješava Mmistar finansija. 
Međutim to mu u mnogome otežava: 1) član 18 dev. pravilnika koji glasi: 
»Za sve one poslove devizama i valutama koji nisu predviđeni u ovom Pravil- 
niku mora se tražiti prethodno odobrenje Narođne banke«, i 2) neodređena 
nadležnost između Ministarstva finansija 1 Narodne banke ni generalnom 
klauzulom ni enumerativno, osim u nekoliko slučajeva: na pr. čl. 11 i 13 dev. 
pravilnika. Praksa se obično ravna prema načelu da je uvijek nadležno Mini- 
starstvo finansija ondje gdje se ne radi o robnom prometu (osim o manipula- 
cijama s izvoznim uvjerenjima) i ako se traže od države specijalne usluge 
(izgubljeni, neskladni ili nepotpuni dokumenti). Zato se mora molba biljegovati 
sa Din 30, a svaki prilog još po četiri dinara; inače u pitanju robnog prometa 
(i ovdje ima izuzetaka: vozarina i 8l.) vrijedi čl. 18 i privatnici se rado obra- 
ćaju Narodnoj banci za rješenje, jer se tada ne plaća taksa na molbu. 

Ovi devizni propisi su već pretrpjeli izmjene unatoč svoje autoritativnosti. 
Na str. 38 navodi redaktor, da se sav devizni promet (slobodni devizni pro- 
met, privatni kliring!) i privatne kompenzacije) mora obavljati preko domaćih 
burza; navodi objašnjenje Min. fin. br. IIL-27848 od 5 marta 1934, po kom se 
na burzi moraju provesti i privatne kompenzacije, koje se sprovode samo na 
temelju odobrenja Narodne banke i pravdanjem kod jednog od ovlaštenih za- 
voda propisnim dokumentima: te pobija objašnjenje Ljubisavljevića u njegovoj 
knjizi) »Platni promet s inostranstvom« (str. 21 i 32) po kom sprovođenje 
privatne kompenzacije preko burze nije potrebno. Ali tu su devizni propisi 
Ministarstva finansija sami demantirani najnovijim objašnjenjem Min. finansija 
br. 2T441/VIII od 26 maja 1937, prema kojima vrijedi ono što radi Narodna 


1) Privatni kliring je utanačen način plaćanja u valutama dviju država 
na osnovu prebijanja (kompenzacije) ponude i potražnje na burzama država 
ugovornica uz uslov, da nijedna od njih ne smije vršiti ni dozvoliti arbitražu 
s valutom druge države. 

banka i što tvrdi Ljubisavljević tj. da ne treba na burzi obaviti privatnu kom- 
penzaciju. 

Izigravanje zakonskih propisa o taksiranju molba, koje treba podnašati 
Min. finansija, biva na taj način što se stranke obraćaju prethodno Narodnoj 
banci, pa kad ne uspiju, onda molbe taksiraju i podnašaju ih Ministarstvu 
finansija. Ako stranka na svoju molbu dobije povoljno rješenje od Ministarstva 
finansija, činovnik ovlaštene banke ne smije biti drugog mišljenja. On mora 
da uvaži ono (prema spom. čl. 21 dev. pravilnika) što kaže rješenje Ministar- 
stva finansija, naročito, ako se radi o zamašnim operacijama i velikim svo- 
tama, koje bi mogle uznemiriti kad-tad naše devizno tržište i devizni stok. 
Položaj toga činovnika u privatnoj ovlaštenoj banci je delikatan, jer mora da 
zadovolji i komitenta (dobri komitenti su danas rijetki, a oni koji imaju -no- 
vaca i veliki inozemni promet su izbirljivi i traže samo one banke, koje im 
u svakom pogledu izlaze u susret), inače mu direktori otkazuju kao nespo« 
sobnom i on gubi službu. Bilo je slučajeva, da je činovnik morao pred kon- 
trolnim organima izjaviti, da je nedozvoljenu operaciju proveo na svoju ličnu 
odgovornost. U tom činovniku sukobljavaju se dvije nespojive dužnosti: ona 
čuvanja javnog interesa i ona čuvanja privatnog interesa zavoda kod koga 
je namješten. Državni savjet je strog u svojim odlukama, iako nema u ovim 
devizno-valutnim propisima općenite odredbe, pod koju bi se mogao ovaj 
slučaj prebacivanja odgovornost supsimirati, on potvrđuje sve kazne Ministra 
finansija za novčane zavode kojima su u ovim slučajevima oni kažnjeni, 
premda su kao prekršitelji deviznih propisa označeni njihovi činovnici. 


U pojedinostima moglo bi se ovim devizno-valutnim propisima nešto i 
zamjeriti, jer ne govore potanko o vrstama i upotrebi dinara, o klirinškim 
tečajevima i njihovom razvrstavanju, o Poštanskoj Štedionici i njezinim po- 
sebnim aranžmanima sa stranim poštanskim štedionicama, o turističkim kon- 
vencijama sa stranim državama, o vozarini i čekovima primljenim za vozarinu 
koji se obračunavaju u kliringu, o »slobodnoj devizi«?) (praksa ne smatra da 
je slobodna deviza ona »koja se ne mora nuditi na otkup Narodnoj banci«... 
akt Ministra finansija br. VIII-60595/36, str. 120). Ali kada se uzmu propisi 
kao cjelina, mora se odati puno priznanje Bankovno-valutnom odjeljenju na 
kodifikaciji i uloženom trudu naročito danas, kada su devizno-valutni propisi 
neobično važne pravne norme. Mnogi trgovci, pa i banke, često ih nisu pozna- 
vali uslijed njihove nesređenosti i nepouzdanosti. Držati se privatnih kodifi- 
kacija znači pred Državnim savjetom ne imati u rukama sigurne pojmove 
deviznih propisa, koji su proizvod današnjeg po državi stalno reguliranoga 
platnog prometa. Istina, oni su često promjenljivi i stvaraju se prema potrebi, 
obično onda, kada su u pitanju najvitalniji državni interesi, ne osnivaju se na 
izoštrenim pravnim pojmovima, na pravnom osvjedočenju generacija — nisu 
savršeni, ali ipak ovo i ovakvo službeno izdanje Ministarstva finansija dobro 
je došlo i u pravi čas. 

. Poslije ovo nekoliko primjedaba, nadamo se, da će u buduće stvaraoci 
i sastavljači deviznih propisa biti ne samo dobri pravnici, nego i još bolji 
praktičari, informirani o svim deviznim propisima stranih država, gospodari 
mnogobrojnih novo stvorenih trgovačkih operacija (na pr. danas se arbitrira 
robom, kad se ne može arbitrirati valutom) kako bi i najzakučastije probleme 
mogli riješiti s matematskom točnošću. M. Milić 


2) »Slobodna deviza« je ona, s kojom se bez ikakvih ograničenja može 
arbitrirati. Na pr. stranac unosi devizu i prije nego što je ponudi Narodnoj 
banci, mora biti slobodna od stranih i naših deviznih propisa i praktički lako 
pretvoriva u zlato, kako bi se mogla prodati na burzi u Zurichu, Parizu, Lon- 
donu ili New Yorku. 


HIRŠL JAKOV: O OSIGURANJU IMOVINE DUŽNIKA U POSTUPKU PRI- 
NUDNOG PORAVNANJA VAN STEČAJA TE O OTVARANJU STEČAJA. 
Zagreb 1937, str. 63. 


Ova je studija objavljena upravo u najpovoljnije vrijeme i onda kad je 
najpotrebnija. Uoči stupanja na snagu novog Zakona o izvršenju i obezbje- 
đenju (Ip)!) potrebito je da se obrade i problemi s graničnih područja poje- 
dinih procesualno-pravnih kodeksa, koji bi, po zamisli zakonodavca, imali da 
tvore jednu cjelinu. To su, kod nas, građanski parnični postupnik od 13 jula 
'1929, stečajni zakon i zakon o prinudnom poravnanju van stečaja (oba su od 
22 XI 1929) vanparnični postupak, te zakon o izvršenju i obezbjeđenju od 
9 jula 1930. Stupanjem na snagu Ip-a taj je krug konačno zatvoren. 

Studija Hiršla bavi se pograničnim problemima između stečajnog zako- 
na, zakona o prinudnom poravnanju i Ip-a. Činjenica je, da se u praksi mnogo 
intenzivnije osjeća problematičnost tih graničnih slučajeva, poteškoća rješa- 
vanja kad ne dostaje slovo zakona, ali i povezanost svih procesualnih propisa. 
Stoga preteže uloga praktičara pred onom teoretičara u ostvaranju jedinstva 
prava. Njegova je uloga vrlo odgovorna, ali po tome i lijepa. Studija Hiršla 
odaje, da je autor bio svjestan tih okolnosti. Time što njegova studija odgo- 
vara očekivanjima i potrebama, ona je sigurno i vrijedna pažnje interesenata. 

Zakoni nisu iscrpno obradili pitanje kako se osigurava »imovina dužnika 
u postupku prinudnog poravnanja van stečaja te o otvaranju stečaja«. Stoga 
se kriteriji za konkretne postupke moraju crpsti iz zajedničkih načela pro- 
cesualnog prava. Ako, dakle, autor i registrira, da je zakon regulirao pitanje 
tog osiguranja onamo da je to »stvar uvjerenja Suda ($ 7. 1. por. $8 183—18T 
Stz, $ 368 grpp), — koji će, brižljivo obazirući se na sve momente konkretnog 
slučaja, po slobodnom uvjerenju ocijeniti kakove će mjere preduzeti da se 
obezbijedi imovina dužnikova« (str. 14) ipak si je svjestan da načelo sudačke 
suverenosti ($ 368 grpp »Sam pak izbor shodđnih sredstva nesmije da Sudu 
pravi brige!'«) još ne rješava pitanje sAmo, te i sam traži točnije kriterije. 
Budući da se radi o prazninama u zakonu, autor se poziva na $ 70.g.z a 
nalaže i obaziranja na to da »mjestne, prometne, imovinske prilike itd. iziskuju 
posebne. mjere, koje treba od slučaja do slučaja prepustiti izboru Suda« (str. 
17). Autor zaključuje da se »zakonska svrha $ 6/1 z. por. približava onoj Pri- 
vremenih naredaba po Zakonu o izvrš. i obezb. naročito onih, radi obezbjeđenja 
novčanih tražbina (8 330 i sl. Ip). Kako potonje koriste ugroženoj stranci, 
koja ih predlaže, tako imadu prve da služe svim vjerovnicima u poravnanju« 
(str. 17/8). No autor je u nekoliko navrata naglasio da »uslijed otvaranja 
postupka ne gubi načelno dužnik ni slobode raspoložbe a ni upravljanja svojom 
imovinom (tako da za trajanja postupka može upravu svog poduzeća samo- 
stalno nastaviti a i samostalno napustiti)« (str. 25). Ipak nisu propisi o izu- 
Zecima od tog načela (55 6 i 12 zak. o prin. por.) tako stilizirani da bi izuzeci 
bili definirani, a s druge strane, citirani propisi Ip-a upravo ograničuju i duž- 
nikovu slobođu raspoložbe i onu upravljanja svojom imovinom. Stoga nam se 
čini, da je autor pretjerao razlike koje postoje između oduzimanja slobode 
raspoložbe kao po š-u 2 Stz. (čega da u post. za prin. por. načelno ne bi 
moglo biti) i zabrane otuđivanja i opterećivanja ($ 12, st. 1. zak. o prin. por. 
i $£ 331, st. 21 3 Ip), kako su za taj postupak izričito predviđene. No budući 
da je težište položeno na provizornost tih mjera obezbjeđenja, dopuštena su 
i ograničenja slobode raspolaganja. No ako se — što smatramo ispravnim — 
imađu povezati sretstva obezbjeđivanja po zak. o prin. por. sa sretstvima obez- 
bjeđivanja Ip-a, onda treba, držimo, govoriti ne samo o tehničkoj analogiji — 
poglavlje IV ove studije — nego i o srazmjernosti mjera: otvaranjem postupka 
za prin. por. van stečaja ne smije vjerovnik da dođe u nepovoljniji položaj niti 
dužnik u povoljniji položaj nego što bi bio onaj da nema postupka za prin. por. 
van stečaja već obezbjeđivanja po Ip-u. To je, u izvjesnoj mjeri, i ostvareno 


1) Vidi članak »Zakon o izvršenju i obezbjeđenju stupa na snagu«. 
»Ekonomist« br. 7—8/1937, str. 349—353. 

u u 12, st. 1. zak. o prin. por. koji govori o posljedicama koje za sobom po- 
Ylači samo predlaganje dužnikovo; dakle još u času kad se i ne zna da li tom 
postupku ima mjesta. (Vidi iscrpni i interesantan komentar Hiršla k $-u 12. 
Str. 33—388). Autor vrio ispravno ističe bitnu razliku, koja postoji u trajanju 
tih mjera obezbjeđenja (zabrana): ona »ni u jednom slučaju ne može trajati 
dulje od samog postupka poravnanja« (str. 20). 

O sankcijama sudskih naređenja donesenih u okviru gore iznesenih pra- 
vila, bavi se VI poglavlje te studije. Za razliku od apecijalnih propisa $-a 12, 
koji su ondje i sankcionirani, nema sankcija odredba $-a 6, st. 1. i f. zak. o 
prin. por.: »Naročito može (sud) dužniku zabraniti da, za vrijeme trajanja 
post. za por., ne smije uopće vršiti izvjesna pravna djela ili da ih ne smije 
vršiti bez pristanka upravitelja poravnanja«. Naš zakon otstupa od svog 
austrijskog uzora i nema propisa, da »Das Ausgleichsverfahren kann 
stelit werden, wenn der Schuldner einer gerichtlichen Verfugung nach $ 8. 
Abs. 4 (naš & 6/1) oder den Vorschriften des $ 8 (naš $ 12) zuwiderhandelt« 
($ 56/2). Autor sumnja da li se riješenje može naći u stavu 5 našeg $-a 56 
(kojeg u austr. zakonu nema) jer, budući da je obustava post. za prin. por. 
fakultativna po 5-u 12, a obligatorna po $-u 56/5, moglo bi se »dogoditi, da 
će sud prkosnog dužnika za čine protiv naređenja iz $-a 6/1 strože kazniti 
nego H za protuzakoniti čin iz $-a 12., gdje se postupak može ali ne mora 
obustaviti i gdje se umjesto obustave postupka može dužniku oduzeti uprava 
s imovinom«. Hiršl je mišljenja da se pojedinačna povreda $-a 6/1 može osuje- 
titi pretnjom koje od prisilnih mjera, kojima raspolaže sud, a tek na učestale 
povrede da će se primjenjivati & 56/5, jer da učestalost povreda tek stvara 
pretpostavke za tu primjenu: »Baš takovim opetovanim postupkom dužnika 
učinjena je vjerojatnom njegova namjera (da »izigra svoje vjerovnike« itd., 
# 56/5) koja se inače bez vidnih vanjskih momenata ne može dokazati« 
(str. 43). 

Na str. 45 do 63 otštampana je studija »Ima li po našem zakonu otva- 
ranja stečaja po službenoj dužnosti«. Ovdje je autor imao dai na jednom kon- 
kretnom primjeru pokaže borbu oko ostvarenja načela jedinstvenosti pravnih 
propisa. Budući da je naš stečajni zakon otstupio od načela, da ima i otvaranja 
stečaja ex offo, smatra se protuslovljemi što $ 57, str. 3. zak. o prin. por. van 
steč. propisuje đa »ako je dužnik trgovac, otvoriće se po službenoj dužnosti 
stečaj nad njegovom imovinom čim postane pravnosnažnom odluka o obustavi 
postupka za poravnanje«. Hiršl tumači taj propis historijski. Argumenat 
Hiršla počiva, in ultima linea, na tumačenju $-a 16. zak. o prin. por. po ko- 
emu, »dok postupak za poravnanje traje, ne mora dužnik da traži otvaranje 
stečaja protiv sebe, niti se može otvoriti stečaj na prijedlog kojeg od vjerov- 
nika dužnikovih. Ako je stavljen takav prijedlog o njemu će se donijeti rije- 
šenje tek pošto bude pravosnažno dovršen postupak za poravnanje«. Iz ovog 
propisa slijedi ono što se naziva »stečajnom zaštitom«: ona ima svrhu zaštititi 
interese dužnika, tj. omogućiti mu provedenje za nj povoljnijeg postupka 
poravnanja. Ipak, iz ovog propisa ne treba povlačiti zaključke glede sudske 
nadležnosti, te iz njega izvoditi kao da postoji jedan stečajni sud i jedan od 
ovoga različiti sud poravnanja, tako đa se prijedlog podnesen jednom od ovih 
sudova ne bi ticao drugog, odnosno da bi stečajni prijedlog podnesen sudu 
poravnanja bio podnesen nenadležnom sudu. A upravo u tome je konstrukcija 
Hiršla: »Prijedlog za otvaranje postup. za prin. por. van steč. nije slučajni 
Prijedlog, a niti je podnesen stečajnom sudu. Ako bi takav prijedlog za duž- 
nika trgovca i sadržavao izjavu, da je obustavio plaćanja, ne može se smatrati 
kao stečajni prijedlog, jer je stavljen sudu poravnanja, a ne stečajnom sudu« 
(str. 61), »pa ako i dužnik u tom prijedlogu za poravnanje i ne izjavi da se 
protivi otvaranju stečaja u slučaju obustave postupka za poravnanje, ne će 
se moći ipak stečaj otvoriti, jer taj prijedlog nije dat stečajnom sudu, koji 
jedino smije otvoriti stečaj« (str. 55).2) 


2) Tome se protivi propis $-a 1, str.1. zak. o prin. por. prema kojemu se 
prijedlog za otvaranje postupka podnosi sudu »koji je bio nadležan za stečajni 

Mi se, dakle, ne priklanjamo mišljenju da .ni izuzetno nema otvaranja 
stečaja ex ofo, i to nesamo jer nas nije uvjerilo obrazloženje negativnog od. 
govora, nego i jer smatramo đa taj čas još nedostaju podaci o javnom interesu. 
Time što je načelno zanijekano otvaranje stečaja ex offo, oduzeto je javnom 
interesu jedno jako sretstvo normaliziranja ekonomskog života eliminiranjem 
nesposobnih poduzeća. Naprotiv, razne moratorijske uredbe dokazuju da je 
tendencija modernog zakonodavstva. izbjegavanje likvidacija. Da li je to pak 
ekonomski i politički uputno ne može se ustanoviti metodama koje pristoje 
pravniku.s) . 

Već iz mnogih refleksija na teze Hiršla — a tih bi refleksija bilo mnogo 
više da bi opseg takove recenzije dopuštao ulaziti u detalje — koliko se pobuda 
nalazi u toj studiji. Nikla iz stvarnih problema naše prakse i — toga teškog 
prelaza na moderno postupovno pravo — ta studija je značajna Za borbu oko 
brzine, jednostavnosti i ekonomičnosti našeg prava. Dr. željko Lederer 


ALIMENTATION. — L'alimentation dans ses rapporta avec Phygične, Pagri- 
culture et la politique &conomique. — Raport dčfinitif du Comitć mixte de la 
Socićt&6 des Nations. Genčve 1937, str. 360, cijena 7.50 šv. franaka.!) 


Najnoviji svezak poznate serije publikacija Lige naroda »Ekonomska i 
financijska pitanja« sadrži jednu od najpotpunijih dokumentarnih studija o 
važnim pitanjima prehrane, bez sumnje ekonomskog i socijalnog problema 
svjetskog značenja. Ovaj zaključni izvještaj Lige naroda predstavljat će u buduć- 
nosti korisne smjernice za ekonomsku, socijalnu i zdravstvenu politiku zemalja 
kako bi poboljšali prehranu. svoga stanovništva. Rezultat je to dvogodišnjeg 
rada Mješovitog odbora, a obrađuje isključivo svjetski problem prehrane s eko- 
nomskog i higijenskog stanovišta u vezi s poljoprivredom pojedinih zemalja.?) 
Da bi sama studija s naučnog stanovišta bila što potpunija, dodano je posebno 
poglavlje o fiziološkom značenju prehrane i raznih živežnih namirnica. . 

. Izvještaj se dijeli u 3 dijela. Prvi dio daje opći pogled na sam problem 
prehrane i dosada izvršena proučavanja. Uvodno se prikazuje rad Mješovitog 
odbora od njegova osnivanja te rad ostalih međunarodnih organa, koji se bave 
problemom prehrane. Posebno je prikazana sa znanstvenog gledišta prehrana 
i njena uloga u poboljšanju općih zdravstvenih prilika kao i u porastu stanov- 
ništva prošloga stoljeća. Zaključno su ukratko prikazani sadržaj i zaključci 
ranijih izvještaja te sugestija odbora. 

Drugi dio posvećen je isključivo zdravstvenoj strani prehrane, a sadržsje 
izlaganje bitnih načela »nove znanosti o prehrani« kako su utvrđeni najnovijim 
naučnim istraživanjima. Napose su opisani narav i utjecaj vitamina i korisnih 
mineralnih soli kao i bolesti, koje nastaju uslijed njihova pomanjkanja u hrani 
(skorbut, beri-beri, rahitis). Analizirana je hraniva vrijednost raznih živežnih 
namirnica i data je njihova klasifikacija prema energetičkim i korisnim svoj- 


postupak (Sud za poravnanje)«. Prema tome je, glasom $-a 62 Stz. i za pro 
vedenje stečaja i za provedenje poravnanja nadležan »Okružni suđ u čijem 
području dužnik ima svoje preduzeće ili, ako ga nema, gdje on ima svoje pre- 
bivalište«, odnosno za trgovca Trgovački sud ili trgovačko vijeće (5 68,st 1. Stz). 

3) O zavisnosti efikasnog pravnog riješenja od ispravnih podataka eko- 
nomskog reda vidi moj članak o »Prodaji na otplatu«. »Ekonomist«, br. 3/1935 
god., str. 124 i dalje. 

1) Depozitar za sve publikacije Lige naroda je u Zagrebu sveučilišna i 
akademijska knjižara St. Kugli, Ilica 30. 

2) Savjet Lige naroda osnovao je u vezi s rezolucijom XVI Skupštine od 
1935 »Mješoviti odbor za prehranu«, koji je Skupštini 1936 g. podnio: I. Preli« 
minarni izvještaj, II. Izvještaj o fiziološkim osnovama prehrane, III. Prehrana 
u raznim zemljama i IV. Statistika proizvodnje, potrošnje i cijena. Odbor se 
sastoji od poljoprivrednih, ekonomskih i zdravstvenih stručnjaka kao i pred- 
stavnika Savjetodavne komisije Međunarodnog ureda rada u Ženevi i Među- 
narodnog poljoprivrednog instituta u Rimu. Jugoslaviju je u tom odboru za- 
stupao Edo Marković, generalni direktor Prizada. 

stvima. Interesantan je prikaz prehrambenih potreba reznih kategorija osoba 
fbremenitih žena i dojkinja, male djece i đaka, mladića :i djevojaka, vojnika 
i odraslii te pregled teoretskih standarda prehrane usvojenih po Tehničkom 
pdboru Lige naroda za organizaciju higijene. j 

: Treći dio sadržaje potanje ispitivanje ekonomskih i poljoprivrednih mo- 
menata u historijskom razvoju same prehrane prikazujući glavne promjene 
nastale u običajima hranjenja tokom zadnjih par desetaka godina. Tako se na 
osnovi proučavanja došlo do zaključka, da je srednja potrošnja hrane u većint 
Zapadnoevropskih zemalja poprimila tendeneiju kvalitativnog poboljšanja. U vezi 
& time posebno je prikazano adekvatno prilagođivanje poljoprivredne proiz- 
vodnje ne samo u odnosu spram poboljšanja ishrane, nego i u vezi s problemom 
oscilacije cijena živežnih namirnica u doba ekonomskih kriza i prosperiteta. 
Logično se zaključilo, da kvalitativne i kvantitativne promjene u prehrani po- 
zitivno djeluju na nacionalnu poljoprivredu pojedinih zemalja, jer se povećaje 
kako proizvodnja voća, povrća i mliječnih proizvoda tako i proizvodnja raznih 
vrsta cerealija. Tako primjerice Danska, koja je — u međunarodno trgovinsko 
političkom pogledu — prešla s uvećane proizvodnje cerealija za izvoz na inten- 
zivno razvijanje stočarstva kao bazu svoje vanjske trgovine, ipak nije posve 
napustila poljoprivrednu proizvodnju, nego ju je naprotiv podvostručila da 
može namiriti unutarnje potrebe svoje zemlje na hrani za svoju domaću stoku. 

Posebno poglavlje ovoga trećega dijela obrađuje odnos između cijena i 
potročnje te pokazuje, da na potražnju većine živežnih namirnica utječu pro- 
mjene cijena. Naročito su s ekonomsko političkog stanovišta instruktivno pri- 
kazsme posljeđice promjene cijena na zamjenu raznih namirnica jedne s dru- 
gima te značenje sezonskih promjena cijena i razlika u elastičnosti potražnje 
za dohodak razvih grupa potrošača. S time u vezi je zanimiv prikaz glavnih 
odlučujućih faktora, koji utječu na prodajnu cijenu namirnica kao tehnika i 
troškovi proizvodnje, trgovinska politika, organizacija tržišta i troškovi distri- 
bucije dobara. Osobito je istaknuta važnost i uloga zadrugarstva u smanjenju 
cijena na malo kod živežnih namirnica. S druge strane je na osnovi rezultata 
provedenih anketa u raznim zemljama donesen zanimiv prikaz kako dietetička 
poboljšanja nastaju uslijed povećanja dohodaka i obiteljskih budžeta. Uspo- 
redbom između postojeće razdiobe dohodaka u svrhu namirenja raznih potreba 
života i cijena najpotrebnijih živežnih namirnice. dokazano je dokumentarno, 
da je nepotpuna prehrana najvažnijih i najvećih dijelova stanovništva (seljaštvo 
i radništvo), a naročito obitelji s brojnom djecom, direktna posljedica siroma- 
štva pače u relativno naprednim zemljama kao U.8.A. i Velikoj Britaniji. 

U izvještaju se primjerice ističe, da porast potrošnje šećera u zapadnim 
zemljama Europe stoji u korelaciji s padom potrošnje žitarica. S druge strane 
veća potrošnja šećera, po svojoj kalorijskoj vrijednosti važan sastavni dio 
hrane, dokazuje promjenu načina hranjenja (jela) te može poslužiti kao kri- 
terij podizanja općeg standarda života u pojedinim zemljama (potrošnja kave, 
čaja, slatkiša, ukuhanog voća itd. u vezi je s većim dohotkom pojedinih doma- 
Ćinstava, no i s drugim faktorima, na pr. mjesnim običajima, klimom, geograf- 
skim smještajem i dr.). Dok je u naprednim i imućnijim zemljama s progresom 
životnih prilika šećer prestao biti luksusni artikal (izvještaj ističe taj fenomen 
i u relativno manje imućnim zemljama), on još uvijek u našim širokim po- 
trošačkim slojevima predstavlja skupu namirnicu, koju si naš seljak u pasivnim 
krajevima »prliušti« samo prigodom svečanih prilika (svadba, veliki blagdani, 
slava itd.). Prema statističkim podacima za 1928/29 g. Jugoslavija u godišnjoj 
potrošnji šećera zauzima između 17 navedenih država zadnje mjesto s 5.5 kg 
pa osobi, dok su među prvima: Danska sa 56.1, U. S. A. sa 54, Engleska sa 45.9, 
a na pretposljednjem mjestu Rusija sa 9 kg šećera po osobi. Ako se usporede 
ovi podaci i uoče naše prilike, onda se obzirom na standard života i dohodak 
Daših širokih potrošačkih slojeva mora doći do poraznih rezuitata. 

Odbor Lige naroda je va osnovi proučavanja prilika u zapadnim i sje- 
vernim krajevima Europe, a što po našem mišljenju još više vrijedi za južnu 
i istočnu Europu, došao do zaključka, da povećanje dohotka predstavlja naj- 
važniji nacionalno ekonomski problem u pojedinim zemljama. Istovremeno uka- 

zuje na usavršavanje socijalnih mjera, koje također mogu u stanovitoj mjeri 
popraviti nedovoljnu prehranu siromašnih potrošača, na pr. snabdijevanje školske 
djece hranivim namirnicama, osobito opskrba mlijekom žena prije i poslije 
poroda. Zanimive su razne mjere, koje su pojedine napredne države još ranije 
poduzele, kako bi naročito putem odgoja utjecale na racionalnije iskorištavanje 
dohotka jedne obitćlji u svrhu kvalitativnog poboljšenja prehrane. 

Ova najnovija publikacija Lige naroda pisana je jednostavnim razumlji- 
vim stilom, kojim se uopće odlikuju naučna djela pisana frencuskim jezikom, 
a za bolju ilustraciju iznešenog materijala dodane su odgovarajuće statističke 
tabele i grafikoni. Napose su instruktivni primjeri zakonskog reguliranja te 
ekonomskih, socijalnih i zdravstvenih prilika u pitanjima prehrane raznih ze- 
malja, naročito Njemačke, Francuske, U.S.A., Engleske, Nizozemske, Nor- 
veške, Švedske, Austrije i Čehoslovačke. O prilikama u Jugoslaviji nalazimo 
par mržavih podataka, koji su mogli i izostati, jer će inozemstvo imati po 
njima vrlo površnu sliku o nivou standarda života našega stanovništva. Sva- 
kako je ovaj izvještaj Mješovitog odbora Lige naroda dragocjeno vrelo poda- 
taka za naše liječnike, ekonomiste i socijalne radnike, kojima su dobro poznate 
ekonomske i socijalne prilike naših širokih potrošačkih slojeva, a u prvom ređu 
seljaštva i radništva, jer će u njemu naći korisne smjernice za svoj praktični 
rađ u narodu. Krajnje je vrijeme da se standard života našega seljaka i radnika 
pomakne u mnogim krajevima naše zemlje jednom dobro organiziranom ak- 
cijom s granice nedolične čovjeka. D. Cutvarić 


SERAPHIM HANS-JURGEN: DEUTSCHE BAUERNPOLITIK. (>Volk und 
Wirtschaft«, sv. 7.) Berlin 1936, str. 175. 


U svojem početku nacionalni socijalizam nije pokazivao neki naročiti 
interes za seljaštvo. Tek vremenom je došlo.do ideološke podloge za rasuđivanje 
seljačkih problema, pri čemu ima najviše zasluga W. Darrć, »Reichsbauern- 
fuihrer«, koji je pokušao spojiti ideju rasizma: da su jedino čiste rase sposobne 
za stvaranje kulturnih vrednota, s agrarizmom: da je poljodjelstvo temelj na- 
rodne egzistencije. Taj obrat nastao je silom prilika, naglim porastom stranke 
1 poratnih nevolja njemačkih seljaka, koji ne samo da su počeli naglo broj- 
čano opadati, nego je došlo do ozbiljnih poteškoća materijalnih i moralnih.) 
Sve do novijega vremena poduzimane su u pogledu olakšanja položaja seljaka 
djelimične i nesistematske mjere. Nac. socijalizam pošao je dalje, on smatra 
seljački način života izvorom narodne energije i obnovom rase. Vodeća poli- 
tička misao seljačkog zakonodavstva iskristalizirala se u krilatici »Blut und 
Boden« a to će reći: narod — kao škup osoba posretstvom krvne veze, i prostor 
— na kome taj narod mora da živi. U uvodnom članku ove zbirke o njemačkom 
seljaku kaže Darrć, da je seljak glavar sjedilačke porodice organski povezane 
sa zemljom koju obrađuje i na kojoj ima svoje ognjište i kuću. A sve to nat- 
kriljuje dužnost služenja narodu i domovini. Napose na agrarnom sektoru 
smatra nac. socijalizam kao cllj: namirenje potreba iz domaćeg zemljišta, rad 
na njemu vlastitom snagom i postignuće najvećeg mogućeg efekta u ispunjenju 
te zadaće. Sve mjere poduzete u ostvarivanju izloženih ideja dobile su naziv 
seljačke politike, jer su od mnogo većeg upliva na položaj seljaka kao socijal- 
nog bića i njegovog gospodarstva kao ekonomske jedinice, nego što je to do- 
tada bio slučaj. 

U vezi sa svime time došlo je i do obrta u ekonomskoj znanosti, a napose 
u agramoj politici. Međutim tako reorijentirana agrarna znanost nije bila bez 
preteča, primjerice Rodbertus, Ruhland, Bernhardi, čije nam izvode donaša sa- 
stavljač u svojoj zbirci. Kao glavni zadatak agrarne metodike smatra Seraphim 
sistematiziranje područja agrarne znanosti, te sam pokušava po izvjesnom siste- 
mu, koji bi se temeljio na bitnim aktuelnim problemima, rasporediti materijal 
ove zbirke. čitavu materiju je podijelio u dva dijela: seljačke odnose na temelju 


1) O učinku kapitalističkog privrednog sistema naročito o propadanju 
seljačkih gospodarstava i smanjenju životnog prostora za seljake, v. Mirković: 
Održanje seljačkog posjeda, Zagreb 1937. 

socijalne okoline (Mitweltverhiiltnisse), te seljačke odnose, koji se osnivaju na 
materijalnoj okolini (Umweltverh.). Do prvih dolazimo razmatranjem socijal+ 
nih organizacionih oblika; tu je od važnosti formiranje odnosa među samim 
ljudima te stepen.njihove ovisnosti od nadređenih cjelina. Od na taj način na- 
stalih rezličitih posljedica, istaknuta su u ovoj knjizi dva momenta: socijalno- 
ekonomski nagon za osamostavljivanjem u obliku bijega s rođene grude, te 
stvaranje uvjeta napretku seljaštva putem unutarnje kolonizacije. Druga vrsta 
odnosa, koja je inače u uskoj vezi s prvom, određena je aktivnošću čovjeka 
prema darovima prirode. U agrarnoj i seljačkoj politici stoji na prvom mjestu 
odnos čovjeka prema zemlji. Zadaća ekonomista bi ovdje bila upravljena na 
posmetranje odnosa poljodjelstva prema svome materijalnom supstratu pod 
narođno-gospodarskim (Uberbetrieblich) vidom. Nadovezujući na veličinu i in- 
tenzitet seljačkog posjeda, Seraphim grupira sve probleme odnosa materijalne 
okoline oko specifičnog uloga rada u poljodjelstvu (kuda spada na pr. pitanje 
seljačkih nadničara), te pribavljanja potrebnih kapitala (na. pr. pitanje raz- 
duženja). Ali ođuvijek se najveća pažnja obraćala problemu prođe poljodjel- 
skih dobara. U sferi cirkulacije tih produkata zapažamo stalne pokušaje regu- 
liranja i planskog vođenja prođe u smjeru izvjesne »pravedne« cijene i podjele 
dobara. Nastojanjima nac. socijalizma u pogledu formiranja cijena poljodjel- 
skih produkata u obliku »tržišnog gospodarstva«, obraćena je u ovoj knjizi na- 
ročita pažnja. 

Prilozi u ovoj zbirci nisu samo od stručnjaka ekonomista nego i od prak- 
tičara, političara, a često su navedeni u izvođu najkarakterističniji zakonski 
tekstovi, pretstavke i slično, tako naročito u prvom dijelu knjige, koji govori 
o socijalnim tvorevinama na agrarnom području i poretku unutar tih zajednica. 
Problemu generacija u vidu seljačkih nasljednih običaja dano je naročito mje- 
sto. Kao prelaz drugome dijelu, u kome je govora o agrarnom sustavu i proble- 
mima, koji iz njeg izviru, služi poglavlje o kolonizaciji unutar Njemačke. Na 
taj se način misli stvoriti podloga za nac. soc. ideal što više izjednačenog obi- 
teljskog gospodarstva. Međutim da bi se konsolidirao položaj seljaka, trebalo 
je istrgnuti poljodjelsko tržište iz liberalno-kapitalističke privređe, koja ne po- 
gođuje ni u kom slučaju bivstvu seljačkog gospodarstva, i pristupiti stvaranju 
naročitog tržišnog poretka koji zahtijeva da se pri gospodarenju uzmu u obzir 
potrebe cjelokupne privrede i blagostanje sviju, te si stavlja za dužnost reor- 

ti agrarno tržište u smislu organičkog gospodarskog vođstva. Kao regu- 
lator tržišta osnovan je »Reichsn&hrstand«, čija se prilično zapletena hijerar- 
hija osniva na udruženju proizvođača, u najširem smislu te riječi, u ovisne 
stepene, te postavljanja sve odgovornosti na staleška udruženja svih pripad- 
nika tih pojedinih stepena, i zajedničkom unovčavanju proizvodnje, uz široko 
kontrolno pravo i miješanje vrhovnih organa staleža, koji su ujedno ugledni i 
odgovorni stranački funkcioneri. S više općenitog stanovišta obrađena su na- 
đalje pitanja veličine posjeda i razduženja. 

U ovoj čitanci je pokušano raznolikim prilozima što jače istaknuti pro- 
blematiku pred kojom su se našla nac. soc. ekonomsko-politička nastojanja. 
Ali ipak u knjizi prevlađuje jedna misao: težnja za što većim skladom između 
neposrednih obrađivača zemlje i onih, koji je sami ne obrađuju, a ipak si na 
njoj uzurpiraju izvjesno pravo, te nastojanje za organičnom povezanošću raz- 
nih jedinica proizvodnje i potrošnje u vidu »pravednih cijena i podjele dobara«. 
Članci su inače uglavnom općenite prirode, više programatski nego analitički. 
Sve mjere na agrarnom području u stvari su samo sretstva cilju: rasno čistom 
1 samodostatnom narodu. Kođ Seraphima je slabije prošla činjenica, da bi selja- 
čko pravo imalo biti jedan od glavnih dijelova rasne politike. A i druga glavna 
dilema sadanjeg časa: autarkija čitavog njemačkog područja kao takovog i 
emancipacija od inozemstva ili u prvom redu autarkija samih seljačkih poje- 
dinih gospodarstava, nije dovoljno precizirana. Možda autor drži da su mjere 
stroge kontrole agrarne proizvodnje i ingerencija u same seljačke poslove, tek 
časovita potreba. Ali je ipak trebalo dati mjesta autarkičnim nastojanjima u 
vezi s problemom naoružanja, kojom je idejom u stvari danas upravljana njem. 
privreda. Ako još podsjetim da nac. socijalizam ne želi održati seljaštvo ona- 

kovo kakvo nam se do danas ukazuje, nego ga želi preudesiti za prikladnog 

ižvršioca svojih ideoloških postulata, i da seljaka u Njemačkoj imade jedva 

25%, onda moramo sumnjati, da li je sasvim točan naziv »seljačka politika«c. 
Dr. ZL Gašparović 


GORŠIC DR. FRANJO: DODATAK TUMAČU ZAKONA O IZVRŠENJU 1 
OBEZBJEĐENJU (IP). Zagreb 1937, VI i T7 str. 


Imade vrlo malo zakona kojima bi Fili pridodati takovi uvodni zakoni, 
kao što je to slučaj s uvodnim zakonom za novi vanparnični postupnik, koji 
bi bili sami po sebi zaokružene cjeline i koji bi, uslijed toga, bili podesni 
za samostalni, zaokruženi prikaz. Stoga i jest dosta teško naći ispravnu 
formu nesamo za uvodni zakon nego i za njegovu obradbu. A ipak se osjeća 
potreba da se prigodom uvođenja jednoga novog zakona govori i o onim nače- 
lima koje on uvodi. Austrijsko ministarstvo pravde riješilo je taj problem time, 
da je zajedno s projektom Ip-a objavilo i 23 sitno štampane strane »Erišuternde 
Bemerkungen der Regierung zum Entwurfe eines Gesetzes liber das Exeku- 
tions- unđ Sicherungsverfahren«. Kod nas toga nema: Goršić još naročito za- 
hvaljuje onoj gospodi »na ljubaznosti, kojom je piscu stavljeno na upotrebu 
zvanično Obrazloženje ministarstva pravde, koje se odnosi na nove uredbe« 
(str. IV) koje uvode, odnosno mijenjaju Ip i koje su sadržaj tog »Dodatka«<. 

Shvatljivo je, da pod ovakovim prilikama taj Goršićev »Dodatak« zaostaje 
za kvalitetama njegova komentara k Ip-u, kojemu se ta brošura dodaje. A i 
unutar tog djela zaostaje pravno-doktrinarna strana za obradbom političko- 
historijske i deskriptivne strane. Već se u predgovoru iznose razlozi, & kojih 
je Ip tako kasno stavljen na snagu, te se upućuje na okolnost, »što redovni 
sudovi na područjima kasacionog suda u Beogradu i Velikog suda u Podgorici 
još nijesu bili organizovani« (str. III).!) I ovdje se već spominje onaj argu- 
menat koji je onda potanje obrađen u Uvodu: pošto je autor pod a) govorio 
o »Anticipativnom stavljanju na snagu izvjesnih propisa Ip« govori pod b) 
o »Stavljanju na snagu cjelokupnog Ip« i veli: »Ministar unutrašnjih poslova 
dr. Korošec Anton prigovorio je čl. 19 projekta, pošto je bilo njime predviđeno, 
da će na području ranije Srbije i Crne Gore vršiti provođenje sudskih ovršnih 
radnja organi općih upravnih oblasti prvog stepena«, a citira se i odnosno Mi- 
nistrovo pismo III br. 16.207 od 27 jula 1935, gdje se ističe, »da se od općih 
upravnih oblasti nikako ne bi moglo zahtijevati ono detaljno poznavanje Grpp, 
koje je neophodna pretpostavka za obavljanje tih poslova, kao ni poznavanje 
sviju propisa novog Ip sa svim njegovim novinama kako u pogledu sretstava 
ovrhe tako i u pogledu pojedinih ovršnih radnja«. Ovo je stanovište u toliko 
interesantnije, što je Zakon o općem upravnom postupku (ZUP) od 9 novembra 
1930 rađen po uzoru grpp-a, što, po mogućnosti, i na području uprave želi da 
oživotvori načela tog zakona, dakle da je grpp supsidijarno i interpretativno 


1) No dok je Ministarstvo pravde još 1935 god. bilo mišljenja, da iz ove 
premise slijedi (čl. 19 nacrta uvodnog zakona za Ip) da »dok se na područjima 
Kasacionog suda u Beogradu, Velikog Suda u Podgorici i Apelacionog suda u 
Novom Sadu ne ustanove posebni sudski organi za provođenje izvršenja, pro- 
vodiće se, na tim područjima, izvršenja preko onih organa koji su ih i do sada 
provodili« — nema toga više u Finansijskom zakonu za 1937/38 godine: ondje 
se Ministar pravde ovlašćuje »da, u sporazumu s Ministrom unutrašnjih po- 
slova, službenike odjeljenja za izvršenje kod upravnih vlasti prevede u resor 
Ministarstva pravde, gdje će ih upotrijebiti u svojstvu izvršnih organa u sudo- 
vima na područjima Apelacionog suda u Beogradu, Skoplju i Velikog suda u 
Podgorici«. Pita se samo zašto ovo, što je moguće 1937, nije bilo moguće već 
1930. Uostalom nije ni taj personalni momenat tako važan da bi onemogućio 
stupanje na snagu cijelog Ip-a. Dokaz tome je okolnost, da su u nekoliko na- 
vrata — vidi »Dodatak Goršića, str. 1—4 — stavljani na snagu pojedini para- 
grafi Ip-a, štoviše i samo pojedine točke pojedinih paragrafa, svega kojih dese- 
tak paragrafa, ali da se vidi da u Ip-u ima mnogo propisa koji nemaju veze 
s tehnikom izvršenja. 

vrelo za ZUP. No i sam ZUP sadrži »Otsek VI. Izvršenje« ($5-e 136—163) i 
>Otsek VII. Obezbjeđenje« ($5$-e 164—166) ... i upravo na te su propise upu- 
ćeni svi oni, koji su pctpali pod udar »Uredbe o izbranim odborima«: stav 2 
člana 48 propisuje da »presude i poravnanja izvršuje opšta upravna vlast 
prvog stepena... prema odredbama 55-a 136 do 163 Zakona o opštem upravnom 
postupku«, premda, kako to veli ministar Korošec u citiranom svom pismu, 
>s druge strane, za te poslove nikako ne dolaze u obzir oni političko-upravni 
činovnici, .koji nemaju pravni fakultet.) ' 

U citiranom Uvodu spominje Goršić Uredbu »o likvidaciji zemijoradničkih 
dugova (M. P. br. 70.380/V, od 25 septembra 1936. god. br. 223-LIII), kojom 
su stavljeni van snage svi raniji propiši koji se odnose na zaštitu zemljorad- 
nika, pa tako i propisi Ip, koji su bili privremeno stavljeni na snagu. Propisi 
Ip zakonodavcu pri likvidaciji akcije nijesu bili više potrebiti«. Budući da je 
ovakovo mišljenje izneseno već mnogo ranije moramo uputiti na one retke, 
koje su Žilić i šantek — najsavjesniji komentatori našeg zemljoradničkog za- 
konodavstva — posvetili pobijanju tog mišljenja. To su strane 87 1-slijedeće 
četvrte knjige njihovih komentara (»Uredba o likvidaciji zemljoradničkih du 
gova«, Zagreb 1936). . ; : 

Nedostaje nam prostor da potanje uđemo u materiju) i komentar Gor- 
šića obim Uredbama o uvođenju, odnosno mijenjanju Ip-a (poglavlje II i III 
>Dodatka«). Ističemo jedino, da Goršić spominje, komentarišući propis čl. 27, 
da je sadanje rješenje (tj. da se »Izvršenja, koja su na dan kad novi Izvršni 
postupnik dobije obaveznu snagu već u toku« provode po vlastima »koje su za 
to bile do sada nadležne, i to po dosadanjim propisima«) prihvaćeno, pošto je 
bio odbačen »princip parničnih stadija, koji je bio donekle uzet u obzir u prvo- 
bitnom projektu Uip«. Ipak Goršić ne navodi razloga zašto su »kodifikatori 
usvojili princip jedinstva, po kome se ovršni postupak provađa ili u cijelosti 
po starom pravu ili pak u cijelosti po novom pravu«. Zacijelo bi mnogo dopri- 
nijelo ispravnom razumijevanju, a potom i primjenjivanju Ip-a, da se znade 
koji su to razlozi bili da je usvojeno jedno, za teoretičare, upravo estetsko rije- 
šenje, ali koje, čini se, nije najpraktičnije. 

Pod IV otštampan je, bez komentara, tekst »Uredbe o postavljanju i 
izboru vještaka za procjenjivanje zemljišta, o njihovom nagrađivanju i o po- 
stupku pri procjenjivanju«, koja je, svojedoba, bila donesena »na osnovu 5-a 9 
Zakona o zaštiti zemloradnika ...« za područja Apelacionih sudova u Sarajevu, 
Zagrebu i Novom Sadu, a koja se sada, glasom čl. 31 Uip proširuje na teritorij 
cijele države, privremeno, »dok se ne donese Uredba po st. 5 $ 113 Ip«. 

Dr. željko Lederer 


2) Vidi naš članak »Nadležnost i postupak u sporovima između poslo- 
davaca i nižeg pomoćnog osoblja«. »Ekonomist« br. 4/1937, str. 182—184. 

3) Sabravši sadržaj tih Uredaba u jedno, dali smo kratak prikaz onih 
materija koje su sada mijenjane. Spomenuli smo u prvom redu da su čl. 11 
i ČI. 8 str. 3 i. f. Uip dirali u materiju grpp-a; potonji propis određujući da su 
i za izlučne tužbe i protiv administrativnih ovrha, nadležni isključivo Sreski 
sudovi (cf $ 38. str. 3. Ip). Goršić, Dodatak, str. 11: »Mogu samo redovni 
sudovi biti nadležni za odlučivanje o tzv. izlučnim tužbama, makar se one 
odnosile na administrativnu ovrhu, pošto je tu u pitanju pravo vlasništva, 
čije presuđenje spada u nadležnost redovnih sudova. Bilo je za preporuku, da 
se to izrično istakne«. Na to se odnosi naša 5 bilješka na str. 351. 


ISPRAVAK. 


U članku Janka Grampovčana: »Željeznički franak 1 njegovo značenje u 
međunarodnom željezničkom saobraćaju« potkrala se pogreška na str. 338 
(Ekonomist, br. 7—8 1937), pa drugi i treći pasus ispod tabele treba da glasi: 

>S drugim riječima: željeznički tečajevi šilinga oscilirali su dakle između 
najnižeg tečaja 7,74  inajvišeg tečaja 10,41 dinara, što pretstavlja razliku 
ođ 33,97%. . 

što slijedi iz toga? Prije svega: poskupljenje transporta i to, ne samo 
za 33,97%, nego za mnogo više... .« 

Inhaitsiibersicht 


Prof. Juraj šćetinec: Die Grunđideen des Nationalsozialismus. Im End- 

Russlaod und die Hyperpopulation auf dem Lande steigt sogar. Deswegen gibt 
eine neue Wendung in der Agrarpol. seit 1985 Mčglichkeiten zur Entwicklung 
eines Privatsektors in der koll. Agrarwirtschaft. 


Miran Kenk (Mežica): Die gegenseitige Abhingigkeit der Marktpreise 

Miroslav Sovdat (Ljubljana): Die Notwendigkeit der Fachrevision in 
uštfentlichen Anstalten. Die Institution geschulter Fachrevisoren entwickelt sich 
in allen fortgeschrittenen Lindern, da die Aufsichtsriitte meistens nur formel! 
die Unternehmungen kontrollieren und auch kein notwendiges Wissen einer 

MJESEČNIK ZA SAVREMENA EKONOMSKA I SOCIJALNA PITANJA 
GOD. III ZAGREB, OKTOBAR 137 BROJ 


Povodem pedesetogodišnjice profesora 
dra Milana Ivšića 


»Naša se tek narodna kultura nastavila na onim temeljima, 
što ih je postavio naš seljački narod. Zato je i istina, da će i svi 
naši nadareni i školovani kulturni radnici samo utoliko stvoriti u 
narodu nešto veliko, ukoliko bude njihov rad sastavni dio naše se- 
ljačke narođne kulture i ukoliko se svojim radom ne budu odvajali 
od osnovica kulture i prosvjete svoga hrvatskog seljačkog narođa.« 


M. Ivšić: Diljem doma. Zagreb 1935. Str. 13/14. 


Ove riječi iz samog djela prof. Ivšića najtočnije i najbolje obi- 
lježuju cilj i smjernice, ideje i ujedno metode njegova rada. Sre- 
dišnja je misao njegova narodno-gospodarskog sustava: traženje 
iskonskih vrednota hrvatske seljačke kulture, te uređenje i pobolj- 
šanje našeg društvenog i ekonomskog života prema pravnoj svijesti 
i shvaćanju našeg seljaštva. Tu je misao Ivšić usisao u svojoj ra- 
noj mladosti kao dijete sela, rođen dne 28. VII. 1887. u Orahovici, a 
misao dobiva oblike u ranoj mladosti, naročito u doticaju s radom 
i s ideologijom Ante Radića. Znanstvenu formulaciju svog sistema 
izrađuje Ivšić na ekonomskim studijama u Francuskoj u svome pos 
znatom djelu »Les problčmes agraires en Yougoslavie«. Karakteri- 
stično je, da se Ivšić u vrijeme svoje pedesetogodišnjice, u punini 
svoje akademske karijeve, ne »akademizira«, već daje plodove svoga 
znanstvenog rada u obliku stručne literature o seljacima za same 
geljake (serija popularne agrarne politike Svetojeronimskog društva 
u Zagrebu) 1). 

Ivčićev interes za socijalne probleme datira još iz vremena nje- 
govih studija na zagrebačkom sveučilištu. On surađuje u različitim 
literarnim časopisima i u lijepoj knjizi ga neprestano interesira upra- 
vo socijalna nota, naročito u djelima Josipa Kozarca i Vjenceslava 
Novaka, te on danas slovi kao jedan od njihovih najboljih pozna- 
vača. Niti rat nije zaustavio njegova rada u tome smjeru, već on 
pače dobiva novih pobuda i stiče iskustva kao ekonomski izvjestitelj 
ratnog ministarstva. Želja za što većim usavršenjem na području 


1) Biografiju i bibliografiju prof. Ivšića sadrži »Obzor« od 2. VIII. 1937. 

društvenih i gospodarskih znanosti vodi ga poslije rata u Francusku, 
gdje nakon višegodišnjih studija postizava doktorat prava pomenu- 
tom radnjom »Les problčmes agraires en Yougoslavie» (Paris 1926), 
koja spada među standardna djela naše ekonomske literature. Ovo 
je djelo poslužilo kao osnovica velikom broju inozemnih stručnjaka 
za upoznavanje naših problema. Tako na pr. znameniti američki s0- 
ciolog i historičar, Charles Beard, putujući pred nekoliko go- 
dina Jugoslavijom na poziv naših iseljenika, uzima za podlogu svog 
istraživanja i upoznavanja Jugoslavije upravo spomenuto Ivšićevo 
djelo. A naći će se i teško koja dobra knjiga o našim gospodarskim 
odnosima, gdje se to djelo ne citira. 

Ne samo da je Ivšić u svojoj knjizi historijski, sociološki, pravno 
i ekonomski prikazao razvitak naših različitih gospodarskih sustava, 
već je također konkretno i precizno formulirao načela na kojima 
bi se imao sazdati Seljački zakonik. 

Vijek liberalizma donio je i nama svoje pravne oblike, koji 
nemaju ništa zajedničkog s našim društvenim životom, a protive se 
pravnom shvaćanju našeg seljaštva. Građanski zakonik je 
nakalamljen na društvene i gospodarske odnose sela, a da ne od- 
govara ni razvitku, ni shvaćanju našeg naroda. On razara mnoge 
njegove najveće vrednote i osobine. Poradi toga je potrebno, da se 
za seljaštvo stvore onakve pravne odredbe, koje će njegovu shvaća- 
nju, njegovu životu i napredovanju najbolje odgovarati. Individuali- 
stički propisi Građanskog zakonika su tudi seljaštvu. Ono ne živi ato- 
mističkim, izoliranim, životom građana, već skupnim, dogovornim 
životom. Zemlja u seljačkoj ekonomiji nije samo jedan od tri proiz- 
vodna faktora, već je to i proizvodni faktor »sui generis«. Po- 
djela rada u seljačkoj kući nije mehanička, nije osnovana na nače- 
lima klasične ekonomije rastavljanja posla od posla, ljudi od ljudi, 
već je to organička podjela rada na načelima međusobne povezanosti 
unutar seljačkog doma (kuće, zadruge). Ivšić zato zahtijeva, da se 
posegne za iskonskim oblikom skupnoga gospodarenja u kućnoj za- 
druzi, ali ne u zadruzi historijskog oblika, već u novoj, rm 
noj — u seljačkom domu, koji će odgovarati 
našnjice, ali koji bi počivao na tradicionalnom temelju pipa 
skupnog života. Središte gospodarskog rada ima biti dom i obi- 
telj, koja počiva na demokratskim načelima. Stoga i selja« 
čko vlasništvo ne može biti individualističko, a niti kolektivističko, 
već skupno ili zadružno. Iz tih osnovnih načela onda on izvodi cio niz 
zaključaka s obzirom na diobu domova i nasljedno pravo. 

Ideju Seljačkog zakonika razvijao je i dotjerivao Ivšić dalje u 
mnogim specijalnim publikacijama, a u dodiru s ostalim opće gospo- 
darskim problemima. Vođen osnovnom idejom seljačke skupne eko- 
nomije Ivšić zabacuje tip liberalističko-individualističke nepovezane 
ekonomije, koja se ne obazire na potrebe cjelokupnog naroda, a na- 
ročito seljačkog; stoga on zahtijeva u svojim spisima one oblike eko- 
nomske politike, koji će biti upravljeni k uspostavljanju gos po- 
darske ravnoteže i postavljanju plana u gospodar- 


2) M. Ivšić: Smjernice naše gospodarske politike. Zagreb 1984. 

skoj politici?). Postizavanje gospodarske ravnoteže zahtijeva 
odbacivanje mnogih metoda, koje su neracionalne. Tako i ideja 
racionalizacije) ulazi u sklop njegova sistema, i on pokazuje, 
da se samo racionalnim gospodarenjem u industriji i u poljodjelj+ 
stvu mogu popraviti naše privredne prilike i da samo tim načinom i 
naše seljaštvo može steći bolji ekonomski položaj u okviru svjetskog 
gospodarstva. 


Svaki aktuelni problem, teoretski ili praktični, koji dodiruje naše 
prilike, nalazi u Ivšiću ubrzo obrađivača; on stalno traži, koliko ima 
koji problem relevantnosti za naše narodno gospodarstvo, a naro- 
čito za poljodjelstvo. »Poljodjelstvo imade biti osnovica narodnom 
životu i narodnoj privredi, jer poljoprivreda hrani sve državljane, 
a daje i sve sirovine industrije«.4) 


Kako je seljak onaj korijen, ona jezgra, iz koje svi staleži pro- 
istječu, a on se sim po sebi obnavlja, to Ivšić sociološki smatra, da 
seljaštvo nije stalež poput ostalih, već se kod njega može govoriti 
»0 seljačkom narodu, a ne samo o staležu«. Seljaštvo ostaje uvijek 
istovjetno, vječno, dok se drugi staleži odvajanjem rada i pozitivnim 
propisima pretvaraju u svu silu novih, dok nijedan zakon ne mijenja 
i ne može da rastavlja seljaštva u staleže. Kao što je seljaštvo izvor 
narodne snage, treba da bude i temelj državnome životu Hrvata. 
Seljački dom imade biti prema tome osnovica sveukupnoga na- 
rodnog života, pa i same države. Domovi u svojoj skupnosti pred- 
stavljaju opći ine, a od ovih se opet vlast prenosi na šire zajednice. 
Na te se zajednice ima prenesti samo toliko vlasti koliko je po- 
trebno za vršenje zajedničkih posala tako, da »narodni suverenitet« 
bude uvijek zadržan u onim organima, koji su najbliži narodu i s ko- 
jima je on u neposrednom dodiru. Ako vlast proistječe iz naroda, 
onda inarodna demokracija mora uzimati put odozdo pre- 
ma gore, a ne kao što je to u birokratsko-građanskoj državi, gdje 
se vlast delegira odozgo prema dolje. 


Prema svemu tome potrebno je postojeći pravni poredak pro- 
mjeniti tako, da on bude odgovarao povijesnom društvenom ustroj- 
stvu hrvatskog naroda. Važnost prava u interpretaciji socijalne 
strukture igra tako važnu ulogu u sistemu prof. Ivšića, da bismo na 
osnovi toga mogli smjestiti — u doktrinarnom smislu — njegov su- 
stav kao bliz pravno-ekonomskom sistemu njemačkog ekonomista, 
freiburškog profesora Karla Diehla. Ivšić naročito ističe historij- 
ski momenat, potrebe razumijevanja sadašnjosti iz prošlosti. Nje- 
gov ekonomski sustav po tome ima mnogo zajedničkih crta s mla- 
đom historijskom ekonomskom školom. Ali dok je ova škola 

na načelima individualizma, sistem Ivšićev upravo je supro- 
tan; on počiva na načelima skupnosti, te je stoga i bliz 
francuskim solidaristima (Le Play i drugi). Skupna poveza- 
nost, prožeta kršćanskim etosom, određuje ne samo put so- 
cijalnom istraživanju, već i cilj socijalnom životu. Ali kod Ivšića je 


3) M. Ivšić: Ideja racionalizacije i njezin međunarodni karakter. Zgb 1931. 
4) M. Ivčić: Društveni život na selu. Zagreb 1937, str. 38. 


419 


oštro lučenje etike od ekonomike do časa, dok ne prelazi u socijalnu 
filozofiju. 

Plodni naučni rad dra. Ivšića imađe naročitu važnost po tome, 
što je on i redovni profesor političke ekonomije na Ekonomsko-ko- 
mercijalnoj Visokoj Školi u Zagrebu, gdje je, nakon smrti svog pred- 
šasnika profesora Vasilija Beloševića odgojio cijeli niz naših mladih 
ekonomista. Svoju akademsku karijeru započeo je dr. Ivšić g. 1921. 
kao privatni docent, a doskora bude imenovan i profesorom. God. 
1934/1935, te 1935/36 vršio je čast rektora Visoke Škole. Njegovom 
zaslugom osnovana je i posebna katedra socijalnih znanosti (socio- 
logije i socijalne politike) na toj Visokoj Školi, jer su se prije ti 
predmeti predavali zajedno s političkom ekonomijom. Kao temelj za 
budući rad na području nacionalne ekonomije on je. g. 1933. osno- 
vao Zavod za narodno gospodarstvo. Prema statutima zadatak je 
zavoda, da pruža mogućnosti za što dublje proučavanje svih aktuel- 
nih problema i institucija narodnoga gospodarstva, te da se usme- 
nim i pismenim vježbama spremaju studenti za javni i naučni rad. 
Rad zavoda imao bi se dijeliti u seminare za političku ekonomiju, 
za ekonomsku politiku i historiju doktrina, za financijalnu znanost, 
za statistiku i konjunkturu. Prema zamisli profesora Ivšića ovi bi 
seminari imali postati ćelije za izgrađivanje naše narodno-gospodar- 
ske znanosti. Ta zamisao nije se dosad mogla u cijelosti ostvariti radi 
ograničenih sredstava, koja stoje na raspolaganje za takav rad. 

U historiji hrvatskog sveučilišnog života zauzima Ivšić posebno 
mjesto među nacionalnim ekonomima, jer on traži zasebne oblike u 
prošlosti i sadašnjosti našega vlastitog ekonomskog i društvenog 
života. Svojim naučavanjem u tom smjeru priveo je mnoge naše 
mlade ekonomiste postulatu, da znanje bez povezanosti 
s narodom nema nikakve vrijednosti. 

Konačno, dužnost nam je, da napomenemo, da je prof. Ivšić uza 
sav svoj naučni rad bio vazda spreman, da savjetom potpomogne i 
naš časopis »Ekonomist«, koji ga i broji među svoje suradnike. 


Uredništvo 

Viko Rieger (Bern) 
Kritika Marksove teorije zemijišne rente 


Proučavamo li gospodarski život, opazit ćemo, da se na svim 
njegovim područjima pojavljuju rente, t. j. neki naročiti prinosi, 
koji proizlaze iz prednosnoga položaja ili sposobnosti u izvjesnoj go- 
spodarskoj djelatnosti, a ne osnivaju svoju bitnu opstojnost na ka- 
pitalu i radu. Dok je Ricardo poznavao i nalazio tu pojavu samo u 
obliku zemljišne rente, kasniji su teoretici znanosti o narodnom go- 
spodarstvu, prije svega Mill, a zatim Schiffle i naročito Marshall 
ustanovili, da se renta ne pojavljuje samo kao poseban prinos kod 
obrađivanja zemlje, nego da je ona općenita gospodarska pojava te 
da dolazi do izražaja ne samo u procesu gospodarske proizvodnje, 
nego i u ostalim fazama gospodarskoga života (na pr. kao renta 
konzumenata). 

Glavna je dakle karakteristika rente, da se temelji na nekom 
prednosnom, vodećem položaju ili sposobnosti, koji ne moraju imati 
značaj isključivosti ili monopola. Nastaje onda, kada se uz isti ulo- 
žak rada i kapitala postizavaju različiti rezultati. Iako ne može doći 
do izražaja bez rada, odnosno kapitala, renta ipak bitno ne ovisi 
niti o radu, niti o kapitalu. Ona je »cijena za iskorištavanje samo 
trajnih dobara« (Cassel).!) A po Adolfu Weberu rente su one »po- 
gsebne prednosti, koje slijede iz toga, što se prema tendenciji plaća 
na tržištu za istu robu ista cijena, bez obzira na proizvodne troškove 
pojedinog ponuđača«.2) Premda obe definicije, i Casselova i Webe- 
rova, ističu neke značajnosti rente, ipak su neprihvatljive, jer je ne 
obuhvataju, kao pojavu u svoj njezinoj cjelini. Naime trajna dobra 
su ujedno i kapital. Cijena za iskorištavanje kapitala nije renta, nego 
kamati. Prema tome Casselova je definicija pogrješna, jer ne razli- 
kuje rentu od kamata, dok je Weberova preuska, jer se ograničuje 
samo na tržište robe, te isključuje čak i rente, koje se pojavljuju na 
drugim tržištima (rada, kapitala). 

Naš pokušaj određenja pojma rente temelji se na najopćeniti- 
jim značajkama, te se u nj zato mogu ubrojiti sve vrste renta. Mi 
rentu karakteriziramo kao prinos, koji proizlazi: 

(1. iz gospodarske djelatnosti, 
2. iz prednosnog položaja ili sposobnosti, i 
3. ne osniva svoju bitnu opstojnost na kapitalu i radu. 
. <  Renta je općenito izvanredan dobitak, koji ne mora biti izražen 
.u novcu, niti se dade kvantitativno odrediti i u brojkama izraziti. 
Kao »dohodak bez rada« renta je često oštro napadana i kritizirana, 
-te su mnogi tražili, da se ukine. Nju nalazimo jednako u industriji 
i u poljoprivredi, ali nas ovdje naročito zanima t. zv. zemljišna renta, 


X 1) Cassel Gustav: aheoređache Sozialčkonomie, Leipzig 1921., li: Aufl., 
8. 238. 
2) Weber Adolf: Kurzgefasste Volkarwirtschatslehre u. Volkswirtschafta- 


«politik, Milnchen 1935., 8. 120. 

koju bi mogli označiti kao poseban prinos nekoga zemljišta, koji pro- 
izlazi iz njegovog prednosnog položaja ili sposobnosti, a ne osniva 
svoju bitnu opstojnost na kapitalu i radu. 

'Teorijom zemljišne rente pozabavili su se prije svega fiziokrati, 
naročito Turgot i Quesnay; kao »prođuit net« zemljišna je renta za 
njih jedini čisti prinos, pa iako i »dohodak bez rada« nipošto šte- 
tan ili negocijalan, nego naprotiv potreban i poželjan, jer omogućuje 
opstanak čitavom ljudskom društvu. Adam Smith i J. B. Say učili 
su, oslanjajući se na fiziokrate, da je uzrok renti u iskonskim pri- 
rodnim snagama zemlje. Renta je po Smithu (u »Inquiry«) to veća, 
što su te iskonske snage na prirodan ili umjetan način više poten- 
cirane. Iz g. 1717. potječe teorija zemljišne rente škotskog farmera 
James-a Anderson-a (»Wealth of Nations«), koji je zastupao mi 
šljenje, da je ona potrebna i korisna, jer omogućuje poljoprivredniku 
bolje obrađivanje zemlje, različite melioracije i t. d. Na Andersona, 
Torrensa, Westa, Malthusa i dr. oslanja se Ricardova teorija zem- 
ljišne rente.3) Njemu konačno uspijeva da se oslobodi shvaćanja o 
prirodnim svojstvima zemlje kao jedinim uzrocima te pojave. Može 
neko zemljište biti i te kako plodno, ono ipak ne će odbacivati rentu 
sve dotle, dok ga ima u izobilju. Istom onda, kada nastupi oskud- 
nost zemljišta, može se govoriti o postojanju zemljišne rente. 

U nastojanju, da ukloni nesklad između svoje teorije vrijedno- 
sti i stvarnih činjenica, Ricardo je nužno došao do pojma zemljišne 
rente. Naime Ricardo je ustvrdio, da se zamjembena vrijednost (od- 
nosno cijena) onih dobara, koja se mogu po volji umnožiti, određuje 
količinom utrošena rada (a kapital mu je uključen u taj pojam). Kako 
vidimo, prirodu on ne smatra faktorom, koji sudjeluje kod stva- 
ranja vrijednosti. Cijena se spomenutih dobara određuje samo ra« 
dom. Ali kako da se onda rastumači, da isti proizvodi, za čiju je 
proizvodnju utrošena različita količina rada, imaju na tržištu 
istu cijenu? Ricardova teorija vrijednosti postaje time neodrživa 
i on da je spasi i da time ispuni prazninu u svome sistemu, izrađuje 
teoriju zemljišne rente. 5 

Postanak zemljišne rente opisuje Ricardo otprilike ovako: Ispo- 
četka, dok je broj pučanstva malen, ljudi obrađuju samo zemljišta 
najbolje kakvoće, jer je tih u izobilju. S vremenom pučanstvo se 
umnožuje, zemljišta najbolje kakvoće više ne dostaju za prehranu 
povećanog broja pučanstva. Prelazi se na obrađivanje zemljišta lo- 
šije kakvoće (druge vrsti). Kod toga se dakako ulažu različite ko- 
ličine kapitala i rada. Vlasnici zemlje prve kakvoće imaju prema 
vlasnicima zemlje druge kakvoće neki monopolni položaj. Pretpo- 
stavimo li naime, da je na obrađivanje zemljišta prve i druge ka- 
kvoće utrošena posve jednaka količina rada (i kapitala), zemljište 
prve kakvoće odbacivat će neki veći prinos. Budući da su cijene po- 
ljoprivrednih proizvoda na tržištu jednako visoke bez obzira na 
utrošeni rad (i kapital), odnosno bez obzira na kakvoću zemljišta, 
odrazit će se taj posebni prinos boljega zemljišta i u novcu. To je 
3) Diehl-Mombert: Ausgewilihite Lesestlicke, II. Bđ4. Von đer Grundrente, 
II. Aufl. Karlsruhe i. B. 1919., 8. 79 i dalje. 

zemljišna renta, koja prema tome može biti izražena in natura ili u 
novcu. Kako se pučanstvo sve više množi, to se prelazi na obrađi- 
vanje i treće-, četvero- i t. d. razrednih zemljišta, tako da između 
pojedinih kvalitetnih vrsta nastaju stalno nove rente. Zemljište 
druge kakvoće odbacuje u odnosu prema zemljištu treće neku rentu, 
zemljište treće u odnosu prema zemljištu četvrte i t. d. Po Ricardu 
cijena se proizvoda ravna prema ulošku rada i kapitala u najlošije 
zemljište, koje uopće ne odbacuje nikakovu rentu. Istom onda, kada 
bi se obrađivala sva zemljišta, odbacivalo bi i ono najlošije vrsti neku 
rentu; u tom slučaju govorimo o apsolutnoj zemljišnoj renti, dok se 
već prije spomenuta renta boljih zemljišta naziva diferencijalnom 
rentom, jer ovisi o razlici u kakvoći, odnosno o radu uloženu za obra- 
đivanje pojedinih vrsta zemljišta. 

Po Ricardu nije zemljišna renta sastavni dio troškova poljo- 
privredne proizvodnje, niti se cijena poljoprivrednih proizvoda oba- 
zire na nju (protivno Smith). Što više, kako se njihova cijena odre- 
đuje samo po radu utrošenu u obrađivanje najlošijeg zemljišta, 
zemljišna renta je samo posljedica odnosa na tržištu, odnosno cijene. 

Dok je Ricardo opširno izložio teoriju diferencijalne rente ka. 
kvoće i intenziteta, a nabacio misao o renti položaja, dotle je Hein- 
rich v. Thiinen u svome djelu o izoliranoj državi detaljnije obradio 
diferencijalnu rentu položaja, i s time u vezi rentu intenziteta. Po 
Thiinenu zemljišta, koja se nalaze bliže tržištu imaju već po tome 
neku prednost od ostalih, što je dovoz njihovih proizvoda na 
tržište skopčan s manjim troškovima. U razlici troškova nalazi se 

prema tome sadržaj rente položaja, koja raste što je manja uda- 
Tjenost od grada. 

Danas se općenito prihvaća opstojnost ovih vrsta diferencijalne 

ji rente: 

1. Renta kakvoće (kvalitete), koja nastaje uslijed toga, što se 
rađi povećanog broja pučanstva obrađuju zemljišta sve lošije kak- 
voće, tako da zemljišta bolje kakvoće uslijed razlike u utrošku rada 
i kapitala odbacuju rentu. 

2. Renta položaja, koju uzrokuje veća ili manja udaljenost po“ 
jedinih zemljišta od tržišta. Čim je neko proizvodno središte uda- 
ljenije od tržišta, bit će njegovi troškovi transporta veći. U razlici 
između troškova transporta pojedinih proizvodnih jedinica očituje se 
renta položaja. 

3. Renta intenziteta, koja je samo posljedica povećanih troškova 
neke poljoprivredne proizvodnje. Drugim riječima, u slučaju ako se 
u području tendencije zakona o manjem nego proporcionalnom pri- 
nosu tla, dakle preko optimuma, uloži u poljoprivredu novi rad i 
kapital radi povećane potražnje, to će ge cijena ravnati prema po- 
većanim proizvodnim troškovima. Razlika između prvotno utrošena 
rada i kapitala i ovoga naknadno uložena je renta, koja se naziva 
rentom intenziteta. 

4. Quasi-renta, koja nastaje samo privremeno i prolazno uslijed 
naročito prikladne kombinacije rada i kapitala, dakle traje samo 
tako dugo, dok se ostali proizvođači ne priklone toj kombinaciji, tj. 
dok ne pribave isto tako prikladna proizvodna sredstva. 

Danas se još pravi razlika između statičke i dinamičke diferen- 
cijalne rente. Dinamička diferencijalna renta bila bi ona, koju je iz- 
ložio Ricardo, tj. koja nastaje u slučaju potražnje, koja odgovara 
ponudi, tj., kada se cijena proizvoda ravna prema najvišim proiz- 
vodnim troškovima. U slučaju kad je potražnja mnogo manja od 
ponude, cijene padaju i ne ravnaju se više po najvećim, nego na pr. 
po srednjim proizvodnim troškovima. O statičkoj diferencijalnoj 
renti govorimo dakle onda, kad su neka gospodarstva prinuždena 
da prodaju na tržištu svoje proizvode uz niže cijene, nego bi to či- 
nile, da ponuda odgovara potražnji. Događa se, da neka gospodar- 
stva prodavaju ispod svojih proizvodnih troškova, dok je kod drugih 
renta niža, nego bi inače bila. 

Diferencijalna renta uopće ovisna je prije svega o dinamici trži- 
šta, a zatim o odnosu pojedinih vrsta rente međusobno. Neko zem- 
ljište u odnosu prema nekom drugom zemljištu može na pr. povlačiti 
rentu kakvoće, intenziteta i quasi-rentu, dok će drugo uslijed svoga 
pogodnijeg položaja prema tržištu dobivati na pr. rentu položaja. 
Upravo radi te kompliciranosti u odnosima pojedinih vrsta rente, 
gotovo je nemoguće odrediti njezinu veličinu, pa i stoga su praktički 
neprovedivi zahtjevi onih zemljišnih reformatora, koji traže pot- 
puno ukinuće rente na temelju oporezovanja. 

Potrebno je bilo ovo nekoliko općenitih napomena, prije nego 
što pređemo na Marxovu teoriju zemljišne rente, koju je on izložio 
u trećem svesku »Kapitala«. Taj svezak je izašao poslije njegove 
smrti, s Engelsovim komentarom, u Hamburgu g. 1894. (knj. III./T. 
»Verwandlung von Surplusprofit in Grundrente«). Nacrt za taj odje- 
ljak načinio je Marx g. 1868-67, pa iako je štampom objavljen tek 
mnogo kasnije, Marxova je teorija zemljišne rente već sedamdesetih 
godina i dalje vršila znatan utjecaj preko Marxa samoga, a i preko 
njegovih učenika, koji su tu teoriju već onda poznavali. 

Svoje razlaganje o zemljišnoj renti počinje Marx ovako: »Mi 

.dakle pretpostavljamo, da u agrikulturi, posve kao i u manufakturi 
vlada kapitalistički način proizvodnje, tj. da se poljoprivredom bave 
.kapitalisti, koji se od ostalih kapitalista razlikuju prije svega samo 
po elementu, u koji je uložen njihov kapital i od. toga kapitala u po- 
kret stavljen najamni rad. Za nas proizvodi zakupnik žito i t. d., kao 
što tvorničar proizvodi pređu ili strojeve. Pretpostavka, da je kapi- 
talistički način proizvodnje zavladao poljoprivredom uključuje, da on 
vlada u svim područjima proizvodnje i građanskoga društva, da se 
dakle u punoj zrelosti ostvaruju njegovi uvjeti, kao slobodna konku- 
rencija kapitala, prenosivost istih iz jednoga proizvodnoga po- 
.dručja u drugo, ista visina prosječnog profita i t. d.«0). To je po 
Marxu »specifični historijski oblik« vlasništva zemlje, koji »pretpo- 
stavlja u agrikulturi ekspropriaciju poljoprivrednih radnika sa ze- 
.mljišta i njihovo podređivanje pod nekog kapitalistu«5). — »Mi se 
ograničujemo dakle isključivo na uložak kapitala u stvarno ratar- 
h 4) Marx Karl: Das Kapital, Kritik der polit. Oekonomie, III. Bd., IL. Tell, 
Buch III., 6. Absch. Verwandlung vom Surplusprofit in Grundrennte, Herause. 


.von Fr. Engela, 6. Aufl., Hamburg 1922. (S. Pano: đ: 158. 
5) Ibid. S. 152. 

stvo, tj. u proizvodnju glavne biljne tvari, od koje živi neko pučan- 
stvo. Možemo reći pšenice, jer je ona glavno hranivo sredstvo mo- 
dernih kapitalističkih razvijenih naroda (ili umjesto ratarstva ru- 
darstvo, jer su zakoni isti) «8). 

Nadalje po Marxu predstavlja vlasništvo zemlje »monopol iz- 
vjesnih osoba«. Zatim: »Pretpostavka kod kapitalističkog načina 
proizvodnje je dakle ova: pravi obrađivači su najamni radnici, za- 
posleni po kapitalisti, zakupniku, koji se bavi poljoprivredom samo 
kao posebnim eksploatacionim poljem kapitala, kao ulaganjem svoga 
kapitala u posebnu proizvodnu sferu. Ovaj zakupnik-kapitalist plaća 
vlasniku zemlje, vlasniku tla, koje on eksploatira, u određenim ro- 
kovima, na pr. godišnje, ugovorno točno određenu svotu novaca 
(upravo kao dužnik od novčanog kapitala određene kamate) za do- 
zvolu, da može upotrijebiti svoj kapital na ovom posebnom proiz- 
vodnom polju. Ova novčana svota zove se zemljišna renta, svejedno 
da li je isplaćena sa polja, građevnog zemljišta, rudnika, ribarenja, 
šuma i t. d. Ona se plaća za čitavo vrijeme, za koje je vlasnik zemlje 
posudio, iznajmio ugovorno zemlju zakupniku. Zemljišna renta je 
dakle ostvarila oblik, u kojem se vlasništvo zemlje gospodarski rea- 
lizira. Mi nadalje imamo ovdje — zajedno i nasuprot — sve tri (?) 
klase, koje konstituiraju okvir modernoga društva — najamnoga 
radnika, industrijskoga kapitalistu i vlasnika zemlje«5). 

Iz toga Marxovog razmatranja o zemljišnoj renti, možemo vi- 
djeti, da se on sam ograničuje u slijedećem: 

1. on želi istražiti samo uložak kapitala u poljoprivredu za 
uzgoj žitarica, odnosno samo pšenice kao »glavnog hranivog sred- 
stva«, dok stočarstvo i ostale vrste poljoprivredne proizvodnje pušta 
sasvim po strani; 

2. ograničuje se na »kapitalistički način proizvodnje« u poljo- 

privredi, smatrajući, da su ostali sistemi gospodarenja u poljopri- 
.vredi preživjeli (feudalni posjedi, malo seljačko gospodarstvo), — 
“ograničuje se dakle na izvjesni razvojni stupanj poljoprivrede u ne- 
.kim zemljama (Engleska) ; 
' 3. što više, gledajući u poljoprivredi ništa drugo, nego samo 
jednu vrst industrijske proizvodnje, ima kod svoga raspravljanja 
pred očima sistem, kakav je u njegovo doba postojao u engleskoj 
poljoprivredi, naime: vlasništvo, kapital i obrađivanje zemlje je pot- 
puno odvojeno (kao u industriji). Kod Marxa je taj sistem pravilo, 
.dok se općenito nalazi vrlo rijetko, barem ne u seljačkim zemljama. 
Na toj samovoljno postavljenoj šemi poljoprivrede izgradio je on či- 
tavu svoju teoriju. 


4. Osim toga, Marx pretpostavlja, da su u tom kapitalističkom 
sistemu u poljoprivredi ispunjeni još slijedeći uvjeti: slobodna kon- 
-kurencija kapitala, njihova prenosivost iz jednoga proizvodnoga po- 
dručja u drugo i ista visina prosječnog profita. ' 


6) Ibid. 8. 154. 
T) Ibid. S. 154. 
8) Ibid. 8. 157. 

Kako vidimo, Marx govori o poljoprivrednoj proizvodnji, u ko- 
joj on nalazi ove tri društvene klase: vlasnici zemlje, koji ništa ne 
rade, a mogu živjeti i na sasvim drugom kraju svijeta i ubirati za- 
kupninu; zakupnici (odgovaraju pojmu kapitaliste-poduzetnika u 
industriji), koji eksploatiraju svoje radnike i poljoprivredni radnici, 
koji su rastavljeni od svojih proizvodnih sredstava (koja dakle nisu 
njihovo vlasništvo). 

Zemljišna renta je — po Marxu — samo jedan oblik 
fita, koji je »višak općenite tržne cijene iznad individualne proiz 
vodne cijene«?). (Pojam surplusprofita nije identičan s pojmom nad- 
vrijednosti (Mehrwert). Svaki surplusprofit je nadvrijednost, ali 
svaka nadvrijednost nije surplusprofit. Surplusprofit je razlika, koja 
nastaje iz tržnih prilika prigodom prodaje robe, koja je proizvedena 
pod povoljnijim uvjetima, nego ona, čiji proizvodni troškovi odre- 
žuju tržnu cijenu.) Opstojnost zemljišne rente je nužno ovisna o op 
stojnosti tržne cijene. Po Marxu, ne postoji li tržna cijena, ne po- 
stoji ni zemljišna renta. Kako je pak tržna cijena usko vezana s ka- 
pitalističkim proizvodnim sistemom, kao sistemom izmjene dobara 
na tržištu za novac, krivac, koji prouzrokuje rentu nije niti zemlja, 
niti privatno vlasništvo, nego kapitalistički proizvodni sistem. Zato, 
ako se hoće ukinuti renta, nije dovoljno ukloniti privatno vlasništvo, 
nego se mora uništiti čitav kapitalistički sistem. Ako se ukine samo 
privatno vlasništvo zemljišta, zemljišna će renta pripasti državi, ali 
ova usprkos toga ne će biti u stanju, kako tvrdi Marx, da snizi ci- 
jenu žita. Istom kada se uništi kapitalistički sistem, nestat će posve 
i rente, i država će tek tada moći sniziti cijenu žita. Marx razlikuje 
ove vrsti zemljišne rente: dod 

1. Diferencijalna renta LL. — Uzrok joj je u različitoj produktiv- 
nosti zemljišta; ona je samo »razlika između proizvoda dvaju istih 
količina rada i kapitala na istoj količini zemlje«. Ali na njezino obli- 

“kovanje ne utječe samo razlika u plodnosti tla (koja je relativna po- 

java, jer ovisi o razvojnom stupnju poljoprivrede), nego i položaj 
tla, nejednakost u oporezovanju, različiti stupnjevi razvoja poljopri- 
"vrede, nejednakost u razdiobi kapitala među zakupnike. Dok je kod 
Ricarda renta proizvod prirodnih sila i tržnih prilika, kod Marxa je 
ona isključivo proizvod društvenih odnosa, tako da je diferencija u 
«plodnosti i položaju ovisna o volji i mogućnostima ljudi. Ta ovisnost 
je to veća, što taj razvoj više napreduje. 

2. Diferencijalna renta II. nastaje, kada je kapital iste prođuk- 
tivnosti uložen jedan za drugim na istom zemljištu, ili jedan kraj 
drugoga na različitim zemljištima, pretpostavivši da su rezultati isti. 
Diferencijalna renta I. nastaje u društvenom razvoju prije i ona je 
samo jedan pojam; dok diferencijalna renta II. nastaje kasnije i ona 
je stvarni oblik prihoda, tj. samo drugačiji izraz za diferencijalnu 
rentu I. (Neki zakupnik ulaže na svojem zemljištu veći kapital nego 
njegov susjed i tu za prvi uloženi kapital nastaje renta). Po Marxu, 
diferencijalna renta nastaje i na zemljištu najlošije kakvoće. 


9) hid. S. 189. 

3. Apsolutna zemljišna renta, nastaje time, što vlasnik zemlje 
prima od zakupnika zakupninu. Ta zakupnina je apsolutna zemljišna 
renta, a proizvod je izvjesnog monopola uslijed opstojnosti privat- 
noga vlasništva zemljišta, odnosno, bolje — kapitalističkog društve- 
nog sistema. Zemlja nije proizvod rada, a kako — po Marxu — samo 
rad stvara vrijednost, ona sama po sebi nema nikakove stvarne vri- 
jednosti. Njezinu vrijednost i cijenu određuje uz srednji kamat- 
njak kapitalizirana zemljišna renta. Apsolutna zemljišna renta je 
diferencija tržne cijene i individualne proizvodne cijene. Kao takova, 
ona je kao i sve ostale vrsti zemljišta rente jedna vrst »nadvrijed- 
nosti«. Tu rentu dobiva vlasnik od zakupnika i sa najlošijeg zem- 
ljišta. 

4. Monopolna renta, nastaje kao posljedica nekog monopolnog 
položaja (na pr. netko posjeduje zemljište posebne kakvoće, koje je 
jedino u stanju proizvesti izvjesnu vrst voća i sl.) Monopol omo- 
gućuje višu cijenu, a diferencija između te više cijene i cijene, koja 
bi vladala na tržištu da nema monopola, je monopolna renta 

Marxova teorija zemljišne rente je ispravna utoliko, ukoliko 
renta zaista i postoji u ovoj ili onoj formi, što je uostalom već do- 
kazao Ricardo. Ali njegova ishodna točka, kao i njegovo razlaganje 

je pogrješno. Ponajprije ograničuje se Marx na jednu imaginarnu, 
jrešian sliku poljoprivrede, u kojoj se uzgajaju samo žitarice, od- 
nosno pšenica. Iz te njegove slike poljoprivrede isključeno je malo 
seljačko gospodarstvo i u njegovo vrijeme još vrlo rašireno feudalno 
gospodarstvo. Radi toga njegovo razmatranje ne može nam pružiti 
temelje za zaključke trajne i općenite vrijednosti. Isto tako ni Mar- 
xova predodžba o odvojenom vlasništvu, kapitalu i izvršenju pro- 
izvodnje (radu) u poljoprivredi nema u najvećem dijelu zemalja 
oslonca u stvarnosti. Zatim, utopija je držati, da zemljišna renta 
može potpuno nestati, kako to Marx misli, jer će uvijek, i u eventu. 
alnom socijalističkom društvu biti zemljišta različite kakvoće i po- 
ložaja, koja će kod prodaje poljoprivrednih proizvoda državi dono- 
siti kolektivima veće ili manje prinose, odnosno nekima prinose po- 
većane za zemljišnu rentu. Iako tu postoji veza sa ljudskom voljom 
i mogućnostima, ipak ove nisu nikada toliko razvijene, niti će se moći 
toliko razviti, da bi mogle svladati u velom tendenciju za stvara- 
njem zemljišne rente. 

"Te metodološke pogrješke utječu, da Marxova teorija zemljišne 
rente nije održiva. Ona je mnogo dalje od stvarnosti, nego Ricar- 
dova teorija zemljišne rente, pa Diehl ima potpuno pravo kad kaže, 
da Marxova teorija niti je Ricarda upotpunila, niti poboljšala19). 
Osim toga razvoj poljoprivrede nije se kretao u smjeru, koji je pred- 
vidio.Marx. Kapitalistički način proizvodnje u poljoprivredi, koji on 
pretpostavlja kao temelj svoje teorije, nalazimo danas u vrlo malo 
slučajeva. Prema tome, Marxova teorija ne može zadovoljiti osnovna 
pravila znanstvene metode, jer je kao bazu svoga raspravljajna uzela 
jednu irealnu sliku. 


10) Iap.: Diehl Karl: »Die Grundrententheorie im čkonomischen System 
von Karl Marx«, Jhrb. £. N.u. St, III. Folge, 17. Bd., Jena 1899., 8. 433—480. 

Marxov pojam diferencijalne rente udaljuje se donekle od Ri- 
cardova. Karl Diehl izražava se o tom Marxovom pojmu ovako: >U 
ispravnim temeljnim mislima ove teorije (diferencijalne zemljišne 
rente, op. p.) slijedio je Marx jednostavno Ricarda, izuzevši njezino 
karakteriziranje kao nadvrijednosti, tj. da ovdje predleži surplus 
profit, koji se osniva na razlici proizvodnih troškova; a uopće se 
Marx ni u jednom odsjeku svoga djela u tri sveska ne pokazuje tako 
ovisnim o klasičnoj nacionalnoj ekonomiji, kao u poglavlju o zem- 
ljišnoj renti. Gdje je pak Marx želio poći dalje od Ricarda, da po- 
boljša i proširi njegovu nauku o renti, unio je u nju mnogo više tu- 
đih i sasvim disparatnih pogleda, kod čega se dobrim dijelom iz- 
gubila jasnoća i teoretska oštrina Ricardove teorije«11). 

Što se tiče apsolutne zemljišne rente, postoji velika razlika iz- 
među Ricardove i Marxove teorije, opet na štetu Marxa. Ricardo je 
u svom historijskom obrazlaganju zemljišne rente postavio tezu, da 
zemljišta posljednje, najlošije kakvoće, koja se uzima najkasnije u 
obradbu, ne odbacuju nikakovu rentu. Ali i on dopušta u onom mo- 
mentu, kada je sva zemlja već zaposjednuta i u stanju obrade, po- 
stojanje izvjesne apsolutne rente. Marx naprotiv tvrdi, da i najlošija 
zemljišta odbacuju uvijek rentu, i da se ona izrazuje u zakupnini, 
koja se plaća i sa najlošijeg zemljišta. Po Ricardu najlošija zemlji- 
šta mogu pod gornjim uvjetima odbacivati rentu, dok se kod najlo- 
šije uloženog kapitala to nikada ne događa. Tu dakle postoji iz 
vjesna nesuglasnost između obih teorija. 

Tri su najvažnija prigovora Marxovoj teoriji apsolutne zemljišne 
«rente, koji bi je oborili i u slučaju, da su ispravne sve one pretpo- 
stavke, na kojima je izgrađena njegova teorija: 

1. Marx je poistovjetovao pojam apsolutne zemljišne rente s poj- 
mom zakupnine. Po njemu je 

zakupnina = apsolutna zemljišna renta. 

Iako on na jednom mjestu dopušta, da zakupnina »ekonomski go- 
voreno« sadrži i druge elemente (kamate uložena kapitala, dio nad- 
nice zakupnika ili čak radnika), ipak istodobno tvrdi, da »praktično 
sačinjava on (svaki dio zakupnine, op. p.) dohodak vlasnika zemlje. 
ekonomsku realizaciju njegova monopola, upravo tako kao prava 
zemljišna renta, i određuje isto tako cijenu zemlje kao i ona«!?). 
I kasnije na mnogo mjesta stalno piše, da je zakupnina i apsolutna 
zemljišna renta jedna te ista pojava. (Na pr. već spomenuto izdanje 
»Kapitala« str. 166.: »... tako da se jedan dio nadnice oduzima 
radniku te čini sastavni dio zakupnine, i tako pod maskom zemljišne 
rente pritječe vlasniku zemlje umjesto radniku«. — Ili: na str. 
173. »zemljišne rente, tj. zakupnine... .«). 

Vlasnik zemljišta ne ulaže nikakav rad, pa ipak dobiva od za- 
kupnika u izvjesnim razmacima vremena neku svotu novaca (il 
neku količinu priroda). Kako je taj vlasnikov dio (zakupnina) do- 
hodak bez rada, koji mu odbacuje zemljište, to je po Marxu, što se 


11) Ibid., S. 465. : 
12) Marx, Das Kapital, S. 165. 

uostalom vidi iz svih njegovih razlaganja, identičan s apsolutnom 
zemljišnom rentom, koju odbacuje svako zemljište. 

Međutim ovo shvaćanje, da je apsolutna zemljišna renta jednaka 
zakupnini odgovara popularnom, ali ne i znanstvenom shvaćanju. 
Popularno shvaćanje proglašuje naime rentom mnoge prinose, koji 
se u nauci ne nazivaju rentom (na pr. kamate kapitala). Između 
ta dva pojma postoji velika razlika, a u naučnom se razlaganju ne 
smiju upotrebljavati popularni termini. Mi smo definirali rentu kao 
neki naročiti prinos, koji proizlazi iz prednosnog položaja ili sposob- 
nosti u izvjesnoj gospodarskoj djelatnosti, a ne osniva svoju bitnu 
opstojnost na kapitalu i radu. Taj pojam rente, koji bi po svome smi- 
slu odgovarao i Marxovom pojmu rente, ne može nikako uključiti u 
sebi čitavu zakupninu, niti teoretski, a niti praktično. Marx se tu 
približava popularnom shvaćanju, kad dosljedno svom čitavom nau- 
čavanju, zakupninu kao »dohodak bez rada« poistovjetuje s rentom. 
U pojmu zakupnine, tj. u iznosu, koji plaća zakupnik vlasniku zem- 
ljišta, mogu biti uračunati i sasvim drugi prinosi, različni po svojoj 
naravi od rente, na pr. kamati kapitala, koji je vlasnik uložio u 
zemljište, prije nego što ga je dao u zakup. Osim toga, ničim nije 
dokazano, da je ta zakupnina (pa i samo jedan njezin dio) identična 
s Marxovim pojmom apsolutne rente, pogotovo, ako se uzme u ob- 
zir, da u zakupnini može biti uključen i jedan dio diierennjalse 
rente (kakvoće, položaja) ili monopolne rente. 

Prema tome, teoretski je sasvim promašena tvrdnja, da je za- 
kupnina istovjetna s apsolutnom zemljišnom rentom, jer se kako 
smo dokazali, ona sastoji iz mnogo raznih elemenata, koji se ne daju 
međusobno razlučiti. Time se ujedno poništava jedan od osnovnih 
pojmova Marxove teorije zemljišne rente. 

2. Po Marxu je zemljišna renta uopće, kao vrsta surplusprofita, 
u svakom slučaju nadvrijednost, dakle rezultat neplaćena rada. 
(»Svaka zemljišna renta je nadvrijednost, proizvod suvišnog rada«. 
Marx, str. 174.). Da nastane renta, potreban je nadrad (»Mehrar- 
beit«), koji je subjektivni preduvjet rente, dok objektivni ovisi o 
prirodi. Budući da je svaka »nadvrijednost« posljedica izrabljivanja, 
to i zemljišna renta nije ništa drugo, nego jedna vrst izrabljivanja, 
koje provodi zakupnik na račun svojih radnika. Da ova Marxova 
PERA) točna, vidimo odmah iz jednog primjera, koji je nabacio 
Diehl:13 

Zamislimo, da dva seljaka obrađuju dvije jednako velike povr- 
šine zemljišta. U to zemljište ulažu potpuno jednake količine rada i 
jednake količine kapitala. Obojica ne zaposluju nikakove tuđe radne 
snage. Obojica jednakom inteligencijom i jednakim sredstvima obra- 
đuju svoju zemlju. Ali kako su njihova zemljišta različite plodno- 
sti, oba seljaka ne će dobiti sa svoje zemlje jednake količine i kakvoće 
proizvoda. Plodnije zemljište odbacit će bolji prirod, lošije zemljište 
lošiji prirod, a u slučaju da će oba iznijeti svoje proizvode na trži- 
šte, ta će se razlika izraziti u novcu. Jedan od seljaka dobiva dakle 
diferencijalnu rentu, koja nije ovisna o njegovom radu, niti o izrab- 
ljivanju tuđega rada. (Svršit će se) 


13) Isp. Dieh!, op. cit. 

Dr. Fritz Ermarth (Norman, U. S. A) 


Socijalno-ekonomski problemi velegradskog 
urbanizma* 


Velegrad, kao jedan od oblika savremene civilizacije, te kao 
faktor političkog, ekonomskog i kulturnog života naroda, izaziva u 
novije vrijeme sve veći interes socijalnih znanosti. Otkako je spoznat 
trend urbanizacije zemalja zapadne civilizacije počele su pojedine 
vlade, gradske uprave i privatne organizacije istraživati velegrad i 
sam proces stvaranja velikih gradova u njihovim raznim emanaci- 
jama. Tako je velegrad postao predmetom populacionih, ekonomskih 
i kulturnopolitičkih istraživanja. Nekoliko primjera će ilustrirati 
kako se u zapadnim državama sve veća briga i sve veći interes po- 
svećuje ispitivanju velegrada, te pojave punog razvitka zapadne kul- 
ture. U Francuskoj postoji »Institut de Purbanisme«, koji sačinjava 
jedan dio pravnog fakulteta pariškog sveučilišta. U Njemačkoj bavi 
se nekoliko privatnih i poluslužbenih organizacija ispitivanjem po- 
rasta gradova i stvaranjem planova za velike gradove u najširem 
smislu toga pojma. U prvome redu treba spomenuti »Akademie fiir 
Stidtebau, Reichs- und Landesplanung« u Frankufurtu na Majni, za« 
tim »Das kommunalwissenschaftliche Institut der Universitit Ber- 
lin«. Nacionalsocijalistička vlada je uspostavila cio niz plansko-go- 
spodarskih ureda, koji velik dio svoje djelatnosti posvećuju »pro- 
stornom planstvu« (Raumplanung), kao što je na pr. rasterećenje 
velegrada, periferijska naselja, industrijalna decentralizacija itd. 
Naravno da je taj problem veoma akutan u Sjedinjenim Državama, 
gdje su u posljednjih stotinu godina rasli velegradovi kao gljive, a 
taj cijeli proces je tekao bez ikakova smišljenog plana i određene 
svrhe. »National Resources Committee« (Bivši »National Planning 
Board«), jedna od centralnih istraživačkih institucija Rooseveltove 
vlade, poduzeo je bio prošlih godina opsežna istraživanja, da što više 
svijetla baci u komplicirane odnose, koji vladaju u velegrađu obzi- 


*) Napomena uredništva: Dr. F. Ermarth došao je pred nekoliko godina, 
nakon svršenih studija, iz Njemačke kao »Austauschstudent« na Harvardski 
univerzitet u USA. Nakon izminuća stipendije ostaje u Americi najprije kao 
lektor za pitanja međunarodnih odnosa na American University u Washingtonu, 
a sada je profesor političkih znanosti na Oklahoma University, Norman USA. 
Njegov specijalni interes pripada istraživanju državnih i političkih sustava 
sadašnjice. God. 1932 izdao je u Heidelbergu svoju disertaciju »Theorie und 
Praxis des Faschistisch-Korporativen Staates«, a 1936 izdaje American Univer- 
gity njegovu knjigu »The New Germany. National Socialist Government in 
"Theory and Practice«. Potonja knjiga je doživjela vrlo lijep uspjeh u američkoj 
javnosti, pa ćemo ju i mi u jednom od narednih brojeva prikazati. O njegovoj 
raspravi »Der New Deal« donijeli smo prikaz u »Ekonomist-u« br. 9. 1936. 

Članak što ga objelodanjujemo napisao je Dr. Ermarth specijalno za 
»Ekonomist« u vezi sa svojim urbanističkim istraživanjima, što ih je vršio 
kroz dvije godine za »National Ressources Board (Planning Boardj« u Wa- 
shingtonu. 

rom na porast stanovništva, narodno zdravlje, kriminal, nemoralnost, 
standard života, kulturne prilike i mnoge druge pojave. Upravo sre- 
dišnji problem istraživanja ove važne institucije bio je velegrad u 
njegovim različitim manifestacijama, jer rješenje ovih pitanja je 
prešno u toj zemlji za uređenje planskog funkcioniranja gospodar- 
skog života. Mnogi od tih radova su završeni uz pripomoć »Harvard 
School for City Planning«, a vođeni su bili pod upravom Mr. Dykstre 
mre magistrata grada Cincinnati, koji se ističe uzornim i na- 

unicipalnim gospodarstvom. Ovo istraživanje nije završilo 
samo Eonstatacljajna, već je tražilo i neposredna rješenja za naj- 
važnija pitanja.!) 

I ako su mnogi pojedini problemi urbanizacije dobro raščišćeni, 
cjelokupni je problem velegrada u njegovom sudbonosnom značenju za 

našu savremenu civilizaciju još uvijek slabo obuhvaćen. A ipak je 
budućnost naše civilizacije i kulture, naročito europskih zemalja usko 
povezana s pojavom velegrada. Aglomeracija pučanstva u velegrado- 
vima stvara od cijelih područja skandinavskih zemalja pa i nekih 
dijelova Francuske puste »provincije«, a u glavnim europskim zem- 
ljama sve se više koncentrira život i sudbina naroda u metropolama 
poput Londona, Pariza i Berlina. Isti taj dramatski igrokaz pomica- 
nja pučanstva vidjesmo u drugoj polovini prošloga stoljeća u Sjedi- 
njenim Državama, gdje je cio jedan kontinenat postao kolonijom ne- 
kolicine velegradova, u kojima je nagomilana financijska moć, radna 
energija, a i ljudska pokvarenost. U tim gradovima se vidi kao neke 
Ven Poni »okamina« naše kulture, »des Unterganges des Abend- 

des«. 

Gdje je danas u tim gradovima optimizam i oduševljenje, koje 
je strujilo u poletno doba stvaranja industrijskih i i komercijalnih cen- 
tara kapitalizma? Optimizam i vjera u napredak podliježu 
nekom mučnom i očajničkom raspoloženju. Razvitak savremene ci- 
vilizacije donio je radio i kino i jazz i aeroplan, ali taj »napredak« 
nije uklonio već i pogoršao korupciju, kriminalitet, nezdravlje, blud 
i masovnu prostituciju. Premda nije naša zadaća da se u okviru ovo- 
ga članka bavimo kulturno-sociološkim  refleksijama, ipak želimo 
spomenuti, da je urbanistički problem veoma vidovito spoznao Og- 
wald Spengler, kada govori o »Versteinerungen alternder Kulturen« 
i ukočenju organskih kulturnih forma u okovima mehanističkog ve- 
legradskog života. On uspoređuje propast velegradskih kuitnta sta. 
roga vijeka s modernim oblicima 20. stoljeća. 

Moderni velegrad je tvorevina industrijalnog, građansko- kapi- 
talističkog vijeka. U tome je njegova veličina, ali ujedno i njegova 
ograničenost. Duh 19. stoljeća, a naročito poduzetnički duh individu- 
alističkoga građanstva daje polet, život, obilježje velegradu. Nigdje 
se to ne vidi tako jasno kao u Americi, gdje manjka historijska po+ 
zadina apsolutizma ili sredovječnog gradskog sistema, koja muti či« 
stoću kontura modernih europskih velikih gradova. Ali i u Europi je 
materijalistički i individualistički duh 19. stoljeća rastepao grandi- 


1) Izvještaji ove komisije mogu se dobiti preko National Resources Com- 
mittee, Interior Building, Washington D. C. 


431 


ozne začetke pravljenja gradskih planova prema intencijama apsolu- 
tističke države 17. i 18. stoljeća; ostali su samo gdjegdje ostaci sre- 
dovječne harmonije, koji vire iz modernog kaosa kao neke idile. Gra- 
dovi kao što su Washington u USA i Karlsruhe u Badenu, još su da- 
nas svjedoci veličanstvenih i jedinstvenih koncepcija njihovih tvoraca, 
iako su gradnje 19. stoljeća iscerile koncepciju njihovih gradskih 
planova. Moramo priznati, da nisu bile socijalne potrebe ili potrebe 
modernoga prometa, koje bi zahtijevale takav besplanski način stva- 
ranja kao što je to bilo u 19. stoljeću. Možda uz iznimku Haussmana 
u Parizu pokazalo se, da bolje služe potrebama modernoga prometa 
one ceste što su nekoć bile građene za slavu i vojsku, nego li one 
što su ih samome tome prometu namjenili građani, tvorci toga no- 
vovjekog prometnog života. Uske ceste 19. stoljeća odaju i uskoću 
građanske duše i njihovu spekulacionu lakomost. »Napredno«, soci- 
jalno i demokratsko 19. stoljeće stvorilo je one najamničke kasarne 
i »slumove«, koji daju tužno obilježje današnjem velegradu. Samo 
tko poznaje onu bijedu gradskih ulica Essena, Dortmunda, Pittsbur- 
gha i Detroita može shvatiti težinu socijalnih i političkih pokreta i 
borbi, koje se razvijaju u tim industrijskim središtima. 

Devetnaesto stoljeće bilo je epoha profita, besplanske špekula- 
cije, malograđanske uskogrudnosti, a u isto vrijeme i vijek velikih 
izuma, stvaranja kolonijalnih carstava, vrijeme nacionalnih prepo- 
roda i individualne slobode. S našega stanovišta je najkarakteristič- 
nije, da je to vrijeme gigantskog množenja pučanstva i stvaranja 
bogatstva, te aglomeracije svega toga u velegradovima?). Oni su bili 
sijela životnih energija građanstva, koje se probudilo u svojoj samo- 
svijesti upravo u tim gradovima, gdje će doskora sve više da se gubi 
u proletarizaciji. 

Ali ta baština 19. stoljeća (koje nije završilo godinom 1900, 
već svršetkom svjetskoga rata), u kojoj se sve više pučanstva go- 
mila, pokazuje ujedno i unutrašnju klicu propadanja množenja pu- 
čanstva, jer porođajna stopa u velikim gradovima veoma nazaduje. 
Nemoguće je postaviti točnu relaciju između porođajne stope i vi- 
sine obiteljskog dohotka, teško je ustanoviti i utjecaj religije ili rase 
na porođajnu stopu, ali jasna je pojava ovisnosti pada porođajne 
stope od života u velegradu. Čim su veći gradovi, tim je niža poro- 
đajna stopa. Imade moguće i iznimaka, ali savremen porast pučan- 
stva nekih velikih gradova nije protudokaz, jer se taj porast osniva 
najčešće na prilivu novoga pučanstva, i eventualno padanju morta« 
liteta uslijed liječničke njege. Statističari, koji ispituju kretanje sta- 
novništva očekuju, da će se nazadovanje stanovništva u velikim 
gradovima vidno opaziti između 1945—1960 god., i to uslijed relativne 
jakosti starijih godišta i brojčane slabosti mlađeg naraštaja. Nor- 
malni, zdravi, »piramidalni« izgled sastava pučanstva po godištima 
poprimio je već u nekim njemačkim velikim gradovima oblik »zvona« 
u nekim francuskim i sjevero-američkim gradovima pače već formu 

2) U Francuskoj bilo je velegradskog stanovništva 1872: 9%, 1920: 15%, 


1931: 16%; u Engleskoj 1872: 27%, 1920: 39%, 1931: 45%, a u Sjed. Državama 
1890: 15%, 1920: 26%, 1930: 30%. 

»Iukovice« (usku bazu, tanak vrh i veliku širinu srednje-starih godi+4- 
šta). Ovo nekoliko indikacija pokazuje nam smjernice starenja gra- 
dova i dopušta opravdanost onog izraza, da su velegradovi kao 
»mlinski kameni za zdrav narodni život«. 

Ali ne samo da se s populacionog gledišta ukazuju brige za bus 
dući razvitak velegradova. Velegrađovi doduše pružaju s higijena | 
skog, tehničkog, kulturnog i pedagoškog stanovišta prednosti i mos 
gućnosti, što ih »provincija« ne može dati. Ali te su prednosti u mno« 
gim slučajevima tek prednosti za pojedince. S nacionalnog ili kolek- 

i stanovišta imade u velegradovima isto toliko loših strana u 
tom pogledu. Naravno dobre i loše strane može se samo demarkirati 
sa stanovišta izvjesnog socijalnog ili nacionalnog »ideala«. Takovo 
stanovište bilo je strano 19. stoljeću, jer princip planskog regulira 
nja razvitka gradova, koji zahtijeva sve više 20. stoljeće, značio je u 
pređašnjem građansko-kapitalističkom shvaćanju »zahvat u indivi- 
dualnu slobodu«. 

Liberelističko shvaćanje isto tako nije zapravo ni poznavalo 
pojma »duševnosti«, a upravo pojava duševnog osiromašenja vele- 
gradskog pučanstva, daje fizionomiji velegrada jednu od najmar. 
kantnijih negativnih crta. Misaoni sistem liberalizma bio je složen 
iz kvantitativnih kategorija, a nije imao mjesta za kvalitetu. »Obez- 
dušenje« velegrada ne može se statistički obuhvatiti niti dokazati, : 
ali pogled na ona umorna i živčano napeta lica, koja dan za danom 
ulaze i izlaze iz podzemnih željeznica, tramvaja i autobusa, očito 
nam pokazuje ovo djelo velegrada. Nije nužno da monotonija vele4 
gradskog života i opetujući se ritam masovne fabrikacije djeluje u 
tome pravcu. Čim je jači mehanički ritam metropole tim je i veći 
zahtjev za posebnim podražajima, ali u kojima nema ništa zdravog 
ni naravnog, već je opet mehaničko i servira se kao užitak u seri- 
jama. Nažalost ove se pojave ne liječe u korijenu, već samo njihovi 
simptomi, kao što se to čini putem različitih zakona i odredaba za 
zaštitu mladeži, za pobijanje pornografske literature, za zaštitu od 
spolnih bolesti itd. U isto vrijeme dok socijalni reformatori propa- 
gandom nastoje da utječu na poboljšanje gradskog života, američki 
filmski režiseri uspješno paraliziraju takova nastojanja najgorom 
vrsti filmova, što ih bacaju na tržište i ne daju se u tom lukrativ-- 
Tiom poslu ničim smetati pozivajući se na ustavnost svog rada, slo-: 
bođu štampe i mišljenja. Slični problemi su i u Europi, ali u Americi 
mnogo jače, jer tamo i mali gradovi poprimiše životne oblike velikih 
gradova (prometna blizina uslijed uslijed velikog automobilskog. 
prometa, radio, kino, 10-centi dućani). Reguliranje tih problema je. 
u Americi naročito teško uslijed granica što ih stavlja američki 
ustav miješanju u individualnu slobodu djelatnosti. 

«Mnogi socijalni i psihološki fenomeni velegrada kao što je po+ 
litičko. radikaliziranje, otuđenje od kulturnih vrednota, gubitak reli- 
giognosti, velikim su: dijelom neposredna posljedica velegradskog- 
života isto toliko koliko i samog negativnog utjecaja kapitalizma.: 
Interesantno je u tom pogledu usporediti: industrijalne . krajeve: 
Wiirtemberga i Rheinskog područja u Njemačkoj. Premda je u 
oba. područja jednako visok, stupanj. kapitalističkog razvitka, ipak“ 


433. 


je sasvim drugačiji ritam života kod radništva u Wiirtembergu, 
gdje je industrija decentralizirana, pa nema velikih gradova, a druk- 
čiji je opet u Rheinskom području, gdje je industrija koncentrirana 
u velikim gradovima. To decentralizirano područje odiše duhom 
stabiliteta nesamo u psihološkom smislu, već se je i ekonomski po- 
kazalo kao najviše »krisenfest«. Ne može se poreći da je u krajevi- 
ma teške industrije vrlo teško provesti decentralizaciju, ali i u tom 
pogledu moglo se je mnogo više učiniti za zdraviju raspodjelu pu- 
čanstva, da je u prošlom stoljeću bilo smisla za planski način rada. 

Budući da ne možemo sve iz nova stvarati, već smo preuzeli ba- 
štinu 19. stoljeća, to treba sada pokušati kako se može najbolje taj 
preuzeti sistem preudesiti. A u kojem smislu? U smislu očuvanja 
fizičkog i psihičkog zdravlja i snage pojedinih naroda za daljnji 
razvoj europske kulture, s kojom je i Amerika nerazriješivo pove- 
zana. Na koji su način počele pojedine države rješavati ovaj pro- 
blem ne može se pojedince navesti, ali neki najvažniji momenti ia 
savremenog urbanizma mogu se skicirati. 

Jedan osnovni momenat vidi se već danas kao zajednički kod 
gviju država, bile one demokratske ili diktatorske, kapitalističke, 
gocijalističke ili fašističke. Njihova zajednička linija jest: usporava- 
nje razvitka velegradova i stvaranje plana za razvitak gradova. 
Pače i onaj tko vjeruje da je trend urbanizacije neumitan, mora pri- 
znati, da se državno-političkim mjerama može veoma usporiti pro- 
ces urbanizacije. Takovo usporenje za nekoliko decenija znači za 
budućnost, kako smo ju ocrtali, velike promjene od automatskog 
razvitka velikih gradova. Sredstva, kojima se može taj proces uspo- 
riti su dosta mnogostruka, a na prvome se mjestu ističe agrarna 
politika. Mnoge su vlade, pred svima američka, talijanska i nje- 
mačka, provele različite mjere za zaštitu poljoprivređe, naročito 
srednjeg i malog seljaka, te se već posljedice tog rada zapažaju. 

Daljnje mjere sastoje se u zabrani useljivanja u izvjesne gra- 
dove ili zaposlivanju u izvjesnim zvanjima. Taj proces dade se samo 
onda svrsishodno provesti ako se promiče razvitak srednjih i ma- 
njih gradova odnosno sela. Tu se ukazuje važan problem »kanalizi 
ranja pučanstva« u određene pravce. U tom se pogledu moraju pri- 
znati dosta znatni uspjesi nacional-gocijalističkoj Njemačkoj. Pitanje 
jest da li će se demokratske zemlje moći odlučiti u tome pravcu, 
jer je u tu svrhu potreban centralizirani kolonizacioni plan, a tome 
će se uvijek protiviti interesi mnogih gradova, koji će htjeti k sebi 
privući pojedine industrije bez obzira na cjelokupni nacionalni plan. 


Regionalna distribucija industrije je jedna od najvažnijih po+ 
luga za geografsko dirigiranje rasprostiranja pučanstva. I u tom 
pogledu imadu autoritativne države prednost, bilo socijalističke ili 
fašističke pred demokratskim zemljama, koje moraju uzimati više 
obzira na zemljišna prava i druge individualne interese svojih gra- | 
đana. Najvažnije sredstvo za regionalno dirigiranje imađu demo- ' 
kratske države u poreznoj politici: putem poreskih oslobađanja, 
progresivne “zemljarine, odnosno zemljarine koja imade zonske sto- 
pe. Nadalje može privlačiti odnosno odbijati uspostavljanje novih 

industrija putem specijalnih željezničkih ili riječnih tarifa, podjelji- 
vanjem zemljišta, subvencijama itd. 

Daljnji važni problem savremenog urbanizma jest pitanje ras- 
terećenja postojećih velegradova. U tom pogledu je bilo dosad više 
pisano, nego li stvarno poduzeto. Ipak u posljednjem deceniju je je- 
dna ideja našla primjenu u mnogim zemljama, a to su »periferijska 
naselja« (suburban settlement, vorstidtische Kleinsiedlung). Ta 
ideja je postala naročito popularnom u Sjedinjenim Državama i u 
Njemačkoj. Mnogim sredstvima se je unapređivao razvitak naselja 
od jedno- i dvo-obiteljskih domova, s malim vrtom ili povrtnjakom. 
Gledalo se, da po mogućnosti ovi naseljenici što više sami grade 
svoje domove. U tu svrhu dobivali su zajmove i zemljišta na raspo- 
laganje. Konačno se nakon različitog eksperimentiranja ustanovilo, 
da ovakove kuće predstavljaju rješenje samo za mali broj velegrad- 
skog pučanstva, iako bi bilo takovo rješenje poželjno s higijenskog 
i psihološkog stanovišta. Ali troškovi za nabavu velikih kompleksa 
zemlje, te uređenje cesta, osvjetljenja i plina su veoma skupi. Osim 
toga takav način stambene decentralizacije utjecao bi veoma štetno 
na cijene zemljišta u unutrašnjosti grada, od kojih su mnoga zemlji- 
šta opterećena hipotekama. Nijedna država na privatno-gospodar- 
skoj osnovici ne može dopustiti potpuno uništenje gradskog zemlji- 
šnog tržišta, jer bi time situacija hipotekarnih banaka došla u još 
gori položaj nego li se danas nalaze. Iz toga i mnogih drugih razloga 
opet se danas opaža tendencija intenzivnijem načinu gradnje. Ve- 
ćina urbanističkih stručnjaka, iako priznaju opravdanje periferij- 
skih naselja, ipak drže, da se jedino višespratnom gradnjom može 
riječiti problem stambenih kasarna i »slumova«. Među mnogim po- 
kušajima može se istaknuti »Borstei« u Miinchenu, gdje je mnogo 
manje mehanički i slobodnije riješen način kolektivnog stanovanja 
nego li kod Karl Marx Hof-a u Beču i May-evih zgrada u Frank- 
furtu na Majni. Ideja miinchenskog senatora Bernharda Borsta, 
mogla bi naći primjene i drugdje i s obzirom na manje imućne slo- 
jeve. Le Corbusierova ili Hugenbergova ideja da se problem stam- 
benih kasarna riješi gradnjom specijalnih stambenih nebodera, koji 
bi bili jedan od drugoga rastavljeni zelenim površinama, nailaze 
danas malo razumijevanja iz mnogih socijalno-političkih, vojnih i 
oma razloga. Reakcija protiv nebodera je danas i u Americi 

a 

Jedan od daljnjih važnih problema jesu organičko uređenje 
parkova, igrališta, otvorenih kupališta i zelenih površina oko indu- 
strijskih naselja za odmor gradskome čovjeku. Tome čovjeku treba 
njegovo slobodno vrijeme ispuniti s više pravog odmora za napeti 
živčani rad, s više veselja i zdravlja. U tom pogledu je Roogeveltova 
vlada u Americi učinila znatan napredak, a isto takove tendencije 
pokazuju se i u drugim zemljama od Sovjetske Rusije, pa do Nje- 
mačke i Italije. Premda gradnja takovih odmarališta predstavlja 
znatne financijalne izdatke, a niske tarife prevoza za izlete preko ne- 
djelje mogu predstavljati i smanjenje prihoda, ipak su to u konačnoj 

bilanci narodnog blagostanja aktivne stavke, jer predstavljaju po- 
boljšanje narodnog zdravlja i sposobnosti za rad. 

Dr. Hinko Fuksa (Rio de Janeiro) 


Besplatno iseljavanjo u Sao Paulo i problemi 
nuše prekooceansko emigracije 


Ima više od jednog stoljeća — od god. 1827 — što iseljenici iz 
gotovo svih krajeva Europe sele u brazilsku saveznu državu Sao 
Paulo. Broj iseljenika bio je u početku malen, no od g. 1885 počeo 
je rasti i to sve do god. 1930 (osim u godinama 1915—1919 za vri: 
jeme svjetskoga rata). Godina 1930 zabilježila je veliki pad iseljava- 
nja radi svjetske ekonomske krize, no od god. 1932 iseljavanje opet 
raste, kako se i vidi iz slijedećih brojeva (prema statistici Directoria 
de Terras, Colonizacao e Immigracao): 

god. 1932: 35.765 god. 1934: 68.581 
>» 1933: 64.010 > 1935: 71980 

Ukupno je uselilo u državu Sao Paulo od god. 1927 do 1883: 
32.602 useljenika, a od god. 1884 do 1935 2,796.105. Ti useljenici ta- 
mo ostaju, napreduju i pridonašaju napretku države. 

Sao Paulo nalazi se danas u zaista privilegiranoj ekonomskoj 
situaciji. Dok gotovo svagdje na svijetu vlada besposlica, Sao Paulo 
traži radnike za svoje nasade pamuka, kave, voća i žita, pružajući 
im stalno zaposlenje i mogućnosti za sticanje vlastitoga gospodarstva. 

Sao Paulo je najveći producent kave na svijetu, imajući oko mi- 
lijardu i pol kavinih grmova. No u posljednje vrijeme razvija se 
mnogo kultura pamuka uslijed loše situacije kave na svjetskom trži- 
štu. Proizvodnja pamuka raste upravo gigantskim koracima, što: se 
vidi iz brojki, koje je objavila Secretaria da Agricultura, Industria € 
Commercio de Estado de Sao Paulo. Tako je proizvedeno pamuka: 

god. 1930: 4 mil. kg 
» 1934: 105. » >» 
» 1936: 170 » >» 


Samo eksport citričnog voća (naranče, limuni, grapefruit) po- 
rasao je od 213.000 sanduka u god. 1930 na 1,096.000 sanduka u 
godini 1934. 

Već ovih nekoliko podataka jasno govore o velikom i na- 
glom razvoju poljoprivrede u Sao Paulu. Prema tome nije ni teško 
razumjeti, da ta najnaprednija brazilska savezna država — »o pro- 
gressista Estado de Sao Paulo« — treba danas radnike. Treba ih ne 
samo da ih uposli u poljoprivredi, nego također i da njima napuči 
svoj golemi teritorij od 247.239 kvadratnih kilometara na: kojemu: 
živi samo 6,433.327 žitelja (27 na km2). Na taj način želi stvoriti i 
konzumente za svoju industriju, koja se je u' posljednjih par godina 
počela razvijati u upravo gigantskim razmjerima: 

Potrebu za poljoprivrednim radnicima i naseljenicima “namje- 
rava država Sao Paulo pokriti na taj način, da uvede u“zemlju: iz- 
vjesni veći broj useljenika iz Europe (za sada. je taj broj predbježno 
fiksiran sa 10.000 godišnje) na državni trošak, t. zv. gratuita. To 

useljavanje i smještavanje useljenika vode zajedno Inspectoria Ge- 
neral de Immigracao i Directoria de Terras e Colonizacao u Sao 
Paulu. 

' Posao oko vrbovanja i samoga prevoza radnika iz Evrope u 
Sao Paulo povjeren je trima kompanijama: Companhia Geral de 
Agricultura, Colonizacao e Immigracao, Companhia de Immoveis «a 
Construccao i Companhia Itaquerć. Prva od tih kompanija ima 
. pravo da prevozi useljenike iz Južne Europe, druga iz Jugoslavije, 
Rumunjske, Čehoslovačke i Njemačke, a treća iz država Sjeverne 
Europe i Portugala. Čini se da iza tih kompanija stoje željezničke 
kompanije, kojima je stalo, da se napuče slabo naseljeni teritoriji i 
tako stvori mogućnost za izgradnju novih željezničkih pruga. 

Te sve tri kompanije fiskalizira u Europi poseban izaslanik dr- 
žave Sao Paulo — commissario — koji će u svakoj državi pomoću 
brazilskih konzulata i svojih činovnika vršiti vrbovanje iseljenika i 
izdavati dozvole za besplatni prevoz i samo useljavanje. Taj com- 
missario već je imenovan — Dr. Gastao Vedigal, direktor Banco de 
Sao Paulo — i otputovao je u svojoj misiji u Portugal. 

To besplatno useljavanje — gratuita — na trošak države Sao 
Paulo sastoji se u ovome: Iseljenik dobiva beplatni put od luke 
ukrcanja do konačnog odredišta. Za putovanje od svog boravišta do 
luke ukrcanja plaća 3 engl. funte i to bez obzira na udaljenost.!) U 
: Sao Paulu biva također besplatno: smješten u Useljeničkom domu, 
* gdje dobiva badava ne samo stan i hranu, nego i liječnika, medika- 
.mente i t.d. Ueeljavanje na taj način dopušta se samo cijelim poro- 
dicama, a ne samcima. .. 

: Svaki iseljenik, koji želi doći na trošak države u Sao Paulo mora 
se obvezati, da će barem dvije godine raditi u poljoprivredi na kojoj 
 fazenđi. No ta prisila je više teoretska. O svome trošku može se 
“uvijek povratiti, a u slučaju da useljeničkoj porodici umre muž, od- 
* noeno otac, tada bivaju žena i djeca repatrirani na trošak države. 
- Ueeljenik se nikako ne smije uposliti u industriji te u takvu slučaju 
* biva protjeran. 

Ovo prisilno uposlanis u “poljoprivredi i to na fazendi ima dva 
razloga. Prvo treba 'paulistanska poljoprivreda radnike na fazen- 
“dama kave, pamuka i t. d. Drugo, na taj način želi se useljeniku 
“dati mogućnost, da se upozna s novimi načinom obrađivanja zemlje, 
* klimatskim prilikama, zatim jezikom, | običajima i t. d. Prije toga 
“roka od dvije godine ne može useljenik dobiti vlastite zemlje, pače 
oni kupiti uz gotov novac. I 
>. Na fazendi dobiva useljenik plaću i to u akorđu, prema, broju 
-okopanih kavinih grmova, prema količini ubrane kave ili pamuka i 
t. d. Osim toga dobiva od fazendeira komad zemljišta, na _ kojem 
.može sa svojom obitelji da sadi potrebne životne namirnice i da ti- 
“vjesnu svotu novca — ikoni soon za osnivanje ve po 
.daršstva. ' 


..1). Ovo pitanje još nije definitivno riješeno., pan? . 

Provevči barem te dvije godine na fazendi, useljenik može za“ 
tražiti i da mu se dade vlastito zemljište. Taj posao vodi Directoria, 
de Terras e Colonizacao. U krajevima u kojima vladaju povoljni 
klimatski i poljoprivredni uslovi osnivaju se naseljenički nucleusi. 
"To biva u smislu zakonskih dekreta br. 2400 od 9 srpnja 1913 i br. 
5824 od 3 veljače 1933. Svaka porodica dobiva na otplatu 20 hek+ 
tara zemljišta, a porodice od 4 i više članova 40 hektara. Rok ot- 
plate je 10 godina, a počinje se otplaćivati nakon godine dana. Po- 
stoje također propisi o tome, da svaki kolonist mora obrađivati ze- 
mljište, inače ga gubi, zatim koliko mora ostaviti na njemu šume 
i t. d. Cijena zemljišta varira prema kvaliteti od 40 do 100 milreisa 
po hektaru (1 milreis je oko 3,50 Din). 

Došavši na svoje zemljište, naseljenik je opet 15 dana gost dr- 
žave. Kroz to vrijeme treba da si sagradi privremenu kućicu iz drva 
(radi povoljne klime podesna je za stanovanje i najjednostavnija 
kuća). Te naseljeničke kolonije su kompaktne i država na njima 
osniva škole, gradi crkve, podržava liječnike i gradi ceste. U centru 
naseobine polažu se odmah temelji za buđući grad, a u koliko nema 
željeznice, ta se naskoro gradi i povezuje više naseobina s glavnom 
željezničkom linijom. 

Naseljenik ne smije ovako dobivenu zemlju otuđiti uopće bez 
privole svoje porodice. Ta je zemlja određena da ostane u vlasništvu 
porodice zauvijek (homestead). Uz privolu porodice, t. j. kada želi 
da ostavi naseobinu, može zemljište otuđiti, ali tek nakon što je pla- 
tio tri obroka otplate (provevši dakle na zemlji barem 4 godine) i 
naravno, namirivši ostatak dugovanja državi2). 

Ljubaznošću Dr. ne e generalnog direktora In- 
spectoria Geral de Immigracao te Dr. Rodriguesa, direktora Direc- 
toria de Terras e Colonizacao u Sao Paulu, imao sam prilike zaći u 
cijelu tehniku tog useljavanja i prisustvovati dolasku useljenika naj 
trošak države sa Sjevera Brazilije (Piauhy, Cear4, Pernambuco), 
a e 
ljeničkom domu sve do odlaska na odredište u unutrašnjosti. Zaista 
se mora priznati, da: je sve vrlo lijepo uređeno, a Useljenički dom 
je u svakom pogledu uzoran. Brojne fotografije, statistike i publi“ 
kacije govore i jasno prikazuju veliki napredak tih novih naseobina, 

No ipak nastaje pitanje, da li takvo iseljavanje ima smisla za 
Jugoslaviju. Naša iseljenička politika je tzv. »talijanskog tipa« t. j. 
nastoji se zadržati iseljenika u vezi s domovinom, da se nakon iz« 
vjesnog broja godina provedenih u inostranstvu opet vrati kući i da 
ušteđevinom poboljša svoje ekonomske prilike. Isto ge nastoji po- 
ma a m j ušteđeni novac u 

lomo jer je poznata stvar, koliku ulogu i e isel 
ničkog novca u našoj plaćevnoj bilanci. aoaa sA 

No to je sve moguće samo onda, ako iseljenik polazi u tuđinu 
sam, ostavivši kod kuće svoju porodicu. Ovo besplatno useljavanje 
u državu Sao Paulo predviđeno je pak samo za cijele porodice. Ko“ 
lonizacioni plan također daje prednost cijelim obiteljima — za 


2) Obično otkupljuje zemljište sama Directoria đe Terras e Colonizaceo. 

samce su određena lošija i udaljenija zemljišta izvan kolonizacionih 
nucleusa. Useljenika se nastoji zadržati na stečenoj zemlji — on je 
ne može otuđiti prije nego što provede na njoj barem 4 godime, a ne 
može je ni u gotovom platiti u roku manjem od pet otplata (6 go+ 
dina), makar ima sredstava za to. Sve je upravljeno na to, da se na- 
seljenik što prije asimilira i ostane stalno u zemlji. 

Ipak obzirom na to, što u Jugoslaviji ima pasivnih krajeva u 
kojima vlada bijeda i nevolja, obzirom na vrlo slabe rezultate, koja 
je do sada dala naša unutrašnja kolonizacija i obzirom na nemo- 
gućnost iseljavanja u druge prekooceanske države, nastaje pitanje, 
nije li bolje pružiti mogućnost našim ljudima iz siromašnih, rela- 
tivno prenapučenih krajeva, da se u inostranstvu etabliraju? Na 
stoji, da je takav iseljenik uvijek za domovinu izgubljen, i ako seli 
s cijelom svojom porodicom. Postoje još uvijek i druge veze koje ga 
vežu s domovinom. Potrebno bi svakako bilo naše pretstavništvo u 
Braziliji — specijalno u Sao Paulu — koje bi ne samo bilo pri ruci 
iseljenicima kod dolaska, te ih štitilo kod podjeljivanja zemljišta, 
nego bi nastojalo i da organizira tijesnije veze iseljenika s domovi- 
nom. 'Takovo pretstavništvo za sada u Braziliji ne postoji. 

Ima još jedna vrsta iseljavanja u Braziliju koja bi bila pogodna 
za našu državu, a to bi bilo nastojanje dati prvenstveno mogućnost 
tog besplatnog prevoza našim državljanima druge narodnosti (Ni- 
jemci i i u Vojvodini). U tim redovima našeg pučanstva 
opaža se velika volja za iseljavanjem, a u našoj državi pretstavljaju 
uvijek iredentu. U Braziliji se ti iseljenici opet redovno priključuju 
brojnim i dobro organiziranim njemačkim i madžarskim kolonijama. 
iNa taj način bi se ne samo nacionalno učvrstile izvjesne naše po- 
krajine, nego bi također postalo mnogo pogodnog zemljišta slo- 
ie za provođenje unutrašnje kolonizacije. 

S druge strane živi u Sao Paulu mnogo naših iseljenika koji bo- 
rave tamo već godinama. Dolaskom novih osvježila bi se njihova 
krv u nacionalnom smislu i tako ojačale veze s domovinom. To bi 
žmalo ne samo povoljno ekonomsko djelovanje za našu zemlju, nego 
dam miu. > revno u tula ralo dnu ulogu hu pl 

om smislu. 

“Kritičko napomene k Bićanićevoj »Agrarnoj krizi«*) 
U >»Ekonomist«-u br. 3 do 5 izašla je veća studija Dra Rudolfa Bićanića 
. »Agrarna kriza od 1873—1895 i njezin utjecaj na ekonomsku i socijalnu struk- 
turu Hrvatske«. Svrha je te studije, da upoređenjem dogođaja prošlih kriza 
omogući bolje razumijevanje teške agrarne krize, koja se odvija u našem raz 
doblju i pred našim očima. 
: Tražeći &amisao i misli vodilje ove studije, nalazimo, da je pisac uvjeren, 
da je agrarna kriza, koja je izbila u Hrvatskoj između 1873 i 1895 uzrokovana 
“ prodorom kapitalizma u dotada naturalno-gospodarsku i autarkičnu seljačku 
: proizvodnju. Pisac pri svakom izlaganju pokazuje, kako su se nepovoljno odra- 
: žavale posljedice ubrzanoga razvoja kapitalizma na seljaštvo i seljačko gospo- 
. darstvo. Svaka manifestacija toga kapitalizma pogađa štetno seljaka, izrabiju- 
jući njegov slabiji gospodarski položaj, njegovu neupućenost i njegovu nevolju. 


: Ne kanimo ovdje ulaziti u te osnovne misli studije. To je možda više stvar 
. vjerovanja nego uvjeravanja, pa svatko ostaje na svome usprkos protivnih 
dokaza. Spominjemo samo, da ne dijelimo mišljenje, da bi cikličko ponavljanje 
“ agrarnih kriza bilo u samoj biti kapitalističke ekonomije. Po našem mišljenju 
su tri agrarne krize, koje je pisac spomenuo u svom uvodu, posljedica pada 
* cijena agrarnih proizvoda, a taj pad imao je &vakoga puta svoj uzrok .u dru- 
gom pojavu. Donekle je taj pad bio posljedica neobičnog porasta tih cijena 
. uslijed posebnih vanrednih okolnosti, kojemu je porastu morao prije ili kasnije 
Slijediti nagliji pad, a donekle je opet izazvan izmjenom omjera ponude i po- 
tražnje na svjetskom tržištu. Dalje se ne zadržavamo na samim zaključcima 
“ pisca, nego se kanimo pozabaviti načinom, kako je pisac obradio svoju temu. 


2 Dr. Bićanić je stručni pisac, koji je svojim člancima stekao lijep glas. 
* On poznaje stručnu znanstvenu literaturu i vlada običajno upotrebljenim znan- 
stvenim metodama, pa stoga i umije obraditi izabranu temu na stručni i znan- 
: stveni način. Ovoga puta poslužio se obilato podacima statistike, bile one 
+ svjetskih ekonomskih pojava, bilo uže statistike za područje Hrvatske i Slavo- 
nije. Ta upotreba objektivno utvrđenih brojaka drži cijelu zgradu njegovih 
izvoda, a proti dokazu brojkama nema protudokaza. Ali ako se te brojke kri- 
tički promotre, nalaze se neke mane, koje zapravo traže novo ispitivanje po- 
štavljenih teza. ' 


X 1) Kod naše domaće statistike čini nam se da su krivi zaključci, koje 
* pisac izvodi na str. 153 iz krivo postavljene statistike. On razmatra porast 
raznih vrsti naselja u Hrvatskoj i dovodi ga u vezu s djelovanjem krize. »Nagli 
porast građanskih naselja pokazuje, kako je ekonomska situacija bila povoljna 
za njihovo stvaranje. Osobito je značajno, da su se gradovi razvijali: najjače 
u drugoj periodi krize. Dok je stanovništvo sela poraslo kroz dvadeset godina 
za 27%, poraslo je stanovništvo naselja s preko 2000 duša za 49%, stanovništvo 
gradova za 39%, a stanovništvo Zagreba za 87%.« To je zaključak statistike, 
koju je postavio Dr. Bićanić na str. 153. Mi ćemo tu statistiku proširiti prema 
istom izvoru (Statistički godišnjak od 1869—1910, a negsamo od 1880-—1900, 
svezak Ii II) pa ćemo vidjeti, da sve to ne stoji. 


. 


: 


zv 


*) Napomena uredništva: Vrlo nam je ugodno objaviti ovu kritiku član- 
ka, što je objelodanjen u našem časopisu, jer smatramo, da je znanstvena 
diskusija najbolji put čišćenju misli i promicanju znanstvenog rada. Isto- 
dobno objavljujemo po primjeru mnogih inozemnih ekonomskih časopisa tako- 
đer odgovor Dra Rudolfa Bićanića tako, da naši čitatelji mogu usporedbom 
plastično i kritički upoznati oba stanovišta. 

1) U skrižaljci su dva stupca brojeva, jedan s gledišta statistike ođ 1900, a 
drugi s gledišta statistike od 1910 (jer se uvijek uzimaju sva mjesta, koje su 
tada imala 2.000 duša. Broj 312 za 1910 dobiven je računski iz ostala tri 
poznata broja za 1900 i 1910 omjerom 288 : 8314 > x 341). 

KOSTE jao 


Stanovništvo u 


Indeksni broj (1880 — 100) 


hiljadama 
1869 1880 1890 1900 1910 1869 1880 1890 1900 1910 


Hrvatske i Slavonije 1841 1892 2186 2400 2602 97 


. Kotara bez gradova. 1726 1750 2033 2215 2381 98 


Gradova bez Zagreba 95. 104. 114. 128 146. 91 
Zagreba 20 29 39 58 15. 69 
Napose mjesta nad 
2000 duša '— 230 265. 288. 312 — 
(bez Zagreba)! — — 286. 314. 841 


100 
100 
100 
100 


100 


115 
115 
110 
133 


115 


132 
125 
128 
197 


125 


137 
135 
140 
258 


136 


Treba napomenuti, da se među mjestima iznad 2000 duša nalazi vrlo 
mnogo izrazitih sela, naročito u Slavoniji i Srijemu, kao Martinci, Golubinci, 
Vojka, Hlebine, Peteranec, pa se iz njihova porasta ne može općenito zaklju- 
čivati na porast »građanskih naselja«. Ali iz ove statistike vidimo, da u de- 
setgodištima, koja je obradio Dr. Bićanić (1880—1900) nijesu niti mjesta nad 
2000 duša niti gradovi (osim Zagreba) pokazali jači porast nego pučanstvo 
seoskih općina. Pače ukupnost gradova osim Zagreba pokazuje manji porast 
nego seosko pučanstvo. Pogrješka je piščeva bila, da je on u grupe mjesta nad 
2000 duša i gradova uvijek uvrstio i Zagreb pa je tako dobio brojke, iz kojih 

. je izveo gore navedeni pogrješni zaključak. Kraj ispravno postavljene skri- 
žaljke pisac je mogao samo izvesti zaključak na nagli porast Zagreba (i to ne 
. 81% nego 97%), a dakako da bi kod pojedinačnog ispitivanja kretanja pučanstva 
našao i jači porast u pojedinim drugim gradovima, ali jednako i u drugim 
. mjestima. Dakako da se i iz ispravno postavljene statistike dade opet zaklju- 
: čiti, da je takvo kretanje pučanstva uzrokovano ubitačnim prodorom kapita- 
* lizma, ali to već nema posla sa statistikom, već — kako je prije rečeno — 


- & unaprijed određenim stanovištem pisca. 


2) Na str. 153 ima još jedna statistika, na koju se na str. 154 nadove- 

. zuje zaključak, kako je broj stanovnika zaposlenih u građanskoj ekonomiji 
relativno brže rasao od broja poljodjelskoga pučanstva. No nama se čini, da 
su te razlike vrio male i da se polaganija industrijalizacija zemlje jedva dade 

. zamisliti. Broj nadničara i služinčadi narasao je od 1890 do 1900 od 30 na 57 
“hiljada (1,4% odnosno 2,4%: cjelokupnog pučanstva). Po tom »golemom po- 
: rastu nadničara i služinčadi« vidi se »pritisak krize na strukturu seljačkoga 
. gospodarstva«. To su »proletarizirani seljaci, koje je razorno djelovanje krize 
“izbacilo iz vlastite kuće, sa sela u grad«. Istim pravom bi se moglo reći, da je 

* kriza druge »jadnike« sa sela »bacala« u škole, u državne službe, u svećenike, 
obrtnike, trgovce, jer se ne može poreći, da je veliki dio tih seljačkoga roda 

* 1 da je otišao sa sela, jer nije bilo moguće na malom zemiljištu prehraniti toliki 


naraštaj. 


3) Dalje jedna tvrdnja Dra Bićanića ostala je i bez statističkih dokaza. 

: “To je, kada kaže (str. 155), da je teret dividenda i kamata novčanih zavoda 
* »prebacivan na seljake, koji su ih platili propašću svojeg zadružnog sistema«. 
: Kako je to učinjeno, kad »su se bankama služili ponajviše privrednici, a da su 
: seljacima davale kredite tek štedionice«, to nam pisac ne razjašnjuje: ; 
5 Isto tako nije uvjerljiv piščev zaključak na str. 155/68, da se po kretanju 
- uložaka može vidjeti ovisnost građanske ekonomije od seljačke. Jer »dok su 
: u prvim petogodištima (1874—1883) krize ulošci rasli za 41%, u drugom je 
razdoblju (do 1893) njihov porast zastao apsolutno i relativno«. Ali po Dtu 
- Bićaniću apsolutni porast prve periode iznosi 11,028.000, a u drugoj 11,850.000 
forinti; dakle svakako nešto više, dok je relativan porast druge periode manji 
(24,6 1 21,1%), ali bi se toj pojavi mogli nalaziti i drugi uzroci. Ta i u doba 
* »konjunkturnog poleta« (1906—1910) nije taj porast mnogo veći (28,2%), a 
: nagli razvitak prijašnjih razdoblja dao bi se prije razjasniti time, što se nov- 
- čarstvo nalazilo u početku razvoja, pa je u tom početku postotak relativnog 
: poresta nužno veći. No i ovdje bi slika bila mnogo ispravnija, da je pisac uzeo 
“ u obzir kretanje uplaćenih i vraćenih uložaka, kako je na pr. Zoričić prikazao 
“ u Vijesniku statističkog ureda (II, str. 106). Tu bi se vidjelo, da je uplata 
* uložaka postojano rasla od 22 milijuna kruna godine 1879 na 48 milijuna : u 

gođini 1898, a naročito snažno počela je ona rasti iza godine 1888 (22,8 mili- 
juna), i to napose u godini 1889 (za 5 milijuna), 1891 (za 4,5 milijuna), 1892 
(za 4,5 mil.) i 1894 (za 3,9 mil.), kađa je dosegla 38,6 milijuna. Prema tome 
je u doba »umornosti« (1884—1894) porast uplata uložaka iznosio 64%, a u 
zadnje 4 godine toga razdoblja (1890—1894) 43%. Jednaki ritam porasta po- 
kazuje i vraćanje uložaka. U odnosu prema uplatama bilo je ono najjače u 
godinama 1885 i 1888 (107 i 106%), tako da je u tim dvim godinama porast 
stanja uložaka bio neznatan. Inače ne možemo opaziti u tom pogledu bitne 
razlike između »prvih petogodišta krize« (prosjek omjera uplata i vraćanja 
1879—1883 bio je 95,96%) i petogodišta »umornosti« (prosjek 1889—1893 bio 
je 96,54%). 

S tim u vezi treba spomenuti, kako pisac na str. 155 prikazuje jedan 
stavak iz izvješća trg. komore u Zagrebu za god. 1878. Pisac veli: »Selo je 
stradalo a trgovina napredovala. Zbog toga... (komora)... gotovo s nekim 

izvješća 


konjunkturam nesigurnih papira«. To zadovoljstvo komore se očito odnosi ne 
okolnost, da bečki »krah« od 1873 nije zahvatio šire krugove privrede, nego 
samo mali broj onih, koji su se upustili u nesigurne poslove. 

4) Jednako ne će pisac imati pravo, kada tvrdi, da je građanska ekono- 
mija prebacila najveći dio tereta krize na seljake. Koliko se radilo o krizi u 
cijenama agrarnih proizvoda, to je posve naravno, da je u njoj mogao u prvom 
ređu stradati samo producent, a da to nije samo seljak, pokazuje sam pisac, 

lastelinstva. Prema 


samo neizravno sudjelovati u toj šteti, pa nam se spomenuti zaključak o pre- 
becivanju čini krivim. 


Tet Piko Da duje Pao prenu misi ata prije zen vno 


go . 
standard (seljaka dekako ispričava pisac na str. 157, da je tečko 
se ; 
odlučan: u razmjeru posjeda mogao bi taj stendarđ biti nekoliko 


skrižaljka na str. 157. pokazuje najprije nekoliko netoč- 
nosti računa, naročito u zadnjem stupcu. No tu ko glavah prigovor načina 


se 

1872 do 1908 za 320% (od toga dobar dio tek u doba »poleta«) ali pretežni 

dio toga povećanja išao je na teret »građanske ekonomije«. Godine 1879. izno- 

sila je zemljarina 26% svih državnih prihoda, a 1908 jedva 9%. Druga je po- 
grješka kada se prihod od monopola soli i duhana uzima kao teret »agrarnog 

sektora«. Napose se potrošnja duhana mora u velikom dijelu uračunati gra- 

đanskom pučanstvu naročito, ako se još uzme u obzir, da »kapltaliste« puše 

skuplje vrsti duhana. Napokon je možda ipak neopravdano uzimati pšenicu kao 
mjerilo za preračunavanje realnog opterećenja seljačkog gospodarstva državnim 
dažbinama. Takvo preračunavanje bilo bi na mjestu, da je naše seljaštvo u ono 


u županijama virovitičkoj i srijemskoj), a drugdje većinom na veleposjedima., 
Preračunavanje u naturalnu vrijednost je opravdano, ako se time dobiva doista 
realna baza za računanje pravog opterećenja, što mislimo da nije slučaj sa 
pšenicom. 

6) U otsjeku, gdje se proučavaju posjedovne promjene za vrijeme tra- 
janja krize (dakle i zbog krize!), uzima Dr. Bićanić kao polaznu točku stati- 


toga bi pisac morao uzeti obzir na oscilacije same prometne odnosno prodajne 
vrijednosti zemljišta. Prema tomu je ta njegova statistika nepodesna za stva- 
ranje bilo kakvih zaključaka, a napose ne onih, koje je on iznio. U ostalom 
izvjesni porast tih promjena morao je doći već po tomu, što se zemljište ko- 
imadalo ne samo naravnim porastom žiteljstva, već i diobama seljačkih obitelji. 
S istoga razloga čini nam se — bez prije navedenih dopuna — neupotrebivom 
i statistika na str. 200. Tako ne možemo usvojiti zaključke, koje pisac po- 
stavija u vezi s tim nepotpunim i krivo upotrebljenim brojkama. 

T) Na koncu je pisac također neispravno gledao brojke, iz kojih zaključuje 


statistički podatci. U tističkom godišnjaku, odakle ih je on crpio, možemo 
steći sasvim drugu sliku. Tu vidimo najprije (str. TT), đa je godine 1900 od 
popisanog' žiteljstva, rođenog u Hrvatskoj, 90%: živjelo u svome rodnom kotaru. 


moralo iseliti iz svoje općine, taj se broj odnosi na porezne općine, kojih imade 
po nekoliko u svakoj upravnoj općini. Dakle je u Hrvatskoj bilo 1900 godine 
72,22%, ljudi, koji su prebivali u onoj poreznoj općini, u kojoj su se rodili, i to 

a ženskih 69,5%. Već taj dođatak nam dokazuje, 

Kratečkog županije zagrebačke u Lipovljane županije požeške. Tako je 
tek jedan mali dio, svakako znatno ispod 10% (a ne 28%), koji bi se 
odijelili ođ doma, a među tima bit će ih nešto kolonista (dalle 
sa seljačkog gledišta zdrav pojav), a mnogo privremeno odsutnih (kao što je 

Ivan Meštrović slučajno rođen u Vrpolju u Slavoniji, a ipak je po roditeljima 
iz Otavica u Dalmaciji te je ondje i uzrastao). 

Sve te primjedbe još ne znače, da agrarna kriza druge polovice prošloga 
stoljeća nije bila teška i da nije za seljaka u mnogom pogledu imala važnih 
posljedica. No temeljito proučavanje, kojemu su naši stručnjaci — među njima 
i Dr. Bićanić — potpuno dorasli i zvani, da to po svojoj dužnosti savjesno izvrše, 
zahtijeva potpunije, dublje i svestranije ispitivanje sve građe prije stvaranja 

* važnih zaključaka. Tek uz duži rad mogu se onda pronaći rezuitati, koji možda 
ne će biti tako »prodorni« proti jednomu ili drugomu gospodarskom sustavu, 
ali će biti bliže istini, a po tom i bliže onomu komu treba da posluže, naime 
hrvatskom seljaku. Criticus 


Odgovor Criticusu ,Agrerne krize“ 

Kritika, ozbiljna naučna kritika, koja ispituje i provjerava rezultate, do 
kojih je došao koji drugi radnik na naučnom polju, kod naa je, nažalost, rijetka 
pojava. Zato mi je dvostruko drago, da se je našao kritičar, koji je podvrgao 

“ detaljnom ispitivanju moja izlaganja u raspravi: o agrarnoj krizi u Hrvatskoj 
od 1873—1895. 
Moj kritičar ima pravo kad tvrdi, da je osnovna misao moje studije ispi- 
tivanje utjecaja prodora kapitalizma, a osobito djelovanja cikličkih kapitali- 
+: stičkih kriza na socijalnu i ekonomsku strukturu Hrvatske. Po mome sudu to 
je najvažniji ekonomski proces, i bez njega se ne može pravo razumjeti da- 
našnje stanje, a još manje predvidjeti daljnji mogući tok razvoja našega dru- 
štva i njegove ekonomije. U tome se po svom temeljnom stavu, ne slaže pisac 
kritike sa mnom, ali niti ja ne mogu prihvatiti njegovo gledište, da je posto- 
janje kapitalizma i njegovo širenje samo stvar vjerovanja. Naprotiv mislim, 
da je to u današnjoj nauci određen i dokazima utvrđen pojav istražen od 
jednog cijelog niza svjetskih učenjaka i koji danas u okviru ekonomije tvori 
. posebno veliko područje pod imenom gospodarsko-konjunkturne znanosti: Isto 
«“ tako nema sumnje, da je kapitalistički sistem ekonomije izmijenio seljački način 
'* života. Nisam nigdje naveo, da kapitalizam u svakoj svojoj manifestaciji pogađa 
apsolutno štetno seljaštvo. Iznio sam u svojoj raspravi njegovo djelovanje u 
“ doba agrarne krize, a ono je nesumnjivo bilo za seljaka štetno. 

“ U kapitalizmu je bitan njegov ciklički karakter razvoja, u kojemu se 
"periode depresija i teškoća izmjenjuju s razdobljima povoljnijega gospodarskog 
* stanja. Gledajući historički, prema prijašnjoj periodi gospodarskog života, kapi- 
“talizam je nesumnjivo donio i izvjesno olakšanje života, bolju tehniku mate- 
“jalne i duhovne kulture. Ali je također istina, da je kapitalizam dorilo, kao 
: najveću promjenu socijalnu ovisnost Ijudi kapitalom siromašnih o ljudima bo- 
“ gatim kapitalom, te stvorio milijunski: proletarijat, a seljake doveo u ovisnost 
“o kapitalističkom tržištu, na koje oni neposredno ne mogu utjecati, i u ovisnost 
*o novcu, do koga oni teško dolaze. Za sve ove jednostavno izrečene pojave po- 
*stoje u ekonomskoj nauci točno određeni znanstveni termini, koje namjere 
! izbjegavam, da bi bio jasniji u ovom kratkom izlaganju. 

“ Pisac kritike poriče opstojanje cikličkih agrarnih kriza, kao bitne aK 
kapitalizma: Međutim, poričući to, dajć nam pisac odmah sasvim pravilan tok 
pojava cikličkog karaktera. Spominje pad cijena, kojemu je predhodio porast, 

*a porast je opet morao početi rasti od jedne niže razine cijena. Pisac kritike 
* još kaže, da je porastu morao prije ili kasnije slijediti nagliji pad, i đalje, da je 
1 «donekle opet izazvan pad cijena agrarnih proizvoda izmjenom omjeta ponude 
«t potražnje na svjetskom tržištu«. Međutim izrazi: svjetsko tržište, ponuda i 
potražnja, pad cijena i porast: cijena nisu ništa drugo nego pojave, “koje 
“čine upravo bitnu značajku kapitalističkog sistema. Prema tome kritičar go- 
* vori o kapitalizmu, kao George Dandin o prozi. Pisac kao da se plaši upotrebe 
“same riječi kapitalizam, 1 čini sve da je izbjegne. Zašto je to potrebno ? 
“strah od upotrebe te riječi, kada je ona u ekonomskoj znanosti. mre već 

akademski izraz, koji se općenito upotrebljava. Ili se možda piscu čini, da je: 
odviše »revolucionarno« nazvati kapitalizam njegovim pravim imenom. Toliko 
o principijelnom stavu. : 

Da odgovorimo redom na glavnije napomene kritike. 

1) Osnovna je teza, koju treba ovdje dokazati, da li se je broj građanskog 
stanovništva uvećao pod utjecajem krize ili nije, odnosno, da li je manji ili 
veći broj ljudi ostao kod svoga starog zanimanja, baveći se poljodjelstvom u 
svoime selu. Pri tome ne igra glavnu ulogu činjenica jesu li se seljaci naselili 
u Zagrebu, ili u kojemu drugom gradu. Zato je bitno prikazati porast stanov- 
ništva u gradovima i većim naseljima. Pisac u tom pogledu ne poriče moje do- 
kaze, nego samo podvlači: 

8) da je najveći dio porasta išao na račun Zagreba. To moju tezu o kapi- 
talističkom prodoru još pojačava, jer je utjecaj kapitalizma i kapitalističkih 
metoda u ekonomiji prije uočljiv u velikom gradu. Značajka je kapitalizma 
uopće kumuHranje stanovništva u velikim i što većim gradovima. S druge stra- 
ne potvrđuje porast Zagreba, sjedišta vlade, i drugu tezu, o velikom udjelu, 
države kođ formiranja prodora kapitalizma. 

b) kritičar tvrdi, da su naselja iznad 2000 duša rasla gotovo kao t sta- 
novništvo po selima. Pri tome je učinio jednu pogrješku, te je ispoređivao po-. 
rast stanovništva u mjestima, koja su godine 1900 ili 1910 imala 2000 duša. 
Ovdje nije pitanje, kako se je razvijalo stanovništvo u pojedinim mjestima, 
“nego koliko je uopće bilo ljudi u naseljima s više od 2000 duša. Zato se mora 
uzeti iz njegove tabele prva brojka (230 hiljada), a onda dalje brojke iz dru- 
goga niza (286, 314, itđ.). Da je tako postupao, onda bi se vidjelo, kako se je“ 

uvećavalo stanovništvo po većim naseljima brže, nego li u selima. Odnosni: 
indeksi pokazuju redosljed, kako je niže naveđen. 

što se tiče ostalih gradova, imade kritičar pravo, da je njihovo stanov- 
ništvo relativno slabije raslo, nego li izgleda iz općeg prikaza stanovnika kako 
sam ja iznio. Ali, tu se mora voditi računa o promjeni zanimanja stanovnika 
unutar samih gradova, što se opet vidi iz statistike o zanimanju. Naime, grad- 
sko se je stanovništvo bavilo sve manje poljodjelstvom, a sve više trgovinom, . 
obrtom i industrijom. Ista se pojava vidi i u mjestima s više od 2000 duša. 
Nesumnjivo je, da u većim mjestima postoji kompliciraniji socijalni sastav, 
veća podjela rada, i prema tome ima više stanovništva, koje se bavi građan-' 
skim, neseljačkim zanimanjima. Kad nema statistike o zanimanjima, onda se 
moramo zadovoljiti s posrednim dokazom porasta veličine naselja. : 

Ako ipak učinimo prema kritičaru, te odbijemo stanovnike Zagreba, od 
stanovnika ostalih gradova, a stanovnike gradova uopće od stanovnika naselja 
s više od 2000 duša, onda nam indeksi porasta stanovništva izgledaju ovako: 


1880 1890 1900 


kotari 100 115 127 
naselja s više od 2000 ljudi 100 125 136 
gradovi 100 110-123 . 
Zagreb 100 133 204 


2) Broj ljudi zaposlenih u građanskoj ekonomiji rastao je relativno brže' 
nego li prije. Doduše, broj nadničara i služinčadi nije apsolutno bio velik, ali 
je relativno veoma porastao. To je činjenica, koja nalazi svoje produženje i u' 
kasnijem razvoju. Seljaci su išli u grad, jer su se nadali boljoj egzistenciji 
nego na selu, inače se ne bi ni pokretali. Budući da prije kapitalističke ere“ 
nijesu selili u grad znači, da im je prije bilo bolje na selu, pak nisu trebali: 
tražiti poboljšanje života u gradu. Uostalom pojava bijega sa sela je već toliko: 
poznata opća činjenica, da je ne treba napose dokazivati. 

Prelaženje seljaka u građanski stalež činovnika, trgovaca i obrtnika, tako- 
đer jeu velikoj mjeri posljedica lošijih prilika na selu. Zna se, kako su bila: 
kođ nas seljačka djeca u velikoj mjeri školovana, kao sirotinja, od milosti go- 

. U zanati trgovinu nije davao djecu najbolji gazda, nego onaj, koji nije 
* imao "dovoljno Zemlje, da mu djeca ostanu kođ kuće. Tako su i to zapravo u“ 
nažvećoj mjeri također ljudi; koji su otišli u grad trbuhom za kruhom, bježeći“ 


445 


od pogoršanih životnih prilika na selu. A da se je ta pojava morala jače odraziti 
za vrijeme krize, to je toliko ahvatljivo, da se ne treba mnogo mučiti s doka- 
zivanjima. 

3) Kako su tereti golemih dividenda (prosječno 25-—34%) i kamata pre- 
bacivani na seljake lako je pokazati. Najveći dio privrednika, koji je uzimao 
kredit kod naših novčanih zavoda spadao je u područje građanske ekonomije, 
jer naši novčani zavodi u Hrvatskoj nijesu bili dovoljno jald kapitalom, da 
financiraju velike poslove krupnog kapitala. Ti domaći privrednici, koji su uzi- 
mali kredite, postizavali su svoje zarade trgovanjem sa seljacima, ili s činovni- 
cima, koji su opet bili plaćani porezom, što ga je davao seljak. Velike dividende 
posljedica su velikih kamata, koje su plaćali ili seljaci ili privrednici. Privred- 
nici su mogli plaćati velike kamate samo ođ svoje zarade kod trgovanja. Uslijed 
toga su seljaci morali svoju robu davati za što jeftinije cijene, a trgovačku 
robu kupovati što skuplje, kako bi mogao od te razlike privrednik podmiriti 
visoke bankovne kamate i osposobiti velike diviđende novčanih zavoda. Tako je 
teret dividenda preko trgovačkih cijena prebacivan na seljaka. Ali, go- 
spodine kritičaru ta to je tako jednostavno! Zar kapitalist može drugačije 
učiniti, nego da si troškove kamata »uračuna«. Zašto vas zbunjuje, kada se to 
nazove imenom, izvan »knjigovodstvene terminologije ?« 

Ne razumijem, što je htio pisac kritike postići sa svojim izlaganjem kre- 
tanja uložaka, i u koliko želi da se razlikuje ođ moje teze, da se je pod konac 
krize usporila akumulacija uložaka. 

4) Mojem kritičaru nije ništa »ne-naravno«, da je upravo seljak, koji sa. 
činjava daleko najveći broj agrarnih producenata i snosio najveći dio tereta 
krize. Jest to je »posve naravno«, koliko je naravan i sam kapitalizam. Očito 
je kritičar po svojim shvaćanjima toliko zatvoren u krug kapitalističkog mi- 
šljenja, da su mu sve pojave kapitalizma normalne, prirođne i same po sebi 
razumljive, da se on sam čudi, kako može biti ljudi, kojima to baš nije sasvim 
normalno i svejedno. Napose, što se tiče vlastelina, ne može se njihova uloga 
u narodnom životu uspoređivati s ulogom seljaka, ni kao producenata, a niti 
kao konzumenata, jer oni sačinjavaše tek sitnu šačicu jedne »classe sterile<. 
Način, kojim brani poštovani kritičar vlastelu, ne mogu prihvatiti. Izrazi, kao 
rasipanje, lakoumnost, neznanje, nesreća, nedoraslost, sposobnost, zgodna pri- 
lika, sve su to pojmovi relativnog značenja, kojima se ne mogu objasniti uzroci 
propadanja jednog sustava. Takove su pojave u feudalaca i prije postojale, a da 
ipak nije feudalizam iščezao. 

Zar se nijesmo za vrijeme ove posljednje krize doista mogli uvjeriti, da 


zemlji na jednu osminu? 
što se tiče seljaka oni su zemlju ođ vlastele kupovali samo na taj način, 
što su od svojih usta otrgali, pa plaćali kupljenu gospodsku zemlju. Da su 


5) Razumije se, da ostajem kod svojih tvrdnja, da su povećanja poreza 
i javnih tereta išla na teret seljaka. To je bilo čak i onda, kada je razmjerno 
zemljarina činila manji dio državnih prihoda. Porez su plaćali seljaci ili sami, 
ili preko trgovaca i obrtnika, koji su zarađivali trgujući sa seljacima, ili € go- 
spodom, koja su vukla svoje prihode ođ seljačkog rađa. Isto vrijedi i za 
pol soli 1 duhana. Gospoda su, istina više trošila, ali su nerazmjerno i više 
prihoda ubirala. 


pšenica je upravo najzgodnija, jer iako pšenica nije bila glavni predmet poljo- 
privredne proizvodnje, pšenica je bila glavni predmet trgovine. Ujedno je uobi- 
čajeno gotovo u svim internacionalnim i historijskim prikazima uzimati pšenicu 
za bazu cijena. Naročito je dotična perioda agrarne krize našla najveći odraz 
na tržištu pšenice, pa ju stoga treba uzeti kao mjerilo vrijednosti. Kao potpora 

ovoj tezi dolazi činjenica, da je upravo pođ pritiskom povećanih javnih tereta 
kultura pšenice naglo porasla. Pšenica se gajila sve više za prodaju, a kukuruz 
za hranu. 

6) Što se tiče uspoređivanja vrijednosti prenosa nekretnina dijelim pot- 
puno mišljenje pisca, da je potreban velik oprez. Zbog toga sam oprezno i po- 
stupao i podvukao, da nam statistika o gruntovnom opterećenju može dati samo 
neki pregled. Zato nisam niti uspoređivao apsolutne iznose tokom godina, 
nego samo procentualne odnose unutar jednog petogodišta. 

T) Izvodi kritičara o utjecaju ženidaba su mi poznati već s prvoga 
pogleda u brojke. Ipak je činjenica, da je mobilnost stanovništva u to vrijeme 
porasla. Zar povećanje broja udaja i ženidaba u susjedna sela ne pokazuje ta- 
kođer veću pokretljivost i miješanje ljudi? Zar odlazak na služenje vojske nije 
2 ođ te kako velikog značaja za pojavu pokretljivosti. Sjetimo se samo kako 
velik broj mladića upravo pod utjecajem vojne službe u gradu napušta svoje 
selo i polazi u svijet pa i mnogi se više ne vraća kući. 

Tako isto i pojava privremeno odsutnih pokazuje pokretljivost naravno 
privremenog značaja. Ali je poznato, da se često takve privremene selidbe pre- 
tvaraju s vremenom u trajne. Sve veći broj ljudi, koji je odsutan iz općine 
(porezne ili upravne), kotara županije ili domovine dokaz je povećanju mobil- 
nosti. Kođ pojave mobilnosti stanovništva treba glavnu težinu dokaza položiti 
na seljenje izvan granica pojedinih županija i izvan Hrvatske. U tome je po- 
gledu najkarakterističnije seljenje seljaka u Ameriku. Rudolt Bićanić 


Pregled 


MEĐUNARODNO KRETANJE CIJENA. 


Svjetsko se gospodarstvo danas u svim krajevima i u svim granama go- 
spođarske djelatnosti nalazi u ponovnom poletu, koji se još više izrazuje u 
»haussi« cijena nego li u porastu proizvodnje ili zaposlenosti. Već smo u »Eko- 
nomist-u« br. 4 (8st. 175—178) prikazali neke važne momente konjunkturnoga 

a ujedno smo i skrenuli pažnju na nove disharmonije, koje se kriju 
u tom poletu. U ovom ćemo prikazu ukratko ocrtati glavne smjernice među- 
narodnog kretanja cijena.!) 

Premda cijene nijesu uzročnikom konjunkturnih kretanja, one i sa svoje 
strane utječu funkcionalno na ponudu i potražnju. Kartogram cijena je naj- 
suptilniji seizmograf konjunkturnih kretanja, u cijenama se stječu svi utjecajni 
momenti gospodarskog razvitka. Kretanje cijena samo po sebi nije važno, već 
su važne razlike između pojedinih razina cijena za privrednike, jer razlike u 
cijenama uvjetuju ubrzanje ili usporenje njihova Tada, uvećanje ili umanjenje 
ponude i potražnje. Stoga i naglašuje Weseley Mitchell, šef američke konjunk- 
turne nauke, u svome glasovitom djelu o konjunkturama >Business Cycles (New 
York 1927): »Najvežnije od svega za našu svrhu jest da marge između različitih 
cijena unutar sustava podržavaju izglede za novčanim profitom, koji je motorna 
snaga što pokreće naš poslovni svijete. 

Ako usporedimo statistike kretanja cijena vidjet ćemo da je bilo u 1984 
god. još mnogo država u kojima je nivo cijena padao. Tako je među znatnijima 
u Francuskoj indeks cijena na veliko pao od 1933 do 1934 za 18,6%, u Engleskoj 
za 0,6%, u Poljskoj za 8,8%, Belgiji 2,5% itd. Popravljanje se počelo osjećati 
tokom 1935, kad je na pr. u Francuskoj nivo cijena porasao za 2,7%: 
predšasnoj godini, u Eingleskoj za 4%, Belgiji pače 28,1% itd. Ali još je uvijek 


1) Kao osnovica služe upravo izašle publikacije Lige Naroda pod naslo- 
vom: Revue de la situation &conomique monđiale 1986/1987 (Sizičme ann6e) 
Genšve 1987. str. 270. 

La production monđiale et les prix 1986/1987, Genčve 1937, str. 148. 

bilo u 1985. zemalja s negativnim indeksnim znakom, kao što su Poljska, Por- 
tugal, Mexiko, Indija, Holandska Indija, Holandija i Austrija. A ukoliko su i 
porasle cijene u drugim državama to je 1935 iznosilo tek nekoliko postotaka. 
Međutim u 1936. i dalje u 1937. postoji znatan porast cijena u svim državama 
svijeta, kao ćemo ilustrirati s nekoliko podataka za važnije zemlje i to u vre- 
menskom razmjeru od maja 1936 do maja 1937 (kao baza 1929:100): 


1986 1987 % porast 


Francuska 59,6 87,7 471 
Japan 87,5 109,6 25,8 
Velika Britanija 80,5 96,9 20,4 
Italija 79,2 91,7 15,8 
Grčka 111,3 128,3 15,8 
Sjedinjene Države 82,5 91,7 11,2 
Bugarska 56,7 62,6 10,4 
Jugoslavija 86,6 72,2 84 
Čehoslovačka 76,5 82,4 TT 
Austrija 83,2 88,8 6,7 
Njemačka 75,7 77,2 2,0 


Najveći porast cijena opažamo u Francuskoj kao posljedicu valutarne de-. 
valvacije i također porasta socijalnih troškova proizvodnje. Posljedice devalva- 
cije opažaju se slabije kod indeksa cijena Italije, a još manje kod Čehoslovačke,. 
jer su potonje zemlje provele i neznatniju devalvaciju. Očekivalo bi se da će 
devalvacija utjecati deflacionistički na cijene drugih zemalja putem trgovačke 
konkurencije, ali to nije uslijedilo, jere su se cijene na svim tržištima nalazile 
u živom poletu i potražnja je stalno rasla. Njemačka je doživjela najmanji 
porast cijena, što se može pripisati jedino ustanovi stroge kontrole nad cijenama. 
Ako potanje promatramo krivulje kretanja cijena onda vidimo, da je snažniji 
poskok cijena započeo u posljednjem trimestru 1936. i da je u glavnom obuhva-. 
tio živežne namirnice i sirovine. Kod toga su igrale vjerojatno veliku ulogu: 
ubrzana naoružanja u svim državama svijeta i zatim spekulacija, koja iskoriš- 
ćava tu situacije. (Najjasniji primjer je sada s Japanom, kad su spekulanti. 
počeli dizati cijene još više čim su se pronijele verzije o mogućnostima pri- 
vredne blokade Japana.) 


Koliko je ratno spremanje utjecalo na: porast cijena vidi se iz kretanja 
indeksa slijedećih artikla (kao baza 1929 —100): 


juni 1936 juni 1997 % porast 


Cink 55,2 88,1 59,6 
Bakar 47,2 11,5 51,5 
Olovo 69,2 102,7 484 
Kositar 87,5 125,0 42,9 


Kod mnogih od ovih proizvoda podigla je cijenu i povećana industrijska. 
potražnja, naročito mlađih industrija poput elektrotehničke. Tako je baš iz 
tih razloga porasla potrošnja bakra u Sjed. Državama od 1935 do 1936 za 40%. 
Ali najvažniji razlog kod porasta cijena jest, što su zalihe robe, koje su stajale 
neutrošene za vrijeme krize i prouzročile velik pad cijena, sada već utrošene,- 
pak se stoga pojavljuje opet tipični konjunkturni optimizam, koji se očituje u: 
stvaranju novih zaliha i u spekulativnim manipulacijama kod proizvoda svjet- 
skog tržišta. Prema statističkim dijagramima ekonomske sekcije Lige naroda 
vidi se jasno inverzna koreiacija između indeksa zaliha (stokova) i indeksa 
cijena .Kako indeks zaliha pada, tako opet raste indeks cijena.?) To se očituje- 


.'* 2) >La production mondiale et les prix« donosi od“ove godine nesamo: 
revidirani indeks svjetske proizvodnje i industrijske djelatnosti, već je također. 
po prvi puta kalkuliran indeks zaliha osnovnih proizvoda. Tim je statističkim 
radora :ekonomska sekcija Lige naroda pridonijela: neobično mnogo toljem: 

upoznavanju kgajdn kturnij kaaa te će tim razbistriti i  aunašna Teoraaka: 
stanovišta.  .: sa SVA ao eek 

nesamo kod spomenutih metalnih proizvoda, već također i kod drugih važnih 
proizvođa svjetskog tržišta: . 
juni 1936 juni 1937 % porast 


pšenica 61,2 94,5 54,4 
kudelja 62,4 91,4 46,5 
čaj 76,2 99,3 30,8 
kaučuk 73,1 93,2 27,5 
kakao 120,2 151,1 25,7 
riža 59,6 70,2 17,8 
šećer 83,5 92,5 10,8 


Neznatan pad pokazuje se jedino kod maslaca (danskog) na londonskom 
tržištu i kod pamuka. Usprkos američkih mjera ograničenja proizvodnje nisu 
podignute cijene pamuku na svjetskom tržištu, već su pače druge zemlje izrabile 
tu situaciju i povećale proizvodnju, ali posve bezuspješno obzirom na svjetsko 
tržište. Povoljniji je mogao biti njihov uspjeh na zatvoreno nacionalno tržište, 
ali i to samo privremeno, jer restrikciju se provodi u glavnom kodđ proizvoda 
kojih ima u pretičku i koji tendiraju po samoj svojoj naravi na svjetska tržište. 

Kod žita je nastupila hausse poglavito zbog loših žetava pšenice i kuku- 
ruza u prekomorskim krajevima i zbog preventivnog snabdjevanja vojske u 
mnogim zemljama. 

Za konjunkturno izučavanje nije samo važno da li se kreću sve cijene 
istim pravcem prema gore ili prema dolje, i da li vremenska i prostorna dife- 
rencija među cijenama daje privrednicima profite, već je naročito važno kakav 
je tempo tih gibanja: da li postoji među njima jednoličan ritam, ili se rastva- 
raju među njima škare cijena i neravnotežja. Istraživanja pomenute ekonomske 
sekcije dolaze do slijedećeg zaključka: »Doista među različnim kategorijama 
cijena ne postoje nigdje takvi odnosi, da bi se moglo to stanje precizno karak- 
terizirati kao stanje ekvilibrija. S druge strane smjernice i ritam gibanja cijena 
u zadnjem trimestru 1936 i u prvom trimestru 1937 bijahu takve naravi, da 
bi s» moglo stvoriti ravnoteže, ako ta gibanja proslijede još dulje vremena.«3) 

Naročito se je uspostavila približna ravnoteža između cijena na veliko i tro- 
škova života. U prvom trimestru 1933 bio je indeks cijena na veliko u odnosu pre- 
ma 1929 za 12 do 22% niži nego li indeks troškova života, osim Japana (gdje se 
je prije popravio) i Francuske (gdje je još dublje pao i padao sve do 1935). 
Nakon periode od četiri godine vidimo da se cijene na veliko brže kreću od 
troškova života i da se njihove razine približuju, a u mnogim je zemljama 
indeks cijena na veliko prešao indeks troškova života. 

Odnos između cijena sirovina i cijena gotovih proizvoda je veoma u korist 
prvih. Tako su na pr. u Belgiji od marta 1936 do marta 1937 porasle cijene 
sirovinama za 28,6%, a gotovim proizvodima za 18%, u Sjedinjenim Državama 
sirovinama za 16,3%, gotovim proizvodima za 6,3%, u Engleskoj sirovinama za 
33,7%, gotovim proizvodima za 10,4% itd. To se ponovno tumači time, što su 
zalihe bile iscrpljene, a cijene su sirovinama veoma pale, pa se sada ponavlja 
ona tipična konjunkturna pojava, da uslijed povećanja nominalne potražnje 
cijene više i brže rastu nego li sama proizvodnja, a uz to se i vodi borba za 
tržišta sirovinama. 

Odnos između cijena poljodjelskih proizvoda i cijena što ih poljodjelci 
plaćaju za proizvode, koje oni moraju kupovati, okrenuo se u korist poljodje- 
laca. Kod toga su naravno najviše profitirale one zemlje, koje rade s racio- 
nalnim metodama i niskim troškovima, ali izvjesne koristi imađu i slabije 
razvite poljoprivredne države. 

U vezi s time porasle su eksportne cijene u odnosu importnih kod onih 
Zemalja koje izvoze sirovine i poljodjelske proizvode. Prema tome se trgovačka 
bilanca relativno popravila kod zemalja nižeg industrijskog reda. 

Pojedine države sve više nastoje političkim umjesto ekonomskim mjerama 
uspostaviti ravnotežu cijena. Stoga osnivaju razne kontrolne ustanove. Među 
prvima bila je Njemačka već pred nekoliko godina s težnjom za održanjem 


3) Revue de Ja situation €ćconomique mondiale, op. cit. str. 99. 

>pravednih cijena«. I u Francuskoj je nakon devalvacije ustanovljen takav 
organ u okviru ministarstva ekonomije. Taj organ ima zadaću održati »nor- 
malne cijene«. Švajcarska osniva također organ, koji ima »autorizirati«c cijene. 
Italija ustanovljuje isto tako u jesen 1936 organ za permanentnu kontrolu 
cijena. Austrija stavlja svojoj kontrolnoj ustanovi kao specijalnu zadaću nađ- 
ziranje »krutih« cijena, koje proizlaze iz monopola. Tako se u raznim drža- 
vama redom razvija režim reguliranja cijena putem političkih vlasti. U ovome 
opsegu to je doduše-nova pojava konjunkturne historije, koja će utjecati na 
kretanje cijena, ali kod glavnih artikala svjetskog tržišta ipak si tržni zakoni 
probijaju put i kroz sve zabrane i slijede smjernice gospodarske prirode. 
Reglementiranje cijena ne znači liječenje i reguliranje konjunkture, već samo 
njenih simptoma. Neke momente koji su utjecali na formiranje cijena smo već 
spomenuli, a druge ćemo u narednom broju. M. Lamer 


PROIZVODNJA I IZVOZ PSENICE 1937/58 GOD. 


Prema podacima Međunarodnog poljoprivrednog instituta u Rimu 
Žetva pšenice u godini 1937/38 biti će povoljnija od prošlogodišnje žetve. USA 
imati će ove godine 24,2 milijuna tona prema 17,1 milijuna tona prošle godine. 
U Kanadi je žetva osjetljivo podbacila. Ona iznosi ove godine 4,5 milijuna tona 
prema 6,3 milijuna tona pšenice od prošle godine. Uzrok su tome velike suše. 
Europska žetva pšenice cijeni se na 41,4 milijuna tona, te je za 2,2 milijuna 
tona bolja od prošlogodišnje. U Europi je žetva podbacila u Francuskoj, Nje- 
mačkoj, Poljskoj i svima podunavskim državama izim Bugarske. Prognoze za 
žetvu u zemljama južne hemisfere su povoljne. Ruska žetva biti će prema 
službenim ruskim izjavama 117 milijuna tona, te je prema tome za 50% bolja 
od prošlogodišnje žetve. Držimo, da usprkos dobre žetve ne treba očekivati 
jači dovoz ruskog žita na svjetsko tržište. Uslijed povećanja životnog stan- 
darta u Rusiji povećana je i potrošnja pšenice u zemlji, a zapletaji na Dalekom 
istoku sile Rusiju na stvaranje »ratnih rezerva« pšenice. 

Međunarodni poljoprivredni institut u Rimu cijeni ukupni svjetski izvozni 
višak pšenice 1937/38 godine na 165 milijuna kvintala, dok potražnju zemalja 
uvoznica cijeni na 150 milijuna kvintala. Rezerva će prema tome biti povećana 
za 15 milijuna kvintala. Uslijed deficitarne žetve godine 1936/37 početkom 
augusta ove godine rezerva pšenice u svijetu iznosila je samo 33 milijuna 
kvintala. Godine 1933/34 svjetska rezerva pšenice iznosila je 159 milijuna kvin- 
tala, a 1932/33 188 milijuna kvintala. 

Porast cijena pšenici u 1936/37 godini, nastao uslijed slabije svjetske 
žetve i istovremenog smanjivanja rezerve pšenice, nastavlja se i ove godine. 
Za ilustraciju navodimo kretanje cijena na trima najvašnijim svjetskim trži- 
štima uzevši god. 1928 za 100: 


Buenos Aires 1938 — 50,7 1936 — 98,5 august 1987 — 125,5 
Winipeg 1932 — 89,21 1938 — 68,6 » 19387 — 98 
Chikago 1932 — 43,7 1936 — 87,4 > 1987 = 874 


Povoljan razvitak cijena na svjetskom tržištu pšenice ima naravno ođjeka 
i na naše unutarnje tržište. 

Naš izvozni višak procjenjuje se na 25—85.000 vagona, te je prema tome 
manji od prošlogodišnjeg viška, koji je iznosio 57.500 vagona pšenice. Prema 
»Uredbi o državnoj intervenciji kupovinom pšenice u ekonomskoj god. 1937/38«, 
koja je stupila na snagu 29. jula 1937, Prizad će intervenirati i ove godine na 
tržištu pšenice. Za razliku od prošlih uredaba nije ove gođine određena mini- 
malna cijena. Uredba navodi, da će se kupovati pšenica po cijenama, koje će 
prema prilikama na tržištu određivati ministar trgovine i industrije u spora- 
zumu s ministrom poljoprivrede. Trošak intervencije pađa u pvom redu na 
teret prihoda Prizada, a tek ukoliko ovi ne dostaju na teret državne blagajne. 
Pomenutom Uredbom predviđen je kredit za financiranje intervencije u visini 
od 250 milijuna dinara. Rješenjem Ministra trgovine i industrije od 18. augusta 
dozvoljen je proizvađačima, zadrugama i izvoznicima slobodan izvoz pšenice u 
neklirinške zemlje. 

Za razliku od prošlih godina ovogodišnja žetva pšenice nije prouzrokovale 
“uobičajeni pad cijena pšenici. Zahvaljujući intervenciji Prizada pšenica iz nove 
Žetve postizavala je istu cijenu kao i stara pšenica. Upotrebom jednog dijela 
Đreferencijala uspjelo je Prizadu održati cijene pšenici na domaćem tržištu 
Katkada za 20 do 30 dinara iznad svjetskog pariteta. Početna intervenciona 
«cijena od dinara 190 snižena je 4 augusta na 180, a 9 augusta na 170 dinara. 
Uzrok sniženju cijena na našem tržištu bio je pad cijena na inozemnim trži- 
štima, koje je nastalo pod utjecajem povoljnih vijesti o žetvi nekih jačih proiz- 
vađača, kao i uslijed privremenog smanjivanja političke napetosti u svijetu. 

Visokom cijenom pšenice odmah poslije žetve najviše koristi imali su baš 
najsiromašniji proizvađači, koji su uslijed pomanjkanja gotovog novca prisiljeni 
prodavati pšenicu odmah poslije žetve. Isto tako uslijed većih kupnja odmah 
po žetvi postizava se veća stabilnost tržišta.!) Poradi male ponude proizvođača 
dešava se od vremena na vrijeme, da je cijena pšenici u privatnom poslovanju 
Za nekoliko dinara veća od Prizadovih cijena. Tome je uzrok i pojačana tražnja 
sa strane vojske i mlinova. 

U cilju, da se ublaži djelovanje povišenih cijena pšenici na široke kon- 
Zumentske krugove vlada je Uredbom od 14 jula o. 8. dala olakšice na skupni 
porez na brašno i prerađevine od brašna. Skupni porez na brašno snižen je za 
0.75%, a dopunski porez na običan kruh i pecivo sasma je ukinut. 

Izgledi za placement našeg ovogodišnjeg izvoznog viška pšenice su po- 
voljni. Preferencijalne ugovore imademo sa Čehoslovačkom za 10.000 vagona, 
Njemačkom za 5.000 vagona (bezuslovni kontigent) i s Austrijom za 5.000 
vagona. Kontigent za Italiju iznosi 2.500 vagona ali bez preferencijala. Prema 
situaciji na čehoslovačkom tržištu pšenice, Čehoslovačka će se i ove godine 
pojaviti kao izvoznik pšenice, te ne ćemo moći izrabiti sav kontigent. Predmnjeva 
se, da će izvoz u čehoslovačku iznositi oko 1.000 vagona, a vršiti će se kroz 
kliring uz preferencijal. Nasuprot tome njemački kontigent je već premašen. 
Od polovice jula do septembra izvezli smo u Njemačku 7.000 vagona pšenice u 
vrijednosti od 120 milijuna dinara. Izvoz pšenice u Austriju je započeo i izgleda 
da ćemo cijeli kontigent iskoristiti. U prvoj polovini 1937 bila je Francuska 
jaki kupac naše pšenice. Kroz prvih šest mjeseci 1937 izvezli smo u Francusku 

pšenice za 248,6 milijuna dinara. Izgledi za izvoz u Francusku su u drugom 
polugodištu 1937 slabiji usprkos toga, što je žetva u Francuskoj kvantitativno 
i kvalitativno podbacila. 

Za uspješnu konkurenciju u inozemstvu potrebna je kvalitetna pšenica 
kako u pogledu hektolitarne težine tako i po sadržini glutena. Pšenica prolifik 
zbog slabe kakvoće vage ljepiva usprkos visoke hektolitarne težine nije po- 
godna za izvoz te se danas u krajevima, koji proizvode za izvoz zamjenjuje 
.sve više sa bankutskom pšenicom. 

Porast cijena pšenici dovesti će bez sumnje do porasta proizvodnje i time 
«do sniženja cijena. Tu činjenicu treba naša poljoprivredna politika imati u vidu. 
Stoga uz nastojanja, da se sa povišenjem cijena povisi rentabilitet poljopri- 
vredne proizvodnje treba nastojati da se smanje podavanja seljačkih gospodar- 
«stva na javne dažbine, otplate dugova i cijene za seljačko gospodarstvo po- 
trebnih industrijskih proizvoda. V. Lehner 


“TRINAESTI MEĐUNARODNI SOCIOLOGIJSKI KONGRES U PARIZU 


U nizu nekoliko stotina kongresa, koji su priređeni za vrijeme i u okviru 
velebne pariške svjetske izložbe, održan je u Parizu početkom mjeseca rujna 
(1—4. IX. 1937.) i trinaesti međunarodni sociologijski kongres. Priredio ga 
.je Međunarodni sociologijski institut, koji ima sjedište u Parizu, au kome 
.surađuju s jedne strane kao članovi (100 pravih članova i 150 »associćs«) 80- 
ciolozi gotovo sviju država svijeta, dok mu je neko 30 sociologijskih društava 
pridruženo u obliku saveza sociologijskih društava. 

Usprkos teških sadašnjih prilika okupilo se na tom kongresu oko 10Q 
.članova i predstavnika sociologijske znanosti iz svih krajeva svijeta. Uz pred- 


1) Prizad je u kratkom roku poslije žetve otkupio 10.000 vagona. 

atavnike Amerike profesora Sorokina, koji je predsjedavao kongresu, i Par- 
melle-a, nalazili su se tu sociolozi iz većine evropskih država: Engleske, Fran- 
cuske, Nizozemske, Belgije, švicarske, Njemačke itd. Osobito se isticala jaka 
grupa češkoslovačkih sociologa (Chalupny, Blaha, Kr4l, Machotka, Ullrich) &vo- 
jom aktivnošću i marno spremljenim referatima. Iz Jugoslavije dali su referate 
profesori živojin Perić (koji nije pribivao kongresu) i Tasić iz Beograda te Dr. 
Mitković (koji stalno boravi u Ženevi), dok su u raspravama. kongresa sudje- 
lovali profesor Tasić i Dr. Mitković kao i pisac ovih redaka (uz kratki referat, 
koji je pročitao na samom kongresu). Pribivali su još kongresu docent beo- 
gradskog sveučilišta Radojković i predsjednik beogradske advokatske komore 
Simić. Od vanevropskih predstavnika isticao se naročito profesor indijskog 
sveučilišta u Lucknowu Mukerjee, dok je pod konac kongresa prispio (iz netom 
osvojenog Santandera) također čilenski sociolog Venturino, koji je ujedno pred- 
stavljao Španjolsku. 


Kao što je XI. kongres u ženevi (1933.) bio posvećen proučavanju socijal- 
nog predviđanja i ljudske nastambe, a XII. kongres u Bruxellesu (1935.) prou- 
čavanju elementarnih oblika socijalnoga života, tako je zadaća kongresa u 
Parizu bila, da pretrese pitanje »socijalnih ravnoteža«. Rasprava je bila una- 
prijed dobro pripremljena: članovi međunarodnog sociologijskog instituta pri- 
mili su već početkom 1936. razrađenu shemu tema, o kojima bi se imalo ra- 
spravljati u vezi s postavljenim glavnim pitanjem. Te su teme raspoređene u 
tri velike grupe: 1) povijest, kritika 1 metodologija, 2) morfologija socijalnih 
ravnoteža, 3) njihova patologija i fiziologija. Na to su mnogi članovi izradili 
pismene referate, koji su najvećim dijelom štampani prije kongresa, a glavni 
tajnik međunarodnog sociologijskog instituta profesor Duprat (Ženeva) je oso- 
bitim truđom i marom priredio izvod iz svih tih referata, poredavši ih siste- 
matski, te su taj izvod primili učesnici kongresa u obliku brošure od nekih 40 
stranica. Tako su učesnici bili dobro spremljeni za sam rad kongresa. Za teh- 
ničku pak stranu priredbe pobrinuo se pripremni odbor na čelu s profesorom 
pariškog sveučilišta Maunierom (koji je prije nekoliko godina predavao u Za- 
grebu). Duša toga rada bio je neumorni tajnik pripremnog odbora Achille Ouy. 


Rad kongresa započeo je 1. rujna. Pozdravni govori profesora Mauniera i 
Sorokina, koji je bio predsjednik kongresa, bili su kratki te se brzo prešlo na 
samu raspravu. Kao opći uvod u nju poslužila su tri velika referata, otisnuta 
dobrano unaprijed u »Revue internationale de sociologie« (broj 9 i 10 za god. 
1936.). Već u tim referatima pokazale su se velike razlike u shvaćanju temelj- 
noga pitanja između profesora Sorokina i Duprata. Sorokin izložio je i obraz- 
ložio mišljenje, da pojam ravnoteže nije socijalnim znanostima niti potreban 
niti koristan, već nasuprot štetan. Do toga zaključka dolazi on kritičkim raz- 
glabanjem pet raznih shvaćanja toga pojma u znanosti, za koje sve dokazuje, 
da su znanstveno neodrživi i nepotrebni. Tomu nasuprot Duprat ispituje upo- 
trebivost toga pojma u sociologiji naglašujući, da se ne radi o ravnoteži (u sin- 
gularu), nego o množini socijalnih ravnoteža na području međunarodnog, na- 
rodnog, regionalnog i lokalnog života. Duprat ispituje pojedine oblike ravnoteže 
i njezine faktore dajući time okosnicu za istraživanja onih, koji budu htjeli 
surađivati na XIII. kongresu. Treći referent, profesor Lasbax (Clermont-Fer- 
rand), glavni urednik »Revue internationale de sociologie«, kuša posredovati 
između ta dva toli suprotna mišljenja. Na temelju potankog filozofijsko-histo- 
rijskog ispitivanja samoga pojma Lasbax zaključuje, da je taj pojem ušao u 
»pojmovnu baštinu« znanosti i da u njoj ima važnu ulogu. Socijalni život 
poznaje razliku između zdravog i bolesnog, normalnog i abnormalnog stanja. 
Vitalitet je takvo stanje izjednačenja, uravnoteživanja organizacije koje je 
nužno ritmičko. 

O tim trim tezama razvila se odmah iza uvodnih usmenih izlaganja triju 
referenata živa diskusija. Većina govornika pristajala je na oko uz Sorokinovo 
mišljenje, ali je Duprat dobro primijetio, da su skoro svi referati kongresa 
upotrebili taj pojam i radili s njim. Među ostalim govornicima osobito se 
istakao Indijac Mukerjee. a nama valja napose zabilježiti referat i usmene 

izvode profesora Tasića, koji je podvrgao temeljitoj kritici sva tri referata. On 
smatra uz neke ograde Lasbax-ovo vitalističko gledanje kao opravdano i po- 
desno za sociologijska istraživanja, ali traži, da se pojam ravnoteže u socio- 
logiji ne upotrebi, dok se ne utvrdi aociologijskom metodom. Pojam ravnoteže 
predstavlja pojam vrijednosti, a budući da su vrijednosti vezane na historički 
i socijalno određenu sredinu, to pojam ravnoteže može biti samo relativan. 
Tasić dokazuje na primjerima iz državnog i međunarodnog života, da se tu radi 
o problemima adaptacije u raznim njezinim oblicima. Referentima prigovara, 
da su više naglasili psihološki momenat na, štetu socijalnoga, a taj potonji su 
premalo prikazali u njegovu dinamizmu. Na koncu je naglasio potrebu, da se 
pojam ravnoteže više potraži konkretnim istraživanjem, a ne tako apstraktno, 
kako su to izvjestitelji učinili. (U ostalom tom zahtjevu profesora Tasića udo- 
voljeno je u mnogim referatima, koji su predani za kongres ili su na njemu 
pročitani, pa je i čedni prinos pisca ovih redaka išao za tim ciljem.) Profesor 
Tasić imao je zadovoljstvo vidjeti, da su njegovo stanovište zauzeli i neki drugi 
učesnici kongresa, kao Parmelee i Fairchild, pa i sam Duprat. Dobro je pri- 
mijetio u debati Mukerjee, da svaki sociolog imade neku filozofijsko-etičku po- 
zadinu, o kojoj se ne može diskutirati. 


Teško bi bilo i previše bi prostora tražilo izložiti cijeli tok referata i 
diskusija u ta četiri dana. Oni su se redali po shematičkom nacrtu kongresnog 
programa, kako ga je izradio profesor Duprat. Spomenut ćemo samo neke za- 
nimljive momente. Prvi dan izložili su još u kratko svoje referate profesori 
Kr&l i Chalupny (Brno), prvi o pojmu ravnoteže kod Comte-a i Spencera, drugi 
o socijalnim ravnotežama i socijalnom konsenzu. Vidjelo se, da su njihovi refe- 
rati plod dugoga i solidnoga proučavanja. Mukerjee iznio ie znatni problem 
preanaseljenosti (kojim se on mnogo bavio naročito s obzirom na Indiju i Kinu), 
na što su vrlo zanimljivo nadovezali Maunier (o iskustvima i nastojanjima 
Francuza u prenapučenom 'Tonkinu, odakle se pučanstvo preseljava u Cochin- 
chinu, Kambodžu i Oceaniju) i Goldmann (problem prenapučenosti ne rješava 
se iseljivanjem, nego promjenom tehnike u proizvodnji). Pisac ovih redaka pri- 
kazao je u kratko djelovanje tehnike oružanja i ratovanja na socijalnu struk- 
turu i ustavno uređenje država, na što je Ullrich (Prag) nadovezao zanimljiva 
opažanja o međusobnoj zavisnosti između društvene stratifikacije i vojne teh- 
nike te između taktike i cjelokupnog društvenog života. Zanimljiva je bila tako- 
đer rasprava povedena na temelju tvrdnje Tazerouta (Paris), da u društvu 
postoje nužno dvije klase, od kojih se ne može svesti jedna na drugu niti pak 
na neki zajednički faktor sinteze. Protiv toga ustali su mnogi učesnici, napose 
Parmelee, Brescher, Trocs&ny, Blaha, Ullrich i sam Duprat, koji je pojam klase 
označio konfuznim i neznanstvenim, jer služi politici. Na izvode Ullricha o 
stvaranju nove srednje klase odgovorio je Tazerout, da nema srednje klase te 
da na pr. intelektualci služe kapitalu. Tu je tvrdnju odbio na duhoviti način 
Maunier. Iza kratke izjave Sorokina zaključena je ta rasprava lijepim govorom 
Mukerjee-a, koji je pokazao, da je razlikovanje klasa došlo iz klasične ekono- 
mije, a ne iz sociologije. Ona se ne može primijeniti na sva vremena i na sve 
narode. Dijeljenje društva na dvije suprotne klase služi taktičkoj potrebi po- 
bornika svjetske revolucije. 

Kod raspravljanja ravnoteža u obitelji čuo je kongres sa zanimanjem pri- 
kaze Loomisa o istraživanjima aglomeracija u Sjedinjenim državama sa gle- 
dišta povezanosti obiteljskim vezama, Machotke o standardu etičkih kvaliteta 
kod neimućnih (na temelju potankih statističkih izvida o stanju 11.000 obitelji 
s ukupno 25.500 članova), Kovalevskoga o obitelji u novoj Rusiji (mnogo veći 
kriminalitet — do 17 puta — kod djece; pojava novih tipova zločina: umorstvo 
sa strane onoga, koji treba plaćati alimentaciju), te Sicarda (Francuza, lektora 
na beogradskom sveučilištu, koji se bavi istraživanjem zadružnog i seljačkog 
života kod nas, u Bugarskoj i Rumunjskoj) o evoluciji zadruge od obiteljske 
organizacije ekonomskoj. i aka 

Kod rasprave o psihičkim ravnotežama odlikovao se svojom n 
Žogičnom povezanošću referat J. J. von Schmida (Leiden), koji je najprije g» 

svoje svrhe lijepo prikazao razvoj sociologije od 1880. ovamo, a zatim kušao 
dokazati, da je pojam ravnoteže dopustiv i sa gledišta Sorokinove koncepcije. 
Ođ&mah iza njega je Gusti shematski izložio naučanje bukureštanske sociolo- 
gijske škole (kojoj je on začetnik). Premda ta škola poznaje pojam ravnoteže, 
ona ne upotrebljava taj naziv, jer izbjegava upotrebu naziva iz drugih znanstve- 
nih područja. Vanredno zanimljivo i oštroumno govorio je Salomon (bivši 
frankfurtski profesor, sada u Parizu), podvrgavši kritici neke teorije, napose 
Durkheima, a na temelju toga pobija krive pojmove kulture i »Kulturseele<« 
(kolektivizacija je bijeg pred sviješću pojedinaca). Replicirao mu je isto tako 
oštroumno Lasbax, koji veli, da je Salomon jednostrano i pretjerano prikazao 
Durkheimovo naučanje. Ispravno shvaćena kolektivna svijest je oscilacija (rav- 
noteža) između kolektivne i pojedinačne volje. 

Na istoj sjednici iznio je Ullrich još jednu statističku obradu velikog 
obujma, koja je obuhvatala skoro 10.000 inteligenata s maturom (od toga blizu 
3.000 žena) te preko 20.000 inteligenata bez posla. Više retorički sjajan nego 
li Znanstven bio je govor Venturina o uzrocima sadašnjeg građanskog rata u 
španjolskoj. Napokon je na zadnjoj sjednici iznio Keysenbrecht (Berlin) 
referat, u kome je dao poglede savremene njemačke znanosti na problem rav- 
noteže. Naglasio je naročito bitnost društvene ravnoteže između grada i sela. 
a svršio je zahtjevom, da se nađe novi i istinski pojam idealizma. 


Kongres je završen sintetičkim prikazom cijele rasprave sa strane Du- 
prata. U tom je Duprat bio dosta oštar sudac. Ipak je iznio neke pozitivne 
rezultate kongresa. Zanimljivi su bili njegovi isvodi, da poredak, u kome vlada 
jedinstvo poslušnosti, predstavlja vrlo visoki stepen neuravnoteženosti. U njemu 
djeluje samo jedna funkcija: prestiž. Autoritet totalitarnih sistema je lažan. 


Na administrativnoj sjednici Međunarodnog sociologijskog instituta, koja 
je održana predzadnji dan kongresa, primljeni su za članove federacije: češko- 
slovački sociologijski institut, institut Sacro cuore u Milanu, nizozemsko socio- 
Jogijsko društvo te Društvo za sociologiju i pravnu filozofiju u Beogradu, kojega 
je predstavljao njegov predsjednik profesor Tasić (Zagrebačko sociologijsko 
društvo je član federacije od časa njezina osnivanja). Zaključeno je, da se 
naredni kongres održi u Bukureštu. Predsjednikom instituta izabran je Mau- 
nier, podpredsjednicima Mac Iver (New-York), Gini (Rim) i Vladesco-Ra- 
coassa (Bukurešt). Za predsjednika kongresa u Bukureštu određen je Gusti. 
Uslijed demisije dosadašnjeg glavnog tajnika Duprata izabran je njegovim na- 
sljednikom Lasbax, a blagajnikom Ouy. Novo predsjedništvo daje najljepše 
nade za još plodniji rad instituta u budućnosti. Naročito se očekuje, da će 
znatna grupa francuskih učenjaka, koji su do sada bili izvan instituta, stupiti 
u nj. S naše strane treba željeti, da i naša suradnja u tom visokom znanstvenom 
forumu bude jača i da dolično zastupa našu sociologijsku znanost. 

Prof. Dr. Juraj Andrassy 


MEĐUNARODNI KONGRES EKONOMSKIH I SOCIJALNIH ZNANOSTI U 
PARIZU 


Za vrijeme svjetske izložbe održan je u Parizu 15., 16. i 17. jula 193%. 
»Medunarodni kongres ekonomskih i socijalnih znanosti« pod predsijedanjem 
profesora političke ekonomije na sveučilištu u Bruxelesu, Mauricea Ansinsux. 
Na kongresu su sudjelovali profesori, naučnjaci i publicisti, te predstavnici 
znžnstvenih ustanova, kojima je naučno proučavanje ekonomskih i socijalnih 
problema glavno područje znanstvenog rada i duševnog djelovanja. Službeni 
predstavnik Jugoslavije na tom kongresu bio je dr. Milan Ivšić, profesor Po- 
litičke ekonomije i Ekonomske politike u Ekonomsko-komercijalnoj visokoj 
školi u Zagrebu. 

Rad na kongresu bio je podijeljen u 5 posebnih sekcija, u kojima su kon- 
gresisti sudjelovali prema izboru i zanimanju za pojedine ekonomske il? soci- 
jalne probleme. I. sekcija: Politička ekonomija, glavno pitanje: Zlatna podloga 
# njena budućnost; II. Socijalna ekonomija (Nezaposlenost | sredstva za njeno 
uklanjanje); III. Ekonomska historija (Historijski preteče dirigirane privrede) ; 

IV. Javne financije (Specijalni osnovi javnih financija, a s... programa jav- 
nih radova); V. Kolonijalna ekonomija (Suradnja urođenika i Europljana u 
iskorištavanju kolonijalnih zemalja). 

Najveće zanimanje kongresista pobudio je rad u prvoj i drugoj sekciji 
obzirom na aktuelnost glavnih i sporednih tema, koje su u svojim zasebnim, 
a kasnije u općem izvještaju obrađivali pojedini referenti odnosno glavni izvje- 
stilac. Stoga ćemo i prikazati prema generalnim izvještajima rad u ovim sek- 
cijama, kako bi naši čitači bili obaviješteni o najnovijim pogledima suvremene 
ekonomske i socijane znanosti o dvjema glavnim problemima  sadašnjice: 
zlatna podloga i nezaposlenost. 

U prvoj sekciji: Politička ekonomija, podnio je sekretar sama kongresa, 
Jean Lescure, profesor na Pravnom fakultetu u Parisu, generalni izvještaj: 
»Zlatna podloga i njena budućnost« kao kritički i sintetički prikaz ostalih 
8 referata. 

Dok je prof. Nogaro u svom jlekesačthom referatu, koji će »Ekonomist« 
donijeti u prijevodu, zastupao nominalističku teoriju, Lescure je u svom općem 
izvještaju poput većine referenata zastupao otvoreno metalističku teoriju isti- 
čući općenitu težnju za povratkom na zlatnu podlogu novca. »Mehanizam 
zlatnih cijena, veli Lescure, osiguravao je ravnotežu između ponude i potražnje 
na unutarnjem i venjskim tržištima. Ukoliko su se pojavile krize, automatsko 
gibanje cijena dostajalo je, da se uspostavi trenutno pokolebana ravnoteža. 
Kretanje je zlata vršilo ulogu glasnika. Narodne banke baratale su diskontnom 
stopom. Harmonija se uspostavljala između ponude i potražnje u unutarnjosti i 
u odnosima s inozemstvom. Plaćevna je bilanca, istina, predstavljala trenutnu 
neravnotežu. Ali mehanizam kretanja kapitala i robe dostajao je, da se uspo- 
stavi ravnoteža u izmijeni, vjeresiji i dugovima. Režim zlatne podloge osigurao 
je svijetu ođ 1890. do 1914. blagostanje i polet bez primjera u povijesti.« Uvje- 
rili smo se međutim, da liberastički sistem ekonomije više ne funkcionira pra- 
vilo, jer prema Rueffu slobodni mehanizam cijena ne igra istu ulogu kao ranije 
radi uvođenja raznih monopola, mašinizacije, dok je klasična financijska po- 
litika diskontne stope osporena, kritizirana i napuštena. Lescure kao i Rueff 
teži za uspostavljanjem zlatne podloge novca kao i uvjeta, koji bi to omogućili, 
pa svoj izvještaj zaključuje s konstatacijom, da najnovije povećanje zalihe 
zlatnog novca kao posljedica povećanja proizvodnje i »detezauracije« nije po- 
gibeljno, ako se svijet u kratkom roku povrati na sistem zlatne podloge. Svakako 
valja prihvatiti racionalnu ekonomsku politiku, koja bi dozvoljavala, da se sa- 
vladaju posljedice toga povećanja. Povratak na zlatnu podlogu pretpostavlja, 
da sve države uspostave u svojim financijama budžetsku ravnotežu kao i ravno- 
težu plaćevnih bilanca. Utješna je pojava, da je u tom pogledu svagdje postignut 
veliki napredak, a politika održanja međunarodnog mira samo će još jače po- 
godovati tome napretku. Opće nepovjerenje, koje bi uslijedilo nakon sveopćeg 
napuštanja zlatne podloge ili opće i nagle deprecijacije zlata, predstavljalo bi 
bez sumnje važan elemenat ekonomskih, financijskih i socijalnih poremećaja. 
»Vlade se moraju odlučno staviti pred taj problem i doskora ga riješiti, jer će 
već možda sutra biti prekasno, ako bi zlato posve ili djelomično izgubilo od 
svoga kredita i prestiža,« završio je svoja izlaganja Lescure. 

U drugoj sekciji: Socijalna ekonomija, podnio je opći izvještaj Max Lazard, 
potpredsjednik »Međunarodnog saveza društava za socijalni napredak«, pod na- 
slovom: Nezaposlenost i sredstva za njeno uklanjanje, koji je za kongres izradio 
nakon kritičke analize ostalih referata. Lazard je u svom izvještaju izložio neko- 
liko glavnih pitanja, o kojima se ima povesti stručna rasprava, i to bijahu: 
1. definicija fenomena nezaposlenosti, 2. uzroci nehotične nezaposlenosti, 3. sta- 
tistike nehotične nezaposlenosti i 4. liječenje nezaposlenosti. Izvjestilac je prema 
tome, dajući kongresu sistematski okvir naučnog raspravljanja o problemu »ne- 
hotične neuposlenosti«, isključio iz rasprave aktivne socijalno političke fenomene 
hotimične nezaposlenosti, kao što su štrajkovi i lock-out. 


Lazard definira nezaposlenost kao fenomen, koji se pojavljuje, kad stano- 
viti skup radnih sila, koji traže posla, brojčano prelazi ponudu zaposlenja iste 

prirode i istoga okvira. On je na osnovi kritičke analize definicija spomenutih 
referenata dao svoju definiciju, koju znanstveno opet osniva naročito na odnosu 
između broja ponude i potražnje zaposlenja te prema tome navodi na prouča- 
vanje utjecaja, koji su kadri djelovati kako na numerator tako i na denomi- 
nator toga odnosa. Da se metodološki što bolje organizira samo proučavanje, 
valja dobro konstatirati i determinirati fenomene, koji se pojavljuju na radnom 
tržištu i van njega. 


Među faktore, koji utječu na radno tržište, Lazard posebnu važnost pri- 
daje pomanjkanju ili nedovoljnoj socijalnoj skrbi za nezaposlene. Nadalje su- 
protstavlja utjecajima, koji djeluju samo na ponudu, utjecaje, koji djeluju i na 
potražnju na radnom tržištu. Prva grupa bi obuhvatala primjerice pretjeranu 
imigraciju ili nedovoljnu emigraciju, zaposlivanje žena i djece, slabo profesio- 
nalno snalaženje, pretjerane zahtjeve radničkih sindikata i t .d. U drugu grupu 
bi mogli ubrojiti neredoviti ritam nekih produkcija, trajanje radnog dana i 
tjedna, taylorizam i t. d. što se tiče faktora, koji utječu na radno tržište, La- 
zard ističe obzirom na nepogodni utjecaj potražnje, sezonske fluktuacije po- 
trošnje, promjene u modi, relativnu slabost kupovne moći potrošača, kojima je 
jedini izvor dohotka nadnica ili plaća, dok obzirom na ponudu robe spominje 
hiperprodukciju, oskudicu na sirovinama, pretjerano povišenje nabavne cijene 
prigodom određivanja prodajne cijene robi. U daljem izlaganju Lazard napose 
razlikuje faktore, koji utječu na novčano tržište, na tržište kapitala i platežnih 
sredstava, pa u prve ubraja pomanjkanje povjerenja, a u druge, zaleđenje kre- 
dita i novčane poremećaje. Zaključno je spomenuo i neekonomske fenomene, 
koji mogu dovesti radno tržište do perturbacija, a to su u glavnom vremenske 
nepogode, tehnički pronalasci, revolucije i ratovi. 


Lazard misli, da se prva približna ocjena u objektivnom proučavanju feno- 
mena nezaposlenosti mora sastojati u što boljem metodičkom konstatiranju 
faktora, koji su sposobni, da je povećaju ili smanje. Misli, da ovakvo istraži- 
vanje i proučavanje, iako ne bi bilo osnivano na eksperimentalnom provjera- 
vanju, ipak može biti plodno u borbi proti same nezaposlenosti. 

Iako su vrlo interesantni i instruktivni statistički podaci, koje Lazard u 
u svom izvještaju analizirao prema pojedinim referentima, ne možemo ih rađi 
svoje opsežnosti prikazati. 


Osvrnut ćemo se ukratko još na jedan interesantan prijedlog kongresu, 
koji će po našem mišljenju imati većeg odjeka i utjecaja na razvoj ekonomskih 
i socijalnih znanosti malih naroda nego li kod velikih, koji već posjeduju izra- 
đene i utvrđene naučne sisteme. To je prijedlog prof. Mihaila Manoilesco-a 
(Bukurešt) o potrebi unificiranja znanstvene terminologije. Prema mišljenju 
predlagača, u svima znanostima, a naročito u socijalnim znanostima, primje- 
rice političkoj ekonomiji, postoji suviše prijepora u pojmovnim odnosima, osobito 
što se tiče naučnog utvrđivanja t. zv. ekonomskih zakona. Sami pojmovi, ako 
nisu dobro definirani i jednodušno shvaćeni na isti način, utječu da »znanost 
postaje opća zbrka pojmova«. Manoilesco ističe, da ekonomska znanost još nije 
jednodušno i sporazumno odredila definicije svojih osnovnih pojmova kao: Naj- 
češće riječi kapital, neto ili bruto prihod, vrijednost, novac, dohodak, autarhija, 
liberalizam, kapitalizam, komunizam, socijalizam, trust, kartel, sindikat, kor- 
poracija i t. d., shvaćeni su na razne načine po raznim autorima. Ta raznolikost 
u shvaćanju i definiranju očituje se i u raznim rječnicima i enciklopedijama, 
a da se ne spomenu individualne definicije pojedinih autora. Da se ukloni ta 
raznolikost u shvaćanju i definiranju, a po tome i kaosu u ekonomskoj znanosti, 
Manoilesco predlaže, da se izradi »Međunarodni rječnik ekonomskih pojmova«, 
u kojem bi ti pojmovi bili definirani u četiri jezika (francuski, engleski, nje- 
mački i talijanski). Za svaki se pojam ima dati jasna, točna i što moguće kraća 
definicija. Da se opet izbjegne kruti šematizam, iza svake definicije slijedilo bi 
petitom štampano objašnjenje kao opravdanje prihvaćene definicije. Ovo obja- 
šnjenje bi ujedno obuhvatilo historijski razvoj odnosnog ekonomskog pojma kao 
i razna tumačenja i shvaćanja pojedinih najglavnijih ekonomskih teoretičara. 
Drugim riječima, rječnik treba da standardizira jezik ekonomskih disciplina na 

taj način, da ista riječ svagdje i za svakoga označuje samo jedan te isti pojam, 
ili kako Manoilesco veli, »rječnik bi morao biti Shvaćen kao da ekonomska zna- 
nost ne postoji«. Da riječnik uzmogne imati u praktičnom naučnom primjenji- 
vanju potpuni autoritet, t. j., da svi ekonomisti čitavog svijeta upotrebljavaju 
utvrđene ekonomske izraze i pojmove, kako su po smislu i sadržaju definirani 
u tom međunarodnom rječniku, Manoilesco predlaže, da se njegova izrada pro- 
vodi u etapama. Kongres treba ponajprije da izabere posebni odbor, koji će iz- 
vršiti pripremne radnje, izraditi plan rada i utvrditi tehničku stranu samog 
rječnika. U tu svrhu će odbor u daljoj etapi zatražiti mišljenje poznatih i uva- 
ženih naučnih radnika te velikih međunarodnih znanstvenih ustanova. 

S metodološke strane, koja je za naučnu teoriju važna, ne bi mogli pri- 
hvatiti stanovište i nastojanje Manoilesco-a, da se u jednom »autoritativnom« 
međunarodnom rječniku za sve pojmove ekonomskih znanosti dadu točno od- 
ređene definicije, koje bi čak i u budućnosti vrijedile svagda i za sve, jer se ne 
samo naziranja, nego i ekonomski i socijalni fenomeni zbog svoje kompleks- 
nosti ne mogu jedinstvenim definicijama izraziti po svojoj vrsti ili razlici, niti 
za sva vremena uniformirati prema pravilima logike. S druge strane, fenomeni 
u životu nisu ni vremenski ni prostorno jednaki, niti se s istog stanovišta i po- 
lazne točke razmatranja i misaonog procesa proučavaju, pa se prema tome 
dosljedno induktivnim ili deduktivnim putem logičnog zaključivanja ne dolazi 
do istih rezultata niti prema tome mogu dati jednake odnosno jedinstvene defi- 
nicije. Zato je razumljivo, zašto Manoilesco izbjegava, da rječnik obuhvati osim 
samih pojmova i razne zasade, mišljenja i teorije. Prema tome će po našem 
mišljenju rječnik predstavljati u neku ruku statički prikaz ekonomske znanosti 
u jednom određenom vremenskom i metodološkom presjeku. Liberalnost u na- 
učnom stvaranju, razna izrađena mišljenja i teorije predstavljaju i nadalje će 
predstavljati dinamički faktor u evoluciji ekonomskih i socijalnih znanosti te u 
vječnoj težnji za utvrđenjem istine. D. Cutvarić 


suv =" a a 
Književni prikazi 

PERITCH J.-M.: LA REORGANISATION POLITIQUE DE L'ETAT YOUGO- 
SLAVE. Extrait de la Revue Mensuelle, Genčve 1937, 8 str. 


Problem unutarnjeg političkog preuređenja Jugoslavije ima svoje središnje 
pitanje t. zv. Hrvatsko pitanje. Rješenjem toga problema bave se u prvom redu 
političke stranke, koje se po svojoj praktičnoj svrsi i zadaći moraju zanimati 
raznim pitanjima javnoga života, državnim i komunalnim, a naročito ustavnim 
i upravnim pitanjima. Razumljivo je stoga, da su u svrhu konačnog rješenja 
problema preuređenja naše države razne političke stranke izradile svoje nacrte 
i prijedloge, koji su u načelnom pogledu dosta slični. Diferencije rezultiraju 
više iz raznolikosti stranačkih programa i primjenjivanju stranačke političke 
taktike no iz nekih načelnih razlika u političkom ideologijama. Tako su u jav- 
nosti poznati nacrti i prijedlozi zemljoradničke i demokratske stranke, »udru- 
žene opozicije« i dr. 

Demokratski princip sa svojim političkim liberalizmom pretpostavlja slo- 
bodu izražavanja misli i pisane riječi, pa je bez obzira na već izraženo nego- 
dovanje nekojih grup: razumljivo, da su i pojedini političari i intelektualci, 
zvani ili nezvani, izradili svoje nacrte i prijedloge o ustavnom i političkom pre- 
uređenju naše države. Ne može se osporavati nikome pravo, da o svima pita- 
njima našega političkog života izrazi svoje mišljenje i poglede po svom naj- 
boljem znanju i uvjerenju. Postoji već par takvih individualnih nacrta i prijed- 
loga (>»zagrebačke grupe profesora i umjetnika«, Dra Srebrno-Dolinskog i dr.), 
koji su manje ili više poznati i našoj javnosti. Takav jedan načelni prijedlog o 
političkom preuređenju naše države objavio je u ženevskom časopisu »Revue 
Mensuelle«, Živojin M. Perić, uvaženi profesor Pravnog fakulteta u Beogradu, 

koji prijedlog je manje poznat, a koji se u principu podudara sa stanovištem 
o »složenoj državi«. Članak prof. Perića odlikuje se objektivnim načinom izno- 
šenja činjenica, koji svojom iskrenošću i otvorenošću mora iznenaditi, pa ga 
zato u glavnim crtama iznosimo vodeći računa o postojećim prilikama u kojima 
se još nalazimo. 

U svom članku »Političko preuređenje Jugoslavije«, koje je namijenjeno 
inozemstvu, prof. Perić uvodno uspoređuje ratnu i poratnu sudbinu Belgije i 
Srbije. Obje bijahu po neprijatelju okupirane i tom prilikom iskusiše efikasnost 
pravnih »garancijax međunarodnog prava i Haških konvencija (1898—1907). 
No dok je Belgija nakon rata bila ponovno uspostavljena kao država, pače teri- 
torijalno i uvećana, Srbija se više nije pojavila kao samostalna država na poli- 
tičkoj karti Europe. Njeno je iščeznuće, kako veli autor, bilo samo de jure: de 
fecto je Srbija bila uspostavljena u rangu relativno velike države: jugoslavenske 
države, teritorijalno i po stanovništvu četiri puta veća od predratne Srbije. Što 
se tiče Vidovdanskog ustava od 28 juna 1921, autor napominje, da je pred- 
stavljao konsekraciju krive nacionalne i političke situacije, te veli: »Formalno 
svi bijahu ravnopravni, Srbi, Hrvati, Slovenci; realno, Srbi bijahu gospodari, 
Hrvati i Slovenci (isto pomalo Srbi u Vojvodini i Crnoj Gori) podanici«. Anta- 
gonizam između Srba, s jedne, te Hrvata i Slovenaca, s druge strane, posljedica 
je ratnih duševnih dispozicija čije se oprečnosti nisu mogle tako naglo izbrisati 
ni nakon 1 decembra 1918, kada je stvorena zajednička država. Prof. Perić je 
mišljenja, da je naglo stvaranje zajedničke države od elemenata, koji su kratko 
vrijeme prije toga bili čak ratni neprijatelji, bilo proti prirodnih zakona evo- 
lucije i gradacije. Nova država bila je prerano »rođena«, pa se teškoće još i 
danas osjećaju. 

Nakon ukinuća Vidovdanskog ustava 6 januara 1929 pošlo se opet krivim 
putem. Mislilo se, da je sloboda raspravljanja raznih političkih problema, koji 
su se neminovno pojavili u novoj državi, a osobito problema nastalih iz razno- 
likosti mentaliteta Srba, Hrvata i Slovenaca, etničkih i historijskih razlika, bila 
uzrokom, što su se uopće ti problemi pojavili, te da zapravo nisu opstojali do u 
ambicioznim i zlonamjernim duhovima intelektualaca. Prema tome se mislilo, 
nastavlja autor, da je dovoljno ukloniti ove probleme na taj način, da se ukine 
sloboda mišljenja kao uzrok građanske nesloge, tj. ukinuti Ustav koji osigu- 
ravaše tu slobodu kao osnovno pravo pojedinca. »Jedinstven narod« bijaše ne- 
prijeporna dogma. Tko je sumnjao u taj aksiom, bio je progonjen i kažnjavan. 
Razumljivo je, da je onda i ideja o federativnom uređenju države bila pro- 
gonjena. »Apsolutizam i politička diktatura, koji su zavedeni u Jugoslaviji nakon 
državnog udara 6 januara 1929 namjesto ustavnog i parlamentarnog režima, 
preduzela je, izgleda, veli Perić, da oponaša fašizam i nacionalni socijalizam. 
Zabranjivalo se, da se u političkim i socijalnim pitanjima moglo imati drugih 
pogleda i mišljenja od vlade: nije se smjelo misliti svojom, nego samo vlađinom 
glavom.« 

Autor ističe, da je »realnost osujetila namjere srpskih šovinista, koji su 
smislili da mogu i moraju pod formom jugoslavenskog nacionalizma pretvoriti 
novu državu u Veliku Srbiju: jugoslavizirati Hrvate i Slovence značilo je u 
projektu šovinista, srbizirati«. Ova realnost je s druge strane dokazala nemo- 
gućnost koncepcije fanatičkih Jugoslavena tj. »onih, koji su priznali, da još ne 
postoji »jugoslavenska narodnost«, ali su nastojali stvoriti je pomoću državnog 
autoriteta«. Ako se pretpostavi, da Srbi, Hrvati i Slovenci, živeći zajedno u za- 
jedničkoj državnoj orgarizaciji stvore konačno jedinstven narod, sintezu et- 
ničkih individualiteta srpskog, hrvatskog i slovenskog naroda, onda je bila 
zabluda kad se mislilo, da će se jedan takav sociološki proces moći izvršiti bez 
prijelaza, jedino voljom režima, a bez utjecaja vremena i evolucije. S time u 
vezi prof. Perić ističe, da je pogrješno mišljenje da se fašizam može svagdje 
uspješno primijeniti, fašizam je provediv samo u etnički i historički kompaktnoj 
državi, jer samo takvi narodi mogu biti proniknuti zajedničkom ideologijom. 

Autor veli, da između Srba, Hrvata i Slovenaca postoji afinitet, koji 
omogućuje u bližoj ili daljoj budućnosti njihovo stapanje u jedinstven narod. 
Međutim apsolutistički i diktatorski režimi od 6 januara 19289 nisu priznavali 

realnost, nego su htjeli poput njemačkog nacionalnog socijalizma »gleichschal- 
ten« ono, što je jedino vrijeme moglo izvršiti. Uslijed toga izbilo je nezado- 
voljstvo i otpor u narodnim masama na uštrb državne konsolidacije. Nakon 
političkog popuštanja, koje je uslijedilo nakon »izbora od 5 maja 1935«, kada 
se moglo slobođnije i otvorenije govoriti i pisati, postavilo se odmah pitanje 
novoga ustava i preuređenja države na osnovi sporazuma: Srba, Hrvata i Slo- 
venaca u okviru t. zv. Udružene opozicije. 

»Nakon objektivnog i ozbiljnog ispitivanja sviju činjenica, za nas nema 
nikakve sumnje, završuje prof. Perić, da se jugoslavenska država ne će moći 
ojačati i napredovati, nego samo nakon svoga preuređenja u formi federacije 
(Bundessstaat, ne Staatenbund) i to na osnovi historijske podiobe države, po- 
diobe koja je već opstojala na dan ujedinjenja 1 decembra 1918, a koju se tada 
uslijed teške pogrješke napustilo. Mi smo to stanovište zastupali još u novembru 
1918 (u jednom ženevskom srpskom listu) kao i 1922 godine u našem članku: 
»Einheitsstaat oder Bundesstaat in Jugoslawien?«, objavljenom u švicarskom 
dnevniku »Neue Ziliricher Zeitung«. Federativna Jugoslavija ušla bi istovre- 
meno u koncepciju i projekat Dunavske i Balkanske federacije — etape k 
Sjedinjenim Državama Europe, koje bi jedino mogle osigurati mir na našem 
nesretnom kontinentu. Unitaristička i centralistička Jugoslavija bila bi fatalna 
kako za sebe tako i za evropski mir«. D. Cutvarić 


GLOMAZIĆ DR. MOMIR: REVIZIJA BANAKA I NJIHOVE BANKARSKE 
POLITIKE. Beograd 1937, str. 123. 


U savremenom javnom životu, a specijalno u današnjoj privrednoj situa- 
ciji nemoguće je zamisliti privredni organizam bez normalnog funkcioniranja 
financijskog kapitala, koji posredstvom novčanih zavoda nalazi svoj placement 
u privrednim poduzećima. Tako je i naše privatno bankarstvo imalo zamašnu 
ulogu u poratnoj privrednoj obnovi zemlje. Ali uslijed naglog preokreta u vo- 
đenju valutne i kreditne politike, koja se je u toku nekoliko godina upravljala 
po deflacionom kursu, došlo je do otkaza i ograničenja kredita našoj privredi. 
Ova pojava prouzročila je nesamo usporavanje privredne aktivnosti solidno 
fundiranih poduzeća, nego je štoviše i veći broj ostalih privrednih poduzeća 
morao da obustavi rad. Privatne banke nisu više mogle da snabdijevaju pri- 
vredu s kreditom, niti su bile u mogućnosti da odgovaraju obavezama prema 
ulagačima i ostalim vjerovnicima. Sve ove pojave prouzrokovale su poznatu 
bankarsku i kreditnu krizu, koja se je ispoljila u slijedećim nepovoljnim činje- 
nicama: a) u smanjenju nacionalne štednje kod privatnih banaka i koncen- 
traciji jednog dijela uloga kod državnih novčanih zavoda, a drugi dio bio je 
tezauriran, b) u otkazu i restrinkciji kredita od strane Narodne Banke i opće 
povlačenje kapitala iz privrede, i c) u donošenju zaštitnih mjera u korist zem- 
ljoradnika. Ovo je imalo vidnog psihološkog upliva na raspoloženje svih ostalih 
staleža. Akcija dužničkog pokreta nepovoljno je djelovala, kako u pogledu 
opadanja kreditne sposobnosti, tako i u pogledu gubitka povjerenja u lične 
osobine dužnika. 

Autor knjige je svima gore istaknutim pojavama posvetio ozbiljnu pažnju 
i došao do zaključka, da poslovanje novčanih zavoda, a naročito njihova kre- 
đitna politika ima ogroman značaj u savremenom socijalno-ekonomskom po- 
retku. Dosljedno dakle ni kreditna funkcija novčanih zavoda ne može biti pri- 
vatna stvar pojedinaca, nego su u pravilnom riješenju kreditnog problema 
zainteresirani najširi slojevi naroda. Prema tome kreditni posao predstavlja 
javnu funkciju, koju moraju efektivno da vrše samo oni organi, kojima je po- 
vjerena zaštita kolektivnih interesa. 

S obzirom da je preko polovina naših privatnih brnaka zbog velikih 
financijskih teškoća tražila zaštitu po postojećoj Uredbi, to su ostala dva 
ialaza, i to: da se izvrši sanacija onih novčanih zavoda, koji bi imali uslova za 
dalji opstanak ili da se pristupi likvidaciji onih banaka čiji opstanak nije više 
omogućen. Polazna točka: za sanaciju novčanih zavoda treba da bude u toma 
što bi se izvršila stroga revizija poslovanja banaka. Ova revizija obuhvatala 
Bi sve radove na procjeni boniteta, likviditeta i rentabiliteta svih aktivnih po- 

zicija po bilanci. Na drugoj strani nameće se potreba utvrđivanja stvarnih 
obaveza privatnih banaka prema raznim kategorijama vjerovnika. 

Autor naročito ističe da sastav bilance mora biti takav, da može svakog 
momenta pružiti jasnu sliku o poslovanju, stanju raznih vrijednosti, potraži- 
vanjima i obavezama banke. Isto tako pisac je na vrlo stručan način izložio 
glavne principe kod tehničkog sprovođenja revizije i dao detaljna uputstva 
revizionim organima za njihov rad. 

Djelo dra Glomazića odlikuje se lakim, jasnim i lapidarnim stilom. Autor 
je dao originalnu dokumentaciju i samostalne zaključke na području savre- 
mene revizije privrednih podućeza, te je njegov rad na izradi djela u toliko 
značajniji, što nema u našoj literaturi ni jednoj djela, koje specijalno tretira 
reviziju banaka. 

Iznoseći u najglavnijim potezima sadržaj ove odlične knjige moram 
objektivno priznati, da je rad autorov u cijelosti plodonosan, jer je naša skromna 
stručna literatura dobila time dragocjen prilog, koji može da služi na čast 
piscu kao odličnom financijskom i bankarskom stručnjaku. 

Našoj javnosti preporučujemo djelo, kojim se mogu dobro poslužiti razni 
stručnjaci, kao što su: ekonomisti, bankari, advokati, financijski pravozastup- 
nici, suci, nastavnici srednjih i viših stručnih škola i drugi. Revizorski struč- 
njaci svih privrednih poduzeća mogu da nađu u ovom djelu dragocjene podatke 
i uputstva o tome, kako treba da se vrši revizija privrednog poslovanja. 

1. Bilić 


PARRISH WAYNE: TEHNOKRATIJA — SPAS ČOVJEČANSTVA. Izdavačko 
preduzeće »EOS« Beograd 1937, str. 225, cijena Din 80. 


Tehnokratija je nova ekonomska doktrina, kod nas dosada veoma malo 
tretirana te je skoro i nepoznata, dok se je u Americi razvila u čitav pokret. 
Začetnik njezin, Amerikanac ing. Howard Scott, ubrzo je našao velik broj 
pristaša i to većinom inženjera i tehničara, pa je ova »nauka o spasenju« 
izazvala interes i najširih slojeva, iako je za čudo došla bez uobičajene ameri- 
kanske reklame. 

Jedan od elemenata ovoga pokreta je vjerovanje Amerikanaca u čudesa 
i u vječnost prosperiteta prije 1929 godine. Ovo vjerovanje potpuno je oborila 
današnja ekonomska kriza s mnoštvom propalih banaka i industrija, sa 12 mili- 
juna nezaposlenih i s pohodima gladnih. Vječni »Prosperity«, ponos svih Ame- 
rikanaca, ostao je samo bolno sjećanje. Kod takvog stanja razumljivo je, đa 
su ideje tehnokrata našle pristalica, a njihove su teorije, koje idu za tim da 
ruše zasade starih ekonomskih sistema, dobile još čvršće temelje. 

Tehnokratija, obiljem činjenica i argumentacijom, koja teži za naučnom 
objektivnošću, prikazuje sukob u koji je došao tehnički razvitak s odnosima 
proizvodnje, razdiobe i potrošnje dobara. Rad, dosada najvažniji faktor u pro- 
izvodnji, gubi mehanizacijom na svojoj vrijednosti, a automatizacijom, koja se 
počinje provađati, sasma otpada. Milijuni radnika isključeni su »racionaliza- 
cijom proizvodnje« iz proizvodnog procesa i potpuno onesposobljeni za potrošnju; 
stvorena je hiperprodukcija i — oskudica; cilj proizvodnje postao je dobitak 
(profit), a ne potrošnja dobara. Mehanički rob, kojega je stvorio čovjek, pod- 
jarmio je svoga stvaraoca i naposljetku ga izbacio na ulicu. Trebao je da 
riješi čovjeka teškog rada, što je doduše i učinio, nametnuvši mu silom nerad 
š dokolicu, ali vezanu s bijedom i glađu. Nagradu, koju je nekada dobivala 
ljudska radna snaga, traže danas mašina i njezin vlasnik za sebe. 

Mladi američki pisac W. Parrish ozbiljno je zahvatio u sve ove probleme 
današnjeg privrednog sistema, podvrgava ga oštroj kritici i traži njegovo pri- 
lagođivanje novim zakonima tehnike. 

>»Mašina, koja se danas nalazi u rukama privatnog poduzetnika, koji iz 
nje izvlači korist za mali broj ljudi, treba da radi za dobro cjeline. Cjenovna 
privreda, koja je zajedno sa svim svojim preprekama preuzeta još iz vremena 
volovskih kola, pretstavlja smetnju za proizvodnju dobara, koja treba da služe 
ljudskoj potrebi. Dobra namjenjena ljudskoj zajednici ne razdjeljuju se slo- 
Dbodno potrošačima. Ako se sudi po današnjem stepenu razvitka tehnike, bu- 
duća proizvodnja dobara bit će uvrštenjem automatskih radnih postupaka 


460 


.— mu 


znatno pojednostavljena. Posljedice su jasne: kad bude potrebno manje radne 
snage, onda neka čovjek ima onaj odmor, koji zaslužuje, a rad neka bude po- 
dijeljen. Nema dakle nikakovog razloga za postojanje nezaposlenosti. Ako ne 
bi bilo dovoljno rada kod osamsatnog radnog vremena, onda bi se radno vrijeme 
trebsio prilagoditi potrebi. Ako postoji mogućnost da se proizvode velike koli- 
čine dobara, onda neka razdioba ovih dobara potrošačima ne bude spriječena 
vještačkim poslovnim akcijama u obliku stvaranja dobitka cijene.« 

Tehnokratija je mišljenja, da se sa visoko razvijenom »energijskom pri- 
vredom« ne može upravljati po starim metodama. Treba izraditi kontrolni 
sistem, čije će upravljanje biti povjereno tehničaru ili inženjeru. U planskoj 
privredi jednog energijskog mehanizma ne bi postojala ni nezaposlenost ni 
zaduženje, ni tezauriranje novca, ni socijalno staranje. Tehnika je izmijenila 
te probleme. Siromaštvo bi bilo automatski isključeno. U planskoj privredi ne 
bi ni jedno ljudsko biće bilo prikraćeno u svom. prirodnom pravu da postavi 
svoj zahtjev na udio proizvedene količine dobara. 

Iz same knjige se ne vidi kako bi se u tehnokratskom poretku odredio 
pojam vlasništva, odnos između privatnog poduzeća i države, pa konačno da 
li socijalizam ili kapitalizam ? 

Iz riječi začetnika ovog pokreta Howarda Scotta vidljivo je da tehno- 
kratija ne predlaže nikakovo konkretno rješenje. Ona samo postavlja problem, 
koji proizlazi iz tehničkog uvođenja faktora energije u jedan moderni indu- 
strijski socijalni mehanizam. Tehnokrati ne žele donositi nikakove socijalne 
odluke i stvoriti političke metode, jer će preokret izvršiti spontano samo ljudsko 
društvo, kada bude upućeno u njihove spasonosne ideje. 

Unatoč toga što su te ideje tehnokrata u mnogočemu ,samo u modernom 
ruhu, slične idejama prošlovjekovnih utopista, veoma je interesantno njima se 
pozabaviti, jer, ne uzimajući ih previše kritički, ipak daju jedan prilog osnovici 
za rješavanje današnjeg privrednog i socijalnog kaosa. Stj. Vukuša 


PIGOU A. C.: PRAKTISCHE FRAGEN DER VOLKSWIRTSCHAFTSLEHRE. 
Verlag von Gustav Fischer, Jena 1937, str. 108. 


Ove godine izašla je u njemačkom prijevodu pod gornjim naslovom knji- 
žica, koja sadrži šest rasprava glasovitog engleskog nacionalnog ekonoma 
Pigoua, profesora praktične ekonomije na sveučilištu u Cambridgeu, kojeg se 
danas smatra glavom engleske ekonomske škole. — Interesantno je da i u en- 
gleskoj znanosti postoji neki kontinuitet demokratskog duhovnog »vodstva na 
osnovu kvalitete«, kao što i u politici. Ta nit se provlači od klasika do današnjih 
vremena, a u novijoj epohi vidimo, kako se smatra Marshallovim nasljednikom 
Pigou-a, a Keynesa Pigou-ovim. Kod toga svaki donosi svježinu svog vlastitog 
doba, a ne smatra svojom zadaćom braniti doktrinarno stanovište predšasnika, 
iako se pun pieteta uvijek poziva na svog učitelja; Pigou citira Marshalla, a 
Keynes Pigoua ... 

Rasprave u toj knjižici jesu plod piščevih slobodnih predavanja iz god. 
1934 na Londonskoj školi za narodno gospodarstvo i u Cambridgeu. Predmet 
rasprava je slijedeći: 1) Obrambeni govor jednog nacionalnog ekonoma; 2) Eko- 
nomičnost i rasipnost; 3) Trgovinska i plaćevna bilanca; 4) Inflacija, deflacija 
i reflacija; 5) Ekonomska djelatnost države i slobodna igra gospodarskih sila; 
6) Narodno gospodarstvo restriktivnih sredstava. 

Prvi i peti članak jesu metodološke i ideološke naravi, dok se ostali odnose 
na razlsganje samog ekonomskog procesa, i na eventualne mogućnosti liječenja 
pojedinih vrsti anomalija. Kod toga on postupa vrlo oprezno na osnovu istan- 
čanog teoretskog postupka, te ispitujući utjecaj konjunkturnih kretanja na po- 
jedine gospodarske pojave. Budući da se Pigouova konjunkturna teorija osniva 
na psihološkim momentima, to ovi znatno dolaze do izražaja, naročito kod mo- 
netarnih pitanja. On dopušta pače i ograničenu mogućnost cikličkog izjedna- 
čivanja budžeta u vezi s javnim radovima. Ali umjereni deficiti moraju biti u 
srazmjeru s povjerenjem javnosti u vladu. 

Kod rješavanja bilo kojeg problema ostavlja Pigou po koju alternativu 
etvorenom i svuda se poziva na skrajnji oprez i potrebu potankog ispitivanja 

prilika umjesto jednostavnog generaliziranja. Tako je on na primjer protivnik 
reflacionističke politike (za reflacionista veli: »to je onaj čovjek, koji želi aro- 
zani nivo cijena postaviti monetarnim sredstvima opet na staru visinu«.!) Takva 
politika imade samo smisla ako se odmah nakon pada cijena primjeni, dok 
njena kasnija primjena utjecat će nepovoljno na odnose, koji su se prilagodili 
novoj situaciji. Ipak konačno rješenje veli, zavisit će od »temperamenta«. 
»Oprezni« temperamenti biti će protiv primjene reflacije, jer su prijatelji 
sumnje, a »poduzetni« će biti za nju, jer su prijatelji akcije. »Za ovakove pro- 
bleme nema nikakvog sigurnog računskog rješenja, čijem bi se objektivnom 
rezultatu morao bezuvjetno pokoriti pitajući neznalica«?). 

Takovi zaključci kod Pigoua slijede nužno iz njegove metodologije, koja 
je osnovana na načelima relativiteta i opreznosti u izboru svakog faktora ana- 
lize. Taj sistem ipak nije konzervativan, već je socijalno napredan koliko go4 
to dopuštaju mjere opreza i filozofija skepse. U njegovu sistemu ima pače 
osnovno radikalnih misli, ali do konačnih zaključaka Pigou ne dolazi, jer ga 
njegova skepsa i oprez suzdržavaju. Zbog toga se ovaj neumorni istraživač 
stvarnih odnosa pretvara pri kraju uvijek u psihologa. 

Pigou drži da je narodno gospodarstvo još tako slabo obrađena znanost 
da imade više pojava o kojima postoji neznanje nego li znanje, stoga ni ne 
možemo lako izricati sudova: »naša se znanost nalazi obzirom na najvažnije 
probleme tek u početnom stadiju«.?) Još će proteći mnogo godira dok će naša 
znanost doista moći rješavati probleme umjesto današnjeg postavljanja hipoteza. 

Taj negativni i skromni sud o ekonomiji ne znači da je sav posao ekono- 
mista tek igrarija, da je to samo posao za estete ili ljubitelje interesantnosti. 
>»U onim jednadžbama, u koje su Walras i Pareto pokušali složiti različite ele- 
mente (gospodarskog sustava), ima neki estetski draž. . . . Ali znanost se ne 
može opravdati samo time, da ona traži spoznaju sebe radi!«*) Pigou zahtijeva, 
da ekonomija kao društvena znanost imade i odgovoriti na ona pitanja, koja 
društvo od njih traži. Ali naročito upozoruje, da postulat »praktičnosti« nacio- 
nalne ekonomije ne znači, da se ona mora baviti upravo »neposredno« praktič- 
nim problemima i pripravom recepata ili mješanjem medicina za gospodarske i 
«društvene nedaće. Kod toga on poput Max Webera veli, da je njezina zadaća 
istraživati odnose između uzroka i posljedica te protusila, dok stvaranje sudova 
što treba činiti spada u područje etike, jer je vezano uz pojam dobra i zla. All 
.on ističe, da ekonomija imade također zadatak ustanoviti »što bi se moglo 
desiti«.5) Prema tome Pigouova antiteza između »seiende« i >seinsollende 
Wissenschaft« nije oštro razlučena. 

Pigouove metodološke koncepcije isto tako kao i ideološke počivaju na na- 
čelima individualizma. Zbog toga se on gotovo a priori suprotstavlja principima 
planske privrede, iako priznaje da je država jedina u mogućnosti i da je pače 
njena socijalna dužnost ublažavati gospodarske i društvene disharmonije, koje 
mogu nastupiti bilo uslijed vlasti privatnih monopolista, bilo uslijed disharmo- 
nija u raspodjeli dohotka. Stoga Pigou zahtijeva kontrolu industrije, državnu 
zaštitu radništva, zatim reguliranje kreditne ekspanzije u odnosu prema ko- 
njunkturnom kretanju a ne prema interesima dioničara, stabiliziranje nivo-a 
cijena, valutne politike i tako dalje, da skoro ništa ne ostaje izvan okvira plan- 
ske privrede. Međutim on je ipak skeptičan i prema vlastitim prijedlozima, 
pripominjući »ukoliko smijemo povjerovati da će ih vlada ispravno primjeniti«.*) 

Logički je posve neispravna njegova sumyuja: otkuda bi činovnici mogli 
bolje znati potrebe i želje potrošača od upravitelja poduzeća, jer činovnici mogu 
tek unatrag gledati kretanje potražnje. Neispravan je taj skepticizam o »znanju« 
s toga razloga, jer nam retrospektivno gledanje »činovnika« o sveukupnoj na- 


1) Op. cit. str. 64. 
2) Op. cit. str. T4. 
3) Op. cit. str. 76. 
4) Op. cit. str. 8. 
5) Op. cit. str. 75. 
6) Op. cit. str. 84. 


radnoj ili međunarodnoj proizvodnji ili potrošnji može biti korisnije predviđanje 
opreza pred disharmonijom, nego li izolirano gledanje pojedinog privrednika, 
koji leti za svakom predvidivom šansom i konačno se onda sjati nebrojeni broj 
predviđača na nekoliko ograničenih šansa. Dakako stvaranje kadra znanstveno 
f moralno sposobnih »činovnika«, koji bi zajedno s privrednicima vodili gospo- 
darstvo ravnijim putem nego li što sada kreće, tek je zadaća budućnosti. 

Jaz između individualističke koncepcije i potreba državnog zahvata pre- 
mostio je Pigou naročito time, što se zalaže za uklapanje autonomnih tijela i 
komisija između javnog i privatnog interesa. 

Svaki zahvat javne vlasti u interesnu sferu individualnog života mora biti 
predmetom pomnog ispitivanja i dopustiv utoliko, ukoliko je to potrebno iz 
općih stvarnih interesa. 

Ova knjižica može biti od velike vrijednosti i u našoj sredini u kojoj se 
obično zaključci stvaraju na osnovu nekoliko hipoteza i bez poznavanja zbilj- 
nosti. Pigouova knjižica mogla bi mnogome pokazati kako pomno i oprezno 
važe svoje zaključke jedan nacionalni ekonom ogromnog iskustva i teoretske 
sposobnosti. 

Moglo bi se krivo shvatiti Pigouov postulat »praktičnosti« nacionalne eko- 
nomije, te stoga treba ponovno naglasiti da to ne znači rješavanje neposredno 
praktičnih problema. »U doba kao što je sadašnje, kada je čitav svijet u jednom 
nesklađu, kada spaljuju žetve da smanje prenatrpanost na tržištu, a tim bi se 
žitom moglo gladne prehraniti, u vrijeme kad u samoj našoj zemlji ima preko 
dva milijuna besposlenih, u takvo doba ima naravno dosta prigode Za sve nas da 
Kkoncentriramo naše mišljenje na bolesti gospodarstva. Ali patologiju se mora 
zasnivati na fiziologiji!«7) Zato i rad onakova nacionalnog ekonoma, koji radi 
na prividno udaljenom području, a radi ozbiljno i iskreno imajući u vidu određeni 
cilj, ne znači puko gomilanje teoretskih apstrakcija, već važno polaganje temelja 
Za bolje razumijevanje gospodarskih procesa. 

Doista ove bi riječi Pigouove mogle poslužiti kao memento našoj sredini 
gdje mnogi u dobroj namjeri jurišaju da u jednom naletu riješe probleme 
svjetske krize ili stvaraju obrise budućih »naših« gospodarskih sustava. Uperene 
su i protiv onih koji misle da nije važno proučavanje kompliciranog gospo- 
darskog mehanizma, već se bacaju odmah na rješavanje pojedinih detalja. 
Velika je nesreća da u našoj sredini praktični život u državnim i privatnim 
ustanovama apsorbira mnoge od nadobudnih ekonomista i da tako oni moraju 
prekinuti nit interesa za produbljivanjem ekonomskih problema i uglibe se u 
praktičnim detaljima. Rijetko je koji od njih dospio da radi za: praksu na taj 
način kako to Pigou postulira naime, da zađe iza kulisa prakse, a da time eko- 
nomski život pokušava razumjeti u njegovu bitku i pokretu. Kako smo mi đaleko 
od jednog pravog poznavanja i razumijevanja našeg vlastitog ekonomskog života 
možemo zaključiti ako prevagnemo Pigouove riječi na našu zbiljnost, da »se 
nača znanost nalazi tek u početnom stadiju«. To on veli nesamo općenito već 
specijalnim obzirom na svoju domovinu, koja ima savršeno izgrađeni statistički 
aparat, koja imade štab sposobnih i oštroumnih teoretičara, koji iz zapletenosti 
i mnogostrukosti praktičnog ekonomskog života znadu izvlačiti bitne elemente. 
A kako je to kod nas i obzirom na teoretsku spremu ekonomista i sirovu ma- 
teriju koju bi trebalo obraditi ? M. Lamer 


Vijesti 
STIPENDIJA 

Deutscher Akademischer Austauschdienst u Berlinu podijelio je članu na- 
še redakcije Dru Franji Krajčeviću za nauk. god. 1937/38 stipendij iz Zaklade 
Aleksandra von Humboldta. Dr. Krajčević posvetit će se u Berlinu isključivo 


studiju privatnog gospodarstva (Betriebswirtschaftslehre), pa će nam iz tog 
područja slati svoje članke i prikaze. 


7) Op. cit. str. 4. 

Summary 


Editorial: On the Occasion of the 50th Anniversary of Professor Milan 
Ivšić. The main ideas of Professor Ivšić's economic system consist in the prin- 
ciple of a special Peasant Law. This law should correspond adequately to the 
life and the institutions (»dom«, »zadruga«) of our peasants. The present Civil 
Law is based on the individualistic principles of liberalism, and is antagonistic 
to the interests of the solidarity of peasant life. 


Viiko Rieger (Zagreb/Berlin): A Criticism of Marx's Theory of the Rent 
of Land. The author's main criticism lies in the point that Marx's theory of 
rent was limitetd to the phenomena of capitalistic (not peasant) agriculture 
and tenancy as applied to English development. Furthermore, Marx assumed 
the free transfer of capital from one branch of production to the other. His 
system of agriculture took into account mainly the problems of wheat growing. 


Fritz Ermarth (Norman, U.S.A.): The Sociai-Economic Problema of 
Urbanism. The author sees in the development of big cities in the XIX. and 
XX. centuries a great danger for the cultural, economic and social progress 
of modern nations. He emphasizes the necessity of city planing through an 
agricultural policy, a distribution of industry, suburban settlements, slum 
clearance, recreation possibilities etc. 


Hinko Fuksa (Zagreb/iRio de Janeiro): The Problems of our Oversea 
Emmigration. The author describes the results of his research trip in South 
America concerning emmigration possibilities. He finds very favorable condi- 
tions for agricultural labor in the state of Sao Paulo. This state pays for the 
transportation of immigrants who come with families. They have to work for 
2 years on the farms; later they themselves can acquire land. 


Criticus: Critical notes about Bićanić's »Agricultural crisis«, which article 
appeared in »Ekonomist« 3—5/1937. The critic deals mostly with different 
statistical interpretations and denys the thesis of Mr. Bićanić, that capitalism 
impoverished the peasantry. 


Rudolf Bićanić: Reply to the above criticism. R. B. defends his basic idea 
by pointing out that the theory of the influence of capitalistic crises and bu- 
siness cycles is accepted in economic theory. He also deals with the statistical 
objections of his critic. 


NOTES 


The international movements of prices (M. Lamer) According to the sta- 
tistics of the economic section of the League of Nations there is a rise 
in raw materials and food articles. This movement is stimulated particularly 
through the war preparations. — The production and export of wheat 1987/38 
(V. Lehner) in the world is expected to be greater than the previous year, but 
the prices will certainly remain high because of the war reserves. — XIII. Inter- 
national Sociological Congress in Paris is described by Professor Andrassy, the 
delegate of the Sociological Society in Zagreb. In the frame of the general 
discussion about the problem of the social equilibrium Andrassy delivered a 
lecture about war technique and social development. — At the International 
Congress of Economic and Social Sciences in Paris (D. Cutvarić) M. Ivšić, 
Professor of economics, at the Shool of Economics in Zagreb was representing 
Yugoslavia. The main issues discussd concerned monetary and unemployment 
questions. 

608. Ill ZAGREB, NOVEMBAR 1937 BROJ u 


ksip Petrović (Zagreb) 


. Povodom nacrta zakona o ovlaštenim 
privrednim savjetnicima 


Pitanje privrednih savjetnika, koje je prvi puta izneseno u »Pri- 
vredi«, mjesečniku Trgovinsko-industrijske komore u Zagrebu, br. 9 
od rujna 1933. god. VIII, na stalnom je dnevnom redu u našoj pri- 
vrednoj javnosti. O njemu se raspravljalo u više članaka i predava- 
nja, a bilo je također predmetom konferencija privrednih komora i 
to prvi puta u Banjaluci od 25. do 30. rujna 1936., a drugi puta u 
Beogradu dne 16. rujna 1937. To je najboljim dokazom, da cijela 
privreda osjeća potrebu rješenja ovog pitanja, pa treba nastojati, 
da se i pravilno riješi, kako bi se postigla ona korist, koju sveukupna 
privreda od toga očekuje. 

U posljednje vrijeme ušlo je ovo pitanje u završnu fazu. Mini- 
starstvo trgovine i industrije u Beogradu dostavilo je svojim aktom 
II br. 18965 od 19. srpnja 1937. svim privrednim komorama u državi 
na mišljenje nacrt zakona o ovlaštenim privrednim savjetnicima sa 
molbom, da mu dostave svoje primjedbe. Ova je vijest obradovala 

naročito diplomirane ekonomiste i komercijaliste, koji su preko svo- 
jih staleških udruženja ili drugim putevima radili na realiziranju 
svojih težnja, bilo u formi posebnog zakona, bilo unašanjem u Za- 
kon o radnjama prigodom predstojeće novelacije. 

Ovaj je nacrt zakona o ovlaštenim privrednim savjetnicima kra- 

tak i sadrži svega 6 članova. U njemu, kao i u drugim nekim pri- 
jedlozima nacrta zakona o privrednim savjetnicima, koji su tokom 
raspravljanja pitanja privrednih savjetnika bili objavljeni u štampi, 
spaja se institucija privrednih savjetnika s institucijom javnih pri- 
vrednih revizora u jedno zanimanje, i ako su to po našem mišljenju 
dvije razne stvari. Institucija javnih privrednih revizora je već 

uspješno riješena barem za područje Trgovinsko-industrijske ko- 
more u Zagrebu, kod koje je organiziran posebni revizorski ured sa 
34 zavjerena revizora (Pravilnik od 19. prosinca 1934.). 

Nije nam poznato, koji su motivi vodili zakonodavca, da ova dva 

zanimanja poveže u jedno, ali držimo da sama okolnost, da takova 

što ili slično postoji u inozemstvu, ne bi smjela biti odlučujućim fak- 
torom. Kao što svaka kapa ne ide na svaku glavu, tako niti nešto, 
što u inozemstvu možda imade i uspjeha, ne mora se kod nas poka- 
zati uspješnim. Pri svemu, a naročito pri donašanju zakona, kojima 
se uređuju privatno-pravni odnosi, treba voditi računa o prilikama, | 
potrebama i strukturi domaće privrede, pa na temelju dobivenih re- 
zultata donijeti zakon. 

Niti je naša privreda tako razvijena kao ona u državama, koje 
su po obrazloženju zakonskog nacrta bile uzorom pri rješavanju ovog 
pitanja, a niti mi imađemo još zasad toliko i tako svestrano izobra- 
ženih ljudi, koji bi bili kadri, da s uspjehom vrše one zadatke, koji 
su članom 1. zakonskog nacrta stavljeni u dužnost privrednim sa- 
vjetnicima t. j. revizorstvo i privredno savjetovanje. 


Podstrek za započimanje akcije oko stvaranja institucije pri- |: 


vrednih savjetnika kod nas dala je stvarna potreba privrede bez 
obzira na to, da li takova što postoji ili ne u drugim državama. Opa- 
zilo se naime, da su neke osobe, koje žele korisno uložiti svoj ka- 
pital, tražile na raznim stranama savjete i upute, u koju se granu 
privredne djelatnosti može najpovoljnije uložiti kapital. Ove su po- 
datke tražili naročito stranci, koji su željeli imati što točniji pregled 
o našem privrednom stanju, o visini oporezovanja poduzeća u po- 
jedinim privrednim granama, o rentabilitetu, o pravnim propisima, 
jednom riječju o svemu, što može interesirati jednog kapitalistu 
prije, nego li što se odluči, da uloži svoj kapital u neko privredno 
uzeće. 

S druge strane mnogovrsni devizni propisi, monetarne promjene, 
razna ograničenja u međunarodnoj izmjeni dobara preko kliringa i 
kompenzacija, porezni i takseni propisi, uzrokovali su zamršenost i 
složenost privrednog života, pa je postalo neophodno potrebno dati 
mogućnost osobama, koji za to imadu sposobnosti koli teoretske, 
toli i praktične, da obrtimice t. j. kao svoje stalno i redovito zani- 
manje uz posebnu naplatu budu svojim stručnim savjetima na ruku 
svima onima, koji ih trebaju. Da se dakle udovolji ovoj potrebi iz- 
nijelo se pitanje privrednih savjetnika u javnost. 

Institucija je privrednih savjetnika zamišljena u tom pravcu, 
da oni budu u privrednim pitanjima po prilici ono isto, što su advo- 
kati u pravnim pitanjima i odnosima, dakle savjetnici i zastupnici. 
Polazeći s toga stanovišta, ne bi spadala u djelokrug rada privrednih 
savjetnika knjigovodstvena revizija privrednih poduzeća, kao što ne 
spada u djelokrug revizora ni davanje privrednih savjeta u gore 
opisanom smislu. 

Revizor je danas, kao i nekada, samo knjigovodstveno-tehnički 
ili knjigovodstveno-organizacioni ekspert, on pregledava knjige i 
bilance sa knjigovodstveno-tehničkog gledišta, dok privredni savjet- 
nik pomaže kapitalisti, da svoj novac uloži u najrentabilniju granu 
privrede, on dakle sudjeluje aktivno u formiranju poduzeća. Pri- 
vredni savjetnik vodi poduzeće svojim savjetima, upućuje vlasnika 
poduzeća na sve promjene u privrednom zakonodavstvu, tržnim pri- 
likama, konjunkturi i t. d. Prema tome je djelovanje privrednog sa- 
vjetnika analogno radu ravnatelja poduzeća, dok bi djelokrug re- 

vizora odgovarao radu knjigovođe u poduzeću ili drugim riječima, 
djelovanje je privrednog savjetnika komercijalno-organizacionog 
odnosno ekonomsko-savjetodavnog karaktera, prema tehničko-orga- 
nizaciono-knjigovodstvenom djelovanju revizora. 

Da netko bude dobar revizor, mora biti iskusan knjigovođa, po- 
znavati razne sisteme vođenja knjiga i biti vješt bilancista. S druge 
strane privredni savjetnik mora imati veliko teoretsko znanje i pra- 
ktično iskustvo, ali se to njegovo znanje odnosi na opće privredne 
Prilike, privredno zakonodavstvo i slično. Privredni savjetnik mora 
svakako poznavati i tehniku knjigovodstva i knjigovodstvene prin- 
cipe, ali ne mora biti perfektan knjigovođa i bilancista u tehnič- 
kom smislu, pa se ne može od njega tražiti da obavlja knjigovod- 
stvenu reviziju nekog poduzeća. 

To nipošto ne znači, da privredni savjetnik ne može biti i revi- 
zorom ili obratno. Nema nikakovih zaprijeka, da neka osoba, ako 
udovolji uvjetima propisanim za oba zvanja, vrši istovremeno jedno 
i drugo zanimanje i ako će to biti teško provesti u praktičnoj pri- 
mjeni, ali da netko samim tim što je privredni savjetnik može vršiti 
i reviziju knjigovodstva, odnosno biti revizor i davati privredne sa- 
vjete u gore opisanom pravcu, nije po našem mišljenju uključivo u 
zvanje privrednog savjetnika odnosno revizora. Mi idemo i dalje, pa 
držimo, da bi se rijetko našlo lice, koje bi bilo u stanju, da s uspje- 
hom bude privredni savjetnik u svim pitanjima privrede, te bi bilo 
poželjno, da se pojedini privredni savjetnik specijalizira prema sta- 
novitim privrednim strukama (novčarstvo, industrija, porezi, takse 
it. d.) Naravno da se ne može zakonom odrediti, da netko ne smije 
biti privrednim savjetnikom za sva pitanja, ali bi trebalo navesti, 
da se pojedini privredni savjetnik smije baviti i samo stanovitim pi- 
tanjima, te da to mora naznačiti u svojem naslovu, poslovnom papiru 
i štampilji. 

Osim davanja savjeta u privrednim pitanjima u užem smislu 
riječi, spada u djelokrug rada privrednog savjetnika još i uprava 
kuća i imovine, vođenje nadzora nad privrednim poduzećima (t. zv. 
pouzdanički poslovi) posredovanje pri sklapanju zajmova, zastupa- 
nja pred državnim i samoupravnim vlastima u svim privredno-prav- 
nim pitanjima (porezi, ovlaštenja ili dozvole po Zakonu o radnjama, 
protokolacije i t. d.). 

Držimo dakle, da bi trebalo odvojiti pitanje revizora od pri- 
vrednih savjetnika i za prve donijeti posebni zakon. 

Po čl. 1 predloženog zakonskog nacrta o ovlaštenim privrednim 
savjetnicima dužnost je privrednih savjetnika, da kao revizori vrše 
pregled poslovanja privrednih poduzeća i da kao ovlašteni stručnjaci 
daju mišljenje za privredno-organizaciona, ekonomska, financijska 
i knjigovodstvena pitanja, zatim da vrše privremeni ili trajni nadzor 
nad radom privrednih poduzeća i ustanova i da upravljaju njihovom 
imovinom. 

To bi bio njihov glavni djelokrug t. j. sve gore navedeno sma- 
tra se njihovim bitnim djelovanjem, a što se tiče davanja savjeta i 
mišljenja u svim privrednim pitanjima, oni to »mogu da čine«, dru- 
gim riječima davanje savjeta u privrednim pitanjima sporednog je 

značenja, jer dok im je ovo prvo t. j. vršenje pregleda kao revizori 
i ostalo, stavljeno u dužnost, dotle davanje savjeta mogu, ali ne 
moraju vršiti. . 

Ovo sve mogu ovlašteni privredni savjetnici vršiti na traženje 

vlasti ili osoba, koje na osnovu zakonskih odredaba imaju na to 

ravo. 
Z Ovo je potpuno nerazumljivo, jer to znači, da će ovlašteni pri- 
vredni savjetnik moći vršiti gornje funkcije samo onda, ako ga koja 
vlast na to pozove, a od privatnih lica samo ona, kojima to zakon 
dozvoljava. U cijelom zakonskom nacrtu nije nigdje navedeno, koja 
su to lica, te kada se i u kojim slučajevima mogu obratiti na pri- 
vredne savjetnike, a nije nam također poznato, da postoji kakov 
zakon, koji bi činio razliku između onih, koji smiju tražiti usluge 
privrednih savjetnika i onih, kojima je to zabranjeno. Privredni su 
gavjetnici prema gornjem pomoćni organi vlasti, skoro bismo rekli 
javni činovnici, koji imađu služiti samo vlastima i nekima, doduše 
ne označenim privatnim osobama, a ne cjelokupnoj privredi. Od ta- 
kovih privrednih savjetnika ne bi privreda imala nikakovih koristi, 
pa se donošenjem ovakova zakona ne bi popunilo prazninu, koju se 
danas osjeća u privredi. 

Da neka osoba može biti ovlaštenim privrednim savjetnikom, 
mora po čl. 2 zakonskog nacrta, pored ispunjavanja općih uslova po- 
sjedovati diplomu Ekonomsko-komercijalne visoke škole u zemlji ili 
glične neke škole, odnosno fakulteta u inozemstvu i dokazati upo- 
slenje od najmanje 5 godina u većim privrednim poduzećima ili na- 
dleštvima i ustanovama privrednog karaktera, dobiti dozvolu nad- 
ležne vlasti i položiti kauciju analogno kao kod javnih bilježnika. 

Uzme li se u obzir gore navedeni opseg rada ovlaštenog pri- 


vrednog savjetnika i važnost njegova djelovanja u privređi, ne može | 


praktični rad od 5 godina biti dovoljnim za sticanje potrebnog zna- 
nja za uspješno vršenje zvanja ovlaštenog privrednog savjetnika, 
makar se radi i o uposlenju u većem privrednom poduzeću ili nadle- 
štvima ili ustanovama privređnog karaktera. Trebalo bi dakle odre- 
diti «stage« od 10 godina i naznačiti, da je u tom vremenu kandidat 
bio uposlen barem 3 godine na vodećem položaju kao prokurista, 
ravnatelj poduzeća ili slično, a kod uposlenja u nadleštvima i usta- 
novama privrednog karaktera kao referent. 


Mi držimo, da rok prakse od 10 godina za privrednog savjetnika | 


nije prevelik, ako uzmemo u obzir, da financijsko-pravnim zastup- 
nicima, čije djelovanje spada također među ono privrednog savjet- 
nika, mogu po stavu 7 čl. 116 Zakona o neposrednim porezima, od- 
nosno st. 1 $ 73 Zakona o radnjama postati samo one osobe, koje su 
bile praktično uposlene najmanje 15 godina. Mi ne predlažemo ovo- 
liki rok, jer je predugačak, ali držimo da bi praksa za postignuće 
zvanja privrednog savjetnika svakako trebala iznositi 10 godina. 
Taj bi rok mogao biti manji za 2 godine jedino za pomoćnike već 
ovlaštenih privrednih savjetnika uz uvjet, da posjeduju također iste 
školske kvalifikacije, kao i sami ovlašteni privredni savjetnici. 

.. Način sticanja prava na rad jest također nejasno formuliran. 
Nije naime jasno, da li se radi o dozvoli po Zakonu o radnjama ili se 

pai ame pama 


| 
| 
| 


pod tom riječi razumije odobrenje Ministarstva trgovine i ndustrije, 
koje po st. 5 vrši nadzor nad radom ovlaštenih privrednih savjetnika. 


U zakonskom nacrtu nema nadalje nikakovih propisa o organi- 
zaciji ovlaštenih privrednih savjetnika. 

One osobe, koje se danas pod nazivom »poduzeća za davanje 
savjeta u privrednim pitanjima«, bave radom ovlaštenih privrednih 
savjetnika, posjeduju, u nedostatku posebnih zakonskih propisa, 
ovlaštenje po Zakonu o radnjama, pa su prema tome i članovi pri- 
 nudnih Udruženja trgovaca. 

Po našem mišljenju, koje smo zastupali i u prvom našem član- 
ku*), institucija je privrednih savjetnika privredno zanimanje par 
-excellence, pa držimo, da bi bilo najbolje po uspjeh cijelog pitanja, 
da se privredni savjetnici uvrste prigodom novelacije Zakona o rad- 
njama među radnje iz st. 1 $ 60 Z. O. R. Na taj bi način bilo riješeno 
i pitanje organizacije privrednih savjetnika, jer bi se mogli koristiti 
- propisima trećeg dijela Zakona o radnjama, koji u $$ 354 do 392 
normira stručne privredne organizacije. Oni bi prema tome mogli 
biti članovima prinudnih udruženja trgovaca ili osnovati svoje stru- 
 čno banovinsko udruženje, pa bi na taj način sačinjavali dio pri- 
vredne cjeline, gdje bi, bilo kao članovi uprava prinudnih udruženja, 
bilo kao vijećnici komora mogli mnogo koristiti cijeloj privredi. 
Ostane li se pri donašanju posebnog zakona o ovlaštenim pri- 
- vrednim savjetnicima, trebalo bi ih barem za prvo vrijeme dodijeliti 
nadležnim Trgovinsko-industrijskim, Trgovinsko-industrijskim i za- 
natskim ili Trgovinskim komorama, koje su po svojoj strukturi, za- 
- dacima i djelovanju najpozvanije, da vode brigu oko organizacije i 
rada privrednih savjetnika. 
| U tom bi se slučaju mogao zakonom o ovlaštenim privrednim 
savjetnicima donijeti samo okvir, unutar kojeg bi onda komore imale 
= pravilnikom urediti sve detaljne propise o organizaciji, djelovanju i 
nadzoru ovlaštenih privrednih savjetnika i podnijeti Ministarstvu 
trgovine i industrije na odobrenje. 

Taj bi zakon trebao odrediti u prvom redu, da se privrednim 
savjetnikom smatra ona osoba, koja se obrtimice t. j. kao svojim 
stalnim i redovnim zanimanjem, uz posebnu naplatu, bavi: 

1. davanjem savjeta u svemu, što se odnosi na komercijalno- 
organizaciona, ekonomska i financijska pitanja, a Pera) prigodom 
osnivanja, organiziranja i prestanka privrednih poduzeć 

2. pouzdaničkim poslovima, 

3. posredovanjem pri sklapanju zajmova, 

4. zastupanjem pojedinaca i pravnih osoba u svim privredno- 
- pravnim i finacijskim odnosima međusobno te pred državnim i samo- 
upravnim vlastima i javnopravnim tijelima (porezi, takse, ovlaštenja 
ili dozvole po Zakonu o radnjama, protokolacije i t. d.). , 

Pravo na rad steklo bi se upisom u posebni registar, kojeg bi 
| Vodila svaka Komora za svoje područje. Izvršeni upis dao bi pravo 
na naziv privrednog savjetnika. 


*) Vili »Privreda« Pja i id pok oteš komore u Zagrebu, 
br. 9 od rujna 1933 

Nadalje bi takav zakon trebao sadržavati propise o pravima i | 
dužnostima privrednih savjetnika, o prestanku rada i o nadzoru nad 
rađom privrednih savjetnika. | 

Komore sigurno ne bi pojedinačno donašale ove pravilnike 
svaka za svoje područje, nego bi ih raspravile na jednom kongresu, ( 
kao što je to već bio slučaj dva puta sa samim pitanjem privrednih 
savjetnika. Da se izbjegne nejednakostima propisa, može se zakonom 
odrediti, da pravilnici svake pojedine komore moraju biti jednolični 
i donešeni u saglasnosti sviju komora, te da svaki pravilnik podleži . 
za svaku pojedinu komoru odobrenju Ministarstva trgovine i in- ) 
dustrije. 

Svrsishodnim riješenjem pitanja privrednih savjetnika, učinit 
će ge našoj privredi mnogo koristi, jer će ona u njima dobiti kader 
privredno-stručnih eksperata, pa zbog toga treba prije donošenja za- 
kona temeljito proučiti cijelo pitanje. | 


Nikola Tintić (Subotica) 
O pravu na rad | o radu bez prava 


I problem rada i problem prava u ljudskom društvu, kao i nji- 
hovi pojmovi, stalno se mijenjaju, široki su, vječno su dinamični, i 
ekonomski i socijalno determinirani. Ali, kao takovi, imaju i svoju | 
negativnu stranu. Naime, ne postoji samo pravo rada, već postoji i 
rad bez prava i izvan prava. Dapače, drugo je samo dio prvoga, bez 
jednoga ne bi bilo drugoga. I čim na nešto imamo pravo, odmah po- ( 
stoji i nešto, na što nemamo prava, jer svako subjektivno pravo na 
lični rad, stvara na drugoj strani — opću dužnost poštovanja tu- 
đeg rada i tuđeg prava, dužnost predviđenu i zagarantiranu pozitiv- 
nim normama objektivnog prava. Doklegod djeluje stvarno pravo 
na slobodu rađa, dotle djeluje i pravna zabrana slobode rada bez \ 
prava. 

Tretirajući postavljeno pitanje, često ćemo morati izaći izvan | 
njegova okvira, ali ćemo se uglavnom ipak zadržati samo na nekim 
oblicima, u kojima se najjasnije ispoljavaju pravo na rad i rad bez 
prava. Pitanje zabranjenog privrednog rada ne dolazi na ovome mje- | 
stu u obzir u cijelosti, već samo u nekim aspektima, u nekim dije- 
lovima (usp. $ 6 broj 1 Zakona o radnjama). U prvom redu intere- ) 
sira nas ono i onakvo stanje kakovo vlada danas kod nas. ) 
Član 23. Ustava od 3 IX 1931 godine priznaje slobodu rada i / 
ugovaranja u privatnim odnosima, ali je pobliže ne određuje. To su ) 
uostalom učinili specijalni zakoni, posebne uredbe, naredbe i pravil- 
nici (usp. $ 4 ZOR.). Ali sloboda rada ne stvara u cijelosti i pravo \ 
na rad, isto kao što pravo na rad ne tvori i dužnosti rada. A ni za- 
konom zajamčena sloboda i pravo rada ne garantira uvjete i mo- | 
gućnosti za takav rad, koji se uostalom osniva na radnim i službenim _( 
odnosima, kako ga normira privatno pravo (usp. Ustav i Zakon o či- | 

novnicima, odredbe koje sadrže deklaraciju da su sve javne službe, 
ukoliko se ispune zakonom predviđeni uvjeti, jednako pristupačne 
svim građanima). Međutim rad, kao i obavljanje radnja, spada do- 
nekle i među čisto lična prava (5 8 broj I ZOR; ali up. i $$ 14i 15 
240R). Stoga redovito pravna lica ni ne mogu osnivati ni voditi za- 
natske radnje ($ 9 br. 2 ZOR), jer za obavljanje zanatskih radnja, 
koje su nabrojene u $ 23 ZOR, uz opće zakonske uslove ($$ 1, 3, 4 
ZZOR), zahtijeva se i potrebna je i stručna sprema ($ 24 ZOR). 

Stoga ZOR za vršenje takvih radnja predviđa potrebu traženja ovla- 
šćenja odnosno dozvole (usp. glavu III ZOR), i sva prekoračenja 
na taj način dobivenih prava, a ne samo obavljanje radnja bez prava, 
kažnjava kao istupe ($$ 395—407 ZOR). Uz druge preventivne i re- 


las da će se ova djela kina ($ 1 KZ). Sve bi te razne 
mjere odnosno kazne po motivima i po ciljevima, morale da budu 
uspješne, jer uz glavne kazne (zatvor ili novčanu kaznu) predviđaju 
i neke kazneno-administrativne mjere, (donekle sporedne kazne), kao 
na pr. oduzimanje prava obavljanja radnje, zapljena stvari, alata, 
kaucije i dr., a koje kazne po Zakonu o općem upravnom postupku 
izriču opće upravne vlasti. 

Kad govorimo o radu, na ovome mjestu ne mislimo na sam goli 
najamni rad ni na rad u najširem smislu riječi, već u prvome redu 
na stručni rad, na rad udružen s izvjesnim raspolaganjem i drugim 
proizvodnim sredstvima. Ovdje nije ni mjesto niti nam je zadaća da 
raspravljamo i posebno pitanje plaćenog i neplaćenog rada ($ 1151 
O. G. Z.). Ne ćemo govoriti ni o radu iz službe, jer dok — istina — 
ne postoji služba bez rada, rad bez službe ne samo da postoji, već 
je to upravo najčešći oblik radnih odnosa. U prvom redu, dakle, 
radi se o obrtima i njima sličnim radovima. To je uostalom baš ona 
grana privrede, koja je sada zapala gotovo u konstantnu krizu. 
Obrt je gotovo permanentno morao da se povlači, da ustupa mjesto 
drugima, ili industriji ili bespravnom radu svakojakih majstora, po- 
moćnika, šegrta i samouka (naročito na selu). Uzroci za takvo sta« 
nje su mnogobrojni i raznovrsni, ali većim dijelom leže u struktu- 
ralnim promjenama privrede uopće, pa i zanata napose. Stoga ćemo 
uglavnom ovaj problem i promatrati kod obrta, jer se ova grana 
privredne radinosti ima da bori i na jednoj i na drugoj strani. Ta je 
borba najuočljivija, najočitija, najkonkretnija, pa donekle i najbez- 
obzirnija. Osim toga, to činimo i toga radi, što ne tretiramo i služ- 
bovne, već samo radne odnose između službodavaca i služboprimaca 
(up. $ 1151 O. G. Z., $ 5 Zakona o zaštiti radnika, $$ 206, 207 ZOR). 

Prije svega problem treba da ograničimo u subjektivnom pravcu. 
Naime: koja se sve lica imaju smatrati zanatlijama predviđa po- 
sredno IV. i V. odjeljak, a naročito $ 23 ZOR, te član 7 Pravilnika o 
postupku pri osnivanju udruženja zanatlija i trgovaca II. br. 12632 
od 2 VI 1932 godine. Kako je obrtnički stalež sada u priličnoj mjeri 
politički utjecajan, pa radi toga u tom pogledu i važan, jer zanatlije 
pretstavljaju kičmu sitne buržoazije, stoga je i njihov utjecaj na sve 

sitno-građanske vlade velik, njihov glas odlučan i oštar, pa ma pro- 
tiv koje strane bio uperen (usp. nacional-4socijalističke zakone o 
obrtu od 29 XI 1932, Uredbu od 15 VI 1934 i od 18 I 1935 godine). 
Stoga je i snaga njihovog utjecaja veća preko pravnih normi negoli 
putem njihove stvarne privredne snage i važnosti u savremenom 
društvu. U zaštiti svojih prava idu često predaleko i vječno su pro- 
tiv svega onoga, što im nije korisno, beg obzira da li direktno oštećuje 
njihove interese. Tako su na pr. zanatlije kod nas, i principijelno i 
praktično, bili i protiv zaštite zemljoradnika, protiv njihovog raz- 
duženja. Oni su i protiv radionica kod industrijskih poduzeća, protiv 
bespravnog rađa, protiv pazarnih dana i sajmova na selu, i protiv 
torbara. Obrtnici traže, jer to zahtjevaju njihovi određeni interesi 
— i ekonomski i pravni —, također donošenje uredbe o zaštiti obrt- 
nika, donošenje zakona o bespravnom radu, poduzimanje admini- 
strativnih mjera za suzbijanje torbarenja i drugih mjera. Među naj- 
važnije njihove sadašnje zahtjeve spada traženje, da se striktno pri- 
mjenjuju propisi $-a 137 ZOR —, da se rad zanatskih radionica kod 
industrijskih poduzeća ograniči samo na radove sporedne prirode, 
koji su neophodno potrebni njihovom radu i koji su nužni za potpunu 
izradu njihovih proizvoda —, da im se ujedno zabrani obavljanje 
svih ostalih obrtničkih radova. I ako ovi zahtjevi potječu iz drugih 
ekonomskih i socijalnih, pa čak i pravnih, razloga i ciljeva, oni su 
uvelike slični svrsi donekle poznate i priznate klauzule konkurencije 
(usp. $$ 324, 325, a naročito 336 ZOR). 

Kod toga ćemo se pitanja i najduže zadržati, jer tu se žestoko 
bore suprotna prava i interesi; na tom prostoru, baš zbog interesa 
koji prevladavaju, i pravo poprima najraznovrsnije oblike i karak- 
teristične crte. Osim toga, time ćemo riješiti i jedno specijalno pita- 
nje, koje je za obje strane danas vrlo aktuelno i zaoštreno. Naime, 
obrtnici unatrag nekoliko godina intenzivno traže, da se ograniči 
rad zanatskih radionica kod industrijskih poduzeća, i da se isključivo 
obrtnicima povjere svi popravci industrijskih strojeva i alata (usp. 
Rezoluciju zanatskih komora u Banja Luci od 9 VI 1936). Istina je, 
da su u posljednje vrijeme mnoga industrijska poduzeća i kod nas 
uredila potpune zanatske radionice, da u njima uposluju priličan broj 
pomoćnog osoblja i obavljaju svakovrsne obrtničke radove. Kao po- 
sljedica takve organizacije rađa, samostalni obrtnici odnosne struke 
opadaju, pa donekle i propadaju, jer je potreba za njihovim posto- 
janjem i radom time, donekle, eliminirana. Protiv takvog stanja obrt- 
nici se naravno svom snagom bore i navedene posljedice pretstav- 
ljaju ujedno i glavne, i ekonomske i gocijalne, razloge, koje oni na- 
vode protiv takvog načina rada. 

S pravnog gledišta ističu, da je takav rad industrijskih pođu- 
zeća u očitoj opreci s pozitivnim zakonskim odredbama, a specijalno 
s propisom $-a 137 st. 1. Zakona o radnjama. Taj zahtjev, po našem 
mišljenju, djelomično je neosnovan i protivi se i samome načelu slo- 
bode rada, izraženom u $-u 4 ZOR, a i jasnom propisu $-a 137 st. 1. 
Ovo gledište o tom pitanju donekle je i neodrživo i ne može da ae 
brani ni pravnim razlozima. Naime, iz prava privatnog vlasništva, 
koje je ne samo priznato, već i zagarantirano, te iz prava slobode 

rađa i slobodnog raspolaganja svojim stvarima i vlastitim proizvod- 
nim proizlazi, kao nužna pravna i privredna posljedica, 
subjektivno pravo svake društvene jedinice, da u granicama zakona, 
u svome poslovanju, na svom imanju, u svome poduzeću i u svome 
kućanstvu, vrši sve poslove, da poduzima sve prepravke i popravke, 
kao i sve druge radove, koje smatra potrebnim i korisnim. Razumije 
se, ta sloboda nije neograničena; pače, mnoge restrikcije predvi- 
đene su ne samo iz razloga očuvanja javnog reda, poretka, sigur- 
nosti i higijene, već i iz mnogih drugih ekonomskih, socijalnih i prav- 
nih razloga. 

Ne samo to, već je opće poznata činjenica, da obrtnici već dugi 
niz godina poduzimaju razne korake, da bi ograničili industrijske 
djelatnost u svoju korist, kao i da bi proširili svoju dosađašnju dje- 
latnost na uštrb drugih grana privredne djelatnosti. To isto, samo 
kad je mogla, radila je, a i sada radi, također industrija (usp. pita- 
nje razgraničenja industrije od zanata i dr.). Istina, oni su ponekad 
nastupali i zajednički, kao na pr. u pitanju zabrane bespravne pro- 
izvodnje sapuna sa strane mesara i kobasičara; u pitanju donošenja 
(zapravo odustajanja od donošenja) uredbe o minimalnim nadni- 
cama, pomirenju i arbitraži; samo to je uvijek bilo, kad se je radilo 
o zaštiti istovjetnih interesa prema trećima. Pitanje trajnije surad- 
nje između njih teško je ostvarivo, jer se njihovi interesi, barem za- 
sad, ne mogu u cijelosti koordinirati. 

Ova borba između tih dviju grupa je s općeg ekonomskog i soci- 
jalnog gledišta, sterilna i uzaludna, jer su obje podvrgnute procesu 
razvoja ekonomskih snaga i života uopće, htjeli ili ne htjeli, mora da 
podlegnu uzakonjenim i neuzakonjenim principima privrede i onima 
koje pravo priznaje kao što i onima koje negira, onima koji su im od 
koristi kao što i onima, koji su im na štetu. Napose obrt, poglavito 
cnaj, koji je u stagnaciji, morat će se na svaki način preorijentirati 
u odnosu prema industrijskoj i drugoj konkurenciji. Sva ta borba 
obrtnika, kao i mnoge druge mjere, (na pr. osnivanje zavoda za una- 
pređenje zanatstva) ne mogu izmijeniti tok vremena i donijeti nove 
mogućnosti. Cilj je sviju tih mjera u prvome redu što djelotvornije 
vladanje tržištem, (kao i kartelima u industriji). Kolikogod im je 
Pravna zaštita potrebna, nastaje pitanje, koliko je ona ekonomski 
opravdana. 

Umutar i izvan pravnih propisa, privilegija, dozvola i zabrana, 
pa često i preko njih i protiv njih razvijaju se u društvu i u privredi 
ekonomski, socijalni i pravni propisi. Isto je tako i s pojavama i s 
oblicima, koji nastaju iz radnih i iz službovnih odnosa. Također su 
se tako izvjesni čisto obrtnički poslovi počeli izvoditi u sve većem 
obujmu na industrijski način. To u prvom redu vrijedi za odjeću i 
obuću. Ali ovo ne pretstavlja, niti može da pretstavlja, povredu ma 
čijega prava. Uostalom u pravu na lični rad ni ne može da bude ni 
stečenih ni povrijeđenih prava u apsolutnom smislu tih pojmova. I 
u koliko su za obavljanje izvjesnog privrednog rada ili radnje predvi- 
đeni određeni zakonski uslovi, isključeni su od vršenja toga rada 
samo oni koji te, zakonom predviđene i propisane uslove ne ispunja- 
vaju, odnosno samo dotle, dok ih ne ispune. Konzekventno bi jedino 

oni radili bespravno, (u koliko bi — razumije ge — radili); dok bi 
gvi drugi radili s pravom, jer imaju ne samo slobodu, već i subjek- 
tivno pravo na rad. Ali i svi oni, u izvjesnim slučajevima, mogu da 
dođu u mogućnost odnosno u opasnost da djeluju i protupravno, te 
da povrijede i tuđa prava i pravne norme objektivnoga prava, bilo 
djelom — radom bez prava, bilo propustom, koji se protivi pravu. So- | 
cijalna i ekonomska opravdanost, razumije se, tvore drugo pitanje, 
koje nije pravno, i ako je mnogo važnije od njega. A izvjestan pri- 
vredni rad ne mora biti, ni pravno ni ekonomski ni socijalno, štetan | 
ni opasan samo i jedino toga radi, što barem u to vrijeme nije prav- 
no legaliziran. Taj privredni i životni zakon neusporedivo je jači od | 
sviju pravnih zakona —, i onih od jučer i onih od danas. Protiv toga | 
ni svi staleži, ma kako bili inače moćni, ništa ne mogu ili vrlo malo 
mogu da na tome izmijene i promijene. 

To su pomalo uvidjeli i obrtnici, pa su donekle i odstupili od 
svojih pređašnjih potpunih zahtjeva i i zadovoljili su se i dijelom, kao 
na pr. zabranom krpljenja odjeće i obuće od strane tvorničkih podu- 
zeća (vidi Uredbu o zabrani popravljanja obuće i odijela sa strane | 
fabričkih poduzeća odnosno po industrijskim radnjama odjeće i 
obuće i njihovim podružnicama i prodavaonicama od 3 VIII 1924 
godine). U tom cilju vodila se, a i još se uvijek vodi borba za zabranu 
industrijskih prodavnica uopće, (da bi se time u prvom redu zaštitili 
obućari i krojači). Međutim imaoci zanatskih radnja, u izvjesnim 
slučajevima, mogu da obavljaju i trgovačke radnje ($ 19 tačka 4 
ZOR) i mogu da participiraju u vršenju javnih nabavaka (usp. $i 
196—198, $ 205 ZOR; i $ 179 Zakona o državnom računovodstvu), 
a da pri tom ni ne misle da time osjetljivo zadiru u interesnu i po- 
slovnu sferu trgovaca, koji opet, ni po interesima ni po privrednim 
ni pravnim oblicima, ne pretstavljaju jedinstvo interesa u posredova- 
nju, izmjeni i prometu dobara, (usp. samo borbu trgovaca protiv ve« 
likih magazina). | 

U ovoj općoj borbi za pravo na rad i rad bez prava, kao i u spe- 
cijalnoj borbi, koja se vodi između industrijskih i obrtničkih podu- | 
zeća, pomalo stvara zbrku i definicija industrijske radnje ($ 32 
ZOR), koja je stvarno i preuska i nedovoljno precizna. Razumije se. | 
ona tek djeluje sekundarno; ona posljedice i pojave primarnih fak- | 
tora samo pojačava i omogućava, a ne izaziva ih, stoga je za pri- 
mjenu odredaba ovog $-a bilo pripremano više raznih nacrta pravil- | 
nika, (slično Pravilniku o obujmu i razgraničenju građevinskih rad- 
nji, Uredbi o obujmu i razgraničenju elektrotehničkih radnji i sl.). j 
Naravno, što se privredno i pravno htjelo, nije se uvijek moglo i po- | 
stići, nije u cijelosti moglo da bude i ostvareno. Ali, i ako bi se za 
određena industrijska poduzeća i obrtničke, pa čak i trgovačke, rad- ) 
nje, koje se dopunjuju i u koliko se dopunjuju, moglo da postavi pita- \ 
nje postojanja interesne zajednice, (barem u smislu kako je shva- | 
ćaju poreski zakoni), ipak se kao jedan od načina razgraničenja nji- | 
hove nadležnosti odnosno posebne zaštite njihovih disharmoničnih 
interesa traži, i s jedne i s druge strane, razgraničenje zanatstva od | 
industrije i industriji sličnih radnji. 

- Pravo, gledajući na nj apstraktno, može da zauzme jedan ili 
drugi stav. Sile, koje o tom slučaju nijesu transcendentalne ni mi- 
stične, i ako su često vrlo skrovitog i tajnoga porijekla. Mi možemo 
da budemo protiv Bate ili Krupa, kao pojedinaca ili industrijalaca, 
ali ne možemo da budemo protiv industrije uopće. I to sa stanovišta 
ako smatramo da je industrija jedan viši stepen u razvoju proizvod- 
nih snaga s gledišta dinamičkog društvenog razvoja. 

I rad »s pravom« i rad »bez prava« vode borbu za pravo na rad, 
ne samo na jednoj već i na drugoj strani. Na polju bespravnog rada 
u užem smislu riječi borba je još veća i još žešća. Naime bespravan 
rad, shvaćen u tom smislu je onaj rad, koji se vrši bez ispunjenja 
zakonom propisanih uvjeta. Stoga pojam pravnog majstora, za razli- 
ku od bespravnog, sadrži sve po zakonu predviđene atribucije, pret- 
postavlja ispunjavanje svih zakonskih gocijalnih i stručnih uvjeta za 
vođenje izvjesne radnje, odnosno za obavljanje određenog rada. 
Stoga bespravni rad u tom smislu može da nastane ili privrednim ra- 
dom bez dozvole, bez ovlašćenja ili prijave (ukoliko ih zakon pred- 
viđa), ili prekoračenjem granica na osnovu zakonom dobivene do- 
zvole ($ 136 ZOR). I pravni i ekonomski učinak jednog i drugog ob- 
lika najčešće se izjednačuje. Ali i jedan i drugi oblik ovakvog rada 
postoji i djeluje ponekad čak i usporedno. 

I ako nadriobrt nije izričito zakonom zabranjen, zabranjen je 
prećutno, jer su posebnim zakonima točno i određeno predviđene 
čak i kaznene sankcije za ova djela ($ 398 stav I ZOR). Sva ta djela 
tvore istupe po Zakonu o radnjama (usp. IV dio ZOR). Kako je Za- 
kon o radnjama ipak samo jedan administrativni zakon, o čijem se 
izvršenju staraju upravne vlasti —, na postupak po tim kažnjivim 
djelima primjenjuju se odredbe Zakona o općem upravnom postupku 
od 9 XI 1930 g. Bespravan rad se danas bez dvojbe suzbija oštro 
i na mnoge načine. Ovdje bi, zapravo, mogli da postavimo pitanje: 
što je to uopće bespravan rad za ljudsko društvo? Naime, ma koliko 
mi nastojali, za bespravan rad ne može da se dađe jedna potpuno 
određena pozitivna definicija, već samo negativna. Uostalom, i sam 
takav rad — s gledišta pozitivnog prava — jeste negativna pojava. 
To je svakako onaj rad, koji nije pravan, a koji su to radovi, koji 
su pravni, to predviđaju, bilo taksativno bilo egzemplifikativno, nor- 
me specijalnih zakona. Međutim definiranje po subjektu mnogo je 
lakše od definiranja po objektu. Stoga je i bolje i pravilnije baviti se 
definiranjem bespravnog radnika-majstora, nego li bespravnog rada, 
jer su bespravni majstori svi oni samostalni radnici, kvalificirani i 
nekvalificirani, koji krišom odnosno protupravno obavljaju zanatske 
radove bez odobrenja nadležne vlasti i bez protokolacije svoje rad- 
nje. U toj definiciji, istina, ima donekle i tautologije (đefinitio idem 
per idem), pa bi se moglo staviti pitanje: u čemu i po čemu je taj 
rad uopće bespravan. Odgovor je djelomično dat u tome, što takav 
rad donekle vrijeđa objektivnim pravom zagarantirani pravni i eko- 
nomski red, što se na taj način izbjegava plaćanje poreza i drugih 
javnih dažbina, što se takvim radom oštećuju priznata prava drugih 
lica i njihovi neposredni interesi zasnovan na zakonu —, i na po- 
sljetku, što takav bespravni majstor u odnosu prema majstoru koji 

radi s pravom, pretstavlja čak i nelojalnog konkurenta. Zakon o 
radnjama, polazeći s te pretpostavke, pruža mnogo sankcija za go- 
njenje bespravnog rada u užem i u širem smislu riječi (kazne, za- 
pljena alata i dr.) Ali opravdano se može postaviti pitanje: da li je 
ova zabrana uvedena zbog opće štetnosti takovoga rada, zbog loših 
posljedica koje bi mogle da nastupe uslijed nestručnosti onih, koji 
rade bez prava —, ili radi ograničenja konkurencije odnosno radi 
lakšega vladanja tržištem sa strane onih koji rade s pravom? Pro- 
blematično je, naime, da li od bespravnog rada trpe potrošači i kva- 
litet proizvoda, jer — s obzirom da su pravni (ali ne i socijalni) 
uslovi rada za sve jednaki — bar prividno, radi se samo o pomanj- 
kanju formalnih uslova. Jedno svakako stoji: da su time oštećeni 
interesi legalnih obrtnika, a donekle i fiskalni interesi javnopravnih 
tijela. Inače, uvijek prema svim tim licima, u koliko postoje za to 
zakonske pretpostavke, može da se postavi i pitanje naknade štete 
(up. $$ 1295, 1299, 1300 V. G. Z., čl. 1382 Code civil). 

Pitanje rada bez prava donekle se postavlja i u svim slučajevima 
torbarenja, odnosno obavljanja radnje bez stalnog poslovnog lokala 
($$ 176—187—195 ZOR), te naposljetku u prinudnom rađu u kaz- 
nenim zavodima (usp. Uredbu o organizaciji, upotrebi i naplati osu- 
đeničke radne snage u kaznenim i drugim sličnim zavodima — SI. 
Nov. br. 23 od 31 januara 1930 godine). Ali, ni u jednom od tih ob- 
lika privredne radinosti, ni u kojem od ovih slučajeva, pa ni u slu- 
čaju prekoračenja zakonom priznatog prava kućne radinosti, ne 
može se kriti bespravan rad onih, koji nemaju spreme ni dozvole ili 
ne odgovaraju nikakovim obvezama ni prema državi ni prema zanat- 
skim ustanovama (usp. $$ I br. 8 i $ 17 ZOR, $ 1 stav 2 Zakona o za- 
štiti radnika i odluku Beogradskog kasacionog suda od 10 VIII 1912 
broj 1943). Dok se protiv torbarenja postavljaju razlozi javne hi- 
gijene, protiv kućnog obrta se postavlja jedino težnja za njegovim 
faktičnim ograničenjem, u svrhu zamjene profesionalnim legalnim 
obrtom i djelimičnog monopoliziranja prava na određeni rađ od 
strane onih, koji imaju pravo, ili smatraju da imaju pravo, na oba- 
vljanje takvih radova i radnja. Ali, razumljivo, ovo pravo — ma 
na čijoj strani postojalo — ni u kom slučaju ne može da bude isklju- 
čivo, ne može da stvara monopole ni ekonomske, a još manje one 
koje će pravni red garantirati. 

S gledišta slobodne konkurencije, lakše se dade braniti zaštita 
slobode rada nego li zabrana, pa makar se radilo i o »bespravnom« 
radu. Međutim u toj borbi ne vidimo ni čisto ekonomsku ni čisto 
socijalnu borbu za pravo rada niti pravu ekonomsku borbu protiv 
rada bez prava, već u prvom redu pravnu borbu iz ekonomskih i go- 
cijalnih motiva, koji u većini slučajeva nisu ni ekonomski ni goci- 
jalno ni pravno opravdani. I tu borbu oni, koji rađe »s pravom« ne 
vode samo sredstvima ekonomske borbe i konkurencije, ni svojim 
ličnim kvalifikacijama i boljim kvalitetom svojih proizvoda, več u 
prvom redu borbom prava, prava jačega, pače često i silom, (eilom 
sile ili silom prava). I to im je često jedina premoć i prednost; (uko- 
liko je priznata), nad onima koji rađe »bez prava«. ' 

radi zabludi je onaj, tko ne vidi da obrt, i ako opada, u stvari ne 

ropada, već se preorijentira. Tako na pr. dok je srpski zakon o 

od 1910 godine (prije koga je važila Uredba o uređenju 

si u Kneževini Srbiji od 1847 godine) utvrdio samo 45 esnafskih 

zanata, godine 1927 bilo ih je 94 i još 19 neesnafskih. Naš novi Za- 
kon o radnjama, u svom $-u 23, predviđa ih 88 na broju. 

Svi ljudi imaju volju da žive; svi oni, više ili manje, imaju volju 
i da rade, samo što rad shvaćaju na svoj način. I ovaj nagon za ra- 
dom izjednačuje se s prirodnim i društvenim nagonom za stvaranjem. 
i življenjem. Stoga svi ljudi, i lično i društveno, imaju interesa da 
rađe, bilo to s pravom ili bez prava —, i ako je taj interes, bar po re- 
zultatima, najčešće veoma skučen. Međutim današnji oblik ekonom- 
ske borbe interesa ne poznaje ni pojam ni mjeru dopuštenog i nedo- 
puštenog, pa su i štetne radnje, koje proističu iz privredne utakmice 
u društvu većinom i dopuštene, jer su neizbježne. Ali pravom pred- 
viđeno polje rada nije ujedno i slobodno polje rada. Tu je bezbroj 
ograničenja, bezbroj sušavanja, bezbroj zaprijek4... I vršenje odre- 
đenih radnja ili radova bez prava nije ujedno i zloupotreba prava, 
jer zloupotrebljeno može biti samo ono pravo, koje postoji i dok po- 
stoji. A to ovdje nije slučaj, jer ta lica, kod takvog stanja stvari, 
uopće nemaju prava na rad, dakle nemaju određenog prava, pa se 
ne može govoriti ni o njegovoj upotrebi ni o zloupotrebi. Stoga taj 
rad ne treba ni pravnog priznanja ni sankcioniranja. On proističe 
iz svijesti, iz saznanja o radu kao pravu svih ljudi, i on je sam po 
sebi i sam za sebe magna charta laboris. Ali jedno i on pretpostavlja, 
i jedno i ovdje treba da postoji: slobodni privredni razvoj ne smije 
se spriječavati ni zakonima, koji uostalom ne pretstavljaju ni rad ni 
objektivne ekonomske i društvene uvjete rada, koji se često razvija 
i protiv prava, već ono pretstavlja samo njegove pravne forme i po- 
sljedice koje dolaze iza njega i poslije njega, ali nikada bez njega i 
protiv njega. 

Rad postoji unutar i izvan pravnih normi —, prije njih, bez 
njih, pa i poslije njih. Pravo, ni kao apstraktni naučno-teoretski po- 
jam, ni kao konkretna pozitivno-pravna norma, nije nužni elemenat 
ni faktor, pa ni uslov rada. Ali prava produktivnog rada nema. Rad 
je prius, a pravo posterius. I dok rad determinira pravo, pravo samo 
sankcionira rad. Međutim ni rad ni pravo nijesu izvan sfer& me- 
đusobnih utjecaja, oni posredno i neposredno, posebice i i skupno, dje- 
luju i utječu jedno na drugo, jednom riječi uzajamno se prožimlju. 
Stoga je to u stvari jedan problem, istina složeni, koji se može rije- 
čiti samo kao cjelina, a ne kao odvojeni dijelovi, koji bi se potpuno 
isključivali — —, jer je pravo na rad blizu pravu na život. Kako se to 
rješava u izvjesnom vremenu, zavisi od društvene složnosti tog vre- 
mena i stupnja gospodarskog razvoja i onog društvenog sloja, koji 
je premoćniji. 

Felix Bruck (Zagreb) 


0 opsegu dažnosti »Jugoslovenskog Feniksa« 
gledo nakuudo šteta iz olomentarnih osi- 


gurauja 


Nakon sloma Feniksa, društva za osiguranje života, donesena 
je na osnovu paragrafa 98 Finansijskog zakona za g. 1936/1937 po 
Ministarskom savjetu 16. XII. 1936 pod K. br. 2747 Uredba o jugo- 
slavenskom portfelju bivšeg Feniksa društva za osiguranje života 
u Beču. Propisima ove Uredbe riješena su pitanja, nastala oko Fe- 
niksa prilikom pada ovog osiguravajućeg društva u poteškoće. 

Pokušati ćemo ovdje da prikažemo značenje ustanove čl. 10. 
ove Uredbe i to radi važnosti ove ustanove, budući da ona najviše 
zasijeca u prava osiguranika. Taj član, naime, ustanovljuje opseg 
dužnosti naknađivanja šteta po Jugoslavenskom Feniksu.. 


ČI. 10 Uredbe normira: 

»Jugoslovenski Feniks priznaće osiguranicima sva prava koja pro- 
ističu iz ugovora o osiguranju, koji je sklopio ili preuzeo bivši »F'eniks« 
društvo za osiguranje života u Beču, Direkcija za Kraljevinu Jugoslaviju 
u Beogradu, uz slijedeća ograničenja: 

... od ugovorene sume... platiće se u ugovorenom roku 45% osi- 
guranicima.. .« 

Postavlja se pitanje, da li se ovaj propis Uredbe, kojim se ogra- 
ničuje dužnost Jugoslovenskog Feniksa glede ispunjenja obveza, 
koje proizlaze iz sklopljenih osigurateljnih poslova, na četrdesetpet 
posto, odnosi kako na slučajeve osiguranja života tako i na slučajeve 
elementarnog osiguranja ili se odnosi samo na slučajeve osiguranja 
života. Naime, da li Jugoslovenski Feniks treba da u smislu cit. 
Uredbe podmiruje svoje obveze, koje proizlaze kako iz poslova osi- 
guranja života, tako i iz poslova elementarnih osiguranja sa četr- 
desetpet posto ili treba da obveze, koje proističu iz poslova elemen- 
tarnih osiguranja podmiruje sa sto posto. 

Cit. propis Uredbe govori dakle o »ugovorenoj sumi«, koju 
treba isplatiti osiguraniku o »ugovorenom roku«. 

Napominjemo odmah, da elementarno osiguranje ne poznaje 
isplatu ugovorene sume o ugovorenom roku, nego samo isplatu na- 
stale štete i to u neodređenom i nepredvidivom roku, t. j. onda, ako 
i kada nastupi u ugovoru predviđeni događaj, koji je izazvao štetu. 

Bit elementarnog osiguranja definira Trgovački zakon u svom 
paragrafu 463 ovako: 

»Posao, kojim se tko uz uglavu protuvrijednosti (premije) obveže. 
da će opredjeljenoj osobi naknaditi štetu u... smatra se poslom osigu- 
ranja proti šteti.« 


dok paragraf 477 T. z. normira: 
»Osiguravatelj dužan je nastalu štetu u smislu ugovora naknaditi.« 

- Vidimo dakle, da kod elementarnog osiguranja stranke uglav- 
ljuju na jednoj strani obvezu plaćanja premija, a na drugoj strani 
obvezu naknade štete. Kod elementarnog osiguranja, prema tome, 
nema riječi o ugovaranju određene, unaprijed fiksirane sume, koju 
osiguravatelj treba u slučaju nastupa predviđena događaja isplatiti 
osiguraniku. Kod elementarnog osiguranja imat će osiguravatelj 
dužnost, da osiguranom naknadi samo nastalu i procjenom ustanov- 
ljenu štetu a nikakovu ugovorenu sumu. Isto tako se kod elemen. 
tarnog osiguranja ne ustanovljuje rok, unutar kojeg treba osigura- 
vatelj da naknadi štetu. I to iz jednostavnog razloga, što se nastup 
elementarnih nepogoda ne može predviditi, te slijedom toga taj rok 
nije ni moguće unaprijed odrediti. 

Prirodu osiguranja života označuje Trgovački zakon u svom 
paragrafu 498 ovako: 
»Osiguravanjem života smatra se posao, kojim se tko uz uglavu 
protuvrijednosti (premije) tim načinom obvezuje platiti opredjeljenu 
svotu... 


Kod osiguranja života stranke uglavljuju na jednoj strani ob- 
vezu plaćanja premija a na drugoj strani obvezu plaćanja određene 
ugovorene sume, o kojoj govori naprijed cit. propis Uredbe. Kod 
životnog osiguranja se kod sklapanja ugovora o osiguranju ugovara 
određena, unaprijed fiksirana suma, koju osiguravatelj treba da 
isplati pogodovniku za slučaj nastupa predviđenog događaja odno- 
sno za slučaj nastupa ugovorenog, predviđenog roka. Kod osigura- 
nja života ne isplaćuje se nikakova nastala šteta, nego u ugovoru 
o osiguranju ugovorena suma. Osim toga ustanovljuje se rok, u ko4 
jem treba da se ta ugovorena suma isplati odnosno ustanovljuje se, 
da će za slučaj nastupa predviđenog događaja pogodovniku biti is- 
plaćena ugovorena suma. Radi li se o ugovorenom roku, unutar ko- 
jeg treba da se isplati osigurnina, ili o predviđenom događaju, za 
slučaj nastupa kojeg treba da se isplati osigurnina, uvijek se uta- 
načuje isplata ugovorene sume. Pošto dakle Uredba o Jugosloven- 
skom Feniksu obvezuje ovo osiguravajuće društvo da svojim osigu- 
ranicima isplati od ugovorenih suma u ugovorenim rokovima 45%, 
to proizlazi na temelju naprijed izloženog, da se taj propis odnosi 
jedino na slučajeve osiguranja života i da se taj propis ne odnosi 
na elementarno osiguranje. Slijedi dakle da je Jugoslovenski Feniks 

obvezan, da štete iz elementarnih osiguranja naknađuje u punom 
opsegu t. j. u 100%-tnim iznosima, u smislu propisa čl. 1. Uredbe, 
koji kaže: 
X >»Ova je ustanova (t. j. Jugoslovenski Feniks, primjedba pisca) 
pravno lice za čije poslovanje važe propisi o osiguravajućim preduzećima 

u koliko Uredbom nije drukčije naređeno.« 

Budući da se iznimka od dužnosti izvršavanja obveza u 100%- 

: tnom iznosu sa strane Jugoslovenskog Feniksa iz poslova osiguranja 
života ne odnosi na slučajeve osiguranja protiv elementarnih nepo- 
goda, to za dužnost Jugoslovenskog Feniksa glede naknađivanja 
šteta iz elementarnog osiguranja važe opći pravni propisi o osigu- 
. ravajućim društvima, kako to i normira napred cit. uredba, u svom 

članu 1. Od ove generalne norme ima jedna iznimka, t. j. propis o 
ograničenoj isplati ugovorenih suma. Kako smo vidjeli, da se ova 
iznimka Uredbe odnosi samo na slučajeve osiguranja života, a ne 


na elementarno osiguranje, to se ova iznimka od pravila ne može | 


valjano tumačiti ekstenzivno, tako naime, da se važnost ove usta- 
nove, koja se odnosi samo na slučajeve osiguranja života protegne i 
na slučajeve elementarnog osiguranja. Iznimka od generalne norme 
može i smije da se tumači valjano samo restrinktivno. Tumačenje 
ekstenzivno a pogotovo tumačenje per analogiam protivi Be Osnov- 
nim zasadama pravne teorije. Slijedom toga dolazi do primjene pro- | 
pis paragrafa 477 Tz, koji obvezuje osiguratelja, da nastalu štetu 
naknađuje u smislu ugovora. Prema tome će Jugoslovenski Feniks 
priznati osiguranicima proti elementarnim nepogodama sva prava, 
koja proističu iz ugovora o osiguranju, koje je sklopio i preuzeo 
bivši Feniks društvo za osiguranje života u Beču direkcija za Kra- 
ljevinu Jugoslaviju u Beogradu, bez ikakovih ograničenja. 

Nuzgred napominjemo još jednu okolnost, koja potvrđuje oprav- 
danost našeg naprijed iznesenog stanovišta. 

Cit. Uredba spominje na nekoliko mjesta premijske rezerve. I 
ove se odredbe o premijskim rezervama ne mogu odnositi na sluča- 
jeve elementarnih osiguranja, budući da ta vrsta osiguranja ne po- 
znaje premijske rezerve. Premijske rezerve poznate su samo kod 
životne grane osiguranja. Dok zbroj premija, po mišljenju stručnja- 
ka, kod osiguranja života jedne godine nije izračunat tako, da od- 
govara preuzetim rizicima za tu godinu, dotle je zbroj premija kod 
slučajeva elementarnih osiguranja jedne godine izračunat tako da 
odgovara preuzetim rizicima za tu godinu. Uslijed toga kod elemen- 
tarnih osiguranja nema potrebe nagomilavanja kapitala, kao što je 
to slučaj kod osiguranja života. Kod životnog osiguranja je u prin- 
cipu zbroj premijskih iznosa za jednu godinu veći od zbroja pre 
uzetih rizika za jednu godinu, te onaj višak premija pretstavlja pre- 
mijsku rezervu. 

Albert Ehrenzweig u svom djelu »Versicherungsvertragsrecht« 
obrazlaže premijske rezerve ovako: 

»Premija bi se — pošto uslijed veće starosti raste smrtnost — mo- 
rala od godine na godinu povećavati. Na taj način: bi se kasnije godine 
sve više opterećivale povećanim premijama. Međutim, gospodarske po- 
trebe osiguranika traže da visina premije ostane ista. Rađi toga mora 
osiguratelj pomoću premija stvoriti rezervu (pričuvu), da bi na taj način 
nedovoljne premije kasnijih godina nadopunio. Ukupni iznos ovih pričuva 
čini premijsku rezervu.« 


Ako, dakle, Uredba govori o premijskim rezervama, a vidjeli 
smo da se premijske rezerve ne mogu odnositi na elementarna osi- 
guranja, proizlazi, da se i ovi propisi Uredbe o premijskim rezerva- 
ma ne odnose na elementarno osiguranje. 

Naprijed razloženo stanovište dijeli i pravomoćna  rješidba 
Apelacionog suda u Zagrebu od 15. 9. 1937 I. PI. 3084/37-3, done- 
sena u predmetu L. M., Zagreb proti Jugoslovenskom Feniksu. Radi 
dužnih joj Din 55.383.45 spp na ime otštete požarom nastale štete, 
zatražila je L. M. proti Jugoslovenskom Feniksu izvršenje. Okružni 

sud u Zagrebu odbio je, pozivajući se na propise čl. 10. t. 3. Uredbe 
o Jugoslovenskom portfelju bivšeg Feniksa, prijedlog ovrhovodite- 
ljice. Naprijed citirana pravomoćna riješidba Apelacionog suda u Za- 
grebu ukinula je ovu odluku Okružnog suda u Zagrebu. Svoje sta- 
novište obrazložio je Apelacioni sud ovako: 

»Citirano ograničenje (t. j. propis Uredbe o Jugoslovenskom Fe- 
niksu čl. 10. t. 3, primjedba pisca) može se prema riječima i namisli 
Uredbodavca po paragrafu 6. ogz. odnositi samo na takova osiguranja, 
kod kojih je ugovorom osigurana stanovita, određena svota i određen 
rok, kad se ima platiti, što biva kod osiguranja života, rente, a ne i na 
osiguranja šteta, gdje se iznos osigurane štete ustanovljuje polag vrijed- 
nosti, koju su osigurani predmeti imali u času uništenja ili oštećenja, 

! a i koji se iznos po naravi osiguranja protiv štete ne može unaprijed ugo- 
voriti u određenoj kakovoj svoti niti može biti za to ugovoren određen 
rok isplate, jer se ne zna da li će u opće i kađa nastupiti slučaj, za koji 
je osiguranje ugovoreno, pa se ne može ni rok za isplatu ugovoriti. 

Prvostepeni je sud prema tome pogriješno shvatio i primijenio citi- 
rane propise Uredbe na konkretni slučaj osiguranja, u kom niti je ugovo- 
rena određena suma osiguranja niti je ugovoren rok isplate.« 


U smislu istog shvaćanja donio je Okružni sud u Zagrebu u 
parnici tužitelja G. M. iz Zagreba proti Jugoslovenskom Feniksu 
rađi dužnih Din 494.914.58 na ime naknade požarom nastale štete 
osudu od 5. novembra 1937 br. X Po 176/1937. 

I ovom je osudom obvezan Jugoslovenski Feniks, da iz preuze- 
tih osiguranja naknađuje elementarne štete u stopostotnom iznosu. 


Dr. Walter Bauer 


Prisilna konverzija životnih osiguranja 
u stranim valutama i zlatu 


Poslijeratno nepovjerenje prema vlastitoj valuti očitovalo se i 
na području osiguranja. U državama s naglim inflacijama — kao na 
Pr. u Njemačkoj — išlo je to tako daleko, da su se čak osiguranja 
robe protiv požara zaključivala u stranoj valuti. U državama s pola- 
ganijim valutnim oscilacijama ovo nije bilo potrebno, jer se osigu- 
rana svota u elementarnom osiguranju može bez poteškoća i u toku 
osiguranja prilagoditi promijenjenoj vrijednosti objekta, ako se pro- 
mjena ne događa u luđačkom ritmu inflacije. U elementarnom osi- 
guranja naime (požar, provalna krađa, lom stakla, nezgoda itd.) po 

osigurateljne periode (koja obično traje jednu godinu) ne po- 
stoji redovito nikakvo međusobno potraživanje između osiguranika 
i društva: društvo je primilo premiju, i zato je kroz godinu dana 
nosilo rizik (eventualno i platilo štetu, ako je nastupio osigurani 
Slučaj) ; time je premija utrošena i međusobnih potraživanja nema. 
Za novu osigurateljnu periodu može se sklopiti novi ugovor na veću 
ili manju svotu. Polica se doduše i kod ovih osiguranja zbog jedno+ 
stavnosti izdaje na duži rok — redovito na 10 godina — pa se pro- 

mjena osigurane svote ne vrši izdavanjem nove police, već dodat- 
kom postojećoj polici. No to je samo forma, sadržaj je: novo osigu- 
ranje na novu svotu. 

Drugačije je u životnom osiguranju. I tu doduše polica glasi na 
dulji niz godina (često na 20). Ali dok se kod elementarne police 
zapravo radi o jednoj seriji međusobno neovisnih jednogodišnjih osi- 
guranja, životno osiguranje predstavlja jednu dugoročnu trans- 
akciju, koja vodi od svog početka — prve uplate — u jednom su- 
vislom i neprekinutom nizu do svog logičnog završetka — isplate 
osiguranog kapitala. Za čitavog trajanja osiguranja postoji između 
društva i osiguranika (odnosno korisnika) obveznopravni odnos, jer 
ova lica — osim prava na isplatu u slučaju smrti — počevši od če- 
tvrte godine osiguranja imadu i pravo na izvjesni dio osigurane svote, 
koji odgovara dosadanjim premijskim uplatama. Iznos ovog potra- 
živanja izražen je naravno u istoj moneti, na koju glasi polica. Ako 
dakle u toku osiguranja padne kupovna snaga monete police (pa 
bilo to domaća ili strana), osiguranik je pretrpio štetu, koja će biti 
tim osjetljivija, što je pad nastupio kasnije: premije su plaćene dugo 
vrijeme u snažnoj, a kapital je naplaćen u slabijoj valuti. 

Da se zaštite od rizika tog gubitka, osiguranici su — i u zem- 
ljama s relativno mirnim deviznim tečajem — tražili osiguranja u 
»zdravim« valutama. U mnogim se zemljama preferirao dolar, dok 
se u drugima, pa i kod nas, volilo zaključivati osiguranja u švicar- 
skim francima, i u zlatnim dinarima, vezanima uz tečaj šv. franka. 

Osiguravajuća društva, u svojoj neutaživoj želji za novim po- 
slovima, prihvatila su i ovu mogućnost poslovanja, ma da im je teh- 
nički zadavala mnoge poteškoće, i osiguranja u stranim valutama 
proširila bi se i više, i zaključivala još i danas, da ih država nije go- 
tovo svagdje zabranila. Kod nas je ta zabrana uslijedila rješenjem 
Ministarstva finansija br. 145.373-31, a stupila na snagu 1. januara 
1932 godine. 

Zašto je to država učinila? Glavni razlog je bez sumnje isti, ko- 
jim: se ona rukovodila pri općenitoj zabrani sklapanja pravnih po- 
sala u stranim valutama. Ako naime bijeg od domaće valute postane 
masovnom pojavom, nepovjerenje, kojemu je on znak, djeluje neiz- 
bježivo i na tečajnicu. Da se to zapriječi, i da se sačuva prestiž, va- 
ljalo je zabraniti upotrebu tuđih valuta. 

Ali u pogledu osiguranja djelovao je još i drugi razlog. Da ga 
upoznamo, moramo letimice prikazati neke temeljne pojave životnog 
osiguranja. 

Princip ove — kao i svake druge — grane osiguranja jest (ako 
se apstrahira od troškova i ev. dobitka) u posvemašnjoj jednakosti 
između ukupnih primitaka po svim osiguranjima i ukupnih isplata 
po njima. Ova se jednakost ne realizira u toku svake pojedine godine 
osiguranja, nego tek po navršetku čitavog ciklusa. Ako se jedne go- 
dine osigura 100 ljudi, onda će isplate po njihovim osiguranjima 
prvih godina — dok su osiguranići još mladi i zdravi — biti znatno 
manje, nego uplate. U toku slijedećih godina, razmjer će se po- 
goršati, a pogotovu će isplate nadmašiti uplate u posljednjoj godini, 

kad najednom treba isplatiti osigurane svote svim osiguranicima, 
koji se još nalaze na životu. 

U pojedinim godinama osiguranja dakle ostaje pretičak, koji 
je točno tako velik, da društvo iz sume, koja nastaje njegovim sa- 
kupljanjem, iz kamata, koje ta svota nosi, te budućim premijskim 
uplatama iz te grupe osiguranja može udovoljiti svojim obvezama 
iz odnosnih polica. Suma tih pretičaka nije međutim empirijska ve- 
ličina, koja se retrospektivno ustanovljuje, već teoretska, koja se na 
temelju principa životne matematike dade u svako doba nedvojbeno 
ustanoviti neovisno od faktičnog toka poslovanja. Ta se suma na- 
ziva »premijskom rezervom«. 

Premijskom rezervom upravljaju društva kroz čitavo trajanje 
osiguranja, — do isplate — a pri tome se ravnaju po dvama princi- 
Pima, koji se međusobno djelomično isključuju. To su: težnja za gi- 
gurnošću i težnja za dobiti. Dobit po kapitalu društva moraju po- 
lučiti, jer je — kako smo netom vidjeli — izvjesni prinos kapitala 
pretpostavljen, ako se želi postići jednakost primitaka i izdataka. 
(Po većini tarifa, ukupne uplate po životnom osiguranju iznose samo 
85 do 95% osigurane svote). No svakako će društva nastojati, da 
još povrh kalkuliranog prinosa postignu višak, koji će razdijeliti 
kao dividendu ili priklopiti rezervama. 

Sa svakom upravom kapitala je spojen izvjesni rizik, to veći, 
što je veći kamatnjak, za kojim se teži. Ali naročito je velik rizik 
mi pa kapitala, koji potječu iz osiguranja u stranim valutama, ili 

Fluktuacije u valuti mogu prouzročiti tako veliki disparitet iz- 
među vrijednosti, u koje je uložena »rezervna premija« iz ovih osi- 

ja, i obveza društva, da time može biti uništen ne samo ren- 
tabilitet, već u osobito teškim slučajevima i opstanak poduzeća. Tako 
bi i oni osiguranici, čije police glase na domaću valutu, mogli snositi 
posljedice tuđih valutnih spekulacija. 

Društva su odmah uočila ovu opasnost, i stvarala — poput dru- 
gih poduzeća, koja rade sa stranim valutama — rezervne fondove 
za eventualne gubitke na valutnim razlikama. Ovakve fondove mo- 
žemo još i danas naći u bilancama nekih zavoda. No ubrzo se po- 
kazalo, da oni ne predstavljaju dovoljnu mjeru sigurnosti, i društva 
su pronašla drugo sredstvo za isključenje valutnog rizika. 

Sredstvo se sastoji u primjeni sistema »kongruentnog po- 
krića«1). 

Po tome se sistemu sve premijske rezerve imadu ulagati u one 
vrijednosti, na koje glase police, iz kojih ti kapitali potječu. Kon- 
kretno govoreći, kapitali, sakupljeni uplatama iz dolarskih polica, 
imadu se ulagati u dolarske vrijednosti. Time se postiže posvemašnje 
isključenje valutnog rizika, jer će vrijednosti, u kojima je repre- 
zentirana rezervna premija, mijenjati svoj odnos prema domaćoj 
valuti u istom razmjeru, kao i obveze društva, koje joj odgovaraju. 


ly cf. Dr. B. Pavlinović: »Die Kapitalanlagepolitik in der Privatversi- 
cherung«. Str. 23. ; 

U ispravnom shvaćanju važnosti sistema kongruentnog pokrića, . 


neke su države, koje su principijelno tražile ulaganje rezervne pre- 
mije u domaće vrijednosti, izuzetno dozvolile za osiguranja u stra 


noj valuti ulaganje u strane vrijednosti. Tako na pr. Njemačka za- . 


konskom novelom od 1922 k »Versicherungs-Aufsichts-Gesetz«. 

Ali, kad su društva stvarno sve premijske rezerve ulagala u 
strane vrijednosti, pokazala se brzo nepovoljna strana ovog sistema. 
On je prouzrokovao izvoz kapitala u najvećem razmjeru. Tko želi da 
kupi inozemne obveznice, dionice, nekretnine ili slično, mora nužno 
njihovu protuvrijednost izvesti. A kako su osiguranja u stranim 
valutama zaključivali baš imućniji slojevi pučanstva, to su iznosi, o 
kojima se radilo, bili vrlo veliki. Djelovanje na plaćevnu bilancu dade 
se lako predvidjeti. 

Vidimo sada, iz kojih se specifičnih razloga moralo zabraniti 
ugovaranje u stranoj valuti baš na području životnog osiguranja. 
Jer dok ovakovi ugovori u mnogim drugim strukama imađu samo 
psihološki efekt, ovdje oni vrlo stvarno i vrlo neugodno direktno 
utječu na plaćevnu bilancu i tečaj domaćih plaćevnih sredstava. 

Zabrana je međutim, uslijedila 1931, a do onda bio je sklopljen 
oveći broj takovih osiguranja, koja su i dalje ostala na snazi. I za 
ta osiguranja važi sve, što smo gore rekli. I ona su — ako je kod 
njih bilo primijenjeno »kongruentno pokriće« — morala dovesti do 
izvoza kapitala. A taj je izvoz, kao što je poznato, zabranjen, i pre- 
kršaj se progoni teškim kaznenim sankcijama. 

Nastala je dakle dvolična situacija. Društva su morala da krše 
ili državnu zabranu izvoza kapitala, ili osigurateljno-tehnički postu- 
lat kongruentnog pokrića. Trećeg izlaza nije bilo. 

Dok država nije vršila direktnu ingerenciju na privatno osigu- 
ranje, mogla se je igrati ptice noja, i ne primijetiti ovu nemogućnost. 
Ali kad je i naša država, kao posljednja u Evropi, poučena slomom 
»Feniksa«, popustila traženju interesiranih krugova, te izdala »Ured- 
bu o nadzoru nad osiguravajućim preduzećima« od 1. marta 1937, 
ova je situacija postala neodrživom. 

Tom Uredbom naime država preuzima ulogu zaštitnika interesa 
osiguranika. Glavni je njezin cilj, da posvema isključi postotak rizič- 
nosti pri upravi premijskim rezervama, o kojem smo gore govorili. 
pa bilo to i na račun smanjenja prinosa kapitala. To se želi postići 
detaljnim odredbama o vrijednostima, u koje se rezerva smije ula- 
gati; propisivanjem ključa, prema kojem kapital mora da bude raz- 
dijeljen na pojedine dozvoljene vrijednosti; osnivanjem posebnog 
»registra premijskih rezerva«, koji se vodi kod Ministarstva trgo- 
vine i industrije, i u koji društva imadu da upišu | sve investicije, koje 
služe kao pokriće obveza iz životnog osiguranja, te ograničenjem 
prava otuđenja predmeta, upisanih u taj registar. Konačno se usta- 
novljuje pri Ministarstvu posebna nadzorna vlast nad osigurava- 
jućim poduzećima, koja periodičnim revizijama ima nadzirati izvr- 
šenje propisa Uredbe. 

Kad je država jednoć zagrizla u kiselu jabuku, i preuzela nad- 
zor nad društvima, da time isključi mogućnost postupanja, koje ne 
bi bilo u skladu s principima osigurateljne tehnike, nije mogla ni- 

kako više da dozvoli postojanje gore opisane dvolične situacije. Va- 
' ljalo je, ili dozvoliti primjenu kongruentnog pokrića sa svim svojim 
efektima, ili — ukinuti postojeća osiguranja u stranim valutama i 
zlatu. ' 
Iz člana 22 cit. Uredbe vidimo, na što je pala odluka. Njegova 
prva rečenica glasi: 
| »Osiguranja, koja su prije stupanja na snagu Uredbe zaključena u 
stranoj valuti, zlatu, ili u domaćoj valuti s utvrđenim ugovornim odnosom 
prema nekoj stranoj valuti, ili zlatu, izuzev osiguranja međunarodnog 


. transporta,') imaju se obavezno u roku, koji će propisati ministarstvo 
trgovine i industrije, preinačiti u osiguranja u dinarima.« 


Logično bi bilo, da se odmah odredi i tečaj, uz koji se ovo pre- 
 inačenje imade izvršiti. To međutim nije učinjeno. Posljednja reče- 
nica gornjeg člana glasi: 


»Ovo preinačenje izvršit će se na način, koji će propisati ministar 
trgovine i industrije u sporazumu s ministrom financija.« 


Zašto je pitanje tečaja u ovom slučaju tako komplicirano, da 


| ga treba riješiti tek nakon mnogomjesečnog »sporazumijevanja« ? 


Zašto taj tečaj nije određen još ni danas, šest mjeseci nakon dono- 


 šenja Uredbe? 


Najbolje ćemo to razjasniti, ako se poslužimo jednim primjerom 
— jednim proizvoljno izabranim životnim osiguranjem. Uzmimo osi- 
guranje na 10.000 dinara u zlatu, s tečajem zlatnog dinara vezanim 
uz švicarski franak; kapital da bude plativ u slučaju smrti odmah, 
a najkasnije po isteku roka od 20 godina; svakogodišnja premija 
neka iznosi Din 450 u zlatu, a početak osiguranja da bude 1. septem- 
bra 1930 (kad zaključivanje osiguranja u stranoj valuti još nije bilo 
zabranjeno). 


Na to osiguranje plaćala se isprva premija po tečaju od cca Din 
11 za 1 zlatni dinar, a poslije 29. augusta 1932, kad je uveden prim 
od 281% u službenom burzovnom notiranju, bio je tečaj sa pri- 
mom cca 14.40, ali su i dalje neke police plaćane po tečaju bez pri- 
ma, t.j. po 11. (Manje oscilacije tečaja ne ćemo ovdje uzeti u obzir). 
28. septembra 1936 međutim, švicarski franak je devalviran, i nje- 
gov tečaj od onda iznosi sa primom 10, a 7.20 bez prima. 


Kako vidimo, tek nekoliko mjeseci prije obnarodovanja Uredbe 
pali su tečajevi, koji nas interesiraju, za okruglo 30%. Da je jugo- 
slavenska privreda na Uredbu o nadzoru nad osiguravajućim dru- 
štvima čekala samo 15 godina (jer tako dugo interesirani krugovi 
već traže njeno izdanje), problem tečaja uopće ne bi postojao: bilo 
bi jasno, da se konverzija ima izvršiti po tečaju od 11 (odnosno 
14.30) po kome se već kroz više godina vršila i uplata premija. Ali 
kako je Uredba zakasnila još za daljnjih šest sudbonosnih mjeseci, 
desila se u međuvremenu devalvacija valuta, i pitanje tečaja nije 
nipošto više jednostavno. Osiguranja su plaćana po starom tečaju, 

.pa ako se konverzija izvrši po sadanjem, devalviranom, predstavlja 
to očiti gubitak za osiguranike. 


2) Koja se i nadalje smiju sklapati u stranim valutama. 

* Jasno je, koje će stanovište u ovom pitanju zauzeti osigurava- 
juća društva: ona će naravno tražiti, da se primijeni stvarni, t. j. 
Diži tečaj, koji je za njih toliko povoljniji. Učinit će to tim sigurnije, 
što svoje traženje mogu poduprijeti vrlo snažnim argumentom: tek- 
stom police. Osiguranik je zaključio ugovor u stranoj valuti, jer je 
predmnijevao, da bi u njenoj relaciji prema dinaru mogla nastati iz- 
vjesna promjena. Da se je prevario u smjeru te promjene, nije raz- 
log, da se ugovor naknadno tumači na način, po kojemu bi jedna 
strana imala da snosi sav rizik, a druga da ubere svu korist. Ugovor 
se ima izvršiti, i tečaj obračunati kako je u njemu ugovoreno, t. j. 
prema dnevnom tečaju burze. 

Osiguranici naprotiv i oni, koji zastupaju njihove interese, tra- 
žit će, da se konverzija obavi po što višem tečaju, po mogućnosti po 
onom najvišem, t. j. 14.30. I oni će se poslužit argumentima j 
čkog karaktera, ali teži od ovih bit će oni socijalno- i ekonomeko- 
političkog reda. 

Osiguranici će u prvom redu pobijati argumentaciju društava, 
koju smo gore izložili. Oni će reći, da se ne protive izvršenju sviju to- 
čaka ugovora, ali da traže, da se izvrše zaista s ve točke. Može se 
dakle primijeniti dnevni tečaj, ali tečaj onog dana, kad se po sadr- 
žaju police ima obaviti isplata, t. j. po nastupu smrti ili po izmaku 
20 godina. Nikako se nema primijeniti današnji tečaj, jer je on pro- 
izvoljno izabran, i ne proizlazi iz ugovora — na koji se društva baš 
pozivaju. 

Ali što je važnije, društva bi — prema prikazu osiguranika — 
konverzijom uz devalvirani tečaj polučila goleme dobitke, jer bi osi- 
gurana svota od 10.000 zlatnih dinara prema tečaju, po kome su 
plaćene premije, iznosila 143.000 dinara, a po današnjem tečaju 
samo 100.000. A na čiji račun bi se polučio ovaj ogromni do- 
bitak od 43% ? Opet samo na račun štediša — jer osiguranje i nij€ 
drugo nego forma štednje. Poziv na rizik valutne spekulacije nije 
ovdje na mjestu, jer bi se slika možda još izmijenila, da se dopusti 
normalan tok ugovora. Do isteka osiguranja može se relaciji između 
valuta promijeniti i u korist osiguranika. Ali ako država radi svojih 
devizno-političkih interesa prekida normalni tok ugovora, onda sa 
mora postarati, da time ne bude jednostrano favorizirana jedna 
grupa ugovorača na teret druge, osobito, ako je ova druga već bila 
izložena tolikim gubicima, da bi joj ponovni gubitak morao oduzeti 
do kraja sve povjerenje i volju za štednju. A kakove to posljedice 
može imati za narodnu privredu ne treba dalje izlagati. — Zato treba 
štednju zaštititi, i konverziju izvršiti po tečaju 14.30. 

Pojavio se jedan treći prijedlog, koji na prvi pogled izgleda kao 
posredovni?), t. j. da se obračun izvrši po srednjem tečaju. Međutim, 
to u stvari i nije posredovni prijedlog, jer se u konačnom rezultatu 
jedva razlikuje od traženja osiguranika, Malim se računom možemo 
o tome lako uvjeriti. Po našem primjeru osiguranja, kojeg smo gore 
naveli, plaćane su premije dvije godine po tečaju 11.—, a pet godina 


3) Dr. Branko Pavlinović: »Osiguranje u inozemnim valutama i zlatnim 
dinarima«. »Jutarnji list« od 30. VI. 1937. 

po tečaju 14. 30. Srednji tečaj = (2-11) + (5 x 1430 


Ki 
što je dosta blizu najvišem tečaju od 14.30. 

Međutim, da se iznađe i koji pravedniji srednji tečaj, on ne bi 
predstavljao idealno rješenje. On bi mogao da bude ili jedinstven 
za sva osiguranja u državi, ili indiviđualan za svako pojedino. Kako 
su jedni osiguranici plaćali premije cijelo vrijeme bez prima, a drugi 
jedan dio vremena s primom; i kako su od posljednjih jedni imali 
stara osiguranja pa su prema tome velik dio premija već bili platili 
bez prima, a drugi novija, pa su najveći dio platiti s primom, to je- 
dinstveni tečaj — jer ne može uzeti u obzir sve te razlike — ne bi 
nikako mogao da bude pravedan, pa bi pobudio opravdano nezado- 
voljstvo kod velikog dijela osiguranika. Individualno izračunati te- 
čaj bio bi bez sumnje pravedniji, ali kako se po njemu ne bi imala 
konvertirati samo osigurana svota, već i premijske uplate, to bi po- 
stupak postao administrativno neobično kompliciran, a povrh toga 
doveo bi i do silnog — i često bezuspješnog — objašnjavanja s osi- 
guranicima, koji ne bi nikako razumjeli, zašto su tečajevi različiti, i 
na koji su način izračunati. 

No osim toga gvaki srednji tečaj, pa i najpravedniji i i najpraktič- 
niji, je fiktivan i proizvoljan, i bez dvojbe je jedino realno riješenje 
ovog pitanja, konverzija po dnevnom burzovnom tečaju. Drugo je 
pitanje, kako se osiguranicima ima naknaditi šteta, koja im time 
nastaje. . 

Najprije je međutim potrebno ustanoviti, kolika je stvarno 
ta šteta. Dali je točan prikaz osiguranika, prema kojem se radi o 
razlici od 43% od osigurane svote? 

Da na to odgovorimo, moramo podsjetiti na ono, što smo gora 
rekli o rezervnoj premiji. Vidjeli smo, da se u toku svake godine iz. 
v jesni dio uplaćenih premija utroši, i da taj dio ne postoji više. Osta- 
tak je rezervna premija, koju društva sakupljaju i ona je jedino, što 
ostaje u ruci društva od osiguranikovih uplata. Samo na ovoj 
rezervnoj premiji se je mogla očitovati razlika 
u tečaj u, a nipošto na cijeloj osiguranoj svoti, jer ta svota — 
prije nastupa smrti ili isteka osiguranja — nije uopće realna vri- 
jednost, nije postojeća veličina, već samo cilj, prema kome polica 
teži, a koji ona stiže tek u času isplate. 

Izračunavanje veličine rezervne premije vrši se po načelima ži- 
votne matematike, a u ovom slučaju moglo bi se ono izvršiti i pod 
nadzorom novo-stvorene nadzorne vlasti pri ministarstvu, čime bi 
osiguranici imali još veću garanciju točnosti. Ako se tečajna razlika 
po tako ustanovljenoj rezervnoj premiji dijeli među osiguranicima i 

po ključu, koji bi još trebalo ustanoviti, onda bi bilo 
udovoljeno i osjećaju pravednosti i socijalno-ekonomskim zahtjevima 
ato bi bilo i riješenje, na koje bi društva vjerojatno mogla pristati. 
Dio, koji bi pripao osiguraniku, imao bi se isplatiti zajedno s čita- 
vom osiguranom glavnicom, t. j. pri doživljenju ili ranijoj smrti. 

No bilo da se prihvati rezervna premija kao baza za kompromis, 
ili da se on potraži na drugi način, — krajnje je vrijeme, da pravil- 
nik o prisilnoj konverziji zajedno s ostalim pravilnicima, koji se po 
Uredbi imadu izdati, već jednom ugleda svijetlo dana. 

= 13.36 


Viko Rieger (Berlin) | X 
Kritika Marksove teorije zemljišne rente 


(Svršetak) 


Iz navedenoga jednostavnog primjera jasno proizlazi, da se 
uzroci zemljišne rente (u odnosima gdje već nema zemlje u izobilju) 
nalaze u prirodnim sposobnostima, odnosno prednostima, zemljišta 
a u vezi s oskudnošću zemljišta; njih uostalom i Marx sam priznaje 
kao objektivne uzroke postanka rente. U načelu ne može se go- 
voriti o nekom neplaćenom radu (nadvrijednosti) kao subjektivnom 
uzroku zemljišne rente, jer kako smo pokazali u gornjem primjeru, 
pojam se zemljišne rente ne da ni uz najbolju volju navući na pojam 
»nadvrijednosti« i »neplaćena rada«. Zemljišna renta i »nadvrijed- 
nost« su dvije sasvim različite pojave. 

3. Sasvim je utopistička ideja, koju nalazimo kod Marxa, da će 
uništenjem kapitalističkoga sistema biti uništena i svaka renta. Tu 
ideju Marx izvodi iz činjenice, da renta ovisi o cijeni na tržištu i da 
se bez nje ne može niti zamisliti. Međutim ta ovisnost nije apsolutna. 
Mi možemo eventualno pretpostaviti, da bi u Marxovom socijalistič- 
kom društvu nestalo tržne cijene i novca _ (a po njemu zemljišna 
renta se nužno izrazuje u novcu). Ali pojava, da je jedno zemljište 
plodnije, a drugo manje plodno, da je jedno zemljište bliže mjestu 
potrošnje, drugo dalje, da je jedan, recimo kolhoz upotrijebio za 
obradu razne količine kapitala i rada (intenzitet), i t. d., — te pojave 
ostaju u svakom društvenom sistemu. Prema tome, mora se to na 
bilo koji način i izraziti u proizvodnim odnosima. Zemljišna renta 
postoji i dalje, jer i dalje djeluju posebne prednosti i sposobnosti 
zemljišta. Mi joj doduše možemo dati u drugim prilikama drugo ime, 
ali njezina bit ostaje nepromijenjena. 

Zamislimo sada jedan primjer: Neposredno jedan kraj drugoga 
postoje dva kolhoza, koji uz jednaku upotrebu kapitala (strojeva) 1 
rada, obrađuju jednako velike površine zemlje iste kulture. Zemljište 
prvog kolhoza je plodnije, drugog manje plodno i razumljivo je, da 
će prvo — ceteris paribus — donijeti veći prirod na pr. žita. To žito. 
odnosno njegovu povećanu količinu kod prvog kolhoza, dobavit će se 
državi i od nje će se za nj dobiti izvjesne industrijske proizvode. Prvi 
kolhoz dobit će više tih proizvoda, koje će razdijeliti među svoje 
članove. Ti će dakako dobiti više, nego članovi drugog kolhoza. Taj 
suvišak može se nazvati bilo kojim imenom, ali on u stvari ima sve 
značajke zemljišne rente. Država, koja preuzima poljoprivredne pro- 
izvode, recimo, u zamjenu za industrijske, vrši službu tržišta, a po 
njoj određeni omjer količina poljoprivrednih i industrijskih proiz- 
voda funkciju, službu cijene. 

I ovaj primjer može poslužiti kao dokaz, da zemljišna renta ne 
bi nestala u socijalističkom društvu, gdje bi se vršila izmjena do- 
bara između pojedinih poljoprivrednih i industrijskih institucija ne 
prema. potrebama ljudi već prema proizvodnoj snazi. Drugo je pak 
pitanje, kome treba pripasti zemljišna renta. To ovim razlaganjem 
nije uopće dodirnuto. 

Još je zanimivo pitanje zemljišne rente u seljačkom gospodar- 
stvu, koje Marx naziva »parcelarnim vlasništvom«. Tu je seljak 
»slobođan vlasnik« svoga tla, koji ne plaća zakupnine. I zato se tu 
»renta ne čini kao poseban oblik nadvrijednosti, iako u zemljama, 
gdje je inače razvijen kapitalistički način proizvodnje, predstavlja 
u usporedbi s ostalim proizvodnim granama surplusprofit, ali sur- 
plusprofit, koji pripada seljaku, kao i čitav proizvod njegova ra- 
da«14). Diferencijalna renta postoji i ovdje te se pojavljuje kao 
»prekomjeran nadproizvod«. Tim svojim naučavanjem dolazi Marx 
sam sa sobom u suprotnost, jer ako u »seljačkom gospodarstvu« 
postoji renta kao surplusprofit (a svaki surplusprofit = nadvrijed- 
nost), onda je ona nužno, kako smo to već izložili na drugom mjestu, 
»proizvod neplaćena rada radniku«, koji je na taj način izrabljivan. 
Međutim, to »seljačko gospodarstvo« uopće ne zaposluje tuđu radnu 
snagu, — dakle ne može niti izrabljivati. 

Tu kontradikciju uviđa današnja ruska teorija o zemljišnoj 
renti, pa tako A. N. Čelincev15) tvrdi, da u seljačkom gospodarstvu 
ne postoji zemljišna renta, i da se »mjera, u kojoj bi (neko zemlji- 
šte, Op. Pp.) prema prostornom položaju gospodarstva ili kakvoći 
zemljišta moglo odbacivati rentu, izrazuje samo većoj ili manjoj 
potrošnji obitelji, koja gospodari«! Čajanov se slaže s Čelincevom 
utoliko, ukoliko se pod rentom razumijeva prinos, koji ne proizlazi 
iz vlastitog rada, nego ga vlasnik zemlje ubire od kapitalističkog 
poduzetnika kao odštetu, što mu je prepustio zemlju na obrađivanje. 
Ali dalje Čajanov nadopunjuje Čelinceva, kad kaže »... faktori, 
koji stvaraju rentu proizvode u kapitalističkom gospodarstvu po- 
javu zemljišne rente kao posebne vrsti dohodak bez rada. U obitelj- 
skom gospodarstvu bez najamnoga rada povećavaju potrošnju i 
snagu stvaranja kapitala, kod čega zbroj povećanja potrošnje i go- 
milanja kapitala kvantitativno ne spada zajedno s veličinom rente, 
koju bi odbacila ista zemljišta u kapitalističkom gospodarstvu, i u vi- 
sokom stupnju ovisi o subjektivnim prednostima u strukturi svakog 
gospodarstva i o općoj gustoći pučanstva u kotaru«!8). Čajanov ide 
još i dalje kad tvrdi, da je za kapitalističko gospodarstvo cijena 
zemlje određena prema veličini kamatnjaka kapitalizirane zemljišne 
rente, a kako ona ne postoji kao poseban prinos u obiteljskom go- 
spodarstvu, to ta konstrukcija za to gospodarstvo ne vrijedi. 

Naše je stanovište, da i u seljačkom obiteljskom gospodarstvu 
postoji prinos, koji ima sve specifične oznake zemljišne rente, tj. 
osnovan je na nekom prednosnom položaju ili sposobnosti zemljišta. 
Međutim taj prinos ne dolazi uvijek do izražaja neposredno u obliku 
novčana prihoda, ali to i nije bitno za rentu. Zemljišna renta u obitelj- 
skom seljačkom gospodarstvu može se izraziti ne samo u povećanoj 
potrošnji, nego katkada i u novčanim jedinicama i to onda, kada se- 
ljačko gospodarstvo iznosi svoje proizvode na tržište. Renta dakle 
tu postoji, ona nije proizvod »izrabljivanja«, već nekog posebnog 
svojstva pojedinog zemljišta u vezi sa tržištem. 

14) Marx, cit. op., 8. 338. 


15) Isp. Tschajanoff, Die Lehre von der b&uerlichen Wirtschaft, Berlin 
1923., S. 1183. 


16) Ibid., S 116. 

Premda se danas Marxova teorija zemljišne rente općenito za- 
bacuje, ipak službena marksistička teorija, usprkos svih očiglednih 
dokaza o njezinim slabim stranama, ostaje još uvijek na njezinom 
stanovištu. Prihvaća čak i jednu od najnemogućnijih utopija, tj. 
ideju, da se ukinućem kapitalističkoga sistema ukida i zemljišna 
renta. Tako na pr. Gorewi7), službeni interpretator agrarne iđeolo- 
gije Kominterne: »Nacionalizacija tla kao mjera socijalističke re- 
volucije ne uništava samo apsolutnu, nego i diferencijalnu rentu«. 
Zašto? Jer »za stvaranje diferencijalne rente su potrebni najmanje 
slijedeći uvjeti: vladanje kapitalističkih prilika u gospodarstvu zem- 
lje, opstanak klase privatnih vlasnika zemlje, koji daju u zakup 
zemlju, ili građanske države, koja ih nadomješta. A ti su uvjeti, 
kako je poznato potpuno ukinuti u USSR«18). Prema tome u So- 
vjetskoj Rusiji je danas ukinuta i zemljišna renta i ona ne postoji 
»ni u kojoj formi«. 

Mi smo gore dokazali sav utopizam ovoga shvaćanja i na jed- 
nom primjeru pokazali opstojnost rente i unutar t. zv. »socijalistič- 
kog društva«, te tako pobili teoriju, da se renta pojavljuje samo 
unutar »kapitalističkih prilika u gospodarstvu zemlje« i uz »opsta- 
nak klase privatnih vlasnika zemlje«. 

Naš zaključak obzirom na Marxovu teoriju zemljišne rente bio 
bi slijedeći: Ona je daleko od stvarnosti i puna metodoloških i stvar- 
nih pogrješaka. Kao takova promatra se danas u narodno-gospodar- 
skoj znanosti samo u svom historičkom značenju, dok se objektivno 
općenito zabacuje. Jedan od sovjetskih ekonomista Železnov, kaže: 
>Ali također njegova (tj. Marxova) teorija normalne apsolutne rente 
ne može izdržati ozbiljno ispitivanje«19). 

Dok se tako na jednoj strani nalaze autori, koji priznaju op- 
stojnost zemljišne rente na čelu sa Ricardom  (fiziokrati, Smith, 
Marshall, Thiinen, Marx, Rodbertus, George i t. d.), na drugoj strani 
nalazimo na teoretike, (Carey, Bastiat), koji niječu njezinu opstoj- 
nost, odnosno tvrde, da se ono, što se naziva »zemljišna renta« u 
posljednjoj liniji svodi na rad i upotrebu kapitala, pa prema tome 
da postoje samo ovi elementi kod reparticije dobara: nadnica, ka: 
mati i poduzetnikov dobitak. Prema Carey u2), Ricardova teorija 
nije ispravna, a osim toga je i historijski netočna, jer ljudi nijesu 
najprije započeli obrađivanjem najboljih zemljišta, a onda prelazili 
na lošija, nego upravo obratno. Na temelju svojih opažanja u Sje- 
vernoj Americi, Carey tvrdi, da su ljudi najprije obrađivali lakša 
zemljišta (tj. ona, za koja treba manje truda i nesavršenije oruđe) 
i ona, koja se dadu lakše braniti (na visinama). Istom kasnije obra- 
đuju se bolja zemljišta, dakle radi se upravo obratno, nego što je 
to tvrdio Ricardo. U tome bi dakle Carey pobio dinamički (historij- 


17) Gorew: Das Problem der Nationalisierung des Bodens u. die gegen- 
wišrtige Kommunistische Internationale, Leningrad 19835., S. 50 (u zbirci »Die 
Agrarfrage in Sowjetrussland«). 

18) Gorew, S. 50. 

19) Gelesnoff: Grundzige der Volkswirtschaftslehre, Leipzig 1928., II. 
Aufl., S. 513. 

20) Isp. Diehl-Mombert, op. cit., S. 142. i dalje. 

ski) dio Ricardove teorije zemljišne rente, kad ne bi bio zamijenio: 
tehničke i gospodarske pojmove. Naime, tehnički su bolja ona zem- 
ljišta, koja se kasnije obrađuju, dok su gospodarski, ipak bolja ona,. 
koja se prije obrađuju, jer zahtijevaju manji utrošak rada i ka- 
pitala. Osim toga, kad se i ne bi radilo o toj zamjeni pojmova kod. 
Careya, ipak se njegovo opisivanje na temelju američkih prilika ne 
bi smjelo generalizirati, kao što se ne može generalizirati ni histo-- 
rijsko opisivanje Ricarda, koje je specifično za engleske prilike. 

Postoji još jedan protivnik Ricarđove teorije zemljišne rente, 
predstavnik universalizma, Othmar Spann?!), koji spominje, da je: 
Ricardova teorija zemljišne rente danas gotovo općenito priznata, 
iako — po njegovom mišljenju — s nepravom. Zemlja nema onaj po- 
geban položaj — kaže Spann — koji joj daje Ricardo, jer i u dru- 
gim granama, a ne samo u poljoprivredi, postoje posebne prednosti 
(na pr. u spretnosti radnika, boljim strojevima, izumima, boljoj or- 
ganizaciji i položaju poduzeća i t. d.), tako da na svim područjima. 
nastaju okolnosti slične monopolu. Neodrživ je zato pojam rente,. 
koji uvodi Ricardo, tj. da je renta odbitak od prinosa nečijega rada. 
Naprotiv bit rente je u »posebnom priznanju za izvjesnu vodeću 
činidbu« (Leistung)«. A »posebna priznanja za vodeće činidbe ni-- 
jesu u biti odbitak prinosa tuđega rada; ona odgovaraju naprotiv 
okolnosti, da bi vođene činidbe bile uopće ili vrlo slabo moguće bez 
vođećih činidaba (izuma, vodećih radnika, boljih zemljišta) «. Zato- 
Spann shvaća pojam rente sasvim drukčije, naime kao nepotrošljivu, 
vodeću činidbu (na pr. činidbu izuma, kojoj odgovara činidba rente) 
i to od ukupnoga prinosa više cjeline (zajednice), a ne od pojedi-. 
načnih prinosa. S toga stanovišta navodi on ovaj primjer: Uslijed 
osobito povoljne konjunkture na svjetskom tržištu dobavlja Island 
mnogo veću količinu sirovina i naravno izvlači iz svjetskog gospo- 
darstva daleko veću rentu, nego na pr. Bugarska. Ta činjenica nije- 
naravno posljedica izrabljivanja Bugarske, kao što ni renta izumitelja 
ne počiva na šteti onih, koji se koriste izumom. Prema tome renta 
nije nikako odbitak tuđeg prinosa rada. 

Predaleko bi nas odvelo upuštati se dalje u pojedinosti različitih 
teorija zemljišne rente. Ustanovili smo da ona općenito postoji, u 
čemu se slažu gotovo svi teoretici u narodno-gospodarskoj znanosti, 
kao što postoje i rente konzumenta, renta sposobnijeg radnika,. 
renta poduzetnika i t. d. Isto tako smo vidjeli, da se teorija zemljišne 
rente nastoji različito formulirati i da razni autori tu rentu različito. 
shvaćaju, ali da se općenito otklanja, iz već spomenutih razloga,. 
Marxova teorija zemljišne rente. Drugo je pitanje o opravdanosti. 
ili neopravdanosti zemljišne rente, koje je gore nabačeno (po Span- 
nu), a koje traži posebno raspravljanje. 

Teorija zemljišne rente spada među najslabije Marxove priloge: 
narodno-gospodarskoj znanosti. S njome on ne samo da nije dao ni- 
šta novo, već je upravo doveo Ricardovu teoriju do apsurdnih zaklju-- 
čaka i tako dao slab temelj agrarnom marksizmu. 


21) Spann Ottmar: Die Haupttheorien der _ Volkswirtschaftslehre, 23. 
Aufl., Leipzig 1933., S. 83—84. 

PRAVNI REŽIM DIFERENCIJSKIH POSALA, TE REFORMA IZBRANIH 
SUDOVA, NAPOSE ONIH PRI NAŠIM BURZAMA 


Našim zakonima o postupku u građanskim parnicama i o izvršenju pri- 
dodati su uvodni zakoni (cit. kao Ugrpp i Uip), koji su — kao i zakoni, koje 
uvode — najvećim dijelom prijevodi austrijskih zakona. Ipak zadiru ti uvodni 
zakoni u tolikoj mjeri u samo materijalno pravo, da ni identičnost naših i 
austrijskih prccesualnih propisa niti uvjetuju niti opravdavaju identičnost uvodnih 
zakona za te procesualne propise. To postaje tim jasnije, što ti procesualni 
zakoni Austrije nisu bili doneseni u vrijeme kad se mijenjaju i materijalno- 
pravni propisi, što je, kako je poznato, slučaj kod nas. 


Stoga postoje i izvjesni prigovori pravnom režimu, koji je tim uvodnim 
zakonima kod nas stvoren za diferencijske poslove. Sve od 1930 god. na snazi 
je, među ostalim odredbama o berzanskim izbranim sudovima i t. 3. stava 1, 
člana 5 Ugrpp: »Odluka izbranog suda može se pobijati tužbom kao bez učinka, 
ako se ona protivi prinudrim pravnim propisima ili ako izbrani sud u sporo- 
vima, koji ne proističu iz berzanskih poslova, nije uopće ili ako je pogrešno 
odlučio o prigovoru da je tuženom zahtjevu osnov diferencijski posao, koji se 
ima prosuditi kao opklada ili igra«.!) Drugim riječima, razlikuje se između 
diferencijskih posala već prema tome da li je taj posao proizašao iz berzan- 
skog posla ili nije. U slučaju, da tsj diferencijski posao nije proizašao iz ber- 
zanskog posla, ima — pred izabranim sudom berze — mjesta prigovoru, da se 
taj posao ima prosuditi kao opklada ili igra po općem građanskom zakonu, 
tj. da je obvezatan »samo kad je ugovorena cijena bila ne samo obećana, nego 
zaista plaćena ili dana na ostavu. Cijena se sudbeno iskati nemože« ($ 1271 
0gz). Ako o tom prigovoru izabrani sud berze nije odlučio (ili je pogriješno 
odlučio, tj. dosudio diferenciju sve da nije bila »dana na ostavu«), dakle ako 
taj posao nije prosudio kao opkladu ili igru, ima mjesta tužbi na poništenje. 
Kriterij je, dakle, povezanost diferencijskog posla sa berzanskim poslom: dife- 
rencijski posao sklopljen van berze ima da se prosudi kao opklada ili igra, 
tj. neutuživ je. ' 


1937. god. donesen je pak čl. 24 Uip, jer »moglo bi se desiti i to, da koji 
drugi obranički sud, a ne burzovni, donese presudu o zahtjevu, kojem je osnov 
diferencijski posao... Iz naprijed pomenutih razloga predviđaju se u ČI. 24 
i 25 Uip propisi o pobijanju presuda obraničkih sudova uopće«.") Stoga su na- 
mjerno ispuštene riječi čl. 5, st. 1. t. 3 Ugrpp »u sporovima, koji ne proističu 
iz berzanskih poslova«: po čl. 24 Uip obustavit će se izvršenje, ako to izvršenik 
zatraži kadgod »se zahtjev, u čiju je korist na osnovu presude izbranog suda 
dozvoljeno izvršenje, osniva na diferencijskom poslu, koji se ima smatrati kao 
opklada ili igra« (»ein als Spiel oder Wette zu beurteilendes Differenzgeschift«). 
Kako se vidi, nema više kriterija povezanosti diferencijskog posla sa burzovnim 
poslom, kao što se i ne radi više o presudama berzanskih izbranih sudova. 
Oba ta propisa morala su biti donesena, budući da naš ogz — koji je iz 
1811 god. — nema posebnih propisa o diferencijskim poslovima. 


Iz čl. 24 Uip proizlaze neka pitanja: a) da li će se ti drugi izbrani sudovi 
morati obazrijeti na to, da li je utuženi diferencijski posao proizašao iz berzan- 


1) Tada je ostalo otvoreno, kako se imadu prosuditi slučajevi: a) ako o 
diferencijskom poslu proizašlom iz berzanskog posla ima prosuđivati koji drugi 
a ne berzanski izbrani sud (cf $ 2 i. f. Prav. obr. suda zagr. burze), b) ako 
o diferencijskom poslu, koji nije proizašao iz berzanskog posla ima suditi koji 
drugi a ne berzanski izabrani sud. 

2) Dr. Franjo Goršić: »Dodatak tumaču zakona 0 izvršenju i obezhe- 
đenju«, Zagreb 1937, str. 41. 

skog pomia,) b) koji su to diferencijski poslovi, koji se imaju smatrati opila- 
dom iH igrom, tj. ima li diferencijskih posala koji nisu niti opklada niti igra 
ida takuv kriterij postoji, bilo bi, teoretski, diferencijskih posala, koji bi bili 
opittađa ili igra i onda kad su sklopljeni na burzi). Ovakovo razlikovanje od- 
govara njemačkom pozitivnom pravu ($ 764 BGB) i teoriji, te judikaturi. Govori 
se naime o »pukom diferencijskom poslu«,) koji se ima prosuđivati kao igra, 
za razliku od efektivnog diferencijskog posla (ein reelles Differenzgeschšft), 
ka& je namjeravana i ugovorena faktična dobava kupljene robe ili papfra. 
Prema tom njemačkom shvatanju ispituje se u konkretnim sporovima, da li 
je ta namjera postojala, a indiciji se nalaze u imovinskim prilikama ugovarača, 
njihovoj struci i t. 81.5") No unatoč toga dolazi Endemann do zaključka: »Aus 
der Definition des $ 764 ist daher kein sicheres Merkmal zu entnehmen, wel- 
ches đas sog. reine Differenzgeschift abtrennte. Wann ist die Absicht lediglich 
auf Gewinn oder Verlust der Differenz gerichtet, woraus wird dies erkenn- 
bar7«.*) 

No dok tekst čl. 24 Uip kanda upućuje na prihvatanje tog njemačkog 
razlikovanja između pukog i stvarnog diferencijskog posla — a čini to i po 
svom tekstu i po odvajanju od teksta. čl. 5 Ugrpp — austrijska teorija poznaje 
tek jednu vrst diferencijskog posla: onu pukog diferencijskog posla. Posao na 
efekttvnu dobavu uopće ne naziva diferencijskim poslom.) Premda ogz nema 
propisa o diferencijskim poslovima — sve je ovdje plod teorije i judikature — 
ipak postoji i ovdje isti relativitet u prosuđivanju konkretnih slučajeva kao u 
Njemačkoj. 

Shvatijivo je, da se u Austriji, kad se koncem 19. v. htjelo iskoristiti 
stvaranje uvodnih zakona za grpp i Ip i u svrhu reguliranja režima diferen- 
cijskih posala, a bez reforme ogz-a, moralo doći do takovih razilaženja sa 
materijalnim pravom iz 1811. No drugačije je, čim se uzme u obzir reforma 
samog materijalnog prava: tada se može uvrštenjem propisa. analognog $-u 764 
njem, BGB-a u novi ogz postići, da propisi čl. 5 Ugrpp i čl. 24 Uip postanu 
suvišni, pa da zajedno s njima otpadnu i izvjesne »suptilnosti«, kojima nema 


5) Dakle da li će se, u slučaju da je utuženi diferencijski posao u vezi 
s berzanskim poslom, moći s pravom odbaciti prigovor, da se taj posao ima 
prosuditi kao opklađa ili igra po ogz-u. 

4) Das reine Differenzgeschift. »Dies sind Geschš&fte, welche in der Form 
eines Kaufgeschiiftes auftreten, jedoch mit der Massgabe, dass eine oder beide 
Parteten das Recht haben gollen, die Effektiverflllung des Vertrages zu ver- 
weigern und das Geschift durch Zehlung der Differenz zwischen dem Vertrags- 
preise und dem Preise eines bestimmten Stichtages zu erledigen... Reine 
Differenzgeschiifte kommen an der Bčrse tatsichlich kaum vor« (Konrad Co- 
sack: »Lehrbuch des Handelsrechtes«, Stuttgart, 1900, str. 399). 

. 5) >»... dann liegt ein vollwirksamer Kaufvertrag vor, und diese Eigen- 
schaft wird der Abrede nicht deshalb entzogen, weil als Schadenersatz die 
Differenz z. B. zwischen dem Einkaufs- und dem Marktpreis am fixen Liefe- 
rungstermin zu zahlen ist. Erlangt dagegen der Richter bei Pruifung der Sach- 
lage die Uberzeugung, dass der Kšufer obensowenig zur effektiven Lieferung 
im Stanđe war, wie der Verkiufer zur Abnahme bereit stand, oder steht, und 
dasa demnach die Absicht der Parieien von vornherein nur auf Auszahlung der 
Differenz gerichtet war, so liegt ein reines Differenzspiel vor, aus dem eine 
Klage auf Erflillung nicht zuzulassen ist. Der Ausschluss des Erfullungsžwsan- 
ges muss von Amtswegen beachtet werden« (Dr. F. Endemann: »Lehrbuch des 
blirgerlichen Rechtes«, Berlin, 1903. I. p. 1176). X 

6) Ibidem, p. 1175. Prema tome je neispravno mišljenje Stubenrauchova 
komentara ogz-u (Wien, 1903, II, str. 584), da se u Njemačkoj diferencijski 
posae bezizuzetno smatra igrom. 

7) Wolff u Klang-ovom komentaru ogz-u (Wien, 1932, III, str. 910. Nota 
34. >E. 18. VII. OO. Glunf 1234; 1. V. 55. Glu. 82« Cf. Stubenrauch, II. str. 585. 

stvarnog osnova i koje su protivne interesima privrede.*) Da se, s time u vezi, 
vratimo Endemannovim razlaganjima: autor, svojedobni profesor sveučilišta 
Halle, veli, da se je u Njemačkoj na to riješenje $-a 764 Reichstag odlučio 
prenagljeno, »glaubte aber den Versuch einer Lčsung machen zu sollen«;) 
a učinjeno je ovako, da bi praksa Reichsgerichta dobila čvrsto uporište -u za- 
konu. No i ta je praksa, prema Endemannu, bila ustaljena tek nakon đugog 
'kolebanja.!?) Stoga je to riješenje, unatoč svega, putokaz za reforme. Da za to 
postoji stvarna potreba slijedi već odatle što je bilo povođa propisima či 5 
Ugrpp i čl. 24 Uip. 

Pri tome se ne smije ipak previdjeti, da je za to uvrštavanje postojao još 
jedan vrlo ozbiljan razlog — nepovjerenje zakonodavca prema izbranim sudo- 
vima, bojazan da bi sudovi mogli dosuđivati nešto što je po općem građanskom 
pravu neutuživo, svijest da je nedostatna formula t. 7 $-a 601 grpp da će 
redovni sud, po tužbi, poništiti presudu izbranoga suda »ako se presuda protivi 
prinudnim pravnim propisima«. Ipak je taj propis 1930. god. stavljen kod nas 
na snagu u toj svojoj nedostatnoj formi, premda su već trideset godina ranije 
uvodni zakoni za te procesualne propise dokazali, da je taj kriterij »prinudnih 
pravnih propisa« nedostatan. Isti slijed misli proizlazi i iz čl. 5. Ugrpp (st. 1. 
t. 2.81. a) od. 2): »Ugovor o izabranom sudu nije valjan naročito onda, ako ga 
je žalilac sklopio s obzirom na to što je utanačenjima između članova Saveza 
preduzetnika (kartela) propisano, da se materijal, oruđa i ostala pomočna sret- 
stva potrebna za njegovu obrtničku (industrijsku) proizvodnju smiju prodati 
samo pod uslovom, da se kupac u pogledu sporova iz ovog pravnog posla pod- 
vrgne berzanskom izbranom sudu«,!1) očito, jer taj suđ ima o zaštiti i održanju 
uslova propisanih po kartelima mišljenje, koje otstupa ođ onog države i jer 
postoji bojazan da bi se sud držao tog svog mišljenja i unatoč opreke prema 
shvatanju države. Dakle u zloporabi svog suvereniteta stečenog klauzulom o 
besprizivnosti njihovih presuda — a koju je klauzulu morao da potpiše kupac 
prisiljen monopolskim položajem karteliranog prodavaoca. Ovako se, zaobilaz- 
nim putem, saniraju propusti učinjeni pri stvaranju odnosnih instituta: sve to 
što Ugrpp i Uip govore o izbranim sudovima i o karteima nepoznato je Zakonu 
o javnim berzama ođ 3 novembra 1886 kao i Uredbi o kartelima. 


8) Od prilike: »Diferencijski posao, koji nije proizašao iz berzanskog po- 
sla, prosuđuje se kao opklada« ($ 1218 proj. 0gz). O tom pitanju nema spomena 
niti u Predosnovi novog ogz-a, niti u — inače tako kritičnim — »Mišljenjima« 
profesora Eisner i Pliverić (cf. str. 514/56). 

9) Isti, str. 1175: »Die ganze Frage hiingt mit dem Bčrsentermingeschift 
und daher weiterhin mit dem Reichsbčrsengesetz so eng zusammen, dass eine 
auch nur einigermassen abschliessende Erčrterung hier nicht gegeben werden 
kann. Offensichtlich befindet sich die ganze Rechtsmaterie zur Zeit noch in der 
Entwicklung. Eine bedauerliche, nicht beabsichtigte Folge der neueren Gesetz- 
gebung ist, dass der Differenzeinwand in erheblichem Masse dass Verkehrsver- 
trauen geschidigt und dem unlauteren Spekulanten ein bequemes Mitte! gebo- 
ten hat, wenn die Geschifte gut gehen, den Gewinn von dem redlichen Gegner 
einzuziehen, wenn sie dagegen schlecht gehen, die eigene Leistungspflicht 
durch jenen Einwand abzuwehren«. 

10) Ipak slijedi iz Endemannovog razlaganja, da su se prigovori odnosili 
manje na načelo samo — da se diferencijski poslovi imadu smatrati igrom — 
koliko na okolnost, da je zakonska definicija isključivala mogućnost iskorišća- 
vanja šansa, koje su ležale u međuvremenu između sklapanja posla i njegovog 
'efektuiranja. 

11) Analogan propis sadrži stav 1 člana 25 Uip. Nije jasno, s kojih je 
razloga Goršić, na str. 41, zakonsko riješenje — »pobijanje i odgađanje ovrhe 
ovđe uređeno po općim propisima Ip (vidi $8-e 34, 39, 41—43 Ip)« popratio 
komentarom »jer ovdje ne postoje razlozi, koji su dali povoda za posebno ure- 
đenje ovog pitanja kod presuda burzovnih obraničkih sudova«: nastavno na 
to nadovezana parenteza — »samo burzi pripada poseban položaj u privredi 
— ine pogađa ono o čemu se ovdje radi, tj. sudovanje obraničkih sudova: 

Ako je ovaj pravni razvoj — tj. sve to snažnije zadiranje u suverenitet 
izabranih (obraničkih) sudova — i toliko spori?), ipak je neminovan i u svojim 
najjasnije razvijenim točkama, dakle u režimu berzanskog sudovanja, vanredno 
d&mptomatičan. Tih sudova ima u Beogradu, Zagrebu, Novom Sadu, Ljubljani 
i Somboru. Njihovo sudovanje počiva na spomenutom srpskom zakonu od 8 no- 
vembra 1886. članovi 6, 7,12) 8, 14 i 15 protegnuti su Ukazom od 11 septembra 
1919 na cijelu državu. Zakon od 80 marta 1922 (prilog 105—1922 »Službenih 
novina«) potvrdio je taj ukaz. Nadležnost tih sudova dvojaka je: po $-u 2 Pra- 
vilnika obraničkog suda zagrebačke burze »Svi sporovi, koji nastanu iz bur- 
zovnih poslova zaključenih na zagrebačkoj burzi za robu i vrednote, moraju se 
izviđati i presuđivati pređ obraničkim sudom zagrebačke burze, kad se ti spo- 
Tovi vode između lica, koja su bila u vrijeme zaključka spornoga posla članovi 
burze, a ne budu pismeno ugovorila nadležnost kojega drugoga suda«. Naprotiv 
sudi taj sud temeljem $-a 3 tog svog Pravilnika i onda aka tih pretpostavaka 
nema, ali ako su stranke — barem jedna od stranaka mora da je član burze — 
»izrijekom + pismeno pristale na nadležnost obraničkog suda zagrebačke 
burze«.i4 U toj svojoj nadležnosti ne razlikuje se taj suđ od drugih stalnih 
obraničkih sudova. Razlika u nadležnosti važna je i za prosuđivanje pravne 
naravi tog suda i sadržaja potrebitih reformi. 

Nadležnost po $-u 2. dala je povoda zaključku, da je taj sud izbrani sud 
samo po imenu, a u stvarnosti da je to posebni državni sud, ali jedan ođ onih 
rijetkih sudova koji imadu privilegij prinudnosti i besprizivnosti. Drugi je 
takav sud onaj »Dobrih ljudi«, po Uredbi o izbranim odborima ođ 3 jula 1938.5 
Tek što nadležnost tog suda dobrih ljudi ne može biti isključena niti protivnim 
sporazumom stranaka (što je pak dopušteno $-om 2 Pravilnika Obraničkog 
suda zagrebačke burze). Govoreći o tim sudovima morali amo naglasiti, da su 
ti suđovi protuzakoniti uslijed toga, što i unatoč prinudnosti njihove nadlež- 
nosti podvrgavaju svoje presude istim onim ograničenjima, koja su stvorena 
za pobijanje presuda onih obraničkih sudova, na koje su stranke dragovoljno 
pristale i za koje vrijedi ona — u tom slučaju — cinička primjedba »volenti 
non fit iniuria«. Ista je misao izražena i u članku g. Đoke Pavlovića (»Izbrani 
sud«) otštampanom u 6/7 broju »Mjesečnika« za 1937: »Slučaj, kada zakon 
prosuđivanje spornoga predmeta, i bez volje stranaks, obavezno upućuje dru- 
gomu kakvomu sudu, a ne državnome, nije istovjetan sa slučajem (privatnoga) 
izbranoga suda; na pr. sporove nastale između ureda za osiguranje radnika i 
između zanatlijskih i industrijskih namještenika presuđuje također ,izbrani sud', 


12) No još 1924 god. »burzovno je vijeće ipak, računajući sa svim even- 
tualnostima, smatralo svojom dužnošću, da preduzme sve nužne mjere, kako bi, 
što je sigurnije i uspješnije moguće, sačuvalo pravosuđe svojega obraničkog 
suda a tim i interese burzovnog poslovanja od takve pogibli«... tj. da dođe 
POd kontrolu najvišeg sudskog autoriteta predviđenog zakonima i Ustavom 
države... (»Mjesečnik« za 1924, str. 512, zvanična objava tajništva burze). 

13) »Protivu odluke izbornog suda nema mjesta žalbi. Odluke izbornog 
suda izvršne su«. Ta su načela, do danas, bitno izmijenjena. Stoga su i u cije- 
bosti, danas, neumjesra razlaganja, koja je na njih još 1927 nadovezivao dr. 
alesH Matica na III. kongresu pravnika (vidi »Spomenicu« tog kongresa, 
str. T4 id). 

14) Pod naslovom »Mogu li se presude obraričkog suda zagrebačke burze 
Pobijati tužbom kod redovitog suda?« sabrao je dr. Krunoslav Janda propise 
O nadležnosti i pobojnosti takovih obraničkih sudova u Austriji, Ugarskoj, če- 
hoslovačkoj, Italiji, Njemečkoj, Bugarskoj, Švicarskoj, Francuskoj, Grčkoj i 
Švedskoj, te Zaključuje: »1) da su u svim ovim državama burzovni obranički 
sudovi ograničeni lih na sporove iz poslova, sklopljenih na burzi, a nemaju, 
kao kod nas, nadležnost da rješavaju o svim mogućim sporovima... 2) da je 
u svim ovim državama dozvoljena tužba (odn. apelacija) na redoviti sud protiv 
Presuda burzovnih obraničkih sudova ...« (»Mjesečnik« za 1930., str. 240). 


15) Vidi naša razlaganja na str. 184 pod 3) ovog »Ekonomista«. 

ali se ovaj samo sove izbranim sudom, jer stranke ne biraju suca. Bolje bi 
odgovarao drugi kakav naziv. Isti je slučaj i sa t. zv. »berzanskim sudom«. 

Razlika između tih »izabranih« sudova i drugih postala bi još jamija, ako 
bi se usvojio i onaj zaključak koji predlaže g. Pavlović: >Pravilno bi bilo, da 
normiranje postupka pred izbranim sudom i utanačenje uslova ugovora o izbra- 
nom sudu uđe u novi građ. zakonik, a iz građ. parnič. postupnika je to normi- 
ranje trebalo izostati, odnosno treba da izostane«. Ovakovo pregrupiranje pro- 
pisa o izbranim sudovima postavilo bi tek u pravo svijetlo one »izbrane sudove« 
koji tek per nefas nose atribute izbranih sudova, kao besprizivnost. 


Da završimo: vidjeli smo kako je Ugrpp dirao u propise zakona od 8 XI 
1886 o berzanskom sudovanju. Pored toga treba uvažiti i to, da su pravilnici 
tih berzanskih obraničkih sudova doneseni po uzoru onih parničnih postupnika, 
koji su u međuvremenu prestali da važe, pa da i to čini jedan razlog više da 
se Ministar pravde posluži onim ovlaštenjem, koje mu daje či. 5. st. 1. t.1. | 
Ugrpp, tj. »da, po sporazumu s Ministrom trgovine, propiše koja naređenja 
berzanska pravila moraju da sadrže o uređenju berzanskih sudova i o postupku 
pred njima«. Bit će to prilika, da se i internom reorganizacijom uklone razlozi 
onoj sumnjičavosti zakonodavca izraženoj u spomenutim propisima o diferen- 
cijskim poslovima i o kartelnim uslovima. Tada će moći da prestane i ta 
apsurdna situacija, da se — obzirom na ČI. 20 Ugrpp — u pitanjima obročnih 
posala ne mogu kupci-netrgovci podvrći nadležnosti izvjesnog za njih mjesno 
ne nadležnog redovnog suda, ali da se mogu podvrći nadležnosti takovih sta- 
leških obraničkih sudova, u kojem sude tužitelju onakovi suci, kojima će taj 
tužitelj suditi sutradan, kad će oni, suci, biti tužitelji. 

Mi smo to pitanje naročito istakli s razloga što je to jedna od onih za- 
mjerki koje su u posljednje vrijeme kod nas našle put u javnost.!7) Naših bur- 
zovnih izabranih sudova tiču se te kritike u toliko, što se obranički sudovi naših 
burza odvajaju ođ sličnih sudova drugih zemalja, gdje su »ograničeni Hh ns 
sporove iz poslova sklopljenih na burzi, a nemaju, kao kod nas, nadležnost da 
riješavaju o svim mogućim sporovima«. No daleko više nego li burzovnih su- 
dova tiče se ta primjedba drugih stalnih izbranih sudova. A ipak su »Komore 
za trgovinu, obrt i industriju stavile zahtjev da se njihovi izabrani sudovi Uvod. 
nim zakonom (za grpp) izjednače sa burzovnim izbranim sudovima« — odakle 
slijedi kako bi povoljne posljedice imala reforma burzovnog sudovanja. 


Dr. željko Lederer 


UGLJENO-ŽELJEZNA RUDNA BAZA S.8.8S.R.!) 


Glavna svrha industrijalizacije u S. S. S.R. jest stvaranje teške industrije. 
Za realizaciju ovoga cilja Sovjetima su potrebne ogromne zalihe ugljena i že- 
ljeza. Tokom prve »pjatiljetke« (1928—1932) sovjetska metalurgija namirivala 
je svoje potrebe u ugljenu i željezu iz starih rudnika, poznatih još do revo- 
lucije. Druga >»pjatiljetka« (1932—1937) tražila je već za realizaciju svoga 
programa teške industrije ogromnije količine željeznih rudača, oko 1 i po 
milijarde tona. Da bi se osigurale tako ogromne količine ruda, Sovjeti podu- 
zimlju geološka istraživanja diljem cijele zemlje, te u tu svrhu troše ogromna 
materijalna sredstva. Tako je u toku 1928/29 g. bilo utrošeno na ta istraži- 
vanja 1,4 mil., 1929/30 g. 12 mil., a 1951 g. 19,7 milijuna rubalja. Njihova 
svrha je bila pronalaženje novih rudnih zaliha, uglavnom ugljena i željeza 
u t. zv. pasivnim krajevima te proširenje starih nalazišta. Prema podacims 
iznešenim na Međunarodnom geološkom kongresu, održanom u julu 1937 g. 


16) Vidi i članak F. Bruck-a na str. 400 i sl. »Ekonomista« za 1937. Ovo 
mišljenje usvaja i redakcija »Mjesečnika« cf. str. 271/2-1837. 

17) Vidi: Milan Bartoš: »Izigravanje komisorijalnog pakta« u »Arhivu, 
knj. XOCXIV, str. 260. 

1) Prema sovjetskim statističkim podacima, publiciranim u »Pravidi«. , 
Moskva, od 22 jula 1937, i Bulletinu prof. Prokopovića br. 121. (IV—V od ' 
1935 g.); časopis »Za industrijalizaciju« od 5-III, 24-V i 4-VI 1934 godine. ! 

u Moskvi, rezultati tih istraživanja su ogromni i od velikog ekonomskog 
značenja. 


Ugljen. — Prema članku prof. M. Prigorovskog: »Ugljen i narodno go- 
spodarstvo«,') Rusija sada spada u red prvih i najbogatijih zemalja u pogledu 
raspoloživih zaliha ugljena i željeza. Dok su raspoložive zalihe u prijeratnoj 
Rusiji (1913 g.) iznašale svega 230 milijarde tona, sada iznašaju 1.654 milijarde 
tona tj. povećale su se više nego li sedam puta te predstavljaju 1); sviju svjet- 
skih zaliha ugljena (8.200 milijarda t). U ugljenim bogatstvima svijeta S.S. 
S.R. zauzima prema tome drugo mjesto: U.S.A. 3.795, S.S. 8.R. 1.654, Ka- 
nada 1.234 i Njemačka 345 milijarda tona. Od ugljenih krajeva u S.S.8S.R. 
najbogatiji su: Kuznecki (450 milijarda t), Tunguski (440), Lenski (203) — 
svi u Sibiru, te u Evr. Rusiji Donbas (88) i Karaganda (52 milijarđe t) u 
Azij. Rusiji. Ogromna ugljena nalazišta otkrivena su u najnovije vrijeme u 
sjev.ist. dijelu sjevernog arktika. Nekoji od ovih krajeva kao na pr. Kara- 
ganda, nisu do revolucije uopće bili poznati. Isto tako predstoji otkriće novih 
nalazišta u Podmoskovskom rajonu, u Ukrajini u Pečorskom kraju, na Uralu, 
zapadnom i istočnom Sibiru te u srednjoj Aziji. Isključivi interes predstavljaju 
sada daljnja istraživanja Doneckog basena, gdje su geološkim izvidima pro- 
nađena nova ugljena" polja u Novosorokinskom rajonu, blizu rijeke Dona. Uz 
ugljen pronađeni su ovdje također nafta, sol i mineralne vode. Ove ogromne 
novootkrivene ugljene zalihe, koje su geografski raspodijeljene skoro po svim 
dijelovima Saveza te se nalaze u blizini naslaga željezne rudače, otvaraju 
velike i povoljne perspektive za razvoj sovjetske »crne metalurgije«. 


Željezo. — Geološka istraživanja željeznih rudača, koja su bila vršena 
zadnjih godina u S. S. S. R. usporedo s istraživanjima ugljena, dala su također 
zamašne rezultate. Tako su u vezi s izgradnjom Bjelomorsko-Baltijskog ka- 
nala otkrivena željezna polja u Kareliji. Jedan od najvećih uspjeha sovjetske 
geologije jest otkriće t: zv. Kurske magnitne anomalije. Istraživanje ovih polja 
bilo je započeto još prije rata po prof. Leistu, ali tada nije dalo pozitivnih 
rezultata. Tek desetgodišnja geološka istraživanja poduzeta poslije rata od 
1928—1953 g. ustanovila su, da zalihe Kurskog rajona iznašaju oko 200 mili- 
jardi tona željezne rudače, koja sadrži 35—40% željeza. Isto su tako zadnjih 
godina bila pronađena željezna rudna polja blizu grada Tule, koja obuhvataju 
površinu od 100 km2, i u basenu rijeke Hopra (18 km?) sa sadržajem od 359% 
željeza. U Odeskoj oblasti pronađena su dva nova željezna polja u srednjem 
i južnom basenu rijeke Buga, dok je drugi bogati kompleks pronađen kod 
grada Orjehova i Kremenčuga (Ukrajina) s površinom oko 650 km?. Prema 
tome su na jugu Rusije do početka 1934 g. pronađena tri velika polja željezne 
rudače: Odesko-Buško, Orjehovo-Kremenčuško i Kursko. 


Uspjela istraživanja željezne rudače na Kavkazu bil2 su vršena u vre- 
menu od 1927—1931 g. te se prema njihovim rezultatima zaliha željezne ru- 
dače povećala za 14 puta prema prijeratnim zalihama. Kod tih istraživanja 
bila je osobita pažnja posvećena Uralu, osobito sjevernom i južnom Uralu 
(Brda Blagodat i Magnitno), kad su blizu Orsaka pronađena bogata polja kro- 
move željezne rudače. Blizu pak mjesta Halilovo, osim željeza, bili su prona- 
đeni »bijeli metali« (srebro, platina, nikalj) te magnezij i azbest. Prema rezul- 
tatima ovih istraživanja računale su se zalihe željeznih ruda na Uralu u 1932 g. 
na 1.753 milijuna prema 232 milijuna t u 1913 godini. 


Isto tako uspjele rezultate dala. su istraživanja provedena u zapadnom 
(Gornja šoronja) i istočnom Sibiru (Angaro-Ilinski rajon), gdje su otkrivene 
ogromne zalihe željezne rude. Osobito veliki značaj po sovjetsku metalurgiju 
imadu zapadno-sibirska nalazišta, pošto će Kuznecki ugljeni kraj, koji je do- 
bivao dosada željeznu rudu iz Urala, dobivati je iz mnogo bližih rudnika. Na 
Dalekom Istoku pronađene su također zalihe željezne rudače, koje se procje- 
njuju na 25 milijuna tona. Ondje se stvara nova željezno-rudna i kamenougljena 
baza na Malom Hingangu. 


2) »Pravda«, Moskva, od 22 jula 1937. 


Prema navedenim rezultatima petogodišnjih geoloških istraživanja u 
8.8.S8.R. (1928—1933 g.) otkrivene su velike zalihe željeznih rudača u sasma 
novim krajevima (Leningradska oblast, Sjev. Ural, zapadni i istočni Sibir). 
U nekojim od ovih krajeva nastale su uslijed toga sve mogućnosti za stva- 
ranje novih metalurgijskih baza. Kako su porasle u Rusiji zalihe željeznih 
rudača zađnjih 20 godina vidi se najbolje iz slijedećih podataka: 

Godina 1914... 1920 1925 1928 1931 1952 1933. 1984 


U milijunima t 1.765. 1795. 1878  G174  TOTI 8.567 9.378 9.900 
Na osnovu prednjih podataka sovjetske statistike možemo reći, da me- 
talurgija S.S.S.R. u pogledu željeznih i ugljenih rudnih zaliha raspolaže s 
ogromnim izvorima, koji prema tome pružaju potpunu mogućnost neograni- 
čenog razvoja industrijalizacije. M. Strelec 


TINANCIJSKO STANJE NASIH GRADOVA 


Djelatnosti javno-pravnih teritorijalnih korporacija — kao što su gradske 
općine — mnogostrane su i raznovrsne, a tiču se interesa stanovnika # interesa 
grada kao korporacije. Ovi poslovi su dvovrsni: 1) fakultativni tj. oni spadaju 
u samoupravni djelokrug građa i 2) delegirani, naloženi po višoj vlasti. 

I naš novi zakon o gradskim općinama od 23 IX 1934 g. luči poslove 
gradske općine prema gornjoj grupaciji, i ako ne izričito, te određuje u svom 
$ 88 da djelokrug grada obuhvaća sve poslove, koji se neposredno tiču inte- 
resa gradske zajednice, a odnose se na ekonomski, kulturni i socijalni napredak 
u gradu. U slijedećem $-u govori zakon o gradskim općinama o delegiranom 
djelokrugu, pa ističe, da su gradovi dužni vržiti poslove državne uprave prema 
postojećim zakonskim propisima. 

Svi su ovi poslovi, bilo iz područja samoupravnog, bilo iz područja nalo- 
ženog djelokruga važni, no nedvojbeno je u komunalnom životu od važnosti 
prvoga reda upravljanje gradskom imovinom. 

Po redoslijedu, kako su pojedini poslovi nabrojeni u samom tekstu zakona 
može se zaključiti, da zakonodavac pridaje financijsko-privrednom poslovanju 
grada prvo mjesto, pošto je na prvo mjesto stavio »Upravljanje gradskom 
imovinom«. Ovo je razumljivo, jer bez dobrih i sređenih financija, odnosno bez 
dobre, racionalne i napredne financijsko-privredne politike ne može se nijedan 
posao iz bilo kojeg područja komunalne uprave provesti u život. 

Naglasili smo, da je problem komunalnih financija jedan od najvažnijih, 
pa ipak se baš tome problemu ne posvećuje dovoljna pažnja. 

Od 162 paragrafa koliko ima novi zakon o gradskim općinama odnosi 
se na gradske financije svega 17 paragrafa. Odredbe ovih paragrafa principi- 
jelne su naravi. Financijsko poslovanje nalazi se pod strogim tutorstvom nad- 
ležnih vlasti, pa prema tomu imaju gradske općine veoma skučen samoupravni 
djelokrug na tom području. 

Osnova komunalnih financija ja gradski budžet, u komu se nalaze po iz- 
vjesnoj shemi poredani svi rashodi i prihodi za jednu budžetsku periodu. O 
budžetu ima zakon o gradskim općinama svega 5 paragrafa, koji se odnose na 
donošenje budžeta, na odobravanje, izvršenje budžeta te dvanaestine. 

Budžet nam daje dakle sliku o financijskom, ekonomskom, socijalnom, 
kulturnom, zdravstvenom itd. stanju grada, pa je prema tome vjerna slika 
onih, koji upravljaju gradom. Upravo po budžetu vidimo šire ili uže, napredno 
ili _reakcionarno shvaćanje komunalne politike. Stoga je sastavljanje budžeta 
za gradske općine jedan od najvažnijih momenata (budžetska debata!). 

Pri provođenju komunalne financijsko-privredne politike su glavne smjer- 
nice načela političke ekonomije, a napose načela nauke o financijama. 

Kod stastavljanja budžeta gradskih općina ne vrijedi više načelo, da se 
prihodi ravnaju prema rashodima, jer je to u praksi nemoguće provesti. Prateći 
budžete naših gradskih općina unatrag nekoliko godina, opaža se jasna težnja 
da se rashodi sve više, a prihodi slabo ili nikako povećavaju. Uzrok tome leži 
u slijedećem: ekonomske, socijalne i kulturne potrebe stanovnika naših gradova 
rastu sve više, dok se prihodi ne mogu u istom razmjeru povisiti i uslijed toga 

nema u praksi naprijed spomenuto za sada važnosti. U tom pravcu treba istaći 
odredbe Uputstava Ministarstva financija za sastav gradskih budžeta, prema 
kojima se svake godine traži ponovno smanjenje svih izdataka te ne dopuštaju 
uvođenje novih ni povišenje postojećih dažbina, sve iz razloga štednje. No često 
je štednja na nepravom mjestu vrlo skupa. 

Ustanovljivanje gradskih dažbina je vrlo zamašno pitanje, jer zalazi u 
interesnu sferu svakog stanovnika, a kraj toga se sukobljuju ovdje interesi 
grada i drugih teritorijalnih korporacija (država i banovina), jer svi ovi 
oporezuju iste porezne subjekte i objekte. Konkurencija između teritorijalnih 
javno-pravnih korporacija oko oporezovanja istih poreznih subjekata i objekata 
nužno traži izjednačenje odnosno iznalaženje regulativa tako, da sve zainte- 
resirane korporacije partipiciraju na ukupnom dohotku od poreza, trošarina 
i ostalih dažbina prema izvjesnom pravednom ključu. Ovaj problem poznat je u 
njemačkoj literaturi pod imenom »Finanzausgleich«, te čeka i kod nas na 
riješenje. 

Financiranje općina (gradskih i seoskih) nije još kod nas regulirano ni- 
kakvim specijalnim zakonom, i ako se već nekoliko godina stalno naglašava po- 
treba donošenja zakona o financiranju samoupravnih tijela. U tom pravcu ističe 
S. Vidaković (Komunalne financije naših gradova 1935): »Gradskim samoupra- 
vama treba brzo dati jedan savremen i liberalan zakon o komunalnim financi- 
jama. Ako je igdje široka samouprava moguća i korisna, korisna je tu. Ne 
treba se plašiti financijskog slobodoumlja, naprotiv! Veća opasnost je od da- 
našnjeg financijskog reakcionarstva«. 

O financijskom stanju naših gradova teško je govoriti, jer nema dovoljno 
statističkih podataka. Budžetsko odjeljenje Ministarstva financija izdaje svake 
godine statistiku o općinskim financijama, posebno za gradske općine i posebno 
za seoske općine. Međutim ovi statistički podaci baziraju na odobrenim budže- 
tima pa prema tomu nisu vjerna slika stanja komunalnih financija. Ako bismo 
htjeli izvesti točne zaključke iz statistike komunalnih financija, onda bi ovi 
godišnji pregledi što izdaje Ministarstvo financija morali bazirati ne na odo- 
brenim budžetima, nego na ispitanim zaključnim računima. Zaključni računi 
su u stvari bilance poslovanja gradskih općina. Iz njih se vidi s kakvim uspje- 
hom je ostvaren budžet prihoda i koliki su izvršeni rashodi. Budžet naime (Soll- 
Budget) je samo jedna predmnijeva na osnovu savjesne kalkulacije, a za- 
ključni račun je šematski prikaz ostvarenog budžeta (Ist-Budiget). Tek po za- 
ključnim računima mora se ustanoviti, da li je budžetska godina završena sa 
suficitom ili deficitom odnosno, koji su prihodi s kakvim uspjehom ostvareni. 
Po zaključnim računima može se konačno tek ustanoviti rentabilitet komu- 
. nalnih poduzeća i ustanova. Unatoč toga, što su dakle zaključni računi od go- 

leme važnosti, sadrži novi zakon o gradskim općinama svega dva paragrafa 
koji kažu, da će Pretsjednik gradske općine o izvršenju budžeta sastaviti za- 
ključni račun te ga zajedno s bilancom i inventarom izložiti na javni uvid, 
odnosno, u što se ima eventualni višak utrošiti, te da će zaključne račune is- 
pitati nadležna vlast za pregled zaključnih računa. Prema našem mišljenju 
manjka jedna veoma važna odredba, a to je zakonski rok do kada se imaju za- 
ključni računi sastaviti. Pošto te odredbe nema dešava se u praksi, da gradovi 
po nekoliko godina nisu nadležnoj vlasti (Mjesnoj kontroli), odnosno čak ni 
gradskom zastupstvu predložili zaključne račune. Prema tomu ne može ni 
Ministarstvo financija sastaviti statistike o komunalnim finacijama na osnovu 
zaključnih računa. 

Veliki broj gradova zadužen je i ne može svojim obavezama udovoljiti. 
Ovo se stanje može lako razjasniti, ako se ispituje, kada i kako je došlo do 
zaduženja. Veći dio zaduženja općina nastao je u poratnim godinama, kada 
su prilike zahtijevale razne investicije. U ono vrijeme sklopljeni su pretežno 
4nvesticioni zajmovi i to većim dijelom u formi letećih zajmova. Razumljivo je, 
da je zaduženje raslo prema broju stanovnika i prema potrebama. Kod velikih 
gradova doseglo je ovo zaduženje horendne iznose. Financijskim slomom bečkog 
Kredit-Anstalta započela je u Evropi opća privredna kriza. Djelovanje te krize 
očitovalo se naskoro i kod naših općina. Nastupom privredne krize nastao je u 

otplaćivanju anuiteta zastoj, što je imalo znatne reperkusije u budžetu i u fi- 
nincijsko-privrednom stanju gradskih općina. Mnoge budžetske godine završene 
su gdjekada ogromnim deficitom, koji su gradovi većinom pokrivali zajmovima. 

Financijsko stanje naših gradskih općina pogoršalo se i zbog toga, što se 
stalno povećao delegirani djelokrug. Mnogim upravnim zakonima i uredbama, 
napose od 1929 godine pa sve do ovamo, nameću se gradskim općinama novi 
zadaci, koji znatno opterećuju gradski proračun. Tako na pr. zakon o obaveznom 
tjelesnom odgoju naroda, turizam, obavezno osiguranje usjeva protiv štete ođ 
tuče itd. Osim toga i izdaci takozvanog samoupravnog djelokruga pokazuju 
tendencu stalnog porasta, jer se ekonomsk», socijalne i kulturne potrebe gra- 
dova nalaze također u stalnom porastu. 

Vidimo dakle, da se izdaci sve više povećavaju. Nameće se pitanje, a 
kako je s prihodima? Tu vidimo semo relativno povećanje. Prihodi se nisu naime 
istim tempom i istim kvantitetom povećali uslijed čega dolazi do poremećaja 
razmjera rashoda i prihoda. Općine ne mogu više vršiti svoj zadatak u onom 
opsegu i onim intenzitetom kako bi to morale. Poteškoće nastale su i zbog 
toga što su se povećali tereti i sa strane države i banovine tako, da je porezno 
opterećenje cjelokupne narodne privrede davno premašilo optimum i doseglo 
svoj maksimum. 

Jako zaduženje s jedne strane i veliko porezno opterećenje narodne pri- 
vrede s druge strane tražilo je hitno riješenje ovog financijskog problema, a 
našlo se je samo djelomično u uredbi o razduženju seljaka. Pitanje zaduženja 
općina ostalo je nerješeno. Neke države pristupile su raznim načinima i raznim 
mjerama sanaciji općinskih financija. Potrebno će biti, da se i kod nas ovo pita- 
nje uzme u ozbiljan pretres. 

Da se uzmogne riješiti pitanje komunalnih financija, potrebna je u prvom 
redu suradnja samog građanstva. U tu svrhu trebalo bi pristupiti slo- 
bodnim izborima za gradske zastupnike, koji će kao reprezentanti volje svojih 
izbornika najpozvaniji poraditi na ozdravljenju komunalnih. financija. Cijelo 
financijsko privredno poslovanje ima bazirati na razumnoj štednji, ekonomič- 
nosti i na rentabilitetu. Da se to provede u život potrebne su veće reforme, a 
za ove kaže Dr. Josef Konig: »Jede Reform muss von: der grundsitzlichen For- 
derung ausgehen, dass die Finanzverfassung nicht im Widerspruch zu den 
volkswirtschaftlichen Bedingungen und den sozialen Verhšltnissen stehen darf.« 


Sagrak Mirko (Prag) 
PRIJEDLOG BUDŽETA ČEHOSLOVAČKE REPUBLIKE ZA 1938 GODINU 


Dne 98 novembra 1937 predložio je čehoslovački ministar finansija Dr. Kal- 
fus parlamentu prijedlog državnog budžeta za 1938 god. Ovaj prijedlog ima 
toliko novih značajnih momenata, po kojima se znatno razlikuje od dosadašnjih 
državnih budžeta, da mu sam ministar finansija kao i cijela čehoslovačka jav- 
rost pridaje osobiti značaj. 

U ovom prijedlogu državnog budžeta provedene su i neke promjene for- 
malne naravi. Tako se cijeli državni budžet dijeli zapravo u dva sasvim neza- 
visna dijela: prvi dio obuhvata redoviti budžet, u kojemu su uvršteni svi 
redovni izdaci tj. oni, koji se svake godine redovno pojavljuju (ovaj budžet je 
uravnotežen sa redovnim primicima), dok drugi dio obuhvata vanredan budžet 
a sadržaje samo izvanredne potrebe, koje se ne pojavljuju redovno svake go- 
dine, pa kao takove se ne mogu pokriti redovnim prihodima, nego vanrednim, 
i to zajmovima. 

Prema dosadašnjoj praksi bio je državni budžet jedinstven te je u sebi 
imao sve redovne i varredne potrebe, raspoređene prema izvjesnoj shemi. 

Prijedlog novoga državnog budžeta u milijunima Kč je slijedeći (mi ćemo 
novi prijedlog usporediti s budžetima iz 1936 i 1937 god.): 


Izdaci Primici 
1938 1937 1956 1938 1937 1936 
Prezident i kancelarija . . 18,0 16,7 14,8 2,1 2,7 25 
Narodna skupština... 40,4 £6,1 35,9 0,2 0,2 0,2 

Pretsjedništvo Min. savjeta 50.9 38,4 36,9 12,8 10,6 12,2 


Ministarstvo vanj. poslova. 148,9 132,2 132,1 8,0 11 179 
+ nar. obrane.  2.089,0 1.360,0  2.256,6 8,2 8,0 9,5 

:, unutr. posl. . 937,0 773,7 713,1 10,5 10,0 7,0 

sa pravde ž 300,3 2820 276,8 11,6 11,2 11,5 

> za unificiranje 2,5 2,6 19 — — — 
Upravni i izborni sud_. . 8,9 6,1 5,9 0,1 0,1 0,1 
Ministarstvo škola . . . 1.067,7 997,9 973,0 33,3 40,8 48,2 
pa poljoprivrede . 200,9 199,3 193,5 29,5 25,8 25,1 

5 trgovine... 48,7 42,7 55,2 33,2 17,3 20,3 

Ka javnih radova 193,0 5495. 592,4 101,4 93,0 109,1 

A pošta... 13,0 12,9 11,5 13,0 12,9 11,5 

s željeznica d 26,4 22,6 21,2 26,4 22,6 21,2 

H soc. politike . 890,3 878,2 972,0 43,6 21,9 20,7 

si zdravstva . . 167,0 1605 — 204,4 40,7 39,2 46,6 
Penzije . .  1.038,2 1.0044. 930,6 205,1 188,1 197,2 
Ministarstvo financija . . 2.261,00  1.932,0  4.957,2_ 9.540,1  7.945,0  9.504,5 
Najviši rač. kontr. ured_. 17,8 Tal 6,2 — — — 
Ukupno . . . 10.117,4_ 8.455,0 12.370,9 10.120,2  8.456,5 10.055,4 


Ova tabela obuhvaća samo prijedlog redovnoga državnog budžeta. Jedan 
pogled na ovu tabelu nam. kaže, da. je novi prijedlog veći za 1,662 mil. Kč prema 
budžetu za 1937 god. U stvari je ova razlika mnogo veća, pošto je u tekućem 
budžetu sadržan i vanredan budžet za 1937 godiru. U novom prijedlogu preli- 
minirani su prihodi sa 10.120,2 mil. Kč, a rashodi sa 10.117,4 mil. KČ. Iz gornje 
tabele se nadalje razabire, da su krediti rashoda svih resora povećani osim kod 
ministarstva za unifikaciju zakona, gdje je rashod smanjen za 100.000 Kč. 
Slična je stvar kod prihoda. I tamo se pokazuje porast kredita kod svih resora, 
jeđino je kod ministarstva škola preliminiran manji prihod od 7,5 mil. Kč prema 
tekućem budžetu. Najveći je dakako porast prihoda kod ministarstva financija 
i to za 1.663,7 KČ. 

U svom ekspozeu istaknuo je ministar financija Dr. Kalfus, da se očekuje 
bez povišenja poreza veći prihod od 1.400 mil. KČ. Iz ovoga se može zaključiti, 
da su se opće gospodarske prilike znatno popravile. Prema tomu nema se za- 
kašnjeno predlaganje prijedloga državnog budžeta parlamentu pripisati eko- 
nomskom problemu tj. stvaranju i osiguranju prihoda, koliko činjenici, da su 
potrebe enormno porasle. Poslije ćemo vidjeti, na što se ove potrebe odnose. 

Vrela prijedloga drž. budžeta za 1958 god. u milijunima Kč su slijedeća 
(u usporedbi sa prihodima tekućeg budžeta): 


1938 1937 

privatno gospodarstvo pom 1.375,5 1.099,9 
neposredni porezi . .. 2.455,0 1,937,5 
prometni porez... 4... 1.115,7 738,5 
Carine: > oo 8 o za 782,0 751,5 
trošarine. zo Jo Koš Pa Ilja 19811 1.724,71 
takse i pristojbe . $. 4g1. ag Rast E 1.682,6 1.513,4 
monopoli. na E E ne 64,9 56,2 
prihodi iz uprave Bia 29.10 ko 663,4 839,7 
Ukupno . . .  10.120,2 8.456,5 


Na svakoj liniji očekuje se dakle veći prihod, nego što je u tekućoj godini 
predviđeno. Ukupno je dakle novi prijedlog redovnog drž. budžeta prihoda veći 
od tekućeg za 1.663,673.990 Kč. Ovaj porast u državnim prihodima rezultira: 

1) od resornih prihoda 68,600.000 Kč, od toga ministarstvo financija 16 
mil. Kč od uvoznih iskaza i izvoznih dozvola, ministarstvo za javne radove 
8,500.600 Ka od prinosa za cestogradnju i mostogradnju, ministarstvo socijalne 
politike 21,700.000 Kč, penzije 17,000.000 Kč; 

2) od javnih podavanja 1.368,400.000 Kč, od toga od novih neposrednih 
poreza (prinos za državnu odbranu i porez na vanredan dobitak 590 mil. Kč, 
od viška prihoda od poreza na promet i luksuz 382 mil. Kč, od viška carina 
250,5 mil. Kč, od trošarina 206 mil. Kč, od pristojba 109,2 mil. Kč, od mono- 
pola 8,7 mil. Kč. S obzirom na stanje zaključnih računa za 1936 god. i tekućih 
uplata smanjen je prihod od dohodarine za cca 100 mil. Kč; i 


3) od prihoda opće uprave, blagajne 226,7 mil. Kč od toga otpada sve na 
saldo iz drž. poduzeća. 

U prijedlogu budžeta drž. poduzeća preleminirani su troškovi sa Kč 
7.869,000.000, a prihodi sa 9.221,000.000 Kč tako, da se pojavljuje djelomični 
dobitak od 1.503,000.000 Kč i djelomični gubitak od 150,000.000 Kč. U tekućej 
godini iznosio je očekivani dobitak iz drž. poduzeća svega 1.468,000.000 Kč a 
gubitak 590,000.000 Kč. Prema tomu je dobitak u prijedlogu budžeta državnih 
poduzeća veći za 475,000.000 Kč prema ovoj godini. Od ovoga očekivanog do- 
bitka upotrijebit će se jedan dio za investicije tako, da će faktični prinos držav- 
noj blagajni biti od ovogodišnjeg veći za 271,600.000 Kč. Radi boljeg razumije- 
vanja treba istaći, da su u Čehoslovačkoj državna poduzeća zasebno budžetirana, 
a ne kao kod nas. Od svih državnih poduzeća pasivna su slijedeća (prema 
prijedlogu budžeta): državne željeznice sa 147,2 mil. Kč (ove godine tj. 1937 je 
pasiva prema budžetu 584,6 Kč), zatim državne toplice sa 2,7 mil. Kč (1937 
god. 3,4 mil. Kč.): i presbiro sa 0,5 mil. Kč (1937 god. 1,4 mil. Kč). Smanjen je 
dobitak kod duhanske režije za 12,3 mil. Kč prema 1937 god. i kod vojničkih 
šumskih poduzeća od 6,8 mil. Kč (1937 god.) na 0,8 mil. Kč u 1938 god. Naj- 
rentabilnija je državna lutrija tj. cca 18% od ukupnog prihoda. 

Vanredni državni budžet za 1938 god. je slijedeći: od ukupno 83.508,688.500 
Kč otpada na investicije držav. poduzeća svega 1.148,688.300 Kč, a 2.360,000.000 
Kč za posebne potrebe državne odbrane. Ovaj će se novac pokriti zajmovima. 

Zbrojimo li sada velike vojničke kredite u redovnom budžetu i ogroman 
kredit u izvanrednom budžetu za 1938 godinu, tada se vidi, koliko će slijedeće 
godine Čehoslovačka republika utrošiti u vojnu obranu! Ova činjenica je bez- 
uslovno najmarkantnija u novom državnom prijedlogu redovnog i vanrednog 
budžeta. Sam ministar financija naglasio je u svom ekspozeu ovo: »Osigurane 
granice, naoružanje armade i unutarnja sigurnost, to je motiv ovog budžeta. 
Političke prilike su takove, da mlada demokratska republika mora dobro osi- 
gurati svoju granicu prema fašističkoj Njemačkoj!« M. Sagrak (Prag) 


PROBLEM NAŠEG PREKOMORSKOG ISELJAVANJA I UNUTRAŠNJA 
KOLONIZACIJA 


Odmah po svršetku svjetskog rata opažamo živo gibanje na polju našeg 
prekomorskog iseljavanja. Kako su granice država bile za vrijeme rata zatvo- 
rene, nije bilo mogućnosti ni iseljavanju, a ni povratku u domovinu. Kad je te 
zapreke nestalo, nagrnuše naši iseljenici, poglavito iz obih Amerika, u domo- 
vinu, a odmah iza toga pojavio se i veliki val iseljavanja prema prekooceanskim 
zemljama. Tako je u razdoblju između 1921—1930 bilo ukupno 161.468 iselje- 
nika u prekooceanske zemlje. No od godine 1931 opaža se odmah naglo padanje 
broja naših iseljenika, pa je u razdoblju između 1931—1935 iselilo svega 15.737 
osoba. 

Sada nastaje pitanje, da li je ovom velikom i naglom padu broja naših 
iseljenika (u god. 1930 još 13.560, a u god. 1951 već samo 4.808!) uzrok jedino 
u ekonomskoj depresiji, koja je zavladala po cijelome svijetu? Hoće li se s 
nekom stalnošću moći zaključivati, kad ta depresija prođe i opet se povrate 
godine prosperiteta, da će se povećati i broj naših iseljenika? 

Izgleda, da to u dogledno vrijeme neće biti. Uzrok tome ima se u prvom 
redu tražiti u useljeničkoj politici samih zemalja useljavanja. Prekooceanske 
se zemlje, u koje su do sada pretežno odlazili naši iseljenici, mogu se podijeliti 
u tri glavne skupine: Sjedinjene Države Sjeverne Amerike, Britanski Dominioni 
i Latinska Amerika. 

U Sjedinjene države bilo je useljavanje sve do godine 1917 tako rekuć 
posve slobodno. Tek te godine donesen je prvi propis, koji u većoj mjeri sku- 
čava useljavanje, a to je Literacy Test, kojim se zabranjuje useljavanje svim 
nepismenim osobama iznad 16 godina. No teže su pogodili naše useljavanje 
u Sjedinjene Države zakoni o kvotama (1921 i 1924), koji su tokom gođina 
sve više pooštravani. Makar je Jugoslaviji dana izvjesna malena kvota za use- 
ljavanje, ona je praktički svedena na to, da u Uniju može useliti samo mali 
broj žena i djece naših emigranata, a kojima je tamo potpuno osigurana za- 
rada, odnosno uzdržavanje. Useljenička politika Sjedinjenih Država ide i za 
tim, da u zemlju dolaze samo useljenici, koji se tamo mogu lako asimilirati i 
koji imaju visoki standard života. Svi ostali su nepoćudni, jer svojim niskim 
standardom života snižavaju tamožnje radničke nadnice, a time i stanđard 
života u Uniji. Među takve nepoćudne useljenike broje u Americi i naš svijet. 


Britanski Dominioni (Australija, Kanada, Nova Zelandija i Južna Afrika) 
osim ovih istih razloga koje ima Unija za ograničenje i selekciju useljavanja, 
imaju još i cilj stvoriti rasno posve čista područja (»White Australia«), koja 
bi zajedno tvorila Veliko Britansko Carstvo, koje bi bilo homogeno po svojoj 
strukturi, uredbama i pučanstvu. U Dominionima vladaju britanski običaji, a 
ustrojstvo i zakonodavstvo Dominiona osnovano je na principima Common 
Law-a (običajnog prava). Da se taj poredak uzdrži kakav je i sada, te dai 
nadalje ima istu djelotvornost, treba da pučanstvo ostane onakvo, kakvo je 
bilo i za vrijeme stvaranja toga državnog poretka. Zato useljenička politika 
Britanskih Dominiona ne dopušta, da bi se prevelikim doseljavanjem stranih 
elemenata, koji se teško asimiliraju, promijenio karakter pučanstva. I naši ljudi 
spadaju među te nepoćudne elemente, koji bi mogli loše utjecati na sastav pu- 
čanstva u Dominionima. 


Kod Latinske Amerike (Mehiko, Srednja i Južna Amerika) je situacija 
drugačija. Te su zemlje najliberalnije u pogledu useljavanja, šta više, one su 
do nedavna nastojale, da privuku k sebi što veći broj doseljenika koji bi ne 
samo podigli zemlju ekonomski, nego bi i napučili ona golema, a slabo naseljena 
područja. U posljednje godine i ove zemlje skučavaju useljavanje, ali te mjere 
su samo prolaznog karaktera, jer će nakon vraćanja privrednog prosperiteta te 
zemlje morati opet da otvore vrata useljenicima. 


No karakter useljavanja u zemlje Latinske Amerike je pretežno dru- 
gačiji od onoga u Sjedinjene Države i Britanske Dominione. Naši su iseljenici 
naime u Uniji i Dominionima većinom uposleni kao industrijski (i poljopri- 
vređni) radnici i šalju dio svoje zarade kući, što je moguće radi tamošnjeg 
visokog standarda života, visokih nadnica i jake valute. Ti se iseljenici obično 
vraćaju nakon izvjesnog broja godina kući i donašaju sobom svoje ušteđevine. 
U južno-američkoj industriji ne mogu se stvarati ušteđevine kao u Uniji, jer 
je životni standard niži. Useljavanje u Latinsku Ameriku ima stoga karakter 
puke promjene rezidencije. Iseliti u Latinsku Ameriku imalo je i ima smisla 
samo za onoga, koji želi prenijeti cijelu svoju obitelj onamo i koji ima dovoljno 
kapitala, da se tamo smjesti u poljoprivredi. A te zemlje idu i za tim, da dobiju 
samo takve useljenike koji će se tamo stalno smjestiti. 


Kako je iseljivanje oduvijek bilo važan faktor za naše privredne prilike 
viđi se iz priliva iseljeničkog novca u poslijeratnim godinama prema dobivenim 
pođacima od Iseljeničkog komesarijata: 


godine 1919 cca. 10 milijuna dolara 


» 1924» 20 » » . 
» 1926 >» 952,3 » dinara 

» 1927 » 820,6 » » , 

» 1928 » 902,2 » » 

» 1929 » 1087,86 » » 

» 1930 » 850,0 » » 

» 1981 » 695,0 » » 

Nakon godine 1931 taj priliv naglo pada, kako se vidi iz slijedećih brojaka: 
godine 1932 cca. 307,2 milijuna dinara 


» 1933 » 168,8 » » 
» 1934. >» 1393 » » 
» 1935 » 242,8 » » 
» 1936 » 260,0 » » 


Taj novac, ne samo što je povećavao aktivu naše plaćevne bilance, koja 
kod nas kao u pretežno agrarnoj zemlji mora biti aktivna, nego je također i na 
drugi način djelovao na našu privredu. Tako bi vjerojatno u prvim godinama 
iza rata i tečaj dinara mnogo više pao, da nije bilo iseljeničkog novca. Tim 
novcem se nagomilavala kod nas veća količina stranih deviza, pa je on mnogo 
pridonio i stabilizaciji dinara. Ali taj iseljenički novac djelovao je blagotvarro 
i na privatnogospodarske prilike u našoj zemlji, naročito na podizanje stan- 
darda života na našem selu i to u pasivnim krajevima, od kuda je oduvijek 
bilo i najviše naših iseljenika. Prestankom mogućnosti iseljavanja u one zemlje, 
gdje su zarade tako velike, da se mogu učiniti uštednje, priliv iseljeničkog novca 
bit će sve manji, a standard života u našim »iseljeničkim krajevima« morat 
će nužno padati. Lijek protiv toga bila bi razumno provađana unutrašnja kolo- 
nizacija, koja bi tako učinila nepotrebnim iseljavanje iz naših pasivnih krajeva. 

Razlozi za provađanje unutrašnje kolonizacije u Jugoslaviji su različiti. 
tako poboljšanje socijalnih prilika seljačkog staleža, povećanje proizvodnje, 
bolja razdioba posjeda, nacionalno ojačanje državnih granica i želja, da se ise- 
ljavanje učini nepotrebnim. O tom posljednjem bilo je već raspravljano i Da 
Iseljeničkoj konferenciji u Splitu god. 1929. (Kao lijek protiv potrebe iselja- 
vanja uzimaju unutrašnju kolonizaciju Italija i Španija, i u tim zemljama su 
rezultati na tome polju dobri i s obzirom na napučeni prostor kao i svrhu, t. j. 
da se učini iseljavanje nepotrebnim.) 

Unutrašnjom kolonizacijom u Jugoslaviji trebala bi se dati onim poljo- 
djelcima, koji su bez seljačkog posjeda, mogućnost da ga steknu, i time bi se po- 
boljšale ekonomske i socijalne prilike seljaštva. Na taj način bi se iseljavanje 
učinilo nepotrebnim direktno, t. ;. mnogi bi našli egzistenciju u domovini, koji bi 
inače selili, i indirektno, t. j. povećanjem standarda života kod našeg seljačkog 
staleža ne bi imala besposlica u industriji toliki utjecaj na padanje standarda 
života na selu, što je upravo naša specifična pojava. 

U Jugoslaviji postoje dva glavna područja na kojima se provađa unu- 
trašnja kolonizacija; sjeverno, t. j. u Dunavskoj banovini, i južno, t. j. u Var- 
darskoj banovini. 

Različno je provađana unutrašnja kolonizacija na tim dvama područjima. 
Za naseljavanje u sjevernom području, t. j. u Dunavskoj banovini donesena je 
Uredba od 27 VIII 1920. Po toj Uredbi dobiva svaka obitelj najviše 10 hektara 
zemljišta. Kolonisti ne postaju nikad vlasnicima tog zemljišta, nego su samo 
zakupnici i plaćaju državi zakupninu. Nadalje kolonisti snose također i sve 
državne i općinske terete. 

Za naseljavanje u južnom području, t. j. u Vardarskoj banovini, izdana 
je Uredba od 24 IX 1920. Svaka obitelj dobiva zemljište od 5 hektara, a po- 
sebno je određeno kako se naseljuju čitavi skupovi obitelji. Ti kolonisti postaju 
vlasnicima dobivenog zemljišta nakon deset godina, a kroz tri godine su oslo- 
bođeni od plaćanja svih državnih i općinskih podavanja. Osim toga dobivaju 
kolonisti u južnim krajevima besplatan prevoz ne samo za sve članove obitelji. 
nego i za zemljoradnički alat i stoku te još neke druge pogodnosti. 

No unutrašnja kolonizacija nije uspjela ni na jednom od ovih dvaju po- 
dručja. Na Sjeveru, kako je spomenuto, država je davala svakoj obitelji najviše 
10 hektara zemljišta, a zemljorainičko oruđe (fundus instructus) morao si je 
nabaviti svaki naseljenik sam. Ovo je bila premala količina zemljišta, a mnogi 
nisu pak imali dovoljno kapitala, da si nabave poljodjelsko oruđe, pa su već 
nakon kratkog vremena davali dobiveno zemljište drugome u zakup, obično 
susjedu koji je imao to potrebno oruđe. Nadalje su kamati na kapital kod nas 
veći od zakupnine zemljišta, pa su oni koji su imali kapitala davali ga radije 
u zajam i dobili za nj kamate, a zemljište uzimali u zakup gdje drugdje i 

plaćali za nj zakupninu, koja iznaša manje od kamata dobivenih za pozajm- 
ljeni kapital, uzevši u obzir vrijednost zemljišta. 


U južnim krajevima nije također bilo mnogo bolje. Tamo je doduše, kako 
je spomenuto, država davala naseljenicima mnoge pogodnosti, ali je naseljenik 
mogao očekivati uspjeh žetve tek nakon par godina. K tome u tim krajevima 
vlada nezdrava klima (malarija), a higijenske i prosvjetne prilike su na dosta 
niskom stupnju. 

Predaleko bi nas dovelo, kad bi se osvrnuli na neuspjeh naše unutrašnje 
kolonizacije s obzirom na sve ciljeve radi kojih je bila provađana. Može se 
samo reći, da na to, da se učini iseljavanje nepotrebnim, nije 
unutrašnja kolonizacija imala gotovo nikakvog utjecaja. 


Da se uzmogne provesti unutrašnja kolonizacija, koja bi zaista mogla 
učiniti kod nas iseljavanje nepotrebnim, trebalo bi više kapitala i bolja organi- 
zacija za njeno proveđenje. Jasno je naime, hoćemo li iseljavanje nadomjestiti 
unutrašnjom kolonizacijom, da moramo nastojati, kako bi domovina pružila 
seljaku, barem jednake, ako ne bolje prilike za prosperitet nego li strana 
zemlja. Ne bi mu smio biti kao do sada u našim južnim krajevima riziko kod 
osnivanja egzistencije u novom zavičaju veći, nego u prekomorskim zemljama, 
pače i u Latinskoj Americi, koju smo prikazali kao nezgodno područje za naše 
iseljavanje. Dr. Hinko Fuksa (Rio de Janeiro) 


ssw a a a 
Književni prikazi 
HERKOV DR. ZLATKO: ZBIRKA PROPISA O POREZU NA POSLOVNI 


PROMET. Drugo prerađeno i popunjeno izdanje, sa dodatkom od dra Josipa 
Stankovića, tajnika Zanatske komore. Zagreb 1937., 820 stranica, cijena 300 Din. 


Među društvenim znanostima imade financijalna znanost najmanji broj 
poklonika. Zato je i krug čitalaca finarcijalne literature veoma ograničen, a 
prodaja knjiga te literature upravo neznatna. To se naročito odnosi na poreznu 
literaturu. Publika instinktivno izbjegava sve, što je sjeća na porezne terete, 
pa komentare poreznih zakona čitaju samo oni, koji moraju dobro poznavati 
porezne zakone. Velike komentare upotrebljava vanredno malen broj upućenih 
(porezni činovnici, kojima je povjereno rukovanje dotičnim porezom, veliki pri- 
vrednici, porezni referenti privrednih pretstavništva itd.). I stoga nije pretje- 
rana tvrdnja, da je autor zbirke propisa o porezu ra poslovni promet već una- 
pred znao, koliko će otprilike knjiga prodati, i da je bio uvjeren, da mu trud 
neće biti materijalno naplaćen. Kod ovakovih prilika potrebno je veoma mnogo 
idealizma i ljubavi za poreznu struku, da se uloži i trud i novac u izdavanje 
knjige, koja će u slučaju najbolje prođe pokriti samo režijske troškove, a svome 
autoru pružiti tek zadovoljstvo, da je svoje znanje predao svima na upotrebu 
i time izvršio svoju dužnost. Samo uz ove popratne riječi možemo se osvrnuti 
na najnovije djela dra Herkova. 


četiri godine nakon prvog izdanja zbirke propisa o porezu na poslovni 
promet slijedi drugo, koje ga dostojno zamjenjuje. Neće biti suvišno, ako na- 
vodeći sadržaj drugog izdanja prikažemo i njegove napredne razlike prema 
prvom. Drugo izdanje je mnogo opsežnije od prvoga, te na 820 stranica svoga 
teksta sadrži uvod i tri glavna dijela. 

Uvod obuhvaća: predgovore prvom i drugom izdanju, genezu našeg siste- 
ma poreza na poslovni promet, kratice, popis izvora, popis najvažnijih raspisa 
ministarstva finansija i stvarno kazalo prvog dijela. Pod naslovom »Umjesto 
uvoda« autor je iscrpivo | kritički prikazao genetički razvitak naših poreza 
na poslovni promet i time dao svoj prilog za historičko proučavanje te vrste 

poreza. Popis najvažnijih raspisa Ministarstva finansija dvaput je veći, nego 
onaj u prvom dijelu te nabraja 226 raspisa. Nije potrebno isticati, da je to 
obilje pravne materije vrlo nepregledno i da treba održavati s njome stalan 
kontakt, đa se ne izgubi razvojna veza i orijentacija pozitivnom i historičkom 
pravu. Stvarno kazalo prvog dijela opsegom je potrostručeno, što olakšava sna- 
laženje u zakonskim i uredbenim propisima. 


Prvi dio donosi na 284 stranice tekstove zakona i uredaba te objašnjenja 
uz pojedine propise. Tekstualni dio popunjen je svima novelama izdanima od 
1. augusta 1933. (stanje u prvom izdanju) do 1. oktobra 1937. Kad se uvaži da 
su novele pljuštale kao kiša (Uredba o skupnom porezu na poslovni promet 
novelirana je dosad 18 puta), onda je Sizifov posao srediti stare i nove propise 
i pružiti točno stanje pozitivnog prava. Ta se napomena odnosi i na Tearifu 
skupnoga prometnog poreza, jer najveći broj novela mijenja pojedine tarifne 
brojeve. Komentarski dio pokazuje značajan napredak prema prvom izdanju. 
U starom izdanju komentar se nadovezuje na pojedine riječi zakonskog odnosno 
uredbenog teksta tako, da pojedina objašnjenja teku jedno za drugim bez me- 
đusobne sadržajne veze. Time je komentarski karakter prvog izdanja bio zado- 
voljen, ali ono nije pružalo cjelovitu sliku čitavog sistema poreza na poslovni 
promet. U drugom izdanju svoje zbirke autor je ispravio taj manjak, te je 
objašnjenja dodao pojedinim propisima Kao cjeline. Svako objašnjenje tumači 
doduše odnosni propis, ali ono samo za sebe čini sistematsku cjelinu, kojom se 
naučno tretira materija toga propisa i sviju ostalih propisa s njime u vezi. 
Autor je naročito uspio, da uskladi propise Zakona od 31. I. 1922. o porezu na 
poslovni promet te njegovog Pravilnika od 10. II. 1922. s jedne strane i pro- 
pise Zakona od 12. VII. 1930. o skupnom porezu na poslovni promet i njegove 
Uredbe broj 16.100 od 14. III. 1951. s druge strane, te da time ukloni sve 
neizvjesnosti u pogledu derogiranih odredaba i onih, koje su ostale na snazi 
(na pr. objašnjenja uz član 10. Zakona o općem porezu na poslovni promet 
str. 81), zatim da objasni, koje su odredbe zajedničke za opći i skupni prometni 
porez, a koje specifične za svaki porezni oblik. Pored ove odlike tih objašnjenja 
autor ih je upotpunio svojim ličnim opažanjima, višegodišnjim iskustvom i sa- 
mostalnim naučnim pogledima, idejama i kritikom, što im daje naučni karakter: 
par exellence. Dovoljno je upozoriti primjera radi na objašnjenja uz član 8. 
Zakona o općem porezu na poslovni promet (str. 45—72), objašnjenja uz čla- 
nove 12. i 13. Zakona, koja govore 0. poreznim kaznama (str. 91—97), objaš- 
njenje 3 uz & 1. Zakona o skupnom porezu na poslovni promet (o zakonitosti 
nekih novela, str. 105), objašnjenja uz $ 4 istog zakona (str. 123—147), objaš- 
njenja uz $8 6—9 istog zakona (str. 157—178). Sva objašnjenja protkana. su 
brojnim  raspisima Ministarstva finansija, što im daje oslonac na pozitivno: 
pravo. Na završetku prvog dijela nalazi se Uredba o razrezu i naplati poreza 
na luksus (str. 264—284). Pozicija te uredbe u samoj zbirci zadaje izvjesnih 
poteškoća, jer se Uredba sastoji od tekstualnog i tarifnog dijela (Spisak luk- 
susnih predmeta), a potonji bi po razdiobi zbirke morao ući u njezin drugi 
dio (tarifni dio), što bi opet kidalo cjelovitost toga poreznog oblika. I stoga je 
najsretnije riješenje, da je ta uredba stavljena između prvog i drugog dijela 
do 1. X. 1937. 


Drugi dio zbirke propisa o porezu na poslovni promet zauzima gotovo 
polovicu knjige (str. 287 do 663), a sadrži tarifu skupnoga prometnog poreza 
s autorovim objašnjenjima za 811 tarifnih brojeva. Za privrednike i poreznike: 
su tarifne stope najvažnija sadržina cijele zbirke, odatle velika praktična vrijed- 
nost čitavog djela. Ova tarifa pretrpila je mnogobrojne promjene svojih stopa, 
naročito posljednjim financijskim zakonom, koji je sve tarifne stope po- 
visio za 25%. Nakon svih tih promjena postala je upotreba prvog izdanja 
zbirke nesigurna, jer privrednik nije imao točnih stopa, nego ih je morao 
ispravljati, preračunavati i voditi brigu o svim promjenama njihovim. Nova 
tarifa sadrži porezne stope prema zadnjem noveliranju i stoga je njihova upo- 
treba sigurna. Već ta odlika tarife dostatna je, da se javno prizna zaslužnost: 
dr Herkova za našu privredu. 


= 

Treći dio zbirke pruža »Alfabetski popis robe i predmeta« podvrgnuti 
skupnom. porezu na poslovni promet (str. 665—750) te vanredno olakšava sna- 
laženje u Tarifi. Taj popis omogućuje brzu upotrebu tarife i time je čini naro- 
čito pogodnom za privrednika. Ne možemo dovoljno naglasiti korisnost tog: 
popisa. Dovoljno je sjetiti se koliko muke zadaje upotreba carinske tarife upravo 
zato, jer manjka tako detaljan popis robe kao što je ovaj dra Herkova. 

Kao dodatak nalazimo Popis važnijih zanimanja, prerađivača i proizva- 
đača obzirom na obvezu plaćanja prometnog poreza, što ga je sastavio dr. Jo- 
sip Stanković, tajnik Zanatske komore u Zagrebu. Za sve obrtnike bez razlike 
ovaj popis je lišenje svih briga oko traženja u tekstualnom i tarifnom dijelu 
ove omašne zbirke. Na dvadesetak stranica uložen je golemi trud, jer taj popis 
pretstavlja praktičan izvadak iz oba pomenuta dijela. 


Po dužnosti objektivne kritike moramo spomenuti i to, da zbirka imade 
nekih mana, koje doduše nipošto ne utječu na kvalitet ovoga standard djela, 
ali koje ipak moramo spomenuti, da bismo zadovoljili i autora i čitaoca. Uz 
neke redakcijske manje griješke, koje će svaki čitalac odmah sam opaziti i 
ispraviti, želimo istaknuti neke nedostatke, koji kvare ljepotu sloga. Autor 
naime suviše upotrebljava kratice u tekstu (na pr. »por.«, »0.p. p.«, 28. P.P.«), 
što čitaoca sili, da svaki čas zastane u čitanju, da se sjeti što pojedina kratica 
znači. Povrh toga manjka popis štamparskih griješaka (priložena je doduše ze- 
lena ceduljica s nekoliko ispravaka, ali ta je nedostatna). Ove kritičke napo- 
mene dadu se lako uvažiti u slijedećem izdanju. 

Završujući ovu recenziju rado ističemo, da je autoru uspjelo jednim stan- 
dard djelom obogatiti našu siromašnu poreznu literaturu te našoj privredi pru- 
žiti koristan priručnik, a nauci dragocjen prilog. Dr. Alfred Leitner 


LISBONNE J.: LES COMMISSAIRES DE SURVEILLANCE DANS LES SO- 
CIETES ANONYMES. Libraire Fćlix Alcan, Paris 1936, str. 282, cijena Frs. 45.. 


Nedavnim donošenjem dvaju novih zakona, trgovačkog i zadružnog, uči- 
njen je velik korak jedinstvenoj normalizaciji i unifikaciji temeljnih privrednih 
zakona za cijelu državu. Osobito je velika stvar u tome, što je sada prvi put 
kod nas uzakonjena, barem djelomično i relativno, kontrola i revizija privrednog 
poslovanja. U drugim naprednim državama takva institucija funkcionira na 
veliku korist privrede već nekoliko decenija, Evo kao na pr. u Francuskoj. Već 
zakon od god. 1867 uvodi prve komesare za knjigovodstvo (Commisaires aux 
comptes), koji su se pokazali u praksi dobrim i svrsishodnim. 


Jean Lisbonne, pisac nekoliko stručnih djela, doktor prava i diplomirani 
apsolvent Visoke škole političkih znanosti, renomirani advokat u Parizu, u ovoj 
svojoj knjizi vrlo opširno i lijepo prikazuje to pitanje u čitavom njegovom 
opsegu. Ipak je tu u glavnom opisano stanje s pravnog gledišta, a prema naj- 
novijoj Uredbi o revizorskim komesarima u dioničkim društvima od god. 1935. 
Ovo djelo je danas najpotpunije i najopširnije o tome pitanju u francuskoj 
literaturi. 

Materijal je razdijeljen na četiri velika poglavlja, i to: 1) Pravna narav 
ugovora između revizorskog komesara i dioničkog društva, str. 11—25; 2) Ime- 
novanje, opoziv i otstup, str. 26—85; 3) Prava, prerogative i obveze komesara, 
str. 86—163; te 4) Odgovornost komesara, str. 164—236. Svako poglavlje obra- 
đeno je detaljno u više paragrafa i vrlo pregledno. 

Knjiga je vanredno obilno dokumentirana, a k tome još na koncu donosi 
popis svih francuskih zakonskih tekstova, koji se odnose na dionička društva 
i na njihovu kontrolu. A i bibliografija je bogata: opća djela, djela trgovačkog 
prava, djela o dioničkim društvima, te djela, koja se posebice odnose na kon- 
trolu i reviziju. 

Za naše prilike je djelo J. Lisbonnea od velikog interesa, jer obrađuje 
pređmet od eminentne i aktuelne važnosti, čije riješenje baš predstoji, pa je 
vrijedno, da ga kompetentni faktori prouče i iz njega crpu koristi za nas. 
Regulirajući neka privredna pitanja prvi put, kao na pr. revizije po trgovačkom 

1 zadružnom zakonu, moramo najprije upoznati prilike kod naprednih naroda, 
inače ćemo izvršiti samo jedan štetni eksperimenat, što nikako ne bi bilo u 
interesu ni naše privrede, a ni revizorske struke. Dr. Z. Ružič 


LISOWSKY DR. ARTHUR: ZUR THEORIE UND SYSTEMATIK DER HAN 
DELSFUNKTIONEN. Wien, Oesterr. Wirtschaftsverlag Payer & Co., 183: 
Sonderreihe der Betriebswirtschaftlichen Blatter. H. 7. 56 str. RM 2.50. 


Za bolje razumijevanje recenzije i ove rasprave Lisowskog potrebno je 
prethodno iznijeti slijedeće: 

Nauka o privatnom gospodarstvu dijeli se danas u nauku o unutarnjem 
životu poduzeća (nauka o poduzeću, Betriebslehre) i nauku o prometu između 
pojedinih poduzeća (nauka o gospodarskom prometu, betriebswirtschaftliche 
Verkehrslehre). U Austriji, gdje je u glavnom deskriptivno prikazivanje ure- 
đaja i procesa trgovine bilo već odavno njegovano kao nauka o trgovini (Han- 
delskunde) prije nego što se moglo govoriti o jednoj metodički razvijenoj nauci 
o gospodarskom prometu, sačuvala je ova posebna struka, suprotno nego što u 
Njemačkoj, jasnu samostalnost. Austrijska škola osniva se na djelima Sonn- 
dorfera (Die Technik des Welthandels), Hellauera (System der Welthandels- 
lehre) i Oberparleitera (Funktionen- und Risikenlehre des Warenhandels). 
Oberparleiter, profesor na bečkoj visokoj školi za svjetsku trgovinu, važi dana: 
s pravom kao najistaknutiji pretstavnik samostalne nauke o gospodarskom 
prometu. Njemu je uspjelo da u svom institutu stvori krug saradnika: W. 
Bouffier (Die Klauseln im Kaufvertrag i dr.), M. Stadler (Studium aus der 
Theorie des Risikos), — oba ova pisca djeluju danas na bečkoj visokoj školi 
za svjetsku trgovinu — O. Brendel (Immaterielle Werte und Risiken), O. 
Bruggl (Der Einfluss des Markenartikels auf die Funktionen des Handels) i 
drugi. U raspravi recenzenta »o trgovini olovom« (M. Kenk, Der Bleihandel) 
primjenjena je Oberparleiterova metoda po prvi put na jednu konkretnu struku 

Lisowsky, koji djeluje kao profesor na visokoj trg. školi u St. Galleru 
(Švicarska), pripada također austrijskoj školi. 

U prvom dijelu svoje rasprave (»Die Handelsfunktionen im allgemeinen<«) 
ispituje Lisowsky najprije pojam funkcije s gledišta fiziologije, psihologije, 
filozofije (logike) i matematike, bavi se dosadašnjim formuliranjem i dolazi 
konačno do vlastite definicije, koja očituje njegov univerzalistički stav prema 
problemu (»Funktion — Leistung mit Gliedcharakter«). Izgleda da je pisac 
pod uplivom Nicklischa, koji danas između istaknutih pretstavnika nauke o 
privatnom gospodarstvu možda najjače naginje univerzalizmu. : 

Lisowsky osniva svoju studiju, kako u ostalom i sam izjavljuje, na istra- 
živanju profesora Oberparleitera, o kojem veli, da »pretstavlja do sada naj- 
dublji i najopsežniji temelj teorije o funkcijama trgovine« (str. 12). S tog raz- 
loga, i jer se stalno poziva na Oberparleitera, moraju se u slijedećem toku 
razmatranja stalno povlačiti paralele između gledišta Lisowskoga i gledišta 
Oberparleitera. ž 

Dok Oberparleiter u svojoj sistematici dijeli funkcije trgovine u prostorne, 
vremenske, kvalitativne, kvantitativne, kreditne i psihičke (Werbefunktion), 
podvlači Lisowsky okolnost, da kreditna i psihička funkcija ne utječe nepo- 
sredno na samu podjelu dobara, nego su samo preduslovi trgovačke djelatnosti, 
te da se prema tome ne mogu smatrati funkcijama istoga reda kao ostale. 
Time se jako približuje shvaćanju Nicklischa, koji te dvije funkcije ne smatra 
samostalnima, nego samo podređenima (H. Nicklisch, Die Betriebswirtschaft, 
7. izdanje, Stuttgart 1932, str. 447). Osim toga bavi se Lisowsky iscrpno u 
sistematici funkcija trgovine novim pojmom pravne funkcije trgovine, koji je 
stvorio Hellauer, i koju funkciju on, suprotno od Hellauera, ne smatra temelj- 
nom funkcijom, nego joj samo daje mjesto u kompleksu funkcija. ; 

U studiji »Die Funktionen des Handels« iz god. 1918., gdje je već po- 
stavio temelj za svoju kasniju nauku o funkcijama i rizicima trgovine govorio 
je Oberparleiter o kulturnoj funkciji trgovine, koja putem poznavanja kulturnih 
Prilika sudionika izmjene dobara, putem organizacije poduzeća i tehnike po- 

slovhog prometa savladava postojeće inkongruencije. Kulturna funkcija nije 
više u njegovo kasnije djelo ušla pod tim imenom vjerojatno zato, jer mu se 
činilo, da taj naziv premalo upućuje na njen ekonomski karakter. No Lisowsky 
joj pripisuje dosta veliku gospodarsku važnost, te — smatrajući ju društve- 
nom funkcijom — naziva ju socijalnom funkcijom. Mora se međutim spome- 
nuti, da Lisowsky u mnogim slučajevima smatra socijalnom funkcijom ono, 
što Oberparleiter sada naziva psihičkom funkcijom trgovine, tako da se prema 
tome ta dva pojma ukrštavaju. Veliko je pitanje, da li je bilo potrebno kod 
održavanja pojma psihičke funkcije u smislu Oberparleiterovom stvarati novi 
pojam socijalne funkcije. 

. U, drugom dijelu rasprave (»Die verkehrswirtschaftlichen Handelsfunktio-- 
nen«) dijeli Lisowsky funkcije trgovine prema različitim gledištama. 1) Prema 
tome, da li se funkcija mora obavljati od trgovačkog poduzeća samog ili se 
može prepustiti pomoćnim poduzećima, u glavne i sporedne funkcije.. 2) U realno- 
gospodarske, te su fizičko-materijalne funkcije i apstraktno-gospodarske, te 
su imaterijalne usluge (ne bi li bilo možda bolje nazvati ih jednostavno mate- 
rijalne i imaterijalne funkcije?). 3) Prema stepenu organizacije poduzeća u 
primarne i sekundarne, koje posljednje se istom javljaju u višim stupnjevima 
organizacije. 4) Prema ovisnosti od općeg privrednog položaja u vremenski 
uslovljene i vremenski neuslovljene. 5) Prema bitnoj bezuvjetnoj povezanosti 
s poduzećem u temeljne i akcidentalne funkcije. 6) U teoretske i praktične 
funkcije. 7) Prema stepenu historijske slučajnosti u logične i historijske funk- 
cije. 8) Prema vrsti motivacije u osobi privrednika u racionalne i emocionalne. 
9) Prema važnosti za stvaranje dobitka kao cilj poduzeća u funkcije nužne 
za ekzistenciju i takove, koje ekzistenciju unapređuju. 10) Prema pripadnosti: 
trg. poduzeću u prave i neprave funkcije (»eigentliche« i »uneigentliche«). 


Ova podjela funkcija djelomično je nova te znači izgrađivanje Oberpar- 
leiterove teorije. 

Treći dio (>»Problematik der Handelsfunktionen«) bavi se položajem 
teorije funkcija trgovine unutar nauke o privatnom gospodarstvu, položajem: 
nauke o privatnom gospodarstvu u okviru gospodarskih nauka, položajem go- 
spodarskih nauka u sistemu znanosti i konačno položajem znanstvene teorije 
u jednoj ukupnoj nauci o životu (»totale Lebenslehre), koja bi izlazila iz okvira 
znanosti. 

Lisowsky-ev prilog teoriji i sistematici o funkcijama trgovine ne donosi 
mnogo novog — osim u II. dijelu rasprave, u kojem se sistematika dalje izgra- 
đuje — nego se ima shvatiti u glavnom kao pokušaj objašnjenja Oberparleli- 
terove teorije o funkcijama trgovine u strogo univerzalističkom smislu. Pri- 
mjena univerzalističke metode na nauku o privatnom gospodarstvu vodi često- 
do konstrukcija, koje izgledaju izvještačene. 

Problemi rizika, koji su kod Oberparleitera organski vezani s problemima 
funkcija, ne obrađuje Lisowsky uopće. 

Osim na istraživanja Oberparleitera osvrće se Lisowsky poglavito na 
rezultate istraživanja Hellauera, Nicklischa, Priona, Hirscha i svoje vlastite: 
prijašnje radove. 

Sve u svemu, ovu je studiju vrijedno pročitati, no za puno razumijevanje 
je neophodno potrebno poznavati Oberparleiterovu teoriju o funkcijama trgo- 
vine i barem osnove Spannovog univerzalizma. Lektira ove studije poslužit 
će i boljem razumijevanju širenja tendencija za izlučenjem trgovine kao i mo-: 
gućnosti uspjeha ovih tendencija. M. Henk (Mežica) 


KERNER ROBERT JOSEPH AND HOWARD HARRY NICHOLAS: THE 
BALKAN CONFERENCES AND THE BALKAN ENTENTE, 1930—1935. 
A Study in the Recent History of the Balkan and Near Eastern Peoples, Ber- 
keley 1936, University of California Press, 271 pp. 


Nigdje se prcblemi političke historije ne obrađuju trijeznije, nigdje hlad- 
nije i nepristranije nego u anglo-saksonskim zemljama. Kroz anglo-saksonsku 
historiografiju se provlači jedna metoda, koja često možda ima svojih nedo- 
stataka, koja često spriječava ulaženje u otkrivanje unutarnjih zakona razvoja 


507 


« 


ljudskog društva i njegovih odnosa. Ali kod te metode postoji osjećanje sigur- 
nosti i visoki stepen naučne objektivnosti, čiji je veliki značaj u težnji za 
jednom, katkad i odviše formalističkom, ali zato što točnijom rekonstrukcijom 
zbivanja u prošlosti, te u težnji za davanjem što potpunije, što svestranije i 
što kompleksnije tekuće stvarnosti. Na anglo-saksonskim univerzitetima po- 
stoje čitavi naučni laboratoriji i čitavi štabovi učenjaka, koji s rijetkom ozbilj- 
nošću i dosljednošću prate politička pomjeranja u svim krajevima svijeta. 


Na američkim je visokim školama dano savremenoj svjetskoj historiji 
jedno od najljepših mjesta. Na visokim univerzitetima (Harvard, Yale, Cali- 
fornia, Columbia, Princeton, Chicago, Stanford, Johns, Hopkins, Cornell) po- 
stoje katedre za modernu historiju Njemačke, Engleske, Italije, Rusije, Japana, 
Kine, latinsko-američkih država, često i posebne katedre za savremenu histo- 
riju Bliskog Istoka, Srednje Evrope i Balkana. Jedan od najpotpunijih histo- 
rijskih odjeljaka (Department of History) ima kalifornijski univerzitet (Ber- 
keley i Los Angeles), na kome katedru historije Jugoistočne Evrope drži pro- 
fesor Robert J. Kerner. 


Knjiga koju je profesor Kerner!) u zajednici s profesorom Harry N. Ho- 
wardom:) (Indiana University, Miami University) prošle godine objavio pret- 
stavlja najuspjeliji pokušaj obuhvatanja materije Balkanskih konferencija i 
Balkanske antante u njihovoj cjelini. U toj svojoj pretežno dokumentarnoj 
studiji autori dosljednom preciznošću i poznavanjem problema prate napore, 
težnje i rezultate četverogodišnjeg rada na organizaciji balkanskog saveza. 


U prvom poglavlju dat je pogled na cjelinu komplikovanja pitanja Bliskog 
Istoka, na historijat odnosa na Balkanu, na historijat ideje zbliženja balkanskih 
narođa koji su razbijanjem Otomanske carevine ,došli do svojih nacionalnih 
država. Na kraju ove svoje analize autori dolaze do zaključaka, da su razni 
imperijalizmi, koji su se sukobljavali u tom djelu svijeta, pokazali svoju nespo- 
sobnost da riješe balkansko pitanje, pitanje odnosa među balkanskim narodima 
i da je sad ostalo na samim tim malim narodima da si zajedničkim naporima 
organizuju jednu sretniju i konstruktivniju budućnost. četiri slijedeće glave 
imaju za predmet četiri balkanske konferencije (1930 u Ateni, 1951 u Istan- 
bulu, 1932 u Bukureštu i 1933 u Solunu). Detaljnost, s kojom je rađen ovaj 
dio knjige, čini je neophodnim priručnikom svih onih, koji iz anglosaksonskog 
svijeta žele da prate zbivanja na Balkanskom poluotoku. Procedura i zaključci 
ovih konferencija mogu nam biti uglavnom poznati, ali treba posebno naglasiti 
trud autora da budu što više dokumentarni i da suhim i hladnim diskusijama, 
koje su na konferencijama vođene, daju što više žive pozadine. Cijelo jedno 
poglavlje posvećeno je Balkanskom paktu od 9 februara 1934, koji je u odsu- 
stvu Bugarske i Albanije, vezanih za revizionističke sile, pretstavljao istina 
jedan krnji savez, ali ipak dovoljno čvrst da uz Malu antantu čini jedan od 
važnih stupova evropske sigurnosti. Pisci svoju diplomatsku historiju zavr- 
šavaju željom da Balkan kao samostalan i siguran od stranih imperijalizama 
pripadne zaista balkanskim narodima, čija povijest nije uvijek bila najsretnija 
upravo zbog prodiranja i ukrštavanja interesa velikih sila. 


1) R. S. Kerner_ je autor u anglo-američkom svijetu poznatih djela 
>A History of Bohemia«, »Slavic Europa, A Bibliography«, »The Jugoslav 
Movement« itd., te pored ostalog član londonske Škole za istočnoevropske i 
slavenske studije i član redakcije »East European and Slavonic Reviewe«. 

2) H. N. Howard obrađuje specijalno političku historiju Bliskog Istoka 
sa kog područja ima jednu diplomatsko-historijsku studiju »The Partition of 
“Turkey, 1912-23«, Norman 1931, University of Oklahoma Press. 

Profesor Howard posjetio je tokom ove godine balkanske zemlje i zadržao 
se nekoliko dana u Beogradu, u kome je baš tada potpisan italo-jugoslovenski 
pakt. Izvjesna razočaranja i izvjesna strahovanja za sudbine malih balkanskih 
naroda, koji su se opet jednom našli u »Fegefeuer«-u, ponio je profesor Ho- 
ward sa sobom u Ameriku i u jednom članku izložio u zadnjem svesku fran- 
cuskog časopisa »L'Esprit international«. 

Dosljedni svojoj želji da pruže što potpuniju historiju izgradnje balkan- 
skog sporazuma Kerner i Howard dopunjuju svoju studiju dodatkom, koji sa- 
drži iscrpan pregled tekstova i veoma savjesno izrađenu bibliografiju, iz koje 
se vidi đa su svoja izlaganja i proučavanja bazirali na (ponekad odviše ofi- 
cijelnim) autentičnim izvorima. Kao takva »The Balkan Conferences and the 
Balkan Entente, 1930—1935« je najbolja studija odnosnog problema dosad napi- 
sana bilo kod nas bilo u inozemstvu. N. Mirković (Beograd) 


VI a a 
ljesti 
NOVI DIPLOMIRANI EKONOMISTI 


U jesenskom ispitnom roku dne 28 i 30 oktobra 1937 diplomirali su na 
Ekonomsko-komercijalnoj visokoj školi u Zagrebu slijedeći kandidati: Altarac 
Izak iz Sarajeva, Baković Ivan iz Uyune (Bolivija), Berger Makso iz Čakovca, 
Čerimagić Rasim iz Gračanice (Vrbaska banovina), Čuković Svetislav iz Av- 
tovca (Zetska banovina), Dluskaja Marija iz Nikolsk-Usurijskog (Rusija), 
Drljača Aleksandar iz Bosanskog Novog, Kapetanović Osman iz Trebinja, Mi- 
culinić August iz Lovrane (Italija), Mihailović Dušan iz Đevđelije (Vardarska 
banovina), Puletić Mihailo iz Lipovca (Zetska banovina), Renko Franjo iz Na- 
danjeg sela (Italija), Rieger Vilko iz Zagreba i Veličković Svetislav iz Leskovca 
(Moravska banovina). 


ISPRAVAK 


U 9 broju u članku »M. Strelec: Pokušaj kolektivizacije seljačkog gospo- 
darstva u Sovjetskoj Rusiji« potkrale su se slijedeće tiskarske griješke: 

str, 381. 3 red odozgo »od 1923« treba »od 1915«; 

str. 282 11 red odozgo» te se već tada« treba »te se već sada«; 

str. 384 3 alineja 1 red »napredak marvogojstva« treba da bude »napre- 
dak seoskog gospodarstva«; 

str. 385 (tabela za 1935) umjesto »96,4« treba »69,4«; 

str. 585 zadnja alineja 3 redak »agrarnu ni perp ro neljue treba »agrarnu 
hiperpopulaciju« ista str. 8 redak odozdo. 

Iz tehničkih razloga ispala je i bibliografija spomenutog članka, pa se 
upozoravaju čitaoci, da su podaci osim iz navedenih izvora crpljeni još iz 
slijedećih djela: S. Maslov: »Kolhoznaja Rosija«, Prof. A. Markov: »Kriza 
seoskog gospodarstva u S.S.S.R.< 


IZ UREDNIŠTVA 


Upozoravamo naše čitatelje, da objavljivanje članka g. Josipa Petrovića 
O nacrtu zakona o ovlaštenim privrednim savjetnicima ne predstavlja određeni 
stav uredništva u tom pitanju. Uredništvo će dapače vrlo rado uvrstiti i ostala 
mišljenja o tom predmetu. 

Mija Kadragić (Beograd) 
Posljedice naše deflacione politike 


I. 


Poslijeratna privredna obnova i povoljna konjunktura u svim 
privrednim područjima stavljala je odmah s početka veće zahtjeve 
na naše oskudno novčano tržište. U prvoj fazi ekonomskog poleta 
bile su teškoće u financiranju u toliko veće, u koliko se morala pro- 
voditi nacionalizacija mnogih privrednih poduzeća i financiranje dr- 
žavnih potreba. Pošto su raspoloživa platežna sredstva bila znatno 
smanjena zbog izvršenja pomenutih zadataka, to nije postojala mo- 
gućnost, da se privredi stavi na raspoloženje dovoljna količina obrt4 
nog kapitala. Kada je kasnije došlo do usporavanja privredne dje- 
latnosti uslijed redukcije kredita i nesposobnosti da se udovolji za- 
htjevima vjerovnika, uvidjelo se da je plasirani kapital zamrznut i 
da ga je veoma teško izvući iz nelikvidnih investicija. Takve pojave 
na tržištu kapitala postepeno su otežavale položaj našeg bankarstva, 
koje je u periodu od 1924—1931 pretrpjelo veće gubitke. 

U 1931 god. nastaje panika među ulagačima. To izaziva povla- 
čenje uloga iz privatnih banaka i još više pogoršava situaciju ban- 
karstva. Dolazi do bankarske i kreditne krize, koja se izražava u sli- 
jedećim činjenicama: 

a) Smanjenje nacionalne štednje kod privatnih banaka i koncen- 
tracija jednog dijela uloga kod državnih novčanih zavoda, a drugi 
dio ostaje tezauriran. 

b) Donošenje moratornih mjera za zemljoradnike psihološki 
djeluje na ostale staleže, što izaziva opadanje kreditne sposobnosti 
i gubitak povjerenja u lične osobine dužnika. 

c) Otkaz i restrinkcija minimalnih kredita i opće povlačenje ka- 
pitala iz privrede. 

Kreditna deflacija potencirana je sve većom tezauracijom novca, 
blokiranjem uloga, uplatama u Kliring i transferne fondove. Još ra- 
nije bilo je prijedloga da se mobiliziraju zamrznuta potraživanja stav- 
lianjem u promet jednog većeg iznosa cirkulacionih sredstava, kako 
bi se na taj način smanjio deflacioni pritisak. Međutim jedan dio 

izd 

naših privrednih krugova bio je protivan svakoj inflaciji u gornjem 
smislu ističući, da kod nas ima dovoljno sredstava u prometu i da 
bi ovakvo novo ubacivanje kupovne snage poremetilo vrijednost naše 
valute i prouzrokovalo veće privredne potrese. 

Da bi mogli pružiti pravu sliku naše dosadanje deflacione poli- 
tike potrebno je da se osvrnemo na prilike, koje su vladale u periodi 
visoke privredne konjunkture. Taj period traje do 1924 g. Još u to 
vrijeme bilo je prijedloga, da se papirni dinar pretvori u zlatni dinar 
na osnovu jedne utvrđene relacije prema zlatu, što bi imalo da znači 
sprovođenje opće devalvacije. Bilo je također prijedloga o rješenju 
valutnog pitanja na drugi način. U tom drugom slučaju povukao bi 
se iz opticaja jedan dio papirnog novca, a drugi dio zamijenio bi se 
zlatnim dinarom, što znači mješoviti sistem, koji bi bio rezultat kom- 
binacije postignute putem devalvacije i deflacije. Pristaše deflacione 
politike branili su svoj sistem iznošenjem argumenata protiv deval- 
vacije. Deflacionisti tvrdili su da devalvacija predstavlja pljačkanje 
ustanova i pojedinaca, ona nanosi štetu dioničarima i onemogućuje 
utvrđivanje pravilne relacije između tečaja papirnog i zlatnog di- 
nara. Istovremeno da bi se izvođenjem deflacije putem politike ja- 
čanja dinara i njegovog svođenja na zlatni paritet postigla opća 
dobit, koja bi doprinijela potpunoj konsolidaciji naših privrednih pri- 
lika i postizavanju narodnog blagostanja. U cilju izvođenja defla- 
cije bili su podnijeti prijedlozi o tome: 

a) da država vrati zajam Narodnoj banci u roku od tri godine, 

b) da se izvrši prodaja državnih domena i jedan dio državnih 
trgovačko-industrijskih poduzeća. Kod kupovine domena mogu uče- 
stvovati i stranci ; 

c) da se donese zakon o neposrednim porezima, čija bi stopa 
bila utvrđena prema zlatnoj vrijednosti. Da se ustanovi prirez 1005 
u toku od dvije godine i da se njegov cio iznos upotrijebi u otplatu 
državnog duga kod Narodne banke; 

d) da se u državnim budžetima predvide krediti pomoću kojih 
mi mogao otplatiti državni dug kod Narodne banke u roku od 4 
godine; 

e) da se sve stope posrednih poreza (carina i raznih taksa) 
pretvore u stope zlatnog pariteta. Isto tako da se svi poslijeratni 
zajmovi Državne hipotekarne banke pretvore u dinare zlatnog pa- 
riteta. To isto vrijedi za sve državne izdatke za beriva osoblja u 
službi države. Isto tako sva ugovorna državna plaćanja imala bi da 
se reguliraju na zlatni paritet. Nadalje bilo je predloženo da se za- 
ključe inozemni zajmovi radi isplate unutrašnjih dugova i kreditira- 
nja građevinske djelatnosti. Priliv sredstava od inozemnih zajmova 
poslužio bi ujedno za jačanje pokrića za izdate novčanice. 

Obzirom da je deflacionistička politika imala u početku dosta 
pristaša, to su postojali zahtjevi na više strana, da se energično radi 
na popravku dinarskog tečaja, jer se to ima smatrati kao jedini lijek 
za promicanje narodne privrede i sanaciju državnih financija. Ali 
kako je deflacioni pritisak pokazao negativno djelovanje u samom 
početku, to je akcija protivnika deflacije uzimala sve više maha i 
istaknuta je bojazan: 

a) da će na jednoj strani popravak tečaja dinara prouzročiti 
štetu dužnicima, i MATER 
b) da će se popravkom dinara smanjiti državni prihodi. 


I. 


Da bi se dužničko pitanje moglo detaljno razmotriti bilo bi po- 
trebno, da se izvrši klasifikacija dužnika po grupama i to: 

1) na dužnike, čiji dug potiče iz privrednih odnosa sa inozem- 
stvom: 

a) ako je obveza plativa u stranoj valuti, 

b) ako je obveza plativa u domaćoj valuti; 

2) na dužnike, koji robu kupuju i prodaju na domaćem tržištu 
na osnovu kredita; ' 

3) na dužnike koji robu kupe na kredit, ali ne uspijevaju da je 
pravovremeno prodaju; 

4) na dužnike, čiji dug potiče iz obveza prema fiskusu ; 

5) na dužnike, koji su kupili robu u potrošačke svrhe; 

6) na dužnike koji su kupili nepokretna imanja, itd. 

Što se tiče grupa dužnika pod 1) i 2) za njih bi se moglo reći 
da porast vrijednosti dinara u odnosu prema stranom novcu ne samo 
što ne bi mogao da izazove nikakve smetnje, nego bi, što više, bila 
stvorena mogućnost, da dužnik pri nabavi stranih platežnih sred- 
stava za izmirenje duga u stranoj valuti izda manji iznos dinara, 
nego što bi to bilo da je tečaj dinara ostao nepromijenjen. 

Kod dužnika iz grupe br. 3) mijenja se samo struktura imovine, 
te prema tome njihov dužnički odnos nije zavisan od porasta ili pada 
intervalutarnog tečaja dinara. ' 

Dužnici iz četvrte grupe ukoliko imaju obveza prema državnim i 
samoupravnim tijelima za dužne poreze, prireze i t. d., dolaze u teži 
položaj u slučaju porasta vrijednosti nacionalne valute. Nominalni 
dug iz javnih obveza postaje naročito nesnošljiv, ako obveze po- 
tiču iz perioda inflacije, pa se onda automatski prenose u nov period 
deflacije. Takav je slučaj bio kod nas. Mnoga poduzeća i pojedinci 
zaduženi su u doba inflacije sa većim sumama razrezanog poreza. 
Prestankom privredne konjunkture i pojavom općeg zastoja onemo- 
gućeno je uredno plaćanje javnih obveza, pa su se poreski zaostaci 
prenosili iz godine u godinu, dok konačno nije donijeta uredba o ot- 
pisu jednog većeg dijela poreskih zaostataka uz uslov da se do odre- 
đenog vremena saldo devalviranog duga podmiri. Ujedno su odo- 
brene olakšice za plaćanje ukupnog poreskog salda u godišnjim ra- 
tama po dugoročnom otplatnom planu. 

Dužnici pete grupe duguju na ime kupljene robe na vjeresiju. 
Roba je konzumirana. Takvi dužnici redovno se formiraju iz redova 
širih slojeva naroda kao što su seljaci, radnici, činovnici i slobodne 
profesije. Oni najvećim dijelom nabavljaju razne industrijske proiz- 
vode bilo za odjeću ili hranu. U slučaju porasta vrijednosti dinara 
situacija kod takvih dužnika postaje teža, jer prihodi širih slojeva 
ne povećavaju se srazmjerno porastu vrijednosti valute, nego što 
više dešava se često puta da se prihodi smanjuju. Tako je na pr. kod 
posljednje redukcije činovničkih plaća iznijeta motivacija, da je sma- 

njenje plaća opravdano zbog toga što su cijene životnih namirnica 
znatno niže, nego što je to bilo u vremenu kolebanja dinarskog 
tečaja, kada je bio postavljen osnovni kriterium za određivanje vi- 
sine plaće. U tom momentu nitko nije vodio računa o privatnim ob- 
vezama činovnika, koje potiču iz ranijih godina. Uslijed vođenja po- 
litike jačanja dinara takve obveze postale su veoma teške i nepod- 
nošljive. Skoro isti je slučaj sa zemljoradnicima, koji su se služili 
potrošačkim kreditima u vremenu inflacije, pa ih u periodi deflacije 
nisu mogli da vraćaju uslijed toga, što su cijene agrarnih proiz- 
voda bile u velikoj disproporciji prema njihovim privatnim i javnim 
obvezama. Može se punim pravom tvrditi, da je naša deflaciona po- 
litika bila jedan od glavnih uzročnika nepovoljnog položaja zemljo- 
radnika i dovela do kulminacije riješenje problema zemljoradničkih 
i ostalih dugova. 

Što se tiče dužnika iz šeste grupe izgleda da je njihovo stanje 
najteže. Oni su se najviše zaduživali u vremenu kada je tečaj dinara 
bio podvrgnut raznim promjenama. Pri zidanju zgrada kućevlasnici 
su nabavljali materijal i plaćali nadnice po visokim cijenama. Dok je 
u prvo vrijeme bilo izgleda, da će se postizavati dobar rentabilitet, 
dotle je u kasnijim godinama prihod sve više opadao. Nastupilo je 
katastrofalno srozavanje vrijednosti nepokretnih objekata i propor- 
cionalno smanjivanje njihovih prihoda. Ova grupa dužnika došla je 
u velike teškoće prema hipotekarnim vjerovnicima. Njihov položaj 
postaje još teži uslijed konkurencije, koja dolazi zbog naglog pove- 
ćavanje građevne djelatnosti. U nove zgrade ulaže se znatno ma- 
nje, a one pružaju bolji komfort, pa se zato u njima mnogo lakše 
izdaju stanovi. I ovdje je politika deflacije imala znatan upliv. Sve 
nove investicije u građevnu djelatnost potiču u glavnom iz finan- 
cijskih izvora, koji su postali tezauracijom novca. Vođenjem defla- 
cione politike novac je povučen iz prometa, te u dugom nizu godin» 
nije služio interesima narodne privrede. Kada je opći dužnički pro- 
blem postao predmet najozbiljnije pažnje naše cjelokupne javnosti, 
naročito zbog toga što se traži osjetljivo povećanje novčanog opti- 
caja svih staleža, onda je novac iz straha od pojave inflacije počeo 
ponovno da dolazi u promet u obliku njegovih investicija u nove 
zgrade. 

U najglavnijim crtama iznijeli smo okolnosti u kojima se nalaze 
dužnici raznih kategorija u periodu vođenja deflacione politike. D2 
se je još detaljnije izvršila klasifikacija dužnika neosporno je, da bi 
sc utjecaj deflacije na stanje dugova ispoljio i u nekim drugim 
pravcima. 

II. 


Drvgi razlog protiv deflacije bio je, da uslijed deflacionog 
pritiska podbacuju državni prihodi, a u vezi s time da dolazi do po- 
remećaja budžetske ravnoteže. 

Pretpostavlja se, da poreski obveznici plaćaju porez na 
osnovu čistog prihoda. Ukoliko je niži tečaj dinara, utoliko je 
razmjerno veća poreska stopa ostvarenih prihoda. Kod višeg dinar- 
skog kursa stopa je manja. I ovdje treba da se izvrši klasifikacija 

poreskih izvora: a) što se tiče prihoda, koji proističu iz rente od in- 
vestiranih kapitala i fiksiranih prihoda kod drugih staleža, može se 
opravdano reći, da se njihova vrijednost povećava ukoliko se dobiva 
ranije utvrđen nominalni iznos naknade. U tom slučaju povećava se 
poreska sposobnost odnosnih staleža. b) Kod drugih profesija gdje 
je visina prihoda zavisna ne samo od deflacije nego i od drugih fak- 
tora, moglo bi se također postići ostvarenje budžetskih prihoda. Ali 
predviđeni budžetski prihodi mogu uslijed porasta dinarskog kursa 
da se smanje samo tada i u toliko, kada i u koliko popravak dinara 
bude povećan odgovarajućim padom cijena robe na današnjem tr- 

U ostalom, ako se baš budu smanjili budžetski prihodi, onda dr- 
žava pristupa redukciji državnih izdataka. Prema tome ne bi se mo- 
gla opravdati tvrdnja, da svaka politika deflacije dovodi u pitanje 
budžetsku ravnotežu. Kod onih slučajeva gdje se vodi umjerena de- 
flaciona politika nije bar do sada bilo primjera, da je takvom de- 
flacijom prouzrokovano smanjenje prihoda. Međutim pouzdano smo 
uvjereni da je naša kruta deflaciona politika dovela do znatnog ogra- 
ničenja privrednog razvoja i prouzročila stagnaciju u mnogim pri- 
vrednim granama. Takva deflaciona politika bila je na uštrb općih 
narodnih interesa i dovodila je do skoro stalnih deficita u državnom 
budžetu, jer su se ukupni prihodi neprekidno smanjivali. 

A sada da se osvrnemo na položaj države u momentu inflacije 
ili deflacije. Neosporna je činjenica, da se je svaka država koristila in- 
fiacijom, ako joj se za to pružila prilika. Ova korist koju država iz- 
vlači proističe iz jednog prisilnog vanrednog poreza, koji je pro- 
porcionalan prema vrijednosti imovine njenih građana i ranijoj re- 
alnoj vrijednosti novca. Međutim redovni porezi nominalno ostaju 
isti, ali njihova realna vrijednost opada. Otuda su države, koje su se 
mnogo služile inflacijom bile prisiljene upotrijebiti sva sredstva 
za podmirenje državnih potreba. Tek po prestanku inflacije posti- 
zalo se realno povećanje poreza. Isto tako inflacija povoljno utječe 
na povećanje privredne radinosti. Zato se opravdava korist proiz- 
vađača u inflatornom periodu, jer oni proširuju i osnivaju privredna 
poduzeća, te time doprinose povećavanju općeg blagostanja u zemlji. 
Favoriziranje proizvodnje utiče povoljno na uklanjanje besposlice, 
kao i na povećanje nadnica. Uslijed toga radnici uz proizvađače sa- 
činjavaju najaktivnije elemente u privrednom i društvenom poretku 
za razliku od rentijera, čiji se profiti u periodu inflacije smanjuju 
zbog opadanja vrijednosti novca. Ali kako su rentijeri redovno ne- 
aktivan elemenat, jer ništa ne rade i ne učestvuju u proizvodnji, to 
njihova zarada ne bi bila ni opravdana. Dok je inflacija dolazila do 
izražaja u momentima privredne obnove i trajala samo ograničeno 
vrijeme, dotle je borba za deflacijom postala pravilom kod svih dr- 
žava, koje su u poslijeratnim prilikama istraživale puteve i načine za 
povratak vrijednosti novca na predratni paritet. U tim zemljama 
2 se često pogrješnim .putem za postizavanjem predratnog nivoa 

novca. Tako je kod nas preokret u novčanoj i kreditnoj 

politici nastupio veoma naglo, jer se htjelo, da se što prije prestane 
s inflacijom, kako bi se moglo ići u suprotnom smjeru (deflacija). 


Da je prelaz iz inflacije u deflaciju bio postepen i unaprijed objav- 
ljen i pripremljen, svakako ne bi došlo do štetnih posljedica u pri- 
vredi. 


Ako izvršimo analizu svih negativnih pojava, koje su nastupile 
kao posljedica loše monetarne i kreditne politike, onda možemo 
donijeti zaključak da je šteta zahvatila slijedeće društvene slojeve: 

a) sva lica koja nisu mogla da privređuju u relaciji vrijednosti 
dinara prema cijeni robe; 

b) one koji su se zadužili u periodu inflacije uz visoke kamate, 
a dug moraju vraćati danas; ' 

c) oštećeni su kućevlasnici, čiji su prihodi od imanja opali, a 
vrijednost objekata smanjena, tako da i pored dugogodišnje otplate 
preostali saldo hipotekarnog duga u većini slučajeva nadmašuje da- 
našnju vrijednost založenog objekta; 

d) sve one proizvađače, koji su morali da obustave rad ili pot- 
puno skrahiraju zbog otkaza kredita sa strane Narodne banke i 
ostalih banaka; 

e) većinu privatnih banaka, koje zbog ukočenosti centralnog 
kreditnog mehanizma nisu mogle da snabdijevaju privredu s platež- 
nim sredstvima. Zatim nisu bile u stanju da izvuku likvidna sredstva 
iz zamrznutih i nerentabilnih investicija. Ova nemogućnost realizi- 
ranja ranijih angažmana stavila je banke u težak položaj u momentu 
navale ulagača, koji su tražili isplatu uloga. Sve je to dovelo do po« 
tencirane kreditne i bankarske krize, pod čijim se pritiskom nala“ 
zio naš cjelokupni privredni život; 

f) većinu privrednika, koji zbog vođenja deflacionističke poli- 
tike nisu mogli dobiti kredit kod Narodne banke. Zato nije mogao ni 
da se proširi djelokrug poslovanja, niti da se osnivaju nova privre- 
dna poduzeća. Mnogi privrednici i pored velike aktive morali su pro- 
pasti, jer nisu mogli doći do platežnih sredstava za izmirenje privat- 
nih vjerovnika ; 

£) dužnike raznih kategorija na koje smo se naprijed opširnije 
osvrnuli; 

h) privrednike koji se pojavljuju u svojstvu liferanata prema 
javnim vlastima. Oni dobavljaju robu, a na isplatu protuvrijednosti 
moraju kadkad da čekaju po više godina. 

Još da se osvrnemo na djelovanje deflacione politike u ne- 
kim drugim državama. Poznato je da je Engleska morala napustiti 
deflaciju, jer je uvidjela da je ona bila uzročnik nepovoljnog privred- 
nog, financijskog i socijalnog stanja. Prijelazom iz deflacije u de- 
valvaciju omogućena je privredna obnova, pojačanje izvoza, sma- 
njenje nezaposlenosti, povećanje standarda života širih slojeva i t. d. 
Isto tako današnja Francuska trpjela je pod deflacionim pritiskom. 
Postojao je jak pokret za devalvaciju, koja je bila provedena tek u 
septembru 1936 g. Nešto povoljnije stanje nalazimo u Holandiji i 
Švicarskoj. U ovim zemljama vodila se umjerena deflaciona po- 
litika, pa ona nije bar do sada izazivala nikakve potrese u privredi. 
Pa i u tim zemljama bio je pokret pristaša devalvacije dosta jak. De- 
valvacija je izvršena u okviru američko-evropskog sporazuma. Ne- 
osporna je činjenica da je poslije provođenja devalvacije u zemlja- 

ma bivšeg zlatnog bloka došlo do znatnog poboljšanja privrednih 
prilika. 

Kao dobar primjer umjerene deflacione politike mogao bi 
se istaknuti slučaj čehoslovačke valute, koja je u toku 1934 g. deval- 
virala za 16% prema zlatu. Monetarna politika u Čehoslovačkoj bila 
je neprekidno vođena po direktivama njenog prvog ministra finan- 
cija Dr. Rašina. On je prvi uvidio, da je cjelokupan privredni život 
u bivšoj monarhiji bio uslovljen slabom vrijednošću austrijske kru- 
nee, koja je u to vrijeme nevjerojatno pala. Pošto uslijed slabog kon- 
takta s Bečom nije postojala nikakva mogućnost za kontrolu nad 
radom bivše Austro-ugarske banke, to je Dr. Rašin najprije zatra- 
žio međunarodnu komisiju, koja bi imala za dužnost da spriječi 
svaku spekulaciju s krunom, kao i da suzbije daljnju emisiju kruna 
bez pokrića. Pošto taj korak nije uspio, došlo je do direktnog spo- 
razuma s Austro-ugarskom emisionom bankom. Kako je emisija uzi- 
mala sve više maha, to je Dr. Rašin prekinuo svaku vezu s emisio- 
nom bankom. Odmah zatim dobio je ovlaštenje za markiranje krun- 
skih novčanica, kojom je prilikom realiziran jedan veći državni pri- 
nudni zajam. U toku od tri godine zaključeno je ukupno 11 unutraš- 
njih zajmova u visini od preko 8 milijardi kruna. Država je pomoću 
iskorišćenih zajmova znatno smanjila opticaj, pa je time doprinjela 
povećanju vrijednosti novca. Pomoću sredstava dobivenih iz zaj- 
mova izvršena je nacionalizacija mnogobrojnih privrednih poduzeća, 
koja su pripadala inozemnim krugovima. Uveden je jednokratni po- 
rez na imovinu u cilju što brže otplate državnog duga. Provođenjem 
racionalne štednje državni budžet postao je uravnotežen. S obzirom 
da je plan poslijeratne privredne obnove u cijelosti uspio, to nije ni- 
kakvo čudo što je Čehoslovačka postala jedan značajan faktor u 
centralnoj Evropi i u svijetu. Privredni život razvijao se normalno i 
bez smetnja, pa je umjerena deflaciona politika u takvim prilikama 
mogla da pokaže pozitivne rezultate. U drugim državama deflacija 
nije pokazala nikakvih pozitivnih rezultata. Može se što više reći, da 
je ona u najviše slučajeva imala negativne posljedice. Takvo stanje 
primoralo je mnoge države, da napuste zlatno važenje. Već u 1934 g. 
bilo je 36 država, koje su suspendirale zlatno pokriće. Procenat de- 
valvacije kreće se pojedinačno od 16—75%, odnosno preko 50% pro- 
sječno. Zemlje s devalviranom valutom imaju veoma veliko učešće 
u međunarodnom prometu, jer one obuhvataju oko 60% volumena 
svjetske trgovine. 

Da li će i ostale države morati da pođu istim putem ili će zemlje 
devalvirane valute tražiti izlaz k ponovnom vraćanju na zlatni stan- 
dard, to su pitanja o kojima se može veoma teško dati precizan od- 
govor. U svakom slučaju treba da se ispune izvjesni preduslovi, da 
bi se potom postigla konsolidacija općih prilika u svijetu. U prvom 
redu treba nastojati da se riješi pitanje budžetskih deficita u veli- 
kom broju država, da se reduciraju inostrani dugovi, kako bi bili 
&nošljivi za plaćanje, da se provede bolja organizacija novčanog tr- 
žišta, te konačno da se manjim agrarnim državama odobre speci- 
jalne povlastice u plaćanju agrarnih proizvoda na svjetskim tržišti- 
ma. Isto tako bilo bi potrebno da prestanu težnje i želje država za 

provođenjem privredne autarkije. Ona doprinosi zategnutosti pri- 
vredno političkih veza među narodima i postaje rušilac mira. Autar- 
kija je jednako opasna, kao i težnja država za sve većim naoruža- 
njem. Svi narodi ulažu maksimalnu energiju i troše sredstva u pot« 
puno neproduktivne svrhe, umjesto da sve to okrenu u smjeru po- 
većavanja narodnog blagostanja i sređivanja prilika oko održavanja 
trajnog mira među svima narodima. 

Pored svih pomenutih štetnih pojava, koje su bile uzrok naše 
dugogodišnje poslovne stagnacije svakako da je bilo još drugih ne- 
gativnih činjenica izazvanih vođenjem naše krute  deflacione 
politike. A kakva bi tek nastala šteta, da se je postupilo po pri- 
jedlozima pristaša deflacije, koji su čak tražili da država prodaje 
svoje domene, trgovačka i industrijska poduzeća i to strancima, da 
bi se na taj način dobila sredstva za potpuno provođenje deflacio- 
ne politike. 

Nastaje pitanje da li su se ipak neki okoristili u periodu deflacije? 
Svakako da jest. To je sasvim neznatan broj poratnih bogataša, koji 
su prethodno iskoristili iskustvo i veze, te se sticanjem novca uvr- 
stili u redove rentijera ili poduzetnika. Njima je uglavnom dobro, 
jer njihovi kapitali bilo u formi novčanih depozita kod banaka, bilo 
depozita u vrijednosnim papirima odnosno investicija vlastitih sred- 
stava u nekretninama, donose stalnu rentu, pa im pad vrijednosti 
novca ne bi bio u interesu. Zato je ta šačica ljudi svojim jakim utje- 
cajem na vodeće faktore bila podstrekač vođenja naše krute de- 
flacione politike, koja je očevidno bila na štetu najširih slojeva 
naše društvene zajednice. 

Počev od juna 1935 godine poduzete su mjere za oživljavanje 
privrednih djelatnosti. Vodeći faktori u Narodnoj banci popravili su 
donekle fatalne grješke svojih prethodnika time, što su ponovno 
vraćena u privredu ranije oduzeta platežna sredstva. Privredno-fi- 
nancijske prilike znatno su se poboljšale. Međutim ostalo je do da- 
nas neriješeno pitanje sanacije dugova svih staleža, koji su se za- 
duživali u periodu inflacije uz veoma visoku kamatnu stopu. Defini- 
tivnim riješenjem problema općeg razduženja bit će omogućeno da 
se naše privredne i opće prilike konsolidiraju, pošto se dužničko pi- 
tanje pojavljuje kao jedan od najaktuelnijih problema u našem su- 
vremenom ekonomsko-socijalnom životu. 

Juraj. Mrzljak (Zagreb) 


Gospodarsko i socijalne prilike u donjem 
Hrvatskom Zagorju (Oroslavjo, Donja Stubica, Zabok*) 


U ovoj radnji pokušat ćemo prikazati na osnovu službenih op- 
ćinskih podataka općina Oroslavje, Donja Stubica i Zabok kakovo 
je gospodarsko i socijalno stanje ovog hrvatskog kraja. 

Rad zagorskih seljaka usredotočen je u poljoprivredi, u proiz 
vodnji ljudske hrane. Ipak sav prihod njihovih posjeda nije u stanju 
da ih prehrani kroz cijelu godinu, nego tek djelomično, kako će se 
vidjeti iz slijedećih razlaganja. 

Ova nam tabela pokazuje kako je bila raspodijeljena sveukupna 
površina zemlje (u hektarima) prema pojedinim kulturama: 


Obradiva zemlja Neobradiva zemlja 
Vino- Paš- Ne- 
Općina Oranice Vrtovi gradi Livade  njaci Šume plodno — Svega 
Oroslavje 589.52 48.63 2.26. 576.32 82.97 96.08 98.30 1.494.08 
D. Stubica  2.756.80 554.50 300.40 1.257.30 210.00 1.709.80 328.60  7.117.40 
Zabok 1.237.28 60.21 62.98 421.56 131.80 306.97 —  2.220.80 
Svega 4.583.60 663.34 365.64 2.255.18 424.77 2.112.85 426.90 10.832.28 
% 42,832 612. 3,38 20,81 3,92 19,51 3,94 100.00 


Iz ove je skrižaljke vidljivo da je preko polovine površine obra- 
đeno (51,82%), dok kod površine cijele države iznosi obradivo 
zemljište tek nešto preko jedne četvrtine (27%). Iz toga slijedi jasan 
zaključak, da je gusto naseljeno stanovništvo prisiljeno da neplodnu 
zemlju pretvori u plodnu. 


Od obradive zemlje na prvo mjesto dolaze oranice s usjevima, 
čija se površina penje na 81.67% od svega obradivog zemljišta, ili 
45.21% od svega produktivnog zemljišta, dok procenat oranica u ci- 
jeloj državi iznosi tek oko 34.73% od sve produktivne zemlje. U tim 
se krajevima zemlja obrađuje upravo vrtljarski, a razlog je tome 
taj, što je imade malo, a radne snage dosta, Od usjeva redom dolaze: 
Zrr pšenica, raž, ječam i zob, kako se to vidi prema ovoj skri- 
žaljci: 


Napomena uredništva: Prigodom održavanja seminara na Ekonomsko-. 
komercijalnoj Visokoj Školi mogla se je opaziti općenita činjenica, da je po- 
trebno mnogo napora, dok se studente navede da obrade manje ili veće sa- 
mostalne radnje iz struke, kojoj su se posvetili. Ipak imade u raznim semina- 
rima i uspjelih radnji, pa je redakcija »Ekonomista« odlučila, da takove radove 
od vremena do vremena objelodanjuje. 

Ovaj monografski prikaz J. Mrzljaka izrađen je u seminaru Geografskog 
instituta Ekonomsko-komercijalne Visoke Škole u Zagrebu, te ga objeloda- 
njujemo kao primjer i poticaj studentima gospodarskih i socijalnih znanosti, 
jer bi se ovakovim monografskim izučavanjem moglo veoma mnogo doprinijeti 
upoznavanju našeg cjelokupnog gospodarskog života. 

Kukuruz Pšenica Raž Ječam Zob — Ostalo Svega 


Općina Ha  Mtc Ha Mtc Ha Mtc Ha Mtc HaMtc Ha Mtc Mtc 
Oroslavje 299 2.691 128 1.748 63. 880 31 378 10 76 56 19 5.792 
D. Stubica 1.208 11.480 554 7.284 543 2.705 86 1.178 62 505 301 38 23.188 
Zabok 725 3.330 132 1.716 21 294. 9 108 — — 350 12 5.460 
Svega 2.232 17.501 814 10.748 627 3.879 126 1.662 72 581 707 69 34.440 


Kukuruz kao najraširenija biljka i po površini i po prinosu, služi 
najvećim dijelom kao hrana čovjeku, a manje kao hrana za živad. 
Površina njime zasijana iznosi oko 48.71% od sve zemlje koja se 
nalazi pod usjevima. Na ovom području kukuruz zauzima površinu 
od 2232.61 ha s godišnjim prinosom od 17.501 mtc, ili pak 50.82% 
od svega žitnog prinosa. 

Pšenica, koja daje bolje brašno, nije toliko sijana, jer je nje- 
zin prinos po ha mnogo manji nego kukuruza, pa njome zasijana 
površina iznosi tek 19,97% od sve zemlje koja se nalazi pod usjevi- 
ma, raž 13.69%, ječam 2.76%, zob 1.5% od žitne površine. 

Kako se iz gornjih tablica vidi, sveukupna žitna proizvodnja 
ovih triju mjesta na površini od 4.582.60 ha iznosi 34,440 q. Prema 
tome dolazi na svaki ha prinos od 7.51 q što je veoma malo. Tih 
344,40 vagona žita nije dovoljno da prehrani 16.134 stanovnika ovoga 
kraja. Na pojedinca otpada prema tome 213 kg kruha, a od toga se 
ne može preživjeti godinu dana uz težak dnevni fizički napor. Uslijed 
ioga mora se u ovaj kraj poljoprivrednog karaktera uvoziti godi- 
šnje slijedeće količine žita: 

1. Oroslavje: 15—20 vagona, 

2. D. Stubica: 65—85 vagona, 

3. Zabok: 35—40 vagona. 

To su u glavnom kukuruz i pšenica. Taj uvoz predstavlja velik 
izdatak za ovaj siromašni kraj. Ima i ovdje po koji pojedinac, kome 
preostaje neki suvišak žita, ali se ipak ne može govoriti o nekom 
sudjelovanju na tržištu, jer ga isti može lako prodati, ili svome bližem 
susjedu, ili će si ga spremiti za buduću godinu, jer i za njega znači 
slabija ljetina kupovanje žita. 

Na zagorskim poljima imade zasijano konoplje i lana. Potreba 
za tim artiklima je veća, nego li što je stvarno njihova površina, ali 
u današnje vrijeme tvorničke industrije, seljacima je mnogo jefti- 
nije odijelo tvorničke proveniencije, nego iz domaćih industrijskih 
biljaka. I ako sami seljaci znadu da je to samo prividno jeftinije 
(jer tvornička su slabija i kratkotrajnija), oni se ipak sve više uda- 
ljuju od proizvodnje domaćih odijela i siju potrebne biljke tek toliko 
koliko im je najnužnije, da nadopune potrebu. 

Ovdje nam je još spomenuti kao važne biljke za ishranu, grah, 
grašak i manje važan bob. Sve tri biljke zauzimaju kojih 30 ha, a 
od toga ide oko tri četvrtine na uzrodicu u kukuruzu i krumpiru, a 
tek jedna četvrtina otpada na njih kao samostalne biljke. Godišnja 
produkcija ovih biljaka se kreće oko 1200: q. Prema tome ne dolazi 
na svakog stanovnika ni punih 7,5 kg od ovih biljaka. 

.— Od vrtnih biljaka na prvom mjestu je krumpir s površinom od 
255,42 ha i sa 17.375 q prinosa, zatim slijede bijela repa (14.094 q) 

kupus i njegova podvrsta kelj (2601 q), luk, paprika, rajčica, razne 
bundeve, cikla, mrkva, krastavci, salata, mak i mnoge druge. Cijela 
vrtna kultura iznosi oko 454 ha s produkcijom od oko 40.000 q, što 
u glavnom zadovoljava domaće potrebe. 

Najvažnije su uz oranice svakako i livade, koje služe za ishranu 
stoke. Livade obično služe do 24. aprila za slobodnu ispašu, a zatim 
se ostavljaju da njima raste trava ljetne košnje. Gdje ne uspijevaju 
najbolje livade uzgajaju se druge biljke za ishranu stoke, kao: dje- 
telina, lucerna, kukuruz zeleni, grahorica, stočna repa, itd. 

Da bi se bolje ispoljila važnost, koju seljak daje livadi, odnosno 
stoci, prilažemo tabelarni prikaz: 

Površina i prinos pojedinih stočnih biljaka 


Livada ob. Djetelina Lucerna Ostalo Svega 
Općina Ha Mtc Ha Mtc Ha Mtc. Ha Mtc Ha _ Mtc 
Oroslavje 576 10.539 25 1.724 9. 540 5 150 617 12.953 
D. Stubica 1.257 31.425 59 4.200 168 1.008 36 1.815 1520 38.448 
Zabok 421 15.880 3 220 — —_ — — 424. 16.100 
Svega 2.254. 57.844... 87 6.144. 177 1548. 41 1.965 2.561 67.501 


Ta nam tabela predočuje, da daleko najveći procenat za ishranu 
stoke (85,69%), daju obične livadne trave, dok na sijane dolazi 
srazmjerno mali dio prinosa i površine. Jedan od važnijih razloga 
zašto se ovdje nalazi pod livadama 20.51% od cijele površine, ili 45% 
od neobrađene (ali plodne) zemlje, jest svakako taj, što ovdje nema 
velikih pašnjaka, koji bi služili stoci od ranog proljeća do kasne je- 
seni za ispašu. Stoga su često seljaci primorani, da i u sredini ljeta 
brane svoju stoku u stajama, a ne kako je to u drugim krajevima, 
gdje postoje zajednički pašnjaci. Djetelina, lucerna i ostale trave u 
znatnom su zaostatku za spomenutom. Sve zajedno zadovoljavaju 
domaće potrebe, ako se ne dese poplave u ljetu ili u kasno proljeće. 
Te poplave znadu biti i katastrofalne, jer uz livade koje se nalaze 
uz nizinu Topličine i Krapine ima i njiva, pa je time uništen i znatan 
dio žitnog prinosa. Bilo je pokušaja da bi se to pitanje poplava rije- 
šilo. Sami posjednici i općine su to pokušavali no nadležni faktori 
nijesu još pokazali dovoljno interesa da pridonesu štogod za regula- 
ciju rijeke. Seljaci sami ni općine ne mogu to urediti pa tako rijeka 
Krapina i dalje razara obale i poplavljuje zemljišta. Od kolike bi 
važnosti bila regulacija rijeke Krapine u ovom kraju nije potrebno 
mnogo isticati, već je dovoljno kazano time, ako znamo, da one go- 
dine kada nije poplava, seljaci nijesu prisiljeni da kupuju sijeno. 
Godina s poplavom znači velike izdatke za sijeno ili ako se sijeno 
kosi nije za upotrebu, jer se od takovog sijena stoka najlakše zarazi 
metiljavošću. ' i 

U najužem sklopu ovdašnjega seljačkog gospodarstva dolazi 
voćarstvo i vinogradarstvo, kojima osobito prijaju zagorski brežuljci 
i blaga klima. I ako veći dio Hrv. Zagorja dobiva neki prihod za 
svoje voće, za ove 3 općine se to nebi moglo kazati, jer u koliko ima 
nešto robe za tržište ne odlikuje se kvalitetom. 

Prinos voća iznosi oko 34.000 q, a ako spomenemo da je taj rod 
donijelo 92.695 stabala to znači, da poprečno daje svako stablo oko 

36 kg. Slijedi zaključak da je prinos vrlo slab. Voćarstvo ovog kraja 
ima glavni — klimatski — preduvjet ispunjen, samo bi trebalo po- 
svetiti više pažnje uzgoju voća, te bi to mogao postati možda i naj- 
važniji domaći proizvod za izvoz. Po broju stabala je na prvom mje- 
stu šljiva sa 34.000 komada, ali po prirodu je na prvom mjestu ja- 
buka (17.485 q). 


Malo bolje stoji vino, jer se iz nekih krajeva izvozi u znatnim 
količinama, ali i tu je kvaliteta na niskom stupnju, pa i ona sili na 
bolji postupak dobivanja vina i pivničarenja. Vinova loza je u glav- 
nom na američkoj podlozi, ali na žalost imade dosta i direktora. Vi- 
nogradi zapremaju oko 373,97 ha (od toga otpada na »direktor« 
10.32%) s ukupnim prinosom od 4687 hl (direktora oko 484 hi). 
Prinos u glavnom služi za domaće potrebe, uz izuzetak Stubice, otku4 
da se izvozi u priličnim količinama u Zagreb. Spomenuta dosta slaba 
kvaliteta vina, mogla bi se popraviti uz nešto više pažnje i truda. 
Kada bi se u tome uspjelo, mogla bi se i površina vinograda po- 
većati, jer 3,38% od sve zemlje, koliko sada iznosi je zaista malo, 
za ovakav kraj u kome je klima povoljna. 


Kako najveći dio cijele naše domovine, tako je i ovaj kraj ne- 
kada obilovao šumama, no postepeno ima sve manje šume, i gdje su 
nekada rasla ogromna hrastova stabla, tu su danas razne druge 
kulture. Biljke, koje se tu uzgajaju dobro uspijevaju, jer im je ne- 
kadanje šumsko tlo spuno gnoja veoma pogodno. Međutim se još 
danas u pojedinim katastrima vode neki kompleksi kao šumske po- 
vršine, a stvarno te nigdje ne postoje, pa je to jedna zabuna koju bi 
trebalo ispraviti, jer nam daje neispravnu sliku o šumskoj kulturi. 
U ovim mjestima iznosi šumska površina oko 2112,85 ha ili 19,51% 
od cjelokupne površine. Što se tiče iskorišćavanja šuma, može se ka- 
zati, da se vrši neracionalno, te se šume gotovo uništavaju bez obzira 
kome pripadaju: privatnicima, trg. poduzećima ili općinskim za- 
jednicama. 

Već smo unaprijed spomenuli, da seljak ovog kraja, znatnu važ- 
nost polaže na stoku, što se vidi i po veličini livada, a sada nam je još 
spomenuti da je to uzgajanje na dosta visokom stupnju u odnosu 
prema našim istočnim i južnim krajevima. Uzrok zašto smo mi još 
uvijek daleko od toga da dosegnemo nivo nekih pasmina drugih na- 
roda uz to što mi nemamo tako sočnu travu leži i u tome, što se 
kod nas još uvijek upotrebljava ista stoka za vuču, za meso i za 
mlijeko. 

U vezi sa stočarstvom u širem smislu dolazi uzgajanje peradi, 
kao uzgredno zanimanje u seljačkim domovima. Ovo je od velike va- 
žnosti, jer često znači za pojedine kuće jedino vrelo prihoda. 


Broj stoke i peradi 


Općina Govedo — Konji Svinje Kokoši Guske Patke — Purani 
Oroslavje 988 129 333 3.800 400 250 600 
D. Stubica 3.324 159 1.213 14.248 1.064 T44 1.149 
Zabok 1.292 221 319 6.999 298 240 700 
Svega 5.604 503 1.866 25.047 1.762 1.234 504 

Kako se iz ovoga vidi na prvo mjesto dolaze goveda (junice, 
krave, volovi, bikovi) sa 70,29% od sve stoke, zatim svinje sa 23,39% 
i konji sa 6,32%. Prema tome na ovom području od 108.32 km2 do- 
lazi poprečno na 1 km2 po 51,75 komada goveda (u cijeloj državi po 
15 goveda) po 17,27 komada svinja (u cijeloj državi 11), onda 4,66 
konja (5 konja), ili pak na 100 stanovnika dolazi 34.80 goveda, 
11,54 svinja i 3,12 konja. 

Od peradi na prvo mjesto dolazi kokoš, jer ne samo da daje jaja 
i meso, nego u velikim količinama služi za tržište. Da njihova rasa 
nije najbolja vidi se po broju jaja (60.—70 komada) na godinu, a i 
po njihovoj težini (oko 50—55 grama). Tako je isto slučaj sa guska- 
ma i patkama; nešto bolje stoje purani, samo što se oni uzgajaju u 
mnogo manjim količinama, nego li to mnogi misle (8,78%). 

Ova grana privrede, koja našoj trgovinskoj bilanci donosi lijepu 
stavku (samo jaja Din 560,000.000), morala bi zaista naći potpore 
sa strane države, osnivanjem živinarskih stanica i selekcionih živi- 
narskih zadruga, jer su degenerirane rase sve manje u stanju, da 
budu konkurenti na svjetskom tržištu onim državama, koje na pe- 
radarstvo polažu veliku važnost (kao Danska, Poljska i dr.). 

I ako Hrv. Zagorje nije siromašno rudama, u ovom trokutu 
(Oroslavje—Stubica—Zabok) niti je pronađena niti se vadi kakova 
ruda. Ali se ipak razvila industrija zahvaljujući jeftinoj i spretnoj 
radnoj snazi. 

U samom mjestu Oroslavju postoje četiri industrijska poduzeća, 
a jedno u Zaboku, koje se nalazi tek u razvitku. 


Veličina i broj vretena pojedinih poduzeća 


Godišnja 
Broj Broj količina 
Naziv zaposlenih sta- Broj izrađene 
poduzeća radnika nova vretena Pogon Vrst robe robe 
Vunenina i 
Prozorija 48 33 — 22HP. pamučnina 2 
Ivančica 280 130 — 180 >» 720.000 m 
Zagorska 650 100 3.720 550 >» 350.000 m 
Preslica 640 170 1.280 600 » 1,684.000 m 
"Tek. ind. Zabok 220 70 1.892 310» 7 
Svega 1.838 503 6.892 1722HFP. 


Nema sumnje da su ove tvornice donekle i blagodat za ova mje- 
sta, jer bi se ovaj svijet, koji ovdje radi, morao naokolo potucati da 
zaradi po koji dinar, a u ovom slučaju on radi i zarađuje kod kuće. 


Velika napučenost Hrv. Zagorja prouzrokovala je veliki perso- 
nalni i robni promet, te isti traže dobra i brza komunikaciona sred- 
stva, međutim su ona ne samo slaba nego upravo jadna. Ceste Hrv. 
Zagorja nalaze se u derutnom stanju, osobito posljednjih godina, od 
kada njima jure uz teške teretne automobile i ogromni autobusi, koji 
nastoje da ispune prometne potrebe kraj slabe željezničke mreže. 
Putnik treba da na zagorskoj pruzi za udaljenost od 40—50 km pre- 
ko 2 sata (Zagreb—Stubica) ili za udaljenost od 100 km skoro 4 
gata, a autobusi svladavaju taj put za 1 odnosno 2 sata, što ima 
veliku prednost pred željeznicama. 

Iz gornjega se vidi da ekonomsko stanje u ovom kraju, nije po- 
voljno, a ako se malo bolje upoznamo i sa socijalnim stanjem ovog 
kraja, dobit ćemo pravu sliku života u jednom siromašnom dijelu 
naše domovine. 

Kada su se zadnjih decenija prošlog stoljeća počele raspadati 
stare zadruge u svim našim krajevima, uslijed raznih uzroka, dolazi 
u krajevima sa malo zemlje i do većih osiromašenja, jer dok su prije 
velike zadruge bile u mogućnosti da produkte potrebne za svoje ži- 
telje same izrade, sada seljaci ne podmiruju sve svoje potrebe sami, 
nego veći dio namiruju u dućanima. U tu svrhu potrebna je i goto- 
vina, pa da se do nje dođe polazi se u grad na rad. Ako pak tamo 
nije moguće naći zarade posegne se i za najgorim: prodaje se komad 
po komad zemljišta od i onako liliputanskog imetka. Kako može da 
utječe prodaja zemlje na gospodarstvo razabiremo iz slijedećega: 
površina Oroslavje—Stubica—Zabok iznosi 10.832,28 ha, a na tom 
se nalazi 2.966 kućanstava. Prema tome otpada na svako kućanstvo 
3,652 ha, a kako tu stanuje 16.134 stanovnika, to dolazi na svako 
gospodarstvo po 5,44 osoba. Možemo si pretstaviti što znači prodati 
i najmanji komad zemlje za svako ovo gospodarstvo.. A nakon što 
će se izvršiti nasljeđem dalnja dioba ovih sada postojećih gospo- 
darstava, onda zaista ne će više biti mogućnosti daljnje prodaje. Po- 
sjedovnu situaciju nam ilustrira slijedeća tabela: 


Kućanstva i posjed 


Broj Broj  —Brojosoba Posjed Posjed 
Općina Površina kućanstva stanovnika nalkuć. nalkuć. na1osobu 
Oroslavje 1.494.08 508 2.878 5,67 2,944 ha 0,519 ha 
D. Stubica 7.117.40 1.674 8.926 5,83 4,252 » 0,797 > 
Zabok 2.220.80 784 4.330 5,52 2,838 >» 0,513 > 
Svega 10.832.28 2.966 16.134 5,44 3,652 ha 0,571 ha 


Ako uzmemo u obzir veličinu posjeda u vezi s kućanstvom, onda 
dobijemo slijedeću sliku: 


10% kućanstva sa posjedom od _1— 2 jutra 
50% » » » » 3—5 >» 


20% » » » » 6—10 >» 
15% » » » « 11—20 >» 
i 5% » » » većim od 20 jutara. 


Lako si možemo iz toga pretstaviti put, kojim će kročiti hrv. 
zagorsko selo u bliskoj budućnosti, ako se nastavi daljnjom diobom 
srpa Posljedice će biti u još većem osiromašenju i proletariza- 
ciji sela. 

Da bi taj mali posjed donio što veći prinos, seljaci obrađuju 
zemlju upravo vrtljarski. Ore se duboko, biljke se više puta okopa« 
vaju i čiste od raznih nametnika. O nekom modernom oruđu (trak- 
torima, motorima), ovdje ne može biti ni govora, jer kad bi netko i 
imao sredstva, da si nabavi ovu vrijednu tekovinu današnje tehnike, 
on nema niti prostora gdje da ju okrene, jer mu je posjed malen i 
raskomadan. Stoga bi tu bila veoma potrebna komasacija. Uklanja- 
njem bezbrojnih međa između zagorskih posjeda mogla bi komasacija 

donijeti mnogo korisnog tla. Ali teškoća je kod komasacije što je 
plodnost zemlje veoma različita od brijega do brijega, pa se seljaci 
teško odlučuju za izmjenu sasvim drukčije nego li u jednako plod- 
nim ravnicama. 

Kod samog obrađivanja vezani su seljaci na uzajamnost, iako 
imadu malo posjeda, a iz razloga što nemaju dovoljno marvene snage. 
Da je tome tako vidi se iz ovoga: u jednom selu imade 16 kućanstava, 
od tih imadu po 3 komada stoke svega 3 kućanstva, po 2 kom. svega 
7" kućanstava, po 1 komad imadu 5 kućanstva, a bez stoke je 1 ku- 
ćanstvo. Od tih 16 kućanstava imade njih 12 po 1 plug, a bez pluga 
su 4 kućanstva. Ako se uzme u obzir, da se ovdašnja zemlja dosta 
teško ore, jer je tvrda i brdovita te nije za obradu dovoljno dva ko- 
imada stoke, već je potrebna »sprega«, onda nam je još jasnija po- 
treba uzajamnosti i sloge. 

Makar se zemlja obrađuje s toliko pažnje, njezin prinos je 
minimalan, jer slaba zemlja do kraja iscrpena, slabo sjeme, manj- 
kavo gnojenje imadu također ovdje svoj udio. Ipak najvažnija 
stvar kod toga su i elementarne nesreće, koje su u ovim krajevima 
vrlo česte. Upravo one znadu biti katastrofalne i uništiti do 80% od 
svega priroda. Obvezatno osiguranje je provedeno, ali ono ne može 
ni izdaleka nadoknaditi nastalu štetu, i može se konstatirati neza- 
dovoljstvo sa tim osiguranjem kod seljaka, iako »Zavod za osigu- 
ranje« drži, da je on blagodat u takovim slučajevima. 

Taj slab prinos poljskog rada počela je nađoknađivati zarada u 
industriji, koja se ovdje širi, a u seljaku našla jeftinu ali i spretnu 
radnu snagu. Seljaci vrše uz svakodnevni tvornički rad također po- 
trebne poslove na svojem gospodarstvu. Kako se zarađuje vidjet će- 
mo kasnije, a da bi mogli vidjeti, kakovu vrijednost ima novac u ovom 
kraju i nakon toga što se narodu pruža prilika da dođe do stanovite 
gotovine, navest ćemo nekoliko momenata s time u vezi. Prijašnje 
gospodarenje nije iziskivalo mnogo gotovine, jer je malo novaca bilo 
potrebno za dućan, jer su domaći proizvodi velikim dijelom zado- 
voljavali domaće potrebe. U koliko su u pojedinim prilikama bile 
potrebne stanovite svote novaca one su se uzajamljivale od seljaka 
obično na poštenje. Cijepanjem velikih domaćinstava nastale su i 
veće potrebe nabavke iz dućana, prema tome i veće količine novca. 
Posuđivalo se iz banaka. U zadnje vrijeme je to prestalo, jer se ljudi 
straše poslova s bankama, i prešli su ponovno na međusobno 
zajmljivanje, ali ovaj puta sigurnosno, na mjenicu, ili kako drugačije. 
Najobičniji način je ovaj: zalaže se njiva ili livada, čiji prirod uzima 
zajmodavac u ime kamata sve dotle, dok mu dužnik ne vrati dug. 
Na pr.: jedan seljak pozajmio je od drugoga 4500 Din, a ovaj mu 
daje u zalog odnosno kao kamate livadu na kojoj raste godišnje 15 
do 20 mte. odličnog sijena. Ako računamo tržnu cijenu dobrog sijena 
circa 60 Din to će vrijednost sijena za 1 godinu biti oko 1050 Din 
što pretstavlja na glavnicu od 4500 Din kamate od 23,33%. 

pak u tvornicama je različita već prema vrsti rada i 
radnom vremenu. Plaća se ili po satu ili prema akordu. Kako se 
radi obično 96 sati (po 2.50—6 Din) 14-dnevno, to zarada iznosi 
nominalno 240—500 Din, ali se od toga odbijaju znatne svote za po- 

rez i okružnu blagajnu tako, da ovi odbici znatno smanjuju gornju 
svotu. Ovo bi za 14 dnevni rad bila »sasma pristojna plaća«,kad bi 
se radilo potpunih 96 sati. No uzevši u obzir da baš u posljednje vri- 
jeme rad nije potpun, ni što se tiče zaposlenih niti potpunog rad- 
nog vremena, kreću se godišnje plaće radnika između 3000—9000 
Din. Prema. tome iznosi tjedna plaća tek oko 60—180 Dir. 

Seljaci radnici troše dobivenu gotovinu u glavnom za podiza- 
nje svoga gospodarstva, pa se u tom pogledu opaža sasvim lijep na- 
predak čitavog kraja, koji se nalazi u neposrednoj blizini samih tvor- 
nica. Tu se više ne podižu male na selu uobičajene kućice, već uji 
moderne i zračne zgrade, kako stambene tako i gospodarske. Ali 
ipak ima još mnogo toga što bi se bezuvjetno moralo popraviti. — 
Među ostalim znatan nedostatak u ovom kraju čine bunari, obično 
građeni bez pažnje, na nekom nespretnom mjestu, pa u njega dolaze 
razne nečistoće uslijed blizine staja, đubrišta itd. Nerijetka je po“ 
sljedica toga, da se zarazi voda i naravno njezini potrošači ukućani, 
a često puta i čitavo selo. 

Razvitak industrije utječe dosta blagotvorno na samo gospo- 
darstvo sela, pa ćemo sada nešto kazati i o djelovanju iste na samog 
seljaka-tvorničkog radnika. 

Jedna od prvih i vrlo značajnih pozitivnih strana razvitka in- 
dustrije jest širenje pismenosti i to najviše baš u kraju gdje se indu- 
strija najjače razvila. To se opaža osobito u Oroslavju kao emi- 
nentno industrijskom okrugu, gdje imade ipak 14,16% nepismenih. 
U Zaboku, imade još uvijek 25,90%, a u D. Stubici 30,60%. Uma- 
njenjem nepismenosti, pojavila su se i razna kulturna i prosvjetna 
društva i klubovi. 

Utjecaj industrije na seljaka imade i negativnih posljedica i to 
naročito u zdravstvenom pogledu. Da bi naš navod bio vjerodostoj- 
niji poslužit ćemo se izvatkom iz »spiska vojnih obvezanika«, koji 
je najbolja svjedodžba o zdravstvenom stanju na selu, osobito što se 
tiče muškaraca. U tu svrhu uzet ćemo samo mjesto Oroslavje, kao 
najjače industrijsko, i to godine 1922, kada se ovdje industrija tek 
počela razvijati, zatim god. 1929 s njezinom 7 godišnjom tradicijom i 
1936 g. iza 14-godišnjeg razvitka. 


Godina Pozvani na Pronađeni zdravi Pronađeni bolesni 
Rođeni Zvani vojni pregled Broj % Broj % 
1902 1922 26 21 80,77", 5 19,33% 
1909 1929 28 16 57,149 12 42,865 
1916 1936 15 5 33,33% 10 66,67% 


Kako iz tabele vidimo pronađeno je 1922 godine po vojnim liječ- 
nicima 80.77% zdravih (sposobnih) bez ikakova defekta, 1929 samo 
51.14%, a u 1936 god. iza 14 godina rada u tvornici, nađeno je zdra 
vih tek 33,33%. Istina 1916 godina, bila je ratna, ali je ipak porazna 
činjenica za selo, da nema niti jednu trećinu zdravih mladića. Da 
je i tvornica dala svoj udio kod bolesti ovih ljudi, vidi se po tome, što 
su oni gotovo svi radnici, a od deset njih boluje ih osam na plućima, 
što bi u procentu iznosilo 80%. Mora se spomenuti da bi tuberkuloza 
u ovom zdravom kraju smjela biti jedna od rijetkih bolesti. Dakle 
neosporno je, da se tu osjeća djelovanje boravka među tvorničkim 


526 


zidovima, a kako dolazi do toga, i na kome je krivnja, djelomično 
ćemo vidjeti iz slijedećeg. : i 

Svakako jedan znatan dio krivice za svoju fizičku slabost snosi 
sam radnik, jer ne živi onako, kako to zahtijeva njegov rad, i ako 
bi en to mogao makar ne možda potpuno, ali barem djelomično. Ima 
ih.koji se iz raznih razloga slabo brinu za hranu, koja bi trebala da 
odgovara njihovom fizičkom naporu, da bi stan bio čim uredniji, 
zračniji i svijetliji, ali zato mnogo više ide na leđa poduzetnika, radi 
raznih nedostataka, kao: plaća, uređaj, radno vrijeme itd. 

Kakove su plaće, već smo vidjeli, pa je jasno, kad bi plaće bile 
bolje, da bi i radništvo podiglo standard života, pa bi i znatan dio 
krivice njemu pripisan otpao, jer bi s većom zaradom došao u mo+ 
gućnost da uzima bolju hranu, još bolji stan i drugo. 

Uređaj ovih industrijskih poduzeća je stvar za sebe, u pogledu 
higijenskom daleko od onoga što se danas traži od modernih tvor- 
ničkih uređaja, jer dok se jedan dio tih poduzeća nalazi u novim 
zgradama, dotle se jedan dio tih tvornica nalazi u jednom velikom 
dvorcu, koji je star nekoliko stoljeća, pa su te prostorije za modernu 
tvorničku higijenu neodgovarajuće. 

. Što se tiče radnog vremena, ono je istina kao i u mnogim dru- 
gim običnim poduzećima, 81)satno (engleska subota) ali se ne može 
shvatiti da se kroz ovo vrijeme kroz 81% odnosno 17 sati nebi mo- 
glo naći barem pola sata, za nekakav odmor, kroz koji bi radnik mo- 
gao i mirno da jede, jer sada mora uz stroj, u prašini i vrućini. 

Momenat industrijalizacije svakako je dobro došao, ali tek je- 
dnom malom dijelu tog kraja. Kolonizacija Hrvatskih Zagoraca po 
bogatim našim slavonskim krajevima ide teško, jer u te svrhe treba 
priličnog kapitala, a taj baš manjka ovdašnjim ljudima i jedan je 
od glavnih razloga slabog selenja. Manje važan, ali vrijedan spo- 
mena je slučaj, da se ovdašnji ljudi vrlo teško odijeljuju od svoje 
rođene grude, što svakako ide na uštrb selenja. Dakle trebalo bi lju- 
dima ići ususret na onaj način koji je najpogodniji i koji njima naj- 
više odgovara: potpomagati ih u poljoprivrednom pogledu, i to u 
svim njezinim oblicima (osobito vrtljarstvo, voćarstvo, vinogradar- 
stvo), zatim u stočarstvu (u užem smislu peradarstvo, i pčelarstvo). 
Ni da se u isto vrijeme poradi i na tome, da se u drugim dijelovima 
ove države 27% uopće obrađene zemlje poveća na račun druge pro- 
duktivne, ali neobrađene zemlje (koje imađemo još i danas oko 58%), 
ili na račun sada neproduktivne zemlje (oko 15%) jer je sigurno da 
bi onda i ovdašnji stanovnici došli do jeftinijeg kruha. 

Stanovnici ovog kraja, pretstavljaju onaj dio hrvatskog na- 
roda, kojem bi trebalo pokloniti više pažnje i ozbiljnosti, jer ako će 
se ovaj kraj prepustiti i nadalje da ide svojim tokom rasti će ma- 
terijalno i moralno i fizičko siromaštvo. 

Dr, Simeon Gaćeša [Zagreb] 


Novi propisi e knjigovodstvu i 

U »Službenim novinama« od 28 oktobra 1937 g. obnarodovan je 
novi trgovački zakon za Kraljevinu Jugoslaviju, koji je tim danom 
i u život stupio. Obaveznu pak snagu, kako je poznato, nije još dobio, 
nego će se to kasnije odrediti posebnim zakonom. Zasad su obnaro- 
dovana samo prva dva dijela trgovačkog zakona i to: I. dio, o trgov- 
cima i trgovačkom osoblju ($$ 1—103) i II. dio, o trgovačkim dru- 
štvima (88 104—513), dok dijelovi o trgovačkim poslovima nisu još 
uzakonjeni. 

U novom zakonu namijenjena su pitanjima knjigovodstva po- 
sebna tri otsjeka, i to: četvrti otsjek u I. dijelu zakona, pod naslo- 
vom »Trgovačke knjige«, zatim četvrti otsjek u trećoj glavi II. dijela 
zakona pod naslovom »Računovodstvo dioničkih društava« i četvrti 
otsjek u četvrtoj glavi II. dijela zakona pod naslovom »Računovodstvo 
društava s ograničenom odgovornošću«. Otajek pod naslovom »Trgo- 
vačke knjige« ustanovljuje opće propise za vođenje trgovačkih 
knjiga u svima trgovačkim poduzećima te obuhvaća 14 paragrafa 
($$ 47—60), otsjek pod naslovom »Računovodstvo dioničkih dru- 
štava« određuje specijalne propise za vođenje knjiga u dioničkim 
društvima te obuhvata 15 paragrafa ($$ 328—342), analogne pro- 
pise sadržaje i otsjek o »Računovodstvu društava s ograničenom 
odgovornošću«, koji se sastoji samo od jednog paragrafa (Š 470). 

Želimo li dakle proučiti novo naše knjigovodstveno pravo, treba 
u prvom redu da se zabavimo s označenim dijelovima novog trgo- 
vačkog zakona, poimence pak s $$ 47 do 60, 88 328 do 342 i s $ 470, 
koji su naročito namijenjeni knjigovodstvu. No treba spomenuti, 
da se u novom zakonu nalazi i na drugim mjestima znatan broj od- 
redaba, koje — u vezi s drugim različitim pojmovima — također 
zasijecaju u područje knjigovodstva. 

Primjera radi da nabrojimo odmah nekoje od važnijih takvih slučajeva. 

1) Već ono osnovno pitanje: tko mora, a tko ne mora voditi trgovačke 
knjige, određuje se ne samo u $ 47 — u njemu se postavlja samo glavno pra- 
vilo —, nego se to pitanje rješava još za posebne slučajeve u $ 3 za omanje 
trgovce, u $ 45 za državna i banovinska poduzeća i u $$ 99 i 102 za specijalne 
knjige trgovačkih posrednika. 2) O kaznama za prekršaje u pogledu vođenja 
trgovačkih knjiga govori se u prvom redu u $ 59, koji se nalazi u sklopu pro- 
pisa o trgovačkim knjigama, ali u stvari kazna treba još primjenjivati i $$ 17 
do 19, u kojima se određuju visine kazni i sam postupak. 3) U knjigovodstvene 
propise spadaju i odredbe 8 228 o vođenju knjiga dioničara i analogno odredbe 
$ 442 o vođenju knjige udjela u društvu s ograničenom odgovornošću. 4) Na- 
dalje u najužoj su vezi s knjigovodstvom svi propisi o reviziji dioričkih dru- 
štava ($$ 191 do 193, $8 309 do 327 i 8 393) i propisi o reviziji društava 
s ograničenom odgovornošću ($$ 463 do 469 i 8 488). 5) Ovamo spadaju i 
propisi o obračunu između drugova u javnom trgovačkom, komanditnom i 
tajnom društvu u slučajevima istupanja, likvidacije firme i u godišnjem za- 
ključku ($$ 123 do 125, 143, 157 do 159, 170 do 172 1 492). 6) U vezi su 
s knjigovodstvom i propisi 88 161 i 377, koji govore o pohrani i čuvanju trgo- 
vačkih knjiga nakon likvidacije društvenih firmi. 7) Napokon tangiraju knji- 
govodstvo i oni propisi, koji govore o povlačenju dionica (5 362) i o likvida- 
cionoj bilanci kod dioničkog društva ($$ 371 do 374). 

Trgovac mora i u buduće voditi knjige tako, da se iz njih jasno 
i potpuno vidi njegovo imovno stanje, njegovi trgovački poslovi i 
njihovo kretanje (3 47). Knjiženja se moraju kao i do sada vršiti 
po pravilima urednog knjigovodstva, a knjige se moraju — to zakon 
izričito naglašava — svake poslovne godine zaključiti u saglasnosti 
s inventarom i bilancom. Posve je nova odredba $ 47, da se knjiženja 
moraju pozivati na spise, koji opravdavaju knjiženje. Prema tome 
zakon prihvaća princip temeljnica ili dokumenata za knjiženje (Be- 
lege), prema kojem su principu temeljnice osnov cjelokupnog knji- 
govodstvenog uređaja. Samo su temeljnice izvorne isprave, one su 
originalni dokumenti i pismeni dokazi o poslovima i o promjenama 
u stanju imovine, dok cjelokupno knjigovodstvo nije drugo nego 
prepisivanje iz tih dokumenata; knjigovodstvo ih samo sređuje, sra- 
čunava i izvodi iz njih rekapitulacije kao što i inventar s bilancom 
nije ništa drugo nego ponovno sređivanje, sračunavanje i rekapitu- 
Jacija cjelokupnog knjiženja u toku jedne poslovne godine. Cjelo- 
kupno knjigovodstvo poduzeća tvori na neki način piramidu: nje- 
zinu osnovu sačinjava skup svih temeljnica, nad temeljnicama se 
uzdiže izvjestan broj trgovačkih knjiga, a na vrhu svih knjiga stoji 
inventar s bilancom. 

Samo druga je stvar, kako će se taj princip temeljnica u praksi 
provoditi. Jer nastaje pitanje, da li će biti zgodno po traženju za- 
kona ispostavljati o svakom, pa i najmanjem poslu ili izdatku »spis, 
koji pravda knjiženje«. A zakon, kako se vidi, polaže veliku važ- 
nost na postojanje tih opravdavajućih spisa, pa ih spominje još na 
dva mjesta. U $ 55 zakon naređuje, da se moraju knjige i poslovno» 
prepiska čuvati — kao i do sada — deset godina. Ali novo je, što 
zakon izričito traži da se toliko moraju čuvati i druge poslovne za- 
bilješke, kojima se pravda uvođenje u knjigama. A $ 52, koji tako- 
đer govori o čuvanju pisama, telegrama i vlastitih kopija, naređuje, 
da trgovac mora načiniti i čuvati pismene zabilješke o poslovnim 
telefonskim razgovorima, u koliko se na tome zasniva koji upis u 
trgovačkim knjigama. 

Nova naređenja o prvom inventaru, o redovnom godišnjem in- 
ventaru, o procjeni i o bilanci ($$ 48 do 51) podudaraju se sa dosa- 
dašnjim propisima. Naprotiv propisi o ustrojstvu trgovačkih knjiga 
znatno su izmijenjeni. U koliko se knjigovodstvo vrši u knjigama, 
one moraju biti — kao i do sada — uvezane prije početka knjiženja, 
a listovi moraju biti označeni rednim brojevima (8 53). Ali istim 
paragrafom dopušteno je da se knjiženje ne mora vršiti u uveza- 
nim knjigama, jer je komisija za izradu zakona došla do uvjerenja, 
da je tehničko preimućstvo ovakvog načina knjiženja na nepoveza- 
nim listovima i u kartoteci »neosporeno i neosporivo«, pa se je rav- 
nala u tom pitanju prema željama iz trgovačkih krugova, a također 
i prema najnovijem zakonodavnom stanju drugih država. Za svaki 
slučaj Ministar pravde je ovlašten da putem uredaba izdaje prema 
potrebi potanje propise, koji će se odnositi na pravilnost, potpunost 
i preglednost toga načina knjiženja. 

Po novom zakonu knjige se moraju voditi samo na državnom 
službenom jeziku, u koliko drugim zakonima ili međunarodnim ugo- 

vorima nije dopušteno što drugo ($ 54). U tom se pogledu razlikuje 
novi propis od starog trgovačkog zakona u ovim krajevima, naprotiv 
za krajeve predratne Srbije novi propis ne donosi nikakve pro+ 
mjene. Ali zato za krajeve predratne Srbije novi zakon donosi drugu 
jednu važnu novost, koja se u našim krajevima neće ni zapaziti, a 
to je, da otpada vođenje obligatnog dnevnika. Po starom srpskom 
zakonu naime svaki trgovac mora bezuslovno voditi trgovačku knji 
gu pod imenom dnevnik, i u tu knjigu mora pojedinačno upisivati 
sve svoje trgovačke poslove bez razlike. | ' 

Za firme, koje bi povrijedile dužnosti u pogledu vođenja trgo- 
vačkih knjiga, novi zakon predviđa u $ 59 kazne. Kazne su novčane 
te iznose 300 do 6.000 dinara. Ako je djelo učinjeno s umišljajem, 
krivac će se pored novčane kazne kazniti još i zatvorom do 6 mje- 
seci.!) ; 

Što se tiče dokazne moći trgovačkih knjiga, u buduće su mjero- 
davni propisi građanskog parničnog postupnika. U trgovački za4 
kon nisu uneseni nikakvi propisi u tom pogledu osim napomene, da 
sud može narediti u toku sudskog postupka, da mu jedna ili druga 
stranka, ili obje stranke podnesu trgovačke knjige. 

U novim propisima, koji vrijede za računovodstvo dioničkih 
društava, važnije su ove promjene: $ 329 određuje, kako dugo može 
trajati poslovna godina. Ona traje — osim prve godine, u kojoj je 
d. d. osnovano — tačno 12 uzastopnih mjeseci i teče od 1. I. do 31. 
XII., ako nije pravilima drukčije propisano. Godišnji zaključni ra- 
čuni moraju se podnijeti nadzornoj ustanovi najkasnije za tri mje- 
seca po svršetku poslovne godine. 

Za procjenu imovinskih predmeta postavljeni su u $ 331 dosta 
opširni propisi, koji se drže ovih načela: 1) Investicije i predmeti na- 
mijenjeni trajnoj upotrebi ne smiju se u bilanci iskazivati ni višom 
cijenom od nabavne ni nižom nego što proizlazi na osnovu otpisa. 2) 
Otpisi moraju odgovarati stvarnom smanjenju vrijednosti u toj po- 
slovnoj godini. 

Zanimljivo je, da se zakonski propis $ 331, stav 2, upušta u iz- 
laganje različitih knjigovodstvenih načina, kako se može prikazivati 


1) U »Bankarstvu« za 1931 g. (str. 229 i dalje) stavio sam nekoje pri- 
mjedbe na propise o knjigovodstvu u tadašnjem projektu trgovačkog zakona, 
koji je te godine objavila zagrebačka Trg. komora u svom časopisu »Privreda«. 
Napomenuo sam da projekt izričito naređuje, da trgovac mora voditi knjige, 
da mora sastavljati inventar, da mora čuvati knjige i prepisku, ali ne predviđa, 
što treba učiniti, ako trgovac ne udovolji tim propisima. Vjerojatno su se takve 
napomene javljale i s drugih strana, jer je ova odredba o kaznama naknadno 
uvrštena u projekt i uzakonjena u $ 59. 

U istom svom članku izrazio sam još jednu misao u pogledu termino- 
logije ovim riječima: »Za pojam knjigovodstva u buduće bi bolje odgovarao 
izraz računovodstvo, ne samo zato što glavni cilj svega knjigovodstvenog ure- 
đaja sastoji u tome, da vodi račun o svemu što se odnosi na radnju trgovca, 
nego i zato što projekt dopušta, da može postojati računovodstvo u kartoteci 
i na nepovezanim listovima«. Kako se sada vidi, zakon je usvojio obađva izra- 
za, ali — rekao bih — s nekom nijansom. Izraz »knjigovodstvo« zakon upo- 
trebljava, kad govori o trgovačkim knjigama uopće, a kad govori o knjigo- 
vodstvu kod dioničkih društava i kod društava s ograničenim jamstvom, onda 
upotrebljava izraz »računovodstvo«. 

otpis (što nije bilo potrebno činiti), te dopušta da se otpis prikazuje 
u bilanci bilo smanjenjem vrijednosti na aktivnoj strani bilo pak 
povećanjem — pomoću računa smanjenja vrijednosti — na pasivnoj 
strani. U svakom slučaju zakon zahtijeva ne samo da se mora iz bi- 
lance vidjeti, koliko je otpisano u toj poslovnoj godini, nego se mora 
iz bilance vidjeti još i to, koliko iznosi ukupna svota svih dotadašnjih 
otpisa. Ako se otpis izračunava u postocima, onda se taj postotak 
mora računati svake godine od one iste vrijednosti, po kojoj je pred- 
met bio prvobitno unesen u bilancu t. j. od nabavne vrijednosti, 
dočim se je po dosadašnjim običajima u mnogim poduzećima otpis 
izračunavao od salda računa, dakle svake godine od drukčijeg iz- 
noga. Takav je postupak bio jednostavniji za knjigovođu, ali nije is- 
pravan s matematičkog gledišta. 

Procjena robe, sirovina i svih predmeta, koji nisu namijenjeni 
trajnoj upotrebi vrši se po nabavnoj cijeni, a ako je na dan zaključka 
burzovna ili tržišna cijena niža, procjena se vrši po toj nižoj cijeni. 
Ova pravila u buduće vrijede također za vrijednosne papire i valute. 

Isti $ 331 dopušta i aktiviranje izvjesnih vrsta učinjenih tro- 
škova. Osnivački troškovi mogu se amortizirati kroz prvih pet go- 
dina, pa se za to vrijeme može samo po 1/5 uvrstiti svake godine u 
račun gubitka i dobitka, a preostatak se može unijeti u aktivu. Tako 
se smije bilancirati i gubitak od ažija, ako dioničko društvo uzme 
zajam, za koji ne primi od vjerovnika puni (nominalni) iznos zajma, 
na pr. kod plasiranja vlastitih hipotekarno osiguranih izaložnica, 
U tom slučaju mora se u pasivu uvrstiti puni iznos podignutog zaj. 
ma, a gubitak uslijed disažija smije se uvrstiti u aktivu. Ova se ak- 
tiva mora posjepeno amortizirati tako, da se svake godine otpiše 
od nje onaj dio, koji otpada na dio zajma, što je u toj godini vraćen. 

Po novom zakonu godišnji zaključni računi dioničkog društva 
sastoje se od tri obligatna udjela, a to su: 1) godišnja bilanca, 2) 
račun gubitka i dobitka i 3) izvještaj uprave. Za sva tri ova sa- 
stavka zakon određuje minimalne zahtjeve u pogledu preglednosti i 
iznošenja poslovnih podataka. Bilanca, udovoljavajući propisima 
$ 332, morala bi ovako izgledati: 

Vidi stranu 5832 i 538 


U $ 333 određeno je pak što mora minimalno sadržavati račun 
gubitka i dobitka, u koliko predmet poduzeća ne bi zahtijevao po- 
drobniju podjelu. Prema označenim minimalnim zahtjevima u po- 
gledu preglednosti i specifikacije pojedinih vrsta gubitaka i dobi- 
taka, taj će iskaz u buduće trebati ovako da izgleda: 

Vidi stranu 584 i 585 


Kao što se vidi, $ 333 rađen je po ugledu na novelirani $ 261 c) 
njemačkog trgovačkog zakona. U svoje vrijeme taj je paragraf iza- 
zvao veliku uzbunu u njemačkoj stručnoj literaturi, koja se je me- 
đutim postepeno stišala. Naročito se je predbacivalo noveli $ 261 c), 
da poduzeća nisu dovoljno zaštićena u pogledu opravdanog čuvanja 
poslovnih tajni, da će konkurentne firme dobiti prevelik uvid u ope- 
racije poduzeća, da će sve pojedinosti lako saznati iz računa gubitka 


Nastavak na Strani 584 

AKTIVA BILANC. 


1. NEIZVRŠENE UPLATE osnovne glavnice . . 

E SASTOJCI IMOVINE NAMIJENJENI TRAJNOJ UPOTREBI 
1. Zemljišta bez obzira na zgrade 
vrijednost prema lanjskoj bilanci... +. +. +... 
prirast u ovoj godini . . . . + e 
smanjenje u ovoj godini . . . . 4. alive 
otpis u ovoj godini . . . 1 oD 
Zgrade 


a) poslovne zgrade . . . ae e 
b) tvorničke i druge . . 
(8 obračunom prirasta, smanjenja i otpisa kao pod. 1) 


3. Strojevi i strojne naprave 


(8 obračunom kao kod zgrada) . . . +... 
4. Alat i drugi inventar poduzeća 

(također s obračunom kao kod zgrada) . . .. io 
5. Povlastice, patenti, licence, žigovi i slična prava 

(uz isti obračun kao kod zgrada) . . ... 


III. SUDJELOVANJE U ZAVISNIM PODUZEĆIMA, vrijednosni 
papiri i druga sredstva, kojima se sudjeluje 
(s istim obračunom kao kod zgrada) . . +... 


IV. OBRTNA (KOLAJUĆA) IMOVINA 


1. Sirovine, pomoćni i pogona PRE daa? alnsr je bš sex 
2. Poluizrađevine_.. Pave so jaracek go Šen 169. ba sisi 
3. Izrađevine, roba . . Pia nas? mia 
4. Vrijednosni papiri, ukoliko ne spadaju pod IH. ili IV. 


točka 9 i 10 
a) vlastite dionice . 
b) ostali vrijednosni papiri . 

. Podijeljeni hipotekarni zajmovi . . 

. Iznosi plaćeni unaprijed na račun vlastitih obaveza . 

. Potraživanja na osnovu činidaba i bag robe 
a) kratkog roka . . > a. 
b) srednjeg roka ma ae 


fr K-.E2 


c) dugog roka e s LA Poso 
8. Potraživanja od članova uprave, od nadzornog organa, 
ođ namještenika društva i od zavisnih poduzeća 
(sa specifikacijom rokova kao pod toč. 7.) . . 
9. Mjenice 
(sa specifikacijom rokova kao pod toč. 7.) . 
10. čekovi__. . 
11. Gotov novac u blagajni, "na žiro računu kod Narodne 
banke i na čekovnom računu kod Poštanske štedionice 
V. PRENOSNE STAVKE . .. 
VI. (eventualno) TROŠKOVI I DISAŽIO, NEAMORTIZIRANI 
OSTATAK 
1. Aktivirani troškovi osnivanja po odbitku otpisa . 
2. Aktivirani disažio kod zajmova po odbitku otpisa 
VIII. ČISTI GUBITAK za izravnanje, u koliko se pojavi mjesto 
obaveze iz jamstva 
a) iz običnog jamstva... 4.4. 
b) iz mjeničnog jamstva 
Cc) iz čekovnog jamstva . . . jr angš Se <a 
d) iz jamstva po ugovorima o garanciji . MR je 
VIII. ČISTI GUBITAK Za izravnanje, u koliko se pojavi mjesto 
čistog dobitka 
a) gubitak ili dobitak iz prošle godine . 
b) čisti gubitak u ovoj godini fa 

1. OSNOVNA GLAVNICA 
a) prvenstvene dionice . . . SA RD Le MEA zečina 
b) dionice sa smanjenim pravom glasa . EN NR e pr 
. REZERVE 
1. Opća rezerva (račun odnosno fond) . . . 
2. Druge rezerve (računi i fondovi) . . . 
3. (eventualno) Posebna rezerva za pokriće tečajnih gubitaka 
po $£339.... S sate 
ITI. RAČUNI OBNOVE I RAČUNI SMANJENJA VRIJEDNOSTI sis 
IV. DUGOVANJA 
1. Dugovanja po obvezničkim zajmovima 
a) zajmovi osigurani hipotekarnim dužnicima u aktivi . .[|... 
b) ostali zajmovi na obveznice. . .. ude, ze a2] 6 
. Druge hipoteke na društvenim nepokretninama Nara 2 paagg 
. Iznosi, koje su unaprijed platile mušterije . . še do 
. Dugovanja na osnovu činiđbi i nje robe 
a) kratkog roka . . . Di oodiie i 
b) srednjeg roka dl ev. Dje ača id do Ar i je o riše 
c) dugog roka... PE e e mere va 2 Ee ee 
5. Dugovanja zavisnim poduzećima 7 
(sa specifikacijom rokova kao pod 4.) . . 
6. Dugovanja po akceptiranim trasiranim i vlastitim. mje- 
nicama 
(sa specifikacijom rokova) . . .. 
7. Dugovanja bankama 
(sa specifikacijom pi S. oda fa» «ho 0. ae Sah 
8. Ostala dugovanja . . .. nara pre: ' Ku 
de PRENOSNE STAVKE . . . . sk 
. (eventualno) OBAVEZE IZ PORUČANSTAVA - _ JAMSTVA 
a) obična jamstva ći . 


ho 


b) mjenična jamstva KN La a ad a 

Cc) čekovna jamstva . . . boKO sai o 

d) jamstva iz ugovora o garanciji Črna dav bačen ave 
VII. ČISTI DOBITAK kazi 

a) ostatak dobitka odnosno gubitka iz PRede pr , 

b) čisti dobitak u ovoj godini . 


mI 
SE X s ali s 


od 31 decembra 193... . DOBICI 


Svi prihodi poduzeća, koji ne spadaju pod točke 2—4 (i to po 
odbitku nepokazanih izdataka za nabavku sirovina, ma- 
terijala i robe) . LAI 2 ge 

Prihodi od sudjelovanja u aNieta po he a 

Kamate, provizije i drugi prihodi od kapitala . 

Vanredni prihodi svake vrste . naa; . 

čisti gubitak za izravnanje, ako bi se pojavio mjesto čistog 
dobitka 


a) ostatak gubitka odnosno dobitka iz pra ai R 
b) čisti gubitak u ovoj godini . . 


O A o 


i dobitka izrađenog po novom propisu. Uvađajući prigovore takve 
vrste, $ 333 svijesno dopušta, da se na pr. radničke nadnice mogu 
uvrstiti među gubitke zajedno s ostalim plaćama namještenika, a ne 
odvojeno, što je osobito važno za tvornice. Nadalje zakon izričito 
dopušta, da se u trgovačkim i tvorničkim poduzećima iskazuje samo 
neto dobitak od prodane robe, a ne traži, da se mora iskazati cjelo- 
kupni utržak za robu ni cjelokupni utrošak za nabavu robe, kao što 
to čine na pr. američka poduzeća u svom računu gubitka i dobitka 
(Statement of Profit and Loss). 

Nije dovoljno jasno, zašto $ 333 tako izričito naglašuje, da treba 
odvojeno iskazati kao gubitak (pod t. 7.) one poreze i prireze, koji 
se odbijaju pri iznalaženju poreske osnovice, dok ostale poreze i pri- 
reze, koje plaća svako poduzeće, uopće ne spominje. Možda se u 
tome može nazrijeti težnja, da se trgovačka bilanca približi t. zv. 
poreskoj bilanci odnosno da ove dvije vrste bilance postanu iden- 
tične. Međutim oprečnost između trgovačke i poreske bilance ne 
može se nikakvim mjerama izbrisati, jer ona bazira na neuklonivim 
suprotnostima između interesa samog poduzeća, njegovih vjerov- 
nika i fiskalnog interesa države. 

Kao treći bitni dio godišnjih računa propisan je za dionička 
društva poseban komentar uz bilancu i račun gubitka i dobitka pod 
nazivom »Izvještaj uprave«. I izvještaj uprave mora u buduće od- 
govarati načelima savjesnog polaganja računa tako, da se iz njega — 
prema $ 334 — mogu vidjeti barem ovi brojčani podaci: 

1) brojčane razlike prema prethodnom godišnjem zaključnom 
računu, 

di 2) bitne promjene u društvenim prilikama tokom poslovne go- 
ine, 

GU BICI DE NE. : | RAČUN GUBITKA I DOBITKA 


Plaće namještenicima i nadnice radnicima . 

Socijalne dažbine . m e s na nac pe ž 

Plaće, tantijeme, naknade i druga davanja ma na vrste 
članovima uprave i nadzornog organa . . . 


Otpisi kod oka i daka ka koga trajnoj sok 
trebi Š 

Drugi otpisi . 

Kamate i provizije . up o e 

Porezi i prirezi, koji se e m anja Pare 
osnovice Ž š 

Svi ostali izdaci (ali ne izdaci za pda: materije ni na- 
bavljenu robu) . . : o A M oš 

Čisti dobitak 
a) ostatak dobitka odnosno gubitka iz iska kosa g 
b) čisti dobitak u ovoj godini . 


a o 
_— 


3) brojčani podaci o konzorcijalnim udjelima, 

4) brojčani podaci o užitničkim dionicama, 

5) podaci o tome, kada dospijevaju obveze srednjeg i dugog 
roka, 

6) važniji pravni odnosi, koji se ne vide iz bilance, a iz kojih 
bi za društvo vjerojatno mogle nastati obveze ili prava, 

7) gubici, koji će vjerojatno nastupiti iz nedospjelih obveza za 
dobavljanje, nabavljanje ili na drugi način, 

8) podaci o tome, da li društvo pripada sindikatima, kartelima 
i sličnim udruženjima i sporazumima te kojima, 

9) događaji osobitog značenja, koji su se desili istom poslije 
svršene poslovne godine, 

10) potanji obračun o troškovima prilikom osnivanja, proširenja, 
povišenja glavnice i slično, ako su ti radovi dovršeni u toj poslovnoj 
godini. 

Što se tiče objavljivanja godišnjih računa, ova je dužnost novim 
zakonom znatno smanjena. Komisija za izrađu zakona smatrala je, 
da objavljivanje godišnjih zaključnih računa načelno nema mnogo 
smisla, a manjim društvima ono prouzrokuje priličan trošak. Komi- 
sija je smatrala, da je potrebnije postaviti što strožije zahtjeve za 
izradu zaključnih računa nego li tražiti da se oni objavljuju. 

Stoga $ 336 određuje, da samo nekoja dionička društva moraju 
u buduće štampom objavljivati bilancu i račun gubitka i dobitka, 
ostala su dionička društva od takvog objavljivanja oslobođena, ali 
s napomenom, ako bi ipak neko društvo objavilo svoje zaključne ra- 
čune, mora ih publicirati u cijelosti onako, kako ih je odobrila skup- 
ština, dakle bez izmjena i dopuna. Moraju publicirati (u državnim ili 
banovinskim službenim novinama) svoje zaključne račune ove dvije 

vrste poduzeća: 1) sva dionička društva, koja se bave bankovnim, 
drugim kreditnim i osiguravačkim poslovima te 2) ostala dionička 
društva, ako im osnovna glavnica iznosi najmanje 10,000.000 dinara 
i ako im dionice glase na donosioca. 

Kad trgovački zakon dobije obaveznu snagu, postat će & 341 
svake godine sve važniji za izradu zaključnih računa. Tim se para- 
grafom naime ovlašćuje Ministar trgovine i industrije, da može pre“ 
ma ukazanim potrebama izdavati uredbe o potanjem postupku pri 
izradi zaključnih računa. Isti paragraf spominje i sam nekoje od ta- 
kvih slučajeva, na pr. ako na neko društvo presudno utiču veze s 
jednim ili više društava (koncern, interesna sfera itd.), mogu se 
uredbom propisati pravila ne samo za sastav pojedinih bilanci, nego 
i za bilancu koncerna (t. zv. konsolidirana bilanca); uredbom će se 
moći propisati detaljnija naređenja, pa i formulari, za zaključne ra- 
čune poduzeća, za čije je osnivanje potrebna dozvola.?) 

Od ostalih propisa, koji spadaju u otsjek o računovodstvu dio- 
ničkih društava, jedni se odnose na postupak s rezervama ($$ 337 
do 339), drugi na podjelu dividende ($ 340). Društvo mora imati 
opću rezervu, a zakon dopušta, da to može biti ili samo račun opće 
rezerve ili pak opći rezervni fond s izdvojenom imovinom. U opću re- 
zervu moraju svake godine izdvajati od postignutog čistog dobitka: 
bankovna, kreditna i osiguravajuća poduzeća 10%, dok ne dosegne 
rezerva 1/3 osnovne glavnice, ostala društva 5%, dok ne dosegne 15 
osnovne glavnice. Opća rezerva, dok ne dosegne propisani minimum, 
smije služiti jedino za pokriće gubitaka, kao što je i do sada slu- 
žila. Ali kad rezerva prekorači propisani minimum, može se u bu- 
duće ovaj višak upotrijebiti i za dopunu dividende na 5%. Rezerve 
za penzije i druge socijalne svrhe moraju imati vlastitu imovinu iz- 
dvojenu iz opće imovine društva, i s tom se imovinom zasebno 
upravlja. 

Novi propisi o računovodstvu društava s ograničenom odgovor- 
nošću u $ 470 ne sadržavaju nikakvih posebnih naređenja, nego se 
u svima tim propisima metodom analogije primjenjuju načela, koja 
su već ranije postavljena i to: bilo opća načela, izražena u $$ 47—60. 
bilo pak pravila, koja su u $$ 328—342 postavljena za računovod- 
stvo dioničkih društava. 


2) Da će se doskora pojaviti potreba za takvim specijalnim obrascima, 
vidi se, čim se usporedi minimalni nacrt zaključnih računa iz $$ 332 i 333 
trgovačkog zakona sa bilo kojim predlogom i nacrtom, koji su se do sada po 
javili u stranoj i domaćoj stručnoj literaturi (na pr. nacrt N. Stanarevića za 
novčane zavode u »Bankarstvu« br. 1 za 1924 g. str. 8—10). 

Dr. Bruno Drader (Vel. Torot) 


Umiverzaiističko gledište o agrarnoj krizi u 
istočnom Podnnaviju 


(Madžarskoj, Jugoslaviji, Rumunjskoj | Bugarskoj“) 


I. 

U toku posljednjih dviju godina nastupilo je odlučno pobolj- 
šanje stanja istočno-podunavske poljoprivrede. Ne samo da su po- 
rasle cijene proizvoda, nego je i državna gospodarska politika pri- 
tekla u pomoć ugroženoj poljoprivredi. Ipak predstavljaju ovi mo- 
menti, koji su dali povoda i poboljšanju rentabiliteta i početku pribi- 
ranja kapitala i općem optimističkom preokretu u ocjeni budućeg 
gospodarskog razvoja, samo trenutne i obzirom na njihovo trajanje 
nestalne pojave. Djelovanje im nije nikako takovo, da bi se prema 
njima moglo zaključiti, da je prebrođena skroz strukturalno uvje- 
tovana kriza. 

Osnivanjem i unapređivanjem poljoprivrednih organizacija po- 
stignuta je u nedavnoj prošlosti u sve četiri zemlje po koja ta po- 
boljšica, čije povoljne posljedice i u slučaju jedne nove, izvana iza- 
zvane depresije, ne će moći izostati. Ali kako ove mjere predstavljaju 
samo prve korake djelotvornog pobijanja krize s organizacione 
strane i kako se ne može računati sa sistematskim provođenjem 
državnih pomoćnih mjera, to se ne može predmnijevati, da bi s da- 
našnjim sredstvima državne gospodarske politike mogli biti uklo- 
njeni eventualni novi poremećaji na evropskim agrarnim tržištima. 

Prema tome nijednome gospodarskom stručnjaku, koji gleda u 
budućnost i koji ispravno ocjenjuje uzroke krize, ne pruža današnje 
stanje jugoistočnoevropske poljoprivrede bitno povoljniju sliku, nego 
li prije dvije do tri godine. 

Naravno, da prosuđivanje ovisi bitno o tome, kako si tko preda 
stavlja vrst, opseg i jačinu uzroka krize. Bilo bi stoga shodno, a 
moguće i korisno za ispravno prosuđivanje tako teškog i po naš go- 
spodarski život tako važnog problema, da se pored brojnih, na indi- 
vidualističkoj i manje ili više na klasičnoj teoriji nacionalne eko- 
nomije temeljenih istraživanja, promatra stvar jednoč i s drugoga 
stanovišta, naime sa stanovišta univerzalističke nauke. 

Prije, nego što pristupim izlaganju krize na temelju istraživanja 
pomoću univerzalističke metode (metode cjelovitosti), htio bih upo- 
zoriti na glavne razloge, koji mi dokazuju nadmoćnost takovoga pro- 
matranja. 

U prvome redu istraživanja, koja se temelje na individualisti- 
čkoj, empiričko-realističkoj osnovi s mehaničko-kauzalističkim na- 
činom mišljenja, ne mogu nikada dublje i obuhvatnije prikazati kom- 


*) Napomena uredništva: Objavljujemo ovo interesantno gledište Dra B. 
Draxlera, čiju smo radnju »Die Landwirtschaftskrise im čstlichen Donauraum« 
prikazali u »Ekonomist«-u br. 6/1937. str. 282. Kod prijevoda njegova članka 
iz njemačkog jezika naišli smo na izvjesne poteškoće u pogledu Spannove 
univerzalističke terminologije, te smo neke pojmove morali opisati, da bi bio 
jasniji njihov sadržaj. 

pleks uzroka krize. To već ne dozvoljava ni toj metodi odgovarajuće 
predstavljanje cijene i tržišta kao središnjeg pojma i kao najvišeg 
regulatora cjelokupnoga gospodarstva. Smatram ujedno, da je to | 
glavni razlog, zašto mnogi nesumnjivo vrijedni i kao djelomična raz 
jašnjenja često puta besprikorni radovi gospodarskih stručnjaka 
nisu nikada obuhvatili čitav problem, nego su se gotovo beziznimno 
ograničavali na objašnjenje stanovitih pojedinačnih poremećenja, 
kao što su na pr. uzroci »krize prođe«, »škara cijena«, zaduženja ili 
— polazeći od stanovitih uzroka poremetnje — posljedice svjetskoga 
rata, prevelike proizvodnje, povišenja vrijednosti novca itđ; Na- 
ravno je, da objašnjenje ovakovih djelomičnih pojava dovodi samo 
do djelomičnih riješenja, da raspravljanje pojedinih smetnji donosi 
samo pojedina opravdanja i da ne donosi nikakova rješenja cjelokup- 
nog problema. »Ali ipak«, — moglo bi se reći — »ne treba zato još 
uvijek novih metoda, ne treba nikakovo novo gledište, da se sve te 
pojedinačne pojave skupe u jednu cjelinu. To se može postići i sa 
sredstvima dosadašnjih teorija«. Taj bi prigovor bio svakako oprav- 
dan u koliko bi se radilo tek o gomilanju djelomično paralelnih, dje- 
lomično ukrštenih, a djelomično i suprotnih kauzalističkih razma- 
tranja. Ali ovdje se ne radi ni o gomilanju, ni o stvaranju nesklad- 
noga konglomerata, ni o listini slabijih i jačih uzroka krize. Ovdje se 
naprotiv radi o pokušaju, da se prikaže organički i hijerarhijski slo- 
ženu cjelinu kompleksa krize. A to smatram jedino mogućim pomoću 
univerzalističke metode i na temelju nauke o »člankogradnji« (»Glie- 
derbau«) i o korelaciji gospodarskih činidaba (»Wirtschaftslei- 
stungen«) po stupnjevima i sadržajima dijelova cjeline  (»Teilin- 
halte«).!) 

Protivno individualističkoj metodi, koja imade pred očima »op- 
tok« gospodarstva i koja prema vrsti njegovih simptoma poremetnje 
želi kauzalistički protumačiti uzrok krize, proizlazi univerzalistička 
nauka normativno iz naravne građe zdravo sačinjenoga gospodar- 
stva. Ona pokušava iz skupnosti pojedinih funkcija gospodarske 
člankogradnje ustanoviti nepravilnosti  odnosnoga gospodarskog 
organizma. 

Čini mi se, da takovo istraživanje treba počivati na nauci o lje- 
stvičastoj gradnji gospodarskih činidaba, već s obzirom na posljednji 
cilj svakog istraživanja o krizama naime, da se ustanovi svrsishodni 
obris kriznopolitičkih normi. Do takova ustanovljenja ne može se 
drukčije doći nego li uporedbom zdravoga s bolesnim, promatranjem 
korelacionih odnosa i člankogradnje zdravoga gospodarskog orga- 
nizma. Na taj način upoznat će se nesamo rang i jačina pojedinih 
poremećajnih uzroka, već također i vrst i mjera onih kriznopolitičkih 
sredstava, što ih je potrebno primijeniti. Govoreći u medicinskoj ter- 
minologiji, bez anatomije nema diagnoze, ni djelotvorne terapije. 

Ona istraživanja, koja polaze od individualističko-klasične nauke, 
te imadu u svome središtu cijenu i mehanizam gospodarske ravno- 

1) Pobliže o tome Othmar Spann: Fundamente der Volkswirtschafts- 
lehre, 4. Aufl., Jena 1929; Tote und lebendige Wissenschaft, 4. Aufl., Jena 1935, 


zatim Walter Heinrich: Grundlagen einer universalistischen Krisenliehre, 
Jena 1928. 

teže, mogu nam pružati samo simptomatološku terapiju, kako odgo- 
vara biti cijene, kao izražaju i pokazivaču sistema gospodarskih či- 
nidaba. Gospodarski događaji u posljednjih osam godina ponovno 
nam potvrđuju, kakove su neočekivane i nepoželjne posljedice iza- 
zvale one gospodarsko-političke mjere, kojima se pokušalo utjecati 
na poljoprivrednu rentabilnost sa stanovišta cijena, ukoliko je to 
bilo u suprotnosti sa sistemom gospodarskih činidaba. Sjetimo: se 
samo politike žitnoga monopola u Jugoslaviji ili boletnog sistema i 
reguliranja cijena svinjama u Madžarskoj. 2 

Djelotvorna politika pobijanja kriza mora dublje zahvatiti, ma- 
kar se radilo i o mučnim zaobilaznim putovima. Određivanje ova- 
kove ekonomske politike iziskuje i dublje poznavanje kriznih uzroč- 
nika. Razjašnjenje toga problema ne daje nam teorija gospodarske 
ravnoteže, ni tržnog mehanizma ili mehanizma cijena. Potrebno nam 
je analizirati člankogradnju gospodarskih činidaba, ' 


II. 


| Na gospodarstvo, u njegovu svojstvu kao sredstvo društvenim 
ciljevima, utjecat će u velikoj mjeri oblikovanje tih društvenih ciljeva. 
Poradi toga mora i istraživanje uzročnika gospodarske krize, pokraj 

gospodarskih poremećaja, također ujedno istraživati i samu vrst i 

razvoj socijalnog organizma. Upravo kod krize podunavske poljopri- 
o imadu socijalno uvjetovane promjene i pomjeranja bitnu 
Množina kriznih uloga dala bi se prema tome svrstati u slije- 
. deći ljestvičasti sustav: 

I. Krizni uzroci u društvenom tijelu. 

II. Krizni uzroci u sustavu gospodarskih činidaba. 

K prvoj grupi pribrajam: ' 

i a) pojavu i slom liberalističko-kapitalističke gospodarske ideje 

i; kao promjene u »duhovnim« društvenim ciljevima; 

b) svjetski rat i njegove posljedice u pogledu političkog i go- 

: spodarskog pregrupiranja Srednje Europe — kao promjene u po- 
litičkim ciljevima; 

c) pomjeranja u potrošnji životnih namirnica — kao promjene 
: u području vitalnih ciljeva. 

Ovu grupu društvenih uzroka stavili smo na prvo mjesto, već 
stoga pošto je utjecala bitno na poremećaje u sustavu gospodarskih 
.činidaba poljoprivrede zemalja jugoistočne Europe. 
| Druga, unutrašnja, gospodarska grupa, obuhvaća korelacione 
. poremećaje triju gospodarskih stupnjeva: 

a) svjetsko gospodarstvo; 

| b) podunavsko područje, kao grupu narodnih gospodarstava, 
koja žive u uskoj simbiozi; 

€) pojedina narodna gospodarstva. 

s Ad a) Poremećaji, koji proizlaze od svjetsko-gospodarskog stup- 
nja, uvjetovani su organizacionim i proizvodno-tehničkim napretkom 
; prekomorskih zemalja nakon svjetskoga rata. To je dovelo do pore- 
 mećaja korelacije između proizvodnje i potrošnje poljoprivrednih 
: proizvoda u svjetskome gospodarstvu, te između utroška i naplate za 

poljoprivredne činidbe onih agrarnih područja, koja nisu dostigla taj 
stupanj razvitka. : Na 

“Ad b) Poremećajne pojave Podunavlja su obuhvaćene pod I b) 
obzirom na raspad nekoć jedinstvenoga gospodarskog teritorija Au- 
stro-Ugarske monarhije. . ; 

Ad c) Kao najvažnije među uzrocima pojedinačnih narodnih 

va možemo navesti slijedeće: hEke 

1) Promjene državne organizacione podloge poljoprivrede, kao 
što su bile agrarne reforme, pretjerana industrijsko-protekcionisti- 
čka trgovinska politika i promjene u novčanom sistemu (inflaciona 
i deflaciona politika). _ 

2) Pogreške i nedostaci u poljoprivrednom školstvu, odgoju i 
istraživanju. ; 

3) Nedostaci u samom promicanju poljoprivrednih činidaba 
(snaga) kao što su poljoprivredni kredit, organizacija prodaje po- 
ljoprivrednih proizvoda, saobraćajnih prilika, uskladištenja robe i 
konačno poljoprivredne proizvodnje u najužem tehničkom smislu. 

Koliko više izgrađujemo taj sustav, to više dolazi do izražaja 
unutrašnja zavisnost i međusobna hijerarhička povezanost kriznih 
uzroka. 

Kod ovakova ispitivanja opažamo važnost društvenih ciljeva i 
gospodarskih činidaba prvoga reda, kao što su organiziranje, izuča- 
vanje i podučavanje. S gospodarsko-političkoga gledišta to znači po- 
trebu prebacivanja težišta s proizvodno- i tržno-tehničkog momenta 
organizacionim i pedagoškim činidbama države i njenih organa. 


HI. 


U okviru ovoga članka nije moguće prikazati cio problem na 
osnovu gore postavljenog i razvitog sustava. Moguće, da će nam biti 
podesnije obuhvatiti postanak i razvoj poremećaja prema njihovu 
vremenskom redoslijedu. 

Suvremena poljoprivredna kriza istočno-podunavskih zemalja 
vuče svoj korijen još iz prošloga stoljeća. Nastup liberalističke dru- 
štvene i gospodarske ideje bio je prvi poticaj za snažne promjene u 
društvenom i gospodarskom sastavu. Novi liberalni agrarni ustavi 
i slobodno-trgovinska gospodarska politika (samo unutar monarhije 
obzirom na njene pojedine dijelove) uvjetovali su bitne preorijenta- 
cije cjelokupnog poljoprivrednog gospodarstva. Nova orijentacija je 
obilježena prijelazom od vezanog obiteljskog posjeda sistemu slobod- 
nog nasljedstva, te od samodostatnosti tržišnome gospodarstvu. Po- 
sljedice su bile: rasparčavanje zemljišta, prenapučenost poljodjel- 
skog stanovništva, te jednostrana gospodarska struktura s nepo 
voljnom diobom rada prema zapadnim industrijalnim zemljama. Po- 
pratne pojave: siromaštvo kapitalom, ekstenzivno gospodarenje 
usprkos nedostatka zemljišta i suviška radne snage i konačno ono, 
što se danas pokazuje kao najsudbonosnije, zavisnost od tuđih trži- 
šta i mušica nepoznatog potrošačkog svijeta. Općeniti gospodarski 
polet za vrijeme visokog kapitalizma prikrio je štetnosti ovog. pre- 
Viranja. Ali zato su te činjenice došle do to jačega izražaja u poratno 
vrijeme, nakon raspada Austro-Ugarske monarhije i preokreta od 

liberalističke ideje autarknoj. Bivši vjerovnici izgrađuju u to vri- 
jeme tako intenzivno vlastitu poljoprivredu, da jedan dio pođunavske - 
poljoprivrede postaje suvišnim u europskom gospodarskom tijelu. 

Svjetski rat nije samo razorio ogromne količine proizvodnih 
sredstava u poljoprivredi sviju zaraćenih država, već je također utje- 
cao na potisnuće podunavskih proizvoda sa zapadno-europskoga 
tržišta u korist prekomorskih zemalja. Ove su zemlje u vrijeme rata, 
kad podunavske zemlje nijesu bile u stanju izvoziti, zauzele njihovo 
mjesto i proširile silno obrađenu površinu, te nakon rata nijesu imale 
nakane da napuste svoj svjetsko-izvoznički položaj. Ovu situaciju 
ilustriraju slijedeće brojke:?) 

Netto-izvoz pšenice prije i poslije rata 

u milijunima tona 


rosječno 

1909 1926—1931 
Rusija... +... . 241 4.3 
Podunavlje . . ... . 11.2 3.6 
Argentina... .. . 14.2 21.6 
Kanada .... +... 11.8 37.1 
a va kk. 14.5 


Sličan napredak u proizvodnji učinili su i gojitelji stoke u La 
Plata zemljama i u Australiji. 

Nakon raspada Austro-Ugarske monarhije došao je znatni dio 
poljoprivrede podunavskih zemalja u posve promjenjen gospodarski 
položaj. Onaj dio, koji raspolaže pretičcima odvojen je od osigurana 
tržišta i dospio je u zavisnost od svjetskog tržišta. Ali uslijed autar- 
kističkih tendencija pokazuje svjetsko tržište preslabu povezanost 
između poljoprivrednih proizvoda jugoistočne Europe i potrošačkih 
tržišta na Zapadu Europe. Svjetsko tržište ne daje ovim zemljama 
one tržišne mogućnosti, kao negdašnja gospodarska zajednica Au- 
stro-Ugarske monarhije. 

Pored toga nastupile su u poratno doba okolnosti, koje — uz 
iznimku oporavne periode od 1924—1929 — pokazuju stalno pomje- 
ranja u svjetskom gospodarstvu između poljoprivrednog proizvođe- 
nja i trošnje. Najprije su se pokazale kvantitativne i kvalitativne pro- 
mjene u pogledu potrošnje živežnih namirnica. Kvantitativne su pro- 
mjene nadošle uslijed zastoja množenja pučanstva i umanjene ku- 
povne snage, a kvalitativne uslijed promjena u navikama hranjenja 
obzirom na smanjenu trošnju žitnih proizvoda. Ali mnogo sudbo- 
nosnije od toga bijaše silno povećanje proizvodnje u prekomorskim 
zemljama uslijed tehničkog napretka, pomoću metode tzv. »dry far- 
ming system« i mehaniziranja proizvodnog procesa, što je sve utje- 
calo na veliko sniženje proizvodnih troškova.3) Osim toga izgradiše 


2) Edgard Patin: Le commerce des cćrćales dans le bassin du Bas Danube. 
Paris 1933, S. 405. 

3) Ovakovo povišenje proizvodnje upravo u vrijeme općeg opadanja ku- 
povne snage proizvelo je, da je cijena pšenici pala (u godišnjem prosjeku od 
1929 do 1931) u Rotterdamu od 12.25 Gulden per 100 kg na 5.56 Gulden, u Liver- 
poolu od £ 0.8.115/, na £ 0.47), u Winnipegu od 134.12 centi na 58.72 centi per 
6 !bs. (Stat. Jahrbuch f. d. Deutsche Reich.) 

ove zemlje tako obuhvatne i kapitalom snažne prodajne organizacije, 
đa je postala veoma oteščanom: konkurencija. podunavskih zemalja, 
pače i.uz cijenu troškova vlastitog koštanja. : a : 
!. Pod ovakovim okolnostima imalo se provesti učlanjenje poljo- 
privrede podunavskih zemalja u svjetsko. gospodarstvo. Za jedan 
takav skladan proces bila je ta poljoprivreda preslaba nesamo zbog 
posljedica svjetskoga rata, već također i poradi promjena u agrarnim 
ttstavima, trgovinskoj politici i novčanome sistemu pojedinih država: 
Agrarne reforme u Rumunjskoj i u Jugoslaviji, kao što i pretjerano 
unapređivanje industrije i monetarne promjene u: sve četiri države 
učinile su istočno-podunavsku poljoprivredu nesamo nesposobnom za 
utakmicu s prekomorskim zemljama, već su pače potkopale temelj 
poljoprivrednim stvaralačkim snagama i natovarile poljodjelskom 
pučanstvu terete, koje nisu bili u stanju podnositi. 

Agrarne reforme oslabile su poljoprivredu smanjenjem  proiz- 
vodnje u krajevima, gdje su se provodile, kao što i stvaranjem agrar- 
noga proletarijata naseljivanjem u krajevima nacionalnih manjina. 
Najteže posljedice za sveukupno gospodarstvo ima pogoršanje kva- 
litete u proizvodnji uslijed uništenja velikih posjeda, koji su vršili 
gospodarski kulturno pionirsko djelo. Posljedice toga se vide u te- 
žoj prođi proizvoda. Nazadovanje u proizvodnji bilo je uvjetovano 
mimo pomanjkanja stručnoga znanja i sposobnosti najvećeg dijela 
novih posjednika, također nedostatkom kapitala. 

Tvorba kapitala je u poljoprivredi veoma oteščana pretjeranom 
zaštitom industrije. Državna gospodarska politika je nastojala da 
što više kapitala privede iz poljoprivrede u novo nastale industrije. 
Prednosni položaj, što ga je industrija uživala, dopuštao joj je nepri- 
mjerno visoke cijene. Već prije velikog pada agrarnih cijena god. 
1929, vide se »poljoprivredne škare«, koje iznose 150—250% u po- 
redbi s predratnim dobom. Državna porezna kao što i kreditna poli- 
tika davale su također prednost industriji pred poljoprivredom. 
Na pr.: 


Krediti rumunjske Narodne banke (u %): 


1919 1920 1921 1923 
za poljoprivredu . . . .. . 67 51 38 17 
za industriju. . ..... 38 49 62 83 


Posljedice, uslijed promjena novčanih sustava, naročito defla- 
cione periode i time u vezi problem seljačkog zaduženja, obrađene su 
u posljednje vrijeme dovoljno, te se ne ćemo kod njih zadržavati. 

Mimo ovih dinamičkih faktora, koji su utjecali na formiranje 
agrarne krize u Podunavlju, imade također takovih pojava, gdje je 
gospodarstvo zakržljalo uslijed nerazvijanja izvjesnih funkcija. U 
samoj je dinamici svakog gospodarstva uvjetovano, da zaostajanje 
u razvitku, naročito u vrijeme burnog poleta drugih gospodarskih 
područja, znači relativno slabljenje u odnosu prema svjetskoj pri- 
vredi i da se očituje u kriznim posljedicama. 

To se naročito ističe u pogledu stručnog istraživanja i školova. 
nja. Podunavsko seljaštvo, koje je tek trgnuto iz stadija samodostat- 
nosti, nije moglo steći u nekoliko decenija sve ono stručno znanje, 

koje je potrebno snabdjevaču izbirljive inozemne potrošačke publike; 
ne može slijediti sve promjene profinjavanja i stalnog mijenjanja 
potrošačkih navika, a koje imadu znatan utjecaj na smjer proiz- 
vodnje. Poljoprivredno školstvo, kao što ni istražne stanice nijesu 
još toliko uznapredovale u tim zemljama, da bi se od toga moglo 
očekivati neko poboljšanje. 

Zastoj u poljoprivrednom vjeresijskom sistemu je prije poslje- 
dica, nego li uzrok krize. Ali nepostojanje decentralizirano organizi- 
ranih i spremnih prodajnih organizacija doprinijelo je sigurno po- 
tisnuću podunavskih poljoprivrednih proizvoda s inozemnih tržišta. 
Pokušaji, da se prodaja olakša višim državnim rukovodstvom nijesu 
uspjeli. Uslijed individualističke strukture proizvodnje nijesu te »vr- 
hovne« organizacije imale za izvođenje nikakovih »nižih« organa. 

Još je danas neriješen problem prodajnih organizacija. Prodaja 
suvišaka zahtijeva kod sadašnjih oblika vanjske trgovine na svaki 
način državno vodstvo, nesamo u pogledu tržnih smjernica, već ta- 
kođer s obzirom na količinu, vrst i kvalitetu proizvodnje. Individua- 
listički sistem proizvodnje to priječi. Suvremeni oblik poljoprivredne 
prodaje s državnim »vrhovnim« organizacijama (staatliche Spitzen- 
crganisationen) i individualističkom donjom strukturom ne može sa 
smatrati kao definitivno riješenje. 


U pogledu pogrešaka same proizvodne tehnike nije potrebno 
mnogo govoriti, jer su to naravne posljedice nedostataka gospodar- 
skih kategorija višega reda, što smo ih već spomenuli. Sve pogreške 
tehničke proizvodnje, poput zastarjelih gospodarskih metoda, lošeg 
đubrenja, neispravnog izbora sjemena, manje vrijednih stočnih rasa, 
ekstenzivnog gospodarenja s pretjeranim favoriziranjem žitnih kul- 
tura umjesto industrijskih i specijalnih, sve su to posljedice neis- 
pravnih odnosa viših gospodarskih kategorija. One nastupaju kao 
posljedice nedostataka u pogledu kapitala, obuke i organizacije. 


IV. 


Budući da postoji toliko mnoštvo kriznih uzročnika, to postoji i 
za ekonomsko-političke mjere potreba mnoštva takovih mjera, koje 
treba sortirati prema rangu i jačini poremećajnih pojava. 

Na osnovu naravne prednosti »podunavskog prostora« pred 
pojedinim narodnim gospodarstvima, bilo bi ostvarenje jednog 
istočno - srednjeevropskog gospodarskog saveza najdjelotvornijim 
sredstvom za suzbijanje krize. Nesamo da bi se time uklonile štetne 
posljedice podvajanja međusobno ovisnih podunavskih zemalja, već 
bi se također moglo jedinstvenom vanjsko-trgovinskom politikom 
velikim dijelom priječiti poremetnje, koje dolaze od svjetsko gospo- 
darskog stupnja privrede. Ali suvremeno pretjerivanje nacionalne 
politike pred ekonomskim razumom baca sumnjičavo svijetlo na 
ovakovo rješenje. 

Preostaju samo ograničena sredstva ekonomske politike pojedi- 
nih narodnih gospodarstava. Glavne su alternative: zaokruženje na4 
rodnoga gospodarstva uz unapređivanje industrije ili nastojanje 
učlanjivanja u svjetsko tržište. Ali prije nego li se podunavske dr- 

žave odluče na jedan ili drugi put, potrebno je riješiti pitanje go- 
spodarskog sistema. M : 

S dvije strane pokazuje se potreba preokreta od individuali- 
stičko-liberalističkog gospodarskog sustava u poljoprivredi. Ukinu- 
ćem kmetstva i povezanosti u proizvodnji i upotrebi, seljaštvo je 
dospjelo opet u jedan drugi gospodarski i društveni sustav, koji je 
protivan njegovim osebujnostima. Još i danas, nakon jednog stoljeća 
liberalno-kapitalističkog poretka ostao mu je taj stranim, jer mu 
manjkaju duhovne i materijalne pretpostavke da u nj prodre. Drugo, 
uslijed reglementiranja izvozne trgovine i sustavnog određivanja 
prodaje, danas se sve više namiće kao nužnost plansko reguliranje 
proizvodnje. Jedno i drugo može se riješiti samo putem organizacija, 
koje obuhvataju sveukupnu poljoprivredu. 

Ako se pomisli, da oni fatalni žitni suvišci, koji stalno prijete 
podunavskoj poljoprivredi uslijed nesigurnosti prođe i cijena, iznose 
tek nekoliko procenata od sveukupne žetve, onda možemo zaključiti, 
da ne bi bilo nemoguće putem dobro izgrađenih poljoprivrednih or- 
ganizacija, provesti također odgovarajuću redukciju obradive povr- 
šine u korist drugih proizvoda, koji bi se mogli lakše plasirati u 
Srednjoj Europi.4) Time bi bila uklonjena najveća opasnost upuće- 
nosti na svjetsko tržište i zavisnosti od svjetskih cijena. Nesamo ob- 
zirom na redukciju žitnih površina, već također obzirom na unapre- 
đivanje specijalnih kultura i kontrole kvalitete mogao bi biti ovakav 
sustav od znatne koristi. 

Nazadovanje u pogledu kulturnog rada velikih posjeda moglo 
bi se također popraviti putem decentraliziranih stanica za standar- 
diziranje, pobijanje štetočinja, oplemenjivanje sjemena, i nabavlja- 
nje priplodne stoke. Tim stanicama bi upravljale te savezne organi- 
zacije (zadruge). 

Daljnja zadaća tih organizacija imala bi biti, da u savezu s dr- 
žavom određuju smjernice potrošnje. Podunavske zemlje su danas u 
mnogome pogledu osujećene da kupuju potrebne industrijske pro- 
izvode, a trgovinsko-ekonomska politika, koja se samo pridržava ca- 
rinskih granica ne može da razvije u kapitalom siromašnim drža- 
vama zdravo samodostatno gospodarstvo. 

Samo postepenim razvijanjem domaće industrije mogu istočno- 
podunavske države odgovoriti autarkističkoj politici industrijskih 
zemalja. Upravo obzirom na to pružaju se velike mogućnosti za re- 
guliranje potrošne politike, koja je usmjerena k nacionaliziranju go- 
&podarskih ciljeva (potreba). Dok na pr. industrijske države Europe 
pokušavaju iskopčati poljoprivredne proizvode podunavskih država, 
dotle se naše seljaštvo odijeva slabije vrijednim inozemnim pamuč- 
nim tkaninama i nosi slabe gumene cipele, a u isto vrijeme bi se mo+ 
glo ove potrebe podmiriti iz domaćih sirovina, koje bi domaći mali 
i kućni obrt mogao bolje i jeftinije izraditi. Ovčari ge stalno tuže 
poteškoćama prođe za vunu, a isto tako kožari i krznari o tržišnim 


4) Prema podacima H. Meyers u Berichte liber Landwirtschaft, Ber- 
lin 1931, Bd. 14., H. 4., S. 678 ff, iznosio je izvoz četiriju agrarnih podunavskih 
država u odnosu prema ukupnoj žetvi (prosječno 1925—1928) kod pšenice 7,6%, 
kukuruza 17,3%. Bitne promjene u tim razmjerima nisu do danas nastupile. 

teškoćama za svoje artikle; nekoč gospodarski i umjetnički važan 
domaći obrt predenja i tkanja nestaje u pojedinim predjelima, a u 
nekima se je već i zaboravio. 

U pogledu izobrazbe seljaštva predstavljala bi izgradnja tako- 
vih organizacija tek nadopunidbenu djelatnost. Samoj državi imala 
bi pripasti zadaća da razvije svim mogućim sredstvima kulturnu 
politiku sela, da se urede poljoprivredni zimski i putujući tečajevi, 
stanice za savjetovanje seljaka, uzorna gospodarstva itd. Tim bi se 
načinom širilo stručno znanje i umijeće po selima, a trebalo bi izgra- 
diti i stanice za istraživanje seljačkih prilika. Bilo bi također po- 
trebno, da se aparat pučkih škola što više upotrijebi za gospodarsku 
izobrazbu seljačke omladine. 

Sigurno je, da je dugačak i mučan put od organiziranja i izo- 
brazbe do povišenja rentabilnosti. Simptomatične mjere olakšanja 
putem reguliranja cijena, inozemnih kredita i sniženja dugova čine 
se jednostavnijim i djelotvornijim sredstvima. Ipak prvi je put je- 
dino moguć za ozdravljenje strukturalnih bolesti istočnog Podu- 
navlja. ' 

Sa znanstvenog se stanovišta može pozdraviti, da se pokazuje u 
«ekonomskoj politici nekih zemalja spoznaja o potrebi vođenja po- 
1itike u tome smjeru. Ali samo sredstvima državne gospodarske po- 
litike ne može se djelotvorno spriječiti krize. Potrebna je u najvećoj 
mjeri sistematska suradnja pojedinih pokrajina, saveza, organiza+ 
cija i gospodarstava da se djelo provede cjelovito i u pojedinostima, 


Pregled 


«JAPANSKA POLJOPRIVREDA I SMJERNICE NJENE AGRARNE POLITIKE 


Važnu pozadinu osvajanju Mandžurije i današnjoj japanskoj politici u 
Kini čine poteškoće u kojima se nalazi japanska poljoprivreda. Uz siromaštvo 
na industrijskim sirovinama, velika gustoća seoskog pučanstva je jedan od 
glavnih uzroka silovitoj ekspanziji japanskog carstva. Ukupna površina Japana 
iznosi 382.314 km?, a od toga je samo 16% ili 61.171 km? obradivo zemljište. 
I na toj relativno maloj površini mora 31 milijun proizvesti hranu za 71 milijun 
Ijudi, koliko broji današnji Japan. Godišnji prirast stanovništva u Japanu cijeni 
ze na jedan milijun. Nasuprot jakom prirastu pučanstva površina pod kultu- 
:rama povećava se vrlo polagano. 


Godine 1874 bilo je obrađeno 4,096 milijuna ha 


» 1884 » " ,», 4,487 » » 
n 1894, » 4,899 " " 
» 1904 ,» LIJ UJ 5,152 " » 
n 1984, " 5,988 " " 


Uzmemo li u obzir da na 5,617.000 seljačkih porodica u Japanu otpada 
:5,988.000 ha Zemljišta jasna je tegoba japanskog seljaštva, jer prosječno dolazi 
na svako gospodarstvo nešto oko 1 ha zemljišta. Kao egzistencijalni minimum 
:za seljačko gospodarstvo u Japanu smatra se 1 hektar. Međutim prema služ- 


1) Prema Dr. Schiroshi Nasu, Tokio: Ziele und Ausrichtung der japa- 
nischen Agrarpolitik in der Gegenwart. U »Weltwirtschaftliches Archiv«, Juli 
:1937, str. 161. 

benoj statistici japanskog miristarstva poljoprivrede, u ukupnom vlasništvu 
Zemlje stvarno imade 71% gospodarstava ispod 1 ha, kao što to pokazuju slije- 
deće brojke: 


do 1 ha %—1 ha 1—3 ha 3—5 ha 51 više ha 
36% 35% 21% 2% 1% 


Život japanskog seljaka veoma je mučan i tegoban. Uslijed pomanjkanja 
Zemlje standard života japanskih seljaka je vrlo nizak. Glad je gotovo redovna 
pojava u japanskom selu. Stoga je veliki dio seljaka prisiljen tražiti nuzzaradu 
izvan svoga gospodarstva. Prema službenim statistikama prihod od nepoljopri- 
vrednog rada seljak&A iznosi 25—30% od ukupnog njihovog prihoda. Izdaci za 
održanje kućanstva japanskih radnika su vrlo niski. Niska nadnica radnika i 
dosljedno tome niski proizvodni troškovi omogućavaju japanskoj industriji 
snažno prodiranje na svjetsko tržište. Međutim izdaci za održanje seljačkog 
kućanstva pokazuju još niži standard od radničkog kućanstva. 46% izdataka 
seljačkog kućanstva odlazi na shranu (kod radnika 40%); za odijelo 8% (kod 
radnika 13%); za naobrazbu i užitak 2% (kod radnika 3%) i za njegu djece 
0.49% (kod radnika 6.4%/).') 

U tehničkom pogledu japanska poljoprivreda stoji također risko. Japarski 
seljak obrađuje zemljište sa istim oruđem kao prije stotinu godina. Niski stu- 
panj poljoprivredne tehnike čini živi kontrast supermodernoj i racionaliziranoj 
japanskoj industriji. Umjetno gnojivo je jedina moderna tekovina, koju upo- 
trebljava japanski seljak. 

Japanska poloprivreda ima skoro isključivo ratarsko obilježje. Najveći 
dio obrađene površine u visini od 3,146.666 ha zauzima gajenje riže.!) Riža je 
glavna hrana Japana. Suptropski karakter japanske klime je vrlo pogodan za 
kulturu riže. Nasuprot drugim industrijskim zemljama Japan može vlastitom 
proizvodnjom riže ishranili cijelo svoje stanovništvo. Štoviše pojavljuje se 
problem viška u proizvodnji riže. Proizvodnja riže odnosno cijena riži važno 
je agrarnopolitičko, ekonomsko i socijalno pitanje u Japanu. I ako je na visokim 
cijenama riže interesiran samo relativno mali broj dobro stojećih seljaka, vlast 
spriječava zakonskim mjerama pad cijena. Nasuprot tome gradsko stanovništvo, 
industrija i veliki dio seljaštva, koji re sadi rižu ili u nedovoljnoj mjeri, imadu 
jak interes na niskim cijenama riže. Zakonško reguliranje prometa s rižom da- 
tira od 1921 godine. Zakon o riži mjenjao se je tokom godine nekoliko puta. 
Prema zakonu od 1933 god. određena je minimalna i maksimalna cijena riži. 
Minimalna cijena određena je prema proizvodnim troškovima riže, a _ maksi- 
malna cijena prema porodičnom budžetu, odnosno razmjeru između izdataka. 
za potrošak riže prema ukupnim izdacima porodice. Za intervenciju u proiz- 
vodnji riže država je osnovala fond, koji je 1934 god. iznosio 1.150 milijuna 
jena. U posljednje vrijeme jaku konkurenciju japarskoj proizvodnji riže čine 
japanske kolonije Koreja i Formoza. 

Drugi važan proizvod japanske poljoprivrede je sirova svila. Prema po- 
dacima Poljoprivrednog instituta u Rimu površina pod dudom (koji služi kao 
hrana gusjenici svilca) bila je 1934 godine 659.851 ha. Sa gajenjem kokona 
bavi se u Japanu preko dva milijuna seljačkih gospodarstava bilo kao glavnim 
zanimanjem bilo kao sporednim zanimanjem. Svila je u glavnom izvozni 
proizvod i ovisi o potrošnji inozemstva, Ta potrošnja je posljednjih godina sve 
manja. Da spriječi pad cijenama svile vrši vlada jaki uticaj na formiranje 
cijena. I to direktan utjecaj kupnjom velikih količina svile i postepenom, po- 
laganom prodajom, a indirektno potpomaganjem banaka, koje daju lombardne 
kredite na svilu. Osim toga vlada poduzima mjere, da se smanji površina pođ 
dudom u korist pšenice. 

Pšenicom bilo je zasijano 1934 godine 643.141 ha. Vlada nastoji, da se 
povisi površina pod pšenicom. U tu svrhu povišene su uvozne carine na pšenicu 


2) R. S.: Japanische Agrarfrage; Geopolitik Mš&rz 1937, str. 215. 
3) Cf. Annuaire internationale de statistique agricole 1933/4. Rome 1934. 

i pšenično brašno za 50 odnosno 60%. S ječmom bilo je zasijano 1934 godine 
“749.885 ha. Ječam služi pomješan s rižom za ishranu. Od drugih je kultura 
još važna zob (1934 g. 119.407 ha); krumpir (1934 g. 134.506 ha) čaj (1933 
god. 38.035 ha). 

* Stočarstvo je u Japanu slabo razvijeno i ako za razvoj imade dostatno 
mogućnosti. Imade konja, koji se goje većinom za vojničke svrhe, zatim go- 
veda, ovaca i svinja. Glavni je razlog zaostalosti stočarstva siromaštvo seljaka. 
Stanovitu ulogu igraju i vjerski momenti (budizam). Vlada nastoji promicati 
stočarstvo. Kao mjeru za unapređivanje stočarstva spominjemo nedavno povi- 
šenje carina na uvoz maslaca i kondenziranog mlijeka za 100%. 

Jedan od najvažnijih problema japanske agrarne politike je pitanje raz- 
duženja seljaka. Japanski je seljak usprkos svoje poslovične štedljivosti pre- 
zadužen. Zaduženje japanske poljoprivrede se cijeni na 6—7 miljardi jena. 
86% zakupnika i 80% samostalnih seljaka je prezaduženo. Kamate uz koje 
dobiva japanski seljak novac na posudbu iznosi 8—25%. Mjere, koje je japanska 
vlada preduzela za razduženje seljaka nisu postigle svoj cilj pošto sredstva 
uložena u taj pothvat nisu bila dovoljna. Godine 1933 stvoren je Zakon o osni- 
vanju zadruga u svrhu uređenja dugova. Prema tome zakonu seljaci tvore 
zadrugu, koja služi kao posrednik između zaduženih seljaka i vjerovnika. Pre- 
Zađuženim seljacima snizuje se dug za 30%. Ostatak duga moraju platiti po- 
lovicu u gotovu, a drugu polovicu uz godišnju otplatu i nizak kamatnjak. Novac 
potreban za konverziju dobivaju pomenute zadruge od općina i kreditnih za- 
druga. U fond za financiranje uređenja seljačkih dugova votirano je 200 mili- 
juna, jena, što je vanredno malo obzirom na ukupan iznos seljačkog dugovanja. 

Drugi je važan problem japanske agrarne politike uređenje odnosa između 
zakupaca i vlasnika zemlje. Veliki broj japanskih seljaka su zakupci zemlje. 
Gospođarska depresija još više je zaoštrila suprotnosti između vlasnika zemlje 
i zakupaca, koji traže sniženje zakupnine i proširenje zakupnog prava. Zbog 
tih suprotnosti nastaju opasni sukobi. Sada su ti sukobi ublaženi Zakonom za 
stišavanju zakupne borbe. 

Današnje teško stanje japanskih seljaka u pogledu zakupa, posjeda i ži- 
votnog standarda ne razlikuje se mnogo od nekadašnjih feudalnih gospodarskih 
odnosa. Niski životni standard, bijeda i glad sile godišnje stotine tisuća seoske 
mladeži, da napuste selo i da pođu u grad kao najamni radnici s minimalnim 
platežnim zahtjevima. Japansko selo pruža svojoj industriji i jeftine životne 
namirnice i jeftinu radnu snagu. Ali je zato kupovna snaga japanskog sela 
minimalna. Ta slaba kupovna snaga sela jedan je od najvećih razloga ekspan- 
ziji japanske industrije. 

"Teško stanje japanske poljoprivrede želi se liječiti ekspanzijom. Unu- 
tarnje slabosti želi se prikriti vanjskim jačanjem. Naročito mnogo nada polaže 
Japan u kolonizaciju Mandžurije. Smatra se, da bi u tu svrhu bilo pogodno 
oko 10 milijuna hektara. Japan računa, da će u toku dvadeset godina sa ise- 
Iljenjem oko milijun porodica u Mandžuriju smanjiti svoj pritisak pučanstva. 
U tu svrhu predviđeno je 870 milijuna jena. Japanska ekspanzija na azijsko 
kopno nailazi na velike poteškoće. Ne uzimajući u obzir političke momente 
klima je važna zapreka jačem iseljavanju Japanaca u Mandžuriju, jer je suviše 
hladna za Japance. Zatim teško da će Japanci uspjeti u konkurenciji s Kine- 
zima, koji su naučeni na još niži standard života. Dosadanja ekspanzija nije 
donijela japanskim seljacima nikakove koristi. Koreja, Formoza i Mandžurija 
su rječiti dokazi. Mnogo više uspjeha, a s manje žrtava imala bi unutarnja ko- 
lonizacija. 

Prema profesoru Dr. Shiroshi Nasu, Tokio, današnjoj japanskoj agrarnoj 
politici predstoje važni zadaci.) U prvom redu treba spasiti seosko gospodarstvo 
od propasti, izgraditi ga i podići ga. Zatim treba popraviti socijalno-gospodar- 
ske i socijalno-kulturne odnose seoskog stanovništva. A to se može postići 
samo reformom cjelokupne društvene i gospodarske strukture Japana. 

Vilko Lehner 


4) »Weltwirtschaftliches Archiw«, Juli 1937, 46. Bd, Heft 1, str. 157. 

RAZVITAK BANKARSTVA U SOVJETSKOJ RUSIJI 


Ruska Državna narodna banka je bila osnovana dekretom od 12 oktobra 
1921 god., a to je zapravo bio početak ponovnog uvođenja bankovnog i kre- 
ditnog sistema u Rusiji. Početni je kapital iznosio 200 mil. rubalja i bio je suk- 
cesivno povećan tako, da su sredstva banke već u novembru god. 1922 iznosila 
13.075 mil. rubalja. U god. 1922/23 se je bankovni sistem razvijao na taj način, 
da je bio osnovan veći broj dioničarskih banaka, koje su se sukcesivno amal- 
.gamirale s Državnom Narodnom bankom tako, da se cijelokupni sadašnji si- 
stem u Rusiji oslanja na samo slijedećih 6 banaka, i to: 


1) Državna narodna banka (Gosbank) sa svojim filijalama. 

2) Centralna samoupravna općinska banka (Tsekombank). 

3) Svesavezna prometna banka (Torgbank), prije Ko-operativna banka. 

4) Svesavezna poljoprivredna banka (Selkhozbank). 

5) Banka za vanjsku trgovinu (Vneshtorgbank). 

6) Banka za industriju i elektrifikaciju na dugoročne kredite (Prombank). 

Čitav je ruski bankovni sistem bio reorganiziran god. 1930, kada je bila 
provedena potpuna kreditna reforma. Po toj su reformi sve tada postojeće 
banke, koje su radile na kratkoročnim kreditima bile ukinute ili pretvorene u 
zavode za dugoročne kredite, a sve se financiranje putem kratkoročnih kredita 
koncentriralo isključivo kod Državne Narodne banke i njenih (filijala u svim 
važnijim mjestima i centrima. 

Poslovanje i financiranje po sistemu dugoročnih kredita bilo je još jednom 
reorganizirano 1932. god. Glavni princip uveden reformom od god. 1930 bijaše 
zamjenjivanje bankovnih kredita za robne kredite. Državna banka je imala po 
toj reformi da daje kredita ne više prodavaocima robe po sistemu diskontiranih 
mjenica nego kupcima robe i osobama, koje su imale đa prime plaću za izvjesnu 
službu. Svima je državnim i ko-operativnim ekonomskim organizacijama bilo 
zabranjeno, da jedna drugoj isporučuje robu ili čine izvjesne poslove na kre- 
ditnoj bazi. Državna je banka prema tom novom sistemu postala neka vrst 
centralnog klirinškog zavoda za provađanje financijskih operacija 1 transakcija 
između industrijskih i trgovačkih organizacija. 

Ruska Državna banka je centralna kreditna ustanova i imade potpunu 
kontrolu nad ostalim gore pomenutim bankama. Njezina su sredstva za finan- 
ciranje industrijskih i prometnih organizacija slijedeća: 

j 1) bančin vlastiti kapital, rezerve i prikupljeni dobici, 

2) emisija bankovnih novčanica, 

3) polozi industrijskih i prometnih institucija, štedionica i kolektivnih 
gospodarstava, 

4) polog države. 

Državna banka ima da se brine za stabilitet valute i da anim 
importerima odgovarajuće devize. prievija: str 

Državna banka daje kratkoročne kredite raznim or anizaci 
izvjesnu &vrhu i uz uvjet otplate u točno fiksiranim ralo vina“ Ni tara 
je sigurno, da će se bančina sredstva upotrijebiti izričito prema raznim držav- 
nim planovima. Ovi krediti su davari samo za podizanje zaliha sirovina, za 
gorivo, za podizanje zaliha gotove robe, za financiranje u vrijeme transporta, 
za razni pomoćni materijal, za skupljanje zaliha poljoprivrednih proizvoda kao 
i za razne potrebe za vrijeme produkcije. Dužnost da se odobreni krediti mo- 
raju u roku vratiti, pravo Državne banke za progon nesolidnih plataca kao i 
sistem letećeg kapitala prisiljava razne institucije da ograničuju svoje ban- 
kovne kredite povećavajući svoja sredstva i mobilizirajući svoje fondove. Prije 
nego što Narodna banka odobri kratkoročni kredit traži, da joj se podastru 
bilance i izvještaj one institucije, koja takav kredit zahtjeva. 

Gore pomenutih 5 banaka za dugoročne kredite (kratkoročne daje samo 
Državna banka) imadu dužnost, da pribavljaju kredite lih u izvjesnu svrhu. 
One uvađaju odgovarajuće administrativne sisteme novih organizacija i eko- 
nomskih institucija i zadržavaju pravo izvjesne financijalne i ađministrativne 
superrevizije. Njihova kreditna funkcija je od manje važnosti što se tiče skup- 

ljanja nacionalnih sredstava, a mnogo je važnija njihova funkcija kontrole £ 
revizije svih izdataka i troškova u vezi sa petogodišnjim planovima. Prema 
tome su te banke u isto vrijeme neke vrsti revizorskih organizacija nad cje- 
lokupnom privrednom djelatnošću i gospodarskim razvitkom Rusije, jer one 
po svojoj dužnosti i u svom vlastitom interesu vrše što potpuniju reviziju i kon- 
trolu nad svima poduzećima i institucijama, kojima su odobrile kredite. 

Najvažnija dužnost, od gore pomenutih 5 banaka, pada na Banku za in- 
dustriju i elektrifikaciju, koja ima da skuplja sve viškove i raspoloživa sred- 
stva raznih industrijskih pothvata i da ih ponovno uloži u razne investicije. 
Ona prema tome ima izvjesne privilegije, jedan od kojih je pravo da odbija za 
sebe 10% od svih netto dobitaka Državnih trustova i sindikata. Osim; toga je 
dužnost svih trustova i sindikata da drže u toj banci u formi dugoročnih pologa 
veći dio njihovih slobodnih amortizacijonih fondova. To je omogućilo, da Banka 
Za industriju i elektrifikaciju postane vrlo važan faktor za kontrolu i razdiobu 
sredstava inđustrijalizacije. Osim gore pomenutih 10% kao i vlastitog bankov- 
nog kapitala te uložnih amortizacijonih fonđova, banka dobiva sredstva ta- 
kođer predviđena i određena joj iz državnog budžeta. 

Rezultat rada te banke je bio povoljan, te je stoga bilo odlučno, da se 
i za druge grane narodne ekonomije uvedu zavodi za dugoročne kredite. Prema 
tome su osnovane i ostale gore pomenute banke, čija je funkcija izričito fiksi- 
rana u odgovarajuće svrhe. Tako na pr. Svesavezna poljoprivredna banka finan- 
cira državna dobra i traktorske stanice, daje dugoročne kredite za razvitak 
kolektivnih gospodarstava i vodi superreviziju i kontrolu nad svim utrošenim 
novcem, 

Banka za vanjsku trgovinu financira cjelokupnu rusku vanjsku trgovinu 
organizira je 1 vrši nad njom odgovarajuću kontrolu. 

Svesavezna prometna banka daje dugoročne kredite ko-operativnim i dr- 
žavnim trgovačkim organizacijama i trustovima pridržavajući si pravo kontrole 
i superrevizije. 

Sve gore pomenute banke ne provađaju nikakove transakcije u gotovom 
novcu, koje pravo ima jedino, kako smo prije naveli, Državna narodna banka 
i štedionice. 

Osim razdiobe financijalnih sredstava određenih za odgovarajuće privre- 
dne grane nacijonalne ekonomije gore pomenute banke vrše potpunu kontrolu 
nad svim troškovima i investicijama odobravajući kredite samo onda, ako su 
cijene konstrukcije i cijene koštanja u suglasnosti prema prethodno određenim 
cijenama konstruktivnih programa. S. H. 


INSTITUCIJA REVIZIJE U NOVOM TRGOVAČKOM ZAKONU 


Trgovački zakon, koji je objavljen u »Službenim novinama« od 28 listopada 
1937 nije potpun, jer obuhvaća samo neke dijelova trgovačkoga prava. Tako 
će, kada taj zakon stupi na snagu, doći do dualizma u našem trgovačkom zako- 
nodavstvu, budući da će postojati dio unificiranog trgovačkog zakona, koji će 
važiti za cijelu državu, i pored njega će ostati na snazi još dijelovi raznih 
partikularnih starih trgovačkih zakona. 

Objavljeni trgovački zakon ne sadrži odredbu roka, kada stupa na snagu. 
Njegov završni $ 513 samo veli, da će se posebnim zakonom odrediti dan, ko- 
jega će taj novi zakon dobiti obaveznu snagu. Valja dakle pričekati taj uvodni 
zakon, koji u ostalom mora još riješiti cio niz visećih pitanja u vezi s novim 
trgovačkim zakonom. 

Najviše mjesta u novom trgovačkom zakonu zauzimaju poglavlja o dioni- 
čarskim društvima $$ 1798—411. U ovom dijelu zakona prvi put se u našem 
zakonodavstvu spominje institucija revizije. Protivno zakonu o akcionarskim 
društvima iz godine 1922 ne veže novi trgovački zakon osnivanje dioničarskog 
društva o koncesiju, nego stoji na stanovištu normativnih ustanova. Samo za 
neke vrste pothvata, koje nabraja taksativno $ 185 traži se koncesija. $ 190 
propisuje kod osnivanja dioničarskog društva ako su u pravilima predviđeni 
ulošci u stvarima ili u slučaju, da bi dioničarsko društvo imalo preuzeti već 
postojeće naprave ili druge imovinske predmete ili ako su za pojedine dioničare 

predviđene osobne koristi, raknade ili nagrade, naročiti pismeni izvještaji osni- 
vača, koji pruža potrebna razjašnjenja glede spomenutoga. Taj izvještaj moraju 
ispitati revizori, koje određi trgovački sud na osnovu popisa trgovačke komore. 
O tome govori $ 191, koji propisuje za osnovnu glavnicu do Din 10,000.000 tri 
revizora, a kod veće glavnice prema potrebi i više, ali uvijek neparan broj. 
Sud će postaviti revizore prvenstveno po popisu, koji će svaka TI-komora do- 
staviti sudu. TI-komora mora svake godine u siječnju saopćiti sudu promjene 
i popis revizora, koji će prema potrebi i na zahtjev suda popunjavati. Ministar 
trgovine i industrije će u sporazumu sa Ministrom pravde i nakon saslušanja 
komora uredbama izdati podrobnije propise za sastavljanje popisa revizora i za 
podjelu revizora po skupinama najvažnijih trgovačkih i industrijskih grana. 
Ako na području koje komore nema dosta revizora mogu se uzeti revizori sa 
područja koje druge komore, a ako se i tako nebi mogao naći potreban broj 
može sud postaviti za revizore stručnjake izvan popisa revizora. Revizorima ne 
mogu biti oni, koji su bilo kako interesirani na osnovanom pothvatu. U tom 
pogledu mogu staviti prigovore i osnivači. Sud može povjeriti reviziju i kojem 
udruženju za revizije. Nitko ne može bez svoga pristanka biti unesen u spisak 
revizora, ali ako je pristao, mora izvršiti reviziju, koja mu se povjeri u poje- 
dinom slučaju. Izuzet je samo revizor, koji bi kao suđija bio isključen od poslo- 
vanja u izvjesnoj parnici. Takav ne smije vršiti reviziju. Za revizore je u sva- 
kom pojedinom slučaju propisana zakletva pred sudom. $ 193 regulira tehničku 
stranu revizorskog izvještaja i način isplate honorara. 


Osim prigodom osnivanja dioničarskog društva stupaju u funkciju revizori 
i prilikom nabavke nekretnina ili naprava po dioničarskom društvu, ako takva 
nabavka premašuje petinu uplaćene osnovne glavnice. U takvom slučaju odlu- 
čuje glavna skupština dioničara na osnovu izvještaja uprave o nabavci, a taj 
izvještaj mora biti ispitan po revizorima analogno kao i onaj prigodom osni- 
vanja dioničarskog društva (5 256). 

Među mnogim kautelama, koje predviđa novi trgovački zakon za osigu- 
ranje imovine interesiranih kod dioničarskog društva nalazi se i pojačan nadzor. 
Nadzorni organ dioničarskog društva može biti nadzorni odbor ili revizijsko po- 
vjerenstvo ili oboje. Razlika između nadzornog odbora i revizijskog povjeren- 
stva je u tome što nadzorni odbor vrši stalni nadzor nad pothvatom za koji 
je postavljen, dok revizijsko povjerenstvo od slučaja do slučaja ispituje knjige 
i račune. Pored toga može dioničarsko društvo povjeriti nadzor kojem udru- 
ženju za revizije. Dioničarska društva, koja nemaju veću glavnicu od Din 
5,000.000 i nemaju više od 20 dioničara ne trebaju imati nadzorni organ u slu- 
čaju ako povjere nadzor kojem revizijskom udruženju. Inače moraju imati 
nadzorni odbor. Ako se više dioničarskih društava srodnih struka udruže u 
revizijski savez može revizijski savez nadomjestiti nadzorni organ, ali dioni- 
čarska društva sa glavnicom od preko Din 5,000.000 moraju uz to imati nad- 
zorni odbor ($$ 309 i 310). 

Uredbu za osnivanje udruženja za revizije i revizijskih saveza donijeti će 
Ministar trgovine i industrije u sporazumu sa Ministrom pravde nakon saslu- 
šanja TI-komore u roku od godine dana, računajući od obnarodovanja ovog 
zakona (28 X 1937). 

Članovi revizorskog povjerenstva nisu revizori u našem smislu i zakon 
propisuje, da barem jedan član takvog povjerenstva mora biti stručno sposoban 
za ispitivanje društvenih knjiga i računa. Ako većina članova nadzornog organa 
nisu stručnjaci, mora se nadzorni organ za ispitivanje knjiga i računa poslužiti 
stručnjacima sposobnim za ispitivanje društvenih knjiga i spisa. Nagradu 
stručnjaka snosi društvo ($ 315). B 

Izvještaj nadzornog organa nesmije više biti kratka šablonska izjava, 
da je sve u redu, nego mora svojim načinom sastava i sadržajem biti izrađen 
poput revizorskog izvještaja ($ 316). 

$$ 323 i 324 govore o pogodbi dioničarskog društva sa udruženjima za 
revizije i revizijskim savezima kao i o djelovanju takvih udruženja i saveza. 
Pri tome se udruženja za revizije moraju smatrati pouzdaničkim društvima, 
dok se pod revizijskim savezom ima razumjevati udruženje više dioničarskih 

društava iste ili srodne struke u svrhu vršenja nadzora po svojim naročitim 
namještenicima. 

Poređ redovitog nadzora predviđa novi zakon u pojedinim slučajevima i 
povjerenike za ispitivanje ad hoc ($ 325). 

U ni jednom od spomenutih slučajeva ne govori novi zakon o stručnoj 
spremi, koju moraju imati razni funkcionari nadzornih organa, revizori i ispi- 
tivači knjiga i računa, nego prepušta dioničarskim društvima, da to pitanje 
riješe svojim pravilima. 

Četvrti odsjek ove glave govori o računovodstvu dioničarskih društava 
te donosi detaljne propise o sastavu bilance i računa gubitka i dobitka tako, 
da je propisana opsežna specifikacija tih računa. 

Slijede odredbe o odgovornosti za reviziju i za čuvanje poslovne tajne te 
odredbe o kaznama ($ 393). Za svu štetu odgovaraju oni, koji su u reviziji 
ili ispitivanju surađivali, ako ne dokažu, da za povredu zakona ili pravila nisu 
znali niti znati morali. Udruženja za reviziju i revizijski savezi odgovaraju 
zajedno sa osobama, koje u njihovo ime vrše reviziju. Za izdavanje poslovne 
tajne predviđena je kazna zatvora od godinu dana i novčana kazna do Din 
100.000. Kažnjava se i pokušaj izdavanja poslovre tajne. Nadalje može sud 
osuđeniku zabraniti vršenje revizije. Osim spomenutih kazna mogu doći do pri- 
mjene i odredbe krivičnog zakonika u koliko je tamo za koje od spomenutih 
djela ili propusta predviđena strožija kazna ($ 414). 

Osim za dioničarska društva predviđa novi zakon glede revizije i revizora 
analogne odredbe i kod društava sa ograničenim jamstvom te kod stranih 
društava ($$ 416 i 421). 

I ako novi trgovački zakon ni iz daleka ne ispunjava želje i očekivanja 
u pogledu obligatnog uvađanja revizije kod svih društvenih forma i asocijacija 
kapitala, to taj novi zakon ipak znači korak naprijed, budući da je njime prvi 
put u Jugoslaviji zakonom priznata i primjenjena institucija javne privredne 
revizije. F. Baušman 


KALENDAR PRELAZNIH NAREĐENJA ZAKONA O PRIVREDNIM 
ZADRUGAMA 


Dne 24 septemhra 1937 objavljen je u broju 217-LXII Službenih Novina 
Zakon o privrednim zadrugama. U svojoj XI glavi — o prelaznim naređenjima 
— donosi taj zakon cijeli niz odredaba o saobražavanju već ranije stvorenih 
zadruga. Ovo je saobražavanje vremenski stepenovano, te daje slijedeću sliku: 

do 24 septembra 1938 imadu »Udruženja i društva, koja u svojoj firmi ili 
nazivu imaju riječ »Zadruga« ili drugi izraz, koji potječe iz ove riječi, a ne pot- 
padaju pod ovaj zakon« da izbace dodatak »sa neograničenim jamstvom« od- 
nosno »sa ograničenim jamstvom« niti kratice ovih dodataka ($ 118 st. 7, zak. 
o privr. zadr.) ; 

do 24 septembra 1939, treba da zadruge osnovane po ranijim zakonima 
jave svojim nadležnim okružnim, odn. trgovačkim sudovima, da li će se saobra- 
ziti novom zakonu ili ne će. Ne budu li to zadruge učinile — tj., ne budu li se 
saobrazile novom zakonu niti provele koje drugo riješenje — to »će nadležni 
registarski sud izreći njihov prestanak« (š 117, st. 2). Druga riješenja — pored 
saobraženja — jesu likvidacija ili pretvaranje u društvo kojeg drugog oblika. 
Odluči li se zadruga osnovana po trg. zakonu za likvidaciju imade — u smislu 
$ 119 st. 1 »u roku od dve godine« — dakle i opet do 24 septembra 1939 —« u 
firmu upisati još dodatak »po trgovačkom zakonu« ili skraćeno »po trg. zak.«. 
Ovo ne moraju da čine društva koja osim reči »zadruga« imaju u firmi oznaku 
društva drugog oblika (a.d. — d.d. — k.d. —d.80. j.)«; 

do 24 septembra 1940 imadu »zadruge, koje s obzirom na njihovo dosa- 
danje poslovanje ne bi mogle saobraziti svoja pravila propisima ovoga zakona 
—- — — provesti likvidaciju — — — odnosno u istom roku pretvoriti se u dru- 
štva drugog oblika, oboje bez plaćanja ikakovih taksa« ($ 118, st. 2.); 

do 24 septembra 1941 imadu se »Pomoćne blagajne, osnovane po Zakonu 
o registriranim pomoćnim blagajnama od 16 juna 1892, br. 202, C. d. z. bivše 
Austrije« pretvoriti »bez likvidacije u društva kojeg drugog oblika, a ako se 

pretvore u zadruge po ovom zakonu ne plaćaju nikakove takse za to pretva- 
ranje« 119, st. 2.); 

septembra 1947, mogu zadruge koje su pako po dosadanjim za- 
konima i saobražene propisima ovog zakona — zadrža 

1) »propise svojih pravila, po kojima je visina poslovnih udjela različnac 
($ 118, st. 1). 

2) »propise o primanju uloga na štednju ($ 118, st. 1). 

3) »propise, po kojima pojedinom zadrugaru na skupštini pripada više 
glasova« (5 118, st. 1. Ovaj se broj glasova ne može povisiti). 

4) propise, po kojima su kreditne zadruge vršile osiguranje svojih zadru- 
gara i bavile se tim osiguranjima, 

Bez roka su individualne promjene ranijih propisa, i to: 

a) da se na otkaze i isključenja, koja su bila uredno izvršena prije upisa 
izmjene pravila po svom zakonu (dakle do 24 septembra 1939) primjenjuju »na- 
ređenja ranijih zakona prema pravnom području u kojima zadruga ima sjedi- 
šte (5 118, st. 5); 

b) da će se po istim propisima prosuđivati »prava i obveze zadrugara, 
koji su bili ispisani iz zadruge (ili za koje je uzrok isključenja iz zadruge) 
nastupio prije upisa izmjene pravila« (5 118, st. 5, if); 

Cc) »Za krivična djela učinjena pre upisa izmjene pravila u zadružni regi- 
star važe propisi ranijih zakona« ukoliko su oni blaži od propisa ovog zakona 
(5 118, st. 6). Dr. ž. L 


ssw s a a 
Književni prikazi 
ŠCETINEC DR. JURAJ: NACIONALNI SOCIJALIZAM. Idejni osnovi i so- 


cijalno-ekonomska izgradnja. Zagreb 1937. Str. 112. Naklada vlastita. Cijena 
Din 20.—. 


U ovoj knjizi sabrao je Dr. šćetinec, profesor sociologije na Ekonomsko- 
Komercijalnoj Visokoj Školi u Zagrebu, svoje članke o nacionalnom socija- 
lizmu, objelodanjene u »Ekonomistu« i u »Mjesečniku« od ove godine. 


U knjizi su sistematski načinom prikazane pojave društvenog i gospodar- 
skog života u savremenoj Njemačkoj, polazeći najprije od historijske situacije 
postanka »Trećeg Reicha«, zatim prikazuje glavne ideje pokretnice i završuje 
analizom organizacionih formi gospodarstva i nekih gospodarskih posljedica 

Raspad demokracije u Njemačkoj tumači šćetinec time, što demokratske 
stranke »nijesu bile kadre stvoriti takve socijalne i pravne strukture, koja bi 
bila cjelovita, kao što je bila prijašnja, niti su bile kadre podići duh naroda«. 
Interesantno je tumačenje jednog drugog autora koje se odnosi na istu pojavu 
o nemoći demokratskih stranaka u Njemačkoj, kada taj autor veli: »Demokra- 
cija dolazi u najveću opasnost, u svoj najprekarniji položaj, kada postane volja 
protivničkih g&ocijalnih klasa jednakom po snazi i odrješenosti; tada su naj 
moćnijima centrifugalne snage jedne nacionalne zajednice«.!) Tako je i u 
Njemačkoj stajao s jedne strane blok građanskih stranaka, sam u sebi nesje- 
dinjen, a isto tako s druge strane marksističkih stranaka, koje su se u poli- 
tičkoj taktici bitno lučile i oštro pobijale. Interesantno je, da je u toj situaciji 
veoma znatna uloga pripadala tzv. stranci Centra, nevelikoj po broju, ali 
važnoj po položaju. Međutim ova vječno kolebljiva politika pružila je plodno 
tlo za razvitak jedne nove stranke, koja je postavila u svoj program mnoštvo 
općih predrasuda u narodu, koje su ostale stranke, čiji su programi procjeđeni 
kroz filter racionalizma, naravno morale izbjegavati. Tvrdokorno sljeđenje tih 
emocionalnih političkih simbola, a ponajviše okolnost, što nacional-gocijalistička 
stranka nije bila hereditarno opterećena obavezom omraženih reparacija, utje- 


1) Fritz Ermarth: The New Germany. Washington 1936. str. 8. 

cali su postepeno na njeno jačanje. Opasnost združenja marksističkih stranaka, 
a naročito jačanje komunističke stranke, ojačala je položaj nacional-socia- 
lizma među građanstvom, te tako taj pokret dolazi i na vlast. 

Prikazujući gsnovne ideje nacionalnog socijalizma podvrgava ih šćetinec 
kritici. Ideju »nacionalnosti« pretvara nacionalni socijalizam u »nacionalistički 
ekstrem«, koji se u međunarodnim nastojanjima pretvara u »imperijalizame«. 
Kođ toga prikazuje interesantne razlike između talijanskog fašizma, koji daje 
državi primat nađ narodom, obrnuto od nacionalnog socijalizma. Kao razlog 
navodi, što su Talijani okupljeni u okviru državnih granica, dok se od 100 
milijuna Nijemaca nalazi oko 40 milijuna rasutih izvan nacionalne države. Ovaj 
momenat nam također tumači jednu komponentu »mita krvi«, rasističke kon- 
cepcije naroda kođ nacionalnog socijalizma. U kritici rasizma napominje pisac, 
da se »ne može općenito uzeti ni rasa kao stvaralački princip društva, a ne 
može se napose ni kao konstitutivni elemenat naroda«. Hitler se za ovu tezu 
Zauzima iako nema naučne podloge, već počiva na sasvim masovnim, iracio- 
nalnim »spoznajama« iz političkih i e&konomsko-političkih razloga, jer »drži 
Židove pogibeljnima za privredni razvoj njemačkoga naroda« kao što i mije- 
šanje s njima pogibeljnim za »fizičko jačanje njemačkoga naroda«. Isto tako 
kritizira pisac i tezu o superiornosti rasa, te veli: »S obzirom na to stanje, 
nije potrebno podvrgavanje jedne rase drugoj, a u interesu opće kulture«. 


Zatim pisac analizira pojam »socijalizma« u okviru nacional-socijalizma, 
te ustanovljuje kao njegove karakteristike, da je za privatno vlasništvo, ali 
tako da bude u skladu s načelom socijalne pravednosti. Kao privatno vlasništvo 
imalo bi se smatrati prema Hitleru »samo to, što je čovjek radom stekao«. 
Ali u tom pogledu je taj režim veoma malo poduzeo, te je vlasništvo industrij- 
skih poduzeća kao što i zemljišta ostalo nepromjenjeno, osim formalno poja- 
čanog nadzora države nad njihovom djelatnosti. Značenje socijalizma imalo bi 
se ogledati u uklanjanju prevlasti kapitala nađ radom, ali ni u tom pogledu 
nije učinjeno nešto pozitivno, već pače kako se vidi iz poglavlja o »obrtnoj 
privredi« radnici su postali potpuno podređeni poduzetnicima time, što je ovima 
dana uloga »voditelja« poduzeća. 

Teorijsku osnovku načela »vodstva« preuzima nacional-socijalizam prema 
prof. Šćetincu iz Spannove univerzalističke nauke. Međutim držim, da je taj 
princip u stranci bio već prije toga zastupan nego li su došli izvjesni njegovi 
intelektualni prestavnici pod utjecaj Spanna, On je prenešen iz vojske i vojne 
ekonomije, koja je bila živo u glavama »Frontkimpfera«, prvih tvoraca stranke. 


Kako se ta ideja »vodstva« oživotvoruje u raznim sferama državnog i 
gospodarskog života pokazuje pisac u poglavljima o ekonomskoj izgradnji, jer 
čitava gospodarska i društvena zgrada počiva na tome načelu i s njime pove- 
zanom totalitetu ideje. 

Staleško uređenje gospodarstva, kao protivno individualističkom i socija- 
lističkom, najdalje je provedeno kod seljaštva, koje je okupljeno u tzv. »staležu 
za prehranu«. Seljaštvo imade biti temelj iz kojega se regeneriraju nove snage 
nacionalnog života, pak mu stoga i država pridaje veliku važnost i nastoji ga 
konzervirati, kako ne bi izgubio svoje osebine. U tu je svrhu čvrsto organi- 
ziran, provedeno je reguliranje tržišta i cijena, uvedena je institucija »seljačkog 
nasljednog doma« i sustavna kolonizacija. Seljaštvo, kao što 1 obrt, postali su 
»organizaciono« favoritima savremene Njemačke, obratno od radništva, koje 
je prema hierarhijskom principu »vodstva« u potpunoj zavisnosti od interesno 
njima protivnog skupa ljudi. U vezi s time su reorganizirana pouzdanička 
vijeća, koja su pretvorena u pasivne »savjete«, ukinuti su kolektivni ugovori 
o radu itd. šćetinec kritizira taj poredak kao sociološki pogrješan, a socijalno ' 
nepravedan. »Posloprimci ne mogu uzeti svoga »vodu poduzeća« kao organ na- 
rodne cjeline, kad njegovo poduzeće nije »društveno vlasništvo« nego privatno 
vlasništvo toga poduzetnika. Rezultat njihova skupnoga rada ne ide u neku 
opću »narodnu« blagajnu, odakle bi se dijelio svima prema zasluzi i potrebi, 
nego sav dobitak ide u ruke poduzetnika, a od njega jedan dio daje poduzetnik 
svojim radnicima. Interes je poduzetnika, da taj dio naplate rada bude što 

manji, a interes radnika protivan, i taj se interes ne da potisnuti lijepim 
riječima.« 

Nadalje pisac prikazuje »frontu rada«c, »snagu putem radosti« i »radnu 
službu«, a zatim imade kraće interesantno statističko poglavlje o kretanju 
plaća. Kod toga dolazi do rezultata, da u vrijeme kad je u većini industrijskih 
država realna nadnica porasla (ako uzmemo indeks 100 za 1929, iznosio je 
porast u U.S.A. od 1932 do 1935: 14 poena, u Francuskoj 7 poena, u Velikoj 
Britaniji 1 poen, u Italiji 4 poena itd.) u Njemačkoj je u ovo isto vrijeme 
realna nadnica pače pala za 6 poena. Kod toga bi trebalo i nadalje kod nadnice 
odbiti prinudne odbitke za osiguranje, porez i političke članarine. Zaposlenost 
je u Njemačkoj doduše od 1932 do 1936 porasla prema službenim podacima 
za 5,2 milijuna. Ali kod toga pisac ukazuje na činjenicu, da je taj porast 
uslijedio pod izvanrednim okolnostima razvijanja snažne ratne industrije i jav- 
nih radova, te nastaje pitanje, kakove će prilike nastupiti kada Njemačka 
jednom dovrši naoružanje, zatim kad nastane pitanje isplate budžetskih defi- 
cita.) »Dokle će moći njeno gospodarstvo to izdržati? Njemačka unatoč 
znatnoga povećanja uposlenosti ne daje nipošto dojam zemlje blagostanja rego 
naprotiv zemlje velikoga odricanja u najnužnijim potrebama za život i sniza- 
vanje standarda života«. 

Pisac ističe pri zaključku kao pozitivni elemenat da si je nacionalni socija- 
lizam postavio kao načelo primat ideje nad materijom, organsku izgradnju 
društva, interes zajednice nad pojedincem i ideju nacije. Ali je zapao u mnoge 
kontradikcije kao što je rasistički materijalizam, pritisak na ličnu slobodu i 
naročito slobodu misli, supernacionalizam i imperijalizam, te krutost ideje 
vodstva, kao što je već bilo u okviru ovoga prikaza izneseno. Tvrdi, da u osnov- 
nom suvremenom društvenom problemu odnosa između rada i kapitala nije 
proveo »nikakove zamašne reforme«, a te se ne mogu prepustiti subjektivnim 
dispozicijama, idejnim uvjeravanjima i moralnim poticajima«, nego da treba 
i objektivno izmijeniti društvene odnose«. 

Knjiga profesora Šćetinca dotiče u sistematskome obliku mnoge važne 
probleme nacionalnog socijalizma, te ih nesamo prikazuje na osnovu primarnih 
izvora, već sa stanovišta njegova sociološkog stava analizira ideje u njihovoj 
logičnosti i stvarnosti. 

Ako proslijedimo namjeru knjige i ocjenimo mogućnosti, da li bi koja 
od tih ideja mogla naći »primjene na korist naše društvene sredire i našega 
naroda« dolazimo do spoznaje, da osnovne ideje nacionalnoga socijalizma ne 
odgovaraju gospodarskom sastavu niti demokratskom društvenom shvaćanju 
hrvatskoga naroda. Moramo proslijediti da iz njegovih vlastitih elemenata 
stvaramo jedan: bolji i nov društveni poredak u kojem ne će biti »podređenih 
i nadređenih« društvenih skupina, već će one sačinjavajući jedno narodno 
tijelo i zajedno surađivati na njegovu dobrobit. M. Lamer 


PAVLINOVIĆ DR. BRANKO: DIE KAPITALANLAGEPOLITIK IN DER 
PRIVATVERSICHERUNG. Zagreb 1936, str. 117. 


Pred godinu je dana mladi zagrebački stručnjak za osiguranje, koji je u 
svojoj struci također i sudbenim vještakom, izišao pred javnost s ovom veoma 


zanimivom, a ne manje važnom, raspravom iz područja osiguranja -— priruč- 
nikom za praktičare i naučenjake (znanstvene radnike) — kako je on sam 
naziva. 


Kako je i iz samog naslova knjige vidljivo, ona obrađuje politiku plasi- 
ranja kapitala privatnih osiguravajućih društava. Sam autor na nekoliko mje- 
sta naglašuje, da on taj problem obrađuje s gledišta nauke o poslovnom gospo- 
darstvu (»Betriebswirtschaftslehre«), što mu je zaista i potpuno uspjelo. Time 
ta krjiga zadire u dva za nas vrlo važna pitanja. U prvom redu obrađuje 
područje osiguranja, područje našeg gospodarstva, koje je puno problematike. 


2) O tome i o smjeru porasta zaposlenosti obzirom na industriju proiz- 


vodnih sredstava i potrošnih dobara vidi naše izlaganje »Ekonomist« br. 6/1937, 
str. 284/285. 

Tu je pitanje naših domaćih osiguravajućih društava i njihovih nastojanja, da 
se u teškoj utakmici s velikim inozemnim zavodima afirmiraju; pitanje opće- 
nite naravi, da se uopće poboljša organizacija osiguravajućeg posla i napose 
domaćih zavoda, a s time u vezi i jedno pitanje, koje je sasvim specifične 
naravi obzirom na naše kreditne prilike. Prošlo je naime već više od šest 
godina, što se naš kreditni organizam nalazi u potpuno abnormalnom stanju. 
Naša je bankovna kriza pokazala svom oštrinom, da kod nas pravih štednih 
uložaka, t. j. zaista dugoročnih, bankovnim zavodima povjerenih uloga, ima 
vrlo malo, što nije ni nikakovo čudo, nego dapače redovita pojava u zemljama 
na takovom stupnju gospodarskog razvitka, na kojem se i mi momentano na- 
lazimo. Jedna je naime od glavnih značajka zemalja, koje se nalaze na pre- 
lazu s patrijarhalnog načina gospodarenja na oblike modernog kapitalističkog 
gospodarstva, da golemim i naglo rastućim potrebama za dugoročnim kapita- 
lom stoji nasuprot vrlo polagana i nedostatna tvorba domaćeg dugoročnog ka- 
pitala. Nuz onaj dio bankovrih uložaka, koji zaista predstavljaju i po svojoj 
naravi dugoročne štedne uloške, najvažnije mjesto u tvorbi dugoročnog kapi- 
tala zauzimlju osiguravajući zavodi. Sam posao životnog osiguranja po sebi 
predstavlja najčišći oblik štednje na dugi rok. Tu se sjedinjuju oba momenta 
zbiljskog štednog uloška, t. j. i dugoročni oblik i nutarnja namjera štediše, 
ođnosno osiguranika, da povjeri novac zavodu zaista na dugi rok. Pa makar 
i sam autor — citirajući Manesa — ističe neke razlike između štednje i osigu- 
ranja, koje se u glavnom utvrđuju sa stanovišta štediše odnosno osiguranika, 
a sastoje se u tom, da već postojećim momentima štednje pristupaju još nekoji, 
koji onda tu štednju specificiraju kao osiguranje, smatram, da te razlike sa 
stanovišta narodno-gospodarstverog pribiranja kapitala nisu od bitne važnosti. 
Ako se pak naglašenoj štednoj naravi osiguravajućeg posla dodaju još naše 
specifične kreditne prilike, tj. da su banke momentano izgubile svako značenje 
u sabiranju i formiranju dugoročnih kapitala i da se o tržištu efekata uopće 
ne može ni govoriti, dobivaju naši osiguravajući zavodi vanredno važno mjesto 
pri tvorbi domaćeg dugoročnog kapitala. Ne zalazeći za sada dublje u to pita- 
nje, o kojem bi se mogle pisati čitave rasprave, htio sam samo istaknuti 
preogromnu važnost osiguravajućeg posla i osiguravajućih zavoda za naše 
gospodarstvo. 

S druge je pak strane ovo djelo znatan prinos nauci poslovnog gospo- 
darstva, koja je kod ras minimalno, da ne kažem, gotovo nikako razvijena. 
U tom ga smislu na žalost ne možemo punim pravom nazvati doprinosom na- 
šoj nauci poslovnog gospodarstva, budući da je djelo štampano njemačkim 
jezikom, a to radi toga, što je autoru ujedno poslužilo i kao doktorska diser- 
tacija na sveučilištu u Bernu. Znajući međutim za autorovu agilnost i znan- 
stvenu spremu, kojoj je i ovo djelo vidljivim dokazom, nadamo se, da time 
nije završena njegova teoretska produktivnost. Kad bi ovo djelo izišlo na 
našem jeziku, osvrnuvši se pri tome opširnije na konkretne domaće prilike, bio 
bi to jedan od najkrupnijih događaja u našoj ekonomskoj literaturi. 

Sam je materijal u djelu Dr. Pavlinovića vrlo dobro raspoređen i obrađen. 
Nakon uvodnog razmatranja o osiguranju uopće i o općim poslovno-gospodar- 
stvenim načelima ulaganja kapitala slijedi opširno razlaganje o obim vrstama 
osigurateljnih kapitala, tj. o poslovnim kapitalima (»betriebliche Kapitalien«) 
i o osigurateljno - zajedničkim  kapitalima  (»versicherungsmiissige  Gemein- 
schaftskapitalien«), koje bi se moglo nazvati i »kapitalima zajednice osigu- 
ranika«. Djelo završava s prikazom pojedinih konkretnih vrsti i načina ula- 
ganja kapitala. Tu razlikuje autor ulaganje na bankovre odnosno čekovne 
račune, ulaganje u mjenice i vrijednosne papire, podjeljivanje lombardnih kre- 
dita, ulaganje u nekretnine i hipoteke, podjeljivanje zajmova javnim korpora- 
cijama i na koncu podjeljivarja zajmova na police. Svaka je ova vrst ulaganja 
podrobno opisana i poslovno-gospodarski razmotrena sa stanovišta sigurnosti, 
rentabilnosti, likvidnosti i stabilnosti. Ovo je poglavlje naročito važno s gore 
istaknutog gledišta, jer se iz njega razabire, na koji način i u kojim oblicima 
stavlja osiguranje narodnom gospodarstvu na raspolaganje pribrane kapitale. 
U izlaganju poslovno-gospodarskih momenata stoji autor pod utjecajem svog 
učitelja, poznatog švicarskog profesora T&ndury-a. Dr. Vladimir Košak 

STANIC DR. SLAVKO: VEŠTINA PRODAJE I REKLAME, Novi Sad, 1937, 
str. 144, cijena Din 20. 


Povijest dokazuje, da je razvoj privresde bio oduvijek dinamičnog karak- 
tera. Baš trgovina je ona vrst privredne djelatnosti, koja je najprodornija, i koja 
ima u sebi najviše vitalnosti. Akt prodaje je onaj momenat, oko kojeg se okreće 
točak razdiobe gospodarskih dobara, robe, zamjena robe za novac. Prodaja je 
karakteristikum trgovine u užem značenju, a privrede u najširem značenju. 

Svakako je zanimljivo konstatirati, kako privredni stručnjaci upravo iz- 
bjegavaju da obrade taj esencijalni momenat trgovinske djelatnosti, a pišu 
čitava djela o problemima, koji su od daleko manje važnosti za razvitak i pro- 
speritet privrede, koji su uopće od problematične vrijednosti za trgovinu. 

Promatrajući s ovoga specijalnog stanovišta sadržaj knjige Dra. Stanića, 
moramo priznati, da smo se upravo razveselili kad smo konstatirali, da je autor 
pogodio baš pravu žicu, obrađujući upravo ova dva životna i najvažnija trgo- 
vačka problema, i to: prodaju i reklamu. 

O tim problemima, s ovakvim poznavanjem materije, s entuzijazmom i 
optimizmom može pisati samo komercijalista par excellence, a autor Slavko 
Stanić je doktor ekonomsko-komercijalnih znanosti. Pisac je po svome zani- 
manju i tajnik jedne privredničke staleško-stručne komore, pa iz svoje prakse 
najbolje vidi, što trgovačkom staležu najviše manjka u njegovoj životnoj borbi, 
u konkurenciji, a to je u prvom redu poznavanje vještine prodaje i reklame. 
O tome nema sumnje, da se uz dobru reklamu i sa žilavom vještinom prodaja, 
potrošnja dobara, sigurno povećava. To je historija trgovine dokazala, a to 
nam i đnevni trgovački život pokazuje. Zapažanja autorova, stečena dugogodiš- 
njom suradnjom s privrednicima na terenu, su svakolika ispravna, pa poenta, 
da je nepobitna potreba stvaranja stručno školovanih trgovaca, stoji bez dis- 
kusije, i nije potrebno da se posebice razjašnjava i dokazuje. 

Knjiga nije izrađena u obliku naučnog sistema, već je materijal prikazan 
na jedan laki, pučki način u formi predavanja, da ga zbilja može razumjeti 
svaki privrednik bez obzira na svoj stupanj izobrazbe, i iz toga crpsti velikih 
koristi za svoje poslovanje i za svoj rad. Cilj knjige je svakako, da poduči pri- 
vređnike, da im pokaže pravi način i sredstva trgovanja, da im pruži jedan 
korisni priručnik u njihovom daljnjem radu i razvijanju. 

Prodaja i reklama su dva vrlo aktuelno pitanja iz oblasti praktičnog 
trgovačkog znanja, pa pisac polazi od apsolutno tačne pretpostavke, da se vje- 
ština prodaje može naučiti kao i svaka druga vještina i praktični rad. Naža- 
lost naše trgovačke škole, od najnižih pa do visokih škola, nisu u tome pravcu 
ni malo organizirane, što dakako samo nanosi štetnih posljedica privredi. 

Već sam naslov knjige pokazuje, da su u njoj obrađena dva pitanja, i to 
vještina prodaje i reklama. Zapravo knjiga ima četiri poglavlja, a sadržaj je u 
glavnim naslovima ovako raspoređen: 

1. Vještina prodaje. Trgovački poziv i njegova uloga u narodnoj privredi. 
Odlike vještog trgovca (njegov karakter, stručno osposobljenj e, poznavanje 
robe i pravnih propisa, poznavanje cijena, opća naobrazba). Nabavka robe, Psi- 
hologija kupca. Duševne osobine mušterije. O ulozi statistike u trgovačkoj ra- 
dnji. Korist privrede od vještih prodavaoca. Nastava o vještini prodaje. 

2. Reklama i njezin ekonomski značaj. Reklama u službi privrede. Moć 
reklame. Dobra i rđava reklama. Ekonomske koristi reklame. Cijena robe i 
reklama. Troškovi reklame. Lojalna i nelojalna reklama. Direktna i indirektna 
reklama. Reklama fabrikanta, trgovca i zanatlije. Aranžiranje izloga. Reklama 
putem zaštitnih žigova. 

3. Psihologija reklame i novinska reklama. O kupcu i reklami. Nauka u 
službi trgovca. Djelovanje reklame na oko, osjećanje i cio đuševni život ku- 
paca. Novirska reklama u službi trgovca. Novinski oglas. Broj oglasa, oblik 


Ek sadržaj oglasa. U kojim novinama treba oglašivati. Kontrola uspjeha 
reklame. 

4. Pravni propisi o prodaji i reklami. Odgovornost prodavca. Izvod iz Za- 
kona o suzbijanju nelojalne konkurencije. O zakonu o zaštiti industrijske svo- 
jine. Takseni propisi, koji se odnose na reklamu. 

Tko pročita knjigu, uvjerit će se, da trgovina kao djelatnost i nije tako 
jednostavna, kako &e na prvi pogled čini. Dobar trgovac može da bude samo 
svestrano naobražena osoba, koja posjeduje mnogo stručnog privredno znanja. 
Nažalost se kod nas još uvijek polaže malo važnosti na stvaranje i odgajanje 
privredničkog staleža. Kod naprednih naroda situacija je sasvim obratna, tamo 
še privrednici sistematski stvaraju i usavršavaju u svojoj struci. 

Pitanje vještine prodaje i pitanje reklame dva su kardinalna problema 
cjelokupne privrede, kojima se moraju ne samo stručne trgovačke škole, nego 
i staleško-stručna privrednička udruženja intenzivno baviti u interesu svih pri- 
vrednika. To su jedini putevi i sredstva, kako da se gospodarska dobra, roba, 
plasiraju među potrošače u većem obujmu. Samo uspješnom prodajom, koju pot- 
pomaže razumna reklama, može se povećati volumen trgovine, jednako unu- 
trašnje, kao i vanjske. 

Jezik i stil knjige je odličan, te se čita kao najinteresantniji roman. Knjiga 
»Vještina prodaje i reklama« može poslužiti svakom trgovcu, industrijalcu i za- 
natliji, uopće svakom privredniku. Knjiga može siužiti kao priručnik svakom 
trgovačkom namješteniku, od naučnika i pomoćnika pa do direktora. A i đaci 
trgovačkih škola naći će u knjizi mnoge korisne i krasne pouke za svoj budući 
praktični rad. 

Knjigu preporučamo svakom privredniku i svima, koji se bave privredno- 
komercijalnim pitanjima, a naručuje se kod pisca: Dr. Slavko Stanić, glavni 
sekretar Trgovinsko-industrijske i zanatske komore, Novi Sad. Dr. Z. Ružić 


Vijesti 
DR. FRITZ ERMARTH, AMERIČKI SURADNIK »EKONOMISTA« U 
ZAGREBU 

Početkom ovog mjeseca boravio je u Zagrebu Dr. F. Ermarth, lektor poli- 
tičkih znanosti u American University, Washington i gostovni profesor Okla- 
homa University, U.S.A. Njegov boravak u Zagrebu bio je u vezi s njegovim 
naučnim putem oko svijeta (Japan, Kina, Indija, Perzija, Irak, Turska, Pale- 
stina, Italija, Jugoslavija, Madžarska, Austrija, Njemačka, U.S.A.) u svrhu 
upoznavanja suvremenih političkih sustava, o čemu sprema opsežnije djelo. 
U Zagrebu je posjetio važnije hrvatske kulturne, gospodarske i znanstvene 
institucije i došao u doticaj s predstavnicima znanstvenog i političkog života. 
Naročitu je pozornost svratio Ekonomsko-komercijalnoj Visokoj Školi u Za- 
grebu i redakciji našeg časopisa »Ekonomist«, s kojim već otprije podržava 
vezu. (Vidi članak Dra Ermartha »Socijalno-ekonomski problemi velegradskog 
urbanizma« i bilješku o njegovu radu: »Ekonomist« br. 10/1937 str. 430—435.) 
Dr. Ermarth prisustvovao je proslavi 3-godišnjice izlaženja »Ekonomista« u 
Gradskom podrumu u veče dne 4. XII., na kojo su bili mnogi suradnici našeg 
časopisa. Tom prigodom izrazio je priznanje o radu »Ekonomista« i o njegovu 
uspjehu, koji se već vidno zapaža i u inozemstvu, te naglasio, da će i nadalje 
poraditi u pogledu što tiješnje suradnje između naših i inozemnih ustanova, 
koje on predstavlja. 

HABILITACIJA 

Dne 4. decembra 1937. održao je u Ekonomsko-komercijalnoj visokoj školi 
u Zagrebu Dr. Mirko Lamer, osistent i honorarni nastavnik iste škole, svoje 
pokusno predavanje: »Razvojni oblici ekonomske politike«. Ovo predavanje 
objelodanit će naš časopis u jednom od slijedećih brojeva. 

Dru Lameru podijeljeno je dopuštenje za predavanje (veniam docendi) kao 
privatnom docentu iz Ekonomske politike u Ekonomsko-komercijalnoj visokoj 
školi u Zagrebu nakon uspješno završenog habilitacionog postupka (specijalna 
habilitaciona radnja: »Ekonomija javnih radova«<). 

Summary: i 


Alija Kadragić (Beograd): The Consequences of Our Policy of Deflation. 
The author is analyzing the influence of deflation on the Yugoslav currency, 
the credit structure an on the budget. His conclusions about the deflation are 
negative. Kadragić points out that the deflation is also one of the main reasons 
for the great peasant indebtness. 

Juraj Mrzljak (Zagreb): The Economic and Social Conditions of the 
Croatian Zagorie. A student of the School of Economics made an investigation 
of peasant life in several northern counties of Croatia. His research shows a 
very low standard of life and the increasing pauperisation, particularly because 
of the division of land through the inheritance and because of the penetration 
of the money economy in the old peasant system. As an example of the 
consequences of industrialization he shows the increasing physical inability 
of the peasant-workers for the army. 

Simeon Gaćeša (Zagreb): New Rules Concerning Bookkeeping. On the 
28-th of October 1937 a new Commercial law for Yugoslavia was proclaimed 
and the author is pointing out the most important moments about bookkeeping 
according to the new law. A hypothetical balance sheet is illutrating the new 
rules. 

Bruno Draxler_ (Vel. Torak): The Agricultural Crisis in the Eastern 
Danube Basin from the »universalitic« point of view. The author classifies the 
different causes for the above mentioned problem according to the scheme of 
Spann's »universalistic« economic school of thought. As a solution he proposes 
the upbuilding of strong agricultural organizations, agricultural planning in 
production ard marketing, and the peasant education. 


NOTES: 

Japanese Agriculture and the Tendencies of its Agricultural Policy. V. 
Lehner shows that the density of the agricultural population is one of the 
most important reasons of their expansion. — The Development of Banking in 
Soviet Russia (S. H.) shows interesting forms of credit, wich are directed by 
state banks for different purposes. — Institution of Accounting in the New 
Commercial Law (F. Bausman) is first time inacted in the Yugoslav legi- 
slation. — Calendar of the Cooperatif Rules (Ž. L.) shows the most important 
dates of the Cooperatif law. 


Odgovorni urednik: Dr. Mirko Lamer, Lopašićeva 11/IV, tel. 27-61. — Vlasnik: 
Konzorcij »Ekonomist«, pretstavnik Dr. Zlatan Ružić, Wilsonov trg 2, tel 30-35. 
štamparija »Gaj« (Lj. Filipančić), Martićeva ulica broj 2. 


-“ Našim prijateljima! 


Pregledavanjem naših knjiga ustanovili smo, da nam 
još mnogi naši pretplatnici nijesu doznačili pret- 
platu. Stoga molimo cij. pretplatnike, da nam čim 
prije izvole DOZNAČITI cijelu ili djelomičnu PRET- 
PLATU. Nadamo se, da će svaki onaj tko je prija- 
telj našega časopisa to i doista učiniti, jer nam je 
VRLO POTREBNO, pošto su izdaci uslijed poskup- 
ljivanja papira i rada stalno veći, a veliki dio naših 


| < pretplatnika je zaostao kod plaćanja. 

